
EMET 


Închin această carte celor ce vor desluşi din ea, că ceea ce vor trăi cândva e mai măreț decât tot ce au aflat 
ori vor afla vreodată. 
Editorul 


Inchin această carte generaţiei tinere, care va cunoaşte prin ea de unde vine, pentru ce s-a născut 
şi unde se duce după moartea trupului. 


Inchin această carte celui care a fost înțeleptul Khaladan, în a cărui casă din Ierusalim Domnul 
nostru Isus Christos a luat cea din urmă cină, împreună cu ucenicii Săi, şi care s-a întrupat în 
neamul nostru, sub numele de Bogdan Petriceicu Hasdeu. 


Inchin această carte Celui care mi-a luminat calea vieții, Celui care de atâtea ori îmbracă haina de 
om - Arjuna, Parsifal, Rasik, Melchisedek, Hermes, Moise, Osimandias... şi totuşi este Stăpânul 
suprem al planetei Pământ. 


PRECUVÂNTARE 


M-am hotărât să dau la iveală acest tratat pentru ca omul să-şi potolească întrucâtva setea de 
a cunoaşte marile mistere ce-l înconjoară. 

Ştiu de pe acum că, după ce va parcurge câteva pagini, cititorul se va opri din lectură, 
punându-şi întrebarea: „Dar de unde ştie autorul cărții de aceste mistere ale universului?”. 
Întrebarea e firească şi merită să primească un răspuns. Prezenta lucrare este fructul comunicărilor 
entităților spirituale superioare, Lumini ale Cerului, care au revelat Adevărul câtorva iubiţi frați ai 
lor de pe pământ. 

La aceste comunicări am adăugat, în prima carte a lucrării, cunoştinţele ezoterice publicate 
până în prezent, în a doua carte vorbind doar Cerul prin trimişii săi. 

Aşadar această lucrare este un mănunchi de cunoştinţe adunate de la diferiți autori, din 
relatările marilor lucizi spirituali pe care i-a avut pământul până acum, dar mai ales din 
comunicările primite de la marile Lumini Cereşti. 

Desigur, adevărurile descrise în acest tratat vor depăşi înţelegerea mulțimii. Numai entitățile 
spirituale evoluate le vor înțelege, aprecia, sorbi cu nesaţ, până la ultima pagină. Cei care încă nu se 
ridică la nivelul acestor destăinuiri, vor zâmbi, socotindu-le fantezii, rătăciri ale unor minți bolnave. 
Acestora le recomand cu insistență să închidă cartea şi să nu o mai citească, deoarece, într-adevăr, 
le tulbură mintea şi mersul vieţii. 

Să dea Domnul ca Lumina, ca adevărurile expuse în această operă, să se reverse în sufletele 
semenilor mei, iar razele ei binefăcătoare să-i conducă pe calea binelui şi a iubirii. Amin! 

Ce minte redusă avea omul cu mii şi mii de ani în urmă! Ce greu îşi ducea el traiul, prin câte 
suferinţe a trecut, urcând treaptă cu treaptă, până să ajungă la libertatea de azi, la înțelegerea 
diferitelor fenomene, la cunoaşterea legilor fizice, chimice şi biologice, care domină şi conduc 
lumile fizice! 

Comparând viaţa omului primitiv cu aceea a omului din ţările civilizate de azi, constatăm o 
prăpastie imensă. Într-adevăr, în primele timpuri omul era atât de neştiutor, încât îşi ducea viaţa 
aproape ca un animal. Gol, flămând, gonit de fiare, omul rătăcea să-şi astâmpere foamea, când pe 
marginea mărilor - adunând plantele sau animalele aruncate de valuri, când prin păduri - culegând 
fructele arborilor, când prin câmpii - smulgând rădăcini şi tulpini suculente. 

Azi omul civilizat se răsfaţă în locuinţe comode şi somptuoase, îşi procură hrană peste 
necesar, se împodobeşte cu haine scumpe, iar mintea i se înalță de la preocupările animalice de 
altădată la probleme subtile, invenţii minunate, descoperiri ştiinţifice, subiecte care ajung până la 
infinit: suflet, spirit, nemurire, Dumnezeu, Creatorul lumilor! 

Cu toată această ascensiune infinită a minții omeneşti, adâncindu-se în studiul materiei şi al 
forțelor ce o animă, savantul constată că este înconjurat de o infinitate de enigme, de o serie 
nesfârşită de mistere. 

Într-adevăr, suntem foarte departe de punctul de unde am pornit, dar mai este mult până la 
ajungerea progresului final, destinat globului terestru pe care viețuim. Azi comunicăm peste mări şi 
continente, zburăm spre înălțimile cerului şi străbatem adâncul mărilor. Ne minunăm de câte ştim, 
de câte am realizat, şi cu toate acestea, atâtea probleme frământă mintea omenească, aşteptându-şi 
soluţia, încât ne îngrozim de numărul şi profunzimea lor. 

Comparând cunoştinţele noastre actuale cu cele pe care ni le rezervă viitorul, obținem o 
relație asemănătoare cu raportul dintre o picătură de apă şi apa unui ocean. Cunoaştem multe, dar cu 
toate acestea, putem spune că nu ştim nimic, față de câte suntem chemați să aflăm. 


1 Scriem Pământ - când ne referim la planeta Pământ în ansamblul ei, constituit din globul terestru 
înconjurat de Cerul sau sferele sale spirituale; scriem pământ - când ne referim doar la Terra, globul terestru 
pe care ne întrupăm, coborând din Cer, pentru a ne face şcoala planetară. 

Această regulă este valabilă şi pentru Soare, Lună sau planete. 


In aceeaşi idee, scriem Cer pentru desemnarea sferelor spirituale, a spațiului locuit de entitățile 
spirituale aparținătoare Pământului sau oricărei alte planete sau corp ceresc; şi scriem cer pentru spațiul fizic 
aflat deasupra orizontului - bolta cerească sau firmamentul. 


Cu mii şi mii de ani în urmă, graţie naturii fericite, a pământului fertil, climatului cald şi a 
unei rase de oameni ce îşi trage originea din noaptea vremurilor, în sudul Asiei şi în nord-estul 
Africii spiritul uman s-a luminat, a avansat şi a emis idei şi cunoştinţe profunde, juste şi cu o 
înălțime spirituală umilitoare pentru noi, europenii, care ne credem promotorii civilizației, 
luminătorii omenirii. 

Este adevărat că acele cunoştinţe înalte nu erau posedate de mulţime, de poporul întreg, ci 
doar de preoţime, şi dintre aceştia numai de ocupanţii treptelor superioare; secretele fiind transmise 
doar inițiaților destinaţi să urce treptele ierarhice ale preoțimii. 

Poporului neştiutor i se făceau servicii şi ceremonii impresionante, li se comunicau precepte 
morale şi cunoştinţe folositoare, exoterice - omul simplu fiind determinat să vadă lumea şi adevărul 
sub forme voalate, iar în preot - conducătorul vieţii sale terestre. Cunoştinţele reale, ezoterice, nu se 
comunicau vulgului, fiind sub ameninţarea pedepsei cu moartea. 

“Adu-ţi aminte, fiul meu - spunea preotul brahman noului inițiat - că nu există decât un singur 
Dumnezeu, Suveran al lumilor, Principiul tuturor lucrurilor, pe care tu să-L adori în secret. Dar să 
ştii, de asemenea, că acesta este un mister ce nu trebuie niciodată dezvăluit vulgului stupid. Dacă 
totuşi o vei face, te vor lovi cele mai mari nenorociri.” 

Numele secret al Tatălui creator - cunoscut doar de preoţi şi pronunțat numai în serviciile şi 
rugăciunile lor - era cuvântul “AUM”! „Sfânta silabă, compusă din trei litere A-U-M, cuprinde 
Trinitatea vedică şi trebuie păstrată în secret", spunea marele legislator Manu”, care a trăit în Epoca 
Indiană, cu mii de ani înaintea vremurilor noastre. 

Ideea de a încredința cunoştinţele înalte numai celor inițiați, o întâlnim mai târziu, în Epoca 
Persană, la vechii perşi. În Zend-Avesta? citim următorul text: „Curatul, Sfântul, Spiritul primordial 
al universurilor - ţi-o spun desluşit, înțeleptule Zoroastru“ exista înainte de cer, de apă, de pământ, 
de foc, de plante şi animale, înainte de omul sfânt, înainte de toate”. 

La asemenea cunoştinţe nu aveau acces decât magii, preoțimea înaltă a vechilor perşi. Vulgul 
nu trebuia să le afle, sub pedeapsa de a fi torturat până la nebunie, ori de a fi supus morții. 

Ideea păstrării în secret a cunoştinţelor înalte o găsim şi la evrei. Iluminaţii lor profeţi sau 
mediumi îşi iniţiau discipolii în privinţa textelor sacre. Mişna” cuprinde următorul text: „Este oprit 
să vorbeşti chiar unei singure persoane din Merkava. Doar dacă ai în față un bătrân inteligent îţi 
este permis să-i comunici, în secret, şi numai unele din capitolele ei". 

„Nu iniția în această ştiinţă teribilă inteligenţele slabe, pentru că ea poate să le conducă la 
nebunie”, spunea cabalistul” elevului său. 


1 AUM (OM) - Verbul divin care desemnează Sursa divină, cauza primordială a întregii creații, Sfera 
de unde venim şi în care ne întoarcem. Acest cuvânt se pronunţă din gât către buze, fiind compus din 
guturala cea mai deschisă A, din labiala cea mai închisă M, legate prin U. În tradiţia mistică este reprezentat 
prin treimea literelor ebraice tfDN. 

? Manu (sanscr. - gânditor) - Cel de-al treilea Logos, sau Logos-ul planetar, Guvernatorul unui ciclu 
evolutiv planetar. El este Creatorul a tot ceea ce apare în Rondul sau Lanţul planetar pe care îl guvernează. 
Orice Rond presupune doi Manu: unul produce viața şi forma umană !a începutul unui Rond; şi altul 
sintetizează, ca într-o sămânță, bilanţul şi rezultatele unui sfârşit de Rond. 

°? Zend-Avesta. (zend - lege) - Culegere de texte sacre atribuite lui Zarathustra, ce cuprind invocații, 
imnuri, învățături şi texte referitoare la ritualuri. 

* Zoroastru sau Zarathustra - Inițiat persan, fondatorul mazdeismului. El recunoștea ca Divinitate 
supremă pe Ahura Mazda, învingătorul lui Ahriman - principiul răului. 

5 Mişna (ebr. - repetiţie, reiterare) - Culegere de comentarii referitoare la Tora. 

ê Prin Merkava - Car ceresc - iluminatul pătrunde în misterele cele mai intime şi profunde ale esenței 
şi calităţilor Divinităţii. Prin ascensiunea extatică a lui neşamah - sufletul superior - misticii Merkava ating 
Heihalot - Palatele, lăcaşurile celeste. Purificaţi prin asceză, îndeplinind mițvot - comandamente divine şi 
trăind în Deveikut - ataşament şi comuniune intimă cu Divinitatea, maeştrii misticii Merkava ating momente 
de extaz prin contemplarea Numelor divine. Pornind de la viziunea Carului celest a lui Ezechiel şi de la 


descrierea Tronului divin, Maasei Merkava - Creaţiile carului, reprezintă împreună cu Maasei Bereişit - 
Creaţiile dintâi, cele două axe ale tradiţiei misticii evreieşti - Cabala. Născută dintr-o revelaţie divină, Cabala 
este primită de om şi transmisă prin cuvânt de la om la om, începând cu Moşe (Moise), care a primit-o de la 
Puterea divină. Învățătura fundamentală a misticii evreieşti este cuprinsă în Sefer leţira - Cartea creaţiei şi 
Sefer HaZohar - Cartea splendorii. Constituit într-un text cabalistic cosmogonic, într-o ştiinţă a limbii sacre, 
Sefer leţira dă o interpretare mistică alfabetului ebraic. Sefer leţira este atribuită patriarhului Abraham, care, 
prin contemplarea literelor ebraice, a pătruns sensul revelaţiei divine. 

Literele ebraice sunt considerate vehicole ale potentelor creatoare, forțe revelatoare ale Creatorilor - 
Domni Elohim, valoarea lor numerică având o funcţie esenţială în creaţie. Angajat în căutarea Absolutului, 
misticul este călăuzit de puterea Cuvântului, a Verbului. Universul verbal, comparat cu un instrument 
muzical, reprezintă scara ascensiunii mistice, limbajul manifestat de Gândirea divină în momentul creaţiei. 
Creaţia este limbajul exprimat de Gândirea divină, manifestându-se ca putere creatoare a universurilor. 
După cum creaţia constituie un proces lingvistic şi numerologic, omul este chemat să fie atent la 
sentimentele şi gândurile sale, la cuvintele rostite, la privirele, gesturile şi faptele sale. 

Rezumând esenţa divină şi modurile Sale de manifestare, Sefer HaZohar - scrisă în aramaică şi 
având adaosuri în ebraică - este un midraş, un comentariu al celor cinci Cărţi ale lui Moise, al Cântării 
Cântărilor şi Cărţii lui Ruth. 

7 Cabaliştii, înțelepţii Adevărului, cei care doresc să cunoască Adevărul, comunică prin grai viu 
învăţătura lor. Cabala - transmiterea tradiției mistice - se face printr-un mecubal, un cabalist care a primit 
Cabala, către un mecabel. Cabaliştii îşi transmit învăţătura doar discipolilor trecuţi de patruzeci de ani, când 
sufletul uman - neşamah - a atins maturitatea necesară primirii Adevărului. Literele ebraice care formează 
cuvântul neşamah - suflet - alcătuiesc şi cuvintele mem şana - patruzeci de ani. 


Din această mică expunere, pe care nu o mai lungim, se vede preocuparea constantă a marilor 
savanţi de altădată, de a nu spune adevăruri subtile unor oameni nepregătiți în pătrunderea 
înțelesului adânc al lucrurilor şi faptelor. 

Iată trei exemple - la trei epoci şi neamuri deosebite - din care se poate vedea că lumea de jos 
avea cultul ei special şi cunoştinţe exoterice despre Dumnezeu şi fenomenele din natură, iar 
preoțimea superioară, stăpâna absolută a tuturor bunurilor - şi chiar a vieților celor de jos - deţinea 
înaltele cunoştinţe ale Adevărului, ale tuturor ştiinţelor. O condiţie se cerea acestor epoci şi 
neamuri: cei care primeau cunoştinţe din lumea spirituală să fie inteligenţi, morali şi bătrâni. 

Din cele enumerate, se pare că atât în India primitivă, atât la vechii perşi, egipteni şi 
chaldeeni, cât şi la evreii din cele mai vechi timpuri, capitolul constituirii universului, al existenței 
lumii invizibile, al forţelor din natură şi al comunicării cu entitățile spirituale ce au trăit pe pământ 
constituia o ştiinţă secretă, plină de mister şi pericole, la care avea acces doar un număr redus de 
inițiați. 

Existau lucrări scrise, opere religioase sau filosofice ale epocilor respective: Vedele!, Zend- 
Avesta ori Tora”, pe care toată lumea le putea citi, dar ştiinţa ocultă - cu filosofia şi practicile ei 
deosebite, învăluite în cel mai adânc mister - se transmitea numai oral, celor aleşi. 

Din noaptea veacurilor, centrul Asiei este locul de origine al tuturor civilizațiilor lumii vechi, 
al credințelor şi practicilor profesate de-a lungul timpului, rând pe rând, de toate popoarele, cu 
alternări, cu suprimări, dar găsindu-le pe toate, sub diferite forme, până în ziua de azi. 

Aceste cunoştinţe erau ascunse deoarece se refereau la domeniul înalt al materiilor subtile, al 
forțelor superioare şi legilor guvernatoare ale altor lumi; cunoştinţe neînțelese de mintea nepregătită 
a omenirii, mai ales a celei de pe atunci. 

Azi omenirea a făcut un pas pe treapta evoluţiei, motiv pentru care nu mai este nevoie ca 
aceste cunoştinţe şă fie atât de ascunse. Nu se mai şoptesc la ureche, nu se mai propovăduiesc prin 
păduri, temple ori munți izolaţi, ca în alte vremuri, ci se scriu şi se pun la îndemâna tuturora; dar 
chiar şi în zilele noastre încă nu pot fi înțelese decât de foarte puţini. 

Omul a ajuns azi la un alt nivel moral şi intelectual, şi pentru a se înălța, i se oferă asemenea 
cunoştinţe, asimilate cu nesaţ de cei chemaţi, de cei pregătiți spiritual. Aceste cunoştinţe vor 
contribui la schimbarea conduitei omului, la lărgirea orizontului concepţiei sale despre viață şi 
natură, pregătindu-l pentru o viață mai bună şi mai iubitoare. 

Cititorule, citeşte cu răbdare şi atenție această carte de ştiinţă şi filosofie cerească, pentru că 
îți va lumina şi înălța sufletul. 


1 Veda (sanscr. - cunoaştere, ştiinţă) - O culegere de patru cărţi sacre ale hinduşilor (Rig Veda, Yajur 
Veda, Sama Veda şi Atharva Veda) cuprinzând imnuri, incantaţii şi formule magice recitate în timpul 
ritualurilor de sacrificiu, cântece religioase, formule magice pentru exorcisme şi descântece. 

2 Tora (ebr. - învăţătură, Arătare) - Este revelaţia divină ce stă la obârşia iudaismului. Tora reprezintă 
intenția Creatorului exprimată printr-un ansamblu de texte sacre, fiind constituită din Pentateuh, cele cinci 
Cărţi revelate ale lui Moise: Geneza, Exodul, Leviticul, Numerii, Deuteronomul. 

Tora scrisă este precedată şi urmată de o Tora orală. Prin literele şi cuvintele sale, Tora exprimă 
Numele divin. Prin Tora, Divinitatea a creat lumea şi prin Tora ne dezvăluie scopul Său în momentul creaţiei, 
Numele, atributele şi intenţiile Sale. Stând la baza oricărei existențe, Numele divin conţine sensul profund 
ascuns sub aparente. Meditând asupra Numelui divin, misticul ajunge la extaz. Considerând că Limbajul 
divin este realitatea profundă, cabaliştii afirmă că fiecare lucru există numai proporțional cu participarea sa la 
Numele divin, manifestat în creatie, fiind esenţa ascunsă a acesteia. 

Tora a fost scrisă prin intermediul celor douăzeci şi două de litere ale alfabetului ebraic. Prin 
combinarea acestor litere s-a născut creaţia. Legea care a guvernat crearea universurilor stă la baza naşterii 
limbii ebraice. Prin urmare, meditând asupra literelor ce formează Tora şi socotind valoarea lor, vom 
descoperi tainele creaţiei - geneza, scopul şi finalitatea ei. 

Tora se revelează doar celor care respectă ale sale miţvot, comandamente divine. Există patru căi, 
canale sau trepte de interpretare ale textelor sacre ebraice, a Sfintei Scripturi: 


1. Peşat - sensul literal al textului; 
2. Remez - sensul alegoric; 

3. Deruş - sensul omiletic, teologic; 
4. Sod - sensul mistic. 


Cele patru trepte sunt legate între ele şi nu se pot separa. Ca urmare, cele trei canale inferioare vor 
răspândi focul mistic, lumina căii lui Sod. Doar după ce, urcând cele patru trepte de interpretare, înțeleptul se 
va înălța de la sensul literal la cel mistic, va înțelege deplin şi limpede toate cele patru sensuri. 

Lui Rabi Şimon bar Yohai, care a trăit în Galileea secolului al II-lea al erei creştine, considerat autorul 
Cărţii Splendorii -Sefer HaZohar - îi sunt atribuite următoarele cuvinte: „Nefericire celor ce văd în Tora doar 
poveşti simple şi vorbe obişnuite! Dacă ar fi aşa, am putea să redactăm şi noi o altă Tora, la fel de minunată. 
Dar adevărul este că fiecare cuvânt din Tora are un sens superior şi un mister sublim, îmbrăcate în 
veşmintele unor poveşti. Nefericit cel ce ia aceste veşminte drept Tora! Dacă Tora ar fi fost făcută din cuvinte 
şi poveşti obişnuite, cum ar fi fost ea proclamată Tora Adevărului, Tora perfecțiunii, mărturia autentică oferită 
de Divinitate?" 


EXISTENŢA LUMILOR INVIZIBILE 


În timpurile îndepărtate, marii inițiați comunicau discipolilor Adevărul. Azi, marile Lumini 
ale lumii spirituale comunică celor chemaţi Adevărul. Astfel aflăm că în natura înconjurătoare 
există o diversitate de materii eterice, de diferite grade, a căror fineţe este atât de mare, încât 
simţurile fizice nu sunt în stare să ni le reveleze. Aceste materii sunt animate de unde vibratorii, 
diferite de cele care animă materia vizibilă, tangibilă, în sânul lor existând o infinitate de 
vieţuitoare, de aceeaşi compoziție cu mediul unde trăiesc. 

Aceste afirmaţii, ca şi multe altele, sunt primite azi de lumea savantă cu neîncredere, ba chiar 
cu ironie, invocând întrebarea: „De ce nu se poate proba existenţa acestor materii şi forţe, de ce nu 
pot fi văzute, auzite şi pipăite de toţi oamenii?" 

Răspunsul la această întrebare este următorul: Lumile hiperfizice, cu materiile şi forțele lor, nu 
pot fi văzute şi simţite, nu se poate lua cunoştinţă de existenţa lor, pentm că oamenii nu dispun 
deocamdată decât de organele de simţ necesare perceperii lumii fizice. 

Este adevărat că omul are în ființa sa - pe lîngă organele de simţ fizice - şi organe de simţ 
impresionabile de prezența materiilor invizibile şi a entităților spirituale viețuitoare în mediile 
hiperfizice, dar aceste simţuri dorm, stau latente în ființa noastră. Numai când aceste simţuri 
superioare vor fi puse în activitate, când vor fi chemate la viață, omul va deveni un medium între 
Cer şi pământ. Din acel moment el va auzi, simţi şi vedea materii şi fiinţe animate de alte forțe 
decât cele fizice. 

Cu alte cuvinte, lumea hiperfizică este pentru om la fel cum este lumea culorilor pentru omul 
născut orb. El va auzi sunetele, va simţi cald sau rece, va pipăi lucrurile moi sau tari din lumea 
fizică, dar nu va avea nici o idee despre ceea ce înseamnă roşu, albastru sau verde. Mintea sa nu are 
posibilitatea să definească peisajele, perspectivele şi culorile, deoarece nu a avut niciodată un organ 
capabil de a primi vibraţiile luminii, care, sosind pe scoarța cerebrală, se transformă în noţiuni de 
culori şi forme. In mintea orbului din naştere, lumea vizibilă de către un om sănătos nu provoacă 
nici o noţiune corespunzătoare; însă cu toate că nu o vede, ea există. 

Faptul că cea mai mare parte din omenire nu vede fiinţele, materiile din lumile hiperfizice, nu 
este un argument că ele nu există. Dacă printr-o „minune" sau operaţie, orbul din naştere ar dobândi 
vederea, la început n-ar pricepe nimic, ar rămâne uluit, dar treptat, făcându-şi educația vizuală a 
imaginilor sosite pe cortex, ajunge să ia pe deplin cunoştinţă şi de acest domeniu necunoscut lui 
până atunci. 

La fel s-ar întâmpla cu oricare dintre oamenii care dobândesc vederea spirituală. Dacă graţie 
unor evenimente neprevăzute, unei educaţii sau practici speciale, omul ajunge să-şi dezvolte 
simţurile superioare ale lumilor suprafizice, ar vedea forme şi ar auzi sunete neinteligibile la 
început, dai încetul cu încetul, obişnuindu-se cu ele, le va înţelege şi distinge unele de altele. 

Pentru cunoaşterea acestei lumi invizibile se cer ani de zile de observaţii şi o continuă 
educaţie. Se petrece acelaşi fenomen ca în lumea fizică. Toţi oamenii au ochi; cei sănătoşi văd 
lucrurile şi ființele, dar oare toţi cunosc natura, funcţia şi rostul lor în angrenajul universului? Sunt 
necesari ani de studii pentru a le cunoaşte, deosebi şi afla rostul în decorul vast al naturii. 

Unii oameni afirmă: „Deoarece noi, deocamdată, nu simţim, auzim sau vedem aceste lumi 
invizibile, înseamnă că nu a sosit timpul să le cunoaştem. Când va veni vremea, se vor dezvolta 
treptat şi simţurile superfizice din noi şi atunci le vom cunoaşte. La ce bun să ne batem capul cu ele 
de pe acum? Să terminăm cu deplina cunoaştere a lumii fizice, şi apoi omenirea va trece şi la 
cunoaşterea lumilor necunoscute". 

Argumentul este puternic în aparență, însă greşit în fond, şi iată de ce. Să presupunem că 
suntem chemați neapărat într-o ţară îndepărtată, unde va trebui să trăim mulţi ani. Ei bine, se cade 
să cunoaştem din vreme condiţiile în care vom trăi acolo, mediul şi influenţa lui asupra noastră. 
Bineînţeles că ajungând acolo, ne vom adapta, vrând-nevrând, acelui mediu, dar oare nu este mai 
bine să cunoaştem din vreme noile condiţii şi să ne pregătim pentru ele? Evident că da. 

Aşa fiind, nu numai că nu este de prisos, dar chiar se impune să cunoaştem lumile invizibile, 
deoarece cunoscându-le din timp vom şti cum să ne comportăm atunci când dezbrăcând haina 


carnală, trupul, vom pătrunde în aceste lumi, unde ne vom desfăşura existența în forme noi de viață. 
Pregătiți ca atare vom fi scutiți să rătăcim ani şi ani în neştiință şi să pierdem astfel o vreme 
îndelungată până să ne obişnuim iarăşi cu „noua" noastră patrie spirituală, veche din veşnicia 
veacurilor fără număr. 

În afara acestui motiv esenţial, se cade să luăm cunoştinţă de aceste lumi şi pentru faptul că 
ceea ce vedem pe pământ nu este decât efectul unor cauze aflate în lumea invizibilă. Aşa de 
exemplu: un om simplu constată cum telefonul transmite voci de la un loc la altul, vede cum 
tramvaiul circulă pe străzi, vede efectul, dar cauza care le pune în funcţiune - electricitatea - nu o 
vede, nu o cunoaşte. Acelaşi raport există şi între lumea fizică şi cea hiperfizică. Noi nu vom ajunge 
să cunoaştem pe deplin lumea fizică, lumea efectelor, până nu vom avea cunoştinţe despre lumea 
invizibilă, hiperfizică - domeniul cauzelor tuturor fenomenelor, lucrurilor şi ființelor vizibile pe 
pământ. 

Ori de câte ori o problemă este complexă prin natura ei, se cade să se vină cu exemple cât mai 
numeroase. lată un arhitect decis să proiecteze o casă. Acest om nu va îngrămădi material peste 
material, fără nici o ordine, fără necesitate şi în cantităţi de prisos. Mai întâi se foloseşte de gândirea 
şi imaginaţia sa. îşi croieşte în minte o formă de casă, cu o anumită distribuţie, cu un anumit aspect 
şi dimensiuni. După aceea aşterne pe hârtie ceea ce croise mental, şi încetul cu încetul, urmărindu-și 
imaginaţia, face pe hârtie un plan. După acest plan, începe construcția - realizarea fizică a unei 
concepții. Cu alte cuvinte, întâi a fost o creaţie mentală, ideală, apoi a urmat realizarea ei într-o 
imagine, într-o formă aşternută pe hârtie, într-un proiect, şi în fine - realizarea ei în lumea fizică, cu 
material fizic. Ideea aparţine Lumii divine; imaginea, planul, aparține lumii astrale; iar construcția 
fizică aparţine lumii fizice. 

Casa, opera fizică este trecătoare, pieritoare. Un foc, un cutremur o poate rade de pe suprafața 
pământului. Proiectul aşternut pe hârtie se poate distruge şi el, dar arhitectul are în minte imaginea 
casei, care nu se va distruge niciodată. Omul fizic, personalitatea creatoare va pieri şi ea, dar 
imaginea, creaţia sa mentală, va dura în vecii vecilor în lumea invizibilă, unde s-a imprimat ca pe o 
placă fotografică. 

Într-adevăr, universul este plin de o sumă de materii extraeterate, numite fluide!. Aceste fluide 
au, printre alte însuşiri, calitatea de a fixa pe ele imaginile, ideile emise de oameni, îngeri, 
supraîngeri şi alte entităţi spirituale. Cu alte cuvinte, în spaţiile infinite se găsesc arhivele” naturii, 
unde se imprimă toate gândurile, evenimentele şi sentimentele omenirii, fie întrupate, fie destrupate. 

Tot ce există pe pământ - aer, apă, munţi şi câmpii, flora şi fauna, totul are influență asupra 
omului. Dar în afară de influențele lumii vizibile, asupra fiecăruia din noi se exercită influenţe şi 
mai mari, şi mai puternice - influenţele lumilor invizibile. Noi suntem, la un moment dat, rezultatul 
influenţei mediului vizibil şi invizibil asupra noastră, şi al muncii depuse de spirit — stăpânul 
trupului - potrivit evoluţiei sale. 

Să nu credem că ştim tot ce ne înconjoară. Chiar în lumea fizică - tangibilă, vizibilă şi 
cercetată cu simțurile noastre - se petrec o mulţime de fenomene de care rămânem neştiutori, pentru 
că simţurile noastre mărginite nu ni le fac cunoscute. De exemplu, se află înaintea noastră o statuie. 
Undele luminoase căzute pe această formă se reflectă şi vin la ochii noştri, de unde sunt transmise la 
central văzului aflat pe cortex, de aici la suflet, şi prin intermediul sufletului conştiinţa noastră, 
spiritul, traduce aceste vibrații în culoare şi formă. 

Dar oare cunoaştem noi totul despre această lumină? Nu, şi iată de ce. Se ştie că lumina ce 
scaldă cu vibraţiile ei suprafața pământului, vine de la soare. Dacă facem să treacă printr-o prismă o 
rază de lumină, vom vedea că ea se descompune în mai multe fâşii colorate, care întâlnind un ecran, 
ne dau spectrul solar, compus din şapte culori: roşu, portocaliu, galben, verde, albastru, indigo şi 
violet. Noi atât vedem cu ochii. Cu toate acestea, adevărul este că fâşia de lumină mai dă naştere, 
trecând pruvprismă, şi altor culori, unele înaintea roşului - infraroşu, şi altele dincolo de violet - 
ultraviolet. Într-adevăr, dacă punem o lentilă în dreptul spaţiului gol dinaintea roşului şi aşezăm în 
focarul acestei lentile o bucată de fosfor, vom vedea că fosforul se aprinde, deoarece razele obscure, 
invizibile ochiului nostru, trecând prin lentilă, s-au concentrat, s-au manifestat sub formă de 


căldură, aprinzând fosforul. Prin urmare, înaintea roşului există unde vibratorii producătoare de 
căldură. 

Dacă punem la finele spectrului un paravan şi alături de el o placă unsă cu o soluție de cianură 
de potasiu, vom vedea cum această placă se va lumina sub acțiunea razelor ultraviolete. 


1 Fluidul este o materie formată din particule infinit de mici, de natură electrică sau magnetică. Aceste 
particule oferă un suport energetic pentru informaţii mentale şi sentimentale organizate în diverşi algoritmi. In 
funcţie de gradul evolutiv al vibratiilor şi algoritmilor care animă aceste particule, există o scară infinită de 
calităţi ale fluidelor, de la cele inferioare, ce însoțesc pietrele, până la cele superioare, care intră în 
constituția Divinităţii. 

? Arhiva Akaşa (sanscr. - eter, fluid) - Cronica sau memoria spirituală permanentă a tuturor vibrațiilor 
din univers. 


Aşadar, există în razele soarelui culori infraroşii şi ultraviolete, invizibile ochilor noştri, dar 
sesizabile prin efectele lor. 

După cum ochiul nostru nu vede decât între anumite limite, urechea noastră nu aude decât 
sunetele produse în aer cu o frecvenţă între 32-36.000 de vibrații pe secundă. Or în natura fizică 
înconjurătoare se produc vibrații de o frecvenţă mai înaltă de 36.000 Hz şi mai joase de 32 Hz; dar 
urechea noastră nu le percepe, nu le aude, ca şi cum n-ar exista. 

De aici tragem concluzia că suntem scăldaţi din toate părţile de vibrații - unele transmise prin 
aer, altele transmise prin eter - de care însă nu avem cunoştinţă, pentru că nu deţinem organe 
potrivite recepționării lor. 

Aşa de exemplu electricitatea - ale cărei unde se transmit prin eter - are de la 1.046.000 până la 
35.000 milioane vibrații pe secundă. Fluidul electric ce se scurge pe firele electrice nu este văzut de 
ochiul nostru, pentru că vibraţiile sale au o frecvență foarte mare. Dar imediat ce curentul electric 
întâmpină o rezistenţă în drumul său - un filament de bec electric - numărul vibraţiilor prin eter 
scade între 350 milioane şi 760 milioane de vibrații pe secundă, filamentul devine luminos şi ochiul 
nostru vede lumina. 

Până în prezent se cunosc 63 categorii de vibrații, din care fac parte undele hertziene, undele 
nancy, undele x, y etc. Din acestea, noi nu percepem decât opt categorii, prin urmare avem 
cunoştinţă de prea puţin. 

Să presupunem că nervul optic n-ar dispune de sensibilitatea dobândită până în prezent; 
desigur n-am avea nici o cunoştinţă de lumina soarelui, atmosfera din jurul nostru fiind întunecată. 
Să presupunem acum că nervul ochiului ar fi impresionabil de undele electrice; în acest caz noi am 
vedea totul în jurul nostru, grație luminii emise de electronii care ne înconjoară din toate părțile. 
Astfel n-ar mai fi pentru noi, nici noapte, nici zi, ci o lumină continuă, atâta vreme cât electronii vor 
fi mânaţi mereu în vârtejul infinit de rapid al mişcării lor de rotaţie şi revoluţie. 

Având în vedere acest principiu, înţelegem facultatea văzului şi auzului spiritual a unor 
persoane numite clarvăzătoare sau lucide. 

Cu toții primim vibrații din lumea hiperfizică, dar rămânem nesimțitori la acţiunea lor, 
deoarece conştiinţa noastră nu răspunde la influenţa lor, nu sesizează sosirea lor. Clarvăzătorii, 
lucizii, primind aceste vibrații, le înțeleg, conştiinţa lor ia act de prezenţa lor, şi ei văd fenomene, 
ființe, materii şi forțe la a căror descriere rămânem pe gânduri. 

Evident că şi între lucizi există diferite grade: unii văd binişor, alții bine şi alții foarte bine, la 
fel ca în cazul văzului fizic comun. Pentru aceşti oameni, vederea în lumea invizibilă este un act 
involuntar - privesc şi văd. Ei pot vedea şi cu ochii deschişi şi cu ochii închişi, ceea ce denotă o 
independenţă între vederea fizică şi cea spirituală. Ei văd cartea pe care o au în mână, dar în jurul ei, 
prin ea şi dincolo de ea văd lumea invizibilă. 

In această lume, luminoasă prin ea însăşi, prin care circulă valuri de materii subtile, se vede o 
mişcare deosebit de rapidă în toate direcțiile. Prin urmare lumea invizibilă este şi ea materială, 
animată de numeroase forţe, desfăşurate conform unor anumite legi. Aceste materii sunt de diferite 
densități, formate fiecare din particule eterice de anumite dimensiuni şi constituţii, materii dispuse 


unele deasupra altora, conform fineţii lor, dar în acelaşi timp pătrunzându-se rând pe rând, cele mai 
fine pe cele mai grosolane, sau cu particule mai mari. Vom descrie aceste materii dispuse în zone 
diferite, unele deasupra altora, în decursul capitolelor următoare. 

În peregrinarea lui pe calea evoluţiei, timp de mii şi milioane de ani, omul abia a ajuns să-şi 
dezvolte inteligența. Graţie acestei inteligenţe, el face azi descoperiri din ce în ce mai numeroase şi 
mai uimitoare. După scurgerea a mii şi mii de ani şi veacuri, omul va deveni mai bun şi mai 
înţelept, iubind tot ceea ce-l înconjoară. În fine, când evoluţia omenească va fi spre sfârşit, pe lângă 
o înaltă inteligenţă şi o bunătate îngerească, omul va dobândi puteri deosebite, forțe divine. Atunci 
se va termina evoluția omenirii pe această planetă. Masa umanităţii înaintată astfel, ridicată până la 
termenul final al existenţei sale terestre, va trece pe un alt corp ceresc, pentru a-şi continua drumul 
evolutiv infinit, iar cei înapoiaţi, întârziaţii, vor fi trecuţi prin întrupări, pe un alt glob, de aceeaşi 
natură cu Pământul, ca să-şi continue drumul neterminat. 

Constatăm că evoluția omului necesită multe secole, şi totuşi fiecare dintre noi poate grăbi sau 
scurta durata acestei evoluţii. Aceasta presupune o metodă specială, o hotărâre nestrămutată, 
sacrificii mari, adică viaţa sfinților, a marilor mistici sau a yoghinilor. Prin alimentaţie şi meditație, 
prin retragerea departe de vâltoarea lumii, prin sfințenia, iubirea şi jertfa manifestată pentru tot ce a 
creat Tatăl şi prin rugăciunile lor nesfârşite, aceşti oameni ajung să-şi activeze spiritul, dezvoltă 
forţele 
latente ascunse în adâncul lor, se iluminează şi dobândesc puteri divine şi cunoştinţe ignorate de 
omenire. Din rândul acestor oameni ieşeau savanții de altădată, întemeietorii unei ştiinţe vaste, din 
care s-a oferit omenirii numai atât cât putea pricepe şi avea nevoie pentru avansarea ei. 

Bietul savant de azi se străduieşte să ştie ce este eterul, cum este constituit atomul. Se zbate în 
ipoteze asupra vieții, a constituţiei lui, dar nu va cunoaşte tainele vieţii decât în ziua în care îşi va 
ilumina ființa printr-o viaţă morală, corectă, conformă legilor divine - de blândeţe şi iubire pentru 
tot ce există în jurul său. Numai atunci spiritul său va lucra puternic prin cuirasa, prin învelişul său 
trupesc, şi va vedea cu ochii spiritului atomul mare cât roata plugului, îi va vedea constituţia, va 
înțelege viaţa şi evoluţia ei. Numai atunci când trupul său, când sistemul său cerebral va ajunge să 
vibreze ca şi atomul, savantul modern va ajunge să cunoască mai mult. Atunci nu va mai exista 
pentru el nici un mister privitor la atom. Va cunoaşte rând pe rând toate materiile invizibile, toate 
forțele ce lucrează asupra lor şi toate cauzele fenomenelor petrecute în natură. 

Reducând totul la materia fizică şi la legile ce o stăpânesc, savantul de azi nu poate, tocmai 
datorită acestui materialism feroce, să se înalțe în sfere mai înalte, să cunoască materii, legi, forţe şi 
ființe mai subtile, decât cele cunoscute în jurul său din copilărie. 

În antichitate, cei dotați cu inteligenţă, cei pregătiţi de natură, se puneau sub conducerea unui 
mare preot, sfânt în conduita lui şi versat în cunoştinţe oculte şi ale naturii. Acesta, timp de 20-30 de 
ani, îi povăţuia pe discipoli, le descria şi arăta experimental tot ceea ce se referă la om şi natură, în 
tot acest timp discipolii, erau ţinuţi în locuri retrase, în plină natură, feriți de influenţele lumii, de 
gândurile ei josnice, de pornirile ei pătimaşe, de influenţele ei magnetice. Somnul, alimentația, băile 
şi exerciţiile fizice, antrenamentele mentale şi rugăciunile, toate erau reprezentate şi executate cu 
scrupulozitate. An de an, se dezvolta în ei vederea în lumea invizibilă şi auzul în lumea tăcerii, a 
celor fără glas. 

Când discipolul dobândea aceste două instrumente de cercetare a naturii, dincolo de materia 
tangibilă şi analizabilă, marele guru, iniţiat sau preot, începea să-i descrie lumea fizică şi lumea 
hiperfizică. îi făcea cunoscută matematica, biologia, chimia şi aşa, rând pe rând, tot ce înconjoară pe 
om, natura întreagă. O dată intrat în stăpânirea lor, trecea la studiul forțelor şi materiilor superfizice, 
a materiilor eteriforme, a fiinţelor invizibile ochilor fizici. Când - după ani de zile - îşi însuşea 
întreg acest domeniu, trecea la cunoaşterea originii şi a creaţiei universurilor, a vieţii şi a tuturor 
ființelor. 

După aceea îşi încheia cariera de discipol cu aflarea celor mai înalte cunoştinţe îngăduite unui 
muritor - noțiuni referitoare la Creatorul lumilor şi atributele Sale. 


Din ziua când a reuşit să-şi înfrâneze simţurile şi dorinţele, să-şi ordoneze gândurile, să 
respingă influenţele semenilor săi, el ieşea în lume, păşea-în mijlocul omenirii, devenea la rândul 
său o mare lumină spirituală. 

De acum înainte, cunoscător a ceea ce există pe pământ şi în Ceruri, el poate să-şi lase trupul 
pe pat, la umbra unui copac, într-un loc retras, iar împreună cu o parte din sufletul său să iasă şi să 
se îndepărteze de trup, să se ridice în spaţiu, ca un nor nevăzut, şi acolo să vadă, să cerceteze, să 
audă şi să primească sfaturile marilor Lumini spirituale, înaltele entități spirituale diriguitoare ale 
evoluției lucrurilor şi fiinţelor de pe planeta noastră. 

În această fază, iniţiatul posedă puteri deosebite; poate face ceea ce omul numeşte „minuni"!. 
El se ridică în aer, merge pe suprafaţa apei, stă în mijlocul flăcărilor, se face invizibil, vindecă boli 
şi face o serie nesfârşită de fapte, pentru că ştie să mânuiască toate materiile, cunoaşte secretul 
legilor ce le guvernează, realizând - asemenea unui mic creator - orice doreşte. Vai lui dacă o va 
face din vanitate sau împotriva semenilor săi! 

Un asemenea om era privit - cum ar fi privit şi azi - ca un supraom, respectat de toți. De la 
aceşti inițiați au rămas până în zilele de azi ceea ce se mai cunoaşte, ca tradiţie, despre lumea 
superfizică. 


1 Anumite fenomene şi activităţi spirituale sunt în mod greşit denumite „minuni" sau „fenomene 
paranormale", ele fiind cât se poate de normale. Dacă în urmă cu câteva sute de ani i s-ar fi prezentat 
omului imaginea unui televizor, el ar fi spus că este vorba de ceva paranormal şi cu toate acestea televizorul 
este azi foarte normal chiar şi pentru cei mai neştiutori copii. Mai paranormal este faptul că deşi suntem 
creaţi de Tatăl şi vieţuim în creaţia Sa, ne sustragem mereu de a-l fi recunoscători şi de a ne considera 
adevărații Săi copii. 


Corpul fizic al omului 


Corpul fizic serveşte spiritului drept instrument prin care observă, învaţă şi se manifestă în 
lumea fizică. Acest corp este format din materie fizică aflată sub patru stări distincte unele de altele; 
solidă, lichidă, gazoasă şi eterică sau radiantă. Dintre aceste patru stări ale materiei fizice, trei sunt 
vizibile, tangibile şi analizabile, iar a patra - cea eterică - este invizibilă, imposibil de captat şi 
analizat în laboratoarele actuale. Din această cauză suntem nevoiți să distingem, în corpul nostru 
fizic, două părți: trupul şi corpul eteric. 


Trupul 


Trupul! este partea cea mai dură a corpului nostru fizic, fiind învelitoarea exterioară a ființei 
noastre reale, a entității spirituale. Format dintr-un complex de celule orânduite în organe, reunite 
în sisteme, grupate la rândul lor în diferite aparate”, trupul desfăşoară diverse funcții biologice. 

Fiecare celulă este alcătuită din molecule şi acestea din atomi. Atomul se comportă în lumea 
fizică precum o ființă vie, fiind capabil să ducă o viaţă independentă. Ca orice ființă, atomul are o 
conştiinţă proprie, extrem de redusă, dar nu mai puţin reală; formă de conştiinţă pe care noi, 
pământenii, nu o putem aprecia. 

Până azi s-au descoperit 92 de categorii de atomi, constituind elementele chimice“ ale lumii 
fizice. Cum toate organele, toată materia gazoasă, lichidă sau solidă a trupului nostru, sunt formate 
din asocierea acestor elemente chimice, trupul s-a mai numit şi corp chimic. 


1 Pe parcursul întregii lucrări vom folosi termenul de trup în loc de corp carnal sau corp de came. 

? Entitatea spirituală, spiritul sau duhul este format din scânteia divină învelită de perispirit sau 
învelişurile fluidice prin care scânteia divină evoluează în creaţie. 

Cabala împarte omul în trei părţi fundamentale: 

1. Nefeş - corpul eteric sau principiul vieţii ce stă la baza corpului fizic şi al existenţei concrete. 
Nefeş este forța care contribuie la construirea trupului. Cabala ne spune că nefeş se introduce în sămânța 
bărbatului când se uneşte cu soția sa. După ce omul, duhul, a părăsit lumea terestră, nefeş înconjoară 
mormântul său; 

2. Ruah - suflu, viață, sufletul format din corpul dorințelor şi mentalul concret, este un mediator 
între nefeş şi neşamah. Ruah nu este atât de sensibil la influenţele lumii exterioare ca şi nefeş şi cuprinde 
personalitatea sau ego-ul. Plutind între activ şi pasiv, între interior şi exterior, ruah reprezintă legătura dintre 
spirit şi materie, unind în om lumea internă cu cea externă; 

3. Neşamah - „arborele vieţii", este spiritul ce cuprinde voinţa, inteligența şi memoria. Este în 
legătură cu Divinitatea, astfel că ruah şi nefeş ajung la Sursa divină prin neşamah. Pătrunzând în neşamah, 
Divinitatea îi dă viaţă lui ruah şi nefeş. 

Nefeş şi neşamah sunt esente diferite - ca uleiul şi apa - între care nu poate exista o conexiune 
directă. Din acest motiv este nevoie de un mediator, de ruah, care le uneşte. Nefeş, ruah şi neşamah nu 
sunt complet distincte şi separate ci se interferează asemenea culorilor spectrului, care deşi sunt succesive 
se topesc una în alta. După moartea biologică, nefeş, mah şi neşamah se separă de trup şi se înalţă fiecare 
în sfera de unde au venit. 

În loc să-şi ia energia din Cer, trăind în Divinitate şi primind de la Ea în mod constant spiritualitatea de 
care are nevoie, omul îşi îndreaptă atenţia mai mult spre pământ, spre lumea terestră, se afundă tot mai mult 
în dragostea de sine şi în senzualitate, absorbind energie din sufletul pământului. Ca urmare mah s-a 
îndepărtat de neşamah şi s-a ridicat deasupra acestuia, preluând guvernarea ființei umane. Prin involutie, 
partea inferioară a lui nefeş, fiind iniţial un corp de lumină, a devenit un tmp îmbrăcat în piele. În acest fel 
omul a fost descompus în cele trei părți fundamentale ale alcătuirii sale - spirit, suflet şi trup. 

A Organismul uman, trupul, cuprinde: 

|. Aparatul de susţinere şi mişcare, compus din sistemul osos, articular şi muscular; 

II. Aparatul de transport al materiei, cuprinzând sistemul cardiovascular - cu rol de a vehicula oxigenul 
şi substanțele nutritive spre ţesuturi, luând de acolo produsele de dezasimilaţie, pentru a fi eliminate, şi 
sistemul nervos periferic - cu rolul de a conduce stimulii nervoşi; 

III. Aparatul de import al materiei, asigurând, prin sistemul respirator, introducerea în organism 
a oxigenului - respiraţia, iar prin sistemul digestiv, introducerea hranei - nutriția; 

IV. Aparatul de eliminare al materiei, format din sistemul urinar şi genital; 

V. Aparatul de corelaţie al organismului, cu rolul de a uni într-o entitate individuală componentele sale: 


T sistemul granuolar subdivizat în: a) sistemul hematopoietic, ce reface elementele sanguine 
şi b) sistemul endocrin, cu rol de a produce hormonii, mesagerii chimici de legătură între componentele 
organismului; 

2. sistemul nervos central, numit sistem cerebrospinal sau nevrax, format din măduva spinării 
şi encefal, având rolul de a comanda întreaga organizare individuală, întregind-o ca entitate în mediul extern 
şi intern. 

După Cabala, omul reprezintă modelul de alcătuire al cosmosului, prin principiile constitutive identice. 
Astfel, după cum planetele se grupează între ele pentru a forma sisteme solare, organele omului se 
grupează în sisteme, alcătuind aparate, care generează funcţii variate. După cum viaţa universurilor este 
întreţinută de curenți vitali, alcătuiți dintr-un număr infinit de fiinţe ultramicroscopice, ce scaldă astrele şi 
planetele, răspândind principiul vieţii, viața omului este întreţinută de curentul sanguin, format din globule 
receptoare şi purtătoare de viață, care scaldă şi regenerează organele, antrenând elementele inutile. In 
prezent se cunosc 109 elemente chimice, grupate în tabelul periodic al elementelor. 


Pentru a servi cât mai bine spiritului, suntem chemaţi să procurăm trupului alimente din cele 
mai apropiate de natură, fără să fie prelucrate printr-o serie nesfârşită de procese fizice şi chimice. 
Aceste alimente trebuie să formeze, prin absorbţie şi asimilare, un vehicol sensibil, bun reflector în 
exterior al voinței spiritului, şi bun receptor al impresiilor lumii fizice şi astrale. 

Pentru ca trupul să răspundă la intervenţiile lumii astrale şi să redea fidel şi integral 
manifestările duhului, trebuie hrănit cu alimente vegetale şi produse lactate în proporții şi sub forme 
cât mai asimilabile. Vom evita carnea, dulciurile, băuturile alcoolice, tutunul şi cafeau. Aceste 
substanțe, introduse în corpul nostru fizic, îl întunecă, făcându-l nesimţitor la vibraţiile eterice, 
venite din lumea invizibilă sau de la entitatea spirituală aflată în interiorul său, devenind astfel un 
rău interpret al voinţei spiritului. 

Se impune eliminarea alimentelor de origine animală din viaţa noastră, sau măcar consumarea 
lor în cantități cât mai reduse. Evident că în regiunile reci, unde vegetaţia este foarte săracă, sau în 
zonele cu un regim climateric variabil, în timpul iernii când vegetaţia doarme, omul va fi nevoit să 
consume şi alimente de origine animală. 

S-ar părea că viaţa este imposibilă fără alimente de origine animală, dar cu toate acestea, sute 
de milioane de oameni trăiesc în diferite regiuni ale pământului, fiind deplin sănătoşi şi inteligenți, 
hrănmdu-se cu vegetale. Este doar o problemă de obişnuință. 

În fiecare particulă de aliment există viață, cu atât mai vie, mai puternică, cu cât fiinţa din care 
provine alimentul respectiv aparține unui regn mai înalt pe scara evoluţiei. Celulele animale au o 
individualitate mai puternică decât cele vegetale şi incomparabil mai vibrantă decât particulele 
minerale. Această facultate de individualizare a celulelor animale face ca alimentul de origine 
animală să fie greu digerabil şi asimilabil, necesitând o mare cheltuială de energie şi fiind asimilat 
numai parțial. 

Dar ceea ce contribuie la îngreunarea asimilării alimentelor de origine animală sunt fluidele 
eterice animale ce le însoțesc, purtând în ele toată animalitatea, toate înclinările vieţuitorului din 
care au provenit, toate tendinţele şi brutalitatea sa. 

Poate că, asemenea plantelor, şi omul va avea facultatea de a se hrăni numai cu substanţe 
minerale, pentru că ele posedă o foarte mică energie vitală, motiv pentru care sunt uşor supuse 
prefacerilor. Atunci am consuma mai rar şi în cantități mai mici decât acum, când având un regim 
alimentar de origine animală suntem nevoiţi să mâncăm mult şi de multe ori pe zi. Poate că va veni 
odată vremea când omul se va hrăni cu alimente concentrate, de natură minerală, chimică, sub 
formă de pastile, care nu vor cere timp atât de îndelungat pentru digestie, absorbţie şi asimilaţie, 
rămânând organismului un mare spaţiu de timp pentru odihnă sau alte preocupări. 

Întrebuinţarea unui aliment de origine animală are ca urmare introducerea în trupul nostru a 
prea multe elemente chimice - fosfaţi, carbonaţi şi sulfați - care, purtați de sânge în toate celulele, se 
depun în pereţii vaselor sanguine, şi din elastice le fac rigide. Aceste elemente chimice, ca şi altele, 
create în trupul nostru prin diferite combinaţii chimice - uraţi şi oxalați - năvălesc în țesuturile 
organelor şi astfel, încetul cu încetul, organismul întreg îşi pierde plasticitatea, vigoarea de mai 
înainte, devine rigid, îşi reduce activitatea şi bătrâneţea soseşte mai devreme decât ar fi timpul; ca 


urmare, părul cade, dinții se cariază, pielea se zbârceşte, muşchii devin flasci şi activitatea totală a 
organismului se încetineşte. În modul acesta, trupul nu mai corespunde cerințelor spiritului, acesta 
fiind nevoit să-l părăsească. 

Dacă am căuta să introducem în trupul nostru numai alimente cu rol de întreţinere şi reparare 
al organismului - care se uzează prin însăşi funcționarea sa - alimente care nu-i fac rău, nu-i distrug 
țesuturile şi nu-i întăresc organele, vigoarea s-ar menţine multă vreme, bătrâneţea sosind mai târziu. 

Este necesar ca atâta timp cât stăm pe pământ, să fim pe deplin sănătoşi, pentru a culege cât 
mai multe învăţăminte, prin intermediul cărora spiritul să se lumineze, să evolueze din ce în ce mai 
mult, iar conştiinţa noastră să se ridice şi să devină cât mai clară. 

Deoarece nu există aliment, fie de origine vegetală sau animală, care să nu conțină elemente 
ce solidifică şi întăresc țesuturile, se cere - mai ales în a doua jumătate a vieţii - ca măcar apal pe 
care o bem să fie cât mai săracă în săruri minerale, în special carbonați de calciu. 

Dar regimul ideal este cel al fructelor şi seminţelor. Ele conţin apă curată, substanțe zaharoase 
uşor asimilabile şi albumine, sub forma cea mai simplă, uşor de descompus şi asimilat de organism. 

Fructele şi legumele sunt alimente care conțin proporţiile cele mai ridicate de materii nutritive 
şi cea mai scăzută proporţie de substanţe solide. 

Mierea de albine este încă un aliment excelent pentru organism. 

Cei care au luat cunoştinţă de existenţa lumilor invizibile, ştiu că animalele sunt frații noştri 
cei mai tineri şi că spiritul lor va anima, în veacurile viitoare, corpuri umane. Se cade să nu chinuim, 
ucide şi mânca pe fraţii noştri mai mici, ci, dimpotrivă, să-i ajutăm în existenţa lor terestră, după 
cum şi noi suntem ajutaţi de ființe superioare nouă, ca să ne urmăm mai uşor evoluția pe pământ. 
Putem consuma produsele obținute de la animale - laptele şi preparatele lactate (brânza, smântână, 
untul) - pentru că acestea sunt alimente ideale, natura punând în ele, într-o formă cât mai 
asimilabilă, tot ceea ce este necesar micilor urmaşi ai acestor viețuitoare. Laptele se obține prin 
însăşi actul vieții lor, fără a provoca animalelor suferințe fizice sau spirituale. 


| Apa absoarbe cu uşurinţă fluidele, păstrând în moleculele ei memoria trecutului; ea poate fi uşor 
încărcată cu vibrații sfinte dar şi cu cele contrare. Din acest motiv, nu este indicată folosirea apei de 
conducte şi din lacuri de acumulare, deoarece ne otrăvim templul trupesc; pe cât posibil să folosim apa de 
izvor. De asemenea, dacă ne-am pierdut armonia şi pacea interioară, o baie scurtă în apă curată va absorbi 
fluidele contrare, ajutându-ne să ne restabilim pacea sufletească. 


Încorporând alimente uşor asimilabile, înlesnim formarea în trupul nostru de celule noi, care 
le vor înlocui pe cele uzate, generând în decurs de şapte ani organe noi, total schimbate, cu totul noi 
față de cele avute cu şapte ani în urmă. În acest mod, începând cu substanţa moale a sistemului 
cerebrospinal, şi până la țesutul osos compact ce alcătuieşte scheletul, toată fiinţa noastră fizică este 
supusă unei necontenite primeniri!. Aşadar, în timpul vieţii terestre, la intervale de şapte ani, trupul 
nostru se topeşte şi se reformează de mai multe ori. Cu toate aceste transformări, noi rămânem 
aceeaşi. Materia cerebrală se reînnoieşte, schimbându-se complet, dar gândirea persistă şi împreună 
cu ea memoria îşi păstrează amintirile unui trecut ce depăşeşte şapte ani, şi la care actualul nostru 
trup nu a participat. Tocmai acest fenomen dovedeşte existenţa în noi a unui principiu deosebit de 
materia fizică, a unei forţe invizibile, care persistă în mijlocul prefacerilor fizice. Prin urmare, 
facultățile noastre spirituale n-au nimic comun cu materia fizică. Inteligența, judecata şi voinţa sunt 
însuşiri abstracte, pe care nu le putem confunda sau presupune că se nasc din materia sistemului 
cerebral sau a substanţei sanguine. 

Spiritul persistă, este acelaşi chiar dacă dispare materia fizică pe care o conduce. La 
terminarea vieții terestre, când se va dizolva pentru ultima oară această materie fizică, rămâne 
spiritul nepieritor. Fizica şi chimia ne spun că materia nu se pierde, ci se transformă. Ei bine, la 
moartea noastră biologică materia fizică se va întoarce în lumea fizică de unde a fost încorporată. 

De asemenea, cunoştinţele ştiinţifice de azi ne spun că energia nu piere nici ea, ci se 
transformă. Spiritul - forța care a condus corpul fizic - va părăsi la moartea biologică trupul, haina 


carnală sau instrumentul de care nu se mai poate servi, rămânând însă acelaşi ca înainte şi ducându- 
şi mai departe, sub o formă eterică, noua sa viaţă. 

Pentru cel dornic să facă studii în lumea invizibilă, se recomandă regimul alimentar 
vegetarian, dar cu observaţia ca trecerea la alimentaţia vegetariană să se facă gradat, pe cât posibil 
primăvara sau vara. Nu se poate trece dintr-o dată de la un regim alimentar de origine animală - cu 
care ne-am obişnuit din copilărie şi pe care l-au avut mai multe generații - la un regim absolut 
vegetarian, ci trebuie să păşim treptat, pentru a da răgaz organismului să se obişnuiască cu noul 
regim, altfel riscăm să ne îmbolnăvim. 

Organismul nostru se poate fortifica evitând cu grijă alimentele ce conțin prea multe materii 
minerale şi consumând apă curată - pe cât posibil de izvor - iar pe de altă parte favorizând cât mai 
mult eliminarea, prin epidermă, a produselor vătămătoare din organism, făcând băi cât mai dese. 
Iată motivul pentru care cele mai multe religii prescriu băi cât mai frecvente, pentru că ele purifică 
trupul şi întrețin sănătatea. Băile făcute cât mai des contribuie la o uşoară transpiraţie, ocazie cu 
care se elimină mari cantităţi de săruri din organism. Altfel aceste săruri s-ar depune treptat prin 
țesuturi, iar, în plus, apa cu care ne îmbăiem conţine o mare cantitate de fluide, ce vor împrospăta 
fluidele fizice din corpul nostru fizic. 

Se recomandă să fricționăm tot trupul cu apă rece, pentru a produce o năvălire a sângelui către 
extremităţi şi să provocăm astfel o circulaţie activă în tot trupul, antrenând sărurile către aparatul 
urinar, pentru a fi eliminate. 

Trupul trebuie dezvoltat prin exerciții moderate pentru a-l face flexibil şi ager. Către 
bătrâneţe, aceste exerciții se pot înlocui cu plimbări uşoare, dar nu prea îndepărtate şi obositoare: 

Din când în când este necesar să nu mâncăm câte o zi deloc, ca să dăm răgaz aparatului 
digestiv să se odihnească, iar organismul să elimine toxinele. Însă nu e indicat ca aceste zile de 
ajunare să fie prea dese sau prelungite, deoarece atunci, în loc să ajutăm organismului, îl ruinăm. 


| Graţie acestui mecanism de regenerare este posibilă vindecarea spontană şi totală a unui organism, 
dar numai în cazul dispariţiei cauzelor sufleteşti; sau karmice ale bolii respective, sau dacă amprentele 
eterice ale unor gânduri şi sentimente contrare au fost şterse din memoria celulelor. 


O grijă deosebită trebuie să avem ca defecarea să fie cât mai regulată, colonul trebuind golit 
zilnic şi matinal. Trebuie să acordăm o atenţie deosebită eliminării excrețiilor rezultate în interiorul 
trupului nostru. 

Când mâncăm să fim cu gândul la actul mâncării, căci acest gând activează secreția glandelor 
digestive şi astfel digestia va fi completă. 

Este bine ca laptele sau cafeaua cu lapte să fie consumate încet, puţin câte puţin, pentru ca pe 
măsură ce le introducem în stomac, să fie atacate de sucul gastric; altfel, laptele intrat brusc în 
stomac, se coagulează în masă, formând o bulă mare de brânză, greu de fărâmițat şi atacat de sucul 
gastric. 

De asemenea să acordăm o atenţie deosebită aerului inspirat, pentru că în aer se găsesc atomi! 
purtători de energie vitală. Să evităm, pe cât posibil, incintele aglomerate - teatre, cinematografe, 
săli de concert, întruniri politice, deoarece acolo se găseşte un aer foarte viciat. 

Cât timp nu se cunoştea anatomia trupului omenesc, nu se bănuia sublima sa alcătuirea. Azi 
se cunoaște interiorul său, structura sa intimă, până la ultima sa celulă. Studiile histologice, ale 
diferitelor ţesuturi din trupul uman, au arătat savantului structura complexă a diferitelor organe, dar 
mai ales a sistemului cerebrospinal, nevraxul fiind un labirint de celule nervoase. Luat în ansamblul 
său, trupul omenesc se arată ca o operă grandioasă, a cărei complexitate nu o întrece nici o 
maşinărie terestră. Aşa cum el se arată anatomistului, pare rezultatul unei evoluţii ce se pierde în 
noaptea adâncă a veacurilor. 

Omul nici nu bănuieşte ştiinţa posedată de marile şi glorioasele forțe angelice şi efortul lor 
depus la construirea trupului în care îşi duce traiul spiritul omenesc. Trupul omului este opera cea 
mai grandioasă din tot universul. În el se cuprinde, în rezumat, tot ce a creat Tatăl - binecuvântat fie 


Numele Său - de la scânteia divină, până la mineralul globului nostru. În el găsim o arhitectură 
desăvârşită, fizica şi chimia pământului realizate sub formele cele mai armonioase. 

Dacă ai şti tu, omule, ce alcătuire sublimă ţi s-a încredinţat de Atotputernicul, pentru a te 
bucura de frumusețile operei Sale, l-ai îngriji ca pe o nestemată de mare preț," ca pe un bun de 
neprețuit. Aşadar fii atent, păstrează-l, îngrijeşte-l, dar nu uita, totuşi, că trupul este vremelnic, că el 
a fost făcut din pământ şi în pământ trebuie să se întoarcă. Tu eşti veşnic. Din Ceruri te-ai coborât în 
trup şi în Ceruri, patria ta veşnică, te vei întoarce. Unul va cobori iar celălalt se va sui. 

Când vrem să cunoaştem compoziția minerală a unei plante, o luăm şi-o cântărim, iar după 
aceea o uscam. Prin căldura aerului, ea pierde toată apa trupului său. O cântărim din nou şi aflăm 
câtă apă a pierdut prin evaporare. Luăm acum planta uscată şi o ardem întrrun cuptor închis. Din 
cauza aerului fierbinte se vor degaja toate elementele volatile: bioxidul de carbon, hidrogenul 
sulfurat, amoniacul etc. În cuptor, în vasul de argilă refractară va rămâne, din toată planta, o cenuşă, 
un praf format din mineralele ce intră în compoziţia plantei. Cântărim acest praf şi diferența până la 
planta uscată arată elementele chimice volatile. Trecem la analiza cenușei şi constatăm că este 
alcătuită din aproximativ 12 elemente chimice - O, H, C, Ca, Ph, Mg, K, Na, CI, S, N, Mn - 
organizate sub formă de diferite săruri - fosfați, sulfați, carbonaţi, cloruri. 

De când s-au creat în diferite puncte ale globului crematorii pentru incinerarea cadavrului 
omenesc, din care rămâne doar o mână de cenuşă, s-a trecut la analiza acestei cenuşe, constatându- 
se că trupul omenesc cuprinde aceleaşi elemente chimice întâlnite la plante, şi organizate tot sub 
formă de diferiți compuşi - cloruri, sulfați, carbonati, fosfați, oxalaţi. 

Din studiile făcute de agrogeologi asupra scoarței pământului, s-a găsit că el cuprinde diferite 
minerale simple sau compuse, dar oricum ar fi, elementele lor chimice sunt Si, C, Ca, Mg, Mn, S, 
Na, K, O, H, Pb, Fe. Comparând seria de elemente din solul şi subsolul pământului cu seria de 
elemente chimice ce intră în constituţia trupului uman, se constată o identitate aproape perfectă. 
Acelaşi material mineral intră în constituția pământului pe care îl călcăm cu piciorul, ca şi în 
constituţia trupului nostru. Evident, unul se prezintă aşa cum a fost constituit primordial, iar celălalt 
se prezintă sub o formă atât de transformată, încât un neştiutor nici n-ar bănui că diferitele organe, 
substanța sanguină, sistemul osos sau muscular sunt una cu țărâna de pe drum. 


1 Prana (sanscr. - suflu, răsuflare) - Viața universală, forţa vitală, care se manifestă pe toate planurile 
creației. 


Într-adevăr, mineralele pământului se dezagreghează din cauza căldurii şi a frigului, din cauza 
dilatării şi a contractării continue şi sfârşesc prin a se sfărâma şi pulveriza. Apa ploilor se infiltrează 
în pământ şi dizolvă particulele lui, transformându-le în diferite soluții minerale - sulfați, carbonați, 
azotaţi. Pe suprafața pământului cresc o infinitate de forme vegetale. Oricare ar fi gradul lor 
evolutiv, toate absorb aceste soluții minerale, le introduc în trupul lor şi le prefac, grație luminii 
solare, în substanţe organice, cu care alcătuiesc celule vegetale. Acestea prin orânduirea şi 
diferenţierea lor, vor constitui elemente reproducătoare, cu ajutorul cărora specia se va înmulți şi 
răspândi. 

Prin rădăcinile, tulpinile, frunzele şi fructele lor plantele servesc drept hrană animalelor. 
Trupul plantei, introdus în trupul animalului suferă prefaceri, finalizate prin alcătuirea unei serii 
infinite de compuşi chimici, ce vor constitui trupul celulelor animalului, contribuind astfel la 
creşterea lui sau la repararea elementelor anatomice distruse prin însăşi actul vieţii lor. 

După câţiva ani, animalul va termina actul existenţei sale terestre, va muri. Trupul îi va 
rămâne pe terenul unde i-a sosit moartea, fiind expus aerului, căldurii, umezelii, uscăciunii şi 
microbilor ce-l vor năpădi. Un proces lung se produce sub acțiunea acestor factori, materia lui 
trecând din etapă în etapă, până nu vor mai rămâne din el decât oasele. Unele materii se prefac în 
gaze - pierdute în atmosferă, altele se transformă în lichide - strecurate printre particulele 
pământului. În fine, părţile tari, oasele, se vor pulveriza sub acţiunea bioxidului de carbon, a 
oxigenului, a căldurii şi a frigului, fiind, încetul cu încetul, risipite de vânt pe întinsul pământului şi 


cărate la distanță de apa ploilor, iar apoi dizolvate. Astfel, din bietul animal nu a mai rămas nimic. 
Materia ce a constituit trupul său s-a reîntors iarăşi în pământul din care a plecat. 

Există câteva animale, pe care omul le prinde sau le creşte pe lângă casa lui, pentru a-i servi 
ca aliment. Materia trupului lor, intrată în uzina trupului uman, suferă o prefacere şi mai adâncă 
decât prefacerea plantei în trupul animalului. Din elaborările multiple şi complicate se nasc în trupul 
omului o serie de compuşi chimici, care, în definitiv, alcătuiesc celulele diferitelor ţesuturi. 

Când s-a terminat firul existenţei noastre, spiritul se înalță la Cer, iar trupul îl depunem în 
pământ, de unde a pornit odată, căci pământ era şi în pământ s-a reîntors. Cine ar bănui că mâna cu 
care scriem, ochiul cu care admirăm frumusețile naturii, sistemul cerebral cu care scrutăm lucrurile 
şi fiinţele din jurul nostru sunt pământ prefăcut! De necrezut, şi totuşi acesta este adevărul. 

Piatra a trecut în plantă, transformându-se în substanță organizată, iar de aici în animal sau 
om, revenind la sfârşitul existenţei sale de unde a plecat, la mineral. 

Roata vieții împinge materia din prefacere în prefacere, pentru a crea forme noi, instrumente 
în care să vină alte entităţi spirituale, pentru a învăţa la marea şcoală a universului, a vieții veşnice. 


Corpul vital 


Un corp solid poate fi pus în mişcare prin acțiunea unui alt corp solid. Aşa de exemplu arcul 
de oţel al unui ceas, strâns în jurul său şi apoi lăsat liber, caută să se desfacă. În mişcarea sa de 
destindere, învârte o rotiţă şi aceasta, prin angrenaje, mişcă o alta şi din roată în roată se mişcă 
minutarul şi orarul ceasului. 

Dar un corp solid poate fi mişcat şi de un corp lichid. Astfel apa unui iaz, a unei gârle, lovind 
paletele unei roţi de moară sau ale unei turbine, pune în mişcare o piatră de moară sau un motor. 

De asemenea un corp solid poate fi pus în mişcare de un gaz, curenţi de aer ce pun în mişcare 
o moară de vânt. 

Ei bine, există corpuri solide puse în mişcare de curenți eterici. Astfel trupul plantelor, 
animalelor şi al omului este străbătut de anumiţi curenți de natură eterică - invizibili ochilor - care 
întrețin viaţa, întreaga activitate internă şi externă a trupului. 

în acest subcapitol ne vom ocupa de viaţa trupului - principiul şi vehicolul care dă vitalitate şi 
pune în mişcare trupul uman. 

Dacă ochiul nostru vede, dacă inima bate şi muşchii se contractă, dacă gândim, vorbim şi 
lucrăm, într-un cuvânt întreaga viață şi activitate diversă a trupului nostru se datoreşte unui curent 
de natură eterică, numit curent de viaţă, curent vital. 

Am văzut până acum că, în ultimă analiză, trupul nostru nu este decât pământ prefăcut, având 
aceeaşi compoziţie minerală, sub diferite stări, solidă - sistemul osos, semi-solidă - sistemul 
muscular şi cerebrospinal, lichidă şi gazoasă - sângele, conținând atomi de O, N, H, C02 etc. 

Acest trup plurimineral are o existenţă parabolică, adică se naşte, creşte, atinge un apogeu şi 
apoi se stinge treptat, scăzându-i puterile şi sfârşind cu moartea. Cu alte cuvinte, are o naştere, o 
existență şi o moarte. Toată această existență - la unii scurtă, la alții mai lungă - se datoreşte celui 
de-al doilea corp fizic, numit corp vital, corp eteric. 

Dacă umplem un vas cu nisip, acesta va lua forma vasului. Să turnăm acum apă în acest vas, 
vom vedea că ea va lua forma nisipului. Acelaşi lucru îl putem face cu un burete înmuiat în apă. 
Apa va ocupa ochiurile libere ale buretelui şi, pentru un moment, va lua forma buretelui. 

La fel se întâmplă şi cu vehicolul nostru fizic. Alături de trup şi în interiorul său, pătrunzându- 
l din toate părțile, se află corpul vital, având aceaşi formă cu el, dar alcătuit din materie eterică! sau 
fiuidică. După cum trupul are diferite organe, orânduite în sisteme şi aparate, corpul vital, umplând 
interiorul trupului şi pătrunzând organele sale, va reproduce absolut toate aceste organe, până la 
ultima celulă. 

Corpul vital este o copie atât de fidelă a trupului, încât apare, pentru un clarvăzător, ca un al 
doilea trup, o imagine identică a acestuia, motiv pentru care a fost denumit dublul eteric. 

Am afirmat că vehicolul vital este format din materie eterică sau fiuidică. Dar ce este fluidul? 


Ştiinţa pozitivă de azi, cea predată în universităţi şi academii, nu cunoaşte decât trei stări ale 
materiei: solidă, lichidă şi gazoasă. Ştiinţa ocultă, sau superştiinţa veacurilor trecute, vorbeşte de 
stări ale materiei fizice, care nu se văd, nu se simt şi deocamdată, nu se pot cerceta şi analiza în 
laborator; materii fizice numite radiante, eterice sau fluidice. 

Fluidul intră în constituția tuturor corpurilor din natură - de la microb până la astre, de la om 
până la universuri. Această materie eterică, şi totuşi fizică, ce nu lipseşte din nici un corp, este 
formată din particule infinit de mici. Cu toată dimensiunea lor neînchipuit de mică, particulele au 
volume şi naturi diferite, în funcție de gradul de evoluţie al vibraţiilor care le animă. 

Exijstă o scară infinită de calități ale fluidelor, de la cele inferioare, ce însoțesc pietrele, până 
la cele superioare, care intră în constituția marilor Fiinţe creatoare - Auxiliarele Fiinţei supreme - 
Creatorii miliardelor de corpuri cereşti risipite în spațiu şi ale fiinţelor ce le populează. 

Din toată această serie nesfârşită de fluide, marile Lumini spirituale ale planetei noastre 
disting patru categorii de fluide fizice: 1. fluid planetar; 2. fluid solar; 3. fluid universic; 4. fluid 
COSMIC. 

Pentru o mai bună înţelegere, este necesară următoarea descriere. 

Să ne închipuim în mijlocul spațiului infinit o sferă uriaşă, ale cărei dimensiuni întrec orice 
fantezie omenească. Aceasta este sfera creației sau cosmosul, plin cu un eter, cu un fluid de cea mai 
fină calitate, din seria fluidelor fizice, numit fluid cosmic, în interiorul sferei cosmice, plutesc patru 
sfere de dimensiuni inimaginabile, numite sfere-univers. Ele sunt aşezate în cruce, pe o linie spirală, 
la distanţe deosebite față de un punct central al cosmosului. Aceste sfere-univers sunt pline cu un 
fluid sau eter, de o calitate inferioară celui cosmic, numit fluid universic. In interiorul fiecărei sfere- 
univers se găsesc zeci de miliarde de stele, sisteme planetare de diferite mărimi, de diferite grade 
evolutive şi constituţii fizice. Aşezarea lor în sfera-univers este ordonată după o ordine numerică, 
descriind între ele forme geometrice. De pe pământ, ochiul nostru le vede sub diferite forme - 
triunghi, greblă, car, şarpe - dar acest aspect al constelaţiilor nu este decât perspectiva lor văzută de 
om de pe pământ. In realitate, ele sunt grupate câte două, trei, patru şi aşa mai departe. 

Având în vedere evoluţia lor de la nebuloasă până la sori sau planete, sistemele planetare sunt 
împărțite în 12 grade evolutive, iar numărul lor total trece de cincizeci de miliarde în fiecare univers 
- după afirmaţiile marilor entități spațiale. 

După cum fluidul din cele patru sfere-univers diferă unul de altul, existând patru feluri de 
fluide universice, tot aşa şi cele 12 grade de sisteme planetare din fiecare univers au în jurul lor şi în 
sânul lor un anumit fluid. Aşadar în fiecare univers există 12 categorii de fluide numite fluid solar. 

În jurul fiecărui soare sau stele gravitează unul, două, trei sau mai multe corpuri cereşti, 
numite planete. Toate aceste planete plutesc în marele ocean al fluidului solar respectiv. Fiecare 
planetă fiind înconjurată de o atmosferă eterică, mai subţire sau mai groasă, numită fluid planetar. 

Fluidul fiecărei planete diferă de al surorilor sale din acelaşi sistem, din cauza că fiecare are o 
vârstă şi ca atare o evoluţie diferită. Prin urmare vor fi tot atâtea feluri de fluide planetare câte 
planete există în acel sistem solar. 


| Corpul vital uman este alcătuit din patru categorii de eteruri fizice: 

1. Eterul chimic - cel mai dens din cele patru eteruri care intră în constituţia corpului vital. Acest eter 
înzestrează regnul mineral cu proprieteţile sale chimice, produce creşterea regnului vegetal, iar regnului 
animal şi uman îi conferă facultăți legate de asimilatie, nutriție şi creştere. 

2. Eterul vital - nu este activ în regnul mineral, iar în regnul vegetal, animal şi uman asigura 
perpetuarea speciei. 

3. Eterul lumină - este în stare latentă, inactivă, la regnul vegetal, urmând a se dezvolta în timp. In 
regnul animal şi uman produce căldura corpului fizic, animă sistemul nervos şi muscular, şi asigură percepţia 
senzorială. 

4. Eterul reflector - este mai puţin activ la regnul animal. El este foarte dinamic la om, unde conduce 
vehicolul gândirii şi înmagazinează în memorie experienţele trecutului. 

Prin urmare corpul nostru fizic este alcătuit din materie fizică aflată în şapte stări: cele trei stări chimice 
- solidă, lichidă şi gazoasă - şi patru stări eterice - necunoscute încă de ştiinţa actuală. 


După ce am făcut această paranteză revin Ia eterul sau fluidul corpului nostru vital. Totuşi, nu 
pot trece mai departe fără a enunţa de pe acum că în ființa noastră integrală se află toate categoriile 
de fluide fizice expuse mai sus, a căror totalitate formează ceea ce unii inițiați numesc perispirit - o 
serie de corpuri fluidice intermediare între corpul fizic şi scânteia divină numită spirit. 

Corpul nostru vital este format din eterurile inferioare conţinute în gama de eteruri ale 
planetei noastre. Totuşi, particulele lui au o mişcare, o vibraţie, cu mult mai intensă decât mişcarea 
miceliilor ce compun substanța protoplasmatică a celulelor trupului nostru. ! 

Vibraţia particulelor fluidice pune în vibrație protoplasma şi nucleul celulei, mobilizând astfel 
întreaga celulă. Mişcarea, percepţia, asimilaţia, metabolismul, respirația, reproducerea şi excreția 
celulei se datorează fluidului vital. Dacă fluidul corpului vital s-ar opri brusc din activitatea sa, din 
mişcarea sa vibratorie, imediat ar încetini şi mai apoi s-ar opri activitatea celulară. Din această 
cauză corpul eteric, corpul vital, poate fi considerat motorul trupului, animatorul său, de unde şi 
numele de corp vital, corp întreținător de viaţă. 

Corpul eteric este intermediar între trup şi un corp mai fin, aflat mai profund şi cu o existență 
mai lungă, numit corp planetar, denumit de unii ocultişti corp astral, considerând Pământul ca fiind 
una din numeroasele astre ale universului nostru. 

Despre trupul nostru am spus că are o existenţă efemeră, adică are un început, o dezvoltare, 
un declin şi un sfârşit. Din pământul sau lutul părinţilor s-a format, din laptele mamei a crescut, din 
natură s-a întreținut şi în pământ se va întoarce. Ca orice în lume, e supus şi el legii existenţei 
ciclice - se naşte, trăieşte şi piere, asemenea planetelor, stelelor şi a tot ce există în sfera creaţiei, 
pentru ca din materia lor să se formeze alte corpuri, pe o scară evolutivă mai ridicată. Totul urcă pe 
o scară ce se pierde în veşnicie şi către o perfecțiune fără de sfârşit. 

Pe măsură ce trupul nostru - din microscopic cum era în pântecele mamei - devine din ce în ce 
mai mare, alături de el şi în interiorul său, se dezvoltă şi corpul său vital. După cum trupul se 
întreține prin asimilarea de materii terestre, tot astfel se dezvoltă şi se întreține şi corpul vital, 
absorbind din spațiu substanţa vitală, fluidul, asemănător fluidului din care e format şi eliminând 
materia uzată care şi-a îndeplinit rolul de motor, de mobilizator al trupului. 

Când - dintr-un motiv oarecare: boală, bătrâneţe sau accident - trupul şi-a terminat existența, 
corpul vital părăseşte şi el trupul, nemaiputând primi materia vitală din spațiu. Când trupul şi corpul 
său vital sunt prea uzate, spiritul nu le mai poate utiliza în observările şi studiile sale. Atunci spiritul 
se retrage din aceste învelişuri şi se ridică în spațiu, trăgând după el perispiritul său. 

După moartea biologică, vehicolul vital va rămâne o vreme în trup, stând în preajma lui, 
înjurai coşciugului, al casei sau al mormântului, dar apoi îl părăseşte. Noaptea, în primele zile după 
moarte, se poate vedea pe întuneric o masă alburie de formă umană, oscilând, mişcată fiind de 
curenţii fluidici ai spaţiului. Acesta este corpul vital al trupului părăsit de stăpânul său - spiritul sau 
scânteia divină. Corpul vital zace în preajma trupului până ce încetul cu încetul materia sa eterică se 
risipeşte în mediul înconjurător, dispărând cu totul. . 

Cu atât mai sănătos şi viguros va fi trupul, cu cât corpul său vital va fi mai puternic şi cu 
vibrații mai înalte şi armonioase. Corpul vital este cu ceva mai mare decât trupul, depăşind periferia 
acestuia cu câţiva centimetri. Persoanele clarvăzătoare, ori cele adormite prin pase magnetice, văd 
în jurul omului o ceață alburie, un nimb cu o lăţime de 10-20 centimetri - constituind aura eterică. 
Rar găsim doi oameni care să aibă acelaşi fel de materie eterică. Vehicolul vital este format şi el din 
materie eterică de diferite calităţi, existând o strânsă relație între calitatea trupului şi calitatea 
corpului vital. Cu cât un trup este format dintr-o materie mai pură, cu atât şi însoțitorul său, corpul 
vital, va fi alcătuit dintr-o materie de o calitate mai fină. Prin urmare, intervine şi aici legea asocierii 
şi se potriveşte vorba: „Spune-mi cu cine te însoţeşti, ca să-ți spun cine eşti”. 

Corpul vital, ca şi orice corp de materie din lume, are o sensibilitate a sa proprie, o orientare, 
şi din această cauză am zice o conştiinţă, redusă bineînţeles, dar nu mai puţin existentă. Într-adevăr, 
el se micşorează în fața agresiunii, şi se măreşte când este înconjurat de iubire. 

Atâţa timp cât spiritul locuieşte în corpul fizic, corpul vital este legat de perispirit şi întreţine 
funcțiile, sănătatea, căldura şi puterea trupului. Corpul vital nu părăseşte complet trupul şi nu se 
rupe deplin de perispirit, decât în momentul morții. Noaptea, când spiritul - pentru a-şi trăi viaţa de 


spirit - părăseşte trupul adormit, trage după ei o parte din corpul vital!. Acesta îmbăindu-se în 
oceanul de fluid eteric existent în jurul său, absoarbe o cantitate din acest fluid, pentru a-şi înlocui 
particulele uzate prin funcționarea lor. 


| Spiritul, care.părăseşte trupul adormit trage după sine, prin perispirit, nivelul superior al corpului vital, 
şi anume cel format din eter reflector şi eter lumină. Această evadare are.loc fără ruperea legăturii.existente 
între nivelul superior şi cel inferior al corpului vital. Nivelul inferior, format din eter vital şi eter chimic, rămâne 
în continuare în trup. În cazul când se produce ruptura între aceste două nivele, survine moartea biologică. 


Prin magnetizare, se produce o separare între trup şi spirit. De o parte rămâne trupul împreună 
cu nivelul inferior al corpului vital, iar de cealaltă parte, spiritul cu perispiritul său şi cu nivelul 
superior al corpului vital. În acest caz, spiritul se comportă ca şi cum ar fi liber în spaţiu, deşi el se 
găseşte tot în trup, sau prea puţin ieşit în afara lui. O asemenea separare şi o evadare parţială a 
spiritului are loc şi în timpul anesteziei. În acest caz se poate ciopârţi trupul fără ca acesta să sufere, 
întrucât corpul planetar - sediul sensibilităţii şi senzațiilor plăcute sau dureroase - a evadat împreună 
cu spiritul pe care îl înconjoară. 

Totul, marele şi micul, imperfectul, ca şi sublimul, sunt formate din materii de grade diferite 
de vibrație. Totul provine din acelaşi unic eter, care pe măsură ce s-a îndepărtat de Centrul creației 
şi-a încetinit vibrația, iar eterul devenind din ce în ce mai compact, mai dens, mai rece, a trecut în 
stare gazoasă, lichidă şi a sfârşit prin a se solidifica. 

Departe, în adâncul cerului pe care-l admirăm în nopțile de vară, se află o sferă a cărei 
mărime întrece pe a oricăreia din cele patru universuri. Aceasta este Sfera-Laborator a tot ce vedem 
şi nu vedem, a tot ce ştim şi nu ştim, sfera din care pleacă spiritul - pentru a evolua secole 
nesfârşite, după care se întoarce la Centrul creator, pentru a porni iarăşi la drum, spre o nouă etapă 
evolutivă. Din această sferă pornesc - din veşnicie şi în veşnicia care va veni - în fiecare din cele 
patru universuri, doi curenţi! cu o viteză deosebit de mare la început, parcurgând o traiectorie 
spiralată, incomensurabilă. Aceşti curenți vin şi înfăşoară cele patru universuri, obligându-le la o 
rotație în jurul axei lor, asemenea roţilor unui angrenaj, silite să se învârtească de o curea de 
transmisie. În acelaşi timp cele patru universuri sunt purtate de cei doi curenți, într-o mişcare de 
revoluţie în jurul Sferei-Laborator. 

Când aceşti curenţi - unul de natură electrică şi altul de natură magnetică - ajung la sfera 
universurilor, desprind câte o ramură care pătrunde în fiecare univers. O dată intraţi în cele patru 
sfere-univers, ocolesc fiecare stea sau sistem planetar, le determină să se învârtească în jurul axei 
lor şi în acelaşi timp le poartă pe o traiectorie eliptică, de la periferia sferei-univers spre centru şi 
înapoi. Apoi părăsesc acest sistem periferic pentru a trece rând pe rând la cele intermediare şi, în 
fine, ajungând la cele mai apropiate de centru. Curentul care a înconjurat un soare se abate rând pe 
rând la fiecare planetă a acelui sistem solar, imprimându-le şi acestora două mişcări, una de rotație 
în jurul axei lor şi alta de revoluţie în jurul soarelui lor. Pe măsură ce se îndepărtează de Centru, 
curentul electric şi magnetic îşi încetineşte viteza şi devine din ce în ce mai dens şi mai puţin activ. 
După ce curentul cosmic - electric şi magnetic - a străbătut toate universurile, toate sistemele solare 
şi toate planetele, se întoarce pe o altă traiectorie spiralată, în Centrul creației, în Sfera-Laborator, 
pentru a fi împrospătat cu o nouă materie fluidică, trimisă din nou să întreţină mişcarea şi viața 
întregii creaţii. 

Cei doi curenţi - electric şi magnetic - au calități infinite, fiind în măsură să producă o 
infinitate de efecte. Curentul electric, electricitatea, va da naştere la lumină, căldură, mişcare şi 
sunel. Curentul magnetic, magnetismul, va genera combinaţii chimice, fenomene fizice, vitalitate şi 
sănătate. Din această cauză magnetismul mai este numit curentul de viață, curentul vital, iar 
ocultiştii indieni l-au denumit curentul afinități, al gravitaţiei, al simpatiei între oameni - curentul 
iubirii. 


1 După cum viaţa omului este întreţinută de curentul sanguin, în cosmos sau creaţie viața este 
întreținută de curenţi de lumină. 


Fohat (energie, forță, viață) reprezintă suflul sau lumina Logos-ului, manifestarea vieții, principiul 
pozitiv sau masculin al cosmosului, spre deosebire de materia cosmică (prakriti) - principul negativ sau 
feminin. Fohat este polenul, sperma cosmică, ce fecundează materia virgină (prakriti), zămislind cosmosul, 
creația manifestată. Printr-o emanatie de iubire, primul Logos fecundează materia virgină, creând un vid, un 
vortex, o emulsie de bule în materia devenită mamă. Fiecare bulă este un ou, o sferă plină cu viaţă, 
constituind urzeala cosmosului, universurilor, astrelor, planetelor, atomilor etc. 

Materia vizibilă este absența materiei cosmice invizibile (Mulaprakriti), o gaură sculptată de energie, 
de Fohat, în materia invizibilă. Materia vizibilă o putem compara cu bulele de aer aflate în apă, care în acest 
caz reprezintă materia invizibilă. Aceste bule sunt formate în cele patru universuri de un vortex, vârtej de 
energie Fohat, care îşi modelează o sferă, formează un vid în materia cosmică invizibilă. Universurile sunt 
sfere sculptate în materia cosmică (Mulaprakriti), sistemele solare sunt sfere modelate de Fohat în materia 
universică (prakriti) etc. Prin urmare, sfera-cosmos, sfera-univers, sfera-soare, sfera-planetă, sfera-atom 
sunt modelate de Fohat în diversele stări ale materiei invizibile. 

Unu în esenţa sa, Fohat devine triplu, septuplu, şi urmând legea septenară se divide la infinit, dând 
naştere, în universul obiectiv, la diferitele energi convertibile între ele: electricitate, lumină, căldură, sunet, 
mişcare etc. Fohat nu este Spiritul, Logos-ul, ci emanaţia Logos-ului care leagă în mod indisolubil spiritul de 
materie, Puruşa de Prakriti. 

Cabala spune despre Fohat că este „calul călărit de gând". 

Pe lângă energia transmisă prin sânge, procesele vitale ale organismului uman sunt dominate de 
energie nervoasă sau magnetism. O formă de manifestare a magnetismului este Prana, întâlnită pe toate 
planurile creaţiei. Această Voinţă guvernatoare revărsată pretutindeni este denumită de ocultişti magnetism 
universal, de cabalişti - Aour "118, reprezentând aurul alchimiştilor, cauza atracției universale, iubirea 
astrelor. 


Aceste două feluri de materii-forţe nu se pot transforma una în alta. Ele sunt deosebite şi 
reprezintă forțele prin care se manifestă însuşi Creatorul, forţele prin care El mişcă şi unifică totul. 
Prin urmare vitalitatea sau curentul de viaţă întreține viața de pretutindeni, deci şi de pe Pământ. 
Fără curentul vital, corpurile viețuitoare de pe planeta noastră, şi din întreaga creaţie, ar rămâne 
nemişcate, nesimțitoare, fără viață. Însuşi globul nostru, ca de altfel toate globurile din cosmos, ar 
pieri, s-ar fărâmiţa, pulveriza şi transforma în fluid, în materia primă, primordială. 

Materia vitală este o substanță născută în infinitatea mileniilor, prin însăşi evoluţia fluidului 
primordial. Prin urmare, ea este forța care ordonează materia fizică, determinând mineralele să se 
cristalizeze în anumite forme, plantele să aibă anumită culoare, înfăţişare şi mărime, animalele să 
crească şi să îmbrace o varietate de forme. Fără această materie-forță, fără această viaţă, celulele 
trupului nostru nu ar mai fi legate unele de altele, pentru a forma țesuturi, organe, sisteme şi aparate. 
Toate ființele de pe suprafața pământului şi de pe suprafaţa infinitelor corpuri cereşti, îşi datoresc 
viaţa acestei materii-forță, acestei materii-viaţă, substanță fluidică radiatoare de viață, din Forţa 
infinit de mare a Creatorului creatorilor. 

Tot ce e puțin, nu e de ajuns - este rău. Tot ce e prea mult, este însă şi mai rău. Când, în 
totalitatea sa, organismul corpului vital funcționează neregulat sau nearmonic, absorbind din mediul 
înconjurător prea mult sau prea puțin, se îmbolnăveşte şi trupul, care stă sub dependenţa lui. Astfel, 
trupul slăbeşte, pierde putere fizică, oboseşte uşor, îi creşte temperatura, până când într-o zi, 
încetează să mai funcționeze. Atunci, activitatea lui încetând, se zice că a murit. 

Această materie vie, această forță de viaţă ce intră şi se răspândeşte în trupul nostru, pătrunde 
până la ultima celulă, se furişează în interiorul ei şi prezidează toată seria de fenomene fizice şi 
chimice ce au loc în sânul ei, activând prefacerea alimentelor în substanţe asimilabile şi a acestora 
în substanță protoplasmatică, iar pe de altă parte contribuind la prefacerea şi eliminarea substanțelor 
care nu mai folosesc la viaţa celulei. 

Curentul de viaţă sosit la Soare, după ce primeşte tonalitatea vibratorie a evoluţiei astrului 
nostru, se îndreaptă de jur împrejurul împărăției Soarelui până la ultimul său slujitor şi copil, până la 
cea mai îndepărtată planetă născută din el - planeta Pluto. 

Pentru noi, oamenii, ca şi pentru toate viețuitoarele pământului, soarele este corpul dătător de 
lumină, căldură şi viață. Fără el, pământul ar fi cuprins de un frig îngrozitor, fără el, orice viață ar 
înceta. Omenirea nu ştie de existenţa curentului cosmic, ci doar de cel pe care îl vede şi îl simte, cel 


venit de la Soare, unde tronează marea Lumină - Fiul iubit al Tatălui ceresc, Stăpânul şi iubitorul 
nostru Mântuitor. 

La trecerea sa prin Soare, curentul vital primeşte încă radiațiile fluidice ale Sfintei Treimi 
solare, conducătoarea evoluţiei a tot ce este în sistemul nostru. Sosit astfel în preajma Pământului, 
acestui curent i se mai adaugă razele strălucitoare ale Sfintei Treimi planetare, conducătoarea 
Pământului, pe care îl înfăşoară şi îl vivifică sau îi dă viață. 

Prin urmare, curentul vital venit la suprafaţa pământului cuprinde materii fluidice de la Tatăl 
ceresc, de la Fiul divin şi de la Sfântul Duh. 

Materia vitală, risipită în toate părțile trupului, se fixează mai ales în jurul nervilor şi a 
centrilor nervoşi. Graţie materiei vitale, neuronul transmite impresiile venite din afară, sub formă de 
vibrații, care trecând prin perispirit ajung la spirit; de la spirit, prin perispirit, pornesc comenzi la 
sistemul cerebrospinal şi de aici la organe, muşchi etc. Aşadar, mulțumită materiei vitale, ochii văd, 
urechile aud, pielea pipăie, nasul miroase şi limba gustă. 

Acestei materii-viaţă i se datorează faptul că mineralul, în decursul veacurilor, devine mai 
subtil, se cristalizează şi, mai târziu, se transformă într-un mineral, cu o compoziţie atomică mai 
bogată în electroni şi protoni, urcând astfel pe o treaptă evolutivă superioară. 

Curentul vital sau magnetic cuprinde o gamă variată de fluide magnetice, necesare tuturor 
treptelor evolutive ale planetelor, sorilor şi universurilor. Astfel, se înțelege că fluidul magnetic 
mineral are o calitate şi deci o vibrație inferioară fluidului magnetic vegatal. De asemenea, fluidul 
magnetic animal este superior fluidului magnetic vegetal, dar inferior celui uman. 

Prin urmare, urcând pe scara evoluţiei, organizarea corpului vital este tot mai perfectată, iar 
acest corp vital, la rândul său, ajută la crearea şi întreţinerea unui trup cât mai complicat, superior 
prin percepțiile sale. 

După cum trupul are nevoie de hrană - ca să crească şi să-şi înlocuiască părțile uzate - şi 
corpul vital al omului se hrăneşte, absorbind din mediul înconjurător materie vitală, pentru 
înlocuirea celei uzate şi eliminate. Această absorbţie se face prin actul respirației, prin porii pielii şi 
o dată cu ingerarea alimentelor, care, ca orice materie fizică, sunt animate de fluid vital. Insă corpul 
vital absoarbe cea mai mare cantitate de materie vitală prin organele sale speciale, pe care le vom 
descrie numaidecât. 

Absorbţia - directă sau indirectă - de vitalitate se face în mod diferit, după condițiile mediului 
înconjurător. Astfel, când spaţiul este mai luminos, cantitatea de materie vitală fiind mai mare, 
absorbţia este mai activă, prin urmare, puterile şi funcțiile corpului vital sunt şi ele mai active. Când 
însă cerul este înnorat, şi în special noaptea, când este întuneric, absorbția este mai redusă. Ca 
urmare, trupul primind un impuls mai mic, puterile sale, vitalitatea lui sunt mai reduse. Iată înțelesul 
dispoziţiei noastre sufleteşti - mai bună vara, când e soare şi lumină, şi tristeţea sau indispoziția 
iarna sau când vremea este închisă. Aşadar, sufletul este influenţat de instrumentele avute la 
dispoziție - corpul vital şi trupul. 

Persoanele cu vederea spirituală văd prin aer o puzderie de particule luminoase aflate într-o 
continuă mişcare sau vibrație, fiind mai vizibile în zilele cu soare, cu multă luminozitate. Aceste 
infinite punctuleţe luminoase sunt aglomerări de particule din fluidul magnetic sau vital. 

Cantitatea de materie vitală absorbită ziua, abia face față nevoilor trupului, aflat într-o 
continuă activitate. Din această cauză, către seară ne simțim obosiţi. Noaptea, activitatea trupului se 
reduce, consumul de materie vitală fiind mai mic. Absorbind în continuare fluid vital, corpul vital 
acumulează mari cantități de materie vitală, motiv pentru care dimineaţa, după odihna nopţii, omul 
se simte dispus sufleteşte şi capabil să reînceapă activitatea fizică sau intelectuală. Aşadar, ziua 
consumăm mai mult decât acumulăm, noaptea, însă câştigul este mai mare decât consumul. 

Încorporarea fluidului vital este mai amplă în prima parte a nopţii şi mai redusă către ziuă. 
Poporul a concretizat acest adevăr, spunând: „Un somn de o oră înainte de miezul nopții face cât 
două către ziuă". În a doua parte a nopţii, când vitalitatea este mai redusă, spiritul muribundului 
părăseşte trupul său obosit sau bolnav. 


Spiritul nostru se simte fericit în lumea materiei fizice, când are la dispoziție instrumente în 
plină putere şi activitate. Omul este mai sensibil şi mai înţelegător când se află la o temperatură 
potrivită, decât în condiții de căldură ori frig exagerat. 

Într-adevăr, în regiunile ecuatoriale, electricitatea din atmosferă fiind foarte mare, creşte 
temperatura şi luminozitatea. Căldura exagerată împiedică vitalizarea trupului; motiv pentru care 
omul nu poate gândi, simţi şi lucra bine în regiunile cu temperatură prea ridicată. Situaţia este 
asemănătoare în regiunile polare, unde datorită luminii slabe şi a temperaturii foarte scăzute, 
absorbția de materie vitală este dificilă şi insuficientă, sistemul cerebral aflându-se în 
imposibilitatea de a înregistra cu fidelitate ideile emise de spirit. 

Prin urmare, electricitatea moderată favorizează vitalitatea corpului vital şi în mod indirect a 
trupului. Însă o cantitate prea mare sau prea mică de electricitate împiedică activitatea corpului 
vital. 


Centrele de activitate ale corpului vital 


Toate părțile trupului nostru sunt importante, toate sunt necesare unei bune vieţuiri, dar unele 
sunt indispensabile. Astfel, se poate trăi fără un picior, o mână: sau un rinichi, dar nu se poate trăi 
fără inimă sau ficat. Cu alte cuvinte, există o scară ierarhică a importanței dintre diferitele părți 
componente ale trupului. 

La fel se întâmplă şi cu vehicolul vital. Deşi este format din aceeaşi materie, totuşi el este 
organizat, adică în unele zone materia sa este mai fină, dând naştere unor centre sau organe, aflate 
într-o vibraţie, într-o activitate ce depăşeşte pe cea a corpului vital în ansamblu. 

Clarvăzătorii văd la suprafaţa corpului vital discuri sau rozete de fdtrma unor mici farfurioare, 
cu mijlocul scobit şi puţin adânciţi, având diametrul între 1-3 centimetri. 

Aceste rozete sau discuri sunt centrele de absorbţie ale fluidului vital din mediul înconjurător. 
Ele sunt în număr de şapte, poziţionate astfel: 1. la baza coloanei vertebrale; 2. În dreptul splinei; 3. 
deasupra ombilicului; 4. În dreptul inimii; 5. În dreptul furcii gâtului; 6. În dreptul spaţiului dintre 
sprâncene; 7. În dreptul creştetului capului. 

La majoritatea oamenilor, dintre aceste şapte centre numai una estel într-o activitate intensă, 
şi anume cea din dreptul splinei, celelalte abia se învârtesc sau la unii chiar stau pe loc. 

Privit de persoanele magncetizate şi mai ales. de cele clarvăzătoare, centrul splenic are aspectul 
unei flori cu şase petale. El se roteşte de la stânga spre dreapta, cu o viteză deosebită. Prin această 
învârtire se produce un sorb, care atrage din mediul ambiant fluid vital, îndreptat către o mică 
deschidere din mijlocul său. Procesul este asemănător cu cel petrecut la un aspirator electric, care 
absoarbe aerul dintr-o încăpere şi-l elimină în afară. Din cauza rotației şi acumulării de fluid vital, 
acest disc se arată strălucitor. 

Fluidul absorbit este îndreptat în interiorul corpului vital pentru a acționa, fără oprire, asupra 
diferitelor organe, ţesuturi şi celule ale trupului. Fluidul vital lucrează asupra fiecărui organ dar cu 
preponderență asupra sistemului cerebrospinal, centrul de comandă al trupului. 

Un sistem cerebral bine învăluit şi pătruns de materia vitală se află în deplină funcţiune şi mai 
ales în stare de a primi ideile-imagini venite de la spirit, şi de a le imprima pe miceliile protoplasmei 
celulelor nervoase. Sistemul cerebral bine alcătuit şi condus de corpul vital se bucură de o memorie 
excelentă, fie în stare de veghe, fie de somn. 

Orice percepție vizuală, auditivă, tactilă, olfactică şi gustativă din timpul zilei, se imprimă în 
perispirit sub formă de imagini reale sau simbolice, de dimensiuni ultramicroscopice, trimise în 
acelaşi timp de perispirit pe cortex, pentru a se imprima şi depune în miceliile celulelor sale. 

In timpul nopţii, spiritul - înconjurat de perispirit sau suflet - retrăgându-se din trup, vede, 
aude şi simte tot ce există în lumea eterică. Aceste percepții, ale unor duhuri sau forme eterice, sunt 
transmise de perispirit sistemului cerebral, prin cordonul fluidic care-l leagă de corpul vital, 
imprimându-se în celulele sale nervoase asemenea imaginilor primite, de la lumea materiei fizice, 
prin organele de simţ. 


Cum sistemul cerebral diferă de la om la om, cum puterea de recepție a spiritului diferă, 
iarăşi, de la spirit la spirit, după gradul său de evoluţie, se înțelege că şi imprimarea imaginilor, mai 
ales a celor eterice, se va face la unii foarte puternic, la alții mai slab, iar la alţii atât de nebulos, 
încât la deşteptarea din somn, cortexul nu mai poate reda nimic conştiinţei de zi. lată motivul pentru 
care unii oameni rețin perfect, sub formă de simboluri, de vise, călătoriile şi experienţele lor din 
timpul somnului trupului, iar majoritatea nu-şi amintesc decât fragmente. Cauza rezidă evident în 
calitatea sistemului cerebral, în gradul de evoluţie al spiritului, dar într-o bună măsură şi în calitatea 
corpului vital, care face legătura dintre perispirit şi sistemul cerebrospinal, dintre suflet şi trup. 

Curentul de materie vitală absorbit de centrul splenic se precipită perpendicular pe centrul 
discului. O parte din el pătrunde în corpul vital, dirijându-se în special către sistemul cerebrospinal, 
iar o altă parte o porneşte paralel cu suprafața corpului vital, adică în sensul celor şase petale ale 
discului, formând astfel şase curenţi tangenţiali, care se îndreaptă către toate părțile corpului vital, 
dar mai ales spre celelalte şase centre vitale, pentru a le stimula. 

Datorită acestor şase curenți radiali se naşte prin inducţie un curent circular, care trece o dată 
pe deasupra unei petale, apoi pe dedesubtul petalei vecine, unduindu-se asemenea nuielelor de 
răchită, de pe fundul unui coş, ce împletesc beţele aşezate radial, asemenea spiţelor unei roți. 

Discul de la baza coloanei vertebrale are 4 petale, discul splenic 6 petale, discul ombilical 10 
petale, discul inimii 14 petale,; discul laringian 16 petale, discul dintre sprâncene 96 de petale, iar 
cel din creştetul capului 190 de petale. 

După cum lumina soarelui pare unică şi de culoare albă, tot astfel curentul vital este alb. Dar 
ştim că raza de lumină solară trecută printr-un cristal se descompune într-un spectru format dintr-o 
succesiune de şapte benzi colorate, începând cu roşu şi sfârşind cu violet. De asemenea, curentul 
vital absorbit de centrul splenic se desface în şapte culori. 

Curentul care pătrunde direct şi perpendicular pe disc - animând sistemul nervos central şi 
periferic - are culoarea roz, asemenea unui trandafir. Ceilalţi şase curenți, de culori diferite, apucă 
fiecare pe câte una din cele şase petale ale centrului splenic, astfel: pe o petală curge curentul vital 
roşu, pe a doua portocaliu, pe a treia galben, pe a patra verde, pe a cincea albastru şi pe a şasea 
violet. ..:. 

Ajungând la destinația lor, aceşti curenți se difuzează în tot corpul vital, dar în special în jurul 
centrelor vitale, pentru a le pune cândva într-o mişcare de rotație. La început, când omul este atras 
de mirajul forțelor şi lucrurilor pământeşti, aceste centre se mişcă foarte încet. Dar, dacă omul va 
înfăptui cât mai mult bine în jurul său şi va împlini toate cerințele morale, centrele vitale intră într-o 
mişcare deosebit de rapidă, absorbind şi ei direct din spaţiu fluidul corespunzător, încărcând astfel 
cu mari cantități de fluid corpul vital. 

Corpul vital se uzează îndeplinindu-şi rolul de organizator al vieţii şi activităţii tuturor 
organelor din trup. Particulele sale venind în contact intim cu materia carnală, suferă o slăbire a 
calităților vitale, motiv pentru care trebuie, treptat, eliminate, prin porii pielii şi extremităţile 
trupului - cap, mâini şi picioare. 

Oamenii se influențează unii pe alţii prin fluidele emanate din fiinţa lor, cu toate că aceste 
fluide nu.se văd, Mergând într-o vizită şi stând lângă o persoană, deşi antrenat într-o discuţie 
interesantă, omul simte ceva nedefinit, ceva ce-l nemulțumeşte. Pleacă indispus din acea vizită, şi 
bietul om se întreabă ce o fi cu el. Nu găseşte nici o explicaţie, dar simte un efect negativ asupra sa. 
Cauza acestei nemulțumiri este fluidul vecinului său. Acea persoană, având o viață prea lumească, o 
conduită echivocă, o concepţie de trai prea legată de bunurile pământului, este plină de fluide de pe 
treapta celor inferioare. Ea emană, ca şi o sobă, efluvii invizibile, care învăluie şi pătrund corpul 
vital al celor din preajmă. Aceste efluvii lucrează asupra trupului - şi el prost influențat - iar spiritul, 
resimte această influență nenorocită. Iată înţelesul depresiunii sufleteşti. 

Oamenii se încarcă între ei, în mod direct, cu fluide de calitate inferioară. Atmosfera fluidică a 
sălilor de spectacol, teatru, conferință etc, ne scaldă cu fluidele lor, de cele mai multe ori de calitate 
Joasă. Câţi.oameni au intrat în aceste săli! Câte suflete josnice, pline de vicii de tot felul, au stat pe 
scaunele acelea! Totul din acea sală - pereți, podele, fotolii - este păstrător al fluidelor degajate de 
mulțimea care a frecventat sala respectivă. 


Această influenţă nefericită asupra noastră are loc şi când călătorind în alte localităţi suntem 
nevoiți să dormim într-un hotel. Camera, mobilierul, saltelele, patul sunt îmbibate cu fluidele 
diferitelor persoane care au poposit prin ele. 

Trecerea prin fața unui abator, a unei cârciumi, a unui local de toleranţă, şederea prin sălile de 
Jocuri - unde sufletele au fost zbuciumate de dorinţa câştigului ori de tristețea pierderilor - ne 
încarcă cu fluide de calitate inferioară şi greu, foarte greu ne purificăm de ele. 

După cum stând într-o tăbăcărie, o bucătărie, ori o fabrică de coloranţi, diferite gaze cu un 
miros neplăcut îmbibă hainele, părul sau pielea noastră şi multă vreme nu scăpăm de ele, tot astfel 
fluidele aninate de fiinţa noastră se desprind târziu de pe noi şi din noi. 

O, şi dacă ar fi numai atât! Dar încărcaţi cu această materie eterică de calitate inferioară, ne 
transformăm în magneți ce atrag ființe şi duhuri, de la baza scării umanității, entităţi inferioare 
cărora le plac aceste fluide mizerabile. Prezenţa lor, într-un număr mai mare sau mâi mic, contribuie 
şi mai mult la infectarea noastră. Corpul lor perispiritual fiind de cea mai joasă calitate, ne 
bombardează cu fluidele lor accentuându-ne otrăvirea. 

Totuşi, nevoile vieţii ne târăsc prin aceste localuri, zise de distracție - teatru, cinematograf, 
ateneu. În acest caz se recomandă ca cel puţin cât stăm în aceste locuri să ne creăm o învelitoare 
protectoare la exteriorul corpului fizic. In acest scop, în momentul când păşim pragul acestor 
localuri, ne oprim şi fără să ne gândim la altceva, adunăm, mental, din atmosferă, din spaţiu, fluide 
benefice şi le aşezăm în jurul nostru, formând o învelitoare luminoasă, o coajă strălucitoare şi 
protectoare. Nu este vizibilă, nu o putem pipăi dar ea totuşi există. De acum, grație acestei 
învelitoare fluidice superioare, nu vor mai pătrunde în corpul nostru vital fluidele de calitate 
inferioară. Corpul nostru vital va fi străbătut numai de fluide superioare pe care le aspiră pentru 
menirea sa, şi de care e însetat prin natura sa. Această învelitoare ne apără nu numai de o proastă 
influență, dar şi de furtul de vitalitate din partea celor săraci în ea ori a celor bolnavi. 

Vitalitatea, fluidul magnetic, este la dispoziția oricărui vieţuitor, în cantități infinite, căci un 
curent uriaş soseşte mereu la suprafaţa pământului din Sfera divină, Laboratorul tuturor creaţiilor. 
Dar după cum există indivizi care mănâncă din abundență, dar asimilează prea puţin, tot astfel 
există oameni care deşi au la dispoziţie tot ce le trebuie, nu sunt capabili să absoarbă, şi mai ales să 
rețină, şi să utilizeze fluidul vital absorbit. Corpul lor vital nu poate produce acea vibrație care să 
stimuleze celulele trupului lor. 

Asemenea oameni, lipsiţi de fluid vital, entități spirituale lipsite de puterea de a imprima o 
anumită vibraţie materiei vitale absorbite, sunt adevărate pompe aspiratoare. Ei caută, în mod 
inconştient, să absoarbă fluidul altor oameni, fără ca aceştia să-şi dea seama. 

Acum se va înţelege şi mai bine de ce, de câte ori intrăm în camera unui bolnav, de câte ori 
întâlnim un om debil, ori stăm în vecinătatea unei persoane nervoase, avem neapărat nevoie de 
învelișul protector amintit mai sus. Învelişul acesta ne mai apără şi de miliardele de unde-gânduri 
care străbat văzduhul în lung şi în lat, în sus sau în jos, şi care trecând prin trupul şi mentalul nostru, 
valuri-valuri, stârnesc idei identice, pomenindu-ne cu gânduri fără sens, fără nici o legătură logică 
între ele, născute ca din senin în mintea noastră trupească. Ele nu sunt idei născute din spiritul 
nostru, ca o urmare a activităţii sale proprii, ci sunt o consecinţă a ideilor venite de aiurea, generate 
de alte entități. 

Dar, mai trist este că, deşi din fire suntem serioşi, deşi prin educaţie suntem morali, deşi prin 
instrucție suntem înțelegători, ne pomenim că gândim la acte reprobabile, la combinaţii josnice, la 
plăceri animalice. Când ne oprim din cursul fără sfârşit al gândurilor şi analizăm ceea ce am gândit, 
ne mirăm de unde ne-au venit în cap asemenea gânduri comune. 

Graţie învelişului fluidic protector putem fi feriți de aceste unde-gânduri, ce străbat spaţiile în 
fiecare moment, căci miliardele de entităţi spirituale întrupate ca şi cele destrupate din jurul 
pământului generează necontenit gânduri care necurmat bat la poarta sufletului nostru. 

Am spus că această pătură eterică protectoare nu se vede, nu se simte şi ea totuşi există. Ca 
probă a existenţei sale sunt demonstrațiile fachirilor indieni, care prin puterea voinţei şi a 
imaginaţiei lor, creându-şi această învelitoare protectoare, pot străbate prin flăcări, sau se pot culca 
pe Jăratec, fără ca focul să le producă vreo arsură, fără să simtă vreo durere. 


Dacă noi, oamenii, nu suntem pregătiți decât pentru lumea fizică, terestră, fără să putem 
înregistra fenomenele eterice, nu înseamnă că ele nu există. Faptele le demonstrează, şi omul, cu o 
judecată pusă în slujba analizării acestor fenomene, trebuie să se plece. În fața faptelor. 

Există persoane cu un trup sănătos şi un corp vital în deplină activitate - instrumente 
admirabile ale unui spirit evoluat - având capacitatea să absoarbă cu putere cantități mari de fluid 
vital, astfel încât sunt adevăraţi acumulatori magnetici. Aceste persoane influenţează pe cei cu care 
vin în contact, producând în ei o intensă atracție şi simpatie. În același timp, aceşti oameni au 
facultatea de a vindeca, prin gândul, privirea sau atingerea lor. Prin voinţă, ei revarsă din belşugul 
lor de fluid magnetic asupra unui om suferind, producând armonie în corpul său vital, care, la 
rândul său va însănătoşi trupul debilizat de boală. Astfel se produc vindecări miraculoase, de către 
mediumi numiți vindecători. 

În această operă sublimă de iubire, de vindecare, în afară de aportul acestor persoane, se 
adaugă şi fluidul revărsat din spaţiu de anumite mari entități spirituale, numite medici spațiali. 
Fluidul medicilor spaţiali după ce a fost absorbit de omul vindecător este umanizat şi apoi se scurge 
prin mâinile şi ochii lui, peste omul suferind. 

Plantele şi animalele absorb şi ele vitalitate, dar utilizarea lor este mai redusă decât la om. 
Dintre toate plantele, bradul şi araucaria au cele mai mari puteri de absorbție şi eliminare. Iată de ce 
pădurile de brazi sunt dătătoare de sănătate, de forță vitală, mai ales bolnavilor de nervi. 

La un om sănătos, curenții vitali ce ies prin porii trupului sunt perpendiculari pe suprafaţa 
acestuia. Din această cauză ceața, sau aura din jurul trupului său, se arată striată. Când omul este 
bolnav sau debil, prin nopți nedormite, prin muncă excesivă sau depresii sufleteşti, liniile de 
expulzare - strimerii - sunt aplecate, sub un unghi oarecare, față de suprafața trupului. 

Radiațiile fluidice puternice resping orice microb aflat în atmosfera din jurul corpului fizic, tot 
aşa cum muştele sunt îndepărtate de un. ventilator. Când însă radiaţiile fluidice sunt slabe, 
obstacolul fiind mic, microbii pătrund în trup mai ales prin căile respiratorii şi omul cade bolnav. 

Persoanele dotate cu darul vederii spirituale văd, de jur împrejurul omului, emanaţii fluidice 
mai intense prin ochi, prin orificiile nazale, ale urechilor şi prin vârful degetelor de la mână. 

Oricât de uzate ar fi aceste radiaţii fluidice, dacă pornesc dintr-un corp viguros, perfect 
sănătos, pot contribui la sănătatea şi vigoarea unui corp debil sau slăbit de boală, numai prin 
apropierea celor două corpuri. Fluidul revărsat de corpul sănătos va fi absorbit de cel debil, 
simțindu-se astfel mai dispus, sau, bolnav fiind, se va însănătoşi. 

Nu e bine ca un om sănătos să doarmă în acelaşi pat cu un bolnav, căci fluidul său vital va fi 
absorbit cu toată puterea de cel bolnav, sărac în fluid vital. De asemenea., nu e bine ca un copil să 
doarmă în pat cu o persoană mai în vârstă deoarece corpul vital al celui bătrân va absorbi, 
inconştient şi insezizabil, sănătate, fluid vital din corpul vital al copilului, a cărui creştere şi 
dezvoltare va fi lentă şi insuficientă. 

Ştim deja că cel mai de jos centru de forță vitală al corpului eteric este aşezat la baza măduvei 
spinării. Acest centru al iubirii trupeşti, are patru raze, şi când este în rotaţie, se arată sub o culoare 
roşie-portocalie sau culoarea focului. 

În dreptul ombilicului se află pe suprafaţa corpului vital centrul ombilical, având o culoare 
roşie cu reflexe verzi, fiind văzut de lucizi în momentul când se află în activitate. El animă partea 
inferioară a trupului, în special sistemul digestiv, cu glandele sale anexe - ficatul şi pancreasul -şi 
sistemul urinar sau excretor, format din rinichi şi căile urinare. 

Deasupra centrului ombilical se găseşte centrul inimii, arătându-se lucizilor, în momentele de 
activitate, sub o culoare aurie. Pulsaţiile, diastola, sistola, şi repausul inimii se află sub influența 
acestui centru. Activitatea intensă a centrului inimii este un indiciu că duhul acelui om este înclinat 
spre spiritualitate, spre problemele filosofice ale vieţii spirituale. 

Mai jos de laringe, aproximativ în dreptul scobiturii pe care o formează gâtul cu sternul şi 
oasele claviculare se află centrul laringian. El se arată sub o culoare albăstruie cu reflexe albe, 
argintii, ca acelea ale lunii pline pe luciul apei. 

Al şaselea centru se află între sprâncene şi are o culoare albastră-violacee. Maximul său de 
activitate conferă omului vederea eterică, vederea lumii invizibile a spațiilor. 


Al şaptelea centru, cel deasupra capului, are o mulţime de raze şi se prezintă celor cu vederea 
spirituală sub o culoare albă strălucitoare, asemenea soarelui. Acest centru conferă fericitului care îl 
are în activitate capacitatea de a se îndepărta de trupul său, ca spirit, şi de a avea deplina conştiinţă a 
percepțiilor vizuale şi auditive din lumea spaţiilor, reținându-le perfect în mintea trupească, după 
reîntoarcerea în trup. 

Toate corpurile, toate învelişurile, sunt sub dependenţa sau influenţa spiritului. Cu voință, 
printr-o viață curată şi prin exerciții regulat repetate, reuşim să punem în activitate centrul din 
dreptul bazei măduvei spinării. Acest centru, o dată pus în rotație, absoarbe fluid vital, pe care îl 
trimite şerpuitor de-a lungul măduvei, până la sistemul cerebral, până la centrul din creştetul 
capului, în ascensiunea acestui curent de foc, omul simte o căldură, ca un fir cald ce porneşte de jos 
în sus, în tot lungul spatelui, până la cap. 

Persoanele cu adevărat cunoscătoare ale acestor mistere nu găsesc destule cuvinte să prevină 
pe cei care vor să facă asemenea exerciții fără prezența şi sfaturile unui inițiat, căci din binefăcător, 
acest curent poate provoca o nenorocire, arzând țesuturile, dezorganizând sistemul cerebrospinal şi 
aducând, dacă nu chiar moartea, cu siguranță paralizia ori nebunia. 

Cel decis la un astfel de antrenament trebuie să aibă un corp sănătos şi o viață perfect morală. 
Urmarea nepriceperii mai este că acest curent, nefiind hotărât dirijat mental în sus, o poate apuca în 
jos, spre organele genitale pe care le supraexcită, şi din normal omul devine o brută, un monstru 
depravat, care nu-şi mai poate înfrâna beţia simțului sexual. 

Învățătura trasă din nefericirea celor imprudenţi sau nesocotiţi este să nu forțăm natura. E mai 
bine să lăsăm curs evoluţiei fireşti, silindu-ne pe calea morală şi prin credință să grăbim ridicarea 
spiritului pe treptele evoluţiei, el producând, în mod direct, perfecționarea instrumentelor sale. 
Varietatea şi numărul fenomenelor sufleteşti este foarte mare. lată încă unul Am arătat că în afară 
de persoanele sărace în fluid vital, există persoane bogate în fluid magnetic, pe care îl cedează cu 
uşurinţă. În paginile anterioare, am văzut că acest fluid vital poate fi corupt de unii oameni sau de 
mediul ambiant, ori poate fi absorbit de alții. 

Dar absorbţia fluidului vital, poate fi exercitată şi de către una sau mai multe entități 
spirituale, oameni spaţiali, spirite sau duhuri neîntrupate. Oare cu ce scop fac ele această operație? 
Prin puterea lor spirituală absorb această materie eterică, învecinată cu materia fizică a 
Pământului, pentru ca, după ce o concentrează, să producă diferite fenomene de natură terestră. 

Astfel produc sunete ciocănituri, zgârieturi, deplasări de obiecte sau ridicarea lor în spațiu. 

Dacă entitățile spirituale au o putere mare în mânuirea, combinarea şi concentrarea fluidelor 
vitale, pot produce vorbire umană ori pot conduce mâna unei persoane numită medium - uneori 
chiar şi fără voinţa ei - pentru a scrie un text oarecare, cu un conţinut străin de cunoştinţele sale şi 
uneori, chiar în limbi străine. 

Dacă scopul lor se extinde pe o rază mai mare, pe lângă fluid magnetic, entitățile spirituale 
absorb chiar gaze, lichide şi semisolide din trupul mediumului, pentru ca dematerializându-le să 
realizeze din ele un om eteric, numit fantomă. O asemenea operație se numeşte materializare. 

Uneori această materializare este doar exterioară, adică entitatea spirituală face numai un 
înveliş material, cât mai apropiat de materia carnală, înfăţişarea lui exterioară fiind asemănătoare cu 
trăsăturile, mărimea şi forma omului pe care îl reprezintă. În această materializare entitatea 
spirituală reproduce chiar veşmintele, podoabele, armura sau armele epocii în care a trăit. Această 
materializare se poate compara cu un balon de cauciuc, cu chip de om. Cel mai mic zgomot, cea 
mai mică tulburare adusă mediumului, cea mai mică distracţie a asistenţei sau tendinţa de a pune 
mâna pe materializare, pot provoca o micşorare, o turtire a: fantomei, ca şi cum s-ar dezumfla un 
balon. Acest proces precipitat are ca urmare suferința mediumului, şi chiar a spiritului operant; iar 
dacă greşeala asistenţei a fost nesocotită, se poate produce un asemenea dezechilibru în corpul 
mediumului, încât el să cadă bolnav pentru multă vreme, până în pragul morții sale. 

În asemenea cazuri îşi asumă o mare răspundere entităţile spirituale operante, dar mai ales 
asistenții ignoranţi ai marilor taine ale vieții. De aceea se cere ca, în prealabil, participanţii să 
cunoască, din literatura parapsihologică, procesul acestor fenomene şi să fie animați de un mare 
calm,; de o sfântă credinţă şi să procedeze cu o desăvârşită metodă şi prudență. Se impune o 


participare liniştită şi conştientă cu toată atenţia şi precauțiile posibile, cel puţin în primele luni de 
antrenament. După ce procesul materializării a avansat destul de mult şi s-a consolidat prin apariții 
repetate, micile perturbări sau imprudenţe nu mai au rezultatele dezastruoase amintite mai sus. 

Când, sub conducerea forțelor îngereşti participante la creaţie, la apariția primilor oameni pe 
pământ, se fac experimente care reproduc acest proces, când o entitate spirituală doreşte să se: arate 
în trup, aşa cum a fost ea în una din viețile sale pământeşti, materializarea nu mai este doar 
exterioară, ci completă. Entitatea spirituală care doreşte să se materializeze reface până la ultima 
celulă organismul fizic avut odinioară, cu toate organele şi aparatele sale, cu alte cuvinte, un om 
desăvârşit. O dată operaţia terminată şi mai apoi consolidată prin repetări, un asemenea om, venit 
din Cer, în mijlocul asistenţei, se poate mişca, poate vorbi, dansa, cânta din voce sau la un 
instrument, cu alte cuvinte se comportă ca un om născut din pântecele mamei sale pământeşti, 
având toate facultățile intelectuale din întruparea sa precedentă. 

Aceasta este opera cea mai sublimă pe care şi-o poate imagina un om, este suma tuturor 
ştiinţelor de acum şi din vecii vecilor; cu această ocazie având loc cele mai înalte fenomene 
chimice, fizice şi biologice din tot universul. 

Materia cu care se fac asemenea opere grandioase este împrumutată de la medium, de la 
asistenți şi din spaţiu. Au fost cazuri când s-a constatat că după materializare, corpul fizic al 
mediumului a pierdut din înălțime şi greutate. Uneori această operație a necesitat dematerializarea 
membrelor sau chiar a trupului întreg, mediumul dispărând în acest caz din văzul asistenţei, fotoliul 
său rămânând gol. La finele şedinţei, când entitatea spirituală îşi dezbracă haina materializată şi se 
retrage, trupul mediumului se reface, reapărând treptat pe fotoliu. 

In tot timpul acestor măreţe creaţii, mediumul doarme iar conştiinţa lui e suspendată, deoarece 
spiritul său, înconjurat de învelişurile sale perispirituale, se află în afară, în spaţiu, în aceeaşi cameră 
unde are loc această operaţie divină. 

Dacă puterile mediumului sunt insuficiente sau când entităţile spirituale doresc să-l menajeze, 
ele fac economie de materie şi energie, materializând doar mâna sau capul celui pe care vor să-l 
reproducă. O asemenea materializare se numeşte parțială. 

S-au văzut cazuri când o mână materializată, ce se pierdea la cot într-o ceață fluidică, ridica 
un scaun sau scria pe o foaie de hârtie cu un creion pus la îndemână. De asemenea s-a văzut cum 
două mâini cântau la pian sau la o mandolină ce plutea în spațiul odăii. Au fost materializări 
fotografiate, văzându-se pe placa fotografică ființa materializată alături de mediumul adormit. 

Pentru ca cei care au văzut asemenea fenomene ale lumii spațiale să nu susțină că sunt doar 
iluzii, aceste mâini şi-au lăsat amprenta în parafină caldă, care fiind apoi umplut cu ipsos, reproduce 
o mână, cu-toate amprentele pielii şi ale venelor. 

Marile entităţi spirituale fac aceste operaţii sublime dintr-un ordin înalt, pentru a arăta 
omenirii că există un spirit şi că el este nemuritor. Scopul evidenţierii acestui mare adevăr este ca 
omul să ducă un trai firesc, dar cu ochii şi gândul îndreptaţi mereu spre Cer, pentru a nu greşi şi 
pentru a iubi tot ce a creat Tatăl ceresc din eternitate. 

Mediumul suferă cu ocazia acestor strălucitoare probe ale existenţei şi nemuririi spiritului. El 
suferă în tot timpul şedinţei, ba chiar două-trei zile după aceea organismul îi este slăbit, mai ales 
sistemul nervos. Dar şi-a pus corpul fizic la dispoziţia semenilor săi trupeşti şi a luminilor cereşti, 
din dragoste şi respect pentru Adevăr, pentru dovedirea Adevărului. 

Legea sacrificiului are urmările ei strălucitoare. Acest om, cu trupul alcătuit conform 
spiritului său evoluat, se supune cu liberă voinţă şi dezinteresat, oferind omenirii o probă a 
nemuririi spiritului şi a menirii sale în veșnicie. El suferă, dar tocmai prin faptul că aduce un 
serviciu omenirii, în virtutea legii iubirii aproapelui, urcă scara evoluţiei spirituale. Prin sacrificiul 
său, el atrage jubirea entităților spirituale superioare, fiind acoperit cu lumina şi puterea lor, în viața 
sa terestră. Înaltele entități spirituale vor conlucra pentru ca viaţa lui să se scurgă mai lin, în 
mijlocul furtunilor vieții omeneşti terestre, să fie ferit de boli, de influența fluidelor vătămătoare; pe 
scurt, va fi ajutat în toate împrejurările, chiar şi în cele pământeşti, dar mai ales în evoluţia sa 
spirituală. 


Prin dragostea de a pune în evidenţă tainele Cerului, sufletul mediumului dobândeşte o 
deosebită luminozitate; şi după cum în jurul unei lămpi electrice puternic luminoase se adună o 
mulțime de fluturi, mulți aleargă; în jurul său, căutând să-i absoarbă fluidele superioare. Dar price 
tentativă a celor care vor să profite de trupul inert al mediumului este zădărnicită de o puternică 
gardă de entităţi spirituale luminoase, aflată în jurul său. 

În afară de medium - am spus şi repet - în timpul demonstrațiilor de materializare toți 
asistenții contribuie, mai mult sau mai puţin, cu fluidele lor. Dar mai presus de toți suferă entitatea 
spirituală care produce fenomenul de materializare. Suferinţa ei se datorează, în primul rând, 
faptului că din sferele înalte ale Cerurilor, coboară în masa fluidelor inferioare. Sforțările sale de a 
produce această creaţie umană, trupească, precum şi adversitatea curenților gândurilor josnice şi a 
fluidelor otrăvite, îi fac şederea în tot timpul operaţiei - aici jos, printre oameni - sufocantă şi 
istovitoare pentru subtilitatea şi fineţea sa spirituală. Dar după cum mediumul se înalță prin 
sacrificiul corpului şi al sufletului său, tot astfel sacrificiul acceptat de acest spirit evoluat îl ridică 
pe o treaptă de evoluţie superioară. El urcă mereu pe scara ce duce la Lumina infinită a Fiinţei 
supreme. 

Mintea omenească se va dezvolta pe parcursul secolelor prin subtilizarea materiei sistemului 
cerebrospinal; iar paralel cu perfecționarea lui, prin suferință, prin experienţe repetate, spiritul 
omului dobândeşte tot mai multă înţelegere şi cunoaştere, fiind împins spre perfecţiune de legea de 
neînlăturat a evoluţiei. 

În anul 1911, dr. Walter 1. Kilner, într-o lucrare intitulată „The Human Atmosphere", arăta că 
printr-un anumit dispozitiv se poate vedea aura din jurul trupului omenesc, în special aura vitală. 

Pentru a urmări stare de sănătate a pacienților săi, dr. Kilner a realizat din vase de sticlă 
subțiri şi turtite, umplute cu diferite lichide colorate!,o lentilă sui-generis, prin care privea pacientul. 
De regulă, punea în aceste vase o soluţie alcoolică de cianină. Dacă dorea să aibă şi alte nuanţe 
colorate, adăuga carmin, albastru de Prusia sau galben de Cambodgia. 

Dr. Kilner privea mai întâi câteva minute printr-o sticlă, care conţinea o soluţie de culoare 
închisă, apoi repede privea pacientul printr-o sticlă cu soluţie de culoare deschisa. In prealabil, 
pacientul era aşezat în dreptul unui ecran negru, la o distanță de 30 centimetri. Privindu-l, vedea în 
jurul său o ceaţă alburie de 10-20 centimetri, asemenea unei benzi, unui nimb, cu o lățime egală în 
jurul trupului dar mai lată în jurul capului. Ea era oarecum transparentă şi prezenta strimeri | 
perpendiculari pe suprafaţa trupului. După direcţia strimerilor, dreaptă sau aplecată, dr. Kilner ştia 
dacă pacientul său merge spre bine sau nu. 

El a mai constatat că aura vitală a unui bărbat se deosebea în lărgime şi contur, de cea a unei 
femei; iar persoanele intelectuale au în general o aură mai lată. De asemenea a observat în aură 
prezența unor raze colorate care apar şi dispar. Ele par a fi în legătură cu sexul, cu starea morală şi 
mai ales cu voinţa pusă în acţiune. 

Orice obiect care vine în atingere cu o persoană, absoarbe magnetismul uman al persoanei 
respective. Această absorbție este cu atât mai puternică, cu cât contactul a fost de mai lungă durată. 
Dacă un anumit obiect - inel, ceas, stilou, brățară - este purtat, mai târziu, de o altă persoană, tot 
magnetismul acumulat în el se va revărsa asupra noului purtător, influenţându-l într-o asemenea 
măsură încât îi va imprima aceleaşi porniri sentimentale şi va fi străbătut de gânduri asemănătoare 
cu ale persoanei care a posedat iniţial acel obiect. În felul acesta se explică acțiunea exercitată de 
talismane asupra purtătorilor ei. 

Pe baza acestui adevăr, se explică şi influenţa asupra credincioşilor a tot ce există în biserică. 
Din toți cei care au venit să se roage în lăcaşul Domnului au emanat gânduri de supunere, smerenie, 
iertare iubire şi implorare a Divinităţii. Toată simţirea, toată gândirea lor, unită cu actele şi ruga 
preotului, au impregnat pereţii şi mobilierul acelui templu cu fluide de ordin superior, care vor 
scălda pe cei ce vor mai veni în acea biserică. 

Pe orice pune mâna omul - căci mai ales prin mână se scurge magnetismul - se încarcă cu 
fluid magnetic. Pietrele preţioase şi apa se încarcă cel mai uşor şi cu mai mult magnetism. Patul în 
care dormim ani în şir, se îmbibă cu fluidele noastre. Ele vor exercita o influență atât de mare, încât 
dacă fluidele noastre sunt de un ordin inferior, o altă persoană culcându-se în acel pat va fi agitată, 


indispusă, va avea vise urâte, sau va suferi de insomnie. De aceea se recomandă expunerea la aer şi 
soare a saltelelor şi schimbarea lenjeriei de pat când suntem găzduiţi la un hotel sau pensiune. 

Un rol deosebit a jucat corpul vital, în Egipt, pe timpul domniei faraonilor. Materia eterică a 
acestui corp, posedând anumite însuşiri, a fost întrebuințată mii de ani de către preoții egipteni, 
pentru impunerea supremaţiei lor în stat, pentru apărarea țării contra altor neamuri, pentru vindecări, 
pedepsirea trădătorilor de țară sau menținerea formei de stat. 


1 Pentru observarea şi fotografierea aurei eterice, azi se practică electronografia. Prin această metodă 
un sistem viu este supus, pentru un timp foarte scurt, unui curent electric de intensitate mare. In acest fel se 
transmite sistemului un impuls electric ce determină un răspuns electro-magnetic, care se imprimă pe o 
placă fotosensibilă. După developare se pune în evidență o zona luminoasă în jurul sistemului testat. De 
asemenea se observă radiaţii - strimeri - care au o luminozitate, formă şi structura variabilă. La persoanele 
sănătoase strimerii sunt luminoşi; drepţi, organizați armonios şi perpendicular pe întreaga suprafaţa a 
trupului. La persoanele bolnave strimerii au o luminozitate redusă, prezintă curburi, sunt răspândiţi haotic, 
aplecaţi în jos şi cu pete întunecate - zonele respective nerăspunzând semnalului electric. Pe 
electronograma făcută la două persoane cu afinități şi compatibilităţi între ele, se observă că strimerii se 
atrag, iar la persoanele incompatibile - se resping. Electronograma sistemelor vii diferă de a celor nevii prin 
faptul că este variabilă. 


Am arătat că rolul corpului vital este să conducă angrenajul trupului. Noaptea, duhul stăpân 
evadează din trupul său, pentru a-şi retrăi câteva ceasuri viaţa de duh. În momentul ieşirii, duhul 
trage după sine şi corpul vital, dar numai parţial, căci dacă l-ar lua complet, trupul rămânând fără un 
diriguitor ar înceta să mai funcționeze. De aceea, spiritul, ia cu el numai o parte din materia corpului 
vital, pentru ca prin intermediul lui să-şi menţină forma umană, asemănătoare, cu trupul lăsat să 
doarmă. Cealaltă jumătate, după ce îşi repară materia uzată se întoarce în trup, conducându-l mai 
departe, până la întoarcerea stăpânului. 

Învelit în hainele sale perispirituale şi având la exterior o parte din dublul său vital cu chip de 
om, duhul este legat de restul dublului rămas în corpul fizic printr-un fir format din materia eterică a 
corpului vital. Rolul acestui cordon este ca forța spirituală a duhului să se reverse asupra dublului 
rămas în trup, iar pe de altă parte, duhul să fie înștiințat de tot ce se întâmplă cu trupul său. Orice va 
simți trupul, se va transmite corpului vital rămas în trup, iar acesta, prin cordonul vital, va transmite 
cele întâmplate corpului vital luat de duh. Prin intermediul perispiritului ştirea se va transmite la 
spirit, care va analiza şi decide dacă e cazul să se întoarcă acasă, în trupul său, ori rămânând unde se 
află, să dispună ce să facă trupul său. 

Prin urmare, acest cordon fluidic are funcţia de a transmite informaţii de la trup la spirit şi de 
la spirit la trup, realizând comunicarea între două vase - corpul eteric rămas în trup şi cel care, 
învăluind perispiritul, însoţeşte spiritul. 

Când un duh întrupat iese în spaţiu, este numaidecât recunoscut de un duh liber - o entitate 
spirituală destrupată - deoarece, pe de o parte, atârnă de el un fir fluidic, iar pe de alta, are o formă 
umană perfect conturată, grație corpului vital purtat de spirit prin spaţiu. Duhurile libere de curând 
destmpate au de asemenea o formă umană, dar ea nu este atât de clar conturată ca la entitatea 
spirituală captivă sau întrupată. La duhul liber această formă este efemeră, fiind construită dintr-o 
altă materie, dintr-un fluid mai subtil, care intră în constituţia corpului planetar. 

Când două duhuri umane întrupate, se întâlnesc noaptea în spaţiu, se recunosc, pentru că se 
văd oameni, ca pe pământ. Aceste forme umane se deplasează, fac mişcări cu capul, cu mâinile şi 
cu cbrpul, la fel ca oamenii întrupați. Aşa de exemplu când vorbesc, mişcă buzele ca şi orice om sau 
gesticulează cu mâinile. Când un al treilea intră în vorbă, întorc capul, pentru a vedea şi asculta pe 
cel intervenit.. 

Aşadar duhul întrupat se comportă în evadările lui nocturne prin spaţiu, ca orice om întrupat. 
Numai picioarele nu şi le mai mişcă, nu mai păşeşte cu ele, întrucât duhul pluteşte prin spaţiu. 

După cum trupul uman creşte din copilărie până la maturitate, tot aşa şi corpul vital sau dublul 
creşte în mărime. Spiritul copilului iese din trup tot sub formă de copil. Treptat, cu înaintarea în 
vârstă, trupul ia alte înfăţişări şi dimensiuni, şi paralel cu el, dublul eteric îl însoţeşte mereu ca 


aspect şi mărime. Dublul vital al omului bătrân, se arată prin spaţiu - în ieșirile duhului - sub forma 
unui bătrân, asemănător cu trupul lăsat să doarmă acasă. 

Dar în afară de aceste schimbări paralele cu schimbările trupului, dublul mai poate lua forme 
diferite - prin voinţa stăpânului sau a duhului. Aşa de exemplu, dacă omul este cocoşat, duhul poate 
să-şi reducă această cocoaşă a dublului său şi astfel corpul vital să se prezinte cu o formă corectă, 
fără nici o diformitate, fără această ştampilă a corecției aplicată entității spirituale în viața sa 
terestră. De asemenea, dacă îi lipseşte vreuna din membre, duhul îşi poate crea mâna sau piciorul 
amputat, prezentându-se prin spaţiu complet, ca şi orice alt duh. Numai forma feţei, înfăţişarea 
chipului său uman, nu stă în putinţa duhului să-l schimbe, să-l modifice. Ea este ştampila 
permanentă a duhului, cât timp va fi întrupat. 

Pentru a se face cunoscut oamenilor trupeşti, când se arată în visele lor sau ca stări fantomale, 
duhul îşi poate modela dublul vital până la a crea veşminte în jurul său, asemenea îmbrăcămintei 
care înveleşte trupul omului. Procedeul este asemănător cu cel prin care sculptorul creează haine în 
jurul statuii sale, haine confecţionate din acelaşi material, marmură sau bronz, ca şi fața sau mâna 
statuii. Sentimentul pudorii există într-un grad şi mai ridicat la duhuri. De aceea, în spațiu, organele 
genitale nu mai sunt realizate. lar pentru ca duhurile să se recunoască mai uşor între ele, când 
călătoresc prin spațiu, îşi creează veşmintele cu care obişnuiesc să-şi îmbrace trupul. 

In peregrinările sale nocturne, când trupul său se odihneşte, duhul este însoţit de o parte din 
materia corpului său vital. Există cazuri rare, când duhul întrupat este chemat în fața Tribunalului 
suprem, pentru a răspunde de o faptă comisă împotriva legilor divine. Dar entitatea spirituală nu îşi 
poate părăsi corpul vital, de care este legat prin perispirit, deoarece survine moartea trupului; pe de 
altă parte cordonul fluidic nu se poate lungi atât de mult, iar ruperea sa înseamnă iarăşi moartea 
trupului. In ambele cazuri moartea se produce prin asfixiere, respiraţia şi inima oprindu-se brusc, 
întrucât duhul este legat de trup, prin bulbul rahidian, în sânul căruia se află centrul nervos care 
coordonează mişcările plămânilor şi ale inimii. Pentru a se evita această situație Tribunalul suprem 
nu îl mai cheamă pe cel greşit la înălțimea considerabilă a sediului Său - 300.000 kilometri - ci 
instituie un tribunal ad-hoc, într-o zonă inferioară, înaintea căruia apare pârâtul. 

O dată cu sosirea nopții trupurile adorm, iar duhurile pleacă să se întâlnească în spațiu cu 
rudele, prietenii şi cunoscuţii, continuând convorbirile întrerupte în timpul zilei. Ieşirea corpului 
vital care-şi urmează duhul se face prin toți porii trupului, asemenea aburilor dintr-un vas cu apă 
fiartă sau dintr-o pâine scoasă din cuptor. 

Entităţile spirituale care au depăşit un anumit grad de evoluţie îşi pot părăsi complet corpul 
vital, dacă au de făcut călătorii mai lungi. Această operaţie este necesară pentru că materia eterică a 
corpului vital este greoaie, iar spiritul vrea să fie cât mai uşor în călătoria sa. In acest caz, duhul îşi 
ocroteşte trupul şi dublul său, tot aşa cum noi, oamenii, înainte de culcare avem grijă să încuiem 
poarta, uşile şi ferestrele, pentru a nu se furişa vreun hoţ în casă şi să ne surprindă în somn. Duhul 
îşi ia toate precauţiile, ca nu cumva vreun alt duh să intre - în lipsa sa - în trupul şi dublul său şi să 
se facă stăpân pe el. În acest scop roagă pe un prieten spaţial să-i supravegheze de aproape trupul şi 
să-l ferească de orice duh, care ar căuta să intre în el. 

Despărțirea completă a perispiritului duhului de corpul său vital nu e o operaţie tocmai 
uşoară. De aceea, pentru o asemenea operaţie entitatea spirituală are nevoie de ajutorul unui 
confrate, duh liber, şi de regulă face apel la duhul aflat mai tot timpul pe lângă el, la dreptaşull său. 

O dată eliberat, duhul îşi ia forma sferică şi o porneşte la drum. Prin urmare forma sa este 
identică cu cea pe care o va avea după ce - prin actul morții - îşi va părăsi definitiv trupul. 

Dar să vedem cum se desfăşoară actul morții. Duhul, înconjurat de perispiritul său, iese din 
trup trăgând după sine dublul vital. După aceea, dublul vital este părăsit şi el, rămânând fără stăpân, 
lângă angrenajul sau trupul pe care l-a condus până acum. Acest dublu va dăinui atâta timp cât 
trupul va fi încă viu, căci se ştie că trupul, chiar după actul morții, trăieşte încă o perioadă de vreme, 
prin celulele sale vii. Încetul cu încetul, celulă cu celulă, trupul moare, dublul vital se destramă, iar 
materia lui se risipeşte în spațiu. 

După părăsirea vieţii terestre, duhul inferior mai vine pe la cimitir să-şi vadă trupul care se 
distruge zi de zi. îl doare dispariția trupului său, îl plânge, îi e milă de el, pentru că a fost un 


instrument prin care s-a bucurat în viaţa lui trupească. Duhul superior nu vrea să mai aibă nici un 
raport cu fostul său trap şi ca să evite orice atracţie magnetică din partea trupului său, doreşte ca 
acesta să fie ars, şi nu îngropat. 

Chiar şi azi, există în lumea spațiului două grupări cu păreri diferite: unii cer ca trupul lor să 
fie ars, o dată cu aceasta risipindu-se şi corpul vital, pentru ca nimic să nu-i mai influenţeze şi să-i 
atragă spre lumea terestră; alții susţin îngroparea trupului, ca să persiste cât mai mult dublul vital, a 
cărui materie să poată fi întrebuințată în îndeplinirea unor scopuri. 

Din a doua grupare de entităţi spirituale fac parte şi preoții egipteni, care prin conservarea 
trupului şi deci prin păstrarea corpului vital s-au străduit să-şi impună dominaţia asupra poporului, 
pentru ca religia lor să dăinuiască peste veacuri şi țara lor să fie populată mereu de duhuri 
aparținătoare grupului lor, devenind astfel o putere armată şi economică. Or pentru acest scop aveau 
nevoie de un instrument ceresc, o forță puternică şi totuşi nevăzută. Din cercetările lor şi din 
revelațiile cereşti, au aflat că acest instrument poate fi materia eterică a dublului eteric, a corpului 
vital. De aici s-a născut ideea mumificării trupului, prin el persistând şi dublul său vital, cu a cărui 
materie eterică să lucreze în mod ocult, în scopul urmărit. 

Astfel, preoții egipteni au reuşit să menţină statul lor, cu religia lor populară şi cu iniţierile lor 
secrete, peste douăsprezece mii de ani, după cum afirmă duhurile superioare actuale ale Pământului, 
în acest scop, li s-a revelat metoda de mumificare a trupului, operaţie migăloasă, dar trainică, 
îngăduind trupului să dăinuiască mii de ani. Prin această operaţie, trupul trăia mereu o viață 
vegetativă lentă şi invizibilă; iar paralel cu el, trăia şi dublul vital, legat de trupul ce nu murea 
definitiv. Astfel entitatea spirituală era înlănțuită oarecum de corpul vital şi de trupul pe care îl 
animase. Liber devenea duhul şi totuşi era într-un fel subjugat celor două corpuri lăsate jos, era 
prizonierul corpului său fizic, neputându-se reîntrupa în altă ţară şi în sânul altor neamuri. Prin 
urmare era silit să plutească mereu în atmosfera fluidică a țării sale, influențând pe cei de jos în 
sensul tradiţiei şi culturii egiptene. Aşadar, puterea statului egiptean era determinată de operaţiile 
magice ale preoţimii şi era susținută din spațiu de puternicele duhuri - foştii preoţi şi faraoni, cu 
familiile lor. Multe veacuri, faraonii au fost mari inițiați şi erau exponenţii lumești ai castei 
preoțești. 


1 Dreptaşul este entitatea spirituală de rang egal cu entitatea spirituală întrupată, pe care o ocroteşte 
pe tot parcursul vieții sale terestre. 


Duhurile superioare, ale celor inițiați, conduceau din spațiu viața terestră şi spirituală a 
poporului egiptean. La înmormântarea acestor oameni de elită, se făceau conjurații teribile şi se 
scria un blestem, pus în sarcofag!. Sarcofagul era aşezat, în secret, în cripte săpate în inima munților 
sau în locuri neştiute decât de marii preoți. De atunci au trecut mii de ani. Multe duhuri a căror 
trupuri au fost mumificate au plecat de pe planeta noastră şi cu toată știința preoților de a menține 
necurmat trupul viu, acesta a suferit, în aceşti mii de ani, o alterare, risipindu-se şi dublul său vital. 
Legea e lege. 

Dublul vital al entităţilor spirituale care încă n-au plecat, au o asemenea forță în ele, încât 
graţie jurământului legat de existenţa lor, produc efectul jurământului, când le sunt profanate 
mumiile. Aşa s-a întâmplat în cazul dezgropării mumiei faraonului Tutankamon, provocând 
moartea a şapte persoane. Toţi cei atinşi de dublul vital al mumiei faraonului, au fost otrăviți fluidic, 
plătind cu viaţa încălcarea blestemului. Pericolul profanării, şi în special venirea în contact cu 
dublul vital al mumiei, erau cunoscute de poporul egiptean, îngrozit de ideea de a-l atinge. Numai 
străinii, numai tâlharii altor neamuri, necunoscând sau nesocotind forța acestui blestem şi a dublului 
vital al mumiei, devastau mormintele, pentru a fura podoabele. 

Din cele expuse se vede că, deşi mumia în aparenţă pare a fi un corp mort, în realitate este 
încă un corp viu şi datorită vieţii sale, rămâne viu şi dublul vital, care trăieşte, palpită, respiră şi îşi 
primeneşte mereu materia. Unul e viu prin altul şi duhul e captiv amândurora. 

Azi, a dispărut interesul pentru crearea mumiilor, o dată cu părăsirea planetei noastre de către 
marile şi strălucitele duhuri care au inaugurat această practică. Din grupul lor au mai rămas, în 


atmosfera fluidică a Pământului, câteva entități spirituale, ce făcându-se vinovate de mari greşeli au 
fost părăsite de marele stol al duhurilor albe, care a plecat. 

Entităţile spirituale întrupate în Egipt posedau cunoştinţele îmbălsămării, ale mumificării, de 
pe planeta de unde veniseră pentru a se întrupa la şcoala Pământ. Cunoştinţele marilor preoţi 
egipteni, referitoare la mumificare, s-au pierdut, iar pe de altă parte, alte idei animă acum 
umanitatea duhuală a Pământului şi de aceea nu se mai recurge la această operație. îmbălsămările de 
azi nu pot păstra trupul mii de ani, ele fiind slabe imitații ale îmbălsămărilor egiptene. 

Biserica creştină, prin preoţii ei, ca şi cultul mozaic, prin rabinii săi, sunt împotriva arderii 
trupului. Noaptea, în timpul somnului trupului lor, aceste duhuri se supun injoncţiunilor 
conducătorilor grupului spiritual din care fac parte, forțe cereşti care prin intermediul dublului vital 
vindecă pe cei cărora legea o îngăduie, sau supun cu ele duhurile recalcitrante. 

Foarte rar se mai descoperă câte un trup care se usucă şi pare că se mumifică de la sine. Aici e 
opera Cerului, prin intervenţia unor anumite duhuri spaţiale, prin acțiunea lor fluidică, mumificând 
trupul omului cuminte, care a dus o viaţă de sfânt. O fac în ideea ca dublul lor vital să persiste sute 
de ani, iar cu materia sa fac anumite vindecări, considerate de om miraculoase. Însă această înaltă 
medicină cerească nu este cunoscută decât de marile forțe albe ale Pământului. 

Pe scurt - materia dublului vital uman este formată dintr-o materie eterică, o sabie cu două 
tăişuri. Prin această materie eterică se pot face vindecări, dar tot prin ea se pedepseşte ori se supune 
ordinii stabilite orice duh răzvrătit. Ea este un instrument ceresc, cu proprietăţi oculte, nebănuite de 
lumea trupească. 

Trupul se poate asemăna cu un automobil, al cărui proprietar şi animator este entitatea 
spirituală. După cum automobilul este condus şi întreținut de un mecanic, corpul vital se îngrijeşte 
de bunul mers al trupului. În general, duhul nu se ocupă de administrarea şi bunul mers al trupului. 
Toată această operă o exercită dublul vital. Prin urmare conducerea funcțiilor fiziologice se face 
numai de către dublul vital, fără ştirea duhului, acesta având preocupări de ordin superior, şi anume, 
analizarea gândurilor sosite din toate părțile universului. 

Cât de neştiutori suntem, Doamne! Câte taine există în universul Tău! Câte fenomene 
nevăzute se petrec înjurai nostru, de care nu avem nici o idee! Căldura sau frigul, lumina sau 
întunericul, viața sau moartea, mişcarea sau gândirea şi multe altele, sunt efectul unor forţe ce 
sălăşluiesc în lumea invizibilă a spaţiului. 

Fie Numele Domnului binecuvântat, omenirea le va cunoaşte odată pe toate! Amin. 


1 „Moartea îşi va întinde aripile sale asupra celui ce va tulbura liniştea marelui faraon" - blestemul 
conjuraţiei scrise pe sarcofagul lui Tutankamon. 


Corpul planetar sau terestrian al omului 


Al treilea corp al omului este corpul terestrian!, sau planetar, denumit de unii ocultişti corp 
astral. 

Denumirea de astral nu este potrivită, întrucât dă naştere la confuzii sau interpretări greşite, 
într-adevăr, vechii ocultişti îşi închipuiau că după părăsirea trupului, a învelişului carnal, spiritul 
omului, devenind liber prin actul numit moarte, poate vagabonda de la un corp ceresc la altul, 
printre planete şi stele. Având în vedere că astrele înoată într-un ocean specific de materie fluidică, 
entitatea spirituală neputând peregrina pe un astru, fără un vehicol format dintr-o materie 
asemănătoare mediului astral respectiv, au denumit corp astral, acest înveliş fluidic al spiritului. 

Entitatea spirituală venită la şcoala lungă a planetei Pământ nu se poate mişca, după 
destrupare, decât în spaţiile fluidice ale planetei noastre. Ea nu se poate îndepărta de zona fluidică a 
Pământului, pentru a se duce de exemplu în Jupiter sau Neptun, asemenea evadări fiind îngrădite de 
legi inflexibile şi de condiţii îndeplinite doar de entităţile spirituale conducătoare ale evoluției 
Pământului. Aceste entități se numesc îngeri terestrieni, şi nici lor nu le este îngăduit să părăsească 
atmosfera fluidică a planetei decât pentru îndeplinirea unor misiuni. 

Grosimea atmosferei fluidice proprie globului nostru terestru este de aproximativ 700.000 
kilometri, ea fiind cu desăvârşire deosebită de eterul, de atmosfera fluidică a celorlalte planete din 
sistemul nostru. Iată motivul, printre multe altele, pentru care o entitate spirituală terestră nu poate 
călători pe altă planetă, ea fiind nevoită să dezbrace mai întâi haina fluidică terestriană, corpul 
planetar, şi apoi să îmbrace o haină planetară formată din fluidele planetei respective. Dar de unde 
să-şi procure învelişul fluidic al planetei pe care ar dori să peregrineze, căci aici pe Pământ nu-l 
găseşte, şi chiar dacă ar exista, nu ştie cum să şi-l însuşească. 

Pe scurt - al treilea înveliş al scânteii divine este un corp fluidic, format din materia ce 
înveleşte planeta unde duhul îşi face şcoala evolutivă. Acest vehicol corespunde învelişului fluidic 
al planetei noastre, denumirea sa corectă fiind cea de corp terestrian sau corp planetar. 

După ce am stabilit acest adevăr, să vedem rolul îndeplinit în ființa noastră de acest corp 
fluidic. 

După poziţia sa, corpul planetar se află în profunzimea corpului vital, fiind intermediar între 
corpul vital şi corpul solar - aşezat şi mai adânc în masa fluidică a perispiritului. 

Învelişul terestrian al omului este de diferite calități, după cum şi învelişul fluidic planetar al 
globului este şi el de diferite calități, reprezentate prin culorile şi nuanțele adecvate. Fiecare entitate 
spirituală îmbracă un corp planetar format din materia fluidică planetară corespunzătoare sferei 
unde îşi are reşedinţa. 

Materia ce formează învelişul fluidic general al pământului este cu mult mai fină decât materia 
fluidică vitală, ce înveleşte orice corp de pe suprafaţa pământului. Ceea ce - în mare - este atmosfera 
terestriană a globului nostru, în mic, este corpul fluidic planetar ce înconjoară şi pătrunde orice corp 
mineral, vegetal, animal sau uman de pe suprafața planetei. 

Superioritatea materiei planetare față de cea vitală, constă în intensitatea şi puterea mai mare 
de vibraţie a particulelor ce o compun. Energia născută din vibrația materiei planetare este cu mult 
mai mare decât cea produsă de particulele vitale, care animă corpurile de pe suprafața pământului. 
Pe măsură ce ne îndepărtăm de pământ, de globul terestru, apropiindu-ne de periferia atmosferei 
sale fluidice, materia terestriană este mai fină, are o lungime de undă mai mică şi o frecvență 
vibratorie mai mare, motiv pentru care este din ce în ce mai vie şi mai luminoasă, până la albul cel 
mai strălucitor. 

Vibraţia puternică a materiei terestriene îi dă însuşirea de a străbate prin fluidul vital şi prin 
aerul, lichidele şi solidele pământului, de parcă ele nici nu ar exista. Astfel se explică faptul că 
materia fizică este pătrunsă de materia terestriană, şi că entităţile spirituale, învelite la exteriorul 
perispiritului cu haina terestriană, au posibilitatea de a pătrunde - în deplasările lor terestre - prin 
ziduri, uşi, ferestre, prin toate corpurile fizice. Duhurile inferioare, bântuind cu miliardele suprafața 
pământului, străbat prin case, munți, copaci, fără ca ele să simtă ceva şi fără ca noi să ştim de ele. 


Uneori aceste entități spirituale inferioare pătrund în corpul fizic al omului şi, din nefericire, în 
acelaşi trup şi corp vital viețuiesc două entități spirituale - stăpânul, care nu-şi dă seama că este 
posedat, şi un intrus care constituie ceea ce se numește un posedant. 


1 Acest corp este cunoscut şi sub numele de corpul dorinţei, pentru simplul fapt că este purtătorul sau 
vehicolul dorințelor. 


Dincolo de materia fluidică terestriană ce acoperă ca un înveliş general, de jur împrejur, globul 
nostru, printre planetele sistemului nostru se află materia solară, sau atmosfera fluidică a soarelui 
nostru, în care înoată toate planetele, îmbrăcate cu învelişurile lor planetare de calităţi diferite, în 
funcție de gradul lor de evoluţie. 

Materia terestriană este împărțită în trei zone mari: albă la periferie, albastră la mijloc şi roşie 
la suprafața pământului. Zonele exterioare, cele mai fine, penetrează pe cele mijlocii şi inferioare. 
Zonele mijlocii penetrează pe cele inferioare, precum şi toate corpurile de la suprafața pământului. 
Prin urmare, la suprafața pământului întâlnim toate categoriile de materii terestriene, predominând 
materia terestriană roşie, ceva mai redusă fiind cea albastră şi cu totul infimă cea albă. 

Dacă o entitate spirituală albă - cu reşedinţa în zonele periferice ale atmosferei fluidice 
terestre, având o haină planetară formată din fluidul terestrian alb - vrea să coboare pe suprafața 
pământului, trebuie să se învelească, fulgerător, cu toate materiile fluidice terestriene de culoare 
albastră şi roşie, ca să aibă posibilitatea de a se menține aici jos unde predomină mediul fluidic roşu. 

Această materie roşie, inferioară celei albe din care este alcătuit subtilul său corp planetar, îi 
procură o suferință spirituală de nedescris. lată motivul pentru care coborârea pe suprafața 
pământului a entităților spirituale superioare este un mare sacrificiu. Din această cauză comunicările 
omului cu frații din spaţiu se stabilesc de regulă cu entități spirituale inferioare, sau puţin evoluate, 
şi foarte rar cu cele albe, care dirijează şi comandă celor de sub ele. 

Materia terestriană pătrunde prin corpul vital şi trup, arătându-se la exteriorul trupului nostru 
sub forma unei aure, mai subțiri sau mai groase, mai întunecate sau mai luminoase, după cum 
spiritul acelui om este mai mult sau mai puțin evoluat. Grosimea ei poate atinge 40-50 de centimetri 
şi va fi cu atât mai întinsă şi mai luminoasă, cu cât omul va fi mai corect în viață, mai pios, mai 
moral, mai intelectual - cu alte cuvinte, o entitate spirituală cu o mare vechime şi o mai lungă şcoală 
evolutivă. 

Aura corpului planetar este într-o continuă vibraţie, suferind variaţii de la moment la moment, 
în funcție de condiţiile meteorologice, starea de sănătate a omului şi starea sa sufletească: dorinţele, 
sentimentele şi gândurile sale, calmul sau iritarea, cuminţenia sau ticăloşia sa etc. 

Dacă, prin actul morţii, duhul unui om pios, bun şi corect şi-a părăsit trupul, el va părăsi şi 
corpul vital, şi dacă gradul său evolutiv este de spirit alb, va dezbrăca, rând pe rând, fluidele 
planetare roşii şi albastre, rămânând în sfera sa, învelit numai cu fluidele albe corespunzătoare 
gradului său evolutiv. Când o asemenea entitate spirituală coboară pe suprafața pământului, cu o 
oarecare misiune sau pentru a comunica cu anumite entităţi spirituale întrupate, strălucirea sa este 
atât de puternică - cu toate că este învelită în materie planetară inferioară - încât este văzută de omul 
trupesc. 

Aura planetară, asemenea aurei vitale, înconjoară trupul omului, reproducând oarecum, într-o 
formă cu mult mai vagă, conturul trupului său, şi are înfăţişarea unui ou cu vârful în jos. Această 
materie planetară nu o deţine numai omul, ci fiecare corp viu de pe suprafaţa pământului. Aşadar, în 
afară de aura vitală, toate corpurile au în jurul lor şi o aură planetară, bineînţeles formată dintr-o 
materie planetară de o calitate cu mult inferioară celei din care este format corpul planetar uman. 

Dacă un om şi-a pierdut un picior sau o mână, membrul fluidic planetar persistă multă vreme, 
din cauza atracției magnetice foarte puternice dintre particulele materiei planetare, şi în anumite 
zile, când aerul este foarte umed sau încărcat cu multă electricitate, simte o durere la piciorul pe 
care nu-l mai are. Cu timpul, acest membru fluidic se resoarbe, materia care-l formează retrăgându- 
se treptat în restul corpului planetar. 


La fel se petrece şi cu ramurile unui copac. Dacă tăiem o creangă, partea planetară 
corespunzătoare acestei ramuri persistă multă vreme. De asemenea, materia astrală a unui obiect din 
jurul nostru -o oală, un scaun, o statuetă - se divide în tot atâta bucăţi în câte s-a rupt obiectul. 

Pentru punerea în evidență a acestui fapt, s-a făcut următoarea experienţă. S-a trecut o rază 
luminoasă printr-o prismă obținându-se astfel un spectru solar. Dacă între prismă şi ecranul pe care 
s-au proiectat cele şapte culori ale spectrului solar se interpune membrul planetar corespunzător 
celui trupesc amputat, se constată că nu se mai formează pe ecran nici un spectru. Aceasta se 
întâmplă pentru că ceva a împiedicat trecerea razelor colorate spre ecran, şi acel ceva este membrul 
fluidic planetar, persistent în momentul experienței. 

Corpul planetar este organizat pentru îndeplinirea misiunii sale, adică diferitele lui particule 
sunt ordonate, aşezate în anumite dispoziţii şi direcții, cu vibrații adecvate. Cu alte cuvinte, el este 
viu, or prin faptul că trăieşte şi funcționează, materia din care e compusă se uzează, se corupe, şi ca 
atare trebuie eliminată şi înlocuită cu alta, proaspătă, nutritivă şi asimilabilă. În acest scop corpul 
planetar exercită o dilatare şi o contractare asemănătoare cu cea a corpului vital, deci o mărire şi o 
micşorare a volumului său, absorbind la fiecare pulsație a sa, materie planetară din mediul 
înconjurător. Când se dilată, absoarbe materie nouă; când se contractă, o elimină pe cea uzată. 
Asemenea trupului şi corpului vital, corpul planetar se hrăneşte şi este într-o continuă primenire. 

S-ar părea că toți oamenii, având un corp planetar, absorb din atmosfera fluidică a pământului 
aceeaşi materie. Nu se întâmplă aşa, pentru că fiecare individ are un corp planetar deosebit, conform 
gradului evolutiv al spiritului său. Potrivit naturii sale, corpul planetar absoarbe, pe cale selectivă, 
numai acea calitate de fluid planetar din care se compune el însuşi. 

Corpul planetar este o icoană fidelă a sentimentelor, impresiilor, senzațiilor şi dorințelor 
noastre. El se schimbă în tonalități de culori şi vibrații, după stările noastre sufleteşti. Fiecare 
calitate sau defect al sufletului nostru - noblețea sau ticăloşia ființei noastre - se arată în exterior, în 
aura noastră planetară, prin anumite culori. Dacă punem în faţa unui clarvăzător, a unui om care a 
dobândit vederea spirituală, o persoană - veselă sau tristă, calmă sau iritată, vicioasă sau cuminte - 
mediumul lucid ne va indica anumite culori şi vibrații în undele aurei din jurul corpului şi în special 
în cea care înconjoară capul persoanei examinate. Astfel, roşu aprins denotă mânia de care e cuprins 
un om, roşu închis arată că acel om e un senzual desfrânat, roşu brun dezvăluie pe omul zgârcit, pe 
avarul al cărui gând e îndreptat numai la bani, uitând că totul va rămâne aici, când va sosi momentul 
cel mare. Cenuşiu deschis arată frica, portocaliu indică un om orgolios, mândru de fiinţa sa. 
Galbenul denotă pe omul ce posedă o inteligență superioară. Violetul arată pe omul spiritualizat. 
Rozul deschis, asemenea rozelor, arată iubirea sub toate formele ei. 

Culorile corespunzătoare sentimentelor şi pasiunilor omeneşti, fiind legate de gradul de 
evoluţie al entității spirituale, au un caracter permanent, persistând pe parcursul unei vieți terestre. 
Numai stările sufleteşti ocazionale - durerea, veselia, iritarea de moment - se arată prin culori 
corespunzătoare lor, care pier odată cu schimbarea stării sufleteşti. 

Stările sufleteşti superioare generează vibrații armonioase, unde vibratorii egale, ritmice şi 
ordonate, care se propagă în spațiu pe mari distanțe. Dacă întâlnesc în calea lor un om, îi provoacă o 
armonizare a vibraţiilor învelişului său spiritual, iar acesta se va simţi mai liniştit, mai mulțumit, 
fără să ştie cauza noii sale stări. 

Omul preocupat de gândul, răzbunării, al uciderii, al furtului, omul frământat de invidie şi 
pasiuni josnice, răspândește în jurul său unde neregulate, dezordonate, cu intensități şi amplitudini 
diferite. Prin vibraţiile lor, aceste unde dezarmonizează tot ce întâlnesc în cale. Un om nervos, ce 
nu-şi găseşte liniştea, pe care îl irită toţi şi toate, are corpul planetar într-o continuă furtună. Unor 
asemenea oameni li se recomandă un mediu liniştit, la ţară, departe de vâltoarea lumii, de furnicarul 
marilor centre urbane, locuri unde influenţele nefericite ale omenirii în frământare sunt mai reduse. 

Spațiile sunt îmbâcsite de un păienjeniş de idei şi sentimente propagate în diferite direcții, sub 
formă de unde, fără a se deranja unele pe altele. Ele sunt mai bogate în marile aglomeraţii omeneşti 
şi mai puţine în regiunile îndepărtate, sate, munţi, păduri sau în largul mărilor. Din acest motiv 
naturilor suprasensibile li se recomandă călătorii pe mări, şederea la munte sau în localități izolate. 


Intrând într-o casă unde c tristeţe, plâns şi jale, omul se simte de la o vreme cuprins de o 
mâhnire ce-i face rău, căutând să se îndepărteze de acel focar de vibrații, care îl copleşesc. Intrând 
într-un cerc vesel, de mare bucurie, vibraţiile planetare plecate din ființa acestor persoane dispun pe 
orice om, simțindu-se atras şi reținut cât mai mult lângă această sursă de vibrații binefăcătoare. 

Dintre toate defectele omului, ura este cea mai puternică, vibraţiile ei propagându-se departe 
de autorul lor, lovind şi zdruncinând corpul planetar al altora. Un asemenea om plin de venin este 
un criminal anonim, care contribuie prin defectul său la întârzierea evoluţiei omenirii. 


Funcțiile corpului planetar 


Corpul planetar îndeplineşte în om următoarele funcţii: 1. este puntea de legătură între corpul 
vital şi restul perispiritului, sau mai pe scurt, între suflet şi corpul fizic; 2. serveşte de vehicol, căci 
prin ajutorai lui, entitatea spirituală întrupată sau destrupată se poate deplasa prin spațiile planetei 
noastre; 3. este centrul de transformare în senzații al impresiilor din lumea exterioară. 

Ştiinţa pozitivă de azi, predată în facultăți şi academii, crede şi afirmă că procesul elaborării 
senzaţiilor are loc în sistemul cerebral uman. Cât de departe sunt de adevăr oamenii de ştiinţă! Va 
sosi timpul când se vor convinge că această afirmaţie a fost greşită. Toate la vremea lor. 

O persoană adormită prin fluid magnetic sau printr-un anestezic - al cărui suflet a ieşit din trup 
- poate fi înţepată, i se poate tăia un organ, i se poate pune la nas un flacon cu amoniac sau 
introduce în gură chinină, şi cu toate acestea vom observa că trupul său adormit rămâne insensibil, 
nu simte absolut nimic. Sistemul său nervos cental şi periferic este la locul său, atunci de ce 
impresia exterioară nu se transformă în senzaţie? Răspunsul vine de la sine. Senzaţia se produce în 
corpul planetar, aflat în afara trupului, în momentul experienţei. 

Având particulele sale într-o continuă activitate, denotând o anumită sensibilitate şi chiar 
tendința de reflex, corpul planetar, se poate considera ca fiind un corp viu, ce are o viață proprie, şi 
prin extensie - o conştiinţă şi o voință a sa particulară. E greu de cuprins ideea că o materie este 
considerată vie prin ea însăşi, şi în plus că are capacitatea să exprime o voinţă şi să aprecieze ceea 
ce-i convine şi ceea ce-i dăunează; şi totuşi, acesta este purul adevăr. Oricare ar fi gradul de evoluţie 
al unei materii - căci şi materia este supusă legii evoluţiei - ea are sensibilitate, înțelegere şi voinţă, 
pentru că e vie, fiind formată din particule vii, adevărate ființe, infinit de mici. 

Dar, să mă întorc la corpul nostru planetar. Materia solidă, lichidă şi gazoasă a pământului 
nostru are destinul să evolueze, pentru a se transforma în materie planetară de un grad superior. Dar 
oricât de fină ar fi materia planetară, ea simte o atracție exercitată de surorile sale inferioare - 
materia gazoasă, lichidă şi solidă a globului, pe care stă piciorul nostru. 

Atunci când, prin îndeplinirea funcțiilor sale, corpul nostru planetar sărăceşte în materia sa 
constitutivă, se naşte în el o stare particulară de necesitate, de respirație, tradusă omului trupesc sub 
formă de foame sau sete. Această aspirație, această chemare a corpului nostru planetar, se numeşte 
dorinţă. Cu alte cuvinte, corpul nostru terestrian - al entităților spirituale întrupate - este sediul 
dorințelor omeneşti, a tot ceea ce satisface gura, a tot ceea ce produce senzații - unirea sexuală etc. 
Corpul planetar este sediul unde se naşte şi se fixează mândria, ura, avariția, lăcomia şi multe alte 
vicii. El ne leagă puternic de pământ, prin toate bunurile şi plăcerile pe care acesta ni le procură. 
Din această cauză, corpului planetar i s-a mai dat, de către unii ocultişti, numele de suflet-animal. El 
fiind bruta din om, care îl împinge la satisfacerea simţurilor şi a pasiunilor josnice. 

Impresiile venite din afară - după ce au fost înregistrate de organele de simț - sunt transmise 
corpului planetar, sub formă de vibrații, prin intermediul corpului vital, în special al celui din jurul 
nervilor. In corpul planetar sunt transformate în senzaţii de durere sau plăcere, duse mai departe la 
scânteia divină, entitatea spirituală reală şi veşnică a tuturor ființelor. Spiritul ia cunoştinţă prin 
proprietățile corpului intelectului, corp aflat în imediata vecinătate a spiritului, şi în interiorul căruia 
senzațiile înregistrate sunt transformate în stări particulare, numite emoţii. Aşadar impresiile lumii 
fizice sunt percepute de organele de simţ ale trupului, de unde sunt transmise din corp în corp -vital, 
planetar, solar, mental - până la gânditorul central, scânteia divină, care ia cunoştinţă şi decide, 
potrivit gradului său evolutiv. 


Am arătat că învelişul planetar se află în toate corpurile de pe globul nostru, începând cu 
mineralele şi sfârşind cu omul. Evident că în fiecare îşi are rolul şi gradul său funcțional, în 
conformitate cu treapta de evoluţie a sistemului respectiv. Sensibilitatea şi reflexele corpului 
planetar al mineralelor vor fi foarte reduse, nefiind sesizate de organele noastre de simţ. Ele sunt 
ceva mai accentuate la plante şi se arată cu o notă destul de puternică la animale. 

Graţie corpului său planetar, un câine simte durere, ţipă şi fuge când este lovit. Apariția 
stăpânului său îi produce o mare bucurie, iar lipsa mai îndelungată a acestuia, îi provoacă tristeţe. 
Moartea stăpânului o plânge cu lacrimi, căzând într-o profundă depresie sufletească. Câinele are 
manifestări asemănătoare cu ale omului; el iubeşte până la sacrificiu, dar şi urăşte până la moarte. E 
lacom, e gelos pe un alt câine, când vede că e mângâiat sau i se dă mai multă atenţie, şi aşa mai 
departe. De aici tragem concluzia că vehicolul planetar este un instrument general pe planeta 
noastră, pentru orice spirit, de orice fel şi grad ar fi el - mineral, vegetal, animal sau uman. 

Orice corp sau instrument al spiritului, fiind format din materie vie - cu sensibilitate, cu 
înţelegere şi voinţă - poate înregistra impresiile mediului înconjurător prin oricare parte a sa. lată o 
probă. 

Se adoarme magnetic un om, sufletul său din cauza curentului magnetic al magnetizatorului 
suferă o separare de corpul său fizic. Din această cauză, el se comportă ca şi cum ar fi oarecum liber 
în spațiu. Punem acum un ziar în fața ochilor celui adormit; cu pleoapele lăsate, el citeşte ziarul. Dar 
ceea ce e mai curios este faptul că el citeşte chiar dacă îi punem ziarul la ceafă. Se citează 
numeroase cazuri când o persoană a citit cu vârful degetelor de la mână sau picior. În ultimul timp, 
experienţele au fost duse şi mai departe. Astfel, sufletul unei persoane a fost scos din trupul său şi 
dus la câțiva metri. Dacă s-a aşezat un ziar într-un punct indicat de un lucid, punct corespunzător 
locului unde se afla sufletul celui magnetizat, s-a constatat că el vede, iar trupul său aşezat pe 
fotoliu spunea cele scrise în ziar. 

Până aici am vorbit despre funcțiile generale ale materiei planetare, care intră în constituția 
corpului nostru planetar. Dar asemenea corpului vital, şi corpul planetar prezintă nuclee unde 
materia planetară pare a fi mai activă, formând ca şi în cea vitală, rozete, centre de forță. 

Asemenea centrelor vitale dintre care - la omul obişnuit - doar unul este în activitate, şi în 
cazul centrelor planetare - în general - numai unul este activ. Dar prin evoluţie, spiritul le poate 
activa rând pe rând pe toate. 

De asemenea, în corpul planetar se disting şapte centre de o activitate deosebită: 1. centrul din 
dreptul bazei coloanei vertebrale; 2. centrul splenic; 3. centrul ombilical; 4. centrul inimii; 5. centrul 
laringian; 6. centrul dintre sprâncene; 7. centrul din dreptul creştetului. 

Intrarea în activitate a fiecăreia din aceste centre aduce în plus o facultate nouă omului. Dacă 
centrul inimii este în funcţiune, omul va simți prezența unei entități spirituale, şi anume printr-o 
senzaţie de aer rece, de răceală, în cazul unui spirit inferior şi de căldură, în cazul unei entități 
spirituale superioare. Când centrul laringian intră în rotaţie, omul devine medium auditiv, iar prin 
activarea centrului dintre sprâncene el va vedea entităţile spirituale care străbat spaţiile asemenea 
licuricilor. Această viziune este mai clară în întuneric, deoarece lumina zilei maschează duhurile, la 
fel cum lumina soarelui nu permite vederea stelelor pe cer. 

S-ar putea naşte în mintea cuiva întrebarea. „De ce spiritul, când este în afara trupului, vede, 
aude şi simte lumea înconjurătoare prin intermediul corpului planetar, iar când revine în trup, nu 
mai poate vedea, simţi, auzi în lumea invizibilă decât ceea ce permite trupul său, numai ceea ce 
înregistrează organele sale de simţ?" 

Cauza acestei neputinţe este prezența corpului vital, care este un corp semi-fluidic. El are 
funcţia de a întreţine viu şi într-o perfectă activitate trupul. Dar tocmai prezența corpului vital 
constituie un fel de paravan între trup şi spirit. Corpul vital aparținând lumilor fizice, fiind semi- 
fluidic, nu permite ca impresiile spirituale din afară să ajungă la entitatea spirituală şi deci ca 
spiritul să ia cunoştinţă de existenţa şi fenomenele lumii spirituale şi a entităților sale. Iată de ce noi, 
oamenii, nu vedem nimic dincolo de lumea fizică. 

O intoxicare a trupului cu cărnuri stătute, cu peşte conservat, cu băuturi alcoolice sau diferite 
narcotice, produce, prin repercusiune, o învolburare, o întunecare, o slăbire a puterii de sensibilitate 


şi funcţionare a corpului planetar. Dar chiar şi o tulburare a corpului vital poate dezechilibra 
organismul planetar al omului. Astfel, o iritare continuă produce o dezarmonie funcțională a 
corpului vital şi, prin reflexie, şi a corpului planetar. De asemenea, o emoție puternică, provocată de 
frică, e în stare să zdruncine atât de puternic corpul planetar, vital şi trupul, încât omul poate orbi, 
poate încărunți s-au îmbătrâni într-un minut, poate să rămână mut, să paralizeze, sau chiar să moară. 

Din cele descrise mai sus s-a putut vedea că există o corelaţie strânsă între instrumentele pe 
care le are la îndemână spiritul. Nu se poate ca alături de un trup degradat să existe un corp planetar 
subtil şi sensibil. Entitatea spirituală nu poate fi înfiorată de un sentiment sau o emoție nobilă, dacă 
nu posedă un corp intelectual superior şi un corp planetar constituit dintr-o materie fină. Josnicia 
unuia le coboară şi pe celelalte. 

Se înţelege că un corp fizic nu poate fi un instrument perfect, dacă el se hrăneşte cu cărnuri, 
mai ales de mamifere. Cu cât carnea aparţine unui animal mai evoluat, mai apropiat de regnul 
uman, cu atât va produce în corpul nostru fizic substanțe mai puţin asimilabile şi o cantitate mai 
mare de toxine, absorbite în sânge şi duse în toate părțile trupului nostru. Carnea este însoțită de 
fluidul planetar animal. Or dacă acest fluid, care aparține unei trepte evolutive inferioare pe scara 
fluidelor planetare ale globului nostru, este încorporat în corpul planetar al omului, îl va vicia şi îi 
va cobori gradul calitativ, din uman, în animalic. 

Omul are impresia că e greu, chiar imposibil să trăiască fără carne, şi aceasta deoarece 
generaţii nesfârşite au consumat carne, organismul său cerând imperios alimentul cu care s-a 
obişnuit din copilărie. Dar dacă e greu să se renunţe în totalitate la alimentația carnală, cel puțin 
masa de seară să fie lipsită de carne. Cine are o voință puternică poate să renunţe cu totul la carnea 
de mamifere şi să consume tot mai multe vegetale, în special fructe. 

Un corp fizic întreţinut curat, hrănit numai cu vegetale, produse lactate şi ouă, va deveni un 
corp pur fiziceşte. Potrivit evoluţiei sale în corelaţie cu trupul, spiritul îşi va agonisi un corp vital şi 
planetar cât mai fin, care să răspundă cu uşurinţă la toate manifestările, la emoţii frumoase, 
sentimente religioase, nobile, de iubire şi milă. Un asemenea om, aflat în faţa unei nenorociri, se 
simte zguduit, sare în ajutor şi nu e capabil să facă rău nimănui, el fiind o pildă frumoasă semenilor 
săi, prin răbdarea şi pacea fiinţei sale. 

Pe când carnea otrăveşte corpul fizic şi degradează corpul planetar, băuturile alcoolice şi 
narcoticele - tutun, haşiş, opiu şi altele - distrug organismul, ruinându-l de timpuriu şi reducând 
puterile corpului vital şi planetar. Un asemenea om devine nesimţitor, iar ca să fie mişcat întrucâtva 
şi el, are nevoie de pasiuni puternice, grosolane - beţie sau sexualitate desfrânată. 

O plagă a omenirii este fumatul, care, prin spiritul de imitare şi printr-o concepţie greşită se 
întinde din ce în ce mai mult, până şi la tinerele fete. Urmările sunt multiple şi nenorocite! în afara 
faptului că ruinează dinţii, corupe saliva, intoxică stomacul, plămânii, sângele, întregul trup, părțile 
eterice ale nicotinei se strecoară şi otrăvesc corpul vital şi planetar. Urmarea este reducerea 
sensibilităţii, slăbirea memoriei şi ruinarea fizicului. Celor care doresc să progreseze pe calea 
spiritualității li se recomandă să renunţe cu desăvârşire la acest obicei josnic, ce distruge totul în 
calea lui. Un om al cărui regim alimentar este exclusiv carnal, care bea cafea, băuturi alcoolice şi 
fumează întruna, atrage şi emite fluide inferioare, formând în jurul său o atmosferă fluidică de 
proastă calitate. Prin acest fapt, el devine un magnet pentru entitățile spirituale inferioare, care se 
complac în această atmosferă, se alipesc de aura lui, urmărindu-l peste tot şi îndemnându-l prin 
sugestie să mai bea, să mai fumeze, şi astfel, asemenea unor demoni nevăzuţi, caută prin gândurile 
lor josnice să influenţeze mintea bietului pământean, împingându-l cât mai adânc în vicii de tot 
felul. Unele duhuri inferioare o fac din răutate, altele din gelozie - deoarece ele sunt mai decăzute 
decât alții, altele o fac din dorinţa propriei lor satisfaceri, prin faptul că omul, afundându-se din ce 
în ce mai Jos în viciu, emanaţiile eterice ce se ridică din jurul lui satisfac propriile lor pasiuni. 

Omul care se sileşte şi îşi impune o anumită linie de conduită, adună zi de zi materie 
superioară, atât pentru corpul său vital, cât şi pentru cel planetar. 

Spiritul având o anumită directivă şi dispunând de instrumente cât mai fine, se dezvoltă mai 
repede, scoțând la iveală, cât mai devreme şi cât mai multe calități spirituale. Astfel, urmând ani de 
zile, spiritul urcă treptele evoluţiei cu paşi uriaşi. Divinitatea a creat în aşa fel lucrurile în lume, 


orânduind astfel forţele în infinit, încât entitatea spirituală - liberă sau întrupată - să nu stea pe loc o 
veşnicie. O forță nevăzută - legea mişcării, a activităţii - o împinge mai departe, în mersul său, în 
evoluția-sa. Oricât de leneş ar fi un spirit, oricât de mult ar greşi un om, nu se poate ca în noianul 
faptelor sale josnice să nu-i licărească şi lui un sentiment frumos, să nu facă şi el un bine, să nu 
ajute şi el un nefericit ca el. Nu se poate ca în vârtejul vieţii sale animalice să nu aibă un gând mai 
nobil, mai iubitor. Efectul produs de aceste câteva fapte, simţuri şi gânduri altruiste, contribuie la 
iluminarea spiritului său şi la îmbunătăţirea corpului său vital şi planetar. Din zi în zi, din an în an, 
entitatea spirituală avansează, astfel că la plecarea din viaţa trupească duce cu sine un capital - e 
drept, mic, dar care adăugat la cel câştigat în alte vieți, contribuie la progresul său. Rari, extrem de 
rari sunt oamenii care să ducă o existenţă atât de întunecată încât să nu poată avansa cu absolut 
nimic, într-o viaţă terestră. 

Este adevărat că, în general, umanitatea progresează foarte încet, precum, de asemenea, sunt 
cazuri rare când unele entități spirituale, grație unei voințe tari, se decid la o viață spirituală, la o 
viață dacă nu de sfânt, dar cel puţin sfințită. Aceste entități spirituale păşesc atâtea trepte evolutive 
într-o singură viaţă, cât parcurg altele în 20-50 de reîntrupări succesive. Mersul lor pe drumul 
nevăzut al spiritualizării îi duce cât mai repede către Divinitate, Izvorul de unde revarsă în lume 
viaţa, forța, ideile şi hotărârile. 

Să nu uităm că anumite stări psihice ajută sau vatămă corpului nostru planetar. Aşa de 
exemplu o depresiune sufletească, pierderea unei persoane dragi contribuie foarte mult la 
dezorganizarea corpului planetar şi la întunecarea spiritului celui lăsat în valurile gândurilor negre şi 
ale deznădejdii. Oricât de grea ar fi viaţa, oricâte adversităţi întâlnim pe calea ei, să căutăm, cu 
hotărâre fermă, să înlăturăm negura grijilor din mintea noastră. Numai rămânând liniștiți, reci la 
diversele greutăți, vom fi în măsură să receptăm razele fluidice coborâte din Infinit - de la Tatăl 
ceresc - spre Pământ, raze prin care să întărim părțile componente ale triplei noastre ființe umane - 
spirituale, sufleteşti şi trupeşti. 

Mânia, iritarea produc o mare furtună în corpul planetar uman, născându-se cu această ocazie 
curenți dezordonaţi, care atrag din spațiu entități spirituale inferioare, malefice, cărora le place să se 
scalde în valurile furtunoase ale corpului planetar. Prezenţa lor întăreşte şi mai mult iritarea omului, 
astfel că azi aşa, mâine aşa, persoana respectivă ajunge cu vremea să se supere din nimic, să nu se 
mai poată stăpâni, căci corbii lumii invizibile contribuie prin fluidele lor ca planetarul lui să fie 
mereu în dezordine. Iată un om care va patina aproape pe loc, având o viaţă trăită pe pământ în 
chinuri, dar fără nici un folos sau cu un folos prea mic. 

In fine, calitatea gândurilor care ne trec zilnic prin minte contribuie la întărirea sau slăbirea 
corpului planetar. Gândurile plecate din focarul central, de la lumina scânteii noastre, pun într-o 
vibrație mai puternică vehicolul planetar, decât pe cel fizic. Când aceste gânduri sunt înalte, nobile, 
generoase, exprimând frumosul şi binele, ele trec către exterior, către corpul fizic, prin corpul 
planetar punându-l pe acesta în vibraţie cu o anumită frecvenţă vibratorie şi îl obişnuiesc cu acest 
fel de vibraţie, ordonată, dându-i deci o anumită rezonanță. Când însă ne trec prin minte gânduri 
Josnice, de plăceri sexuale, de ură şi răzbunare, corpul planetar vibrează dezordonat şi cu o 
frecvenţă joasă. Cu vremea, corpul planetar se obişnuieşte cu acest gen de vibrații şi devine uşor 
influenţabil la undele corespunzătoare acestor gânduri, ale altor oameni, gânduri care plutesc, într- 
un număr foarte mare, prin atmosfera pământului. Un asemenea corp devine un instrument 
netrebnic al duhului, care va fi ca un stăpân nobil în haine zdrenţuite. Dar asupra acestei idei vom 
reveni. 

Existenţa noastră este asemănătoare mişcării pendulei, a succesiunii zilelor şi nopţilor sau a 
anotimpurilor. Omul trăieşte o viaţă de zi şi o viață de noapte, o viață pământeană şi una spaţială 
sau spirituală. Ziua, omul este conştient de lumea fizică înconjurătoare, prin intermediul corpului 
său fizic. Noaptea, entitatea spirituală, înconjurată de perispirit, părăseşte acest corp fizic şi se 
depărtează mai mult sau mai puțin de el, după cât este de evoluat. Duhul străbate spaţiile, se 
întâlneşte cu frații destrupaţi sau întrupaţi, se consultă, întreabă şi se instruieşte. Aşadar noaptea îşi 
trăieşte viața spirituală, de spirit eliberat de trupul său, în care totuşi este captiv, legat fiind de el 
printr-un fir asemenea unui balon legat prin cablu de pământ. 


În înalta Ei înțelepciune, Divinitatea a înţeles că e nevoie ca spiritul întrupat să se elibereze 
puţin noaptea, după atâtea ceasuri de temniță în trup. Entitatea spirituală n-ar putea să rabde în 
temniţa trupului său zeci de ani, cât durează o viaţă de om, de aceea Divinitatea a orânduit odihna 
trupului în timpul nopții, ca şi odihna pământului şi a vegetației în timpul iernii. Noaptea, în timpul 
evadării sale, spiritul e conştient de lumea spirituală, ca şi de cea fizică, prin întregul său corp 
spiritual, prin perispirit. El vede, simte, aude atât în lumea fizică a Pământului, cât şi în lumea 
invizibilă, spirituală a acestuia. Conştiinţa spiritului şi impresionabilitatea corpului planetar este mai 
mare când spiritul se găseşte în afara trupului, în patria sa spirituală, decât atunci când stă afundat în 
materia fizică a trupului său, care îi reduce din vibrație şi deci din sensibilitate. 

Eliberat de corpul său fizic, spiritul poate umbla prin dormitor, trece prin ziduri, uşi şi ferestre, 
călătoreşte prin împrejurimi, ori la mari distanţe, pentru a vizita locuri şi prieteni pământeni, 
parcurgând aceste spații cu o viteză deosebit de mare. Entitatea spirituală aproape că nu cunoaşte 
timp şi spaţiu, ea deplasându-se cu o viteză ce depăşeşte viteza luminii. Am putea spune că ea 
străbate spaţiile ca şi gândul. Doreşte să meargă la Paris; când a gândit să plece, se pomeneşte că a 
şi ajuns, putând înconjura pământul în câteva secunde. 

Călătorind prin spaţii, prin atmosfera planetară a pământului, spiritul se poate întâlni cu 
prieteni de pe pământ, al căror corp fizic se află în somn, sau îi poate întâlni pe iubiții săi destrupaţi, 
care au părăsit complet corpul fizic. Se pozate întâlni cu entităţi spirituale mai evoluate decât el, 
duhuri de la care poate afla cunoştinţe noi. În timpul peregrinării sale, poateţ lega prietenii noi, 
asistă la conferinţe spațiale, ori meditează asupra unor proiecte sau probleme, pe (ţâre acum, având 
o conştiinţă superioară, le va rezolva cu uşurinţă, şi la deşteptarea din somn va descoperi cu mirare 
dezlegarea problemei pe care în ajun nu o putuse soluţiona. De exemplu, un medic nu a reuşit să 
stabilească diagnosticul unei boli; în starea de spirit liber o vede clar, şi la deşteptare cunoaşte 
precis natura bolii pacientului său. 

În stadiul actual de evoluţie, omul nu a ajuns la gradul spiritual în care să-şi amintească perfect 
trăirile şi experienţele avute în lumea spațială, în timpul somnului trupului său. Foarte rari sunt 
oamenii, de diferite grade de cultură şi categorii sociale, cu minunatul dar de a-şi aminti aproape 
exact ceea ce au văzut, simțit şi auzit noaptea, în peregrinările lor spirituale. Majoritatea oamenilor 
nu-şi amintesc absolut nimic, un număr restrâns îşi aminteşte confuz şi neclar câteva fapte fără 
legătură între ele, clişee din care nu rezultă nici o concluzie. Cauza necunoaşterii activităţii nocturne 
a spiritului uman se datoreşte prezenței corpului vital şi mai ales a materiei sistemului cerebral. 

Am mai spus şi repet - corpul vital rămâne totdeauna în trap, ca să-l conducă în timpul când 
stăpânul pleacă în călătorii de studii prin sfere cereşti. Aşadar el nu participă la înregistrarea 
panoramică a activităţii intelectuale a ființelor din spațiu. Spiritul, revenit în corpul fizic, suferă un 
fel de întunecare a memoriei sale, uitând cele petrecute în timpul nopţii. O ceață, o nebuloasă se lasă 
şi acoperă memoria sa. Din această cauză, o dată intrat în cuşca sa, nu mai are limpezimea ideilor 
sale; ca atare, nu le poate proiecta cu fidelitate pe celulele cortexului, pentru a şi le pune în vibrație 
şi reaminti în timpul zilei. 

Aşa se întâmplă cu majoritatea oamenilor. Însă există cazuri când în vederea evoluţiei şi a 
realizării unei misiuni deosebite, marele întrupător, lucrează, contribuie ca vehicolul vital al entității 
spirituale pe care îl întrupează la o nouă viaţă terestră, să fie în unele zone, oarecum incomplet sau 
cu orificii. Prin aceste mici spărturi, spiritul acestor oameni va avea posibilitatea să transmită, 
corpului fizic adormit, imaginile şi ideile culese în spațiu. 

In fine, există oameni care pe lângă faptul că au corpul vital cu mult mai subţire şi cu mai 
multe spărturi, mai au şi un corp fizic delicat şi sensibil. Spiritul lor, foarte evoluat, are atâta forță 
de manifestare şi vitalitate, încât suplineşte ceea ce lipseşte din puterea de conducere a corpului 
vital. Asemenea oameni pot cu uşurinţă proiecta pe cortex tot ce au aflat, auzit şi văzut în timpul 
nopții. Nu numai că ei îşi amintesc experienţele din viaţa lor nocturnă, dar au posibilitatea să vadă 
în lumea fizică şi apoi, fixându-şi atenţia în lumea invizibilă, văd şi aud ceea ce este inaccesibil 
altora. Aceşti oameni, foarte rari, deşi sunt în trup, deşi sunt în stare de veghe, pot trăi şi în alte 
lumi, dincolo de cea terestră. Pentru ei nu mai există actul morţii, la ceasul cel mare dezbrăcându-şi 


definitiv haina trupească, părăsesc conştient lumea terestră, pentru a se reîntoarce în patria lor 
eternă, între iubiții lor, în sferele lumii spirituale. 

Această stare excepțională este urmarea unui şir de vieţi trăite în renunțări, în ceea ce priveşte 
fascinația vieții omeneşti. Aceşti oameni s-au condus cu înțelepciune, înțelegând că totul e efemer 
în viața pământească. Aceste entități spirituale au absolvit şcoala vieţii terestre cu mare vrednicie, 
urcând zeci de trepte spirituale într-o singură viață, pe când alţii, pentru aceeaşi ascensiune, au 
nevoie de zeci de vieţi trupeşti. Oricine poate ajunge la aceste stări fericite, dar îţi trebuie voință, ca 
să duci o viață conformă planului divinului Creator. Să iubeşti, să ajuţi în tot momentul, să te 
mulțumeşti cu ceea ce ţi-a dat destinul şi să nu te mai preocupe problemele lumești. Somnul 
reglementar, alimentaţia vegetariană, purificarea, rugăciunea la tot pasul, dar mai presus de toate - 
iubirea faţă de tot ce a creat Tatăl, te duc sigur la aceste stări şi grade evolutive. Ei, dar cine o poate 
face? Greu, foarte greu ca omul să se smulgă din noianul plăcerilor şi poftelor vieții pământeşti; şi 
totuşi, repet, e posibil. 

Într-adevăr, există în lume o lege a obişnuinţei, care poate ajuta oricărui om la realizarea 
atingerii unui scop. Totul e să vrei. 

Făcând exerciţii zilnice, cu consecvență şi la anumite ore stabilite, poţi să ajungi, cu ajutorul 
Cerului, la rezultate uimitoare. E posibil, dar pentru aceasta se cere mai întâi o moralitate 
desăvârşită, o credinţă profundă şi o înclinare neţărmurită de a face binele în jurul tău. Cel ce nu va 
avea aceste prealabile dispoziții sufleteşti, să nu se apuce de aceste exerciţii. Saltul sufletului său va 
fi prea puternic şi îşi va pierde noțiunea realităților. Mintea acestui om se va tulbura şi va deveni un 
dezechilibrat mintal şi chiar mai rău. 

Aşadar, atenție! Nu vă angajaţi pe căi necunoscute. Ştii de unde pleci, dar nu ştii unde vei 
ajunge. Pentru asemenea oameni este preferabilă evoluţia normală - firească, înceată dar sigură - 
care îi duce la stări gradate şi conştiente ale spiritului. 

Marii asceți indieni şi tibetani ajung, prin viața lor austeră şi consacrată exerciţiilor spirituale, 
să părăsească vehicolul lor fizic, parcurgând mari distanţe. Acolo pot să-şi creeze un alt corp 
material, prin care se manifestă, se arată şi vorbesc cuiva, şi apoi, dematerializându-se, se întorc, 
precum fulgerul în trupul lor. Asemenea mari spiritualişti, numiţi yoghini, pot să meargă deasupra 
apei, pot să stea în mijlocul flăcărilor, fără ca un fir de păr să ardă de pe trupul lor; pot să se ridice 
cu trupul lor în spaţiu, şi ca un aeroplan, să treacă peste lacuri, munţi şi păduri; pot să se facă 
nevăzuți, dematerializându-şi propriul lor trup, şi refăcându-l apoi în altă parte. Dar niciodată nu fac 
aceste fenomene ca demonstraţie ostentativă marelui public, ci numai pentru a-şi încredința 
ucenicii. Mici şi uşoare evadări ale spiritului din temnita sa se petrec la oricare dintre noi, dar numai 
în caz de boli grave, când tiranul nostru, trupul, a slăbit încât forțele sale s-au redus şi nu mai are 
tăria de a reţine sufletul în interiorul său. Atunci, spiritul călătoreşte departe, prin alte oraşe şi țări, şi 
se arată celor dragi, sub forma unui om de ceaţă, a unei fantome. De asemenea, în preajma morții 
sau imediat după moartea trupului, entitatea spirituală pleacă în depărtări şi se arată la iubiții săi, ori 
la cel căruia i-a făgăduit în timpul vieții că i se va arăta. 

Faţă de fenomenele produse de marii maeştri yoghini, aceste manifestări fantomatice sunt 
comparabile cu începuturile modeste ale unui copil la vioară, față de genialitatea unui valoros 
muzician. Marii şi rarii asceți ai planetei noastre sunt capabili să producă fenomene pe care mintea 
omului, judecata noastră, la lumina cunoştinţelor ştiinţifice actuale, nu le pot admite, mai ales că 
mulți, foarte mulți nu le-au văzut şi nici nu au auzit de ele. Totuşi, despre aceste fenomene au scris 
şi au vorbit mari şi serioşi învățați, şi mulți guvernatori englezi, civili şi militari, din regiunile Indiei 
Şi ale Tibetului. 

Omeneşte ai dreptate să te îndoieşti, dar să nu uităm că întotdeauna au existat fenomene şi 
lucruri pe care omul le-a socotit imposibile şi azi le vedem realizate. Imposibilul nu există decât 
pentru un anumit moment al evoluţiei omenirii. 


Moartea 


Fenomenul morţii l-a preocupat pe om de la apariţia sa pe pământ. Nici un eveniment nu l-a 
pus mai adânc pe gânduri ca starea de nemişcare şi răceală din momentul morţii trupului omenesc. 
Sălbaticul cel mai primitiv are noțiunea morții, are sentimentul că s-a petrecut ceva extraordinar cu 
semenul său, căci nu mai simte şi nu se mai mişcă. Acest sentiment s-a întărit prin observarea că 
toate ființele mor după o vreme. 

Într-adevăr, tot ce există, materii şi ființe, trebuie să-şi schimbe starea. Toate mor, după 
înțelesul nostru omenesc, toate trec prin diferite faze, din punct de vedere spiritual. Săracul şi 
bogatul, ignorantul şi savantul, cu toții trebuie să trecem prin poarta morții, care ne duce la viaţa 
spirituală. Toţi suntem supuşi durerii de a vedea pe cineva iubit, plecând de lângă noi în lumea 
invizibilă ochilor noştri fizici. 

Acest eveniment, extrem de natural, instituit cu desăvârşită înţelepciune de Cel Atotputernic, 
a produs asupra omului - pe parcursul a mii şi mii de secole - atâta frică, atâtea griji şi superstiții, 
încât toată existența lui a stat sub teroarea zilei fatale, că va muri, se va prăpădi pentru totdeauna. 

Nici azi, când omul a ajuns să scruteze multe din secretele naturii, omenirea nu este lămurită 
ce este dincolo de mormânt. Altădată, marii inițiați cunoşteau cauza şi scopul acestui fenomen. 
Restul omenirii era neştiutoare şi prea înapoiată ca să înțeleagă tainele şi actele intime ce au loc cu 
prilejul trecerii din lumea materiei grosolane, în cea a materiei eterice. Azi însă, lărgindu-se gradul 
de înţelegere al omului, e posibil să se reveleze unui număr mai mare de oameni seria de fenomene 
ce au loc în timpul desprinderii entității spirituale din haina sa terestră. 

În infinita Sa înţelepciune, Tatăl iubitor aprinde în anumite locuri candele, înalte cercuri de 
revelație, şi prin aleşii Săi spațiali formează instrumente - mediumi, prin intermediul cărora 
entitățile spirituale revelează oamenilor întregul proces al morții, modul cum se face trecerea din 
starea fizică în cea spirituală. Prin aceste cercuri de revelaţie sau de inițiere, omul primeşte 
cunoştinţe direct din Cer, prin intermediul mediumului. 

Există câțiva oameni, risipiţi prin mulțimea omenirii, cu darul minunat de a vedea şi auzi 
fenomene şi lucruri pe care majoritatea nu le vede şi nici nu le aude. Aceştia văd entitățile spirituale 
şi aud vorbirea lor exprimată prin gânduri ce par a fi vorbire omenească. Un asemenea om e un 
fericit al pământului, pentru că are cunoştinţă de entitățile spirituale care îşi duc traiul în sferele 
cereşti. Pentru un asemenea om, moartea nu mai prezintă un aspect îngrozitor, el văzând toate 
etapele morții, actul morții în toată desfăşurarea ei, înțelege că moartea nu este decât un fapt ce 
înlesneşte omului ascensiunea pe scara evoluției veşnice. 

Este o necesitate imperioasă ca omul să ştie ce este moartea, să se convingă de rostul acestui 
mare act din existenţa sa, pentru a scăpa de povara gândului „Am să mor!" Cunoscând Adevărul, el 
nu va mai fi copleşit de durere, bătut de vântul gândurilor negre, că şi-a pierdut pentru veci iubita sa 
soție, scumpa sa mamă ori adoratul său copilaş. 

De ce această jale, de ce această neliniște? Dacă omul ar cunoaşte Adevărul, n-ar mai fi atâtea 
zbuciumări sufleteşti, atâtea tragedii, sinucideri şi tulburări mentale, cu ocazia plecării celor 
apropiați. 

Această trecere de la o stare la alta este un fenomen comun întregii creații. Apa este lichidă, 
ea poate trece în anumite condiţii în stare solidă, gazoasă sau radiantă. Dar în orice stare s-ar afla, ea 
tot apă rămâne. Mineralul dilatat prin căldură, contractat prin frig, crapă, se sfărâmă în bucățele, în, 
țărână. La rândul său, praful poate fi dizolvat de apa ploilor, prefăcut în soluţie şi absorbit astfel în 
corpul plantelor, unde se preface în materia constitutivă a plantei. Cei neştiutori, privind o plantă, 
nici nu bănuiesc că în interiorul ei există acelaşi mineral, acelaşi lut, piatra de var sau nisipul pe care 
calcă piciorul lor. Plantele mor, animalele mor şi ele, adică sunt părăsite de sufletul lor, de acel ceva 
care le dă viață. Planetele şi stelele, la o vreme se destramă, se pulverizează şi apoi se risipesc în 
spaţiu, pulberea lor fluidizându-se mai târziu şi reîntorcându-se la izvorul de unde au purces cândva, 
cu miliarde de veacuri în urmă. 

În lumina acestui adevăr, viaţa omului dobândeşte un alt înţeles, iar moartea, din oribilă, 
respingătoare, devine un eveniment firesc, chiar fericit, pentru motivul că omul scapă din 


întunericul vieții pământeşti, pentru a trece într-o lume de lumină, unde viaţa este mai uşoară, scapă 
de noianul suferințelor şi grijilor necurmate, pentru a trece într-o lume liniştită şi plină de fericire - 
dacă s-a silit să păzească legile divine. 

Este o necesitate absolută ca omul să cunoască ce se va petrece cu el în momentul morții, 
pentru ca acest prag ce desparte două existenţe - cea terestră şi cea spaţială - să fie trecut cu toată 
încrederea, deoarece numai astfel ne redobândim repede conştiinţa în lumea cealaltă. Dacă, la ora 
fatală, omul vine cu idei false din lumea terestră, rămâne sub domeniul fricii şi al neştiinţei, iar 
trecerea se va face greu, cu o agonie prelungită; în plus, ajuns acolo, multă vreme spiritul nu e 
lămurit unde se află, ce s-a întâmplat cu el, se zbate în neştiinţă, şi târziu, uneori foarte târziu, află 
că nu mai este în lumea fizică, ci într-o lume formată dintr-o materie diferită şi în condiţii cu totul 
deosebite de cele pământeşti. 

Acest act general şi natural a generat nenumărate presupuneri şi diferitele credințe. Astfel, cei 
care pretind că ar cunoaşte mecanismele lumii fizice, nu văd în viaţa plantelor, animalelor şi a 
omului decât fenomene fizice, chimice şi biologice, considerând că viaţa omului este trăită acum pe 
pământ, şi nu este altceva decât rezultatul funcţiilor aparatelor şi sistemelor din organismul său. 
Aşadar, „Bucură-te, omule, cât trăieşti, căci după moarte nu mai eşti decât un stârv nesimţitor, pe 
care viermii îl vor roade şi fărâmița. Totul s-a isprăvit cu tine, când ai ieşit din cadrul vieţii”. 

O altă categorie de oameni cred că mai există poate ceva dincolo de moartea trupului. Ei 
vorbesc despre o viață din lumea cealaltă, deşi nu ştiu ce este, cum este, unde este acea lume şi cum 
îşi duce omul acea viață? Aceşti oameni - suflete bune, miloase, cumpătate în fapte şi în cuvinte - 
cred în afirmațiile reprezentanților bisericii de care aparţin, şi anume că există o altă viață, pentru 
care omul trebuie să se silească să o dobândească. Dar slujitorii bisericii nu pot da nici o lămurire 
despre această viață spirituală, deoarece, ei înşişi au pierdut orice contact cu Cerul, rămânând doar 
cu zidurile bisericilor care au devenit simple construcții; pentru că o biserică întreagă poate deveni o 
casă obişnuită când cei care intră în ea respiră doar în mărginirea lutului lor terestru, pe când un 
copac devine templu sfânt când este îmbrăţişat de două mâini a căror suflet este un canal al 
Divinităţii. Aşadar, reprezentanţii bisericilor nu sunt în stare să explice sau să descrie absolut nimic 
din fenomenele sau ființele sferelor cereşti, ei doar impunând o simplă afirmaţie care te lasă rece şi 
nu te scoate din cercul îndoielii. Bieţii oameni ar dori să se conformeze unei vieți exemplare, dar nu 
se pot scutura de apăsătoarea şi zdrobitoarea îndoială: „Aşa o fi? Mai există pe undeva un loc unde 
spiritul omului îşi mai continuă existența?" 

În fine, există oameni, foarte puţini la număr, care cunoscând ceva din ceea ce se află dincolo 
de vălul ce desparte lumea vizibilă de cea invizibilă, se silesc să-şi ducă existenţa terestră în deplină 
cunoştinţă de urmările ei, pentru a putea, după moartea trupului lor, să se bucure de o viaţă 
spirituală cât mai fericită. 

Din cele expuse, se vede că există cel puţin trei categorii principale de oameni care au vederi 
deosebite asupra vieții. Unii nu cred în existenţa vieţii dincolo de moarte. Alții înclină a crede, şi ca 
atare se silesc să dobândească fericirea cerească, dar nu ştiu cum o fi şi unde o fi. În fine, a treia 
categorie cunoaşte o parte din Adevăr şi se sileşte să ducă o viaţă corectă, ştiind că ceea ce seamănă, 
în viaţa terestră, va culege în viețile viitoare. 

Curios este faptul că în vremurile îndepărtate, omenirea era mai simplă, necunoscătoare a 
fenomenelor din natură, dar era mai încrezătoare în existența unei vieți după moartea fizică. Azi, 
când mintea omului este mai clară şi când suma cunoştinţelor terestre duce la concluzia existenţei 
unei Divinităţi şi a unui plan de evoluţie, nu se mai crede în nemurirea spiritului, intr-o viață 
dincolo de hotarul morţii. Curiozitatea creşte când vedem că statele civilizate care domină pământul 
prin puterea lor militară, prin prosperitate economică şi descoperiri ştiinţifice, sunt atât de înapoiate 
în cunoaşterea legilor spirituale şi sufleteşti, iar popoare sărace şi înapoiate cunosc unele legi şi 
fenomene din domeniul invizibilului, şi anume legea evoluției veşnice şi rolul vieților nenumărate, 
pe care omul trebuie să le parcurgă pe Pământ şi pe alte planete, ca să urce pe scara cunoaşterii şi a 
moralității. Răspunsul îl găsim în faptul că noi, europenii, suntem o rasă de oameni noi, care avem, 
e drept, toată vigoarea tinereţii, dar şi o superficialitate în cugetare, pe când popoarele Orientului - 


indienii, chinezii, tibetanii etc, sunt popoare bătrâne, al căror trecut se pierde în negura vremurilor, 
ei numărând în istoria lor dinastii, legislatori şi învăţaţi de acum 30.000 de ani. 

Occidentali, cu viaţa lor intensă, cu goana după realizări pământeşti, cu frământări pentru 
câştiguri materiale, acordă prea puțină atenție preocupărilor sufleteşti. Popoarele Orientului pe 
lângă satisfacerea vieții trupeşti, acordă o atenţie deosebită necesităților sufleteşti şi spirituale; din 
această cauză, puterile lor sufleteşti sunt mai mari. Astfel se explică numărul mare al celor care se 
bucură de facultăţi spirituale în rândul acestor popoare, pe când în țările occidentale persoanele 
clarvăzătoare sunt foarte rare. 

S-ar fi cuvenit ca aceste taine să fie cunoscute de preoțimea tuturor religiilor şi să fie 
comunicate omului, dar cei care le cunosc - rabinii - o ţin ascunsă. Preoţimea creştină - care a 
cunoscut şi propovăduit timp de două sute de ani după plecarea Domnului din preajma Pământului, 
nemurirea spiritului şi reîntruparea acestuia - a pierdut orice cunoaştere referitoare la lumea 
invizibilă, iar azi, neştiutoare, se mărgineşte să propovăduiască doar dogma referitoare la conduita 
vieții fizice. Ea nu mai este în măsură să explice viața omului după moarte, mărginindu-se doar la 
simple afirmaţii despre o viaţă plină de chinuri în iad, pentru cei care s-au făcut culpabili în lumea 
pământeană, şi de o viaţă fericită în rai, pentru cei care s-au conformat preceptelor propovăduite de 
Sfânta Scriptură, interpretată de fiecare biserică după bunul său plac, prin judecăţi infirme şi 
mărginite. Unde este iadul şi raiul, sub ce formă şi cât timp îşi petrece omul existenţa în aceste 
locuri - nu ştie nici ea. Biserica era inițial în posesia Adevărului, dar azi nu mai este în măsură să ne 
descrie originea vieţii, rolul vieţii şi legile care îi domină evoluţia, în eternitate. 

În timpurile îndepărtate inițiaţii transmiteau oral discipolilor aceste cunoştinţe, iar în prezent, 
se aştern pe hârtie, formând diferite tratate. Obţinute de la autori diferiți, în țări şi timpuri diferite, 
prin compararea lor s-au ales părțile comune şi constant transmise, construindu-se Doctrina 
spiritistă revelată. Din expunerea ei, omenirea află azi despre rostul spiritului şi sufletului în lumea 
fizică şi metafizică, despre creația Tatălui şi despre natura şi atributele Fiinţei supreme. 

În general, aceste comunicări nu sunt crezute de ignoranti, cei care se pretind savanţi le neagă 
cu încăpățânare, fără ca măcar să le studieze, deşi Tatăl ceresc a dat fiecărui om judecată, prin care 
să cerceteze lucrurile şi faptele, să le cântărească şi să extragă din ele Adevărul. 

Este la mintea celui mai simplu om că dacă explicaţiile referitoare la modul în care moare 
omul, cum se reîntrupează şi traiul său în spațiu, ca entitate spirituală, se potrivesc la douăzeci, o 
sută, o mie de comunicări făcute în timpuri diferite şi unor persoane clarvăzătoare, străine între ele 
şi aflate în țări îndepărtate unele de altele, este riepermis, ca să nu zic stupid, să nu le dai crezare. 
Logica, bunul-simţ cere să citeşti, să cercetezi şi să cauţi să te convingi prin propriile tale simţuri, în 
felul acesta, oricine are ocazia să descopere comunicările entităților spirituale luminoase, coborâte 
printre noi, pământenii. Prin aceste comunicări ele ne descriu existenţa lor în imensitatea spațiilor, 
senzațiile trăite cu ocazia trecerii pragului morţii; oferindu-ne totodată sublime sfaturi prin care să 
ducem o viaţă cuminte, frățescă, pentru a ne bucura de fericirea vieţii spațiale. 

Cunoscându-se aceste taine, omenirea va vedea în actul morții o simplă trecere de la o formă 
de viaţă la alta, asemănătoare oarecum ieşirii dintr-o casă în curte, dintr-o închisoare la libertate. 
Fenomenul se petrece ca şi cum unul şi acelaşi om şi-ar dezbrăca un pardesiu şi l-ar agăța în cui. 
Oare, prin acest act, îşi pierde omul personalitatea? Desigur că el rămâne absolut acelaşi, cu aceeaşi 
judecată, cu aceleaşi simțăminte, calităţi şi defecte; cu alte cuvinte, cu acelaşi bagaj intelectual şi 
moral, cu afecte şi pasiuni pe care le-a avut până atunci. Moartea fizică nu schimbă cu nimic ceea ce 
a văzut, citit, auzit şi experimentat omul în diferitele sale vieţi terestre. După moartea fizică, la 
deşteptarea sa în lumea spaţială, el nu este nici mai presus nici mai prejos de gradul său evolutiv. 

Se poate întâmpla ca într-o viaţă terestră o entitate spirituală să fie un profesor universitar, un 
ministru sau orice altă personalitate şi cu toate acestea, duhul său are un grad evolutiv inferior. Dar 
e posibil ca un biet cioban, un biet ţăran, neştiutor, dar admirabil ca moralitate, după destrupare să 
fie o mare lumină spirituală, ocupând în viaţa cerească un înalt grad spiritual. Prin urmare valoarea 
unei entități spirituale nu se măsoară după rangul său social pământesc, după cunoştinţele sale 
lumeşti, ci după vechimea scânteii sale divine, după gradul său de evoluţie morală şi intelectuală. 


Deşi omenirea este încă departe de cunoaşterea înaltelor taine ale naturii, totuşi citirea şi 
auzirea lor o pune pe gânduri, şi într-o oarecare măsură îşi va schimba conduita, pentru că ideile 
lucrează asupra ei asemenea unor forțe, îndemnând-o să nu mai genereze cauze ale căror efecte se 
vor întoarce împotriva ei. Cunoscând câte puțin din aceste taine, linia vieții umane va fi mai fermă, 
mai demnă, şi moartea nu va mai stârni groaza încercată de toți cei care nu cunosc Adevărul. 

O, Doamne, cât aş dori ca frații mei să ajungă cu toții la cunoaşterea acestor adevăruri, 
orânduite de Tine în lume! Pentru că cine se osteneşte să studieze această ştiinţă, nu va mai greşi! 

Cunoştinţele cu privire la univers şi viață constituie o ştiinţă, pentru că fenomenele se produc 
veşnic după aceleaşi legi, norme fixe, după care se desfăşoară viaţa. Or o sumă de legi ce privesc 
aceleaşi fenomene, produse totdeauna în aceleaşi condiţii, formează o ştiinţă. Dar această ştiinţă te 
poartă către Autorul tuturor forţelor şi legilor stabilite, la Fiinţa supremă, Tatăl creator. Raportul 
dintre om şi Creatorul lumilor văzute şi nevăzute se numeşte religie. Cunoaşterea acestei ştiinţe, nu 
te va mai lăsa să cazi în greşeala atâtor bănuieli şi superstiții, ce bântuie omenirea. 

Când va ajunge să se convingă că moartea e un act absolut natural, ca orice necesitate 
fiziologică - fiind o trecere necesară dintr-o formă de trai într-alta - omul nu va mai cădea în 
greşeala de a boci zile şi ani plecarea în lumea invizibilă a celor dragi. El va şti că durerea sa 
produce vibrații, a căror unde eterice străbat spaţiile din jurul pământului. Aceste unde, având o 
anumită forță, o anumită lungime de undă, merg şi se adresează direct celui plecat din lumea fizică, 
producând asupra lui o impresie penibilă. Sărmanul spirit, nici nu şi-a revenit bine din zăpăceala 
trecerii pe poarta morții şi este copleșit de tristeţea, de vibraţiile simțămintelor de durere, jale şi 
deznădejde ale celor rămaşi în lumea fizică. Această durere îl zguduie atât de mult, îl tulbură atât de 
puternic, încât multă vreme nu-şi poate lămuri noua stare, şi foarte târziu ia cunoştinţă pe deplin de 
mediul unde se află. Suferințele iubiților săi lăsaţi jos, în planul pământesc, îl întristează atât de 
mult, încât în loc să-l ajute la desluşirea noii situaţii, la avansarea lui, aceştia îl trag în jos, lângă ei, 
aproape de pământ, şi nu-i dau posibilitatea sufletească să se despartă de ei, pentru a se înălța în 
sfera cerească, în zona spaţială, cuvenită gradului său evolutiv. Astfel, îi fac un rău, din 
necunoaşterea legilor vieții şi ale morţii, şi din egoismul lor că nu-l mai au fizic printre ei. 

Orice efort este insuficient pentru a convinge, pentru a îndemna pe toată lumea să se lase de 
doliu, de haina neagră, de crepul de jale - semnul deznădejdii, al regretului plecării în lumea 
luminii, al celui drag. Nu mai este nevoie de aceste demonstraţii arhaice, de pe vremea când 
omenirea abia se orienta în viață, ca şi bietul copilaş în primii săi ani de existență. A trecut vremea 
când în mormânt se puneau bani pentru ca defunctul să aibă cu ce plăti transportul şi taxele pe la 
diferitele vămi cereşti, sau era îngropat cu armele sale. Au fost timpuri de grozavă ignoranță, când 
se îngropa sau se ardea soţia, sclavul şi calul celui plecat în lumea sferelor cereşti. 

Dacă îi iubiţi cu adevărat pe cei plecaţi de lângă voi, nu-i mai plângeți, căci aceste lacrimi îi 
ard fluidic, cum arde jăratecul trupul vostru. Este mai bine, mai demn, mai spiritual, să vă înălțați 
gândul cu iubire, cu respect, rugându-vă zilnic pentru luminarea şi avansarea pe cărarea vieţii lor 
veşnice. Alături de aceste rugăciuni este de mare folos - pentru cel ce se roagă şi pentru cel pentru 
care se roagă - ca vorba sau gândul să fie tradus în faptă. 

Tot ce există în natură, de la electron la univers, e legat unul de altul, formând un bloc condus 
pe calea destinului spre mai bine, mai frumos, spre perfect. Tatăl doreşte ca omul, deşi absolut liber 
în gândurile, vorbele şi mai ales pe faptele sale, să lucreze la marea operă de solidaritate, la 
ajutorarea celui slab, la mângâierea celui întristat, la adăpostirea, îmbrăcarea şi hrănirea celui în 
mizerie. In această idee, având în vedere legea solidarității, ajutaţi, în numele celui plecat, după 
posibilitatea voastră, pe orice nenorocit ieşit în cale, indiferent de neam sau religie. Prin aceasta 
ajutaţi un greşit al vieţii, din alte întrupări, iar pe de altă parte ajutaţi pe iubitul vostru din spațiu, 
care în virtutea legii corespondenței va primi unde fluidice superioare şi situaţia lui se va 
îmbunătăţi. Ilustrez această recomandare cu un exemplu. 

Într-una din zilele lui decembrie 1936, ghidul cercului nostru de revelaţie - Sfântul Mina, ne 
recomandă să ne rugăm pentru sufletul unui oarecare Vasile. „Rugaţi-vă pentru el, sărmanul, căci, 
născut orb în lumea voastră, a trăit până către bătrâneţe în întunericul vieții fizice. Dar la o vreme, 
disperat de soarta lui, sărmanul şi-a curmat viaţa, crezând că termină cu nenorocirea. Vai lui! A 


scăpat de întunericul lumii voastre, dar venind aici a dat peste o beznă şi mai profundă. O faptă 
necugetată, prin care acum e şi mai nenorocit." 

Noi, asistenții, ne-am propus să ne rugăm pentru sufletul său, să aprindem câte o lumânare la 
biserică şi să facem câte o mică pomană în numele lui. A trecut o vreme şi într-o seară, la o şedinţă, 
ne pomenim că ghidul ne anunță prezenţa lui Vasile, care în cuvinte foarte înduioşătoare, ne 
mulţumeşte şi ne aduce la cunoştinţă că a început să se risipească bezna din jurul său şi că 
întrezăreşte lumina materiilor spațiale. 

Nu există entitate spirituală, care, după ce a părăsit lumea fizică, să nu coboare la suprafața 
pământului, pentru a-i vizita pe cei lăsați jos, pentru a-i sugestiona cu îndemnuri de curaj sau a-i 
ajuta, dându-le fluide de întărire fizică, de sănătate, ori chiar să-i ajute efectiv în activitatea lor 
intelectuală sau fizică. Evident, duhurile neavând trup nu pot ajuta în această direcție decât pe cale 
fluidică - materie pe care o concentrează cu puterea voinţei şi a gândului lor până aproape de a 
deveni o forță fizică. Ele vin mereu lângă noi, ne îmbrăţişează, ne sărută, îşi sprijină capul pe 
pieptul nostru, dar având vehicole formate din materii subtile celei fizice, rămân imperceptibile 
organelor noastre senzoriale. Se întristează când ne văd şi ne fac cunoscută prezenţa lor prin mici 
semne: trosnituri de obiecte, ciocănituri în oglindă sau geam, spargerea de la sine a unui pahar, ori 
printr-o străfulgerare, dacă odaia este întunecată. 

Va veni vremea, peste mii şi mii de ani, când omenirea avansând mereu pe cărarea nevăzută a 
progresului spiritual, va ajunge să-i vadă şi să-i audă pe cei din lumea,spaţială. Prin concentrare 
mentală, oamenii trupeşti vor lua legătura cu lumea spirituală, aşa cum vorbim şi ne înțelegem azi 
noi, oamenii, între noi. Atunci, cei mai mulți vor crede în existența spiritului veşnic nemuritor, 
atunci vor înțelege tainele naşterii, ale vieții şi ale morţii, şi motivul pentru care Tatăl ceresc 
Populează din veşnicie spaţiile infinite cu miliarde de corpuri cereşti. Dar până atunci, doar acei 
oameni au darul de a auzi şi vedea lumea spirituală cu locuitorii săi, a-l căror spirit a revenit de 
toarte multe ori la viaţa trupească, trezind prin suferință la o conştiinţă superioară scânteia divină 
dinei - miezul spiritului lor, care a dobândit un grad înalt pe scara evoluției. Chemând mental pe cei 
iubiţi, aceşti clarvăzători se pot întreţine cu ei, primind răspuns la întrebări, în limita permisă oe 
superiorii entităților spirituale cu care comunică. Orice comunicare fără învoire prealabilă este 
pedepsită. Voi da un exemplu. 

Trăia în Bucureşti un cetăţean care ducea o viață cuminte şi retrasă, din modestul său venit. 
Potrivit trecutului său spiritual, Domnul l-a învrednicit cu darul auzului spiritual. Pe vremea când 
era elev la şcoala comercială din Bucureşti, avea un coleg cu care se înţelegea foarte bine. Acest 
coleg a părăsit de tânăr viaţa terestră, întorcându-se în lumea spirituală. Intr-o seară, mentalul 
cetățeanului fiind liber şi liniştit, aude „glasul" fostului său coleg - locuitor al Cerului - care îi aduce 
la cunoştinţă că în curând va avea o mare nemulțumire, de unde nici nu se aşteptă; şi anume, fratele 
îl va da în judecată, cerându-i o pretinsă sumă pe care ar fi primit-o de la mama lui, înainte de 
moartea acesteia. Într-adevăr, peste câteva zile primeşte citaţie de chemare în judecată, dar 
neexistând nici o probă, fratele pierde procesul. 

Entitatea spirituală a făcut această comunicare cu de la sine putere, fără permisul superiorului 
său. Urmarea a fost că, pentru greşeala sa a fost judecată şi condamnată la o nouă întrupare. A trecut 
mai bine de un an şi cetățeanul nu a mai fost vizitat din spaţiu de prietenul său spiritual. Într-o seară 
îi aude cu mirare din nou „glasul". Întrebându-l de ce a lipsit atâta vreme, primeşte următorul 
răspuns: „Dragul meu, orice greşeală, cât de mică, se plăteşte, fie de către voi, fie de către noi. lată, 
pentru faptul că te-am prevenit de ceea ce intenţiona fratele tău, am fost pedepsit să mă nasc în 
sânul unei mame aici, în Bucureşti. Am stat în întunericul întrupării şi după naştere, trupul meu a 
mai trăit câteva luni, după care m-am întors, lăsând în lacrimi şi durere pe sărmana mea mamă, care 
cu mare dragoste m-a purtat la sânul ei. Acum iată-mă iar liber şi voi mai veni la tine, dar nu îţi voi 
comunica nimic, fără învoirea celor mai mari." 

A nega este uşor şi comod. Cuminte este ca atunci când auzi despre o problemă care 
depăşeşte sfera cunoştinţelor tale sau despre un fenomen ce ţi se pare ieşit din comun, să spui: 
„Poate o fi aşa! Voi cerceta, şi voi avea ocazia să mă conving." Dar nu ţi-e permis ca fără nici un 


studiu, fără nici o cercetare, sentențios, să spui: „E imposibil! Această afirmaţie nu este serioasă, nu 
este cunoscută de ştiinţă!" 

Am ştiut noi ceva despre existența microbilor, care fiind atât de mici - trei-şapte miimi dintr- 
un milimetru - nu se pot vedea cu ochiul liber nici în apă, nici în aer, nici pe corpurile sau obiectele 
din jurul nostru? Nu! Pentru că ochiul nostru nu percepe decât până la o anumită limită. Or corpul 
vieţuitorului fiind sub această limită e transparent şi razele de lumină trec prin el şi-l scaldă într-un 
ocean de lumină din care cauză bietul nostru ochi nu-l mai vede. Când s-a descoperit microscopul, 
care măreşte de mai multe mii de ori, am aflat de existenţa acestor viețuitoare, şi de atunci s-au scris 
mii de pagini despre viaţa şi forma lor, despre activitatea lor malefică sau benefică. 

La fel se petrece cu entitățile spirituale, omul nu le vede dar cu toate acestea ele există. Lumea 
terestră de azi, va forma mâine pe cea spirituală din spațiu. Noi trimitem în spaţiu morții noştri, iar 
ci ne trimit noii-născuţi. A sosit timpul ca pe lângă cunoştinţele referitoare la materia fizică, să 
cunoaştem şi fiinţele spirituale, rostul şi viaţa celor două lumi care se întrepătrund, se influențează 
una pe alta şi se ajută la ascensiunea entității spirituale pe Scara lui lacob, în veşnicie, spre infinita 
cunoaştere şi putere. 


Actul mortii 


Senzațiile care preced şi urmează actul morţii fizice sunt infinit de variate de la om la om, şi 
ele depind mai ales de meritul, de înălțimea morală a spiritului care părăseşte pământul. 

În general, separarea spiritului de corpul fizic se face gradat, foarte lent. Uneori această 
separare se face cu mult înaintea încetării funcțiilor organismului uman. Cu cât legătura fluidică 
dintre trup şi suflet este mai mare, omul al cărui trup moare simte o durere mai mare şi agonia este 
mai lungă. 

Pentru omul cu multe greşeli, momentul destrupării spiritului este plin de frică. Ce va fi, unde 
va merge? Are impresia că în față i se deschide un abis, care îl cheamă şi unde se va prăvăli. Pentru 
cel blând, milos şi moral, moartea se manifestă sub forma unei slăbiciuni; îl cuprinde o piroteală, 
care îl trage pe nesimţite într-un somn dulce, plăcut. Degajarea spiritului se face pe nesimţite, 
deoarece prin îndeplinirea datoriilor morale nu s-a legat puternic de partea materială a acestei lumi, 
prin urmare a fost slab unit de corpul său fizic. Câtă luptă, câtă agonie la omul lipit de bunurile 
pământului, care nu a cunoscut decât plăcerile materiale, uitând că e vremelnic pe acest pământ! 

Când omul e gata să treacă din viața pământească în viața cerească, se observă stingerea 
treptată a funcţiilor vitale, deşi organele fac mari sforțări pentru a-şi îndeplini în continuare rolul. 
Cauza reducerii treptate a puterilor trupului se datorează corpului vital, întreținătorul vieţii trupeşti, 
stingându-se ca o candelă în care s-a consumat untdelemnul. Corpul vital nu mai are vitalitate 
suficientă, pentru că nu mai primeşte influxuri suficiente de la sufletul retras treptat din corpul fizic, 
în caz de accident, acest proces este scurt şi rapid, iar în caz de boală, slăbiciunea fiziologică îl 
cuprinde pe om cu o derulare mai lentă. 

Când ora morţii a sunat, nici o putere din lume, nici o ştiinţă omenească nu mai poate 
împiedica plecarea spiritului din lumea fizică şi trecerea lui în lumea spirituală. În momentul când 
perispiritul începe să-şi desfacă legăturile de celulele trupului, se simt furnicături în tălpile 
picioarelor. Treptat, perispiritul se retrage din picioare şi mâini. Vitalitatea părăsind extremitățile 
trupului, acestea se răcesc şi îşi pierd sensibilitatea. Perispiritul se retrage în lungul picioarelor, apoi 
în lungul abdomenului, şi se întâlneşte în piept cu partea venită din mâini. Aici se face un mic 
popas, după care retragerea continuă în lungul gâtului, ajungând în cap, unde înconjoară sistemul 
cerebral. Din cauza comprimării perispiritului în encefal, acesta dobândeşte o puternică 
luminozitate, ce radiază prin craniu, formând în jurul său o aureolă. Această aureolă poate fi 
observată, pe întuneric, de către cei care veghează muribundul. În aceste momente, omul e dus, 
pierdut ca într-un vis, văzându-şi defilând prin mental toate actele vieții, întâmplările prin care a 
trecut şi manifestările sale de cruzime sau iubire. Nimic nu se uită; imaginile acţiunilor se derulează 
înaintea spiritului, asemenea unui cinematograf. îşi vede ambițiile neîmplinite sau succesul obținut, 
vede recunoştinţa celor pe care i-a mângâiat, sau ura celor pe care i-a făcut să sufere. Se vede aşa 


cum este în realitate - nu mai este nici bogatul, nici săracul, nici împăratul, nici țăranul, ci omul cu 
merite şi greşeli. 

Panorama întregii vieți terestre se derulează fulgerător, după care spiritul este cuprins de o 
amnezie completă, de o întunecime, de o inconştiență desăvârşită. Învelit de perispirit, spiritul se 
strecoară afară prin creştetul capului, sub forma unei cete alburii, ce se înalță spre tavanul încăperii. 
Entităţile spirituale inferioare, mai materialiste, părăsesc trupul prin gură, o dată cu ultimul suspin. 
După ee întreaga masă fluidică a perispiritului s-a degajat din coipul fizic, se adună, se concentrează 
şi ia forma trupului ce îşi sfârşeşte viaţa. În fine, cordonul se rupe şi spiritul îşi ia zborul spre 
regiunile subtile ale spaţiului, trecând prin tavan, perete sau fereastră, fără nici o dificultate. 

Până când nu s-a rupt cordonul fluidic - sufletul fiind legat de corpul fizic - sistemul 
cerebrospinal mai funcţionează, vorbirea se manifestă sub voinţa spiritului exteriorizat şi 
muribundul spune că vede în cameră, în jurul său, fiinţe fluidice, în care îşi recunoaşte părinții sau 
prietenii, plecaţi deja din lumea terestră. Uneori întreţine conversaţie cu ei, iar cei de față ascultă, se 
uită, dar nu văd nimic. Aceste ființe invizibile - dintre care una este călăuza în noua viață spațială - 
au venit, din iubirea ce o poartă celui care părăseşte pământul, să-l ajute la destrupare şi apoi să-l 
conducă în noua sa călătorie. În fine, o respiraţie profundă, un suspin adânc este semnul separării 
complete a spiritului de trup. În acest moment inima îşi opreşte activitatea. Totul s-a isprăvit. Omul 
real, cel veşnic, şi-a părăsit haina trupească, s-a eliberat din stânsoarea materiei. 

În acest moment solemn, cei din jurul mortului sunt cuprinşi de fiori, jalea copleşeşte sufletul 
lor, plâng şi se aruncă peste trupul ce moare, dar totul e în zadar. Aceste manifestări sunt fapte 
necugetate, pentru că tipetele lor, exploziile lor sufleteşti, tulbură spiritul care se destrupează şi nu-i 
dau libertatea necesară de a se separa de trup, ba chiar contribuie uneori la rechemarea sa în trup, 
pentru câteva momente, pentru ca din nou, cu mari sforțări, să efectueze destruparea hotărâtă. Dacă 
lumea ar şti cât rău face spiritului prin aceste văicăreli, s-ar abţine de la ele. Dacă l-am iubit cu 
adevărat pe acest om, se impune să ne stăpânim durerea, să facem linişte absolută în jurul său, şi în 
această tăcere religioasă să ne rugăm şi să mulțumim Celui care a orânduit atât de sublim creaţia, în 
acest fel să ajutăm entității spirituale care părăseşte planul fizic să dobândească puteri şi să se 
desprindă cu uşurinţă de trupul său. 

Să nu-l plângem pe cel ce se destrupează, pentru a se naşte în lumea cerească, într-o lume 
unde omul este mai conştient şi mai cunoscător al legilor eterne, ci să ne plângem pe noi, cei rămaşi 
încă în valea plângerii, în lumea suferinţei şi a întunericului spiritual. Să nu-i mai plângem pe iubiții 
noştri, pentru că ne vor vizita, şi din spaţiu, ochii lor vor fi mereu îndreptaţi spre noi, dragostea şi 
ajutorul lor vor lucra pentru ridicarea noastră, pentru a ne susţine în existenţa noastră tristă pe acest 
pământ. Ei ne plâng, cu drept cuvânt, pentru că încă n-am terminat seria încercărilor şi sufletul lor e 
torturat de mila ce ne-o poartă. Se străduiesc să întărească trupul şi sufletul nostru, pentru a trece cu 
uşurinţă încercările ce vor contribui la evoluția noastră spirituală. 

În continuare voi reda comunicarea unei entități spirituale superioare, referitoare la actul 
morții. „Omul este bătrân, dar sănătos. A venit însă timpul să-şi părăsească trupul. Ce se petrece în 
preajma acestui ceas final? Doreşte oare spiritul să-şi părăsească trupul pe care l-a armonizat, l-a 
condus şi căruia îi datorează o serie de realizări, de plăceri şi bucurii? Anii s-au scurs. Viaţa în 
comun, dintre trup şi spirit, i-a unit într-o legătură deosebit de puternică. În această perioadă de 
timp, sufletul a învăţat să-şi hrănească vehicolul eteric sau corpul vital, care în definitiv este şi el de 
natură fizică. Se simte bine în el, îi este dragă viața în corpul său fizic. Se vede îmbătrânit şi totuşi 
ar mai dori să trăiască. E drept că nu mai are vioiciunea şi vigoarea din tinereţe, dar încă e bine şi 
sănătos. Vrea să se mai bucure de frumuseţile şi bunurile pământului. Legătura dintre spirit şi 
corpul fizic a devenit atât de puternică, încât dacă nu şi-ar simți slăbită puterea, memoria, vederea şi 
auzul, nici nu s-ar gândi la altă existență. De moarte nici nu vrea să audă. Vede, aude că a murit 
cutare ori cutare - dar parcă acest fenomen e departe de el, existând doar pentru alții, nu pentru el, şi 
mai ales, nu în curând! 

Fraților, am întrebuințat termenul vostru - «a muri», dar el nu este potrivit, pentru că omul nu 
moare, ci numai îşi părăseşte cele două învelişuri fizice - trupesc sau carnal şi semifluidic sau eteric. 
Atât de bine s-a obişnuit entitatea spirituală în corpurile sale fizice, încât nu-i mai vine să plece din 


ele, fiind asemenea unui ocnaş, care după zece ani de temniţă a uitat să mai trăiască în libertate. Dar 
cum totul în univers are un sfârşit, aşa şi omul; vrând-nevrând, va trebui să plece. 

Când, în virtutea Legii divine, soseşte termenul destrupării - termen fixat înainte de momentul 
întrupării entității spirituale - din înălțimile spațiilor soseşte o entitate spirituală, un mesager special, 
numit destrupător. Acest mesager se apropie de omul ajuns la capătul existenţei sale pământeşti, şi 
începe să-i vorbească noaptea - spirit către spirit - despre frumuseţile sferelor cereşti, despre 
vremelnicia vieţii terestre, despre şcoala terestră pe care deocamdată a terminat-o; îi spune că a sosit 
momentul să se reîntoarcă acasă, în patria spiritelor, sfere infinite din jurul pământului. Stând zi şi 
noapte lângă el, destrupătorul îl influențează. Ziua îi sugerează ideea că viața pe pământ e trecătoare 
- nimeni nu a rămas veşnic aici, toți şi toate viețuitoarele trebuie să părăsească, la o vreme, viaţa din 
mijlocul materiei fizice. Noaptea, când spiritul îşi părăseşte trupul, mesagerul destrupător se 
adresează direct spiritului evadat din peştera trupului, spunându-i: «Frate, ai stat destul în acest trup 
al tău, te-ai bucurat în el, ai suferit cu el, acum a sosit momentul să te reîntorci la noi». 

Astfel, zi şi noapte, spiritul bătrânului începe să se convingă, iar ziua, când se află în casa lui 
de lut, are idei vagi că nu mai are mult de stat printre oameni, are presimţiri că s-a apropiat 
socoteala pământească şi începe să comunice această impresie celor din jurul său. Aceştia caută să-i 
combată presupunerile, să-l încurajeze, deşi văd şi ei adevărul, cel iubit se topeşte din zi în zi, se 
stinge ca o candelă ce şi-a consumat uleiul. 

Slăbiciunea omului bătrân nu provine de la sugestiile strecurate de mesagerul destrupător, ci 
de la operaţiile executate de acesta metodic şi cu mare răbdare. Să vedem în ce constă această 
operaţie. 

Voi, cei întrupaţi, vă susţineți, vă reparaţi trupul prin asimilarea alimentelor digerate. Dar şi 
corpul eteric funcționează şi din această cauză se uzează şi el. Cum se face repararea, regenerarea 
lui? Corpul vital se reînnoieşte, se repară prin absorbirea fluidului semimaterial, eteric, aflat în 
atmosfera din jurul globului vostru. Această absorbire se face ziua prin actul respirației, dar este 
mult mai intensă noaptea, când spiritul iese din trupul adormit, trăgând după el învelişurile 
perispirituale, împreună cu o parte din corpul vital. Prin puterea voinței şi a gândului, spiritul adună 
din atmosfera înconjurătoare fluid eteric fizic sau semieteric, şi îl introduce în corpul său eteric, 
silind în acelaşi timp să iasă din interiorul său elementele uzate, fluidul perimat. Odată această 
absorbire îndeplinită, dublul eteric este reintrodus în trup. Prin urmare, omul fizic se hrăneşte prin 
două modalităţi: în timpul zilei îşi hrăneşte trupul prin alimente, şi tot ziua - dar cu preponderență 
noaptea - îşi hrăneşte cu fluid eteric corpul vital. 

Spiritul mesager-destrupător, care stă mereu în preajma moşului nostru, începe să-i fure din 
fluidul fizic, îl demagnetizează sau defluidizează, absorbind din el cantităţi de fluid eteric. În felul 
acesta, bietul om mănâncă ziua alimente fizice, se hrăneşte noaptea cu fluide magnetice; dar ce 
folos? pentru că destrupătorul îi ia o cantitate mai mare de fluid decât absoarbe el noaptea, în stare 
de somn. Aşadar o entitate spirituală destrupată execută o operație ocultă şi clandestină asupra unei 
entități spirituale întrupate. În această operaţie nu se amestecă nici o altă entitate spirituală, deoarece 
fiecare este conştientă că se procedează la o faptă bună, şi anume la eliberarea unei entități 
spirituale din cătuşele cărnii, ale materiei fizice, şi că se acţionează conform ordinelor superioare, 
date în virtutea Legilor divine. 

Destrupătorul ar putea împiedica asimilarea de fluide din timpul nopții, dar aceasta ar însemna 
pentru duhul exteriorizat al bătrânului, o tortură mai vie decât chinuirea trupului prin frustrarea de 
hrană fizică. Or această cruzime nu este permisă în lumea cerească, unde domnesc Legile sfinte şi 
eterne ale universului. Defluidizarea corpului fizic se face ziua, subtil şi nevăzut, în mod consecvent 
şi progresiv, fără ştirea spiritului, prizonier în întunericul trupului. Defluidizarea bruscă nu este 
permisă, aceasta producându-se doar în caz de accident sau sinucidere. 

Omul se topeşte ca o lumânare, şi în măsura în care îi slăbesc puterile fizice spiritul se 
eliberează de milioanele de legături nevăzute, înnodate cu corpul său fizic. Astfel spiritul, fiind ceva 
mai eliberat, devine mai sensibil, mai senzitiv la undele vibraţiilor psihice sosite din spațiu. 


Încetul cu încetul, bătrânul nostru, sănătos până mai lunile trecute, se deprinde cu ideea 
plecării, începe să se împace cu ideea părăsirii lucrurilor scumpe lui, dar mai ales se împacă cu 
ideea că Tatăl îl recheamă la El, părăsind pe cei dragi de pe pământ. 

În fine, a sosit ziua fericită pentru cei care se vor bucura de sosirea lui în Cer, şi tristă pentru 
cei de pe pământ, care se despart de părintele, fratele sau prietenul lor. Când ceasul cel mare a bătut, 
sosesc entitățile spirituale din familia sa - frați, surori, părinţi, copii - care au părăsit pământul 
înaintea lui. Ele vin atrase de tainicele legături magnetice şi de vibraţiile primite, aflând că iubitul 
lor pământean, este gata de a se întoarce în Cer. Atunci ele coboară ca fulgerul, îl înconjoară şi stau 
în aşteptarea ieşirii sale din trup. Prin prezenţa lor, prin vibraţiile corpurilor lor spirituale şi prin 
rugăciunea lor, înlesnesc descătuşarea spiritului de corpul fizic. O dată cu ele sosește şi o entitate 
spirituală, un expert al spaţiului, un medic ceresc, cu misiunea de a rupe cordonul fluidic ce uneşte 
perispiritul de corpul vital. El are un rol asemănător cu al moaşei voastre terestre, care taie cordonul 
ombilical ce uneşte copilul de placenta mamei sale." 

Corpul omului se poate compara cu o clădire, construită iniţial pe un schelet de beton armat, 
în care se înalță ziduri de cărămizi, pentru a despărți încăperile între ele. Schema, canavaua trupului 
omenesc o croieşte spiritul, în momentul începerii operei de reîntrupare, folosind drept materie 
primă fluidul ce însoţeşte cele două elemente sexuale ale părinților. Printre firele acestei canavale, 
se orânduiesc celulele născute din diviziunea oului, dezvoltându-se cu ajutorul materiilor venite de 
la mamă. Pe parcurs, spiritul îşi măreşte rețeaua, dintr-o materie asemănătoare luată mereu de la 
părinţii copilului, şi în acelaşi timp celulele se ordonează după liniile acestor fire. Canavaua creşte 
şi paralel cu ea creşte şi trupul micuţului din pântecele mamei. 

În general, fiecare celulă se compune din trei părţi: o membrană la exterior, o substanță 
asemănătoare albuşului de ou - la interior, numită protoplasma şi un mic corp strălucitor - la mijloc, 
numit nucleu. În masa protoplasmei se află o mulţime de granule microscopice, numite micelii. 

Totalitatea rețelei pe care este clădit trupul nostru formează corpul vital. Materia corpului 
vital este într-o veşnică circulaţie, şi această mişcare este provocată de o mică ramură a marelui 
curent cosmic, care circulă prin întregul cosmos şi în tot ce se află în el. Sub influenţa acestui curent 
vital, ce constituie o muzică sublimă, miceliile din interiorul protoplasmei se mişcă, dansează în 
jurul nucleului. Prin mişcarea lor, se freacă de protoplasma, dar mai ales unele de altele, generând în 
corpul lor electricitate. Totalitatea electricităţii din micelii produce, prin inducție, magnetism în 
masa celulei. Graţie acestei forțe magnetice, celulele ţin una de alta, se atrag între ele, şi constituie 
ceea ce se numeşte coeziune celulară. 

La începutul vieţii umane, celulele se înmulţesc şi trupul creşte. Acest proces se petrece până 
în jurul vârstei de 28 de ani. Urmează perioada când celulele uzate se înlocuiesc pe măsura 
distrugerii lor, şi ca urmare, trupul rămâne același. În fine, vine a treia parte a vieţii terestre, când 
celulele noi nu le mai înlocuiesc în acelaşi număr pe cele uzate - constatăm scăderea grăsimii, 
reducerea treptată a sistemului muscular, a taliei trupului şi apar zbârciturile pielii - de aici 
debilitatea celor ajunşi în vârstă, nemaiavând la dispoziţie dinamismul asigurat de miceliile din 
celulele numeroase avute în anii precedenţi. 

Celulele care se reînnoiesc pe o distanță mare de timp şi se reduc ultimele sunt celulele 
nervoase. Din această cauză, encefalul este cel din urmă organ ce pierde contactul cu perispiritul. 

Toată această operă de reparare, de înlocuire, se face sub imboldul, sub conducerea spiritului 
stăpân. Către sfârşitul vieţii, se alătură omului mesagerul-destrupător, un spirit din spaţiu de un 
anumit grad, cunoscător şi meşter în desfacerea legatarilor fluidice, eliberând astfel firele fluidice 
ale perispiritului de corpul fizic. Acest specialist, fizician ceresc, face operaţia de slăbire a adeziunii 
perispiritului de corpul fizic, pentru ca la timpul oportun, desprinderea spiritului de trup, să se facă 
cu OA mai mare uşurinţă. 

În caz de plecare prin boală, fratele spaţial retrage zi de zi o anumită cantitate din fluidul 
corpului vital al celui pregătit să părăsească viaţa terestră. În dreptul organului din care lipseşte 
cantitatea de fluid vital, necesar întreţinerii mişcării miceliilor celulare, nu se mai produce 
electricitate, Şi deci nici magnetism. Din această cauză, slăbeşte vitalitatea organului respectiv, 
începe dezorganizarea sa şi celulele nu mai au forța necesară funcționării lor. În fine, uneori apar 


aici şi vietăţi microscopice, viruşi, care desăvârşesc opera distrugerii celulare. Slăbiciunea 
funcțională a acestui organ produce, prin influență, o perturbare, o tulburare şi în alte organe interne 
şi astfel tot trupul slăbeşte în puteri iar omul se topeşte ca şi ceara la para focului. Când s-a împlinit 
termenul durerii şi mâhnirii la care trebuia supus, intervine mesagerul-destrupător şi desprinde 
ultimele fire ale legăturii cu acest corp fizic redus şi fără putere. Entitatea spirituală, scânteia 
însoţită de perispiritul său, iese în afara corpului său fizic bolnav, întreţinând, de la distanță, viața 
trupului ruinat de boală. Din acest motiv moartea acestui om, la ora cea sfântă, se face uşor. S-a 
stins viața din el, zi cu zi, ceas cu ceas. Un ultim efort şi totul s-a isprăvit. 

Moartea prin sinucidere are un alt aspect. 

Pentru a şterge cât mai mult din lista greşelilor făcute în alte vieți, duhul, încrezut în puterile 
sale, â cerut Forului suprem o viaţă grea, plină de boli, dureri sufleteşti, amărăciuni şi lipsuri 
materiale de tot felul. Venind jos, ca om, a uitat - conform Legii - ceea ce el însuși a cerut, şi în 
această existenţă terestră oftează, plânge şi crede că este năpăstuit de soarta impusă de Tatăl divin. 

După o vreme, i se pare că nu mai poate îndura această viață şi crezând că dacă va pieri de pe 
arena vieţii, va scăpa şi de mizeria ei, se sinucide. Vai, nefericitul de el! Prin actul său nesocotit, 
prin dezertarea sa de la şcoala vieţii planetare, cerută şi voită de el prin liberul său arbitru, a încălcat 
Legea divină, care interzice distrugerea. Din acest motiv el va suferi şi mai groaznic în viața 
cerească şi în viețile lui trupeşti viitoare. 

Duhul omului care şi-a distrus trupul, instrumentul orânduit de Tatăl divin ca să-l ajute în 
învăţarea 1ubirii, va rămâne pe lângă cadavrul său până în ziua când ar fi trebuit să-l părăsească în 
mod firesc, conform destinului său. În tot acest timp, el va repeta mereu actul sinuciderii, până la 
nebunie, până la exasperare, provocându-i dureri atroce, de neînchipuit. 

Câţi oameni, atâtea feluri de a părăsi trupul la ora fatală. lată o femeie devenită mamă, dar ea 
nu-şi asumă responsabilitatea de a trece prin procesele fiziologice ale sarcinii şi urmările ei. Nu vrea 
să nască şi să se încarce cu neplăcerile,, greutățile şi responsabilitatea alăptării, vegherii, creşterii şi 
educaţiei copilului. Prin urmare, recurge la avort - un mijloc brutal pentru a scăpa de el. Se poate 
întâmpla ca din cauza acestor demersuri, voite de ea, să moară. Evident, în acest caz moare şi 
copilul. Dar ce diferență între moartea unuia şi a celuilalt, a mamei fiind echivalentă cu sinuciderea, 
iar copilul fiind victima mamei. Spiritul copilului se desparte cu uşurinţă de embrionul din 
pântecele mamei, legăturile fiind puţine şi slabe. Însă, spiritul mamei iese din corpul său fizic - 
nepregătit de mesagerul-destrupător - cu mare greutate, cu mari sforțări, din care cauză are o agonie 
sfâşietoare. Dar nu numai atât; spiritul mamei trebuie să înţeleagă grozăvia faptei comise. Din acest 
considerent, Legea divină a sortit ca spiritul să stea, ca în cazul sinucigaşilor, lângă cadavru, 
resimțind durerile de naştere ale unei mame, dureri repetate până în ziua fixată în destinul ci, ca 
fiind data părăsirii corpului fizic. Numai rugăciunea fierbinte către Cel Atotputernic - a ei sau a 
celor râmaşi în urma ei - o pot uşura din această tortură de neînchipuit. Treptat, îşi revine şi îşi 
recunoaşte greşeala comisă. Se naşte în ea dorinţa de a reveni pe pământ pentru a-şi repara greşeala, 
devenind mamă şi născând cu plăcere, cu toată dragostea, copiii prin care, Legea divină a hotărât, să 
coboare entităţi spirituale la o nouă viaţă terestră. 

Când omul moare prin accident dreptaşul, entitatea spirituală asistentă care însoţeşte toată 
viaţa terestră a acestui om, cunoscând că se apropie termenul fatal, cheamă pe misionarul desemnat 
de a-l asista în momentul producerii accidentului. Acesta, sosit ca fulgerul, o dată ce spiritul - prin 
violenţa accidentului - a fost expulzat din temniţa sa, taie rând pe rând ultimele rădăcini fluidice ce 
mai rețin spiritul de trup. Eliberat cu totul, spiritul îşi ia zborul către sferele cereşti, spre locul 
rezervat lui, după meritele vieţii sale terestre. 

Acest caz de destrupare este adoptat foarte rar de către înaltul For Judecătoresc al Pământului, 
şi de obicei este aplicat spiritelor leneşe, indolente, care au nevoie de zguduiri, de comoţii puternice, 
pentru a fi puse în ritmul evoluţiei normale şi generale, a entităților spirituale. O asemenea moarte 
este o durere, o nenorocire pentru omul terestru, dar fiind o deşteptare a conştiinţei entității 
spirituale, constituie pentru ea o fericire. Astfel se adevereşte vorba omului - „Tot răul spre bine." 

Există cazuri când un bărbat sau o femeie sunt întrupări ale unor frumoase lumini cereşti. În 
acest caz se stabileşte o conversaţie de la spirit la spirit, urmată de o înţelegere între spiritul mesager 


destrupător şi spiritul întrupat, ajuns la finele existenţei terestre. În urma acestei înțelegeri operaţiile 
destrupării decurg în med normal şi treptat, prin buna învoire a entității spirituale întrupate. 

În unele cazuri spiritul întrupat s-a ataşat atât de tare de viaţa şi bucuriile pământeşti, încât 
nici nu vrea să audă de părăsirea trupului, care îi procură atâtea plăceri lumești. S-a obişnuit în el şi 
îi place aici printre oamenii trupeşti. Dar legea e lege, şi el trebuie să se întoarcă în marea patrie 
cerească, căci a sosit timpul recoltării roadelor semănate pe pământ în existenţa sa terestră. Ca 
urmare a dispoziţiei sale sufleteşti, el se opune, nu vrea să revină la viaţa veşnică, nu vrea să 
părăsească viaţa temporară. În acest caz, mesagerul-destrupător îşi impune voinţa şi puterea, cu 
mult superioare, o luptă de natură mentală şi fluidică se angajează între cei doi, din care, desigur, 
cel superior - mesagerul-destrupător - va ieşi învingător. În cele din urmă entitatea spirituală 
întrupată se va supune şi va trebui, vrând-nevrând, să părăsească trupul şi viața terestră. 

De multe ori, în locul forței, se face uz de diplomaţie, şiretenie, de o oarecare momeală. În 
acest scop, în afară de fratele misionar, sunt trimişi în jurul candidatului la moartea fizică, iubiții 
săi, întorşi înaintea lui din planul fizic. Ei vin, şi dacă nu mai au formă umană, adună materie 
fluidică şi îşi fabrică un corp fluidic, asemănător cu cel avut în viaţa terestră precedentă, cu 
îmbrăcămintea pe care au purtat-o. Fizionomia şi forma trupului lor o păstrează perfect în memoria 
lor spirituală, şi la nevoie o găsesc înregistrată în arhiva spirituală a planetei noastre. O dată ce au 
luat înfăţişarea ultimei lor întrupări, vin şi se arată spiritului candidat la naşterea în lumea spaţiilor 
şi stau toată noaptea de vorbă, aducându-i aminte cu multă duioşie de cei dragi, trezindu-i în suflet 
dorul după ei. Zilele trec, dorul după cei dragi se intensifică şi după un timp, spiritul se decide să nu 
se mai agate cu disperare de materia carnală, de trupul în care şi-a dus atâţia ani nenorocita existență 
terestră. 

Există situații când destruparea se face cu o uşurinţă de care se miră cei de față. Astfel, prin 
conduita celor care au dus o viață cuminte, semănând blândeţe, mângâiere şi iubire în jurul lor, 
spiritul şi perispiritul se află deja în afara trupului, conducându-l din exterior, prin intermediul 
corpului vital. La ora fatală, la ora cea sfântă nu mai rămâne de făcut decât o mică sforțare şi spiritul 
urmat de suflet se desprinde de trup, luându-şi zborul în spaţiu. Rolul mesagerului- destrupător a 
fost, în acest caz, foarte redus. O simplă formalitate legală, tăind numai cordonul fluidic, care abia 
mai ţinea captiv sufletul de trup. Oamenii aceştia trec de la viaţa trupească la cea spațială ca într-un 
vis, fără nici un zbucium, fără nici o durere; s-au întors pe partea cealaltă, au oftat şi au plecai. 

O desprindere uşoară de trup o au şi cei idioţi, orbi, cocoşaţi, schilozi etc. Starea lor fizică - 
voită de ei sau acceptată, pe când erau în spaţiu diferă pe pământ de cea a majorităţii oamenilor, 
provocând în adâncul sufletului lor o mare mâhnire, o negrăită durere sufletească. Această stare 
fizică dezavantajată a fost urmarea unor mari şi grozave greşeli din alte vieţi. Ca spirite, au acceptat 
în mod conştient, spre ispăşire, această cumplită formă de viaţă, dar revenind - ca om trupesc -în 
lumea fizică, au uitat de ceea ce s-au angajat în faţa Forului suprem, când şi-au dat consimțământul 
grăind: Amin! 

Aceste dureri sufleteşti, resimţite ani de-a rândul, au împins spiritul la exteriorul trupului, 
legăturile sufleteşti dintre trup şi spirit fiind foarte slabe. Când a sosit termenul plecării, destruparea 
se face foarte uşor, ca şi în cazul entităților spirituale miloase şi drepte. Opera mesagerului- 
destrupător este foarte redusă: taie cordonul fluidic care ține legat spiritul, prin suflet, de trup. 

Din situaţiile prezentate mai sus, se poate deduce că moartea survine: 


l. din cauza uzurii corpului - bătrâneţe; 
2, prin violența produsă de un liber arbitru nesocotit - sinucidere, crimă ori accident; 
3. prin boală, uneori foarte de timpuriu, avându-se în vedere provocarea durerii în 


sufletele celor dragi, în scopul conştientizării sau a plăţii unor greşeli din trecut, din alte vieți. 

În continuare vom cunoaşte actul morţii, pe baza comunicărilor primite de la Sfântul Mina, 
una din marile Lumini ale Pământului. lată cum glăsuieşte el, ca o notă mai amănunțită a 
fenomenului destrupării: 

„Greu s-a afundat în lut spiritul când s-a reîntrupat, dar tot atât de greu se desprinde din lut la 
ora fatală. În acest scop, e nevoie de concursul mai multor forțe spaţiale, spirite superioare sosite la 
momentul hotărât, pentru a înlesni desprinderea spiritului ce şi-a terminat şcoala vieții terestre. 


După gradul evolutiv al entității spirituale care se destrupează, sosesc trei mesageri-destrupători, 
fiecare cu o misiune specială. 

Cel mai mic în grad are rolul de a demagnetiza şi deelectriza corpul fizic, pentru a nu mai 
avea puterea de a reține, prin forța sa atractivă, sufletul. 

Al doilea, superior celui dintâi, meşter în mânuirea fluidelor, taie pe rând toate firele fluidice 
ce sunt aninate de celulele trupului, operă asemănătoare cu tăierea rădăcinilor unui copac, ca să 
poată fi smuls din pământ. 

Al treilea, superior celui de-al doilea, operează din exterior, asemenea unui sorb, a unui 
puternic magnet spiritual, atrăgând toate particulele eterice ce formează perispiritul spiritului, pe 
cale de eliberare. El atrage la exteriorul corpului fizic - fir cu fir, particulă cu particulă - tot 
perispiritul, şi-l aglutinează într-o masă care prin memoria ce o posedă - căci orice materie îşi are 
viața şi memoria sa - se adună într-o formă umană, eterică, absolut identică cu forma trupului ce 
agonizează pe patul de moarte. În acelaşi timp, acest savant al spaţiilor lucrează asupra celei mai 
divine părți din om, asupra scânteii spiritului, pentru ca ea - fiind de esență divină - să iasă cea 
dintâi, să părăsească din prima secundă trupul, pentru ca după ea să vină, rând pe rând, celelalte 
părți componente ale spiritului, cele şapte haine eterice ale scânteii. Acest destrupător, de cel mai 
înalt grad ierarhic, se străduieşte ca nu cumva să mai rămână legat de perispirit resturi din materia 
eterică a corpului vital, pentru că în acest caz spiritul va suferi pe tot timpul şederii sale în spaţiu; în 
plus, aceste particule eterice de o calitate inferioară vor prejudicia felul şi calitatea noului corp fizic, 
în care se va întrupa spiritul în viitor. 

Prezenţa acestor mări entități spirituale, a destrupătorilor, este absolut necesară, pentru că în 
jurul muribundului, adeseori se află membrii familiei sale, care prin jalea şi prin dorinţa lor de a 
menţine printre ei pe iubitul lor, exercită o forță de reţinere puternică. Această forță atractivă a celor 
iubiți este neutralizată, este învinsă de forța atractiv spirituală a entităților superioare, care 
prezidează destruparea. 

Se întâmplă uneori, ca forţa celor din jurul muribundului să fie atât de puternică, de 
sfâşietoare, încât spiritul este rechemat, readus din nou în trupul său, care, oarecum galvanizat de 
dorinţa vie a celor din jurul său, reia pentru câteva clipe cursul vieții terestre, deschizând ochii, 
privind şi chiar vorbind conştient în lumea fizică. Însă această revenire e de scurtă durată, pentru că 
forţele spirituale, cu puteri dublate, atrag din nou în afară pe cel care şi-a întrerupt calea spre 
descătuşare. De aici necesitatea ca în ultimele momente, lângă muribund să nu stea decât o singură 
persoană. Toţi ceilalți - familia şi prietenii muribundului, să se adune într-o cameră mai depărtată şi 
să rămână acolo în tăcere şi rugăciune, pentru a uşura efortul celui ce-şi părăseşte cuşca în care s-a 
prins atât de puternic la reîntruparea sa. 

O dată ce cordonul fluidic ce leagă sufletul de trup a fost tăiat, duhul e luat de spiritele 
asistente şi este înconjurat cu o rețea fluidică creată de ele. Motivul acestei operații este următorul. 
După ce spiritul s-a desprins de trup şi a devenit liber, treptat, spiritele asistente îl dezbracă şi de 
hama planetară. Cum spiritul nu poate sta în preajma globului pământesc fără acest înveliş, spiritele 
destrupătoare îl îmbracă cu o nouă haină fluidică, o haină provizorie în care se va prezenta în fața 
Forului suprem, când i se va da una potrivită ascensiunii sale evolutive. Dezbrăcarea hainei 
planetare trebuie să se facă treptat, cu mare prudență, pentru că altfel spiritul suferă, i se tulbură 
claritatea conştiinţei, aducându-se prejudicii viitoarei sale reîntrupări. 

Cât priveşte materia hainei planetare dezbrăcate, aceasta se risipeşte şi dizolvă în spațiul 
înconjurător. Această materie planetară va servi entităților spirituale de acelaşi grad evolutiv cu a 
entității care a dezbrăcat acest corp planetar, la crearea unui nou înveliş planetar, în momentul 
întrupării lor. Aşadar o haină nouă se va creea din materia ce a mai fost utilizată, şi deci 
perfecționată, în acest mod fiecare materie a creației este spiritualizată, urcând tot mai sus pe 
treptele evoluției. 

Deşi devenit liber, spiritul mai păstrează oarecum legături fluidico-sufleteşti cu fostul său 
trup. Aceste legături trebuie rupte treptat, şi nu brusc. lată motivul pentru care recomand - în special 
occidentalilor vechiului continent - înmormântarea în locul incinerării, deoarece prin incinerare 
ultimele legături fluidice ale trupului cu fostul său stăpân şi constructor se rup brusc. Din această 


cauză spiritul suferă o comoţie în urma căreia îşi pierde pentru multă vreme conştiinţa. Prin 
înmormântare, dezagregarea corpului este lentă, materia sa se descompune în minerale, iar 
legăturile fluidice se desprind încet de tot ce a aparținut fostului trup pământesc." 

Voi prezenta câteva expuneri ale unor entități spirituale, care ne descriu principalele impresii 
trăite în momentul trecerii lor din lumea fizică în cea spirituală. Fenomenele exterioare, văzute de 
cei din jurul muribundului, aparțin lumii fizice, aşadar ele nu ne pot orienta asupra senzațiilor 
resimtite de spirit în momentele când, trăgând după el sufletul sau perispiritul, păşeşte pragul 
existenţei lumii fizice. Numai entitățile spirituale care au trecut prin această experienţă ne pot 
descrie impresiile şi ideile avute în momentul părăsirii trupului. Numai după relatările lor vom 
putea reconstitui întreaga serie de fenomene ce au loc în momentul morții fizice. Pentru a cunoaşte 
cât mai pe larg întreaga gamă de fapte ce au loc în momentul când spiritul părăseşte corpul său fizic 
până trece în deplină conştiinţă în lumea spirituală, unde îşi va petrece existenţa o bună vreme, 
trebuie să luăm legătura cu Cerul, prin intermediul unui medium, dar numai într-un cerc de revelaţie 
condus de un ghid, de o mare Lumină cerească. Fără să invocăm noi anumite spirite, acestea vor fi 
aduse de către ghidul cercului, din rândul rudelor, prietenilor sau cunoştinţelor noastre, şi ne vor 
descrie cum au trecut pragul morţii, ce au simţit, văzut şi auzit în jurul lor în acele momente şi cum 
se simt acum în sfera, în nivelul spaţial în care se află. Dacă aceste comunicări se vor potrivi şi 
asemăna în părțile lor fundamentale cu cele primite de alţi mediumi, în timpuri şi localități diferite, 
nu poate exista nici o îndoială că cele văzute şi simțite de spiritele care se destrupează sunt o 
realitate ce constituie un capitol din marea serie de fenomene desfăşurate în natură, din veșnicie. 

Iată cum se exprimă eminentul profesor universitar Hyslop, din SUA, după ce a studiat ani de 
zile fenomenele spirituale şi mesajele primite de la entitățile spirituale care au părăsit lumea 
trupească: 

„Majoritatea oamenilor ridiculizează conceptul unei lumi spirituale. Dar aceşti domni, care 
dispreţuiesc cu atâta uşurinţă aceste probleme de o covârşitoare importanță, nu se gândesc că, 
procedând astfel, îşi dau aerul că ar cunoaşte toate fenomenele naturii? Cărţile literaturii revelate 
sunt deosebit de importante pentru că ne dau o idee asupra lumii spirituale, oferindu-ne prilejul de a 
compara între ele detaliile conţinute în diferitele comunicări obținute. Or din cele primite până 
acum, se constată că învățămintele transmise de entitățile spirituale care ni se revelează prin 
mediumi diferiți, coricordă între ele. Este evident că, în asemenea împrejurări, o concordanță de 
informaţii fundamentale şi repetate, va avea o mare valoare pentru demonstrarea existenței reale a 
lumii spirituale." 

Voi descrie una din comunicările celor ce au trecut pragul morţii, extrasă din lucrarea 
eminentului profesor universitar italian Bozzano. lată un mic pasaj din expunerea făcută de 
judecătorul american Edmonds, intitulată „Letters and Tracts on Spiritualism", referitoare la 
moartea bunului său prieten şi coleg, judecătorul Peckam, care a pierit într-un naufragiu. 

„.. Dacă aş fi putut să-mi aleg în acel moment modul destrupării, desigur că n-aş fi adoptat pe 
acela impus de legea destinului. Cu toate acestea, acum nu mă mai plâng de ceea ce mi s-a 
întâmplat, dată fiind natura minunată a noii mele existențe. 

În momentul morţii, am revăzut ca într-o panoramă evenimentele întregii mele existenţe. 
Toate scenele, toate acțiunile făcute în decursul vieții trupeşti, mi-au trecut prin faţa privirii, ca şi 
cum ar fi fost gravate în mintea mea, în formule luminoase. Nici unul din amicii mei, din copilărie 
şi până la moarte, n-au lipsit la apel. În momentul când mă afundam în mare, ţinându-mi soţia în 
braţe, mi-au apărut părinţii, şi mama îmi întinse mâna şi mă trase din apă, dând dovadă de o energie 
pe care n-am înţeles-o decât abia acum. Nu-mi amintesc să fi suferit. Când m-am scufundat în apă, 
nu am încercat nici o senzaţie de frică, răceală sau asfixiere. Nu-mi amintesc de asemenea să fi auzit 
zgomotul valurilor, care se zdrobeau deasupra capului meu. M-am desprins de trup aproape fără să- 
mi dau seama şi avându-mi soția strânsă lângă mine, am însoţit-o pe mama, venită pentru a mă 
primi şi conduce. Primul sentiment penibil m-a cuprins când îmi zbură gândul la scumpul meu frate, 
dar mama îmi observă neliniştea şi-mi spuse: «Fratele tău nu va întârzia să vină şi el aici». Din acel 
moment, orice sentiment dureros dispăru din sufletul meu." 


O expunere şi mai interesantă o găsim în cartea „Startling Fact in Modern Spiritualism" scrisă 
de medicul american E. Wolfe. Comunicarea provine de la entitatea spirituală a unui soldat care a 
murit de tifos, într-un spital, în timpul războiului pentru abolirea sclaviei dintre statele de nord şi 
cele de sud ale SUA. Fiind întrebată ce impresii a avut când a intrat în lumea spirituală, entitatea 
spirituală a răspuns: „M-am simţit ca şi cum m-aş deştepta din somn. Nu mă mai simţeam bolnav, 
lucru de care mă miram grozav. Aveam o vagă bănuială că s-a întâmplat cu mine ceva ciudat, dar 
nu puteam să-mi dau seama ce anume. îmi vedeam trupul întins pe pat şi-mi ziceam: «Ce fenomen 
ciudat!» Am privit în jurul meu şi mare mi-a fost mirarea când i-am văzut pe cei trei camarazi ai 
mei ucişi în tranşeele din fața Wickburg-ului, camarazi pe care eu însumi îi îngropasem. 

- Ce ai simţit apoi? 

- Am avut o senzaţie asemănătoare cu aceea când te cuprinde somnul, când gîndurile se pierd 
încetul cu încetul. Dar până la această întunecare, gândul meu lucra într-una. Mi-am amintit deodată 
de toate evenimentele vieții, de tot ce am văzut şi auzit, de tot ceea ce am făcut, spus şi gândit. îmi 
aminteam de jocurile şi glumele din copilărie, le-am gustat ca şi atunci când s-au produs. 

- Povesteşte-ne primele tale impresii când ai sosit în lumea spirituală. 

- Vă spun că cei trei camarazi nu m-au părăsit, din momentul destrupării mele până în 
momentul când îmi făcui intrarea în lumea spiritelor. Aici aveam bunici, frați, surori, care, cu toate 
acestea, n-au venit să mă primească. După destrupare, mi se părea că umblu pe pământ solid şi am 
văzut o femeie bătrână, care mi se adresă, spunându-mi: «Jim, iată-te. Ai venit la noi?» Am privit-o 
cu atenţie şi deodată am strigat: «O, mamă-mare, tu eşti?» «Eu sunt, dragul meu Jim. Vino cu 
mine». Ea m-a condus departe de acel loc, la locuinţa ei. Odată sosiți, îmi spuse că trebuie să mă 
odihnesc şi să dorm. M-am culcat şi am dormit mult timp. 

- Locuinţa de care îmi vorbeşti are aspectul unei case de pe pământ? 

- Desigur, în lumea spiritelor poți să creezi, cu puterea gândului, orice doreşti." 

Extragem un caz din lucrarea intitulată „The Morrow of Death by Amicus". În această 
culegere de comunicări, spiritul preotului N. A. Stockwell comunică prin mediumul numit Ernest H. 
Peekam, următoarele idei, referitoare la moartea sa fizică: 

„Când eram în lumea terestră, nu mi-am putut face nici o idee despre existența omului dincolo 
de mormânt. Aveam asupra acestui subiect idei confuze şi nesigure, care se învârteau mereu în jurul 
concepțiilor obişnuite - ale unui paradis rezervat celor buni şi ale unui infern gata să înghită pe cei 
răi. Pe timpul meu nu se prea cunoştea posibilitatea comunicării cu entităţile spirituale. Nu rămânea 
decât să faci teorie şi să ai credință în Dumnezeu. Credinţa o aveam. În aceste condiţii, e inutil să 
mai spun că atunci când m-am găsit în lumea spiritelor, am rămas profund mirat în faţa realităţii. 
Am fost primit, întărit şi ajutat de persoane cunoscute pe pământ şi care mă precedaseră în marea 
călătorie. Primii mei paşi în lumea cerească au fost supravegheați de ghidul meu. Dar ceea ce 
constituia pentru mine suprema bucurie, în acel moment, a fost întâlnirea cu scumpa mea soție, care 
mă înconjura cu toată atenţia, plină de devotament şi afectuoase mângâieri. Pot afirma că prima mea 
impresie în lumea spirituală a fost proba că iubirea soţiei mele nu slăbise prin moartea ei. Moartea 
nu poate suprima afecțiunea, nici împiedica întâlnirea a două spirite care s-au iubit pe pământ. 

Una din primele descoperiri în această nouă lume a fost aceea de a mă descoperi pe mine 
însumi. Adevărata mea personalitate se desfăşura înaintea mea cu toată cruzimea culorilor şi această 
descoperire nu era prea măgulitoare pentru ființa mea. 

Procesul morţii fizice - ca şi cel al renaşterii în lumea spirituală - este foarte interesant. În mod 
normal, de îndată ce încetează funcţiile trupului - proces care poate dura uneori un timp foarte lung 
- suferințele fizice şi mâhnirea sufletului încetează şi ele, şi încetul cu încetul se trece gradat la 
starea de inconştiență absolută. Dar aripa morţii o dată trecută, vine o dezlegare sublimă: spiritul 
renaşte la o nouă existență. Duhul la început nu bagă de seamă că a dezbrăcat trupul, dar dacă se 
întâmplă să observe prea devreme acest lucru, el rămâne deosebit de tulburat, mai ales când moartea 
a rupt legături afective puternice. Dar în lumea spirituală nimeni nu e părăsit. 

Toate entitățile spirituale, fără excepţie, când ies din criza morţii sunt primite de conducători 
experimentați, pentru a-i întări, consola şi asista. Ei vor intra în noua existență după cum cer 
condiţiile lor morale, intelectuale şi spirituale. Mediul care îi va primi va fi determinat de gradul lor 


de spiritualitate. Dincolo de moarte ne aşteaptă pe fiecare o situație pregătită de noi pe pământ Nu 
poţi să te duci în alt loc decât în sfera de care aparții. Calificările noastre spirituale ne fac sa 
gravităm, cu o precizie de neînfrânt, către condiţiile de existență corespunzătoare meritelor şi 
lipsurilor noastre. Marea lege a afinității reglează acest proces inexorabil. Omul merge după 
moartea sa în locul de el pregătit, prin traiul său pe pământ. Acolo, el se adună cu semenii săi, 
gravitând în sânul acelor legiuni spirituale în mijlocul cărora se va simţi foarte bine. 

Voi descrie în două cuvinte natura substanței întrebuințate în construcțiile sau creaţiile 
mediului nostru spiritual, precum şi metodele întrebuințate. Lumea noastră este cea mentală, a 
gândului. Tot ceea ce se vede aici, tot ce e utilizat aici, este creația gândirii. Chiar corpul nostru 
spiritual prin care ne exercităm activitatea este o creaţie substanţială a gândului Creatorului. În jurul 
nostru iau formă creaţiile gândirii noastre, care se unesc şi se armonizează cu gândurile celorlalți. 
Unele din ele sunt exteriorizări inconştiente ale unor spirite, altele, din contră, sunt rezultatul forţei 
creatoare a gândului voit şi cu un scop determinat. Noi suntem fiinţe construite din gândire, şi 
existăm într-o lume creată prin gândire. Aici, tot ce există pare a fi constituit după felul cum a lucrat 
gândirea. Substanţa asupra căreia se exercită forța gândirii este - în raport cu noi - tot atât de solidă 
şi durabilă ca piatra şi metalele din mediul vostru terestru. Vouă vă este greu, fireşte, să concepeți 
asemenea lucruri. Asemenea vouă şi eu îmi imaginam că toate creaţiile de aici sunt formate dintr-o 
materie vaporoasă, dar venind aici, am văzut că ele sunt, în felul lor, tot atât de solide şi viu colorate 
ca şi obiectele solide şi colorate ale mediului terestru. Casele sunt zidite de spirite specializate în a 
modela, prin puterea gândului, această materie eterică, spirituală. 

Desigur, cei ce trăiesc în mediul terestru, radical deosebit de al nostru, vor înţelege cu greu, 
iar unii chiar deloc cele afirmate de noi. Cu toate acestea, te asigur că procesul de care îţi vorbesc 
este foarte simplu, natural şi eficace. Învăţămintele date acum pământenilor, constituie una din 
numeroasele taine pe care Isus din Nazaret nu le-a propovăduit decât ucenicilor Săi, pentru că 
omenirea de atunci nu era coaptă pentru a le primi." 

Voi descrie acum ideile şi impresiile unei doamne care în timpul vieții trupeşti nu prea 
frecventa biserica, dar văzând, citind şi auzind despre fenomenele şi manifestările spiritului a 
devenit credincioasă. Trecând dincolo, prin actul morţii fizice, ea comunică prietenei sale, doamna 
Dufey, care era medium. 

„Ştiam că am să mor, şi totuşi nu-mi era teamă de această plecare. Ameninţările bisericii 
pierduseră de mult orice putere asupra mea. Mă simţeam gata să înfrâng criza morţii cu o seninătate 
filosofică. Mi-am propus chiar să urmăresc, cu interesul unui cercetător, apropierea domoală a 
marelui ceas. Nu voiam să pierd această supremă ocazie de a câştiga cunoştinţe psihologice, care 
scapă cercetătorilor ştiinţifici. Am rămas deci liniştită în faţa progresiei lente a agoniei mele, 
sperând să pot comunica, mai târziu, observaţiile mele, făcând astfel un serviciu umanităţii, risipind 
teama produsă de ora fatală asupra omului. 

Mi se părea că înot în afara trupului meu, într-un mediu necunoscut. Nu vedeam nimic din 
ceea ce credeam că se va produce în timpul crizei morţii. Citisem descrieri interesante, referitoare la 
un fel de «epilog al morţii», în virtutea căreia evenimentele vieţii se derulează în conştiinţa 
muribundului. Eu nu am avut nimic din acestea. Cu toate că nu am fost o femeie prea drăgăstoasă, 
un singur gând, un singur sentiment domina atunci conştiinţa mea, şi anume iubirea purtată 
persoanelor dragi pe care le părăseam. Mă sileam ca rațiunea să-mi stăpânească toate impulsurile, 
toate emoţiile. Atenţia îndreptată asupra actului morții mele fizice sfârşi prin a mă obosi, şi treptat o 
somnolență mă năpădi. Era atât de dulce şi mă odihnea atât de bine, că în cursul acelei perioade de 
semiconştiență, care a precedat starea de inconştiență totală, reflectam asupra faptului că am mai 
încercat o senzație asemănătoare de două ori în viața mea pământească. 

M-am deşteptat marcată de un sentiment de ciudă, cum se întâmplă adesea, când îți dai seama 
că ai dormit peste timpul convenit. Dar în curând această deşteptare mi s-a părut şi mai dulce decât 
perioada care precedase somnul. Mă simţeam bine, ceea ce îmi demonstra că nu eram pe punctul de 
a muri. Deodată, aud în camera vecină câteva persoane vorbind cu jumătate de voce. Ascultându-le 
prin uşa întredeschisă, nu prea înțelegeam sensul conversaţiei lor. Dar concentrându-mi mai bine 
atenţia, ajung să prind înţelesul cuvintelor lor. 


Iată fraza în discuție: «Fără îndoială, era o excentrică». O altă voce răspunse: «O, da, şi în 
plus era o încăpăţânată în părerile ei». Prima reluă: «Pentru asta a fost lovită mereu de atâtea 
nenorociri». Şi aşa mai departe, urma conversaţia asupra unor incidente din viața mea. 

Eram surprinsă, vorbeau de mine întrebuinţând verbul la imperfect; ce înseamnă asta? Mă 
credeau moartă? îmi veni ideea că poate doar se prefac, că mă consideră moartă, numai ca să aud 
conversaţia lor. De aceea am hotărât să o chem pe una din ele, ca să vadă că n-am murit şi că acum 
ma simt mai bine ca oricând. Dar ele nu au luat în seamă chemarea mea şi continuau să vorbească 
jfiai departe. Am chemat din nou, cu o voce şi mai tare, dar degeaba. Atunci m-am decis să întrerup 
bârfa lor, mergând eu la ele. Dar am rămas uimită. Cine era manechinul aşezat în patul meu, cu fața 
Palidă, ca un cadavru? L-am examinat şi am văzut că avea braţele încrucişate pe piept şi picioarele 
stinse şi ţepene; un cearşaf alb îl acoperea. Dar, lucru ciudat: îl puteam vedea şi prin această pânză 
am recunoscut în acel manechin trăsăturile mele. «Dumnezeul meu! înseamnă că am murit! - mi- 
am Zis, şi în acel moment o puternică senzaţie m-a copleșit, pătrunzând până în adâncul sufletului. 
Tot trecutul meu apăru şi năvăli ca un val în conştiinţa mea. Tot ce-am învăţat, tot ce-am sperat, cu 
privire la marea trecere şi la existenţa.spirituală, se prezenta spiritului meu cu o claritate de 
nedescris. Era un moment solemn şi înfricoşător, dar groaza s-a risipit repede şi solemnitatea 
grandioasă a acestui eveniment a rămas singură. 

Trebuia să mă resemnez şi să ascult tot ce spuneau despre mine acele femei bârfitoare, fără să 
le pot reduce la tăcere. Astfel, era pentru prima oară când trebuia să mă văd în lumina în care mă 
vedeau alții. Cele spuse erau pentru mine ca şi o oglindă convexă aşezată în fața vederii mele 
spirituale, în care defectele caracterului meu erau exagerate şi deformate prin convexitatea sticlei 
reflectoare. Astfel că prima lecţie spirituală îmi era dată chiar de amicele mele. O dată satisfăcute, 
cele două femei se ridicară pentru a veni să contemple, pentru ultima oară, trăsăturile amicei lor 
decedate, al cărei caracter l-au disecat cu atâta cruzime. 

Trei entităţi contemplam acest cadavru, cu toate că a treia nu era văzută de celelalte două. 
Priveam aspectul feţei mele, distrusă de suferință, şi în timp ce cu mâna mea invizibilă am încercat 
să îndepărtez de pe frunte câteva şuviţe albe de păr, o milă negrăită îmi copleşi sufletul, gândindu- 
mă la soarta acestui trup bătrân, de care mă vedeam separată acum pentru totdeauna. Eram moartă! 
Ce senzație stranie - să te ştii mort şi totuşi să te simți plin de viaţă! Cât de neştiutori sunt 
pământenii! Cum nu ştiu ei că murind, eşti animat de o viață nouă, extraordinară! Probabil că 
murisem de vreo 24 de ore. Adormisem în lumea pământenilor şi m-am deşteptat în lumea 
entităților spirituale. Numai în acest moment mi-am dat seama că sunt în lumea spațiilor cereşti. 

Dar unde sunt spiritele atâtor persoane scumpe, care au trecut înaintea mea frontiera morţii? 
Mă aşteptam să le văd ieşindu-mi înainte şi urându-mi bun sosit în lumea cerească, pentru a-mi 
servi de consilieri şi ghizi. Izolarea în care mă aflam nu mă înfricoşa, dar totuşi am încercat un 
penibil sentiment de decepţie. Această stare n-a durat decât un moment, căci abia reflectam asupra 
acestor idei, că a şi dispărut camera unde mă aflam. Cum - nu ştiu, dar m-am trezit în mijlocul unei 
câmpii întinse. Frumuseţea peisajului era de nedescris. Peisajele pământului sunt frumoase, dar cele 
cereşti sunt minunate. Mergeam, dar, lucru ciudat: picioarele mele nu atingeau «pământul», 
alunecam peste el, ca într-un vis. Dar unde erau cei pe care îi iubisem? Unde erau amicii de care 
eram atât de legată pe pământ, şi care au venit aici înaintea mea? Pentru ce această izolare în noua 
mea existență? Nu-mi amintesc să fi rostit aceste gânduri, dar ca şi cum m-ar fi auzit cineva, am 
văzut înaintea mea doi tineri a căror frumusețe întrecea tot ce spiritul uman poate să-şi imagineze. 

Cu mulţi ani în urmă, cu lacrimi de durere şi disperare, puneam în mormânt, unul după altul 
doi copii mici, pe care îi adoram. Adesea, plângând pe mormântul lor, întindeam braţele înainte, ca 
şi cum aş fi vrut să-i recâştig din ghearele morţii care mi-i răpise. O, dragii mei copii, cât v-am 
dorit! Când au apărut aceşti tineri, fulgerător, din instinct, am simțit că sunt copiii mei, deveniți 
acum adulți. N-am mai ezitat şi am întins braţele ca şi altădată pe pământ, dar de data aceasta i-am 
strâns cu adevărat la sânul meu! «O, scumpii mei copii, v-am regăsit, în fine, şi acum sunteți ai mei 
pentru totdeauna!»" 

Cu regret întrerup expunerea acestui spirit care îşi revede apoi părinții, prietenii şi spiritul său 
ghid, pentru a examina şi alte mărturisiri din lumea spațială. 


Revista engleză „Light" publica în anul 1922, în câteva numere consecutive, comunicările 
trascendentale primite de doamna Hope Hunter - femeie simplă şi necunoscătoare a doctrinei 
revelate - de la fratele ei mai tânăr, care murise pe câmpul de luptă, în Franța. 

Aflând de moartea fratelui ei, se deşteptă în ea dorința de a afla ceva despre el. În acest scop, 
se duse la o prietenă care poseda o planşetă cu literele alfabetului şi încercând să ia legătura cu 
fratele ei, descoperi cu mirare că primeşte silabe, cuvinte, fraze, deci constată prezența unei 
inteligenţe, care se străduia să-i comunice. In curând, entitatea spirituală îi recomandă să părăsească 
planşeta şi să scrie. Ceea ce făcu, şi astfel deveni un medium scriitor automat. 

Ulterior ea scrie directorului revistei: „Nu am avut ocazia să mă instruiesc. La 14 ani, după 
moartea tatălui meu, am renunțat la şcoală. Ca atare, nu pot să compun un text. Nu ştiam şi nu ştiu 
nimic despre experienţele spiritualiste. Însă, spiritele care îmi comunică mă îndeamnă să prezint 
mesajele primite unei persoane competente în această privință." 

Iată un crâmpei din comunicările fratelui său. 

„Am murit lovit de un fragment de obuz. Mi s-a spus de cei de aici că moartea mea s-a produs 
în mai puţin de un minut. Convulsiile agoniei au fost foarte scurte, cu toate că mi s-a părut că au 
durat ore. Când am fost lovit, mă găseam pe marginea tranşeei. După încetarea convulsiilor, m-am 
văzut din nou, aşa cum eram înainte, şi în perfectă sănătate. Mă vedeam soldat. Primul meu gând 
fugi la Ben al meu (micul său copil), şi deodată m-am trezit acasă la mine, unde l-am văzut dormind 
alături de mama lui, scumpa mea soţie Carrie. îi vedeam tot atât de bine ca şi cu ochii trupului. Pe 
urmă te-am văzut pe tine şi pe John (soţul sorei sale). M-am gândit apoi la mama şi m-am văzut 
transportat la ea. Şedea pe pat, i-am adresat câteva cuvinte, dar ea nu a dat nici un semn că m-ar fi 
auzit. 

Atunci am revenit în Franţa, la locul unde am căzut mort. Ştiam că am murit! Aici mi s-a 
întâmplat un lucru ciudat: am văzut trecând pe dinaintea mea toate evenimentele vieții mele, 
constatând cât de rău m-am purtat. 

După aceea, un spirit se apropie de mine. Era tatăl meu. În primele momente nu l-am 
recunoscut, dar când mă cheamă pe nume - «Will, l-am recunoscut şi m-am aruncat plângând în 
braţele lui. Eram deosebit de emoţionat. Nu mai ştiu cât timp am stat aşa. Mi-amintesc numai că în 
acest timp nu-mi mai vedeam camarazii şi nu mai auzeam zgomotul bătăliei. Dar ce ciudat! vedeam 
gândurile camarazilor mei! Am aflat astfel că au rămas foarte impresionați de moartea mea. Când 
amicul meu Frank s-a apropiat de cadavrul meu, pentru a se asigura că eram cu adevărat mort, l-am 
văzut încă o dată, ca şi cu ochii trupului. Eram apoi într-o stare de confuzie de idei. Tata era toț 
lângă mine, încurajându-mă şi spunându-mi că nu va trece mult şi-mi voi recâștiga echilibrul 
mental. După care m-a condus la locuinţa sa, unde trăim acum, împreună, aşteptând venirea mamei 
la noi. 

Într-o zi, tata îmi spuse: «Vrei să o vezi pe mama-mare?» Nu o întâlnisem încă în lumea 
spirituală, ea găsindu-se într-un loc îndepărtat. Apoi tata adăugă: «Formulează-ţi puternic dorința de 
a fi lângă ea şi eu voi face la fel». Am făcut-o amândoi şi deodată ne-am avântat în spaţiu cu iuţeala 
fulgerului. În mai puţin de o secundă am fost lângă ea. Era împreună cu tata-mare şi cu unchiul 
Walter, pe care nu-l cunoscusem în timpul vieţii mele terestre, dar mi-am dat seama imediat că îl 
cunoşteam de pe când întrupat fiind, tata mă conducea, în timpul somnului, de multe ori la el." Într- 
un alt mesaj, entitatea adaugă detalii referitoare la momentul morții sale: „Au murit şi alți camarazi 
de-ai mei, ei însă, neputându-şi da seama că au murit, credeau că visează. Eu. mi-am dat seama 
imediat că am murit, dar nu-mi puteam explica acest fapt, pentru că vedeam la fel ca înainte. Înainte 
de a pleca în război, nu m-am gândit niciodată la condiţiile probabile ale lumii spirituale. În timpul 
şederii în tranşee, mi-a fugit gândul la Cer, dar nu-mi puteam imagina adevărul. Fireşte, aveam în 
cap descrierile din cărțile bisericeşti despre coruri şi harfe îngereşti. Dar ceea ce era de neînțeles 
pentru mine, după ce am murit, era faptul că mă vedeam şi simţeam absolut ca şi mai înainte, pe 
când în realitate eram o umbră, o ceaţă. 

De asemenea nu-mi puteam explica faptul că atunci când vă vizitam, vă vedeam pe toți ca pe 
o ceață, ca umbre. Imediat după moarte, când v-am vizitat acasă, v-am văzut ca şi când eram printre 
voi, dar mai târziu, treptat, voi îmi deveneaţi din ce în ce mai puţin corporali; acum vă văd 


asemenea unor corpuri diafane, adică vă văd aşa cum veți fi aici, ca spirite. Aici sunt foarte ocupat, 
şi aşa suntem cu toţii. Nu întrerupem lucrul nostru decât când ne simțim obosiţi. Să ştii însă că 
oboseala noastră este de altă natură decât a voastră. îți voi vorbi altă dată de ocupațiile mele. Pentru 
acum, noapte bună!" 

într-o altă comunicare, intervine spiritul ghid al acestui tânăr, care dă explicaţii referitoare la 
cele spuse de pupilul său. Iată comunicarea sa: 

„De îndată ce a fost lovit de o schiţă de obuz, fratele tău a ştiut că ora morţii a sosit pentru el. 
Necunoscutul i se prezenta teribil în spasmele agoniei sale. În momentul când îți comunica, a retrăit 
aceste grozave momente. De aici tresăririle convulsive ale mâinii tale, care te-au impresionat atât de 
mult. În fond, criza morţii este aceeaşi pentru toată lumea. Dar pentru un soldat ucis fulgerător, 
lucrurile diferă întrucâtva. 

Când a sosit momentul fatal, corpul eteric, care pătrunde trupul, începe să se desfacă de el, pe 
măsură ce vitalitatea se retrage. Procesul e asemănător cu acela al ieşirii fluturelui din crisalida sa. 
In timp ce corpul eteric se eliberează de trup, vin anumite entități spirituale, pentru a da ajutor 
spirituîui ce se destrupează. Este o naştere întocmai ca şi a unui copil în mediul terestru; şi aici e 
nevoie de o îngrijire, de ajutor. Fără acest sprijin, el s-ar simţi pierdut, dezorientat, înfricoşat. Or 
primul lucru este să convingi spiritul că nu e mort. În general, cu această misiune sunt însărcinate 
rudele noului sosit. 

Fratele tău ţi-a spus că s-a transportat imediat la Somerset, unde îşi văzu mama, copilul, soția 
Şi pe tine cu soţul tău. Voi încerca să-ți explic cum s-a petrecut acest fenomen. 

În momentul morţii, spiritul mai rămâne câtva timp impregnat de fluide umane, fluidele 
corpului vital. Aceasta înseamnă că el are încă raporturi cu lumea terestră. Părăsind trupul său, el 
rămâne învelit numai de corpul sufletesc. În aceste condiții este suficient ca el să se gândească la un 
loc oarecare, pentru ca să fie transportat la locul unde îl poartă dorinţa sa. Primul gând al fratelui tău 
a fost îndreptat cu mare iubire către soția şi micul său copil. El se găsi deci instantaneu la ei, şi fiind 
impregnat încă de fluide umane, a putut să-i vadă ca şi cu ochii fizici. 

Apoi, fratele tău ţi-a povestit: «Am văzut trecând pe dinaintea mea toate evenimentele vieții 
mele, constatând cât de rău m-am purtat». Este vorba de un fenomen foarte important al existenţei 
spirituale, care în general, precede sancţiunilor ce vor urma şi cărora trebuie cu toţii să ne supunem, 
în vederea corectării greşelilor noastre. Viziunea se desfăşoară înaintea noastră într-o secundă, dar 
ea ne apasă prin volumul său şi ne zguduie prin intensitatea sa. Atunci ne vedem aşa cum am fost, 
de la leagăn până la mormânt. N-aş putea să-ţi spun cum se produce acest fenomen, dar 
fundamentul lui rezidă din timpul existenţei noastre terestre. Toate acţiunile şi gândurile, bune sau 
rele, sunt înregistrate pentru totdeauna în eterul care impregnează organismul nostru. In definitiv, e 
un procedeu fotografic. 

Fratele ţi-a comunicat cum l-a întâlnit pe tatăl vostru. Toate acestea s-au produs într-o 
secundă a timpului vostru, dar fratelui tău, care calcula timpul după intensitatea evenimentelor, i s- 
au părut ore. La început nu l-a recunoscut, ceea ce se întâmplă des. Într-adevăr, destrupatul nu se 
aşteaptă să se întâlnească cu rudele lui; oricum, aspectul lor se schimbă. În general, o creştere a 
corpului spiritual există şi la noi. Un copil care părăseşte viaţa terestră creşte până atinge 
maturitatea, iar un bătrân redevine tânăr, până la punctul deplinei lui validități. Tatăl vostru a murit 
în plenitudinea vârstei adulte şi de aceea fiul său nu l-a recunoscut, pentru că au trecut prea mulți 
ani de atunci şi el a atins în lumea noastră o stare de o radiantă frumuseţe. îl recunoscu totuşi, când 
i-a vorbit. În lumea spirituală nu te poți înşela. 

O altă afirmaţie a fratelui tău e desluşită prin ea însăşi. El spune: «Puteam să văd ceea ce 
gândeau camarazii mei». Faptul acesta are loc în viaţa spirituală, pentru că transmiterea gândului 
este modul normal de conversaţie între entitățile spirituale. Când un pământean gândeşte, ideile se 
exteriorizează din fruntea lui şi iau anumite forme concrete, corespunzătoare ideilor sale, forme pe 
care toate entitățile spirituale ştiu să le citească. 

Fratele te-a informat că trăieşte cu tatăl său în locuinţa acestuia. Este absolut adevărat. Ți-am 
explicat altă dată, într-un alt mesaj, că în lumea spirituală gândirea şi voința sunt forţe prin care se 


poate creea orice doreşti. Gândirea e totul în lumea spirituală. Prin forța gândului unită cu voința, 
entitățile spirituale creează tot ce au nevoie." 

Ne oprim aici, pentru a nu da o extensie prea mare acestei expuneri. 

Am descris până acum comunicările unor entităţi spirituale care au dus pe pământ o viață 
morală obişnuită. Voi descrie acum cele comunicate de o entitate spirituală care s-a abătut din calea 
normală a vieţii. lată ce spune un nobil englez care nu era un om rău, şi totuşi şi-a dus viaţa în 
petreceri, ba chiar şi depravări. Comunicarea lui a venit prin doi mediumi, două persoane ce erau 
prietene, şi anume doamna Aimee Earle şi doamna Florence Dismore. 

într-o zi, pe când doamna Dismore cânta la pian, doamna Earlc - clarvăzătoare - îi atrage 
atenţia prietenei sale, că vede o entitate spirituală, având chipul unui om brunet. A doua zi, pe când 
cele două prietene erau din nou împreună şi comentau cele citite într-o carte a literaturii revelate, 
doamna Earle vede din nou aceeaşi fantomă, care părea că ascultă subiectul comentat de cele două 
prietene, şi venind vorba de persoana lui, se adresă celor două femei: „Dar eu nu sunt mort, iată-mă, 
sunt aici lângă voi". Spiritul ghid al doamnei Earle - care era de față şi totuşi invizibil tuturor -îi 
spuse să nu răspundă nici un cuvânt acelui spirit şi să continue să citească, făcând abstracţie de 
prezenţa spiritului. 

Spiritul ghid al noului venit în lumea cerească îl aduse aici ca să-l convingă că el într-adevăr a 
murit şi că acum se găseşte în lumea spirituală. După ce a înţeles noua stare şi lume în care se află, 
spiritul a fost convins să-şi destăinuie, ca o spovedanie, viața sa greşită. 

„De câte lucruri trebuie să te dezobişnuieşti când vii în noua existență! Oh, de câte, de câte! 
Dar cum să faci ca să te ridici? E târziu pentru mine, şi cu toate acestea am în jurul meu spirite 
generoase, care mă încurajează, întărindu-mi credința că voi vedea şi eu splendorile spaţiilor şi voi 
auzi armonia cerească. Acum nu mă mai simt egoist, ba chiar am o mare simpatie pentru toţi. Mi s-a 
aplicat un tratament energic, dar necesar. 

O secundă dn viața terestră mi-a fost de ajuns să mă sinucid. Căzusem la baza unei stânci. Un 
bloc se desprinse mai apoi de sus şi-mi strivi capul cu desăvârşire, fâcându-mă de nerecunoscut. 
Am fost identificat după hârtiile avute la mine. După aceea, am fost cuprins de întunericul cel mai 
profund. Am încercat să merg, pipăind prin întuneric. Nu zăream nici o lumină. O tăcere de 
mormânt era în jurul meii, ceea ce mă îngrozea. îmi părea însă că licăreşte în depărtare o lumină şi 
că prind anumite sunete muzicale. Mă întrebam: «Ce să însemne acestea?» Simţeam că înnebunesc, 
pentru că luptam cu necunoscutul. În fine, obosit, am căzut la pământ, într-o depresie morală de 
nedescris. Când mi-am revenit, m-am trezit - nu ştiu cum - lângă stânca unde era întins trupul meu. 
Am încercat să-l ridic, să-l înviu, dar am fost nevoit să mă îndepărtez, respins de mirosul care se 
ridica din el. îmi veni iarăşi ideea că trebuie să fiu nebun, fără să mă gândesc la eventualitatea 
morții mele fizice. Nu ştiu cât timp am rătăcit în jurul acestor stânci, dar în sfârşit, într-o zi 
«nebunia» mea ajunse într-o fază neaşteptată. Eram într-o casă, de unde nu puteam pleca, şi în care 
se aflau două persoane necunoscute. La început am ascultat muzică la pian, apoi, lectura unei cărți 
şi conversațiile care au urmat. Am aflat pe urmă că cele două doamne ştiau de prezența mea. 
Ascultam atent, aflând de la ele că omul posedă un spirit care continuă să trăiască şi după moartea 
trupului. îmi ziceam: «Ce absurdități vorbesc aceste doamne!» Dar deodată, cineva îmi face 
cunoscut că ceea ce se spunea era adevărat, şi că eu eram cel ce murise. Atunci m-am întrebat: 
«Cum? Eu sunt mort? Dar atunci unde mă găsesc? Ce am devenit?» 

De îndată ce m-am convins că am murit, lucrurile s-au schimbat. Eram înconjurat de spirite 
doritoare să mă asiste. Nu vă puteți face idee ce frământări se produceau în mine. Am întrebat: 
«Sunt mort? Dar mai curând mă cred nebun». Mi se răspunse: «Eşti mort, dar numai pentru lumea 
trupească, a percepțiilor fizice; eşti însă mai viu ca oricând, pentru că eşti în lumea spirituală. Acum 
te găseşti într-o altă lume. Asemenea ţie, şi noi am trecut prin asemenea crize ale morții, înainte de 
acomodarea la această lume. De îndată ce îţi vei da seama de noile condiții de existență, continuă 
progresul tău spiritual». 

Spre marea mea surpriză, eram informat că această adunare de spirite se reunise pentru a mă 
ajuta, şi că aceasta se făcea după intervenția unuia dintre vechii mei amici. Nu-mi trecea prin minte 
cine putea fi acel amic generos. Spiritele din jurul meu îmi spuneau că trebuie să reintru pentru 


câtva timp în mediul oribil de unde abia mă scoseseră, dar că o rază de lumină va străluci pentru 
mine, ca o stea de speranţă, care în fine mă va ajuta să ies din întuneric la lumină. 

După puţin timp, m-am regăsit în acelaşi mediu întunecat, dar o slabă luminiţă strălucea lângă 
mine şi deveni steaua mea polară. Cu cât o priveam mai mult, cu atât lumina sa părea că devine mai 
strălucitoare. Ea se arătă, când la dreapta, când la stânga mea, dar nu se stingea niciodată. N-aş 
putea calcula durata şederii în întunericul atenuat prin acea rază luminoasă. 

Parcă nu-mi vine să descriu evenimentele prin care a trecut sufletul meu! Prin bunătatea unui 
alt spirit - demn de Isus din Nazaret - spiritul meu se precipită în abisul remuşcărilor. Nedreptăţile 
mele s-au ridicat în fața mea ca o fantomă, care mă urmărea şi mă arăta ca fiind cel mai mare 
ticălos. Cu toate acestea, trebuie să-mi continui povestea, ca să vă puteţi face o idee despre puterea 
iubirii mediului spiritual. Nu există în lume decât o singură lege: Iubirea, care atrage iertarea. 

În fine, mă grăbesc să mă spovedesc. Iertaţi-mă, dacă puteţi; cât despre mine, nu-mi pot ierta 
ceea ce am făcut. Cel care a putut să mă ierte este cel mai sublim dintre oameni, iar generozitatea 
lui îmi sfâşie inima. Amicul pe care l-am trădat în viaţa terestră, pe care l-am părăsit pradă 
destinului său, făcându-l un proscris al societăţii, a chemat spiritele în jurul meu, ca să mă asiste. 
Am văzut cum aceste spirite s-au dat deoparte şi cum lin spirit avansa spre mine, surâzându-mi. L- 
am privit atent; el era - Ambrosie, amicul pe care l-am trădat! îmi întinse braţele, iar eu mi-am 
ascuns faţa în umărul său! Mă opresc; nu mai pot continua de emoție... destul pentru azi”. 

Ne oprim şi noi cu descrierea făcută de această entitate spirituală pentru a nu ieşi din subiectul 
nostru. Din această expunere constatăm că omul care a dus o viaţă plină de desfătări şi greşeli, omul 
care şi-a curmat firul vieţii, venind în lumea spirituală, este marcat cu fluide impure, de o calitate 
inferioară. Gândurile de ură şi răzbunare, clevetirea şi blestemul, ca şi fapta contra legilor morale şi 
divine, determină un sorb de fluide inferioare, care se încorporează în corpul sufletesc al spiritului 
greşit. Sosind în lumea cerească împovărat de această materie greoaie, spiritul nu are posibilitatea 
de a se elibera de ea decât printr-o suferinţă morală şi o durere corporală - de natură spirituală. De 
aici groaza de întuneric şi tortura prin frig sau flăcări arzătoare. Durerea este medicamentul, 
instrumentul care face ca spiritul, scânteia divină să aibă o vibraţie atât de înaltă, încât să provoace 
eliminarea materiei eterice ordinare. Treptat, spiritul se dezbracă, se scutură de această materie 
impură. De îndată ce s-a purificat, este atras în sus către nivelul gradului său spiritual. Timpul 
necesar acestei purificări nu se poate fixa. Unii stau puțin timp în această izolare, întuneric, foc sau 
gheaţă, iar alții stau secole. 

În continuare dau cuvântul unei alte entităţi spirituale, care îşi mărturiseşte impresiile 
primelor momente ale trecerii pragului morții. 

Cine nu a auzit de celebrul actor Rudolf Valentino? Acest distins artist în viața sa terestră era 
un medium scriitor şi văzător. Fiind în turneu în SUA, la New York, a trecut printr-o operaţie care 
s-a sfârşit cu plecarea lui în spațiu. 

Soţia lui Valentino, Nataşa Rambova, locuia în Franţa, lângă Nisa, unde făcea şedinţe cu 
mediumul american G. Benjamin Wehner, utilizat pe vremuri şi de teosoful Helena Petrovna 
Blavatski. Pe când Valentino era operat la una din clinicile din New York, la Nisa, soția sa Nataşa 
ținea o şedinţă în care se manifestă spiritul unei bune prietene a familiei Valentino, cu numele 
Jenny, comunicând că a stat tot timpul la căpătâiul muribundului, descriindu-i transportul şi 
operaţia. După o săptămână Nataşa primeşte o scrisoare de la sora ei aflată la New York, 
comunicându-i, printre altele, că Valentino în ultimele momente ale vieţii spunea că vede şi se 
întreţine cu fosta doamnă Jenny. In fine, însuşi spiritul lui Valentino a venit într-o altă şedinţă şi a 
confirmat că a fost asistat de Jenny în ultimele momente ale vieții sale trupeşti. 

Redăm acum comunicarea lui Valentino, despre felul cum a trecut pragul morții. 

„Pe când mă găseam în condiţii foarte grele, deşi nu ştiam că am să mor, am văzut fantoma lui 
Jenny. Am fost surprins de venirea ei şi cred că mi-am exprimat mirarea, spunându-i pe nume. Era 
înconjurată de o lumină de culoare roz, şi mă privea surâzând, întocmai cum făcea când era printre 
noi, mai ales când vedea că am nevoie de încurajare; apoi îşi întinse braţele către mine. Prin surâsul 
ei, părea că îmi spune: «Nu te mâhni că pleci». Viziunea dispăru în secunda următoare, dar am 


înţeles că va trebui să mor. Din acel moment aveam intuiţia că durata existentei mele terestre s-a 
sfârşit. Mă îngrozeam de acest gând, nu voiam să mor! 

O senzație ciudată mă cuprinse apoi, mi se părea că mă scufund în abis. Lumea mi se părea 
mai frumoasă şi mai plăcută ca oricând. Mă gândeam la lucrurile mele, care îmi plăceau atât de 
mult. Gândul îmi fugea la casa mea, la lucrurile şi animalele mele favorite. Diferite amintiri mi se 
îngrămădeau în minte, despre automobile, iahturi, bani, costume, călătorii. Totul îmi părea de mare 
preţ, iar gândul că voi părăsi toate acestea mă îngrozea. 

Aveam impresia îngreunării trupului meu, şi în acelaşi timp, ceva din mine devenea din ce în 
ce mai uşor, ca şi cum s-ar urca în aer dintr-un moment în altul. Timpul trecea. Ceva misterios şi 
necunoscut se arăta ochilor mei în depărtare. Mă simţeam scufundat în ceva imens, care îmi făcea să 
tremure sufletul. Sutele de proiecte propuse să le realizez mi se prezentau spiritului. Viziunea 
trecătoare, dar vie, a lui Jenny mă convinsese însă că nu voi mai putea materializa nimic din ceea ce 
plănuisem. Nu puteam uita surâsul ei încântător, braţele întinse către mine şi lumina spirituală care 
o înconjura. 

În mintea mea se prezenta confuz amintirea tuturor persoanelor cunoscute. Feţe, fețe şi iarăşi 
feţe. Erau persoane cunoscute doar de câteva zile, sau cu mult timp în urmă. Mă gândeam la veselii 
mei confraţi, la persoanele care îmi cereau ajutor, la cele aparţinând altei clase, venind la mine 
pentru nevoile lor. Am văzut figura Măriei, a lui Albert, a Adei, a tantei Tesje, a lui Schenk, a 
Muziei şi a ta. Apoi îmi veniră în gând amintiri în legătură cu tata şi cu mama. îmi văzui copilăria, 
şcoala, frumoasa mea Italie, primul meu voiaj în America, totul. Acest flux de amintiri îmi adormi 
suferințele. Evenimentele cele mai neînsemnate, cele mai ridicole, ale existenței mele se prezentau 
vii în mintea mea. Plăceri, nebunii, dureri, tot ceea ce făcusem în cursul vieţii mele sosea nechemat, 
nu ştiu de unde, pentru a face act de prezență. Toate acestea sfârşiră prin a mă ameti, şi, în fine, mi- 
am pierdut conştiinţa. 

Când mi-am revenit, operaţia chirurgicală se terminase. Toată lumea îmi surâdea şi mă 
încuraja. Trebuia să stau absolut liniştit, cu toate că aveam multe de întrebat. Deşi mă simţeam 
destul de tare, în cele din urmă zile ale vieţii aveam un sentiment inexplicabil de frică. Credeam că 
dacă aş putea să mă ridic şi să mă ocup de problemele neglijate, aş fi înlăturat această frică 
misterioasă. Natural, nu mi se permitea să mă mişc. Scrisoarea primită de la tine m-a încurajat. 
Aveam chiar o intuiție ciudată, că în curând te voi revedea şi că, dintr-un moment în altul, te voi 
vedea intrând în camera mea. Ghidul meu spiritual de moment, doamna H. Blavatski, îmi explică 
faptul că această senzație înseamnă că eu însumi voi veni să te văd. 

Mai târziu am fost cuprins de o mare greutate în respiraţie. Atunci am înțeles că sfârşitul mi se 
apropie. Ora extremă mă prindea prea repede. Nu cred, scumpa mea Nataşa, să mă fi cuprins frica 
de moarte, dar tremuram de necunoscut. Tu ştii că întotdeauna am fost neliniştit în fața. nesiguranţei 
unei situații. Atunci, draga mea Nataşa, am început să înţeleg că o schimbare se produce în ființa 
mea. îmi părea că se desprinde ceva din mine. Simţeam un fel de tragere, ca şi cum ceva din trupul 
meu era smuls, şi paralel cu această senzație îmi apăru tot cortegiul funerar: prohodirea, incinerarea 
sau înmormântarea - lucruri care îmi produceau oroare. 

Preotul sosi, ca o rază de lumină în întuneric. M-am spovedit, cu tot sentimentul de frică ce 
îmi provoacă fațada unei catedrale ce defila pe dinaintea ochilor. Mi s-a dat împărtăşania. La 
terminarea ceremoniei, mă simţeam deja departe de mediul terestru. Situaţia mea mentală se 
modificase. Biserica mă ținea ca şi o mână prietenă. Nu mai eram singur, nu-mi mai era frică. 

N-aş putea spune cât timp a durat această stare. În fine, am deschis ochii ca şi după trezirea 
dintr-un greu şi adânc somn, având în acelaşi timp sentimentul că sunt luat repede în sus. Eram 
cufundat într-o splendidă lumină albastră şi am văzut venind în întâmpinarea mea pe Black 
Feather!, pe Jenny şi pe mama mea. Eram deci totuşi viu! 

Acestea sunt, draga mea Nataşa, primele mele impresii când am trecut pragul morţii." 

Într-o altă comunicare, Valentino îşi continuă povestea. 

„Era în ziua când trupul mi-a fost transportat la locaşul său cel din urmă. Se vedea deja o 
slăbire a interesului publicului, față de persoana mea. Dar după ce trupul îmi era depus în mormânt 
şi jurnalele au încetat să se mai ocupe de mine, am încercat un sentiment de singurătate 


nemângâiată. Mă revoltam împotriva destinului, care m-a smuls din apogeul gloriei mele. Mi se 
părea că arta nu mai poate exista de aici încolo fără mine. Acum râd de mine, de naivitatea de a 
crede că dispariţia lui Valentino ar produce un doliu ireparabil pentru artă. 

Eram în mediu terestru, mă plimbam pe Broadway. Această stradă îmi părea atât de reală şi 
mă simţeam atât de viu, încât uitasem starea în care mă aflam. Dar nimeni nu-mi acorda nici o 
atenție. Mă vedeam şi vedeam atât de reali oamenii, încât nu puteam să desluşesc marea schimbare 
produsă în mine. Mă plictiseam de atâta plimbare printre trecătorii atât de grăbiţi, care păreau toți 
hotărâți să mă îmbrâncească. La un moment dat, venii piept în piept cu o femeie. Ea îngălbeni şi se 
strânse lângă domnul care o însoțea, strigând: «Dumnezeul meu, de unde veni suflarea aceasta atât 
de înghețată pe care am simţit-o?» Această exclamare mă înfurie. Aşadar moartea mă schimbase 
într-o suflare glacială? 

M-am îndreptat către un grup de actori de teatru, care se găseau în colţul Străzii 47, aproape 
de teatru. Luând pe unul de braţ, îi strig tare: «Sunt Rudolf Valentino!» Dar omul meu nu auzi şi nu 
simți nimic. El continua să discute şi să râdă cu celălalt. Nu-ţi pot spune ce resentiment mă cuprinse 
atunci! Aş fi plâns de durere şi ciudă. Dar orice revoltă era de prisos. 

Deodată, îmi amintesc de tine, de scrisoarea ce mi-ai trimis-o când eram grav bolnav, ca şi de 
telegrama Muziei şi a unchiului Dick. Pe când mă gândeam astfel, mă simt atins de braț. M-am 
întors, lângă mine era o femeie cu forme matronale, cu ochi inteligenți şi generoşi. Nu voi uita 
niciodată vocea sa dulce şi încurajatoare, care, cu hotărâre impetuoasă, îmi spuse: «Condamnare la 
flăcările infernului ţi-a prezis biserica. Vino cu mine! Nimic nu e adevărat din ceea ce ţi s-a infiltrat 
în spirit de către reprezentanții confesiunii creştine. Sunt nişte sărmani orbi. Tu ai nevoie în acest 
moment de un ghid. lată-mă! Am fost în viața terestră H. P. Blavatski», şi zicând aceasta, mă luă cu 
ea. 

Mi-am pierdut cunoştinţa, după care mă trezesc în salonul unchiului Dick. Era noapte. Scările 
vilei erau luminate. Ghidul meu era pe prag şi îmi făcu semn să avansez. Am trecut împreună prin 
mai multe odăi cunoscute şi am ajuns în camera Muziei. Tu erai cu ea. În fața voastră era Georges 
Wehner, dormind adânc într-un fotoliu. Doamna Blavatski îmi spuse: «Acum poţi vorbi cu ai tăi». 
Astfel am început să comunic cu tine." 

O anumită categorie de entităţi spirituale rămân legate de mediul unde au trăit, devenind 
adesea spirite turbulente sau fantome. Multe spirite nou venite, în lumea spirituală, nu rezistă 
comoţiei mentale provocată de schimbarea produsă. Ca urmare, printr-un efect al ignoranței lor, al 
fricii, al resentimentului avut - deoarece au fost smulse din lumea materiei, lumea plăcerii pe care 
atât de mult o iubeau - vor petrece mult timp jos, la suprafața pământului, vizitând locurile pe unde 
au trăit. Prin urmare - din cauza concepțiilor false, a ataşamentului față de materie şi a pasiunilor lor 
terestre - ele se găsesc în pătura roşie, cea mai joasă a atmosferei fluidice a pământului, în afara 
lumii fizice şi totuşi prin lume. Aceşti nenorociți sunt cei cărora li s-au dat numele de spirite 
rătăcitoare, despre care se vorbeşte atât de mult în experienţele mediumice inferioare. Unele din 
aceste spirite rătăcitoare sunt atât de neclintite în încăpăţânarea şi felul lor de a gândi pământean, 
încât sunt adevăraţi orbi, care în acest răstimp nu au posibilitatea avansării spirituale. Ceea ce e mai 
rău este faptul că aceste nefericite spirite rămân alipite lumii pământene timp de mulți ani, şi uneori 
timp de secole. 


1 Entitate spirituală care a primit misiunea de a fi ghidul spiritual al lui Valentino, în activitatea sa de 
medium. Ultima întrupare a lui Black Feather a fost în India. 


Concluzii 


De zeci de ani se fac diferite observații, se experimentează şi se adună material referitor la 
manifestările spirituale. Azi, numărul manifestărilor spirituale înregistrate este atât de mare, iar 
numărul celor care le-au analizat şi sintetizat este atât de impozant, încât doar aceia nu se 
încredinţează de valoarea revelaţiilor venite de dincolo de vălul lumii fizice, care închid ochii şi nu 


vor să vadă, care îşi astupă urechile şi nu vor să audă. Este inadmisibil ca omul să manifeste 
ignoranță față de modul cum moare trupul său, faţă de sentimentele şi senzațiile resimţite de 
entitățile spirituale, când trec în lumile spaţiale. 

Examinând seriile nesfârşite de mărturisiri ale entităţilor spirituale ce şi-au dezbrăcat trupul, 
se constată o concordanţă între ele, confirmându-se unele pe altele. Nu se poate admite ca persoane 
inculte sau necunoscătoare ale fenomenelor spirituale, din ţări şi timpuri diferite, să se concerteze 
între ele şi să debiteze - conştient sau din subconştientul lor - despre fenomene identice, referitoare 
la existența omului dincolo de hotarele morţii. Când entitatea ce comunică dă probe - prin 
comunicările ei personale şi intime, neştiute de nimeni - că într-adevăr, ea este fosta personalitate 
terestră, şi când ea, ca şi alte entități spirituale, descrie aceleaşi fenomene, petrecute şi resimţite în 
lumea invizibilă, o minte rezonabilă, dezbrăcată de orice idee prestabilită, nu poate să nu admită 
realitatea lor. 

Din enumerarea acestor câteva cazuri, se poate constata că există fenomene fundamentale - 
care se produc în mod constant, indiferent de gradul evolutiv al entității spirituale ce se destrupează, 
şi există fenomene secundare - care se produc sau nu, în funcţie de evoluţia spiritului trecut în 
lumea spaţială. 

Fenomenele fundamentale prin care trece entitatea spirituală după părăsirea vieții terestre 


sunt: 

l. La început, nu crede că trupul său a murit; 

2:; Se vede om, ca şi mai înainte; 

3. I se derulează panorama întregii vieţi terestre; 

4. Este întâmpinată de rude sau prieteni; 

5. Cade într-un somn; 

6. Sesizează că lumea unde a sosit este splendidă sau întunecoasă, conform faptelor 
sale; 

Ti: Observă că lumea cerească este substanțială, reală şi asemănătoare ca aspect cu cea 
terestră; 

8. Constată că entitățile spirituale comunică între ele prin gândire - limbajul spiritual; 

9. Remarcă faptul că gândirea este forța creatoare a lucrurilor şi fenomenelor; 

10. Vede că entităţile spirituale străbat spaţiile, ca gândul, în sus sau împrejurai 
pământului; 

11. Constată că potrivit condiției lor morale şi evoluției lor intelectuale, entitățile 


spirituale gravitează automat către nivelul spiritual corespunzător. 


Fenomenele de ordin secundar prin care trece entitatea spirituală după părăsirea vieții terestre 
sunt: 

l. După ce-şi vede trupul întins rece şi palid pe pat, observă că arc un corp eteriform; 

2, Constată că după cum în lumea trupească nu există doi indivizi absolut identici, tot 
aşa două entităţi spirituale nu pot să treacă în mod absolut prin aceleaşi fenomene spirituale, fiind 
vorba de diferite grade evolutive; 

3. Două duhuri care au trăit pe pământ împreună ca soți, se vor duce fiecare în nivelul 
lor spiritual, dar pot să se întâlnească şi să-şi comunice ideile şi sentimentele de câte ori doresc; 

4. Cu toate că orice entitate spirituală poate crea prin puterea gândului său, marile 
creații sunt rezervate doar anumitor ierarhii de spirite specializate; 

5. Entitățile spirituale dominate de pasiuni umane rămân totdeauna legate de mediul 
unde au trăit, un timp mai scurt sau mai lung, după intensitatea pasiunii lor. În general, moartea 
fizică nu le produce nici o schimbare în înțelegere, de aceea ele se cred tot pământeni, cred că 
trăiesc tot printre oameni trupeşti. Dintre aceste spirite sunt. şi cele ce bântuie anumite locuințe; 

6. Durerea sfâşietoare a celor rămaşi pe pământ îi produc torturi groaznice şi din 
această cauză nu poate să intre în relaţie cu ei. În acelaşi timp, este reţinut la suprafața pământului, 
nepermițându-i-se să se ridice la nivelul corespunzător evoluției sale; 


7. Văzându-se singură, se înspăimântă, dar imediat aude o voce sosită de departe. Este 
vocea unui spirit amic, care simțind din depărtare neliniştea sa, vine să-i vorbească şi să-l sfătuiască. 

Din toate aceste afirmații se relevă cât de numeroase taine există în operele Creatorului, pe 
care omul nu le cunoaşte şi nici nu caută să le afle. El se alipeşte cu toată puterea sufletului de 
lucrurile pământeşti, trecătoare precum fumul, uitând că e un musafir al pământului, al acestei 
forme de viaţă trupească. 


Judecata, viaţa şi ocupaţia duhului 


Judecata duhului 


Întrupându-se ca om pe pământ, entitatea spirituală sau duhul îşi duce viaţa săvârşind uneori 
fapte bune, dar, de cele mai multe ori - fapte necugetate. În înţelepciunea Ei, Divinitatea a socotit că 
nu e bine ca greşelile comise de un duh în decursul întrupării sale să i se înscrie mereu în cartea 
vieţii, pentru că el are deja acumulate destule crime, minciuni, pasiuni şi alte greşeli din viețile 
trecute. Duhul s-a întrupat să lichideze sau să corijeze o parte din ele, dar dacă se adună greşeli noi 
în cartea vieţii sale, nu va mai putea să le achite niciodată. Prin urmare, Divinitatea a hotărât ca 
multe din greşelile comise de un om trupesc, în decursul unei vieți, să fie plătite chiar în acea viaţă. 

Prima judecată a duhului are loc în timpul vieții sale terestre. La câteva ceasuri sau zile de la 
greşeala comisă, duhul este chemat sus, în faţa unui Tribunal compus din cei trei superiori ai 
marelui grup din care face parte - grupul german, latin, slav etc. În faţa acestui For de prim grad, 
apare spiritul culpabil şi acuzatorul său. Acuzatorul îşi formulează plângerea contra fratelui său, 
care i-a adus o critică nedreaptă, o pierdere nemeritată, o suferință nemotivată etc, şi cere ca Justiţia 
divină să-i dea satisfacție. Inculpatul este însoţit de dreptaşul său, care a văzut şi auzit tot, asistând 
ca martor al Divinităţii. Vinovatul nu-şi poate nega fapta, ci cel mult caută să o motiveze, pentru că 
patru martori glăsuiesc împotriva sa. Astfel fapta este înscrisă în perispiritul greşitului, este 
cunoscută de dreptaşul său, de dreptaşul victimei, şi, în plus, e fotografiată în arhiva eterică a 
Pământului. Aşadar, negarea este imposibilă, cel mult acuzatul caută să se scuze. Examinând 
împrejurările, judecătorii apreciază gravitatea faptei, iar Legea divină, cerând ca nimeni să nu se 
facă judecătorul semenului său, dictează o pedeapsă mai mare ori mai mică. 

Către dimineaţă, duhurile se coboară în trupurile lor şi nici unul dintre ele nu ştie ce s-a 
petrecut în acea noapte, sus în spațiu. Dar în zilele următoare, anumite forţe execută sentința asupra 
culpabilului şi el cade greu bolnav, are o pierdere oarecare, ori suferă moralmente din cauza unei 
acțiuni făcută contra persoanei sale. Cu alte cuvinte, omul trece prin zile grele, în care sufletul îi 
este zdruncinat din seninătatea, pacea şi mulțumirea lui. 

În general, aceste pedepse nu sunt de lungă durată şi nici atât de drastice, încât să schimbe 
prea mult destinul. Este ca şi cum s-ar ţese o pânză şi, din timp în timp, un nod apare în urzeală sau 
bătătură şi pânza iese cu mici noduri. Cu alte cuvinte, viaţa îşi urmează firul trasat, orânduit 
dinaintea întrupării duhului, dar în decursul ei intervin lacrimi şi suferinţe, care sunt fructul 
greşelilor actuale ale duhului. Aşadar, în decursul vieţii trupeşti, duhul se prezintă de multe ori în 
fața Juriului suprem al marii colectivităţi din care face parte, plătind greşelile comise în această 
viață. 

Dar în fine, aţa de pe mosorul vieții s-a terminat, ziua plecării a sosit şi duhul trebuie să-şi 
părăsească locuinţa de lut. După încetarea vieții terestre, duhul e luat de ghidul său, urcat în fața 
celor trei superiori ai grupului său, care examinându-l sumar, dau o sentință provizorie, ordonând în 
ce nivel va locui pe durata şederii sale în spaţiu. După aceea e luat de ghid şi coborât la suprafața 
pământului, pentru a sta o vreme în preajma celor dragi, consolându-i, conducându-le paşii, 
corectându-i şi încurajându-i. Cu această ocazie, el asistă la înmormântarea trupului său, 
observându-Şi trupul pe care l-a animat şi cu care a gustat toate plăcerile lumii trupeşti. După 
aproximativ 42 de zile - timp în care se purifică în sferele inferioare - duhul îşi ia zborul şi se înalță 
în nivelul desemnat, conform hotărârii superiorilor grupului său. După o şedere mai scurtă sau mai 
îndelungată in spațiu, timp în care a luat cunoştinţă de tot trecutul său, superiorii săi decid coborârea 
la o nouă întrupare. 

În vederea stabilirii noii forme de viață, duhul va fi prezentat înaintea Forului suprem al 
Pamantului. Pentru desfăşurarea acestei judecăţi, ghidul său îl prezintă în fața celor trei superiori al 
Pământului, superiorii îngerilor care conduc evoluţia globului, cu tot ce se află pe el. Acest Juriu 
suprem al Pământului este prezidat, de la distanță, de Stăpânul sistemului solar. Juriul Pământului 
examinează toată viaţa duhului candidat la reîntrupare - binele şi răul făcut de el, şi examinarea sa 


este văzută, auzită şi ştiută, chiar în acel moment, de Guvernatorul solar. In fine, Domnul, stând pe 
tronul Său solar, pronunță sentința care este transmisă mental, de la distanță. 

După gradul de evoluţie al duhului putem spune că există două moduri în care decurge 
judecata. 

Dacă duhul ce se va întrupa este de un ordin inferior, cei trei superiori ai grupului său expun 
fulgerător viaţa lui umană, faptele luminoase şi petele întunecate ale existenței sale. Judecata este 
audiată de Domnul din tronul Său solar, şi de Juriul suprem al Pământului. Sentința se dă de 
Domnul şi este pronunțată de preşedintele Juriului suprem al Pământului format din trei entități 
angelice, înconjurat de 9 asesori şi 27 delegaţi, toţi îngeri, aparținând Forului suprem al Pământului, 
compus din 39 de sfinte duhuri angelice. 

Entitatea candidată la întrupare care aparține unei trepte evolutive superioare, fiind conştientă 
de puterea legilor cereşti şi cunoscându-şi acum, ca duh - după o analiză îndelungată - toate 
greşelile, îşi alcătuieşte singură planul noii vieţi terestre, prin care să-şi achite datoriile sau să-şi 
repare greşelile, din alte vieţi. Înfăţişându-se în faţa Forului suprem - format din 39 de îngeri, sfinte 
duhuri ale Adevărului şi Domnului suprem şi nevăzut - duhul decis să se întrupeze îşi prezintă 
planul întocmit pentru noua sa viață trupească. Stăpânul sistemului solar, examinând planul şi 
găsindu-l bun îşi dă binecuvântarea, iar Juriul suprem al Pământului, prin preşedintele său, în 
numele Celui de sus, pronunță Amin, adică: Să fie aşa precum tu ai dorit. 

Spiritele inferioare nu au discernământul necesar întocmirii unui destin nou prin care să-şi 
achite datoriile şi să repare greşelile comise împotriva părinţilor, copiilor, fraților, semenilor. Nu e 
uşor să alcătuieşti o formă nouă de existență pământească, în care angrenajele să fie astfel făcute 
încât să satisfacă, dintr-o dată, mai multe exigente, şi să realizeze mai multe reparaţii. De aceea; în 
asemenea cazuri, cele trei sfinte duhuri supreme ale grupului de care aparţine duhul examinează 
trecutul vieţii sale, adună faptele, le elimină pe unele, le preferă pe altele, pentru a fi reparate cât 
mai multe din datorii sau supărări, şi în fine, din totalul lor alcătuiesc un nou destin, pe care duhul 
inferior îl primeşte, i se supune, cunoscând înalta înțelepciune a celor care au examinat şi hotărât. 
Judecata fiind făcută, duhul e coborât de ghidul său în nivelul cuvenit gradului său evolutiv, şi de 
acum, până la viitoarea sa întrupare, face următoarele trei lucruri capitale: 


l. îndeplineşte misiunea primită de la superiorul grupului său; 
2; asistă la conferințele-lecții ale superiorilor săi, pentru a învăța noi taine cereşti; 
3. pregăteşte viitoarea sa viață pământească, căutând duhurile împreună cu care se va 


întrupa, încheind cu ele anumite înțelegeri. 

Prin urmare a doua judecată se face între două întrupări ale duhului. 

În fine, a treia şi cea mai înfricoşătoare judecată are loc când s-a terminat ciclul, pentru care a 
venit o entitate la şcoala planetei noastre. Ea arc loc aproximativ după 26.000 de ani de existenţă pe 
acest glob. Pe parcursul celor 26.000 de ani, entitatea spirituală şi-a dus existenţa când pe pământ - 
ca om trupesc, când în Cer - ca om ceresc sau duh spaţial. În scurgerea acestui timp, omul a trăit 
sute şi mii de vieți. Unele din ele au fost mai bune, altele mai zbuciumate, unele mai înțelepte, altele 
pline de ticăloşii. Dar, în fine, legea evoluţiei l-a împins mereu mai sus. Timpul trece încet, dar 
secolele se înşiră, şi iată că a sosit finalul şcolii planetare. Acum se face marea alegere, acum are loc 
marele examen al acestei existenţe ciclice de aproximativ 26.000 de ani. 

Pentru acest examen, amănunțit şi nepărtinitor, însuşi Guvernatorul solar se coboară din 
Tronul măririi Sale şi înconjurat de Juriul Său solar, compus din sfintele duhuri angelice solare, 
vine spre Pământ şi îşi stabileşte Judecata în atmosfera fluidică a Lunii noastre. La această Judecată 
divină asistă fără consultare Juriul Pământului, format din marile entități conducătoare ale planetei 
noastre, care de acum nu mai au nici un cuvânt, ele asistând doar ca simpli martori la sfânta şi 
divina Judecată. Unul câte unul, duhurile Pământului, care au terminat ciclul şederii lor pe această 
planetă, trec pe dinaintea Domnului şi a îngerilor Săi. Negrăita ştiinţă a Divinului solar vede 
meritele fiecăruia, şi cei buni şi drepţi sunt trecuţi la dreapta Lui, iar cei nevrednici la stânga. 
Entităţile spirituale tremură din toată fiinţa lor, stând în fața Divinului solar, la Judecata făcută în 
numele Tatălui ceresc. Înfricoşate sunt sufletele lor, căci ştiu că dreaptă e Judecata Celui care 


străluceşte cu o lumină orbitoare în faţa lor. Acum văd toată grozăvia conduitei lor, cât au stat pe 
acest glob. 

Cei care au dus o existenţă din bine în mai bine, vor fi conduşi de îngerii solari pe o altă 
planetă, mai avansată, iar cei care au stagnat, din existență în existenţă - opunându-se curentului 
evolutiv, prin liberul lor arbitru, rău aplicat - vor fi luaţi de alţi îngeri şi duşi pe o planetă inferioară 
a sistemului nostru. Aici duhul leneş se va trezi din toropeala sa şi nu va mai ignora legile cereşti şi 
omeneşti. Insă, de multe ori, aceste duhuri sunt duse pe un alt soare, daţi în primire Guvernatorului 
altui sistem, pentru a fi repartizați pe una din planetele acelui sistem, de o evoluție asemănătoare cu 
a Pământului nostru. 

Entităţile spirituale rămase în urmă cu evoluţia lor nu mai pot fi reținute în jurul Pământului, 
pentru că în locul valului de spirite de care aparţin şi care trebuie să plece, soseşte un alt val de 
duhuri, de pe o altă planetă, inferioară Pământului, val sosit aici să-şi facă noua şcoală ciclică, 
planetară, superioară celei precedente. Astfel, val după val, pleacă, şi alte valuri de duhuri sosesc. 
Acest ciclu se va repeta miliarde de ani, până ce planeta noastră va ajunge la finele existenței sale. 

Aproximativ la fiecare 26.000 de ani are loc, în faţa divinului nostru Stăpân, marea Judecată, 
de care vorbeşte şi Sfânta Scriptură. 

Prin urmare, pe acest glob terestru, omul trece prin trei feluri de judecăţi: 


l. judecățile din timpul unei întrupări; 
2; judecățile de după fiecare întrupare; 
3. Judecata divină de la finele şcolii planetare. 


Doamne, dă tărie sufletului meu să nu mai greşesc, şi astfel să nu mă ruşinez, de faptele mele, 
în fața gloriei Tale! Fă Doamne, ca sufletul meu să fie conştient de Legile Tale, ca astfel să mă 
întorc cât mai curând în sânul Tău, de unde am purces cândva, în noaptea adâncă a miliardelor de 
ani. Amin. 


Viaţa duhului în spațiu 


După ce şi-a părăsit trupul şi corpul vital - corpuri aparținând globului pământesc - o perioadă 
duhul are forma corporală asemănătoare cu a omului trupesc. Se vede pe sine şi mai vede un altul 
întins pe pat, galben şi nemişcat, care seamănă nespus de mult cu el, parcă s-ar vedea într-o oglindă. 
Caută să înţeleagă şi nu poate să se lămurească. Doar spiritul evoluat, părăsindu-şi haina de lut, 
înțelege că el nu moare niciodată, iar cel de pe pat nu e decât veşmântul său. 

Curând, şi duhul evoluat şi cel mai puțin evoluat cad într-un somn adânc, când nu mai ştiu 
nimic de ei. Acest somn ține la unele duhuri câteva zile, la altele câteva luni, dar sunt cazuri când 
durează un an, doi. Somnul acesta este indispensabil, oferind duhului posibilitatea să se odihnească, 
să-şi refacă forțele pierdute prin efortul desprinderii de corpul său fizic. Prin urmare, se petrece un 
fenomen asemănător cu somnul noului-născut, care obosit de presiunile şi durerile expulzării din 
matricea mamei sale, are nevoie să doarmă pentru a se reface şi obişnui cu noua lume unde a sosit. 
După un timp, mai scurt sau mai lung, duhul se deşteaptă şi îşi începe noua carieră de om spaţial. 

Unele entități spirituale sunt înconjurate de duhuri cunoscute şi înțeleg pe deplin noua situație. 
Altele însă, chiar şi după acest repaus, nu pot să-şi dea seama unde sunt. Ar întreba, şi nu văd pe 
nimeni în jurul lor. Aceste duhuri - al căror perispirit este încă impur, adică îmbibat cu materie 
vitală - simt necesitatea să se coboare la suprafaţa pământului, şi pe firul legăturilor eterice revin 
acasă, unde îşi găsesc familia şi semenii, în toiul activităţii. Văzând la fel cum vedeau pe vremea 
când aveau un trup, văzându-se şi simțindu-se pe sine, se cred vii, trăind printre oamenii trupeşti. 

La omul simplu sau neştiutor ideea morții este legată de ideea unei pieiri veşnice, dar 
constatând că trăieşte, văzându-se încă viu, el se crede om pământean. Târziu desluşeşte că totuşi a 
trecut în ceata celor de sus. Aşa de exemplu, vrea să ia un obiect din casa lui, să-l aşeze în altă parte, 
şi constată că mâna îi trece prin acel obiect. Se adresează soției, copiilor, dar, cu mirare, vede 
indiferența lor, parcă ar fi surzi. E normal să nu-l audă, pentru că vorbirea lui este eterică, spirituală, 
diferită de cea sonoră a oamenilor trupeşti. 


De multe ori s-a întâmplat ca un astfel de duh să sosească la şedinţele de comunicări cu 
entităţile cereşti, şi întrebat de un om trupesc ce mai face, răspunde, că e foarte ocupat, că îşi 
construieşte o casă nouă. Nu ştie că a murit şi că în lumea cerească nu mai are nevoie de haine, 
mâncare şi adăpost. El cară cărămizi, le îmbină cu var şi vede cum treptat se înalță zidul său. Toate 
acestea sunt realităţi - dar realităţi eterice, construite cu puterea gândului său şi din materia eterică 
ce umple universul; construcții vremelnice, ce dăinuiesc doar până când gândul său are astfel de 
Preocupări. Asemenea acte, similare cu cele terestre, sunt foarte numeroase şi frecvent executate de 
locuitorii sferelor inferioare ale Cerului. 

Duhul inferior umblă, dar constată că pluteşte deasupra pământului şi nu mai are nevoie de 
mişcarea picioarelor. Când vrea să se ducă undeva, se şi pomeneşte ajuns acolo, în virtutea dorinței, 
care îl proiectează cu viteză în locul dorit. Sosind acasă, vrea să deschidă uşa dar constată că a 
trecut prin ea şi se află în mijlocul camerei. Un şir de asemenea experienţe face lumină în mintea 
lui, şi de la o vreme îşi dă seama că nu mai e printre cei „vii" şi că acum e în ceata „morților"”. Iată 
pentru ce este de mare folos pentru om, ca încă de pe când se află în lumea trupească să studieze 
fenomenele spirituale, fie că le crede, fie că nu, pentru ca atunci când va trece pragul morții şi se 
găseşte în lumea de dincolo, să-şi amintească de cele citite, şi astfel să nu mai rătăcească vreme 
îndelungată, făcând şcoală şi ajungând târziu la cunoaşterea Adevărului. 

Repet, ca să fie bine lămurit. Lumea cerească, invizibilă pământenilor, nu se află într-un 
anumit loc din spaţiile universului, ci este chiar în jurul pământului. Ea este orânduită în diferite 
nivele, sfere sau zone, populate de duhuri după vechimea şi meritul lor. 

Acel om care a dus pe pământ o viaţă vecină cu a animalului, uneori chiar şi mai rea, pentru 
ca s-a afundat în mocirla pasiunilor degradante, la trecerea sa în lumea cerească îşi va continua 
existența tot atât de mizerabil ca şi pe pământ, căci va locui în stratul inferior al Pământului, în 
eterul cel mai grosolan din jurul pământului. El va simţi sete, va suferi de foame şi va avea dorinţe 
bestiale, dar cum nu mai are trup, şi deci posibilitatea de a le satisface, va suferi grozav de mult, 
rătăcind fără ţintă în spaţiu, în sfera corespunzătoare purității şi evoluţiei sale. Se coboară la 
suprafața pământului, frecventând cârciumi, baruri, cluburi, case de toleranță, abatoare etc, adică 
locuri unde se exercită acţiuni, pe care firea şi josnicia sa le mai doreşte. În aceste locuri se alipeşte 
de câte un om, şi prin sugestii, îl îndeamnă să se afunde şi mai adânc în viciu, simțind astfel o 
satisfacție directă - prin emanaţiile primite, şi indirect - prin plăcerea de a ispiti şi pe altul să fie 
pătimaş ca el. Ducându-şi astfel vreme îndelungată o viaţă netrebnică, el devine un spirit malefic, 
un demon al bietului om trupesc, slab în voința şi judecata sa. 

Omul care a dezertat din fața unei vieţi grele, pline de amărăciune şi suferință - destin 
acceptat de el înainte de a se naşte, ori omul care din ură a suprimat viața unui semen al său, când se 
va deştepta la viața spaţială, se va găsi înconjurat de o ceață fluidică, neagră ca noaptea cea mai 
întunecată, simțind un frig care face să-i tremure toată ființa, până la exasperare. Umblă ca orbul 
prin spaţiu, nevăzând feeria fluidelor, nevăzând pe nimeni. Starea aceasta poate să se prelungească 
sute de ani, până când îi va deveni atât de chinuitoare, atât de insuportabilă, încât va striga: „O, 
Doamne! de eşti pe undeva, scoate-mă din acest chin!" La apelul său către Divinitate, un glas se va 
auzi curând lângă el, şi îi va spune: „Frate, ai greşit, ai încălcat Legile în fața cărora se pleacă tot 
universul. Roagă-te şi ți se va uşura starea." La îndemnul acestui binevoitor, duhul greşit înalță o 
rugă fierbinte de iertare, la care Divinitatea răspunde prin trimiterea unei raze fluidice, risipind ceața 
întunecată. Duhul începe să vadă în jurul său şi astfel nu mai rătăceşte la voia întâmplării prin 
spaţiu. 

Ducându-şi viața pământească în preocupări numai materiale, trăind numai pentru el şi 
considerând rugăciunea ca un act inutil şi pierdere de vreme, când va reveni în lumea veşnică, omul 
va pluti în prima perioadă a vieții spirituale în nivele apropiate pământului, în sfera unde îşi duc 
viaţa eterică şi sufletele animalelor, care au nevoie de o scurtă, şedere în spaţiu. Sufletul plantelor 
nu stă decât foarte puţin timp în spațiu, deoarece se coboară curând în trupul noii plante. Duhurile 
animalelor vor avea însă o atitudine duşmănoasă, văzând în acel duh pe cel care le-a urmărit cu ură 
şi le-a ucis cu lăcomie pentru a le devora. Astfel, şederea duhului uman în acest nivel este plină de 


groază. Din fericire pentru el, pe parcursul timpului şi pe măsura rugii sale de a fi scăpat din aceasta 
sferă a groazei, se ridică în nivelul corespunzător gradului său evolutiv. 

În timpul şederii lor prin spaţiu, entităţile spirituale mai evoluate duc o viaţă de studii, de 
analize şi concluzii. Ele sunt foarte active, circulă în toate direcțiile sferei lor, adunându-se pentru a 
discuta diferite probleme cereşti sau omeneşti, prin care înțeleg creaţia şi fenomenul vieţii. Aşadar 
fiecare duh îşi are ocupaţia sa şi este preocupat de ceea ce îi place. Duhurile sunt cu atât mai 
fericite, cu cât se află în nivele superioare, cât mai depărtate de suprafața pământului. Fericirea le 
este provocată de vibrația, culoarea şi muzica fluidului sferei unde viețuiesc. 

În stare normală, când nu este pedepsit, duhul nu simte nici cald, nici frig, deşi are noţiunile 
acestea de la oamenii pământului şi din amintirile lui, de pe când avea trup. Este însă impresionat de 
umezeala aerului, când se coboară la suprafaţa pământului cu scopul îndeplinirii unei anumite 
misiuni, întrucât apa are proprietatea de a absorbi fluidele ce compun corpurile sale. 

În lumea fizică, ochii omului nu văd decât exteriorul corpurilor. Ochiul spiritului - reprezentat 
prin întregul său corp spiritual - vede şi exteriorul şi interiorul oricărui obiect, adică privirea fluidică 
a duhului străbate din exterior spre interiorul oricărui obiect, şi se poate opri să observe la nivelul 
unde intenţionează să vadă mai bine. 

Iată un ceas de buzunar. Ochiul omului vede doar capacele lui, sau un capac şi o lentilă, sub 
care se observă cadranul şi cele două indicatoare. Spiritul vede prin cadran şi rotițele, până dincolo 
de capacul opus. Rotiţele le vede nu numai suprapuse, ci pe fiecare în parte, căci fiecare piesă e 
străbătută de vederea sa şi se poate opri la una din rotițele pe care vrea să o examineze mai de 
aproape. 

Omul trupesc priveşte o carte. El vede numai coperta de carton a acestei cărți. Duhul, privind 
aceeaşi carte, cu vederea sa străbate coperta de carton şi rând pe rând toate filele, până la cea din 
urmă. Dacă doreşte, se poate opri cu vederea sa la pagina 75, de exemplu, şi poate în acest caz să 
citească, rând cu rând, tot ce stă scris pe această pagină, fără ca această carte să fie deschisă şi fără 
să fie scoasă din raftul bibliotecii unde se află. 

Omul nu poate vedea decât vibraţiile cele mai rare şi mai lente ale lumii fizice în care se află. 
Duhul, ajuns în lumea spaţiilor, vede vibrația celulei nervoase, mişcarea miceliilor dintr-o celulă, 
vibraţiile diferitelor categorii de fluide, şi aura din jurul tuturor lucrurilor şi ființelor. Orice gând, 
dar mai ales orice discuţie despre cel plecat din planul fizic, provoacă o vibraţie a fluidului din jur, 
vibraţie care propagându-se prin spaţiu penetrează duhul, luând cunoştinţă că cei dragi sau prietenii 
săi, vorbesc de el. Concentrându-şi atenția, duhul ia cunoştinţă de tot ce se discută despre el. 

Atenţie, dragii mei cititori! Morţii voştri ştiu tot ce vorbiti şi tot ce gândiţi despre ei. Cuprinşi 
de dor, ei coboară ca fulgerul, vă privesc, vă îmbrățişează, vă sărută cu înfocare, dar fiind mai 
subtili decât aerul, voi nu-i vedeți, nu-i auziţi, nu-i simţiți, nu ştiţi că ei sunt alături de voi. Văzându- 
vă uneori în suferință, sau în mari dureri sufleteşti, ar vrea să vă vorbească, să vă facă cunoscut că 
n-au murit, că trăiesc, că stau lângă voi, dar nu pot să se manifeste în chip vizibil omului trupesc. 
Câteodată produc prin vibrații de dragoste o căldură iubitului lor, asemănătoare cu radiația caldă ce 
vine de la o sobă, dar bietul om - preocupat de gândurile şi durerile sale nenumărate - nu bagă de 
seamă căldura dulce, care îl încălzeşte, în general, pe partea dreaptă a trupului. Uneori, mai ales 
imediat după destrupare, când încă au ceva din puterile fluidului vital, duhurile pot absorbi fluid din 
spaţiu, îl condensează până la punctul de a realiza un deget semimaterial, şi apoi ciocane cu el, o 
dată sau de mai multe ori, în mobilă, oglindă sau fereastră, ori sparg un pahar sau trântesc un mic 
obiect de pe masă. Alteori, camera fiind închisă pe deplin, se simte un curent, o mişcare de aer care 
încetează repede. Se citează cazuri când s-a arătat fulgerător o flacără ori un punct luminos. 
Duhurile fac tot posibilul - după natura şi puterile lor - să-i încredinţeze pe iubiții lor că sunt şi ei 
prezenţi, şi li se sfâşie sufletul de durere când constată că nu reuşesc. După puterile lor, cvasi-fizice, 
după nivelul lor, duhurile pot produce diferite manifestări, ca să arate că sunt prezenţi şi că aprobă 
sau nu cele spuse. 

Lumea trupească ar trebui să fie conştientă de bucuria pe care o provoacă duhurilor când îşi 
aminteşte de personalitatea lor, vorbind duios despre ea. Ar trebui să ştie ce sentimente profunde de 
recunoştinţă şi iubire stârneşte în sufletul duhurilor depunerea unei flori pe mormântul lor. Dar pe 


când amintirile duioase şi parfumul florilor le procură o fericire nesfârşită, plânsul necurmat şi 
disperarea celor lăsaţi pe pământ îi torturează într-o mare măsură. Dacă îi iubim cu adevărat, să nu-i 
mai supunem la asemenea torturi, să ne stăpânim, pe cât posibil, lacrimile care îi ard şi să-i ajutăm 
în drumul lor ceresc prin undele vibratorii ale rugăciunilor noastre, care le sosesc ca o briză 
binefăcătoare. În loc de morminte costisitoare - şi în definitiv, pieritoare - mai bine să se facă 
milostenie în numele celui plecat, uşurând mizeria unui bătrân, sărăcia unei mame văduve sau 
ajutând un copil orfan, lipsit de dragoste şi de necesarul material. Duhul ia cunoştinţă de gândurile 
noastre îndreptate către el şi se coboară ca fulgerul pe firul dragostei pentru a asista la rugăciunea 
noastră înălțată către Cel Atotputernic pentru uşurarea sufletului său. Undele vibraţiilor de 
rugăciune îi dau puteri să-şi desprindă de pe perispirit impurităţile eterice contractate în viața sa 
pământească. Eliberat de impurități, vibraţiile perispiritului său iau un ritm mai rapid, duhul 
putându-se înălța la un nivel mai înalt, până în sfera unde va întâlni un eter ale cărui vibrații 
corespund cu ale perispiritului său. Aşadar rugăciunile celor de jos ajută mult celor de sus, după 
cum şi rugăciunile celor de sus ajută celor de jos, în mersul vieții lor terestre. 

Oamenii care au trăit modest, silindu-se să facă binele, cu vorba şi cu fapta, pe cât le-a fost 
posibil, care n-au uitat pe Cel de unde au purces cândva şi au întreținut prin rugă legătura mentală 
cu El, implorându-L pentru cei bolnavi şi suferinzi, pentru cei liberi şi întrupaţi, în momentul 
destrupării se vor depărta imediat de cadavrul lor, nedorind să asiste la înhumarea trupului lor. 
Aceste duhuri vor trece repede prin perioada de somn, şi la deşteptare vor fi perfect conştiente de 
starea şi locul în care se află. Ele vor străbate ca un balon toate sferele inferioare ale Pământului, 
înălțându-se fără oprire până în sfera corespunzătoare propriilor merite spirituale. Da, dar asemenea 
spirite sunt rare, ele aparţin lumii anonime, în general puţin instruite, dar cu o inimă de aur, fiind 
înzestrate cu sentimente altruiste, ajutând cu ce pot şi devotându-se pentru mângâierea aproapelui 
lor în suferință. Asemenea duhuri îşi duc în spaţiu o existență de mulțumire deplină, de cea mai 
mare fericire pe care o poate oferi în prezent planeta noastră. Însă şi această fericire are un sfârşit, 
duhul fiind trimis jos, la o nouă lecţie, o nouă misiune, o nouă întrupare. 

Dacă nu există fericire perpetuă, nu există nici suferință veşnică. Într-adevăr, cel mai rău 
criminal, monstrul cel mai întunecat pe care l-a avut umanitatea, va plăti prin groaznice suferinţe - 
pe planeta noastră, ori va fi trimis spre expiere pe o altă planetă, unde va fi supus unei existenţe 
echivalente cu iadul biblic. Dar după o vreme, fie ea şi veacuri, tortura lui va lua sfârşit. Răul 
produs de el se va anihila prin însăşi suferinţa sa; treptat i se va lumina conştiinţa şi va licări în el 
dorinţa de a repara tot răul produs celor cu care a venit în contact, pe când trăia pe pământ. Un 
asemenea specimen a fost Torquemada, capul inchiziţiei din Spania, care a stat în întuneric şi frig 
trei sute de ani; un exemplar şi mai groaznic a fost şi este Nero, împăratul roman care a ucis zeci de 
mii de creştini în arenele romane, fiind aruncaţi fiarelor sălbatice, ori unşi cu păcură şi arşi ca 
adevărate torţe vii, luminând parcurile, în timpul nopţii. Nero suferă de atunci până în prezent în 
inelul fluidic al lui Saturn. 

Prin urmare, cel care şi-a desăvârşit cu fidelitate destinul, programul vieţii sale pământeşti, 
când va trece în lumea celor tăcuți şi invizibili, va resimţi o uşurare, o fericire, sentimentul libertăţii, 
ca şi când ar fi ieşit dintr-o temniţă care îi mărginise mişcările şi puterea de înţelegere. Sosit în 
spaţiu, toate simţurile lui - văzul, auzul, simţirea - sunt însutite. Acum se mişcă precum fulgerul, 
vede până în zările depărtate ale abisurilor cereşti, aude din spaţiu până la suprafața pământului, 
realizează fluidic tot ce mintea lui poate concepe. Pe scurt - o viață sublimă, plină de farmec, având 
un câmp infinit de acţiune. Cu drept cuvânt se poate spune că a trecut din moarte la viaţă. 

Noi îi considerăm morți pe cei plecaţi dintre noi, şi îi plângem. Mai morți suntem noi, pentru 
că toate facultățile noastre sunt mărginite de trupul nostru. Ei sunt cei vii, pentru că au revenit la 
viața adevărată, la forma de viaţă care e veşnică şi umple tot universul. 


Ocupaţia duhului în spațiu 


Creatorul iniţial - care a făcut tot ce există în cosmos - gândeşte şi lucrează în veşnicie. El e 
însăşi legea activităţii, El nu se odihneşte niciodată, El a creat, creează şi va crea în veşnicie. Toate 
ființele născute din El şi prin voinţa Lui, vor fi deci supuse acestei legi, adică să lucreze continuu. 

Această lege este aplicabilă şi materiilor, de toate gradele evolutive - de la eterul primordial şi 
până la mineralul ce constituie planetele. Materiile sunt într-o continuă evoluţie, într-o continuă 
vibraţie, a cărei frecvenţă creştere mereu. Aşadar nu există pasivitate nici chiar la piatră, sau stânca 
muntelui - pe care o bate vântul, ploaia, gerul, soarele etc. - şi ea este într-o continuă vibraţie, 
prefacere chimică şi mecanică. Totul este în activitate. 

Omul trupesc nu cunoaşte legile eterne ale Creatorului, dar Tatăl ceresc i-a pus în viață 
necesităţi, condiţii, care îl silesc să lucreze, să fie într-o veşnică activitate. Acțiunea, gândirea, 
determină scânteia din om să fie atentă, să vadă, să înţeleagă, să prevadă şi să înveţe. 

Pentru ca duhul să câştige experienţă, omul trebuie să muncească. Munca de orice fel are ca 
urmare perfecţionarea, avansarea spiritului. Cum din fire omul - din cauza lutului care tinde să 
redevină la starea sa de activitate lentă — are tendinţa să trândăvească, să tânjească şi de s-ar putea 
să-i vină totul de-a gata, Divinitatea i-a creat necesităţi pe care el trebuie să le satisfacă, căci altfel ar 
pieri. Trupul trebuie hrănit, deci procurarea hranei este prima lui preocupare; de dimineaţa până 
seara, trebuie să aibă în vedere satisfacerea foamei şi a setei. Dar procurarea hranei solicită muncă, 
alergătură, bătaie de cap. În afara satisfacerii acestor necesităţi, trupul trebuie ferit de intemperii şi 
frig. Atunci - goana pentru haine, dar acestea se procură direct sau indirect, prin bani, obținuți -tot 
prin muncă. În fine, vremea rea, apărarea contra atacului animalelor sălbatice, aspiraţia unui confort 
a dictat omului dorința construirii unui cuib, bordei sau casă. Dar obţinerea materialului de 
construcție şi construirea casei cer iarăşi muncă sau echivalentul acesteia - banul. 

Aşadar, pentru satisfacerea strictelor lui necesități vitale, omului îi trebuie casă,, hrană, 
îmbrăcăminte, pe care nu şi le poate însuşi decât muncind din greu, din tinereţe până la adânci 
bătrâneți. Toate acestea au fost orânduite de înțelepciunea Tatălui ceresc, pentru că munca este 
rugăciune, şcoală şi scara pe care se înalță puterea de înțelegere a spiritului, ca să vadă cât mai 
departe şi să înțeleagă frumuseţea şi adâncimea înțelepciunii Celui etern. Munca are ca scop 
iluminarea duhului, transformarea spiritului dintr-o scânteie abia pâlpâindă într-o lumină creatoare 
de lumi şi ființe, pentru a deveni cândva un auxiliar al Tatălui ceresc. 

După ce şi-a dezbrăcat haina de lut, duhul se înalță ca un fluture în spaţiu, unde îşi petrece 
multă vreme viața reala, permanentă, viața de duh spațial. Aici, după o perioadă de odihnă, de 
reculegere, reintră în horă, pentru a munci la opera Tatălui ceresc. 

Se spune des: „Ce e pe pământ este ca în Cer", ceea ce corespunde unei realități. Într-adevăr, 
omenirea este mânată azi, în cursul activităţii sale, într-o continuă frământare, din ce în ce mai 
intensă şi mai înaltă. Dar munca este deosebit de variată, fiecare îndeplinind o activitate diferită, iar 
drama vieţii se joacă mereu, duhul specializându-se din ce în ce mai mult, şi în acelaşi timp 
perfecţionându-şi vechile ocupaţii. Aceeaşi activitate intensă şi frământare o întâlnim şi în Cer, în 
spațiile din jurul corpurilor cereşti. Văzduhurile sunt pline de o infinitate de duhuri, care - ca şi 
albinele unui stup - sunt într-o continuă activitate, fiecare făcând un anumit lucru. Aşadar 
specializare există şi în Cer ca şi pe pământ. De fapt, specializările din Cer au adus, rând pe rând, pe 
cele de pe pământ. În Cer se gândeşte, se studiază, se perfecţionează o ocupaţie oarecare, şi apoi 
prin reîntruparea duhului este aplicată şi în lumea materiei fizice. 

Mă voi strădui să vă descriu fugitiv câteva din ocupațiile exercitate de lumea spațială. Una din 
ocupațiile de căpetenie ale lumii spaţiale este studierea mediului unde plutesc şi trăiesc, într-adevăr, 
toate duhurile sunt împinse de necesitatea de a studia eterul în care se mişcă, cu care se hrănesc şi 
construiesc ceea ce priceperea şi sfera lor de cunoştinţe le permit. 

Evident, această preocupare nu poate să aparțină decât spiritelor cu o evoluţie mai avansată. 
Este vorba de studierea fenomenelor fizice - cu legile lor, şi de studierea fenomenelor chimice -cu 
multiplele lor combinaţii; cu alte cuvinte, cunoaşterea legilor fizice şi chimice ale mediului eteric ce 
umple spaţiile şi în special spaţiul planetei noastre. 

După cum am mai spus, în lumea spaţiilor cereşti totul se petrece ca şi pe pământ. Milioane, 
sute de milioane de oameni trupeşti respiră aer, consumă hrană, dar habar n-au ce compoziţie are 


aerul sau hrana consumată, nu cunosc ce fenomene intime se petrec cu aerul şi alimentul introdus în 
trupul lor. Simt doar că e nevoie să respire şi să mănânce, în rest, procesele prin care se transformă 
aceste substanţe nu le cunosc şi, de fapt, nici nu-i interesează. 

Situaţia este asemănătoare şi în spațiu, în lumea spiritelor. Majoritatea duhurilor au cunoştinţe 
sumare despre seria nesfârşită a fluidelor şi legilor care prezidează la combinarea şi desfacerea lor. 
Numai o minoritate se dedică - la fel ca pe pământ - cercetării proceselor de combinare a fluidelor, 
studierii analizelor şi sintezelor la care pot fi supuse şi cunoaşterii legilor fizice şi chimice care 
guvernează fluidele. Aceste duhuri, fizicienii şi chimiştii cereşti, cercetează dispunerea fluidelor în 
jurul pământului, calitățile, vibraţiile şi curenţii lor. Studiază efectele fluidelor - favorabile sau 
nefavorabile - asupra anumitor existenţe sau creaţii. Rezultatele muncii lor sunt apoi comunicate 
mental duhurilor cu alte îndeletniciri. 

În afară de duhurile savante în chimie şi fizică, unii savanţi studiază corpul duhului şi bolile la 
care este expus. Oricât de ciudată ar părea această afirmaţie, ea corespunde totuşi unei realități. 
Duhul are un corp material, dar foarte subtil, diafan, eteric. Acest corp are o anumită anatomie, 
organizare, compoziţie şi fiziologie, un mod de funcţionare, deci este supus diferitelor influenţe şi 
expus tulburărilor funcționale şi maladiilor. Aceste cauze, influenţe sunt studiate, cercetate, şi se 
caută prevenirea lor, sau vindecarea efectelor lor. 

Pe lângă studiul anatomiei şi fiziologiei duhului, medicii spaţiali, fac studii asupra raportului 
dintre corpul spiritual şi corpul fizic al omului trupesc. Deşi îşi duc existența în spațiu, entitățile 
spirituale studiază anatomia şi fiziologia trupului, pentru a diagnostica şi vindeca anumite boli. 
Spiritele medici sunt preocupate de cunoaşterea din ce în ce mai completă a corpului uman şi a 
bolilor la care este supus, pentru că au interesul ca atunci când vor veni pe pământ, întrupându-se, 
să pună în practică studiile lor - făcute în spaţiu - referitoare la diferitele operaţii şi tratamente ale 
corpului uman, dezvoltând astfel cunoştinţele omenirii. 

Când în urma studiilor, medicii cereşti au ajuns la rezultate noi, când s-au desăvârşit într-o 
anumită ramură medicală, primesc misiuni de pus în practică jos pe pământ, vizitând bolnavi, mai 
ales în spitale şi clinici, lucrând direct cu instrumentul lor - fluidul, şi cu metodele lor proprii, pentru 
vindecarea bolnavilor care nu sunt încă destinaţi să plece din lumea trupească. Alteori sugerează 
medicilor pământului, luniinându-le duhul, să descopere boala reală a pacientului, sau îi îndrumă 
cum să intervină în operaţia chirurgicală. 

Multe descoperiri, tratamente, şi perfecționări realizate pe pământ, în materie de procedee 
operatorii, se datoresc sugestiilor şi influențelor duhurilor medicale, care au aflat în spațiu o nouă 
metodă de a realiza o operaţie, pentru vindecarea unor boli incurabile până atunci. 

Chimia şi fizica stau la baza existenței lumilor. Anatomia şi fiziologia sunt pârghia existenței 
duhului, dar în afară de aceste temeiuri ale existențelor materiale şi spirituale, în lumea spațiilor se 
exercită toate preocupările pământeşti. Tot ce există pe pământ a fost inițial realizat fluidic, în 
spaţiu, şi apoi creat pe pământ, cu materia fizică a pământului. 


i „Precum în Cer, aşa şi pe pământ". În Tabula Smaragdina, Hermes Trismegistos afirmă: „Ceea ce e 
jos este ca şi ceea ce este sus”. 


Medicina, chimia şi fizica stau la baza cunoştinţelor savanților care fac destruparea sau 
întruparea spiritului uman. Anumite entități - perfect cunoscătoare ale fluidelor, a compoziţiei şi 
combinațiilor lor - sunt desemnate să asiste spiritele întrupate în momentul eliberării lor din lutul 
unde au trăit, înlesnind desprinderea fluidelor corpului lor perispiritual de corpul fizic. 

Se ştie că spiritul este într-o legătură intimă cu cămăşile sau învelişurile sale. Aceeaşi 
puternică coeziune există între aceste învelişuri şi trup. Corpul planetar este unit cu corpul vital, a 
cărui firişoare eterice pătrund printre țesuturile şi celulele trupului, legându-se cu protoplasma 
fiecărei celule. După cum trunchiul unui copac se ramifică în ramuri din ce în ce mai fine, până la 
cele din urmă ramuri care poartă o frunză, tot astfel corpul vital şi planetar se ramifică formând 
scheletul eteric al ţesuturilor trupului, terminaţiile lor având câte un fir înfipt în centrul celulei. 
Învelişurile fluidice planetare şi vitale sunt legate între ele printr-o țesătură intimă, dar sunt legate şi 


cu celulele trupului, şi cu perispiritul, care la rândul său este legat cu scânteia divină sau spiritul, 
toate aceste corpuri formând împreună un tot unitar numit om. La momentul hotărât - moartea 
trupească -această legătură strânsă şi intimă trebuie ruptă. Duhul, pe cale de plecare, cade într-un fel 
de vis, de slăbiciune, de inconştienţă. El este incapabil să desprindă miliardele de fire care leagă 
corpul planetar de celulele corpului fizic. 

Având în vedere că omul nu poate executa această operaţie asupra lui însuşi, Cerul - din 
experienţa miliardelor de veacuri - a prevăzut ajutorul unor entități speciale, numite medici cereşti 
sau destrupători, care cu experienţa lor, cu forţele de care dispun corpurile lor fluidice, desfac rând 
pe rând toate firele eterice care vivifică celulele trupului. Această operaţie se face subtil şi treptat, 
cu mult înainte de ziua ultimului suspin. Pe măsura ruperii acestor fire, trupul slăbeşte, puterile 
vitale se reduc şi omul se topeşte pe picioare. Concomitent cu această desfacere, perispiritul duhului 
părăseşte corpul fizic. Aşadar, procesul morţii nu se mărgineşte la cele câteva ore de agonie, ci el 
poate începe cu zile, săptămâni şi chiar cu luni înainte. Chiar dacă ochii au devenit sticloşi, trupul s- 
a răcit şi înțepenit, procesul morții continuă încă multă vreme. Spiritul şi-a părăsit corpul fizic, şi 
totuşi viața acestuia, a celulelor ce-l compun, durează încă multă vreme, chiar după ce a fost părăsit 
de stăpânul sau cârmaciul său. Într-adevăr, fiecare celulă este activată în funcțiile sale de către 
corpul vital, dar cu ocazia morții, duhul se desparte de corpul său vital. La rândul său, corpul vital, 
graţie educaţiei de o viaţă întreagă şi a memoriei sale - asigurată de inerția micilor vietăți, corpuri 
ultramicroscopice, din care este alcătuit - continuă să pompeze din mediul înconjurător eterul vital 
cu care hrăneşte protoplasma celulei. Astfel se explică creşterea în continuare a părului, a unghiilor 
şi mişcarea miceliilor din protoplasma. 

Să nu pierdem din vedere că, în definitiv, alimentele cu care se hrăneşte orice om sunt țesuturi 
formate din celule, acestea la rândul lor sunt alcătuite din molecule, formate din atomi, iar atomii au 
provenit din organizarea protonilor şi electronilor, care sunt particule eterice. Materia fizică solidă, 
lichidă sau gazoasă este eter condensat, energie condensată. Aşadar a te hrăni eteric este tot una cu a 
te hrăni cu un aliment solid sau lichid - format din totalitatea unitară a particulelor eterice - care în 
intimitatea trupului se desface în părţile lui componente. Să nu uităm că şi entităţile spirituale se 
hrănesc, îşi repară corpul, perispiritul, cu eter corespunzător din spaţiu. 

Prin urmare - în Cer, unele entități spirituale au rolul de asistenți la căpătâiul omului trupesc, 
pentru a-l ajuta, prin ştiinţa lor, să părăsească lutul în care a fost ani de zile întrupat. Cum oameni 
trupeşti sunt cu miliardele şi cum ei mor pe rând, se înțelege că Cerurile sunt pline de aceşti 
specialişti, care se desăvârşesc pe măsura exerciţiului misiunii lor, asemenea medicilor tereştri. 

Dacă există medici destrupători, care execută eliberarea entității spirituale din carapacea sa 
carnală, înseamnă că există şi medici întrupători, care în funcție de gradul evolutiv al entității ce 
coboară în lutul vieţii terestre, îl asistă, mai mult sau mai puţin, în procesul de întrupare. 

Când unui duh i-a sosit timpul să părăsească nivelele sferelor sale fluidice şi sa coboare la 
întrupare, el cade treptat într-o somnolenţă. Această, stare este provocată de anumite duhuri 
superioare, pe care duhul candidat la întrupare nu le vede, fiind mai evoluate decât el, şi deci au un 
corp mai subtil, format din fluide mai fine. Legea cerească sună astfel: Duhul inferior nu vede 
niciodată pe cel superior. Duhul superior îl magnetizează, îl adoarme întrucâtva, pentru a-i suprima 
o parte din conştiinţă şi voinţă. În această stare duhul are o conştiinţă vagă, aude şi vede într-o 
oarecare măsură, dar n-are claritate în înțelegerea fenomenelor ce au loc în jurul său. În condiţiile 
acestea duhul nu este capabil să lucreze - în plenitudinea conştiinţei şi a ştiinţei sale - la construirea 
viitorului său trup. De aceea - în funcție de gradul celui care se întrupează - Cerul desemnează unul 
sau mai mulți medici întrupători, care în deplinătatea conştiinţei şi a ştiinţei posedate, execută opera 
lor în părțile hotărâtoare ale trupului, potrivit cu destinul noului întrupat. 

Oricât de hotărât şi de tare ar fi un duh pe voinţa sa, dacă trebuie să-şi facă un trup netrebnic, 
în vederea împlinirii unui destin mizerabil, îi vine greu să-şi construiască un trup urât, cocoşat, un 
sistem nervos central idiot sau alte organe mizerabil alcătuite. Din acest motiv Divinitatea a 
orânduit ca alţii să conlucreze la orânduirea celulelor, la formarea ţesuturilor şi aglomerarea lor în 
organe. 


Întruparea este o operă mai complexă şi mai dificilă decât destruparea, şi numai ştiinţa 
savanților medici întrupători poate pregăti casa, temniţa în care bietul duh se va cobori pentru 
împlinirea destinului său. La timpul său, vom vedea ce operă complexă execută aceşti maeştri 
întrupători de duhuri umane. 

Cu această ocazie trebuie amintită şi întruparea duhului vegetal şi animal. Când împrejurările 
au devenit imposibile vieţii plantei, sau când ciclul vieții sale s-a terminat, la destruparea sa asistă şi 
ajută anumite duhuri umane. Duhul vegetal însă nu are o şedere de lungă durată în spaţiu, el fiind 
curând atras într-un nou ciclu de viață, într-o nouă sămânță, pe cale de dezvoltare într-un embrion, 
sau pui de plantă. La fel se întâmplă şi cu animalul, care - asemenea plantei şi omului - este asistat 
în momentul morții sale de un duh uman, specializat în acest scop. De asemenea, după fecundarea 
femelei, apare duhul uman, care sub ocrotirea şi pregătirea necesară, înlesneşte întruparea duhului 
animal în pântecele femelei speciei sale. 

Seria specialiştilor cereşti este nesfârşită, ca şi a celor pământeşti. lată un fapt neştiut nici 
chiar de slujitorii bisericii creştine. În altarul fiecărei biserici se află şase entități spirituale albe - trei 
la dreapta şi trei la stânga mesei sfinte - având forţe opuse şi acționând în sens contrar. În momentul 
când preotul îngenunchează şi invocă harul divin, pentru sfinţirea vinului şi anaforei din potir, se 
roagă şi cele două categorii de forţe treimice, atrăgând din spaţiu, din marele curent cosmic ce 
înconjoară planeta noastră, un fir fluidic, o rază pe care o dirijează către potir, unde se combină 
profund cu vinul şi anafora, dându-le din acest moment însuşiri divine. Cuminecătura va fi acum o 
hrană sfântă pentru sufletul curat şi smerit, ori un foc distrugător pentru cel mândru şi impur, care, 
prin viaţa sa păcătoasă şi trupul său pângărit, a îndrăznit să se atingă de această rază divină, trup din 
trupul Tatălui, Fiului şi Sfântului Duh. 

Tot în legătură cu lăcaşul de înălțare al gândului şi sentimentului către Cel Atotputernic, vă 
fac cunoscut că, o dată cu târnosirea unei biserici, se desemnează din spaţiu un duh alb, din ceata 
preoților şi călugărilor cereşti, care va avea sub protecţia sa acel lăcaş, închinat unui martir, cuvios 
sau sfânt. 

Nu doresc să extind prea mult această paranteză, dar se cere pomenit următorul fapt. În 
fiecare duminică sau sărbătoare religioasă, în afara preotului terestru al sfântului lăcaş, mai oficiază 
şi un duh superior, ţinând locul duhului ce are sub patronare acel lăcaş. Când preotul oficiază jos 
printre oameni trupeşti, preotul ceresc oficiază în spațiul bisericii, asistat de duhuri umane şi 
acompaniat de corul spaţial. 

În primele 40 de zile după destrupare, duhul văzând durerea celor dragi pe care i-a lăsat pe 
pământ, coboară lângă ei şi îi înconjoară cu fluidele sale, pentru a-i linişti şi restabili oarecum 
armonia fluidică a vibraţiilor eterice ale corpurilor acestora. Noaptea, în timp ce dorm trupurile 
celor dragi, se întâlnesc - duh cu duh - şi îi face atenţi să nu mai plângă, să nu mai fie disperaţi, 
pentru că el trăieşte. La deşteptare, întrupatul uită de întâlnirea şi dialogul avut în decursul nopţii cu 
cel drag plecat din sfera fizică. Alteori, spiritul destrupat creează decoruri fluidice şi ia forma 
umană, asemănătoare formei din ultima sa viaţă terestră. Cele două duhuri, cel întrupat - al cărui 
frup doarme - şi cel destrupat se întâlnesc în acest decor artificial, vorbesc şi îşi deapănă amintirile 
comune. Uneori impresia decorului, forma chipului şi dialogul se imprimă atât de puternic în 
spiritul omului trupesc, iar de aici pe cortexul său, încât la deşteptare îşi aminteşte de cel drag care a 
părăsit lumea terestră. 

După trecerea acestei perioade - acordată spiritului destrupat pentru a-i linişti pe iubiții săi 
îndureraţi, el se ridică în spațiu, pentru a i se încredința o anumită misiune sau ocupație. Totuşi, din 
când în când, el va reveni, vizitând pe cei dragi, dându-le câte un vis, dar îşi va vizita şi mormântul, 
locul unde a fost depus veşmântul său de pământ. Timp de şapte ani, duhul inferior coboară mereu 
la suprafața pământului, şi privind prin stratul de pământ de deasupra cadavrului, vede ca prin geam 
starea de descompunere în care se găseşte adoratul său trup. El poate intra cu uşurinţă în mormânt, 
Pentru a examina mai de aproape destrămarea vehicolului său omenesc. Toate aceste vizite şi 
analize au scopul de a i se face o educaţie, de a i se întipări adânc în spirit că el nu a fost trupul, ci 
trupul i-a fost dat ca un instrument în lumea fizică, un înveliş şi un vehicol prin care a învăţat, a 
lucrat şi s-a deplasat. 


Aceste vizite sunt determinate de două cauze: 

Il. faptul că între duh şi fostul său trup există încă o puternică atracție magnetică, 
provocată de eterul mineral ataşat de materia carnală sau minerală a trupului, eter care exercită o 
atracție irezistibilă spre locul unde a fost depus trupul; 

2, influența exercitată de entitatea spirituală investită cu rolul de ghid asupra pupilului 
său, duhul inferior fiind luat, vrând-nevrând, de ghidul său şi dus la cimitir, ca să vadă cum 
organele, țesuturile şi celulele fostului său trup - dezvoltat în decursul vieţii sale trupeşti din 
alimente animale sau vegetale, crescute din materia pământului - trec printr-un proces de 
descompunere, prefăcându-se în pământ. 

Cu această ocazie reamintesc că în general majoritatea oamenilor stau în primele zile în jurul 
cadavrului lor, văd şi aud toate pregătirile pentru înmormântarea fostului lor trup şi iau cunoştinţă 
de bucuria moștenitorilor şi de sinceritatea celor ce cu adevărat i-au iubit. Aceste duhuri asistă la 
prohodul preoţilor, urmăresc carul mortuar şi privesc scena înhumării trupului lor. Citesc în inimile 
prietenilor şi rudelor, sinceritatea sau ipocrizia, cunoscând acum, la ceasul cel mare, sentimentele 
cele mai adânci ale celor din mediul unde au trăit. Om pe om se poate înşela, dar om pe duh 
niciodată, pentru că el vede, aude şi simte gândurile şi sentimentele oricărui om cu care vine în 
contact, citindu-le ca într-o carte deschisă. 

După ce s-a destrupat şi a devenit liber, dispunând de posibilitatea de a se mişca la viteze mari 
prin spaţiu, în momentele libere şi cu acordul superiorilor săi, duhul porneşte în călătorii de studii 
terestre. Cât a fost om trupesc, timpul - dar mai ales mijloacele materiale - nu i-au permis să 
călătorească. Acum nu mai are nevoie de bani, vize, paşaport, vapor sau hotel. Este suficient să 
vrea, să se gândească la locul dorit şi se îndreaptă spre el ca un glonţ. Călătorind, priveşte câmpiile, 
dealurile, munţii, satele şi oraşele. Se plimbă pe străzile oraşelor, vizitează muzee, instituții 
culturale, localuri de distracție, asistă la spectacole de teatru, conferinţe şi astfel îşi face educaţia 
sufletului, văzând, cunoscând şi înțelegând şi alte culturi, alte forme de viaţă umană, decât cea 
cunoscută în mediul său natal. Uneori vizitează laboratoare şi asistă la experienţele savanților. În 
fine, vizitează marile biblioteci unde zile şi ani la rând urmăreşte anumite cărți şi subiecte, citindu- 
le pagină cu pagină, cartea rămânând nedeschisă în raft. 

În afară de publicul trupesc ce umple sălile ateneelor, amfiteatrele conferinţelor literare sau 
ştiinţifice, se mai află în atmosfera sălii sute şi mii de auditori nevăzuţi, duhuri, care asemenea 
întnipatilor, sorb cu nesaţ cele revelate, expuse sau interpretate cu această ocazie. Aşadar omul duh 
îşi urmează cultura şi în spaţiu, asistând uneori la cursurile şi conferințele terestre. 

Adesea duhul călătoreşte prin alte ţări, ca să-i viziteze pe cei dragi, din viaţa precedentă sau 
din viaţa actuală, despărțiți prin actul morții sau al întrupării. Asemenea vizite fac şi duhurile 
întrupate, în timpul nopții, când lăsându-și trupul dormind, se duc prin depărtări, unde, vizitează pe 
cei dragi şi discută cu ei ca de Ia duh la duh. 

Legăturile contractate într-o viaţă anterioară sunt reînnodate în alte vieţi, iar pe măsură ce 
trece vremea şi numărul lor se înmulţeşte, cu atât ele devin mai puternice. În asemenea condiţii, 
duhul din Cer vizitează, urmăreşte şi ajută pe cel iubit, care îşi desfăşoară viața pe pământ; de 
asemenea duhul întrupat, noaptea când trupul i se odihneşte, se ridică în spaţiu şi îşi cheamă iubitul 
spaţial - dacă nu are posibilitatea să se ducă până la el. Iubirea face minuni şi evoluţia este mult 
înlesnită de ajutorul reciproc al celor care s-au iubit cu înfocare. 

Orice lucrare omenească este urmărită de aproape şi de un duh spaţial. Iată un artist pictează 
un tablou sau un sculptor se străduieşte să realizeze o lucrare artistică. Opera la care lucrează nu 
este numai a lui, căci în jurul său se află unul sau mai multe duhuri, care îl inspiră. Sugestiile curg şi 
spiritul întrupat realizează frumoase opere de artă, fiind convins că propriul său duh i-a dictat sa 
facă aşa. Realitatea este că la această operă au contribuit două entități spirituale, una întrupată şi alta 
liberă. 

De multe ori, mediumii clarvăzători văd la repetițiile teatrale cum un spirit, fost mare artist, 
insuflă prietenului, colegului său trupesc, modul de interpretare, o atitudine, anumite gesturi şi aşa 
mai departe. Când vor exista mai mulţi clarvăzători, umanitatea trupească va afla şi va înţelege cât 
de intim este legată lumea de jos cu cea de sus, lumea trupească cu cea spirituală. Este firesc să fie 


aşa, pentru că traiul uneia e continuarea celeilalte, cei de jos fiind întruparea celor de sus, iar cei de 
sus fiind duhurile eliberate din temnița materiei fizice. 

Printre numeroasele ocupații şi specializări cereşti obţinute de marile lumini, duhurile albe, 
prin rangul la care au ajuns, li se impune şi trecerea prin şcoala creaţiei, pentru a-şi însuşi ştiinţa 
creării formelor de diferite viețuitoare: minerale, vegetale şi animale. Iar cei mai evoluaţi ai lumii 
spirituale albe învață şi crearea trupurilor umane. 

În zonele superioare ale Pământului şi în special în jurul Lunii, duhurile angelice arată 
entităţilor spirituale albe cum se poate face dintr-un fluid o piatră, un mineral oarecare. Bineînţeles, 
când este vorba ca acest corp fluidic să fie tradus chiar într-un mineral pământesc, coboară spre 
suprafața pământului, unde găsesc fluidul cel mai concentrat, cu ajutorul căruia iac forma cristalină 
sau amorfă a acelui mineral. 

Îngeri de un grad superior arată duhurilor-elevi şi îi pun să execute corpurile diferitelor plante, 
în anumite timpuri şi locuri de pe pământ - în faţa unui număr restrâns de oameni aleşi, găsiţi 
vrednici să asiste la aceste experiențe - duhurile angelice sau elevii lor fac în şedinţele de 
materializare o plantă terestră, care imediat după terminarea experienţei trebuie dematerializată în 
fluidul din care a fost alcătuită. De această experiență profită mii de duhuri albe, care au asistat 
nevăzute la aceste înalte studii de creație. 

O altă categorie de îngeri arată celor ajunşi la o anumită treaptă evolutivă, cum se procedează 
- prin concentrarea fluidelor - la crearea unui animal. Asistenţii văd, învață şi apoi creează şi ei un 
trup animal, prin concentrarea fluidelor. În unele ocazii, foarte rare, în cercurile înalte de revelaţie 
au fost realizate materializări de animale, bineînţeles cu scop pur demonstrativ şi instructiv. În 
aceste laboratoare spirituale, duhurile albe au realizat din fluidele avute la dispoziție - luate din 
spaţiu, de la medium şi de la asistenţi - o formă, un tipar în care a fost introdus un duh de animal. 

În fine, duhurile de pe ultimele trepte ale evoluţiei terestre sunt instruite, la un moment dat, de 
modul cum se alcătuieşte un trup uman. Materializări umane, aidoma unui om viu, se fac pe pământ 
în cercurile de revelație, unde omul trupesc comunică cu Cerul, cu mari Lumini cereşti care se 
revelează, coborând Iubirea şi Adevărul pe pământ. Este opera cea mai grandioasă la care poate fi 
martor un om, şi anume să asiste la crearea unui trup de om,- animat de un duh uman, cunoscut sau 
necunoscut în acel cerc. Asemenea demonstrații sunt prezentate numai oamenilor care şi-au însuşit 
teoria şi trebuie să pună în practică cele învăţate de la profesorii lor îngeri. 

Cum duhurile creatoare sunt rare şi cum cei care merită să asiste la asemenea manifestări sunt 
ŞI ei puțini, se înţelege de ce mediumii de materializări sunt atât de rari. 

Viaţa duhului în eternitate este o şcoală. El trebuie să înveţe despre tot ce a creat Ființa 
supremă, Tatăl ceresc - binecuvântat fie Numele Său. 

Cosmosul este cutreierat de gânduri-ordine, plecate de la Unicul Creator, al tuturor creatorilor 
şi de la marii Creatori, din Sfera-Laborator. Aceste ordine brăzdează fluidul care umple universurile 
şi sunt recepționate de entități spirituale înălțate la rangul de Fii divini, singurii capabili de a le 
înțelege. Fiii divini sau Guvernatorii sistemelor planetare după ce descifrează şi prelucrează aceste 
ordine sosite din Sfera-Laborator le transmit guvernatorilor sau îngerilor planetari. Prea puţine 
duhuri umane aud sau descifrează aceste ordine. 

Prin urmare distingem trei categorii de unde-gânduri: fiulare, angelice şi umane. 

Asemenea unde-gânduri mai pot porni de la înger la înger, în jurul Pământului. Undele- 
gânduri angelice pot pleca de la îngerii solari la îngerii planetari, cu diferite ordine, pentru a se face 
pe pământ anumite acţiuni. Undele-gânduri pot porni de la un Fiu divin sau Guvernator solar către 
un alt Fiu divin. 

Aşadar, spaţiile intersiderale sunt pline de o reţea de unde-gânduri, care trec în toate direcțiile, 
fiind auzite sau recepționate numai de către cei cărora le sunt destinate. 

Undele emise de posturile de radio reprezintă în mic ceea ce se petrece, în mare, în câmpul 
infinit al universului nostru. 

Luna este şcoala unde îngerii Pământului instruiesc duhurile albe despre undele-gânduri şi fac 
experienţele necesare pentru învăţarea acestui capitol din marea Carte a Tatălui divin. 


Şcoala creației Tatălui nostru este fără sfârşit ca şi opera Lui. Duhurile avansate trebuie să 
înveţe legile principale ce domnesc în lumile create de Tatăl ceresc. Ele sunt chemate, în primul 
rând să înveţe legea legilor - Iubirea, sub toate formele ei, aplicată la fluid, particulă eterică, atom, 
moleculă, protoplasma, celulă, ţesut, organ, organism, planetă, soare, univers, la întregul cosmos. 
Duhurile trebuie să-şi însuşească toate formele sub care se prezintă legea evoluţiei în regnul 
mineral, vegetal, animal, uman, angelic şi Creator divin; trebuie să înveţe regulile, durata, etapele şi 
toate aspectele acestei veşnice transformări, a evoluţiei, care poartă totul, în veşnicie, tot mai sus, 
spre desăvârşire. Preocuparea cea mai însemnată dintre toate este ştiinţa vieţii, ştiinţa operei Tatălui 
divin - binecuvântat fie Numele Său. 

Copilul-om ajuns la vârsta de 7 ani este capabil să înțeleagă multe lucruri şi memoria sa reține 
multe învățături. Ani de zile, fiinţa lui se străduieşte să afle despre trecutul şi prezentul a tot ce-l 
înconjoară. La 14 ani, înțelegerea lui cuprinde un orizont destul de vast, iar la 21 de ani - de trei ori 
şapte - se află în deplinătatea judecății. Puterile sale sufleteşti sunt acum atât de înalte, încât poate 
analiza evenimentele şi fenomenele din jurul său. Prin raționamente, doar din câteva premise, el 
poate scoate la iveală adevăruri abstracte. De acum a pornit pe drumul unei cariere, asigurându-şi 
oarecum existența trupească. îşi încheagă o familie şi începe adevărata sa operă omenească. De 
acum începe să-şi depene firul destinului, învățând viaţa sub toate aspectele ei, cu toate bucuriile şi 
amărăciunile ei. 

De la naştere şi până în mormânt viaţa este o continuă şcoală. Scopul reîntrupării este 
învăţarea şi iar învăţarea. Ne naştem pentru a veni la şcoala materiei celei mai dense, pentru a 
cunoaşte, pentru a învăţa tot ce se referă la ea, ca fenomene, ca viață şi legi. 

Tatăl a statornicit ca această şcoală - teoretică şi practică - să fie continuată şi în spaţiu. Ea va 
fi urmată, pe rând, pe toate categoriile de planete, pe toate rangurile de sori, în toate cele patra 
universuri, şi mai departe - în toată creația născută în Sfera centrală sau Laboratorul divin. Putem 
spune că şcoala nu are sfârşit, căci Tatăl mereu creează alte forme de materii şi fiinţe, stabileşte legi 
noi. Viaţa fiind veşnică, şi învăţarea este veşnică. 

Prin urmare, după o perioadă de recuperare, duhurile planetei noastre sunt adunate din timp în 
timp, în anumite locuri, unde li se predau cursuri sau conferinţe în legătură cu diferite subiecte, 
potrivit gradului lor evolutiv. Conferenţiarul este totdeauna o entitate din lumea albă. Îngerii 
planetei noastre ţin la rândul lor conferinţe duhurilor albe, făcând destăinuiri asupra tainelor cereşti, 
inițial despre cele privitoare la Pământ apoi despre cele referitoare la sistemul nostru solar, şi, în 
fme, despre tainele legate de cosmos şi infinit. 

Nu mă pot opri fără să evidenţiez misiunea! acordată unor entităţi spirituale - de a lua legătura 
cu lumea terestră. Sfânta Treime a Pământului, cu aprobarea Forului solar, desemnează în anumite 
perioade şi în anumite puncte ale planetei, entităţi spirituale, duhuri albe, din ceata preoților, 
călugărilor şi arhiereilor cereşti, pentru a prezida, sfătui şi conduce cercurile de revelaţie de pe 
suprafaţa globului. În toate veacurile, Cerul, conducerea spirituală şi materială a Pământului a căutat 
să stabilească câteva faruri, de unde să radieze lumina nemuririi spiritului şi a cunoştinţelor 
privitoare la natura văzută şi nevăzută. Din aceste cercuri de revelaţie se răspândesc cunoştinţele şi 
astfel se dă prilej omenirii să ia contact şi să mediteze asupra ideilor care au frământat-o din 
veşnicie, aici sau pe alte planete. Ele vor constitui tradiția, legenda, ştiinţa inițiatică, anonimă despre 
viață, îngeri, Creatori, Divinitate. 

Tot Forul solar suprem permite, în anumite cercuri, ca mari Lumini - cu savanta lor ştiinţă şi 
cu ajutorul a sute şi mii de entități - să producă diferite fenomene, levitaţii, scrieri, materializări etc. 
Dar crearea unei ființe umane, animale, vegetale sau minerale, reprezintă culmea manifestărilor 
forțelor cereşti. Ele produc omului - demn de a participa la asemenea manifestări - o negrăită 
impresie şi, de aici, o nezdruncinată convingere în ceea ce priveşte existenţa vieții dincolo de 
mormânt. 

Nu mai insist asupra acestui capitol care şi-a propus să expună judecata, viaţa şi ocupația 
duhului în spațiu, aceste subiecte putând face obiectul unui tratat voluminos. Intenţia mea este să 
dau cititorului o idee generală despre natura în mijlocul căreia îşi duce traiul. Vor veni alţii după 


mine, care vor lărgi cercul revelațiilor, spre luminarea omenirii şi gloria Tatălui ceresc - 
binecuvântat fie Numele Său, acum şi în vecii vecilor. Amin. 


1 Prima carte a acestei lucrări conţine fragmente din comunicările unor entităţi spirituale. Cartea a 
doua este în întregime comunicată de entităţi spirituale, fiind fructul unei asemenea colaborări dintre Cer şi 
pământ. 


Reîntruparea 


Reîntruparea sau reîncarnarea este fenomenul revenirii spiritului omenesc din spaţiile cereşti 
în lumea fizică, într-un nou trup omenesc. 

Adevărul reîntrupării a fost cunoscut de iniţiaţii veacurilor apuse şi revelat şi azi de marile 
Lumini ale spaţiilor. Această cunoştinţă o posedau pieile-roşii din America - din Alaska până în 
Peru şi Bolivia, celții din Europa, locuitorii băştinaşi din insulele Hawaii. În Asia, ideea reîntrupării 
este şi azi foarte răspândită exercitând o mare influenţă în conduita omului. Peste 600 milioane de 
locuitori ai Indiei, Indochinei, Tibetului, Chinei, Mongoliei şi Japoniei, cred în reîntrupare şi cunosc 
legile ei la fel cum noi, occidentalii, ştim că sângele circulă prin vasele sanguine. Pentru asiatici, 
legea reîntrupării este o lege ca orice lege naturală - legea contracţiei la frig şi a dilataţiei la cald a 
corpurilor. Ea este socotită o lege fundamentală, care se exercită asupra tuturor entităților, fie ele 
minerale, vegetale, animale, umane, fie soare sau univers. 

Vechimea acestei cunoaşteri se pierde în noaptea veacurilor şi aproape că nu există religie sau 
legendă care să nu aibă un sâmbure din această idee. 

Reîntruparea fiind cunoscută din timpuri foarte îndepărtate şi trecută prin mintea diferitelor 
popoare, a ajuns la noi sub diferite forme şi însoțită de numeroase erezii. Gândirea superioară a 
omului de azi a înlăturat părțile absurde aparținând superstiției pentru a-i reda valoarea filosofică şi 
morală avută în trectul îndepărtat. Graţie nenumăratelor comunicări făcute de entități spirituale, în 
şedinţele de revelație, această idee se întinde peste tot pământul, fiind găsită firească, deoarece 
explică multe probleme sociale, religioase şi filosofice, nerezolvate până azi. 

Este mai bine de un secol de când ştiinţa a luat un avânt uimitor, valul descoperirilor purtând 
omul pe undele nevăzutului, spre înălțimile infinitului. An de an, omul îşi îmbogăţeşte cunoştinţele 
cu privire la lumea înconjurătoare, dar în aceeaşi măsură credinţa lui slăbeşte şi omenirea alunecă 
pe panta materialismului. Bisericile sunt din ce în ce mai puţin frecventate de credincioşi deoarece 
preotul de azi, pierzând legătura cu Cerul, cu ştiinţa şi cu arta, nu mai este în stare să dea un răspuns 
acceptabil la întrebările referitoare la viaţă, creație, destin, Absolut, nefiind în măsură să explice 
fenomenul naşterii şi al morţii. Din această cauză, mulți afirmă că religia este de prisos, ba chiar 
dăunătoare, întrucât ea stagnează progresul omenirii, şi în loc să-l apropie pe om de Tatăl său 
creator, îl îndepărtează. Se susține că biserica - fiind îngrădită de dogme şi deci anchilozată în 
aceleaşi forme de mai bine de o mie de ani - vine flagrant în conflict cu datele ştiinţifice răspândite 
în masele populare. Omul de azi nu este satisfăcut de răspunsul oferit de biserică, el având nevoie 
de o religie ştiinţifică şi artistică, bazată pe iubire, cunoaştere şi comuniune cu Divinitatea. 

Dar şi savanții - grăbiţi să proclame domnia materiei şi a legilor ei - se vor convinge, în 
curând, că în afara materiei tangibile, mai există şi alte substanţe eterice, conduse de legi diferite 
celor fizice. La începutul apariției materialismului se credea că acesta va da un răspuns satisfăcător 
la toate întrebările. Se afirma că, în definitiv, nu există în univers decât materie, energie şi legile 
care le pun în activitate, că au murit pentru totdeauna vechile credinţe care, secole de-a rândul, au 
stagnat civilizaţia, că spiritul de care se tot vorbeşte nu este decât produsul imaginaţiei, iar religia o 
înşiruire de poveşti şi rugăciuni, care nu lămuresc viaţa şi adâncul prefacerilor din natură şi din 
corpul omului. Fizicianul a demonstrat prin experiențe că natura este condusă de legi; chimistul, 
graţie cercetărilor ingenioase, revelează lumii structura necunoscută a materiei; biologul, în teoria sa 
evoluționistă, arată că există o ordine în lume şi un scop în toate domeniile complexe ale 
vieţuitoarelor. În straturile succesive ale scoarței terestre se citeşte, azi, minunata istorie a secolelor 
scurse. Telescoape gigantice ne aduc mai aproape nebuloase, galaxii şi miliarde de sori îndepărtați; 
frupul omenesc este studiat şi cunoscut până în cele mai ascunse celule. Lumea întreagă este în 
freamăt la fiecare nouă descoperire. Dar cu toate acestea flacăra de entuziasm a materialiştilor se 
stinge treptat; iar la lumina maturității spiritului, lucrurile şi fenomenele sunt văzute mai clar, 
spiritul nostru revenind la ştiinţa ezoterică, la tradiția şi comoara spirituală a omenirii. 

Din acest considerent ne vom strădui să reluăm ideile abandonate în vremurile 
materialismului, acordând acestor studii atenția cuvenită. Asemenea cercetătorului de minereu 
preţios - care reia şi realege metalul prețios din bucăţelele aruncate - omul caută azi în aceste 


cunoştinţe vechi, să mai găsească multe şi nebănuite bogății, desconsiderate de-a lungul secolelor 
de ignoranță şi întuneric. 

Este evident că printre lucrurile noastre de preț există şi podoabe false, fără valoare, cu toată 
strălucirea lor. Astfel, ştiinţa va fi obligată să mai arunce din teoriile sale inexacte, religia - din 
dogmele, ritualurile şi ipocrizia ei, iar filosofia - din speculaţiile ei deşarte. 

In faţa acestor frământări intelectuale, prefaceri şi conflicte, omul rămâne dezorientat şi se 
întreabă cu nelinişte: „Care este adevărul?” 

Natura omului este făcută să caute mereu, să-şi explice existenţa lucrurilor şi a faptelor, să-şi 
chinuie sufletul în fața enigmelor ce se ridică mereu în drumul său. Din această cauză, 
materialismul - atât de trâmbiţat şi pompos întronat - se năruie, şi omul se întoarce către 
datele ştiinţei ezoterice, către tradiția spirituală a lumilor invizibile, ascunsă şi încuiată cu zeci de 
lacăte, căutând să-şi explice prin ea existenţa lumilor şi a destinului omenesc. 

Bietul om se întreabă mereu: „Există un Dumnezeu, o Putere inteligentă, infinită, care a creat 
totul în univers atât de armonios?” „Da”, îi răspunde biserica. „Da”, răspunde şi sufletul său, dar el 
vede în jurul său nedreptăți, războaie, calamităţi, boli, suferințe de tot felul. In sufletul său se naşte 
întrebarea: „Dacă există un Dumnezeu, de ce permite atâta suferință şi nedreptate? De ce slabul 
cade pradă celui puternic?” Priveşte în jur şi constată violenţă şi cruzime: şopârla mănâncă furnici, 
ea este mâncată de şarpe, şarpele este mâncat de un arici, care la rândul său cade pradă unei vulpi. 
Toate fiinţele omoară şi la rândul lor sunt omorâte, şi atunci se întreabă bietul om: „Unde este mila 
şi dreptatea lui Dumnezeu?” 

Omul nu înţelege nimic din desfăşurarea evenimentelor petrecute în jurul său, pentru că nu 
cunoaşte adâncul tainelor ce îl înconjoară, după cum nu ştie că moartea va face să se nască viaţa şi 
mai strălucitoare. El nu ştie, pentru că în faţa lui stă aparența, iar nu realitatea. Omul neştiutor nu 
vede în lume decât un vast complot al sălbăticiei fără milă, de la mic la mare, şi nedumerit, se 
întreabă: „Dacă există, într-adevăr, un Dumnezeu, de ce există atâta mizerie în lume? De ce oameni 
puternici şi sănătoşi devin într-o bună zi orbi? De ce copii nevinovați sunt loviți de boli, şi mame - 
care strâng cu dragoste la sân un copilaş - sunt omorâte?” 

De câte ori nu se întreabă ignoranții: „De ce în această lume binele rămâne nerecompensat şi 
răul nepedepsit? Adesea criminalul circulă liber şi inocentul este aruncat în închisoare. Dispreţul îi 
urmăreşte pe cei ce muncesc şi îi împinge către mormânt, pe când în lume forfotesc neruşinați şi 
şarlatani. De ce atâta nedreptate?” 

Religia ar vrea să ne facă să înțelegem că în lumea cealaltă aceste suferinţe vor fi răsplătite, 
păcatele noastre vor fi iertate şi ignoranţa luminată. Bazaţi pe aceste afirmaţii, timp de secole, 
oamenii au ridicat ochii spre Cer, au suferit încercările acestei lumi, cu speranţa -că se vor bucura 
dincolo de fericirea promisă. 

Scepticul însă, zâmbind, răspunde acestor suflete frumoase şi încrezătoare: „Dacă Dumnezeu 
a creat această lume pe care o vedem atât de nedreaptă, ce mai putem aştepta în lumea de dincolo? 
Dacă nu este dreptate aici pe pământ, pentru ce ar fi mai multă acolo? Dacă toate sufletele se nasc 
egale, de ce soarta oamenilor este atât de diferită?” 

Oare să fie la mijloc o simplă întâmplare? Se poate concepe un univers alcătuit de Tatăl 
ceresc, în care viețile oamenilor sunt aruncate la voia întâmplării? Nu, de o mie de ori nu - răspunde 
omul cunoscător — deoarece chiar dacă nu vedem totul şi toate, lumea noastră fizică este guvernată 
de legi sublime şi absolut juste. 

Cu toate acestea, neştiutorul, dar mai ales materialistul, vine mereu, în faţa aparențelor ce ne 
înconjoară, cu argumente noi şi cu întrebări de felul: „De ce unii oameni au un trup sănătos şi plin 
de viaţă, iar alţii îl au slab şi bolnav? De ce unii sunt frumoşi şi din ființa lor respiră distincția, iar 
alții au o înfăţişare grosolană şi brutală? De ce unora li s-a dat o inteligență vie, iar alții sunt animați 
de puţine gânduri, şi acelea confuze?” 

Cu mulţi ani în urmă, trecătorii puteau vedea pe treptele Universităţii din Bucureşti un om 
mic, diform. Avea aproape 40 de ani, dar trupul său nu era mai mare decât al unui copil de 8 ani. 
Braţele : îi erau închircite, capul mare, iar picioarele arcuite. Iţi era greu să-l priveşti. îşi câştiga 
existenţa ; vânzând piepteni, butoni de manşetă şi multe alte nimicuri. Universul său intelectual se 


limita la răspântiile unde îşi petrecea viaţa. Dacă s-ar compara sărăcia acestei vieți, suferințele lui 
morale, dorinţa lui vagă de iubire, zilele sale triste, orizontul cunoştinţelor sale restrânse cu 
existenţa lipsită de griji a unora aflați în plenitudinea fizică şi mentală, ori cu desfătarea 
sentimentală şi morală, cu înțelegerea largă a altora, multora dintre noi ni s-ar tulbura mintea şi nu 
am mai putea spune nici un cuvânt. 

Acestea sunt faptele, şi tu - care ştii că în dosul acestor inegalităţi există totuşi o dreptate - te 
mâhneşti deoarece nu o poți demonstra pe înţelesul tuturor. Toţi te combat cu emfază şi îți aruncă în 
faţă fel de fel de argumente. Materialistul, scepticul şi ateul te vor întreba: „Pentru ce un copil se 
naşte într-un bordei, condamnat prin însăşi naşterea sa la o viaţă restrânsă, iar un altul se naşte 

În mijlocul unei societăţi avansate în cultură şi civilizaţie, unde are prilejul să înveţe şi să fie 
educat. Unul vine în lume într-o cameră tristă şi murdară, unde stau grămadă şi alți nefericiti. 
Fireşte, de pe el curg zdrenţele, iar educaţia şi-o va face pe întinsul maidanelor. Un altul se naşte 
într-o familie bogată, crescut în cele mai bune condiţii şi instruit în cele mai bune şcoli. Unul va fi 
mai târziu un cerşetor, iar celălalt o personalitate de seamă. Dacă există într-adevăr entități 
spirituale şi dacă ele se nasc egale, pentru ce atâta favoritism? De ce un copil sosit în lumea aceasta 
este condamnat dinainte la o viață mizerabilă, plină de privaţiuni, pe când un altul cunoaşte o viaţă 
fericită? Ei, unde este Dumnezeul tău, de care tot vorbeşti? Dacă El ar exista, n-ar mai fi această 
diferență, această distribuire inegală de înlesniri ale vieţii.” 

Oare destinul ne este impus fără o lege şi fără nici un scop? Pentru ce ocaziile oferite 
oamenilor sunt atât de inegale? Unul va lucra penibil toată viața sa, şi din cauza unui accident îşi va 
sfârşi zilele într-un azil, iar un altul moşteneşte o moşie întinsă, posedă palate şi automobile, 
călătoreşte prin țări îndepărtate şi cu toate acestea este un inactiv, un membru inutil societății. Cum 
de este permis acest lucru, când se spune că nici un fir de iarbă nu creşte fără voia lui Dumnezeu? 
Totuşi, cu această orânduire - în aparenţă nedreaptă - suntem în mod instinctiv înclinați să credem 
că, în adâncul tuturor lucrurilor şi întâmplărilor, trebuie să existe Gândirea şi Voința Tatălui, plină 
de iubire şi întemeiată pe dreptate, dar din nefericire nu o putem proba sprijinindu-ne numai pe 
faptele acestei lumi, pentru că haosul moral este mai evident decât Ordinea divină. 

Este adevărat că biserica creştină încearcă să rezolve aceste probleme, dar nu dispune de 
mijloace ştiinţifice pentru a-l convinge pe om de existenţa unui spirit, veşnic trăitor, într-o evoluție 
continuă, trecând prin toată gama formelor existente, pentru îndeplinirea Legilor divine şi atingerea 
perfecțiunii. Religiile pământului neputând da lămuriri asupra acestor stări de lucruri, majoritatea 
omenirii - neştiind ce este dincolo de mormânt, dincolo de lumea materiei fizice - rămâne 
dezorientată, întrebându-se cu teamă şi îndoială dacă într-adevăr există spiritul şi Dumnezeu. 

Cu toate acestea Adevărul este cunoscut prin comunicările fraţilor noştri din Cer, comunicări 
care ne permit să vedem viaţa sub alt aspect, întărind credința noastră, în bunătatea Tatălui şi în 
existenţa unui scop al vieții. La baza acestui adevăr stă realitatea revenirii noastre în viața terestră, a 
repetatelor noastre reîntrupări. 

Puţini oameni îşi dau osteneala să găsească o explicație lucrurilor şi fenomenelor lumii 
înconjurătoare. Dacă totuşi se apucă să cerceteze, sunt luați imediat de curentul ideilor actuale şi 
revin la credința mulțimii. De exemplu: se naşte un copil. Credința generală este că spiritul s-a 
născut o dată cu trupul copilului. Această explicație superficială provine din observația omului că 
pe măsură ce se dezvoltă trupul copilului, conştiinţa lui dobândeşte un orizont mai întins. Mai 
târziu, după ce omul dispare prin actul morții, dispare şi conştiinţa, în mod aparent pentru că 
observatorul cercetează doar cadavrul celui plecat. Dezvoltarea paralelă dintre trup şi conştiinţă dă 
impresia că sediul şi organul producerii conştiinţei ar fi sistemul cerebral, dar adevărul este cu totul 
altul. 

În urma numeroaselor experienţe parapsihologice, putem afirma că nu sistemul cerebral este 
sediul înțelegerii, al rațiunii şi al conştiinţei, el fiind doar instrumentul spiritului. Înțelegerea sau 
conştiinţa este fructul, rezultatul unei activități de mii şi milioane de secole a spiritului omenesc, 
care se manifestă în lumea exterioară prin intermediul sistemului cerebrospinal. 

Să nu neglijăm faptul că ascuţimea inteligenţei, a conştiinţei, depinde de subtilitatea alcătuirii 
scoarței cerebrale, de sensibilitatea şi calitatea acestui instrument. Encefalul unui copil reflectă greu 


înţelegerea spiritului său, pentru că încă nu a atins dezvoltarea completă; ca urmare, şi inteligența de 
care dă dovadă este redusă. Pe măsură ce creşte copilul, encefalul său se organizează şi inteligența 
lui se arată tot mai clară. Către bătrâneţe, celulele nervoase încep să degenereze, şi din această 
cauză exteriorizarea spiritului declină din zi în zi, făcându-se greu şi confuz. Când moartea distruge 
sistemul cerebral - instrumentul spiritului, acesta nu se mai poate exprima în lumea fizică, dar 
conştiinţa persistă, pentru că este o însușire a spiritului - consecința unei vaste învățături dobândite 
în lunga serie de existenţe prin care a trecut. Aşadar, spiritul trăind veşnic, existența conştiinţei 
omeneşti nu depinde de sistemul cerebrospinal, după cum un artist nu depinde de vioara sa. Este 
adevărat că spiritul sau conştiinţa - asemenea muzicianului - are nevoie de un instrument, pentru a 
se exprima în lumea fizică, şi că această manifestare va fi cu atât mai fidel şi mai admirabil redată, 
cu cât instrumentul - sistemul cerebral, va fi mai bine organizat. 

Entitatea spirituală, asemenea trupului, are o vârstă. Există spirite tinere şi altele bătrâne, însă 
nu există un paralelism între trup şi spirit în privinţa vârstei trupului. Evident, când spiritul a fost 
trimis de Tatăl ceresc în lume, pentru a cunoaşte şi învăţa, era la începutul carierei sale evolutive. 
Milioane de secole s-au înşirat, şi el - peregrinând prin diferite planete, sisteme solare şi universuri - 
s-a ridicat în înţelegere şi putere, devenind tot mai bun cunoscător a tot ce a creat Fiinţa supremă. 

Cu alte cuvinte, după cum există o evoluţie a formelor de viață minerală, vegetală, animală şi 
umană, tot astfel există o continuă şi veşnică evoluţie pentru spirit. 

La început, viaţa se arată - cel puţin pentru globul nostru - prin fiinţe infinit de mici şi extrem 
de simple, care în decursul miliardelor de ani s-au dezvoltat, prin evoluție, spre forme tot mai 
complicate, sfârşind cu omul. Nu există nici un motiv să credem că această evoluţie nu va continua 
mereu în veacurile următoare, apărând noi forme de plante, animale şi oameni. 

Revin încă o dată asupra ideii de evoluție. Există două serii de evoluţii: evoluţia corpurilor sau 
a formelor, şi evoluţia spiritului care animă aceste forme. Am văzut din rândurile precedente că pe 
măsură ce spiritul se ridică la o conştiinţă mai înaltă, caută să conducă o formă mai perfecționată, 
mai subtilă şi mai bine organizată. Graţie acestor forme superioare, contactul spiritului cu lumea 
înconjurătoare este mai profund, iar manifestările sale sunt mai fidel exprimate. 

Entitatea spirituală îşi câştigă din lumea exterioară înțelegerea, iluminarea, graţie unei puteri 
aflate în stare latentă, potențială, în scânteia divină. Am putea compara facultățile spiritului cu 
facultățile acumulate într-o sămânță. De exemplu, în sămânţa de stejar sunt cuprinse toate calitățile 
acestei plante. Mărimea copacului, forma frunzelor, a florilor, fructelor, toate calitățile părintelui 
sunt strânse, comprimate în sămânță. Ele nu aşteaptă decât mediul propice de dezvoltare, pentru a se 
transforma într-un falnic copac. 

Tot astfel, spiritul caută mediul corespunzător dezvoltării facultăților sale. Acest mediu este 
forma pe care prin vibraţiile sale o va perfecționa din ce în ce mai mult. Dar pe când sămânţa se 
dezvoltă în câțiva ani, spiritul îşi pune în valoare toate puterile şi facultăţile într-un timp deosebit de 
mare, de miliarde de secole. Pentru ca această dezvoltare să aibă loc, spiritul colindă din trup în 
trup, din ce în ce mai fin, mai mlădios, mai bine alcătuit. 

Sistemul cerebrospinal, format din numeroase celule nervoase, cu numeroase ramificații 
protoplasmatice şi sinapse nervoase, este un instrument care primeşte impresii din afară şi le 
transmite sufletului. În starea de veghe a trupului, spiritul, conducătorul trupului, prin intermediul 
sistemului cerebrospinal şi al sufletului, culege mereu informaţii, învățăminte, pe care le adună în 
nepieritoarea sa comoară de cunoştinţe. Dar conştiinţa stării de veghe, din timpul zilei, este numai 
un episod din conştiinţa omenească. Noaptea, evadând din corpul fizic, spiritul are o putere de 
înţelegere mai mare, expresia sa este mai luminoasă, deoarece nu mai este îngrădit de trupul dens, 
nu mai are datoria să lumineze conştiinţa acestuia. Prin urmare, conştiinţa este atributul spiritului şi 
persistă după părăsirea temporară sau definitivă a corpului fizic, fiind mai luminoasă decât arunci 
când spiritul era prizonier trupului. 

Micuţul copil, este micuț numai cu trupul, căci nu se ştie ce forță spirituală, ce talent, ce geniu 
zace în el în stare latentă. Cine ştie ce conştiinţă puternică aşteaptă momentul să-şi dezvolte 
instrumentul fizic, pentru a-şi manifesta puterea de înțelegere, culeasă în milioane de veacuri prin 
alte vieți, petrecute pe acest glob şi pe multe altele. 


Reîntruparea este actul spiritului de a îmbrăca în decursul secolelor, rând pe rând, trupuri noi. 
Fenomenul acesta arc loc în tot universul, în natura întreagă, nu numai în regnul uman. Pretutindeni 
unde vedem o formă vieţuitoare, să fim siguri că există un spirit închis în acea formă, un spirit aflat 
pe drumul evoluţiei, al perfecțiunii. El se serveşte de această formă fizică pentru a câştiga 
cunoştinţe şi experienţă, pentru dezvoltarea voinței şi învățarea iubirii. 

Trupul uman fiind un instrument din cele mai perfecționate de pe pământ, permite spiritului 
manifestările cele mai înalte, neîntâlnite în regnurile inferioare. La nici un vieţuitor nu găsim un 
centru nervos mai complex alcătuit decât la om. 

Când studiem natura, vastul plan al universului, observăm cum conservarea formei nu are nici 
o importanță, cum natura nu face economie de forme. Moartea este pretutindeni. Nenumărate 
corpuri fizice se distrug pentru ca din materia lor să se formeze alte corpuri, în care să vină să-şi 
facă şcoala vieţii un nou spirit. Natura distruge formele, fără nici o milă, dar entitățile spirituale care 
le utilizează, existând mereu, păstrează toate amintirile, toate facultățile, după moartea corpului 
fizic, facultăţile manifestându-se mai departe, când spiritul va trece în alt corp. De aici tragem 
concluzia: reîntruparea este trecerea unor fiinţe conştiente nepieritoare, într-un alt corp fizic, potrivit 
stadiului lor evolutiv, proces prin care spiritul, ființa conştientă, va lua mai departe cunoştinţă de 
fapte şi lucruri din lumea fizică, le va analiza şi va trage învățăminte. 

Din acest punct de vedere, Pământul - ca şi universul întreg - este o vastă şcoală. Într-adevăr, 
natura este destinată să ofere ființelor viețuitoare experienţe de tot felul, pentru a le stimula în 
dezvoltarea lor, formând astfel o succesiune infinită, din care regnul fizic cunoscut nu formează 
decât o mică parte. 

După cum un şcolar care se duce în fiecare zi la şcoală învață, face experienţe şi se ridică 
dintr-o clasă în alta, entitatea spirituală coboară de multe ori pe pământ, la marea şcoală a vieţii, 
pentru a învăţa, a suferi, a dobândi experiență şi a se ridica mereu, din treaptă în treaptă, către 
spiritualitate. 

La începutul evoluţiei noastre omeneşti, eram sălbatici, deoarece puterile noastre morale şi 
intelectuale abia erau trezite. După ce am parcurs mai multe vieţi în aceste condiții primitive, ne-am 
ridicat puțin mai sus, ne-am dezvoltat încet facultăţile mentale şi moralitatea, şi ne-am născut într-o 
civilizaţie ceva mai avansată. În aceste întrupări diferite am suferit mult, pentru că am fost perverşi, 
pasionați şi câteodată criminali. Dar pe măsura trecerii secolelor, după ce am semănat destui rău, 
vocea conştiinţei noastre a început să se facă auzită din adâncul tainic al ființei noastre, evitând 
astfel să mai facem acţiuni rele. Din acest moment, ne-am născut într-o ţară civilizată. 

Pe măsura înmulțirii întrupărilor, ne ridicăm facultățile intelectuale şi moralitatea, grație 
disciplinei şi presiunii legilor sociale. Suntem încă neșştiutori, capabili de a face şi câte o faptă 
grosolană, şi cu toate acestea ne ridicăm mereu, pe scara binelui şi a perfecțiunii. 

Vieţile trec astfel unele după altele, fiecare aducând bucurii şi dureri, circumstanţe favorabile 
şi obstacole de tot felul, succese şi nereuşite - toate având scopul de a ne face să ajungem fiinţe care 
posedă cunoştinţe cât mai multe despre viață, cu experienţe felurite şi o inteligență vastă. Treptat 
începem să gândim, să reflectăm, înainte de a porni la o acţiune, nemailăsându-ne târâți de 
sentimente nerezonabile, de pasiuni sau de impulsul momentului. 

Pentru a profita de observaţiile, suferințele, piedicile şi seria întreagă de dureri şi bucurii ale 
vieţii terestre - care ne duc, vrând-nevrând, pe drumul unei evoluţii lungi, lente, penibile - este 
necesar să ne retragem departe de pământ, în mijlocul unor noi condiţii, cele ale lumii invizibile. 
După fiecare reîntrupare, pentru a face bilanţul, pentru a cântări faptele, vorbele, percepțiile, 
sentimentele, bucuriile şi durerile noastre, ne retragem în lumea cerească, fiecare în sfera de care 
aparține. O imagine palidă a acestei retrageri ar fi aceea a negustorului care toată ziua s-a străduit în 
prăvălia sa, pentru bunul mers al afacerilor, şi seara se retrage cu condicile acasă, să facă socoteala 
zilei respective: cât a vândut, cât a cumpărat, cât are de plătit şi de încasat. 

În urma analizelor efectuate în sferele superioare ale atmosferei fluidice terestre, ni se 
dezvoltă facultățile mentale, creşte simţul nostru moral, spiritualitatea ni se deşteaptă. Deoarece am 
dobândit în numeroasele noastre vieți, în lumea civilizată, o sumă de experienţe, suntem pe cale de 
a deveni gânditori mai profunzi şi ocupăm o situaţie - relativ importantă, pe scara socială. Unii 


dintre noi sunt mai avansați, fiind cunoscuţi de lume ca guvernatori ai civilizaţiei, fie prin 
splendoarea inteligenţei lor, fie prin frumuseţea caracterului lor moral, ori prin profunzimea viziunii 
spirituale. 

În toată această cale lungă - de mii, de zeci de mii de secole - nu există favoritism; scopul este 
creşterea şi dezvoltarea conştiinţei. Starea atinsă de unii o vor atinge şi alții în viitor, dacă vor şti să 
utilizeze experienţele lor din trecut. Unii sunt înaintați şi au mai multă putere, pentru că evoluţia lor 
a început mai de mult şi au o experienţă mai bogată. Să nu ne mâhnim când vedem că unii dintre 
colegii noştri sunt în clase superioare, pentru că vom ajunge şi noi acolo; e vorba numai de timp. 
Înaintea noastră sunt spirite bătrâne, iar în urma noastră vin spiritele tinere, şi acest lanț merge la 
infinit. Pe când milioane de entități spirituale trec dintr-o clasă în alta, pentru a ajunge scopul final - 
perfecțiunea divină, alte milioane urmează mereu pe urmele lor. Astfel, la lumina reîntrupării, 
putem să ne reprezentăm umanitatea urcând o imensă scară, al cărei capăt inferior se scufundă în 
începutul obscur al primilor paşi, şi al cărui capăt superior se pierde în gloria Tatălui divin. Nu 
cunoaştem lungimea acestei scări, dar aceasta n-are nici o importanţă; ceea ce e important este că ne 
găsim acum pe una din treptele ei şi că locul nostru în urcuşul acestei scări ni-l arată iubirea, 
moralitatea, cumințenia, voinţa şi inteligenţa de care dăm dovadă. 

Marii bărbaţi şi marile femei ale acestei lumi, prin viața şi prin efortul lor, nu sunt decât 
exponenții unor experiențe, a unei lungi serii de reîntrupări. Individualitatea noastră este totdeauna 
aceeaşi, cu toate că putem să îmbrăcăm un trup masculin într-o întrupare, şi un trap feminin în alta. 
Aceasta pentru a armoniza şi completa evoluţia noastră. 

În fiecare întrupare avem un corp fizic diferit, un nume diferit, părinţii noştri pot fi entități 
spirituale diferite, dar aceste schimbări nu ne împiedică deloc să ne păstrăm individualitatea. În 
momentul naşterii în lumea fizică, entitatea spirituală nu iese dintr-un ocean de viață, cum o cred 
unii filosofi, iar moartea biologică nu ne face să ne pierdem sentimentul existenţei individuale. 

Entităţile spirituale n-au sex, dar planul evoluţiei stabileşte un sex corpului nostru fizic, 
generând famila, căminul, responsabilitatea pentru copii, sacrificiul personal, relaţiile de afecţiune 
prin care temperamente diferite vin în contact - întâlnirea lor având o mare valoare educativă. 

Trupul nostru are nevoie de hrană, de îmbrăcăminte şi de locuinţă, iar eforturile depuse pentru 
obținerea acestor bunuri materiale au dus la dezvoltarea civilizației. Astfel s-a dezvoltat forța fizică, 
Corală şi mentală a oamenilor. Locuitorii zonelor cu o climă caldă, tropicală - unde natura oferă 
Şratuit tot ce este necesar omului - sunt leneşi şi necivilizați. Creşterea şi dezvoltarea noastră este 
mai rapidă când circumstanţele exterioare ne forțează să gândim şi să lucrăm pentru a supravieţui. 
Suntem cu atât mai favorizați, cu cât viaţa ne este mai activă; evoluăm cu atât mai repede, cu. cât 
viaţa ne este mai dificilă, trecută prin dureri. 

Mecanismul vieții umane este astfel alcătuit de Guvernatorul sistemului nostru planetar, ca 
omul să-şi croiască singur calea prin noianul nevoilor vieții. Este adevărat că e păzit, condus în mod 
nevăzut, sfătuit mental pe ce drum să apuce, dar în definitiv omul are liberul său arbitru. Ferice de 
sufletul său, dacă va lua calea cea dreaptă a moralității, a cinstei şi a iubirii. Vai de viaţa sa viitoare, 
în noua sa întrupare, dacă se va abate de la destinul ales de el, pe când se afla în lumea invizibilă. 

Metodele noi de educaţie au demonstrat că cel mai bun mijloc de a dezvolta inițiativa şi 
inteligența copilului este de a-l lăsa la propria lui judecată, oferindu-i prilejul de a-şi exercita singur 
facultățile. Spunându-i totul, explicându-i totul, i se poate dezvolta memoria, dar în rest copilul 
rămâne de o slăbiciune de plâns. Ceea ce este adevărat pentru dezvoltarea şi educația unui copil, 
este adevărat şi corespunde şi şcolarului vieții terestre. Aplicând principiile de mai sus, înțelegem 
pentru ce sunt necesare obstacole de tot felul în cursul vieţii şi pentru ce chiar greşelile noastre sunt 
indispensabile progresului nostru spiritual. 

Reîntruparea nu înseamnă că spiritul omului renaşte într-un trup de animal. Această credință a 
fost răspândită în popor de preoții egipteni, asirieni şi indieni, ca o sperietoare pentru omul imoral şi 
redus mental. Ea nu corespunde adevărului. Este absurd să credem că o ființă omenească -înzestrată 
cu o simţire aleasă, cu un simţ moral şi inteligență superioară - să se nască într-un trup de animal 
imoral şi neinteligent. Cu ce ar contribui la evoluţia generală o asemenea întrupare? Toate faptele 
naturii au un scop determinat - evoluţia, regulă de la care nu poate face excepţie nici reîntruparea. 


Legea reîntrupării nu cere ca noi să ne naştem imediat după moarte; cu toate că se poate 
întâmpla, în unele cazuri, ca ea să se facă în minutele următoare părăsirii trupului. În această 
privinţă s-au citat cazuri când o persoană a murit, şi-a părăsit trupul uzat de boală sau distrus printr- 
un accident, şi s-a reîntrupat imediat în trupul unui copil în agonie. Spiritul copilului s-a desprins de 
trupul său fraged şi imediat i-a luat locul un spirit, care şi el îşi părăsise reşedinţa carnală. 
Asemenea cazuri de reîntrupări pripite sunt rare, provenind din ignoranță, nesupunere la reguli şi 
dintr-o dorinţă vie de a mai trăi în lumea cărnii. 

În revelaţiile făcute de entităţile spirituale de înaltă evoluție, se spune că perioada între moarte 
şi naşterea viitoare poate fi extrem de scurtă - când e vorba de un sălbatic. Cu cât spiritul este mai 
evoluat, cu atât timpul şederii sale în spaţiu este mai mare. Ea se poate prelungi la marile Lumini ale 
spațiilor globului nostru, la mii de ani. Perioada medie, generală, între două întrupări este de 
aproximativ două sute de ani. Repet însă că acest interval este variabil, din diferite motive. Astfel 
spiritul poate să dorească o ascensiune spirituală mai rapidă - prin suferinţa vieții trupeşti. Poate 
dori coborârea în lumea fizică mai devreme, pentru a repara nedreptățile comise. De aceea nu se 
poate da o regulă generală. 

Ideea reîntrupării displace multor oameni, la gândul că iarăşi va trece prin ignoranța 
copilăriei, greşelile tinereții, slăbiciunile maturității şi neputinţa bătrâneţii, trecând din nou prin 
şiroaiele lacrimilor, prin seria durerilor fizice şi morale. Dar oricâte neplăceri încearcă omul, oricât 
de îngrozitoare ar fi perspectivele noii vieţi, nu se poate înlătura legea reîntrupării, stabilită în natură 
de Creatorul lumilor. 

Istoria depune mărturie cât de greu îşi face drum legea evoluţiei, cu câtă batjocură şi ironie au 
fost întâmpinate noile idei ştiinţifice, filosofice sau artistice. Totdeauna ideile noi au întâmpinat o 
mare opoziţie şi o dârză neîncredere. Este firesc ca şi ideea reîntrupării să fie respinsă la început, 
mai cu seamă când nu se acordă atenţie şi bunăvoință în examinarea faptelor. Dar oricare ar fi 
părerea unora sau altora, ea este şi va rămâne în veci o lege divină. 

Aversiunea pe care omul o resimte la ideea reîntrupării provine din faptul că spiritul său are 
conştiinţa deplină a greutăților vieții de pe această planetă. Cu alte cuvinte, nu îi displace ideea 
reîntrupării în sine, ci îi displace reîntoarcerea pe pământ, în lumea încercărilor şi a suferințelor. 
Această perspectivă este adevărata cauză a antipatiei pe care o manifestă omul față de reîntrupare. ; 

Omul nu consideră viața ca un mijloc, ca un teren favorabil dezvoltării spiritului, ci o 
apreciază totdeauna după măsura în care şi-a satisfăcut dorințele, ambițiile sau după cât s-a distrat. 
Cum viaţa nu abundă în aceste fericiri dorite, şi în locul lor avem parte de suferință, de muncă grea, 
de mâhniri - care nu au alt scop decât de a ne învăţa repede şi bine - suntem determinaţi să refuzăm 
reînceperea vieţii pe această planetă. Da, am accepta, dacă am fi siguri că la revenire nu vom mai 
trece prin suferință şi ne vom bucura de modalități mai fericite ale vieţii terestre, de a vedea toate 
dorințele noastre împlinite. Cu toate acestea, să nu uităm că experienţele cel mai greu de suportat ne 
fac sa învăţăm cele mai mari lecţii ale vieții, că suferințele şi nereuşitele noastre, care ne deprimă, 
reprezintă o forță foarte puternică, o lumină vie pentru viitor, pentru viața următoare. Atunci vom 
vedea revenirea pe pământ sub un alt aspect. 

Dacă ne gândim numai la plăcerile noastre, reîntruparea este o perspectivă tot atât de 
neplăcută ca şi aceea de a parcurge din nou anii lungi de studiu prin şcoală. Dar dacă ştim că prin 
revenirea noastră urcăm treptele care ne duc la lumina înţelegerii şi la puterea divină, că revenind în 
lume, putem fi utili acesteia, contribuind la fericirea semenilor, ideea reîntrupării ne umple de 
entuziasm şi ne insuflă voinţa de a reveni. De altfel trebuie să ştim - iar dacă nu vrem, viaţa ne-o va 
demonstra - cele mai multe dureri omeneşti provin din faptul că nu ascultăm de anumite principii 
morale. Când vom şti să ne conducem în lume astfel ca faptele noastre să fie în rezonanţă cu 
armonia universală, vom culege rezultate fericite. 

Marele scop al reîntrupării este educaţia. Din acest motiv ne naştem mereu pe pământ, nu 
pentru că am fi siliți de cineva, ci pentru că entitatea spirituală - în timpul şederii sale în spațiu - 

înţelege legile divine care guvernează în univers, înțelege legea evoluţiei şi necesitatea 
ascensiunii spiritului pe scara infinită a spiritualității. Ne întrupăm mereu, pentru că Divinul a sădit 


în esența noastră, în scânteia divină, dorința neînfrânată de a ajunge la picioarele Celui care ne-a 
chemat la viață. 

Entitatea spirituală doreşte să revină mereu în materia fizică pentru a învăţa, pentru a se 
lumina şi purifica. Cel care trăieşte pe pământ, uitând de legile din spațiu, nu doreşte să revină pe 
pământ, el simțind doar că s-a săturat de atâta muncă şi amar. 

Într-adevăr, omul care a mâncat, şi încă prea mult, nu se mai gândește la mâncare. De aceea, 
la finele unei întrupări terestre e de aşteptat să nu mai dorim reîntruparea. Această dorinţă nu se 
naşte în prima perioadă a şederii noastre în spaţiu, pentru că avem nevoie de un răgaz, timp în care 
entitatea spirituală înţelege noua condiție de existență, cunoaşte scopul venirii sale acolo şi a vieții 
sale terestre. 

Conştiinţa spiritului întrupat este mărginită de corpul fizic, şi această conştiinţă devine 
splendidă, extinsă, când nu mai este limitată de acest corp. Între aceste două condiţii - de duh 
întrupat şi duh liber - există un spațiu de timp, în care entitatea spirituală îşi ia un avânt deplin şi 
intră în posesia conştiinţei sale luminoase. lată de ce în prima perioadă a existenţei sale în spațiu, 
entitatea spirituală se cutremură la ideea unei noi reîntrupări în întunericul şi zbuciumul vieții 
terestre. 

Puterea, înțelepciunea şi forța caracterului sunt rezultatul unei educaţii de secole şi nu 
urmările unui destin capricios. Cunoaşterea legilor şi principiilor care conduc universul se dezvoltă 
încet, pe parcursul timpului infinit. Prima şcoală a spiritului-om se face la suprafața corpurilor 
solide, pe pământ, în lumea fizică. Aşadar ne trebuie multe corpuri ca să ne ridicăm la o înțelegere 
din ce în ce mai înaltă, mai profundă, şi prin urmare avem nevoie de multe vieţi, serii nenumărate 
de reîntrupări. Pe parcursul lor, se deşteaptă facultățile mentale ale spiritului, întocmai cum se 
luminează şi se manifestă inteligenţa copilului, pe măsură ce el creşte. 

Scopul vieţii este de a dezvolta puterile noastre, care zac latente, embrionar, în spirit. Cu alte 
cuvinte, avansarea spiritului nu provine din adăugarea a ceva nou, ci pune în valoare predispozițiile 
spiritului, grație experienţelor făcute în infinitatea timpului. 

Se petrece cu noi exact ceea ce se petrece cu sămânţa, care fiind pusă în pământ ca să 
germineze, dezvoltă ceea ce era deja creat în ea, graţie acțiunii mediului înconjurător asupra sa. 
Existenţa fizică are ca scop stimularea facultăților latente ale spiritului. 

Spiritul conţine potențial forțe deosebite, graţie cărora vom poseda în viitor puteri şi 
cunoştinţe infinite. Prin urmare, viața noastră terestră are ca scop acumularea de experiențe, care la 
rândul lor vor dezvolta facultăţi - din ce în ce mai numeroase şi mai puternice - de care ne vom servi 
în diferitele lumi pe unde vom trăi. 

Dacă vecinul are o virtute sau o calitate prețioasă pe care noi nu o posedăm, nu înseamnă că el 
a primit mai mult decât noi, doar că el şi-a dezvoltat această calitate mai devreme decât noi. Dacă 
vrem să fim şi noi ca el, nimic nu ne împiedică să depunem eforturi, prin care vom scoate din 
adâncul scânteii noastre divine acea calitate. 

Talentul unui artist, armoniile divine percepute de un muzician inspirat, spiritul lucid şi 
răbdător al unui savant, profunzimea gândirii unui filosof- toate aceste calităţi şi multe altele se pot 
dezvolta tfi noi;: şi aşteaptă momentul să le scoatem la iveală, prin magia voinţei noastre. 

Evoluţia spiritului, a scânteii divine este fără sfârşit. Evoluţia formei este o funcție a lumii 
fizice, dar nu este singura. Lumea noastră şi altele au ca scop înflorirea conştiinţei până ajunge în 
Preajma Celui veşnic. Evoluţia materiei se produce lent, în timpuri incomensurabile, pentru a 
transforma eterurile în atomi, atomii în materie minerală, materia minerală în materie vegetală, 
materia vegetală în materie animală sau umană, materia umană în materie angelică. 

Într-un timp care se pierde în negura unui trecut infinit, am părăsit sediul nostru sublim, 
Cerul, pentru a stăpâni materia oferită de Creator. Atunci ne-am început evoluţia în sistemul 
material. La început ne era foarte greu să punem materia în vibraţie. Conştiinţa noastră era redusă şi 
puterile ei foarte slabe pentru a înțelege ceva din lumea materiei. Cu trecerea timpului, încetul cu 
încetul, am dublat materia voinţei noastre, şi acum - când am atins stadiul de om - avem capacitatea 
de a înţelege vibraţiile fizice şi de a ne impune voinţa asupra trupului nostru. Mai mult chiar: am 


început să înțelegem vibraţiile lumii astrale şi să dominăm puțin corpul nostru emoţional. Dar 
umanitatea încă nu cunoaşte nimic din regiunile spirituale ale patriei noastre cereşti. 

Aici, la şcoala Pământului, avem trupuri tinere şi bătrâne, a căror vârstă se socoteşte după anii 
scurşi între leagăn şi mormânt; de asemenea avem spirite tinere şi bătrâne, al căror câmp de viață 
este mai vast şi cuprinde mii de reîntrupări pe pământ. Dar luat ca element esenţial al naturii, 
spiritul este fără măsură, fără vârstă şi fără limită. El va fi făuritorul noilor lumi în veşnicia ce va 
veni. 

Cel mai înalt ideal visat, cele mai vaste şi radiante puteri dorite există în noi. Pentru a le 
obține, este inutil să întrebuințăm chemări şi rugăciuni; trebuie să lucrăm ca să le dezvoltăm, 
întocmai după cum exersăm la pian ore în şir, pentru a câştiga uşurinţa de a ne exprima simţirea 
prin clapele lui. Suntem întocmai ca omul aflat lângă o comoară ascunsă sub pământ. Ea nu iese din 
locul unde a fost pusă; trebuie să muncim, săpând pământul, până ce o scoatem la iveală. Dar pentru 
a câştiga înțelepciunea, trebuie să culegem din grădina lumii florile durerii şi plăcerii, ale iubirii şi 
urii, ale acţiunii şi inerției, ale succesului şi insuccesului, ale veseliei şi tristeţii, ale păcii şi 
neliniştii. Vom creşte pe măsură ce vom stăpâni aceste forțe contrare, şi vom ajunge cu timpul să 
mergem cu un pas sigur în mijlocul furtunii vieţii. 

Când ne naştem, natura nu caută decât un singur lucru: educaţia noastră. Ea nu încearcă să ne 
distreze, ci caută să ne dezvolte spiritul prin fel şi fel de experienţe. Natura ne oferă din sânul ei 
învăţăminte valoroase, care ne lărgesc înțelepciunea. În general, suferinţa - considerată de lume o 
nenorocire - este un excelent răscolitor al spiritului coborât în materie, un excelent antrenament 
pentru dezvoltarea facultăților spirituale. 

Azi începem să înțelegem că educaţia adevărată nu se mărgineşte la învăţarea diferitelor 
ramuri de cunoştinţe - filologie, matematică, ştiinţele naturii, filosofie etc. - care nu pot stimula 
decât facultățile intelectuale. Educaţia adevărată este făcută de natura care armonizează caracterul, 
întăreşte simţul moral, încurajează emoţiile generoase, disciplinează inteligenţa, deşteaptă puterea 
voinţei şi dezvoltă capacitatea de a simți Prezenţa divină. Lumea fizică este singura şcoală unde se 
studiază întregul program. Creaţia este o vastă universitate, minunat organizată, pentru progresul 
miliardelor de ființe viețuitoare, care locuiesc suprafaţa, interiorul şi atmosfera planetelor. Toate 
observaţiile şi experienţele noastre - mari sau mici - fac parte din acest studiu. Dar nu suntem cu 
toții în aceeaşi clasă, şi nu învăţăm aceeaşi lecție, entitățile spirituale având vârste diferite. 

Toate fiinţele vieţuitoare, oricare ar fi - un atom, un microb, o plantă, un animal, un om, ori un 
înger - vor întâlni în şcoala lumii lucruri de observat şi experienţe de făcut, care îi vor duce cu un 
pas mai departe pe drumul evoluţiei. Din nefericire, nu toți sunt convinşi de acest adevăr. 

Avem impresia că în alte lumi, în alte medii, progresul nostru ar fi mai rapid, şi nu vedem, nu 
înțelegem că împrejurările vieţii de aici, din viaţa actuală, ne invită să învăţăm multe lucruri pentru 
a ne ridica. Din diferite motive, prea puţini dintre noi ştiu să profite de învăţămintele vieții 
cotidiene. Numai când suntem doborâți de încercări amarnice, învăţăm câte ceva. De aceea avem 
nevoie de multe vieți, pentru a învăţa să distingem binele de rău. Am putea înțelege această 
deosebire într-o vreme mai scurtă, dacă ne-am sili să facem acest discernământ, dar ne târâm viața 
în voia întâmplării, şi când încercăm o amărăciune, aruncăm vina pe soarta noastră ticăloasă. 
Alergăm toată ziua, ; încoace şi încolo, ca şi copiii după fluturi strălucitori, şi atenţia superficială nu 
ne permite să ne însuşim lecţiile profunde, prezentate de împrejurările vieţii terestre. 

Divinitatea a orânduit lucrurile de aşa natură încât să învăţăm perfect, contrar ignoranței şi 
inconştienţei noastre. Ea a dispus ca aceeaşi lecţie să se repete în fiecare zi, în fiecare an, în fiecare 
viață, pentru ca înţelesul ei să ne lumineze odată şi odată spiritul. Când nu suntem atenţi sau nu ; 
vrem să ne însuşim o lecţie, ni se impune prin suferință, pentru a reţine atenţia noastră dispersată; 
alteori, lecţia este însoţită de o plăcere captivantă, pentru a excita dorinţa noastră. Cu o răbdare 
sublimă, mama iubitoare întrebuințează mângâieri pentru a-şi face copilul ascultător, cuminte. 

Dacă am fi elevi buni, vieţile noastre ar fi mai puţin întunecate de suferință, dar pentru că nu 
ascultăm vocea interioară a conştiinţei, pentru că nu acordăm atenţie actelor noastre, vine durerea, 
bate la poarta vieţii, pentru ane face ascultători. Dacă am fi mai hotărâți să învăţăm, dacă am culege 
cu plăcere din fiecare eveniment o învățătură, dacă am vrea să ne asociem cu dragoste evoluţiei şi să 


colaborăm cu Divinitatea - în loc să ne încăpățânăm să rezistăm şi să ne revoltăm, creşterea noastră 
ar fi rapidă şi fericirea mai constantă. 

Vom cunoaşte măreția vieţii când ne vom aminti de experienţele din trecut, când vom vedea 
legăturile care le unesc, când vom poseda înțelepciunea, când vom şti sensul profund şi scopul 
spiritual al evenimentelor din viața, de atâtea ori repetate. Aşadar, înțelepciunea este esența 
descoperirilor, cunoştinţelor şi experienţelor, distilate prin filtrul suferințelor. 

Dacă am cerceta esența materiei noastre şi am studia neîncetat gândurile şi sentimentele 
noastre secrete, am vedea că cele mai multe din dureri sunt cauzate de egoismul nostru, de dorința 
arzătoare de a poseda lucruri şi fiinţe. Egoismul este tendința de a strânge avere, de a face din eul 
nostru personal centrul universului. În spaţiu, când ne legănam pe undele eterice, spiritul ştie că 
suntem uniți cu toate fiinţele, dar când această înţelegere curată este întunecată de corpul fizic pe 
care-l îmbrăcăm, simţul nostru de unitate se limitează la cercul strâmt al trebuinţelor şi dorințelor 
noastre, tranşformându-se în egoism. 

În timpul când roata vieții şi a morţii se rostogolește, suntem nevoiţi să lărgim hotarele 
egoismului nostru individual, pentru a cuprinde în el şi familia. Vom munci pentru soţia şi copiii 
noştri, căci înțelegem în mod clar că ei sunt uniţi cu noi. Cu vremea, stabilim legături cu prieteni, 
consacrându-ne şi lor, cu aceeaşi dragoste cu care ne-am dăruit familiei noastre. Mai târziu, în acest 
egoism colectiv vom cuprinde națiunea noastră şi, în fine, omenirea întreagă. Astfel, încetul cu 
încetul, egoismul se transfornă în altruism. Marii Luminători ai lumii au atins acest nivel, pe care îl 
vom ajunge cu toții în veacurile viitoare. 

Încă nu am ajuns la acest nivel sublim de spiritualitate; cu toate acestea, spiritele noastre sunt 
foarte bătrâne şi în adâncurile conştiinţei noastre sunt înscrise toate amintirile unui trecut trăit în alte 
țări şi în alte trupuri. De multe ori am iubit, dar de multe ori, orbiți de pasiunile noastre, în timpul 
furtunoaselor noastre întrupări, am urât, am luptat, am ucis, cu inima plină de mânie. De multe ori 
durerea ne-a sfâşiat inima la moartea trupurilor celor dragi nouă, şi cu toate acestea, mereu ne-am 
întâlnit cu aceste ființe scumpe, cu care am trăit şi lucrat în alte întrupări. Dar în acelaşi timp, ne-am 
întâlnit şi cu cei pe care i-am urât, jefuit sau omorât. 

De aici trebuie să înțelegem că este o absurditate să-i tratăm drept păgâni pe cei care nu adoră 
Divinitatea în acelaşi mod ca noi, cu același ceremonial, în aceeaşi limbă şi sub acelaşi nume. În 
alte vieți şi sub alte orizonturi am avut naționalitatea şi am iubit şi venerat Divinitatea sub numele şi 
cultul celor pe care acum refuzăm să-i recunoaştem ca frați. 

Ce nebunie - să-i dispreţuim pe cei mai puţin dezvoltați decât noi; ei sunt frații noştri tineri, 
care încep să înveţe lecțiile vieţii, cunoscute deja de noi. Ce îngustime de spirit — să-i 
desconsiderăm pe cei care au un trup de o culoare diferită de a noastră; pentru că şi noi am trăit în 
aceste rase, şi nu se ştie dacă nu ne mai mână destinul, ca trimişi ai Divinităţii, ca misionari, în 
mijlocul acestor frați ai noştri, pentru că în plan spiritual toți oamenii sunt la fel şi toți suntem frați. 

Cunoscând adevărul reîntrupării, nu am mai râvni la bunurile şi însuşirile altora, nu ne-am 
mai mâhni că alții au şi noi nu avem. Astfel, ce nu avem azi, în această viaţă, vom realiza în viitor 
cu muncă, răbdare şi încredere în puterile noastre spirituale, căci Tatăl - binecuvântat fie numele 
Său - oferă bogăţiile Sale celui ce stăruieşte. 

Nu există ţel, oricât de îndepărtat, pe care să nu-l putem atinge prin eforturi repetate, 
sacrificii, renunțări, chiar dacă pentru reuşită avem nevoie de mai multe existenţe sau întrupări. 

Entitatea spirituală inferioară nu-şi poate determina locul şi părinţii viitoarei sale întrupări, 
pentru că ea nu este destul de avansată ca să poată face alegerea cu discernământ. 

Spiritele superioare care au această misiune - observând gradul de inferioritate al spiritului 
candidat la întrupare - decid şi îl trimit, aproape fără voia sa şi inconştient, într-un anumit mediu 
prielnic pentru avansarea sa. 

Spiritele evoluate nu mai au nevoie de această tutelă sau impuls de la spate, ci singure - când 
sunt în spaţiu - îşi aleg locul pe care-l consideră potrivit dezvoltării unor anumite facultăţi ori 
reparării unor greşeli făcute în viaţa terestră anterioară. 

În general, locul naşterii este determinat de iubirea sau ura contractată altădată pe pământ. 
Iubirea este un fel de legătură magnetică între fiinţele ce s-au iubit cu mare foc. Deşi separate -una 


fiind în lumea fizică, alta în lumea spaţiilor, duhurile se cercetează noaptea, se iubesc mai departe şi 
caută să se apropie în viitoarea viață pământească, după cum se caută şi trăiesc împreună în Cer. 
Această legătură le determină să revină pe pământ, sub diferite aspecte - ca părinţi şi copii, ca fraţi, 
soți, amanți, rude sau prieteni. Este posibil ca relaţiile lor fizice să se schimbe la fiecare reîntrupare, 
în scopul întăririi cât mai puternice a legăturii de iubire dintre ele. 

Reîntruparea spiritului uman poate să se facă în trupuri diferite ca sex; într-o viață fiind 
bărbat, în alta femeie. Progresul pare a fi mai accentuat când un spirit a avut o serie de reîntrupări 
într-un sex, urmată de o altă serie într-un alt sex, şi aşa mereu, pe cărarea lungă a evoluției noastre. 
În general, după 6-7 reîntrupări, trecem în trupuri de sex opus. Aceste forme sexuale sunt 
determinate de nevoile avansării noastre ori ale reparațiilor de îndeplinit. Este clar că bărbatul are o 
serie de calități - vigoare fizică, voinţă, curaj, iar femeia are alte calităţi - răbdare, sensibilitate etc. 
În funcţie de necesitatea dobândirii uneia din aceste calități, spiritul e nevoit să se reîntrupeze într- 
un trup masculin ori feminin. 

Şirul reîntrupărilor pe pământ se face până ce spiritul şi-a însuşit tot ce putea învăţa, cerceta şi 
observa pe această planetă. Când termină şcoala acestui glob pământesc, entitatea spirituală se 
reîntrupează pe o altă planetă, de un grad superior, unde aerul, apa, mediul, viaţa în general, se 
prezintă în condiţii superioare. Aici, spiritul va avea posibilitatea să înceapă o altă serie de 
experienţe, de studii, care îl vor duce la cunoştinţe mai înalte. 

Argumente aduse în sprijinul legii reîntrupării 

Toate afirmaţiile referitoare la revenirea spiritului uman în corpuri fizice noi, nu prea pot 
convinge pe omul care aude pentru prima oară de acest fapt. Pe buzele tuturor se va naşte 
întrebarea: „Care este dovada că într-adevăr spiritul revine pe pământ, în chip uman, în came şi 
oase, pentru o nouă viață terestră?” 

Într-adevăr, problema este de cea mai mare importanță, pentru că se referă la existenţa 
noastră, la spirit, şi merită toată osteneala pentru a face să pătrundă acest adevăr în mintea 
oamenilor. 

Înainte de a arăta seria de argumente care pun într-o lumină deplin convingătoare adevărul 
legii reîntrupării, voi expune mai întâi câteva obiecții la adresa acestui adevăr. 

S-a afirmat: „Spiritul uman poate să avanseze şi în cer, fără a mai fi nevoie să revină pe 
pământ, în trup”. După afirmaţiile teologilor diferitelor biserici, rezultă că dacă omul a trăit pe 
pământ conform anumitor precepte, când va muri, spiritul său se va duce în cer şi acolo va trăi până 
la judecata cea din urmă. Nu ni se spune nimic despre activitatea omului, atâtea şi atâtea milioane 
de ani. În ce stare se găseşte el acolo? Rămâne cu aceleaşi cunoştinţe şi conştiinţă ca pe pământ? Ni 
se răspunde: „EI îşi duce acolo viața, prosperând mereu spre perfecțiune”. Dar cum - nu ni se arată. 

Noi, spiritualiştii, afirmăm: în Cer, omul face studii de ordin spiritual, dar evoluţia cere studii 
şi în sânul materiei fizice. Aici, pe globul acestei planete, sau pe alte globuri similare, se 
îndeplineşte progresul, mai ales cel moral, pentru motivul că în Cer nu există atâtea tentaţii ca pe 
pământ, şi deci aici pe pământ avem ocazii să ne dezvoltăm forțele, caracterul moral şi 
discernământul nostru mental. In Cer trecem în revistă faptele de la naşterea şi până la moartea 
noastră biologică. În Cer nu mai există afaceri ori zbuciumări politice, care să-l preocupe pe om şi 
să-l facă să-şi dezvolte facultățile mentale. Acolo nu există decât probleme înalte, precum cele ale 
evoluției spiritului, fizica şi chimia fluidelor, creaţia, pe care puţini din oamenii sosiți în Cer sunt 
capabili să le analizeze şi cerceteze pe deplin. Cei mulți, infinit de mulţi, nu simt nici o atracţie spre 
asemenea analize şi nici nu sunt în stare să le înțeleagă, deoarece conştiinţa şi evoluţia lor sunt abia 
la început. 

Să presupunem că am lua nouă părţi din populaţia globului terestru şi le-am duce într-o parte 
a universului unde nu există afaceri, jurnale, cărți, teatru, cinematograf, călătorii, politică; într-un 
loc unde nu au posibilitatea să mănânce, să bea, să doarmă, să muncească, să inventeze; într-un loc 
unde nu este posibilă pictura, sculptura, muzica - cu alte cuvinte, nici o ocupaţie şi nici un interes 
care să le preocupe mintea, să le impulsioneze inteligența. Aceşti oameni s-ar plictisi îngrozitor. 0 
asemenea viaţă, în cerul descris de reprezentanții dogmelor bisericeşti, nu ar putea să-l ducă pe om 
la nici un progres, şi în special pe omul sălbatic sau mediocru din punct de vedere moral. Numai 


prin revenirea pe pământ, prin reîntruparea în corp fizic omenesc reluăm firul întrerupt cu ocazia 
morții fizice, şi culegem - în această mare şcoală a Pământului - observaţii noi, trecem prin încercări 
şi dureri, ne zbuciumăm şi vom pleca cu un capital bogat de cunoştinţe şi învățături morale, pe care 
le vom analiza şi din care vom scoate rezultate ce ne vor ridica pe o nouă treaptă a evoluţiei noastre 
veşnice. 

Unii înclină să creadă că spiritul omului se reîntrupează după o şedere de câtva timp în 
spațiile eterate, dar nu mai revine pe globul Pământului nostru, ci se reîntrupează direct pe alte 
planete cu condiţii superioare, unde progresul omului se realizează mai uşor. E drept că şi pe alte 
planete există ființe umane; cât despre nivelul lor evolutiv, la unele este inferior Pământului, pe 
când la altele este superior. Dacă spiritul s-ar întrupa în prima categorie de planete, omul s-ar găsi 
acolo în asemenea condiţii, încât în loc să progreseze ar sta pironit locului, pentru că totul îi este 
inferior. În cazul în care omul s-ar întrupa pe o planetă superioară, ar întâlni acolo condiții şi 
oameni atât de avansați, încât nu ar putea să-şi ducă traiul nici între cei mai sălbatici oameni ai 
acelei planete. 

Numai pe Pământ - unde, la interval de 26.000 ani, au sosit în valuri milioane de entități 
spirituale, ca şi cârdurile de rândunele - putem să evoluăm, pentru că numai aici găsim totul în junii 
nostru în armonie cu natura noastră fizică şi spirituală. Oricare ar fi mediul de unde am plecat, vom 
găsi aici în această perioadă de timp multe scenarii prielnice pentru reîntrupare. Pe pământ ni se 
prezintă toată gama evoluţiei: de la sălbaticul din pădurile Braziliei şi până la sfântul religiei 
brahmane, mozaice sau creştine - modelul suprem al evoluţiei pământeşti. La ce bun să rătăcească 
omul prin alte planete, când el trebuie să facă şcoala de gradul corpului nostru ceresc? Numai în 
anumite situaţii ar putea să se reîntrupeze pe o planetă inferioară, şi anume când e trimis acolo ca 
misionar de spiritele înalte, slujitorii Tatălui, pentru a lumina şi duce la progres rapid, anumite 
populaţii de pe acea planetă, sau când fiind un spirit recalcitrant, care nu poate progresa pe planeta 
noastră, e trimis pe o altă planetă, unde condițiile de viață sunt mai grele decât pe pământ. 

Unii afirmă că reîntruparea este o noțiune contrară credinţei creştine. Oare de unde au scos 
acest argument? când despre ea se face aluzie chiar şi în Sfânta Scriptură. Mai întâi trebuie să ştim 
că această credință a revenirii spiritului la viaţa terestră este veche de când lumea. În primii două 
sute de ani după Christos, creştinii credeau în această revenire necontenită pe pământ, şi numai de 
atunci s-a început înlăturarea acestei credințe, prin votul celor ignoranți, ca fiind o părere eretică. 

S-a mai zis că ideea reîntrupării nu înalță spiritul. Părerea aceasta e cât se poate de necugetată. 
Cum poate fi înălțătoare ideea că după moarte spiritul omului pleacă în cer şi acolo duce o viață de 
visare extrafizică, nefăcând nimic, stând alene mii şi milioane de secole?! Unde şi cum mai 
avansează el când a părăsit viaţa terestră din fragedă copilărie sau direct de la coarnele plugului? 
Adevărul este că după ce spiritul şi-a analizat toată viața pământească şi a tras învăţămintele 
folositoare, este cuprins de o iubire nesfârşită față de cei lăsaţi pe pământ, faţă de întreaga 
umanitate, în credinţa că - prin experienţa dobândită în suferinţele şi greşelile sale trecute - le poate 
fi de folos, doreşte să revină pe pământ, cu scopul de a-i îndruma şi sfătui să nu repete răul făcut de 
el altădată, îndemnându-i să se ridice la fapte bune, care i-au procurat fericire în spaţiu, provocând 
astfel, după puterea lui, progresul fraţilor săi pământeni. Dorinţa duhurilor evoluate de a reveni pe 
pământ, pentru sprijinirea şi povăţuirea celor înapoiaţi nu este oare un act sublim, ce concordă cu 
iubirea la care ne-a îndemnat strălucitul Spirit, sublimul nostru Domn şi Dumnezeu Isus Christos? 
Care concepție este mai nobilă? Să trăieşti etern într-un paradis, în mod inactiv şi numai pentru tine, 
egoist, ori să revii periodic pe pământ şi să participi la progresul omenirii, să-i ajuţi pe frații tăi mai 
tineri, care şovăie ori cad în drumul evoluţiei lor? 

Dezbrăcaţi de povara dogmelor create omeneşte de conducătorii bisericii creştine, dezbrăcați 
de orice prejudecată, vom descoperi că ideea reîntrupării răspunde unui plan sublim în evoluția 
universului, planul Celui infinit în înţelepciune, Creatorul nostru - binecuvântat fie Numele Său. 
Dacă viața noastră terestră a fost presărată cu mai multe împrejurări şi evenimente de o importanță 
deosebită, durata şederii în sfera cerească este mai mare, pentru ca prin examinarea vieții terestre să 
putem analiza şi extrage învățătura morală sau ştiinţifică, înregistrată în noi sub formă de aptitudini, 
înclinații ori facultăţi cu care vom reveni în viitoarea reîntrupare. 


S-a mai afirmat: „Dacă este adevărat că omul se reîntrupează mereu, atunci soțul va fi separat 
de soţie, copiii de părinţi şi prieten de prieten, deci se elimină posibilitatea de a se regăsi în cer”. 
Mulți şi-au închipuit că întoarcerea pe pământ se face curând după moartea fizică şi că atunci când 
revenim la întrupare, ai noştri s-ar sui la Cer. Or adevărul este că şedem multă vreme în spaţiile din 
jurul pământului, unde sosesc rând pe rând cei dragi. Iubirea este una din cele mai mari forțe ale 
universului. Prin iubirea ce ne-a legat pe pământ, ca prieteni, fraţi, soţi sau părinţi şi copii, ne 
căutăm şi ne întâlnim în bucuria neînchipuită şi neegalată cu nimic pe pământ. 

În spaţiu, toţi cei care se aseamănă se adună. Toţi cei care au suferit, au plâns, au fost buni ca 
noi, cu toţii ne adunăm şi formăm, cu cei iubiţi, o vastă familie, în cadrul căreia discutăm, observăm 
Şi ne comunicăm impresiile şi învățămintele. Aşadar, nu suntem separați în Cer, şi ne vedem după 
nioartea terestră. Temporar se poate întâmpla să nu ne mai întâlnim în reîntruparea noastră pe 
Pământ, pentru că ne naştem în ţări diferite, în familii diferite - bogate sau sărace etc. - după nevoile 
avansării noastre. Dar această situaţie nu este cea caracteristică. Regula generală este că spiritele, 
când pornesc la reîntrupare, caută să revină unele lângă altele, în aceeaşi familie, pentru ca astfel 
iubirea şi sprijinul lor să continue pe mai departe, în noua viață terestră. 

Dacă suntem răi cu semenii noştri, înseamnă că nu s-a deşteptat în noi încă mila. Dacă suntem 
egoişti, înseamnă că nu am pus în vibraţie iubirea, renunţarea la ceea ce ne este de prisos, pentru a 
uşura puțin viața celor de o esenţă cu noi, a fratelui nostru, creat de acelaşi Tată ceresc. 

Rând pe rând apărând calitățile spiritului, dispar instinctele inferioare din noi pentru că în 
definitiv răul prin el însuşi nu există, ci doar lipsa binelui, absenţa calităților spirituale care nefiind 
puse încă în activitate în ființa noastră, nu ne-au permis să îndeplinim binele. 

Copilul mic trage de coadă, de urechi, bietul animal şi nici prin gând nu-i trece că îi produce 
durere, că face un rău. Peste câţiva ani, când sufletul copilului a mai evoluat, când corpul său 
emoțional sau planetar se exprimă mai puternic, el este mai sensibil la durerea altora şi nu mai este 
atât de crud. 

Ceea ce se petrece, în mic, cu sufletul copilului, se petrece, în mare, cu omul, cu evoluția 
nesfârşită a spiritului. La început, omul este crud, egoist, sălbatic şi neştiutor, absolut ignorant de tot 
ce se petrece în jurul său, dar observaţiile, experiențele, încercările de tot felul îl învaţă mereu; 
astfel treptat el ajunge la înțelegere, milă, iubire şi cuminţenie. A fost imoral în primele timpuri - 
ajunge după nenumărate întrupări la deplina moralitate; a fost sălbatic - ajunge înţelept. 

Din cele expuse se vede că omul vine pe pământ şi învaţă tot ce-l poate lumina, tot ce-l poate 
face mai bun. Înţelegând aspectele şi fenomenele vieţii, pricepem mai uşor problema răului şi a 
binelui. Când toată lumea va practica binele, frumosul şi adevărul, va dispare răul şi suferința. Dar 
până va ajunge omul la această înaltă etapă a evoluţiei, va învăţa la şcoala naturii, va suferi, se va 
reîntrupa până când va ajunge să deosebească ce este folositor, frumos şi moral în faptele, vorbele şi 
gândurile sale. 

De multe ori omul deosebeşte, teoretic, binele de rău, şi totuşi alunecă şi face răul, dar curând 
soseşte suferința şi îi atrage atenţia asupra faptei săvârşite. Să rămână.bine întipărit în mintea 
noastră: pe această planetă, şi în stadiul actual de evoluţie, suferința este singura cale de educaţie, de 
ridicare a omului pe scara evoluţiei. 

Cât trăieşte pe pământ, omul învaţă ceva - uneori şi ceva bun. Multe din cele învăţate nu le 
poate utiliza în lumea de dincolo. Atunci, revine la viața pământească, pentru ca aceste cunoştinţe 
acumulate în viețile anterioare, sub formă de capacităţi, să le pună în slujba omenirii şi în acelaşi 
timp să le perfecţioneze. Marii oameni de. ştiinţă, inventatorii, muzicienii, pictorii, oamenii profund 
religioşi şi marii mistici şi spiritualişti sunt mari pentru că au acumulat învăţăminte peste 
învăţăminte în multele lor vieţi trecute. 

Civilizaţiile pot pieri - şi cu ele arta şi ştiinţa lor, religia şi filosofia lor - dar fiinţele umane 
care au produs aceste civilizaţii nu pier. Ele trăiesc, îşi amintesc şi după o perioadă de timp revin pe 
pământ, înzestrate cu tot talentul câştigat în vieţile trecute, pentru a construi civilizații mai 
înfloritoare. 

Urmărind evenimentele din trecutul istoric al popoarelor observăm cum unele naţiuni se ridica 
vertiginos până la înalte trepte ale bogăției, puterii şi civilizaţiei, se bucură un timp de o prosperitate 


şi strălucire desăvârşită, apoi încep să dea înapoi - cad în obscuritate sau pier de pe arena 
pământului. Studiem circumstanţele exterioare care ar putea să ne explice decadenţa unui popor şi 
nu găsim o explicaţie convingătoare. Constatăm o decrepitudine în toate sensurile şi o diminuare a 
numărului locuitorilor, atâta tot. 

Cercetând prin prisma legii reîntrupării aflăm cauzele decăderii unui popor pana la pieirea sa. 

Cât timp viata socială şi politică a unui popor este cuminte - familia solidă, educaţia îngrijită, 
credinţa bine întronată în suflete, iar guvernanţii sunt animați de iubirea neamului lor, spre a-l duce 
la un ideal - entităţile spirituale evoluate caută să se nască mereu în mijlocul acestei naţiuni, care se 
ridică repede în grandoare şi exprimare pe toate planurile. 

Aşadar, strălucirea unui popor depinde de valoarea entităților spirituale reîntrupate în sânul 
sau, fiind chemate de mediul din ce în ce mai prielnic avansării lor spirituale. Imediat ce corupția 
pătrunde în masa acestui popor, când familia nu mai are temeiuri puternice, când educaţia este 
şubredă şi moravurile uşoare cuprind întregul popor, entitățile spirituale luminoase, evoluate, nu 
mai vin aici, se reîntrupează în alte popoare, unde îşi pot continua evoluţia. Din acel moment, 
neamul acela nu mai are oameni de seamă, pe nici un plan, iar poporul rămâne sub conducerea 
spiritelor tinere, puţin evoluate spiritual şi fără experiență. Astfel populația scade cu timpul, până ce 
nu mai reprezintă un factor important în concertul popoarelor, fiind copleşit de alte neamuri. 

Când poporul roman a fost cuprins de corupţie morală şi politică, entitățile spirituale care au; 
contribuit la gloria sa s-au întrupat la gali şi germani; e drept, mai puţin civilizaţi, dar mai puri 
fiziceşte şi mai puternici în credinţa lor. Rezultatul inevitabil a fost pieirea poporului roman, 
decăderea imperiului şi înflorirea naţiunilor tinere. 

În decursul vieții noastre terestre, muncim, ne hrănim, ne distrăm, dar, în lunga sau scurta ei 
scurgere, contractăm datorii fizice şi morale. Părinţii ne-au crescut cu mari sacrificii fizice şi 
sufleteşti. Prietenii ne-au împrumutat şi mângâiat la boală sau necaz. Am adus pe lume copii pe care 
nu i-am educat destul de atent şi de multe ori i-am chinuit, şi aşa mai departe. Mereu obligaţii, de 
dimineaţa până seara. Anii trec, şi, după ce firul vieții s-a rupt, unde şi când vom mai putea plăti 
toate aceste datorii de ordin material şi moral? 

Am mâhnit, am furat am omorât şi nimeni nu ne-a ştiut. Când şi unde reparăm toate aceste 
ticăloşii ale vieții noastre? În cerul propovăduit de biserică? Nu. În spaţiile infinite, în viaţa 
spirituală de dincolo de moarte, nu mai este posibilă repararea faptelor săvârşite în lumea fizică. 

Am făcut aceste acte necugetate deoarece n-am avut discernământul moral dezvoltat. Spiritul, 
ajuns în lumea spațială, vede incorectitudinea vieții sale, vede viciul în care s-a afundat ori crima 
comisă, şi atunci, fireşte, fiind mai conştient, se căieşte; ar vrea să-şi ceară scuze, dar nu o mai poate 
face; ar vrea să repare greşeala fizică, dar nu are mijloacele fizice, trăind într-un mediu spiritual. 
Atunci, entitatea spirituală revine la o nouă viaţă terestră, pentru a plăti şi repara răul produs. 

Consecința greşelii fizice este durerea fizică, şi când o suferim, învăţăm să nu mai repetăm în 
viitor greşeala respectivă. O greşeală morală, o datorie morală neachitată se va plăti printr-o durere 
morală, devenind din ce în ce mai luminaţi. Astfel ne dăm seama că orice faptă se plăteşte, orice rău 
săvârşit altuia se va întoarce împotriva noastră, fie în aceeaşi viaţă, fie în viața următoare. 

Prin urmare, numai prin legea reîntrupării înțelegem situaţiile noastre fizice şi morale, 
destinul nostru, numai ea menţine şi pune în evidenţă Justiţia divină. 

Reîntruparea explică şi diferitele facultăţi ale omului. 

Un copil se naşte în sânul unei familii obscure, uneori vicioase, imorale, şi cu toate acestea, 
copilul - deşi fizic seamănă cu unul din părinţii săi - este foarte cuminte, inteligent şi mai târziu 
devine un om de valoare. Nimic din anturajul său nu i-a dezvoltat calitățile sufleteşti. De unde 
inteligența, de unde moralitatea, de unde însuşirile lui spirituale? 

Răspunde Cerul: Spiritul le-a adus cu sine din alte vieți. El a venit în sânul acestei familii 
ignorante, imorale cu scopul împlinirii unei datorii, din cauza unei legături cu aceşti părinți dintr-o 
altă viață, ori pentru împlinirea unei hotărâri a Celor de sus, care au voit ca prin el să urce şi părinții 
săi pe scara spiritualității. 


Există şi cazuri, când în familii onorabile, culte, bine sub toate raporturile, se nasc copii care 
amărăsc bieții părinţi tot restul existenţei lor. Seamănă fizic cu unul din generatori, dar nu seamănă 
prin înclinările morale şi intelectuale cu nici unul dintre părinți. 

Din aceste exemple reiese existența eredității fizice, fiind pus în evidenţă faptul că vehicolul 
fizic al copilului poate semăna cu părinții săi, i se pot transmite ereditar anumite însuşiri fizice de la 
părinți, dar nu sunt ereditare însuşirile sufleteşti şi mai ales cele spirituale. Părinții nu au făcut decât 
să-i procure un trup - fetusul, iar spiritul ce se întrupează în acest corp fizic este străin, este o altă 
creaţie a Tatălui, sosit prin aceşti părinţi în lumea fizică, pentru îndeplinirea destinului său. Uneori 
el se ridică, alteori totul a fost de prisos, rămânând acelaşi ca înainte de naştere. 

Este adevărat că eul suprem, spiritul, este limitat până la un anumit punct de instrumentul pe 
care îl va utiliza, de corpul fizic în care se va întrupa. Astfel, omul este un complex format din 
calitățile fizice ale trupului său - moştenite în parte de la părinţi, şi din însuşirile spirituale -câştigate 
în vieţile trecute. 

In general, copiii născuți din părinţi slabi de spirit sau vicioşi sunt şi ei reduşi şi imorali, ca şi 
Părinţii lor, pe de o parte pentru că elementele generatoare procurate de la părinţi sunt de o calitate 
inferioară, grosolană, iar pe de altă parte spiritele dispuse să se întrupeze în aceste familii sunt în 
general slab dezvoltate. 

Fără admiterea reîntrupării nu este posibilă explicarea diferenței de inteligență, cuminţenie, 
voință, caracter şi temperament între copiii aceleiaşi familii. Fiecare vine în lumea fizică cu bagajul 
sau de moralitate, spiritualitate, din viețile trecute. Prin urmare reîntruparea ne explică diferenţele 
dintre oameni, diferenţe care nu sunt urmarea unor întâmplări fără sens, nici a vreunei legi a 
Meditaţii fizice, ci ele se datoresc vârstei spiritului omenesc, gradului său evolutiv. 

Într-adevăr, două entități spirituale legate prin iubire într-o viaţă terestră, când vor reveni în 
laboratorul naturii terestre vor căuta să se apropie una de alta - ca fraţi sau surori, părinți şi copii, ca 
prieteni sau rude. În aceste noi forme fizice, în aceste noi legături, iubirea va lua altă înfăţişare, alt 
colorit şi în definitiv, la fiecare întrupare ea va sfârşi mai spirituală decât era la început. 

În spaţiu, în timpul analizei spirituale, ni se revelează în mod regresiv cauzele şi împrejurările 
apropierii noastre de acele entități spirituale cu care ne-am legat prin legătura divină a iubirii - 
fundamentul creației tuturor universurilor din trecut şi viitor. Prin urmare spiritul nostru nemuritor 
păstrează întreaga conştiinţă: cine a fost, unde a trăit, cu cine s-a legat în bine şi în rău, are memoria 
deplină a vieților trecute şi dorinţa vie a unei ascensiuni ce duce la Perfecțiunea divină. 

Cei care nu cred decât în lumea terestră, se agaţă mereu de fel de fel de argumente. Astfel, ei 
întreabă: „Dacă actul reîntrupării este un adevăr, atunci de ce populaţia creşte mereu pe pământ? Ar 
trebui ca ea să rămână constantă. Dacă oamenii de pe pământ vor forma lumea invizibilă iar aceştia, 
la rândul lor, vor reveni să-l populeze, ar trebui ca populaţia pământului să rămână aceeaşi.” 

Argumentul ar putea fi valabil, dar se uită că evoluţia este un fenomen universal, valabil 
pentru fiecare regn - mineral, vegetal, animal, uman, că şi pietrele, plantele şi animalele evoluează, 
urcând treaptă cu treaptă. Datorită evoluţiei, spiritul animalelor superioare, ajuns la o anumită etapă 
evolutivă, se va întrupa într-o personalitate umană, într-un corp uman aparținând unei rase 
primitive. Pe lângă acest aport venit din lumea animală, mai există şi un contingent de spirite care 
au evoluat pe alte planete, inferioare Pământului; atingând acolo maximul de evoluţie, ele vin să-şi 
continue evoluţia pe planeta noastră. 

Este adevărat că ştiinţa a făcut progrese mari în domeniul cercetării materiei vizibile, 
palpabile şi analizabile, dar în domeniul sufletului şi mai ales al spiritului se cunoaşte prea puţin, şi 
de un număr restrâns de oameni. 

În jurul nostru se petrec atâtea fenomene neexplicate de ştiinţa materialistă - vise, prevestiri, 
materializări, vindecări, comunicări cu entități spirituale - fapte care probează că spiritul şi 
conştiinţa lui persistă de-a lungul vremii şi după moartea corpului fizic. 

Dacă studiem cu atenţie aceste fapte, ajungem la convingerea că nici una din calitățile 
mentale, morale şi spirituale posedate de conştiinţa omenească nu sunt pierdute după moartea 
corpului fizic, deci aceste calități nu pot fi produsul structurii celulare a organismului nostru, şi nu 
se transmit prin ereditate fizică. 


Ştiinţa revelată este Adevărul care luminează regiunile necunoscute ale spiritului, adevăr ce 
satisface şi pe savantul scrupulos şi pe omul simplu, cu condiţia să fi atins o oarecare treaptă 
evolutivă, puritate şi umilință, şi să fie încălziți numai de credinţa existenţei unei Providenţe 
creatoare. 

Există două teorii importante referitoare la spirit: 


l. Individualitatea conştientă intră în acțiune numai din momentul naşterii sale pe 
pământ, adică omul esle o creație a Divinității, la fiecare naştere. 
2. Individualitatea conştientă există de veacuri şi ea nu face decât să coboare, din când 


în când, în mijlocul materiei fizice şi să anime o formă materială, fizică. 

Prima interpretate a fost dată şi susținută de vreo 1.500 de ani încoace. Numărul celor care 
susțin această teorie este în scădere continuă, deoarece cu toată înapoierea în care ne găsim, în ceea 
ce priveşte ştiinţa spirituală, logica ne arată că această teorie duce la urmări imposibile. Într-adevăr, 
este absurd să presupunem că doi soţi, prin actul lor sexual, dau naştere unei personalităţi care va 
trăi în veşnicie. Normai este ca o personalitate chemată la viață printr-un procedeu fizic, să înceteze 
de a mai trăi în urma procedeului fizic al morţii sale. 

Se invocă puterea divină în creaţia acestui om chemat la viaţa fizică. Curios, se invocă puterea 
creatoare a Divinităţii numai cu ocazia unirii sexuale a oamenilor?! Dacă este vorba de creaţia de 
moment a Divinităţii, ea nu s-ar putea face şi fără răscolirea pasiunilor omeneşti? Divinitatea este 
infinită în putere, în înţelepciune, după cum rezultă din tot ce este în jurul nostru. 

Planul urmărit este acela ca părinții să formeze lutul în care va veni omul spaţial, entitatea ; 
spirituală ce va însufleți materia fizică, născându-se un om trupesc. Prin urmare, spiritul nu e o 
creaţie de moment, pentru că noi existăm de miliarde de veacuri - de pe când animam o particula 
eterică, un atom, o moleculă, un bob de nisip, şi de alte multe miliarde de ani - de pe când eram 
numai sfere luminoase în spațiile infinite ale cosmosului. Şi apoi cum putem să ne închipuim o 
Divinitate atât de părtinitoare, atât de nedreaptă, încât să-l aducă pe om în lumea fizică numai o 
dată, fără posibilitatea ca acesta să-şi repare greşelile, să-l creeze acum şi unora să le dăruiască 
calități mentale, morale şi spirituale înălțate până la statura unui sfânt ori a unui savant. Iar altora să 
le acorde o existenţă întunecată, ignorantă, sălbatică şi plină de mizerie? înţelesul clar pentru o 
minte dezbrăcată de prezumțţii este că spiritul a preexistat înainte de a se întrupa şi că el revine 
mereu în trup, ca să înveţe ceea ce nu a ştiut în altă viață, să repare ceea ce a greşit şi să-şi corecteze 
. imperfecțiunile. 

Judecata - darul sfânt aşezat de Tatăl în ființa noastră - ne spune că spiritul preexistă trupului, 
că el trăieşte după moartea trupului, că pentru a se perfecționa, revine mereu în mediu) unde a mai 
învăţat, într-o altă existenţă fizică, adică se reîntrupează. Numai graţie acestei legi ne putem explica 
diferenţa dintre indivizi, pe plan trupesc, intelectual şi spiritual. Totul depinde de evoluţie. Astfel 
înțelegem că destinul nostru actual este rezultatul trecutului nostru, iar cât priveşte naşterea noastră 
printr-un procedeu fizic, în pântecele mamei, acesta este numai pentru a obţine un corp fizic, un 
costum de scafandru prin intermediul căruia spiritul să-şi continue studiile şi cercetările în sânul 
lumii fizice. Dacă prin acest instrument obţinut de la părinți moştenim anumite însuşiri fizice - o 
oarecare asemănare fizică, o predispoziţie pentru o anumită boală, nu înseamnă că sunt ereditare şi 
însuşirile spirituale şi sufleteşti. Aceste însuşiri sunt rezultatul muncii spiritului de-a lungul a mii de 
reîntrupări. Aşa se explică cum în sânul unei familii simple, din părinţi fără calităţi spirituale 
deosebite, se naşte un geniu. 

În general, omenirea crede că trăieşte o singură dată pe pământ, uitând că viața noastră este 
scurtă, fie ea şi de o sută de ani. În acest interval scurt de timp, nu putem întâlni ocazii destule 
pentru a învăţa totul, aşa că la sfârşitul vieții terestre suma de cunoştinţe şi înțelepciune este foarte 
redusă. Ai învăţat filologie, nu cunoşti ştiinţele naturii; ai învăţat filosofie, n-ai cunoştinţe de artă; ai 
cunoscut sărăcia, nu ai idee de starea sufletului când dispune de bunuri pământeşti - şi aşa mai 
departe. În acest caz, progresul spiritului, bagajul cu care spiritul trece porţile morții, este redus. Să 
nu uităm că puţini oameni ating vârsta bătrâneţii, că există numeroase cazuri când omul părăseşte 
planul fizic în tinereţe sau chiar în fragedă copilărie. Mulţi n-au decât o existenţă de câteva zile sau 


ore. Ei bine, ce învățăminte a putut aduna acest spirit nemuritor, în decurs de câteva zile petrecute în 
neştiință, ca sugar. 

Situaţia se schimbă dacă omul vine mereu la reîntrupare. Oricât de scurte ar fi existenţele sale 
pământeşti, învățând câte ceva în fiecare viață, aceste puţine cunoştinţe, experienţe şi observaţii, se 
acumulează în decursul a mii de reîntrupări, formând astfel un capital vast, care va contribui la 
cunoaşterea esenței creaţiei, a Legilor divine, făcându-l pe om bun, milos şi moral. Treptat, pe 
nesimţite şi fără ştirea sa, omul se va ridica la o înaltă spiritualitate. 

Întrebaţi-vă judecata, şi veţi vedea că ea vă va răspunde ca fiind logică această revenire prin 
reîntrupări, şi că este imposibilă o singură existență. Naşterea apare chiar fără nici un rost, când 
părăseşti lumea aceasta în fragedă copilărie. Pentru ce ai mai venit la viață? Numai să apari ca un 
meteor, fără să fi gustat şi înţeles ceva din ea, şi să pieri pe veci de pe arena vieții? 

Există atâtea argumente care conduc la admiterea adevărului revenirii prin întrupare la şcoala 
terestră, încât numai cine se îngrădeşte de suficiența cunoştinţelor sale îl mai poate nega. 

Omul nu are timpul necesar să observe natura, să studieze lumea înconjurătoare, pentru că în 
copilărie este prea nepriceput, sistemul său cerebral nefiind format pentru a-i înţelege fenomenele. 
Mai târziu îşi face studiile, cariera, şi este prea absorbit către o singură latură a vieţii. Urmează 
familia, copiii şi grijile se adună pe capul său. Către bătrâneţe, este mai liber, însă fizicul e gârbovit, 
slăbit şi nu mai dispune de vigoarea necesară studiului şi meditației asupra fenomenelor vieții sub 
toate aspectele ei. Aşadar, în această durată scurtă a traiului său pe pământ, petrecut aproape numai 
pentru existența animalică, omului îi rămâne puţin timp pentru studiul naturii, pentru studiul ființei 
sale sub aspect moral şi spiritual. 

Este absolută nevoie să revenim mereu pe arena globului nostru, în lumea materiei fizice, 
pentru a aduna experienţe noi şi a învăţa lecţii noi. Chiar dacă am presupune că viața noastră ar dura 
o mie de ani, inteligența noastră nu este deocamdată capabilă să asimileze într-o singură întrupare 
tot ce se poate cunoaşte. Numai prin reîntrupări continue, repetate, avem posibilitatea să cunoaştem 
viaţa sub toate aspectele ei, să cunoaştem toate domeniile ştiinţei, să trecem prin toate genurile de 
civilizaţie şi să cunoaştem fiecare activitate umană. 

La începutul existenţei sale, în primele sale întrupări, am spus că spiritul conţine în interiorul 
său, în stare latentă, toate posibilitățile de înălțare morală, intelectuală şi spirituală. Trăind zi de zi m 
mijlocul materiei fizice şi a forţelor ce o pun în mişcare, ele îl impulsionează, lucrează asupra foi şi 
îl fac din ce în ce mai înțelegător. Până în momentul când această calitate nu este pusă în evidență, 
omul este imoral, ignorant, fără spiritualitate şi stăpânit de instincte joase. 

Înălţimea inteligenţei, dibăcia, talentul artistic, noblețea sentimentului, moralitatea, voința nu 
au fost dăruite la întâmplare de cineva, ci au fost câştigate printr-o muncă lungă şi aspră. Nimeni nu 
ne-a înzestrat cu vreo calitate oarecare, ci am dobândit-o la şcoala grea şi dureroasă a vieții. 

Probele reîntrupării 

Am arătat în paginile trecute argumentele logice care pledează pentru înțelegerea şi admiterea 
principiului reîntrupării. Deşi ele singure ar putea constitui o dovadă a revenirii la viaţa terestră, 
totuşi s-a ridicat un argument, care în aparenţă pare foarte puternic. S-a afirmat: „Dacă noi am mai 
trăit pe pământ, de ce nu ne amintim de acele vieți trecute? Faptul că nu ne amintim dovedeşte că nu 
am mai trăit şi deci ideea reîntrupării este o simplă fantezie sau o ipoteză lipsită de fundament. 
Pentru ce să suferim acum, din cauza unor fapte pretinse că le-am fi săvârşit în alte vieţi, dacă nu 
păstrăm nici o amintire de aceste acțiuni greşite ale noastre? Cum putem să stabilim o legătură între 
cauză şi efect, între faptele, sentimentele şi vorbele noastre din trecut şi suferințele din prezent, când 
nu ştim ce am făptuit, cugetat sau vorbit în altă viață? Ce învăţătură putem trage, dacă nu ne 
amintim de ele, ca să înțelegem că suferințele, starea noastră fizică sau morală de azi sunt urmările 
acelei vieţi? Da. Această doctrină ar deveni clară şi orice minte cugetătoare o va accepta, dacă ne- 
am putea aminti câte ceva din vieţile trecute.” 

În aparenţă argumentul este puternic, dar în realitate - foarte slab, pentru că nu se cunosc 
tainele divine/Mai întâi să ne lămurim asupra memoriei noastre actuale. Până la dovedirea existenței 
noastre din alte timpuri, să vedem cât de bine memorăm faptele, ideile şi vorbele noastre, chiar în 
viața prezentă. Căutând în trecutul nostru, încercând să ne amintim de anii copilăriei constatăm că 


nu mai ştim ce-am făcut, ce idei am avut, ce sentimente am încercat. Răsar unele fapte, întrezărim 
unele împrejurări ca prin ceaţă, ne amintim unele vorbe sau idei. Dar atât! Constatăm că nu suntem 
în stare să reînviem întru totul anii dulci ai copilăriei. Amănuntele au dispărut, nu ne-au rămas decât 
crâmpeie din faptele şi evenimentele înregistrate mai puternic în ființa noastră. Acum nu mai avem 
decât un rezumat al anilor trecuţi. Dar nu ne amintim nici faptele, vorbele şi ideile noastre din anul 
trecut. Aş îndrăzni să afirm că nu ne putem reface mental nici sentimentele şi faptele petrecute ieri, 
alaltăieri. Rog pe cititor să încerce să-şi amintească gândurile, vorbele şi tot ce a făcut ieri, şi se va 
convinge de cele afirmate mai sus. În aceste condiţii, cum avem pretenţia să ne amintim acţiunile 
noastre, starea socială, suferințele şi nedreptăţile îndurate sau produse în alte vieţi? 

Azi ştim să citim, să învăţăm dintr-o carte, dar oare mai ştim noi cum am păşit de la literă la 
literă, cum am înnodat literele şi cuvintele ca să exprimăm o cugetare? Constatăm doar că urmărim 
ideile exprimate într-o carte, înțelegem esenţa cuprinsă în ea, rezultat al primilor ani de şcoală. 
Detaliile prin care am trecut pentru a ne însuşi cititul şi scrisul s-au uitat, amănuntele faptelor 
noastre din copilărie s-au şters din mintea noastră. Ne-au rămas însă anumite capacităţi, un 
învățământ general, restul scufundându-se în întuneric. 

Când eram mici, ne-am băgat degetele în apa fiartă şi ne-am opărit. Anul, luna, ziua, nu ni le 
mai amintim, dar avem în memorie rezumatul, învăţătura: nu e bine să bagi mâna în apă fiartă că te 
opăreşti şi doare. De aici esenţa acelei lecţii: să fii prudent. 

Toată conduita noastră actuală, întreaga noastră înțelepciune este suma concluziilor, 
rezumatul ; învățămintelor din existențele noastre trecute. 

Când eram mici, de frică sau de ruşine, spuneam minciuni. După dovedirea minciunii, ne 
ruşinam şi eram pedepsiţi pentru fapta noastră. Mai târziu, către maturitate, am uitat amănuntele 
acestor cazuri, dar am rămas cu însuşirea de a spune adevărul. Acest caracter splendid l-am 
dobândit ca rezultat al mai multor greşeli din copilărie, urmate de pedepse. Astfel am ajuns la starea 
morala de a fi loiali în spusele noastre. La fel am creat şi celelalte calități ale noastre. Cum, prin ce 
greutăți şi suferințe am trecut, care este prețul lor - nu mai ştim. Ceea ce ştim e că avem o concepție 
de viată, anumite tendinţe şi facultăți. 

Creatorul le-a aranjat astfel ca, din toate învățămintele, observațiile şi durerile noastre sa 
extragem numai esenţa lor. Bietul nostru sistem cerebral nici n-ar fi în stare să rețină din copilărie 
până la moartea sa toate amănuntele existenţei noastre. Oare cum am mai putea scrie o scrisoare 
dacă în momentul când ne-am apuca de scris, ar năvăli în mintea noastră toate fazele prin care am 
trecut pentru învăţarea scrisului? 

În spiritul nostru s-a imprimat, ca rezumat, ca extract, ca germen, tot ce am văzut, auzit şi 
simţit în diferitele noastre vieți. 

Dar totuşi, într-un colţ al sufletului nostru se găsesc înscrise - infinit de minuscule - toate 
informaţiile şi faptele vieților trecute. Dacă printr-un mijloc oarecare - regresie hipnotică - le trezim 
în conştiinţa noastră, toate evenimentele vieților noastre trăite pe pământ se vor derula, asemenea 
imaginilor unui film panoramic, până în cele mai mici detalii. Uneori aceste imagini ascunse în 
profunzimea ființei noastre, revin la suprafață spontan şi produc, prin expunerea lor mirare celor din 
jurul nostru. Dar acest fenomen se întâmplă foarte rar şi mai ales la copiii sub vârsta de şapte ani. 

Un biet pui, abia ieşit din găoacea oului, aleargă iute să se ascundă la apariția unei păsări de 
pradă. Dar de unde ştie că acea pasăre îl poate răpi şi mânca? „Din instinct” - vor răspunde oamenii 
de ştiinţă, ceea ce nu este suficient pentru a explica un fapt. Noi vedem în această acţiune o 
reamintire, care rezumă în sine multe morți sau dureri ale acelui pui, cauzate de păsări răpitoare, iar 
acum la amintirea morții sau a durerii de atâtea ori repetată, puiul de găină fuge înspăimântat să se 
ascundă. 

Nu există familie în care copii crescuţi în aceleaşi condiţii să nu prezinte calităţi sufleteşti şi 
tendinţe diferite. Constatăm că unul din aceşti copii are talent artistic, în jocurile sale desenând 
diferite figuri, reuşite pentru vârsta lui. Altul prezintă dexteritate de a învăţa un meşteşug oarecare, 
are tendinţe care indică însuşiri pentru a deveni un manufacturier, un meseriaş priceput ori un 
fabricant renumit. Un altul neglijând şcoala, deodată o părăseşte şi se avântă în afaceri, devenind un 
om cu o reputaţie răsunătoare în lumea afacerilor. Alţi tineri, cuminţi, liniștiți, se retrag pentru a-şi 


citi cărțile, departe de agitația tinerilor de seama lor. Toate aceste tendinţe nu sunt înclinări 
capricioase, ci chemări imperioase ale spiritului, din cauza cunoştinţelor posedate, ca rezumat al 
ocupaţiilor din viețile precedente. 

Orice ar face părinţii, rar, foarte rar pot înfrânge aceste porniri sufleteşti ale copiilor lor. 
Prezenţa acestor calităţi înnăscute poate fi explicată prin faptul că omul, în vieţile anterioare, a fost 
de exemplu un muzician, şi venind în viaţa actuală, simte o înclinare spre muzică. Asimilând 
vertiginos cunoştinţele şi cu un talent ce se impune atenţiei încă din primii ani ai copilăriei, 
profesorul său constată o aptitudine ce uimeşte. Un asemenea spirit va căuta să se reîntrupeze într-o 
familie cunoscătoare de muzică, în stare să-i ofere un corp fizic delicat, un sistem nervos vibrant la 
undele sonore. În acest mediu prielnic, el va avea ocazia să-şi continue studiile anterioare şi să-şi 
desăvârşească talentul muzical. Este evident că acela care nu a mai dobândit cunoştinţe muzicale în 
alte vieţi, sau care a asimilat prea puţin, va fi greoi la învăţătură, având nevoie de multă vreme până 
va ajunge să cânte la un instrument şi până să se desăvârşească în practica sa. 

Să nu pierdem niciodată din vedere că ceea ce învăţăm într-o viaţă sunt cunoştinţe păstrate 
pentru veşnicie. Când dintr-o ceată de copii, aproximativ de aceeaşi vârstă vedem pe unul mai 
îndrăzneţ şi autoritar, comandând şi luptând în fruntea celorlalți, evident întrezărim în acest copil pe 
fostul militar de grad superior, din altă viață. Când unul dintre elevii unei clase este mai vorbăreţ, 
ținând cuvântări şcolare, pledând în numele colegilor săi, în diferite ocazii, putem fi aproape siguri 
că acest spirit a fost într-o altă viață un orator, un conducător sau un om politic. 

Câte acțiuni de-ale omului nu ne cheamă judecata pentru a admite adevărul reîntrupării 
spiritului? Priviţi micuța copilă, în jocurile ei nevinovate, cum găteşte, leagănă păpuşa, căutând să o 
adoarmă, certând-o pentru neascultare etc. Oamenii de ştiinţă vor zice: „Da, desigur, omul având o 
mare putere de observaţie, copila reproduce ceea ce a văzut la mama ei”. Explicaţia nu are temei, 
deoarece se pune întrebarea: De ce oare numai fetiţele au acest fel de joacă, nu şi băieții, căci şi unii 
şi alţii sunt în jurul mamei lor? Adevărata explicaţie este că această drăgălaşă copilă reproduce în 
mic, ceea ce a mai făcut în viața precedentă, când era mamă. 

Există tineri care se îmbată de frumusețile naturii. Un răsărit sau apus de soare face să vibreze 
de plăcere ființa lor, freamătul frunzelor din pădure, susurul izvoarelor de munte, mugetul valurilor 
mării îi proiectează într-o lume de visări mai mult ca pe oricare semen al lor. Acest om desigur a 
fost un poet ori un artist, în viețile trecute, natura sa atât de sensibilă formându-se prin exercitarea, 
gustarea şi aprecierea frumosului. 

Exemple în acest sens sunt cât se poate de multe şi variate, toate explicându-se logic, prin 
existența noastră în alte vieți pe pământ. Mulţi oameni trec nepăsători pe lângă o biserică, iar unii 
intră în ea fără să simtă ceva în sufletul lor. Prin obicei, prin convenţionalism, adoptă o atitudine 
cucernică la ascultarea unei rugăciuni, dar nu vibrează în ei absolut nimic. Dar pe când gândurile lor 
zboară aiurea şi nu sunt atenţi la rugăciune, altul este pătruns până în adâncul sufletului de 
ceremonia religioasă, sorbind cuvintele slujitorului altarului. Desigur, această evlavie nu provine 
din cunoştinţele, starea socială şi concepţiile actuale de viaţă, ci este reflexul unui sentiment 
împărtăşit într-o altă viață, când era un credincios desăvârşit sau un preot cucernic, cutremurat de 
credință în divinitate. 

Principiul reîntrupării se prezintă mereu judecății noastre, aşteptând ziua când vom înţelege că 
este un principiu universal, care se aplică de la corpurile inerte până la om, de la microb până la 
corpurile cereşti. 

Voi prezenta un alt caz, din cele numeroase, ce ne amintesc de principiul reîntrupării. 

Expui un adevăr la două persoane care au aceeaşi lumină intelectuală şi au primit aceeaşi 
educaţie. Te vor asculta în acelaşi timp amândouă şi vei constata că una din ele a înţeles şi adoptă 
adevărul respectiv, pe când cealaltă nu-l înţelege, sau dacă a înţeles nu-l adoptă. Acceptarea din 
partea unei persoane şi refuzul din partea celeilalte este o dovadă a reîntrupării. Într-adevăr, 
persoana de aceeaşi părere cu tine a mai întâlnit acest adevăr, l-a citit, studiat şi cunoscut într-o altă 
viață, pe când cealaltă persoană întâlneşte pentru prima oară această problemă, nefiind pregătită 
trebuie să mai reflecteze în cursul vieții actuale sau viitoare, pentru a o găsi justă. 


Iată înţelesul divergenţelor de păreri dintre oameni asupra unei probleme oarecare, unul având 
o amintire vagă despre adevărul respectiv, iar altul abia acum ia contact cu el, urmând să mediteze 
în viaţa sa prezentă. Astfel se explică faptul că la citirea unei cărți ezoterice unii cad pe gânduri şi 
caută să se adâncească în cunoaşterea acestei profunde ştiinţe, pe când cei mulți refuză sau îi lasă 
rece acest domeniu. Desigur, aceştia din urmă nu vor mai fi atât de neştiutori în viaţa lor viitoare ca 
în cea actuală. 

Legea reîntrupării iese în evidenţă şi în momentul când analizăm evoluţia omului din copilărie 
şi până la bătrânețe. 

În general, copilul mic este egoist; vrea să posede orice lucru, i se pare că sora sau fratele său 
au lucruri mai frumoase şi le leapădă pe ale sale, cerându-le pe ale lor. În această epocă a existenţei 
sale, copilul reproduce imaginea omului primitiv, a stării sale pe când - cu multe alte vieţi în urmă - 
era un sălbatic de prin junglele pământului. Peste câțiva ani a mai crescut, şi acum se joacă de-a 
soldaţii - jocuri sfârşite adeseori cu mici accidente, zgârieturi, cucuie etc. De cele mai multe ori 
băieţelul călăreşte un băț, închipuindu-l un cal nărăvaş, greu de stăpânit. Acum iubeşte un alt 
băieţel, acum îl goneşte sau îl loveşte.jSe supără repede şi fără vreun motiv serios şi curând, printr-o 
minciună ori făgăduială, se împacă. În această perioadă a vieţii sale, copilul reproduce epoca de 
barbarie a omenirii, când omul iubea, creştea calul şi îl călărea, când era mândru, războinic şi în 
veşnică pornire la atac şi cucerire, răzbunător, iute la mânie, şi uneori iertător. 

Mai târziu, tânărul este stăpânit de cercetarea lucrurilor, şi totuşi este încă nestabil, nefixat în 
părerile sale. La această vreme contractează prietenii ce vor dura până la moarte; acum iubeşte o 
fată cu toată ardoarea tinereții sale; acum este generos şi se aruncă orbeşte în vârtejul pasiunilor, a 
înfăptuirilor nobile, patriotice sau umanitare. El reproduce la această vârstă imaginea redusă a 
evului mediu, a vremurilor cavalerești. 

Unii oameni arată o judecată profundă, ce cumpăneşte just faptele şi lumea, fiind deplin 
stăpâni pe bucurii şi amărăciuni. Este tipul sau icoana omului evoluat. Uneori, acest stadiu este 
foarte concentrat, arătându-se chiar de timpuriu. Există băieți prea maturi mental, pentru vârsta lor, 
iar unii tineri în luate actele şi reflecţiile lor, se arată tot atât de maturi în judecată ca şi un om în 
vârstă. 

Ştiinţa explică aceste schimbări ca fiind urmarea dezvoltării fizicului, care creşte şi se 
organizează mai repede şi mai bine la unii decât la alții. Spiritualiştii însă văd în aceste etape ale 
dezvoltării mentalității şi sentimentului omenesc o probă a revenirii noastre pe pământ, dovada că 
omul îşi retrăieşte sumar, de la naştere până la bătrânețe, toate etapele evoluției spirituale, de-a 
lungul a mii de reîntrupări. Prin urmare, avem de-a face cu stări de conştiinţă ale spiritului, şi nu cu 
creşterea corpului său fizic, cu înmulţirea şi prefacerea celulelor ce alcătuiesc corpul pământesc. 

Dintre argumentele şi exemplele enumerate, nici unul nu este atât de clar şi de convingător ca 
şi cel al copiilor precoce. Într-adevăr, în mijlocul unei familii modeste - atât prin inteligenţă, cât 
prin situația ei materială - se naşte un copil, care din fragedă copilărie indică o mare inteligenţă, o 
uimitoare atracţie şi pricepere spre un anumit câmp de activitate - matematica, pictura, muzica, 
limbile străine etc. În curând acești copii atrag atenţia asupra lor şi mai târziu se revelează ca mari 
genii ale omenirii. 

Cercetând ascendența acestei familii se constată că nici unul din membrii ei nu a dat dovadă 
de o asemenea genialitate; dar ceea ce este mai uimitor e că descendența acestui geniu este de o 
valoare mentală şi morală inferioară, uneori submediocră. Atunci se pune întrebarea: De unde 
această mare inteligență, de unde acest mare talent? Când şi unde a putut să înveţe atât de profund 
unele discipline, limbi sau ştiinţe? 

Oamenii spațiali, entităţile spirituale ne spun, prin comunicările lor, că aceste genii au 
dobândit, în nenumăratele lor vieți trupeşti, experiențe numeroase în domeniul genialităţii lor, o 
profundă înţelegere şi înalte facultăți. Acum, revenind la viaţa fizică, le pun în evidență de timpuriu, 
din fragedă copilărie şi la un nivel pentru care alți oameni trebuie să sacrifice ani de muncă 
încordată. 

Copilul a venit în această familie pentru că are legături cu ea, din alte reîntrupări, are anumite 
datorii de achitat. Dar curios - copiii săi nu se mai ridică la înălțimea geniului său, pentru că el, la 


rându-i, nu le-a procurat decât un corp fizic în care a coborât la reîntrupare un spirit obişnuit. Copiii 
vin în familia acestui mare om, ca urmare a unei legături din alte vieţi, pentru ca prin lumina 
mentalului său şi prin natura sa delicată să primească o instruire şi o educaţie deosebită. 

O ciudăţenie des întâlnită în viața noastră, este şi aceea de a vedea o femeie care dă impresia 
de ceva bărbătesc în ea. Prin gândurile, caracterul şi comportamentul ei, prin energia şi 
îmbrăcămintea ei masculină şi chiar prin glasul coborât, liniile feţei şi prezenţa unei urme de 
mustăţi, te pune pe gânduri şi te determină să zici: lată o femeie-bărbat. 

Pe de altă parte există bărbaţi care prin aspectul lor fizic, delicat, adesea cu mustață şi barbă 
redusă, prin glasul lor înalt, prin emoţionabilitatea ior, prin puterea intuitivă şi întreaga lor natură 
feminină, te îndeamnă să exclami: lată un bărbat cu apucături şi sensibilitate de femeie. 

Acest contrast în aspectul fizic şi în manifestarea sufletului se poate explica prin reîntrupare. 
Am arătat că spiritul revine în lumea terestră - când femeie, când bărbat - pentru a-şi termina 
educaţia spirituală. După o serie de vieți petrecute în trupuri masculine, câştigând destule cunoştinţe 
în această forma, spiritul schimbă sexul, întrupându-se de această dată ca femeie, pentru a învăța 
lecţiile vieții terestre ca soție şi mamă. Cum însă spiritul a trăit într-o lungă serie de forme 
masculine, el s-a obişnuit cu anumite gesturi, cuvinte şi atitudini masculine. Schimbând sexul, 
sufletul imprimă, vrând-nevrând, noului trup creat reminiscenţe din formele precedente de bărbat, şi 
în acelaşi timp reproduce ceva din preferințele, sentimentele şi apucăturile sexului precedent. 
Acelaşi fenomen se petrece când se trece de la forma feminină la cea masculină. lată adevărul 
acestei enigme, multă vreme necunoscut sau fals explicat. 

În existenţa sa terestră, omul se manifestă adesea în așa fel încât pune în evidenţă revenirea sa 
la viața fizică. Un astfel de fenomen - subiect de cercetare şi discuție în lumea celor care se ocupă 
cu probleme psihice - este şi acela al fricii „nejustificate”, manifestată de unele persoane faţă de 
anumite conjuncturi sau elemente ale naturii. 

Unele persoane au o frică nestăpânită de a pleca cu o luntre pe un lac sau cu vaporul pe mare, 
altele au o frică groaznică de foc, de tunete şi fulgere, de mulțime, de înălțime, de încăperi închise 
sau pentru nimic în lume nu ar rămâne singure într-o pivniță sau nu ar ieşi noaptea singure prin 
întuneric etc. 

Psihologii explică această frică a omului prin faptul că în primii ani ai existenței sale, copil 
fiind, a fost impresionat puternic de aceste fenomene sau situaţii, şi ca un reflex îndepărtat, dar 
puternic, este stăpânit şi la maturitate de această teamă. 

Alţii, tot materialişti, atribuie frica senzațiilor resimţite de mamă pe când purta în sânul ei 
acest copil, şi deci că el ar fi primit comoţia mamei, care acum la maturitate s-ar reflecta în sufletul 
său. 

Nici una din aceste explicaţii nu poate sta în picioare. Adevărul este că fiecare din aceste 
persoane au sentimentul de frică pentru că, într-o altă viaţă, au trecut printr-unul din aceste 
evenimente tragice, au pierit într-un naufragiu, într-un incendiu, au fost omorâte cu pietre de 
mulțime sau ucise în bezna nopții. Rațiunea se alătură la această explicaţie şi lespinge pe cele de 
mai sus, dacă află că nici copilul şi nici mama n-au trecut printr-o asemenea situaţie sau fenomene, 
în actuala lor viață terestră. 

Printre numeroasele cazuri de amintiri îndepărtate, de prin alte vieți, este şi următorul. Într-o 
vizită, călătorie sau la un spectacol, se întâlnesc pentru prima dată în viaţa lor două persoane. De 
îndată ce îşi încrucişează privirile, sau de cum îşi dau mâna şi schimbă două-trei cuvinte, se naşte 
deodată o iubire, o amiciţie între ele, pe care nu o mai şterge nici vremea, nici împrejurările. 

Oamenii de ştiinţă au căutat să dea o explicaţie şi acestui fapt, bine constatat în lumea noastră 
fizică, prin supoziţia că aceste două persoane ar avea aceleaşi simțăminte, aceleaşi idei, că psihicul 
lor ar vibra după acelaşi diapazon. Dar, lucru ciudat: cele două persoane resimt această simpatie 
puternică chiar dacă n-au schimbat nici o idee între ele. Se văd pentru prima oară şi de la prima 
privire se plac, se simt atrase de o forţă misterioasă. Nu este vorba nici de omogenitatea de idei, nici 
de concordanța de sentimente, pentru că au fost cazuri când cele două persoane erau de vârste Şi 
condiţii sociale diferite, cu sentimente şi vederi deosebite, şi cu toate acestea s-au simțit atrase una 
către cealaltă. 


Această atracţie se explică uşor, prin adoptarea principiului reîntrupărilor multiple. În alte 
vieţi, cele două persoane au avut legături între ele, sub o formă oarecare - trupească sau sufletească. 
În aceste existente trecute s-au legat puternic prin iubire, devotament, respect şi sacrificiu. Când în 
altă viaţă destinul îi pune faţă în față pe foştii iubiți, prieteni sau pe fostul copil şi părinte etc, 
iubirea ce i-a legat altădată a izbucnit din fiinţa lor în afară,. ca o rază de lumină. îmediat se plac, se 
simpatizează, o putere misterioasă împingându-i să se cunoască, împrietenească, să se iubească. 

De asemenea există cazuri când, aflându-ne într-un voiaj printr-o ţară străină, şi trecând 
printr-un oraş străin, ni se pare că-l cunoaştem, ca l-am mai văzut cândva, deşi pentru prima oară 
trecem prin acest oraş. Sunt unii care recunosc perfect unele străzi, ba chiar unele case, şi merg până 
acolo că pot spune ce urmează după o cotitură de stradă. Această trezire în conştiinţa noastră a unor 
amintiri, a recunoaşterii unor regiuni sau oraşe pe care nu le-am mai văzut, nu se pot explica în nici 
un alt chip decât admițând că am mai trăit într-o altă viaţă în aceste regiuni sau oraşe. 

Dovada cea mai izbitoare, cea mai uimitoare a revenirilor noastre la şcoala pământului, se 
obţine atunci când unii oameni îşi reamintesc perfect fapte, împrejurări, localităţi şi persoane din 
altă viață. Această reamintire poate fi provocată sau naturală. 

Parapsihologii au ajuns cu studiile şi cercetările lor până acolo să pună în stare de somn, prin 
fluid magnetic, o persoană sensibilă. Din cauza acestui val de materie magnetică - revărsată de 
magnetizator asupra unei persoane sensibile, care se pune cu devotament în slujba ştiinţei - se 
produce o descătuşare a spiritului de trupul său. Cum spiritul are tendinţa de a se depărta de pământ, 
el se desprinde de trup. 

În această stare de libertate, spiritul îşi redobândeşte facultăţile spirituale pe care le are, când 
trece de bariera morții. Fiind interogat, spiritul poate spune amănunte din viaţa sa actuală, dar dacă 
îl vom întreba după deşteptare, el nu-şi aminteşte episoadele descrise în stare de somn magnetic. 
Ceea ce uimeşte este faptul că această persoană ne povesteşte viața sa anterioară, locul unde a trăit, 
a murit, cu cine a fost căsătorită, câți copii a avut, cum i-a chemat şi unde sunt, dacă mai trăiesc. 
Dacă se cercetează datele obținute, se constată exactitatea absolută a celor declarate. 

Această experiență, ca şi multe altele de acest gen, dovedeşte în mod clar, fără posibilitate de 
a mai comenta, că fiecare din noi avem înscris în arhiva vieţii noastre, în corpul nostru spiritual, 
toate amintirile altor vieţi, pe care nu le mai putem şti acum, când suntem închişi în trup. Acest 
adevăr stă la baza legilor vieții, chiar dacă unii nu vor să admită existența şi nemurirea spiritului sau 
alții care o admit, nu vor în ruptul capului să creadă că revenim pe pământ - îmbrăcând şi 
dezbrăcând numeroase trupuri. Ei susțin că dacă am mai trăit, ar trebui să ne amintim. Nu ne 
amintim, pentru că vehicolul fizic actual, sistemul cerebral actual, nu a luat parte la acea viață, nu a 
înregistrat nimic din acele timpuri, pentru că nu exista pe atunci. 

Trupul actual, sistemul cerebral pune astfel o barieră între trecut şi prezent, împiedicând 
amintirile înscrise în corpul nostru spiritual să revină la suprafață şi să luăm cunoştinţă de ele. 
Numai când prin pase magnetice punem trupul în pasivitate iar spiritul devine liber, amintirile din 
alte vieți se desfăşoară înaintea noastră ca pe ecranul unui cinematograf. 

Uneori amintirile altei vieți vin la suprafaţa conştiinţei noastre în mod spontan, fără pase 
magnetice. Însă, de cele mai multe ori, ele se prezintă fragmentar, încât nu se poate reconstitui 
întreaga viaţă a persoanei respective. O femeie spune, de exemplu, că a trăit într-o casă mare, 
departe, într-o ţară caldă, că avea un soț care o brutaliza şi că, în fine, într-o zi a omorât-o şi i-au 
rămas doi copii: Aii şi Fatima, dar nu ne spune în ce oraş, în ce an şi cum se numea soțul ei. Chiar 
când se dau date mai clare şi mai ordonate, tot nu se pot face verificări, deoarece faptele sunt 
petrecute la o epocă îndepărtată, într-o localitate de pe un alt continent al globului, astfel că e greu, 
dacă nu imposibil, să fie cercetate şi deci controlate. 

Copiii până la vârsta de şapte ani îşi amintesc mai bine decât oamenii maturi vieţile lor 
trecute, din cauză că până la această vârstă legătura dintre spirit şi trup este mai slabă decât în restul 
vieţii lor terestre, şi deci pot să revadă ceea ce este înscris în corpul lor spiritual; în plus, până la 
această vreme, sistemul lor cerebral fiind mai delicat, încă în formare, având deci o mai mare 
plasticitate, permite exteriorizarea amintirilor din viaţa trecută. Din nenorocire, părinții lor, care n- 
au auzit şi deci nu cunosc adevărul reîntrupării, crezând că odraslele lor au halucinaţii, rătăciri ale 


minţii, îi ceartă şi-i opresc să mai spună asemenea „bazaconii”, ori nu le dau nici o importanță, 
punându-le pe seama fanteziei. Păcat, pentru că multe lucruri edificatoare am putea afla prin ei şi 
ne-am încredința pe deplin de această mare lege a divinului Creator! 

Probabil că numai acele persoane, la care din anumite motive spiritul revine la reîntrupare 
imediat după moartea fizică, îşi amintesc de viaţa lor trecut. În aceste cazuri spiritul nu mai trece 
prin zonele spirituale din jurul pământului, păstrând învelişul planetar, aproape intact, prin urmare 
revine la noua întrupare cu vechiul înveliş planetar. Asemeniea cazuri Isunt foarte rare, pentru că un 
astfel de om va suporta cu greu adversitățile vieții terestre şi va profita prea puțin de noua sa 
întrupare, având instrumente uzate, aceleaşi pe care le-a avut şi în viața terestră precedentă. 

De aceea, Divinitatea, în înalta Ei înțelepciune, a orânduit ca după fiecare viaţă terestră să 
urmeze o vieţuire în spațiu, o viaţă de repaus, de meditare, şi numai astfel, odihnit, spiritul să revină 
pe pământ, cu sinteza vieții trecute, cu învelişuri şi instrumente noi, pentru a învăţa lecţii noi, 
fiindu-i înlesnită ridicarea pe scara progresului. 

Constatăm că majoritatea oamenilor nu-şi amintesc vieţile precedente. Rezultă că această 
neştiință este urmarea unei legi pe care Divinitatea a sădit-o în viaţa omului. Desigur, motive 
puternice au determinat această uitare, motive pe care mintea noastră redusă nu este în stare să le 
întrevadă. 

Dintre numeroasele motive, unul ar fi următorul: reamintirea vieților trecute, cunoaşterea 
faptelor noastre din trecut ar constitui o piedică în înaintarea noastră spirituală, o adevărată 
nenorocire. 

Creatorul tuturor ființelor, corpurilor cereşti şi al universurilor, a vrut ca noi, la fiecare 
coborâre pe pământ, să înscriem pe o pagină albă, o nouă viaţă, având impresia că acum ne-am 
născut pentru prima oară. Din copilărie până la moarte, în mod inconştient, vedem, auzim, adunăm 
observaţii şi cunoştinţe, analizăm diferitele directive morale, ne comportăm mai bine sau mai rău, 
mai moral sau mai şchiopătând, mai intelectual sau mai credincios, după capitalul spiritual adunat 
în vieţile trecute. Nu e bine să ne cunoaştem vieţile precedente. Dacă în viaţa trecută - deşi cu un 
nivel intelectual ridicat, deşi cu o situație socială mai de seamă - într-un moment de mare iritare, ne- 
am ucis prietenul ori soţia, în viața următoare, cunoscând această faptă, am fi chinuiţi de gândul 
crimei. Fapta rea va reveni mereu în conştiinţă şi vom fi neliniştiți în existența actuală, astfel că 
progresul spiritual ar fi zădărnicit, sau cel puţin redus. 

Nu e bine să ne cunoaştem viețile precedente, pentru că se poate ca iubitul nostru copilaş să 
fie unul din cei care în altă viață, fiind tutorele nostru, ne-a torturat, ne-a mâncat averea, lăsată de 
părinți, şi ne-a lăsat pe drumuri. Cu ce dragoste am mai privi acest copil, ce iubire am mai avea faţă 
de cel ce ne-a nenorocit şi brutalizat altădată? Aşa neştiind, ne considerăm copilul ca fiind carne din 
carnea noastră şi în virtutea legii divine, a iubirii, îl adorăm cu frenezie, dorindu-i fericirea 
desăvârşită în viaţa sa terestră. 

De ce să fim stăpâniţi de greşelile noastre din trecut? De ce să ne tortureze remuşcările unor 
fapte ticăloase din alte vremuri? De ce să fim mânați şi mai departe de aceleaşi idei, prejudecăţi de 
rasă ori religie? 

După cum nu e bine să ne cunoaştem trecutul, tot aşa nu e bine să ştim nici viitorul nostru. 
Cine ştie prin ce cotituri ale destinului suntem siliți să trecem, să ne facem educaţia amarnică, 
pentru a urca pe scara evoluţiei! Cine ştie prin ce nenorociri trebuie să mai trecem, pentru 
dezvoltarea spiritualităţii noastre, şi atunci, cunoscând dinainte torturile morale, suferințele fizice ce 
ne aşteaptă în viitor, oare cu ce elan vom mâna viaţa înainte, oare. vom mai munci cu dragoste şi 
avânt ca să agonisim, să ne creştem copiii, să fim morali şi activi? 

Necunoscând măreția şi infinitele planuri ale Divinităţii nu înţelegem binefacerile uitării cu 
care ne-a înzestrat bunul Părinte ceresc. Deoarece nu ne amintim, negăm principiul reîntrupărilor 
noastre, al tuturor ființelor, al tuturor corpurilor cereşti, planete şi sori. Uitarea este o fericire, o 
binecuvântare pentru om. Dacă nu ar fi uitarea, viața noastră ar fi un iad aici pe pământ. Din fragedă 
copilărie şi până la coşciug, atâtea lacrimi, dureri şi griji ne urmăresc, încât dacă uitarea n-ar aşterne 
vălul ei binefăcător, pentru a ne arunca în vârtejul vieţii de toate zilele, existența noastră pe pământ 
nu ar mai fi posibilă. 


Să mulţumim bunului Creator pentru tot ce a făcut şi stabilit. El le-a întocmit pe toate cu 
desăvârşita înţelepciune, pe care în stadiul ajuns nu suntem încă în stare să le apreciem şi înțelegem. 

Paralel cu progresul trupului, cu alcătuirea sa fizică, sensibilitatea sa mai înaltă şi inteligența 
din ce în ce mai vie, omul a ajuns să lucreze, să supună materia prin voinţa sa şi să realizeze 
descoperiri înalte şi uimitoare. S-ar crede că suntem într-un marş victorios al cuceririi naturii, spre 
folosinţa noastră, că omul păşeşte din ce în ce mai grăbit către cucerirea fericirii sale. Cu toate 
minunile realizate de inteligenţa sa vie, totuşi nivelul moral al omenirii este azi încă foarte scăzut. 
Omul fură mereu din secretele naturii, dar nu pentru a ajuta omenirii în progresul ei, ci pentru a 
fauri arme noi, mijloace noi de a-şi ucide fraţii. Am descoperit legi fizice şi chimice, nu pentru a ne 
înlesni viaţa, ci ca să ucidem copii şi femei, fraţii noştri, fiii unuia şi aceluiaşi Tată creator! 

Dacă savantul crede în materia fizică şi în legile ce o animă, omul ignorant ori omul semidoct 
nu mai are nici o busolă în viața sa. Valurile vieții îi poartă în toate direcțiile şi nu mai au nici o 
speranță. Aleargă la biserică, dar se întorc acasă tot sub apăsarea nevoilor vieţii; citesc cărți care să-i 
lumineze asupra scopului durerii şi asprimii acestei vieţi, şi mintea lor rămâne tot atât de confuză ca 
şi mai înainte. lată starea în care se află azi omenirea! 

Dacă învăţăturile sublimului nostru Mântuitor, Isus Christos, s-ar fi păstrat curate, nealterate - 
cum erau în primii două sute de ani ai creştinismului, dacă slujitorii casei Domnului ar reveni la 
forma lor simplă de viaţă, ca altădată, când cunoşteau profund legile divine, şi ar adopta ceea ce 
ştiau atunci, şi anume adevărul că entitatea spirituală revine mereu la viaţa terestră, omul ar deveni 
mai bun, mai milostiv şi ar înțelege rostul vieții. O moralitate desăvârşită ar cuprinde omenirea şi 
din sufletul fiecăruia s-ar ridica la Cer osanale Celui Atotputernic. 

Reîntruparea este un Adevăr divin, care lărgeşte orizontul tuturor cunoştinţelor omeneşti, 
oferind mai clar decât orice sentimentul eternității, iia dezvoltă în noi imaginația şi ne transportă 
gândul pe nesfârşita dâră a secolelor scurse. Reîntruparea conține inspiraţia poetului, lumina 
filosofului, bucuria sfântului, şi arată tuturor drumul către Tatăl. 

Acum ştim că în lunga istorie a progresului nostru spiritual, am mai trăit pe când ne închinam 
la idoli, asemenea triburilor sălbatice de azi. De atunci, am urcat treptele vieții şi mai târziu am 
oferit daruri lui Brahma, în vastele temple indiene tăiate în piatra munţilor. Secolele s-au înşirat şi în 
alte întrupări, am căzut înfricoşați la pământ, când focul divin fulgera în templul lui Zoroastru din 
vechea Persie. Viaţa ni s-a scurs mereu, ca şi apa fluviilor, îmbrăcând diferite trupuri umane şi în 
diferite ranguri sociale, depunând flori la picioarele lui Osiris şi ale zeiţei Isis, pe vremea faraonilor, 
în templele de la Theba şi Memphis. Am trăit şi am murit, ne-am născut în sânul a diferite popoare 
şi religii, ne-am simțit mândri de neamul căruia îi aparțineam şi socoteam religia noastră cea mai 
pură, cea mai înaltă. Am cântat cântece ritmice înaintea altarelor de marmură ridicate în Grecia 
străveche. Ne-am supus stricteţii legilor de fier ale Imperiului Roman şi poate, unii dintre noi, am 
fost printre cei care am dat cu pietre şi am cerut răstignirea divinului Isus. 

Acum iată-ne reveniţi pe pământ, pentru a adora din nou pe Tatăl etern, fiind mereu în 
pelerinaj pe drumul lung al naşterii şi morții. 


Procesul reîntrupării 


Când a sosit ceasul coborârii la întrupare, entitatea spirituală superioară porneşte singură şi cu 
hotărâre, cunoscând perfect toate fazele prin care va trece, atât în timpul reîntrupării, cât şi toate 
peripețiile vieții sale. Linia îi este clar trasată şi ea îşi va urma cu sfințenie planul destinului. 

Entităţile spirituale inferioare - şi mai ales cele oarecum conştiente de cuptorul de purificare şi 
dureri în care coboară - au nevoie de încurajare, de îndemn frăţesc. In acest scop, pleacă în stol la 
reîntrupare, pentru ca văzându-se unele pe altele, să prindă curaj. O ceată mare de strălucitoare 
entități spirituale le însoțesc, vorbindu-le mereu de legea evoluţiei şi de fericirea lumilor superioare, 
în acelaşi timp, un cor sublim de entități spirituale - de muzică astrală - le însoțesc din nivelele lor 
de pornire către suprafața pământului. 


Sub îndemnul zborului în comun şi sub adierea muzicii cereşti, entităţile spirituale pornesc cu 
voie bună. Datorită faptului că, pe măsură ce coboară, atmosfera fluidică este din ce în ce mai 
densă, mai grosolană şi respingătoare, entităţile spirituale superioare, mari forţe spirituale, atrag din 
marele curent cosmic fâşii puternice de fluid magnetic şi învăluie cu ele spiritele pornite la 
reîntrupare. Sub influența acestui fluid, entităţile candidate la întrupare cad într-un fel de 
somnolență; sunt treze, văd, aud, ştiu ce fac, dar nu mai sunt pe deplin stăpâne pe voinţa lor. Ca şi 
magnetizații sau hipnotizaţii de pe pământ, rămân sub influența magnetizatorului lor, care îi 
conduce pe calea gândului. Astfel pregătite, sunt oarecum sub influența mentală a marilor entități 
spirituale ce prezidează reîntrupările acestui grup de duhuri. Sosind în apropierea pământului, 
fiecare spirit candidat la întrupare este luat de ghidul său şi îndreptat către o anumită regiune a 
pământului, către o anumită ţară, provincie, localitate şi familie, către o anumită mamă. 

Actul unirii a doi indivizi de sex opus este învăluit de cea mai mare taină. El îşi are obârşia în 
eternitate şi s-a petrecut şi se petrece în lumile eterice. Actul unirii fizice este doar forma 
materializată a unirii fluidice, spirituale. 

Cu sfială ridic un mic colțişor al acestei taine, de care pomeneşte şi preotul din biserica 
creştină, când face slujba cununiei. 

Toate entitățile spirituale au aceeaşi origine, au aceeaşi îmbrăcăminte spirituală, deoarece 
toate sunt formate din esenţa Tatălui ceresc. Cu alte cuvinte, entităţile spirituale sunt egale şi fără 
sex. 

Să părăsim trecutul de o eternitate, prin care au trecut aceste spirite, până au ajuns la etapa de 
spirite umane, animatoare de corpuri umane. În spațiu, entitățile spirituale umane sunt absolut la fel 
ca aspect, deci nu au nici un fel de sex. Ele sunt sfere luminoase, fiecare din aceste sfere fiind 
formată dintr-un punct microscopic strălucitor, care este esența sferei, scânteia divină, spiritul 
propriu-zis, iar în jurul scânteii se află o aureolă fluidică, un înveliş eteric, format din cele şapte 
învelişuri fluidice pomenite şi care formează corpul spiritului sau perispiritul său. 

Cu toate că entitățile spirituale sunt perfect identice, de la originea lor, Creatorii care le-au 
pregătit calea au lucrat asupra lor astfel încât ele să se manifeste diferit, fiind încărcate cu două 
feluri de fluide de natură electrică - fluid electric negativ şi fluid electric pozitiv, aflate într-un 
echilibru oarecare. La unele entităţi spirituale fluidul pozitiv îl întrece pe cel negativ, iar la altele 
predomină fluidul negativ. Cu alte cuvinte, spiritele au două feluri de electricităţi, dar unele sunt 
predominant pozitive, iar altele predominant negative, aceste fluide având rostul lor în viața spaţială 
a entităților spirituale. 

Prin însăşi existența spiritului în spaţiu, natura acestui fluid electric se alterează, se schimbă 
într-un alt gen de fluid, fiind nevoie de o primenire. Procesul de primenire se desfăşoară în mod 
asemănător cu respirația trupului nostru. Spiritul execută un fel de palpitare - se dilată şi se 
contractă, inspiră şi expiră - eliminând prin acest act mecanic fluidul corupt şi absorbind din spaţiile 
siderale fluid proaspăt. Acest travaliu durează veşnic, spiritul absorbind proporții inegale de fluid 
electric pozitiv şi negativ. 

La unele entități spirituale se acumulează mai mult fluid pozitiv absorbit, deoarece puterea de 
alegere fluidică de natură pozitivă a fost mai mare decât cea negativă, iar la alte spirite, doza de 
fluid negativ se acumulează într-o măsură mai mare. Astfel spiritul se încarcă prea mult cu un 
anumit fel de fluid electric, simțindu-se îngreunat de cantitatea prea mare a fluidului preponderent, 
şi atunci caută o posibilitate de descărcare. 

Descărcarea are loc pe cale de schimb. Două entităţi spirituale care de miliarde de veacuri au 
pornit împreună, pe drumul nesfârşit al evoluţiei, se simpatizează, se caută, se doresc, vor ca mereu 
să se sfătuiască şi să se ajute. Când entitățile spirituale între care s-a stabilit o iubire din veşnicia 
îndepărtată - veşnicie care, totuşi, are un oarecare început - se simt îngreunate de o doză mare de 
fluid pozitiv sau negativ, se alipesc una de alta şi fac între ele un schimb din plusul de fluid 
acumulat. Prin acest act, s-au eliberat de povară, iar schimbul le produce o senzație de fericire. 

Să vedem, pe scurt, explicaţia marii taine a mariajului. 

Spiritul care deţine în jurul său mai mult fluid pozitiv se va întrupa mai des în trup masculin, 
iar spiritul mai bogat în fluid negativ se va întrupa mai des în trup feminin. În toate formele de viață 


- minerală, vegetală, animală sau umană - principiul feminin se supune principiului masculin. lată 
de ce bărbatul este mai cu inițiativă, mai energic, şi de ce femeia este mai pasivă şi răbdătoare. 
Astfel înţelegem şi sensul cuvintelor spuse de preot la cununie: „lar femeia să se teamă de bărbat”, 
adică să fie supusă bărbatului ales şi să-şi ducă cu el traiul până la mormânt. 

După ce am vorbit puţin despre marea taină a dualității, a unirii spirituale, vom aborda şi 
subiectul unirii trupeşti a doi indivizi de sex opus. Am mai spus-o şi voi repeta mereu: totul este 
orânduit de Divinitate şi executat, de slujitorii Săi de diferite grade. 

Luăm două substanţe chimice şi le punem faţă în față, de exemplu un acid şi o serie de metale 
sau oxizi metalici. Acidul va manifesta o anumită preferinţă pentru unul dintre aceste metale, şi se 
va uni numai cu unul din ele, dând naştere unei substanţe noi, numită sare. Unirea dintre un acid şi 
un oxid sau metal se datoreşte fluidelor care le însoțesc şi stau la baza lor. În fluidul unuia 
electricitatea este predominant pozitivă, iar în fluidul celuilalt predomină electricitatea negativă. Cu 
cât un oxid îi procură acidului mai mult fluid contrar, cu atât mai mult acidul desface oxidul şi se 
combină cu el. Astfel se petrece unirea în regnul mineral. 

Pentru mintea noastră, fenomenul este mai clar, mai desluşit în regnul vegetal. Aici elementul 
reproducător, zis mascul, merge către elementul sexual femei. Oriunde ar fi, oricum ar fi organele 
purtătoare ale acestor două elemente, ale acestor două celule generatoare, ele se atrag, se cheamă Şi 
se unesc. Se atrag deoarece se doresc, şi se doresc pentru că fiecare este purtător de fluid electric de 
sens opus. De exemplu, grăuntele de polen, purtătorul unei aureole fluidice mai bogată în 
electricitate pozitiva, se îndreaptă către ovulul din camera ovariană a gineceului, pentru că este 
chemat, este atras de fluidul predominant negativ al acestuia. Iată înțelesul unirii grăuntelui de polen 
Gu ovulul, de pe urma căruia se naşte oul, începutul viitorului pui de plantă. 

Dacă trecem la regnul animal, vom fi martorii aceluiaşi plan de unire şi perpetuare a speciei. 
Uri individ, masculul, emite o celulă generatoare numită spermatozoid, şi celălalt individ, femela, 
emite o celulă generatoare numită ovul. Din unirea lor se naşte celula numită ou, din care se va 
forma embrionul şi mai târziu viitorul animal. Cele două celule generatoare au alergat una spre alta 
Şi s-au unit din motivele sus amintite, dând naştere unui produs care deţine elementele materiei 
fizice şi fluidice provenite de la doi indivizi de sex opus. 

Un fapt însă rămâne constant. Unirea între cele două elemente cu încărcături electrice diferite, 
se face în anumite condiţii şi mai ales în anumite epoci. Într-adevăr, nu oricând şi nu în orice 
condiţii o floare produce polen şi ovule. Nu oricând femela primeşte să fie fecundată de individul 
mascul. Totul se face după o ordine nevăzută, dictată din spaţiu de forțele spirituale invizibile. 

Omul, coroana creaţiei Tatălui divin pe pământ, cu toată înțelepciunea cu care a fost înzestrat 
de Creator, se abate de la legea sfântă a procreaţiei, a formării de trupuri noi, în care să coboare şi să 
se fixeze un spirit pentru o nouă viaţă terestră. El a coborât sfânta unire spirituală şi a batjocorit 
sfânta unire trupească. Asemenea celorlalte regnuri şi la om este indicat momentul firesc pentru 
unirea trupească, în zilele din preajma fazelor lunare, când se produce eliminarea ovulelor de către 
femei. Dintr-un act divin, hotărât cu regulă, la toate viețuitoarele, omul a făcut un act de patimă, de 
viciu. Frumuseţea spirituală şi chiar trupească a fost terfelită şi coruptă prin noroiul plăcerii. Dar, în 
viitor, omenirea cunoscătoare a legilor încă necunoscute, se va ridica la nivelul frumuseţii legilor 
divine. 

În fine, în momentul când elementul sexual masculin, spermatozoidul, părăseşte organul 
generator, este înconjurat de o aureolă fluidică, în care sunt fixate toate particularitățile fizice şi 
toate defectele trupeşti ale părintelui emiţător. Mama emite celula sexuală feminină, numită ovul, 
care asemenea spermatozoidului are o zonă fluidică, în care sunt imprimate toate particularitățile 
trupului acestei femei. Din unirea celor două elememte sexuale se va naşte oul, care va purta în sine 
toate particularitățile trupului celor doi generatori. 

La plante şi animale, actul unirii, formarea oului, evoluția embrionului şi, în final, naşterea se 
fac sub influente cosmice determinate, realizate sub imperiul unor legi fixe. Numai omul se abate de 
la aceste legi, prin liberul său arbitru. Dar totuşi, cu toată ignoranța omului față de legile morale şi 
fată de exemplele din natură, pe care Domnul i le pune înainte, actul procreării trebuie să aibă loc la 


timpul său, pentru ca şi actul naşterii să se petreacă sub privirea unor anumite constelații şi influenta 
unei anumite planete. 

Actul naşterii la om, mai dramatic decât la animale, în general este însoţit de mari dureri. În 
acele momente femeia mamă renunţă pentru restul zilelor ei la orice unire trupească. Dar zilele trec 
şi uitarea aşternându-se peste această durere, unirea are loc din nou, potrivit cu ceea ce a orânduit 
Divinitatea pe pământ. Într-adevăr este de înţeles plăcerea unirii trupului celor doi îndrăgostiţi. In 
perispiritul lor se produce o descărcare electrică - pozitivă de la unul şi negativă de la altul - 
răspândită reciproc în perispiritele lor. În acest moment, spiritul lor simte o senzaţie de fericire, pe 
care omul necunoscător al tainelor lumii nevăzute o atribuie trupului său. Atât de mare este această 
fericire, încât ea întunecă amintirea marilor dureri ale naşterii. Sub imboldul acestei plăceri, actul se 
repetă, pentru a avea loc noi zămisliri de trupuri, în care să-şi găsească culcuş un spirit, pentru o 
nouă viată terestră. 

Există cazuri când în destinul unor oameni a fost scris să nu aibă copii, pentru ca, intr-o viaţa 
precedentă, tatăl a avut o conduită repulsivă față de copii, brutalizându-i până a stins orice iubire din 
inima lor, ori pentru că în altă viață femeia nu i-a vrut, căutând mereu să scape de ei, imediat ce a 
constatat că va deveni mamă. În aceste cazuri, cei doi soți se vor uni fiziceşte, dar nu vor avea 
urmaşi, pentru că dreptaşii lor - veghind ca destinul lor să deruleze cât mai fidel planului întocmit 
sus şi acceptat de ei când erau spirite libere în spațiu - le neutralizează fluidele celulelor 
generatoare. Urmarea este că elementele lor sexuale, lipsite de fluidele corespunzătoare, nu se vor 
atrage, nu se vor putea uni pentru a da naştere unui ou, murind înaintea fuzionării lor. lată pentru ce 
se zice în popor: „Nu le-a dat Dumnezeu copii”. Legea divină, prin reprezentanţii şi slujitorii 
Tatălui, nu le acordă această bucurie, chiar dacă în această viață ar dori din tot sufletul să audă şi ei 
spunându-h-se cuvântul magic: „mamă” sau „tată”. Totul se plăteşte, mai curând sau mai târziu. 
Dreptatea Tatălui este veşnică şi se aplică fără cruţare. 

Spiritul candidat la reîntrupare, însoțit de ghidul său, se apropie de viitorii săi părinți şi sta în 
preajma lor. Sosind ziua unirii lor fizice, o forță a spațiilor lucrează asupra celor doi generatori, 
învăluindu-i cu anumite fluide, pentru a-i dispune la unire trupească; iar bietul om se supune 
asemenea unei marionete. El crede că este voința sa, plăcerea sa, să se „iubească” cu partenera lui. 
Da, această unire este la fel ca altădată, dar pe când arunci era o simplă manifestare animalică - mai 
joasă chiar, fără să fi avut vreo urmare - de data aceasta omul se supune unei forțe care îl îndeamnă, 
în vederea unui act divin, pentru un scop ce intră în planurile Creatorului. Cei doi soţi s-au unit, 
crezându-se singuri, şi cu toate acestea şase martori au fost de faţă: dreptaşul tatălui, dreptaşul 
soției, spiritul care se va întrupa, ghizii celor doi soţi, precum şi Marele Întrupător. De îndată ce s-a 
format oul, spiritul candidat la întrupare îşi înconjoară mama cu o bandă eterică şi se pune în 
legătură cu oul. De acum începe marea operă necunoscută de ştiinţa materialistă. 

Voi descrie pe scurt principalele faze ale formării copilului în pântecele mamei şi naşterea lui. 

Spiritul coborât la întrupare înconjoară cu perispiritul său trupul viitoarei sale mame, 
perispiritul său luând forma unei rochii, strâmtă sus şi largă în poale, adică forma unui clopot, a 
unui trunchi de con. Acest înveliş fluidic se întinde din dreptul umerilor mamei, până mai jos de 
gleznă, capul ei rămânând liber. 

Se ştie - fiind dovedit şi de ştiinţă - că vehicolul fizic al omului conţine o masă de fluide 
electromagnetice. Dintre toate organele corpului omenesc, cel mai bogat în fluid este sistemul 
nervos central şi periferic. Orice acțiune de natură fluidică venită din spaţiu, va lucra asupra 
întregului corp fizic, dar sistemul cerebrospinal va răspunde cel mai promt şi mai puternic la aceste 
influenţe. Dacă acţiunile venite din afară vor fi puternice, encefalul, care este de o sensibilitate 
deosebită, va fi penetrat, fluidul său fiind pus violent în vibraţie. Vibraţiile neobişnuite ale fluidului 
cerebral vor acționa la rândul lor asupra cortexului şi a celulelor nervoase. Impresionate puternic, 
celulele nervoase fiind puse în vibraţie cu o putere neobişnuită, se va produce în ele o perturbare 
funcțională, care va sfârşi, în timp mai prelungit, cu un dezechilibru mintal. Cum sistemul 
cerebrospinal este comandantul organismului, de la el plecând toate ordinele prin care sunt dirijate 
funcţiile organelor interne, se înțelege că şi aceste organe vor funcționa dezordonat. Astfel, omul va 
avea mişcări necoordonate, îşi va pierde orientarea în spaţiu, dereglându-i-se circulația sanguină, 


secrețiile hormonale, excreţia etc. Pe scurt, o dezordine generală, de pe urma căreia va suferi 
spiritul, posesorul acestui trup dezarmonizat. 

Cunoscând aceste legi, spiritul coborât la reîntrupare caută să nu facă nici un rău mamei sale - 
din acest moment această femeie îi este mamă - ferindu-se să-i înconjoare capul cu perispiritul său. 
Trunchiul de con fluidic se află uneori mai aproape de trupul mamei, alteori mai depărtat, în funcție 
de vârsta mamei, culoarea pielii, a părului şi ochilor. Dacă mama este tânără, spiritul încercuitor stă 
mai departe de ea, vitalitatea corpului ei fizic fiind destul de ridicată. Graţie vitalității puternice, 
spiritul încercuitor, candidat la întrupare, trebuie să se ţină la o distanță mai mare, pentru ca 
influența perispiritului său să nu fie resimțită prea puternic de mama sa. Când, din neatenție, se 
întâmplă acest lucru, mama are dureri de cap şi o nervozitate neobişnuită. Dacă mama este mai în 
vârstă, spirkul înconjurător se apropie mai mult de ea, pentru a o influența ceva mai puternic, trupul 
ei neimpresionându-se ca cel de 17-20 ani. 

Se ştie că persoanele cu ochii negri emit şi primesc mai puternic fluidele electrice. Ochii sunt 
supapele trupului, prin care spiritul emite valuri de unde electromagnetice, fermecând sau adormind 
un om ori un animal. Dacă femeia aleasă să fie mamă va avea ochii negri, spiritul sosit la întrupare 
va căuta să păstreze o distanță mai mare de trupul ei, decât în cazul când culoarea ochilor ii este 
deschisă, pentru ca nu cumva pe calea ochilor razele sakrfluidice să influenţeze prea puternic 
perispiritul mamei sale. Aceleaşi considerente le are în vedere spiritul, când mania sa va fi brunetă. 
Când ne pieptănăm, se aud pârâituri şi firele de păr se zbârlesc, respingându-se unele pe altele. Prin 
pieptănare se produce o frecare între păr şi pieptene. Din această frecare se naşte electricitate 
diferită în păr de cea din pieptene, generând fulgere microscopice, urmate de mici tunete, percepute 
sub formă de pârâituri. S-a observat însă că părul negru dezvoltă mai multă electricitate decât cel 
blond. Prin urmate, spiritul-fiu va sta mai departe de iubita sa mamă brunetă, pentru a nu-i produce 
nici o greutate. 

In general, cea mai mică apropiere dintre fiu şi mamă este de câțiva centimetri, iar cea mai 
mare nu trece peste un metru de la suprafața trupului mamei. Spiritul înconjurător nu se va alipi 
niciodată complet de trupul mamei sale, pentru că în acest caz vibraţiile lui, fiind prea apropiate, 
izbesc cu putere în trupul şi perispiritul mamei, cauzându-i prejudicii. O greşeală făcută din 
necunoaştere sau neatenţie poate avea rezultate dezastruoase, de care spiritul rămâne răspunzător în 
fața Divinităţii. Dar în definitiv care este motivul pentru care spiritul nou venit la viaţa trupească nu 
stă deoparte, ci înconjoară trupul mamei sale? Explicaţia este următoarea. Viitoarea mamă, în 
vederea acestei sfinte misiuni, trebuie să aibă pregătite anumite condiţii fizico-organice şi sufleteşti. 
Aceste condiţii le asigură spiritul coborât la reîntrupare. 

O dată ce spiritul-fiu îşi înfăşoară mama, începe să trimită raze fluidice către trupul ei. Aceste 
raze o pătrund, şi lucrând asupra perispiritului şi a unor organe, produc schimbări anatomice şi 
fiziologice. Astfel glandele mamare încep să se dezvolte în vederea marelui scop - producerea 
secreției lactice. Organele generatoare se congestionează, trec prin anumite modificări, pregătind 
condiţiile pentru păstrarea embrionului şi creşterea fetusului. Se produc o serie de transformări 
interne, vizibile uneori şi la exterior - umflarea buzelor şi picioarelor, pătarea pielii etc. Dar în afară 
de pregătirile provocate de spiritul-fiu, mama este cuprinsă de sentimente şi dispoziții sufleteşti, cu 
totul diferite de stările ei anterioare. Aceste sentimente şi dispoziții o determină să primească cu 
plăcere vestea sosirii unei fiinţe la viața pământească, s-o accepte, s-o iubească şi crească în idei Şi 
stări sufleteşti demne de o mamă desăvârşită, să n-o respingă, să nu caute să scape de ea. 

Dacă femeia ar şti ce misiune sublimă îndeplineşte în lumea noastră trupească, n-ar mai căuta 
să abdice de la acest măreț rol în mecanismul vieții de pretutindeni. Vai de sufletul femeii care va 
respinge un spirit căruia în Cer i-a promis că îi va fi mamă, dar ca om trupesc îl goneşte, 
despărțindu-se de el. Amarnic se va căi în spațiu şi i se va plăti şi ei cu aceeaşi eliminare, deşi va 
arde de dorinţa vieţii trupeşti, pentru avansare, pentru terminarea acestei şcoli planetare. 

Deşi spiritul înconjurător, spiritul-fiu se ține la o distanță oarecare de femeia-mamă, totuşi el 
ia contact cu trupul ei în trei regiuni: 

l; printr-un fir fluidic se leagă de măduva ei, de aşa-zisul nod vital, realizând un contact 
intim cu perispiritul mamei; 


2, prin ombilic se leagă de bazinul în care se va forma căsuţa lui carnală; 

3. se leagă de centrul aflat în partea inferioară a laringelui, în scorbura unde se unesc 
claviculele cu sternul şi unde palpită sufletul, pentru că aici se produce un fel de inspiraţie şi 
expirație fluidică, un sorb de fluide spaţiale şi o eliminare de fluide uzate. 

După cum, peste nouă luni, mama va ţine copilul său drag în braţe şi îl va acoperi cu 
dragostea ochilor săi, tot astfel spiritul-fiu, în cele nouă luni de zile cât va ţine gestaţia noii fiinţe 
umane, o îmbrăţişează pe dinafară, cu toată dragostea lui. Ce minune pentru noi, oamenii! Ce 
fenomen natural pentru lumea spațială! Priveşti la femeia însărcinată şi nu vezi nimic în jurul ei; ea 
se mişcă, se îmbracă şi se dezbracă şi nu simte prezenţa nici unei materii. Trece printre oameni, pe 
lângă obiecte şi nu simte nici o neplăcere. Cu toate acestea, duhul este prezent, ca o ceaţă invizibilă 
în jurul pântecelui ei. 

Mari sunt faptele tale, omule, dar opera spiritului e mai mare: construirea noului edificiu 
trupesc pentru viitoarea sa viaţă terestră. Aceasta este marea sa lucrare. Spiritul este arhitectul 
propriului său trup, căci aşa cum îşi va aşterne, aşa va „dormi” în haina sa carnală. Or pentru 
împlinirea acestei opere el are nevoie de fluide spaţiale, pe care le are la dispoziţie din oceanul 
fluidic înconjurător. 

În afară de aceste fluide libere, spiritul-fiu are nevoie şi de fluidele umanizate ale mamei sale. 
El ia cu precauţie, cu răbdare, puţin câte puţin, din fluidele mamei, lucrând cu ele asupra oului, 
determinându-l să se dividă, să crească, să ia treptat forma umană, să-şi organizeze rând pe rând 
diferitele organe. 

Această absorbție de fluide umane se face noaptea, de la mamă, când trupul ei doarme, în aşa 
fel încât să nu aibă repercusiuni asupra acestuia. Spiritul mamei, aflat în afara trupului său adormit, 
; oferă cu dragoste fluid din ființa sa trupească şi perispirituală, pentru a ajuta spiritul-fiu, la opera 
sa constructoare. 

Dar spiritul-fiu are nevoie şi de fluidele tatălui, pentru ca legătura iubirii să se împânzească şi 
cu ceva de la tată. În perispiritul mamei predomină fluidul electric negativ, la tată predomină i 
fluidele pozitive. Operele Creatorului sunt totdeauna armonizate prin împerecherea contrariilor, a 
pozitivului cu negativul. Spiritul sosit să-şi construiască reşedinţa în care va sălăşlui ani de zile, 
trebuie să aibă la dispoziție şi fluid pozitiv şi fluid negativ, procurat de la ambii părinți. Pe când 
fluidele mamei le absoarbe noaptea, pe ale tatălui le absoarbe ziua. 

Există cazuri când spiritul înconjurător, spiritul-fiu, absoarbe fluide umanizate într-o cantitate 
; mai mare de la tată decât de la mamă. În acest caz, fizicul copilului va semăna mai mult cu tatăl 
decât cu mama. Dacă mama oferă mai mult fluid umanizat, copilul va semăna mai mult cu ea. Când 
proporţiile furnizate de cei doi părinți sunt aproximativ egale, trupul copilului va avea caractere 
fizice comune celor doi părinţi. Dar există cazuri când un copil nu seamănă nici cu tata, nici cu 
mama, ci cu una din rudele apropiate - văr, unchi etc. În acest caz spiritul-fiu a absorbit mai multe 
fluide de la acea rudă a părinţilor săi, persoană de care e legată printr-o existență comună şi 
drăgăstoasă dintr-o viaţă anterioară. 

Iată înţelesul real al marii taine a eredității. Cât s-a discutat, cât s-a scris despre această 
problemă importantă şi câte ipoteze şi presupuneri nu s-au elaborat, pentru explicarea acestui 
fenomen spiritual, general în viața fizică minerală, vegetală, animală şi umană. Pornind de la date 
fizice, nu se poate ajunge la o concluzie reală în explicarea unui fenomen cu rădăcini adânci în 
lumea spirituală. Cu toate că efectul fenomenului eredității este vizibil în planul fizic, cauzele îşi au 
rădăcinile în materia invizibilă a spațiilor. Numai când savantul va cunoaşte fizica şi chimia 
fluidelor lumilor spaţiale, când va descoperi materiile metafizice, energiile care le animă şi legile 
care le guvernează, va găsi soluţia tuturor fenomenelor încă nedescifrate. 

Ceea ce este interesant şi sublim, în acelaşi timp, e faptul că ziua spiritul-fiu îşi înconjoară 
mama, iar noaptea, mama părăsindu-şi trupul, vine şi îşi înconjoară spiritul-fiu; astfel, de la o 
vreme, se realizează o înconjurare reciprocă în jurul trupului matern. Înţelesul tainic al acestor 
îmbrăţişări fluidice alternante este următorul. Ziua, spiritul-fiu primind anumite fluide venite din 
Infinit, le îndreaptă către mamă, care la rândul ei le concentrează spre pântecele ei, spre copilul în 
formare. Noaptea, spiritul mamei absoarbe din spaţiu anumite fluide, pe care le revarsă asupra 


perispiritului spiritului-fiu. Spiritul-fiu cât şi spiritul-mamă contribuie astfel la o operă comună. 
Toate aceste acțiuni se concentrează asupra pruncului, care prin hrănirea continuă cu diferite fluide 
şi cu substanțele asimilate din sângele mamei, se dezvoltă foarte rapid. 

În timpurile stăvechi, tainele naturii erau bine cunoscute. Viitoarea mamă avea grijă să-şi 
aşeze patul în direcţia est-vest, şi anume cu picioarele la răsărit şi cu capul la apus, aşa după cum a 
rămas obicei de a se aşeza mortul cu fața la răsărit. Scopul urmărit era următorul. Se ştie că marele 
curent cosmic, după ce a înconjurat Soarele, vine să înconjoare şi planeta noastră. Direcţia acestui 
curent este la început de la răsărit la apus, dar de la o vreme se ridică pe unul din meridiane spre 
nord. Este bine ca trupul femeii însărcinate să fie aşezat pe axa curentului cosmic, astfel ca acesta să 
intre prin picioarele sale, să străbată trupul şi să iasă prin creştetul capului, adică în acelaşi sens în 
care se retrage spiritul din trup, la moartea acestuia. 

Cu câtă sfințenie mânca, bea, dormea şi trăia mama pe acele vremuri! După ce patul era 
direcționat în felul descris mai sus, somnul ei trebuia să aibă loc imediat după apusul soarelui, adică 
din momentul în care se întuneca şi până când începea să se lumineze de ziuă, dar negreşit înainte 
de răsăritul soarelui. Noaptea, perispiritul ei se încărca cu fluide spațiale cosmice, iar ziua acumula 
fluide solare şi terestre. 

Cu câtă dragoste şi respect îşi privea soţul perechea iubită, aflată în această situaţie nobilă şi 
importantă. O îngrijire deosebită îi acorda prin vorbe, fapte şi atitudine, scutind-o de orice emoție 
violentă sau supărare, şi hrănind-o cu alimente consistente şi în cantităţi mici. Soţul se separa de 
soție, pentru a nu împiedica, prin apropierea lui, desfăşurarea fenomenelor oculte de care avea 
cunoştinţă, fără să cunoască amănunţit mecanismul lor. Orice contact fizic era interzis în timpul 
sarcinii soţiei, pentru a nu produce spasme interne, care ar fi comprimat puiul uman, în formare în 
pântecele mamei, iar pe de altă parte, spasmul erotic trimite fluide de ordin inferior către copil, 
contribuind la nefericirea fizică şi intelectuală a viitorului om. Cât de înțelegători erau oamenii în 
acele vremuri, sufletul lor fremătând la vibraţiile venite din spaţiu, deşi trăiau într-o epocă lipsită de 
tehnica civilizaţiei de azi! 

Am spus că spiritul-fiu absoarbe fluide de la părinţi, pe care concentrându-le până la o cvasi- 
materializare, îşi făureşte trupul, fetusul din pântecele mamei. Pe când absorbirea de fluide materne 
se face uşor, spiritul-fiu fiind în preajma mamei, absorbirea de la tată este mai dificilă, pentru că el 
nu este mereu prezent. Absorbirea fluidelor paterne se face fără ştirea tatălui, ca om, îndeplinindu- 
se la orice distanță s-ar găsi tatăl de soție şi de viitorul său fiu. Într-adevăr, tatăl ziua se duce la 
birou, la cafenea, la club, jucând o partidă de cărți, ori e plecat departe, prin alte ţări, cu misiuni sau 
afaceri. Oriunde s-ar afla, la orice distanță în jurul pământului, spiritul-fiu, ajutat de fraţi spațiali, 
absoarbe fluid din corpul fluidic al tatălui său. 

În această privință, intervine o problemă foarte grea pentru bietul spirit-fiu: felul cum îşi duc 
viața părinții săi, în perioada când soţia este însărcinată, se cere ca ambii părinți să trăiască după o 
anumită conduită. Astfel mama se va sili să nu se supere, să-şi impună un calm deplin, pentru că 
supărarea ei va produce furtuni, perturbări în perispiritul ei, împiedicând spiritul întrupător în opera 
lui constructivă; pe de altă parte, materia furtunos procurată de mamă va dăuna la alcătuirea 
perfectă a trupului micuţei făpturi. Se mai cere ca mama să nu obosească, pentru că o activitate 
corporală prelungită îi slăbeşte trupul, având repercusiuni asupra perispiritului său şi deci asupra 
copilului din pântecele ei. Aşadar se cere odihnă, dar fără a se cădea în limita opusă, şederea 
prelungită fiind la fel de dăunătoare. Între o activitate încordată şi o şedere dusă până la trândăvie e 
de preferat cea dintâi. Însă calea de mijloc este cea mai favorabilă. Muncă, mișcare - dar nu până la 
oboseală, până la sleirea trupului. Se mai cere ca simţurile, în special văzul şi auzul să fie plăcut 
impresionate pe tot timpul sarcinii. Natura, prin peisajele ei încântătoare - munte, pădure, litoral - 
oferă imagini care prin ochii şi perispiritul mamei penetrează copilul, contribuind foarte mult la 
alcătuirea perfectă şi armonioasă a trupului său. Vorbele blajine şi frumoase, vibraţiile armonioase, 
muzica melodioasă, au de. asemenea un ecou puternic în ființa plăpândă din sânul mamei. 

Contribuţia tatălui, prin fluidele sale, la alcătuirea trupului copilului său, este la fel de 
importantă ca şi cea a mamei. Viaţa cuminte, calmă şi rezonabilă, a tatălui va avea urmări fericite 
pentru viitorul său copil. Soţul trebuie să evite nopțile pierdute la bar sau la masa verde a jocurilor 


de noroc; el trebuie să respecte orele de somn, să nu transforme noaptea în zi, căci lipsa de somn 
aduce slăbiciunea perispiritului său, care ştim că îşi primeneşte fluidele uzate noaptea, când trupul 
său doarme. Alimentaţia tatălui trebuie să fie, în tot timpul sarcinii soţiei sale, calculată, simplă şi 
uşoară. Băuturile alcoolice, tutunul, cafeau şi condimentele vor acumula o anumită varietate de 
fluide în perispiritul său, iar acesta va emite unde vibratorii nedorite. De asemenea, agitaţiile sale în 
domeniul politicii sau al afacerilor, lovesc nevinovata ființă pe cale de formare, contribuind la 
nefericirea sa. Se cade ca tatăl să fie conştient că vibraţiile şi fluidele pe care le răspândeşte în jurul 
său trebuie să fie armonioase şi benefice trupului uman, ele reflectându-se în alcătuirea 
embrionului. 

lată marea misiune a părinţilor în procesul reîntrupării unui spirit, sosit în mijlocul lor în 
calitate de copil, având o mare responsabilitate față de legile divine. Cu măsura cu care ai măsurat, 
ți se va măsura la timpul întrupării tale. Ferice de mama care pune toată grija să prepare calea 
viitorului copil! Ferice de tatăl care pune toată atenţia să nu se facă vinovat, prin conduita sa, de 
vreo slăbiciune sau malformaţie a viitorului copil! 

Nouă luni de zile spiritul-fiu a lucrat cu atenţie şi dragoste asupra mamei şi asupra trupului 
din pântecele ei. Dar a sosit momentul naşterii, spiritul-fiu îndepărtându-se cât mai mult de trupul 
mamei sale - până la trei metri. Când micul trup a pornit spre lumina zilei, spre viaţa terestră, 
perispiritul spiritului-fiu se desparte în două jumătăţi. Imediat ce a ieşit copilul, spiritul-fiu îl 
înconjoară, iar cele două jumătăţi ale perispiritului se reunesc în jurul său. Nouă luni de zile duhul 
şi-a înconjurat şi înfăşurat mama; de acum, ani de zile mama va îmbrăţişa trupul copilului ei, animat 
de duhul fără de care ar rămâne inert, ca o bucată de carne atârnată în cuiul unui măcelar. 

Vechea înțelepciune - obținută în veacuri prin revelaţie şi stabilită prin observaţii - recomandă 
prezența unui număr mic de persoane în camera de naştere. Privirile, gândurile şi sentimentele celor 
prezenți produc valuri de fluide magnetice, electrice şi spirituale, care au consecinţe asupra trupului 
sensibil al copilului, asupra mamei şi spiritului-fiu care pândeşte momentul de a-şi lua în stăpânire 
trupul, casa de lut, în care va viețui pe acest pământ. Moaşa şi un ajutor - două sunt suficiente, fără 
să umble forfota, fără agitaţie, ci totul să fie orânduit din vreme şi toate aşezate de partea capului 
mamei, adică spre apus. Nu e bine să se umble pe la partea opusă, spre răsărit, adică în jurul 
picioarelor lăuzei, pentru că este perturbat curentul divin, venit dinspre răsărit, care acum, mai mult 
ca oricând, are o influenţă hotărâtoare asupra pruncului ce vine cu un strigăt, cu o primă respiraţie la 
viaţa trupească a pământului. 

Mama fiind aşezată cu capul spre apus, primeşte curentul cosmic de la picioare. În momentul 
ieșirii la viaţa terestră, copilul primeşte curentul divin de la cap spre picioare, asemenea unei 
binecuvântări a Tatălui ceresc, asemenea unui prim sărut în noua sa carieră. 

Acest uriaş curent divin a pornit de la Tatăl, străbate cosmosul, înveleşte universurile, 
înconjoară rând pe rând galaxiile, sistemele solare, ajunge la fiecare planetă, învăluie şi întreține cu 
viață, mişcare şi vibraţie tot ce se află pe corpurile cereşti, pentru a se întoarce la Tatăl. 

Din soarele nostru, din centrul sistemului nostru planetar, soseşte un al doilea curent - 
curentul solar. Acesta are o influență specială asupra vieții şi a evoluţiei. În fine, trecând prin 
atmosfera fluidică din jurul pământului, cei doi curenţi iau din spaţiu, din zona unde a sălăşluit 
spiritul care se întrupează, o coloană de fluid care va avea imprimată în ea toate gândurile şi 
sentimentele, chintesenţa tuturor acțiunilor acestui spirit în nesfârşita sa carieră umană. Acest curent 
fluidic, al propriei esențe evolutive a fiecărei entităţi spirituale, îl vom numi curentul terestru. 

Aşadar, în momentul naşterii copilului, entitatea spirituală primeşte trei influențe - cei trei 
magi de la răsărit - fiind scăldat de un curent care conţine trei feluri de fluide: divine, solare şi 
terestre. Prin întrupare, fiecare entitate spirituală primeşte trei forțe, oferindu-i o anumită tărie, cu 
care va lucra de acum încolo asupra trupului său, asupra casei sale. 

Curioasă casă, pentru că în orice casă omul se adăposteşte în interiorul ei, pe când aici spiritul 
stăpân stă deocamdată afară, în jurul trupului său, luând în definitiv tot o formă umană, dar ceva 
mai mare. Încă din prima secundă a ieșirii pruncului din întunericul matricei la lumină, acest om 
fluidic, ce înconjoară micuțul trup, se leagă printr-un cordon fluidic cu bulbul rahidian. Orice spirit 


este legat de trupul său prin bulb sau mielencefal, punctul prin care măduva spinării se leagă cu 
encefalul. 

Odată distrus acest punct printr-o înțepătură de ac sau prin spânzurare, omul moare trăznit, 
spiritul fiind rupt de trupul său. Casapii de la abator lovesc cu cuțitul în acest punct biata vită, care 
dintr-o singură lovitură se prăbuşeşte la pământ. 

Spiritul va lucra asupra întregului său trup, dar mai ales asupra sistemului cerebrospinal, 
lucrare executată conform destinului său. Aflat în fața unui destin mai trist, spiritul lucrează cu 
durere asupra encefalului său, făcând din el un instrument rudimentar, un pian dezacordat, prin care 
nu se poate manifesta, deşi cunoaşte multe. Aşadar, spiritul lucrează la propria sa nefericire, ca om 
pe pământ; e trist şi dureros, dar aşa e destinul şi spiritul nu se poate abate, pentru că este asistat de 
o entitate spirituală mai puternică, despre care vom vorbi îndată. 

Chiar dacă spiritul-fiu nu vrea să facă ceea ce a jurat sus în Cer - adică să-şi făurească un trup 
conform destinului său - o va face curentul terestru. Această coloană fluidică aduce toată forța, 
chintesenţa evoluţiei sale din vieţile anterioare şi nu va îngădui spiritului să construiască altceva 
decât ceea ce corespunde gradului său evolutiv. 

Un spirit inferior, cu toate că vrea, nu poate să-şi alcătuiască un trup sensibil, care să-i redea 
fidel voinţa şi gândirea. Un duh superior deţine toată cunoştinţa de a-şi făuri un trup admirabil, care 
să manifeste corect sentimentele şi gândurile sale. Trupul său subtil şi sensibil va putea înregistra şi 
o parte din influenţele lumilor eterice. 

Spiritul-fiu a sosit din primul moment al producerii celulei-ou. El îşi înconjoară mama, pentru 
a o pregăti şi pentru a împrumuta materie fluidică de la ea. Dar în afară de această prealabilă operă - 
chiar din prima secundă a sosirii sale - spiritul se pune în legătură printr-un fir fluidic cu celula-ou 
din pântecele mamei. La capătul său, acest fir înfăşoară oul de jur-împrejur, şi pe măsură ce oul 
creşte şi se divide devenind o masă celulară, firul se îngroaşă mereu devenind un cordon fluidic prin 
care se stabileşte un raport din ce în ce mai complex între spiritul care urmează să se întrupeze şi 
fetusul din pântecele mamei. Prin acest cordon fluidic, spiritul înconjurător trimite mereu fluide 
embrionului, provocând divizări celulare, anumite direcţii de creştere şi calități de celule, acordând 
o atenție deosebită celulelor care vor forma sistemul cerebrospinal. 

Calitatea, rezistența şi dimensiunea fizică a viitorului copil depind de materia trimisă din 
exterior de spiritul-fiu. Aceste forțe, aceste fluide nu sunt trimise către interior la voia întâmplării, ci 
după un plan prestabilit, conform hotărârii luate în faţa Juriului suprem, deci potrivit cu destinul 
spiritului venit la viaţa terestră. Aşadar, toată dezvoltarea embrionului din pântecele mamei se face 
sub coordonarea şi acțiunea puternică a spiritului din afară. 

Dar la opera de construcţie a trupului, în care va sălăşlui ani de zile spiritul-fiu, contribuie şi 
alte forţe, intervin şi alte influenţe, pe care le voi descrie în cele ce urmează. 

Din cele expuse până acum, constatăm că pruncul - adorat şi strâns cu drag de mamă la 
pieptul ei - a fost opera a trei entităţi: tata, mama şi fiul, iar cele trei ursitoare, de care vorbesc 
legendele populare, sunt cei trei curenţi - divin, solar şi terestru - veniţi să îmbrace vehicolele 
noului-născut. După felul cum au lucrat aceşti factori, copilul va avea un trup frumos, normal sau 
hidos, va avea o inteligenţă vie sau redusă, va fi sensibil sau grosolan. 

Zilele se vor înşira, iar mama îl va îngriji şi hrăni, oferindu-i materie terestră, pentru ca lutul 
să crească. În aceeaşi măsură în care trupul se măreşte, perispiritul, corpul fluidic extern se măreşte 
în volum, absorbind mereu din spaţiu materie fluidică identică. Această absorbţie se face graţie unei 
pulsații, a unei mişcări de apropiere şi depărtare a perispiritului de trupul său, un fel de flux şi 
reflux, asemănător respirației. Într-adevăr, când copilul inspiră, perispiritul se apropie de trupul pe 
care-l înconjoară, trimițând un val de fluid în interiorul său. În momentul expiraţiei copilului, 
perispiritul se depărtează de trup, absorbind din spaţiu fluidul necesar lui şi trupului său. 

Prin această acțiune continuă, spiritul-fiu, învăluit de perispiritul său, năvăleşte puțin câte 
puţin în profunzimea trupului său. Procesul acesta se înfăptuieşte timp de şapte ani, când, în fine, 
spiritul-fiu a pătruns complet în trup. Din acest moment, spiritul - din exterior copilului - a devenit 
interior. Dacă până acum, chiar în timpul zilei, mai avea raport cu lumea sa spaţială, de acum 
spiritul nu mai vede în afara temniţei sale carnale decât lumea fizică înconjurătoare, prin ferestrele 


celor cinci simțuri. Dar pentru că această izolare de lumea cerească pe tot restul vieții pământeşti ar 
fi insuportabilă, divinul Creator a orânduit ca noaptea spiritul să iasă din temniţa sa şi să reia 
contactul cu lumea invizibilă a spaţiilor, pentru a se fortifica şi strânge puteri să suporte întunericul 
şi suferința captivităţii zilei următoare. 

Noaptea, ieşind din trupul său, spiritul recunoaşte că este un spirit captiv, legat prin cordonul 
fluidic de corpul său fizic. Spre ziuă intră în trup şi nu mai ştie nimic de lumea invizibilă, de feeria 
şi muzica sublimă a spaţiilor. 

Uneori, cei din jurul copilului de 4-5 ani iau cunoştinţă de povestirile sale bizare. Spiritul 
copilului fiind exterior, duce oarecum o viaţă semi-spirituală, având amintiri pe care le comunică 
sistemului cerebral. După vârsta de şapte ani, când spiritul se îngroapă complet în lut, copilul nu 
mai are această clarvedere. 

Am arătat că spiritul este asistat de un frate mai bătrân în evoluţie. Este ghidul său, fără nici 
un rol în opera construirii trupului pupilului său. Dar o dată cu ei a venit din înălțimea Cerurilor, din 
sferele superioare fluidice ale pământului, un mare spirit, un mare savant, numit mesagerul 
întrupător. El a coborât pentru a prezida şi contribui prin ştiinţa sa, prin poveţele sale şi prin 
coordonarea fluidelor, la întruparea mai multor spirite încredințate lui. Mesagerul întrupător stă la 
distanță şi de acolo conduce întreaga activitate. îi învaţă, îi îndeamnă sau corijează pe cei care încep 
acțiunea de înconjurare a trupului femeii-mamă şi mai târziu a copilului. Conduce, vorbeşte - prin 
graiul gândirii - ordonând celor care i-au fost încredințaţi. 

Dar în afară de învăţătura dată ucenicilor săi, mesagerul întrupător adună anumite fluide din 
spațiu şi le îndreaptă către spiritele la a căror reîntrupare asistă. Prin urmare, în afară de acțiunea 
proprie a spiritului înconjurător, a spiritului-fiu, şi mai presus de ea, se adaugă acțiunea puternică a 
mesagerului întrupător. 

Mesagerul întrupător îndreaptă către fiecare spirit-fiu un fluid de calitate diferită, pentru că 
destinele lor sunt diferite. Prin înaltele sale cunoştinţe, prin marea sa putere spirituală, mesagerul 
întrupător ţine sub controlul său executarea punct cu punct a destinului fiecărui spirit. De justa 
aplicare a ordinelor mesagerului întrupător este răspunzător spiritul-dreptaş, care fiind prezent, 
controlează toată seria fenomenelor şi prefacerilor din trupul mamei, cât şi din embrionul aflat în 
pântecele ei. 

Acţiunea spiritului-fiu asupra mamei sale şi a viitorului său trup are coeficientul zece, iar 
acțiunea mesagerului întrupător are coeficientul nouă zeci. Prin urmare, acţiunea de reîntrupare este 
făcută de mesagerul întrupător într-un procent de nouă zeci la sută. 

Aceasta este regula generală. Există situaţii când spiritul ce se va reîntrupa este o mare lumină 
a spaţiilor, venind ca misionar printre frații săi trupeşti, pentru a-i ridica şi produce o schimbare 
moral-spirituală printre ei. În acest caz spiritul-fiu este atât de puternic, cunoscător şi conştient de 
misiunea sa, încât pregăteşte el însuşi prefacerile mamei şi lucrează la alcătuirea viitorului său trup. 

Pe lângă acțiunea mesagerului întrupător asupra dimensiunii, formei şi structurii organelor 
micuţului trup, rolul său de căpetenie este de a determina sexul fetusului - masculin sau feminin, 
învăluită într-un mister, această acțiune este exercitată chiar din primele momente ale construirii 
fetusului. 

Se ştie că entitățile spirituale n-au sex, că sunt identice sub acest raport, între ele diferind doar 
potențialul electric, ia unele mai mult pozitiv iar la altele mai mult negativ. Cu toate acestea, când 
coboară la viaţă terestră îmbracă o haină - când masculină, când feminină, în funcție de scopul 
urmărit. Aşadar, sexul este determinat de necesităţile evoluţiei entității spirituale. 

Un spirit cu o încărcătură fluidică preponderent pozitivă va îmbrăca în câteva întrupări un trup 
masculin, după care într-una sau două întrupări ia şi un trup feminin. După aceea revine la filiera sa 
de întrupări bărbăteşti. Prin urmare, după serii de întrupări bărbăteşti, se intercalează câte o formă 
feminină. Spiritele al căror corp este încărcat preponderent cu fluide electrice negative vor fi femei 
în 7-9 întrupări, după care vor lua o formă masculină. Ele revin la seria de întrupări feminine, după 
care iau din nou o formă masculină, şi aşa mai departe. 

Cineva ar putea întreba: „Dar cine determină, în destinul omului, sexul şi cum de se menţine 
pe pământ un raport aproape constant între oamenii de sex masculin şi cei de sex feminin?” 


Răspunsul este următorul: în Cer, ca şi pe pământ, e orânduit principiul diviziunii muncii. Am 
arătat că lumea spaţiilor, a atmosferei fluidice a pământului, este împărțită în două: lumea oamenilor 
şi lumea îngerilor. Oamenii sunt elevi, fac şcoală; îngerii sunt profesorii, care predau lecţii şi 
guvernează, pregătind evoluţia a tot ce se află pe pământ - mineral, vegetal, animal şi uman. 

Lumea îngerilor, a celor care conduc evoluția globului nostru cu tot ce se află pe el, este 
împărțită în grupe, ranguri şi funcții deosebite. Una din numeroasele funcţii ale acestor strălucitoare 
spirite este menţinerea ordinii, a echilibrului dintre sexe pe suprafața pământului, fie la animale, fie 
la om. Urmărind această orânduire, ele caută ca întrupările să se facă astfel ca un sex să nu 
depăşească prea mult pe celălalt. 

La un moment dat, într-o ţară, provincie sau oraş pot să fie mai mulți bărbaţi decât femei; 
totuşi raportul este menţinut pentru că în altă localitate, provincie sau ţară, numărul femeilor este 
mai mare decât al bărbaţilor. Este posibil ca în anumiţi ani - de regulă după marile războaie, când 
cad în luptă mulți bărbaţi şi rămân multe văduve - pe tot globul, să fie mai multe femei decât 
bărbaţi, dar raportul se restabileşte imediat, născându-se după război mai mulți băieți decât fete. 
Toată această orânduire, contabilitate cerească, este urmărită şi determinată cu mare grijă de cei 
care au această misiune importantă. 

În Forul Judecătorilor supremi asistă şi Guvernatorul suprem al întrupărilor. El primeşte de la 
subalternii săi ordinea numerică pentru un anumit timp, şi când observă că s-a depăşit prea mult 
numărul unui sex, intervine, modificând ordinea întrupărilor, până când se va restabili echilibrul. 
Totul e ordonat, totul e prevăzut şi executat după un anumit plan. 

În lumea spiritelor care conduc destinele oamenilor de pe pământ, există o categorie de 
entități cu misiunea de a determina forma trupului unui duh, conform cu planul destinului alcătuit 
de Juriul suprem. Există trei mari modele de trupuri, îmbrăcate de spirit în funcţie de destinul său: 


1 o formă pentru entitățile spirituale destinate unei vieți obişnuite, comune; 
2. o formă pentru duhurile ce vor cultiva ştiinţele şi artele; 
3. o formă pentru entitățile spirituale cu o misiune moral-spirituală. 


Trupul fiecărui om este încărcat cu anumite categorii de fluide, organele sale fiind astfel 
alcătuite încât să corespundă uneia din aceste trei mari categorii de vieți terestre. Dar între aceste 
trei forme destiniale se găsesc o infinitate de modele de trupuri, corespunzând ispăşirii greşelilor din 
trecut, îndeplinirii unor anumite funcții sociale ori câştigării unor aptitudini. 

După spusele cunoscătorilor acestor adevăruri spațiale, există serii catalogate de modele 
fluidice, dăruite de aceşti mari diriguitori destiniali;, modele avute în vedere de mesagerul 
întrupător, spiritul care se va întrupa şi ghidul său. Nici o abatere nu este îngăduită, neatenţia unuia 
dintre ei va fi greu sancționată, căci totul în univers trebuie să meargă armonios şi după un plan 
preconceput. 

Prin urmare, la reîntruparea unui duh au contribuit tatăl, mama, duhul însuşi şi mesagerul 
întrupător. Dar în afara acestor patru forțe, intervin influenţe de un ordin îndepărtat, importante 
totuşi, prin marea lor putere. Este vorba de influenţa planetelor din sistemul nostru solar. Într- 
adevăr, în vorbirea comună a popoarelor se spune de un om fericit: „Sub ce stea bună s-a născut 
sau de un om nenorocit: „Vai de steaua lui!” 

Vorbele acestea - transmise din veacuri nesfârşite prin grai viu - îşi au înțelesul lor tainic. În 
tot timpul gestaţiei copilului în pântecele mamei, sosesc din spaţiile siderale raze fluidice de la stele 
şi planete. Dar influenţa cea mai puternică vine de la planeta aflată, în momentul naşterii copilului, 
la meridianul sau în vecinătatea meridianului locului naşterii sale, contribuind într-o anumită 
măsură la destinul omului, la felul cum îi va fi trupul. După gradul evolutiv al acestei planete, după 
undele vibratorii pornite de la ea şi sosite pe pământ, trupul viitorului copil va fi: sănătos, debil sau 
bolnav; frumos sau urât; va avea un sistem cerebral redus sau admirabil, şi aşa mai departe. 

Fiecare planetă imprimă în copilul sosit la viaţa terestră o anumită calitate. Marte pecetluieşte 
omul cu dispoziţii războinice, făcându-l hotărât, dintr-o bucată. Copilul privit de Venus va avea un 
sistem nervos sensibil, un trup armonios şi plăcut, va fi un sentimental cu înclinații spre frumos. 


|» 


Dintre păcatele omului, cele capitale sunt: egoismul, orgoliul, avariţia, senzualitatea, 
minciuna, furtul, uciderea. Să vedem câteva exemple de reîntrupări prin care duhul îşi repară 
greşelile. 

Să zicem că un om, prin destinul său, îşi făureşte un trup viguros, cu un aspect ce stârneşte 
admirația celor din jur. Dar făcându-i-se complimente, vorbindu-i-se de frumuseţea sa, se trezeşte în 
sufletul său ideea că este deosebit față de ceilalți oameni. El se va admira în oglindă, ocupându-se 
prea mult de ființa sa. Ideea că are un fizic deosebit se fortifică şi mai mult în adâncul sufletului său, 
devenind mândru de sine. Sărman frate neştiutor! El confundă frumusețea veşnică cu frumusețea 
unei mase de pământ, pieritoare ca formă. În loc să fie preocupat de strălucirea conţinutului, el 
preţuieşte vasul exterior. 

Mândria e contra legilor divine, pentru că ea alunecă uşor pe o pantă şi mai rapidă, care-l duce 
pe bietul suflet în abisurile întunecate ale orgoliului. Omul orgolios se crede mai presus de toţi, prin 
fizicul, inteligenţa, darul vorbirii, puterea de a subjuga voinţa oamenilor, prin averea sau rangul său 
social. Orgoliul este cea mai mare injurie adusă infinitei Puteri şi înțelepciunii Tatălui ceresc. 
Această încredere a omului - un vierme, un fir de praf, pierdut în infinitatea spaţiilor şi miliardelor 
de uriaşe corpuri cereşti - duce la rezultate incalculabile, în marele angrenaj al mecanismului vieții 
de pretutindeni. 

În asemenea cazuri, de porniri spre abisuri înfiorătoare şi ucigătoare, Divinitatea a hotărât o 
lege - înfrângerea orgoliului chiar de la începutul afirmării sale. Legea cere ca în viaţa următoare, 
omul mândru de propria-i frumuseţe să ia o formă urâtă, să-şi ducă traiul într-un trup schilod, la 
care lumea să privească cu compătimire, ori să-şi întoarcă cu dezgust capul. Trăind în acest trup, 
sufletul va fi secundă de secundă amărât că e un diform, că nu e şi el ca toţi oamenii. Are un cap 
mare sprijinit pe un trup de copil, ori poartă în spate o cocoaşă ce inspiră repulsie etc. Din cauza 
diformității nu poate obţine o situație socială deosebită şi câteodată e chiar lipsit de mângâierea de a 
avea o soţie şi copii în jurul său. Această diformitate va produce în mintea sa ideea: „Ce rău e ca 
omul să fie schilod, deosebit de ceilalți!” Or noaptea, când spiritul său evadează din corpul fizic, 
când îşi trăieşte viața de spirit, cunoaşte cauza acestei deformaţii, ştie că e consecința mândriei din 
viața precedentă, căci el a voit-o şi acceptat-o, la judecata cea mare, când i s-a alcătuit destinul. Din 
analiza situaţiei sale, a legăturii dintre mândria sa din altă viață şi diformitatea actuală a trupului, 
ajunge la următoarea concluzie: mândria nu e bună pentru că duce la suferință fizică şi sufletească. 
Această idee, această învățătură, se întipăreşte adânc în mentalul său, înfăţişându-se mereu înaintea 
sa, în întrupările viitoare, ori de câte ori va avea tendinţa să se admire, să se creadă deosebit de 
ceilalți oameni, să fie mândru de sine. 

Iată înţelesul prezenţei unor forme hidoase printre oameni. Nu întâmplarea a creat aceste 
forme, ci o lege spirituală a fost pusă în aplicare, pentru îndreptarea celui pornit spre păcat. 

Dacă pentru un defect oarecum mic se aplică o asemenea corecție - atrasă în mod automat de 
cel mândru de sine - cu atât mai grea va fi viaţa viitoare pentru sufletul orgolios. După ce a fost o 
inteligență, un orator, un conducător de oameni, neîncăpând în piele de mândrie pentru rangul, 
puterea şi averea sa, în viața imediat următoare vine grozavul corector, ştergând pentru totdeauna 
din sufletul acestui om orgoliul, care dacă ar domni în lume, s-ar prăbuşi sori şi universuri, 
prefacându-se în haos. 

Acestui spirit i se recomandă un plan de viaţă, pe care, cu greu, dar îl acceptă ştiind că nu e 
posibilă altă cale, şi anume ca în următoarea viață trupească să fie un cretin, să vrea să se exprime şi 
să nu poată. Spiritul însoţit de această reducere cerebrală, este nevoit să trăiască într-un mediu umil, 
într-un cătun şi în sânul unei familii sărace şi izolate, unde nu va mai avea putinţa dominării; şi 
pentru ca opera de corijare să fie deplină, i se dă şi o formă trupească respingătoare. Imbecil, 
diform, izolat şi evitat, va duce o viaţă obscură, departe de învălmăşeala marilor centre urbane. 

În timpul noptii spiritul îşi vede starea nenorocită în care îşi duce traiul trupesc. O durere 
nesfârşită cuprinde sufletul său şi iarăşi, ca spirit ştie că el a voit acest fel de viaţă umană, fiind 
urmarea unei stări nenorocite, când a crezut, ca om, că este perfecțiunea întruchipată, ori că puternic 
ca el nu este altul. 


Legătura între trecut şi prezent, înnodarea între cauză şi efect naşte ideea că orgoliul nu e bun, 
căci ce eşti tu, omule, pe pământ? Trupul tău, averea, titlurile şi puterile tale sunt efemere şi ca 
fumul vor trece toate. Cât de mic e trupul omului față de globul terestru! Dar la rândul său, 
pământul, este de 1.300.000 ori mai mic decât soarele. Soarele nostru e mai mic decât steaua 
Antares de 474 de milioane de ori. Ca steaua Antares există mii de corpuri cereşti în universul de 
care aparținem. Dar Divinitatea a creat un cosmos care conţine patru universuri. Cât de mic eşti tu, 
omule, față de sfera infinită a creaţiei! Cu ce drept te crezi puternic, înțelept, de ce eşti orgolios de 
ființa ta? Frate, fii cu capul plecat în faţa lumii, căci eşti infinit de mic, în mijlocul creaţiei. Trăieşte 
cu modestie şi curaj - dar fără îngâmfare, încrezător - dar nu în puterile tale, ci în ajutorul venit de la 
Tatăl, infinit de puternic şi atotştiutor. 

Dar să zicem că cei luminaţi, care țin în mână cumpăna Justiţiei divine, au hotărât ca omul să 
fie în viaţa terestră bogat, să-i meargă bine şi veniturile să intre din toate părţile în contul său. 
Venind în viața pământeană, bietul om nu ştie că a fost doar însărcinat cu misiunea unui simplu 
deţinător, cu rolul de administrator al unei averi care nu e a lui, după cum crede el, ci aparţine 
pământului, mai exact Stăpânului Pământului, Duhului Suprem, Guvernatorul destinului nostru, Cel 
reprezentat în icoana de la altar ca ţinând cartea evoluţiei în mână, pe o pagină având A (Alfa) -ceea 
ce înseamnă: Eu sunt începătorul creaţiei acestui sistem planetar, şi pe alta Q. (Omega) - ceea ce 
înseamnă: Eu sunt Cel care voi prezida cea din urmă disoluţie a acestui sistem şi voi duce la Tatăl 
rodul evoluției împărăției Mele cereşti. 

Răsfăţat în plăcerile şi bunurile pământului, omul bogat va trăi cu ele numai pentru el şi ai lui, 
neavând nici un gând de milă, fără să dea un ban pentru o şcoală, o biserică, un azil de sărmani, un 
orfelinat, un cerşetor, un nefericit care-i iese în cale, sufletul său rămânând rece ca gheaţa. 

Dar, toate au un sfârşit - mineralul, vegetalul, animalul, omul, planeta, steaua, toate apar şi 
dispar, materia lor fiind mereu în cursul prefacerii fără de sfârşit. Viaţa acestui om bogat se va 
sfârşi, spiritul se va ridica în spațiu, unde nu va deține nimic din cele avute pe pământ. Fiind singur 
- o steluță cu ceaţă eterică - va înțelege marele adevăr: a fost un bogat nemilos, şi tot ce a avut nu 
era al său, ci al pământului, căci era materie din materia terestră. Atunci îl cuprinde regretul că 
sufletul i-a fost rece față de suferinţa celor mulți. Se va căi, dar va fi prea târziu. Legea divină cere 
imperios perfecțiunea, cere reparare şi avansare spirituală. Acestui om încercat, dându-i-se averi ca 
să vadă cum le va gospodări, îi va fi hărăzit să se reîntrupeze în viața următoare, sau alta, în sărăcie. 
Va fi un nefericit, de pe care vor curge zdrenţele, adăpostindu-se prin poduri sau pivnițe. Viaţa lui 
se va scurge în plâns şi tremurat, în adâncă şi multă suferință trupească şi sufletească, flămânzind 
adesea şi trăind din ceea ce lumea se va milostivi să-i dea. 

Noaptea, spiritul va cunoaşte cauza stării sale actuale, iar în sufletul său se va săpa adânc: Vai 
de omul fără milă, grozav va plăti pentru lipsa lui de altruism, căci totul din natură - mic şi mare : - 
este legat prin legea solidarității şi a iubirii. 

În toate şi întotdeauna există suferința pentru a şlefui şi dezrădăcina defectele contractate din 
neştiință şi înrădăcinate pe calea obişnuinţei. Ai fost un mare potentat, conducând fără judecată şi 
milă -vei fi într-o viață următoare un biet nefericit, în care vor da toţi şi te vor supune torturii şi 
batjocurii nesăbuite. Ai ucis, fără să fii conştient că întrerupi şcoala unui spirit, stricând orânduirile 
cereşti - vei cunoaşte valoarea acestui act nesocotit, fiind şi tu suprimat, poate tocmai când erai mai 
fericit, în cursul unei frumoase vieţi omeneşti. Ai furat, ţi-ai însuşit averea unui orfan - negreşit vei 
cunoaşte înțelesul acestui act în viața pământeană. În viața următoare sau într-una ceva mai 
depărtată, vei fi şi tu orfan şi vei fi lăsat pe drumuri sărac şi nefericit, aşa cum ai făcut tu altădată. În 
modul acesta se plătesc toate greşelile făcute de om. 

O persoană este acuzată de o faptă foarte gravă - omor sau furt. Un om care o duşmănește 
merge la judecată şi punând mâna pe sfânta cruce, jură că într-adevăr persoana respectivă a comis 
fapta, descriind crima, fără remuşcare. Vai, suflet nesocotit! ura şi duşmănia i-a întunecat lumina 
spiritului, conştiinţa a adormit în el şi amarnic îşi va plânge, în Cer şi pe pământ, pornirea pătimaşă 
împotriva unei făpturi de aceeaşi origine, plecată din acelaşi Izvor de viaţă. Acest nefericit îşi va 
vedea grozăvia, în toată goliciunea ei, când va fi în spaţiu. Plânsul şi căinţa sa vor umple infinitul, 
dar nu va exista nici o posibilitate de iertare. Numai repararea, trecerea prin suferinţa celui 


nevinovat va şterge crima de a lua ca martor pe Cel mai Sfânt între sfinții eternității. A jurat în 
numele Lui; în viața următoare sau peste multe alte întrupări, va fi acuzat pe nedrept de crimă, 
petrecându-şi restul zilelor pământeşti în întunericul ocnei, ori va cobori în lumea terestră fără grai, 
fiind mut din naştere. Se va simți extrem de nenorocit, fiind conştient că toţi vorbesc şi numai el nu 
are darul sfânt de a se înţelege prin vorbire cu semenii săi. 

Iată pentru ce Mântuitorul şi Luminătorul sufletelor noastre a spus prin trimişii Săi: „Nu 
mărturisiți strâmb. Să nu faceți jurământ nici pe Cer - pentru că este Tronul Tatălui, nici pe Pământ 
- pentru că este aşternutul picioarelor Sale, nici pe capul tău să nu juri - pentru că nu poţi să faci un 
fir de păr alb sau negru. Ci cuvântul vostru să fie: Ceea ce este da - da; iar ceea ce este nu — nu; iar 
ce e mai mult decât acestea, de la cel rău este”. 

Nu aduceţi ca martor al minciunii voastre pe bunul Părinte ceresc. Prin acest act se aduce cea 
mai mare ofensă Tatălui, care iartă prin îndurarea Sa, căci cunoaşte micimea omului şi conştiinţa lui 
întunecată, dar nu iartă legea instituită de El din eternitate şi pentru veşnicie. 

Prin urmare, avem printre noi frați şi surori lipsiţi de facultatea vorbirii, pentru că în altă viață 
au greşit tocmai prin grai. 

De câte ori întâlnim în viață vreun frate nefericit, ne vine parcă în minte: „Doamne, dar acest 
om - mai exact, acest spirit - cu ce o fi greşit?” Din înţelepciunea popoarelor de peste veacuri 
nesfârşite au rămas aceste cuvinte: „Ce păcat o fi apăsând pe acest suflet de nu vede lumina?” 

Într-adevăr, nu este nenorocire mai mare decât a avea ochi şi a nu vedea cu ei frumuseţile 
naturii, culoarea şi forma variată a ființelor şi lucrurilor. O noapte adâncă îl înconjoară pe acest 
nefericit. Ar vrea să se servească singur, ar vrea să circule prin lume, dar nu poate fără să fie condus 
de un altul. Ştie că alţii văd, că se orientează oriunde vor, şi că numai el este mai prejos de orice 
animal. Este negrăită suferinţa ce-i roade sufletul, secundă cu secundă. Viaţa lui e un infern şi e cel 
dintâi care doreşte să plece din această viață, plină de întuneric. Ca om nu ştie nimic din trecut, 
constată că e orb din naştere, sau că ulterior şi-a pierdut vederea, însă cauza acestei groaznice 
infirmităţi nu o cunoaşte. Dar noaptea, când trupul său doarme, îşi cunoaşte starea, ştie ca plăteşte o 
poliţă grea pe care stă scrisă o mare greşeală făcută într-una din vieţile sale trecute, când a adus 
nenorocire altora, pe calea văzului. A spionat, a văzut şi a spus, după care a urmat osâjnda grea 
pentru cei pe care i-a pârât. Ori prins de mânie, în veacuri îndepărtate şi-a chinuit adversarul 
zdrobindu-i ochii. Ai luat vederea altuia - ți se va lua şi ție putinţa de a mai vedea. 

„ Cine trage sabia, de sabie va muri”, i-a spus Domnul lui Petru, în momentul când era arestat 
de servitorii arhiereilor evrei în grădina Ghetsimani. 

lată marea taină, iată pentru ce sunt în lumea noastră trupească atâtea deosebiri între oameni, 
în privinţa sănătăţii, inteligenţei, moralității, voinţei, situației materiale sau sociale. Ei sunt ori pe 
drumul ascensiunii marelui munte al evoluției care duce la picioarele Creatorului, ori sunt forme de 
viață prin care ispăşesc greşeli mari din alte vieţi. Prin urmare, suferințele nu sunt jocul 
întâmplărilor, întâmplare nu există în natură. Totul e orânduit, totul se mişcă voit, şi după norme de 
o armonie şi exactitate necuprinsă de mintea noastră. 

Toate aceste diferențe, diformităţi şi nenorociri, nu şi le poate explica bietul om trupesc, 
deoarece ele se datoresc unor legi, unor orânduiri sau fapte ce aparţin lumii nevăzute - lumii 
spiritelor spaţiale şi a legilor divine, după care totul se mişcă, de la electron şi până la sfera 
creațiilor. 

Iată pentru ce am afirmat că numai prin reîntrupare se face avansarea spirituală, căci şcoala 
vieții acestei planete se va urma pe alte corpuri cereşti, în forme materiale din ce în ce mai fine, în 
forme corporale tot mai apropiate de perfect. Școala planetei noastre este doar o clipă din şcoala 
universică pe care o vom parcurge în eternitate. Totuşi, în comparaţie cu efemera noastră existență 
trupească, este foarte lungă - aproximativ 26.000 de ani, şi pe toată durata acestei şcoli, trebuie să 
luăm diferite forme, să trăim în diferite nivele sociale şi în sânul diferitelor neamuri ale pământului. 
Am convingerea că în veacurile următoare, peste trei sau patru mii de ani, tema reîntrupării va fi 
mai bine şi pe larg cunoscută, şi omenirea trezită la o conştiinţă mai luminoasă va avea o altă 
conduită, fiind iubitoare a tot şi toate ce au fost create de Fiinţa supremă. 


Doamne, luminează sufletele noastre să nu mai greşim, căci acum ştim că totul se plăteşte 
prin suferință! Amin. 


Regresie hipnotică 


Voi expune, în rezumat, experienţa celebră a renumitului magnetizator francez Alphonse 
Bouvier, din Lyon, făcută în 1905. O probă a nemuririi spiritului şi a nenumăratelor sale întrupări. 

„Aflând de studiile colonelului de Rochas asupra regresiei memoriei, am dorit la rândul meu 
să controlez aceste fenomen, având în curând satisfacția de a vedea şi înregistra revelări din vieți 
trecute. Dintre mediumii mei, cel cu care am avut cele mai frumoase experiențe a fost o doamnă 
instruită şi foarte distinsă, născută într-un mic orăşel de pe apa Isere, în anul 1876. După terminarea 
cursurilor universitare, această doamnă s-a măritat cu un ofițer şi acum - în anul 1905 - este mama 
unei fetițe de 4 ani. Am fost ajutat de dânsa în cercetările mele, pentru că dorea foarte mult să 
cunoască fenomenele psihice. 

Pentru a nu mă repeta, expun câteva puncte generale, care vor da înțelegerea celor ce vor 
urma. De exemplu: de câte ori îndrept mediumul spre vârsta copilăriei, se mişcă şi vorbeşte 
asemenea unui copil. Către o fază şi mai înapoiată, copilul abia poate vorbi. În fine, când mediumul 
este adus până în faza vârstei de sub un an, face gesturi cu mâinile şi buzele ca şi cum ar suge. Când 
îl fac să revină în faza din pântecele mamei sale, se încovoaie ca un fetus, cu mâinile pe lângă trup 
şi cu pumnii în dreptul ochilor. Din luna a treia până la concepție, mediumul cade pe spate. În fine, 
când mediumul e dus şi mai mult înapoi - adică în starea de spirit liber - se vede cum în momentul 
întrupării face eforturi, ca şi cum ar vrea să se sustragă unei forțe care îl atrage şi îl poartă către 
viitoarea sa mamă. 

În tot timpul experienţei, magnetizez mediumul, oprindu-mă numai când vreau să aflu ceva 
asupra unei faze oarecare, să primesc explicaţii sau să-mi descrie viaţa respectivă. Când doresc să 
revină la viaţa actuală, îl demagnetizez în sens invers, pas cu pas, fază cu fază, readucerea bruscă la 
viaţa actuală fiind foarte periculoasă. 

De câte ori trecem printr-o viaţă în care a îmbrăcat trup feminin, are timbrul şi gesturile de 
femeie. De câte ori se prezintă ca bărbat, are tonul mai gros şi atitudinea caracteristică bărbatului, în 
fine, când e vorba de un bătrân bolnav, vârsta şi starea sa suferindă sunt zugrăvite prin gesturile şi 
vocea obosită a unui bătrân. lată pe scurt experiența. 

Am aşezat mediumul pe un fotoliu comod. I-am făcut pase de adormire. Încetul cu încetul i s- 
au lăsat pleoapele, după care a adormit profund. Când am luat cunoştinţă că s-a exteriorizat 
complet, îl fac să treacă repede, în mod regresiv, prin toate etapele vieţii sale terestre. ÎI trec mai 
departe, prin faza celor nouă luni din pântecele mamei sale, şi în fine - ca spirit în spaţiu. 

Adus până la această fază, mediumul îmi spune că acum e spirit liber prin spațiu, că se mişcă 
în jurul pământului, vizitându-şi părinţii şi prietenii, ca îşi caută logodnicul, pe Louis, care a plecat 
de pe pământ înaintea sa, dar că nu-l găseşte, şi mai adaugă că adesea se duce la cimitirul din 
Briancon, ca să-şi privească trupul purtat în viaţa sa terestră, ca domnişoară, numită Margareta 
Duchesne. A murit în anul 1860, în vârstă de 26 ani, din cauza unei boli pulmonare. 

Dusă şi mai înapoi, se vede tânără, dar bolnavă; tuşind mereu, îşi duce mâna la piept, spunând 
că are sentimentul că va muri din cauza acestei boli şi e tare mâhnită, pentru că îl iubeşte pe Louis 
Jules Martin, care îşi face acum stagiul militar la Briancon. 

Din acest stadiu am trecut mediumul înapoi, prin copilărie şi naştere până la starea de spirit, în 
această stare el declară că e nefericit, pentru că suferă chiar în spaţiu. Nu prea ştie ce e cu el, pentru 
că se simte greoi ca plumbul. 

ÎI întreb cum de suferă, dacă este spirit şi nu mai are trup; şi-mi răspunde: «Da, nu mai am 
trup, dar am un corp sufletesc, care îmi redă încă senzația de durere din trupul părăsit». 

I-am ordonat să-şi reia trupul. Se supune pe plan spiritual, se vede bărbat, şi tuşeşte mereu şi 
acum. îşi exprimă dorinţa să moară, căci viaţa e grea şi plină de mizerii. Preferă să moară, pentru că 
atunci nu va mai suferi - crede şi el, ca toată lumea, că moartea aduce alinare. 


ÎI întreb în ce an trăieşte; îmi răspunde că în 1780 şi are 42 de ani. Adaugă apoi că pe când era 
de 38 ani, se afla la Milano, unde era lucrător la un oarecare Paoli, tăietor şi sculptor în marmură, 
dar că nu prea era îndemânatic. Cu această ocazie, îşi descrie patronul ca fiind un beţiv, o brută care 
l-a scărmănat de multe ori. 

Dus înapoi la vârsta de 25 ani, spune că e slugă într-o băcănie, iar la 21 ani a fost chemat la 
recrutare, dar a fost respins, având trupul prea slab. 

Când avea 19 ani, spune că vindea jurnale, între care ziarul «Durance». Întrebat ce scria acest 
ziar, răspunde că nu ştie, dar se aude că vor veni austriecii. Întrebat din nou în ce an este acum; el 
răspunde: «1757». 

La 18 ani se vede ucenic la un cizmar, meserie pe care o găseşte prea grea, nu i-a plăcut şi a 
părăsit-o. La 16 ani, se vede acasă la părinţi şi mărturiseşte că vrea să fugă, pentru că prea îl pun să 
facă mereu treabă. îl întreb unde locuieşte acumj iar el îmi răspunde: «La Saint-Pierre, aproape de 
Briancon, unde tatăl meu e cultivator la o fermă.» 

La 12 ani merge la şcoală, dar nu-i place deloc cartea. Ca profesor are pe un preot numit 
Antoine, cu care învaţă catehismul. La 10 ani spune jcă îi e frig, pentru că nu are haine. «Mama mi- 
a făcut nişte pantaloni dintr-o rochie veche de-a ei, şi copiii când mă văd cu ei îşi bat joc de mine. 
Mi-a spus să fiu cuminte, căci îmi va face nişte haine noi când mă voi împărtăşi. Atunci voi avea şi 
eu pantaloni frumoşi. Când mă răzbeşte frigul, mă duc în grajdul boilor şi vacilor, unde e cald». 

La 6 ani e întrebat dacă se joacă. «Aş, de undb să mă joc, mă pune mereu la treabă.» 

Mediumul este adus treptat în pântecele mamei sale, şi din nou ca spirit în spațiu. I se spune 
că e spirit şi rămâne nelămurit, întrebând: «Dar ce e aceea spirit?» I-am explicat că spiritul e omul 
fără trup - explicație pe care se pare că nu prea alînțeles-o. 

Priveşte în jurul său şi întreabă: «Dar unde sunt pentru că nu-mi văd copiii şi prietenii?» l-am 
spus din nou că nu mai are trup şi că a trecut prin procesul numit moarte; iar că cei dragi ai săi au 
rămas jos, printre pământeni. 

În fine, e readus mai înapoi, în faza de pământean, şi e întrebat ce sex şi ce vârstă are. 
Răspunde că e femeie, are 30 ani, se numeşte Jenny Ludovic şi este în anul 1702. Are doi copii, 
Auguste de 7 ani şi Jean, născut de curând, şi locuieşte în localitatea Plouermel împreună cu soțul 
ei, care lucrează doage pentru butoaie. 

La 16 ani se vede la unchiul ei, numit Marietti, fiind orfană. Unchiul ei n-a dat-o la şcoală, dar 
a învăţat-o să semneze. El face serviciul la un farmacist. Aplecându-se într-o parte, pare că-mi 
spune o confidență: «Cred că unchiul e tatăl meu, dar nu trebuie să o spun. Când vorbesc de tatăl 
meu, îi vin lacrimi în ochi. El e foarte drăgăstos cu mine. Cred însă că unchiul meu n-a fost 
cuminte, dar n-am dreptul să-l judec, fiind foarte bun cu mine.» 

La întrebarea dacă iubeşte şi pe altcineva în afară de unchiul ei, răspunde: «Cunosc şi pe 
Ludovic. Deşi e văduv şi are doi copii de la prima soţie, îi port o dragoste deosebită şi aşteptăm 
amândoi, nerăbdători, să ne căsătorim. E atât de drăguţ şi dulce cu mine! Ne-am înţeles ca pe copii 
să nu-i ţinem noi, ci să-i trimitem la bunica lor, păstrându-le totuşi toată atenția noastră». 

E readusă la 12 ani. Se vede tot la Plouermel, pe marginea apei, unde adună flori de câmp, 
pentru ceaiuri. «Unchiul mi-a arătat care sunt acele plante, căci i le dă farmacistului - Ursului, cum 
îi zice el domnului Joannes Yves.» 

Întrebată dacă poate enumera câteva din aceste plante, răspunde afirmativ, şi începe să le 
înşire: «Ochiul-pisicii, planta-cerului, steaua-firmamentului, piciorul-păianjenului, oglinda- 
sufletului». 

La 5 ani se vede pe genunchii unchiului, care o mângâie şi o ajută să-şi facă din berberiță 
coroniţe. 

Este magnetizată şi dusă mai departe, până la vârsta de 3 ani. La această vârstă, orfana afirmă: 
«i spun unchiului meu - unchiule, când e de față cineva, dar când suntem numai noi doi îi spun - 
tată, şi atunci mă mângâie pe obraji. Pe mama nu o ştiu». 

Adusă în momentul naşterii, spune: «Văd o femeie pe pat, greu bolnavă şi pe tatăl meu 
plângând». 


Dus înaintea acestei întrupări, adică în faza de spirit, mediumul spune că suferă grozav de 
lovitura de lance primită între coaste, pe partea sa dreaptă. Este întrebat: 

- Dar cum se face că ai o durere fizică, când tu nu mai ai trup? 

- Da, şi totuşi simt durerea în partea dreaptă, din cauza unei împunsături primite la Marignan. 
Se continuă regresia şi este întrebat: 

- În ce an suntem şi cum te numeşti? 

- Suntem în anul 1515 şi am 22 de ani. Mă numesc Michel Bery, şi punându-se un creion în 
mâna mediumului, scrie foarte neîndemânatic: «Michel Bery, de la curtea regelui». 

- Ce faci acum? 

- Luptăm de trei zile şi trei nopţi contra elvețienilor. 

- Ce părere ai de regele tău? 

- O, Francois este un brav şi are o inimă bună. 

- Cum îl socoteşti tu că e bun, când el omoară atâta lume? 

- Omoară pentru că e necesar. 

- Dar dacă tu vei fi omorât, crezi că mai rămâne ceva din tine? 

- Aş, ce să mai rămână, totul se sfârşeşte cu moartea. 

E dus la vârsta de 20 ani, şi este întrebat: 

- Ce faci acum? 

- Ce să fac, plecăm spre Amiens. Englezii vor să le mai dăm o lecție. 

- In ce an eşti? 

- 1513. Nu cred să mai trăiesc mult timp, după visul avut. Cred că peste doi ani nu voi mai 
trai. Am visat în primăvara asta că îmi curge sânge dintre coaste, din partea dreaptă a trupului, 
străpuns cu o lance. 

- Dar crezi în vise? 

- Da, pentru că ceea ce am visat, mai totdeauna s-a realizat. N-am fost înşelat niciodată. 

E dus la vârsta de 19 ani. În acest moment se vede glumind cu prietena sa, Diane de Concy. 
Este întrebat dacă o iubeşte şi dacă are planuri să întemeieze o familie. 

- Aş, de unde. Mi-e dragă, dar nu mă gândesc să mă însor cu ea. 

- Şi ce faci acum? 

- Sunt în serviciul regelui, ca muşchetar, corp creat de Carol al VI-lea, fiindu-i frică şi de 
pielea de pe el. 

La 18 ani spune că se duce să se înroleze în garda stăpânului său: «Mă duc cu plăcere, dar 
trebuie să o părăsesc pe Diane, pe micuța mea, cu bărbia roză şi dinții ei micuţi». 

La 16 ani spune că se fâțâie pe lângă Charlotte de Montmorency, de la care nu-i fuge gândul. 
E întrebat dacă se bucură numai el de favorurile acestei tinere, la care mediumul răspunde: «O, ştiu 
bine că ea cochetează şi cu Franşois, care e de aceeaşi vârstă cu mine, dar puţin îmi pasă de asta». 

La 12 ani e paj la curtea regelui. La întrebarea ce face el la curte, răspunde: «Ei, ce să fac? 
Conduc doamnele - şi cu un gest grațios întinde mâna şi cu surâsul pe buze imită conducerea unei 
doamne a curții. Dau scaunul şi.îndrept rochia doamnelor şi câteodată mă plec şi le sărut picioruşul. 
A, trebuie să ştii că nu se permite la toţi pajii să sărute piciorul doamnelor. Mi se spune că sunt 
drăguţ pentru că am ochi albaştri şi părul blond. Doamnele mă plac şi eu le voi plăcea când voi fi 
mai mare.» 

La 9 ani spune că tatăl său îl va trimite la curte, să servească de paj. E întrebat de ocupaţia 
tatălui său? «Cum, nu ştii? E paznicul casei de Montmorency, la Civry. I s-a promis că mă vor lua 
ca paj la curte, dar se teme să nu mă stric acolo.» 

Mediumul e adus din nou în starea de fetus şi mai apoi de spirit. Din acest stadiu, i se 
comandă să treacă în faza de întrupat, în momentul morții sale. Întrebat ce vârstă are, răspunde că 
are 20 de ani. Se numeşte Mariette Martin, face lecturi unei doamne ce avea un băiat, pe 
Gastonycare dacă n-ar fi murit - omorât de calul său - ar fi devenit soțul său, contra voinței mamei 
sale. 


Dusă la 18 ani, e întrebată ce face. Răspunde că acum e la contesa de Guise, unde predă 
lecturi nepotului ei. La vârsta de 4 ani spune: «Mama e supărată că tata e mereu bolnav şi nu mai 
poate face desene pentru rege.» Este întrebată de care rege e vorba «Nu ştii? E Filip cel Frumos.» 

Mediumul e readus până la faza de spirit. În această stare, nu-şi dă seama că a murit. I se pare 
că e tot om pe pământ. Starea aceasta confuză se datoreşte numeroaselor sale greşeli, făcute pe când 
era întrupat. Într-adevăr, în precedenta viaţă a fost stareţa unei mănăstiri, tiranizând tinere fete, din 
ordinul celor de sus, finându-le în carcere, fără soare, şi punându-le să lucreze lucruri migăloase cu 
acul. Întrebat în ce an trăieşte, răspunde: 

- 1010. 

- Ce rege trăieşte acum? 

- Robert al II-lea, Capetul. Nu-mi vine să-i pronunţ numele, căci din cauza lui frumoasa 
Blanche de Paris e închisă, pentru ca fratele ei Robert să-i ia toată averea. 

La 60 de ani se vede pregătind tinere fete care doresc să se călugărească. Este întrebată: 

- Pentru care motiv sunt aduse să se călugărească? 

- Pentru ca fraţii lor să le ia averea. 

- Cine ţi-a adus-o pe Blanche de Paris?! 

- Nu pot să-ţi spun. Mi-e frică de abatele Choiselles. 

- Dar ce eşti tu în mănăstire? 

- Sunt superioară de 20 de ani în mănăstirea «Compagne de Jesus» şi am sub ordinele mele 20 
de călugărițe, dar sper să fiu avansată ca stareță, când voi avea sub mâna mea totul şi toată lumea la 
picioarele mele. 

Trecut în faza de spirit, mediumul spune că îl dor ochii, şi îşi poartă mâinile peste ochi. 
Întrebat din ce cauză suferă, răspunde că fiind soldat, a fost prins de Attila, la Chalons sur Marne şi 
că din ordinul lui i s-au ars ochii. Nu avea la această epocă decât 31 de ani, se numea Carlomee şi 
era comandantul unei unități franceze, sub ordinele lui Masoee, iar deasupra tuturor comandanților 
avea pe Marovee. Această luptă a avut loc în anul 449. Întrebat dacă cunoaște pe Dumnezeu, 
răspunde că da, şi toţi ai timpului său îi fac sacrificii de oameni care sunt arşi, căci aşa îi place 
dumnezeului lor. Era păgân. 

La 25 de ani e plugar, împreună cu mama sa, Li, locuind în ţinutul Albinos, prin care curge 
apa Tourn unde lucrează pământul. 

Este dus treptat în sânul mamei sale şi apoi în starea de spirit. Din nou spune că suferă mult, 
căci a fost ars de viu de împăratul roman Probus, la vârsta de 40 de ani. Fusese păzitor al palatului 
împăratului şi era originar din ţinutul numit Romulus, prin anul 279, când a purtat numele de Esius. 
Spune că urăşte de moarte pe împărat, deoarece i-a răpit fetiţa, ca să o facă metresa lui. Pentru a se 
apropia de împărat, s-a oferit ca soldat lui Pecius, comandantul gărzii palatului, cu gândul ca la 
prima ocazie să-l omoare, răzbunând-o astfel pe fetiţa sa, Florina. A fost prins asupra încercării sale 
şi ars de viu împreună cu fiica sa. Printre lacrimi, spune că prietenii din gardă i-au jurat răzbunare, 
omorându-l pe împărat. Are mângâierea că fiica lui a murit pură. 

Dus în viața precedentă mediumul spune că este o tânără, numită Irisee. Adună flori pentru 
preotul Aii, ca să le ardă la picioarele zeilor, producând un fum care se ridică până la cer, până la 
locuinţa zeilor. Povesteşte că preotul îi povăţuieşte pe oameni să se roage, pentru ca sufletul lor să 
se ridice sus până la zei, în Cer. Este în anul 100 după Christos şi trăieşte în ţara numită Imondo - 
aproape de Trieste. «Preotul mă ia şi mă face să inspir din fumul plantelor arse, ce au proprietatea să 
mă trimită spre zei, cu care vorbesc şi îi comunic preotului. Eu nu văd zeii, dar îi aud şi îi spun lui 
Aii ceea ce îmi comunică ei. Nu muncesc, ci alții îmi aduc de mâncare, dar nu am voie să fiu văzută 
de nimeni. În fiecare zi adun flori de irum pe care preotul le depune la altar, iar seara le arde. 
Respirând fumul lor, trupul meu rămâne jos, iar eu mă ridic în sus, către zei.» La întrebarea, cum se 
vede când se ridică sus, răspunde: «Ca un glob alb. Aii mă iubeşte şi m-a crescut de mică, cerându- 
mă părinților mei, care m-au dat cu bucurie.» 

Descrie că fiind mică, de 6 ani, a fost luată să fie sacrificată zeilor, dar a fost scăpată de un 
tânăr comandant războinic, numit Jeus. Când s-a făcut mai mare, spune că l-a iubit şi la rândul ei 1l- 
a scăpat din închisoarea unde a fost închis de un adversar al său, cu numele de Joanime”. 


Cu descrierea acestei vieți se termină experienţa lui Bouvier, căci de aici înainte spiritul 
mediumului nu mai vede clar în viețile sale anterioare. 

În rezumat, mediumul ne-a descris nouă din vieţile sale anterioare. În prima a fost Margareta 
Duchesne. În viaţa precedentă a fost bărbat, un sculptor în piatră. În a treia a fost un copil orfan, 
numit Jenny Ludovic. În a patra viaţă a fost bărbat şi se numea Michel Bery. În a cincea a fost o 
institutoare, numită Mariette Martin. În a şasea a fost stareţa unei mănăstiri. În a şaptea - ofiţer în 
armata lui Merovee, care a luptat contra lui Attila. În a opta - soldat pe timpul împăratului roman 
Probus. În a noua - vestală în templul din țara Imondo. 

Această strălucită experienţă a lui Bouvier, alăturată de cele ale lui Rochas şi ale altor mulți 
experimentatori, pune în evidenţă existenţa unei individualități - spiritul - care îmbracă în decursul 
veacurilor diferite trupuri umane, devenind diferite personalităţi, ce îşi deapănă viaţa pe scena 
pământului după cum un actor joacă rolurile sale, pe scena unui teatru. 

Ce sublim a orânduit Tatăl creaţia! Prin câte vieți a trecut omul! Cu câtă duşmănie şi-a 
urmărit semenul! Câte crime a comis, pentru a înlătura pe cel care părea că stă în drumul ambițiilor 
sau scopurilor sale! Dorim să revedem aceste crime? Cu ce linişte sufletească am mai trăi, văzând 
josnicia vieților noastre din alte timpuri? Dacă am cunoaşte toate faptele noastre, dacă ar şti şi cei 
care au suferit de pe urma noastră, recunoscându-ne, ar căuta să se răzbune şi crimele s-ar ţine lanţ. 
Văzându-ne, ar striga în gura mare şi lumea ar căuta să suprime din sânul ei un asemenea tâlhar sau 
criminal. 

O, dacă am cunoaşte zilele negre ce ne aşteaptă în viitor, cu ce curaj am mai trăi zilele ce ne 
despart de acel accident, de acele suferințe sau nenorociri puse în drumul vieții, pentru a scoate din 
ele înțelepciunea ce ne lipseşte? 

Divinul Creator a instituit uitarea, ca să nu mai ştim trecutul ruşinos, nici viitorul plin de 
lacrimi şi dureri sfâşietoare. Omenirea trebuie să trăiască liniştită, cunoscând doar viața prezentă. 

Ce fericire ar fi pentru spirit dacă ar putea uita şi el, dar este imposibil, căci uitarea ar echivala 
cu moartea spirituală. Spiritul este o fiinţă care va trăi în veșnicie şi uitarea, neexistând pentru el, 
greşelile comise îi vin mereu în minte, iar remuşcarea faptelor sale uneori este atât de groaznică 
încât doreşte să se reîntrupeze pentru a nu-şi mai aminti de ele. 

Doamne, iartă greşelile noastre, şi dă-ne puteri să nu le repetăm! 

Mărire Tatălui, Fiului şi Sfântului Duh, în veci. Amin. 


Destinul omului 


După ce am luat cunoştinţă de părțile constitutive ale omului, de continua lui prefacere şi de 
mersul său - la unii mai lent, la alții mai rapid - pe cărarea evoluţiei, să vorbim de marea lege a 
cauzalității, care prezidează reîntrupările omului, ale tuturor vieţuitoarelor şi lumilor. 

Tot ce există are o cauză creatoare. Orice faptă produsă de un om are un mobil, o cauză 
determinantă. Prin urmare, fapta este efectul unei cauze. În anumite împreurări efectul poate deveni 
o cauză, generând la rândul său un alt efect. Cu alte cuvinte, în scurgerea timpului fără sfârşit, 
cauzele şi efectele se înlănțuiesc la infinit. Originea tuturor cauzelor este Creatorul. 

Un om cu sănătatea, inteligența, situaţia sa socială, cu toate însuşirile ființei sale pământeşti, 
sufleteşti şi spirituale, este rezultatul unei serii nesfârşite de cauze, produse de el în alte vieți. 

În existența omului nu intervine ceea ce lumea numeşte „întâmplare”. Lumea neştiutoare 
crede că întâmplarea face ca unul să fie norocos şi altul nefericit. Omul face asemenea afirmaţii 
pentru că nu-şi cunoaşte viețile trecute, nu ştie ce conduită a avut în acele existenţe, nu poată să facă 
o legătură între viaţa actuală şi faptele, sentimentele şi gândirea ce i-au frământat fiinţa în alte 
existenţe. Din acest motiv, când întâlnim un eveniment în calea noastră, avem impresia că 
întâmplarea a făcut să trecem prin acel eveniment, că puteam să-l evităm dacă în timpul acela nu 
eram acolo. Dacă am deține facultatea spirituală stăpânită de foarte puțini oameni - de a vedea în 
urma veacurilor şirul nesfârşit de locuri, familii, națiuni în care am trăit altădată - am putea examina 
fiecare viață, cu faptele noastre, cu dorinţele ce ne-au mânat existenţa, cu sentimentele ce ne-au 
călăuzit, cu gândurile ce ne-au determinat toate acţiunile, am vedea că am produs când bucurii, când 
mâhniri, am comis când fapte uste, când nedreptăţi - păgubindu-i pe alţii, că în unele vieţi am comis 
comploturi, crime şi ne-am torturat semenii; cu alte cuvinte, am generat o mulțime de cauze care 
acum, în această viață, sau în cele viitoare, îşi produc efectul. 

Prin aceste fapte, gânduri şi sentimente ne-am creat un destin bun sau rău, care trebuie plătit 
neapărat, asemenea unei datorii. 

Numai astfel aungem la cunoaşterea perfectă că suntem ceea ce am cauzat altădată, că suferim 
pentru că i-am făcut pe alţii să sufere, că ne bucurăm pentru că am mângâiat altădată, şi aşa la 
infinit. Vălul ce acoperă trecutul ascunde cauzele stării noastre din prezent. Însă toate vor fi 
descoperite la vremea lor. În planul creaţiei Tatălui este cuprins ca lucrurile să fie aşa cum sunt 
acum, adică să plutim în neştiință, până când, prin suferinţă şi dureri, pârghia cunoaşterii ne va 
ridica la o viață înțeleaptă. 

Trăim azi - în ceea ce priveşte problemele spirituale - asemenea sălbaticului care nu cunoaşte 
nimic din legile lumii fizice. El considera ploaia, vântul, fulgerul, cutremurul etc, ca fiind fenomene 
produse la întâmplare, fără cauze. Pe parcursul timpului, trecând prin numeroase vieţi terestre, el se 
ridică la cunoaşterea fenomenelor fizice, aunge să cunoască materia fizică şi legile care o conduc. 
Din acest moment, când va sta în faţa unui efect va cunoaşte cauza care a generat-o, ori văzând o 
cauză, va şti ce va urma - efectul ei. 

După cum din neştiutor, omul a păşit încetul cu încetul spre cercetarea naturii, câştigând 
mereu cunoştinţe şi stabilind, pe parcursul a mii şi mii de veacuri, legile şi condiţiile care determină 
un anumit fenomen fizic, tot astfel, ridicându-se din ce în mai sus, pe scara spiritualităţii, omul va 
aunge, în veacurile ce vor urma, să cunoască în lumea metafizică, în lumea invizibilă, materiile şi 
forțele care le pun în activitate, va şti să mânuiască aceste materii şi forţe. Atunci va fi conştient că 
în domeniul moralei şi al vieţii spirituale, lucrurile se petrec ca şi în lumea fizică. După ce va 
înțelege că orice acţiune este urmată de o reacțiune, va duce o viață mai cumpănită, maiiconştientă, 
ţesându-şi în mod conştient destinul. îşi va sădi o viaţă viitoare mai fericită; nu va mâi fi ucăria 
naturii, ci îşi va aservi natura scopurilor sale. 

Trăind mai înţelept, iubind şi autându-i pe cei nefericiţi, rugându-se Celui Atotputernic, omul 
nu va mai avea un destin greu, iar ca urmare a acestui fel de viaţă, curând va rări pelerinaul de la 
pământ la Cer şi de la Cer la pământ. Roata morţii şi a naşterii se va învârti mai departe, dar nu 
pentru a-l readuce la suferință. El va deveni un spirit luminos, ducându-şi de atunci în veci o 


existență spirituală, autând — de sus din spațiu, şi os pe pământ - pte cei slabi şi neştiutori, pentru 
ca şi ei să-şi sfârşească evoluţia pământească. 

Însă până atunci omenirea îşi va târî existenţa din greşeli în greşeli, suferind pentru a se 
îndrepta şi învăţa. Până atunci, bietul om crede că totul îi vine din lumea înconurătoare, că el nu este 
decât un biet fulg purtat de vânt, la voia împreurărilor, că în faţa destinului nu se poate face nimic. 


Influența gândurilor, dorințelor şi faptelor în formarea destinului 


Pentru a nu mai bâbâi în întuneric, ca orbul lipsit de vedere, e nevoie să cunoaştem marea lege 
a cauzalităţii, legea cauzelor, şi a efectelor, cunoscută în Orient sub numele de karma - acţiune -iar 
în poporul nostru destin, lege oglindită în vorba românului: „Ce semeni, aceea vei culege”. 

În timpul existenţei sale terestre, omul emite din ființa sa trei feluri de forțe. Mai întâi emite 
vibrații mentale, numite gânduri, care se răspândesc în infinit. Ele lucrează în urul nostru sub forma 
unor cauze uriaşe, producând efecte în fiecare secundă şi la orice distanță, asupra oricărei ființe sau 
lucru, asupra oricărei materii sau forțe. Prin gândurile sale, omul devine un emițător de unde, care 
acționează mai slab sau mai tare, mai aproape sau mai departe, după cum şi gândul său a fost dictat 
de o voinţă mai tare sau mai slabă. 

L-am putea compara pe om, în ceea ce priveşte gândirea sa, cu un magnet, care acţionează în 
urul său pe o arie magnetică, mai mică sau mai mare, după cum şi el este mai slab sau mai tare. Dar 
o comparație mai ustă ar fi aceea cu un post de emisiune radiofonic sau telegrafic. Acest centru 
emite unde care se risipesc de ur împreurul stației radiofonice, pe distanţe cu atât mai mari, cu cât 
emisia a fost mai puternică. Dar asupra acestei probleme vom reveni mai târziu. 

A doua categorie de forţe ale ființei noastre sunt dorințele. Ele se nasc în sufletul nostru şi se 
fixează ca idei-forţe în corpul nostru mental. Aici vibrează continuu şi aşteaptă momentul prielnic 
de manifestare, să se realizeze - fie în lumea eterică, fie în lumea fizică pământească. 

În fine, a treia categorie de forțe sunt forțele fizice denumite fapte, şi sunt puse în lucru de 
cele două forțe descrise mai sus: gânduri şi dorințe. 

Dar să nu pierdem din vedere că energiile mentale sunt cele mai puternice, căci ele acționează 
asupra materiei cu care şi din care Creatorul a creat şi creează totul. 

Să vedem acum modul cum acționează aceste trei feluri de forțe cât timp trăim pe pământ, şi 
efectele pe care le produc. Rezultatele lor se tes între ele ca firele unei pânze, din care vom construi 
viitorul nostru corp vital şi fizic, determinând astfel şi felul de viață ce-l vom avea în viitoarea 
reîntrupare. Cu alte cuvinte, să vedem felul în care aceste trei feluri de cauze constitue destinul 
nostru viitor. Să nu uităm însă că, în viaţa sa pe pământ, omul are în faţa sa două destine: 


1. un destin din veacurile trecute, care l-a adus aici unde este acum, cu fizicul, 
inteligența şi starea sa socială; 
2; al doilea destin este țesut de acum încolo, combinând-ul prin cele trei forțe de mai 


sus. 

Ferice de omul care achită cât mai mult din datoriile veacurilor trecute, şi pe de altă parte se 
sileşte să nu mai contracteze altele noi. În acest caz, viaţa sa terestră viitoare îi va fi mai uşoară, mai 
lipsită de suferinţe fizice sau sufleteşti. 

Cât de complicată este viața omului, câte fire înnoadă în existenţa sa, prin nenumăratele 
legături contractate cu alte fiinţe! 

Omul se naşte când în România, când în Franţa, când în Asia, când în America, în diferite 
familii, stări sociale şi regiuni, în existența sa fiind legat magnetic prin iubire sau ură de toți cei cu 
care vine în contact. Destinul său din trecut se înnoadă cu cel viitor şi destinul său individual se 
leagă de destinul colectivități, al naţiunii din care face parte. De aici, o rețea foarte complicată de 
legături spirituale, care toate trag de om spre anumite locuri, stări sociale şi condiții de existență. 

Vom lăsa deoparte problema destinului naţiunii din care face parte un om, pentru a urmări 
doar destinul său individual - care îl leagă în lanțuri puternice, ducându-l la o viaţă redusă, sau îi dă 
putinţa unei vieți rodnice, intelectuale şi morale, devenind astfel un centru spiritual ce va radia în 


urul său raze nevăzute, producând efecte reale şi precise, atât în familie, cât şi la nivelul naţiunii în 
care trăieşte. 

Cu o altă ocazie, am arătat modul cum prin gândurile noastre refacem şi organizăm corpul 
perispiritual. Într-adevăr, când gândurile, preocupările noastre mentale sunt obişnuite şi inferioare, 
cele ale existenţei de toate zilele - mese copioase, chefuri, plăceri senzuale, urzeli calomnioase ori 
răzbunări etc. - perispiritul devine mai grosolan decât era până atunci, prin faptul că se îmbibă cu 
materie eterică de proastă calitate, din mediul înconurător. Când gândurile noastre se înalță la 
probleme ştiinţifice, la preocupări de felul ridicării neamului, uşurarea durerii celor nefericiţi etc, cu 
alte cuvinte - la idei de un ordin superior, atragem din spațiu, fără ştirea noastră, materii eterice de o 
calitate superioară, îmbibându-ne astfel perispiritul cu o materie fluidică superioară. 

Cu un corp perispiritual mai fin, cu un instrument mai delicat, omul-spirit acumulează mai 
bine cunoştinţe, reflectă mai profund asupra celor văzute, şi astfel va putea realiza planuri ori 
descoperiri geniale, folositoare omenirii. Or tocmai acest gen de activitate intelectuală contribuie la 
crearea unui destin frumos în viața viitoare. Tocmai aceste preocupări pregătesc viitorul său corp 
spiritual. Ele îl înzestrează pe om, în viitor, cu calități sufleteşti, cu daruri intelectuale minunate, cu 
o minte cuprinzătoare şi înțelegătoare a celor mai abstracte probleme. 

Pentru realizarea acestor dispoziţii sufleteşti, acestor facultăți, omul trebuie să se nască într-un 
trup perfect, cu un sistem cerebral care să răspundă uşor la impulsurile primite de la spirit. 

Din cele expuse se vede că omul este singurul făuritor al destinului său, suportat în viitoarea 
sa viaţă terestră. El este meşterul care îşi țese haina viitoare, perispiritul, şi după cum a pus o griă 
mai mare ori mai mică, acea haină va fi mai fină ori mai grosolană, mai curată sau mai pătată. Se 
poate ca acea haină să fie mai frumoasă decât cea din întruparea precedentă. Însă poate să fie 
inferioară, pentru că în viaţa actuală s-a lăsat târât de pornirile trupului, a dus o viaţă prea materială, 
iar gândurile i-au fugit mereu la lux, petreceri, onoruri, adică mintea i-a fost străfulgerată de idei 
prea pământene şi nu l-a preocupat nimic din ceea ce l-ar fi apropiat de sferele spirituale. Şi-a ținut 
spiritul în mreele materiei, nu l-a pus în legătură cu Creatorul, unde a luat ființă. 

Tatăl ne-a dat urzeala şi ne-a dat şi suveica - voinţa cu care să ţesem pânza fluidică a 
existenţei noastre viitoare. Aşadar, suntem creatorul propriei fericiri sau nefericiri. Faptul că ne 
aflăm mai sus ori mai os pe scara socială este rezultatul muncii noastre. Am determinat cauze care 
ne aduc într-o stare plină de mizerii sau într-o stare de belşug. Toată starea noastră prezentă nu ne-a 
făcut-o Creatorul - cum cred cei care nu cunosc legile cereşti - ci noi am fost făuritorii ei. Dacă am 
lucrat în acord cu conştiinţa noastră, cu simţul milei şi al iubirii, ne vom ridica sub toate raporturile, 
iar dacă am trăit contrar legilor morale şi am lucrat după impulsurile trupului şi pornirile pătimaşe, 
vom cădea în abis, vom avea un loc nefericit, o viaţă plină de boli, de lovituri ale soartei, de lipsuri 
materiale ori de întunecimea minţii. În loc să urcăm grăbit cărările binelui, frumosului şi adevărului, 
pentru a aunge la eliberarea vieţii pământene, coborâm în profunzimile întunericului şi ale răului, 
rămânem în urmă, departe de cursul evoluţiei ce curge grăbit spre perfecțiune. 

Dar să vedem pe rând, cum lucrează cele trei forţe - gândul, dorința şi fapta - asupra noastră şi 
a celor din urul nostru. 

Dintre toți factorii care determină viitoarea noastră întrupare şi modul de viață desfăşurat în 
acea întrupare, gândul este factorul cel mai puternic, cel mai hotărâtor. Este firesc să fie aşa, 
deoarece gândul este opera omului real, a scânteii divine, a spiritului etern, aflat în interiorul nostru. 
Scânteia divină produce energie, care se traduce în vibrații în materia divină ce o înveleşte. Aceste 
vibrații poartă cu ele ideile, captate altădată din spaţiu şi fotografiate, clişeul lor fiind reținut în urul 
spiritului, în perispirit. 

Ideea este o lumină învelită într-o porțiune de eter - numită gând, care ia o formă şi posedă o 
anumită culoare şi vibrație. 

Trebuie să ştim că gândul născut în mintea unui om este mai concret sau mai abstract, mai 
comun sau mai filosofic, după facultățile mentale deținute în viaţa sa actuală. Aceste facultăți s-au 
format în timpul vieţii din sferele spirituale ale Pământului, din materia mentală care a frământat 
mintea omului pe când era întrupat pe pământ, în viaţa sa precedentă. Aşadar gândirea oamenilor 
este diferită, deoarece vârsta entităţilor spirituale diferă, aşa cum şi trupurile noastre se deosebesc 


între ele după vârstă. O gândire comună aparţine unui spirit tânăr, o gândire abstractă aparţine unui 
spirit bătrân, trecut prin multe vieți, ridicându-se pe scara spiritualității prin învățămintele trase din 
existenţele trecute. 

Din cele expuse rezultă două învățături mari, pe care e bine să le reținem: 


l. să nu mai gândim mereu, fără nici un rost, de una de alta, trecând de la un subiect la 
altul, abordându-le superficial, fără să ne concentrăm în mod serios asupra unui anumit subiect; 
2; să nu permitem să se nască în noi - sub influența unor factori invizibili ori sub 


impresiile celor petrecute în timpul zilei - idei osnice, necuviincioase, de critică ori ură împotriva 
cuiva. 

Dar să vedem care este rațiunea acestor recomandări. Dacă gândim dezordonat şi trecem 
mereu de la un gând la altul, înşirându-le ca mărgelele pe aţă, producem în corpul perispiritual 
vibrații dezordonate, imagini care abia formate se distrug prin imaginea următoare, şi aşa mereu mai 
departe. Această furtună, această învălmăşeală de imagini abia conturate, adună în urul nostru o 
materie haotică, din care spiritul nu va putea extrage, prin analiză, nici o concluzie sau învăţătură. O 
înşirare de imagini dă putință spiritului să facă o analiză a mărimii, intensității şi culorii ideilor, cu 
alte cuvinte - o comparaţie ce are ca rezultat o udecată. O înşirare de udecăți dă naştere la un 
raționament. Dintr-o sumă de raționamente, spiritul extrage o învățătură, ce are ca rezultat final 
naşterea unei aptitudini, a unei facultăți. 

Or dacă gândim mereu fără rost, o adevărată avalanșă de idei confuze şi fugitive va copleşi 
spiritul, care nu va mai avea un material de udecată clar şi precis, nu se va putea forma un 
raționament, deci nu va urma nici: un câştig pentru el. Omul va veni în viaţa ulterioară cu o 
mentalitate tot atât de inferioară ca cea avută în viaţa trecută. 

În existenţa noastră terestră, lungă de mii şi mii de ani, urcăm încetul cu încetul scara lui 
Iacob, scara spiritualităţii. Dar din nefericire nu există numai suişuri, ci sunt şi căderi spirituale, din 
cauza unei vieţi nesocotite, a unor gânduri osnice, simţuri brutale şi fapte ruşinoase sau criminale. 
Concluzia este că trebuie să ne silim să acordăm atenţie gândurilor noastre şi din când în când să ne 
oprim mintea din inerția activităţii ei şi să controlăm ce gândim. Când constatăm că ne-am abătut de 
la subiectul iniţial, să ne întoarcem la el, să stăruim şi să ne concentrăm asupra aceluiaşi gând, 
pentru ca imaginea mentală croită prima dată să o fortificăm, să o facem mai evidentă, cu un contur 
mai precis, astfel ca materialul din care se va forma udecata, raționamentul şi învăţătura, facultatea 
ce va rămâne în ultima analiză, să fie puternic. Urmând astfel, mintea noastră devine din ce în ce 
mai clară, vorbirea mai coerentă, noțiunile mai înalte, raționamentul mai puternic. 

Dar să nu urmărim numai claritatea imaginilor, ci mai ales calitatea şi puritatea lor. Pentru 
aceasta să ne silim să citim, să vorbim, să gândim numai despre probleme serioase, ştiinţifice, 
filosofice sau artistice, idei ce îmbracă frumosul sub toate aspectele, gânduri umanitare sub 
configurații infinite. Gândind astfel, hrănind mintea cu asemenea subiecte şi evitând discuţiile, 
cărțile sau filmele obscene, de aventuri, sex, crimă, perversitate şi viață destrăbălată, pe scurt, 
căutând să înlăturăm orice fel de imagini sau gânduri inferioare, atragem din mediul înconurător 
particule eterice fine, cu un grad înalt de evoluţie. În acest fel perispiritul - instrumentul şi vehicolul 
spiritului, al eului nostru spiritual, suprem, format din scânteia înconurată de cele trei învelişuri 
centrale -va deveni din ce în ce mai luminos, va atrage şi emite la rândul său, idei, udecăţi şi 
raționamente, manifestând facultăți superioare, care vor constitui bogăţia noastră spirituală, darurile 
noastre mentale, talanţii din viitoarea reîntrupare. 

Să urmărim acum procesul petrecut în spirit şi să vedem felul în care gândurile ne pregătesc 
pentru viaţa următoare un destin mai bun, ori mai rău decât cel actual. 

Spiritul omului, scânteia divină are facultatea de a emite unde vibratorii, care pun în mişcare 
materia divină a corpului nostru spiritual. Corespunzător acestor vibrații se nasc în corpul spiritual 
imagini a căror totalitate formează gândirea sa. De asemenea când o persoană vorbeşte, produce 
vibrații receptate de urechea noastră, şi prin fluidul care înconoară nervul auditiv sunt transmise 
fluidului ce înconoară cortexul cerebral, iar de aici - prin corpul planetar, solar, universic, cosmic şi 
divin - aung la spirit, care priveşte aceste imagini, le vede forma, culoarea şi aude muzica lor 
specială, înțelegând astfel despre ce a vorbit sau gândit interlocutorul nostru. Imaginile se înşiră prin 


faţa spiritului, ca şi proiecţiile unui cinematograf. Prin urmare, spiritul nu aude sunete ci vede 
imagini. De multe ori, cuvintele se traduc prin imagini neclare, având formă şi contur nedesluşit, cu 
intensități abia perceptibile; din această cauză nu sunt înțelese şi ca urmare nu se pot memora. 
Motivul care a.determinat producerea ideilor dă acestor forme-gânduri anumite culori. Aşa de 
exemplu, dacă ne-am gândit să cumpărăm un cărucior unui paralitic, ori să dăm un autor bănesc 
unui nefericit țintuit pe patul său de boală, acest gând de milă se traduce printr-o formă colorată roz, 
însoțită de un sunet plăcut. Cum mai totdeauna gândurile noastre sunt însoţite de sentimente, după 
ce imaginile lor au luat naştere, pornesc prin spaţiile eterice, producând, sub forma unor cauze, 
efecte identice cu natura lor înaltă sau oasă. Cei care posedă vederea spirituală văd aceste forme- 
gânduri asemenea unor ființe colorate şi sonore şi pot urmări isprăvile lor în lumea spațială. Prin 
dorințele, pasiunile şi gândurile sale nobile sau ordinare, omul este un creator de ființe, reproducând 
în mic ceea ce Creatorul universurilor a produs în mare. Lumea din urul nostru este plină de hoarde 
nesfârşite de asemenea creaţii, agenți producători de bine sau rău, entităţi benefice sau malefice, 
forţe ce acționează asupra celui care le-au creat, sau a celor pe care îi vor întâlni în cale. 

Durata vieții acestor fiinţe în spațiu depinde de energia cu care au fost înzestrate de creatorul 
lor. Uneori viaţa lor ţine numai atât cât a gândit autorul lor, alteori durează săptămâni, luni şi ani de- 
a rândul. Dar în afară de forța inițială, existența lor se lungeşte şi se întăreşte, prin repetarea 
aceluiaşi gând în zilele următoare. Dacă autorul lor revine cu gândul la aceleaşi idei, sentimente şi 
pasiuni sau dorințe, le trimite o nouă cantitate de energie prin care ele se fortifică, dobândind o mai 
mare putere de rezistenţă în timp. 

Cum lumea este încă destul de înapoiată şi cum fiecare om generează astfel de ființe, spaţiile 
sunt pline de miliarde de asemenea creaţii, iar cele de acelaşi gen, atrăgându-se unele pe altele, se 
fortifică prin influenţe reciproce şi astfel durata vieţii lor se lungeşte, ființa lor capătă o consistență 
Şi mai mare, iar forma lor un contur şi mai precis. Aşadar trăim într-un roi nevăzut de fiinţe, cu 
tendinţe benefice ori malefice, create toate de duhurile umane. 

O dată create, aceste ființe, forme-gânduri se ţin lângă autorul sau generatorul lor, formând în 
urul său o ceaţă; prin vibraţiile lor, produc în mintea autorului vibrații similare, acel om gândindu-se 
din nou la persoana pe care o urăște sau la o faptă bună. Aşadar aceste ființe îl îndeamnă din nou pe 
creatorul lor la duşmănie împotriva aproapelui său, ori îl determină să pornească la realizarea 
actului frumos la care se gândise mai înainte. 

Dacă ar exista numai fiinţele create de propriile sale gânduri şi sentimente, omul ar mai putea 
câştiga lupta împotriva lor, dar prin gândul său osnic, obscen sau de ură, el atrage din depărtare - 
asemenea unui magnet - şi alte asemenea fiinţe malefice, care îl vor năpădi şi îndemna şi mai intens 
spre senzualitate şi perversiune, spre mânie şi ură. 

De aceea, ori de câte ori simţim tendinţa de a ne irita, de a porni la o acţiune necugetată, să ne 
amintim că acestea nu sunt manifestările spiritului nostru, ci îndemnul ticălos al creațiilor malefice 
din urul nostru. Atunci să revenim hotărâți la calm, la ideea că toţi sunt fraţii noştri, că însăşi piatra 
este un frate al nostru mai mic, o creaţie - asemenea nouă - a Tatălui ceresc. Dacă ne-am scuturat de 
ideile negre sau răutăcioase, calmul se aşterne peste sufletul nostru, devenim mai cuminţi şi nu mai 
atârnăm destinului nostru încă o ghiulea, care să ne reţină alte veacuri pe treapta evoluţiei pe care ne 
aflăm. 

Când aceste ființe malefice vor întâlni în hoinăreala lor un om liniştit - un suflet curat, 
credincios Tatălui, străduindu-se să nu facă rău nimănui, nici cu gândul - ele vor fi respinse 
asemenea benzilor de hârtie din faţa unui ventilator, neputându-se apropia de el, nu-l vor putea 
influența. Acest om pur, cinstit şi blând, va atrage către el, asemenea unui magnet uriaş, toate 
ființele şi entitățile benefice, care au fost create de alţii, prin gânduri sublime de rugăciune, milă, 
iubire şi generozitate. 

Războaiele, revoluțiile, mişcările muncitoreşti şi altele de genul lor sunt provocate de 
gândurile de dușmănie, răzbunare, uneltire ale multora. Ele plutesc în spaţiu ca fiinţe! nevăzute, 
pline de energie potențială, ca uriaşe baterii, şi la un moment dat izbucnesc, se manifestă în planul 
fizic, împingând indivizii, masele la acţiuni militare ori la revoluţii, mişcări ale gloatelor 


inconştiente. Drodia societății umane, asemenea unei fiare, se aruncă în luptă, ucide, distruge, 
dărâmă instituții, fură şi efuieşte, dreptatea pierind pentru un moment. 

Multe mişcări politice, militare, economice, culturale au fost pregătite prin manipulări, urziri 
de gânduri, cuvântări sau scrieri provocatoare, care de fapt s-au acumulat în spațiu, de unde apoi s- 
au revărsat os, în planul fizic, sub influenţa lor omul distrugând totul şi lăsând în urma sa ruină şi 
doliu. 

Chiar crimele se înmulţesc când ura aunge la paroxism. Omul vorbeşte azi de rău, mâine se 
înfurie, poimâine blestemă şi făgăduieşte răzbunare. Mereu pornesc din fiinţa sa gânduri de mânie 
sau de ură atroce, care se acumulează în spaţiu. Acest munte de ură se ridică din mentalul 
milioanelor de oameni rămaşi încă în.stare înapoiată - asemenea particulelor de apă ce se evaporă de 
pe suprafața oceanelor - formând în spaţiul din urul pământului nori întunecaţi, care lucrează apoi 
asupra tuturor, dar în special asupra generatorilor lor; astfel crimele se ţin lanţ. 

Frica este o altă forță care lucrează asupra mulțimii - mai ales asupra omului necredincios - 
provocând boală sau inactivitate. Frica slăbeşte trupul, mentalul revenind mereu la obiectul fricii, 
micşorează rezistenţa trupului, până când într-o zi omul cade lovit chiar de ceea ce îi era frică, de 
ceea ce rnereu a născut şi hrănit cu gândul: boală, pagubă etc. 

Prin urmare, gândurile duşmănoase sau de teamă ale omului creează ființe malefice, care vor 
împiedica pe autorul lor şi pe alţii să progreseze spiritual, făcându-le fără voia lor o atmosferă ; 
fluidică plină de imagini, de forțe generatoare de teamă, duşmănie etc. Aşadar fiecare om se 
coboară pe sine, dar în acelaşi timp împiedică o lume întreagă să progreseze. Prin acest fapt, omul 
nesocotit este un generator de rău, creând bariere în evoluţia generală a umanităţii, care în mod 
firesc tinde spre mai bine. În acest fel, sufletul său se încarcă cu o povară mai mare şi destinul său 
viitor va fi nefericit sub toate raporturile. 

Toate gândurile care trec prin mintea unui om, în viaţa sa terestră, conțin o imagine infinit de : 
mică, depusă în arhiva sa nepieritoare. Când spiritul trece bariera morții fizice şi porneşte la drum, 
îşi va vedea în planul analizelor, cercetărilor şi concluziilor trase din materialul adunat,- adică în 
sfera sa proprie, corespunzătoare vibraţiilor corpului său spiritual - toate aceste imagini, care vor 
defila prin faţa spiritului asemenea unei armate în fața comandantului. Omul îşi vede atunci toate 
actele, pornirile, dorințele şi gândurile din viața sa terestră. 


1 Aceste fiinţe-gânduri colective, denumite egregor, se nasc din sânul unei comunități mai mari de 
oameni sau al unui popor, atrăgând din sferele spirituale entități care se întrupează, exprimând şi 
materializând gândurile şi sentimentele grupării respective. Egregor-ul fiecărei grupări umane are o formă şi 
culoare particulară, exprimând gândurile, sentimentele şi dorințele comune ale membrilor grupării respective. 
Orice grupare, orice mişcare culturală, religioasă, artistică, ştiinţifică, politică, socială, sportivă etc, are un 
egregor. Uneori egregor-urile unor popoare luptă între ele, în sferele inferioare ale Cerului, după care 
izbucneşte pe pământ un război între popoarele respective. Ar fi bine ca toate grupările, popoarele şi 
diferitele mişcări spirituale şi culturale să iniţieze formarea unui egregor al păci şi iubirii, al binelui, frumosului 
şi adevărului. 


Aceste imagini hotărăsc calitatea corpului său planetar, felul de viaţă, caracterul şi facultățile 
sale, într-un cuvânt destinul din viaţa sa următoare. Prin urmare, omul poartă cu sine arhiva în care 
se află înregistrate toate vieţile sale umane, de la început şi până la sfârşit, cu toate actele, 
împreurările, locurile pe unde şi-a desfăşurat viaţa, relațiile avute cu alţii, pornirile, pasiunile, 
dorințele şi gândurile sale. 

S-ar părea că ceea ce relatez sunt simple afirmaţii. Ei bine, în maoritatea cercurilor de 
revelație existente pe pământ, entităţile spirituale misionare, care doresc să-i lumineze pe fraţii lor 
pământeni, ne aduc la cunoştinţă adevărul că omul poartă cu sine, înscris în corpul său divin, tot ce 
a suferit, gândit, vorbit sau făcut în lungul şir al reîntrupărilor sale. O afirmaţie de acest fel - a cărei 
valoare este incalculabilă pentru reformarea comportării omului şi a concepției sale de viaţă - nu 
poate fi primită prea uşor. Ea are nevoie de verificări, de probe şi experimente. În capitolele 
precedente, am arătat câteva din experimentele unor specialişti în această materie - Rochas, 
Bouvier, Gibier, Lancelin etc. - prin care s-a dovedit clar şi neîndoielnic că spiritul omului poartă cu 


el, înscris cu litere eterice, acţiunile tuturor vieților sale anterioare. Am citat cazuri în care unele 
persoane uşor sensibile, adormite de magnetizatori, au descris una sau mai multe din vieţile lor 
trecute. 

Formele gândurilor care pluteau prin spaţiu au pierit demult, dar imaginea lor, depozitată în 
materia divină a spiritului, a rămas pe veci. Tot pe veci au rămas înscrise imaginile lor şi în materia 
eternă, memorială a planetei şi a universului nostru. Ele s-au fotografiat pe această materie ca pe o 
placă fotografică. Tot ce s-a petrecut în noaptea veacurilor pe pământ - fenomene meteorologice, 
maree, cataclisme, războaie, apariţii sau dispariții de continente sau forme de viețuitoare etc. - s-au 
înscris pe această materie arhivă a Pământului. Cât timp va trăi Pământul şi cât timp va exista acest 
univers, tot ce a gândit un om, tot ce a dorit şi simţit în lunga lui serie de vieți pe diferite planete, va 
rămâne întipărit în această arhivă a Cerului. În aceste profunzimi abisale ale Cerurilor se găsesc 
toate clişeele a tot ce a fost odată sau tot ce a gândit, simțit şi făcut omul. 

Cu toții privim cerul, dar nu vedem imaginile din această arhivă, formată dintr-o materie 
eterică invizibilă ochiului nostru. Cu toate acestea, există persoane - întrupări ale unor entități 
spirituale evoluate - care au darul divin de a citi memoria eterică a Pământului. Acestor persoane li 
s-a zis că au darul clarvederii, iar facultatea lor a fost numită psihometrie. 

Pentru a găsi cărarea către Arhiva Cerului, unde sunt înscrise faptele, sentimentele şi dorințele 
unei persoane care nu este de față, clarvăzătorul are nevoie de fotografia persoanei sau de un obiect 
oarecare - îmbrăcăminte, biuterie - purtat de persoana respectivă. Fotografia sau eterul ce însoţeşte 
obiectul - degaat din persoana care l-a purtat - călăuzeşte spiritul clarvăzătorului până la clişeele 
înscrise în Cer, pe care le citeşte. Clarvăzătorul vede tot ce; a făcut persoana respectivă în viața sa, 
împreurările prin care a trecut, bucuriile de care a avut parte, suferințele şi pierderile întâmpinate. 
Uneori descrierea este atât de exactă şi de amănunțită, încât îi uimeşte pe cei din ur. Clarvăzătorul 
nu face decât să urmărească înşirarea panoramică a locurilor şi evenimentelor prin care a trecut o 
persoană, întocmai ca un spectator ce priveşte un film despre viaţa unui om. 

Marile duhuri, membrii uriului suprem - orânduitorul vieții oamenilor - privesc în marea Carte 
a Creatorului şi citesc trecutul duhului pentru a-i stabili programul viitoarei sale vieţi pământeşti. 

Iată de ce trebuie să fim atenți mereu la gândurile, vorbele şi faptele noastre, pentru că toate 
se înregistrează şi se plătesc. Acesta e comandamentul, dar bietului om trupesc îi este foarte greu să 
nu greşească. 

De dimineața până seara, când ne culcăm, gura ne-a mers mereu şi de cele mai multe ori am 
doenit, criticat, ocărât sau blestemat. Acest fel de acțiuni sunt aproape neînsemnate față de 
infinitatea gândurilor ce ne-au trecut prin minte de dimineața până seara. Ele mai rar sunt de laudă 
sau cu un fond de iubire. Cele mai multe planuri ale omului sunt de răzbunare, în care gelozia se 
ţese cu invidia. Mai toate au ca bază personalitatea noastră, ego-ul nostru, presupus a fi ofensat sau 
micşorat. Dacă vrem să reprezentăm raportul dintre cele trei categorii de acțiuni omeneşti dintr-o zi, 
am atribui numărul 1 greşelilor cu fapta, 100 pentru cele cu vorba şi 10.000 pentru cele cu gândul. 
Aşadar omul face cele mai multe greşeli cu gândul. 

Fericit este omul care nu greşeşte cu fapta; însutit mai fericit este cel care nu vorbeşte de rău 
pe aproapele său şi nespus de fericit va fi în viaţa viitoare, omul care se va sili să nu greşească deloc 
cu gândul. 

Din cele expuse, se înţelege că atunci când entitatea spirituală are un instrument fin la 
îndemână poate realiza opere delicate, iar atunci când dispune de un instrument mai grosolan nu 
poate face decât lucrări comune. 

Ştim că gândurile creează facultățile, tendințele şi concepțiile omului. Ştim că suntem chemaţi 
- punând în acţiune voinţa noastră şi o atenție deosebită - să ducem o existență liniştită, înțeleaptă, 
sfințită şi iubitoare, căutând mereu să ne instruim şi să alinăm durerile altora, cu fapta ori cu vorba, 
să ne străduim să treacă prin mintea noastră gânduri generate de preocupări ştiinţifice, filosofice ş 
artistice. Gândind astfel mereu se naşte în spirit, din ce în ce mai imperios, tendința de a-şi realiza şi 
pune în practică gândurile. Aunşi în spaţiu, intensificăm într-o asemenea măsură aceste gânduri, 
încât la viitoarea reîntrupare venim cu ele, sub forma unor daruri înnăscute, venim cu porniri ori 


facultăți care uimesc pe toți cei care le constată sau aud de ele. Gândind mereu la probleme înalte, 
duhul se obişnuieşte cu asemenea gânduri, cele comune provocându-i durere. 

Iată aşadar că după felul cum am gândit într-o viață ne pregătim o stare superioară sau 
inferioară, în viața următoare. Să nu ne mai mirăm arunci de ce unul prinde înțelesul unei expuneri 
mai repede şi altul mai greu; de ce unul e dispus să înveţe mai repede algebra, care comportă 
noţiuni abstracte, iar celălat nu şi le poate însuşi; de ce unul are dispoziţii filosofice şi altul nu se 
poate ridica de la gândirea comună, şi aşa mai departe. Acesta este înțelesul progresului nostru 
mental, dintr-o viață în alta. Acesta este mecanismul urcuşului spiritual pe scara existenţei terestre, 
pentru ca în fiecare viaţă să adăugăm la cele câştigate într-o existenţă precedentă o nouă facultate, o 
nouă dispoziţie spre mai bine, spre o mai mare înțelepciune. 

Cred că oricine a urmărit aceste rânduri, înțelege că numai astfel se ridică omul din 
întunericul minţii sălbaticului până la lumina minţii savantului, şi de aici la înțelepciunea îngerească 
a sfântului. Acesta este rostul existenţei noastre terestre, să ne ridicăm mereu la cumințenie, la 
înțelegerea că totul din urul nostru este Divinitatea manifestată, că toţi oamenii sunt copiii aceluiaşi 
Tată Creator, prin urmare suntem frați, şi trebuie să ne iubim. 

Prin bunătate întărim toate facultăţile divine care zac adormite în scânteia noastră şi devenim 
entități spirituale luminoase, cu puteri uimitoare, ființe care vom contribui la progresul a tot ce ne 
înconoară. 

A doua categorie de energii desfăşurate de om în viața sa pământeană sunt dorințele. Acestea 
ne îndeamnă cu toată puterea să intrăm în stăpânirea lucrurilor plăcute, să obţinem bani, case, moşii, 
obiecte de artă etc. Dorinţa este motorul care ne mână spre onoruri şi plăceri de tot felul, pe scurt - 
către tot ce aparține vieții pământene. 

Dorinţele sunt aspectele voinței spiritului, degradate şi pervertite de corpul nostru planetar, 
care cere satisfacția năzuințelor sale terestre, întrucât aparţine globului pământesc. 

În faza actuală de evoluţie, maoritatea oamenilor este animată de dorinţe inferioare, cu toţii 
alergând să-şi satisfacă pântecele cu cele mai scumpe şi felurite bunătăţi, toți doresc să se înalțe în 
ochii semenilor săi prin glorie, renume, onoruri şi vanități efemere, neinteresându-i ce va fi dincolo. 

Puţini, foarte puţini, spiritele bătrâne stau deoparte şi duc o viață retrasă, pioasă, căutând să-şi 
îmbogăţească mintea cu noi cunoştinţe, arătând o blândeţe ce cucereşte, iertând greşelile celor care 
le fac rău, ştiind că sunt spirite tinere, care abia urcă scara spiritualității. Entităţile spirituale bătrâne 
fiind întrupate doresc şi ele ceea ce este în legătură cu viaţa fizică - întrucât şi ele sunt oameni - dar 
mai presus de toate urmăresc cu nesaţ ceea ce înnobilează sufletul, ştergând lacrimile altora, 
povăţuindu-i şi autându-i pe semenii lor. 

Corpul nostru planetar se formează în funcție de calitatea şi puritatea dorințelor noastre. Dacă 
ne fură poftele către îmbrăcăminte luxoasă, biuterii, automobile costisitoare, case de prisos etc, 
corpul nostru planetar va aspira din atmosfera eterică a pământului materie vie inferioară. Dacă ne 
conducem spre o viață tihnită, indiferentă față de lux, de lumina înşelătoare a vieții terestre, corpul 
nostru planetar aspiră materie planetară de cea mai fină calitate. 

Materia eterică - fină sau grosolană - va determina după părăsirea vieții terestre, după moartea 
biologică, simțăminte superioare sau inferioare, bucurii ori mâhniri, dureri sufleteşti ori fericire. 

Aşadar dorinţele contribuie, în mod fatal, la formarea unui corp planetar mai delicat sau mai 
grosolan, în viitoarea noastră reîntrupare. 

Venind la o nouă întrupare, duhul va influenţa, prin constituţia sa, fetusul din pântecele 
mamei sale, determinându-l să ia o formă incorectă. Un corp planetar cu metehne va determina 
formarea unui corp vital slab, care va conține, potențial, cauzele unui sistem cerebral slab, a 
viitoarelor boli, a epilepsiei şi în general a tuturor bolilor nervoase. Dacă omul va persista multă 
vreme pe această cale nesocotită, viitorul său trup se va forma incorect. 

Pentru că dorințele înscrise în corpul planetar trebuie realizate cândva, omul se va naşte, în 
viitoarea lui reîntrupare, în mediul în care dorinţele din existența sa precedentă vor putea fi 
satisfăcute. Dacă a fost animat de dorințe superioare, el se va naşte într-o ţară, familie şi mediu 
civilizat, oferindu-i-se posibilitatea să se ridice mai sus şi să-şi realizeze dorințele superioare. Dacă 
a fost stăpânit de dorinţe lumești, va căuta să se nască acolo unde aceste forţe vor fi cheltuite, 


risipite, în anumite împreurări se poate întâmpla ca o dorință, o pasiune, să nu poată fi împlinită nici 
în noua întrupare. In acest caz ea va fi urmărită veacuri de-a rândul în viitoarele întrupări, până 
când, în fine, se va realiza. 

Dorinţele sunt forţe, care nu se sting veacuri peste veacuri, negăsindu-şi echilibru decât în 
ziua împlinirii lor. Cu alte cuvinte, dorinţele sunt forţe care-l fac pe om capabil să realizeze un 
obiectiv, să conducă spiritul spre realizarea sa, după care încetează de a mai fi o forță. 

În fine, destinul se mai făureşte şi cu ceea ce faptuieşte omul în lumea fizică. Aceste acţiuni 
pot folosi sau dăuna persoanelor cu care el vine în contact. Cu alte cuvinte, faptele noastre de tot 
felul - din copilărie şi până închidem ochii - lucrează asupra noastră şi a celor din urul nostru, 
fericindu-i sau nenorocindu-i, împiedicându-le sau favorizându-le evoluţia. Toate faptele exercitate 
asupra fiinţei sau bunurilor unui semen, se înscriu în corpul nostru divin, precum şi în Arhiva 
Cerului, determinând felul nostru de viaţă în viitoarea reîntrupare. De orice natură ar fi fapta, ea va 
trebui neapărat să-şi găsească satisfacția, după care va urma plata sau răsplata ei. 

Acţiunile noastre sunt rezultatul unor cugetări şi dorințe. Gândurile şi dorinţele au lucrat 
asupra spiritului, până l-au determinat să intre în acţiune. Tocmai prin faptul că au avut loc cugetări 
şi dorinţe, înseamnă că acțiunile sunt efectul, exprimarea finală, a unor cauze - gânduri şi dorinţe - 
produse în existența anterioară. După ce gândurile şi dorinţele au găsit o posibilitate de exprimare, 
un mod de realizare, nu vor mai exercita nici un imbold asupra spiritului, asupra omului intern. Dar 
dacă exprimarea, tradusă prin fapte, va produce o nouă durere, pagubă etc, aceste fapte se vor 
transforma în cauze noi, care vor deveni forța creatoare a unor efecte noi, care îşi vor cere dreptul 
de a se manifesta şi înfăptui cândva. 

Orice acțiune lasă o urmă nepieritoare în duhul omului. Dacă repetăm mereu aceeaşi acțiune, 
ea se încetățeneşte în ființa noastră trupească, devine automată, conform legii obişnuinţei. Or un 
asemenea automatism pune în general un zăgaz, o barieră celorlalte manifestări ale ego-ului nostru. 
Noroc că această stânenire nu durează decât atât cât durează trupul care contractase acest 
automatism. La crearea viitorului corp fizic, aceste obiceiuri nu vor mai exista, pentru că noul trup 
nu mai are nimic comun cu corpul fizic din întruparea trecută. 

Să vedem acum modul cum faptele noastre ne leagă, pe viitor, de persoanele cărora le-am 
făcut bine sau rău. 

Omul este o ființă sociabilă. Ca probă a acestei afirmaţii este faptul că fiind izolat, deşi va fi 
înconurat de toate înlesnirile vieţii, omul se va simţi nefericit, Or, convieţuirea sa cu alții aduce cu 
sine neapărat influențe reciproce - acțiunile unora asupra celorlalți. Aceste acţiuni pot fi în legătură 
cu bunurile pământeşti, cu ființa sau trupul, ori cu sufletul. 

De exemplu aflăm că un coleg de şcoală este în mare nevoie materială, că este literalmente 
muritor de foame, Dacă sufletul nostru e răscolit de milă pentru acest semen necăit, ne vom duce şi- 
i vom da bani, lucruri necesare, îmbrăcăminte, şi-i vom ridica moralul printr-o vorbă duioasă, de 
încuraare. Fapta noastră nu va rămâne doar ca o expresie a bunătăţii, ci va naşte o legătură karmică 
între noi, care va lucra asupra sa, în vecii vecilor, până când îl va determina, în alte existente, să ne 
plătească sub forma unui spriin oarecare material. Numai prin această faptă a lui destinul a fost 
satisfăcut, datoria achitată. 

Să luăm şi un alt exemplu. Simţindu-se pe patul de moarte, un om îl roagă pe un frate să 
accepte îngriirea copiilor săi şi administrarea averii lăsate. Or dacă acest om nu are o conştiinţă 
înaltă şi o inimă miloasă, va cheltui din averea copiilor în folosul său. În veacurile ce vor urma, 
acest om va fi urmărit pentru fapta sa, căci şi-a legat existenţele sale viitoare de soarta acestor 
moştenitori nefericiți. Când nu se va aştepta, într-una din existenţele viitoare, va fi deposedat, la 
rândul său, de un altul, rămânând în mizerie, pentru ca astfel legea divină să fie aplicată. Atunci va 
învăţa lecţia amară: omului nu îi este îngăduit să ia din bunul altuia. 

Se poate întâmpla ca mila şi iubirea noastră, conştiinţa că toți oamenii suntem copiii aceluiaşi 
Creator, să ne ducă la căpătâiul unui om care zace bolnav şi n-are pe nimeni să-i dea un pahar cu 
apă, să-l îngriească, să-i şteargă lacrimile şi să-i amintească adevărul că nu e singur pe lume şi că 
Tatăl nu l-a părăsit. Fapta aceasta ne leagă de fratele nostru şi în existențele viitoare, tocmai când 
vom fi mai singuri, mai lipsiţi de căldura sufletească, ni se va plăti gestul făcut în veacurile trecute. 


Astfel de exemple se pot înşira în sute şi mii de chipuri. Dacă am autat pe plan material, ne vom 
bucura în viitor de un destin favorabil sub aspect material. Dacă am fost pentru semenul nostru 
cauza mizeriei sale materiale sau fizice, vom avea un destin deplorabil, născându-ne în circumstanţe 
care ne vor provoca suferinţe fizice, sau mizerii materiale. 

Urmările karmice sunt independente de motivul care ne-a decis să facem o faptă oarecare, 
bună sau rea. Dar să nu pierdem din vedere că motivul va avea un rezultat hotărâtor în destinul 
viitor al omului. Aş putea spune că dintre cei doi factori - acțiune şi motiv - motivul este 
precumpănitor față de fapta produsă. Pentru o înțelegere mai clară, să luăm trei exemple. 

1. Un om bogat, având multe proprietăţi, lasă un imobil pentru adăpostirea, creşterea şi 
educarea copiilor orfani. Este o faptă foarte frumoasă, care va aduce roade karmice, inevitabile în 
viețile sale viitoare. Dar omul nu a făcut acest gest doar din milă, ci împins şi de un gând ascuns, de 
mândrie, de vanitate, să se recomande atenţiei lumii. Cei doi factori - acţiunea şi motivul - îşi vor 
produce fiecare efectul lor. Actul prin care atâția copii nefericiți vor fi scăpaţi de mizerie, devenind 
oameni cu un rost în societate, va contribui ca în viaţa sa viitoare să se bucure de o existență şi mai 
îmbelşugată decât cea actuală. Dar omul se va simţi ca un parvenit, în milocul luxului şi al 
comodităţii sale. Va fi mereu umilit, ca o consecință a mândriei sale de altădată. Vedem că fapta a 
adus consecinţele sale - o existenţă îmbelşugată, iar motivaţia - vanitatea şi mândria, care sunt 
atribute sufleteşti, au adus consecinţe sufleteşti - umilinţa, izolarea şi disprețul fiinţei sale. 

2. Un om a furat, a înşelat o viaţă întreagă, şi totuşi inima sa nu a murit cu totul în faţa milei. 
Din ce a furat şi adunat, aută o văduvă, creşte un copil orfan, bucură un nefericit. Autându-şi 
semenii, omul se va bucura pe viitor de o viaţă înlesnită din punct de vedere material, dar pentru că 
a produs pagubă, pentru că s-a bucurat de bunul altuia, va fi ocolit mereu de lume, şi va trece prin 
paguba cu care îşi păgubise odinioară semenii. După cum făcând binele a recoltat binele, tot aşa, cel 
care a produs răul va recolta răul, chiar dacă a fost împins de motive altruiste. 

3. În vederea bunului mers al instituţiei, directorul îl dă afară pe un funcționar incorect. 
Motivul a fost lăudabil: să fie un exemplu şi să stabilească ordinea în instituție. Dar funcţionarul 
incorect a fost lovit în existența sa materială. Pentru motivul de a fi corectitudine în viața oamenilor, 
fostul director se va reîntrupa cu dispoziții sufleteşti prin care va fi ordonat, liniştit şi mulţumit de el 
şi starea în care se află. Dar, în viaţa trecută aruncând pe drum un frate de-al său, lipsindu-l de 
pâinea cea de toate zilele, va trebui să guste neapărat, măcar temporar, lipsa prin care a trecut fratele 
său. ! 

Prin urmare, una este fapta comisă, şi alta motivul. Dar vreau să subliniez - între fapta fizică şi 
motivul care a determinat-o, motivul are o putere mai mare în orânduirea viitorului destin. 

Într-o viață sau în mai multe, producem când bine, când rău, faţă de atâtea persoane din urul 
nostru, încât revenind în viaţa viitoare, nu putem plăti dintr-o dată toate faptele rele, clevetirile 
răspândite ori gândurile urâte cu care am umplut spațiul, adresându-le fraţilor noştri. Motivele pot fi 
multiple. E posibil ca în timpul întrupării noastre actuale să nu se fi întrupat persoanele către care 
am contractat datorii, legături karmice, în viaţa sau viețile precedente. Se poate ca aceste persoane 
să se fi întrupat odată cu noi, dar potrivit destinului lor, s-au întrupat în alte ţări, sau chiar dacă 
trăiesc în aceeaşi țară, se pot afla într-un alt nivel social, fără să existe posibilitatea unui contact 
între noi, prin care să ne achităm datoria faţă de ele. Cum legea justiţiei divine trebuie împlinită, 
urmează că vom reveni de mai multe ori la viaţa fizică, pentru ca odată şi odată să venim în raport 
direct cu toţi cei față de care suntem datori cu reparații. 

În lumea spaţiilor există entități spirituale strălucitoare, de a căror vechime şi evoluţie nu 
avem nici o noţiune. Aceşti îngeri, cu rolul special de a regla şi stabili ordinea achitării datoriilor 
contractate de duhurile umane, aleg din lista cea mare, din totalul greşelilor, al destinului nostru, o 
anumită cantitate, pe care ne-o dau spre achitare într-o întrupare, urmând ca restul să fie plătite în 
vieţile următoare. Îngerii combină o mulţime de dispoziții fizice şi sufleteşti, pentru ca anumite 
obligaţii din marea noastră datorie să fie achitate. Ei conduc spiritele la reîntrupare într-o anumită 
națiune, după aptitudinile câştigate de duhul respectiv, şi orânduiesc astfel ca întruparea să aibă loc 
într-un rang social, într-un trup şi într-un moment favorabil pentru achitarea datoriei încredințate 


spre plată la pornirea într-o nouă viaţa terestră. De regulă, această orânduire se face cu oamenii 
aflați pe treptele inferioare ale scării evoluţiei spirituale. 

Entităţile spirituale mai bătrâne, cunoscătoare a marii legi evolutive, dorind să se dezrobească 
de cătuşele greşelilor din trecut, pentru a se ridica în lumina Cerurilor, caută să-şi ia o porţie cât 
mai mare, cât mai dureroasă, din destinul lor, achitându-şi mai repede datoria adunată în timp de 
mii de veacuri. Aşadar ele îşi făuresc singure programul vieţii viitoare. 

Trecând din lumea eterică în cea fizică, bietul spirit a uitat totul, şi când mizeria, prigoana şi o 
viaţă plină de dureri şi lacrimi îl copleşesc, se miră de atâta nefericire şi datorită neştiinţei sale se 
revoltă: „Cu ce am greşit Doamne de sunt atât de pedepsit?” A uitat sărmanul că singur şi-a ales 
această viaţă sfâşietoare. Nu i-a impus nimeni, nici chiar Creatorul, alegând-o acolo sus, pe când 
ştia de legile care duc la splendorile negrăite ale vieţii spirituale. 

Cum suma greşelilor adunate veacuri nenumărate este foarte mare, şi cum ea nu se poate 
achita într-o singură viaţă, omul revine mereu la viaţa terestră, întrupându-se până când va şterge 
toate greşelile adunate în trecut. Omul revine mereu în trup, născându-se în locurile unde sunt 
întrupate duhurile cu care a contractat cândva legături spirituale, în bine sau în rău, trăind acum ca 
fraţi, ca soți, ca părinte şi copil, ori ca buni prieteni. Pe parcursul noii existenţe terestre duhurile îşi 
achită datoriile acumulate una față de cealaltă, prin bucurii comune, iubire şi spriin până la 
sacrificiu. Astfel, ura din alte vremuri se va şterge prin iubire, efuirea de altă dată se va compensa 
prin sacrificiul şi dăruirea de acum, şi aşa mai departe. 

Să luăm un exemplu. 

Un copil se naşte într-o familie săracă, de care este legat prin trecutul său. Părinții săi fiind 
sănătoşi şi fizicul lor având anumite însuşiri estetice, dau copilului, prin ereditate, un trup sănătos şi 
o înfăţişare atrăgătoare. Într-o viaţă precedentă, duhul acestui copil a făcut un mare bine unui om, 
pe care acum destinul l-a adus să se nască în preama acestei familii. Deşi copilul s-a născut în sânul 
unei familii sărace, îi este hărăzit să dispună de o mare avere. Cei din spaţiu, care caută la marea 
operă a Creatorului, combină astfel condiţiile ca datornicul de altădată, fiind acum, om bogat, să nu 
aibă copii şi totuşi să-şi dorească. Văzând acest copil frumos şi inteligent, bogătaşul îl place nespus 
de mult şi îl cere de la părinţii săi săraci pentru a-l adopta, educa şi creşte ca pe copilul său. Copilul 
- fostul filantrop, care l-a scos din mizerie pe actualul bogătaş, îşi primeşte răsplata faptei din 
partea datornicului său de odinioară, care îi pune acum la dispoziţie întreaga avere. 

Pentru neșştiutori, asemenea împreurări par născute „din întâmplare”, ele fiind de fapt efectele 
unor cauze produse în trecut. Destinul cere desfăşurarea evenimentelor după modul cum era 
conduita omului în trecut. În felul acesta, ustiţia divină se aplică fără greşeală şi fără îndurare. 
Astfel omul, Pământul, universul întreg merg în scurgerea timpului fără de sfârşit din progres în 
progres. 

Din cele expuse în acest capitol al destinului, înţelegem că trupul nostru, este clădit după 
calitățile corpului vital, la rândul său corpul vital a fost construit conform corpului planetar, acesta 
conform corpului mental, care îşi ia forțele necesare şi se supune destinului spiritului coborât la 
reîntrupare. Corpul nostru vital va fi construit de spiritele constructoare, în funcție de calitatea 
materiei mentale acumulate şi în funcţie de sentimentele frumoase sau urâte de care am fost animați 
în viaţa trecută. De asemenea, corpul vital este făurit conform anumitor datorii pe care le avem de 
plătit din lista mare a greşelilor noastre. 

În jurul corpului vital sau dublului eteric, se orânduieşte un complex de celule, sisteme şi 
aparate - ca într-un tipar sau model - pentru a forma un tot unitar, un corp fizic cu o înfăţişare mai 
comună sau mai frumoasă, cu Un sistem cerebrospinal mai fin ori mai redus. Acest corp fizic va fi o 
temniță pentru bietul spirit; mai strâmtă sau mai largă, mai întunecată sau mai luminoasă, după cum 
i-au fost faptele din viaţa trecută. Spiritul, omul adevărat, va lucra în această temniţă pe cât îi va 
permite lumina şi spaţiul ei, pe cât îi permite sistemul cerebral, va lucra cu facultățile sale făurite 
prin gândurile de altădată. Deşi încătuşat şi mărginit în această viaţă, spiritul poate gândi, simți, dori 
şi face ca viaţa sa viitoare să fie mai uşoară, mai liberă şi cu puteri mai mari, sau va face ca 
facultăţile sale viitoare să fie şi mai reduse, viaţa sa şi mai tristă. 


Omul este împricinatul, acuzatorul, udecătorul şi victima sa proprie. El face greşeli, se udecă, 
se condamnă, îşi construieşte temnița pedepsei sale, se mărgineşte sau se înalță în puteri spirituale. 


Destinul colectiv 


In existența sa terestră, omul nu cunoaşte legile care conduc universul, ducându-şi viața fără 
să ştie nimic despre marile scopuri ale Divinităţii. 

Când faptele sale rele s-au acumulat prea mult, când gândurile şi vorbele au creat în preama 
sa o lume nevăzută, împiedicând aungerea fluidelor superioare până la el, copleşit de povara 
păcatelor sale adunate din viaţă în viață, omul va fi smuls din seria nesocotințelor sale, printr-o 
zguduire sufletească puternică. Acest seism îl va aduce la o altă concepţie, la o altă înțelegere a 
adevărurilor, a legilor, a legăturii dintre el şi cauzele create de el. În vederea acestui scop, destinul 
său este astfel alcătuit încât viaţa trupească să-i fie brusc curmată, printr-o moarte violentă în război, 
revoluţie, incendiu, cutremur, naufragiu, catastrofa feroviară etc. 

Toţi cei desemnaţi de Forţele cereşti, de spiritele executoare ale legii destinului, să treacă 
printr-o moarte violentă, vor fi adunaţi într-o zi la un loc, fiind puşi în situaţia de a pieri brusc din 
existența lor fizică. Se vor îmbarca pe acelaşi vapor - care va naufragia, trenul lor va deraia, vor 
merge la un teatru, unde vor fi carbonizaţi de un incendiu etc. Însă vor scăpa toţi cei nedestinați 
acestui fel de a pleca din lumea fizică, neavând în destinul lor datorii de plătit printr-un accident sau 
catastrofă. Aceştia vor pierde trenul sau vor renunța în ultimul moment de a mai pleca cu acel tren 
sau vapor, vor scăpa ca prin minune din milocul unei catastrofe seismice sau a unei 
înspăimântătoare ploi de gloanţe etc. Cazul se va prezenta mulțimii neştiutoare ca fiind „o scăpare 
providenţială”, dar în realitate a fost determinat de legea cauzalității. 

Ca să ilustrez acest fel de expiere al destinului colectiv, şters printr-o suferință comună, voi 
cita un caz petrecut în țara noastră. În anul 1930 presa română a publicat date asupra nenorocirii 
petrecute în comuna Costeşti, udeţul Argeş. În Săptămâna Patimilor, în preama comemorării învierii 
Domnului nostru Isus Christos, s-a aprins, de la o lumânare, biserica de lemn, arzând 110 persoane. 
Un cerc de revelație din Bucureşti, a primit, prin intermediul unui medium, o comunicare referitoare 
la acest caz. lată textul comunicării: 

„Sunt mai bine de trei sute de ani de când prin apusul Europei oamenii se ucideau între ei, 
pentru ideile lor religioase. În Franţa, sub instigaţia preoţilor, cetăţenii catolici îi urmăreau şi-t 
exterminau pe hughenoții protestanți. Cu toate prigonirile şi suferinţele îndurate, hughenoţii au 
preferat să moară decât să se lepede de credința lor. 

La acea epocă, într-un mic sătuc, pitit la poalele munţilor Ceveni, s-a ascuns o mână de 
hughenoți, goniți ca fiarele sălbatice, catolicii considerându-i eretici. Aici, neavând biserică, să se 
roage lui Dumnezeu, se furişau noaptea unul câte unul pe drumuri ascunse, pe cărări pline de spini, 
către un punct mai ridicat al muntelui, unde se adunau într-un adăpost de vite, făcut din trunchiuri 
groase de lemn şi scânduri. 

Nu departe de acest sătuc, era un orăşel unde îşi avea sediul episcopul catolic din partea 
aceea. E Săptămâna Mare, se ţin predici prin toate bisericile catolice, ocazie cu care se tună şi 
fulgeră în contra ereticilor. Între altele, episcopul din acest oraş spuse: «A-i distruge pe aceşti 
oameni este o binefacere, este a face un lucru plăcut domnului, a câştiga un loc în cer»-, şi apoi cu 
un gest larg le dădu binecuvântarea. «Duceţi-vă, căutaţi-i şi oriunde îi veți găsi, denunțaţi-i». 

O voce ascuţită de femeie se ridică din milocul mulțimii: «Eu cunosc un cuib de hughenoți, 
ştiu unde se adună, şi peste câteva ore se vor întruni acolo. Să mergem să-i distrugem». Din 
mulțime se desprinse o ceată de 110 persoane - bărbaţi, femei şi tineri - şi prin drumuri ascunse, 
necunoscute nefericiților de hughenoți, s-au dus până la locul lor de rugăciune. 

Sub adăpost se aflau 73 de persoane, înălţând cu sufletul pierdut rugi fierbinţi către Cel 
Atotputernic. Cei veniţi au înconurat adăpostul, au aprins torţe şi i-au dat repede foc. Bărbaţii 
ținteau cu archebuzele încărcate, gata să ucidă pe oricare ar da să fugă din această casă de 
rugăciune. Predicatorul observă grozăvia, îşi dădu seama că nu mai este nici o scăpare. Cu vocea 
tremurândă de emoție, zise: «Fraţilor, a venit vremea să dăm socoteală Domnului de .viaţa noastră. 


Bunul Dumnezeu să ne ierte păcatele, slăbiciunile şi groaza de care sufletele noastre sunt cuprinse 
acum, şi să ierte şi pe nenorociţii care ne-au urmărit cu ura lor, precum i-a iertat Mântuitorul pe 
călăii Săi». A doua zi - sărbătoare mare printre catolici. S-a mai distrus un cuib de şerpi. Sus pe 
munte nu a mai rămas decât o mână de cenuşă, oase calcinate, o Biblie arsă pe la colţuri - Cuvântul 
Domnului nu piere. 

Aţi iertat voi martiri, dar legea dreptăţii, legea cauzalităţii nu se poate înlătura. Acțiunea 
nesocotinţei lor va trebui să aibă urmări, sancțiuni! 

Trei sute şi mai bine de ani, spiritele acestor ucigaşi au rătăcit prin spaţiu, învăluiţi în noaptea 
neagră şi torturați de actul lor nebunesc. Domnul i-a adunat pe toți la un loc, azi pe unul, mâine pe 
altul, aducându-i din nou pe pământ, ca oameni trupeşti în satul Costeşti din România; iar în 
Săptămâna Mare, pe când se rugau, au ars toți cei 110 care au dat foc fraților de altă credință. Au 
plătit fapta lor din trecut! Legea divină s-a executat. 

Cine omoară prin sabie, prin sabie va pieri. Cine omoară prin foc, prin foc va pieri. Nimic din 
ce pare omului neînțeles, nu este fără rost. Totul este recompensat - şi fapta bună, şi cea rea!” 

Pământul se roteşte în urul axei sale într-o zi, şi în acelaşi timp călătoreşte mereu în urul 
soarelui, înconurându-l într-un an. Vremea se scurge mereu, anii şi secolele se înşiră fără oprire. 

Entităţile spirituale vin valuri la reîntrupare, pe suprafața pământului, pentru a-şi face şcoala 
vieţii, iar după un timp se întorc în spaţiu. Această migrație intensă, de la Cer la pământ, ori de la 
pământ la Cer, se urmează sute de mii de ani, având ca scop perfecționarea. 

Umanitatea se înşiră astfel inconştientă pe calea evoluţiei, împinsă de legea progresului. Din 
această mulțime nesfârşită, răsar în anumite locuri şi momente, entităţi spirituale în care se dezvoltă 
facultăți divine, graţie conştiinţei lor mai devreme iluminată, graţie destinului lor mereu fericit, 
graţie unor zguduiri sufleteşti ce au înflăcărat şi cuprins întreaga lor ființă. Aflând rostul vieții, 
înțelegând legea binelui şi a iubirii, aceşti oameni îşi analizează firea, îşi recunosc caracterul şi 
slăbiciunile, pornind hotărâți la corectarea defectelor şi la întărirea părţilor bune. Ştiind că totul are 
urmări, că vor fi iertaţi în aceeaşi măsură în care au iertat, cunoscând că orice faptă rea, oricât de 
redusă ar fi, va trebui expiată, fiind conştienţi că orice gând pregăteşte mentalitatea şi facultățile 
omului din prezent, dar mai ales pe cele din viețile viitoare, vor exprima în viaţa lor terestră doar 
blândeţe şi iertare. Aceşti oameni se desprind din cursul general al evoluţiei, vor urma conştient şi 
ştiinţific o cale spirituală, acumulând în fiinţa lor materii mai fine. În acest fel vor dispune de forțe 
mai mari decât fraţii lor, păşind grăbiţi să-şi termine cât mai repede şcoala pământului. 

Mii de veacuri a durat până când omul, supus la flacăra durerilor şi a suferințelor de tot felul, 
a auns la momentul fericit în care să înţeleagă că deasupra tuturor lucrurilor există legi inflexibile. 
Din acest moment, omul trece în sfârşit la partea a doua a existenţei sale terestre, se naşte în lume 
din nou, dar de această dată se botează în lumina spiritualităţii. Va muri şi se va naşte şi de acum 
înainte, dar vieţile lui se vor scurge mai lin, vor fi mai pioase, mai fericite iar progresul său spiritual 
va fi din ce în ce mai accentuat. 

Omul va şti că minciunii care cutreieră spaţiile trebuie să-i opună forța adevărului, pentru ca 
astfel să distrugă forţele ce se opun mersului omenirii spre perfecţiune. El va şti că împotriva forței 
gândurilor egoiste, care dezagregă materiile şi tulbură armonia din natură, e nevoie să răspândească 
mereu forța iubirii şi a unirii. El va şti că forța rugăciunii, ce cheamă din spaţiu lumină - forțele şi 
materiile binefăcătoare - poate ameliora sau vindeca o boală, poate consola o pierdere sau întări un 
suflet. Arunci, asemenea unui soare dătător de viață şi lumină, omul va răspândi către anumite 
persoane bolnave, necăite şi disperate, valul rugăciunii sale, le va înconura cu fluide benefice şi 
luminoase, dăruindu-le sănătate şi eliberându-le din adâncul mâhnirii în care au căzut. 

Prin urmare, din ziua când omul s-a convins că există legi ce conduc existența universurilor, 
din ziua când se străduieşte să repare trecutul şi să-şi amelioreze viitorul, el va lucra cu forțele pe 
care i le pune la dispoziţie Divinitatea, pentru ridicarea celor de sub el. Graţie voinţei sale, îşi va 
îmbunătăți mereu destinul şi va îndulci soarta altora, până va aunge la perfecțiunea finală a evoluției 
terestre. El va face ceea ce realizează şi fizicianul, care emite un sunet de o anumită vibraţie, urmat 
de un alt sunet a cărui limită inferioară de vibraţie corespunde limitei superioare a primului sunet; 


cele două sunete se vor întâlni, şi la întretăierea acestor două forțe sau vibrații se produce linişte. 
Acest fenomen poartă numele de interferență . 

Tot astfel poate lucra forța iubirii contra forței urii. În felul acesta, omul drept va aunge la 
tăcere şi pace, la armonizarea şi echilibrarea forţelor sale, la eliberarea sufletului de sub influența 
nefastă a forțelor distrugătoare. 

Sublimul nostru Domn Isus Christos a spus: „Când unul te loveşte, întinde şi celălalt obraz”. 
El a dorit să spună: palma primită acum e palma pe care ai dat-o odată; este efectul cauzei produsă 
de tine într-o altă întrupare. Tu, care ai primit palma, nu trebuie să răspunzi cu o altă palmă, căci în 
acest caz generezi o cauză, al cărei efect îl vei culege cândva. Ca să nu mai continue această înşirare 
de cauze şi efecte, întinde şi celălalt obraz, în virtutea legii iertării. 

E greu de înţeles înălțimea acestor cuvinte ale Luminii lumilor sistemului nostru solar, dar şi 
mai greu este de aplicat. 


Când îşi termină omul existența terestră? 


Sunt miliarde de veacuri, pe care mintea noastră nu le poate cuprinde, de când omul a plecat 
din Sânul Creatorului şi a venit în sfera creaţiilor, pentru a studia opera Tatălui şi a se îndumnezei. 

De atunci a trecut din materie în materie, suflul de viaţă din Viaţa Creatorului animându-l din 
ce în ce mai intens. A fost o formă subtilă - ca gândul, a fost o ființă şubredă - ca materia astrală. A 
fost rând pe rând piatră, plantă, animal şi mai apoi om, trăitor pe un glob, ducându-şi o existență 
vecină cu a unui animal. 

Au trecut multe milioane de ani de atunci, din neştiutor ridicându-se, prin suferinţe atroce, la 
înțelegere şi cunoaştere. Conştiinţa i se luminează din ce în ce mai mult, iar acum este în milocul 
unor vieți superioare, în milocul unei civilizaţii ce pare a-l duce mereu înainte. 

Orice gând sau acţiune benefică va anihila pe cele malefice înregistrate în Arhiva cerească. 
Marile Lumini cereşti ne recomandă pentru fiecare greşeală comisă cu gândul, vorba sau fapta, să le 
„interferăm” cu gânduri şi fapte izvorâte din iubire. 

Ia seama, omule, cunoşti destul de bine materia fizică şi legile ei, posezi multe din secretele 
naturii, dar ai pierdut legătura cu sferele subtile, cu materia primordială a Creatorului, cu legile 
divine, cu însuşi Creatorul tău! Sufletul tău se desfată cu plăcerile lumii fizice, la luminile ei 
sclipitoare, dar pieritoare. Nu uita să priveşti şi Cerul, nu uita rugăciunea - scara ce te ridică în 
sferele sublime ale vieţii veşnice. Rugăciunea este antena pe care o întinzi spre Infinit, pentru a se 
cobori fluidele divine ce te vor întări şi ferici. 

Ai suferit veacuri peste veacuri, ai trecut prin toată gama amărăciunilor şi chinurilor suferinței 
sufleteşti, ai plătit mereu din datoriile contractate şi înscrise în cartea ta cerească, de pe când erai 
sălbatic, mai apoi barbar, rând pe rând bandit, hoţ, avar, un egoist feroce, un vanitos fără seamă, şi 
aşa mai departe. Dar, la fiecare întrupare, viața pământească te-a învăluit cu tentaţii şi dorințe noi, 
care te legau iară de pământ, înscriind din nou în cartea destinului tău greşeli peste greşeli. 

Aşa fiind, se pare că abia achităm din destinul nostru o greşeală din trecut, că facem altele noi. 
Dacă lucrurile stau astfel, când ne vom scăpa de legăturile pământului, de chemarea la naştere şi 
moarte? Când vom înceta de a mai reveni în trup, aici sau pe o altă planetă? Când vom aunge să ne 
ducem traiul în spaţiile infinite, sub formă de spirit, asemenea unei sfere strălucitoare? 

Răspunsul vine din antichitatea profundă a umanităţii: când nu vei mai avea nici o dorință 
terestră. 

Dar cum e posibil să trăiască omul fără dorințe? Dorinţa face parte din însăşi făptura noastră, 
ea este o formă a voinţei şi voinţa este cârmaciul vieţii noastre în veşnicie. Cu toate acestea, numai 
lipsa dorințelor materiale - care ne îmbie la posedarea diferitele lucruri, la obținerea unor plăceri şi 
stări sociale - ne poate elibera din cătuşele vieții pământeşti. Cât timp însuşirile divine dorm în 
scânteia din om, este nevoie ca omul să alerge, să dorească, să se zbată, să sufere, pentru ca prin 
aceste acțiuni să scoată din somnolenta lor facultăţile sublime, conştiinţa divină ce zace latent în 
luminița din ființa noastră. 


Motorul acţiunilor omului este dorința. Sub imboldul ei, sub biciuirea ei, omul e scos din 
inerția sa, din lenea sa. Priviţi la sălbaticul din unglă cum doarme întins la umbra copacilor. Se 
deşteaptă la o vreme, se întinde, dar pare țintuit locului. Insă foamea începe să-l îmboldească, în 
minte îi vine imaginea mâncării. Se naşte în el dorinţa de a-şi procura ceva de mâncare ca să-şi 
potolească foamea. Aşadar, foamea îl determină să se ridice, să umble, să caute un fruct, o rădăcină, 
un vierme ori un animal mai cărnos, ca să-şi împace nevoile organismului. Când şi-a astâmpărat 
foamea, se lungeşte din nou să trândăvească. Or dorinţa de a-şi procura hrana îi deşteaptă simţurile, 
îl face sprinten, îl învaţă să rabde, până va găsi ce să mănânce. Încetul cu încetul, ani de-a rândul şi 
vieți după vieţi, se dezvoltă în ființa sa facultăți mentale ce tind spre realizarea celor dorite. 

Astfel, sub imboldul dorinţei, omul caută să-şi creeze o existență mai bună - casă, 
îmbrăcăminte, hrană - să-şi satisfacă o plăcere fizică sau morală. Dorinţa ne ridică mereu, din 
existenţă în existenţă, spre nivele superioare, renume, glorie, şi, în fine, spiritualitate. 

În această continuă evoluţie, se constată o iluminare a conştiinţei, devenind din ce în ce mai 
luminată, mai ust apreciatoare a lucrurilor şi fenomenelor. Cu timpul, omul aunge să înțeleagă 
rostul vieţii, minunăţia legilor divine. De atunci, el are pe buze lauda Celui suprem, în inimă mila şi 
blândețea, respingând iluziile vieţii terestre. Înţelege că este necesar să se îmbrace - curat şi simplu, 
că trebuie să aibă un adăpost - modest şi lipsit de lux, de podoabe scumpe. Încetul cu încetul, 
dorinţele sale devin din ce în ce mai pure, mai spirituale, nu se mai supără, iubeşte tot şi pe toți din 
urul său, iartă celor nesocotiţi, nu se mai teme, căci ştie că deasupra tuturor planează Duhul Celui 
nevăzut. Se roagă pentru iertarea greşelilor altora, aută cu fapta sau gândul umanitatea, pentru a se 
ridica şi ea din noaptea neagră a existenței materiale, spre ziua existenței spirituale. Cu alte cuvinte - 
omul duce o viață modestă, retrasă, neînţeleasă de cei mulți. 

În tot cursul acestei vieţi, el înțelege să-şi facă cât mai conştiincios datoria de soţ, tată şi 
membru al societăţii din care face parte. O astfel de viaţă, dusă de-a lungul unei serii de întrupări, 
are ca rezultat ştergerea greşelilor trecute şi evitarea altora, în cadrul aceleiaşi vieți. Consecința unor 
astfel de vieți este aungerea la eliberarea spiritului din cătuşele ce-l reţineau legat de pământ. 

Omule, ducând o astfel de existență vei avea multe ocazii să te încredințezi prin simțurile tale 
interne, prin sufletul tău, prin revelarea unor fenomene, glasuri şi melodii divine, care te vor zgudui 
din adâncul ființei tale şi vei crede nestrămutat, în viaţa eternă a spaţiilor, în bunătatea nesfârşită a 
Creatorului. Astfel vei aunge la ultima sau penultima ta întrupare aici pe pământ; nu vei mai veni pe 
acest glob, în peştera întunecată a trupului, terminându-ți existența tristă în această vale a plângerii 
şi suferinţei. Te vei înălța în zările albastre unde vei duce o viaţă fericită şi veşnică. Ai plătit scump, 
pelerinule, această fericire. Ai trecut cu bine lunga ta evoluţie pământeană. De acum vei duce o 
existenţă de spirit, supus totuşi legii evoluţiei, urcând mereu treptele spiritualității, până vei aunge 
de unde ai plecat, în preama Luminii infinite, a Creatorului. 


Cartea a doua 


COMUNICĂRI DIN CER 


Descrierea integrală a vehicolelor entității spirituale umane şi a vieții sale terestre, prezentată în 
prima carte, exprimă cunoştinţe şi reflecții extrase din lucrările publicate de înaintaşii mei, la care 
am adăugat şi din adevărurile comunicate de prietenii mei cereşti. 


De acum înainte, în a doua carte, va vorbi doar Cerul, reprezentat prin cele mai înalte grade de 
entități spirituale aparținătoare Pământului. 

Dintr-un material dictat timp de şapte ani — cuprinzând peste trei mii de pagini - mi s-a îngăduit să 
extrag numai această parte, permisă a se comunica omenirii în stadiul actual al evoluției sale. 


Se cere tăcere inițiatului 


Marii preoţi ai antichităţii adunau pe papirusurile lor tot ce aflau de la noi, şi orânduindu-le 
după materie şi alfabet, păstrau cu grijă aceste scrieri, ca nu cumva să se piardă sau vreun ochi 
indiscret să le citească. De atunci au urmat decăderi, prefaceri şi răsturnări de guvernământ, 
revoluţii, războaie, acte de vandalism, iar focul şi sabia le-au distrus. Cele puține care s-au mai 
strecurat de-a lungul veacurilor au fost distruse şi ele în epoca întunecată a Evului Mediu. 

In epoca actuală, noi, albinele Cerului, căutăm să refacem ştiinţa ascunsă din noaptea 
timpurilor. Conform legii divine, omul fiind om nu ştie nimic de lumile invizibile. Dacă el se află pe 
o treaptă mai ridicată de spiritualitate, încercăm să-l convingem de existența lumii noastre 
invizibile. În acest scop îl punem în faţa unor fenomene fireşti, dar uimitoare pentru el, stârnindu-i 
puternic curiozitatea - resortul care îl va împinge la studiul acestor fenomene. O dată pornit în 
cercetarea lumii noastre, îi punem în cale un medium de comunicări, şi prin el îi predăm cunoştinţe 
referitoare la lumea cerurilor. Cu alte cuvinte, căutăm să introducem pe discipolul nostru în ştiinţa 
pierdută din veacurile apuse. În fine, când el s-a adâncit suficient în aceste studii, coboară marile 
entități spirituale, revelându-i din tainele cele mai înalte la care un pământean are acces. 

În antichitate, când cei aleşi întâlneau un fenomen necunoscut, nu ne mai întrebau pe noi, 
entități spirituale libere, ci se duceau la biblioteca sfântă, unde, căutând, aflau explicația 
fenomenului respectiv, sau primeau răspuns la anumite întrebări referitoare la problemele vieţii. 

Azi, cereți să vă explicăm tot ce vedeţi şi auziți. O facem bucuroşi pentru luminarea voastră, 
dar nu totdeauna avem la îndemână instrumentele necesare, mediumi de o anumită valoare. De 
aceea suntem nevoiți să alegem din mulțimea omenirii pe cei coborâţi în lume cu misiunea de a fi 
răspânditorii luminii lumii noastre, şi punându-le în cale un bun medium de comunicări sau 
făcându-i pe ei mediumi auditivi, le spunem tot ce este necesar, pentru ca ei, la rândul lor, să le 
aştearnă pe hârtie şi să le transmită mai departe aleşilor sau ucenicilor lor. Astfel refacem ştiinţa 
Cerului, pierdută în timpurile îndepărtate. 

Dificultăţii de a găsi un bun medium se adaugă şi faptul că nu oricând o mare Lumină 
cerească se coboară ca să depene din ştiinţa universului, căci numai strălucitoarele duhuri sunt 
posesoarele unor cunoştinţe înalte şi numai ele au posibilitatea să ne facă asemenea destăinuiri. 

Aşadar se cere un bun instrument şi o mare Lumină care să comunice. Dar această entitate 
deosebit de luminoasă nu poate comunica oricui, ci numai misionarilor coborâţi aici pe pământ. În 
general, lumea noastră superioară nu se pune în legătură decât cu oamenii morali. Nu se pot da 
perlele Cerului, cunoştinţa Adevărului, decât sufletelor pure. Aceasta este cea mai de seamă 
condiţie. Nu aceeaşi exigență se cere şi din partea mediumului. Desigur, dacă un medium este un 
om corect, cu sentimente frumoase, el va constitui un instrument admirabil, dar această condiţie nu 
este absolută. Mediumitatea sa nu este în raport cu moralitatea sa. Se înțelege că un duh luminos 
comunicând printr-un medium cu o moralitate ceva mai scăzută, va suferi mult, dar în definitiv el se 
achită de o misiune, iar durerea sa va fi recompensată. 

Lumea Cerului caută să aducă la sentimente mai bune chiar şi pe cei imorali. Isus Christos, 
Fiul Tatălui divin, stătea El de vorbă numai cu cei morali? Fugea El de cei imorali? Pe aceştia căuta 
EI să-i îndrepte, căci pentru lumea imorală coborâse pe Pământ, ca să-i vindece. Isus Christos nu 
venise să-i vindece pe cei bolnavi trupeşte. E drept că i-a vindecat pe mulți de lepră, a dat vedere 
orbilor şi grai muţilor, a înviat morți etc, dar la urma urmei El nu venise pentru aceste semne -care 
arătau Divinitatea Sa. A venit să stabilească o doctrină, o nouă linie de conduită omenirii. Mulţi 
bolnavi aflaţi în Palestina au rămas nevindecaţi! Aşadar, El nu venise să vindece durerile fizice, ci 
să îndrepte starea de imoralitate a omenirii. 

Se poate îmbolnăvi trupul, dar se poate îmbolnăvi şi duhul. Dintre aceste două boli, cea mai 
gravă e a duhului, a spiritului. Imoralitatea este o boală a scânteii, a spiritului uman. 

Dacă s-ar mai fi păstrat scrierile antichității, ați fi văzut acolo că şi scânteia se poate 
îmbolnăvi, şi boala ei se manifestă prin pervertirea legilor Tatălui ceresc. Tot din acele scrieri ați fi 
văzut că boala spiritului aduce după sine neapărat şi durerea trupului spiritului întrupat, sau a 
perispiritului duhului liber, destrupat. 


Preocuparea principală a entităţilor spirituale înalte este studiul. Ele vor studia în vecii 
vecilor, fără de sfârşit. Dar dorinţa lor este de a împărtăşi, cât de cât, din cunoştinţele lor în rândul 
fraților mai mici - fie cei din spaţiu, fie coborâţi în trup. Iată pentru ce am aşternut şi noi aici aceste 
cunoştinţe, ca să fie aflate de cei ce au în suflet dorinţa de a le cunoaşte. 

Noi comunicăm aceste adevăruri din dragoste pentru semenii noştri, din conştiinţa că totul 
trebuie să evolueze. La fel cum am comunicat şi în alte timpuri, comunicăm şi azi cu lumea 
trupească, dar nu vrem ca din adevărurile noastre să se facă o profesie, să se câştige de pe urma lor. 
Noi comunicăm Adevărul numai din dragoste şi ca să fie răspândit printre oameni, pentru ca atunci 
când vom veni şi noi printre ei să nu bâjbâim prin întunericul neştiinței. 

Când voi fi iarăşi printre voi, oameni trupeşti, şi voi vedea că cel ce posedă asemenea taine nu 
caută să câştige din ele, sau mediumul nu caută să profite din darul său, voi da crezare cuvintelor 
sale. Spiritul nu trebuie ispitit cu bani. Acolo unde se cer bani, vorbeşte alt spirit, iar acolo unde este 
inimă curată şi dezinteres, va veni să comunice un spirit luminos. O comunicare plătită, asemenea 
unui spectacol de teatru, nu reflectă Adevărul şi să nu-i acordaţi nici o încredere. Spiritele 
superioare se îndepărtează de unde văd că domneşte lăcomia. Planul divin este plin numai de duhuri 
dezinteresate. Noi nu suntem instrumente oarbe, la dispoziţia oricui; avem individualitatea noastră 
şi scopurile noastre nu se îndeplinesc cu satisfacţii materiale, ci numai cu dragoste şi bunătate. 

Dacă găsim un bun medium, îl acoperim cu iubirea şi protecția noastră. Acolo unde el 
omenește este bine condus, facem din el un fericit, iar acolo unde e rău condus, va deveni un 
nefericit. În antichitate, când preoţii descopereau un medium în afara templului, îl luau sub ocrotirea 
lor, împreună cu familia lui, îl îngrijeau, dându-i tot ce avea nevoie. Mediumul era separat de restul 
lumii, hrănit cu anumite alimente, era instruit, pentru a face din el un medium desăvârşit. 

Aşa să faceți şi voi, deţinătorii unor mici temple, modeste copii ale templelor din antichitate. 
Să-i iubiți, mângâiați şi ajutați pe mediumii voştri, pentru a-i feri de întinare şi imoralitate. 

Reţineţi bine: din moment ce mediumul cere bani, adică face o meserie din darul său, va fi 
acaparat de spirite inferioare, care îl vor neferici. Adesea azilul de nebuni va fi ultimul său locaş. 

Trebuie să ştiţi - şi nu este vorba de egoism sau părtinire, dar omenirea nefiind pe aceeaşi 
treaptă evolutivă, tainele noastre nu pot fi strigate spre cele patru colțuri ale pământului. Noi nu 
avem voie să comunicăm totul şi mai ales oricui. Cunoştinţele noastre le răspândim în lume 
asemenea unor mici seminţe aruncate într-un noian de vorbe inutile. Din ele trebuie scoase cele 
voite de noi şi încă şi acelea interpretate. Numai aleşilor noştri le spunem tot Adevărul, dar lor le 
cerem tăcere şi iar tăcere, căci încă nu e îngăduit să se ştie jos la voi, tot ceea ce ştim noi. Tăcerea 
este pârghia studiului. Cu cât veţi tăcea mai mult, cu atât vi se va da mai mult. 

În antichitate, inițiaţii noştri ascultau fermecați cuvântul nostru, dar tăceau. Ei nu ne trădau 
niciodată. Azi, la fel ca şi atunci, nu se îngăduie să spui în dreapta şi în stânga cele aflate de la noi, 
cei de sus - pentru că pe de o parte, mulțimea ne va contesta existența - spusele şi ființa noastră - iar 
pe de altă parte, cele comunicate de noi vor părea atât de deosebite de cunoştinţele pământeşti, încât 
vă vor socoti pe voi, iubiții noştri, fiinţe pierdute, candidaţi ai ospiciilor de nebuni. 

În lumea noastră există oameni plini de o iubire desăvârşită, dar tot aici - în sferele inferioare - 
sunt şi răzvrătiții Legilor tatare, fiulare şi duhuale. Contra acestora este greu să rezistaţi şi veşnic 
sunteți în pericol de a cădea în laţul lor. De aceea trebuie mare băgare de seamă, ca asemenea 
răzvrătiți sau inconştienţi să nu se furişeze pe lângă ființa voastră, în cercurile voastre, în templele 
voastre. Pericolul este şi mai mare când mediumul vostru e imoral sau lipsit de tăria spirituală. 

Concepţiile voastre morale se schimbă din veac în veac. Pe timpul inițiaților marilor temple 
din Egipt, fratele lua de soție pe sora sa, ceea ce azi ar constitui un incest. Prin urmare, nu este 
absolut necesar ca mediumul să fie moral, dar cei care populează templul trebuie să fie de o puritate 
desăvârşită. Noi coborâm şi ne spunem cuvântul numai în templele pure, curate fizic şi fluidic. 

În viața voastră terestră ziceţi: „Omul sfințește locul”, ceea ce nu e tocmai exact. Noi spunem: 
„Locul sfinţeşte omul”. Într-un templu pur fluidic nu pot să-şi dea întâlnire duhurile inferioare, şi 
dacă prin surprindere se furişează vreunul, el rămâne oarecum paralizat şi nu-şi poate desfăşura 
acțiunea. Acest adevăr s-a verificat în lumea voastră terestră. S-a întâmplat ca o femeie căzută în 


abisul depravării, intrând într-o mănăstire, să-şi închine restul zilelor Domnului, pocăindu-se prin 
rugăciune şi resemnare, cu timpul devenind o sfântă, citată de biserica creştină.. 

Templul nu se compune numai din ziduri, ci mai ales din slujitorii săi şi din credincioşii ce 
vin să îngenuncheze în fața Tatălui. Să nu vă preocupe numărul celor care vin în templul vostru, 
pentru că e mai bine să fiți puțini dar buni. Totul e ca ştiinţa noastră să nu piară. 

Acestea sunt sfaturile noastre, şi căutaţi să le puneţi în practică. 


Pământul este scena, iar oamenii sunt actorii 


Aşa e orânduit de sus, ca în general omul trupesc să nu ştie de noi, să nu creadă în ruptul 
capului că există, prin spaţiile eterate, o lume a entităților spirituale. Omul neagă cu putere existența 
noastră. Cei care ar vrea să creadă cer probe peste probe. Ar vrea să ne audă vorbindu-le prin odaia 
lor, ar vrea ca o rudă a lor plecată din lumea pământească să le lase o probă scrisă pe hârtie. Pentru 
unii nici aceste probe nu sunt de ajuns, ar vrea să li se arate iubitul lor plecat, în carne şi oase, să-l 
vadă şi mai ales să-l pipăie, ca nu cumva ochii şi urechile să-i înşele. 

Majoritatea oamenilor declară: „Cum să credem în existența spiritului? când el nu ni se arată, 
când nu ştim cum este, ce constituție are, dacă mai gândeşte ca noi. Nu ştim dacă cineva a văzut, 
auzit sau vorbit cu vreun spirit. Aşadar, nu putem crede numai după vorbe în existenţa spiritului”. 
Noi, duhurile, îi înțelegem şi le dăm dreptate. Cum să creadă, dacă nu ne aud, nu ne văd şi nu ne pot 
pipăi? într-adevăr, ia-l pe un sălbatic antropofag din pădurile Noii Guinee şi vorbeşte-i de stilou, 
cerneală şi hârtie. El te va asculta, dar nu va înţelege nimic, măcar că i se vorbeşte de lucruri 
comune, pentru că în viaţa sa de până atunci nu a văzut şi nu a pipăit asemenea obiecte. 

Legi severe ne opresc să ne facem cunoscuţi oricui. Nu orice îi este permis unui duh. 
Bineînţeles, e vorba de duhurile conştiente de ceea ce fac, iar nu de cele cu totul inferioare, pentru 
care nu există nici o lege. Ele sunt oarbe şi se conduc, ca şi animalele pe care le-au însuflețit, numai 
după impulsul de moment şi sub imboldul instinctului. 

Din exemplul următor se va vedea că nu putem interveni evident în viaţa fratelui nostru 
întrupat. Să zicem că asistați la un spectacol de teatru foarte reputat. Un artist cu renume, joacă rolul 
împăratului roman Nero, tiranul care a ucis mii şi mii de oameni. Interpretarea sa este admirabilă şi 
redă perfect, firea, gesturile şi cruzimea lui Nero. Lumea uită unde se află şi pare că vede aidoma pe 
acest împărat despotic. lată că în cursul piesei, când lumea este mai atentă la desfăşurarea acțiunii, 
un individ de după culise apare pe scena teatrului şi începe să spună: „Onorat public, vă rog să nu 
vă indignati, să nu-l blestemaţi pe Nero, pentru că împăratul acesta e fratele nostru, actorul X. Să 
nu-i purtați pică pentru că acesta e rolul său. Bietul om nu distruge nimic, fiind un cetăţean cuminte, 
un soț ideal şi tată a cinci copii”. Vă închipuiţi ce impresie penibilă ar fi printre spectatori şi în ce 
depresie va cădea bietul artist. 

Suprafața pământului e scena vieţii. Lumea ce îşi duce viaţa pe pământ este formată în acelaşi 
timp din actori şi spectatori. Fiecare om joacă rolul asumat, sau atribuit de sus. El nu trebuie să ştie 
decât de rolul său interpretat pe scena lumii, rol dictat de gradul său evolutiv şi de destinul său. 
Unul va juca un rol de rege, altul de servitor şi un altul de cerşetor. 

Nouă, entități spirituale ale sferelor cereşti, nu ne este îngăduit să venim şi să spunem la toată 
lumea: „Să ştiţi, oameni buni, că acest rege este fostul tâlhar dintr-o viaţă terestră precedentă, să ştiţi 
că acest cioban este cutare sfânt din Cer” etc. Nu ne este permisă această destăinuire, pentru că 
lumea cunoscând adevărul, nu ar mai privi cu respect la iubitul său rege iar pe omul simplu l-am 
face să protesteze, să se întristeze şi mai profund de starea lui nenorocită sau umilă, când de fapt în 
Cer el este o mare lumină. El va judeca asemeni oricărui om şi judecata omului trupesc este de cele 
mai multe ori greşită. Omul nu trebuie să ştie ce a ştiut în Cer, el nu ştie ce a făgăduit mai-marilor 
săi, iar când vine jos, îşi blestemă ziua naşterii. Să venim noi să spunem unui om nepregătit 
adevărul despre starea sa, înseamnă să-i tulburăm personalitatea, să facem o faptă nesocotită, pentru 
care vom plăti. Nu trebuie să ne facem cunoscuţi şi mai ales nu trebuie să convingem decât pe cei 
ajunşi la un grad de evoluţie, când cunoaşterea lumii noastre nu mai poate tulbura viaţa lor 
trupească. Din acest moment, le devenim sfătuitori şi deci de un mare folos în evoluţie. 


De aici rezultă că majoritatea oamenilor nu trebuie să cunoască aceste taine, nu trebuie să ştie 
de existenţa noastră. Ei nu trebuie să ştie decât de Creatorul care i-a creat şi de îngeri - slujitorii Săi 
de lumină. Numai când duhul omului a atins un anumit indice de lumină şi puritate, legea îi acordă 
dreptul şi ne îngăduie să-i facem cunoscută existența noastră, să-i revelăm din normele de 
conducere şi din tainele ce ne înconjoară. 

Ca o primă treaptă, ca un prim pas făcut de la neştiință pentru a se ajunge la revelaţie, este 
producerea unor fenomene parapsihologice. Mai-marii noştri, ne îngăduie - ba chiar ne ordonă -să 
producem anumite fenomene în fața omului apropiat de gradul de a cunoaşte câte ceva din 
constituția spiritului şi a universului, fenomene care îl pun pe gânduri şi mai apoi îl determină să le 
cerceteze şi să le urmărească peste tot. Încetul cu încetul, judecata sa înlătură ideile preconcepute 
ale mediului său fizic şi intelectual, şi de la o vreme se naşte în el ideea că poate există o lume 
eterică prin spațiu, plutind în jurul omenirii trupeşti. Cu trecerea timpului, după oscilare şi zbucium, 
va veni deplina convingere. E posibil ca această convingere să nu se îndeplinească în chiar viața 
când a văzut fenomenul; în acest caz, în viaţa sa viitoare va fi un adept desăvârşit al lumii spaţiale. 
De acum înainte, numai acestui om îi putem vorbi despre ştiinţa divină, înscrisă în marea carte a 
Creatorului, despre ştiinţa ştiinţelor - Natura înconjurătoare pe care în veşnicia viitoare trebuie să o 
învăţăm la perfecție. 


Cerul trebuie să aibă legături cu omenirea trupească 


Oricât de tristă şi grea este viaţa trupească, ea este totuşi necesară evoluţiei spiritului. 

Spiritul întrupat nu ştie decât ceea ce-i revelează simţurile trupeşti. Regula stabilită de 
Divinitate este ca omul să creadă că aceasta este prima şi ultima sa viață. Totuşi, această regulă are 
şi excepţii. Tot regulile cereşti ordonă ca în anumite împrejurări şi locuri, unora dintre oameni să li 
se facă cunoscut că viaţa e în totul, că spiritul are o origine divină şi deci existența lui e veşnică. 
Fiind în întuneric, omul e greu de convins că există miliarde de corpuri cereşti cu floră, faună şi 
oameni asemenea planetei noastre. El are nevoie de probe care să-i demonstreze că pe lângă forţa şi 
materia fizică mai există - chiar în fiinţa sa - şi alte forțe şi materii. 

Aşa unora dintre oameni li se arată cum un altul se înalță - levitează - de la suprafața 
pământului. Nu a mai văzut niciodată şi nici nu a auzit de un asemenea fenomen, care înfrânge 
legea atracției pământului. Alteori li se oferă ocazia să vadă un om care ştie ce se petrece sau se 
vorbeşte în alt oraş, ţară sau continent. Cum de vede sau aude acel om ce se petrece la distanţe 
îndepărtate de el? Cu ce ochi vede el întâmplările din alte localități? De asemenea sunt nenumărate 
cazuri când un om, cu aparenţa că trupul său doarme, vorbeşte despre evenimente ce se vor 
întâmpla zilele sau lunile viitoare/Zilele trec şi evenimentele prezise se desfăşoară cu exactitate. De 
unde a ştiut el de aceste evenimente? Unde le-a văzut? Cu ce le-a văzut? Astfel se produc, în 
anumite situaţii, fapte ce uimesc şi provoacă polemici din care se trag concluzii. 

Asemenea fenomene şi multe altele s-au produs, se produc şi se vor produce în toate 
timpurile. Cei chemaţi le văd, le studiază şi se încredințează că în dosul paravanului de carne şi oase 
se află un alt om - eteric, care vede, aude, simte la distanțe inimaginabile, că acest om se numeşte 
om spaţial, duh, spirit sau entitate spirituală, locul firesc al existenţei sale fiind spaţiile sau sferele 
cereşti. Încetul cu încetul, cel destinat să cunoască aceste taine ajunge la convingerea că există 
lumea duhurilor, ce dirijează lumea materiei fizice. 

Regula este ca, la anumite etape ale evoluției lor, majoritatea oamenilor să nu ştie decât de 
lumea văzută, auzită şi simțită prin simţurile trupului lor. 

Dar alături de acest ocean de neştiutori, Cerul vrea să existe printre ei şi misionarii săi, trimişii 
săi, cărora - deşi îmbrăcaţi în haina neştiinţei - să li se reveleze lumea Cerului. Acestor oameni li se 
pun la îndemână instrumente - mijlocitori între Cer şi pământ, mediumi, prin care lumea Cerului 
produce anumite fenomene pentru a-i convinge, şi apoi cu totul câştigaţi cauzei cereşti li se 
comunică taine - ştiinţa cerului, răspândită prin grai sau scris semenilor; aruncând astfel o sămânță 
ce va răsări în unele locuri, pentru ca omenirea să nu zacă în întunericul neştiinţei. 


Azi noi, duhurile, căutăm să luminăm prin cunoştinţele noastre mai ales pe cei culți, pentru ca 
cele aflate de la noi şi difuzate prin personalitatea lor - ce se bucură de o stimă şi reputație 
binecunoscută - să aibă toată tăria şi lumea să îşi zică: „Dacă Wallace, Newton, Crookes, 
Lombroso, Lodge, Notzing, Baret şi mulţi alți savanţi ai pământului afirmă că există spirit, că 
spațiile sunt pline de entităţi spirituale şi că se poate comunica cu ele, atunci trebuie să fie aşa”. 

Ținem să vă atragem atenţia că ştiinţa lumii noastre nu se poate revela decât treptat, an de an, 
metapsihica noastră practică având nevoie de mulţi ani pentru a fi cunoscută, controlată şi pusă în 
practică. Cine vrea să cunoască în profunzime ştiinţa Cerului, trebuie mai întâi să citească tot ce s-a 
scris despre lumea noastră, şi apoi să caute să controleze cele citite, prin diferiți mediumi. Numai 
adevărurile constant comunicate şi prin mediumi diferiți, să le considere ca adevărate; restul să le 
arunce, ca fiind vederile, presupunerile, ipotezele comunicantului care ori nu posedă deloc 
adevărurile, ori le ştie superficial. 

E drept că, în prealabil, cerem cultură spirituală, dar mai mult cerem practică făcută cu noi. 
Credinţa în existenţa noastră se dobândeşte mai mult sau mai puţin prin lectură, dar mai presus de 
cele citite sunt cele văzute, ca fiind făcute de lumea noastră. Experienţa, practica înseamnă pentru 
noi mai mult decât teoria. Dorim ca lumea evoluată să fie cuprinsă de dorinţa nestăpânită de a ne 
cunoaşte şi experimenta. Va veni vremea când această dorinţă se va extinde, se va concretiza şi 
dezvolta în anumite temple ale noastre, unde se vor face experienţe convingătoare. Va veni o vreme 
- nu prea îndepărtată - când studiile lumii Cerurilor vor fi predate în şcolile şi universitățile 
pământului. Atunci alături de teorie va exista şi laboratorul de cercetări spirituale, unde cercetătorul 
îşi va vedea teoria realizată şi verificată cu ochii săi trupeşti. Atunci templele metapsihice, templele 
religiei religiilor, templele religiei universale sau cereşti, se vor umple de credincioşi, şi conduita 
omului va fi conform legilor eterne. Va veni vremea când numai cei cu studii universitare 
îndelungate, licenţiaţi în parapsihologic, vor putea oficia şi conduce templele. Atunci nu se vor mai 
putea ocupa cu aceste practici decât cei care au studiat şi cercetat Adevărul, obținând o diplomă 
legală -asemenea medicilor, inginerilor şi profesorilor de azi. Ştiinţele actuale,'cu toate erorile şi 
lipsurile lor, sunt luate de bune şi toată lumea crede în ele, ca fiind absolut reale. Va veni vremea 
când ştiinţa terestră va cuprinde şi ştiinţa metapsihica, parapsihologia, ştiinţa inițiatică, ştiinţa 
duhurilor. 

Câtă vreme omenirea se află, ca şi în alte cicluri, pe o treaptă inferioară de cunoaştere, religia 
teoretică trebuie să fie baza existenţei sale. Cu cât omenirea îşi va ridica înțelegerea şi conştiinţa, i 
se întăreşte raționamentul, iar religia actuală, rămânând în urma ştiinţei care probează totul, nu va 
mai satisface sufletul, fiind nevoită să se reformeze, conform celor comunicate de sus. Religia 
ştiinţifică va proba afirmaţiile sale prin experienţe, şi atunci omul se va încredința că cele 
comunicate sunt adevăruri cereşti, iar sufletul său se va cutremura la ideea că va plăti prin suferință 
încălcarea legilor eterne. 

Cele comunicate acum nu se vor înfăptui nici mâine, nici poimâine, ci într-un viitor foarte 
îndepărtat. Dar totuşi, voi - oameni trupeşti - şi noi - entităţi spirituale - albinele universului trebuie 
să strângem polenul şi nectarul de la florile Cerului - îngeri de toate gradele - să le transformăm în 
miere - învățătură - alinătoare şi însănătoşitoare de suflet. 

Nu există muncă rodnică fără oboseală şi adversităţi. Auzind un medium în transă vorbind 
despre un subiect oarecare, omul nu va putea distinge sursa vorbirii sale, dacă este a lui sau a 
noastră, căci fondul fiind ideea, ea poate fi emisă de duhul mediumului sau de un duh liber din 
spaţiu. De aici greutatea de a distinge originea terestră sau spațială a unei idei. 

Însă fenomenul este bine definit şi pe deplin convingător când mediumul, fiind om simplu, va 
vorbi într-o-iimbă străină, necunoscută de el, sau despre probleme abstracte, ştiinţifice, cu 
desăvârşire străine sufletului său. Cel mai dârz sceptic va trebui să se încovoaie în fața faptului şi va 
admite că altcineva a vorbit despre acele cunoştinţe înalte sau în limba vorbită în alte timpuri şi 
ținuturi. Suntem fericiți că oamenii de ştiinţă ai pământului au început să se ocupe de lumea noastră, 
de natura şi fenomenele ei, că ştiinţa Cerurilor îşi va face intrarea în templul ştiinţelor pământeşti, 
înțelesul bucuriei este că fenomenele afirmate în Sfintele Evanghelii vor fi demonstrate prin 
experienţe şi religia ştiinţifică nu se va referi la „crede cele scrise acolo”. Ştiinţa va merge mână în 


mână cu credinţa, dispărând bariera dintre biserică şi laborator. Va dispare frica clericului - că se 
naşte o sectă, fiind şi el fericit că cele citite prin cărțile sfinte le-a văzut şi auzit cu propriile simţuri, 
devenind cu adevărat un profund credincios şi umil slujitor al Stăpânului a tot ce există. 

Deocamdată ne silim să formăm doar câţiva antemergători, care să lumineze lumea prin 
scrisul sau vorba lor, pentru ca atunci când va veni Cel ce trebuie să vină, să găsească suflete 
pregătite. Aşa s-a petrecut şi în Iudeea în veacurile îndepărtate. Întâi s-au întrupat profeţii şi în 
ultimul moment loan Botezătorul, care a propovăduit şi pregătit lumea, pentru Cel ce urma după el. 

În milioane de temple se proslăveşte azi numele Celui coborât din înălțimea Sa divină, 
făcându-se Om, pentru a răspândi o religie universală, o religie a religiilor, ca împlinire a celor 
anterioare. 

Iată pentru ce acum, primind cuvântul Divinului nostru Solar, ne străduim să restabilim 
strălucirea religiei de altădată, şi în plus, conform legii progresului, să o inoculăm în adâncul 
sufletelor tuturor oamenilor prin fenomenele produse de noi, prin demonstrația făcută prin mediumi, 
pentru a dovedi existenţa altor materii şi forțe decât cele fizice, şi a existenţei unei ierarhii spirituale 
nespus de strălucitoare. 


Omul evoluează pe mai multe planete şi sisteme solare 


Dragă frate, cunosc viețile tale din veacuri, ştiu că eşti un aprig iscoditor al tainelor cereşti, 
dar trebuie să înţelegi că deocamdată nu se pot dezvălui multe din cunoştinţele lumilor noastre, 
pentru că omenirea pământului nu a ajuns cu evoluţia până la faza în care să poată lua cunoştinţă de 
tot ce tu ne întrebi. Vedem râvna ta şi Cel mare a aprobat să iei cunoştinţă de multe din ele, dar îţi 
punem o condiţie: să le divulgi doar pe cele pe care ţi le vom desemna, şi pe acelea le vei împărtăşi 
doar celor ce vei crede că merită să-şi hrănească sufletul cu asemenea cunoştinţe sfinte. 

Ne întrebi dacă omul e obligat să evolueze pe toate planetele sistemului acesta, sau evoluţia 
lui poate fi continuată pe alte planete, din alte sisteme planetare. Îţi răspund: se urmează şi una şi 
alta depinde de gradul evolutiv al duhului. Orice trecere - de pe o planetă pe alta sau de pe un sistem 
pe altul - se face după anumite norme. 

Orice spirit al planetei Pământ, de la cel inferior - canibalul din Noua Guinee - până la cel 
superior, ştim de unde a venit, de pe ce planetă a sosit aici. Din capul locului îţi afirm că nu toţi 
locuitorii Pământului - întrupați sau destrupaţi - au venit de pe aceeaşi planetă. Azi voi faceţi studii 
etnografice şi constataţi că pământul este populat de mai multe rase de oameni şi că fiecare are mai 
multe feluri de naţionalităţi. De ce s-au format aceste rase? în ele se poate întrupa orice spirit? îti 
răspund că fiecare rasă aparține unor duhuri, sosite pe Pământ de pe o anumită planetă. 

Este adevărat că toate planetele au locuitori - cereşti sau pământeşti - care trăiesc în condiţii 
diferite, pentru că sunt de diferite evoluţii. Când eu, duh, voi termina şcoala acestei planete, va 
trebui să emigrez de aici, pe alta superioară. Dar să nu crezi că terminând stagiul meu pe acest glob 
am atins ultimul termen al evoluţiei acestei planete. Ca să învederez această idee, voi da un 
exemplu. În fruntea tuturor duhurilor planetei Pământ se află Guvernatorul terestrian. Dar a ajuns el 
oare Superiorul acestui glob evoluând pe el de la începutul creării globului şi până acum? Nu, îţi va 
răspunde orice mare spirit de aici. El a venit cu gradul lui format pe alte planete ale universului, în 
facultăţi spațiale superioare evoluţiei pe care o putea face pe Pământ. Situaţia se repetă în evoluția 
oricărui duh uman, deoarece evoluţia cere o şcoală vastă. Ea nu se poate termina pe acest glob, chiar 
de ar sta duhul aici un miliard de ani. Există atâtea feluri de planete, cu atâtea constituţii materiale, 
iar eu sunt dator să le cunosc pe toate, să trăiesc pe toate gradele lor şi să cunosc diferitele feluri de 
vieți. 

Prin urmare, oricât timp voi şedea pe planeta Pământ, nu voi ajunge guvernator planetar. Este 
necesar să fac şcoala tuturor felurilor de grade de planete din univers, ca să pot fi avansat abia la 
gradul de înger. Aici voi face un fel de şcoală. Pe o altă planetă voi învăța alte lecții, şi cine ştie prin 
câte planete va trebui să colind, ca să pot ajunge şi eu, din înger, suveranul unei planete. 

Răspunsul la întrebarea pe care mi-ai pus-o, îl cunoşti bine ca duh, dar coborât în trup nu îl 
mai ştii. Îţi vine în minte ceva vag, din vieţi trăite pe aiurea, şi atunci - curios - vrei un răspuns al 


nostru. Deoarece gradul evolutiv ţi-a permis ca duh să le ştii, avem dezlegarea să-ți dezvăluim 
aceste taine, pentru a le cunoaşte şi ca om trupesc. 

Una din legile de seamă ale cosmosului este legea evoluţiei, cunoscută doar de duhurile 
superioare, iar studiul ei le procură o deosebită satisfacție şi fericire. Pe duhurile mici - tinere - nu le 
interesează, pentru că nu o pricep. Pe baza legii evoluţiei, vin pe această planetă duhurile de aiurea, 
ori pleacă de aici mai departe, pentru studiile lor. 

Se cunoaşte de departe un negru de un alb sau de un mongoloid. De asemenea, dintre oamenii 
albi îi deosebim pe semiţi de arieni. Desigur că v-aţi întrebat de ce această deosebire. Am să-ți 
răspund: pentru că nu au sosit deodată pe Pământ şi pentru că au venit fiecare de pe altă planetă. 
Dacă întrebăm pe un semit de unde a venit, el ne spune: „Din cutare planetă, unde eram fericiți. 
Acum plângem pentru că am plecat de la bine şi am venit aici la rău, şi în plus plângem pentru câ 
unii am fost forţaţi să plecăm şi alții dintre ai noştri au rămas acolo.” Multe ne spun aceste duhuri 
din trecutul lor de pe acea planetă. 

Descrierile din Tora nu sunt basme, ci adevăruri mascate, simbolice. Dar în afară de această 
Biblie scrisă, avem cunoştinţă de Biblia nescrisă a evreilor, care cuprinde multe adevăruri. Aşa de 
exemplu Adam nu e un mit, ci un adevăr, el fiind o căpetenie-duh, cu care au venit de pe acea 
planetă pe Pământ. Semiţii sunt spirite evoluate, dar oameni fiind, au greşit mereu. Atunci s-a făcut 
o selecţie şi cei mai greşiți au fost aduşi în iadul planetei Pământ, pentru ca la para arzătoare a unei 
vieți hulite, veacuri şi veacuri, să se cuminţească şi să se ridice în înțelepciune şi în respectul legilor 
divine; să devină ca fraţii lor, care meritând raiul acelei planete au rămas pe ea, pentru ca mai târziu 
să treacă pe alte corpuri cereşti, mai evoluate. Semiţii constituie cea mai nouă migrație de popoare 
ale Pământului, 

Spiritele vin stoluri, stoluri, şi se întrupează formând diferitele rase ale Pământului: rase de 
trupuri pe pământ şi rase de spirite în Cerurile noastre. Fiecare rasă a venit de pe o anumită planetă. 
Aşadar fiecare din ele au alte cunoştinţe şi o altă evoluţie. 

Cel care îţi dictez acum, sunt un pelerin al acestui glob, sosit aici împreună cu ceata mea. Nu 
cunosc amănunte privind evenimentele petrecute pe Pământ în alte vremuri, pentru că nu am trăit pe 
el, dar am aflat câte ceva de la marile duhuri conducătoare ale Pământului, sosite aici, de la crearea 
lui, şi rămânând până la terminarea evoluţiei sale. Ele ne-au spus că nu s-au format deodată toate 
planetele acestui sistem, ci unele sunt mai vechi iar altele mai noi. Pe măsură ce au îmbătrânit, s-au 
îndepărtat de soare. De aici deducţia că fratele cel mai tânăr al Pământului este cel mai apropiat de 
soare, că în afară de planetele cunoscute, există şi altele, necunoscute de voi. Marii noştri 
„cărturari” ne spun că cei care ne conduc acum sunt veniţi aici de pe o altă planetă, populată înainte 
de formarea Pământului cu oameni foarte avansați. Pe planeta cea mai apropiată de soare trăiesc 
oameni inferiori, din toate' punctele de vedere, celor de pe Pământ, iar pe cele mai depărtate trăiesc 
oameni superiori, având o constituție diferită de a oamenilor tereştri. Au existat şi pe ele oameni 
asemănători cu cei de pe acest glob, dar au pierit de mult, şi acum există acolo forme umane, pe 
care cine ştie când - ca urmare a evoluţiei - îi va avea şi Pământul. 

Totul e gradat în lume. Pe un corp ceresc superior nu se poate duce orice spirit al Pământului. 
E drept că, pe acel glob omul ar putea evolua de la a (alfa) până la z (omega), dar legile evoluţiei nu 
o permit. Cum să duci un duh începător între locuitorii învățați ai acelui glob? Duhul terestru nu ar 
pricepe nimic, nu ar învăţa nimic, şi deci, nu ar evolua deloc. Nici aici, pe globul nostru, care nu se 
poate compara cu acea planetă, nu se pot aduce orice fel de duhuri de aiurea. Fiecare planetă e o 
şcoală şi în clasele ei învaţă entităţile spirituale organizate după gradul lor evolutiv. Un elev din 
clasa a patra primară nu poate urma anul patru de liceu. 

Chiar şi pe Pământ duhul poate face şcoala de la a (alfa) până la z (omega), dar legea evoluției 
nu permite să leneveşti milioane de ani în şcoala lui, ci nevoia legii te conduce să descoperi şi să 
înveți şi la şcoala altor planete pentru a înainta mai repede. Totul se conduce după anumite Norme 
divine şi nimeni nu le poate înlătura. 

Spuneam că fiecare rasă a venit de pe o altă planetă, cu evoluţia şi mentalitatea ei. Din această 
cauză, luate în masă, rasele sunt durabile şi nu se pot amesteca. De exemplu, un duh din rasa neagră 
a terminat evoluţia completă a rasei sale, şi acum, pentru a merge mai departe, are două căi: să 


treacă în rândul rasei albe a Pământului sau să părăsească această planetă, pentru a trece pe o alta, 
unde se află o rasă albă asemănătoare cu cea de pe Pământ. Cei mari din rasa lui îl vor sfătui ca în 
loc să se desprindă de marea sa grupare cerească, de stolul său şi să plece aiurea, mai bine să treacă 
în rasa albă a acestei planete, rămânând în Ceruri în legătură permanentă cu stolul său. Ca urmare a 
acestui sfat, duhul trece în rasa albă şi încetul cu încetul devine un membru al rasei albe. O dată 
expirat termenul acordat pe acest glob, trebuie să plecăm pe o altă planetă, pentru a face loc altora. 
Se înțelege că nu vom face şcoala marilor forţe de pe acea planetă, superioară Pământului, ci pe a 
celor mai mici. Plecarea nu se face individual, ci în cârduri numeroase, cu aprobarea Conducătorilor 
Pământului şi cu binecuvântarea Celor din planeta unde vom poposi. 

Pentru noi, entități spirituale albe, când va sosi vremea terminării stagiului nostru aici, nu ne 
rămâne decât să ne ducem pe o altă planetă a unui alt sistem solar. Scopul actual al evoluţiei noastre 
este să devenim din spirite planetare, îngeri planetari, dar cine ştie când vom atinge acest ideal. 
Există multe, foarte multe cunoştinţe pe care trebuie să le aflăm şi a căror sumă l-ar zdrobi pe un 
duh mai tânăr. Toate marile probleme sunt scrise în Cer cu litere, semne sau simboluri. Cine poate 
citi aceste semne, poate învăţa tainele Tatălui care le-a înscris în materia eterică a Cerurilor. Primii 
creştini pentru a nu fi descoperiţi de necreştini întrebuințau şi ei semne. Rostul acestor simboluri 
este de a nu forţa marile entităţi să întrebuinţeze multe „cuvinte” - pentru a explica ceva - şi ca să nu 
fie înţelese de toate duhurile. Limba universală, folosită de duhurile de pretutindeni, este limba 
simbolurilor sau a semnelor. Numai că acest limbaj este scris asemenea celui chinezesc, pe care nu 
orice chinez îl poate citi. Cu cât eşti mai evoluat, înveţi mai multe semne, ai un limbaj mai bogat. 
Când ai ajuns să cunoşti toate simbolurile întrebuințate pe Pământ, ai terminat şcoala acestui glob, 
pentru stagiul la care ai fost adus; poți pleca pe o altă planetă, superioară Pământului. Frate, în ce 
mare greşeală sunt oamenii trupeşti, adunând bunuri materiale pământeşti, pieritoare! Dacă ar şti că 
numai comorile morale şi intelectuale, numai cunoştinţele sunt singurele bunuri, care nu pier 
niciodată, n-ar mai face greşeala să alerge toată viaţa lor după averi şi onoruri, după deşertăciuni. 
Nu bunurile materiale te vor elibera de şcoala terestră, ci cunoaşterea legilor şi împlinirea lor. 

Noaptea, când vii şi tu printre noi, vezi o forfotă, o activitate neînchipuită. Muncă şi iar 
muncă. De ce acest veşnic zbucium peste tot? Unii vin, alţii pleacă, unii se întrupează, alţii se 
destrupează. Unii ajută pământenilor, alţii audiază diferite cursuri. Totul e făcut pentru a afla, învăţa 
şi progresa, în spaţiul din jurul pământului există duhuri care observă viața umană de aici. Ele nu se 
pot întrupa aici, din cauza inferiorității lor, mentalul lor fiind prea neînţelegător încă. Stau, privesc 
şi ascultă iar după ce îşi mai lărgesc într-o oarecare măsură orizontul cunoaşterii, pleacă pe o 
planetă inferioară Pământului, unde se vor întrupa. Uneori este permisă întruparea lor chiar pe 
pământ, printre voi, dar în acest caz constituie cei mai înapoiaţi oameni ai pământului, iar ca duhuri 
sunt socotite demoni elementali sau vampiri. 

Îmi permit să-ţi afirm un mare adevăr, pe care nu-l va crede oricine. Când a trebuit să se facă 
revoluţia rusă, pentru a sălbătici populația de acolo, au fost aduse valuri de duhuri inferioare, care 
au stat toată ziua şi noaptea pe lângă oameni, influențându-i puternic, stârnind în ei porniri sălbatice, 
pentru a-i scoate de sub influenţa binefăcătoare a duhurilor amice lor. Aceste duhuri primitive, după 
ce îşi fac opera, sunt luate şi duse în altă parte, pentru a-și face şcoala evolutivă. 

Odată veți înţelege că Cerul conduce pământul, că lumea nevăzută comandă lumii văzute - 
vouă, oamenilor trupeşti. 


Combinarea fluidelor 


Întrebi un duh despre o anumită problemă şi el îţi va răspunde în măsura cunoştinţelor sale, 
aflate în raport cu evoluţia sa. 

Însă există probleme cunoscute de orice duh. Aşa de exemplu cel mai redus duh îţi va spune 
că auzul nostru este identic la toate duhurile Pământului, dar că vederea e deosebită, că este cu atât 
mai puternică şi mai subtilă, cu cât duhul este mai avansat. 

O să vă pară ciudat, dar trebuie să vă spun că duhurile au posibilitatea să se facă nevăzute 
spiritelor inferioare lor. Spiritele inferioare aud duhul superior care li se adresează, dar nu-l văd. 


Explicaţia acestui fenomen ciudat constă în faptul că deşi înotăm într-un ocean fluidic, nu 
cunoaştem toate categoriile de fluide ce intră în compoziţia lui. 

În lumea noastră este ca în lumea voastră: ştim atâta cât vedem. Cu cât un duh e mai evoluat, 
cu atât vederea sa este mai pătrunzătoare, şi deci cu atât poate vedea o categorie de fluide în plus, 
din mulțimea de fluide aflate prin spațiu. Unele fluide sunt atât de fine încât majoritatea duhurilor 
nu le vede şi nu le simte, după cum nici voi nu vedeţi aerul în sânul căruia vă mişcați şi respirați. 

Prin urmare, să nu credeți că dacă suntem spirite, cunoaştem tot ce există în univers. Există şi 
pentru noi multe mistere rămase nedezlegate, până când vom mai avansa. Dacă pentru noi moartea 
nu mai este un mister, ştiinţa naturii formează un mister fermecător, captivant şi ne atrage la studiu. 

După cum voi, oameni trupeşti, bazându-vă pe metoda analogiei, deduceți compoziția 
diferitelor stele sau planete, prin măsurarea radiaţiilor electromagnetice cu ajutorul spectroscopuiui, 
ori din compoziția meteoriţilor, tot aşa căutăm şi noi să tragem concluzii din analiza fluidelor, atât a 
celor în stare de agregaţie, cât şi a celor în stare de libertate. 

S-ar putea ca cineva din lumea voastră să ne întrebe: „Dacă nu vedeţi toate fluidele, de unde 
ştiţi că ele există?” Răspund scurt: după spusele mai-marilor noştri, care le văd şi le analizează. În 
lumea noastră, fiecare fluid îşi are numele şi culoarea proprie. Nu e vorba de culorile voastre, 
văzute de noi altfel de cum le vedeţi voi, ci de culorile noastre. Cum orice duh se compune dintr-o 
scânteie, înconjurată de o serie de fluide - care învăluie scânteia asemenea unor haine, fără a fi 
adăugate pur şi simplu unele peste altele, ci întrepătrunzându-se unele pe altele - duhul va fi colorat 
după culoarea dominantă a fluidelor externe. Prin urmare, şi în lumea noastră avem o culoare, după 
cum voi, omenii trupeşti, sunteți unii albi, alţii negri, galbeni etc. 

Natura fluidelor, proprietățile şi combinarea lor formează o ştiinţă cunoscută şi pusă în 
practică numai de marile duhuri. După cum în lumea voastră luați două corpuri, două substanţe 
chimice, şi le combinaţi şi obţineţi alte corpuri, cu anumite înfățişări şi proprietăți, tot astfel marii 
noştri savanţi chimişti combină două sau mai multe fluide între ele şi obţin o anumită substanță 
eterică. Aşadar noi, duhurile, suntem oameni cu un corp fluidic diferit colorat. Regret că nu e 
momentul potrivit să-ţi pot vorbi, măcar la un nivel elementar, despre aceste combinări ale 
fluidelor. 

Noi, duhurile superioare, cunoaştem gama nesfârşită a fluidelor şi ştim că ele sunt formate din 
particule sferice. Într-o perioadă a evoluţiei noastre a trebuit să învăţăm proprietățile fluidelor, fără 
de care n-am fi putut ajunge la acest grad. 

Fluidele intră în compoziția corpului meu, şi deci le văd şi le simt. Voi oamenii vă vedeți 
carnea trupului vostru. E drept că cei neştiutori o văd pe dinafară şi nu ştiu că e formată din celule 
de diferite forme, fiecare îndeplinind o anumită funcție. 

Există un paralelism între lumea noastră şi a voastră. Parcă cei mulți de la noi ştiu ce este sub 
ultimul lor înveliş fluidic? Totul în lume se reduce la ştiinţă şi neştiință. Mulţi nu ştiu, puţini 
cunosc. 

După această lungă introducere, vreau să-ți vorbesc despre ceea ce mi-am propus azi. 

Văzul şi auzul vostru este aproape acelaşi pe toată durata vieții terestre. Bineînţeles, către 
bătrânețe, din cauza slăbiciunilor omeneşti, aceste două simţuri încep să se reducă. În lumea noastră 
se petrece altfel, căci pe când auzul stagnează pentru toate duhurile umane, văzul evoluează din ce 
în ce mai mult. Aşadar auzul e unic dar văzul diferă după gradul de evoluție al duhului. Insă până să 
ajungă la acest stadiu şi auzul a evoluat. Într-adevăr, duhul mineral are şi el auzul său, e drept foarte 
redus. Auzul a evoluat la duhul vegetal, s-a mai accentuat la duhul animalelor şi a culminat la duhul 
uman. De aici încolo evoluția auzului stagnează. Toate duhurile umane, de orice grad ar fi, vor auzi 
deopotrivă. Prin urmare, auzul a atins culmea evoluţiei sale. 

Fenomenul văzului diferă. El a evoluat de la duhul mineral până la om, şi de aici înainte îşi 
urmează ascensiunea până la înaltele grade de Duhuri divine. 

Noi, duhurile, vedem diferit. Unele duhuri văd numai câteva fluide - a, b, c; altele, mai 
ridicate, văd fluidele d, e, f; în fine, cele superioare văd toată gama de fluide până la z. O dată ce le 
vedem ne apucăm să le studiem, şi după ce cunoaştem toate însuşirile şi proprietăţile lor, începem 
să le combinăm în vederea aflării marii taine şi anume cum a creat Tatăl lumile. 


Toate felurile de fluide din natură Tatăl le-a pus şi în sânul meu, în corpul meu fluidic. 
Aceleaşi fluide ca ale mele sunt şi în corpurile voastre. Noi vă vedem, dar nu vă vedem trupul - care 
pentru mine e transparent ea geamul vostru - ci vedem corpurile voastre fluidice ca şi cum aţi fi 
duhuri libere. Spiritele inferioare nu prea pot deosebi duhul întrupat - sosit noaptea prin spațiu - de 
un duh destrupat, spațial. Noi, cei mai avansați, nu ne mai înşelăm, nu mai facem nici o confuzie 
între un duh destrupat şi un duh întrupat. 

Bătrânii noştri savanți, veniţi de prin diferite lumi şi cu tolba plină de cunoştinţe adânci, ne 
spun că în jurul globului nostru nu se găsesc toate fluidele din cosmos, că prin alte globuri, risipite 
prin univers, se găsesc fluide necunoscute pe Pământ. Din studiile făcute asupra fluidelor acestei 
planete, au ajuns la concluzia că pământul are în jurul său două serii de fluide: 1. fluide proprii - 
particulare globului nostru; 2. fluide generale - aflate şi prin alte corpuri cereşti şi regiuni ale 
universului. 

Pe lângă fluidul propriu, particular, toate corpurile terestre au în masa lor şi un fluid general, 
al universului. Aşadar, toate mineralele pământului au în sânul lor câte două feluri de fluide: unul 
propriu şi altul general, aflat în tot universul. Fluidul general îl numim Fluid divin, iar fluidul 
propriu — Pecetea, sau Ştampila cu care Tatăl a binecuvântat creația când a făcut-o. 

Fluidul propriu este fabricat în centrul planetei noastre, de unde este emis, încetul cu încetul, 
către exterior. Toate planetele îşi au fluidul lor propriu, toate îl fabrică şi-l emit din interiorul lor. 
Dacă o planetă n-ar mai fabrica fluidele sale proprii, ar muri. Rolul acestui fluid în existenţa unei 
planete este de a o transforma într-un magnet uriaş. Când o planetă nu va mai emite acest fluid 
magnetic, se va demagnetiza, dar corpul ei nu va putrezi - cum putrezeşte trupul vostru - ci se va 
sfărâma în părţi din ce în ce mai mici, până se va pulveriza şi apoi se va risipi în spațiile siderale. 
Procesul este asemănător cu dizolvarea unei bucăţi de sare în apă. 

„Prin urmare, sarea se dizolvă în apă pentru că a fost demagnetizată?” - va întreba omul 
trupesc. Da; orice corp solid se dizolvă dacă este pus într-un lichid ce are puterea de a-i lua fluidul 
magnetic. Apa a absorbit în masa ei magnetismul sării, care s-a fărâmiţat şi moleculele ei s-au 
răspândit printre moleculele apei. 

„Bine - va zice acest om - dar pământul are în spinare mase enorme de apă, formând oceane şi 
mări, cum de nu-l dizolvă? Cum de nu-l demagnetizează?” Este adevărat că apa oceanelor şi mărilor 
îi fură o mare cantitate de fluid, dar producând mereu acest fluid magnetic propriu, pământul 
rămâne în starea actuală, menţinută până când va produce acest eter magnetic. 

Dacă punem pe foc vasul cu apă şi cu sarea dizolvată, apa evaporându-se redă fluidul absorbit 
sării şi acesta se reface la loc, în stare solidă, rămânând pe fundul vasului. 

Când cade pe pământ câte un meteorit din spațiul cosmic, marii savanţi cereşti îşi adună 
elevii, doritori de cunoaştere, şi le spun: „Vedeţi acest meteorit? Ei bine, în el se găseşte fier. Voi 
ştiţi că fierul are fluidul propriu A, combinat cu fluidul general B “. A zis - combinat, dar să nu 
credeți că e combinat ca în lumea trupească, ci numai alăturat, ca şi culorile spectrului solar, ce stau 
una lângă alta. „Vedeţi - continuă marele savant - fierul acesta nu mai are fluid propriu. Să ştiţi că 
atunci când pământul va pierde fluidul său propriu, ştampila sa - la fel ca această bucată de fier - el 
va muri şi se va rupe în bucăţi asemănătoare acestui meteorit ce a aparținut unei planete. Toate 
celelalte fluide ale pământului, nemaifiind reținute, cimentate prin acest fluid magnetic, se vor risipi 
şi ele în spațiu. Aşa vor muri toate planetele, ce nu vor mai avea puterea să-şi reînnoiască fluidul 
magnetic. Rolul fluidului magnetic propriu este de a reţine într-un tot unitar mineralele globului 
terestru, şi în acelaşi timp de a se opune atracției soarelui sau altor corpuri cereşti.” 

Uite că încetul cu încetul vă conducem în cunoştinţele noastre de chimie fluidică. Voi, 
oamenii, faceți diferite combinaţii chimice. Prin combinarea unui acid cu un metal obţineţi un corp 
nou, numit sare chimică - sulfat, carbonat etc. În combinaţiile substanţelor voastre constatați doar 
ceea ce sesizați cu organele de simţ. Noi vedem că orice corp este însoţit de un fluid propriu. Când 
combinaţi două substanțe, ați combinat şi cele două fluide proprii şi aţi dat naştere unui produs 
fluidic, cu anumite culori şi proprietăţi. E firesc să nu cunoaşteţi acest fenomen, pentru că nu vedeți 
fluidele. Dacă le-aţi vedea şi aţi putea să-i luați de exemplu acidului fluidul său, ati constata că el nu 


mai atacă nici un metal sau oxid metalic cu care vine în contact. Aşadar în orice stare s-ar afla un 
corp din lumea voastră, totdeauna el este însoțit de fluidul său propriu, sau particular. 

Domnul Solar a înviat morţii de se minunau toţi evreii. El nu făcea decât să redea trupului 
mort magnetismul pierdut şi prin puterea Gloriei Sale să cheme duhul evadat, ordonându-i să intre 
din nou în trupul său remagnetizat. Aşadar, când moare un om, între altele pierde fluidul său 
magnetic, şi spiritul nemaifiind reţinut, se eliberează din catenele trupului său. 

După aceste explicaţii, să abordăm puţin şi corpul fluidic al spiritului uman. Am spus că 
scânteia este înconjurată de o combinaţie de diferite fluide. Între ele distingem două categorii: 
fluidele terestre - asemănătoare cu cele întâlnite în mineralele, vegetalele şi animalele pământului, şi 
fluidele proprii duhului. Noi, duhurile superioare, ştim, după prezența fluidelor proprii ale 
Pământului, că avem în faţă un întrupat, pe care nu-l confundăm cu un destrupat. 

În afară de fluidele proprii mineralelor, vegetalelor şi animalelor acestui glob, pământul mai 
are în jurul său o atmosferă fiuidică, formată dintr-un fluid care-l învăluie ca o haină. Acesta este 
fluidul planetar. Toate duhurile care trăiesc în jurul globului terestru trebuie să aibă în jurul lor o 
haină alcătuită din acest fluid, fără de care nu s-ar putea mişca şi trăi în atmosfera fiuidică planetară. 

În afară de haina planetară, duhul mai are şi alte haine fluidice: haina solară, universică şi 
cosmică. În fine, scânteia este îmbrăcată şi cu cele trei haine primite în Sfera divină, şi care 
constituie pentru duh ştampila sa divină sau hainele sale divine. Această ştampilă sau haină divină 
reprezintă pentru duh ceea ce pentru globul pământesc este atmosfera sa fiuidică planetară. 

Acum - ştiind că orice substanță, orice corp este însoțit de un fluid propriu - aflați că atunci 
când sunteţi bolnavi şi luaţi medicamente, grație cărora uneori vă faceţi bine, nu mineralul, nu 
produsul farmaceutic v-a însănătoşit, ci fluidul care îl însoțea. Fluidul a reparat, a vivificat şi a dat 
un impuls nou corpului vital, sau magnetic al vostru şi din acel moment trupul - aflat sub 
dependenţa corpului vital - s-a făcut bine. 

În lunga sa şcoală, duhul peregrinează din planetă în planetă. Când soseşte pe o planetă, el 
este obligat să îmbrace fluidul planetar propriu acelei planete. Dar duhul are în corpul său, în 
cantități foarte reduse, şi din fluidele tuturor planetelor pe unde a trecut. Fiecare fluid planetar îşi va 
avea culoarea deosebită, cu toate formând un glob fluidic în jurul hainelor divine ale scânteii. 
Hainele divine vor fi purtate o veşnicie, fără a putea fi demagnetizate de nimeni, căci Creatorul le-a 
dat şi numai El le poate dezbrăca din jurul scânteii. 

Duhul soseşte pe planeta noastră din diferite motive: ori este un misionar, care va părăsi 
Pământul după împlinirea misiunii sale, ori a venit să facă şcoala acestei planete prin numeroase 
întrupări, ori a venit să asculte cursurile marilor noştri savanți şi apoi va pleca mai departe. Cu toții 
poartă o culoare specifică. Dacă ne adresăm unuia dintre aceştia şi-l întrebăm ce înseamnă o 
anumită culoare? el răspunde invariabil: 

- Este culoarea sistemului de unde am venit. 

- Dar această culoare? 

- Aceasta e culoarea fluidului planetei pe care locuiesc de multă vreme. 

- Dar aceasta? 

- Aceasta e culoarea fluidului planetei unde am locuit în alte vremuri. 

- Dar această culoare, asemănătoare cu cea a corpului meu planetar? 

- Acesta e fluidul planetei Pământ, cu care m-am îmbrăcat când am sosit aici, dezbrăcându-l 
când voi pleca. 

- De ce trebuie să-l lepezi? 

- Trebuie să-l lepăd pentru că altminteri globul acesta nu-mi va permite să-l părăsesc. Acest 
fluid este legătura dintre mine şi planeta Pământ. Graţie acestei haine mă pot mişca în sus, în Jos, la 
dreapta şi la stânga, înainte şi înapoi, pretutindeni. 

- Dar de ce nu ai lepădat complet hainele fluidice ale planetei de unde ai sosit? 

- Pentru că nu m-aş mai putea întoarce cu uşurinţă pe planeta mea. 

- Ce s-ar fi întâmplat dacă din greşeală pierdeai sau lepădai fluidele proprii planetei tale? Nu 
te-ai mai fi putut întoarce pe ea? 


- Ba da, dar nu direct, ci indirect. M-aş fi dus mai întâi în soarele de care aparține planeta 
mea, şi acolo aflându-se toate fluidele planetelor sale, aş fi luat cantitatea de fluid necesar, m-aş fi 
îmbrăcat cu el şi apoi m-aş fi dus cu uşurinţă în planeta mea. Când va fi să plec de aici, voi dezbrăca 
învelişul fluidic al planetei Pământ. În acest scop, mă voi înălța până la zona periferică a Pământului 
şi numai acolo mi-o voi dezbrăca. Să nu credeți că o dezbrac ca pe o haină de stofă, ci trebuie să fac 
o serie de operații cu ajutorul cărora desprind fir cu fir fluidele acestei planete dintre particulele 
celorlalte învelişuri ale mele. Se produce un fenomen analog cu limpezirea unei ape tulburi, când, 
prin decantare, se depun particulele nămoloase, apa rămânând limpede. 

Dar pentru că veni vorba de un duh care umblă din sistem în sistem şi din planetă în planetă - 
bineînţeles, cu anumită învoire - s-ar putea naşte în mintea cititorului gândul: „Bine de mine, când 
îmi voi lepăda acest trup şi voi deveni spirit liber, voi pleca şi voi vizita tot Pământul, şi pe urmă voi 
face un voiaj de plăcere prin toate planetele sistemului nostru, şi până la viitoarea reîntrupare voi da 
o raită şi prin alte meleaguri ale universului”. 

Nu, nu, îţi răspund eu. Nu vei avea putinţa să te plimbi, pentru că deşi ai câte ceva din fluidele 
celorlalte planete ale sistemului nostru, nu vei şti să o dezbraci pe cea de aici, ca să poţi pleca, şi nu 
vei avea destul fluid al altei planete, pentru a putea să te duci de exemplu în Marte sau Venus. Dar 
veţi spune că ați auzit că unele duhuri se duc în Marte, Venus sau o altă planetă a sistemului nostru; 
ele cum s-au putut duce? Mai întâi se cere o aprobare specială, apoi trebuie ca o mare forță 
spirituală să-i dezbrace haina planetară. În acest scop îl duce până la periferia atmosferei fluidice a 
Pământului, şi acolo, după ce-l va dezbrăca de fluidul planetei noastre, îl îmbracă cu fluidul planetei 
dorite. La periferia fiecărei planete din sistemul nostru se găsesc - trimise de Soare - toate felurile de 
fluide din jurul planetelor acestui sistem. 

Prin urmare, nu poţi să pleci oricând. Asemenea învoiri sunt foarte rare şi date numai în 
vederea unor misiuni. lată taina pentru care duhurile Pământului sunt robii acestui glob, fără'a putea 
dezerta de la şcoala amară a acestei planete. Câţi n-ar da să fugă aiurea, să scape de întrupările de 
aici! Cunoştinţe referitoare la natura fluidelor, la fizica şi chimia lor, se dau periodic, la mii de 
kilometri depărtare de suprafața pământului. Nu putem să ne ducem întotdeauna să le audiem, 
pentru că ni s-au dat anumite misiuni de îndeplinit, care contribuie şi la avansarea noastră. Viaţa e 
viaţă şi ea trebuie trăită şi aici, ca şi jos în nămolul cărnii. Pentru că mâine trece vacanţa stării de 
spirit şi trebuie să ne coborâm iar la viaţa terestră, care cere multe şi mari pregătiri, căci, frate, cum 
ne vom aşterne de sus, aşa vom „dormi” jos. Oameni suntem şi noi, şi aceste misiuni şi preocupări 
materialiste ne răpesc mai tot timpul şi abia ne rămâne vreme să ne completăm studiile, încă de pe 
acum, de aici din Cer, trebuie să-mi fac toate legăturile terestre, pentru a-mi continua, jos, pe 
pământ, studiile întrerupte de mult timp. Dar vei spune: „Bine, frate, nu-ți poţi face studiile în Cer?” 
Ba da, s-ar putea, dar una se învaţă la noi, şi alta jos la voi. Ambele sunt folositoare avansării 
noastre spirituale. Mulţi dintre noi - obosiţi şi plictisiţi de atâtea studii - spun asemenea elevilor din 
şcolile voastre: „De ce să mai învăţ şi cutare materie, la ce îmi va folosi?!” Până la un ioarecare 
punct au dreptate rudimentarii noştri, căci pe drept cuvânt ştiinţa Cerurilor este infinită, înveți, 
înveți miliarde decani, şi vezi la urma urmei că tot nu ştii totul. Bătrânii noştri cu vârste de miliarde 
de ani ne spun: „învăţaţi, copii, căci Tatăl nostru are nevoie de savanţi, lucrători în via Sa infinită”. 
Atunci cu toţii ne consacram muncii, mai departe. 

Nu mi-am terminat expunerea, dar cred că pentru azi a sosit momentul să închid robinetul 
cugetării mele. 


Totul a provenit din concentrarea fluidului primordial 


Cu ajutorul trupului vostru simțiți, auziți şi vedeţi lumea fizică. Aşadar cu fizicul sesizați doar 
fizicul. Cu ajutorul corpului vital - format dintr-o materie semieterică - vedeţi tot ce e format din 
această materie semieterică. Dar spiritul trăitor pe acest glob mai are în jurul său şi o învelitoare 
fiuidică planetară, un vehicol planetar. Etericul nu vede fluidul planetar, dar duhul prin intermediul 
corpului planetar vede corpurile şi fiinţele eterice sau fizice. 


Un duh venit din Soare - prin urmare nu are corp planetar - vede toate duhurile terestre, dar pe 
el nu-l vede nimeni. De ce nu este văzut? Deoarece corpul său solar este format dintr-un fluid cu 
mult mai fin decât fluidul planetar. De aici concluzia: un corp grosolan nu vede un corp mai subtil 
sau mai fin; duhul inferior nu vede duhurile superioare. 

Noi, entităţile spirituale superioare ale Cerului, nu avem preocupările materialiste ale 
entităților inferioare, materialiştii Cerului, care se întreabă: „Unde-mi voi stabili viitorul culcuş? Cât 
mai este până mă voi întrupa? Cum să-mi croiesc destinul?” Noi ne gândim cum să facem să 
terminăm cât mai curând şcoala acestei planete, pentru a ne duce prin planetele îndepărtate ale altor 
sisteme solare, adevărate paradisuri față de această planetă a suferinței necurmate. 

Fluidul şi proprietăţile sale este un mare capitol al învățăturilor noastre aici pe Pământ. Dar nu 
putem ieşi dintr-o gravă dilemă: nu poţi pleca de aici, până nu ai învăţat toate lecţiile acestui glob; şi 
nu poți învăţa toate fluidele din jurul pământului, pentru că unele sunt mai fine chiar decât cele care 
intră în constituţia corpului meu spiritual. Ei, atunci ce te faci? Până nu înveţi, nu pleci. Să înveţi, 
dar cu ce? Nu ne rămâne decât să audiem cursurile mai-marilor noştri, şi să fii numai urechi căci şi 
la noi se potriveşte vorba voastră: „Popa nu toacă de două ori pentru o babă surdă”. 

Un duh mai mic veni la mine şi mă întrebă: „Ce-o fi cu fratele-duh cutare, că nu-l mai văd?” 
Da, e drept, sărmanul meu frate mai mic nu-l mai vede, deoarece cunoscutul său, prin vrednicia sa 
spirituală, a fost avansat şi ca urmare şi-a schimbat învelișul fluidic cu un altul mai fin, din care 
cauză fratele său nu l-a mai putut vedea. Cu această ocazie se poate întâmpla ca un duh să-şj 
dezbrace complet haina veche, obținând o alta mai fină. Duhurile mici, neştiutoare, văzând 
îmbrăcămintea veche plutind câtăva vreme fără direcție prin spațiu, deduc în simplitatea lor - 
asemenea omului trupesc - că un frate al lor spaţial a murit, pentru că şi ele când şi-au părăsit trupul, 
au murit pe pământ. Duhurile neştiutoare vor trăi cu această părere până într-o zi când li se va 
explica faptul că nu există propriu-zis moarte, ci dezbrăcări de haine, potrivit mediului destinat 
duhului să-şi ducă viitoarea existență. 

Chiar şi scânteia mea e un fluid, prin urmare şi ea este o materie, o materie vie, care gândeşte, 
voiește şi simte. Aşadar, orice fluid este o materie. Unii oameni, care au auzit câte ceva despre noi, 
crezând în existența noastră, a entităților spirituale, ne consideră făcuţi din ceva imaterial. Ce 
eroare! Totul în lume e făcut din materie. Însuşi Creatorul, Fiinţa Primă, e constituit dintr-o materie, 
identică cu a mea, însă, bineînţeles cu însuşiri duse până la infinit. 

Am aflat că unii învăţaţi ai pământului afirmă că materia fizică este energie concentrată. Dar 
cum să existe energie fără un piedestal material? Energia este mişcarea infinit de rapidă a materiei, 
a unor particule materiale infinit de mici, a fluidului. 

Din studiul făcut asupra fluidului, a rezultat că acesta nu are posibilitatea să gândească şi să 
judece ca duhul, dar totuşi este viu, simțitor şi cu o mică doză de voinţă. Dar caracteristica esențială 
a fluidului este de a-şi apropia sau asocia particulele. 

Frații noştri mai mari ne spun: „Fraţilor, vedeți la suprafața pământului acest fluid roşu, ce 
intră şi în constituţia fraților noştri mai mici? Iată lucrez cu puterile mentale şi ale voinţei mele 
asupra acestui fluid şi îi răresc particulele componente. Vedeţi acum că nu mai are culoarea roşie 
aprinsă, ci roşie deschisă, ca un trandafir sălbatic? Dar iată că îi răresc şi mai mult particulele. 
Vedeţi că acum abia mai puteţi observa culoarea roză? Prin urmare, fluidele au proprietatea de a se 
condensa şi dilata, când anumite forțe lucrează asupra lor. Puterea mea nu numai că le dilată sau 
contractă, dar poate chiar să le combine între ele, obținând diferite feluri de materii fluidice.” 

Am auzit pe unii pământeni că se îndoiesc de puterea noastră, dat fiind faptul că suntem 
fluidici şi lucrăm cu fluide. Un nesocotit fudul chiar a bravat, spunând că ar vrea să vadă ce putem 
să-i facem noi, entități fluidice, lui, puternicul om trupesc! Sărmanul ignorant — aşa ştie, aşa 
vorbeşte; el nu cunoaşte că totul, chiar el, a fost făcut din fluid şi de către Forțe fluidice. El nu ştie 
că prin intermediul fluidelor îl putem însănătoşi sau îmbolnăvi, că din fluide putem face orice în 
lume şi chiar să-l desființăm, defluidizându-i trupul. 

Am citit în gândul multor oameni întrebarea: „Ce poate să iasă din mâinile magnetizatorului, 
când plimbându-le în lungul trupului unui om slăbit de o boală oarecare îl vindecă, ori îl adoarme în 
vederea unui anumit scop?” Se miră şi se îndoiesc, pentru că nu văd nimic, nu ştiu că din mâinile lui 


iese un fluid cu anumite puteri. Câţi nu s-au mirat şi n-au râs că spiritiştii, în şedinţele lor de 
fenomene, se ţin de mână. Au râs pentru că sunt ignoranţi! Nu ştiu ce rezultate uriaşe se pot obţine 
prin utilizarea fluidelor! Fluidul întreține viaţa trupurilor tuturor ființelor de pe pământ. 

Cauza primă - Tatăl, a făcut totul prin condensări şi multiplicări ale materiei Sale constitutive, 
dând naştere la urma urmei tuturor corpurilor cereşti şi fiinţelor de pe ele. Noi, duhurile, suntem un 
trei-una, o trinitate; aşadar scânteia mea divină este o treime. Astfel constituit, dacă adaug o 
cantitate mică din fluidul, aflat în toate astrele, pot călători prin întregul univers. 

„Priviţi, fraţilor, în acea parte a Cerului! Ce vedeţi?” Ne-a întrebat o mare entitate spirituală. 
Nu vedem nimic, i-am răspuns. „Vi se pare că nu e nimic, dar acolo e Centrul infinitului, acolo se 
află Creatorul prim, de unde am purces cu toții şi unde ne vom întoarce după ce vom colinda prin 
tot universul. Departe de centrul creaţiilor se află corpuri cereşti făcute dintr-o materie ca o alifie, ca 
o masă gelatinoasă, iar pe ele trăiesc oameni tot atât de moi ca şi pământurile acelea. Acolo vom 
merge şi noi odată, acolo viaţa este fericită, trupul are o existență mult mai lungă decât pe Pământ, 
exigenţele vieţii sunt prea puţin materiale şi oamenii întrupați îşi văd fraţii spațiali şi aud graiul lor. 
Astfel se deapănă cunoştinţele noastre. Fiind fluidici şi trăind în sânul materiilor fluidice, prima 
noastră preocupare este să studiem mediul unde ne ducem traiul. Cunoştinţele obținute dorim să le 
împărtăşim şi celor însetaţi după cunoaşterea formelor de viață subtile, diferite celor fizice ale 
Pământului. Avem misiunea să răspândim în lume ştiinţa Cerului. Ea are menirea de a forma 
legătura dintre religie şi ştiinţă, de a îmbina religia teoretică cu practica ştiinţifică a Cerurilor. Ordin 
ni s-a dat din Sfera divină să întemeiem pe pământ o religie ştiinţifică, experimentală şi inițiatică. 

În viitoarele temple ale pământului, în Templul comuniunii omului cu Divinitatea se vor 
pune bazele corespunzătoare ale existenţei spiritului, şi atunci nimeni nu va mai îndrăzni să nege 
existenţa noastră, lămurindu-se mai bine rostul vieții şi a responsabilității conduitei, dusă în 
veşnicie, aici sau oriunde prin univers. 


Materializarea din Tibet 


Mă întrebi dragul meu frate dacă este adevărată afirmația unor teosofi, şi anume că ar trăi prin 
regiunile munţilor Himalaia, în Tibet, oameni al căror trup nu este conceput după legile cunoscute 
ale formării trupului. 

Au auzit ceva despre anumite materializări petrecute acolo, dar purul adevăr nu-l ştiu nici ei. 

Invizibil sunt, ştiutor sunt şi totuşi nu am libertatea de a vorbi despre tot ce ştiu. Veşnic 
suntem cenzuraţi şi supravegheați, dar totuşi îţi, voi spune câte ceva. 

Ştiinţa voastră oficială actuală a pătruns în multe taine ale antichităţii, iar pe viitor va pătrunde 
şi mai adânc. Fiinţele despre care mă întrebi există în realitate, dar ele există numai pentru anumiţi 
oameni, care afirmă că le-au văzut şi au vorbit cu ele. 

Eu cunosc o singură Fiinţă care a realizat acest fenomen, în Europa şi Asia răsăriteană, şi acea 
Fiinţă a fost întrupată şi cunoscută de atunci şi până acum, sub numele de Isus Christos. Un 
asemenea fenomen s-a întâmplat după răstignirea lui Isus, după moartea trupului Său, când femeile 
plângând pe Cel răstignit şi văzând deodată lângă ele pe Isus, au crezut că este absolut identic cu 
Cel pus pe cruce. Nu era acelaşi, căci timp de 40 de zile El a trăit asemenea acelor personaje de care 
se vorbeşte că ar trăi în Tibet. A fost o automaterializare întocmai a fostului său trup. 

S-a dus Isus să se arate arhiereilor, ori lui Pilat, cei care L-au răstignit? Nu, nu s-a dus, căci 1- 
ar fi nefericit prin prezenţa Sa. Isus s-a arătat numai celor cărora a considerat El că e necesar, să-L 
vadă în noua Sa ipostază. Când L-au văzut ucenicii Săi au crezut pentru un moment că-L văd pe Cel 
de pe cruce. Dar credeți că Isus i-a lăsat în întuneric? Credeţi că nu le-a spus prin ce fel de corp li se 
arată? Vă mărturisesc adevărul: Isus le-a spus totul. 

Marii noştri conducători au primit autorizaţia de a ne lumina în privinţa tainei coborârii 
Domnului nostru pe Pământ, şi prin ei am dobândit libertatea de a lămuri lumea europeană, care 
începe să fie coaptă pentru asemenea cunoştinţe înalte. 


Dragă frate, cunosc o entitate spirituală, care - la anumite intervale de timp - apare şi azi, în 
unele din sectele budhiste din Tibet, într-un corp ce pare carnal. Nu ştiu cum se face, dar marii 
noştri inițiați se complac să se întrupeze acolo. 

Dar veți întreba: „De ce se întrupează tocmai în Tibet?” Pentru ca în acel colțişor al 
pământului, ferit de zbuciumul omenirii, să asiste la anumite experienţe şi explicaţii. În Tibet există 
un laborator psihic, unde se fac experienţe deosebite. Să nu credeți că aceşti experimentatori de prin 
pustietățile Tibetului, participanţii la aceste experimente, sunt ignoranţi ai pământului. Ei sunt preoți 
ciudați, adevăraţi savanţi - în ştiinţele cereşti, iar nu în ştiinţa europeană. Aceşti învăţaţi nu vor să 
răspândească învățăturile lor oricui, ţinându-se de regulile anticilor iniţiaţi. Ei sunt într-o 
permanentă legătură cu lumea noastră cerească şi cu o mare entitate spirituală, care în scopul 
realizării unor experienţe se materializează în chip de om complet - bea, mănâncă, se mişcă şi 
vorbeşte. În momentul materializării sale este înconjurat de milioane de duhuri - toate mari savanţi 
ai Cerurilor. 

Din aceste experienţe făcute în Tibet, în locuri ferite, ascunse în munți, a transpirat ceva în 
lumea budhistă, de unde acel ceva a fost preluat în mod denaturat de secta teosofilor. 

Preoții savanţi, asistenții experienţelor lumii cereşti, nu permit nimănui să se apropie de acest 
Adevăr, repetat de sute de ani pe pământ. Aceşti savanți în ştiinţa trecutului, sau mai exact în ştiinţa 
viitorului, au puterea de a se feri de privirile profanilor. Să nu vă miraţi când afirm că, prin puterea 
lor mentală, aceşti oameni au posibilitatea de a se face nevăzuţi față de oricine, chiar trecând prin 
lume. Voi nu cunoaşteţi încă tainele lumilor fluidice. Asemenea fenomene vă par minuni, pe când în 
realitate ele sunt fenomene naturale, încă necunoscute vouă. Oamenii aceştia ar putea produce 
fenomene şi fapte ce par minuni pentru omul de rând, dar nu o fac pentru că sunt supuşi unui anumit 
ordin şi unei anumite discipline. 

După cum Domnul Isus nu s-a arătat decât celor a căror evoluţie o permitea, tot astfel aceşti 
inițiați ai Pământului nu pot trăda secretele entităților spirituale superioare, mai ales cele 
experimentale. Ei ştiu că asistă la o serie de experienţe ale înaltei entități, care după ce se 
materializează, se întreţine cu cei prezenți. Ei ştiu că mari duhuri spaţiale asistă la această 
experiență de creaţie sau prefacere a materiei divine în ultima ei stare, în cea fizică. Să nu uitaţi că 
cel mai tare oţel a fost format de-a lungul miliardelor de secole, prin prefaceri succesive, tot din 
materia unică divină sau materia primă, din care e format şi Corpul divinului Creator. 

In acel laborator din Tibet, pe lângă experienţe se predau şi cursuri, ascultate cu smerenie de 
marii iniţiaţi de acolo. În timpul acestor experienţe, trupul celor ce asistă cere prea puţină hrană 
fizică, deoarece hrana şi-o absorb din atmosferă, în stare fluidică, pe care prin puterea lor spirituală 
o condensează, o cvasi-materializează într-un volum mic, hrănindu-şi trupul pentru mai mult timp. 
Multe duhuri ar dori să asiste la aceste înalte experienţe de creaţii divine, dar nu li se îngăduie, acest 
laborator fiind înconjurat pe distanţe îndepărtate - ca o cetate - de sfere fluidice concentrice. Numai 
duhurile de un anumit grad pot pătrunde prin aceste bariere sau îngrădiri fluidice, ele ştiind să 
desfacă aceste oprelişti. Milioane de ani apa oceanului nu a putut fi trecută de la un țărm la altul. 
Dar spiritul întrupat a dat o asemenea formă materiei solide, încât a navigat cu ea de-a curmezişul 
apelor. Dacă eşti în posesia unor cunoştinţe minime, poți pătrunde prin zidurile sau sferele fluidice 
ale acelei cetăți, ca să asişti la cele mai sublime experienţe realizate de duhuri pe pământ. 

Având în vedere viitorul, noua epocă de spiritualitate, marile călăuze ale lumii au nevoie de 
multe alte operaţii, pentru că pământul merge spre dezrobirea stării de azi, iar furtuna ce va veni va 
aduce mari prefaceri sociale. O dată cu introducerea unei noi ordini de viaţă, se vor petrece fapte 
noi, introducerea noii religii - religia ştiinţifică. 

Te previn, frate, nu tot ce s-a scris de teosofi sunt exacte. În plus, ei lucrează pe ascuns. Noi 
dorim Lumină şi lucrare la lumina zilei, pentru folosul vostru şi mai ales al nostru, căci mâine vom 
reveni jos în locul vostru, şi vom avea nevoie în viitorul apropiat de Lumină pentru a fi mai fericiţi. 
Te asigur, frate, că fiul tău cel mare se va interesa mult de opera noastră. Va citi lucrările tale şi 
toate cărțile bibliotecii tale, pe care le va păstra cu sfinţenie. Citind mai târziu aceste rânduri se va 
minuna când va auzi de modul cum au fost obținute. Mărturisesc că la revenirea mea pe pământ voi 


avea grijă să nu treacă viaţa mea terestră fără ca, prin viitorii mei ochi trupeşti, să nu recitesc aceste 
rânduri, de acum ale mele, care mă vor umple de un farmec nespus. 

După cum mulți dintre voi, oameni trupeşti, spun în timpul vieţii lor că dacă vor mai exista 
după moarte, vor da probe de existenţa lor de dincolo de mormânt, tot astfel, pentru a mă recunoaşte 
în această operă a cugetului meu, de pe acum prezic viitorului meu tată, azi copil: Tată, tată al 
viitorului meu trup, să ştii că primul tău copil va fi un băiat. Pentru a te convinge pe tine - care vei 
citi aceste rânduri, şi pentru a mă convinge şi pe mine - care voi fi copilul tău, mai prezic: Primul 
tău copil va fi un băiat, care în contrast cu fizicul tău oacheş, va fi blond. Eu citind peste mulţi ani 
de acum înainte aceste rânduri, mă voi bucura şi voi găsi în ele un puternic imbold de a mă ocupa 
de lumea duhurilor. Sărutări şi alintări divine îţi urez, bunicul meu, pentru restul zilelor petrecute în 
acest trup, de un neprețuit folos cauzei noastre. 


Omul a trecut prin trei faze în existenţa sa pe Pământ 


Ştii bine că noi, duhurile suntem împărțite în diferite grade, după evoluţia prin care am trecut. 
Fiecare urmărim să aflăm ceea ce nu cunoaştem încă, şi pentru aceasta ne stau la dispoziţie două 
căi: ne zbatem să aflăm adevărurile, direct prin noi înşine, sau dacă este imposibil, ne adresăm celor 
ce ne-au depăşit cu şcoala lor, fiind pe plan evolutiv la o distanță de miliarde de ani de noi. 

De multe ori vă puneţi întrebări rămase fără răspuns. Noi, duhurile cu posibilități mai mari 
decât voi şi un câmp mai vast de cunoştinţe, îndrăznim totuşi mai mult decât voi şi punem întrebări 
de felul: Unde locuieşte Creatorul? De ce nu ne permite să cunoaştem anumite adevăruri înainte de 
vreme? Ne frământă multe întrebări, căci şi noi suntem curioşi ca voi, şi pe noi ne arde dorința de a 
fi luminați asupra multor probleme. 

Iată o problemă arzătoare: De ce planta, animalul şi omul e diferențiat în două forme, una 
feminină şi alta masculină? Primind răspunsul la această întrebare doresc să-l împărtăşesc cu voi, 
deşi este una din marile taine ale Cerurilor. Nu ni se permite să vorbim pe larg despre acest subiect 
oprit pentru omul trupesc, dar ni s-a dat învoirea să vă dezvăluim câte ceva. 

Mai întâi trebuie să ştiţi că în lumea fluidelor nu există forme pământeşti, diferenţiate în sex. 
Aşadar sexul lipseşte în lumea spaţiilor cereşti. Noi, duhurile umane, nu suntem nici bărbaţi, nici 
femei, şi cu toate acestea înțelepciunea Creatorului a stabilit ca vieţuitoarele fizice să aibă sex. 

Omul sau animalul nu se naşte la întâmplare într-un sex masculin sau feminin. Totul e voit şi 
orânduit de sus. Dar să reţineți bine că acelaşi duh trebuie să cunoască şcoala formei de viaţă a 
sexului masculin, precum şi şcoala formei de viaţă a sexului feminin. Acelaşi duh trebuie să joace, 
ca şi actorul pământului, ambele roluri, de bărbat şi femeie. 

Am spune noi multe, dar ne este teamă ca nu cumva preoțimea pământului, după ce va vedea 
că nu mai merge cu raiul şi cu iadul, ori cu păcatul lui Adam, să susțină că bărbatul care a greşit 
într-un anumit sens a fost pedepsit să se întrupeze într-o viață terestră, sub formă de femeie. 

Cât de interesante sunt problemele celor două forțe contrare, care conlucrează pentru viață şi 
progresul ei în veacuri! 

La orice viețuitor femininul are o formă atractivă mai puternică decât masculinul. În schimb 
masculinul are o forță activă, creatoare, mai mare decât femininul. 

Multe am vrea să vă mai spunem, dar cenzorii de lângă noi nu ne îngăduie. Le este frică şi lor 
ca nu cumva adevărul destăinuit despre sexualitate să aibă soarta cunoştinţelor care - de-a lungul 
istoriei a mii de ani - au fost astfel interpretate, încât să servească anumitor interese. 

Dorim ca problema sexualităţii să piară din învăţăturile teologice ale religiilor. Nu vrem ca 
venind pe pământ, în viitoarele noastre întrupări, să ne mai adăpăm la erorile de până acum. 
Templul viitor să fie luminat numai de Creator şi legile Sale, atât şi nimic care să amintească de 
sexualitate. 

Este adevărat că tot ce există în natură este condus, din veşnicie, de principiul dualității opuse. 
Dualitatea este o mare taină dar omul nu trebuie să citească şi să audă în templul Domnului nimic ce 
se referă la sexualitate, pentru că este prea pământesc. 


Cu câte erori se încarcă mintea copiilor în şcolile primare, câte bazaconii s-au scris şi continuă 
să se scrie şi acum. Dacă a fost o vreme când simbolurile erau singura modalitate de a se transmite 
cunoştinţe şi informaţii, pentru omul de azi ele şi-au pierdut valoarea, vechile simboluri generând 
doar concepții copilăreşti şi inexactităţi pe marginea cărora s-au făcut şi se fac numeroase polemici 
şi speculații filosofice. A sosit vremea să fie înlăturate aceste absurdități. 

Iată un exemplu. Dumnezeu a făcut pe om - bărbat şi l-a aşezat în rai. Dar văzând că sărmanul 
de el se plictiseşte, a hotărât să-i facă un partener. În acest scop a rupt din coasta lui o parte din care 
a făcut femeia. 

Se poate o expunere mai naivă decât aceasta? O fi fost frumoasă povestea asta odată, în urmă 
cu mii de ani, când omul era tare înapoiat. Dar acum chiar pe omul cât de puţin ridicat îl face să 
zâmbească. „Cum, taică - ar întreba cineva preotul - Dumnezeu a făcut pe om după ştiinţa Sa 
infinită? Nu putea ca prin aceeaşi metodă să facă şi femeia? De ce să o scoată din coasta bietului 
Om? Femeia este şi ea om, la fel ca bărbatul, doar cu o mică deosebire. De ce a făcut Dumnezeu pe 
Eva din coasta lui Adam?” 

Azi nu mai este permis să se ia litera cărții aşa cum a fost scrisă odată, pentru ignoranți, ci să 
se spună ce se înțelege din aceste simboluri, cunoscute din cea mai adâncă antichitate de inițiați. Ei 
cunoşteau şi cunosc şi azi că Domnul Dumnezeu este unul, şi El este pozitiv şi negativ, şi că în 
lumile fizice El a descompus stările cereşti în două forme: bărbat şi femeie, masculin şi feminin. 
Fixaţi-vă bine în minte: Din veşnicie şi în toate universurile, pe toate planetele lor, masculinul nu a 
putut exista fără. femininul corespunzător. 

Omul a fost la început androgin, bisexual. Pe Pământ şi pe oricare altă planetă omul nu a fost 
de la început pereche, adică bărbat de o parte şi femeie de altă parte, ci au fost amândoi într-un 
acelaşi trup. 

Asemenea unor animale actuale omul trupesc, primitiv, avea în interiorul său organe 
producătoare de elemente sexuale masculine şi feminine. La anumite perioade de timp, legate de 
fazele Lunii şi de poziția unor anumite planete ale sistemului nostru solar, se formau în interiorul 
trupului omenesc elementele sexuale masculine şi feminine, fără ştirea omului, după cum voi nu 
simțiți cum şi când se face filtrarea urinii din sângele trecut prin rinichi. Două elemente sexuale 
contrare se uneau între ele şi generau oul, care prin dezvoltare, dădea naştere copilului, expulzat la 
timpul său. În această perioadă se dezvoltau mamelele omului şi produceau lapte. Născătorul lua 
copilul venit în lumea fizică şi îl hrănea cu laptele produs de mamelele sale. Aşadar, în acest stadiu 
evolutiv omul se autofecunda în mod inconştient. 

După această primă fază a urmat a doua formă de om, tot androgină sau bisexuală, dar de data 
aceasta era bărbat şi femeie la exterior, adică era prevăzut cu organe genitale femeieşti şi bărbăteşti. 
Cu alte cuvinte, acest om era hermafrodit. În această fază, oamenii se cuplau câte doi. Unul juca 
rolul de bărbat şi celălalt de femeie, iar apoi se împerecheau invers. După schimbul de elemente 
sexuale, se forma în fiecare dintre ei fetusul, pe care după ce se dezvolta îl năşteau. Fiecare om 
devenea mamă, îşi creştea şi alăpta copilul cu mamelele devenite turgescente şi pline cu lapte. 

Forma aceasta bisexuală a durat multă vreme pe pământ, şi ca o probă a ei, în virtutea 
atavismului, în diferite țări apar şi azi hermafrodiţi, oameni care sunt în acelaşi timp bărbat şi 
femeie. 

In fine, încetul cu încetul, atributele masculine au început să se reducă la unii, iar la alţii au 
pierit atributele feminine. Procesul a continuat astfel mii de ani, până când unii au rămas numai 
bărbaţi iar alții numai femei, împerechindu-se în vederea funcției divine - procrearea, formarea unor 
corpuri noi, în care să se întrupeze anumite entități spirituale. 

Cunoştinţele despre aceste stări - transmise prin viu grai, din generaţie în generaţie - s-au 
deformat până au degenerat în basmul cu crearea Evei din coasta lui Adam. Nu s-a rupt nici 0 
coastă, ci s-au format trei serii principale de fiinţe fizice umane, cu stările lor intermediare. 

Prin urmare, întâi a fost forma androgină internă, cu organe bisexuale interne, care se 
autofecundau fără ca omul să poată controla acest proces; a doua formă - androgină externă, 
hermafrodită, cu organe bisexuale externe, care se fecundau prin împerechere reciprocă şi cu 
schimbul, fiecare individ născând şi alăptând; în fine, starea actuală - când omul e reprezentat prin 


indivizi sexuați ce procrează prin împerechere, născând şi alăptând numai femeia. Iată înțelesul 
prezenţei la bărbaţi a mamelelor, bineînţeles pe cale de dispariţie. 

Aceste adevăruri le posedăm de la superiorii noştri, care au trăit pe acest glob în timpurile 
când omenirea trecea prin aceste faze, şi mai suntem informaţi şi de duhurile sosite aici de pe 
planete inferioare, dintre care una chiar din sistemul nostru, unde omul se află în prima fază a 
autofecundării, şi din altă planetă, dintr-un alt sistem solar, unde omul este în a doua fază - a 
împerecherilor reciproce, ambii fiind născători. 


Duhul îşi construieşte viitorul sistem cerebral conform destinului său 


Omul nu-şi amineşte nimic din primii trei ani ai copilăriei sale pentru că la acea vreme 
sistemul său cerebral era slab format, şi ca urmare nu înțelegea nimic din cele petrecute în jurul său. 
În această perioadă, traiul omului este asemănător cu al unui animal: mănâncă, se joacă, toată ziua 
fiind pentru el un continuu prezent. El trăieşte îndemnat de un instinct avut chiar de la crearea sa. 

Prin aceeaşi stare trece şi duhul în prima perioadă a existenţei sale. După ce a fost creat de 
Tatăl divin, duhul vede, aude, simte, într-un cuvânt - trăieşte, dar traiul său se scurge într-o 
somnolenţă, visare şi vegetare prelungită la infinit. Memoria sa este foarte redusă, şi capitalul de 
imagini acumulate foarte sărac. Din această cauză, în perioada imediat următoare naşterii sale din 
sânul Creatorului, duhul nu are nici un „trecut” înregistrat în fluidul memoriei sale. Copilul-duh 
trăieşte condus asemeni copilului-om, numai de instinct, sub îndemnul unor imagini aşezate de 
Creator în scânteie, chiar din momentul creației sale în Sfera divină, locul său de origine. Aceste 
imagini îl îndeamnă să facă ceea ce este conform cu menirea sa, să execute automat ceea ce e 
înscris în el. 

Memoria omului este una din minunile creaţiei, cu care, funcționând mereu, omul s-a obişnuit 
şi nu-şi mai dă seama de valoarea ei deosebită. Într-adevăr este o minune a Creatorului ca, în 
existența sa infinită, duhul să poată acumula în haina sau vehicolul său de memorie, imagini infinite 
şi ultra-microscopice, pe baza cărora să-şi poată reaminti tot trecutul său. 

Noi, entităţile spirituale, distingem două feluri de memorii: 


l. memoria divină - manifestată instinctiv, automat, datorită clişeelor puse de Creator 
în momentul când ne-a creat ca duh; 
2. memoria observării sau a învăţării, agonisită de noi, duhurile, în decursul existenței 


noastre, acumulând ani de ani, zi de zi şi secundă de secundă imagini sau clişee în haina noastră 
divină. 

Prima memorie, cea divină, a fost dăruită, iar cea de-a doua, umană, a fost agonisită. 

Aşadar, Creatorul a aşezat în spirit un clişeu ce reprezintă Divinitatea Creatoarei pe Cel care l- 
a chemat la viață. Alături de acesta mai este clişeul conservării şi clişeul perpetuării speciei, pus în 
practică de duh când se va întrupa, când va vieţui prin lumile planetare. Alăturat acestora au mai 
fost puse în scânteia divină şi alte clişee, dintre care clişeul dorinţei arzătoare de a studia operele 
Creatorului, cu scopul de a ajunge şi el odată un creator. 

In afară de această memorie originară există şi marea memorie a duhului, memoria sa 
personală, câştigată cu prețul a miliarde de ani de suferință. Din acest punct de vedere, eu, duh sunt 
identic cu Tatăl, pentru că şi eu acumulez clişee ca şi El, şi dacă acilim numărul clişeelor mele este 
mai mic decât cele ale Tatălui ceresc, mă voi sili să mă apropii de| numărul clişeelor acumulate de 
El, în veşnicia sau eternitatea viitoare. 

Savanţii pământului afirmă greşit, că memoria este rezultatul înregistrărilor făcute pe cortex. 
Sistemul cerebral nu este decât un translator, un releu, o legătură între lumea fizică şi spirit. El se 
distruge şi se reface zilnic. 

Încă din primele momente ale întrupării sale duhul îşi va fasona şi sculpta sistemul cerebral, 
conform planului destinului său. Când spiritul vine să se întrupeze, aduce cu sine toată comoara sa 
formată din minuscule clişee memoriale, adunate în toate existenţele sale anterioare. Pe baza acestor 
clişee şi conform destinului pe care îl va trăi, duhul îşi alcătuieşte sistemul cerebral, instrumentul cu 
care va cânta, armonia sau dezarmonia manifestărilor sale sufleteşti. 


Dar pentru ca duhul să-şi poată cânta simfonia gândurilor sale, instrumentul său cerebral 
trebuie să fie în armonie cu cutia sa craniană. Încă din faza embrionară a viitorului său trup şi până 
la vârsta de trei ani a copilului, duhul lucrează mereu, cu ajutorul anumitor fluide, asupra materiei 
instrumentului său cerebral, modelând protuberantele cerebrale şi oasele craniene. Această 
modelare este executată de duh fie pentru a-şi manifesta prin sistemul cerebral facultăţile avute, 
dobândite în trecut şi folosite pentru obținerea unor facultăţi noi, fie pentru întunecarea unor 
facultăţi dobândite în trecut şi care nu trebuie să ajungă la exprimare prin trupul din noua sa viață 
terestră. 

Ajutat de anumiţi frați cereşti, duhul lucrează la configuraţia, forma şi structura encefalului 
său, pentru ca prin intermediul acestuia să-şi poată manifesta anumite facultăți, să-şi însuşească 
facultăți noi sau să fie privat de facultățile dobândite cu veacuri în urmă, dar a căror manifestare 
este interzisă conform destinului său din această întrupare. Nu este vorba de cunoştinţe ştiinţifice, ci 
de cunoştinţele dobândite de-a lungul miliardelor de ani de când duhul a fost făurit. 

Să admitem că - potrivit destinului său din această viaţă terestră - duhul trebuie să fie un idiot, 
în acest caz orice fasonare a circumvolutiunilor cerebrale şi a cutiei craniene îi sunt interzise. Aşa 
fiind, ele se vor dezvolta la voia întâmplării, iar encefalul duhului va fi ca o pădure sălbatică în 
comparaţie cu un parc înfrumusețat de o inteligență superioară. 

Dacă cunoştinţele frenologiei ar fi fost duse mai departe, omul ar fi putut deduce, din 
examinarea cutiei craniene, anumite capacități şi posibilități de manifestare intelectuală şi implicit 
destinul acelui om. O anumită dezvoltare a sistemului cerebral va permite duhului să-şi 
exteriorizeze diferite clişee ale memoriei sale integrale, dobândită în mii de vieți. 

O, dragul meu frate, câte taine ne înconjoară! Stăm şi medităm pentru ce oare a făcut Tatăl 
aşa şi nu altfel, şi de multe ori nu putem rupe vălul ce acoperă misterul scopului urmărit de Creator. 
Eu sunt un duh bătrân al planetei Pământ, şi cu toate cunoştinţele mele, Creatorul aşa a vrut, ca 
mâine, când mă voi întrupa şi voi fi iarăşi un copil de 5-6 ani, să încep reînvăţarea alfabetului şi 
părinții mei să-mi poarte mâna ca să învăţ din nou scrisul. De câte ori m-am întrupat am început de 
la ABC, deşi cunosc tainele creaţiei Tatălui meu ceresc. 

Dar cineva de la voi ar putea spune: „Aşa e, frate, este clar şi am înţeles, dar, rogu-te, dacă 
omul a mai trăit în România în altă viață, şi a vorbit româneşte, de ce nu vorbeşte chiar din primul 
an al copilăriei noii sale întrupări?” Voi răspunde acestui frate că duhul ar vorbi chiar din primele 
luni ale vieţii sale trupeşti dar sistemul său cerebral încă nu este în stare să coordoneze deodată 
respirația, mişcarea gurii, a limbii, a coardelor vocale etc. Chiar dacă în memoria duhului este 
înscris tot catalogul cuvintelor româneşti, acestea nu se pot exterioriza, pentru că trupul său e prea 
plăpând şi organele lui sunt în curs de formare. De asemenea filtrul auzului îi lipseşte iar ego-ul său 
nu are o legătură fidelă cu sistemul cerebral încă incomplet format. 

Dar iată - copilul s-a făcut mare şi acum lucrează. Înaintea duhului său vin zi de zi noțiuni noi 
şi el va asimila noile date, noile idei, cu o mare repeziciune şi uşurinţă, pe când un altul se va trudi 
ore întregi să şi le însuşească. De ce această deosebire? Pentru că cel dintâi nu a făcut decât să 
răscolească, din arhiva duhului său, ceea ce a depozitat odată, iar cel de al doilea vine pentru întâia 
oară în contact cu aceste idei, şi deci are nevoie de o atenţie mai încordată şi repetări mai numeroase 
pentru ca noile clişee să se întipărească bine în materia memorie a duhului său. 

Cu această ocazie, constatăm că există două feluri de idei sau noțiuni cu care vine în contact 
un duh: cele vechi, pe care le-a mai întâlnit şi deci le posedă, şi altele noi, pe care duhul le întâlneşte 
pentru prima oară şi caută să le memoreze, să şi le însuşească. Operația întipăririi, a înregistrării 
ideilor se face automat. Însă condiţia este ca duhul să acorde atenţie exclusivă asupra ideilor 
memorate, pentru ca înregistrarea lor să se realizeze cât mai clar, şi apoi se mai cere o repetare a 
acestor imprimări, pentru ca clişeul să nu se piardă. Orice clişeu estompat, neclar, cu vremea se 
pierde şi este nevoie să fie refăcut. 

Povestea meşterului Manole se potriveşte de minune şi aici. După ce şi-a îngropat soția, 
zidurile construcției sale nu s-au mai dărâmat. Eu voi spune: după ce duhul şi-a îngropat multe soții 
ale sale - trupuri numeroase - el va ajunge să vorbească imediat după întruparea sa. 


Din cele expuse mai sus reiese că duhul face două operaţii când întâlneşte idei noi: o operaţie 
de asimilare automată şi una de asimilare după înţelegerea conținutului ideii. Omul simplu, auzind o 
idee nouă, o înscrie deocamdată în memoria sa, dar neînțelegându-i sensul, nu o poate memora, o 
uită repede. Omul care posedă aceste idei din trecut, asimilindu-le înțelesul, le va rememora foarte 
uşor într-o altă viață când va întâlni din nou aceleaşi idei. Despre un asemenea om se va spune că 
are o memorie fenomenală, sau că memorează cu foarte mare uşurinţă. El de fapt nu mai 
înregistrează nimic, ci doar pune în vibrație ceea ce s-a întipărit şi retipărit de multe ori, în 
nenumărate alte vieți. 

Scânteia divină este deosebit de mică şi subtilă. În jurul ei există o mică peliculă de materie 
eterică, numită înveliş memorial. Acest înveliş memorial este şi el foarte redus, foarte mic, dar cu 
toate acestea, s-au înscris în el, sub formă de semne sau simboluri infinit de microscopice, toate 
cunoştinţele acumulate de la naşterea duhului şi până acum. În învelișul memorial se va înscrie tot 
ce va mai afla duhul în veşnicia viitoare. 

In această uriaşă arhivă este înscris şi planul construcției noului trup, în care duhul trebuie să 
se întrupeze. Conform acestui plan, duhul - dar mai ales mesagerii cereşti întrupători - lucrează 
asupra fetusului din pântecele mamei, formând trupul noului copil ce se va naşte pentru a desfăşura 
destinul duhului în această nouă întrupare. 

Nu m-a întrebat nimeni, dar s-ar putea ca cineva, citind prin ziare că o femeie a născut un 
monstru - ce pare mai mult animal decât om - să se întrebe: „Ce s-a petrecut acolo? Cum se poate ca 
un om să nască un animal?” Răspunsul este următorul. Pe când începuse operaţia construcției 
fetusului, apare un duh animal, care înlătură prin brutalitatea sa oarbă duhul uman şi se leagă de 
embrionul din pântecele mamei. Conform clişeelor sale memoriale, corpul embrionului s-a 
dezvoltat în mod automat şi a reprodus fostul său trup animal, la care s-a adăugat automatismul 
eteric al mamei umane şi astfel ea va naşte o formă hibridă, monstruoasă, care însă nu va trăi. 

Există cazuri când trupul noului fetus are în linii generale forma umană, şi cu toate acestea el 
este anormal, diferit tipului uman de pe această planetă, dar contrar primului caz el va trăi multă 
vreme. În acest caz un duh semi-om, rătăcit prin planeta noastră, în ignoranţa sa a dat buzna şi s-a 
întrupat într-o femeie aparținătoare formelor proprii ale Pământului. El are forma umană 
aparținătoare unei alte planete, inferioare planetei noastre. 

Doamne, mare este lumea Ta şi multe mai avem de aflat prin ea! 

Aşa-i, frate, că sunt frumoase comunicările noastre? Dacă ai trăi o mie de ani, noi ţi-am 
povesti din cunoştinţele noastre în fiecare zi şi tot nu le-am putea isprăvi. Iată îţi comunic din nou 
câteva crâmpeie de idei. 

Noi, duhurile, lucrăm când sus, când jos - ca oameni, la transformarea vieții sociale a omenirii 
acestui pământ. Când tu şi alții sunteţi jos, vă îndrumăm noi. Când vom cobori, ne veți comunica 
voi, fiind atunci duhuri libere prin spațiu. Legea solidarităţii ne dictează să ne ajutăm reciproc. 

E foarte uşor şi bine când ai de-a face cu egali de-ai tăi, dar ce facem când avem de ridicat 
câte un pietroi de frate neînțelegător? Este ca şi cum tu, tânăr şi sprinten, ai vrea să urci până la 
vârful unui munte împreună cu un bătrân neputincios care abia îşi târăşte piciorul. De mult ai fi 
ajuns sus, dar nevoiaşul te-a reținut şi întârziat. 

Când am venit pe Pământ, am fost un cârd de câteva miliarde de duhuri. Această legiune de 
spirite, adusă aici pentru a ne face stagiul evolutiv al acestei planete, cuprinde o serie de grade de 
duhuri. Unele din ele au fost mai vrednice, terminându-şi înainte de i; timp şcoala. Altele, mai 
nevoiaşe, au rămas mult în urmă cu avansarea şi cunoştinţele lor. Sunt frați de-ai noştri, şi trebuie 
înghiontiți, siliţi să se grăbească, pentru a nu întârzia şederea noastră aici. Dacă ar fi vorba de câteva 
sute de ani, n-ar fi nimic, dar pot să ne întârzie mii de ani. 

Fraţii avansați, cei mai bătrâni ai grupului îi ajută cât pot, dar dacă sunt leneşi, ce te faci cu ei? 
Ar fi să-i părăseşti, dar nu ţi-o permite legea Tatălui - legea iubirii, a solidarităţii. Atunci bătrânii şi 
avansați se sacrifică pentru cei neputincioşi şi pleacă cu ei de pe această planetă, pe o alta 
inferioară, cu fluide şi mai grosolane şi mai biciuitoare decât cele terestre, care să lucreze asupra 
duhului leneş, până îl fac şi pe el activ şi atent. Sosiţi pe această nouă planetă, se întrupează mai 
întâi fruntaşii, pentru a se impune băştinaşilor prin cultura şi conduita lor. După ce au pregătit 


terenul, se întorc în Cerul acelei planete, trimițând rând pe rând la întrupare şi pe cei întârziați. Vor 
evolua prin suferință şi apoi se întorc la marele grup de pe planeta de unde au plecat. 

Iată - acum şi aici, pe Pământ, partidul nostru are întârziații săi. Ca să-i scoatem din toropeală, 
înainte de a-i trimite jos la întrupare, îi ridicăm sus, sus de tot, în nivelele noastre, unde îi încărcăm 
cu o bună cantitate de fluid solar şi planetar. Astfel electrizaţi, galvanizaţi, îi coborâm pentru a 
învăţa în clasa în care au tot rămas repetenți. 

Înaintând în vârstă, voi, oameni trupeşti, vă moleşiţi; vă încetiniți în toate actele voastre, 
pentru că pierdeţi din energiile electrice ale trupului şi corpului vital. Electricitatea joacă un mare 
rol în operele cereşti. Încă n-aţi ajuns să ştiţi să o întrebuințaţi pentru întărirea trupului vostru. Va 
sosi vremea când multe slăbiciuni, ba chiar maladii, vor fi vindecate cu fluide magnetice şi mai ales 
electrice. În medicina viitoare se vor crea diferite aparate, cu ajutorul cărora omul slăbănog se va 
întări prin curenţi electrici. 

Iată, am făcut o prezicere, deşi unii savanţi afirmă că noi, duhurile, nu facem preziceri 
referitoare la invenții ştiinţifice. Noi am comunicat oamenilor trupeşti despre multe invenţii şi 
descoperiri ale viitorului, dar aceste comunicări s-au pierdut sau nu au fost luate în serios. Poate 
această prezicere a mea se va reține, şi într-o zi ştiinţa medicală o va duce pe făgaşul său firesc, de a 
trata maladiile pe cale fluidică, pentru că trupul omului prin concentrarea fluidelor s-a născut şi prin 
coruperea fluidului s-a îmbolnăvit. 


Duhul nu mai revine pe urmele evoluţiei sale 


Multe adevăruri am spus şi vom mai spune omenirii întrupate. Om am fost pe pământ şi om 
sunt şi aici în Ceruri. Mai exact aş putea spune că am fost mii de oameni trupeşti. Frații mei mai 
mari au reprezentat milioane de oameni trupeşti aici şi pe multe planete pe unde au trecut. 

Nu în toate timpurile omul de pe pământ a avut inteligenţa şi forma actuală. A fost o vreme 
când, deşi omul exista ca formă exterioară, el nu avea în el un duh uman, ci unul de animal superior. 
Atunci existau două lumi separate: una jos - om-animal, şi alta sus - duh uman, care nu făcuse încă 
nici o întrupare în forma om. 

A venit timpul când trupul uman a ajuns la un asemenea grad de evoluţie, încât a permis să se 
întrupeze în-el şi duhul de om. De atunci s-au format două lumi într-una, ziua lumea spirituală fiind 
sus iar cea întrupată Jos, iar noaptea ambele lumi - a duhurilor libere şi a celor întrupate - se 
amestecă şi se confundă sus, viața uneia neputând continua fără sprijinul celeilalte. 

Noi, cei de sus, vă hrănim toată ziua cu ideile noastre creatoare şi conducătoare. Astfel au 
trecut milioane de ani de când voi sunteți supravegheați şi conduşi de noi. Prin urmare, noi suntem 
un fel de stăpâni ai acţiunilor voastre din timpul zilei. 

Dar veți spune: „Dacă e aşa, atunci cum rămâne cu liberul meu arbitru? Mai există el?” Da, 
există, pentru că eu nu te iau de mână şi te împing să faci sau nu ceva, ci îți dau numai un îndemn, 
iar tu prin judecata ta eşti liber să admiţi sau nu îndemnul meu. 

In univers totul merge cu o exactitate matematică. Micile abateri nu prejudiciază marelui plan 
al evoluţiei lumilor. În linii mari, fiecare individ are trasat dinainte planul său. Fiecare planetă îşi 
are şi ea etapele ei, prin care va trece în viitor. 

Noi, care am studiat trecutul Pământului şi îi cunoaştem drumul viitor, am aflat şi de istoria 
altor planete ale sistemului nostru. Iată, de exemplu, am aflat despre trecutul şi prezentul planetei 
Marte. Examinând omul, animalele, plantele, întreaga viață a acelei planete, am ajuns la concluzia 
că, din punct de vedere evolutiv, ea este cu un grad mai sus decât Pământul. Există alte planete - 
Venus, Jupiter - aflate cu două, trei grade mai sus. Cum planul de evoluţie al planetelor este unul şi 
acelaşi, rezultă că în cursul existenţei lor, de la origine şi până în etapa finală, toate planetele vor 
trece, rând pe rând, prin aceleaşi forme evolutive. 

Cunoscând acest adevăr, putem spune ca Pământul, în evoluţia sa, a ajuns într-o anumită fază 
din trecutul planetei Marte. Să nu vă mâhniţi, dar noi suntem în urmă faţă de Marte cu câteva 
milioane de ani evolutivi. Prin urmare ceea ce vedem - cu ochii spiritului - că există acum acolo, va 
fi şi la noi, peste câteva milioane de ani. 


Aflaţi că marțienii ştiu de existența noastră pe Pământ. Ei au aparate cu care ne văd globul şi 
viața omenească de aici. Lumea fizică de acolo este în posesia aparatelor prin care văd lumea lor 
spirituală, şi au alte aparate prin care întrețin conversații cu ei. Duhurile marțiene ne vizitează, iar ta 
întoarcere comunică oamenilor de acolo tot ce este la noi. Superioritatea lor se arată în toate 
direcțiile . 


1 Bineînţeles că aceste forme de viață de pe alte planete sunt imperceptibile organelor de simţ ale 


omului întrupat pe pământ; iar în ceea ce priveşte aparatele lor, nu trebuie să ne gândim la un sistem de 
piese electronice asemănătoare celor terestre. 


Planul divinului Creator fiind unic, evoluția planetară urmând acelaşi drum, înseamnă că ceea 
ce s-a realizat pe Marte se va realiza şi pe Pământ, peste milioane de ani. Orice s-ar petrece pe 
suprafața unei planete, omenirea îşi urmează evoluţia - mai încet sau mai grăbit. Micile întârzieri 
sau abateri nu pot schimba planul stabilit de Divinitate. Este bine ca eu, individ, să mă grăbesc cu 
şcoala mea planetară, dar nu e nici un pericol pentru planeta aceasta dacă mă abat din calea 
destinului meu. Ceea ce n-am făcut acum, va trebui să fac mai târziu. Aceste abateri sunt permise 
pentru că, la urma urmei, planul nu are termen. Important este ca el să fie îndeplinit. Pentru noi, 
duhurile, noțiunea de timp nu există, astfel că ne putem amâna anumite studii, făcând alte 
experienţe care în definitiv sunt tot în legătură cu evoluţia mea şi a celor din jurul meu. 

Când planeta Marte a ajuns la o formă de viață umană bazată pe ajutor reciproc, un fel de 
socialism fericit, aplicat între ei şi de primii noştri creştini, lumea fizică a cunoscut perfect lumea 
cerească şi a intrat în legătură permanentă cu ea. Pământul se îndreaptă acum către acea etapă 
marțiană de viaţă socialistă. Se vor petrece pe suprafaţa pământului mari frământări omeneşti, 
aducând o nouă formă de viaţă individului şi statului, iar concomitent acestor noi forme de existență 
umană, omenirea trupească va intra într-o legătură mai largă cu lumea spirituală sau cerească. 
Atunci omul va fi mereu sfătuit, viața sa morală va fi mult schimbată, şi ca urmare va trăi conform 
legilor divine. 

Acum - după ce mi-am depănat ideile cu care am venit - am să răspund la problema ce văd că 
te frământă, şi anume, următoarea afirmaţie a unor autori teosofi: „Dacă în existenţele sale trupeşti 
duhul uman greşeşte mereu, şi din ce în ce mai rău, în viitor el se va întrupa într-un animal. Dacă 
printr-o serie de vieți denotă numai răutate şi prin farmece a ucis totul în jurul său - om, animal, 
cultură etc, atunci el se va întrupa într-o plantă şi chiar într-o piatră”. 

Dragă frate, vi s-a spus întotdeauna că tot ce veţi citi ca venind din lumea noastră să le treceţi 
cu de-amănuntul prin ciurul judecății voastre. Admite judecata voastră ca să se piardă ceea ce s-a 
câştigat în miliarde de ani prin studiu, muncă şi suferință? Admite judecata voastră ca divinul Tată, 
care a stabilit mersul evolutiv din ce în ce mai sus, să condamne pe un copil al Său să facă drumul 
invers, în regnul animal, vegetal sau chiar mineral? 

Este adevărat că omul e supus greşelii. Se poate ca un duh, cât de superior, îmbrăcând haina 
trupească, să greşească, să se înşele; dar nu e posibil ca duhul uman să revină pe urmele miilor de 
secole apuse şi să mai anime o buruiană sau un animal oarecare. Categoric ţi-o spun, acest fenomen 
nu are loc. Când un duh inferior, întrupat, greşeşte - urând, prigonind, sau ucigând - el va fi pedepsit 
conform faptei sale şi potrivit gradului său evolutiv. O aceeaşi greşeală făcută de un duh superior, 
întrupat, va cântări mai greu în balanţa judecății, în fața Forului Judecătoresc de sus. 

În general, o greşeală fizică, cu efect asupra trupului, are o valoare mai mică decât greşeala 
spirituală, care afectează o masă mare de oameni. Astfel filosoful german Nietzsche, prin 
răspândirea ideilor sale contrare legilor divine, a influenţat mulţi cititori, primind o pedeapsă mai 
grea decât un criminal, mai ales că era un duh superior în lumea spațiilor. 

Dacă totuşi, după o serie de vieţi greşite, urmate de condamnările respective, duhul persistă pe 
aceeaşi cale întunecată şi nu dă semne de revenire, el va fi luat şi dus pe o planetă inferioară 
planetei nostre, şi întrupat într-o formă umană inferioară. El nu pleacă singur - am mai spus-o - ci 
însoțit de toate duhurile care l-au ajutat în ticăloşiile sau învățăturile sale false. Acum, fostul 


Nietzsche nu mai poate greşi, căci se află pe o altă planetă, unde ideile lui sunt conforme mediului 
de acolo. 

Tot ce angajează viitorul şi influenţează mulțimile spre regres, este socotit drept cea mai mare 
greşeală față de Divinitate. Tatăl ceresc vrea progresul copiilor Săi şi descoperirea de către aceştia a 
tainelor Sale, a adevărurilor eterne. A veni tu, om nesocotit, aruncând în lume idei false, create de 
mintea ta redusă, înseamnă să pui o barieră mersului progresiv al mentalităţii unei societăţi, 
înseamnă să te opui legilor stabilite. 

Prin urmare, duhul nepriceput şi întunecat se va întrupa printre oameni semi-animale, pe o 
planetă inferioară Pământului, dar niciodată într-un animal de pe planeta noastră. Cât priveşte 
întruparea într-o plantă - sau şi mai rău, într-o piatră - nici nu poate fi vorbă. Aşadar, afirmațiile 
unor autori teosofi nu corespund adevărului. 

În încheiere, îți mai fac cunoscut că în sistemul nostru solar există planete mici, în afară de 
cele mari şi cunoscute, unde viața e un vis, unde trupul are o constituţie diferită de cea terestră, iar 
evoluţia este o plăcere. Nu ne rămâne decât să ne silim să binemerităm, de la Stăpânul acestui 
sistem, un popas pe o astfel de planetă, pentru odihna sufletului nostru, făcând un ciclu evolutiv pe 
aceste mici raiuri ale divinului nostru Tată. 


Trecutul şi viitorul 


Mă întrebi, dragul meu frate, dacă Charles Richet afirmă un adevăr, atunci când, în lucrarea sa 
„Prezicerea”, spune că existenţa duhului este trasată de la început, adică trecutul, prezentul de o 
clipă şi viitorul nesfârşit sunt orânduite de mai înainte. 

Iată un subiect de o foarte mare importanţă, care în funcţie de locul unde este examinat 
primeşte două interpretări. Într-adevăr, dacă este examinat de un om trupesc, el ia un anumit aspect, 
dacă este examinat de noi, cei de dincolo şi anume de un spirit superior, el se prezintă sub un alt 
aspect. Fiecare din cei doi examinatori au dreptate, din cauza situației în care se află. 

Să vedem dacă în lumea noastră, a duhurilor, există timp. În acest scop sunt silit să vă spun că 
lumea duhurilor acestui glob se împarte în trei categorii: duhurile umanizate, astralizate şi 
divinizate. Ele se deosebesc prin evoluţia lor, şi deci prin felul de a gândi şi vedea lucrurile. 

Lumea divinizată este posesoarea regulilor de conducere ale Pământului. Lumea astralizată 
cuprinde conducătorii de tot felul ai popoarelor de pe suprafața pământului, iar sub ei se află lumea 
duhurilor umanizate, tot ce există ca duh uman pe acest glob, în Cer şi pe pământ. 

Lumea umanizată şi astralizată - având strânse raporturi şi interese cu lumea trupească şi cu 
bunurile materiale ale acestui pământ - nu poate vedea decât prin prisma acestor interese, a 
constituției corpurilor sale şi a mentalității încă în curs de evoluţie. Din această cauză, pentru lumea 
umanizată şi astralizată există noțiunea de timp, există un trecut - prin care a viețuit, şi există un 
viitor - pe care îl aşteaptă, dar nu-l cunoaşte. 

Situaţia se schimbă la duhul superior. Pentru un duh divinizat nu mai există decât un vast 
prezent, deoarece deţine puterea analizei şi a vederii în trecut şi viitor, de parcă ar fi de față. 

E greu pentru omul trupesc să admită concepția noastră. „Cum nu mai există timp? - va spune 
el - tot ce s-a întâmplat ieri, în urmă cu zece, o sută, o mie de ani, nu este un trecut? Tot ce va urma 
de acum înainte, tot ce nu s-a întâmplat încă, nu este un viitor? Atunci cum nu există timp?” Astfel, 
dreptatea este de partea omului întrupat, pentru că el nu are posibilitatea să judece altfel, însă, duhul 
superior consideră toate aceste noțiuni ca fiind iluzii, rezultatul neştiinţei şi neputinței. Locuind la o 
mare distanță de suprafaţa pământului şi având posibilitatea să străbată spaţiile până la planetele 
acestui sistem şi chiar până în centrul acestui sistem, noțiunea de spațiu a dobândit pentru el un alt 
înțeles şi o altă concepție, un orizont cu mult mai vast. Aprecierile sale asupra noţiunii spaţiului sunt 
altele decât ale omului trupesc. 

Putinţa duhului superior de a străbate ca gândul spaţiile siderale distruge şi noţiunea timpului. 
Duhul fiind nemuritor, are o vechime atât de mare, încât se confundă cu eternitatea fără margini. 
Atunci, neexistând propriu-zis un trecut apreciabil, nu mai există trecut. 


Omul trupesc, având o existență scurtă şi o memorie limitată, îşi aminteşte parţial trecutul, 
timpul pe când era tânăr sau copil, şi dacă i se arată o fotografie a ființei sale din vremea copilăriei, 
îşi poate face o noţiune vagă asupra unui trecut mărginit. Dar eu, duh, îmi amintesc tot trecutul meu 
ce se pierde în ceața eternității. Eu nu mai am noțiunea trecutului, pentru mine nu mai există trecut, 
ci un prezent continuu. 

Aşadar există o mare deosebire între un duh întrupat şi unul liber. Primul este orb şi olog, al 
doilea este văzător şi creator. Dacă vreau să-mi amintesc ceva din trecutul meu trăit acum 20.000 de 
ani prin Persia sau India, în momentul când mi-am propus să-mi amintesc acest trecut - de necrezut 
pentru voi, oameni lipiţi de pământ - el îmi apare exterior fiinţei mele, defilând prin fața ochilor mei 
spirituali asemenea imaginii unui film. Această imagine a trecutului este atât de bine conturată, atât 
de reliefată, încât privind-o, mi se pare că trăiesc acum în acel timp, că acţiunile, scenele şi 
evenimentele se petrec chiar în prezent. 

Vedeţi de ce nu vorbim lumii terestre despre stările de la noi? Ele se deosebesc atât de mult de 
ale voastre, încât descriindu-le, vi s-ar părea basme. Când căutați să răscoliţi trecutul, vi se pare că îl 
vedeți ca fiind în interiorul vostru. Noi, când căutăm să retrăim acest trecut, îl vedem la exteriorul 
nostru şi este atât de real, încât uităm că trăim în alte veacuri, transpunându-ne cu ființa noastră 
chiar în acel trecut devenit prezent. Vedeţi ce greu ne este să mai concepem trecutul? Tot acest 
trecut, devenit prezent, îl pot desfăşura ca aţa de pe un mosor, până în veacul veacurilor, miliarde de 
ani, până în copilăria mea de duh. Veşnic retrăiesc trecutul ca fiind un prezent. 

Dacă într-o oarecare măsură mă puteţi urmări mental în expunerea despre trecut, apoi nu vă 
mai puteţi face nici o idee despre o altă facultate a noastră, a duhurilor mai evoluate - aceea de a 
vedea, în linii mari, generale, tot viitorul nostru, până în zările depărtate ale veacurilor ce vor veni. 

După cum prin voinţă pot să-mi regresez memoria şi să văd în trecut, tot astfel pot să-mi 
îndrept voinţa, asupra memoriei mele, ca să-mi arate ce îmi rezervă viitorul. Deja văd născându-se 
în mintea voastră mirarea şi întrebarea: „Trecutul a fost trăit, el s-a imprimat cu toate peripeţiile lui 
în spirit, dar ce mai poţi vedea în viitor, când acest viitor nu s-a desfăşurat încă? Ce a putut să se 
înscrie în substanța memoriei tale?” Raționamentul este corect, dar omul nu cunoaşte operele 
Creatorului. 

Aflaţi acum încă o taină a lumilor spaţiale. Din primul moment, Creatorul a înscris în mine, a 
pus în mine sub forma unor semne nepieritoare gândirea Lui, asemenea unui proiect ce cuprinde tot 
viitorul meu, întreaga mea evoluție, drumul pe care îl voi parcurge şi destinaţia unde voi ajunge. 

Aşadar El a scris ceva în mine iar eu scot la iveală acel ceva, depozitat acolo. Astfel, când 
doresc, apar vederii mele clişeele Gândirii divine referitoare la viitorul pe care îl mai am de parcurs. 
Aceste clişee mă absorb atât de puternic, mă identific atât de fidel cu ele, încât mă văd actualmente 
trăind în ele, în viitor. Atunci, dragul meu, mai există realmente, în sensul nostru ceresc, un viitor? 

Trecutul îl cunosc, nu există, prezentul este clipa ce tot fuge spre trecut, iar viitorul îmi apare 
înaintea ochilor. Ei, atunci mai am eu un trecut, un prezent şi un viitor? Nu, nu-l mai am, în sensul 
concepțiilor voastre trupeşti, terestre. Pentru noi, duhurile superioare, există un vast prezent, iar aria 
acestui prezent şi intensitatea cu care vieţuim acest prezent creşte din rang în rang, astfel că pentru 
marile Forțe ce conduc universurile nu mai există decât un permanent prezent. 

Aşadar, suntem creaţi cu această facultate a reprezentărilor înscrise în ființa noastră. Când mă 
gândesc la ce am de făcut în viitor, îmi apar - în linii generale - stările mele viitoare. Încep să văd 
viitorul mai apropiat, apoi pe cel mai îndepărtat şi tot aşa din ce în ce mai îndepărtat. De la o vreme, 
simt oboseală după care se aşterne înaintea mea o ceaţă şi încetul cu încetul nu mai văd nimic. Din 
acest moment, parcă mă deştept dintr-un vis şi mă văd iarăşi în prezent, cu tot mediul ce mă 
înconjoară. La fel se petrece şi cu trecutul. Văd veacuri peste veacuri, mii, sute de mii de ani. De la 
o vreme, imaginea filmului este din ce în ce mai ştearsă, până nu se mai vede nimic. 

De aici deducerea că prezentul meu - ce îmbrățişează o durată de timp inimaginabilă pentru 
voi - în definitiv este mărginit, conform gradului meu de evoluție. Aceste margini se depărtează pe 
măsura evoluţiei, astfel că pentru gradul meu au o anumită limită, pentru îngerii planetari aceste 
margini sunt mai largi, pentru îngerii solari şi mai largi, lărgindu-se mereu, din grad în grad, până la 


marii Creatori din Sfera divină. Aşadar, memoria este limitată la entităţile spirituale mai puțin 
evoluate şi este din ce în ce mai extinsă pe măsură ce urcăm treptele evoluției spirituale. 

Concluzia este următoarea: fiind în condiții diferite de ale noastre, este inevitabil ca omul 
trupesc să vadă lucrurile altfel şi să aibă concepții cu totul deosebite de ale noastre. 

Îu vederea apărării copilului de pericolele ivite în existenţa sa, a îndemnului la fapte bune, 
spre binele său, şi pentru a ocoli pe cele rele, spre a nu se nenoroci. În situaţia părintelui terestru se 
află şi veghetorul omului. Orice îndemn greşit sau în afara destinului ocrotitului său, va fi plătit de 
veghetor cu amarnice suferințe. 

Cu această ocazie, țin să atrag atenţia că omul întrupat îşi va plăti greşeala proporțional cu 
gravitatea ei, dar dacă duhul liber va greşi, făcând acte contra legilor divine, greşeala sa va fi cu 
mult mai greu pedepsită, pentru motivul că el are o conştiinţă mai liberă şi este mai bun cunoscător 
al regulilor de conducere ale lumilor decât omul trupesc, care nu ştie decât ceea ce îl înconjoară. 
Iată un exemplu. Legile morale pământeşti spun că nu-ţi este permis să iei femeia altuia, pentru că 
strici o alcătuire divină. Legile morale cereşti spun: Nici cu gândul să nu râvneşti la femeia altuia - 
căci omul greşeşte şi cu gândul, după cum a afirmat Domnul nostru Isus Christos. 

Modul cum îţi foloseşti gândirea, cugetarea, poate să te fericească sau să te ducă la săvârşirea 
unui păcat. Ideea are în sine o forță colosală. De felul cum te vei servi de idee în relaţia cu semenul 
tău, vei fi un fericit sau aspru pedepsit. Prin cuvântul tău, omule, poţi deveni şarpele biblic, căci prin 
ideile tale poți să abați pe un om din calea destinului său. 

Dacă un om este responsabil de modul cum sfătuieşte pe un altul, această responsabilitate este 
mai gravă când, prin scris sau vorbă, el determină mai mulți oameni la fapte contra legilor divine. 
Aşadar, în linii generale, duhul are înscris în el drumul evoluţiei sale, de la care se abate de multe 
ori, prin voinţa sa, prin libertatea de a hotărî. Prin urmare, este nevoie să se facă ceva pentru ca 
această libertate să-i fie disciplinată şi să-şi pună voinţa în joc numai pentru împlinirea misiunii 
sale. În sprijinul urmăririi acestei discipline vine întruparea cu tunica ei de lut, care prin suferințe, 
aprige, orânduite şi intenţionat alese, încovoaie tendinţa de abatere şi influențele lăturalnice. Din 
întrupare în întrupare, fiind călit mereu la focul suferințelor, Voința omului se disciplinează şi de la 
o vreme va înţelege că trebuie să-şi ducă traiul aşa cum i-a fost trasat. 

Veghetorul are sarcina să observe drumul vieţii terestre a protejatului său, conform destinului 
înscris înainte de întruparea sa. Să zicem că în destinul unui om este scris ca el să se călugărească. 
La timpul hotărât - conform destinului - veghetorul îl îndeamnă să se călugărească. Dar o persoană 
oarecare, auzind de hotărârea lui, se amestecă şi stăruind cu argumente îl determină să nu facă acest 
pas, abătându-l de la impulsul său intern de a se călugări. În acest caz, cel care intervine îşi asumă o 
mare responsabilitate, deoarece a contribuit la modificarea unui destin. Ideile unui iresponsabil au 
întors un om din drumul pe care pornise. 

Prin urmare, putem greşi în alegerile noastre, şi putem greşi acționând prin ideile noastre 
asupra semenilor. 


Fiecare om are un veghetor 


Orice om întrupat are un spirit veghetor lângă el. Rolul său este de a-şi conduce protejatul la 
îndeplinirea destinului, după cum este înscris în haina sa memorială. Divinul Creator a voit ca Iu, 
omule, să-ți urmezi calea ce ţi-a înscris-o de la crearea ta, până te vei întoarce de unde ai plecat, însă 
Creatorul a dat copilului Său ceea ce a avut şi El - libertatea, facultatea de a voi, de a se conduce aşa 
cum i se va părea lui că este mai bine, dar punându-i în față legile Sale, pe care călcându-le, va 
suferi şi îşi va da seama că a greşit. 

În legătură cu această orânduire, marii inițiați ai trecutului au creat legenda pomului binelui şi 
al răului, de fructele căruia omul nu trebuie să se atingă. Dar în jurul omului este mediul 
înconjurător şi îri plus liberul său arbitru, reprezentate prin şarpele îndemnător la fapte contrare. Tu, 
omule, eşti tentat să faci sau nu ceea ce îţi sugerează veghetorul. Lumea ce te înconjoară cu 


interesele ei te va împiedica să-ţi îndeplineşti destinul. Iată şarpele din rai care te va împinge să faci 
lucruri contrare celor stabilite, înscrise în destinul tău. 

Cum vei lupta cu aceste forțe, care tind să te abată din drum? Tatăl a pus în ființa ta facultatea 
numită judecată. De câte ori te vei afla într-o situaţie nouă, să o examinezi la lumina judecății tale, 
şi mai ascultând şi de sugestiile veghetorului tău - dăruit de Creator să te ajute la înlăturarea altor 
sugestii şi forţe - vei reuşi să-ţi urmezi calea destinului. Dacă totuşi nu asculți de această judecată, 
dacă nu asculți de sfatul veghetorului tău şi te duci după amăgirile de un moment, vei veni în 
conflict cu destinul, cu legea divină, iar urmarea va fi nefericirea ta. 

Omul este mereu hărțuit de forțele lăturalnice ale mediului înconjurător, cu interesele lui 
multiple. Pentru a putea lupta cu uşurinţă contra acestor influențe, el a fost determinat să se asocieze 
cu alții, formând o comunitate care să-l apere în toate împrejurările şi să-l ajute să-şi urmeze calea 
în veci. Rolul acestei asocieri este asemănător cu cel dintre părintele pământesc şi copilul său, unire 
creată în vederea apărării copilului de pericolele ivite în existenţa sa, a îndemnului la fapte bune, 
spre binele său, şi pentru a ocoli pe cele rele, spre a nu se nenoroci. În situaţia părintelui terestru se 
află şi veghetorul omului. Orice îndemn greşit sau în afara destinului ocrotitului său, va fi plătit de 
veghetor cu amarnice suferințe. 

Cu această ocazie, țin să atrag atenţia că omul întrupat îşi va plăti greşeala proporțional cu 
gravitatea ei, dar dacă duhul liber va greşi, făcând acte contra legilor divine, greşeala sa va fi cu 
mult mai greu pedepsită, pentru motivul că el are o conştiinţă mai liberă şi este mai bun cunoscător 
al regulilor de conducere ale lumilor decât omul trupesc, care nu ştie decât ceea ce îl înconjoară. 
Iată un exemplu. Legile morale pământeşti spun că nu-ţi este permis să iei femeia altuia, pentru că 
strici o alcătuire divină. Legile morale cereşti spun: Nici cu gândul să nu râvneşti la femeia altuia - 
căci omul greşeşte şi cu gândul, după cum a afirmat Domnul nostru Isus Christos. 

Modul cum îţi foloseşti gândirea, cugetarea, poate să te fericească sau să te ducă la săvârşirea 
unui păcat. Ideea are în sine o forță colosală. De felul cum te vei servi de idee în relaţia cu semenul 
tău, vei fi un fericit sau aspru pedepsit. Prin cuvântul tău, omule, poţi deveni şarpele biblic, căci prin 
ideile tale poți să abați pe un om din calea destinului său. 

Dacă un om este responsabil de modul cum sfătuieşte pe un altul, această responsabilitate este 
mai gravă când, prin scris sau vorbă, el determină mai mulți oameni la fapte contra legilor divine. 
Aşadar, în linii generale, duhul are înscris în el drumul evoluţiei sale, de la care se abate de multe 
ori, prin voinţa sa, prin libertatea de a hotărî. Prin urmare, este nevoie să se facă ceva pentru ca 
această libertate să-i fie disciplinată şi să-şi pună voinţa în joc numai pentru împlinirea misiunii 
sale. În sprijinul urmăririi acestei discipline vine întruparea cu tunica ei de lut, care prin suferințe, 
aprige, orânduite şi intenţionat alese, încovoaie tendinţa de abatere şi influențele lăturalnice. Din 
întrupare în întrupare, fiind călit mereu la focul suferințelor, Voința omului se disciplinează şi de la 
o vreme va înţelege că trebuie să-şi ducă traiul aşa cum i-a fost trasat. 

Veghetorul are sarcina să observe drumul vieţii terestre a protejatului său, conform destinului 
înscris înainte de întruparea sa. Să zicem că în destinul unui om este scris ca el să se călugărească. 
La timpul hotărât - conform destinului - veghetorul îl îndeamnă să se călugărească. Dar o persoană 
oarecare, auzind de hotărârea lui, se amestecă şi stăruind cu argumente îl determină să nu facă acest 
pas, abătându-l de la impulsul său intern de a se călugări. În acest caz, cel care intervine îşi asumă o 
mare responsabilitate, deoarece a contribuit la modificarea unui destin. Ideile unui iresponsabil au 
întors un om din drumul pe care pornise. 

Prin urmare, putem greşi în alegerile noastre, şi putem greşi acționând prin ideile noastre 
asupra semenilor. 


Visul 


După actul morții şi al reîntrupării, visul este fenomenul cel mai important din viața omului. 
Lumea savantă a făcut apel la fel de fel de ipoteze pentru a-şi explica acest fenomen, dar nu a putut 


să se apropie nici pe departe de adevăratul mecanism al producerii visului, întrucât el, aparţinând 
lumii fluidice, e imposibil de cunoscut pe cale fizică. 

Oricât de fantastice ar fi, visele sunt realități ale lumilor fluidice. Iluziile există doar în lumea 
fizică, deoarece simţurile ne arată una şi adevărul este altul. 

Înainte de a intra în analiza fenomenului numit vis, trebuie să reținem că omul are o stare a sa 
eternă - starea de spirit liber, când posedă o memorie deplină a trecutului, prezentului şi viitorului. 
A doua stare a omului este cea vremelnică, starea de duh întrupat - când nu mai ştie nimic de patria 
de unde a veniţi şi nu cunoaşte decât ceea ce aparține acestei vieți pământeşti, memoria lui fiind 
foarte limitată. Între aceste două stări se înşiră starea somnambulică, transa şi visul. 

În starea somnambulică omul este în legătură şi cu lumea trupească şi cu cea spaţială. În 
starea de transă duhul omului s-a exteriorizat complet - ceea ce nu are loc în starea somnambulică - 
fiind în legătură numai cu lumea fluidică. În starea de vis, duhul este exteriorizat, iar corpul vital 
rămâne în trup. 

Divinitatea a orânduit ca omul şi orice animal să doarmă, pentru ca spiritul să-şi trăiască 
pentru câteva ore viaţa de spirit, fără de care viaţa trupească ar fi deosebit de chinuitoare. După o zi 
de muncă, omul se culcă şi adoarme. Ce se petrece cu el? De cum a pus capul pe pernă, încetul cu 
încetul duhul începe să se retragă din temniţa sa, din trupul său. lată-l afară la un metru de trup, 
trăgând după el şi o parte din corpul său vital. O dată ieşit complet din trup, duhul începe să iasă şi 
din învelișul sau corpul său vital. În acest moment un lucid vede pe pat trupul din care pleacă un fir 
aflat în legătură cu corpul vital. Apoi din corpul vital pleacă un alt fir, care se leagă de duh - format 
din scânteia divină înconjurată de toate celelalte învelişuri fluidice. La deşteptare, omul nu va şti 
nimic, nu-şi va aminti nimic din tot ce va gândi şi face de acum spiritul înconjurat de corpul său 
perispiritual. 

Starea de somn adânc, fără vise, este starea normală a omului în timpul nopţii, sinonima cu 
starea de transă. Cineva ar putea să mă întrebe: „Dacă starea de somn este la fel cu starea de transă, 
de ce omul când doarme nu ne aude deloc şi de ce mediumul în stare de transă ne aude şi ne 
vorbeşte?” Pentru că în stare de somn duhul s-a îndepărtat de trupul său, fiind atent la fenomenele 
din spaţiu, iar în stare de transă un duh străin a ocupat dublul vital exteriorizat şi prin el comunică 
trupului, şi celor din jur, văzând şi auzind asemenea omului în stare de veghe. Dar stăpânul trupului, 
la rândul său, vede şi aude lumea spirituală, auzul şi văzul său fiind spirituale. 

Dublul vital a fost scos din trup, pentru a fi încărcat cu fluid electric, graţie căruia acest corp 
eteric va putea conduce ziua următoare funcţiile trupului. O dată ce a fost încărcat, dublul vital este 
introdus în trup, iar duhul îşi vede de studiile, meditațiile şi conversațiile sale. cu lumea spaţială. 
Spre ziuă, începe visul. Aşadar visul are loc după ce corpul vital a fost reintrodus în trup, iar duhul 
singur este în afara corpului vital şi al trupului. 

Visul poate avea loc şi ziua când dormim. Somnul de zi nu este absolut necesar, ci doar 
pentru agrement, odihnă sau meditare. În acest timp dublul vital rămâne în trup, iar spiritul 
hoinăreşte prin împrejurimi. 

Visul poate avea loc şi în timpul unei boli trupeşti. În general, durerile trupului nu lasă dublul 
vital să iasă afară. Cu toate acestea, între anumite momente de aţipire, spiritul scoate puțin afară 
corpul vital, îl încarcă repede cu fluid vital şi îl reintroduce în trup. După puţin timp îl scoate din 
nou, îl încarcă şi iar îl bagă la loc. În cazul unor boli grave, duhul iese singur din trup, şi din afară, 
prin cordonul fluidic, îl încarcă - e drept, greu, foarte greu, dar îl încarcă. În acest caz duhul este 
ajutat de fraţi cereşti, cu care se consultă, vorbeşte, şi se poate întâmpla ca frânturi din aceasta 
discuţie să fie exprimate, prin grai, de trupul său. Cei aflaţi în jurul bolnavului spun ca acesta 
aiurează. El nu aiurează, ci reproduce fragmentat, incoerent, conversaţia sa cu cei din spaţiu şi de 
aceea nu este înțeles de cei de față. Către ziuă duhul intră în dublul eteric şi în trupul său. 

În rezumat, omul trupesc cunoaşte trei stări: 

1. Starea de veghe - când duhul şi dublul eteric se află în trup; 

2. Starea de somn adânc - când spiritul împreună cu dublul său eteric sunt în afara trupului; 

3. Starea de vis - când dublul eteric se află în trup, iar spiritul este în afară. Numai în această 
stare au loc visele. 


În mod normal, omul nu vorbeşte când doarme. Dacă îi vorbeşte cineva el nu aude, pentru ca 
spiritul fiind plecat, trupul său nu mai este capabil să audă. Trupul nu aude, ci duhul din el înțelege 
şi răspunde. Insă duhul nu va şti ce i se vorbeşte, pentru că dublul vital este în interiorul trupului, 
fiind o pavăză, o piedică între vorbitor şi duh, fie că duhul va fi departe, fie că va fi pe lângă trupul 
său. Dacă prin pase magnetice - ale unui om spaţial sau trupesc - se scoate şi dublul vital din trup, 
persoana respectivă cade în starea numită transă. În acest caz, adresându-ne duhului, el ne va 
înţelege şi ne va răspunde, dar după deşteptarea trupului său nu va şti absolut nimic despre 
întrebările primite şi răspunsurile date. Cu alte cuvinte, nu va şti nimic din ce s-a petrecut în jurul 
său. 

Când omul se deşteaptă - am mai spus şi repet - dublul vital se află deja în interiorul trupului, 
iar duhul vine şi se introduce la rândul său în dublul vital. Intre adormirea completă şi starea de 
veghe există o stare de tranziție, numită ațipire. 

Încetul cu încetul, duhul se retrage din trup, trăgând după el corpul vital. De acum omul 
doarme profund. După ce duhul îşi va încărca dublul vital cu fluid, cu forța electrică necesara pentru 
douăsprezece ore de funcţionare, îl va introduce în trup. Din acest moment, omul începe să viseze. 

Va vedea peisaje din diferite ţări şi ţinuturi, va vorbi cu alte duhuri, despre trecut sau viitor 
etc, dar la deşteptare le va uita pe toate. Aceasta e regula. 

Câteodată, când visul are loc către ziuă şi omul se deşteaptă mai mult sau mai puțin repede 
după vis, el îşi aminteşte câte ceva. Pentru a-şi aminti pe deplin, condiţia este să se deştepte repede, 
imediat după vis, ceea ce se poate realiza rugând pe un spirit prieten să-i facă acest serviciu. O data 
deşteptat, să nu se mişte, să nu deschidă pleoapele, pentru că altfel lumina zilei îl trece complet la 
viața trupească. Să stea liniştit şi să mediteze asupra visului avut până mai admeaon. Apucând de un 
capăt al visului şi trăgând cu mintea mereu de el, visul pare că se desface ca de pe un mosor, şi 
încetul cu încetul îl reconstituie. În modul acesta, toate ideile şi imaginile culese de duh -neavând 
timp să se risipească în spaţiu - sunt transmise dublului eteric. Din corpul vital, imaginile trec în 
sistemul cerebral şi prin el omul îşi conştientizează şi memorează tot visul. 

Fiind o materie vie, dublul vital are capacitatea să înregistreze direct toate impresiile vizuale, 
olfactive sau auditive venite din lumea exterioară. Aşadar, în afară de duh sau ființa noastră 
spirituală, şi dublul vital constituie un suport de înregistrare al fenomenelor din afara trupului 
omenesc. Acest corp eteric, sau dublu vital - care ne împiedică ziua să ştim ce am făcut noaptea sau 
ce cunoaştem din alte vieți - înregistrează cunoştinţe ziua, când spiritul se află în trup, şi 
înregistrează cunoştinţe şi noaptea, când duhul este în afara trupului. Prin urmare, corpul vital este o 
arhivă păstrătoare de cunoştinţe. El reprezintă „subconştientul” ştiinţei voastre terestre. 

Pe lângă materia memorială a duhului şi în dublul vital se imprimă, sub formă de simboluri, 
tot ce a aflat duhul în timpul nopţii despre viitorul său apropiat, despre evenimentele prin care va 
trece, iar la deşteptare „subconştientul” - nefiind prin sine însuşi inteligent, cugetător ca duhul sau 
stăpânul său - nu le poate traduce limpede, decât sub formă de presentiment, de presimţire că va fi 
ceva, că stăpânului său i se va întâmpla ceva, dar ce anume, nu ştie. Dublul vital fiind doar un 
înregistrator, fără să posede o inteligenţă, nu poate reproduce decât inconştient şi vag, ceea ce a 
reținut sau memorat. 

Dublul vital are o importanţă capitală în existenţa omului trupesc. De vigoarea sau slăbiciunea 
sa depinde starea de sănătate sau debilitatea trupului. Chimiştii noştri cereşti acționează asupra 
dublului vital, schimbându-i compoziţia originară, cu scopul de a face din om un medium auditiv, 
vizual sau telechinetic. Compoziţia dublului vital este conformă constituției planetei pe care s-a 
întrupat duhul. Consistenţa trupului va fi în raport cu compoziția dublului vital. Graţie acestei 
adaptări, omul poate trăi pe orice planetă, oricare ar fi constituția sa fizică şi chimică. 

Datorită dublului vital se construiesc visele. Visul poate să însemne ceva pentru om şi poate 
să nu-i arate nimic. Dacă de exemplu un spirit superior trebuie să joace într-o întrupare a sa rolul 
unui biet cioban, potrivit rangului său, el poate avea noaptea conversații cu alte duhuri, poate 
călători sau vizita diferite regiuni terestre sau spațiale. La deşteptare îşi va aminti ceva, dar atât de 
neînțeles pentru mintea lui simplă din actuala viaţă terestră, încât visul nu-i va spune nimic. Aşadar, 
visul reprezintă uneori ceva şi alteori nimic - pentru cel care a visat. 


De multe ori o persoană incultă, pusă în stare de transă, ne uimeşte prin cunoştinţele sale de 
chimie, fizică şi astronomie. De unde le scoate? Din adâncul arhivei sale spirituale, pentru că este o 
entitate superioară în lumea spaţiilor. 

Visele sunt necesare omului. Uneori duhul are nevoie ca ego-ul - personalitatea prin care s-a 
întrupat şi constituie conştiinţa sa în (starea de veghe - să ştie ceva, cât de cât, din cele ce trebuie să 
facă în viaţa terestră actuală. În acest scop, duhul provoacă un vis, pentru ca tot el - prin intermediul 
ego-ului, care îi oferă coiiştiința de veghe când” va fi în trup - să aibă presentimente vagi despre 
evenimentele ce vor urma, despre faptele pe care trebuie să le facă şi despre cele de care trebuie să 
se ferească. 

Am spus că omul spirit are un program de urmărit. Ca să se ţină pe acest drum şi să nu 
greşească, el trebuie să aibă, cât de dât, indicaţia drumului său. Pentru a avea în vedere calea ce o 
are de urmat, duhul face astfel ca înkăşi vehicolul său să înregistreze, sub formă de vis simbolic, 
cărarea pe care îi vor fi aşternute flori sau ghimpi, bucurii sau supărări. 

Lumea crede că visul este ceva întâmplător, o fantezie fie a celulelor cerebrale, fie a retinei, 
fie a „psihicului” său. Nu, nu este aşa. Visul este o producţie voită a duhului, a stăpânului trupului, 
sau a altor duhuri, care vor să transmită ceva iubitului lor întrupat. 

Deşi viaţa pare a se scurge fără nici o continuitate între lumea noastră şi a voastră, adevărul 
este că între viața trupească în stare de veghe şi viața de spirit liber este o continuă curgere, fără cea 
mai mică întrerupere, căci între aceste două lumi, îmbinate una în alta, există o legătură 
indisolubilă, a cărei funcţionare lumea neştiutoare de adevăruri cereşti nu o cunoaşte. 

Pentru omul simplu viaţa trupească e o fericire. Pentru duhul superior, coborât în trup, viața 
pur trupească este un chin al neştiinţei şi întunericului. Atunci Divinitatea a orânduit viaţa de duh 
exteriorizat din timpul nopţii, al somnului. 

Omul simplu e un cvasi-animal. El nu trebuie să fie stingherit din cursul vieţii sale, nu trebuie 
să ştie că tot ce spune şi face este auzit şi văzut de cei din lumea spaţială. Ar fi îngrozit ştiindu-se 
observat, urmărit în toate actele şi gândurile sale. Viaţa nu i s-ar mai desfăşura în libertate, după 
deplina sa înclinare. Prin urmare, Divinitatea, în nemărginita Ei înțelepciune, a socotit că omenirea, 
în general, trebuie lăsată în necunoaşterea lumii spirituale; cunoaşterea Cerului constituind doar 
privilegiul celor puțini. 

Noi suntem o piedică pentru animalul din om. Însuşi duhul inferior declară că el nu vrea - ca 
om trupesc - să ştie de lumea sa spirituală. Cei mulți nu cred în existenţa spiritului, a vieţii 
spirituale, şi nu le plac cunoştinţele lumii cereşti, duhurile lor fiind încă pe treptele inferioare ale 
scării evoluţiei spirituale. 

Cele mai multe vise par a fi irealități, pentru că duhul nu are permisiunea să construiască un 
vis concret, imaginativ-real. Aceste reprezentări enigmatice vor dura mii de veacuri, până când 
omenirea va ieşi din starea morală şi intelectuală înapoiată, până când se va ridica pe treptele 
superioare ale înțelegerii şi conştiinţei, când voinţa nu îi va mai permite să se abată din calea 
armoniei divine, stabilită din veşnicie în tot universul. 


Idei despre creaţie 


Toată materia pământului pe care-l locuiți - numită de voi fizică - a provenit prin concentrare 
din prima materie fluidică, din care a făcut Creatorul toate corpurile cereşti. 

Precum norii sunt reprezentanții sub formă de vapori ai lichidului numit apă, tot astfel există 
în univers reprezentantul fluidic al aurului, argintului, platinei etc. Tot ce vedeţi pe pământ a 
provenit, dintr-un anumit fluid. Prin urmare, în univers există fluidele corespunzătoare a tot ce 
există pe pământ. 

Să presupunem că un mare spirit, din categoria celor ce construiesc sori şi planete, ar cobori 
în atmosfera superioară a Pământului, în zona albă sau divină, unde sunt marile noastre entități 
spirituale, şi ar dori să facă o demonstraţie. Prin puterea voinţei sale, el ar putea să facă din fluidul 


humifer un bob de humă, exact de aceeaşi compoziţie cu huma terestră. De asemenea, ar putea să 
fabrice orice metal sau piatră prețioasă ar dori, din fluidul lor corespunzător. 

Dacă acest mare spirit ar cobori mai Jos, în zona a treia, roşie - cea de la suprafața pământului 
- va găsi fluide vegetale, animale şi umane, putând face din ele o portocală, o pasăre şi chiar un trup 
de om ca al celorlalți oameni. 

Misterul creației a constat, constă şi va consta în transformarea fluidelor în materii gazoase, 
lichide şi solide. În plus fluidele îşi urmează cursul lor evolutiv, care constă în prefacerea fluidelor 
de natură minerală în fluide vegetale, a acestora în fluide animale şi pe urmă în fluide umane. 

Din fluidele universice s-a format tot ce există pe diferite planete. Pământul fiind acum un 
glob bătrân, nu se mai produc pe el asemenea transformări. Dar când este vorba să se construiască o 
planetă nouă, din Sfera divină coboară cete numeroase de Constructori divini, care încep crearea 
materiei minerale, materializând fluide minerale. După consolidarea mineralului, prin condensarea 
şi încetinirea vibraţiei particulelor fluidului mineral, o altă serie de Constructori prepară din fluidul 
mineral aflat în jurul planetei, fluide vegetale, şi apoi din ele, prin materializări, creează primele 
plante. Când pământul a fost îmbrăcat cu o haină vegetală - plante aflate pe cea mai de jos treaptă 
evolutivă - o altă serie de Constructori a transformat fluidul vegetal în fluid animal, din care au 
început să facă trupuri de animale - şi aşa mai departe. Aşadar, începutul vieţii pe o planetă nouă 
este o continuă materializare, săvârşită de anumite mari duhuri. 

Duhurile de pe Pământ au auzit de asemenea operaţii de materializare, dar nu au luat parte la 
ele. Entităţile spirituale superioare ale Pământului sunt cunoscătoare ale acestor creaţii, Ic pot 
realiza, efemer, pe unele din ele, în scop de experiment, dar nu destăinuie nimănui taina lor, 
mecanismul operației lor. Consideră că divulgarea acestor taine este o adevărată crimă asupra 
creaţiei, din cauza pericolelor prin care ar trece omenirea aflată într-o fază evolutivă inferioară, într- 
adevăr, dacă duhurile inferioare ar cunoaşte mecanismul materializării fluidelor - de exemplu a unui 
fruct, animal etc. - ar cunoaşte şi mecanismul dematerializării corpurilor, şi atunci vă dați seama ce 
grozăvii ar rezulta! Din ură, sau pentru â se răzbuna pe un semen al său întrupat, care în altă viață i- 
a făcut vreun neajuns, duhul inconştient ar putea defluidiza corpul vital al semenului său şi prin 
aceasta să provoace moartea trupului acestuia, ba chiar să-i dematerializeze însuşi trupul, în fluidul 
său corespunzător. 

Prin urmare, marile duhuri, marii savanți ai Pământului, după ce au făcut o materializare - a 
unei portocale, flori etc. - o dematerializează, adică o transformă în fluidul din care provine - nu o 
lasă ca atare în atmosfera voastră, pentru că ar da posibilitate duhurilor de aici să se instruiască şi să 
poată face şi ele asemenea operaţii, interzise nu de vreo oprelişte oarecare, ci din cauza ignoranței, a 
inferiorităţii lor, care i-ar determina să facă un rău oarecare, prin dematerializarea în fluid a unei 
pietre, plante sau a unui animal. În rezumat, dematerializarea este transformarea materiei fizice, de 
natură minerală, vegetală ori animală, în fluidele sale corespunzătoare, şi apoi transformarea în fluid 
primitiv, din care îşi trag cu toate obârşia. 

Ce frumoase şi interesante sunt aceste teme, referitoare la mânuirea fluidelor şi crearea din ele 
a diferitelor materii planetare! Asemenea cunoştinţe sunt predate de marii noştri îngeri, în zonele 
înalte ale Pământului, conferințe la care luăm şi noi parte. Din sfere superioare, îngerii primesc pe 
eale de comunicări transmise prin unde-gânduri, cunoştinţe şi mai înalte, la care noi nu ne putem 
adăpa, pentru că în aceste expuneri sunt idei al căror conținut nu-l pricepem. 

Limba duhurilor este una şi aceeaşi peste tot universul - aceleaşi semne, culori şi sunete 
spirituale - dar ea nu este înțeleasă de oricine, deoarece cuprinde cunoştinţe şi gânduri ce nu intră în 
capitalul său de memorie şi gândire. Un spirit întrupat învață mai uşor - sau mai exact, reînvaţă - 
limba țării sale, decât învăţăm noi limba universală. Fiecare idee îşi are semnul, sunetul şi culoarea 
sa, dar când se comunică cunoştinţe foarte abstracte, degeaba auzim sunetul şi vedem semnul 
luminos, că nu pricepem nimic. Atunci ce este de făcut? Să întrebi. Dar pe cine? Căci pe când omul 
trupesc îşi poate pierde vremea lenevind sau hoinărind, în lumea duhurilor toţi au de făcut o 
activitate, pe care cu ardoare caută să o termine cu bine. În acest caz nu-ţi rămâne decât să urmezi 
carul evoluției tale, să nu te mai ţii după carul preocupărilor celor superiori ție. Să te sileşti, căci în 
fiecare an, prin muncă, atenție şi supunere, vei urca un mic pas spre mai bine, un pas prea mic față 


de eternitate. Până ce duhul analfabet a ajuns în clasa întâia primară a Cerurilor, au trecut câteva 
miliarde de ani. Dar câte miliarde vor mai trece până ajunge în lumea spaţiilor la bacalaureat, 
licenţiat şi doctorat? Te înspăimânţi gândindu-te numai. 

O greutate în plus este faptul că nu se permite învățarea mai rapidă, decât este stabilit în 
program. De exemplu, subiectul A se predă la o anumită vreme, pe când subiectul B se predă la o 
epocă mult mai târzie. Ai dori să înveţi mai repede, dar cine să-ţi spună? Căci după ce ai învăţat pe 
A, cel care trebuie să-ți vorbească de B îți spune: „Aşteaptă, încă nu a sosit vremea predării cursului 
meu”. 

Deşi Pământul primeşte o mulțime de unde-gânduri, cursuri sosite din sori sau planete 
superioare, nu putem profita de ele, neînţelegând ideile expuse în acele conferințe cereşti. Din ele 
trag învăţăminte numai îngerii, cu o cultură cerească superioară culturii noastre. 

Ei, dragul meu, dacă aţi şti ce de reguli şi legi ne îngrădesc şi conduc lumile, v-aţi minuna de 
înțelepciunea Celui ce le-a orânduit! 

Eu, entitate spirituală, nu pot să fac ceea ce vreau, ceea ce îmi place, ci numai ceea ce trebuie 
să fac conform gradului la care am ajuns. La revedere la noapte, când îmi vei da o notă bună pentru 
cele comunicate pe ziua de azi. 

A! Dar vreau să-ţi răspund la întrebarea pe care mi-ai pus-o: „E posibil ca un om trupesc să 
fie în stare de veghe iar spiritul să-i fie departe de trup?” 

Te iubesc şi vreau să ai şi la această întrebare răspunsul meu. De altfel acesta este rolul 
nostru: să te lămurim, ca om trupesc, cu tot ceea ce ca spirit cunoşti foarte bine. 

Da, este posibil ca un spirit uman să plece din trupul său şi totuşi omul să nu doarmă, adică să 
fie în veghe, dar această veghe nu e deplină. Ce se întâmplă în acest caz? Să iau un exemplu. 

În timpul zilei, un spirit uman a ieşit din casa lui trupească şi s-a dus într-o altă localitate unde 
se află întrupat un spirit prieten, cu care vrea să se întrețină. Trupul părăsit de spirit pare deştept, dar 
este într-o stare de prostaţie; trăieşte, dar nu vede şi nu aude; se mişcă şi are aparenţa că e deştept, 
pentru să spiritul, prin firul de legătură, acționează de la distanță asupra sa. 

În acest timp, poate să treacă pe acolo un duh nu prea cumsecade sau un duh trimis de o 
entitate superioară. Acest duh se introduce în trupul subiectului nostru şi începe să vorbească. Cei 
din jur îl ascultă şi nu-l înțeleg, întreabă şi primesc răspunsuri aiurea şi nu ştiu ce să mai creadă. 

Dar iată că spiritul-stăpân vine ca fulgerul şi dă afară spiritul-musafir. Din acest moment omul 
este recunoscut şi înţeles de fraţii săi, pentru că acum le vorbeşte veritabilul stăpân al trupului. 

Dacă fenomenul se repetă mai des şi mai prelung, cei.din apropierea subiectului nostru cred 
că fratele lor a înnebunit şi îl duc la ospiciu, unde face pe împăratul Abisiniei. 

Când pleacă musafirul nepoftit, sau trimisul special, spiritul-stăpân revine în trupul său, şi 
începe să vorbească la fel ca toată lumea, logic şi cuminte; îi recunoaşte pe ai săi şi medicii cred că 
alienatul, înstrăinatul s-a făcut bine. 

Săracul! Uneori a fost o neglijenţă a sa, ori o încercare, la care îl supuneau cei mari, ca să-l 
înveţe să fie mai atent cu trupul său. Alteori a fost o pedeapsă, pentru ca trecând prin acest fel de 
suferință să ştie prin ce trece spiritul când nu poate intra în propriul său trup. Această suferință - 
considerată demenţă de medicii pământului - vine ca o ispăşire din trecut, a unei greşeli a duhului 
împotriva aproapele său, ori împotriva legilor orânduite. 

Pentru că te-am ținut destul, mă duc şi îţi spun: La revedere, când îţi voi mai depăna 
cunoştinţele mele, sau vor veni alţii, superiori mie; cu toţii difuzându-ți cunoştinţele Cerului, necesa 
întemeierii, pe tot întinsul pământului, a marelui templu viitor, templul ştiinţei şi artei divine 
Templul marelui Adevăr. 


Ierarhia cerească 
Din antichitate şi până în zilele noastre omul a afirmat, în mod inconştient, că fiecare popor 


are un dumnezeu al său. Cu ocazia primului război mondial, împăratul Wilhelm a spus: „Poporul 
german are dumnezeul său şi el ne va ajuta să câştigăm războiul”. Fără să ştie, el spunea un adevăr. 


La rândul său, poporul evreu afirmă din vechime că îl are pe Dumnezeul său. 

Noi, cei din spațiu, spunem acelaşi adevăr - dar, în mod conştient - şi anume că avem pe 
marele nostru Terestrian, pe marele nostru Divin, Guvernatorul Pământului. 

Veneratul nostru Terestrian, în toate cuvântările Sale, ne spune: „Eu nu fac altceva decât 
execut ordinele Tatălui Meu ceresc, ale marelui Dumnezeu, fostul nostru de odinioară Isus”. 

La rândul Său, marele Isus răspunde celor care îl întreabă: „Eu nu fac decât să execut ordinele 
Tatălui Meu ceresc, Dumnezeul Dumnezeilor din univers, marele Arhitect Creator”. 

Iată, frate dragă, ierarhia Divinilor noştri iubiți şi veneraţi. Noi cunoaştem toată scara 
ierarhică a fiinţelor conlocuitoare pe acest glob. Cunoaştem şi Tronul argintiu al Divinităţii noastre 
teriene, cel mai mare spirit al Pământului, care cu dragoste păstoreşte peste oițele duhuri ale acestei 
planete. Noi îl numim Dumnezeul planetei Pământ. 

Aşadar la noi există o altă ordine socială, alte somități spirituale, alți sfinți. Aceste somități 
cereşti ne aduc la cunoştinţă evoluţia viitoare a micului nostru glob plutitor în imensitatea 
nemăsurabilă a universului nostru. De la ei spicuim, adunăm cunoştinţe, ca şi puii semințele, dar ce 
greu găsim aceste boabe, căci deşi sunt multe, nu le putem digera pe toate. Lipsa mea de 
superioritate nu-mi permite să diger o mare cantitate din aceste boabe, din aceste fructe roditoare de 
cunoştinţe. Lucrările intelectuale, cunoştinţele referitoare la univers sunt hrana sufletelor noastre. 

Nouă, duhurilor de gradul meu, ni se permite să luăm cunoştinţă de evoluţiile planetare. 

Copiilor voştri din şcoala primară li se spune că pământul şi întregul univers a fost creat de 
marele Creator în şapte zile. Sărmanii copii citesc, învaţă şi datorită fragedei lor inteligențe 
întunecată de reîntrupare şi datorită neputinței de a cerceta şi verifica, cred în această absurditate. Pe 
măsură ce cresc, inteligenţa li se luminează şi amintindu-şi de gogorițele învăţate în orele de religie, 
ei se răzbună pe naivii care i-au învăţat asemenea absurdităţi, devenind indiferenți față de feţele 
bisericeşti. 

Copiii observă că teoriile şi cunoştinţele oamenilor de ştiinţă se bat cap în cap cu învățătura 
cărților scrise de preoți. Tată-l pe bietul preot neştiutor pus într-o situație foarte grea în faţa elevilor 
mai mari, din ultimele clase de liceu. Din nefericire, această ignoranță face să se distrugă credinţa şi 
ştiinţa în existența marelui şi adoratului nostru Tată divin. 

Este adevărat că preotul, chiar dacă ar cunoaşte Adevărul nostru ceresc, nu ar putea încă să-l 
dezvăluie în întregime, având în vedere mintea necoaptă a micului şcolar. 

În învăţăturile primite, ni s-a vorbit şi despre creaţia Pământului, precum şi a universului 
întreg. Creaţia a necesitat nu şapte zile, ci miliarde de miliarde de ani. Marele nostru Terestrian ne-a 
spus într-una din prelegerile Sale: „Eu, Păstorul vostru, iubitorul vostru Tată, supus ordinelor 
marelui meu Guvernator solar, nu existam pe când s-au făcut aceste infinite corpuri cereşti. Marele 
meu Stăpân, numit pe Pământ Isus Christos, Guvernatorul acestor de voi locuite planete, mi-a zis: 
«Iubitul Meu frate, când Eu am făcut aceste planete, dintre care pe aceasta ţi-am dăruit-o să o 
conduci, tu nu existai pe aici, ci zăceai în sânul lui Abraham, adică în sânul divinului Meu Stăpân». 
Eu, păstorul Pământului nu eram aici în momentul creării sale?! Atunci mirat, am întrebat: 

- Doamne, împărat al acestei vaste împărăţii solare, eu nu eram de față la crearea Pământului? 

- Fiule, adevăr grăiesc, tu nu erai de faţă pentru că nu-Mi erai necesar. 

- În genunchi stând, eu, neputinciosul Tău serv, o, Domnul meu iubit, îndrăznesc să Te întreb; 
Măria Ta, singur ai făcut aceste planete ale împărăției Tale? 

- Nu, fiule, nu le-am făcut singur, ci împreună cu Lucrătorii Tatălui Meu. 

- Dar cum erau aceşti Lucrători, de unde au venit, cine erau şi unde sunt Ei acum? 

- Fiule, tu eşti acum Guvernatorul planetei Pământ, dar Creator, Ziditor nu eşti. Tu eşti 
Conducătorul suprem al acestei planete, care este proprietatea Mea, dăruită de Tatăl Meu şi Fraţii 
Mei mai mari şi pe care, la rândul Meu, ţi-am dăruit-o ţie. Fraţii Mei din Sfera-Laborator, Fiii 
Tatălui Meu sunt Creatorii de universuri. Fraţii Mei nu mai conduc, Ei au fost ca tine odinioară, 
după aceea asemeni Mie veacuri nenumărate au fost, iar azi Ei sunt Ajutătorii marelui nostru Tată, 
Constructorii operelor Sale. De pe vremea când am fost şi Eu prin lumile fizice au trecut miliarde de 
ani divini, unitatea Lor de măsură a timpului, de milioane de ori mai mare decât anul solar, iar 
acesta de zeci de mii de ori mai mare decât anul globului tău. 


- Mărite Doamne, Divinul Cerurilor noastre, Tu, făcătorul Soarelui şi al acestor douăsprezece 
mari planete, de ce acum Tu nu mai creezi? De ce ai rămas aici şi nu ai părăsit Soarele şi aceste 
planete pentru a Te duce cu Fraţii Tăi în sânul Tatălui ceresc şi a ne lăsa pe noi, aceştia mai mici, să 
conducem fructul muncii Tale divine? 

- Frate - mi-a răspuns Domnul, marele fost Isus- adevăr grăiesc vouă că Eu sunt mai mic 
decât Ziditorii care au lucrat la acest sistem planetar. Înainte de a fi fost ceea ce sunt azi, Eu am fost 
ceea ce eşti tu azi: un umil conducător de planetă, într-un alt sistem al acestui nemăsurat univers, şi 
am avansat până la gradul de Păstor solar sau de astru. Cum însă toate astrele îşi aveau conducătorii 
lor, Tatăl nostru suprem a creat un alt sistem planetar, pe acesta, în fruntea căruia M-a pus pe Mine. 
Marele Creator trebuie să creeze continuu, căci o dată cu crearea de duhuri, Părintele nostru trebuie 
să creeze şi casele lor, unde să trăiască şi să avanseze. 

Înainte ca Tatăl Meu să-Mi dăruiască acest sistem, a fost necesar ca veacuri de ani divini să 
stau pe soarele de care aparţinea planeta Mea. Acolo am studiat cele ce trebuie să cunoască un 
Guvernator solar. Când studiile Mele s-au terminat şi când Tatăl acelui astru, Guvernatorul acelui 
sistem solar a judecat că Eu, Fiul Său, sunt demn de a poseda, la rândul Meu, un astru asemănător 
cu al Lui, Mi-a zis: «Fiule, a venit vremea să Te întorci în sânul Lui Adam şi Abraham, de unde ai 
plecat, din negura îndepărtată a miliardelor de ani. Întoarce-Te acolo şi pune-Te la dispoziţia 
marelui Creator şi El îţi va ordona ceea ce trebuie să faci, când vei fi conducător de sistem 
planetar». 

- Tatăl meu iubit, Păstorul mult iubit al acestui sistem, nu poți să-mi spui ce are să facă Tatăl 
suprem cu mine? 

- Fiule, Eu ştiu ce are să-ți spună şi facă, marele Creator, dar nu am voie să-ţi vorbesc despre 
acestea. Tu, acum eşti egal cu Mine, căci vei fi şi tu un conducător de astru. Ce Mă întrebi nu-Mi 
aparține, ci Tatălui nostru al tuturor. Numai El, marele Arhitect al lumilor, ţi le poate spune. Tu 
acum ştii cum se conduce un sistem, cunoşti cum trebuie să evolueze o planetă din punct de vedere 
moral şi fizic şi cum să evolueze duhurile de pe ele, dar încă nu cunoşti cum se creează un sistem 
planetar, cum au fost create puzderie de miliarde de sisteme şi miliarde nesfârşite de planete. 

Eu, frate, am asistat la crearea acestui astru şi a acestor planete ale Mele. Marele Arhitect 
Creator Mi-a comunicat când eram în sânul Său, în Sfera divină, cum se nasc sorii şi planetele, cum 
trăiesc şi cum mor. «Du-Te - Mi-a spus atunci Tatăl - cu Fraţii Tăi de aici de la Mine, din Sfera- 
Laborator, în spaţiul unde Eu voi ordona şi Ei vor lucra împărăţia Ta. Tu să urmăreşti pe Fraţii Tăi 
Ziditori de universuri, cum fac şi ceea ce vei vedea ține minte. Când astrul Tău şi planetele pe care 
Ei le vor crea vor muri, Tu vei reveni la Mine şi atunci vei fi una cu Fraţii Tăi de aici, Ziditori de 
astre, şi vei fi egal cu Ei. După aceea nu vei mai avea astru de condus în vecii vecilor şi vei ajunge 
şi Tu Ziditorul Meu, precum Ei sunt egalii Mei în creaţie, şi aici cu Ei în sânul Meu vei trăi. Du-Te, 
prin urmare, Fiule, şi aşteaptă la crearea lumii Tale şi după ce o vei vedea făcută, condu-o precum 
Te-am învăţat.» 

lată, frate pământean, un mic pasaj din marea noastră Biblie, din marea carte a creaţiilor, a 
Tatălui nostru ceresc. Domnul să ne binecuvânteze pe toți. Amin. 

Totul începe cu numărul unu şi se continuă spre infinit. Totul începe cu A şi urcă spre Z, spre 
infinit. 

Spiritul mineral a evoluat pe toate felurile de planete solide din univers. Când a terminat seria 
completă de minerale din lume devine spirit vegetal. Animând un trup de plantă, spiritul vegetal va 
trăi şi evolua prin toate felurile de plante de pe toate gradele de planete din univers, purtătoare de 
vegetație, iar când va termina întreaga serie - de la cele mai solide, până la cele mai eterice -va 
deveni spirit animal. Aceeaşi filieră o va urma şi duhul animal din planetă în planetă şi din sistem în 
sistem, până la formele cele mai sublime de animal, când va deveni duh uman. Aceeaşi scară de 
evoluţie o va urma şi duhul uman; când scara evolutivă umană va fi urcată complet, duhul uman va 
fi ridicat la rangul de înger planetar. La început va fi înger pe o planetă inferioară dar va avansa pe 
rând ca înger planetar pe toate categoriile de planete din univers, devenind guvernator planetar. 
Conducătorul planetar sau terestrian va peregrina prin planete de toate gradele, devenind nger solar. 
Cu acest rang va evolua, rând pe rând, pe toate categoriile de sori şi după terminarea acestei 


nesfârşite şcoli solare, va deveni Guvernator solar, conducător de sistem planetar. Treptele se urcă 
mereu, tot mai sus, până la Fiinţa supremă care a creat totul. 


De ce a venit pe Pământ marele Guvernator solar 


Intrupându-se sub numele de Isus Christos, marele nostru Păstor solar nu a coborât pentru 
prima oară pe planeta noastră, care-i aparține împreună cu multe altele. Evoluţia planetei şi evoluţia 
Domnului nostru a necesitat întruparea Sa printre oameni. Precum tu, dragă frate, ne întrebi dacă 
Guvernatorul solar s-a întrupat de mai multe ori pe planetele Sale - am pus şi noi această întrebare 
Domnului solar, atunci când a fost în Cerurile noastre. „Copii! - ne-a răspuns Domnul, în rarele Sale 
prelegeri - şi Eu am evoluat ca voi. Să nu uitaţi că şi Eu am fost odată asemeni vouă.” 

Atunci sufletele noastre s-au umplut de fericire şi de speranţa că trecând şcoala lumilor 
planetare vom ajunge şi noi în strălucirea preaslăvitului nostru Păstor solar. De aceea când ne 
întrupăm, toată speranţa noastră este în El, în Tatăl nostru ceresc, căruia ne adresăm: Doamne 
binecuvântează-ne şi ajută-ne să îndeplinim misiunea cu care ne-ai învrednicit. 

Văzându-ne şi auzindu-ne, materialiştii noştri râd de noi spunând: „Bigoţilor, nu se ocupă 
Creatorul de fleacurile voastre. Slujitorii altarelor îşi bat joc de voi şi vă speculează credinţa.” Cu 
toate acestea noi şi voi am îngenunchiat mereu în fața altarelor, şi necăjiţi şi amărâți am implorat 
ajutorul Părintelui ceresc. Noi, cei de aici, în convorbirile nocturne purtate cu voi, când părăsiți 
trupurile voastre, vă povăţuim în ciuda materialiştilor noştri cereşti să cereţi cu spunere şi umilință 
ajutorul Domnului. 

În lumea noastră la fel ca în a voastră există două tabere: materialiştii şi spiritualiştii. 
Materialistul nostru când se va întrupa, jos pe pământ, nu va vedea şi crede decât în cele ce oferă 
pământul; va mânca, bea şi petrece, considerând că viața terestră e dată pentru a fi trăită cât mai 
intens prin trup. Spiritualistul, oricât de umilit şi amărât va fi, îşi va ridica ochii către Cer şi se va 
ruga, iar viața sa terestră va fi înțeleaptă şi plină de milă față de durerea altora. 

Omul neştiutor spune că unii oameni sunt norocoşi, iar alții ghinionişti. Cunoscătorii tainelor 
cereşti ştiu că nu există favoruri şi întâmplări în lume, ci plată şi răsplată, evoluţie şi grad de 
misiune. Omul nu-şi datorează starea sa nimănui, ci numai lui însuşi. Aşa-numiţii dezmoşteniți ai 
soartei nu sunt decât întârziaţi în mersul evoluţiei sau cei care au încălcat legile cereşti. Ei sunt 
victima greşelilor lor. 

Există două feluri de evoluţii: morală şi intelectuală, fără de care nici un duh nu poate avansa. 
Unii indivizi au fost foarte harnici pe scara evoluţiei intelectuale, dar au rămas înapoi cu înțelegerea 
moralității, cu evoluţia morală. Când duhul rămâne în urma ritmului general de progres, i se aplică 
suferinţa, ca să se deştepte din toropeală şi să-şi grăbească înaintarea. 

Pe planeta noastră se face o anumită evoluţie, care cere suferință şi se prezintă sub diferite 
aspecte şi grade. Hai să gradăm scara evoluţiei morale asemenea unui termometru. La un moment 
dat, spiritele de aici devin pe scara evoluţiei morale mai înaintate, fenomen petrecut după coborârea 
şi întruparea marelui nostru Solar. Învățătura Lui a provocat un salt moral de 100°. După aceea, 
încetul cu încetul, termometrul moralității a scăzut, până ce în zilele noastre a ajuns la 10° şi merge 
scăzând spre 0°, când viaţa va deveni o povară şi traiul un iad. Atunci va fi nevoie să coboare din 
nou marele nostru Păstor pentru a lumina lumea cu lumina Iubirii Sale. 

Domnul va cobori din nou, pentru că suferința va deveni atât de mare încât suspinele şi 
strigătele de durere vor umple spaţiile acestui sistem planetar, vor ajunge până în Soare, copleşind 
cu întristare lumea îngerilor solari. În fața acestei cumplite jelanii, îngerii solari vor spune: 
„Doamne, jale mare este pe planeta Pământ. Au plecat de acolo duhurile evoluate şi au sosit valuri 
de duhuri înapoiate, viaţa celor rămaşi acolo devenind de nesuferit.” Atunci marele Păstor va zice: 
„Mă voi duce din nou acolo, pentru ca prin sacrificiul Meu trupesc, prin învățătura Mea şi prin 
exemplul răbdării Mele fizice şi psihice să-i întăresc, să-i ridic din ignoranta în care se zbat”. 

Aşadar venirea Guvernatorului nostru suprem a fost şi va fi determinată de scăderea 
moralității, nestânjenită de conducătorii omeneşti. 


Duhul poate să avanseze pe plan intelectual până la gradul de duh alb, dar dacă nu este moral, 
va avea haina fluidică albă plină de pete negre. Evoluţia morală este mai severă, mai grea decât 
evoluția intelectuală. Evoluţia intelectuală este lăsată la liberul arbitru al duhului, pe când cea 
morală este absolut obligatorie. Ori de câte ori greşim - fie ca duh întrupat, fie ca duh destrupat - ni 
se pune o nouă pată pe albul imaculat al gradului nostru. 

Marele Păstor - cunoscând mersul vieții terestre, provocată de emigrări de duhuri, ştiind cu 
mii de ani înainte ce are să se petreacă printre oamenii trupeşti - anunţă din vreme, prin profeţii Săi, 
noua Sa venire. Toţi din spaţiu îl admiră, îl adoră pentru sacrificiul Său, de a cobori din Gloria 
Cerurilor în noroiul vieţii umane, pentru a da o nouă direcție morală, mântuind lumea pentru o bună 
perioadă de timp de suferința produsă de ignoranță. 

Când într-o parte a pământului conducerea ajunge pe mâna duhurilor roşii - cum a fost 
Imperiul Roman, condus de împărați, duhuri roşii, care se întreceau prin cruzimi şi crime - este 
necesar să coboare Guvernatorul solar pentru a fonda o nouă religie, trecând puterea duhurilor roşii 
în mâna albaştrilor, şi chiar a albilor, când s-a înscăunat religia creştină. Când timpul va veni din 
nou - şi nu e prea departe - Domnul nostru va reveni pe norii Săi simbolici şi se va întrupa din nou. 

Cei mari de la noi, sub prestare de jurământ, afirmă că Guvernatorul solar a mai fost pe 
pământ sub numele de marele Krishna şi, mai înainte de acesta Rama. Binecuvântat fie numele 
infinitului Tată divin că ne trimite asemenea străluciți Slujitori ca să mântuiască sufletele noastre. 
Amin. 


Combinarea-şi asimilarea fluidelor 


Seria fluidelor din natură este infinită, fiecare având o anumită calitate. Ele se pot combina 
între ele ca şi elementele chimice, dând naştere la o infinitate de compuşi cu însuşiri diferite. Aşa de 
exemplu, se poate combina fluidul mineral cu cel vegetal şi fluidul vegetal cu cel animal. Prin 
urmare, fluidele sunt ori libere, ori combinate în diferite moduri între ele. 

Duhul mineral este foarte mic, prin urmare este însoțit de cantități mici de fluid. Duhul 
vegetal este înconjurat de un perispirit care poate fi foarte mare, după mărimea corpului fizic al 
plantei. În afară de fluidul propriu vegetal, perispiritul plantei conţine o cantitate bogată de fluide 
minerale. În stadiul actual al Pământului un fluid vegetal nu se mai poate transforma în fluid animal. 
Mielul mănâncă iarbă şi găina boabe de porumb, animalele digeră corpul material solid al plantelor, 
dar nu pot asimila fluidul care le însoţeşte. Fluidul mineral se combină în diferite moduri cu fluidul 
vegetal, obținându-se varietăţi de plante, dar fluidul vegetal nu se poate converti în fluid animal sau 
uman. 

Mineralul este în pământ. Apa ploilor îl face lichid, îl dizolvă, iar planta absoarbe mineralul în 
trupul său, pentru a se hrăni. Dar, o dată cu mineralul solubil, planta a absorbit în trupul său şi fluid 
mineral, care se alătură fluidului vegetal, luat direct din atmosferă pentru regenerarea corpului vital 
al spiritului întrupat în plantă. Graţie procesului de absorbire al fluidului vegetal, desfăşurat fără 
oprire, ziua şi noaptea, spiritul şi perispiritul vegetal n-au nevoie să iasă noaptea din trupul plantei, 
pentru a se hrăni cu fluid din spațiu. Situaţia se schimbă la animal şi om. 

Animalul mănâncă plante, adică materie fizică însoţită de fluide minerale şi vegetale, care 
regenerează corpul vital, dar nu pot regenera complet corpul planetar al spiritului animal. Din 
această cauză ar urma ca perispiritul spiritului animal să slăbească, punând în pericol viaţa corpului 
vital şi mai apoi a trupului. Pentru a se preveni slăbirea şi moartea trupului său, animalul are nevoie 
să doarmă, pentru ca în acest timp spiritul, însoțit de perispirit, să poată ieşi din trup, perispiritul 
absorbind, încorporând, din spaţiu fluid planetar animal; astfel întremat perispiritul, reintră în trup, 
putând de acum anima corpul vital şi trupul spiritului animal. La fel se petrece şi cu duhul omului. 
Se pune întrebarea: Ce s-ar întâmpla dacă animalul sau omul nu ar avea posibilitatea să-şi 
primenească materia fluidică a corpului lor vital şi planetar? în acest caz, corpul perispiritual animal 
sau uman şi-ar pierde tot mai mult energia şi puterea, până când corpul vital şi trupul s-ar 
îmbolnăvi, iar dacă această stare se prelungeşte mai multă vreme, trupul moare, adică spiritul este 


nevoit să părăsească acel trup, în care nu a avut posibilitatea să-şi repare zilnic corpul său vital şi 
planetar. Hrănirea fluidică are loc în timpul când trupul doarme. Nu atât trupul are nevoie de somn, 
cât mai ales spiritul, ca să poată ieşi şi să încarce cu fluid electric corespunzător perispiritul său. 

Dimineaţa, când omul sau animalul se trezeşte din somn perispiritul său este încărcat cu 
energie electrică, asemenea unei baterii electrice. Datorită activităţii fizice, biologice şi mentale din 
timpul zilei, perispiritul pierde din această energie, iar seara, animalul sau omul se simte obosit, 
fiind nevoit să se culce, să doarmă pentru a se reîncărea. Un somn de o oră, două, după-masă şi 
chiar o scurtă ațipire permit duhului să se încarce uşor cu o doză nouă de fluid, simțindu-se astfel 
bine dispus pentru orice activitate, până noaptea târziu. 

Doresc să fie bine lămurit: perispiritul duhului uman sau animal este format din mai multe 
învelişuri. Dintre toate aceste cămăşi fluidice, numai corpul vital uman şi animal trebuie reparat 
zilnic, ziua parțial - prin alimente, şi noaptea pe deplin - prin absorbire directă de fluid 
corespunzător din atmosfera înconjurătoare. 

Ca probă a acestui adevăr este faptul următor. Omul poate să mănânce oricât, dacă nu doarme 
cât de puţin nu are nici o dispoziție, nici o putere de muncă;. Poți să-i dai oricât să mănânce, dacă 
nu-l vei lăsa să doarmă, se va topi pe picioare şi, până la unjnă, va adormi atât de adânc, încât poţi 
să-l tai în bucăţi, căci el tot nu se va deştepta ci va trece în lumea celor drepți. 

Omul poate lucra zi şi noapte, cu condiția să aţipească câte o jumătate de oră. Îi dai de 
mâncare dimineaţa şi apoi îl laşi puţin să doarmă; îl deştepţi şi-l pui la lucru. La prânz mănâncă şi 
adoarme puţin şi iar e pus la lucru. Seara mănâncă, doarme puţin şi iar lucrează. La miezul nopții, 
de asemenea: mâncare şi somn, şi acest om ar putea astfel să lucreze zi şi noapte, o săptămână 
întreagă. O altă experienţă este şi mai concludentă. Adormi un om prin pase magnetice, şi în această 
stare de somnambulism îl pui să taie lemne. El va tăia toată ziua şi noaptea, de vor curge năduşelile 
de pe el. După ce a muncit 24 de ore, îl iei, îl aşezi pe un scaun şi îi faci pase magnetice, 
încărcându-l din nou cu fluid vital, până la saturație. Acum îl deştepţi şi-l întrebi dacă e obosit şi el 
îți va răspunde că e perfect odihnit. Dacă i se va arăta câte lemne a tăiat toată noaptea, nu-i va veni 
să creadă. De aici concluzia: acest om nu a mâncat nimic şi totuşi a putut să desfăşoare o mare 
cantitate de energie, pentru că a fost încărcat cu fluid vital de către magnetizator. Magnetizatorul a 
dat forță corpului său vital, şi prin acesta truplui. 

Dar în jurul scânteii divine sau a spiritului mai sunt şi alte învelişuri fluidice; acelea nu se 
uzează? Acelea nu trebuie reparate? Da, funcționând, se uzează şi ele, necesitând reparaţii, dar 
regenerarea lor se face la intervale mari de timp, cu atât mai mari cu cât aceste învelişuri fluidice 
sunt mai interne, mai apropiate de spirit. 

Cu această ocazie mi-a venit în minte un adevăr pe care de mult doream să ţi-l dezvălui, dar 
nu găseam momentul. 

Iată, un spirit superior a greşit. Va fi condamnat la întrupare, dar superioritatea sa îi va 
permite să treacă cu uşurinţă toate piedicile puse în cale de destinul său. Din acest motiv el va fi 
însemnat şi împiedicat oarecum să înlăture suferința prin care va trebui să treacă. Însemnarea şi 
reducerea puterilor sale se vor face prin încorporarea unor pete negre pe albul corpului său fluidic. 
Această operaţie o fac anumite mari duhuri, savanții chimiei şi fizicii spaţiilor, un fel de călăi 
cereşti. Toate duhurile se înspăimântă de aceşti aplicatori de semne, indicator că purtătorul lor este 
un greşit, un condamnat. Aceste pete sunt cu atât mai mari şi mai negre, cu cât duhul a păcătuit mai 
puternic. Negreşit, un duh roşu sau albastru va fi mai pătat şi mai întunecat decât un duh alb, care, 
nu putea greşi într-o asemenea măsură încât vehicolul său fluidic să poarte pete mari şi întunecate. 

Să vedem cum se aplică pata pe haina fluidică a unui duh alb, judecat în Cer şi condamnat 
pentru o greşeală gravă. Duhul-călău extrage mai întâi fluid alb din anumite locuri ale perispiritului 
duhului condamnat, înlocuind fluidul extras cu un anumit fluid inferior. Din acest moment, duhul 
alb întrupat, strălucitor prin cunoştinţele sale, stimat şi apreciat de semeni, cade într-un fel de 
slăbiciune, de întunecime a judecății sale. Duhurile care îl văd fug de el, iar oamenii care vin în 
contact cu el constată o reducere uimitoare a facultăților sale. Astfel, el nu-şi mai aminteşte ceea ce 
a ştiut sau făcut ieri. O mâhnire şi o toropeală îi cuprind toată ființa. El însuşi se miră de starea sa şi 


constată cu durere că este evitat de toată lumea. Deşi este un spirit de o înaltă evoluție, nu mai are 
pe deplin discernământul actelor sale. A devenit un neputincios, un nefericit. 

De obicei pedeapsa aplicării acestor pete se execută la întruparea viitoare, pentru duhul alb. 
Pe duhul albastru îl aşteaptă o pedeapsă mai grea; cât despre duhul roşu, durerea şi suferinţa prin 
care va trece este şi mai grea, avându-se în vedere lipsa lui de evoluţie şi deci de înţelegere. Duhul 
neştiutor şi nesimţitor solicită o durere mai violentă, o mizerie fiziologică şi materială mai 
groaznică, pentru a se deştepta din apatia sa sufletească. 


Evoluţia duhurilor planetare 


Orice planetă din univers, oricărui sistem ar aparține, are trei zone fluidice în jurul ei, în care 
îşi duc traiul duhurile ce fac şcoala acelei planete. Aşa fiind, se pune întrebarea: Cum evoluează 
duhurile? Fiecare duh urcă prin vrednicie, din sfera cea mai de jos, pe rând, în sferele superioare, 
până ajunge în sfera cea mai înaltă a aceleaşi planete? 

Răspunsul este următorul. Să luăm ca punct de plecare planeta noastră, şi de pe ea să luăm 
duhul roşu. El va trăi când în spațiu, când întrupat pe pământ, pe toată durata evoluţiei necesară pe 
acest glob. La finele stagiului, dacă a fost într-un continuu progres, duhul roşu va trece pe o altă 
planetă a sistemului nostru - cea imediat următoare, ca valoare evolutivă - şi va trăi şi evolua pe ea, 
tot ca duh roşu, atâta timp cât necesită şcoala acelei planete. La finele acestui stagiu va trece pe a 
treia, a patra, pe rând prin toate planetele sistemului nostru, mereu ca duh roşu. Când a terminat cu 
bine toată seria de evoluţie pe planetele acestui sistem se reîntoarce la prima planetă, cea mai de jos 
a sistemului, dar de această dată cu rangul de duh uman albastru. La fel va face şi duhul albastru, şi 
când va termina toată seria va deveni duh alb. 

Dar, e posibil ca un duh roşu, devenind duh albastru, să plece de pe una din planetele 
sistemului nostru pe planeta unui alt sistem solar, cu aceeaşi valoare evolutivă ca sistemul nostru, 
unde să-şi facă şcoala planetară de duh albastru, pe toate planetele acelui sistem solar, până va 
deveni duh alb. 

De asemenea, duhul alb poate evolua pe toate planetele sistemului său solar sau pe planetele 
altui sistem, egal în grad cu sistemul său solar. 

Când duhul alb termină toată gama de şcoli planetare, va fi ridicat la rangul de duh înger 
planetar. 

Trebuie să ştiţi că există douăsprezece grade de sisteme solare şi ca urmare douăsprezece 
categorii de planete. Orice duh al Pământului - roşu, albastru sau alb - este chemat să treacă prin 
şcoala lor, cu alte haine, de alte culori, până va ajunge de la rangul de om la rangul de înger, care în 
definitiv, este tot om, dar cu un grad mai mare. 

Dar să nu uitaţi că pe lângă universul nostru mai există încă alte trei universuri, unde planetele 
şi sorii au constituţii diferite de ale universului nostru şi în care duhul va parcurge, timp de milioane 
de ani, şcoala lor respectivă, până ce va ajunge şi pe ele înger. Treptele ascensiunii spre gradul de 
înger sunt nespus de numeroase, şcoala este grea şi durata se numără în milioane de ani. 


Din ce este format un fluid 


Universul este plin de o materie eterică, în care înoată miliarde de stele şi planete, a căror 
viaţă nu ar fi posibilă fără această materie fluidică, aflată într-o continuă acțiune şi reacțiune cu 
corpurile cereşti. Eterul sau fluidul constituie hrana pentru aceste nenumărate sfere cereşti. 

Acest eter - numit de voi materie fluidică - îl vedem şi simţim prin puterea simţurilor noastre 
spirituale cu care ne-a înzestrat Creatorul. Desigur că datorită trupului vostru format din materie 
foarte concentrată, voi nu aveți posibilitatea să-l percepeți. 

Prin urmare, toate corpurile cereşti înoată într-un ocean de materie fluidică. În jurul sorilor 
această materie este mai densă decât în spaţiile interstelare, iar în jurul planetelor este şi mai densă, 


mai concentrată. Fiecare soare sau planetă exercită o atracţie asupra materiei fluidice, acumulând în 
jurul său fluid, pe care îl concentrează şi-l face cu mult mai dens decât în spaţiile interstelare 
Această atracție se datorează magnetismului posedat de toate corpurile cereşti, atracție căreia voi i- 
ați dat în mod greşit numele de gravitație. 

Prezenţa fluidului în cantităţi mari în jurul sorilor, dar mai ales în jurul planetelor, contribuie 
deosebit de mult la viaţa mineralelor, plantelor, animalelor, oamenilor şi a tuturor duhurilor. Fluidul 
universic necesar vieții acestor vietăți există în corpul lor perispiritual, dar uzându-l prin însăşi viața 
lor, trebuie să-l primenească, să-l reîmprospăteze cu fluidul proaspăt, ce umple universul respectiv. 

Cu altă ocazie, am spus că dublul vital al tuturor vietăților are nevoie de acest fluid nutritiv, 
fără de care corpul fizic nu ar putea exista. Noi, entităţile spirituale, nu mai avem nevoie de 
primenirea corpului vital, pentru că nu-l mai avem, dar totuşi celelalte părți ale corpului nostru 
perispiritual se uzează şi trebuie să le reîmprospătăm. 

În acest scop - la intervale mari de timp - ne ridicăm în zonele periferice ale atmosferei 
fluidice terestre şi acolo ne încărcăm cu un fluid mai diafan şi mai fin decât cel aflat la suprafața 
globului pământesc. Fluidul de la suprafața pământului este foarte dens şi pe măsură ce ne depărtăm 
de el, pe una din razele sale, întâlnim straturi de eter tot mai rare, mai fine - până dăm de fluidul 
solar în care înoată toate planetele sistemului nostru. 

În mod sumar, am mai amintit că atmosfera fluidică a Pământului este compusă din trei pături 
sau zone fluidice, trei sfere concentrice a căror densitate este mai mare în jurul globului terestru şi 
scade spre periferie. Prima sferă, cea mai subtilă, se află la periferia atmosferei fluidice a 
Pământului, fiind formată de o pătură eterică de un alb strălucitor. Urmează a doua sferă, o pătură 
fluidică de culoare albastră, de asemenea cu toate nuanțele spre alb. În fine, la suprafața pământului 
şi de jur împrejur se află a treia zonă, o pătură fluidică de culoare roşie, cu toate nuanțele ei până la 
roşu-alb. 

Acum să vedem ce este un fluid. Fluidul universic este o masă de mici corpuri vii, vietăți 
ultramicroscopice, a căror mărime - raportată la lumea voastră fizică - ar corespunde cu cea a 
microbilor. Cât de mici sunt microbii voştri! Dar cât de mici sunt aceste vietăți, căci într-un microb 
de-al vostru sunt mii, sute de mii de astfel de particule vii. Ele sunt într-o continuă mişcare şi prin 
natura lor - fiind electrice - produc energie electrică. Din această cauză le putem numi particule 
electrogene. 

Marii savanți ai spaţiilor, îngerii solari, afirmă că eterul universic este format din particule 
libere şi că, pe măsură ce te apropii de sori, aceste particule se asociază, formând sferule din ce în ce 
mai mari, care plutesc sau constituie eterul din jurul sorilor şi mai apoi al planetelor. În însăşi acest 
eter liber sau universic se pot distinge trei feluri de particule vii. Unele au calitatea de a fi 
inteligente, altele - pe lângă o mică inteligenţă - au o mare memorie, şi în fine, o a treia categorie, au 
însuşirea unei puternice voințe. Repartizarea acestor trei categorii de fiinţe vii, de particule eterice 
este inegală. Cele mai numeroase sunt cele cu voință, urmează cele cu puterea de înregistrare, de 
memorare, şi în fine, cele mai puţine sunt cele cu însuşirea capitală de a fi inteligente. Ca să prezint 
oarecum acest raport, aş spune că din o sută de particule, nouă zeci sunt cele cu particularitatea unei 
voințe puternice, nouă cu însuşirea de memorare şi una singură este inteligentă. 

Ne-am întrebat adesea de ce Divinitatea a stabilit astfel acest raport: „O, Doamne, de ce ai 
făcut Tu capul mai mic decât mâinile şi picioarele?” Dar ce ştim noi? înțelepciunea Creatorului e 
nesfârşită şi noi nu o înțelegem. Bănuim că prin puterea voinţei, Divinitatea creează şi conduce 
lumile. Prin puterea memoriei, adică prin cunoaşterea trecutului împiedică preschimbarea cu 
uşurinţă a formelor. În fine, prin puterea inteligenței, transformă în veci operele Sale, prin slujitorii 
Săi, către forme şi stări superioare. 

Pe când în spațiile interstelare aceste particule sunt libere, în jurul sorilor ele sunt aglomerate 
şi întrunite câte trei la un loc, adică o particulă de voinţă, împreună cu una de memorie şi una de 
inteligență. Cu alte cuvinte, acest glomerul - corp unitar, sferic, mai mare decât fiecare component 
al său - se află într-o continuă mişcare, este plin de viaţă, ca atare este o vietate, înzestrată cu cele 
trei calități ale componentelor sale. El constituie o altă categorie de eter, cu care se hrănesc 
planetele şi sorii. Din asocierea a două, trei sau mai multe glomerule s-au format particule şi mai 


mari, constituind diferitele feluri de eter sau fluid. Aceste particule, simple sau compuse, evoluează 
şi ele în decursul veacurilor, dobândind diferite însuşiri pe care nu le posedau inițial. 

Să revenim la cele trei feluri de particule simple şi libere şi în special asupra particulelor vii 
denumite de noi ale memoriei. Pentru noi, duhurile, această materie vie joacă rolul unei plăci 
fotografice sau de gramofon. Particula memorie se află în spaţiile uriaşe dintre stele, dar se află într- 
o oarecare măsură şi la periferia atmosferei fluidice a Pământului. Acest eter, aceste particule cu 
memorie puternică, vietăți reținătoare de impresii-gânduri, ființe păstrătoare de imagini, constituie 
suportul de înregistrare al evenimentelor petrecute pe un glob ceresc, al tuturor acțiunilor, vorbelor 
şi gândurilor fiecărui vieţuitor de pe acel glob ceresc, în tot timpul existenţei sale. 

În zona compusă din particule memorie, se află, ca într-o arhivă uriaşă, tot ce s-a petrecut pe 
planeta noastră, de la începutul creării sale, şi se va înscrie tot ce se va petrece până la finele 
existenței sale. Aici sus, în această zonă, găsim noi, duhurile, tot ce am. făcut prin alte vieţi. Aici 
aflăm tot trecutul globului nostru, crearea mărilor, oceanelor, continentelor; apariţia şi dispariția 
plantelor şi animalelor. Aici e înscrisă, de veci, toată istoria omenirii - războaie, revoluţii, migrări de 
popoare - totul e notat, imprimat în această materie-memorie. Ea este cartea ce poartă scris cu litere 
nepieritoare tot ce am făcut, fiecare din noi, întrupaţi sau destrupați. 

Din cele expuse până acum, înţelegi că noi, duhurile, ne mişcăm, trăim într-un ocean de 
materie vie, de particule vii - aflate în diferite combinaţii şi stări de concentrare - un amestec infinit 
de eter, denumit generic fluid. Fluidele sunt trup din trupul Sferei divine. 

Am arătat că la suprafața pământului nu se găsesc decât particule fluidice treimice, trei într- 
una, fiinţe vii cu mişcare, voință, gândire şi simtire, fiinţe conştiente de propria lor existenţă. 
Aceasta este forma cea mai simplă de corpuri asociate trei în una, ele existând în stare liberă sau 
combinându-se la rândul lor în diferite conglomerate. 

Iată, aşadar, fluidul din jurul pământului - de o parte, şi noi, duhurile - de altă parte. Ţin să 
atrag atenţia că scânteia mea divină, în esenţă, a fost formată de Creator din aceste particule simple, 
aflate în interiorul universurilor. Dar despre aceasta voi vorbi altă dată mai pe larg. 

Noi, duhurile, aflându-ne în a treia zonă fluidică a pământului, plutim în acest fluid roşu 
precum pluteşte gheaţa pe apa oceanelor polare. Acesta este raportul între mine, duh, şi eterul roşu 
de la suprafața pământului, adică din zona duhurilor roşii. Dacă mă ridic în a doua zonă fluidică, cea 
a duhurilor albastre, găsesc un eter mai rarefiat, mai fin, în care mă simt ca gheaţa față de nori, față 
de vaporii de apă. În fine, către periferia atmosferei fluidice a pământului, eterul este atât de diafan, 
de puţin condensat, încât raportul dintre mine şi fluidul alb al acestei sfere este ca gheața față de aer. 
Dacă m-aş putea duce în spaţiile interstelare sau solare, m-aş simți aproape ca trăind în vid atât de 
rarefiat şi simplificat este eterul din aceste regiuni ale abisurilor siderale. 

Aşadar noi, duhurile, ne mişcăm în zonele inferioare ale eterului terestru ca într-o apă eterică. 

Se petrece cu noi, acelaşi fenomen ca şi cu gheaţa, care deşi e apă este mai grea decât apa şi 
totuşi pluteşte pe suprafața ei. Deşi noi, duhurile, suntem mai grei decât eterul, ne mişcăm cu 
uşurinţă în masa ei. Asemenea gheții ce are aceeaşi compoziție cu apa, şi noi, duhurile, plutim în 
apa eterului, deşi suntem formați din aceleaşi particule vii din care este format şi eterul. Deosebirea 
dintre naşterea noastră şi formarea gheții este că noi, duhurile, nu ne-am înghețat aici, din apa 
acestui eter, ci am fost formaţi din el, în Sfera divină, de Tatăl ceresc. 

Eu sunt alcătuit din aceeaşi materie în care plutesc, dar foarte concentrat. Numai Creatorul 
ştie - şi poate nimeni altul, în afară de El, în vecii vecilor nu va şti şi putea - să facă duhuri ca El. 

Din cele trei particule vii de voință, memorie şi inteligență, întrunite trei în una, s-au alcătuit 
şi electronii cunoscuţi de ştiinţa voastră. 


Pretutindeni există viață, deoarece pretutindeni există materie vie 
Ştim deja că în tot cosmosul se află o materie formată din particule infinit de mici, fiinţe 


inteligente şi simţitoare. Ca urmare, această materie se află şi în Sfera centrală a cosmosului, în 
Sfera divină sau Laboratorul creațiilor. Dar pe când în cele patru universuri particulele vii se găsesc 


mai mult asociate, în Sfera divină ele sunt libere, au alte raporturi între ele şi se adună în alte 
asocieri. 

Dacă în jurul planetelor raportul dintre cele trei feluri de particule este astfel alcătuit încât 
numărul pafticulelor-voinţă îl întrece pe cel al particulelor-memorie şi inteligență, în Sfera divină, 
raportul este inversat: particulele-inteligenţă fiind mai numeroase, iar cele de voinţă - în minoritate. 

Înţelesul acestei stări se explică prin faptul că Sfera divină este sediul Creatorului, acolo se 
află marii Săi Auxiliari, acolo legea domneşte cu sfinţenie şi deci nu există nici un pericol dacă 
numărul particulelor-inteligenţă este mai mare. 

Materia sau particulele vii din Sfera divină poartă numele de materie divină. Prin întrunirea 
acestor trei feluri de particule, s-au format, în Sfera divină, trei categorii de materii eterice sau 
fluide: 


l. Fluidul psihic - intră în alcătuirea scânteii duhurilor; 
2. Fluidul fizic - formează corpul astrelor şi al planetelor; 
3. Fluidul fizico-psihic - rezultat din combinarea primelor două fluide. 


In lumile create, aceste fluide se află libere, şi întrunite, câte trei la un loc, formând o unitate, 
un anumit fel de materie. Să nu se piardă din vedere că, în afara diferitelor posibilități de combinare 
a celor trei feluri de particule vii, care dau o infinitate de fluide, mai există o gamă infinită a 
aceloraşi fluide, aflate în diferite stări de condensare. 

Aşadar cele trei feluri de particule vii şi libere una de alta - particule de inteligență, memorie 
şi voinţă - dau naştere la prima categorie de fluide. A doua categorie de fluide se formează prin 
numeroasele posibilităţi de aglomerare, în agregate de câte trei, a particulelor de inteligență, 
memorie şi voință. Acest agregat treimic poate fi format dintr-o particulă de voință şi două de 
memorie, una de voinţă şi două de inteligență, una de memorie şi două de inteligență, una de 
memorie şi două de voinţă, una de inteligenţă şi două de memorie, una de inteligență şi două de 
voinţă etc. Posibilităţi multiple de combinare şi tot atâtea feluri de fluide. 

Dar diversele particule treimice, agregate treimice - formate prin combinarea particulelor 
libere -se pot asocia, la rândul lor, câte două, trei, patru etc, formând o particulă ceva mai mare, dar 
de o natură deosebită şi deci cu însuşiri proprii. 

Aşadar, cele trei particule vii - de inteligenţă, memorie şi voinţă - trei feluri de fiinţe ce umplu 
cosmosul, formează, prin multiple asocieri şi combinări, diverse agregate treimice, a căror asociere 
va realiza o diversitate de materii. Toate aceste feluri de fluide din univers nu s-au făcut de la sine, 
au fost hotărâte şi făcute de Creator şi Ajutoarele Lui, prin puterea voinţei şi inteligentei Lor uriaşe. 

Aveţi în jurul pământului aerul în stare gazoască, starea sa naturală şi de echilibru pentru 
globul vostru. Dar prin ştiinţa la care aţi ajuns, supunând aerul în stare gazoasă la presiuni înalte şi 
temperaturi joase, obţineţi aer lichid sau apă de aer. În fine, în ultimul timp puteţi realiza şi aer 
solid. Prin urmare, aceeaşi materie, supusă la presiuni înalte şi temperaturi joase, poate să treacă 
prin toate stările de agregare. Astfel, prin scăderea temperaturii apa voastră devine gheață, dar în 
Cer se poate produce „frig” prin mijloace spirituale, care determină condensarea şi transformarea 
unei materii dintr-o stare în alta. 

De câte ori am făcut din fluidul cosmic o materializare oarecare, un cap de om, o mână sau un 
trup întreg, n-aţi simţit voi, un vânt rece, o scădere de temperatură în camera de experiență? Tot prin 
presiune şi frig - dar nu de natură terestră - Creatorul produce o categorie infinită de fluide. 
Presiunea o mai exercită şi forța de atracție, magnetică, a fiecărui corp ceresc, iar frigul este 
rezultatul reducerii mişcării acestor particule din univers. 

Din cele expuse, reiese că noi, duhurile, trăim în mijlocul unei naturi inteligente. Înotăm în 
sânul unei materii vii, formată din vietăţi inteligente cu simțire şi memorie, trăim în oceanul unor 
ființe din care Creatorul a făcut însăşi scânteia mea. Voi, oameni trupeşti, credeți că sunteți 
singurele ființe cugetătoare. Ce eroare! Cugetă şi animalul, nu numai omul; bineînţeles, mai puţin 
profund decât omul. Dar în afară de voi şi fără ştirea voastră, simţim şi cugetăm şi noi, oamenii 
spațiilor, nespus de mulţi, ca nisipul mărilor şi oceanelor, căci la fiecare om de pe pământ îi 
corespund peste o mie de duhuri; aşadar suntem cu miliardele în jurul pământului. 


Noi suntem fiinţe cugetătoare, ba încă cu mult mai profund analizatoare decât voi. În fine, 
alături de noi, printre noi şi umplând universurile există infinitatea micilor ființe cugetătoare, 
denumite particule vii de voinţă, inteligență şi memorie. Din ele a făcut Creatorul aerul, apa, piatra, 
planta, animalul şi omul. Aşadar, viaţă există pretutindeni, în tot universul. 

Din viață, din particule vii a făcut Creatorul stelele şi planetele din univers. Totul este viu, 
totul este inteligent; bineînţeles, în grade diferite de evoluție. 

Particulele sunt vii pentru că simt şi reacționează la acţiunea undelor noastre. Ele sunt într-o 
continuă mişcare, din care cauză sunt luminoase. Azi, vă luminaţi casele cu ajutorul electricității. 
Priviţi becul cum proiectează raze de lumină, vedeţi filamentul roşu-aprins, şi credeți că el 
luminează. Greşită concepție, dictată de ceea ce vedeți şi mai ales de ceea ce simțiți. Adevărul este 
că pe filamentul becului, noi vedem cum curge o apă luminoasă, un fluid format dintr-o infinitate de 
corpuri, de particule vii şi luminoase. Această apă căreia voi îi spuneţi electricitate, iar noi îi 
spunem eter sau fluid, este îndesată de dinamurile sau generatoarele voastre prin învârtirea 
rotorului, care atrăgând particulele vii din spaţiu, le-a condensat şi trimis pe firele voastre ca să vă 
lumineze. Aceste particule vii sunt luminoase deoarece sunt libere şi se mişcă cu o viteză mare. Prin 
condensare mişcarea lor este redusă, iar când s-a ajuns la crearea pământului, format din fluide 
extrem de condensate, mişcarea lor a fost mult incetinită, dar lumina lor tot nu este văzută de ochii 
voştri trupeşti. Întâlnind în cale o rezistenţă - un filament de bec - vibrația particulelor vii devine 
atât de redusă încât percepeți şi voi lumina lor. 

Strălucirea soarelui este produsă de continua ciocnire a particulelor ce alcătuiesc fluidele 
electrice aflate în mare cantitate în jurul său. Întregul glob solar este înconjurat de un uriaş furnal 
electric. Pe măsură ce fluidele solare se vor condensa din ce în ce mai mult, soarele va pierde tot 
mai mult lumina şi căldura sa, se va răci şi întuneca, transformându-se într-o planetă. Dar până 
atunci vor mai trece miliarde de ani pământeşti. 

Aceste vietăți ultramicroscopice - particule vii de voință, memorie şi inteligență - ne sunt 
nouă, duhurilor, de mare ajutor, pentru că prin puterea voinţei le folosim asemenea unor 
instrumente, unor forțe. Marii noştri savanţi, prin cunoştinţele lor, ştiu cum să le infuenţeze, să le 
comande şi să realizeze diferite lucrări prin ajutorul lor. Chiar dacă sunt mici, fiind numeroase, prin 
unirea lor pot emana din ele energii uriaşe, utilizate în scopurile dictate de necesitatea evoluţiei 
noastre. 

Particulele vii servesc în acelaşi timp drept hrană corpului nostru fluidic. În fine, ele sunt 
instrumentele Creatorului cu care îşi impune voinţa în tot cosmosul creat de El. Prin aceste particule 
vii, marii noştri conducători supun legii şi drumului destinului pe fiecare om, lucrând asupra 
dublului său vital. Aşadar, particulele vii sunt baza existenţei noastre şi tot ele sunt forțele prin care 
Creatorul conduce lumile. Prin ele, Divinitatea aşează în fiecare ființă inferioară simţul instinctului, 
prin care vietatea se conduce în viață. 

Materia lumii create este formată din diferite stări de condensare a fluidelor, alcătuite prin 
combinarea şi asocierea particulelor vii. În lumile create nu există nici un alt fel de materie în afară 
de fluidele formate din aceste particule vii. Din ele am fost formate noi, duhurile. Din ele este 
constituită însăşi Fiinţa Creatorului. 

Noi, duhurile, am fost formate, odată, în Sfera divină, din trei asemenea bobite de ființe vii, 
alipite una de alta, alcătuind un tot absolut unitar. În jurul nostru au fost puse „pături” peste „pături” 
- formate din alte bobite - servindu-ne ca instrumente de mişcare, acțiune, gândire etc, pentru a 
progresa pe toate planurile, din toate punctele de vedere. 

Noi, scântei treimice, vom progresa graţie surorilor din jurul nostru - particule vii ce 
alcătuiesc învelişurile noastre - dar şi ele vor progresa, sub căldura şi vibrația gândirii noastre, până 
când Creatorul va face şi din ele duhuri asemănătoare cu noi. 

Evoluţia noastră constă în dezvoltarea capacităţii de înţelegere, simțire şi memorare - 
creşterea puterii spiritului. Paralel cu aceasta, urmează dobândirea unei străluciri cât mai intense a 
învelişurilor noastre. Pe măsură ce cresc forțele spirituale ale scânteii divine, dobândim fluide noi şi 
hainele noastre s-au schimbat, rând pe rând, de la roşu-închis la trandafiriu-deschis, de la albastru- 


întunecat la albastrul cel mai deschis şi de la albul mat la albul strălucitor ca focul viu al unui furnal 
electric. 

Duhurile roşii cheamă în jurul lor, în corpul lor fluidic, fluidul roşu al voinţei sau instinctului 
animalic. Duhurile albastre au în corpul lor mai mult fluid al inteligenţei, iar duhurile albe, pe lângă 
o inteligență puternică, au o memorie puternică, un vast capital de cunoştinţe. 

Prin urmare, evoluţia nu constă numai în acumulări de cunoştinţe, ci mai ales în încorporarea 
de fluide evoluate în corpul nostru. Prin studiile făcute, încorporăm în perispiritul nostru fluid 
albastru, iar prin moralitate sau sfinţenie avem posibilitatea de a încorpora mai ales fluid alb. 

În rezumat, duhul roşu va avea instinctul animalic, cel albastru - pornirea spre cercetare, iar 
duhul alb - păzirea moralității, a Ordinii divine. 

Închei acest subiect, foarte abstract pentru voi, cu o scurtă recapitulare. În spaţiile 
intersiderale, materia primă este formată din trei feluri de particule vii şi libere - particule de 
inteligență, memorie şi voință. În jurul şi în masa stelelor şi a planetelor aceste particule prime s-au 
asociat în bobite sau glomerule treimice. Din combinarea lor, în fel şi fel de chipuri, s-a format seria 
infinită a fluidelor din cosmos. 


Evoluţia de la piatră la om 


In esenţa sa, oricare entitate spirituală se compune din scânteia divină sau spiritul, înconjurat 
de învelişurile fluidice sau perispirit. Spiritele evoluează de la scânteia atomului până la marile 
Divinităţi Creatoare din Sfera divină. Perispiritul sau fluidul corpului scânteii, al spiritului, 
evoluează şi el mereu, tot mai sus. Aşadar şi scânteia şi materia învelişurilor sale se schimbă, se 
perfecționează. Dar să nu se creadă că aici, pe Pământ, scânteia de mineral devine scânteie de 
plantă,'scânteia de plantă devine scânteie de animal, că spiritul de animal devine spirit de om. 
Această prefacere se face numai în Sfera divină. De asemenea, după o evoluţie de mii şi milioane de 
ani, prefacerea fluidelor perispiritului se face tot în Sfera-Laborator. 

Aşadar, omul e om şi animalul e animal Aici, pe globul nostru, spiritul de animal nu va anima 
niciodată un trup uman. El va trebui întâi prefăcut din spirit de animal în spirit de om, pentru ca 
apoi - animând un trup uman - să devină cu adevărat om, să fie om şi nu „animal”. 

Numai fluidul care intră în constituția dublului vital al vieţuitoarelor pământului se poate 
preface aici pe Pământ din dublu vital mineral în dublu vital vegetal, iar acesta în dublu vital animal 
şi mai apoi uman. 

Când Creatorii au pornit la crearea unui nou sistem solar, au plecat cu o infinitate de duhuri 
minerale. În jurul acestor scântei minerale, dezvelite, se fac diferite condensări fluidice, până se 
formează un tot numit nebuloasă, vizibilă şi vouă pe cer. Pe măsura îndepărtării de Sfera divină, 
fluidele nebuloasei se îndesesc, până când aceasta ajunge la punctul din univers unde se fixează 
pentru a da naştere unui nou sistem planetar. 

Aici, scânteia minerală primeşte un dublu vital mineral şi o mică haină fluidică universică. 
Iniţial scânteia minerală a fost descoperită, iar când prin asociere va forma regnul mineral, primeşte 
o mică învelitoare fluidică, un rudiment de perispirit. La duhul vegetal, învelişul este mai bogat, iar 
la animal şi om el a devenit multiplu şi complex. 

Din aceast motiv, când noi, duhurile umane superioare privim la un duh mineral, vedem 
scânteia din interiorul său. Privind un duh vegetal, abia zărim misteriosul spirit din interiorul său, ca 
şi cum l-am vedea printr-un geam înghețat. În fine, privind la un duh de animal sau de om, nu mai 
vedem deloc scânteia lor, părând că învelişurile perispirituale sunt opace. 

Deşi scânteile sunt deosebite între ele, nu se vede nici o deosebire exterioară între ele, aparent 
fiind absolut aceleaşi. Numai lucrând asupra lor, influențându-le în fel şi fel de moduri, constatăm 
deosebiri intrinseci între o scânteie de mineral şi o scânteie de vegetal, sau între o scânteie de 
animal şi o scânteie de om. Deosebirea în modul lor de a se impresiona şi de a reacționa este lesne 
de înţeles, având în vedere diferenţa de constituţie şi evoluţie dintre ele. 


În existenţa voastră, ca duhuri întrupate, dublul vital joacă un rol deosebit. La drept vorbind, 
dublul vital al trupului uman nu e un dublu pur uman, ci un amalgam de fluide minerale, vegetale, 
animale şi umane, asociate în vederea unui scop comun: întreţinerea funcţiilor trupului. Dublul sau 
corpul vital asigură sănătatea, căldura şi puterea de muncă a trupului. În decursul vieții pământeşti, 
dublul suferă diferite modificări, alterări sau vindecări, aducând sănătatea, boala sau moartea 
trupului, conform voinței şi acțiunilor medicilor cereşti şi a puterilor duhului stăpânul corpului vital. 
Toate acţiunile duhului, ale medicilor cereşti sau medicilor pământeşti, fac ca dublul vital să sufere 
multiple variații în decursul vieţii trupeşti, prin urmare, trupul va trece prin diferite dispoziţii. 

Dar asupra acestei probleme voi reveni altă dată. 

Vreau acum să răspund întrebării formulate de tine: „Este adevărată afirmaţia unor ocultişti - 
Papus - că în trupul omului s-ar afla patru feluri de fluide sau suflete: în abdomen - un suflet 
vegetal, în torace - un suflet animal, în cap - un suflet de om-animal şi deasupra capului - spiritul 
uman, care conduce totul?” 

Dragă frate, răspund scurt şi răspicat: Nu este adevărat. 

În trupul uman s-a întrupat un sjvirit uman. El a coborât din spaţiu cu un perispirit uman, care 
a îmbibat şi cotropit întregul trup. În fine, spiritul înconjurat de perispirit este legat de trup, prin 
dublul vital. În constituţia acestui dublu vital - pe lângă fluidul uman - se află şi fluid vital mineral, 
vegetal şi animal. Aceste fluide vitale provin din alimentele ingerate şi asimilate de om, aflate într-o 
stare de asociere şi nu de combinare profundă. O mică întovărăşire, dar atâta tot. Restul învelişurilor 
fluidice sunt numai umane. 

Ce rost ar mai avea alte.fluide şi învelişuri în jurul spiritului uman? Aşadar, afirm încă o dată 
că e greşită ideea emisă de acel ocultist. 

De altminteri, materia fluidică a dublului vital uman a fost obținută de spirit de la părinţi, de 
la elementele lor sexuale, spermatozoidul tatei şi ovulul mamei. În jurul acestor celule 
reproducătoare se află câte o învelitoare de fluid vital, de natură electromagnetică pozitivă pentru 
una şi negativă pentru cealaltă. Graţie acestor fluide vitale, de naturi diferite, cele două elemente 
sexuale se caută şi se atrag unul către altul, pentru a se contopi. 

Fluidul magnetic din jurul elementelor sexuale ale animalului este deosebit de fluidul 
magnetic din jurul celulelor sexuale umane. Ele au o altă vibrație, o altă viață, un alt rang în lumea 
fluidelor. 

Pentru a se învedera acest lucru, se poate face următoarea experiență. 

Pe o placă de sticlă se vor pune mai multe ovule de om şi câine, iar în vecinătatea lor mai 
mulți spermatozoizi de om şi câine. În anumite condiții de lumină, căldură etc, se va vedea, sub 
microscop, cum spermatozoizii umani se vor furişa prin lichidul spermatic şi vor merge numai către 
ovulele umane, iar spermatozoizii canini nu se vor contopi decât cu ovulele de cățea. De ce această 
selecție? Pentru că fiecare element sexual masculin - grație fluidului său special - este atras cu 
putere de fluidul magnetic contrar din acelaşi regn, uman sau animal. 

S-ar putea face o experienţă şi mai apropiată de natură. Introducând în vaginul cățelei 
spermatozoizi umani, se va vedea că ei nu vor înainta spre uter, din cauză că nu-i atrage fluidul 
celulelor sexuale animale, chiar dacă sunt de sens contrar. 

Fluidul care atrage cele două elemente sexuale, l-am numit fluidul iubirii şi este de natură 
magnetică. 

Din momentul fuzionării celor două celule sexuale s-a născut o celulă nouă, numită ou, iar 
fluidele lor - pozitive şi negative - s-au contopit între ele şi au dat naştere unui fluid neutru -dublul 
vital al acestui ou. Celula-ou este atrasă cu o mare putere în cavitatea uterină. Sosită aici, se alipeşte 
de peretele uterului şi din acest moment mama îi trimite prin curentul său sanguin cantități de fluid 
vital din care se hrăneşte şi dezvoltă dublul vital al oului. 

Sub acţiunea acestui dublu vital, celula este silită să se dividă în două, apoi în patru, în opt, şi 
aşa mai departe, în progresie geometrică, formând o masă celulară prin care se ramifică şi întinde 
dublul fluidic. 

Curând, către acest glomerul celular vine de la spiritul candidat la întrupare - exterior mamei - 
o ramură fluidică prin care acesta se leagă de viitorul său trup. Mama va consuma alimente vegetale 


şi animale, cu fluidele lor specifice, şi intrând în sânge, se vor răspândi în jurul viitorului fetus. Iată 
că dublul vital uman va avea, pe lângă fluid uman, şi fluide minerale, vegetale şi animale. Dacă 
raportul acestor fluide nu este în cantitatea normală, viitorul copil va ieşi cu diferite metehne de 
natură trupească, dar mai ales intelectuală; după cum dublul vital va fi normal sau anormal, şi trupul 
viitorului copil va fi corect sau incorect construit. 

Dezechilibrul dublului vital este determinat de destinul spiritului candidat la întrupare. Acest 
destin este pregătit prin dezarmonia provocată în dublul vital de către spiritul mesager întrupător de 
duhuri, care asistă la întruparea spiritului. 

Fluidele se pot combina între ele, se pot asimila unele cu altele, dar niciodată un dublu vital 
animal nu va putea conduce viaţa unui trup uman, sau un dublu vital vegetal pe al unui trup de 
animal. Chiar dacă dublul vital este un amalgam de fluide vegetale, animale şi umane, fluidul 
predominant conduce trupul respectiv. lată de ce afirmația că abdomenul omului ar fi animat de un 
fluid vegetal, toracele de un fluid animal etc. nu poate fi logică şi reală. Dublul vital este unul şi 
acelaşi, de jos până sus, de la picioare până la creştet. El împresoară trupul, infiltrându-se prin toate 
celulele sale şi aninându-se de ele prin câte un fir fluidic. Această învelire şi penetrare constituie 
fericirea şi nefericirea voastră. Este nefericirea voastră, discipoli la şcoala vieţii trupeşti, căci nu mai 
ştiţi de lumile eterice. Aşa a voit Creatorul ca fiecare să-şi desfăşoare programul vieţii după cum se 
află înscris în destinul său, fără să mai ştie nimic de patria sa spațială, de viața spirituală. 

Dacă duhul înconjurat de învelişurile sale perispirituale ar fi la un metru deasupra capului, 
deci separat de dublul său vital, el ar fi conştient de lumea noastră şi ar avea legături permanente cu 
noi, ne-ar vedea şi auzi mereu, ziua şi noaptea. 

Dublul vital este unul şi acelaşi în tot trupul unde s-au infiltrat şi au penetrat adânc şi celelalte 
fluide ale corpului perispiritual. El este cârmaciul vieții trupului, tot timpul cât trăieşte. La drept 
vorbind, nu trupul moare, ci dublul vital îmbătrâneşte, se uzează şi moare. Prin neputinţa sa, se 
ruinează şi trupul, şi astfel unul îl nenoroceşte pe celălalt. Dar, lucru curios, amândouă sunt 
victimele stăpânului lor, ale spiritului, care le-a format şi condus. 

Noaptea când iese din trup şi colindă prin lumea spațială, spiritul află de la prieteni, de la 
ghidul său, că se apropie eliberarea din temnita trupului. Fiind conştient de planul divin, doreşte din 
adâncul fiinţei sale să vină o dată această sfântă zi. Din acest moment, el singur începe să dărâme 
pereții temniţei unde a viețuit ani şi ani de zile. 

In cazul duhului aflat la un nivel inferior de evoluţie, necunoscător al tainelor cereşti, intervin 
medicii cereşti. Aceştia cunoscând momentul eliberării definitive a duhului din trup, vin şi lucrează 
asupra dublului eteric, modificându-i compoziția, sărăcindu-l şi ruinându-l. 

Voi trăiţi în trup şi nu ştiţi ce minune e făptura sa. Privindu-l, noi vedem prin el ca printr-un 
geam. li vedem organele, toate celulele aflate într-o mişcarea de dilatare şi contractare, vedem cum 
aleargă globulele sângelui prin vasele lor, curentul electric curgând de-a lungul nervilor, vedem 
totul, până la atomul ce constituie substanţa celulelor trupului şi rămânem uimiţi de minunata sa 
alcătuire, de înțelepciunea Creatorului, care l-a organizat şi pus la dispoziţia duhului! 

Discutaţi, vă deplasați sau citiți, dar inima bate, rinichii filtrează substanţele nocive din sânge 
şi intestinele absorb din bolul alimentar substanţele nutritive. Trăiţi fericiți sau nefericiți, dar în 
adâncul celulelor se petrec o infinitate de procese şi fenomene, fără ca duhul să ştie ceva. 

Organismul vostru funcționează mereu, secundă de secundă, ca o maşină automată. Dublul 
vital - mecanicul - supraveghează bunul mers al acestei complicate maşini, iar mica scânteie divină, 
duhul uman profită - vede, aude şi simte lumea fizică. Duhul uzează, dar de cele mai multe ori 
abuzează, ruinând mai devreme dublul vital, servitorul său bun şi supus, fără să ştie că, prin 
repercusiune, îşi ruinează piedestalul terestru, trupul, prin care învaţă legile materiei fizice şi ale 
moralei sociale. 


Cititorii gândurilor 


Mă întrebi dacă există întradevăr persoane cu minunatul har de a citi gândul oamenilor. 


Da, există asemenea oameni, dar ei sunt extrem de rari, mai rari chiar decât mediumii, care 
aud vorbirea noastră spirituală. 

Cauza acestei rarități se află în una din marile legi cereşti, care opreşte acest dar spiritual. 
Darul de a citi gândurile ar nenoroci un duh întrupat lipsit de un trecut evolutiv de lungă durată. 
Nenorocirea ar consta în faptul că, deţinând acest dar, ar fi ispitit să citească gândurile cele mai 
intime ale semenilor săi, şi apoi să profite de cele aflate, în diferite scopuri şi interese personale. 

Înainte de a dezvolta acest subiect, afirm că, din diferite motive, această capacitate apare 
câteodată efemer la unele persoane, dar dispare curând. Este atât de trecător încât ei înşişi, după 
trecerea fenomenului, se miră cum de au citit acele gânduri. 

Acum să vedem mecanismul citirii sau aflării gândului unui om. 

Mai întâi, trebuie să ştiţi că atunci când omul are pe suflet o taină, o idee pe care vrea s-o 
ascundă în adâncul sufletului său, tocmai acel secret este dat mai repede la iveală; şi iată cum. 

Prin faptul că acordă o importanţă deosebită unei idei, prin silința depusă ca nu cumva să 
scape un cuvânt ori să facă vreo aluzie la ea, omul o fixează zi de zi tot mai puternic în sufletul său. 
La început imaginea ideii era simplă, dar gândindu-se la ea, silindu-se mereu să o ţină ascunsă, o 
reproduce, o multiplică, înzecind-o şi însutind-o. Cu cât îşi îndreaptă mai mult atenţia la ea, cu atât 
o fortifică şi ideea iese mai la suprafață, devine mai uşor exteriorizabilă. 

Să luăm un exemplu. 

Un om a comis o infracțiune. Frica de a nu fi descoperit îl determină să facă tot posibilul - 
prin fapte, vorbe etc. - să nu fie bănuit de fapta sa. Prin urmare, îşi îndreaptă mereu gândurile asupra 
faptei sale, fiind preocupat de ascunderea ei. I se pare că este bănuit de oricine priveşte mai lung la 
el. Adică, iar şi iar este cu gândul la ceea ce a făcut. Apariţia întâmplătoare a unui poliţist îl face să 
tresară şi gândul îi fuge iar: „Nu cumva ăsta mă caută pe mine?” Astfel că, vrând-nevrând, acest 
nefericit făptuitor scoate din adâncul memoriei ideile faptei sale şi fără să ştie, fără să vrea, le 
exteriorizează. 

Treptele citirii gândului sau a faptelor comise se ridică de la simpla presupunere, până la 
vederea sau auzirea gândului - ca în lumea noastră a duhurilor. 

Iată-l pe făptaş în fața comisarului. Prin meseria lor, aceşti oameni au dobândit un fel de a 
ghici pe făptaş, şi iată cum. Comisarul ştie că ideile sunt ca verigile unui lanţ; apuci de una şi tragi 
apoi de toate celelalte. Stând în fața comisarulului, făptaşul tremură la gândul că va fi descoperit. 
Dar tocmai gândul acesta scoate la suprafaţă ideile faptei sale, care pornesc prin spaţiu sub forma 
unor semne eterice colorate şi sonore. Polițistul sau magistratul le primeşte, inconştient, în spiritul 
său. Cum nu poate traduce clar aceste idei în mentalul său, ele se arată numai sub formă de bănuieli. 
Având această bănuială, începutul slab al unei convingeri, pune întrebări meşteşugite, scoțând de la 
făptaş idei lăturalnice, aflate, cât de cât, în relaţie cu fapta ascunsă. Perspicacitatea cercetătorului 
găseşte că una din idei are legătură cu însăşi fapta şi o dată ce a pus mâna pe această primă verigă, o 
speculează, o întoarce, o suceşte, ca să mai scoată încă una şi încă una, toate fiind lăturalnice, dar de 
mare valoare, pentru a obţine pe baza lor mărturisirea faptei comise. 

În acest caz avem de-a face cu un simplu act de psihologie umană, o simplă bănuială născută 
de ideea plecată din spiritul făptaş şi transmisă involuntar şi inconştient spiritului instructorului. O 
citire de gând, neclară, oarecum presimțită, intuitivă. 

Doar un puternic medium vizual sau auditiv poate citi sau cunoaşte gândurile cu adevărat. 
Există oameni cu darul de a vedea fluidele şi duhurile din lumea spaţiilor. Deşi sunt oameni trupeşti, 
se comportă din punctul de vedere al percepţiei asemenea unui spirit liber. Aceşti oameni se opresc 
din orice acțiune sau gândire, devin atenţi şi spiritul lor traduce automat semnele colorate ieşite din 
capul semenului lor. Aparenţa face să se creadă că ei văd cu ochii trupeşti gândirea unui om. În 
realitate, spiritul - fără ştirea personalității, a conştiinţei sale de veghe - vede reprezentările 
simbolice ale gândirii unei persoane şi le traduce automat în grai mental. Astfel în mintea 
omenească a cititorului de gânduri vin cuvinte-gânduri de la o persoană aşezată lângă el. 

În fine, o altă categorie de mediumi primesc unde-gânduri - în mod telepatic, de aproape sau 
departe - sub forma unor voci. Un asemenea om, posesor al unei capacități foarte rare, stă liniştit şi 


surâzător iar în capul său, răsună o voce ca şi cum ar avea un receptor de telefon la ureche, prin care 
i-ar vorbi cineva. 

Uneori, omul constată că ideile sale sunt rostite de o persoană aflată alături, mirându-se cum 
de un străin a citit ceea ce gândise în forul său intim. Dacă străinul îi mai spune câteva din propriile 
sale idei, cade pe gânduri şi chiar îl îngrozeşte faptul că nu-şi poate explica cum de acest om ştie 
ceea ce gândeşte el. 

Pentru că este întruparea unei entităţi spirituale evoluate, cititorul de gânduri aude şi vorbirea 
duhurilor, a oamenilor spațiali, fiind oprit de aceştia să se destăinuie sau să facă o imprudenţă, care 
să-l dea de gol. Din această cauză devine foarte rezervat şi cuminte. 

Posesorul unei asemenea mediumităţi este un fericit, pentru că poate afla gândurile semenilor, 
dar în acelaşi timp este şi un nefericit, căci omul e om şi poate cădea în greşeli. Profitând de 
capacitatea sa mediumică se va face nespus de vinovat, aşteptându-l consecinţe grave. Fiind un duh 
superior şi un protejat şi răsfăţat al Cerurilor, greşeala sa va cântări de zeci şi sute de ori mai mult 
decât a oricărui altul. A încălcat o lege morală şi îşi va plăti amarnic greşeala. 

Fiind conştient că îmbrăcând haina trupească, este supus greşelii, nu orice duh acceptă să i se 
acorde darul minunat de a citi sau auzi gândirea oamenilor. Este greu să-şi ducă la liman misiunea 
destinului pentru care s-a întrupat, darmite să se mai încarce şi cu năpasta asta, care prin ispitire îl 
poate prăbuşi spiritual. Iată de ce sunt rari mediumii cititori şi auditori ai gândurilor umane. 


Fotografierea entităţilor spirituale 


Găsind un fotograf profesionist sau amator care ne poate servi ca medium, unii dintre noi dăm 
buzna în cabinetul său de lucru pentru a ne fotografia. În acest scop, luăm fluide din dublul vital al 
mediumului-fotograf şi le îmbibăm în perispiritul nostru, făcându-l mai compact, mai dens; în 
acelaşi timp, ne micşorăm, ca prin acest fapt să îndesăm mai bine fluidul extras şi apoi ne aşezăm la 
distanța obişnuită în faţa obiectivului. Fotograful făcând poza la lumina vie a electricităţii risipeşte 
fluidele acumulate cu atâta greutate în jurul nostru, şi nu apărem clar pe placa fotografică. 

Bietul om a fotografiat un client, dar lângă el s-a alăturat un asistent nevăzut. În momentul 
expunerii fluidele duhului au fost risipite de lumina electrică, disociindu-se, dar reuşind totuşi să 
impresioneze vag placa sensibilă. Prin urmare, poza clientului a ieşit pătată, incorectă; placa s-a 
stricat. Developând placa, fotograful se miră că i s-a stricat poza şi bănuieşte că a cumpărat o placă 
alterată. Negustorul de plăci, primind asemenea reclamaţii de la mai mulți clienți, reclamă la 
producător, care şi el este mirat, şi nici unul, nici altul nu bănuieşte că aici e isprava unui om din 
spațiu, a unui duh dornic să-şi aştearnă figura, post-mortem, pe o placă pământească. 

Pozele făcute în aer liber şi în amurgul serii ne reuşesc mai des, mai ales prin cimitire, unde 
avem la dispoziţie fluid vital din belşug. Totuşi, tehnica fotografierii noastre trebuie îmbunătățită. 
Cu această ocazie, îmi permit câteva observaţii, a căror utilizare ar duce la rezultate frumoase. lată 
aceste sugestii ale mele. 

Deoarece mediumi-fotografi, consacraţi ca atare de Cer, nu prea se găsesc, iar noi nu reuşim 
să impresionăm din prima încercare placa fotografică, avem nevoie pentru fiecare repetare de o 
nouă cantitate de fluid de la fotograf. Dar nu ne putem permite să depăşim o oarecare limită pentru 
că îl îmbolnăvim, făcându-ne responsabili de suferința sa. Nu ne rămâne decât să ne procurăm fluid 
din spaţiu, şi să pozăm fără fluidul fotografului. În acest scop ne gândim la chipul şi înfăţişarea 
avută în viaţa terestră. Prin concentrarea gândirii, ne creăm un corp fluidic aidoma cu cel din viața 
precedentă. Acum, strângem, condensăm acest corp de mărime naturală, până devine mic de tot, cât 
un bob de mazăre. Cu această dimensiune ne aşezăm la distanța convenită până vom impresiona 
placa fotosensibilă. Este nevoie de o expunere mai lungă, de 2-3 minute, pentru că vehicolul nostru 
nu este un corp solid ca al fraţilor pământeni, ci este un corp fluidic care va impresiona mai greu 
placa fotografică. 

În ultimul timp aţi constatat că anumite substanţe pot fi impresionate chiar de lumina slabă a 
nopții, de lumina infraroşie a spaţiilor din jurul pământului. Vă recomand să faceţi plăci fotografice 


sensibile la lumina infraroşie, care nu risipeşte fluidele noastre. În fine, obiectivul aparatului de 
fotografiat să fie o combinaţie de lentile, care să facă din el un microscop. Cu acest aparat, ce ar 
putea fotografia şi microbi, cu plăci sensibile la lumina infraroşie şi prin contractarea noastră de la 
mărimea unui om trupesc până la un corp de câţiva milimetri, vom putea sensibiliza perfect placa 
fotografică, chiar şi la întuneric, când lumina nu ne va mai risipi fluidele. 

Am credința că - intrând într-un nou ciclu de mare spiritualitate - se vor naşte mai mulți 
mediumi-fotografi, iar prin realizarea unui aparat cu obiectiv-microscop şi producerea plăcilor 
impresionabile la lumina infraroşie, vom reuşi mai uşor şi mai bine să ne arătăm lumii întrupate şi 
să o zguduim din ideile ei false că „morţii” au murit şi s-au prăpădit pe veci. 


Omul trupesc este instrumentul entităților spirituale 


Tu eşti om trupesc. Eu sunt om al spaţiilor, sunt un spirit. Există vreo deosebire între mine şi 
tine? Da. În afară de faptul că eu nu mai am trup şhcorp vital, ca şi tine, mai există o deosebire, şi 
încă foarte mare: eu posed o memorie deplină, completă, atât din trecutul meu cât şi din viitor, pe 
când tu nu ai decât memoria vieţii actuale. Memoria mea îmbrățişează sute de mii de ani trecuţi şi 
viitori, pe când a ta abia reţine pe cea a câtorva zeci de ani din viața actuală. 

Din fericire pentru tine, reducerea memoriei tale integrale durează numai în timpul zilei, în 
timpul stării de veghe. Noaptea, când îţi părăseşti trupul dispui ca şi noi de memoria divină. 

Deşi, grație memoriei mele, posed tot ce am învăţat, văzut şi auzit mii şi sute de mii de ani, 
constat că încă nu cunosc pe deplin structura întregului univers. Creatorul parcă a voit ca opera Lui 
sa rămână un mister pentru copiii Săi. Dar tot El a pus în ființa noastră dorința vie, nesăţioasă să-L 
căutăm, să-l cercetăm operele. Graţie capitalului agonisit de milioane de ani — chiar de miliarde de 
ani, de când am venit întâia oară pe lume ca duh, copil al Tatălui meu ceresc - grație dorinței de a 
iscodi şi afla, eu cunosc ceea ce tu, ca un pelerin trecător în această viață trupească, nu poţi şti Aşa 
fiind, sunt dator, în virtutea legii solidarităţii, să te luminez şi pe tine, în starea ta de veghe asupra 
multor probleme de care nici nu bănuieşti. 

Tu ai simţul percepţiei vizuale şi auditive. Noi îl avem pe al nostru, cu totul diferit de al 
vostru şi, în plus, e unitar. Ochiul vostru nu va vedea ceea ce vede corpul nostru. Urechea voastră 
nu va auzi undele sonore de natură fluidică, percepute de corpul nostru. Voi vedeţi şi auziţi în lumea 
fizică; noi vedem şi auzim în lumea noastră eterică. Când vederea voastră a slăbit vă serviţi de 
ochelari sau când e neputincioasă pentru a vedea lucrurile prea mici vă serviţi de microscop. Ceea 
ce vede omul cu microscopul nu va vedea niciodată cu ochiul liber. 

Există momente când vrem şi noi să studiem materia fizică, dar sub unghiul sau aspectul 
uman trupesc, iar nu cel spiritual. În acest caz, sugerăm unui om întrupat să privească obiectul dorit. 
Undele fizice venite de la acel obiect sub- formă de imagine impresionează retina omului şi sunt 
transmise prin intermediul nervului optic'pe cortex; de aici sunt preluate de dublul vital, care 
transformă undele fizice în unde psihice. Spiritul acelui om primeşte atunci undele microscopice 
purtătoare ale imaginii respective şi află ce este în faţa sa. Eu mă alătur acestui om şi prin undele 
sale psihice văd obiectul respectiv sub aspect fizic, pământesc, adică îl văd ca şi cum aş avea şi eu 
un trup. După cum microscopul vă serveşte să vedeţi cu ochii voştri microbii, imposibil să-i vedeți 
direct, tot astfel şi noi ne servim de voi, pentru a lua cunoştinţă, sub aspect fizic, pământesc, de 
lumea fizică, unde nu de mult aveam şi noi un trup. 

Dar nu numai voi, oamenii emiteți unde psihice vizuale, ci şi animalele emit unde vizibile 
pentru noi. Chiar cele mai mici insecte emit undele lor, percepute de noi, dacă vrem. Aşadar, noi 
vedem ceea ce vede o musculiță, vedem microbii, invizibili pentru tine, pe care- ea îi caută şi 
înghite cu mare plăcere. Prin urmare, noi vedem şi omeneşte, prin intermediul vostru, dar vedem şi 
ceea ce este invizibil ochilor voştri, dar este vizibil pentru unele animale. 

De pildă, musculiță aşezată pe o masă de sânge închegat, vede o rețea de fire prin ochiurile 
căreia se află globulele de sânge albe şi roşii, iar uneori şi microbii aflaţi printre ele sau în ele. Ea 
emite unde psihice şi eu văd prin intermediul lor ceea ce voi vedeți numai cu microscopul. 


De câte ori nu ne abatem pe la laboratorul unui savant şi cercetăm, nevăzut de el, ceea ce 
observă sub microscopul său. Vedem imaginile şi îi citim gândurile, reflecțiile sale privind ceea ce 
vede sub microscop. 

Vezi, dragă frate, de câte mijloace dispunem noi? Asemenea taine ale lumii noastre sunt 
nenumărate, dar nu le putem mărturisi oricui. Pe de o parte orice comunicare trebuie să aibă o 
autorizare prealabilă a marilor noştri superiori, iar pe de alta, nu vrem să părem asemenea unor 
visători, pentru că de cele mai multe ori comunicările noastre par a fi absurdităţi pentru voi. 

Revin, spunându-vă că avem mijloacele noastre de investigare, datorită constituţiei corpului 
nostru. Vederea noastră este dublă: vedem în lumea duhurilor dar vedem şi în lumea fizică, 
trupească, ceea ce văd oamenii trupeşti. 

Aceste facultăți le avem şi în privinţa auzului. Undele voastre sonore, aeriene-fizice, fiind 
foarte grosolane, cu vibrații de undă foarte lungi şi de intensitate mică, nu le putem auzi. Dacă 
dorim să auzim fizic, trupeşte, ne aşezăm în apropierea capului unui frate întrupat. El primeşte în 
urechi undele sonore fizice. Acestea sunt conduse prin nervul auditiv la sistemul cerebral, al cărui 
dublu vital le transformă în unde'psihice. Numai sub acest aspect de unde psihice spiritul vostru 
poate percepe sunetul din lumea voastră fizică. Aşadar, undele sonore fizice, transformate în unde 
psihice de dublul vital al sistemului vostru cerebral, sunt percepute de noi ca şi cum am avea urechi, 
auzim ca şi fratele nostru întrupat. 

Din cele expuse se vede - şi să nu vă fie cu supărare - că ne servim de voi după cum voi va 
serviţi de anumite instrumente sau dispozitive. 

Subiectul descris mai sus nu-l vei găsi pomenit în nici o lucrare omenească, iar dacă mai ai 
răbdare îţi voi spune încă o taină. 

Iată un fenomen ciudat şi în acelaşi timp interesant pentru voi. Din diferite motive, un om are 
trupul său grav rănit sau bolnav. Prin sistemul său nervos periferic, durerea fizică se transmite 
sistemului cerebrospinal. Acolo este transformată de către dublul vital în unde psihice de durere, şi 
în această stare este simțită şi de duh, care suferă îngrozitor. Dacă nervul sensibil prin care se 
transportă sensibilitatea durerii de la organul bolnav până la sistemul cerebrospinal este tăiat sau 
anesteziat, sensibilitatea durerii, nemaiavând pe unde veni la dublul vital al sistemului cerebrospinal 
şi deci la spirit, nu mai este simțită. Cum nu mai există durere? Există, dar ea este resimţită doar de 
celulele afectate - bolnave sau rănite - care, în virtutea conştiinţei lor, pornesc să repare rana 
produsă ori să vindece organul bolnav. De această reparație spiritul nu are, în acest caz, nici o 
cunoştinţă. Menţinut astfel sub acţiunea continuă a narcoticului, duhul poate să-şi piardă trupul, 
chiar fără să ştie de această pierdere. 

Să presupunem că rănirea a fost provocată de un om hain, răzbunător sau cu instincte 
animalice în el. Pentru fapta sa va fi judecat şi va suferi în lumea fizică, dar după moartea trupului 
său, venind la noi, va fi judecat de Forul suprem şi condamnat să sufere şi el durerea provocată 
semenului său, din răutate sau lăcomie. Duhurile culpabile sunt condamnate să sufere durerea 
provocată altora, pentru a învăţa că este rău să faci pe altul să sufere. Asemenea cazuri fiind 
frecvente, aceste duhuri sunt adunate la un loc şi legate toate printr-o centură fluidică. Acum, acest 
mănunchi de fioroşi criminali, lipsiţi de noțiunea durerii aproapelui lor, este pus în legătură, printr- 
un cordon fluidic, cu un bolnav, cu un om ce suferă cumplit de o rană oarecare. Durerea trupească a 
acestui om va fi transformată în durere psihică, transmisă prin cordonul de legătură la întregul 
ciorchine de duhuri needucate, care până acum nu ştiau ce e durerea şi ce rău e să sufere omul 
trupesc. 

Duhul a fost condamnat să treacă prin durerea de care s-a făcut culpabil. Urmând aşa mereu, 
se va săpa adânc în spiritul său raportul dintre o anumită faptă şi durere, ferindu-se în viitor de a mai 
face acea faptă, ştiind că după ea va urma durerea. Astfel se face educaţia duhurilor inferioare, până 
ajung să devină mai înțelepte. 

Tot în legătură cu durerea, mai află, frate, că unii oameni, făcând fapte reprobabile, care 
puteau fi evitate din calea destinului lor, sunt condamnaţi să sufere. Dacă un om are legături 
puternice şi numeroase în lumea duhurilor superioare, duhurile coboară în virtutea iubirii ce le leagă 


de fratele lor greşit şi se leagă printr-un fir fluidic de iubitul lor întrupat, suferind şi ele, luându-i o 
parte din durere şi uşurându-i astfel chinul. 
Iubirea este temelia universului, şi ea poate face minuni. 


Cauza activității 


Deşi este începutul tuturor operelor, numărul unu este neputincios când este singur, chiar dacă 
acel unu ar fi una din cele mai înalte Forțe divine. Dacă însă trei de unu se asociază pentru 
îndeplinirea unei opere, forța lor este resimțită, voinţa lor se impune, opera lor va avea succes. 

Având în vedere acest principiu, toate operele cereşti au la bază numărul trei. 

În lumea voastră, unu plus unu plus încă unu fac trei. În lumea cerească, unu plus unu plus 
unu fac tot unu, o unitate sfântă, numită sfânta treime, care se bucură de binecuvântarea Forţelor 
supreme ale universurilor. 

Această treime este temeiul oricărui succes al operelor cereşti. Dacă acest principiu ar fi 
urmărit şi în viaţa terestră, şi destinul nu se opune, succesul unei acţiuni oarecare ar fi dinainte ştiut. 

Preotul îşi începe cuvântarea rostind mai întâi sacramentala formulă: „In numele Tatălui, al 
Fiului şi al Sfântului Duh”. Când termină, spune acelaşi lucru. 

În lumea voastră materială, sunteţi mânați la lucru de interese materiale. În lumea noastră 
spațială, avem în vedere legea şi numai legea, sau, cum ziceţi voi, moralitatea. Intre amândouă stă 
unitatea, numită intelect, motorul tuturor operelor. 

Aşadar, o treime domină viaţa omului: legea, inteligenţa şi interesul material. 

Omul e un mic Dumnezeu, un candidat la dumnezeire; ca atare el este un mic lucrător, în 
uriaşa şi veşnica operă a Divinităţii. Prin inteligența sa omul preface mereu materia, dar e nevoie să 
se țină de ordinea stabilită, de morală, de lege. După ce îşi părăseşte trupul, materia fizică rămâne 
Jos, iar el pleacă cu fructele inteligenței şi ale răspunderii sale morale. Stare pasivă sau inactivă nu 
există nicăieri în univers. Totul se mişcă, totul se preface, totul este în activitate. Spiritul fiind un 
factor determinant în univers, el trebuie să fie în veşnică activitate, pentru ca prin munca lui să 
împingă totul mai departe. Chiar dacă aş vrea să stau, să nu mai fac nimic, tot nu pot, căci Tatăl şi-a 
construit instrumentul care mă sileşte pe mine şi pe toate duhurile să fim mereu active, să lucrăm 
asupra materiei, de orice grad, pentru a o mâna mai departe pe drumul evoluţiei. 

Ca spirit, eu ar trebui să fiu mai liber, mai puţin activ decât tine, decât voi toţi, pământenii, 
care aveți atâtea nevoi de împlinit pentru satisfacerea vieţii trupeşti. Diferitele voastre nevoi - haine, 
hrană, adăpost - vă transformă, vrând-nevrând, în ființe active. Aşadar, nu te poți sustrage activităţii 
dictate de tiranul tău instrument pământesc, al cărui rob vei fi cât vei trăi pe acest plan fizic. 

S-ar crede că, venind la noi, omul a scăpat de această robie, de al treilea factor al activității - 
materia fizică. Ei bine, frate, nu este aşa. După destrupare, când nu mai ai nici un raport fizic cu 
trupul tău, faci cunoştinţă în lumea spirituală, în locul celui de-al treilea factor - materia - cu un alt 
factor, de o forță covârșitoare, care există invizibil şi în lumea voastră, dar nu-l simţiţi, deoarece îl 
confundați cu activitatea trupului vostru. Acest nou stăpân nu mai lucrează cu forța brutală trupului 
uman, ci cu o subtilitate delicată şi plăcută, dar cu o forță de nerezistat, numită necesitate Spiritul 
trebuie să fie activ, căci altfel se plictiseşte şi devine nefericit. Examinând cauza acestei nefericiri, 
constatăm curând că ea are ca izvor inactivitatea. Dar alături de acest adevăr constatăm că unitatea, 
coeziunea ne dă tărie în lucru, reuşită în toate, procurându-ne fericire. Atunci ne unim câte trei 
pentru a face o anumită lucrare. 

Un nepriceput al lumii tale ar putea să spună: „Bine frate, dar de ce laşi să se amestece un 
altul acolo unde nu-l priveşte? De ce nu lucrezi singur?” De aici decurge nenorocirea omenirii 
terestre-din lipsa solidarității şi a organizării acestei solidarități. Noi am încercat, „am simţit pe 
pielea noastră” - cum ziceţi voi - că lucrul de unul singur, nu are nici un spor, ba chiar uneori, nici 
un rezultat. Trebuie să lucrăm în roiuri treimice, ca albinele pământului în stupurile lor. 

Un ignorant al lumii voastre ar putea să spună: „Dar bine, spirite, de ce să nu te odihneşti, să 
meditezi, să fii într-o stare contemplativă, ca şi pustnicii noştri din mănăstiri? Lasă-i în pace pe 


ceilalți, şi nu mai lucra nimic”. Răspund şi acestui om neştiutor: Nu se poate, omule, chiar dacă aş 
vrea, pentru că în univers există un anumit fluid, care înlocuiește în lumea noastră imboldul sau 
necesitatea trupului vostru. Vrând-nevrând el ne scoate din starea de inactivitate şi nu ne dă pace 
până nu ne punem la lucru. Aşa că, devenim activi. Lucrând sub imboldul acestui fluid, simţim o 
mulțumire, o stare mai bună decât cea produsă de inactivitate. 

Tatăl ceresc este într-o perpetuă activitate, iar reprezentantul Său în lume este acest fluid, care 
ne pune la lucru, să fim activi ca El, Creatorul nostru. Acest fluid de natură electrică vine de la 
Soarele nostru, scaldă pământul şi atmosfera sa fluidică, producând - fie în omul întrupat, fie în cel 
spaţial - dorinţa de a face ceva. 

Acest imbold venit de departe nu ne dă pace şi determină toate ființele Pământului să fie 
active. Cum activitatea mea sau a altui duh este vizibilă tuturor duhurilor şi cum această activitate 
trebuie să fie ordonată, mă asociez cu încă două spirite, pentru a face o lucrare omogenă, armonică, 
spre folosul nostru şi al operei cereşti. Dar activitatea noastră trebuie să aibă mereu ca îndreptar sau 
busolă Legea sau codul moral. Aşadar, iarăşi o sfântă treime în acțiunea noastră: inteligența noastră, 
legea sau codul moral, plus al treilea factor - asocierea puterilor noastre spirituale. 

Pentru o mai bună înţelegere a acţiunii acestui factor activant solar, am să-l compar cu fluidul 
electric solar, mai grosolan decât cel expus mai sus, şi care vine ziua să vă lumineze şi încălzească. 
În timpul zilei, când acest fluid electric vă vine de la soare, voi lucraţi. Când pământul, prin 
mişcarea sa de rotaţie, a întors spatele, cum s-ar zice, soarelui, se face noapte, nu mai primiţi acest 
fluid şi simțiți nevoia încetării lucrului, pentru a vă culca şi dormi. Aşadar, atâta timp cât fluidul 
electric solar a lucrat asupra voastră, ați fost treji şi activi, dar de îndată ce a încetat să vă scalde, v-a 
cuprins somnul şi orice activitate trupească a încetat. Căldura şi lumina sosită de la soare provin de 
la un fluid lipsit de căldură, dar care, combinându-se cu efluviile pământului, dă naştere la lumină şi 
căldură. 

In afara acestui fluid ce produce lumina zilei, fluidul activant - pomenit mai sus - străbate 
duhurile şi pământul. El înlocuieşte, În lumea noastră, nevoile trupeşti - al treilea factor al activităţii 
lumii voastre. 

Aşadar, pentru a ne duce existența în mod fericit, noi, duhurile, trebuie să ne supunem: 


l. Inteligenței noastre creatoare - prin care ne vom construi destinul sau programul 
activității noastre viitoare pământeşti; 

2. Codului moral divin - impus de semenii noştri superiori; 

3. Fluidului îmbolditor sau activant - factorul solar determinant pentru a fi veşnicele 


albine lucrătoare în marele stup al sferei Tatălui ceresc. 


Copilăria duhului 


O mare plăcere ne procură studiul fizicii şi chimiei eterurilor din sfera plină de stele şi 
planete. Ele fiind în jurul nostru, le putem vedea și studia. Însă în mod direct nu putem cunoaşte 
nimic despre natura fluidului ce umple Sfera-Laborator. Puținele cunoştinţe despre materia de 
acolo, din care se prepară totul în lumea creată, le posedăm de la mai marii noştri, savanții Cerurilor 
noastre. 

In Sfera divnă ne-am născut şi am făcut primii paşi, dar nu am luat cunoştinţă despre ce era 
acolo, pentru că la vremea respectivă, inteligenţa noastră era prea puţin dezvoltată şi dorinţa de a 
afla nu exista încă în ființa noastră. Înainte de a ne fi emis din sânul Său, Tatăl a pus în noi 
facultatea de a voi şi puterea de a înțelege, dar, pe când eram în Laborator, ele erau într-un stadiu 
embrionar redus. Pentru ca în condiţiile de acolo, lipsite de materiile, forţele şi astrele existente aici, 
în sfera creată, să le fi dezvoltat la stadiul actual, erau necesare miliarde de ani şi tot nu am fi reuşit 
pe deplin să le scoatem din starea lor de inerție, pentru a le pune în starea dinamică actuală. Nu ştim 
cum am fost creaţi de Tatăl ceresc din materia primă. Crearea noastră este un mister nentru noi şi de 
aceea elaborăm presupuneri, ipoteze, ca şi voi, duhurile întrupate. Această necunoaştere a ceea ce 
era în Sfera-Laborator, când eram duhuri-copii, o constatăm la noii duhuri-copii, sosiți acum în 
sistemul nostru. 


Creatorul ne-a expulzat curând din Laboratorul Său - sau cum spunem noi, din sânul Său - în 
sfera cu miliarde de stele sclipitoare. Aici am învăţat, prin diferitele şcoli ale Tatălui nostru, chimia 
şi fizica materiilor eterice. Voința Creatorului nostru a fost ca în copilăria noastră de duhuri, să fim 
neştiutori, lipsiţi de putere şi voință. Dacă Tatăl ne-ar fi făcut egali în inteligenţă şi voinţă cu El, nu 
am fi avut ce studia. Dar El nu a avut nevoie de zei egali, ci de copii inimoşi, care să-l studieze 
operele, şi la lumina găsirii înțelepciunii Sale, să-L servească cu dragoste, în vecii vecilor. 

Sosiţi în sfera creată, am fost atraşi de unul din miliardele de sori, fiecare soare având puterea 
sa atractivă. Orice corp sideral are gradul său de atracție, mai cu seamă pentru materia pură, plecată 
din Laborator. Când soseşte noul duh-copil în Soare, este îmbrăcat cu un anumit fluid, graţie căruia 
poate voi şi se poate mişca. Acest fluid îşi are gradul său de energie, potrivit astrului care-l emite. 
Aşadar, toate astrele au un fluid al voinţei, diferit de la un astru la altul. Graţie acestei energii 
atractive, sorii se atrag unii pe alţii, proporțional cu puterea fluidului lor atractiv. 

Spiritul sau omul fluidic expulzat din Sfera-Laborator nu se mai poate întoarce acolo, după ce 
a fost capturat de un soare, pentru că nu-i mai dă voie să iasă din captivitatea sa. Dacă acest soare 
are un satelit, o planetă, forța atractivă a planetei sau fluidul său captivant va avea o putere 
secundară faţă de soarele său. În fine, dacă acel soare are două sau mai multe planete, a doua 
planetă va avea fluidul atractiv de gradul trei, şi aşa mai departe până la cea din urmă planetă. 

Fiecare-planetă îşi are voinţa sa atractivă. Pe măsură ce planeta este mai depărtată de soare, 
puterea fluidului său atractiv este mai mare. Cea mai puternică voinţă atractivă o au planetele 
nevăzute încă de telescoapele astronomilor voştri. Odată ele aveau aceeaşi voință atractivă ca şi 
soarele din care s-au rupt. În decursul timpului s-a desfăcut din soare o cantitate mică de fluid- 
voinţă, atrasă de planete. Din acel moment ele s-au îndepărtat puţin de soarele lor, menţinându-se 
totuşi pe drumul lor eliptic, în jurul soarelui, până la o nouă acumulare de fluid, când iar se vor 
îndepărta. Prin urmare, în trecutul îndepărtat, la distanţe de miliarde de ani, soarele s-a fragmentat 
în planete, care de cum se năşteau şi fluidul lor atractiv se fortifica, se depărtau de părintele lor. 

Savanţii noştri ne spun că la o vreme, soarele nostru se va transforma într-o planetă şi după 
alte miliarde de ani va muri şi ea, ca orice alt corp ceresc. 

Iată, frate, cu ce fel de probleme ne ocupăm noi în Cer. Dacă divinul nostru Creator nu ne-ar 
fi oferit fericirea de a ne preocupa de creaţia Sa, cine s-ar mai ocupa, de ea? Omul trupesc, copleşit 
de preocupările sale materiale? Nu, ci noi care avem mijloace nenumărate pentru a o studia. 

Creatorul doreşte ca, în parte, aceste studii subtile şi altele de o mare abstracţie să fie 
împărtăşite unora din lumea voastră trupească. Cu alte cuvinte, să le umanizăm. Evident, prin forța 
lucrurilor, ele nu pot fi date oricui, deoarece premerg cu cel puţin un secol-două, majorităţii 
savanților de azi ai pământului. Ceea ce azi pare ficțiune şi absurditate, peste două-trei secole va fi 
foarte inteligibil, demonstrat şi verificat. Dar noi nu avem în vedere starea actuală a ştiinţei, ci 
facem cunoscute aceste probleme în vederea viitorului. Azi ele vor părea pură fantezie, pentru cei 
ce nu le pot cuprinde profunzimea, deoarece spiritul lor încă nu este pregătit să le asimileze, 
lipsindu-le al şaselea simţ, simţul spiritual. 

Prin comunicările noastre dorim să dezvoltăm simţul spiritual la cei care îl au în stare 
embrionară. Vrând-nevrând, evoluţia va face ca mişcarea spirituală să crească, spre fericirea şi 
norocul nostru, a celor ce vom veni la întrupare, devenind, la rândul nostru, propovăduitori înfocați 
ai lumii fluidice. 


Opera materializărilor 


Văzând marea deosebire de simţire şi cunoştinţe dintre voi şi noi, mă cuprinde o mâhnire, dar 
îmi revin, căci înțeleg legea progresului orânduită de Divinitate în lume. Totul începe cu neştiință Şi 
se termină cu atotştiință. 

Miliarde de ani au trebuit să treacă până ce ochii voştri să ajungă la starea actuală şi, cu 
ajutorul microscopului, să puteți vedea microbii. Existenţa acestor microorganisme a fost cunoscută 
de marii preoți inițiați egipteni, asirieni şi chinezi, însă era păstrată în secret, poporul neștiind nimic. 


Iniţiaţii nu au văzut aceste mici organisme - precum nici voi nu ne vedeți - dar sub conducerea 
noastră secretă, au aflat că multe din bolile omului sunt datorate acestor ființe foarte mici, invizibile 
omului trupesc. De asemenea, au aflat că aceste fiinţe sunt sub conducerea marilor noştri sfinți 
savanți, care la anumite momente le îndreaptă spre trupurile unor oameni, pentru a produce anumite 
efecte. 

Bolile sunt cunoscute de noi în însăşi cauzele lor. Medicina noastră este cu mult mai vastă 
decât a voastră. 

Noi studiem în. veşnicie, dar anumite cunoştinţe se predau la anumite momente, după gradul 
evolutiv al fiecăruia: celor mici - un fel de cunoştinţe, celor mai bătrâni - alt grad de cunoştinţe. 
Cuvintele evanghelice sunt aplicate şi la noi: „Uşile, uşile, să nu intre cei nechemaţi”, adică cei 
neajunşi la nivelul cerut pentru aflarea unor cunoştinţe. 

In lumea noastră inițierea se face prin comunicări mentale, prin grai mental. La noi se inițiază, 
nu se învață, pentru că învățământul nu este obligatoriu, ci este fericirea după care aleargă însetat 
duhul ajuns să simtă frumuseţea unui subiect. 

Voi consideraţi ca fiind materie numai ceea ce cade sub percepţia simţurilor voastre. Dar la 
aceste materii trebuie adăugate şi materiile percepute de simţurile noastre, ale oamenilor fluidici. 
Aşadar, în afară de materia aflată în stare solidă, lichidă şi gazoasă, mai există şi materia eterică sau 
fluidica, adică a patra stare a aceleiaşi materii. 

Această materie fluidica umple tot interiorul universului. Ea a provenit dintr-o materie şi mai 
fină, numită materia primă, materia primordială sau materia numărul unu, neîntâlnită în univers, ci 
numai în Sfera-Laborator sau Sfera divină. Întâi a fost materia primă, din ea s-a făcut materia 
fluidica, din aceasta - materia gazoasă, din ea a derivat materia lichidă, care printr-o condensare . şi 
mai accentuată a devenit materie solidă. Materia primă a trecut din grad în grad, printr-o serie 
nesfârşită de stări intermediare, până a ajuns materia grosolană a solidului. 

Pentru voi, şi anume pentru cei culți, nu există decât starea solidă, lichidă şi gazoasă. Pentru 
cei inculți există doar două stări: solidă şi lichidă. De unde să ştie omul simplu - sălbaticul din 
Africa sau iakutul din Asia - că mai există încă o a treia stare a materiei, starea gazoasă. Chiar voi, 
pe când eraţi copii nu ştiați de existența gazului. 

Din cele spuse mai sus, reiese că voi nu aveţi cunoştinţă de starea a patra a materiei, de starea 
fluidica, precum noi, cei din spațiile acestui univers, nu cunoaştem starea materiei prime, ea 
neexistând decât în Laboratorul divin. Voi, nu vedeţi fluidul din jurul pământului şi nu ne vedeţi 
nici pe noi. Pentru voi fluidul este inexistent, dar noi îl vedem, îl simțim şi constatăm că e destul de 
consistent. Eu mă simt pe mine şi constat că sunt mai tare decât fluidul din jurul pământului; corpul 
meu este mai dens decât apa fluidica în care viețuiesc şi mă mişc asemenea peştilor din apele 
voastre. 

La noi studiile se fac numai mental, şi se repetă, de miliarde de ani, celor ce doresc şi le 
merită. Din aceste cunoştinţe culese de mine, îţi dau şi ţie, frate iubit, cunoştinţe, ce vor părea foarte 
ciudate fraţilor tăi trupeşti. Eu îți dau ceea ce îmi permite gradul meu, destul de înalt în lumea 
eterică a Pământului, dar nu afirm că aceste învățături sunt definitive şi reprezintă ultimul cuvânt, ci 
spun: Aşa ştiu cu, la gradul meu de duh alb. 

De altfel, despre existența materiei eterice îţi pot vorbi toate duhurile, oricât de inferioare ar 
fi, pentru că toate o simt. Aşadar, spațiile interplanetare şi interstelare nu sunt goale, cum cred unii 
dintre savanții voştri, ci sunt pline de o materie în stare eterică. 

Dragă frate, milioane de frați duhuri mai mici, se află în sferele inferioare. Doritori de a afla şi 
ei arhitectura universului, mă întreabă: „Tată, luminătorul nostru, auzim pe fraţii noştri de jos, 
întrupaţi pe pământ, zicând că pământul stă în vid. Noi ştim că de Jur împrejurul planetei există un 
fluid, dar nu ne este lămurit cum de pământul, un corp mai dens decât eterul, pluteşte prin spațiu, în 
acest ocean de materie fluidica? Să fie atracţia stelelor, care îl atrag din toate părțile prin puterea 
gravitației lor, după cum afirmă savanții pământului?” 

Nu, fiii mei, teoria gravitației universale, emisă de fratele nostru Newton, e bună numai pentru 
cei întrupaţi. Ca terian, ca duh întrupat, Newton a uitat ceea ce cunoştea perfect ca duh spaţial. El 
ştia că globul pământesc pluteşte în mijlocul oceanului fluidic şi se mişcă în sânul acestui ocean ca 


şi peştele prin apă. Fiind format din particule vii, condensate până la starea solidă, acest glob e viu, 
are o viaţă a sa, neînţeleasă de voi, are un simţ şi o voință proprie. 

O, Doamne, cum să vă fac să puteţi concepe această viață? Pretutindeni e viață. Totul e făcut 
din viaţă. Totul e simţitor şi cu voinţă supusă din grad în grad voinţei superioare. Dacă n-ar fi astfel, 
pământul ar naviga la voia întâmplării şi noi am călători cu el de la un capăt la altul al acestui imens 
ocean fluidic, în care plutesc sutele de miliarde de corpuri cereşti. Fluidul universic este format din 
particule de viață supuse Voinţei supreme a Creatorului; prin urmare, El îşi impune Voința fluidului 
universic. Prin intermediul fluidului universic Tatăl creator îşi impune Voința asupra globului 
terestru conducându-l pe un anumit drum sau traiectorie. Fluidul universic, acest curent de materie 
eterică are o mişcare, o curgere într-un sens circular. 

Să luăm ca punct de observaţie sistemul nostru planetar, şi anume soarele. Fluidul universic 
curge în jurul soarelui. 

- Cum, luminătorule, nu se învârteşte pământul în jurul soarelui? 

- Nu, copii, pământul nu se învârteşte singur în jurul soarelui, ci fluidul universic care scaldă 
de jur împrejur soarele se învârteşte, curge în jurul soarelui şi în mişcarea sa târăşte şi globul 
terestru. Acest fluid curge continuu, se mişcă în jurul soarelui de miliarde de ani, de la crearea lui. 

La început era numai soarele şi fluidul din jurul său. Iniţial fluidul solar era mai dens, dar din 
cauza mişcării sale de rotaţie, s-a rarefiat din ce în ce mai mult. Când rarefierea a atins un anumit 
grad, s-a rupt din soare o bucată, din care s-a format apoi planeta noastră. Aşa au luat naştere, rând 
pe rând, şi celelalte planete desprinse din soare, datorită mişcării sale de rotație, provocată de 
mişcarea circulară a fluidului universic înconjurător. 

- Până unde se întinde atmosfera fluidica solară? 

- Până dincolo de ultima sa planetă, necunoscută de pământeni, pentru că n-au văzut-o încă cu 
telescoapele lor. 

Acum revin şi mă adresez ție, frate. După cum voi puteți trece un anumit corp din starea 
solidă în stare lichidă şi apoi gazoasă, tot astfel noi, cei ştiutori, putem supune voinţei noastre 
fluidul solar, trecându-l din concentrare în concentrare, până la starea gazoasă, lichidă sau solidă, 
prin toate stările materiei voastre terestre. 

Iarăşi sunt întrerupt: „învățătorule, cum de se face ziuă şi noapte pe pământ, dacă el este târât 
de fluidul din jurul sistemului solar?” 

Se face ziuă şi noapte pentru că în mişcarea sa de rotaţie în jurul soarelui, pământul mai face 
şi o a doua mişcare, de rotaţie în jurul axei sale, provocată de fluidul universic, care prin partea 
exterioară ~a mişcării circulare trage mai repede, iar prin partea interioară merge mai încet. Din 
inegalitatea acestor două forțe tangente - internă şi externă - s-a născut mişcarea de rotaţie proprie 
pământului, care a determinat ziua şi noaptea, succesiv, pe suprafaţa lui. La această cauză s-a mai 
adăugat încă un factor. La începutul creării sale, pământul cădea mereu spre periferia atmosferei 
fluidice solare. Din combinarea mişcării de îndepărtare a pământului de soare şi a mişcării circulare 
a fluidului solar s-a născut mişcarea de rotaţie a globului pământesc în jurul axei sale. 

Fluidul solar a fost şi este mai dens în apropierea soarelui, şi din ce în ce mai rar către 
periferia sa; adică particulele componente ale fluidului solar sunt mai apropiate în vecinătatea 
soarelui, şi mai depărtate între ele către periferia sferei fluidice solare. Această atmosferă eterică 
solară se termină dincolo de ultima sa planetă - cea dintâi ruptă din soare - pe o distanţă de milioane 
de kilometri. 

Azi, puterea de atracţie a soarelui nu-i permite pământului să se îndepărteze decât foarte 
puţin, cu câţiva centimetri în fiecare an. Cu trecerea timpului, materiile constitutive ale pământului 
s-au transformat, până au ajuns la starea actuală, atribuită de voi răcirii. Pe măsura îndepărtării de 
soare, compoziția şi starea materiei terestre se va schimba. În decurs de miliarde de ani, pământul s- 
a îndepărtat de locul său de origine, intrând într-un fluid solar din ce în ce mai rar, care a determinat 
toate prefacerile de pe suprafaţa sa. 

Omul trupesc a început studiul pământului de curând, şi nu a avut încă timpul să constate că el 
se îndepărtează de soare. Noi, care avem miliarde de ani în urma noastră, având ocazia şi putinţa să 


observăm globul în jurul căruia ne facem şcoala, cunoaştem acest fenomen, încă necunoscut 
astronomilor voştri. 

După cum în lumea voastră trupească un copil din clasele primare pune câte o întrebare de te 
miri cum i s-a născut în minte, tot astfel un duh tânăr m-a întrebat: „Domnule, pe când am fost şi eu 
om trupesc, am învăţat că doar un corp uşor se înalță. Cum se face că pământul - care e un corp greu 
- se înalță, se îndepărtează în atmosfera, solară?” 

Suntem obligați să răspundem duhului în a cărui minte s-a putut naşte o asemenea întrebare 
Ştiinţifică. Da, fiule, pământul se îndepărtează de soare sau se înalță în atmosfera lui fluidica, 
deoarece este atras de Sfera divină. Cu vremea, toate astrele au tendinţa de a porni sau cădea către 
Sfera divină, aflată în centrul sferei cosmosului. Aşadar, cu timpul, şi soarele nostru împreună cu 
toți puii săi va avea tendinţa de a cădea către Laboratorul divin. De acolo, din Sfera divină se 
exercită atracţia despre care a vorbit fostul pământean Newton, mare sfânt la noi în Cer. 

Un vapor de zeci de mii de tone pluteşte pe apa oceanului. De ce? Pentru că - ai să zici - e 
construit ca să plutească. Ei bine, şi pământul este astfel construit ca el să plutească pe linia hotărâtă 
de Cel Atotputernic, deoarece el posedă, condensat în interiorul său, fluid solar. 

După această lungă introducere, răspund şi la întrebarea ta: „Ce este o materializare?” 
Materializarea este un studiu făcut de savanții Cerurilor noastre, cu fluidul solar, aflat în jurul 
nostru, în chiar atmosfera voastră, pătrunzând globul pământesc până în centrul său. 

Savanţii noştri lucrează cu acest fluid, căutând să-l treacă prin toate stările fizice ale 
pământului' gazoasă, lichidă şi solidă. Una din numeroasele lor studii şi experienţe este creația. Ei 
se trudesc să afle cum a creat Divinitatea, din această materie subtilă, omul, animalul şi planta. 
Vrând-nevrând ei ajung astfel să facă materializări. Materializarea este un capitol important din 
studiile savanților cereşti. Deoarece aceste studii nu se pot finaliza în Cer, savanții cereşti coboară la 
suprafața pământului, formează un cerc de frați trupeşti, oameni morali şi intelectuali, aduc în 
mijlocul lor un medium superior, anume pregătit de la naştere pentru această înaltă misiune 
cerească, şi impunând anumite condiţii, îşi încep experienţele care îi vor duce la ştiinţa creaţiei. 

Aşadar, pentru asemenea operaţii foarte rare se cer trei factori: savanţi cereşti, un medium de 
materializare şi un cerc select format din oameni puri, evoluați şi culți. 

Savanţii cereşti fac aceste experienţe pentru că le sunt necesare, şi nu de dragul de-a uimi 
pământenii. În antichitate, experienţele se făceau numai în sânul cercului marilor iniţiaţi. Acum 
20.000 de ani exista în spaţiul din jurul pământului o pleiadă de mari savanţi, dintre care s-au 
întrupat în Egipt, constituind, rând pe rând casta marilor preoți, iniţiaţi în tainele cereşti. Unii erau 
în spațiu şi alții întrupaţi pe pământ. Cei de sus, împreună cu cei de jos, făceau experiențe privite 
din două puncte de vedere, uman-trupesc şi uman-spiritual. Aceşti mari savanți cereşti au 
experimentat şi făcut studii pe pământ aproximativ 12.000 de ani. Ei se schimbau cu rândul, când 
unii erau sus, ceilalți erau întrupaţi Jos, şi invers. Casta marilor preoți a dobândit un caracter religios 
pentru a nu avea acces oricine la ea şi apoi au ierarhizat-o. Pentru ca tainele aflate de la cei de sus să 
nu fie divulgate, inițiatul depunea un jurământ, acceptând mai degrabă să moară decât să destăinuie 
cele comunicate de sus. Tăinuirea acestor experienţe şi comunicări nu era dictată de vreun scop 
egoist, ci pentru că ştiinţa cerească, împărtăşită prin viu grai celor nepregătiţi, s-ar fi deformat. 
Duhul inferior - întrupat sau neîntrupat - neputând, datorită nivelului său de evoluţie, să cuprindă 
adâncul tuturor lucrurilor, interpretează conform limitelor sale ceea ce nu înțelege şi astfel, 
transmițându-se mai departe, fondul prim al informaţiei s-ar fi deformat, până ce nu ar mai fi 
corespuns adevărului. Vă dau un exemplu simplu şi comun. Omul de la ţară a auzit de „automobil”, 
dar el necunoscând la început înţelesul acestui cuvânt, l-a transformat în „motomobil”. Tot aşa cu 
orice idee: omul simplu o schimonoseşte ori o înlocuieşte cu alta. Fiind necesar să se dea omului 
pământesc sau ceresc anumite cunoştinţe, evoluţia duhului este reprezentată prin clase sau grade, 
avându-se ca punct de plecare moralitatea şi intelectualitatea. 

Pentru a-şi face studiile, marii savanţi ai Cerului acestui glob au creat în anumite locuri - 
India, Tibet, Egipt - nuclee de iniţiaţi, pentru ca prin ei şi cu ajutorul lor să-şi facă experienţele, iar 
lumea superioară a Pământului să nu rămână fără această ştiinţă cerească, altfel pierdută. 


Dar după ce şi-au terminat studiile, savanții cereşti au părăsit planeta noastră. De la plecarea 
lor, religiile şi castele organizate de ei au decăzut, iar iniţieri nu s-au mai făcut, deoarece în locul 
celor plecaţi, casta preoțească a fost ocupată de duhuri mai puțin ştiutoare. De asemenea, numărul 
mediumilor s-a redus, până au dispărut şi ei, pentru că, pe de o parte, erau întreţinuţi complet de 
casta preoților, iar pe de alta, Pământul nu mai avea savanţi cereşti care să cunoască mediumizarea 
vehicolelor unui om, pentru a face din el un bun instrument pentru studiile lor. Treptat, omenirea a 
decăzut tot mai mult în abisul neştiinței şi mai ales al imoralității. 

Aşa s-au scurs veacurile, până a reapărut marele Christ, aducând în lume vechile cunoştinţe 
ale savanților de acum 20-25 mii de ani, formând o religie, care - aparent - nu are la bază ştiinţa, ci 
numai iubirea, anihilând oarecum pornirea duhurilor inferioare spre bestialitate. De atunci au trecut 
veacuri, şi pe baza dragostei Lui, omenirea a ajuns la civilizaţia de azi, strălucitoare mai mult în 
domeniul material, pământesc, pe când în cel moral este în regres față de primele veacuri ale 
creştinismului. 

Acum în spaţiu se află din nou cete de mari savanți, cărora le puteți da numele de Glasul 
Adevărului. Ei doresc să refacă studiile răspândite de cei plecaţi acum zece mii de ani. Aceşti 
savanţi au început să reia combinaţiile fluidului solar cu materia solidă, lichidă şi gazoasă a acestui 
glob, dând naştere la fenomene neînţelese, necuprinse încă de voi, oameni trupeşti. În acest scop, 
aproximativ de o sută de ani încoace, unii dintre ei s-au şi întrupat, întemeind o ştiinţă nouă, în 
definitiv veche de când se află omul pe acest pământ, ştiinţa numită spiritism. 

În general, lumea crede că spiritismul constă în mijlocul de a comunica cu omul ceresc, ceea 
ce nu este exact. Noi, oamenii fluidici, nu avem nevoie să comunicăm cu voi, nu avem nevoie să 
încredințăm lumea terestră de existenţa noastră, deoarece noaptea duhurile întrupate sunt şi ele ceea 
ce suntem şi noi. În scopul avansării cunoştinţelor noastre, avem nevoie de experienţe terestre, 
imposibil de realizat fără intervenția oamenilor întrupaţi, care, prin simţurile lor trupeşti - simțuri 
dezbrăcate de corpul nostru fluidic - au posibilitatea de a fi impresionați de materii terestre. Aşadar 
spațialul sau duhul, în dorinţa de a se cultiva, are nevoie de instrumentul trupesc al pământeanului. 
Spaţialul îşi formează concluziile din concluziile pământeanului, când asistă la anumite fenomene 
spirituale, în special cele de materializări. 

Există o mare deosebire între viața actuală a omenirii şi cea de acum 20.000 de ani, căci pe 
când atunci era neapărată nevoie de o formă de religie, de o castă, care să cuprindă o întreagă serie 
de inițiați, acum - datorită civilizației, moralei creştine şi ştiinţei terestre - nu mai sunt necesare 
studiile noastre de religie şi castele. Va fi însă nevoie de inițiați. 

În acest scop s-au întrupat! noii savanți cereşti sosiți pe acest glob, punând bazele ştiinţifice 
ale noii ştiinţe spiritualiste, şi astfel cunoştinţele lumii noastre împânzesc azi pământul. 

Lumea cerească doreşte să îndrume lumea terestră, profitând de datele şi descoperirile ştiinţei. 
Noi nu mai suntem preocupaţi să facem din preoții pământului colaboratorii noştri, ci avem nevoie 
de savanții pământului, care sub prisma cunoştinţelor pământeşti, să studieze cele cereşti. Iată de ce 
noi acum optăm pentru intelectuali laici, propagatorii noii ştiinţe cereşti - ştiinţa revelată - denumită 
de unii metapsihism. Din cele expuse se înțelege că nu atât lumea terestră are nevoie de aceste 
experimente cereşti, eât mai ales lumea spaţială, obligată să-şi facă experienţele fără de care 
entitățile spirituale ar rămâne doar teoreticieni. Combinările fluidice au produs levitația unor corpuri 
- fără intervenţia omului trupesc, formarea de fantome, scrieri fără condei, materializări etc. 

Cât timp vor sta aceşti savanţi cereşti în preajma pământului şi vor radia din cunoştinţele lor, 
omenirea va progresa din ce în ce mai mult, acumulând, asimilând şi publicând aceste cunoştinţe. 

Toate invențiile de o sută de ani încoace sunt date omenirii de aceşti savanţi cereşti, întrupaţi 
ca orice om. 

Am terminat, iubite frate, cu subiectul de azi. Înainte de-a mă înălța în sferele luminii şi ale 
armoniei să mulțumim Divinităţii Creatoare. Să mulțumim Fiului Său solar, Guvernatorul nostru. 


In fine, să mulțumim înalților savanți care ne-au admis ca auxiliari ai lor. La lumina lor ne 
vom adăpa şi noi două mii de ani, când, agonisind destul capital, vom părăsi această planetă, pentru 
o alta, unde ne vom continua studiile. 


Producerea sunetelor şi vorbirii directe a duhurilor 


Sunetele şi vorbirea sonoră a omului trupesc le producem cu oarecare greutate. Sunetele 
produse de duhuri imită pe cele de clopoței, lanţuri, butoaie rostogolite etc, iar vorbirea sonoră este 
întocmai ca şi a voastră trupească. 

Am spus că în jurul pământului, ca şi al tuturor planetelor şi sorilor, se află materia eterică, în 
diferite grade de condensare. Între aceste eteruri sau fluide există şi cel numit de voi electricitate. 

Generatoarele voastre electrice absorb fluidul electric, îl condensează şi trimit mai departe, pe 
conductori electrici. El curge pe firul electric, pe deasupra firului şi prin toți porii săi, ca şi apa într- 
un canal, cu o viteză de 300.000 kilometri pe secundă. Din nefericire pentru voi, dar şi pentru noi, 
nu aveţi încă un aparat de analizat natura fluidului electric. 

Materiile eterice ce umplu interiorul universului le vom numi azed, ele fiind un complex de 
eteruri de diferite calităţi şi densități; fluide care încep cu a şi se termină cu zed. Fiecare fel de fluid 
are o anumită însușire, şi aplicaţii diferite în viaţa noastră spațială. 

Materia azedică înveleşte soarele, formându-i corpul fluidic. Acest corp azedic are inteligență, 
voinţă şi o memorie proprie, mecanică, automată, care reproduce în mod inconştient ceea ce s-a 
imprimat pe ea, asemenea unui suport magnetic. Aşadar, materia azedică are proprietatea de a reține 
ideile emise de cineva şi de a le reproduce apoi ca o placă de gramofon. 

Eul nostru cel mai intim este o scânteie foarte mică. Scânteia divină este partea noastră 
esenţială, cea care cugetă şi voieşte. Împrejurul ei există o serie de eteruri, adică avem azedul 
nostru, care împreună cu scânteia divină formează duhul. În studiile noastre am constatat că materia 
azedică a corpului nostru spiritual are însuşirea de a fi imprimabilă de ideile, gesturile şi acțiunile 
noastre, că Şi ea are inteligența, memoria şi voinţa ei. Dar, această voinţă este anihilată sau robită 
voinţei eului, a scânteii. Aşadar există o deosebire între scânteie şi corpul spiritual format din 
materie azedică, pentru că scânteia are voinţă, memorie şi inteligență superioară. Scânteia divină 
cugetă la înaltele probleme ale creațiilor, pe când materia azedică din jurul ei are o cugetare 
comună. Materia care formează scânteia divină nu se află printre stele şi planete, în spațiile siderale, 
ci numai în Sfera divină, unde a fost creată. 

Din cele expuse, reiese că materia azedică are o voinţă oarbă, o inteligență slabă şi o memorie 
inconştientă, oarecum mecanică. 

Eu, ființă azedică, trăiesc într-o apă azedică şi totuşi nu mă topesc în ea; sunt ca şi gheaţa, 
sunt un aisberg plutitor prin oceanul azedic al spațiilor. 

Noi, duhurile ne-am întrebat adesea: „La ce-o fi făcut Creatorul această materie azedică, cu un 
rudiment de inteligență, voință şi memorie?” Iar judecata ne-a dat răspunsul că divinul nostru Tată a 
vrut să mai aibă un instrument, între multe altele, prin care să conducă lumea. 

În studiile noastre, am constatat că tot ce facem, gândim şi vorbim se imprimă în această 
materie azedică. Dar ceea ce este mai curios e că la fel se petrece şi cu vorbirea, gândirea şi acţiunea 
voastră, căci şi ele se înregistrează în memoria materiei azedice. Am constatat că pe când noi avem 
o voință exprimată prin fiber arbitru, materia azedică - deşi are o voinţă - nu are o conducere proprie 
şi deci un liber arbitru. Vi se pare o situaţie ciudată, dar acesta este adevărul. Materia azedică 
reproduce în veci, în virtutea voinţei şi mai ales a memoriei, ceea ce s-a imprimat pe ea. 

Materia azedică joacă un rol hotărâtor în existența noastră, servind ca hrană materială corpului 
nostru şi hrană intelectuală sufletului nostru. 

Am spus că avem memoria noastră azedică şi putem citi în ea. Dar, ca să fiu mai sigur întreb 
şi pe vecinul meu; totuşi, câteodată fiind tentat să mă îndoiesc de spusele lui, dobândesc o 
convingere deplină citind cele dorite în materia azedică înconjurătoare, în care plutesc. Pentru a citi 
în ea, trebuie să o pun în mişcare, în vibrație. Vibraţia ei, într-un anumit mod, dă naştere la una din 


multele „minuni” ale Cerurilor: fără să fie o ființă inteligentă ca mine, materia azedică vorbeşte, 
produce o voce, o vorbire identică cu a mea, dar care nu este decât o reproducere mecanică, un 
răspuns scurt, inconştient, diferit de răspunsul variabil şi inteligent al unui frate spațial. 

Cum să fac să mă înțelegeți mai uşor? Vă dau un exemplu. Pentru ca lumea duhurilor acestei 
planete să înveţe, să memoreze un Ordin divin, Guvernatorul Pământului gândeşte puternic, şi tot ce 
a gândit s-a imprimat în azedul din jurul pământului. După aceea, Guvernatorul suprem al globului 
terestru pune în vibrație acest azed, aşa cum înțelepciunea Lui ştie să o facă. Din acest moment o 
voce, ca un ecou general, răsună de jur împrejurul pământului: „Domnul Domnilor a ordonat prima 
Sa poruncă «Să nu ucideţi» căci cel ce va ucide îşi va lua pedeapsa prin mine, azedică şi puternica 
Lui materie, în care voi trăiţi.” 

Aceste cuvinte se repetă mereu iar duhurile le aud şi sunt cuprinse de obsesie, transformată în 
interiorul lor într-o conştiinţă puternică şi vie că nu e bine să ucizi, că Voința Tatălui ceresc este să 
nu ucizi. 

Noi, duhurile superioare ale Pământului, citim în această uriaşă carte a Divinităţii, Biblia 
cerurilor, ceea ce mai marii noştri au gândit sau propovăduit cândva. Această carte veşnică, istorică 
a omenirii, îmi va reproduce oricând, dacă voi şti să o pun în vibraţie - asemenea unei plăci de 
gramofon - aspecte din viața unui om, anumite evenimente din istoria unui popor sau ordine ale 
ierarhilor mei superiori. 

Să presupunem că un spirit superior, asemenea unui răzvrătit de la voi, ar striga către cele 
patru puncte cardinale: „Nu e adevărat că există un Dumnezeu”. Fiind un spirit de grad superior, 
cuvintele sale vor avea autoritate în lumea duhurilor mai mici. Pentru ca ideile sale să nu aibă 
trecere în lumea duhurilor mai mici, Guvernatorul Pământului comunică iar materia azedică 
înregistrează şi apoi reproduce: „Adevăr vă spun, Eu, Domnul vostru Creator exist şi am existat din 
veacul veacurilor”. 

Ecoul acesta răsună şi se repetă până când sugestia puternică se va săpa adânc în scânteia lor 
divină, până când nici un duh nu se va mai îndoi, şi nu va mai da ascultare celui răzvrătit în contra 
Tatălui. Răzvrătitul rămâne o unitate combătută mereu de materia azedică, instrumentul Divinităţii. 

Acum revin la întrebarea ta: Cum producem noi, duhurile, vorbire directă, trupească, 
asemănătoare cu a voastră, deşi nu avem plămâni, laringe, limbă etc. 

Mai întâi trebuie să ştiţi că noi producem foarte rar asemenea fenomene, fiindu-ne interzis de 
mai marii Cerurilor, pentru a nu speria oamenii. Dar când avem învoire sau când duhurile 
inferioare, din ignoranţa faptei, o fac fără învoire, fenomenul se produce astfel. Noi, duhurile, 
vorbim. Vorbirea noastră este psihică, perceptibilă numai între noi duhurile. Dar dacă eu, duh, vreau 
să determin pe oamenii trupeşti să-mi audă graiul, vorbesc în limba lor şi materia azedică o 
înregistrează. Dar cum vorbirea mea e puternică, materia azedică vibrează şi reproduce vorbele 
mele. Această vibraţie pune în mişcare aerul din camera unde am dorit să mi se asculte graiul, şi cei 
din odaia aceea aud vibrații sonore care reproduc aidoma vorbirea mea psihică, şi totuşi cu un 
caracter uman trupesc. Astfel răsună în acea cameră o vorbire omenească, produsă de o ființă 
invizibilă, de un duh, şi nu de un om trupesc. Ea se produce în anumite cercuri cunoscătoare, şi, nu 
oricărui om, care de spaimă ar cădea mort. lată de ce asemenea fenomene sunt pedepsite cu grele 
suferinţe cereşti, dacă sunt produse fără învoire specială. 

De asemenea se pot provoca şi diferite zgomote. Însă producerea acestor sunete se bazează pe 
principiul tunetelor din natură. 

Materia azedică este bărbat-femeie, adică hermafrodită; nu este nici pozitivă, nici negativă, ci 
este neutră. Ea este o materie vie, cu voință, memorie şi o inteligență foarte redusă, fiind maleabilă 
şi influențabilă. Prin puterea voinţei mele, pot să-i desfac forțele electrice şi apoi să combin materia 
pozitivă cu cea negativă, adică să fac un fulger psihic, vizibil numai duhurilor, dar care va zgudui 
aerul unei încăperi producând un mic tunet sau zgomot, perceput de voi, oameni trupești. 

Înainte de a arăta cum se face această desfacere şi combinare electrică, deschid o paranteză. 
Noi nu auzim vorbirea voastră sub formă de unde sonore. Noi auzim doar ideile care formează 
miezul undelor voastre sonore. Vocea, timbrul vocii voastre, ne este necunoscut. Noi auzim 
vorbirea voastră psihică, pe care o produceţi când vorbiţi, pentru că vorbirea cuprinde idei, cugetări 


imprimate în materia azedică înconjurătoare. Dacă azedicului ce a înregistrat gândirea voastră i-aţi 
putea da o anumită direcţie, aţi realiza fenomenul numit telepatie sau vorbirea la distanță cu un 
altul, numai prin calea gândului. Închid această paranteză, dar deschid alta. 

Am mai spus că duhurile nu au sex ca voi, şi totuşi sunt de două feluri: masculine şi feminine, 
sau, ca nu care cumva să vă fugă gândul la sexualitate, unele sunt încărcate mai mult cu electricitate 
pozitivă şi altele au în corpul lor azedic mai mult electricitate negativă. Dacă două duhuri cu 
electricități contrarii împărtăşesc aceleaşi idei, au aceeaşi evoluţie şi sunt oarecum asemănător 
organizate, ele se simpatizează, se iubesc. Această iubire constă în alipirea trupurilor lor azedice şi 
producerea unui schimb de electricitate între ele. Schimbul acesta produce un sentiment de o 
nespusă plăcere, o îmbătare şi fericire negrăită. 

Omul spaţial feminin se hrăneşte, absoarbe în corpul său azedic numai electricitate negativă, 
iar duhul masculin se hrăneşte numai cu electricitate pozitivă. Dar azedicul din spațiu, în starea lui 
normală, este neutru şi în această stare nu-i este de nici un folos duhului. 

Ei, atunci cum procedează un duh ca să-şi procure azedicul necesar? lată cum. Eu am corpul 
meu azedic. Scânteia divină, eul meu gândeşte. Gândurile sau şirul ideilor mele produc unde; corpul 
meu spiritual fiind masculin, prin acest proces mă descarc de electricitatea mea pozitivă care 
transportă gândirea mea prin spaţiu. Atunci, corpul meu azedic slăbeşte în putere şi trebuie să-l 
refac, pentru a putea gândi mai departe. În acest scop, mă hrănesc, absorb în mine materia azedică 
din mediul înconjurător. O dată absorbit, îl desfac în două, în pozitiv - pe care îl rețin, şi în negativ - 
pe care trebuie să-l elimin. Dar descărcarea electricităţii negative ar produce o perturbare în 
azedicul neutru din jurul meu, s-ar produce mici fulgere - asemenea fulgerelor voastre din natură, şi 
zgomote psihice, care ar tulbura gândirea duhurilor din jurul meu, leproşându-mi-se că suni un 
nepriceput un nepoliticos, 

Dar soseşte momentul când sunt prea plin de electricitate negativă. Cum fac să mă descarc? 
Pe un spaţial feminin - o surioară, ați zice voi - cu care mă împac la idei, îl rog să ne unim, să ne 
alipim corpurile spirituale. Această alipire fiind făcută, mă despart de negativul meu iar duhul 
feminin elimină prisosul său pozitiv. Acest schimb ne produce o sensibilitate de o fericire divină. 
Când vrem să producem anumite sunete sau zgomote - ciocănituri, trosnituri, fâsâituri etc. - 
procedăm astfel. Se întrunesc mai multe duhuri, de obicei cele inferioare, care au corpul mai 
grosolan, mai apropiat de dublul vostru vital. Ele având aceeaşi încărcătură electrică, se descarcă 
direct în azed şi produc o vibraţie puternică, punând la rândul său în mişcare aerul din cameră ori 
mobila unde s-a produs descărcarea. Uneori aceste sunete sunt făcute intenționat, pentru a atrage 
atenţia omului, alteori, pentru a se distra pe contul lui, ori în scop de studiu, pentru a vedea efectele 
descărcării lor electrice. 

Tot prin intermediul electricității se pot produce şi mişcări de obiecte - masă, scaun - care se 
ridică sau se plimbă singure, fără intervenţia nimănui - vorba vine - căci în aceste împrejurări, unul 
din asistenţi, mediumul, este un instrument, conştient sau inconştient. Să presupunem că mediumul 
este femeie. Atunci toate duhurile feminine din acea cameră sau casă se descarcă de electricitatea 
lor pozitivă în medium. În acelaşi timp, toate duhurile masculine se descarcă de electricitatea lor 
negativă în azedicul neutru dintr-o mobilă oarecare. Nu se încarcă mediumul cu prea multă 
electricitate pozitivă, pentru că vătămarea dublului fluidic poate provoca moartea trupului. Acum, 
mediumul devenind un puternic magnet pozitiv, atrage cu putere către sine, mobila încărcată cu 
electricitate negativă. Dacă doresc ca obiectul să se îndepărteze, duhurile încarcă mobila cu 
electricitatea predominantă a mediumului. 

Se poate produce o descărcare electrică între electricitatea mediumului şi cea acumulată într-o 
mobilă şi în acest caz se produce în mobilă un zgomot oarecare, fără să se producă mişcare. Tot 
graţie electricității bipolare, se pot produce vibrații atât de puternice încât zidurile se clatină ca de 
un cutremur, parchetul se ondulează, ferestrele se închid şi deschid de la sine etc. 

Voi nu vă daţi seama ce precauţii luăm pentru evitarea îmbolnăvirii persoanei de care ne 
servim ca medium, în producerea acestor fenomene, căci suntem responsabili de îmbolnăvirea ei şi 
vom suferi consecințele. 


O mare dificultate întâmpinăm şi la încărcarea obiectului pe care vrem să-l mişcăm de la un 
loc la altul. În acest scop procedăm astfel. Eu, duh masculin, mă aşez la un capăt al obiectului de 
încărcat, iar un alt duh, feminin, se aşează la capătul opus. Apoi ne descărcăm de surplusul nostru 
electric. Din combinarea electricităţilor de sens contrar se nasc, în acel obiect, fulgere psihice - 
invizibile vouă - care alungă din acel obiect azedicul său neutru. După aceea, ne aşezăm mai multe 
duhuri de acelaşi fel şi încărcăm obiectul cu electricitate pozitivă ori negativă, după cum ne este 
intenţia. Verificarea se face astfel: dacă se va alipi de obiect un duh de polaritate contrară, va simţi o 
mare plăcere. După ce am încărcat o masă, un scaun, un condei etc., încărcăm mediumul, care se 
supune conştient, sau îl alegem şi îl încărcăm fără ca el să ştie. Repet: mediumul va fi încărcat cu 
electricitate contrară naturii sale; dacă este femeie - cu electricitate pozitivă, dacă este bărbat -cu 
electricitate negativă. Obiectul îl încărcăm cu electricitate pozitivă sau negativă, în funcţie de 
medium şi de intenţia noastră de a îndepărta sau apropia obiectul de medium. 

În fine, tot prin intermediul electricităţii putem face levitaţii de obiecte şi chiar levitarea 
mediumului. În acest caz, creăm o sferă din fluid electric de o anumită polaritate, iar obiectul sau 
mediumul îl încărcăm cu electricitate de sens contrar. Sfera sau globul fiind fixat de noi în spațiul 
camerei şi având o mare forță atractivă, ridică obiectul sau mediumul către el. Se cere ca azedicul 
din cameră să fie liniştit, motiv pentru care, în timpul acestor experienţe asistenții nu trebuie să se 
mişte din locurile lor, pentru că aerul va mişca azedicul, îngreunând sau împiedicând producerea 
acestor fenomene. 

Levitaţia făcută într-un loc deschis şi la mari distanţe este diferită, are un alt mecanism, fiind 
opera directă a entităților spirituale. Dar despre acest fenomen voi vorbi altă dată. 


Păzirea legilor aduce fericire, încălcarea lor — nefericire 


Dragă frate, vrei să ştii dacă este adevărată părerea unor ocultişti care susțin că divinul Tată 
ne-a creat şi aşezat în raiul Său, unde să evoluăm şi să-L ajutăm în creaţiile Sale viitoare. Dar, la o 
vreme, unii din noi crezându-ne puternici şi atotştiutori, am căutat să ne dezrobim de sub ascultarea 
Lui. Acest păcat spiritual ne-a făcut să cădem în materie şi, în loc de evoluție pur spirituală, am fost 
sortiți la o evoluţie prin forme umane. 

Iţi răspund că această părere este absolut falsă. Nu există două feluri de evoluții: una în Sfera 
divină şi alta în sfera creată. Creatorul nu are două măsuri, două metode; El conduce totul după un 
singur plan. Tatăl nu face excepții, El este unic şi legile Sale sunt unice. Nici o abatere nu este 
permisă de la legile Sale, care sunt fatale. 

Deşi Tatăl are deplină libertate de voinţă, totuşi El nu hotărăşte o lege în mod arbitrar, din 
voinţa Sa suverană, ci o extrage dintr-o experienţă. Cu toate că eu sunt copilul Său, chiar dacă sunt 
un candidat la Divinitate, totuşi nu pot să lucrez asupra materiei din jurul meu, din care să trag o 
concluzie sau lege, precum o face Tatăl meu, pentru că materia din sfera creată este o materie 
compusă, pe când cea din Laboratorul Său divin este liberă şi simplă. 

Aşadar, în virtutea liberului meu arbitru, nu pot să fac experiențe decât cu materia de aici, din 
jurul pământului, şi nu pentru a scoate o lege, ci numai pentru a extrage învăţăminte. Tatăl ceresc a 
creat materiile de tot felul pornind de la simplu la compus. Eu, din contră, în studiile mele sunt 
nevoit să pornesc de la compus la simplu, să analizez materia sintetizată. 

Mai-marii noştri de aici ne spun că Sfera divină este plină numai de particule simple, de 
materie aflată în prima ei stare şi că acolo nu se fac decât diverse combinaţii ale acestor particule 
libere. 

Imediat ce Tatăl a creat o materie compusă, o trimite în sfera creată. Prin urmare, orice fel de 
materie întâlnită în univers este materie compusă. Chiar fluidul cel mai simplu e o asociaţie de 
particule şi nu o materie simplă. 

Dorind să cunosc cum a creat Tatăl această materie compusă, fie ea chiar şi fluidul cel mai 
simplu, sunt silit să-l desfac, să-i analizez elementele componente. Dar făcând această operaţie - 
inversă celei făptuită de Creator - încalc legea Lui, îmi atrag răspunderea Legii divine, fatale, care 


glăsuieşte răspicat: ,„ Cel ce strică ceea ce Eu am creat, acela va suferi”. Da, ştiu că prin opera mea 
produc o perturbare sau anarhizare în materia divină; cu toate acestea, în dorinţa de a mă instrui şi 
în virtutea liberului meu arbitru, caut să o descompun în particulele sale primare, să o desfac în 
elementele inițiale din care a fost compusă. 

Noi, duhurile ajunse la gradul de a şti să facem asemenea experienţe înalte de fizică şi chimie 
cerească, am reuşit să aflăm cum a făcut Tatăl materia compusă în Laboratorul Său. Dar cu această 
ocazie am constatat un fapt nou: imediat ce materia compusă a fost descompusă, se adună şi se 
recompune la loc, în mod automat, grație legii, grație memoriei ce o are de-a reveni la starea dată de 
Creator. 

Ca să studiez materiile din universul creat, nu-mi rămâne decât să mă întrupez. Cum materia 
trupului este vie şi sensibilă, toată sensibilitatea ei îmi va fi transmisă şi mie, duhului. Ca spirit, voi 
înregistra orice experiență suferită de trupul meu, şi voi învăţa o lecţie. Dacă îmi rup un picior, îmi 
ard o mână, îmi îmbolnăvesc un organ intern, cu alte cuvinte orice i se va întâmpla trupului meu, 
voi învăţa o lecţie nouă, înscrisă în spirit. De asemenea experienţe are nevoie orice spirit, dacă vrea 
să evolueze, dar toate cer durere. De la materia cea mai densă a trupului meu voi trece la experienţe 
cu materia corpului meu fluidic şi, treptat, Ta fluidele cele mai simple din natură. Am plecat de la 
compus şi am ajuns la simplu. 

Materia primă, simplă, din Laborator, a fost şi este mereu lucrată de Tatăl nostru Creator, care 
are un corp simplu şi unic. Din această materie unică ne-a făcut Creatorul şi pe noi, dar pe când 
Tatăl este format din trei particule sferice, alăturate una de alta, pe noi ne-a făcut tot din trei sfere, 
dar le-a lipit una de alta. O particulă de voință, una de memorie şi alta de inteligență. 

Prin urmare, scânteia mea este o inteligență creatoare, o voință mobilizatoare şi o memorie 
înregistratoare. 

Pentru a crea materia, divinul Creator pune în joc Voința Sa şi combină în fel şi fel de chipuri 
particulele libere din Laborator, precum şi rezultatele lor. 

Ca să ajung şi eu din spirit simplu un Lucrător divin, ca şi Cei aflați în Laborator, trebuie să 
devin aidoma Divinităţii, adică cu cele trei particule - voinţă, inteligență şi memorie - alăturate. 
Tatăl este unic, adică o singură ființă, nu trei sfere lipite, ci trei sfere una lângă alta. Divinii Săi 
Lucrători sunt şi ei formaţi tot din trei sfere alăturate. Nici marele nostru Guvernator solar nu este 
format din trei sfere alăturate, ci tot din trei sfere într-una, alipite, ca şi la mine. 

Lumea Laboratorului este formată dintr-o infinitate de Lucrători divini, care, sub ordinele 
Tatălui, pregătesc din materia primă materiile compuse, trimise apoi în sferele create pentru a forma 
sori, comete şi planete. 

Prima mea particulă este inteligenţa, prin care raționez, judec, ea fiind producătoare de idei. 
Când inteligenţa mea nu funcţionează, nu produc nici o idee. Ideile se arată sub formă de lumini sau 
fulgere electrice extrem de mici. Scânteile, fulgerele fiind idei, inteligenţa mea se descarcă de 
electricitatea pe care o posedă. Cu alte cuvinte, ideile sunt foiţe electrice. Dar să nu confundați 
electricitatea voastră casnică cu electricitatea ideilor emise de inteligenţa unui duh. 

Din momentul în care cuget, când inteligența mea lucrează, emit idei, adică proiectez din 
scânteia mea fulgere electrice. Dar tot cugetând, emițând idei, eu ar trebui să mor. Nu se întâmplă 
acest fenomen, pentru că în aceeaşi măsură în care emit, absorb particule-idei din spațiu. 

Ideile mele nu le proiectez la întâmplare, ci, când judec, de regulă le dau o direcţie către un 
spirit prieten. El ascultând, primeşte în sânul său particulele de inteligență, fulgerele electrice emise 
de mine, le înțelege şi apoi îmi răspunde. La rândul său, „vorbind” şi el, sejdescarcă de forțele sale 
electrice, care vin spre mine, intră în mine şi astfel mă încarce din nou. În acest fel se menţine 
echilibrul corpului meu. 

Există cazuri când emit o serie de idei de ordin general, fără o destinaţie personală. În acest 
caz, ideile ies din corpul meu duhual, izbesc fluidul din mediul în care trăiesc, produc în el unde şi 
prin aceste unde se răspândesc. În acest caz ideile se răspândesc sub formă de raze. Dar spaţiul fiind 
plin de asemenea particule-idei, le absorb şi-mi refac corpul meu inteligență. 

Inteligența cunoaşte legile divine, deoarece acestea au fost înscrise, în linii generale, în 
materia-memorie a spiritului. Nefiind raționalizate de inteligență ele se numesc instinctuale. 


Materia-memorie este un fluid universic unde se întipăresc toate experiențele Divinităţii. Eu 
fiind alcătuit din inteligență sau viaţă vie, din voinţă producătoare de mişcare şi din memorie - tipar 
divin sau carte veşnică, îmi menţin forma dată de Părintele meu. 

Eu funcționez astfel: inteligența propune, apoi memoria dispune, după care intervine voința, 
fransformându-mi ideile interioare în fapt. De exemplu, inteligenţa mea spune: Ucide! a doua parte 
a fiinţei mele - memoria - spune: Tatăl, legea Lui nu permite crima! Iar la urmă intervine voinţa sau 
liberul meu arbitru care hotărăşte să fac sau nu acel fapt. Din armonizarea sau nearmonizarea 
acestor trei factori, independent unul de altul, se naşte concluzia: fericire sau nefericire. Într-adevăr, 
în cazul când concluzia va fi conformă cu legea, va urma fericirea mea interioară, iar dacă va fi în 
contradicție cu legea, voi simţi o nefericire. 

Instinctiv, memoria ştie că uciderea - sau alt comandament - este oprită. Chiar în memoria 
celui mai înapoiat sălbatic se află instinctul de a nu ucide, şi totuşi canibalul este forțat de 
necesitatea fizică - foamea - să ucidă. În interiorul său adânc are teama instinctivă de a ucide şi 
numai foamea neînduplecată îl face să calce ceea ce conştiinţa lui interioară îi recomandă să nu 
facă. 

Păzirea legilor divine aduce după sine fericire, iar încălcarea lor, nefericire, pedeapsă tradusă 
prin căderea spre materia mai densă. Cu cât experimentăm în contra legilor divine, cu atât ne 
îngreunăm şi cădem mai adânc, spre centrul materiei create. 

Spiritul mai evoluează în acest caz? Desigur că evoluează, dar numai prin nefericire. 

Evoluţia nu are nici o legătură cu fericirea sau nefericirea. 


Templul ştiinţei cereşti 


Trupul omenesc este astfel creat, ca spiritul cufundat în el să se creadă a fi una cu trupul. De 
ce acest lucru? Deoarece Divinitatea, în marea Ei înţelepciune, a dorit ca pe Pământ studiile să se 
facă pe două căi: 1. prin simţurile psihice - capabile să aprecieze materia psihică; 2. prin simţurile 
trupeşti - în stare să examineze materia fizică şi fenomenele din sânul ei. 

Trăind doar o viaţă spirituală duhul nu ar avea posibilitatea să examineze materia fizică a 
pământului. Prin urmare, duhul trebuie să fie o dată liber, iar altă dată - coborât în sânul materiei 
terestre. 

Dacă un om ar purta de mic, toată viaţa sa, ochelari roşii, el nu ar cunoaşte aspectul naturii 
văzut cu ochii liberi. El ar vedea lumea, dar sub un alt colorit. Tot aşa duhul liber vede şi el lumea 
materială a pământului, dar nu cu ochi trupeşti, ci cu vederea psihică, cu o oarecare alterare a 
realității fizice văzută de voi. Iată de ce acelaşi duh trebuie să trăiască şi în forme pământeşti, pentru 
a compara cunoştinţele entităților spirituale cu cele ale oamenilor trupeşti. Prin urmare, există două 
forme de viaţă: 1. de duh liber în spațiul ceresc; 2. de duh întrupat la viața planetară. 

Deşi noi plutim în jurul vostru cu miliardele, lumea trupească nu are cunoştinţă de noi. De ce? 
Pentru că aşa a voit Creatorul nostru, ca fiind eterici să rămânem invizibili omului trupesc. Dar cu 
toate acestea, tot Creatorul a voit ca un număr foarte mic de oameni să ştie de noi, de existența 
noastră. În acest scop, ne-a permis să dovedim acestei minorităţi existenţa noastră. De aici 
selecționarea şi adunarea anumitor persoane - pentru a forma un cerc psihic. Însă aceste cercuri sunt 
şi ele gradate. Ceea ce se poate da şi proba cercului B, nu se poate spune cercului A, şi aşa mai 
departe. 

Deasupra tuturor acestor cercuri, noi formăm un grup de oameni, constituit din spirite 
întrupate din zonele superioare ale Pământului, pentru a face cu ei înalte studii cereşti. Dar pentru a 
le destăinui tainele divinului Tată, le cerem jurământul - ca pe timpul vechilor egipteni sau indieni - 
că nu vor divulga cele comunicate de noi. O dată constituit acest mic cerc de revelaţie, îi vom da din 
comorile cereşti, ce vor cuprinde probleme morale, sociale, politice, religioase şi ştiinţifice. Anticii 
cereau pedeapsa cu moartea pentru cei care divulgau asemenea secrete, pentru că îşi dădeau seama 
de gravitatea acestei fapte. 


Vrem ca cei aflați în cercurile noastre de revelaţie, spirite superioare întrupate, să nu stea în 
întunericul trupului, ci să fie propagatorii credinţei şi ştiinţei cereşti, precum şi a legilor morale. În 
diferite locuri sunt necesare câteva faruri care să lumineze Adevărul în bezna vieţii trupeşti. Aceşti 
oameni sunt chemaţi să aducă anumite corectări ştiinţei oficiale, greşită în cea mai mare parte, 
deoarece omul a văzut şi judecat numai prin mentalul său concret, fără să aibă în vedere factorul 
numit eter, care joacă un rol covârşitor în toate fenomenele produse în jurul vostru. 

Acestui cerc de inițiere îi cerem o anumită conduită în lume şi o rigurozitate, obiectivitate şi 
exactitate în cercetare. Să asculte cele comunicate de noi, dar, să le verifice, pe cât le este posibil. 
Recomandăm cu stăruință să nu se entuziasmeze, să nu adopte cu uşurinţă cunoştinţele primite de la 
noi şi să le recepționeze ca fiind cel mai mare dar acordat unui muritor. Aceasta este atitudinea unui 
adevărat savant. Cerem ca ei să înveţe prin comparaţie şi să aştepte ca timpul să confirme ideile 
noastre. De asemenea cerem ca un astfel de cerc să fie format din persoane puţine, culte şi mai 
presus de toate morale, oameni reţinuţi, iar nu palavragii, pentru că marile Lumini cereşti nu pot sta 
de vorbă cu persoane neserioase, nestudioase. 

Atât în lumea noastră, cât şi în lumea voastră, există duhuri care sunt adversari hotărâți ai 
legăturilor noastre permanente cu cei de pe pământ. Un asemenea duh se va prezenta la un cerc 
format din tot felul de persoane, pregătite şi nepregătite, dându-se drept Domnul Isus. El nu o face 
din grandomanie, ci cu un anumit scop, fiind unul din adversarii răspândirii doctrinei noastre şi a 
ideii existenţei noastre printre pământeni. El urmăreşte discreditarea acestor persoane în lumea lor şi 
în acelaşi timp, în mod indirect, discreditarea întregii noastre mişcări. 

Trebuie să fiți foarte circumspecţi, fie şi numai în a afirma existența lumii noastre. Noi avem 
nevoie numai de insule, nu de oceane de credincioşi, şi în special nu avem nevoie de obsedați şi 
exaltaţi, căci aceştia sunt stăpâniți de duhurile materialiste, adică de duhurile contrare, care au 
adoptat teza materialistă a filosofilor noştri cereşti. 

Trebuie să se ştie că Divinitatea a făcut în lume totul pereche, două principii contrare una 
alteia. Numai prin acţiunea lor opusă lumea materială şi spirituală învaţă şi merg spre progres. 
Progresul cere existența a două păreri - principii - contrarii. Astfel, în secolul trecut au coborât pe 
pământ forţe cereşti care aveau rolul, în special, de a fi propagatorii celui mai-aprig materialism. 
Acum au coborât forţe cu misiunea de a propaga spiritualismul, ca o contrapondere a 
materialismului de ieri şi de azi. 

Maestrul ceresc A, cu toată ceata lui de miliarde de spirite, a adoptat teza X. Maestrul B, egal 
în evoluţie cu A, a adoptat împreună cu adoratorii săi teza contrarie Y. Aceşti doi erudiți sunt 
prieteni buni, forțe egale şi de acord cu privire la toată ştiinţa şi legile cereşti, dar pentru a contribui 
la evoluţia duhurilor de sub ei, au primit misiunea, de la mai-marii lor, să adopte două teze diferite. 
Unul - o teză materialistă, iar celălalt - teza spiritualistă, fiecare putând lua oricând locul celuilalt, 
deoarece cunoaşte la perfecţie şi teza contrară. Ca duh, Hegel ştia bine adevărul, dar se obligase ca 
atunci când va fi om trupesc, să fie un înverşunat adversar al celor ce vor susţine că există suflet, că 
există duhuri şi viaţă veşnică, se obligase să susțină teza materialistă. Acum venim noi să dominăm 
cu experienţele şi ideile noastre teza spiritualistă. Aşadar, totdeauna trebuie să existe pe pământ foc 
şi gheaţă, pentru a se menţine lupta ce duce la progres. 

În alte vremuri a fost necesar ca savanții noştri cereşti să sălăşluiască printre preoţii religiilor. 
Acum ştiinţa pământului cere ca savanții Cerului să se nască în lumea cultă, printre laicii 
pământului. Cu această ocazie, fac cunoscut că într-un veac se întrupează mai multe spirite care au 
adoptat pe pământ ideea de luptă a materialismului. Într-un alt veac, se întrupează mai mult duhuri 
care au misiunea să lupte pentru ideea spiritualistă. Prin urmare, când unii, când alții vor domina cu 
ideile lor omenirea terestră. 

Noi lucrăm pe tot pământul pentru formarea Templului ştiinţific al Adevărului revelat - 
Templul Marelui Adevăr. Idealul nostru este ca în fiecare ţară, în fiecare mare oraş să avem un 
templu unde şă se facă ştiinţă şi experiență, adică studii şi cercetări în domeniul parapsihologic, cu 
aplicarea lor. În acest templu să existe o sală de conferințe publice şi o mare bibliotecă publică, de 
unde lumea să primească ideile cereşti, studiul vieţii, al naturii şi duhurilor din tot universul. 


Dorim ca omul luminat prin ştiinţa cerească să nu mai fugă de casa Domnului şi să nu mai 
creadă că se poate lipsi de rugăciune şi ajutorul celor din Ceruri. In fine, vrem ca cele scrise în 
cărțile sfinte sa nu mai fie doar crezute, ci şi probate. 


Este posibilă evoluția entității spirituale în Cer, fără să se întrupeze? 


Dragă frate, îmi pui această întrebare deoarece eşti în interiorul trupului tău, care te înconjoară 
cu neştiința lui. După moartea biologică sau în timpul somnului, când devii duh liber, tu ştii că nu 
este posibilă doar existenţa cerească, pentru că evoluţia cere ca orice duh să facă şi studii planetare. 
Or aceste studii solicită neapărat întrupări repetate. Cu altă ocazie am afirmat că Divinitatea nu are 
două măsuri, Ea conduce lumile create după un singur plan. De ce ar face excepţii cu anumite 
duhuri, ca ele să nu facă şcoala vieții de om trupesc? Creatorul a stabilit legi şi ele se aplică tuturor. 

Ni s-a dat ordin şi o ceată de fraţi cereşti, din planul divin al Pământului, te înconjurăm şi prin 
tine vrem să luminăm şi pe alţii. Prin urmare, nu putem să-ți spunem decât adevărul. Iar răspunsul la 
întrebarea pusă este: în primele timpuri ale ascensiunii lor infinite, toate duhurile trebuie să îmbrace 
mii şi sute de mii de ani haina trupească a acestei planete, precum şi a tuturor gradelor de planete 
risipite- în spaţiul infinit al universului. 

- Dar oare toţi spiritiştii din lume, toți ocultiştii, masonii, teosofii, cabaliştii etc. primesc în 
şedinţele lor, de la fiinţele invizibile, numai adevărul? 

- Îţi răspund categoric că nu. 

- Cum se poate? 

- Există spirite forțate să spună minciuni. 

- Dar cine le forțează? 

- Evoluţia şi mentalitatea ascultătorilor. 

Să presupunem că avem înaintea noastră un bigot, sau chiar slujitorul unui cult oarecare. Nici 
un spirit nu va îndrăzni să-i tulbure ideile de bază şi deci îi va vorbi în conformitate cu credinţa sa 
religioasă. Preotul creştin va fi convins că nu există o religie superioară religiei sale, rabinul crede 
că religia lui este cea mai ştiinţifică şi aşa mai departe. Cum să le spunem acestora adevărul pur, şi 
anume că Divinitatea-Christ şi Divinitatea-lahve! este una şi aceeaşi Entitate divină. Omul nu poate 
concepe că pe măsură ce omenirea se înalță în înţelegere apare şi necesitatea creării pe pământ a 
unei noi religii. Cum să spui budhistului, mozaicului, creștinului etc. că religia viitorului va fi o 
religie generală pe tot pământul? Va exista o religie universală, religia tuturor miliardelor de 
planete, religia adevărurilor ştiinţifice cereşti. 

Însuşi Divinul nostru Guvernator solar a spus-o în ultima Sa întrupare: „Voi trimite Duhul 
Adevărului, care să vă spună şi să vă lumineze”. În baza acestei promisiuni, noi, duhurile superioare 
ale Pământului, am primit ordin să difuzăm adevărurile referitoare la opera Creatorului. 

Examinând adevărurile spuse la fel pe tot pământul, şi comparându-le cu cărţile diferitelor 
voastre religii, veţi constata o nepotrivire şi atunci se va naşte în mintea voastră, întrebarea: „De ce 
această nepotrivire? Cum, vechii mediumi-scriitori au primit de la comunicanțţii lor cereşti 
informaţii neconforme cu Adevărul?” 

Ei nu au fost induşi în eroare, ci comunicările date erau conform evoluţiei lor de atunci, şi mai 
ales s-a avut în vedere lumea căreia erau destinate acele comunicări. Totdeauna profesorul predă 
cunoştinţe conform gradului de înţelegere al elevilor săi. 

Prin urmare, duhurile predau adevărul numai în măsura evoluţiei auditorului lor. Iată înțelesul 
ideilor mai înalte ale comunicărilor de azi, față de cele scrise şi vorbite în timpuri îndepărtate. În 
plus, să nu se uite că, am afirmat cu toții, din diferite interese, aceste vechi scripturi au fost alterate. 

Interesul material şi Adevărul nu pot sta la un loc. Religia viitorului va fi o religie ştiinţifică, 
lipsită de preocupări de ordin material. Adevărurile din planurile divine nu se pot împăca cu 
materialismul planului de jos. Când s-au întrupat pe globul nostru pământesc, conducătorii divini nu 
s-au interesat de bunurile pământului. 

Am făcut o mare digresiune şi acum revin la subiectul inițial. 


După cum nu poţi semăna anumite seminţe în orice pământ, tot aşa nu poți semăna anumite 
idei în orice om. Trebuie să-i dai omului numai adevărurile potrivite cu gradul evolutiv al spiritului 
său. 

Unui duh întrupat i-a venit în minte întrebarea pusă de tine: „Există spirite care au evoluat în 
Cer, fără să se întrupeze?” Duhul comunicant, conform regulii stabilite la noi, i-a dat un răspuns ce 
nu corespundea Adevărului. „Cum se poate - vei spune iarăşi - spiritele mint?” Eu îţi răspund că 
uneori, neputând, nefiindu-le permis să spună Adevărul, deoarece n-o permite evoluţia celui care 
întreabă, spiritele spun un neadevăr. Apoi să nu se uite că la grade mici de spirite întrupate, vin 
duhuri mici şi acestea spun atâta cât ştiu; duhurile tinere sunt mai neştiutoare, necunoscând înaltele 
adevăruri. De unde să spună dacă nici ele nu ştiu? 

În lumea cerească există o axiomă: Legile divine nu permit excepţii. Niciodată şi nicăieri în 
univers nu s-a văzut o excepție. Încălcarea unei anumite orânduiri atrage după sine automat 
pedeapsa, suferința şi mai apoi supunere oarbă. De multe ori în existența mea am încălcat legea, 
uneori inconştient, dar de cele mai multe ori conştient. Am făcut-o cu scop de experiment, să văd ce 
se va întâmpla, să văd efectele faptei mele, dar întotdeauna am suferit. Am învăţat că cel ce încalcă 
legea divinului Creator trebuie să plătească prin suferință. 

Iată un capitol asupra căruia mai toate duhurile fac experienţe, capitolul uciderii. Legea divină 
spune: Să nu ucizi! Dar nu dă nici un motiv, nu ne luminează, pentru ce să nu ucidem. 

Duhul îşi zice: „Prea iubitul meu Tată Creator nu este aici ca să mă vadă, sau să-L întreb de ce 
şi cum. la să ucid.” 


1 YHVH - Tetragrama Havayah, considerată numele de nespus a Divinității. Evreii nu pronunță acest 
nume, înlocuindu-l cu Adonai, când îl întâlnesc în Tora. Pentru cabalişti tetragrama YHVH reprezintă mai 
mult decât numele Divinităţii, fiind considerată formula cheie pentru descifrarea şi înțelegerea tainei sferei 
create. Tetragrama YHVH exprimă Cuvântul, omul creat după chipul şi asemănarea Domnului. Divinitatea se 
manifestă prin întruparea Cuvântului, a Verbului. Astfel Havayah devine leşua (Isus), Divinitatea asumându- 
şi natura umană, devine fiul omului, pentru ca în finalul misiunii Sale să revină în slavă pe Tronul Său. 
Tetragrama frântă la mijloc este reunită prin (şin) - focul generator şi subtil, vehicolul vieţii nediferentiate, 
mediatorul universal care permite întrupările, coborârea spiritului în materie. leşua (Isus) reprezintă 
întruparea Cuvântului. 


Duhul a fost creat să nu creadă tot ce i se spune şi apoi el este doritor să experimenteze şi să 
vadă ce se va întâmpla dacă ucide, căci numai experienţa te învaţă, numai aşa evoluezi. Deşi în 
pravila penală a ţării se spune: „Cel ce ucide merge la ocnă”, în primele timpuri ale existenţei sale, 
neavând conştiinţa pe deplin luminată, duhul uman ucide. Tu, eu şi mulți am trecut prin aceste 
greşeli, pe alte planete, în urmă cu multe sute de mii de ani. Acum te îngrozeşti la ideea uciderii şi a 
vieții de ocnaş. Pe omul inferior nu-l sperie mediul ocnei şi el încalcă legea terestră, dar mai presus 
de ea, încalcă legea cerească, şi ucide pentru că aşa îi dictează neştiința. Va ucide într-o viaţă, şi va 
suferi; va ucide iarăşi, în altă viață, şi iar va suferi. Atâta va suferi din viaţă în viaţă, încât odată i se 
va întipări în spirit raportul dintre ucidere şi suferință, dintre încălcarea legii şi pedeapsă. Când citiți 
legea divină: Sa nu ucizi, sunt sigur că la cei mai mulți le fuge gândul la faptul să nu ucidă un om. 
Totuşi, legea Cerurilor glăsuieşte: Nu ai voie să ucizi nici o vietate. La care veţi spune mai toţi: 
„Auzi, frate? nici o vietate. Cum se poate? Să nu am eu voie să mănânc un iepure, un pui fript, un 
antricot sau un muşchi fraged? Ce, aceste animale sunt frați de-ai mei? Sunt oameni? Ori posedă, 
cum spun brahmanii, vreun spirit de om condamnat să se facă bou, oaie, găină etc, pentru vreo 
greşeală de-a lor?” 

Nu, răspund eu. O asemenea metempsihoză, o asemenea retrogradare a spiritului uman nu are 
loc niciodată. Dar să ştiţi că nici sfinții voştri brahmani nu sunt mincinoşi sau neştiutori, ci ei au 
alterat voit Adevărul, ca să îngrozească pe omul simplu, neevoluat, să-l sperie, ca nu cumva să-şi 
mănânce fratele decedat şi reîntrupat în drăgălaşul şi blândul mieluşel de pe lângă casa lui. El nu a 
minţit, ci numai l-a speriat, deoarece cunoştea ce spune pravila cerească: Nu vei ucide, porunceşte 
Domnul Dumnezeu, Creatorul tău. Iar rabinul, alterând legea divină, adaugă: „Căci de nu, în mânia 
Sa, Domnul Cerurilor te va pedepsi”. El nu minte, ci exagerează, alterează Adevărul, numai ca să-l 
sperie pe iudeu, şi astfel să-l salveze de la urmările uciderii, de la pedeapsa cerească. 


Adevărul adevărat al acestui comandament este: Nu ucide nici o vietate. Omul va fi pedepsit 
când va ucide o vietate din plăcere sau pentru a-i consuma carnea. Însă omul poate ucide lupul, 
pentru apărarea sa şi a animalelor sale. În acest caz nu este ucidere, el nu încalcă legea. Dar dacă se 
va apuca, să mănânce din carnea panterei sau a leului care l-a atacat, situația se schimbă: încalcă 
legea şi va fi pedepsit. 

- Dar cum, frate? eu n-am văzut ucigători de animale, vânători sau măcelari pedepsiți. 

- Da, e Just, n-ai văzut în lumea ta trupească, dar când vei veni la noi, îi vei vedea pe toți cei 
ce au ucis animale că îşi iau pedeapsa. 

- Numai cei ce ucid primesc pedeapsa? 

- Nu, ci chiar şi cei ce n-au ucis - dar au mâncat din carnea unui animal ucis - fac un păcat şi 
deci vor avea partea lor de pedeapsă. 

Pedeapsa soseşte uneori chiar în viața voastră trupească. Urmăriţi paralel doi oameni: unul 
vegetarian - din voință sau nevoie, iar altul se îmbuibă numai cu cărnuri. Veţi vedea clar că unul 
este plin de sănătate şi ajunge până la adânci bătrâneţi, iar cel carnivor este mereu lovit de boli şi 
viaţa lui este chinuită. Chiar medicii pământului au observat acest lucru, şi de multe ori, mai ales în 
caz de boală, recomandă un regim vegetarian. Microbii şi bolile se ţin pe lângă cei cu alimentaţia 
carnală. Nu e pedeapsă aceasta? Ba da, pentru că au mâncat din trupul fratelui lor mai mic, care 
aşteaptă ca în veacurile nesfârşite, pe alte planete, să fie avansați la rangul de duh-uman. 
Vegetarianismul produce o anumită imunizare împotriva microbilor diferitelor boli. M-am pierdut 
din nou în digresiuni, dar şi acestea sunt importante. Acum însă revin la subiectul de azi: existenţa 
unor spirite care nu s-au întrupat. 

Există spirite care de când a fost creat Pământul, de multe miliarde de ani, nu s-au mai 
reîntrupat deloc, pentru că au terminat de mult orice şcoală planetară umană din acest univers. 
Aceştia sunt îngerii. 

Trebuie să faci deosebire între o întrupare făcută în vederea învățării a tot ceea ce priveşte 
materia şi forma de viaţă a unei planete, şi întruparea făcută din milă pentru fraţii tăi mai mici, 
coborând în mijlocul lor pentru a-i lumina. O asemenea întrupare a făcut-o de multe ori însuşi 
Guvernatorul nostru planetar, făcându-se om pentru a determina anumite curente de idei printre 
oameni. De asemenea, Divinitatea noastră solară s-a întrupat de multe ori, din Iubire pentru copiii 
Săi neştiutori. Pentru lumina, puterile şi înțelepciunea Sa, o asemenea întrupare este mai mult decât 
o misiune - este un martiraj. 

Prin urmare, nu există, nu a existat şi nu va exista niciodată duh-şcolar al lumilor planetare, 
care să stea în atmosfera fluidică a Pământului fără să fi făcut vreo întrupare. 

În preajma Pământului, în zonele lui cele mai sublime - zona divină - există spirite care mai 
au încă de făcut şcoala vieţii trupeşti, dar există şi spirite - îngerii - care au terminat de mult evoluţia 
lor trupească, pe planete dispărute de miliarde de ani. Cu toate acestea, când primesc ordine, îngerii 
se fac şi ei oameni trupeşti ca şi oricare om, în vederea îndeplinirii unei anumite misiuni. Dar mai 
presus de misiunea lor este pilda, exemplul lor de răbdare, smerenie şi abnegaţie, supunându-se la 
privaţiuni şi nedreptăţi, la suferință trupească. Văzând pe străluciţii lor superiori trăind cu smerenie 
sub asprimea vieții trupeşti, duhurile mai mici, prind curaj şi cer întruparea în vederea avansării lor 
spirituale. Ele ştiu că îngerii au fost odată simpli oameni, asemenea lor; înțeleg legea divină care 
cere oricărui duh să treacă prin şcoala amară a întrupării. Scăpare, excepţie nu există nicăieri în 
univers. 


Duhul-copil 


O axiomă a Cerurilor noastre este şi aceasta: Divinitatea nu a făcut nimic inutil. Totul are un 
rost în natură. De câte ori Divinitatea a creat ceva nou, a stabilit şi legea sa corespunzătoare. 

Printre numeroasele Sale legi este şi legea evoluţiei duhului şi a materiei. Dar de felul cum se 
face această evoluție nu s-a ocupat şi nu se ocupă Creatorul. Divinitatea nu a lămurit misterul 
evoluţiei - de ce să evoluezi şi cum să evoluezi mai repede - nescriindu-l în nici o lege. Bietul duh a 


vrut să afle de ce trebuie să studieze şi să sufere, dacă vrea să evolueze. Pentru aceasta, el a făcut 
apel la divinul său Creator, şi din Sfera divină i s-a răspuns: „Fiule, te-am înzestrat cu inteligență, 
voinţă şi memorie egală cu a Mea. Acum Eu nu mai am timp să Mă ocup de tine. Ca să avansezi îţi 
recomand să faci apel la judecată, iar rațiunea ta îţi va dezvălui tot ce trebuie să faci ca să cunoşti 
opera şi legile Mele. Legea o poți cunoaşte, pentru că e scrisă şi pusă de Mine în tot universul creat. 
Ea este acolo pentru a te lumina, controla şi ajuta în studiile tale.” 

Bietul duh înţelege că nu există alt mijloc decât să-şi pună în funcţiune inteligenţa şi voinţa. 
Dar ce grei au fost primii săi paşi, deoarece nu ştia cum să-şi întrebuințeze inteligența, cum să-şi 
pună în funcțiune voința, mai ales că memoria sa conştientă era coală albă, nu conţinea nici o 
reprezentare, neavând nici un „trecut”. Pentru el nu exista, deocamdată, decât un „prezent”. 

Acolo departe, în Sfera-Laborator, în casa Tatălui său, duhul-copil venea zilnic în contact cu 
idei şi numai idei, care nu-i lăsau în memorie nici un semn, nici un tipar, deoarece toate erau idei 
abstracte, care oricât de definite erau de Cei ce sălăşluiesc acolo, nu-l puteau lămuri, nu-l puteau 
face să le înţeleagă şi deci să le memoreze. 

Trece „timp peste timp” - de fapt nu trece nimic, deoarece timpul se măsoară prin ceva, şi acel 
ceva acolo nu este decât evoluţie - dar evoluţia duhului pare să nu mai pornească. Trec mereu idei 
peste căpşorul micului duh şi noua făptură tot nu poate înțelege nimic. „Timpul” trece, dar duhul- 
copil nu are nici o vârstă, deoarece vârsta se măsoară în capitalul de noţiuni acumulate, idei pe care 
duhul nu le poate încă înţelege şi fixa în memorie. Trec astfel „mii de ani” şi duhul-copil aflat într-o 
stare de somnolenţă abia începe să prindă câte o noțiune. E o minune să înveţi o noţiune abstractă, 
lipsită de o reprezentare concretă. Te îngrozeşti numai când te gândeşti să înveţi ceva ce nu ai văzut 
deloc. 

Printre primele noţiuni acceptate de micul duh uman este ideea existenţei Tatălui său, a 
Creatorilor auxiliari din Sfera divină şi a materiei prime din care se creează totul. În fine, după ani şi 
ani de-ai voştri tereştri, când a agonisit un mic capital, duhul uman va fi trimis în lumea creată. El 
nu poate rămâne o veşnicie în Laborator, pentru că ştiinţa marilor Lucrători divini de acolo este atât 
de înaltă, încât nu ar putea niciodată înțelege şi învăţa ceva. 

Duhul a primit în Sfera divină anumite noţiuni. De exemplu, ştie că există şi alte duhuri-copii, 
asemenea lui; că marii Creatori de acolo au fost cândva ca şi el; că tot ce se creează acolo este 
destinat să fie trimis în lume, spre perfecționare. În fine, a văzut şi s-a convins că toţi Creatorii 
muncesc necontenit şi se simt fericiți că muncesc la opera Tatălui lor. 

Duhul-copil se convinge că nu poate să mai rămână în Sfera divină, deoarece acolo nu se 
învaţă cum să „lucrezi”, ci numai cum să „cugeti”. Cu alte cuvinte, activitatea nu se învață prin pură 
idee, ci prin înfăptuire. De la o vreme, înțelege că tot ce se lucrează în Laborator nu poate să rămână 
acolo, ci este destinat pentru dincolo, adică în sfera creată, despre care tot aude vorbindu-se. 
Convingerea duhului-copil se întăreşte când cei întorşi din sfera creată în Laborator, le descriu 
lucruri şi fapte despre care nu-şi poate face o concepţie, nu şi le poate reprezenta, pentru că nu a fost 
acolo să le perceapă. Din acest motiv nu poate înţelege şi prin urmare nici memora descrierile şi 
definițiile celor întorşi din sfera creată. 

Atunci se convinge că locul unde l-a creat Tatăl său este Rai, dar fericit nu este, deoarece se 
plictiseşte într-un loc unde nu poate face nimic. În plus, auzind de la cei întorşi despre minuni de 
fapte, fiinţe şi privelişti din lumea creată, se naşte în el dorința vie să plece din Raiul Tatălui şi să 
vină să vadă şi el cum sunt aceste regiuni, stele, comete şi planete pline de tot felul de ființe. 
Doreşte să le vadă şi să înveţe şi el ce este aici, în sfera creată, pentru a ajunge tot atât de ştiutor ca 
cei întorşi în Laborator şi ca Lucrătorii divini din Sfera divină. 

Când s-a convins - de la bătrânii reîntorşi în Rai, ce au în spate miliarde de ani - că numai în 
lumile stelelor şi planetelor va putea vedea şi pipăi tot ce a auzit, că numai în sânul acestor lumi 
poate deveni perfect şi fericit, se hotărăşte să plece. Nu i s-a spus că această învățătură se obţine cu 
preţul “suferinței, şi, asemenea, unui pelerin, pleacă pe un drum lung, ce pare că durează o veşnicie. 
Începe să cunoască munca, prin lacrimi şi suspine, şi în sudoarea frunții îşi câştigă pâinea - 
învăţătura. Aici află imediat de legile divine ale Tatălui. 


Iată plecarea lui Adam din raiul biblic. Trăind prin sori, află de legile solare, şi în fine, mai 
târziu, află şi de legile planetare. Curând înţelege că legea solară este comentariul legii divine, iar 
legea planetară este regulamentul explicativ, dezvoltat, al legilor divine şi solare. 

Din cele spuse, se vede că duhul nu a fost izgonit din Rai, ci a plecat, convins că nu va putea 
ajunge să cunoască ceea ce ştie Tatăl său Creator - pomul cunoaşterii binelui şi răului - decât 
învățând tot ceea ce El a creat, toate ideile emise de El în lume, şi că această învățătură nu o poate 
obține decât vizitând marea Sa împărăție. Şarpele ispititor - duhul ajuns perfect - i-a mai spus că 
numai aici, în creaţie va vedea concretizate, într-un fel oarecare, ideile abstracte învăţate în 
Laborator, şi că o primă condiţie să devină fericit e să iubească. Or iubirea nu se poate cunoaşte şi 
învăţa decât în creația Tatălui. Aceşti diavoli simbolici i-au vorbit atât de frumos, i-au descris 
creaţia Tatălui în asemenea culori, încât bietul duh-copil s-a entuziasmat şi s-a hotărât să pornească 
la drum. 

A plecat, a colindat din sferă în sferă şi aici, în creaţie a aflat că există o „moarte”. Aici face 
cunoştinţă concretă cu bunătatea şi răutatea oamenilor, idei de care se vorbise şi le reținuse ca 
noţiuni abstracte, dar acum le-a văzut şi simțit pe propria sa piele. Aici vede şi se îngrozeşte cum 
răutatea merge până la uciderea ființelor create de Tatăl. Aici vede aplicându-se legile divine, de 
care i s-a vorbit în Rai, dar acolo nu le-a înţeles. 

Cum ar fi putut bietul duh-copil să ştie ce înseamnă „a ucide”, când în Laborator nu a văzut 
niciodată aşa ceva. Cum era să înțeleagă fenomenele complexe ale compunerii şi descompunerii 
materiei fizice, când asemenea fenomene şi materii nu existau în Laborator, ele fiind rezultatul 
procesului de combinări fizice şi chimice a materiilor fluidice compuse din lumile create. 

În lumea creată, duhul-copil învață, învaţă şi disperă învățând. Aici suferă, suferă, până la 
exasperare, până la revoltă, regretând Raiul pe care l-a părăsit. El vine în conflict cu mediul intelect 
de aici - divin, solar şi planetar - se revoltă şi încalcă legile divine, solare şi planetare. Vrea să plece 
din acest iad, dar nu mai poate, şi - încercuit de forţe - duhul cade înfrânt şi vlăguit. Târziu înțelege 
că nu există altă scăpare decât supunerea, umilința, tnunca din greu, adică să lucreze în via Tatălui 
divin, pentru propăşirea lui şi a operei Tatălui său. 

Miliarde nesfârşite de ani, duhul uman îşi va depăna existenţa, şi din neputinciosul de altădată 
va deveni o Foiţă creatoare, din neştiutorul de altădată, va deveni atotştiutor ca Tatăl său. Atunci se 
va întoarce în sânul Tatălui, în Sfera Sa fluidică, în Raiul din care plecase odată, devenind Lucrător 
divin, Creator de materii şi duhuri, Auxiliar al Tatălui ceresc, în uriaşa Sa operă: Creaţia. 


Rugăciunea poate înlătura legea divină? 


Omul nu poate afla Adevărul decât prin destrupare, ori noaptea, când iese puţin din trupul său. 

Noi, duhurile superioare, cunoaştem adevărurile Tatălui, după cum voi cunoaşteţi că cerul e 
înnorat sau senin, dar nu le putem spune omului, pentru că am veni în conflict cu ideile lui terestre. 

Legile Tatălui sunt universale. Oriunde ne întoarcem privirea nu vedem nici o excepție, nici o 
abatere.de la legile Sale. Atunci cum o să credeți că legea are.să fie suspendată, prin faptul că voi vă 
rugați! Dar cu toate acestea, rugăciunea este necesară, pentru că trăind în neştiinţa vieții trupeşti, nu 
cunoaşteţi cauza suferinţei voastre. Constituie o adevărată fericire faptul că se naşte în om speranța 
că Tatăl îi va asculta rugăciunea şi îşi va suspenda legea. Efectul real al acestei speranţe este că 
bietul om simte de parcă suferinţa i s-a mai alinat. E o simplă părere sau iluzie, dragul meu frate, 
pentru că legea e lege şi cauza trebuie să-şi aibă efectul. 

Cum viaţa terestră este plină de spini, presărată mai mult cu zile negre decât cu bucurii, bietul 
om neştiutor de legile divine, se roagă şi iar se roagă, ore întregi. Marele nostru Divin, fost Isus, 
văzând că iudeii înşiră rugăciuni, rostite mecanic, numai din buze, iar nu din adâncul sufletului, a 
recomandat apostolilor să facă cunoscută oamenilor o scurtă şi concisă rugăciune: Tatăl nostru. 

După plecarea divinului Guvernator solar, la această simplă rugăciune s-a mai adăugat câte 
ceva şi astfel ea a fost alterată. Vedeţi de ce nu vă putem comunica Adevărul? Pentru că venim în 
conflict cu ideile voastre religioase. Dar vă pot spune, în numele Adevărului, că au fost create mai 


târziu, din interes material, multe alte rugăciuni, căci interesul predomină în toată viața omului 
trupesc. Astfel, preceptele divine - simple şi clare - au fost înlocuite cu un pomelnic nesfârşit de 
rugăciuni. 

Noi nu am recomandat niciodată asemenea înşiruiri de vorbe fără rost. Lumea duhurilor de 
pretutindeni nu se roagă Tatălui ca să-şi suspende legea. Noi nu rostim în rugăciunile noastre cereri, 
ci aducem Creatorului cuvinte de laudă şi ne exprimăm adorarea şi fericirea procurată de studiul 
tainelor Sale. Noi nu îi putem cere nimic, deoarece atotînțelepciunea Sa ne-a dat totul ca să vieţuim 
ŞI să învăţăm. 

Prin rugăciune vă înălțați sufletul la un înalt nivel vibratoriu, coborând din Cer energii 
binefăcătoare prin care restabiliți pacea şi armonia pe pământ. Rugăciunea este comuniunea omului 
cu Divinitatea, este o relație intimă a omului cu Creatorul său. 

Cu cât duhul este mai jos pe scara evoluţiei, cu atât este mai neştiutor de legile divine. După 
cum un om nu poate cunoaşte toate legile țării sale, tot astfel duhul inferior nu poate cunoaşte toate 
legile Tatălui, şi încălcându-le din neştiinţă, constată mai apoi că îşi atrage asupra sa, în mod 
automat, pedeapsa. 

Legea este scrisă în materia-memorie a universului, dar duhul-copil - ignorant - nu ştie să 
citească în această pravilă cerească. El încalcă legea, neştiind de urmarea ei - pedeapsa. După mii şi 
sute de mii de ani, după o serie nesfârşită de reîntrupări în suferinţe, duhul ajunge să prindă teamă şi 
respect faţă de Divinitate şi legile Sale. 

Cei mai mari ai noştri le spun: „Copii, siliți-vă să nu mai greşiţi şi rugați-vă Tatălui să vă 
lumineze conştiinţa.” Nu li se spune că Divinul Tată a făcut legea, că El nu se mai ocupă de cei ce 
greşesc şi că pedeapsa se aplică automat. Duhul trebuie să ştie doar să implore mila Creatorului. 
Venit în lumea trupească, el repetă ceea ce a făcut în Cer şi se roagă fierbinte în casele Domnului, 
ca să-i ierte greşelile. Însă va veni vremea când conştiinţa îi va spune că oricâte rugăciuni va face, 
greşeala comisă nu se poate ierta şi că trebuie plătită cândva. 


lartă greşeala semenului tău! 


Legea fiind călcată, urmează condamnarea; dar iertarea este şi spre folosul celui greşit dar şi a 
victimei. Să mă explic. 

Dintr-un motiv oarecare, un om îşi omoară aproapele. Victima se pomeneşte sus, în lumea 
spațială, unde curând îşi dă seama că a fost destrupată din motiv de ură, răzbunare sau pentru a fi 
jefuită. Atunci, ea se prezintă în faţa Juriului şi se plânge de actul suferit şi cere aplicarea legii 
divine. Juriul recunoaşte că s-a încălcat legea şi cheamă la judecată pe ucigaș, noaptea, când trupul 
său doarme. În faţa faptului de netăgăduit, se dă o sentinţă prin care ucigaşul este condamnat la o 
anumită suferinţă în viitoarea sa viaţă terestră. Apoi duhul coboară în trup şi îşi desfăşoară viața 
trupească, mai departe, conform destinului său înscris înainte de a se naşte. 

Dar o dată cu pronunţarea condamnării, Juriul intervine pe lângă victimă - entitatea spirituală 
ce a suferit destruparea prin ucidere - şi o roagă să-l ierte pe nesocotitul său frate. Fiind un duh de 
un grad mai mic, victima nu înțelege să aplice comandamentul recomandat de Guvernatorul solar: 
„Să ierți greşeala aproapelui tău!" Ca atare ea se încăpățânează şi refuză să ierte pe cel ce i-a curmat 
viaţa terestră. Juriul îi atrage atenţia că destruparea s-a făcut conform destinului său, că avea înscris 
în destin această destrupare - prin uciderea trupului său - deoarece şi ea a ucis în altă viață, şi că 
ucigaşul a fost doar instrumentul, aplicatorul sentinţei Forului Judecătoresc. Prin urmare, nu a fost 
destrupată la întâmplare şi nici înainte de vreme. Victima răspunde Tribunalului de bătrâni: 

Nu-l pot ierta, pentru că m-a ucis. Voi m-aţi condamnat la moarte prin ucidere, pentru faptele 
mele din trecut; dar pe el nu-l pot ierta, deoarece, dacă nu făcea fapta aceasta, voi nu aveaţi prin 
cine să aplicaţi hotărârea voastră de atunci. Nu-l pot ierta, pentru că, în definitiv, şi el a încălcat 
legea divină. 

Iartă, nefericitule - îi spune Tribunalul de bătrâni - pentru că neiertarea ta va crea un fir fluidic 
între tine şi el şi astfel, în viitor, destinul tău va fi mereu legat de destinul său. 


Nu vreau, nu-l pot ierta - spune destrupatul. 

Atunci, sărmane duh, vei suferi, veți suferi unul lângă altul, pentru că el se va naşte ca frate 
sau copil al tău, şi te va amări şi viaţa ta va fi un iad. Tu îl vei persecuta, iar el şi mai rău îţi va 
tulbura existența trupească. Amândoi veți suferi, deoarece amândoi sunteți ucigași. El te-a ucis pe 
tine, iar tu ai ucis pe un altul. Iartă-l nefericitule ca să nu fii condamnat să te naşti lângă el şi să fiți 
întrupaţi unul lângă altul. Să ştii, fiule, eu, bătrânul acestui divin Tribunal, îţi spun că până nu vei 
ierta, cât timp îl vei urmări cu ura ta, legea solară te condamnă să te naşti vieți nenumărate tot în 
preajma lui. Iertarea te dezleagă şi te desparte de el. Ura te va lega de el până ce sufletul tău copleşit 
de suferinţe va fi silit de legea solară să ierte. lartă-l de pe acum, ca să nu mai fie nimic comun între 
voi. Legea divinului Creator cere condamnare pentru ucidere, iar divinul Său Fiu cere iertare pentru 
fapta nesocotită a aproapelui tău, pentru a putea evolua mai repede. Ideea de ură şi venin - 
combătută de noi, conform ordinelor primite de la Fiul solar - nu este o idee de înfrățire, cerută de 
legile cereşti. Alege iertarea - îndepărtarea voastră unul de altul, ori neiertarea - şi atunci veţi fi tot 
împreună, în amarnice vieți terestre, veacuri nenumărate, până la iertarea voastră definitivă. Nu vezi 
atâtea exemple în lumea trupească? Nu înţelegi că dacă nu te împaci acum te vei împăca cu el peste 
veacuri înşirate, căci nu există altă ieşire, deoarece ura uneşte mai puternic chiar decât iubirea? Pe 
cel ce îl iubeşti îl părăseşti, dacă afli că va fi mai fericit aiurea, dar pe cel ce-l urăşti îl atragi la tine 
sau te duci după el, oriunde, chiar şi în iad de-ar fi. Fiule, trebuie să-l ierți, pentru că acum ştii că nu 
este vinovat, el fiind numai instrumentul hotărârii noastre, iar tu acum îţi aminteşti destinul la care 
ai fost condamnat înainte de a te cobori la reîntrupare; destin acceptat când ai rostit cuvântul divin 
Amin. Aşadar, pentru că el nu te-a ucis din voinţa lui şi ţie nu ţi s-a făcut nici o nedreptate, regula 
cere să vă iertați, pentru a se întrona fericirea pe pământ. 

- Aş vrea, dar nu pot, pentru că el a primit misiunea de a încălca legea Tatălui, care spune să 
nu ucidem. 

- Ei bine, duh îndărătnic şi nepriceput, află că tu, în altă viață, l-ai ucis pe acest destrupător al 
tău. Aşadar, prin fapta lui, s-a împlinit acum legea divină. 

În final, înfrânt de argumente, duhul este nevoit să ierte şi astfel s-a rupt lanţul uciderilor 
reciproce iar prin aceasta s-a făcut încă un pas înainte, spre pace şi progres în viața omenirii. 


Despre timp şi spaţiu 


Azi am venit cu un alt subiect, dar tu ai vrea să-ţi vorbesc despre timp şi spaţiu. 

Cu altă ocazie, am spus că pentru duhurile de pretutindeni, timpul nu există ca ceva concret, 
el fiind abstract şi relativ. Pentru unii este mai mic, iar pentru alţii - incomensurabil. 

Între două evenimente, se scurge un timp. Prin urmare, el se poate măsura, determina, dar să-l 
vezi concretizat în ceva nu se poate. Pământul îşi are unitățile sale de măsură, alte planete le au pe 
ale lor. Printre altele, sorii se deosebesc între ei şi prin unităţile lor de timp. Zeii din Laborator au şi 
ei noțiunea de timp, inimaginabil de lung. Numai pentru Tatăl ceresc nu există timp, întrucât pentru 
EI, în conştiinţa Sa, trecutul, prezentul şi viitorul este una. Ideea de timp este atât de finită, încât 
putem spune că Tatăl nu o are. 

Diferenţele de la om la planetă şi de la soare la Sfera divină şi Divinitate ne determină să 
spunem că prin sine însuşi timpul nu există, deoarece nu poate fi măsurat în mod absolut, pentru că 
nu are un sfârşit şi nici începutul său nu se poate cunoaşte. Filosofic vorbind, el nu există. Cu toate 
acestea, voi vorbi câte ceva despre timp. 

Voi măsurați timpul cu ceasul, construit să înregistreze ziua şi noaptea în 24 de diviziuni de 
timp, numite ore. Zilele se înşiră şi formează luni şi ani. Anul este unitatea voastră cu care măsurați 
o durată mai mare de timp. Dar durata unui an diferă între planetele acestui sistem solar. Planetele 
mai apropiate de soare au anul mai scurt, iar cele mai îndepărtate au anul mai lung decât al vostru. 
Atunci te întrebi: există timp? Da, pentru că e o scurgere de vreme între două puncte date. Nu, 


pentru că vedem că el este variabil, că cele două puncte, de plecare şi sosire, pot fi din ce în ce mai 
îndepărtate. 

Dar iată un alt fenomen care arată că nu există, în sine, timp. Dacă te duci în Soare - ca spirit - 
constați că acolo nu există zi şi nici noapte. Neexistând doi termeni de încadrat timpul, pentru mine, 
sosit acolo, mai există timp? Nu, nu mai există. Dar totuşi, pentru marile Lumini spirituale de acolo, 
sălăşluitorii acestui astru, există un timp, pentru că ei au anul lor solar, care durează până Soarele 
face un drum de la periferie la centrul universului, şi de acolo, înapoi la periferie. Cât durează acest 
voiaj al Soarelui? Deosebit de mult. Atunci, oricât de mare este acest voiaj, existând două repere, 
rezultă că şi pentru îngerii solari există un timp. În Soare nu există luni şi zile, ci numai două 
diviziuni de timp - ani şi ore; dar ora lor ține mii de ani de-ai voştri. 

Entităţile luminoase solare sunt mari savanți, iar cunoştinţele marilor voştri astronomi ar fi o 
carte de citire pentru clasa a I-a, pe lângă vastele lor cunoştinţe matematice şi astronomice 
referitoare la stele, planete şi universuri. Toată ştiinţa lor e cuprinsă în uriaşa lor memorie. Cele mai 
vaste şi complicate calcule le fac atât de repede, cu atâta uşurinţă, încât ne fac impresia - când vin 
pe la noi în zonele noastre superioare - că le fac automat. 

În zone aflate la o depărtare de sute de mii de kilometri de suprafața pământului trăiesc marii 
noştri savanţi, care nu mai ştiu ce zi, lună sau an au oamenii jos, pe pământ. Datorită preocupărilor 
lor, pierd din memorie anul omenesc. Când vor să afle ce dată e la un moment dat pe pământ, fac 
calcule mentale, dar nu bazate pe date pământeşti; căci pe care să le ia ca punct de pornire: anul 
creştinilor, al evreilor sau al mahomedanilor? Ce înseamnă anul 1936 al creştinilor, când ei au în 
vedere, de exemplu, data creării Pământului sau a lui Jupiter? Ce să facă aceşti savanţi cu erele 
voastre creştină, mozaică, budhistă etc, când este vorba să calculeze câți ani s-au scurs de când a 
luat naştere Soarele? Dacă ar fi să traducă în ani pământeşti data naşterii unui sistem solar - de 
exemplu Sirius, Vega sau Arcturus - ar înşira un număr foarte greu de citit. Pentru înlesnire, pentru 
prescurtare, îngerii noştri planetari, asemănător angelilor solari, fac aceste calcule în ani solari. În 
felul acesta, o abstracție numerică indescifrabilă se reduce la un număr lesne de înțeles. 

Duhurile avansate ale Pământului sunt capabile - repede şi după un examen sumar - să 
calculeze câți ani solari au trecut de când un duh oarecare a fost creat în Sfera- divină. Ca punct de 
plecare în determinarea acestui timp este conținutul ideilor din corpul-memorie al duhului examinat, 
în raport cu inteligența sa. Acest examen se face prin interogări. Din conținutul ideilor înmagazinate 
în memoria duhului, savantul ceresc deduce prin calcul mental timpul de când a fost creat acest duh 
- cu o aproximaţie de câteva mii de ani. 

De la ultima coborâre a divinului Isus pe Pământ au trecut peste 1900 de ani tereştri. Această 
durată de timp este atât de mică pentru noi, calculatorii miliardelor de ani solari, încât ne face 
impresia că Domnul nostru a venit azi, căci n-a trecut o zi solară de când EI a plecat de aici, adică 
24 de ore solare - după voi. 

Pentru că noi trăim în jurul acestui pământ, legăm calculele noastre solare şi de pământul 
vostru, deoarece mereu trebuie să avem în vedere evenimentele de pe suprafaţa lui. De exemplu, 
vreau să ştiu când au dispărut ca fiinţe fizice dinozaurii. Ce aş putea face cu era creştină? Ce să fac 
cu era lui Moise? Nimic. Nu mi-ar fi de folos nici una, nici alta. Dar făcând calculul nostru, 
spunem: dinozaurii au dispărut în anul X solar şi la ora Y solară. Iar dacă vrem, putem traduce 
aceşti ani solari în ani pământeşti, dar ar fi foarte mulți. Aşadar, se poate şti exact, câți ani sunt de 
când spiritele constructoare au lucrat aici şi au reuşit să facă un anumit tip de dinozaur, şi cât a 
supraviețuit datorită climatului de arunci. 

Acum să vedem ce e cu noțiunea de spaţiu. 

Picard s-a urcat în atmosfera pământului până la o înălțime neatinsă de altul până arunci3 şi vi 
s-a părut o distanţă enormă. Pentru noi, această distanță nu reprezintă nimic, căci atmosfera voastră 
se întinde până la aproximativ o sută de kilometri de la suprafața pământului, unde dispare orice 
gaz, şi de acolo în sus începe materia pur fluidică. Dar şi această distanță e o nimica toată pentru un 
duh superior, care se înalță până la domiciliul său firesc, la sute de mii de kilometri de pământ. 

Ce disproporţie enormă există între noțiunea de spaţiu a unui om şi a unui spirit! Pentru a vă 
duce la Paris vă trebuie trei zile cu trenul, dar nouă ne trebuie mai puţin de un minut. Atunci cum 


rămâne cu spaţiul? Este asemănător cu timpul: o relativitate. Pentru voi, distanța până la Saturn pare 
uriaşă; pentru noi, dacă ne-ar da voie, am devora această distanţă şi curând am fi acolo. Aşadar şi 
noţiunea de spațiu este relativă. 

Prin urmare, spațiul există şi nu există, deopotrivă. Spaţiul există pentru cei neputincioşi, şi nu 
există pentru marile Forțe cereşti. O Divinitate din Sfera divină ar putea străbate imensele abisuri 
ale cosmosului, până aici la noi, în câteva minute. 

Dar dintre cele două noţiuni: timp şi spaţiu, spaţiul este ceva mai concret, fiind circumscris în 
forme. Aceleaşi cauze au produs şi timpul, şi spaţiul, dar ele au efecte diferite. Toate ideile abstracte 
au pornit din Laborator, dar o lege divină ordonă ca orice idee abstractă să fie transformată în idee 
concretă, în faptă, în acțiune. 

Conform acestei legi, ideea de spaţiu - emisă în Laborator - trebuie să aibă o înfăptuire în 
lumea creaţiilor fizice, realizându-se în forma fiinţelor, planetelor, stelelor şi universurilor. Chiar 
ideea în sine are o formă. Ideea cea. mai abstractă trebuie să aibă o formă. Prin emiterea unei idei 
lipsite de formă, s-ar încălca legea divină şi urmarea ar fi o suferinţă. 


Orice idee cuprinde în sânul ei viaţă, o forță creatoare. Viaţa a purces de la Creator; El a 
conceput viaţa sub formă de idei, pe care le-a transformat în creaţie. Spiritul este fiul divinului 
Creator; dar pe când Tatăl transformă forma-idee în creaţie, spiritul nu ştie cum să mânuiască ideea 
ca să o transforme imediat în creație. 

Pe pământ oamenii transformă ideile lor în acţiuni asupra materiei fizice. Ei nu ştiu să lucreze 
cu ideile asupra fluidelor care îi înconjoară. Dacă ar cunoaşte mânuirea lor, ar face „minuni”. 

Spaţiul are o formă, şi încă o formă cât se poate de reală. Când zici „spaţiu”, spui. o idee, iar 
ideea - ca orice idee - are o formă pe care o putem transmite la distanță prin vibrații. 

Trec acum la o altă ordine de idei, pentru a-ţi vorbi despre fluide. 

Voi trăiţi în lumea sunetelor, a undelor aeriene. Noi trăim în lumea vibrațiilor-forme, adică în 
lumea unde nu vibrează nici sunete, nici lumină. Pretutindeni în lumea noastră există vibrații de 
forme, de la cele mai concrete, cum ar fi trupul tău actual, până la formele cele mai abstracte: verb, 
adjectiv, adverb şi aşa mai departe. Noi nu avem ochii voştri, să vedem cum vedeţi voi. De 
asemenea, nu avem urechile voastre, cu care să auzim ceea ce auziţi voi. Noi avem un singur simț, 
un simţ general, al cărui organ este întregul meu corp fluidic. Neavând ochi de văzut lumina solară, 
pentru noi nu există această lumină, care este o creaţie a ochiului vostru. Deşi nu avem ochii şi 
urechile voastre, totuşi suntem fericiți, pentru că vedem şi auzim. 

Dar cum vedem şi auzim noi? Dragul meu, noi auzim cum curge apa, auzim zgomotul roților 
de tren, auzim vuietul valurilor ce se sparg de țărm etc. Aşadar, grație corpului nostru spiritual, 
auzim şi vedem ceea ce auziţi şi vedeţi şi voi. Acest auz şi văz spiritual este la fel în tot universul. 

Simţul unic al nostru pentru auz, văz şi simţire este impresionabil numai de undele vibraţiilor 
eterice. Omul emite sunete când vorbeşte cu un altul. Dar fie că gândeşte, fie că vorbeşte, 
involuntar, el va emite forme în vibraţie. Aceste forme vor circula prin eterul înconjurător. Noi, 
duhurile, vedem aceste forme, prin faptul că vibraţiile lor intră în corpul nostru fluidic, iar spiritul le 
vede şi - lucru ciudat pentru voi - avem impresia că le şi auzim. 

Prin urmare, există deosebiri între percepţia unui duh liber şi a unui duh întrupat, deoarece noi 
vedem toate formele, dar le şi auzim, pentru că vibraţiile lor se transformă în sunete psihice. Noi, 
duhurile, mai avem facultatea ca o dată ce am primit o formă şi am înţeles-o, să o transformăm într- 
o idee omenească, adică o îmbrăcăm într-un cuvânt sonor, şi din idee spațială facem un cuvânt 
omenesc, într-o limbă terestră - română, franceză, italiană etc. Sub această formă ideea nu mai este 
cunoscută decât de cel ce cunoaşte limba respectivă. 

Aşadar formele sunt generale, unele şi aceleaşi în tot cosmosul. 


Văzul, auzul şi simțul duhului 


Acum să-ţi vorbesc şi despre fenomenul intim al auzului şi văzului nostru. 


Frunzele unui copac tremură din cauza vântului. Frecarea aerului de ele produce un fâsâit 
particular, perceput de urechile voastre ca o formă specială de zgomot. Voi spuneți că acest zgomot 
a sosit sub forma „undelor” la urechea voastră, a pus timpanul în vibrație, nervul auditiv a 
transportat vibraţiile pe cortex, unde s-a înregistrat zgomotul şi a fost transformat în senzaţie de 
sunet. Aşadar, voi credeți că zgomotul s-a produs în exterior, iar senzaţia în interiorul sistemului 
cerebral. Pe noi ne amuză această părere a voastră. În realitate, în exterior nu s-a produs decât o 
vibraţie, iar percepţia vibrației, a zgomotului, s-a produs în spirit. 

Când se produce un sunet, un zgomot, credeţi că numai aerul vibrează. În realitate, vibrează şi 
fluidul din sânul său. Urechea recepționează aceste vibrații eterice care fac să vibreze timpanul 
urechii; prin nervul auditiv vibraţiile eterice se scurg până în sistemul cerebral, de unde prin dublul 
eteric al acestuia şi apoi prin perispirit ajung până la scânteie sau spirit, care le vede forma. 

Acesta este mecanismul auzului la voi. La noi, rolul nervului auditiv este jucat de fluidul care 
îmbibă aerul vostru. 

Din cele spuse mai sus reiese că aerul nu face nici un zgomot, ci numai se mişcă şi că, o dată 
cu el, vibrează şi eterul care transportă vibraţiile respective în interiorul meu, până în faţa spiritului. 
Freamătul frunzelor nucului din fața ta o percepem sub forma unei corzi în vibrare sau ca valurile 
unei ape. E drept că e formă nelămurită, dar este o impresie propagată în tot corpul meu fluidic. 

M-aţi putea întreba: „Dar când percepi aceste forme de zgomote, poţi continua să gândeşti?” 
Da, ele nu mă întrerup din gândirea mea, precum zgomotul automobilului nu-l împiedică pe şofer să 
observe drumul sau să audă cele comunicate de însoțitorul său. 

M-aţi putea iar întreba: „De ce nu vedeţi formele de lumină?” E greu să vă explic, pentru că 
nu există lumină pentru noi, ea neexistând în natură, ca lumină solară. Atunci veți spune: „Voi 
sunteți orbi pentru lumină”. Nu suntem orbi, deoarece - după cum ţi-am spus - noi vedsm tot ce 
vedeți şi voi, numai că vedem în interiorul nostru formele lucrurilor şi al ideilor. Noi vedem, dar 
ochi nu avem. Dacă vrem, vedem prin creştetul capului - inexistent - prin spatele sau partea 
inferioară a sferei noastre, vedem prin toate părțile corpului nostru. Acum te văd pe tine, dar nu te 
văd omeneşte, ci spiritualiceşte. Eu văd printr-un mecanism diferit de al tău. 

Voi afirmați că imaginea obiectelor exterioare se formează pe retină; după unii - această 
imagine rămâne pe retină şi numai impresia merge prin nervul optic la cortex, iar după alţii - 
imaginea ar fi transportată de-a lungul nervului optic până la sistemul cerebral, unde este perceput şi 
transformat în senzaţie. Eu deşi n-am ochi, nerv optic, sistem cerebral, văd ca tine lampa electrică şi 
lumina ce o răspândeşte, te văd perfect şi pe tine, dar, repet încă o dată, te văd printr-un mecanism 
diferit de cel ştiut de ştiinţa voastră pământească. 

Eu văd în interiorul meu, iar nu la exterior, cum credeţi voi. Forma lămpii tale se oglindeşte în 
eterul din această odaie, în eterul care o înconjoară. Prin urmare, eterul de aici reproduce formele 
obiectelor aflate în această odaie. Neavând ochi, nu văd lampa direct, ci o văd indirect, văd 
fotografia ei eterică, la fel cum tu vezi în oglindă obiectele din această cameră. Acest eter vibrează 
într-una, şi vibraţiile lui se modelează luând forma completă a lămpii. Odaia ta e plină de modele 
eterice ale obiectelor din ea. Ele se opresc aici, între pereţii acestei camere, dar câteodată pot pleca 
mai departe, prin pereți. 

Aşadar noi vedem şi auzim în interior, prin intermediul formelor eterice. În definitiv, şi voi 
vedeți la fel ca şi noi, cu deosebirea că la voi se interpune trupul cu organul său de văz. Voi vedeți 
obiectul material, noi vedem imaginea eterică a acelui obiect, însă impresia este aceeaşi la amândoi. 

Deosebirea cea mai mare între voi şi noi este că voi vedeți numai obiectele prezente în fața 
voastră, pe când noi, printr-un efort, vedem în eter şi formele vechi, dispărute. E greu să vezi forme 
imprimate în eter în urmă cu una sau două sute de ani, fiind necesare anumite cunoştinţe din partea 
duhului. Numai duhurile superioare ştiu să stârnească, din fluidul unei epoci oarecare, formele sau 
clişeele evenimentelor de atunci. 

Formele sunt depuse în aceste eteruri, ca şi dosarele într-o arhivă, de unde pot fi scoase prin 
acelaşi număr de vibrații cu care s-au înregistrat sau copiat. Această arhivă, aceste fluide nu se află 
aici, jos, ci sus, foarte sus, în zonele cele mai înalte ale atmosferei fluidice terestre. Dacă eşti duh 
superior, cauţi să afli cu ce vibrații au fost înregistrate. Posedând această cheie poți face să se 


desfăşoare, asemenea unui film de cinematograf, evenimente dintr-o epocă oarecare, sau viaţa trăită 
de un om trupesc. 


Scânteia divină este o unitate indivizibilă 


Dragă frate, mă întrebi dacă ocultistul Ely Star spune adevărul atunci când afirmă: „Greşind, 
spiritul s-a rupt în două părți - una pozitivă şi alta negativă - iar prin evoluţie, ambele părţi se vor 
regăsi şi uni”. Mă mir de unde a scos acel autor ideea respectivă. Nu mi-o explic decât prin faptul că 
adevărul original a trecut prin mai mulți autori şi, nefiind înţeles, a fost deformat până a rezultat o 
asemenea enormitate. 

Scânteia divină este o unitate indivizibilă. Ea nu poate suferi subdiviziuni, fiind un tot perfect. 
Te vei întreba cum de afirm că scânteia divină este perfectă, când ea este supusă evoluţiei, cu scopul 
de a se perfecționa. Deocamdată îţi răspund că scânteia divină este un instrument perfect de 
evoluție. 

Divinul creează o ființă identică cu El, dar această creație nu poate lucra asemenea 
Creatorului său. Aici, pe pământ, mama şi tata dau naştere unei fiinţe perfecte ca instrument, dar ea 
nu poate funcţiona de la început ca părinții săi. Pruncul are aceleaşi funcții fiziologice, dar la naştere 
sunt foarte reduse. Divinul Creator creează şi El, în Laborator, o ființă identică Sieşi, din punct de 
vedere fiziologic, dar imperfectă din punct de vedere spiritual. Aşadar scânteia divină, deşi este 
formată din aceeaşi materie cu a Tatălui, nu are, atributele desăvârşite ale Tatălui. Aşa de exemplu, 
Tatăl are o memorie infinită, căci El ştie tot ce a creat din eternitate şi are în mentalul Său toate 
experiențele creațiilor Sale trecute. Ei bine, noua creatură nu are nimic din ceea ce posedă 
Creatorul. 

Mecanismul de funcţionare şi evoluţie al unui copil aici, pe pământ, este o reprezentare 
sintetică şi în miniatură, a evoluției noii creaturi, a duhului-copil, de la origine şi până la infinit. 

Cugetând, Creatorul emite din corpul Său o scânteie. O dată emisă, ea este învelită cu fluidul 
din mediul intern al Laboratorului, formând împreună o ființă ultramicroscopică, numită duh sau 
spirit. Când Tatăl a emis scânteia, s-a gândit la destinaţia ei în lume, la forma ce o va îmbrăca prin 
sferele create, pe planete. Prin gândirea Sa, Creatorul înscrie drumul evolutiv urmat de această 
scânteie în lume. Conform gândului Creatorului, scânteia va fi îmbrăcată cu un anumit fluid, şi va 
avea un anumit destin: de mineral, vegetal sau animal. 

În sfânta Biblie se spune: „Dumnezeu a făcut pe om după chipul şi asemănarea Sa”. E foarte 
just, deoarece Tatăl este spirit şi copilul Său e tot spirit. Tatăl ne-a făcut la fel cu El, adică o lumină. 
Nu ne-a făcut oameni trupeșşti, după chipul şi asemănarea Lui, ci ne-a creat după chipul cugetului 
Său. Omul nu face casa, masa, cana, după chipul şi asemănarea lui, ci după asemănarea cugetării 
sale. Forma mesei este după cum a cugetat omul. Aşadar, omului i s-a dat pe pământ forma după 
chipul cugetat de Creator. 

Creatorul are forma sferică - forma primă şi perfectă din cosmos. Creând duhuri Divinitatea le 
face şi pe ele sferice, oglindindu-se ca formă, în copiii Săi duhuri. Nu ne-a făcut perfecţi, căci atunci 
ar fi creat Divinităţi asemenea Lui. Am fost creaţi perfecţi numai din punct de vedere fiziologic, 
funcțional, iar imperfecţi, neputincioşi, din punct de vedere spiritual. 

La început, toți copiii Divinităţii sunt fiinţe vii - văd, gândesc şi se hrănesc - întrucât imediat 
ce au fost emise, încep să respire, absorbind din materia Laboratorului fluid şi eliminând pe cel uzat 
prin existenţa lor. Această absorbire, sau hrănire, duhul o va face în vecii vecilor, oriunde va fi. În 
concluzie, duhul-copil e viu, trăieşte, dar e nul din punct de vedere spiritual. 

Cel ce îți vorbeşte este format dintr-o scânteie, partea esenţială a ființei mele, asemenea celei 
a Creatorului. Apoi am în jurul meu materia fluidică, primă, din Laborator, şi în fine, o serie de 
haine fluidice din locurile pe unde am trecut, până am ajuns aici. Scânteia mea nu e de foc, nu arde 
şi nu emană căldură, ea seamănă cu o scânteie electrică, cu o luminiţă, şi totuşi nu este o scânteie 
propriu-zisă. În jurul ei este corpul meu, un complex de fluide, pe care le pot dezbrăca şi reîmbrăca. 
Când va fi să părăsesc Pământul, îmi voi dezbrăca învelişul fluidic propriu al acestei planete. 


Scânteia nu se poate diviza. Niciodată şi nicăieri nu s-a divizat vreun duh. Aşadar, entitățile 
spirituale sunt indivizibile. O divizare ar echivala cu distrugerea, cu moartea. Or duhul este 
nemuritor. 

Creatorul se hotărăşte să creeze. El gândeşte şi, gândind, emite din corpul Său fluidic - iar nu 
din Scânteia Sa - o particulă care a devenit scânteia mea, sau a oricărui alt duh. 


Crearea premergătorilor duhurilor 


După ce ţi-am făcut cunoscut că Divinitatea a creat formele materiale în Laboratorul lumilor, 
pot să-ți afirm, un adevăr mai profund: nu Divinitatea primă creează aceste forme, ci anumite 
Entităţi spirituale din Laborator. 

Munca este divizată şi în Laborator, ca în lumile noastre. Marele Stăpân al lumilor nu mai 
creează nimic, El doar conduce. În Laborator există Entități spirituale foarte evoluate, care 
odinioară, în urmă cu o veşnicie, au fost create tot de Divinitatea supremă, şi prin evoluţie nesfârşită 
au ajuns Lucrători divini, în această uriaşă Sferă fluidică. Aceşti Lucrători ai Laboratorului sunt 
numiți Creatori de forme. 

Creatorii de forme nu fac decât sferule cugetătoare, care ştiu să se mişte, dar nu au încă o 
individualitate spirituală proprie. 

Viu este şi fluidul ce umple cosmosul, de aici de la noi până în centrul Laboratorului, dar 
acestei substanțe dacă i-ai da o formă, nu o poate păstra în veşnicie. În acest fluid viu plutim noi, 
entitățile spirituale, fiinţe vii, trăitoare într-o apă vie. 

Creatorii de forme au doar puterea şi ştiinţa să facă din această apă vie o formă veşnică şi vie, 
care deocamdată nu este spirit sau duh. 

Mă frământ cum să-i zic acestei forme vii, simţitoare şi cu voință, care deocamdată nu este 
spirit. lată, mi-a venit un gând: să-i zicem forvie - însemnând formă vie, sau formă cu viaţă. 

Fonda se deosebeşte de viaţa sau fluidul viu care umple cosmosul şi este lipsită de o formă 
permanentă. Asemenea forme-viaţă sau forvii se creează numai în Laborator. Repet: aceste forme 
sferice, vii şi simţitoare, care ştiu să se mişte, nu sunt spirite nici de mineral, nici de vegetal, nici de 
animal sau om. Ele nu sunt decât principiul, începutul din care se va forma un duh. 

Din materia primă, aflată în Laborator, Forțe spirituale numite Creatori de forme au creat 
forviile. Reţineţi că aceşti Creatori nu sunt încă Divinităţi, ci spirite foarte evoluate, care după ce și- 
au terminat şcoala în sfera cosmică, au revenit în sânul Laboratorului, unde li s-a conferit gradul de 
Creator de forme sau forvii. Ei au încă în față o scară lungă de urcat, spre ranguri şi mai înalte 

Deşi aceste forvii sunt identice între ele ca formă, toate fiind sferule, n-au toate aceeaşi 
capacitate sau vitalitate. Totul depinde de gradul de cunoştinţă a Creatorului de forvii care le-a 
făcut. 

După ce au circulat un anumit timp, aceste forvii sunt. oprite din mişcarea lor şi atrase de 
entități spirituale mai evoluate decât Creatorii de forme, entități care au gradul de Divinitate şi se 
numesc Divinităţi de spiritualizare. 

Aceste Forțe divine, Divinităţi de spiritualizare prelucrează forviile, adăugându-le un fluid cu 
darul de a le conferi spiritualitatea, şi astfel, forvia, devine o forvispie - formă-viaţă-spirit. 

Divinităţile de spiritualizare examinează forviile şi deduc ce fel de fiinţe vor putea face din 
ele. Fatalitatea sau legea le comandă ce fel de candidat de duh să facă din forvii. După felul cum au 
fost create, după concepția mentală a Creatorului de forvii ce a prezidat la formarea ei, forvia va fi 
prelucrată de Divinităţile de spiritualizare, devenind forvispie de mineral, vegetal, animal sau om. 

Prin urmare, există mai multe categorii de Creatori de forme sau forvii. Prima categorie nu 
poate să facă decât forvii minerale. Pe o treaptă superioară vor fi Creatorii de forvii vegetale. 
Urmează a treia categorie - Creatori de forvii animale şi, în fine, Creatorii de forvii umane. 

Forvia minerală este o formă creată de un Creator de forme începător, care creează o formă 
mai uşoară, imperfectă. Divinitatea spiritualizantă, după ce analizează forvia, îi adaugă ceva din 


mediul ambiant. Noi, duhurile îi zicem acestei operații insuflare divină. Din acest moment, forvia a 
devenit o forvispie. 

În Laborator există mai multe grade de Divinităţi de spiritualizare sau Divinităţi insuflătoare. 
Fiecare va spiritualiza numai acea forvie care a fost făcută pentru o anumită destinaţie, 
corespunzătoare gradului Său. 

O dată forvispiile minerale formate, vor fi trimise în lume, în sfera creată, pentru a intra în 
constituția noilor planete ce se vor crea, animând minerale şi evoluând în sânul lor miliarde de ani. 
După ce vor face evoluţia lor completă în sfera creată, ca minerale, forvispiile minerale se întorc în 
Laborator. Acum, forvispiile minerale vor fi atrase de alte Divinităţi insuflătoare, şi transformate în 
forvispii vegetale. După ce vor face evoluţia lor completă în sfera creată, forvispiile vegetale se 
reîntorc în Laborator, unde vor fi din nou insuflate şi transformate în forvispii animale. În fine, după 
ce-şi termină evoluţia în sfera creată, forvispiile animale se reîntorc în Laborator, unde vor fi 
transformate în forvispii umane - o etapă anterioară duhului uman. 

Din cele expuse, rezultă că există patru categorii de Creatori de forme sau forvii şi patru 
categorii de Divinităţi insuflătoare. Evoluând din treaptă în treaptă, ierarhia Lucrătorilor divini din 
Sfera-Laborator urcă tot mai sus, până ajung la Guvernatorul Divinilor. Prin incomensurabila Sa 
inteligență şi voință, Guvernatorul Divinilor din Sfera-Laborator veghează la aplicarea riguroasă a 
legilor, atât în Laborator, cât şi în cele patru sfere create, care se rotesc în jurul Sferei divine. 


Inştiinţarea Tatălui divin despre tot ce se petrece în cosmos 


Religia cea mai înaltă de azi, ca şi cele din veacurile uitate, este doar o sinteză a unor succinte 
cunoştinţe cereşti, suficientă totuşi ca hrană sufletească pentru marele public profan. 

Prin profani înţelegem pe cei ce nu sunt în legătură cu noi, şi chiar şi pe cei care - deşi au 
intrat în legătură cu noi - cunosc prea puţin din alcătuirea lumilor invizibile. 

Numai duhurilor întrupate, care au un grad superior în lumea cerească a Terrei, avem 
permisiunea de a le comunica înaltele cunoştinţe referitoare la alcătuirea cosmosului şi la Forţele 
guvernatoare. 

Tatăl divin, Forţa primă sau Forţa supremă este Unul. Unic este Dumnezeu, afirmă Moise, 
Budha, Isus şi toți proorocii noştri. Toate duhurile care au evoluat într-o durată de timp 
incalculabilă, şi au ajuns la dreapta Tatălui suprem, adică în Laborator, au rangul de Divinitate. Ele 
nu sunt egale cu Forța primă, cu Suveranul unic al tuturor, ci sunt doar mari Forțe divine. 

În fruntea ierarhiei Divinilor este un Guvernator suprem, căruia toţi ne închinăm; doar Lui 
trebuie să se roage popoarele acestui pământ. 

Fiinţa supremă, peste toți Divinii din Laborator, este numită Tatăl suprem. El este înștiințat de 
tot ce se petrece atât în Laborator, cât şi în cele patru universuri. Se pune întrebarea: Cum este El 
înştiințat? 

Tot ce se petrece pe Pământ trebuie imediat comunicat Guvernatorului Pământului, care are 
gradul de înger-căpetenie şi este reprezentantul Tatălui suprem. 

Funcţia de Guvernator al Pământului a fost instituită chiar de la facerea planetei. Guvernatorul 
planetar a prezidat, prezidează şi va prezida atâta timp cât există Pământul. De miliarde de ani El 
conduce această planetă. Funcţia de Guvernator planetar este permanentă, dar cel ce o îndeplineşte 
este schimbat. 

Unul dintre Guvernatorii Pământului este acum spiritul care într-una din întrupările sale a fost 
conducătorul evreilor din Egipt spre Canaan. Deja citesc în mintea cititorului creştin o idee 
retrogradă şi un sentiment de contrarietate, dar totuşi, acesta este adevărul. Aflaţi că Guvernatorul 
Pământului nu este nici evreu, nici egiptean, nici creştin, ci este făuritorul unei religii, întemeiată 
din ordinul Suveranului acestui sistem solar - fostul Isus, precum tot El, Guvernatorul solar a 
ordonat întemeierea celorlalte religii, de către Budha, Confucius şi Mahomed. 


Guvernatorul planetar trebuie să fie la curent cu tot ce se petrece pe Pământ, iar la rândul său, 
are obligaţia să înştiințeze pe Stăpânul său direct - Guvernatorul solar, de tot ce se petrece pe 
această sferă a împărăției Sale, din punct de vedere politic, social, moral şi spiritual. 

Guvernatorul solar este mai mare în grad decât îngerii Săi solari şi mai mare, bineînţeles, şi 
decâj: Guvernatorii planetari ai sistemului Său. Din această cauză, El poartă titlul de Fiu de 
Dumnezeu. În jurul Fiului de Dumnezeu sunt îngerii Săi, aspiranţi la rangul de Fii de Dumnezeu. Ei 
sunt mai mari decât Guvernatorii planetari. Guvernatorul solar împreună cu aceşti aspiranţi de Fiu 
de Dumnezeu formează garda de înştiinţare a Unicului din Laborator. Când sunt trimişi în misiuni, 
Ei pot străbate spaţiile universului de la un astru la altul, putând călători până în Sfera divină. 

Divinul nostru Guvernator solar posedă o memorie vastă. El a venit aici cu toată gama de 
materii şi duhuri pentru a forma acest sistem, pe care-l va prezida până la dispariţia celei din urmă 
plariete - soarele nostru actual. Guvernatorul solar este informat de tot ce se petrece pe alte astre, 
precum şi pe planetele lor. El comunică mental Părintelui Său tot ce se petrece în sistemul Său. Aşa 
de exemplu, când au pierit animalele antediluviene, El a comunicat Unicului dispariţia lor de pe 
pământ. Divinul Tată suprem s-a întristat şi a dat ordin ca acestor vieţuitoare, ale căror forme s-au 
înscris pe veci în arhiva universului, să li se facă, de către îngerii constructori, corpuri noi, pe alte 
planete, ajunse la gradul Pământului, pe vremea când poseda asemenea forme de trupuri animale. 
Acum acele animale ale noastre trăiesc pe alte planete, mai tinere decât Pământul. 

Tatăl a grăit Constructorilor Săi: „Nici o vietate, nici cea mai mică pasăre sau insectă, nici o 
creație de-a Mea să nu fie fără cuibul său —planeta sa — şi fără trupul său, în care să evolueze”. 

Tatăl este înştiințat de evenimentele importante, şi nu de toate întâmplările mărunte, ca de 
exemplu: un oarecare duh întunecat a încălcat legea divină şi a omorât. Această faptă este lăsată în 
seama slujitorilor Tatălui, de pe planeta respectivă. 

În rezumat, Tatăl suprem este înștiințat, pe calea undelor, de Guvernatorul solar, căruia 
Guvernatorul planetar îi comunică tot ce se întâmplă pe planeta sa. 

Din timp în timp, pleacă din Soare câte un înger solar, în misiune pe fiecare planetă a acestui 
sistem. Orice înger al planetei noastre este un simplu înger planetar, dar orice înger solar venit în 
misiune pe Pământ se numeşte Purtătorul de Adevăr, Cuvântul Adevărului. Când un asemenea 
Mesager solar se anunţă că vine la noi, miliarde de duhuri pământeşti se înalță în văzduh şi îl 
primesc în cântece, slăvind pe Tatăl ceresc. El este primit de îngerii Pământului, în frunte cu 
Guvernatorul nostru, fostul Moise, şi suntem cu toţii fericiți, prin faptul că privim faţa orbitoare a 
Celui ce ne este dătător de speranţa unui nou pas spre progres. 

De regulă, Mesagerul solar coboară într-o anumită perioadă a anului terestru, şi anume la 
începutul Săptămânii Patimilor, şi se înalță după terminarea ei. Câteodată coboară şi în alte perioade 
ale anului. Nu există an fără ca acest reprezentant al Domnului nostru solar să nu vină la 
comemorarea patimilor Domnului. 

Cu peste două mii de ani în urmă, un Mesager, Fiu de Dumnezeu, a sosit din Laborator în 
Soare, cu ordinul Unicului Tată, ca Guvernatorul nostru solar să se întrupeze pe pământ. Supus 
ordinului, Guvernatorul solar a coborât pe planeta noastră, însoţit de o ceată de aspiranţi, Fii de 
Dumnezeu. Mesagerul sosit din Laborator, a rămas în Soare, ținând locul Guvernatorului solar până 
revine la Tronul împărăției Sale. După întoarcerea Guvernatorului nostru în Soare, Mesagerul 
Tatălui s-a întors şi El în Sfera-Laborator. 

Suntem informaţi că acum Suveranul nostru solar este aşteptat să se întrupeze pe o altă 
planetă a sistemului Său, în vederea evoluţiei morale şi sociale a populaţiei de acolo. Din cauza 
ideilor noi propagate în sânul populaţiei planetelor împărăției Sale, Guvernatorul solar îşi atrage 
supărarea, urgia şi pedeapsa cu moartea asupra trupului Său. El se supune cu umilință distrugerii 
trupului Său, căci aşa I s-a ordonat de Tatăl Său ceresc, în vederea evoluției supuşilor Săi. El se face 
om, dar nu este lăsat singur, ci toată ceata de mari Divini aspiranţi, Fii de Dumnezeu, cu care a 
venit, îi vorbesc, I se arată şi îl încurajează în misiunea Sa umano-cerească. 

Guvernatorul solar nu a venit să răscumpere păcatele omenirii, cum greşit se spune de cei ce 
nu cunosc tainele noastre. El nu a răscumpărat păcatul nimănui, ci a venit ca o Pildă vie, ca 
Reprezentantul Unicului Tată, pentru a schimba, prin forța învățăturilor Sale, curentul de idei 


egoiste în idei altruiste. La baza tuturor ideilor Sale stau tainele Cerurilor şi iubirea dintre copiii 
aceluiaşi Tată. 


Forvispiile 


La sosirea nopții, omenirea se culcă şi adoarme. Dar o dată cu adormirea trupului, duhul 
fiecăruia iese din trup, pentru a-şi continua lucrarea spirituală. Către ziuă, duhul se reîntoarce în 
trupul său. Toată această lucrare trebuie să rămână neştiută de omul trupesc. Aşadar, unul şi acelaşi 
duh are două activități diferite: 1. ziua - prin intermediul trupului; 2. noaptea - prin corpul fluidic. 

Dar de ce duhul coborât în trup nu ştie ce a făcut în timpul nopții? Pentru că nu o permite 
trupul. Celulele trupului, sau mai exact forvispiile lor, întunecă amintirea şi omul nu mai ştie nimic. 

Într-adevăr, deşi duhul uman este guvernatorul vastei colonii de celule ce formează trupul său, 
totuşi aceste vietăți au şi ele puterea lor, prin care întunecă memoria duhului. Astfel, sistemul osos 
este format din mii şi mii de celule osoase, forvispii minerale, iar restul trupului - mușchi, sânge, 
organe etc. - este format dintr-un număr deosebit de mare de celule, forvispii vegetale. 

Prin urmare, duhul omului comandă ca un suveran peste un microcosmos format din două 
categorii de forvispii - minerale şi vegetale. 

Fireşte, vei întreba: „Dar forvispii animale nu se găsesc în trupul omului?” Nu, omul nu 
posedă în el forvispii animale. 

În definitiv, omul este un conglomerat de forvispii: un duh-om, învelit în hainele sale fluidice, 
adică un duh asociat cu alte categorii de ființe, surioare, mai mici - minerale şi vegetale - care îl vor 
ajuta, şi la rândul său şi duhul uman le va ajuta în evoluţia lor. Aşadar, şi în acest caz, s-a alcătuit o 
sfântă treime, care lucrează împreună, cât timp omul va trăi pe pământ. Când se va termina firul 
acestei existenţe, forvispiile se vor dezagrega şi fiecare îşi va relua libertatea sa firească, va deveni 
de-sine-stătătoare. 

Cu altă ocazie am spus că există patru categorii de forvispii - minerale, vegetale, animale şi 
umane - făcute de patru categorii de Divinităţi insuflătoare. În realitate, nu există decât trei feluri de 
forvispii: minerale, vegetale şi animale, care prin evoluție devin umane. 

Mineralul posedă numai voință, mişcare şi memorie instinctivă. Memoria instinctivă a 
mineralului rămâne aceeaşi pe toată perioada existenţei sale; ea deci nu se mai dezvoltă. Prin 
urmare, forța de mişcare şi memoria instinctivă a mineralului, îi permite să-şi menţină aceeaşi 
formă, în vecii vecilor. 

Pe lângă voinţă şi memorie, vegetalul posedă şi cugetare, adică memoria ei nu mai este 
instinctivă ca a mineralului, ci este formată prin acțiunea cugetării, adică este o memorie reflectată. 

Animalul are o voință şi o memorie în devenire, şi o cugetare mai ridicată decât a plantei. 

În fine, omul are voință, memorie şi putere de rațiune. 


Forvispiile şi duhurile s-ar putea vedea 


Tot ce se vede pe pământ a fost realizat mai întâi în spațiu, sub formă eterică. E o nefericire că 
omul trupesc nu cunoaşte nimic despre lumea cauzelor, a tot ceea ce-l înconjoară. 

Această stare va dura până când, evoluând, omenirea trupească va obține vederea spirituală a 
formelor care plutesc prin spațiu. Chiar de pe acum s-ar putea vedea aceste forme prime, dacă omul 
şi-ar construi un aparat bazat pe electricitate şi adaptat la un fel de microscop. Cu ajutorul acestui 
dispozitiv de mărit, omul ar vedea prin ochiul său trupesc diferitele fluide care circulă prin spațiu. 

Acest aparat va avea lentile de mărit, dar nu prea multe. Va fi şi nu va fi propriu-zis un 
microscop. El se va compune dintr-un tub, având o asemenea dimensiune încât să poată intra în el 
un om. De la un capăt la altul va trece un fir de aramă, asemănător celui folosit la conducerea 
curentului electric. Acest tub va fi golit de aer şi umplut cu un anumit gaz, întâlnit în atmosfera 
voastră, dar pe care n-am învoirea să vi-l destăinui acum. Dând drumul curentului electric, veți 


vedea, prin una din lentilele oculare, cum pe firul din interiorul tubului curge o apă de lumină şi foc 

- curentul electric - unul din fluidele din natură. lată primul pas făcut în vederea observării fluidului. 
Această experiență trebuie făcută într-o cameră întunecoasă, pentru că lumina zilei, nu va permite să 
se vadă nimic în jurul firului. 

Dacă în interiorul acestui tub mare se va introduce un al doilea gaz, tot din atmosfera voastră, 
şi se va porni curentul electric, veţi vedea anumite sfere luminoase, care suntem noi, duhurile. 
Prezenţa acestui gaz pare că ne face incandescenti, şi prin ocularul care ne-a mărit ne veți vedea 
destul de clar. 

Prin urmare, viitorul aparat va fi un tub mare adaptat cu o serie de lentile care măresc - un fel 
de microscop, străbătut de un curent electric, umplut cu două elemente gazoase. În acest tub vor 
putea intra tot felul de duhuri, forvispii şi particule fluidice. Dacă observatorul le va ordona mental 
să se adune într-o anumită regiune a tubului, se va vedea că ele înţeleg şi se supun. Duhurile umane 
pot aduce, din afara tubului, forvispii animale şi observatorul va constata că acestea se înțeleg între 
ele, căci omul are puterea să comande mental forvispiilor umane şi acestea - celor animale. Aşadar, 
forvispiile au inteligență şi înţelegere. Ca înfăţişare exterioară, s-ar părea că nu există nici o 
deosebire între ele, şi totuşi se deosebesc prin experienţa şi nivelul diferit de evoluție dintre ele. 

Dacă în acel microscop veţi introduce un om trupesc astfel încât capul să-i fie ferit printr-un 
anumit procedeu, sau să-i rămână afară din acest aparat, veți observa că trupul omului nu se mai 
vede; în schimb, apare o ceață fluidică luminoasă ceva mai mare ca trupul său şi de aceeaşi formă 
cu el. Acesta e corpul său fluidic sau perispiritul. În interiorul acestui corp eteric se vor vedea toate 
organele sale, cu formele lor, toate fiind fluidice şi fiecare având o culoare specifică. 

Intrând în acest tub un mare duh al nostru, un medic spațial, pentru a face câteva experiențe, 
veți observa fapte uimitoare pentru voi. Aşa de exemplu, dacă medicul nostru aplică anumite fluide 
în dreptul unui organ vital al omului introdus în acel tub, veţi auzi că omul se văietă că îl doare acel 
organ. Dacă acest medic nevăzut aplică organului bolnav al omului introdus în tub, un alt fluid, el 
va declara că nu mai simte nici o durere, acolo unde îl durea. Aceste îmbolnăviri sau vindecări sunt 
momentane, făcute numai în scop experimental. După terminarea experienţei se revine la starea de 
sănătate a omului, pentru a nu se împiedica cursul destinului său. 

Din aceste experienţe veți înțelege că alături de voi există o altă lume, eterică, invizibilă 
ochiului vostru. În atmosfera care vă înconjoară pluteşte o mulţime infinită de forme, de diferite 
naturi: forvispii minerale, vegetale, animale şi umane. Între ele există o diferență esenţială, după 
felul cum sunt compuse. În general, forvispiile minerale sunt mai mici decât celelalte. Noi le numim 
pulbere minerală. Alături de ele se găsesc forvispiile vegetale, care vor intra în constituția corpului 
plantei. Ele vor fi conduse de un duh de plantă. În fine, prin spaţiu plutesc puzderie de forvispii 
animale şi umane. 

Noi, duhurile, am fi muritoare, dacă Creatorul nostru nu ne-ar fi înzestrat cu darul de a ne 
hrăni veşnic şi în mod automat. Hrănirea noastră constă în absorbirea din spaţiu de fluide, de 
forvispii, pe care doar le alipim corpului nostru spiritual când suntem duhuri libere şi le asimilăm în 
corpul vital, când suntem întrupate. Această materie vie - fluid alcătuit din forvispii, noi duhurile, 
nu o compunem sau descompunem, ci numai o alipim corpului nostru fluidic. Hrana noastră n-o 
mai pregătim după cum o pregătiți pe a voastră, ci o găsim gata pregătită în spaţiu. Noi nu facem 
decât s-o absorbim şi integrăm corpului nostru fluidic. 

Fiecare duh atrage automat numai hrana potrivită trupului său fluidic. Astfel are loc o selecție, 
printr-o atracţie magnetică, proprie fiecăruia. Fenomenul se petrece asemănător la duhurile libere, 
ca şi la cele întrupate. Păpădia va atrage în dublul său vital o anumită materie, identică cu ea, iar 
trandafirul va atrage o altă materie, asemănătoare şi compatibilă dublului său vital. 

În general, voi, oamenii trupeşti absorbiți numai cât eliminaţi, dar în perioada de formare şi 
creştere a trupului vostru, când sunteţi copii, absorbiți mai mult decât eliminaţi, pentru a vă mări 
corpul vital, care - la rândul său - va mări trupul. 

De la o vreme, curenţii mătură şi transportă forvispiile până în Sfera divină, pentru a servi la 
alte forme de viaţă. 


Să recapitulăm. În spaţiu sunt eu, duh unic. În jurul meu se află forvispii, dependente de mine, 
care îmi formează vehicolul spiritual, iar în stare de libertate, prin spaţiu, se află altele identice cu 
cele ale corpului meu. Graţie acestor vietăţi ultramicroscopice, mă pot mări cât de mult, şi prin 
eliminarea lor mă pot micşora cât voiesc. Constat că şi forvispiile au un instinct, o voinţă şi o 
memorie proprie. Cele intrate în corpul meu nu vor intra niciodată în corpul unui animal sau al unei 
plante. Cu alte cuvinte, ele nu uită că au fost deja în corpul unui om sau că sunt destinate să se 
încorporeze în corpul unui om. 

Alături de mine circulă duhuri umane, animale şi vegetale, căci cele minerale sunt închise în 
regnul mineral. A doua categorie de forme de viaţă sunt forvispiile umane, animale, vegetale şi 
minerale, toate aflate în stare de libertate, forme care încă nu sunt duhuri, ci doar pulberea lor. Pe 
lângă forvispiile minerale libere - aflate în stare de pulbere destrupată, care nu servesc la întruparea 
nici unui fel de mineral, ci vor servi la hrănirea dublului vital al plantelor, animalelor şi omului - 
există forvispii minerale întrupate pe durata existenţei acestui pământ sau a oricărei alte planete. În 
afară de pulberea minerală, mai există pulberi vegetale, care şi ele servesc la regenerarea corpului 
spiritual al duhului, precum şi la hrănirea dublului vital al plantelor, animalelor şi omului. 

Când sunt duh liber, îmi repar perispiritul cu forvispii minerale, vegetale, animale şi umane. 
Când sunt duh întrupat, îmi repar perispiritul şi dublul vital cu forvispii minerale şi vegetale din 
atmosfera înconjurătoare, iar trupul, prin alimente ce conţin forvispii minerale şi vegetale. 

Toate aceste miliarde nesfârşite de pulberi sau forvispii ce ne înconjoară sunt opera Celor din 
Laborator, care le revarsă gratuit în sferele create. Nu putem răsplăti munca Lor decât prin iubirea 
ce Le-o păstrăm, ca unora ce ne întreţin viaţa în veşnicie. Aşadar, Ei sunt Creatorii elixirului de 
viaţă veşnică, aici pe Pământ şi pretutindeni. Slavă Lor şi adâncă închinăciune Unicului Tată. Amin. 


Cei trei Guvernatori 


Omenirea terestră merge cu paşi uriaşi spre progres. Suntem convinşi că peste câteva secole 
omul trupesc va fi pus în posesia unui aparat cu ajutorul căruia ne va vedea şi auzi. Atunci, 
certitudinea existenţei noastre, a duhurilor şi îngerilor, va înlocui necunoaşterea şi ignoranța omului 
de azi. 

Mă vei întreba: „Dar ce sunt îngerii?” Îngerul este tot un spirit ca mine, numai că el şi-a 
terminat evoluţia umană, reîntorcându-se în Sfera-Laborator, unde a stat câteva zeci de mii de ani, 
s-a supus la toate probele de acolo şi reuşind a revenit din nou în sfera creată, pentru a împlini de 
această dată evoluţia de înger planetar. 

Îngerul planetar va veni pe o planetă pentru a conduce evoluţia fraţilor săi duhuri umane. 
Când termină întreaga evoluţie de înger planetar, se reîntoarce în Laboratorul divin, unde stă alte 
câteva zeci de mii de ani, dând şi de această dată examenul de rigoare. Reuşind să ia acest examen, 
obţine gradul de înger solar, după care vine din nou în sfera creată, pentru a studia mai departe 
şcoala vieţii, dar de această dată ca duh de astru sau înger solar. 

Când termină şi această vastă şcoală pe toate categoriile de astre, se aşează pe unul din marii 
curenți magnetici ai universului şi soseşte din nou în Laborator, unde va rămâne zeci de mii de ani, 
pentru obținerea altor grade şi mai înalte. 

Aşadar, omul va. evolua prin toate etapele planetare pomenite şi devine înger planetar. Va 
evolua ca înger planetar, din planetă în planetă, prin toate treptele de înger planetar, până va ajunge 
Guvernator planetar. O dată atins acest grad, va deveni înger solar. Va evolua ca înger solar prin 
toate trei etapele solare şi, pe rând, prin toate gradele de sori, devenind înger laboratorian. Trei etape 
de înger au fost pe o planetă, trei etape pe un astru, trei grade în Laborator. Şi aşa va fi, din trei în 
trei, până la infinit. 

Când trece prin cele trei trepte de înger laboratorian, va deveni Aspirant de Fiu de Dumnezeu, 
după ce ca înger laboratorian a fost Creator de forme fluidice şi apoi Creator de materii fizice. Când 
va fi obținut gradul de Fiu de Dumnezeu, i se va acorda conducerea unui astru ca şi Domnului 
nostru solar, Christianul nostru. 


Domnul nostru solar este A (Alfa) şi O (Omega) acestui sistem solar. În scopul evoluţiei 
noastre cu toții defilăm prin fața Lui, El însă va rămâne până la sfârşitul sistemului Său — 
aproximativ zece miliarde de ani. 

Arta de a conduce un sistem solar este egală - în mic - cu arta de a conduce cosmosul. Din 
punctul de vedere al guvernării, Fiul este egal în grad cu Tatăl ceresc. Guvernatorul Pământului 
conducând acest mic corp ceresc, din punct de vedere al guvernării este egal cu Tatăl şi Fiul. 

Prin urmare, avem un Guvernator central, un Guvernator solar şi un Guvernator planetar, 
adică Tatăl, Fiul şi Sfântul Duh. Aşadar, Divinitatea la lucru este reprezentată prin trei. Câte trei 
conduc, după puterile Lor, câte o unitate cosmică. Ei sunt egali ca guvernare, şi totuşi Unul este 
Domnul Dumnezeul nostru. 

Aşa fiind, eu ca duh nu mă prosternez prin închinăciuni decât Unului, Fiinţei supreme a 
tuturor existenţelor. Nu mă pot ruga decât unui singur Dumnezeu. Cine se închină la mai mulți 
greşeşte. 

Se cade ca omul să se roage Unicului, deoarece Guvernatorul Pământului spune: „Eu sunt 
duhul Adevărului şi vorbesc şi fac în numele Fiului”. Guvernatorul solar, Fiul, spune din Soarele 
Său: „Eu sunt Fiul Lui Dumnezeu şi în numele Lui fac ceea ce fac, în numele Lui leg şi dezleg” 
Dragă frate, urmează ca omul să se roage, să mulțumească Unicului Dumnezeu. La ruga lui astfel 
formulată orice duh consacrat îl va ajuta. 


Conducerea Pământului 


Îmi propun să vorbesc azi de marele nostru superior, cunoscut de voi sub numele de Sfântul 
Ioan. Cine este Sfântul Ioan la noi? Voi îl socotiți între sfinții pământului. El însă e mai presus de 
un sfânt, este un înger, un spirit care prin evoluţie a ajuns la rangul de primul între îngerii 
Pământului. Cu altă ocazie, am spus că în jurul pământului există două zone: una mai apropiată de 
pământ, numită zona de trai şi evoluţie a spiritelor umane, şi alta superioară, externă, numită zona 
de evoluţie a îngerilor Pământului. Zona îngerilor este împărțită în trei subzone, sfere fluidice 
locuite de trei categorii de îngeri. Aşadar există trei etaje suprapuse, sfere concentrice deosebite 
între ele prin felul undelor care circulă prin ele şi prin fineţea fluidelor lor. 

Evoluţia Pământului, cu tot ce este pe el, este condusă de îngerii Pământului. Această evoluție 
se face lent şi durează miliarde de ani. Îngerii planetari au venit aici o dată cu nebuloasa solară'şi au 
asistat la desprinderea pământului din soare, au asistat de la începutul existenţei pământului şi vor 
sta aici până la disoluția sa desăvârşită. Ei au asistat la toate peripețiile acestei planete şi vor prezida 
şi ordona tot ce va fi necesar ca viaţa de pe acest mic corp, praf pierdut în imensitatea sferei 
creaţiilor, să ajungă la © (omega) evoluţiei sale. 

In fruntea tuturor îngerilor se află o Conducere treimică. Prin voință, gândire şi simţire, 
această Treime face un Unu desăvârşit. Tatăl divin a stabilit acest fel de guvernare în toată creația 
Sa. Sfânta treime este în toate: în compunerea materiei, în asocierea duhurilor, în conducerea 
creaţiilor etc. Sfera divină este şi Ea tot treimică. 

Primul din Treimea guvernatoare a Pământului este reprezentantul Tatălui ceresc pe planeta 
noastră. El veghează ca Legile şi Voința Tatălui să fie aplicate mereu pe această planetă. Al doilea 
este reprezentantul Divinului solar pe planeta noastră. El supraveghează ca Legile Fiului divin, 
hotărârile Divinului solar, să fie îndeplinite întru totul pe Pământ, căci Guvernatorul solar nu face 
voia Sa, ci, în definitiv, pe a Tatălui care i-a încredințat această împărăție a spaţiilor cereşti. Al 
treilea din Treimea guvernatoare a Pământului este suveranul direct al acestui glob. El veghează ca 
legile şi evoluția Pământului să fie urmate pas cu pas, ordonând, în numele sfintei Treimi planetare, 
să se facă într-un fel şi nu altfel. 

Sfânta Treime a Pământului este sub binecuvântarea Tatălui, dar instituită sub conducerea 
directă a Fiului. Cei trei Guvernatori planetari sunt A (Alfa) şi O (Omega) planetei Pământ. Ei sunt 
trei într-unui, reprezentând virtual pe unicul Stăpân al lumilor, pe primul Creator. Dintre aceşti trei, 
primul este preşedinte, El este Divinul Pământului. Nici o planetă nu este lipsită de această 


conducere treimică. Pentru toți şi toate, duhuri şi oameni, primul este al treilea şi al treilea este 
primul. Din timp în timp, aceste duhuri, căpetenii-îngeri, se coboară la suprafaţa pământului, 
făcându-se şi ei oameni. Primul dintre cei trei Guvernatori ai Pământului A' (Alfa prim), a fost de 
multe ori întrupat pe pământ, pentru luminarea şi îmboldirea omenirii. În multiplele sale întrupări a 
fost în India sub numele de Arjuna, în Persia - Parsifal, în Asiria - Rasik, în Egipt - Hermes, Moise, 
Osimahdias etc. Cel de-al doilea, A” (Alfa secund) al cetelor îngereşti s-a întrupat şi El de multe ori, 
purtând diferite numiri, dintre care cea de Sfântul Ilie şi Ioan Botezătorul. În fine, cel de-al treilea 
Guvernator planetar. A”” (Alfa terț) a avut - ca oricare mare Lumină a spaţiilor - mai multe 
întrupări, dintre care cea din urmă este cunoscută sub numele de evanghelistul loan, iubitul ucenic 
al Domnului. Cu toții au fost oameni modeşti, oameni ca oricare alții, dar dincolo de ei se 
ascundeau turnini dintre Luminile cerești. 

De câte ori Guvernatorul solar a coborât pe Pământ şi s-a făcut om, a coborât şi reprezentantul 
Sau din Treimea conducătoare a Pământului. A” (Alfa secund) s-a întrupat în loan Botezătorul, 
înaintea Suveranului sistemului nostru solar. Isus a venit la reprezentantul Său ca să-L boteze, dar 
Ioan a grăit: „Nu sunt vrednic să Te botez”. Isus i-a răspuns: „A' (Alfa prim) te-a ales pe tine A” 
(Alfa secund) şi Eu cer de la tine botezul sfânt, ca să recunosc puterea lui A' - Guvernatorul suprem 
al planetei Pământ, numit de Mine, în numele Tatălui Meu. A' te-a numit pe tine, în numele Meu, 
prin puterea Mea, iar acum Mă supun puterii Mele, care prin tine se întoarce la Mine. Amin. “ 

Armonia desăvârşită domneşte pe toate sferele create de Tatăl. Nimeni şi nicăieri nu se poate 
plânge că i s-a făcut vreo nedreptate. Justiţia divină dă dreptate tuturor, după meritul lor. Dreptatea 
este decernată de Forul suprem judecătoresc al fiecărui glob, care hotărăşte în numele Tatălui 
ceresc. 

Nimic nu se poate face pe pământ - război, revoluţie etc. - fără ştirea şi aprobarea sfintei 
Treimi planetare, Guvernatorul planetar, A (Alfa) şi O (Omega) planetei Pământ. Fiecare din cei 
trei A (Alfa) are sub ascultarea sa trei duhuri cereşti - numite Asesori. Prin urmare, există nouă 
Asesori. Când unul din cei trei A (Alfa) coboară la suprafaţa pământului, pentru a se întrupa, locul 
său este ocupat, temporar, de cei trei Asesori corespunzători. Astfel, când A” (Alfa secund) s-a 
coborât şi s-a întrupat ca om, sub numele de loan Botezătorul, a fost înlocuit de Asesorii săi, pentru 
ca Treimea supremă să fie întreagă. La fel s-a întâmplat şi când a coborât A””” (Alfa terț), al treilea 
factor al sfintei Treimi planetare, pentru a deveni ucenicul cel mai tânăr al Domnului. 

Când A” (Alfa secund) şi A”” (Alfa terț) au fost deodată oameni pe pământ, pentru a fi în 
preajma divinului Guvernator solar, conducerea Pământului se compunea din şapte duhuri: Alfa 
prim (A), cei trei locţiitori sau Asesori ai secundului (A”), plus cei trei locțiitori ai terțului (A””) - 
stăpânul acestei planete. Extrem de rar s-a întâmplat, în trecutul Pământului, să coboare deodată cei 
trei Alfa. În acest caz, locţiitorii au fost în număr de trei ori trei - nouă Asesori, duhuri îngeri. 

În infinita Sa înţelepciune, Tatăl a socotit că nu este bine ca numai unul să hotărească. De 
aceea El a instituit treimea. Primul formează teza, al doilea stabileşte antiteza şi al treilea hotărăşte. 
Totul se face după următorul model divin: cel dintâi propune o teză, o părere asupra unei probleme 
oarecare. Al doilea respinge acea părere, propunând alta. Al treilea judecă cele două păreri şi apoi 
hotărăşte. Primul nu are voie să argumenteze, ci numai propune. Al doilea nu are voie să fie de 
acord, să se^ unească cu părerea celui dintâi, de orice fel ar fi ea, el nu poate decât să emită o nouă 
propunere. În fine, al treilea, examinând cele două propuneri se poate uni cu una din ele, sau poate 
prezenta o nouă propunere. Cuvântul său este hotărâtor, deşi este al treilea Alfa (A””) - cel mai mic. 
Nici unul nu poate lucra independent. Înţelepciunea divină a statornicit pentru totdeauna ca să poată 
fi pusă în execuţie numai lucrarea hotărâtă în consiliu, după modelul de mai sus. O dată ce Treimea 
conducătoare s-a pronunțat, toate duhurile pământului trebuie să se supună hotărârii sale. 

Cei nouă Asesori au fiecare lângă ei câte trei ajutoare, tot îngeri, duhuri ale Adevărului, sau 
sfinte duhuri. De trei ori nouă fac douăzeci şi şapte de ajutoare, numite Delegaţi. Aşadar, Forul 
suprem sau Tribunalul suprem al Pământului se compune din 3 Alfa, 9 Asesori şi 27 Delegaţi. În 
total 39 de membri, sau sfinte duhuri, iar toți la un loc sunt denumiți Sfântul Duh. 


Lumea spaţială a Pământului 


Ştim că ai o părere rea despre politică şi tot ce ține de ea. Motivul? Convingerea că interesul îi 
determină pe toți să se zbată, iar nu dragostea de propăşire a celor mulţi. Cu toate acestea, sus la 
noi, între multe altele, se face şi politică. 

Toate afacerile terestre, din punct de vedere social şi religios, sunt hotărâte, în ultimă instanță, 
de cei trei Guvernatori planetari, A (Alfa) şi O (Omega) planetei Pământ. Pentru ca acțiunea lor să 
fie unitară, sunt legați unul de altul printr-un cordon fluidic solar, legătură divină făcută de trei 
reprezentanţi sau mandatari ai Treimii solare. 

Trinitate există pretutindeni, fiind o forță care lucrează din veşnicie. Prevăzătoare, Divinitatea 
a orânduit forțe opuse peste toate miliardele de corpuri cereşti, ca nu cumva să intervină vreodată 
arbitrarul. În fața acestei treimi, s-a instituit şi o treime opoziţionistă. Deşi cei trei Alfa sunt spirite 
de înaltă ştiinţă şi sfinţenie, totuşi Tatăl divin a socotit că e posibil să greşească, şi pentru deplina 
siguranță a Armoniei divine, a instituit şi forţe treimice contrare. 

În marile probleme de conducere şi evoluţie prima treime propune, iar a doua treime - 
ocazional constituită - poate să fie de părere contrară. În acest caz, se desemnează din subalterni a 
treia treime, care - deşi mai mică în grad - hotărăşte într-un fel sau altul. Această hotărâre este 
definitivă şi fără apel, fiind pusă imediat în aplicare. Să dau un exemplu. 

Forţa treimică primă spune: „Să se declare război între X şi Y". A doua treime poate riposta: 
„Nu, să nu fie război între ele". În fine, a treia forță treimică hotărăşte: „Să fie război, dar nu acum". 

Prin urmare, nu există decât o singură conducere - sfânta Treime planetară, A (Alfa) şi O 
(Omega) planetei Pământ. Dar în anumite probleme deosebite - prefaceri sociale, întemeieri de 
religii, războaie etc. - se instituie un for compus din trei treimi, hotărând a treia, cea mai mică în 
grad. Dar hotărârea lor trebuie să poarte pecetea binecuvântării cu Amin a Stăpânului sistemului 
nostru planetar, a Guvernatorului solar, care - la rândul Său - se pronunţă în numele Tatălui ceresc. 

În cosmos domnesc trei legi: Legea Tatălui, Legea Fiului şi Legea Sfântului Duh. Legea 
Tatălui se aplică Entităţilor care îşi fac evoluţia în gradul de Creatori divini sau Laboratorieni. 
Legea Fiului se aplică entităţilor spirituale care îşi fac evoluţia solară. Legea Sfântului Duh se aplică 
duhurilor care îşi fac evoluția planetară. Evoluţia divină se face în Sfera Laboratorului central, 
evoluția solară - pe sori, iar cea planetară - pe planete. 

Pe Pământ spiritul uman îşi face şcoala în trei zone sau nivele suprapuse, având forma unor 
sfere concentrice, de la suprafața pământului în sus. Deasupra lor se află al patrulea nivel, al 
îngerilor. Aşadar planeta noastră are în jurul ei patru mari zone fluidice!: trei umane şi una angelică. 
Iată înţelesul celor patru evanghelişti ai Domnului, cele patru zone fluidice fiind reprezentate 
concret prin patru cuvântători ai înțelepciunii Domnului. 

Zona îngerilor este împărțită în trei sfere diferite prin calitatea fluidelor ce o alcătuiesc şi prin 
rangul îngerilor care o populează. Venind de la exterior spre suprafaţa pământului, avem: 


l. Sfera îngerilor de evoluție divină; 
2; Sfera îngerilor de evoluție solară; 
3. Sfera îngerilor de evoluție planetară. 


În aceste trei sfere se hotărăşte toată viața voastră uman-trupească. Sub zona angelică - 
formată din trei sfere angelice - se află trei zone umane: I. Zona duhurilor albe - cea mai îndepărtată 
de pământ; II. Zona duhurilor albastre; III. Zona duhurilor roşii - înconjoară suprafața pământului. 

Îngerii primesc ordin din Sfera divină sau din Soare şi le aplică ad litteram, asupra lumii 
trupeşti de la suprafața pământului. 


1 Planeta Pământ este formată din Cerul sau spațiul său ceresc - locuit de entități spirituale, şi din 
globul terestru, Terra -populat de entități spirituale întrupate. Cerul este împărțit în patru zone fluidice: una 
angelică şi trei umane. Fiecare zonă se divide în trei sfere. Sferele umane sunt împărțite în câte trei inele, 
divizate la rândul lor în trei spaţii. Prin urmare, zona fluidică umană cuprinde de 3 ori 27 de spaţii - 81 de 
spaţii cereşti, spirituale, sub forma unor sfere concentrice locuite de duhuri umane. 


Zona angelică 

Fiecare din cele trei zone umane - albă, albastră şi roşie, populate de spirite umane, de oameni 
spaţiali - este împărțită în câte trei sfere. Prin urmare, există nouă sfere fluidice umane: trei ale 
duhurilor albe, trei ale duhurilor albastre şi trei ale duhurilor roşii. 

Zona albilor este populată de spirite umane albe de trei categorii: om alb divin, om alb solar şi 
om alb planetar. Aceeaşi împărțire pe categorii există şi în etajele albastre şi roşii. 

Aşadar avem de trei ori spirite divine, solare şi planetare. De trei ori trei fac nouă categorii ele 
spirite umane. Deasupra lor sunt cele trei etaje angelice, cu câte trei categorii de îngeri. În total 
există douăsprezece etaje, cu douăsprezece categorii de duhuri. 

În fruntea fiecăruia din aceste douăsprezece etaje - nouă umane şi trei angelice — se află câte 
o treime angelică. Prin urmare, în lumea spaţială a Pământului există douăsprezece domnii. Nu unul 
conduce fiecare domnie, ci câte trei, adică conducerea este şi aici treimică. Cu alte cuvinte, cele 
douăsprezece etaje sunt conduse de douăsprezece treimi. În linie generală treimea este formula de 
conducere a lumii angelice, iar douăsprezece - a lumii umane. 

Fiecare treime are responsabilitatea şi conducerea lumii duhurilor din etajul său. Dar când este 
nevoie de o consultare şi hotărâre generală, aplicată jos, oamenilor de pe pământ, se adună soborul 
celor douăsprezece etaje, adică cei douăsprezece primi din fiecare treime. Iată înţelesul pentru care 
Domnul şi strălucitul nostru Stăpân solar, când s-a coborât pe Pământ şi s-a făcut om trupesc, şi-a 
adunat înjur douăsprezece apostoli, reprezentanţi ai celor douăsprezece etaje ale Pământului, dintre 
care unii au coborât odată cu El iar alţii chiar înaintea Lui. 

Marele Isus i-a adunat în jurul Său pe reprezentanții celor douăsprezece etaje sau domnii, şi la 
cina cea de taină le-a ordonat ce să facă. Rupând pâinea, a adăugat: „Luaţi, mâncaţi, acesta este 


trupul Meu care pentru voi se frânge”. Apoi, oferindu-le cupa cu vin, le-a zis: „Luaţi şi beți, acesta 
este sângele Meu, care se varsă pentru voi şi pentru cei mulți ai planetei Pământ”. 

Puţini dintre voi, cei de jos, cunosc înţelesul acestor tainice cuvinte. Pâinea este produsul 
făinei, iar făina este bobul de grâu sfărâmat. Grâul s-a făcut mare şi a rodit, prefacând pământul 
absorbit în stare de soluţie prin rădăcinile sale. Aşadar pâinea este pământ transformat. Dar, în 
definitiv, mineralele globului nostru au provenit din transformările fluidului originar al nebuloasei 
planetare, care - la rândul ei - a fost o parte din nebuloasa solară. Fluidul solar este materia cu care 
Stăpânul nostru a venit din Sfera divină, de la Tatăl, este proprietatea Fiului, parte integrantă din 
împărăţia Sa. În acelaşi timp, planta primeşte mereu raze fluidice de la Soare. Numai graţie razelor 
cosmice şi solare planta a crescut şi a făcut spice. Prin urmare, în fiecare bob exista o părticică 
fluidică din însăşi corpul sferei solare care este împărăția Domnului. Aşadar pâinea conţine ceva din 
însuşi corpul Celui ce conduce acest sistem planetar. Aceeaşi explicaţie corespunde şi vinului, care 
şi el conţine particule fluidice din corpul divin al Domnului. 

Ordine noi sosesc din Sfera centrală în Soare. Aceste ordine sunt decodificate în Soare - 
pentru a fi înțelese de îngerii planetari - fiind trimise la fiecare planetă, potrivit gradului şi 
momentului în care se află acea planetă, în mersul său evolutiv. Sfânta Treime planetară, A (Alfa) şi 
Q (Omega) planetei Pământ primeşte ordinul divin, îl analizează, îi vede înţelesul, şi după ce îl 
decodifică pe o altă gamă, îl transmite celor douăsprezece conducători ai celor douăsprezece zone 
ale Pământului. Acest consiliu examinează mijloacele de execuţie ale ordinului respectiv şi apoi se 
trece la punerea lui în practică. Fiecare înger conducător cheamă pe subalternii săi pentru 
executarea ordinului. Toată lumea angelică lucrează mereu, prin puterea uriaşelor lor forțe 
spirituale, la împingerea mai departe a prefacerilor, fie a materiei globului, fie a fiinţelor de pe 
suprafaţa sa. 


Botezul şi cordonul fericirii 


Destinul acestei ţări, ca şi al întregului pământ, este determinat şi urmărit de Conducerea 
supremă a Pământului, de cei trei Alfa, iar în jurul Forului suprem stau cele douăsprezece domnii 
treimice. 

Văzduhul eteric al Pământului este străbătut din toate părțile de ordine venite de la Centrul 
creaţiilor, de ordine venite de la Centrul solar şi, în acelaşi timp, de ordine sosite de la Forul suprem 
al globului nostru. În fine, toată zona fluidică de-jur-împrejurul globului, groasă de câteva sute de 
mii de kilometri, este străbătută în lung şi în lat de undele-gânduri ale miliardelor de duhuri umane. 
Fiecare fel de gândire are lungimea sa de undă, ca să mă exprim în limbajul vostru terestru, pentru 
că noi nu măsurăm în metri expresia sau vibrația gândirii, ci după acordul nivelului evolutiv al celui 
care o emite sau recepționează. 

Precum v-am mai spus, noi suntem oameni ca şi voi, şi ne place, asemenea vouă, să avem 
legături sociale. Voi sunteţi atraşi unii de alții după interesele voastre, după natura voastră 
trupească. Apropierile noastre au alte motivații, sunt determinate de alte cauze: afinitate spirituală, 
aplicarea în comun a legilor, prefacerea materiilor eterice, evoluţia a tot ce ne înconjoară şi propria 
noastră evoluţie. Alte resorturi vă îndeamnă pe voi, oameni trupeşti, carnali, şi altele pe noi, oameni 
cereşti. 

Ştiu că vă întrebaţi de ce vă zicem carnali. Vă spunem astfel pentru că şi voi şi noi suntem 
oameni, dar voi aveţi armura cărnii, trupul pe care noi nu-l avem. Corp fizic aveţi voi, corp fizic 
avem şi noi. Prin urmare, fizici suntem cu toţii. Să nu te miri dacă afirm că şi noi avem un corp 
fizic. Da, avem un corp format dintr-o materie subtilă, fluidică, dar este fizică, iar nu psihică. Din 
materia psihică a fost creată scânteia mea şi a tuturor duhurilor. 

Eu nu sunt numai o scânteie, o flacără fugitivă, un fulger; eu sunt o scânteie învelită într-un 
corp fizic. Noi suntem oameni fizici, pentru că suntem posesori de corp fizic. Că fizicul nostru nu 
corespunde cu al vostru - este altceva. Totul este în raport cu mediul în care trăieşti. lată de ce vă 
zicem carnali, sau oameni cu haină carnală. 


Aşadar, noi suntem grupați în colectivităţi, fiind legaţi unii de alţii prin legături de iubire şi 
ajutor permanent. 

A' (Alfa prim), cel mai mare înger al Pământului, transmite de la un capăt la altul al 
Pământului unăe-gânduri. Ele nu sunt ordine, ci cuvinte de convingere. El se roagă Tatălui ceresc şi 
sfătuieşte pe cei de sub El. 

În rugăciunea Sa, A' mulţumeşte mai întâi Guvernatorului central al universurilor, pentru tot 
ce a făcut: „În numele Tatălui, al Fiului şi a marilor Sfinte Duhuri! O, Doamne, al nostru Stăpân în 
veşnicie, Iți mulțumim pentru fericirea pe care o gustăm în lumile create de Tine”. 

Prima parte a rugăciunii Sale e o mulţumire. După aceea, A' emite cererea de a fi împuternicit 
cu noile norme de conducere spre progres: „ O, Doamne, Atoatefăcătorule, o, Fiule care cunoşti 
toate rosturile înfăptuirilor Tale, a evoluţiei care vine, ne învredniceşte pe noi cu puterea pe care ne- 
ai dat-o în calitate de servi devotați Ţie şi Tatălui Tău, ca noi să putem lucra aici!” 

Partea a treia a rugăciunii este un apel către toți colaboratorii Săi, de toate gradele: „O, fiinţe 
cugetătoare, care locuiţi aceste spații de sub Mine, o, voi fii ai aceluiaşi Tată ceresc, ascultați cele ce 
Eu, stăpânul acestui glob planetar, vă spun, aşa precum ascult şi Eu glasul Fiului şi aşa precum şi El 
ascultă de glasul Tatălui nostru al tuturor. Ascultaţi de glasul Meu aducător de fericire şi veți fi 
mântuiți prin Mine, Unsul Fiului Lui Dumnezeu. Amin!” 

Cine va avea urechi va asculta de glasul Lui şi se va bucura, pentru că va primi cordonul 
Tatălui ceresc şi va fi botezat cu botezul de foc al creştetului său şi astfel va fi fericit în vecii 
vecilor. 

O, voi oameni trupeşti cu o conştiinţă limitată ziua, în stare de veghe, o, voi mici frați ai mei, 
să nu vă miraţi de cele auzite, căci adevăr grăiesc: numai prin ascultarea ordinelor date de 
Guvernatorul central, de împuternicitul Său Fiu şi cele date de Sfântul nostru Duh, veţi ajunge în 
situaţii sublime şi vă veți bucura de fericirea veşnică. Glasul Domnului nostru Isus răsună: „Pe cel 
ce l-am încins cu cordonul fericirii şi l-am botezat cu foc, va fi mare în ceata duhurilor”. 

Asemenea cuvinte a auzit şi marea noastră fecioară, marele duh sfânt iubitor de oameni, care 
întrupându-se s-a numit Jeanne d'Arc. Glasul nostru o umplea de fericire şi putere. Ea nu mai avea 
teamă de moarte. Cine ne cunoaşte şi ne aude glasul moare fericit, pentru că doreşte să se întoarcă 
în împărăția glasurilor noastre. Auzind glasul nostru, Jeanne d'Arc a aflat cine este în Cer şi s-a 
umplut de curaj şi putere, mergând, ca un miel, la moartea eliberatoare. A murit asemenea celor mai 
mari eroi ai omenirii. Cei ce ţin crucea în mână, au judecat-o şi condarnnat-o la moarte. Ei au 
contribuit la destruparea ei, dar dezlegând-o de viaţa terestră s-au legat de ea. 

Mergând în Cer şi prezentându-se la A' (Alfa prim), i-a spus: „Doamne, îi iert pentru că n-au 
ştiut ce fac, iar eu am făcut ceea ce glasurile cereşti, în numele Tău, m-au îndemnat să fac”. A' al 
planetei noastre i-a răspuns: „Bine, suflet frumos, marele nostru sfânt şi căpetenie de domnie, 
pentru destinul pe care l-ai cerut şi atât de frumos l-ai împlinit, îţi acordăm de acum înainte dreptul 
de stăpânire asupra celor ce te-au condamnat; să-ţi fie servi, pentru că omorându-te, au încălcat cu 
ştiinţă legea Tatălui. Vei vedea şi vei auzi cum cei de jos te vor proslăvi.” 

Au trecut veacuri de atunci şi biserică de confesiune catolică s-a plecat umilită şi a beatificat- 
o pe Jeanne d'Arc. Ce ironie! Biserica a considerat-o eretică şi a condamnat-o la moarte pe rug, şi 
apoi tot ea vine şi o preamăreşte, recunoscând-o sfântă. 

M-am îndepărtat de subiect, dar revin. Am spus altădată că în Cer orice lucrare se face numai 
în asocieri treimice. Am spus că în lumea spirituală nu se lucrează individual ci numai în asocieri de 
câte trei. Ei bine, despre această treime vreau să-ţi vorbesc azi ceva mai pe larg. 

Frate, tu, care stai acum în această cameră, nu poți să-ți dai seama ce activitate intensă 
domneşte în spaţiile din jurul pământului. Noaptea afli şi tu de această activitate, dar dimineaţa, 
când reintri în trupul tău, nu-ţi mai rămâne nimic în memorie. Apostolii vedeau şi ei noaptea, dar 
aveau fericirea de a-şi aminti ziua de tot ce au văzut sau auzit noaptea. 

Activitatea duhurilor este de două feluri: individuală şi treimică. Poţi activa singur la ridicarea 
ta şi a semenului tău, dar activitatea treimică este o activitate cu o sferă mai largă, în scopul de a 
influența mediul ambiant, fie asupra celorlalte spirite individuale din spaţiu, fie asupra celor 
întrupate. 


Pentru ca un duh să devină o forță treimică, trebuie să se ridice, prin evoluţie, la un anumit 
grad. 

- Şi îngerii sunt constituiți în forţe treimice? 

- Da, toţi îngerii sunt grupați câte trei şi uneori în grupe din ce în ce mai numeroase de forţe 
treimice. O treime este o asociere de trei duhuri, trei individualități unite printr-un cordon fluidic 
solar. Dar fericirea de a avea un cordon solar nu o pot avea decât după ce cu veacuri înainte au fost 
botezați cu botezul focului solar. 

- Ce este acest botez? 

- Plecat pentru prima oară din Sfera centrală, spiritul uman este foarte mic. El este îmbrăcat 
într-o haină minusculă. Scânteia îmbrăcată într-un corp fluidic, formează spiritul uman. Asemenea 
omului întrupat care din copilărie creşte până ajunge la mărimea omului matur, şi corpul spiritual al 
entității spirituale creşte mereu, în decursul miilor de ani. Una este mărimea duhului-copil uman, 
alta mărimea corpului Guvernatorului planetar şi cu mult mai mare este corpul Fiului de Dumnezeu. 
Corpul spiritului creşte în cursul evoluţiei sale, această creştere făcându-se la vremea ei, cu 
binecuvântarea anumitor duhuri de înaltă evoluție, numite Botezători. 

Frate, ai aflat de lumea îngerilor, de lumea sfinţilor şi de lumea mesagerilor întrupători şi 
destrupători, acum a venit vremea să afli şi de lumea botezătorilor. Cine sunt aceşti botezători? Ce 
rang au ei? Ce fac aceşti botezători? Un botezător este o forță treimică. Botezător individual nu 
există. Ei continuă rolul celor din Sfera divină. 

Am spus cu altă ocazie că după ce a ieşit din Capul de Tată, particula sau celula divină a fost 
pregătită şi îmbrăcată cu trei învelişuri, operaţii prin care a fost dememorizată de amintirea că e 
Dumnezeu. Acum duhul e gata, dar în acest stadiu el nu ştie să judece. Duhul este luat de anumite 
Duhuri divine, aflate în Laborator, şi instruit, deprins cum să raționeze, şi multe mii de ani îi trebuie 
până dobândeşte rudimente de noțiuni abstracte, necesare evoluţiei sale de duh uman. Când, în fine, 
a fost îndeajuns de pregătit, este trimis într-un anumit sistem solar şi într-o anumită planetă. 

În Laboratorul central al tuturor creaţiilor, duhul uman a fost botezat, adică înconjurat cu 
anumite materii fluidice, pentru ca el să dobândească facultatea raționamentului, cât de rudimentar. 

Ajuns pe un astru sau soare, duhul-copil uman nu este trimis direct într-o planetă, ci este luat 
în primire de anumite spirite solare, pregătindu-l pentru viitoarea sa viață planetară. Este necesară 
această pregătire din Soare, căci duhul-copil numai astfel va ti în stare să-şi ducă viaţa într-o planeta 
oarecare. Adus dintr-o dată din Lumea Tatălui în lumea duhurilor unei planete, duhul-copil ar fi un 
imbecil uman, n-ar putea rosti în viaţa lui nici o vorbă. Ar avea formă de om, dar ar fi mai înapoiat 
decât un animal inteligent - câinele, un spirit evoluat al regnului animal. 

Adus din Laboratorul creațiilor şi trântit în lumea trupească, duhul-copil uman nu ar şti nici să 
mănânce, căci nu ar avea cunoştinţă că trebuie să se hrănească. I-ar fi foame, dar nu ar şti şi nu i-ar 
veni în gând să ceară de mâncare. Ar simţi foamea, tot aşa cum simţiţi voi durerea de cap şi nu ar şti 
cum să o astâmpere, după cum nici voi nu ştiţi să vă alinați durerea. Există planete pe care cei 
întrupaţi ştiu să se vindece singuri, ca şi animalele, care-şi caută, din instinct, anumite ierburi, 
consumându-le drept medicament. 

Ajuns în Soare, duhul-copil este dat pe mâna unor duhuri solare, numite botezători solari, care 
îl boteză cu anumite fluide, pentru a-l face capabil să înțeleagă diferite împrejurări de viaţă şi să 
trăiască în anumite planete ale acelui sistem solar. 

Aşadar Sorii sunt şi ei mici Laboratoare, copii în miniatură după Cel mare. Acolo sunt aduse, 
alături de marile Somităţi solare, şi neputincioasele şi necunoscătoarele lor surori - spirite umane 
din prima fază. Aici, botezătorii solari le îmbracă cu o haină fluidică solară şi apoi le supune la 
diferite exerciţii, necesare pentru viitoarea lor viaţă planetară. Aşadar aici învaţă ceea ce nu au 
învăţat în Laboratorul central. 

După studii îndelungate, aceste spirite de viitori oameni planetari sunt duse pe una din cele 
mai înapoiate planete ale acelui sistem solar, unde vor duce o viaţă aproape animalică. Aici vor 
învăţa să mănânce şi să se reproducă, din instinct. Pe aceste planete inferioare ele vor trăi foarte 
greu şi reîntrupările vor fi scurte, moartea secerându-le cu nemiluita. Ele au nevoie de un timp scurt 
de trai în lumea spirituală, revenind din nou la viaţa trupească, pentru a învăţa să se hrănească şi 


reproducă. După mii de vieți, cu durată foarte scurtă față de a voastră, după existenţa de barbarie, 
sunt botezate de botezătorii acelei planete. Aşadar duhul a trecut prin trei botezuri: în Laborator, în 
Soare şi în planetă. 

Zona angelică a oricărei planete este alcătuită la fel ca la noi, dar rangul lor diferă de la 
planetă la planetă, după gradul lor de evoluţie. Prin urmare, există atâtea feluri de botezători 
planetari, câte feluri de planete sunt în acel sistem solar. 

Sistemele solare au şi ele evoluţia lor. Astrul sau Soarele nostru nu este un corp ceresc 
primitor de duhuri-copii umane, deoarece are o evoluţie înaintată. Cea mai înapoiată planetă a 
acestui sistem, şi care e cea mai apropiată de Pământ, prezintă deja o civilizație mai înaintată față de 
planetele unor sisteme mai înapoiate; iar omul de acolo nici vorbă să poată fi comparat cu spiritul 
ajuns om pe Pământ, oricât de înapoiat ar fi. Un lucrător de aici, dus acolo între acele duhuri-copii 
umane, ar fi un mare inventator, va părea pentru ei un mare om, un savant ce ar trăi fericit, deoarece 
intelectualitatea sa ar face pe toți să contribuie la bunul său trai. 

Un spirit uman adus aici, la noi, de pe o planetă subterestră, va fi botezat de un botezător al 
acestei planete, care va fi o forță treimică. El este botezat cu fluidul special al acestei planete şi i se 
dă prima culoare - roşie - a spaţiilor aflate sub domnia celor din zona fluidică a III-a. Fără această 
haină planetară el nu ar putea sta pe planeta noastră. 

Când trece dintr-o domnie într-alta, duhul este botezat din nou. Există nouă domnii principale, 
pe Pământ, deci el va primi botezul de nouă ori. După fiecare botez, are o altă culoare şi un alt rang 
în lumea duhurilor umane. 

După primirea celor nouă botezuri, duhul părăseşte Pământul, căci nu mai are de parcurs nici 
o şcoală, nu are de făcut nici o evoluţie pe această planetă, deci nici un alt grad de obţinut. Domnii 
planetei Pământ îi spun: ,, Fiule, acum ţi-ai terminat evoluţia pe această planetă, urmează să 
primeşti alt botez, şi acela nu se mai face aici, ci în Soare”. 

Cât timp primeşte numai botezurile domniilor pământene, duhul uman este o individualitate 
terestră. El este unul şi nimic mai mult. Puterile lui sunt reduse numai la lumea unităților. Chiar 
când a primit cel din urmă botez pământean el este tot o sfântă unitate, nu o treime. 

Însă vine vremea când trebuie formate şi forţele treimice, necesare conducerii evoluției 
duhurilor individuale; atunci sosesc pe acea planetă mesageri solari. Formarea de forţe treimice este 
un mare eveniment. La anumite epoci, trebuie eliberate o parte din foițele treimice ale planetei 
Pământ şi este necesară formarea altora. 

Evoluţia individuală a cerut trecerea din treaptă în treaptă, prin toate cele nouă domnii. În cea 
din urmă domnie, duhul uman face parte din grupul duhurilor, numite fii cereşti. Ele sunt fiii 
Cerului sau ai Tatălui, dar nu Fii de Dumnezeu. j 

În lumea noastră, a duhurilor, fiii cerești sunt preoții Cerului, preoții noştri cereşti. Preotul 
ceresc este un grad ierarhic al lumii noastre spațiale. Preotul ceresc este un duh care a parcurs toată 
gama de domnii. El a trecut din etaj în etaj, mii de ani, şi a ajuns în zona a Il-a - zona duhurilor 
albastre - şi de aici, în mii şi mii de ani, a ajuns în zona întâi - a duhurilor albe, sfera a treia -de 
evoluţie planetară. Aici trebuie să susțină un examen pentru rangul de preot ceresc. Acest examen îl 
dă în faţa îngerilor de evoluţie planetară, din treapta cea mai de jos a lumii angelice. Ei îi vor 
recomanda anumite întrupări-examen, şi când va promova toate probele acestei etape, va fi ridicat la 
rangul de preot de treapta a doua, a zonei întâi, albe, sfera a doua - de evoluţie solară. Ajuns preot 
ceresc de gradul al doilea, de evoluţie solară, el nu mai lucrează ca individualitate, ci este nevoie să 
fie treimizat. Când a trecut cu bine seria probelor acestui rang, este promovat preot ceresc de rangul 
întâi, de evoluţie divină, a sferei întâi din zona întâi, albă. 

În fine, după o vreme foarte îndelungată, isprăvind şi această şcoală, este examinat de A' (Alfa 
prim), al lumii angelice, şi propus pentru botezul solar. Nici A' (Alfa prim) al Pământului nu poate 
fi botezător solar. Botezătorii de treimizare sunt numai îngeri solari. 

Vine vremea când duhul care a obținut botezul de creştet să primească şi aşa-numitul cordon 
al fericirii. Această cordonizare constă în faptul că fiecare duh va fi înconjurat de un cordon fluidic 
făcut din materie eterică solară. Acordarea acestui cordon implică constituirea unei asocieri 
treimice. În vederea acestui fapt, duhul va căuta încă doi fraţi, ajunşi şi ei la acelaşi grad evolutiv, şi 


va încheia cu ei un contract de activitate comună. O dată convenit, ei se vor prezenta înaintea 
Tronului solar de aur şi vor cere binecuvântarea contractului lor social. 

Încinse cu cordonul solar, duhurile vor lucra conform ordinelor Fiului nostru solar, conform 
Legilor solare, şi vor fi o contrapondere a forțelor îngereşti în experiențele lor. Ele vor deveni 
apărătorii oamenilor pe care îi vor îndrepta spre respectarea Legilor Fiului şi ale Tatălui. 

- Se mai întrupează treimile? 

- Da, se reîntrupează, dar numai una câte una. 

- Prin greşeli se poate pierde botezul creştetului? 

- Nu, niciodată, chiar comițând crime, adică încălcând Legea Tatălui şi a Fiului, însă fapta 
celui care a primit botezul creştetului va fi mai aspru pedepsită decât a spiritului simplu, individul 
care va fi băgat la ocnă. Dacă un botezat de creştet ar comite o crimă, închisorile pământului nu-l 
vor avea, pentru că el nu va fi niciodată judecat de judecători umani, ci de cei cereşti, nefiind 
niciodată descoperit pe pământ. 

- Dar un duh treimizat, încins cu cordonul solar, va putea comite vreodată o crimă? 

- Nu, niciodată. Duhul cordonizat este prea pătruns de Legile Tatălui şi ale Fiului. Mai 
degrabă moare, se lasă omorât, decât să comită o crimă. 

Din cele expuse, se vede că botezul creştetului aparține lumii umane pure, netreimizate, iar 
cordonizații sunt duhuri treimizate. 


Cât va trăi pe acest pământ, duhul treimizat nu va mai greşi. 


Apostolii Domnului erau duhuri sublime treimice, întrupate în medii neştiutoare din punct de 
vedere intelectual, tocmai pentru a nu li se perverti spiritul, conştiinţa de veghe, prin ştiinţa oficială, 
materialistă, de atunci. Domnul solar i-a sfătuit: „Mergeţi să vă întrupaţi in casele celor săraci cu 
duhul, pentru a da crezare cuvântului Meu, şi ca să nu vi se strice mintea cu învățăturile planetare, 
departe de cunoştinţele supuşilor Mei solari”. 

Pregătirea venirii Domnului s-a făcut cu multe veacuri înainte de întruparea Sa. De asemenea, 
cu multe veacuri înainte, apostolii şi-au pregătit întruparea. Fiind fiinţe treimizate, ei trebuiau să-şi 
aranjeze culcuşurile trupeşti într-un anumit fel, pentru a fi supuşi cuvântului Domnului. 

- Cine i-a iniţiat pe apostoli? 

- Domnul i-a inițiat. 

- De ce L-au părăsit atunci şi nu L-au apărat? 

- Pentru că li se interzisese omorul. Ei nu puteau ucide, deoarece erau forțe treimice şi - în 
plus - au fost iniţiaţi, ca oameni, de Domnul solar. Din instinct, treimizatul - ca om trupesc - nu 
ucide. El are o mare încredere în dreptatea Cerului şi a judecătorilor săi. Orice nedreptate i s-ar face 
treimizatului în timpul întrupării sale, o suferă şi o deferă Tribunalului de sus. 

După ce şi-a ales apostolii - forțe treimice, şi după ce i-a iniţiat, ca oameni, Isus le-a făcut 
cunoscută toată drama misiunii Sale umane. 

- De ce umane? 

- Deoarece El s-a întrupat de la sfânta Sa mamă. 

- De ce era sfântă? 

- Pentru că şi ea, fiind om, a fost mediumizată. 

- Dar cine era sfânta Lui mamă? 

- Era o mare Forţă treimică, venită din Soare şi s-a făcut om pe pământ, în vederea misiunii de 
Mamă a Domnului. 

- În Scriptură se spune: „De la Duhul Sfânt s-a făcut om”. Ce înţeles au aceste cuvinte? 

- Domnul, Divinul nostru solar a coborât cu câteva sute de ani înaintea întrupării Sale, în 
atmosfera fiuidică a Pământului, pregătind totul în vederea misiunii Sale. De cum a sosit, El a 
trebuit să primească o haină planetară în jurul Duhului Său, ca şi orice spirit planetar. Această 
haină, Guvernatorul solar a primit-o de la A' (Alfa prim) planetar, Stăpânul Pământului, 
reprezentantul Tatălui ceresc pe această planetă. Aşadar, El s-a născut din Maria, mama Lui fizică, 


la fel ca orice om, şi a luat haina planetară de la Duhul Sfânt, căci orice duh, fie el chiar solar, 
trebuie să îmbrace o haină planetară pentru a se întrupa pe pământ. 

- De ce L-a îmbrăcat A' (Alfa prim) planetar? 

- Domnul şi Stăpânul nostru solar este Fiu de Dumnezeu. El nu putea fi îmbrăcat decât de 
Tatăl Său ceresc. Dar Tatăl ceresc are ca reprezentant al Său pe acest glob pe A' (Alfa prim). lată-l 
deci pe A' (Alfa prim) terestru, în această împrejurare, mai mare decât Fiul lui Dumnezeu. Întâi s-a 
întrupat de la A (Alfa) şi O (Omega) planetei Pământ, şi apoi prin Maria. Spiritul mamei Sale era un 
duh solar, şi anume unul din cei trei Conducători ai lumii solare, unul din cei trei Alfa solari. 

- De ce nu s-a întrupat Domnul prin intermediul unui înger planetar? 

- Pentru că îngerii de pretutindeni sunt sub ordinele directe ale Tatălui ceresc, şi nu ale 
Stăpânului solar. Ei au venit pe acest sistem şi pe această planetă să-şi facă evoluția, dar nu sunt 
supuşii Guvernatorului solar; îl recunosc ca Stăpân al sistemului, ştiu că este Fiul lui Dumnezeu, dar 
nu lucrează după ordinele Lui. Îngerii se supun Legii Tatălui şi nu Legii Fiului; ei au venit aici, 
botezați, cu botezul din Laboratorul divin. 

- Se întrupează îngerii vreodată? 

-Bineînţeles, şi îngerii se întrupează, când li se încredințează misiuni de către Alfa nivelului 
lor. Întruparea lor constituie un eveniment planetar, căci ei nu au venit aici să-și facă evoluţia prin 
experimentul întrupării, acest experiment fiind rezervat, în general, ca o şcoală numai duhurilor 
umane. 

- Atunci ce este un om? 

- Un om este un duh ajuns la rangul evolutiv numit om. 

- Pretutindeni sunt oameni? 

- Nu. Există planete lipsite de ființe trupeşti umane, deoarece nu au spirite ajunse la rangul de 
om. Cele mai înalte ființe de acolo sunt ființe subumane. 

Acum înțelegeți că în biserici se fac rugăciuni la imaginea sfintei Născătoare de Dumnezeu, 
deoarece Ea este o Forţă supremă solară. 

S-ar crede că duhurile solare, fiind în Soare, vor fi supusele oarbe ale Domnului. Nu, nici ele 
nu sunt în mod absolut servii Domnului, deoarece sunt îngeri, şi îngerii din tot universul ţin direct 
de Tatăl şi observă aplicarea Legilor Tatălui, în care, bineînţeles, se cuprind şi cele ale Fiului. Deşi 
nu-i stau sub ordine, îl recunosc ca Guvernator, deoarece este Fiul lui Dumnezeu. 

- Sfântul loan Botezătorul este înger al Pământului; de ce s-a întrupat? De ce I s-a supus? 

- Pentru că A” (Alfa secund) este reprezentantul Fiului pe Pământ, şi - în mod fictiv - e supus 
Lui. Ca înger, El aplică Legile Tatălui, dar ca reprezentant al Solarului, trebuie să aplice şi Legile 
Fiului. 

Aşadar Fiul, deşi este mai mare decât îngerii planetari şi solari, totuşi sub El, nu se află în 
mod direct decât lumea oamenilor şi a suboamenilor din sistemul Său solar. Lumea îngerilor nu-i 
aparține, ei sunt trimişii chiar ai Tatălui, Guvernatorul central, pentru aplicarea Legilor Tatălui şi 
ajutarea la evoluţia totului, din orice sistem solar. 

Nimeni nu poate critica înțelepciunea Divinului Creator, a Guvernatorului central, doar cel 
care nu cunoaşte alcătuirea lumilor şi sublima lor conducere. Totul este perfect, chiar dacă bietul 
om este sortit durerii. Durerea este urmarea faptelor sale greşite, ele însăşi fiind consecința 
ignoranței sale. De multe ori, durerea este urmarea greşelii domniilor îngereşti din cele 
douăsprezece nivele spirituale. Făcând şi ele şcoala lor evolutivă şi aplicând-o greşit asupra 
umanităţii, omenirea va suferi. Îngerii sunt îngeri, dar perfecţi nu sunt nici ei. 

Îngerii conduc, dar aplicarea nu o pot face ei direct. Tatăl ceresc nu le-a dat puterea de a sili 
direct pe om să acţioneze într-un anumit fel sau altul. Executivul, intermediarul între îngeri şi 
umanitatea întrupată sau spaţială, sunt forţele umane cordonizate, treimizate. Îngerii primesc 
instrucțiuni de la cei trei A (Alfa) planetari şi apoi le fac cunoscute omenirii treimizate. Forţele 
omeneşti treimice îi ascultă, convinşi de dragostea îngerilor, devin adepţi fideli ai vederilor lor, pe 
care vin să le propage lumii botezate cu botezul de foc al creştetului. 

Dar pentru că liberul arbitru domneşte pretutindeni, uneori forțele omeneşti treimice nu 
împărtăşesc punctul de vedere al îngerilor şi se opun executării anumitor instrucțiuni. De aici 


rezultă experienţe uneori fericite, iar alteori nefericite. Toate aceste încercări făcându-se pe spinarea 
oamenilor întrupaţi, urmează suferința lor în masă. 

Din cele expuse, se vede că Fiul solar nu comandă îngerilor, iar îngerii nu pot comanda direct 
oamenilor. Însă îngerii caută să convingă pe oameni, arătându-le fericirea cerească, făcând 
experienţa acestei fericiri cu ei, dar neputându-le impune. 


Judecata şi pedeapsa 


Cu cât un spirit este mai înalt, cu atât e mai reverenţios cu ai săi şi se poartă cu toată 
bunăvoința faţă de cei mici. 

Spiritul este o particulă infinit de mică, dar trebuie să-l tratăm cu toată atenţia. Vouă, inițiații 
noştri, oameni trupeşti cu o conştiinţă limitată ziua, în timpul stării de veghe, trebuie să vă atragem 
atenţia să tratați cu cea mai mare delicateţe pe semenul vostru, purtătorul micuţei scântei. Nu uitaţi 
că scânteia este un emițător de gânduri ce străbat spaţiile infinite. Nu pierdeţi din vedere că toate 
scânteile au pornit din acelaşi Izvor, că sunt surorile voastre, poate mai mici, dar vă sunt surori şi le 
datorați iubire. 

Auzind de ideile creştinilor, cum că omul trebuie să iubească pe orice om, un oarecare 
împărat s-a revoltat, zicând: „Cum să-mi iubesc sclavul, care e aproape un dobitoc? Cum să iubesc 
pe cerşetorul din stradă, plin de bube şi murdărie? E imposibil!” 

Sărmanul vorbea astfel pentru că nu ştia că venind sus la noi, se va vedea mai mic decât 
cerşetorul suferind şi plin de răni. Atunci l-ar fi iubit şi ar fi vrut să-l servească. 

Nu există om îmbrăcat în haina cărnii, să nu greşească; şi noi de greşeală vrem să vă ferim. 
Dacă omului trupesc nu-i este dat să fie un sfânt, pentru că mediul înconjurător nu-i dă pacea 
necesară, cel puţin îi dorim o viaţă sfințită. Numai conducându-se astfel va putea primi iniţierea de 
la noi. 

Citind cineva aceste rânduri, este tentat să întrebe: „Ce este un inițiat?” Iniţiatul este un om ca 
oricare altul, dar gradul său spiritual cere ca ideile conştiinţei sale de veghe să fie îndreptate după 
ideile avute ca spirit noaptea, când s-a eliberat de trupul adormit. 

Ca om trupesc, inițiatul cunoaşte legile şi alcătuirile lumilor de pretutindeni, tainele vieții şi 
ale morții. Aşadar ideile ce-l vor frământa ziua să-i fie sfinte, ca şi cele ale spiritului când se află în 
spațiu. O idee este sfântă când e conformă cu Legile Tatălui. Orice nedreptate ar suferi inițiatul 
nostru, oricâtă desconsiderare ar întâmpina ideile sale, oricâtă suferință ar avea de îndurat de la 
mediul său înconjurător, el trebuie să se poarte conform ideilor Justiţiei divine, să se silească, din 
toate puterile sufletului şi conştiinţei sale, să nu greşească. Noi cerem inițiatului nostru să nu 
greşească cu fapta, dar nici măcar cu gândul. 

Cu cât un duh este mai mare şi greşeşte fiind om trupesc, cu atât vătămatul, micul duh ce a 
suferit, va striga mai tare la Cer. Nedreptatea făcută duhului mic, suferința îndurată de la cel mare, îl 
face să-şi îndrepte protestul către centrul Creator. 

Azi a sosit ziua să-ți atragem atenţia: Fii atent la gândurile tale. Fii atent ca prin gândul tău să 
nu aduci vreo vătămare vreunuia din frații tăi, oricât de mici ar fi. Ca lupii înfometați iarna, vor 
striga la Cer: „Unde este dreptatea Ta, Doamne?” 

Spiritul e o fărâmitură, dar el poate umple văzduhul cu plângerea sa, şi va zgudui chiar Tronul 
solar. Dacă este limitată libertatea spiritului de a hoinări prin univers, dacă fiecare spirit trebuie să- 
şi urmeze, ca un rob, destinul acceptat, dacă existenţa sa este zăgăzuită de o mulțime de legi, apoi 
are şi el o libertate deplină: de a se plânge Tatălui ceresc de nedreptatea sau suferinţa ce i s-a făcut 
de un semen al său. Spiritul poate protesta, blestema chiar Autoritatea centrală, că a alcătuit 
lucrurile astfel ca el să sufere pe nedrept şi că celui ce l-a nedreptăţit nu i se aplică pedeapsă. 

Atrag atenţia că nu este vorba de protestele şi injuriile aduse Divinităţii de către micul spirit în 
timpul conştiinţei sale de veghe, ca om trupesc, ci de protestele lui nocturne, când, ca spirit eliberat 
parţial de trupul adormit, se revoltă contra Tatălui care îngăduie asemenea dureri. În asemenea 
cazuri rare, la strigătele lui disperate se vor cobori nu numai duhurile treimice omenești, ci chiar 
îngerii, pentru a restabili ordinea. 


Nu avem genunchi să ne plecăm, ne lipsesc cuvintele să mulțumim Tatălui ceresc pentru 
perfecțiunea orânduirilor Sale sublime. Cel greşit va fi chemat înaintea Forului suprem, va fi tras la 
răspundere şi ca urmare i se va da pedeapsa. Dreptatea s-a făcut, căci legea s-a aplicat. 

Când greşeşte un spirit mare, nu mai aşteaptă ca vătămatul să țipe, ci se prezintă singur 
înaintea Judecătorilor supremi. Recunoscându-şi greşeala ca om trupesc, îşi cere singur o anumită 
pedeapsă, care întrece cu mult echivalentul greşelii comise, deoarece este conştient că legea e lege 
şi trebuie respectată cu atât mai mult cu cât duhul este mai înalt. Înduioşat de pedeapsa cumplită, pe 
care duhul superior şi-a cerut-o singur, vătămatul îl iartă şi se roagă: „Doamne, fratele meu mai 
mare a greşit, eu l-am iertat, iartă-l şi Tu; vreau să mă împac cu el şi în viitor să-i slujesc”. El n-a 
mai avut nevoie să strige către cele patru zări, căci dreptatea a funcționat aproape automat. Aceasta 
este organizarea Cerului. Acesta este codul nostru moral. 

Acum că ştiţi mecanismul legilor cereşti, şi după ce cunoaşteţi procedura de la noi, căutaţi să 
nu mai păcătuiți. Dar parcă văd pe unii dintre voi întrebându-se: „Ce este un păcat? Cum să faci să 
nu păcătuieşti?” Păcatul este o încălcare a legii, chiar în gând. Ori de câte ori gândeşti ceva rău 
despre cineva, opreşte-te din gândire şi aminteşte-ţi că gândul se duce la destinaţie şi dreptaşul său 
îl primeşte şi ţine minte. La noapte îi va raporta pupilului său că cineva a zis, a făcut sau a gândit 
ceva rău la adresa lui. Aflând, duhul va protesta, va striga să i se facă dreptate şi în noaptea aceea te 
pomeneşti că eşti chemat în fața Justiţiei, după care va urma pedeapsa. Orice pedeapsă are ca 
urmare aplicarea unui semn fluidic negru pe albul fluidic al corpului tău spiritual. 

Din iubirea ce v-o purtăm, ne străduim să vă luminăm, ca nu cumva să greşiți, neştiind, ca 
oameni, promptitudinea pedepsei care va urma în zilele viitoare. Acum, dragii noştri, cunoscând 
toate acestea vă veți purta vorba şi gândul ziua ca şi cum aţi fi spirit în spațiu. Am ţinut să vă 
împărtăşim şi acest adevăr. 

„Ce este Adevărul?” a întrebat Pilat din Pont pe Domnul nostru Isus. Răspundem noi acum. 
Adevărul este cunoaşterea Legilor după care se conduce universul. Dar cine poate cunoaște aceste 
Legi? Cei aflați în legătură cu noi, duhurile din spaţiu care aplicăm Legile. 


Omul trupesc este instrumentul de studiu al duhurilor cereşti 


Tatăl divin, Creator al celor văzute şi nevăzute, cunoaşte totul, pentru că are instrumente care 
îl înştiinţează de funcționarea şi regimul creației Sale. Aceste instrumente sunt chiar ființele create 
şi risipite pe diferite corpuri cereşti. Aşa de exemplu, Lumea divinilor Creatori, Auxiliarii Tatălui 
ceresc, se informează prin noi, oamenii. Felul cum simţim materia eterică, cunoştinţele obținute prin 
simţurile noastre despre ea, toate aceste senzații sunt indicaţii pentru Divinitate, privind calitatea 
eterului, gradul său evolutiv pe anumite corpuri cereşti. 

Dacă Divinitatea ştie totul prin corpul nostru duhual, la rândul nostru ne informăm şi noi prin 
trupul omului şi al animalelor. Noi, spiritele, fiind în spațiu, nu putem şti cum este mediul trupesc. 
Atunci cercetăm ce simte omul pământean sub influenţa căldurii, frigului, umidității, sunetelor etc. 
Aşadar voi sunteţi instrumentele noastre de măsură pentru diferitele fenomene fizice, meteorologice 
etc, iar cunoştinţele noastre le află Divinitatea centrală. Ea, fixându-şi atenţia către un corp ceresc, 
la un moment dat află totul de la noi, fără ca noi să ştim sau să comunicăm ceva. Eterul din jurul 
nostru, al globului în jurul căruia vieţuim, se schimbă mereu, prin combinarea diferitelor sale 
componente. Trăind în mijlocul acestui eter, suntem influențați de el, şi aflăm de toate prefacerile, 
combinările şi dezintegrările lui. 

Entităţile spirituale trăind fiecare în nivelul lor, şi natura corpului lor fluidic diferind după 
gradul fiecăreia, se înțelege că modul în care simţim noi, spiritele albe, este diferit de modul cum 
simt spiritele albastre în mediul lor. Să ştii că pe alte corpuri cereşti mediul fluidic fiind altul, natura 
coipurilor entităţilor de acolo diferă cu totul de natura noastră. Tatăl ceresc şi-a învăluit creațiile cu 
secrete, cu mistere pe care cu greu, după mii de ani de studii, le aflăm şi noi. 

Acum, după nenumărate miliarde de ani de când ne-a născut Tatăl nostru, ştim - zicem că ştim 
- multe adevăruri şi marii noştri profesori, străluciţii noştri îngeri, ne spun: „Voi ştiţi acum abia cât 


ştie copilul din clasa primară față de un savant. O, fraților, nici noi, cât suntem de bătrâni, nu ştim 
toate tainele Tatălui nostru.” 

Acum revin la subiectul de azi. Spuneam că din cele de trei ori trei subzone sau sfere fluidice 
umane ale Pământului, voi trăiţi şi vă mişcaţi, în cea mai de jos, aflată la suprafaţa pământului. În 
această sferă se petrec nenumărate fenomene fizice şi combinări chimice. Aici au loc necurmate 
prefaceri sociale şi religioase ale omenirii. Aici se munceşte şi iar se munceşte. Aici pe suprafața 
pământului este iadul unde bietul om munceşte din zori şi până noapte. Aici nu se discută, ci numai 
se execută hotărârile celor de sus. Aici este ocna acestei planete, unde întrupatul - împins de 
necesitățile trupului său - trebuie să muncească din greu. 

Venind din Soare, treci prin unsprezece sfere, care treptat se întunecă, şi ajungând aici la 
suprafaţa pământului, în a douăsprezecea sferă, întâlneşti un întuneric desăvârşit. În această sferă 
lipsesc multe din fluidele sferelor superioare. Cu cât te ridici mai sus, cu atât te scalzi în fluide ce-ţi 
produc senzaţii de o nesfârşită fericire. 

Prin urmare, tu trăieşti acum în sfera unde domneşte numai munca, unde se lucrează fără să 
ştii pentru ce anume, unde te chinuieşti din copilărie şi până ce vei fi pus între cele patru scânduri 
ale coşciugului, fără să cunoşti motivul chinurilor tale. Mintea omului întrupat în această sferă 
trebuie să fie neluminată cu privire la ceea ce a făcut Tatăl pretutindeni şi la scopurile Sale. Lumea 
trupească trebuie să fie neştiutoare de existența lumii eterice, pentru că evoluţia pământului, până în 
momentul de față, nu permite cunoaşterea lumilor spirituale. 

Există o strânsă legătură, un raport intim între trupul uman şi globul călcat de piciorul său. 
Spiritul este produsul Sferei divine, iar trupul este produsul globului pe care vieţuieşte. Evoluţia 
acestui glob nu a ajuns până la punctul în care trupul omului să fie astfel construit şi dintr-o 
asemenea materie încât să fie impresionat de apropierea noastră, să ne vadă şi audă. Există planete 
superioare formate dintr-o materie mai fină şi pe suprafaţa cărora viețuiesc ființe-oameni, cu un trup 
atât de sensibil, încât iau cunoştinţă de lumea eterică din jurul lor. 

Materia din această sferă şi de la suprafaţa globului nostru este solidă, lichidă şi gazoasă. 
Deasupra materiei gazoase se află materia eterică, pătrunzând până în adâncul pământului. Citesc în 
mintea ta gândul că această materie eterică trebuie să fie atât de fină, încât abia se poate percepe 
prezența ei. Ei bine, îți mărturisesc că pentru noi ea este mai densă decât apa pentru voi. 

Voi, oamenii trupeşti, priviţi cerul şi vi se pare albastru. Aşa sunteți voi informaţi de ochii 
voştri. Realitatea este alta. Nu tot ce vedeţi e aşa după cum vedeți. Iată, îţi voi da prilejul să auzi de 
la un spirit cum este culoarea cerului şi a fluidului de la suprafaţa pământului. Am aici lângă tine un 
biet duh, mic, din lumea începătorilor. 

- Spune tu, frăţioare, ce culoare are cerul dacă îl priveşti acum, de aici, de jos în sus? 

- Cum să fie? Dumneata nu-l vezi că e negru? 

- Dar acum pe suprafața pământului e ziuă, cum o să fie negru, adică întunecos. 

- Da, boierule, ştiu că e ziuă, dar eu spui ce văd. E întuneric beznă, ca şi noaptea în pădure, 
când mă duceam să iau şi eu nişte lemne, fără bani, pe când eram jos, ca domnul ăsta de colo. 

- Bine, acum e ziuă şi e totuşi întuneric, dar la noapte cum o să fie? 

- Cum să fie? Doamne, ce mă crezi aşa de prost? Cum să fie? Tot întuneric. 

- Atunci, când este aici lumină? 

- Boierule, mă întrebi lucruri pe care dumneata le ştii foarte bine. Aici nu e niciodată lumină, 
e mereu întuneric. 

- Dar cum se face că tu vezi perfect lumea de jos? 

- Nu ştiu cum, boieraşule, dar de văzut îi văd foarte bine, şi îi aud ce spun, când trag cu 
urechea la ei. 

Trăind în zonele înalte ale Pământului, unde există numai fluide şi de calitatea cea mai bună, 
noi, spiritele superioare, vedem în jurul nostru numai lumină, căci eterul ce ne înconjoară este 
luminos prin natura lui. Jos, la suprafaţa pământului, aflăm prin spiritul ţigănuşului pe care l-ai auzit 
şi tu, că e întuneric beznă. Aşadar îți dai seama că omul trupesc vede una şi spiritul alta. Trupurile 
oamenilor sunt pentru noi instrumente de cercetare, căci noi prin ele luăm cunoştinţă că nu este 
adevărat că ziua e lumină pe pământ, deoarece lumina, ca lumină, nu există. 


Dar să auzim mai departe pe acest frățior, ce mai ştie el. 

- Văd, boierule, că dumneata nu eşti de-ai noştri. Vă mulțumesc că m-ai lăsat să intru şi eu în 
casa asta, unde spui dumneata nişte lucruri pe care mintea mea nu le pricepe. 

- Ei, spune, frățioare, e ziuă ori noapte? 

- Nu ştiu boierule, fiindcă eu văd şi ziua şi noaptea tot negru, parcă sunt în ocnă, în fundul 
pământului. 

- Măi frate, poate eşti în iad?! 

- Nu, boierule, pentru că văd lumea de pe stradă cum umblă de colo până colo. Apoi tata 
popa, pe când eram şi eu om carnal, mi-a tot băgat în cap că dacă nu sunt cuminte, voi înfunda 
ocna; şi m-am păzit să nu fac vreo poznă să mă duc în iad. Eu văd în jurul meu numai negru, dar de 
un lucru mă mir şi te rog şi pe dumneata, boierule, să-mi explici. De ce oamenii, animalele şi 
plantele de pe pământ sunt atât de luminoşi? Toţi par nişte candele luminoase, nişte făclii aprinse. 
De unde atâta foc, boierule? Spune-mi, te rog! Când eram de carne, ştiu că nu ardeam, că nu eram 
de foc. Cum de ei luminează acum? Aici şi acum, văd că nu mi-e cald, nu mi-e frig. Oamenii de jos 
ştiu când e cald şi când e frig. De ce la noi e veşnic la fel? nu e nici cald, nici frig. Câte nu ştiu, 
boierule! Mă uit la ei şi văd că luminează ca şi lumânările astea de sticlă (becul electric). Să-ţi spui, 
boierule, ce am văzut eu. Mai săptămânile trecute a murit vecinul meu, Gheorghiţă, şi am văzut 
atunci, că el din luminos ce era, se întuneca încetul cu încetul, până a devenit negru de tot. Apoi iar 
s-a aprins, dar nu ca întâia oară. Pe ce trecea timpul, se împuțea, şi din ce în ce se întuneca, până ce, 
mai zilele trecute, n-a mai luminat deloc şi s-a făcut negru ca pământul. 

- Cum, frățioare, pământul e negru? 

- Păi, cucoane, dumneata nu vezi că de astă toamnă, de când au murit toate ierburile de pe 
suprafața lui, au pierit toate luminiţele şi acum s-a beznit de tot?! Abia se mai vede. 

- Când e mai bine: noaptea sau ziua? 

- Pentru noi e mai bine noaptea. Când eram om carnal, vedeam mai bine ziua; acum - ciudat 
lucru, boierule - văd mai bine noaptea. Nu ştiu de ce, boierule, nu mă dumireşte capul meu deloc. 

- Păi, omule, când erai carnal, razele soarelui luminau pământul. 

- De ce-ţi râzi de mine, cucoane, căci soarele e şi acum pe cer, de ce razele lui nu mai 
luminează şi acum? Oamenii au născocit că soarele e de foc, că frige rău: şi că acolo ar fi adevăratul 
iad, de nu poate trăi nici chiar diavolul. Eu sunt om prost şi nu-mi pot explica, de ce acum soarele 
nu mai încălzeşte şi nu mai luminează. Un lucru văd, că el aici nu mai încălzeşte aşa cum mă 
încălzea vara, când eram jos om carnal. 

Mi-ai spus, boierule, să vorbesc domnului de aici, care nu înţeleg ce fel de om este, că văd ca 
mă aude. M-am dus la ai mei şi le-am vorbit şi nici nevasta, nici danciucul meu, nu mă vedeau, nu 
mă auzeau. Dar domnul ăsta nu ştiu ce fel de om o fi? Minunat om! Domnule, omule minunat, 
ascultă-mă pe mine: nu e aici la noi de loc lumină, măcar că e soarele pe cer. 

O, săracul de mine, ce mai oftam iarna după el! Acum văd că afară e ger, dar nu mi-e frig. 
Aici la dumneata, văd foc în sobă, dar nu mi-e cald. Dar ceea ce mă minunează mai mult e că îţi 
vorbesc, dumneata mă asculți şi din cap îţi ies mereu scântei. Boierule, ce e cu domnul ăsta de aici? 
O să i se aprindă părul din cap! Nu vezi dumneata cum scapără din capul lui scântei la fiecare vorbă 
a mea? Parcă sunt scânteile de la tramvai! 

-Nu te speria, omule, vorbeşte-i mai departe, aşa are el năravul să-i sară scântei din cap. 

- Ciudat om! Văd că e la fel ca toți oamenii de pe stradă de afară, dar lumina lui e altfel. 

Am adus, frate, un biet spirit care a fost un țigan de prin împrejurimile Bucureştiului şi l-am 
pus să-ți vorbească, ca să auzi şi tu cum simte, vede şi aude el aici, în mediul sferei a treia, a zonei 
roşii, a treia, din cele trei zone fluidice umane ale Pământului. 

Entităţile spirituale libere şi întrupate, ne descriu impresii diferite, pe care le analizăm şi ne 
facem studiile. Aşadar instrumentele noastre de studiu sunt vii, iar prin intermediul lor aflăm 
adevărul pe care direct nu l-am fi putut afla. Lumea de pretutindeni doreşte în orice moment să afle 
adevărul, despre toate materiile şi fenomenele. Noutatea este caracteristica vieţii. De aceea căutăm 
ceva nou, care să ne lumineze conştiinţa despre creaţia Divinităţii. Necunoscutul ne cheamă, ne 
atrage să căutăm, să cercetăm, şi astfel atenţia ne este veşnic încordată spre dorinţa de a afla 


adevărul în toate. Flora şi fauna pământului ne luminează, ne îmbogăţesc mereu cunoştinţele, dar 
mai ales omul trupesc ne oferă foarte multe cunoştinţe prin trupul său. 

Noi cunoaștem prin ființele întrupate pe suprafaţa pământului. Îngerii cunosc prin noi, iar 
Divinitatea se informează de mersul operei Sale prin îngeri. 

Divinitatea centrală nu creează, ci numai guvernează. Totul este creat de Slujitorii Săi divini, 
după planurile şi Voința Sa. Tatăl divin are nevoie de a fi reprezentat pretutindeni prin noi, care îl 
informăm cu privire la tot ce au creat Slujitorii Săi. Astfel aflăm ştiinţa Sa infinită, studiind operele 
Sale, ne dăm seama de profunzimea cunoştinţelor Sale. 

Un om lucrează ceva. N-ai posibilitatea să-i cunoşti gândirea, câmpul cunoştinţelor sale, dar 
urmărindu-i lucrările, poţi deduce înălțimea gândirii sale. Pe Tatăl divin nici un om, nici chiar cele 
mai înalte spirite nu L-au văzut, dar examinând sublima ordine şi perfecta alcătuire în toate, 
deducem dumnezeiasca Sa înțelepciune. 


Lucrarea Sfintei Treimi 


Oriunde, ne ducem pe pământ, pretutindeni ni se cer probe; şi este firesc să fie aşa, întrucât 
sărmanii noştri frați trupeşti nu ne văd şi nu ne aud. Se minunează când au în față un medium, care 
ne vede şi ne descrie, ori ne aude şi grăieşte sau scrie cele comunicate de noi. După multe 
experienţe, unii oameni ajung la ipoteza adevărului că există lumea duhurilor. 

Uneori transformăm în certitudine ipoteza existenţei noastre, prin fenomenele pe care le 
producem, iar alteori - prin depunere de jurământ ceresc. Jurământul nostru îl facem în numele 
Celor trei mari sfinte Treimi: Treimea centrală, Treimea solară şi Treimea Sfintelor Duhuri 
planetare. 

Ca toate forțele alcătuite de El în lume, Tatăl central lucrează ca o Forţă treimică: prima este 
pozitivă, a doua - negativă şi a treia - neutră. Dacă ne-am afla în Sfera-Laborator, am constata că 
prima Forță, Pozitivul, concepe, a doua, Negativul, aprobă sau respinge, iar a treia, Neutrul, nu 
comentează, ci numai hotărăşte. Pozitivul este interesat ca propunerea Lui să fie aprobată şi aplicată 
sau executată. Negativul respinge sau aprobă propunerea primului, dar şi El este interesat să se 
înfăptuiască punctul Său de vedere. Pentru ca totuşi lucrarea să aibă loc, ideile sunt înaintate Celui 
de-al treilea, Neutrului, care fiind dezinteresat nu propune nimic. A treia Forţă, Neutrul, lucrează în 
virtutea liberului Său arbitru, pentru că El nu are nici un interes. El admite sau respinge propunerea, 
formând o majoritate cu unul din cei doi factori ai Forţei de acțiune. 

La această treime de acțiuni nu se mai poate asocia un al patrulea, al cincilea etc.., ci primul 
propune, al doilea admite sau respinge, şi al treilea, Forţa neutră, dă posibilitate cauzei prime de a 
lucra. Cine constituie cauza primă? Cauza primă este Pozitivul, iar a doua forță din Sfânta Treime 
centrală este Negativul. Niciodată nu poate lipsi Negativul, El fiind cauza secundă. Dintre aceste 
două cauze - prima şi secunda - numai prima este cea care propune. Aşadar în orice lucrare sau 
creaţie, numai Pozitivul are inițiativa. Negativul nu are niciodată dreptul de inițiativă. El are numai 
dreptul de a admite sau respinge propunerea primului, a Pozitivului. De asemenea, nici Forţa a treia 
nu este cauză primă, pentru că Ea este o forță neutră. Cauza primă este numai Tatăl, Forţa pozitivă. 
Forţa a doua, negativă, Divinitatea secundă este sau nu de acord cu Divinitatea Primă, pozitivă. În 
fine, propoziţia făcută este deferită celei de-a treia Forțe divine, neutră, Divinitatea terță, care, prin 
liberul Său arbitru, se alătură la propunerea primei Forțe sau o respinge. 

În stadiul actual al evoluţiei creației, Divinitatea doar conduce sau domneşte, dar nu creează, 
nici nu execută. Slujitorii Săi din Sfera divină creează ceea ce s-a hotărât de Sfânta Treime 
Dumnezeu, trei într-una. 

Divinul Guvernator central nu este un despot, nu este o forță arbitrară, ci o Forță sublimă, 
alcătuită astfel ca totul să fie cumpănit, ca totul să iasă din gândirea şi armonizarea a trei Forțe, a 
trei Voinţe, ce vor lucra perfect unitar la noile creaţii şi legi. După acest model sunt alcătuite toate 
forţele active din cele patru universuri. Însuşi Tatăl divin central a conceput ideea că Unul poate 
greşi, de aceea El şi-a asociat pe Secundul şi pe Terţul. 


Să examinăm cazul unei treimi dintr-un corp ceresc oarecare. Să zicem că primul, pozitivul, 
ar zice: „Să facem lucrarea X”; al doilea, negativul, ar zice: „Da, să facem lucrarea X”; şi ar veni 
forţa a treia, neutrul, şi ar zice: „Da, e bine să facem lucrarea X”. În acest caz, cele trei forțe fiind de 
aceeaşi părere, deci interesate, nu poate să aibă loc punerea în lucrare a ideii propuse. Legea divină 
nu permite ca deciziile să fie luate dintr-un anumit interes. Pentru a se ieşi din acest impas, se 
recurge la o altă treime, de un ordin ierarhic superior, care va examina problema, şi dacă ea va fi 
contra propunerii, se va deferi unei a treia forțe treimice şi mai înalte, care va hotărî fie de partea 
primei treimi, fie de partea forței a doua treimice. 

Dar cum se rezolvă problema în Sfera divină dacă cele trei Forțe divine sunt de aceeaşi 
părere? în acest caz, Divinitatea primă - sau cauza primă - face imediat apel, pe scară descendentă, 
la o altă Forţă treimizată şi dacă şi ea, de exemplu, este pentru aceeaşi propunere, ca în cazul nostru 
de mai sus, se coboară mereu, din treime în treime, până la o treime care este contrarie. De acum, se 
alipeşte acestor două propoziţii părerea definitivă a unei a treia treimi, care îşi dă verdictul într-un 
fel sau altul. Astfel funcţionează Sfânta Treime a Tatălui, Divinitatea centrală, trei într-una. 

Se pune întrebarea: Care din aceștia trei este pozitivul? Oricare din cei trei se poate constitui 
în pozitiv, în orice moment. Aşadar, oricare din Cei trei poate fi pozitiv, negativ sau neutru. Cel care 
propune este Pozitiv, Cel care respinge devine Forţa negativă şi Cel care judecă devine Forţa neutră. 
În virtutea liberului arbitru, judecata Celui de-al treilea devine lege, axiomă, recunoscută de toată 
Lumea divină din Sfera Laboratorului central şi pusă imediat în execuţie. Toată lumea se pleacă în 
faţa Legii, deoarece ea a ieşit din conlucrarea celor trei Forțe. 

În prelegerea mea de azi ţi-am făcut cunoscută o lege importantă: Legea lucrărilor divine. 
Pusă în practică, ea va fi urmată întotdeauna de reuşită, aducând mulţumire. 


Acţiunea duhurilor 


Puţină lume cunoaşte importanţa Sfintei Treimi, cunoscută de inițiații pământului, din cea mai 
adâncă antichitate. De când omul este pe pământ, noi, duhurile, am făcut cunoscute multe adevăruri 
cereşti inițiaților noştri, iubiții Cerului. 

Din prelegerile mele anterioare, ai aflat că treimile sunt constituite doar de oameni spaţiali din 
zona a l-a. O forță treimică este foarte puternică şi hotărârea ei este irevocabilă, după cum ţi-am 
explicat. De asemenea, ţi-am spus că şi entitățile spirituale dintr-o treime cordonizată se întrupează 
uneori. Când un asemenea spirit se întrupează, el va fi o personalitate ce se remarcă prin aptitudinile 
şi conduita sa. Viaţa lui va fi corectă, stârnind admiraţia celor din jur, iar faptele sale vor demonstra 
înțelepciune. Înţelepciunea sa decurge din faptul că în dosul omului trupesc se ascunde un spirit de 
o înaltă evoluţie, iar succesele lui omeneşti se datoresc faplului că este constant ajutat de celelalte 
două forte ale treimii sale, rămase ca spirite în spațiu. 

Prin faptul că un membru al treimii spirituale s-a coborât la suprafaţa pământului, pentru a se 
întrupa, ceilalți doi frați - rămaşi în spaţiu, în zona a I-a - sunt siliți să părăsească nivelul lor sublim. 
Cei trei factori ai unei forțe treimice joacă rolul îndeplinit de Sfânta Treime planetară, solară sau 
centrală, adică primul e pozitiv, al doilea negativ şi al treilea neutru. 

Cu altă ocazie, am spus că rolurile se pot schimba între aceste trei individualități. Dacă, de 
exemplu, în problema A, primul a fost pozitiv, în problema B, el poate juca rolul de negativ sau 
neutru. Aşadar rolurile se schimbă. Cu alte cuvinte, şi pe Pământ se lucrează ca în Soare, ori în 
Laboratorul central al cosmosului. 

S-a hotărât ca unul din cei trei cordonizați să se întrupeze. În vederea acestui act au loc 
consfătuiri, se alcătuieşte un plan, un program al vieţii sale trupeşti. Cel care a aprobat programul de 
lucru al acestei treimi va îmbrăca haina trupească. El va fi neutrul, astfel că pozitivul şi negativul 
rămân spirite libere, dar vor fi legate de întrupat, pe toată perioada vieții sale terestre, conlucrând cu 
el la desfăşurarea programului stabilit, asemenea Sfintelor Treimi ale Tatălui, Fiului şi Sfântului 
Duh. Neutrul a îmbrăcat haina trupească, şi în această stare el nu mai ştie nimic din ce a hotărât, pe 
când era spirit liber în spaţiu. Dar, noaptea când îşi părăseşte trupul adormit, ştie de tot ce s-a 
aranjat în Cer. Ziua, în starea conştiinţei de veghe, el nu ştie nimic, şi când îi reuşeşte o lucrare 


oarecare, crede că numai mintea sa a contribuit la reuşită. E mândru de ceea ce a făcut, pentru că a 
trecut prin multe piedici. Va reuşi întotdeauna, în ciuda tuturor piedicilor ridicate de oameni, pentru 
că el este una din cele trei forțe treimice cordonizate. Neutrul întrupat va fi înzestrat cu o memorie 
deosebită şi cu o mare putere de muncă. În plus, va avea o puternică intuiţie, ghicind adevărul în 
toate marile probleme ale vieții, fie personale, fie sociale, ale mediului în care trăieşte. El singur se 
va minuna de inducerea şi deducerea fenomenelor viitoare îşi va zice: „Mă minunez şi eu cum de 
văd aşa de clar lucrurile, cu multe zile mai înainte”. Toţi îi recunosc superioritatea, şi la urmă viața 
sa se termină ca un factor de seamă al societăţii în mijlocul căreia a trăit. 

În afară de aceşti oameni, mari forţe spirituale ale spaţiului, restul indivizilor omenirii se 
constituie şi ei într-o treime ad-hoc şi efemeră. În împrejurările grave ale existenţei sale, bietul om 
trupesc nu ar şti ce să facă, dacă ar fi lăsat singur. Pentru ca el, totuşi, să se decidă la o acţiune, i se 
alătură încă două forțe spirituale, formând o treime spațială care să-l determine, să-l ajute la 
executarea unui act sau punct din programul vieţii sale. 

Iată un exemplu. În cartea vieții unui om trupesc este prevăzut să treacă printr-o suferinţă, ca 
urmare a unei greșeli din trecut, din altă viață sau chiar din viața actuală. Într-o noapte, spiritul 
întrupat a luat cunoştinţă că într-una din zilele următoare va trece printr-un eveniment în urma 
căruia va avea de suferit. Dimineaţa acest om se scoală neliniştit; o tristețe grozavă îl apasă fără să 
aibă vreun motiv. Are o presimţire vagă că i se va întâmpla ceva, că va trece printr-un mare necaz. 
Nu ştie nimic şi mâhnirea nu-l slăbeşte. Pleacă la drum, se produce un accident şi se alege cu un 
braţ sau picior rupt. Presimţirea s-a realizat; durerea a sosit. Spiritul ştia de tot pe va veni şi îşi 
reflecta mâhnirea trupului său, care înregistra, dar nu putea preciza ce anume. 

Viaţa e o luptă în care eşti invingător sau învins. E nevoie şi de o şcoală, şi de alta. Forța 
învingătoare este pozitivă, forța învinsă este negativă. Ceilalţi factori, judecătorii din spațiu, au 
determinat cursul evenimentelor. 

Omul trupesc este asemănător unui cal de curse. Noi, cei din spaţiu, facem ori pe jocheul, ori 
pe cei care pariază pentru sau contra. Bietul animal, omul trupesc, aleargă, mânat de jocheul său şi 
în acelaşi timp este supus privirii a două tabere opuse, pro şi contra, care pariază pentru o anumită 
acțiune, unii zicând că va reuşi, alții afirmând contrariul. 

Vezi, frate, ce legătură este între lumea voastră şi a noastră? Pe această temă am să-ţi explic 
un simbol reprezentat în bisericile voastre. Pe unele icoane este înfățişat Sfântul Gheorghe călare pe 
un cal falnic, omorând cu sulița un balaur. E o icoană ce reprezintă un simbol cunoscut de cel ce l-a 
pictat inițial pe lemn, zid sau pânză. Ciudat simbol pentru voi, căci s-ar putea naşte în mintea 
voastră întrebarea: „Cel ce a reprezentat acest act trebuie să fi ştiut că şi balaurul simbolizează o 
ființă creată de Tatăl. Cum de şi-a permis să introducă în casa Domnului reprezentarea uciderii unei 
făpturi?” Aşa raționaţi voi, pentru că nu cunoaşteţi tainele cereşti. Nici preotul care a privit ani de 
zile icoana nu-i ştie înțelesul. Aici avem de-a face eu un frumos simbol, o reprezentare tainică a 
unui adevăr ceresc. Calul simbolizează un biet om trupesc. Frumos şi bine ştie să alerge omul, dar el 
- ca orice animal - nu poate decât să reprezinte o forță oarbă, neştiutoare, lipsită de puterea de a 
pătrunde înţelesul tainic al lucrurilor. Balaurul care îi iese în cale este o reprezentare simbolică a 
evenimentelor viitoare, triste, şi dureroase ale vieţii pe acest pământ, o forţă mare, inevitabilă şi 
invincibilă de om. Dar sfântul încălecând calul omoară cu sulița sa balaurul. Sfântul este spiritul 
ajutător din spaţiu. În acesl eveniment simbolic s-a constituit ad-hoc o treime de acţiune. Sfântul 
este forţa pozitivă, balaurul este forța negativă iar calul - simbolizând omul - este forța neutră, care 
se supune şi execută. În acest caz Sfântul Gheorghe este o forță pozitivă, pentru că vrea uciderea 
balaurului. Balaurul este o forță negativă, opunându-se uciderii sale. Sfântul nu l-ar putea birui, 
dacă la voinţa sa nu s-ar alipi şi forța a treia, calul - omul trupesc. Rezultatul este executarea faptei 
care a avut două aprobări. Sfinţii părinţi, întemeietorii bisericii creştine, cunoscând puterea forţei 
treimice, fie ea şi de ocazie, au exprimat această ştiinţă, simbolizând-o, în icoana Sfântului 
Gheorghe. 

Acum revin la marile împrejurări ale vieţii: un examen, o mare înfăptuire omenească, o 
căsătorie etc. În preajma unor asemenea evenimente capitale din viaţa omului, se constituie imediat 
o forță treimică, pentru ajutorarea sau împiedicarea executării actului sau împrejurării respective. În 


ajunul evenimentului, omul începe să se neliniştească, să necheze ca şi calul Sfântului Gheorghe la 
apropierea balaurului sau a evenimentului chemat de destinul său. Omul nu se va linişti până la 
finalul evenimentului. 

Prin urmare, omul nu e lăsat singur în faţa hotărârilor decisive şi a întâmplărilor importante 
prin care va trebui să treacă. Fapta ta, omule, nu este o forță oarbă şi nu eşti lăsat singur în lume. Să 
ştii că pe umerii tăi, în spatele tău, se află un spirit - echivalentul Sfântului Gheorghe - care te va 
apăra, nu ca o forță unitară, ci ca o forță treimică. Acest spirit, ajutător şi iubitor, este veghetorul 
tău, prieten sincer, care va sta în preajma ta, până la moartea trupului tău. Când omul soseşte în 
preajma marelui eveniment - o probă sau examen de evoluţie - veghetorul cunoscând perfect 
destinul protejatului său, cheamă imediat pe frații din grupul spiritului întrupat, pentru a constitui 
treimea ad-hoc, necesară trecerii acelui eveniment. 

In taină, Domnul a revelat acest adevăr ucenicilor Săi, dar nu a fost consemnat de sfinții 
evanghelişti, pentru că era imposibil de înţeles de lumea neiniţiată. El le-a spus ucenicilor: „Nici un 
fiu al Meu nu va fi lăsat singur, când va trece probele destinului său, ci totdeauna va fi asistat de cei 
din treimea sa necesară”. 

Iată o împrejurare foarte importantă din viaţa omului. Un tânăr a cunoscut o fată, o apreciază 
şi doreşte să o facă partenera vieții sale. Aşadar se gândeşte la căsătorie. De îndată se constituie 
treimea sa conducătoare. O dată treimea constituită, unul din ei, pozitivul, îi va zice: „Grăbeşte-te, e 
ființa care îți va face zilele senine”. Al doilea zice: „Amână pentru mai târziu”, iar al treilea va 
spune: „Lipseşte-te de a te căsători”. În fața acestor sugestii contradictorii, omul se zăpăceşte şi nu 
ştie ce să facă. Bietul om are de ales între hotărârea cu majoritatea de voturi a treimicei forțe şi 
liberul său arbitru. Să se însoare sau nu, ori să mai amâne puţin. Cei doi veghetori, păzitorul 
băiatului şi păzitorul fetei, ar putea să se certe, să fie de păreri contrare, cu toate că înaintea 
întrupării pupilului lor s-au înţeles asupra destinului celor doi protejați ai lor. Din acest motiv se 
face apel la părerea a trei forţe spirituale, care urmăresc fidel executarea destinului spiritului 
întrupat. Ei caută să înlăture toate asperităţile ivite în jurul celor doi tineri, din partea părinților, a 
rudelor şi cunoscuților. Treimica forță, cunoscând perfect că aceşti tineri s-au făgăduit - ca spirite - 
unul altuia, lucrează din răsputeri ca acest contract spiritual să fie executat în lumea trupească. 

Uneori, tânărul sau tânăra caută să dea înapoi, ca şi calul Sfântului Gheorghe, care se cabrează 
în fața balaurului. Atunci - intervin cu toată puterea lor spirituală cei trei, pentru a se îndeplini 
obligaţia contractată, ca spirite în spațiu, şi astfel să aibă loc căsătoria proiectată. 

Se poate ca unul din cei doi factori să nu-şi respecte contractul social încheiat în spaţiu. Am 
văzut cazuri când treimica forță, cu toate stăruințele sale, nu a reuşit să convingă pe logodnic să ia 
în căsătorie pe cea cu care s-a legat sus la noi. Dacă cei doi nu şi-au unit existenţele lor pământeşti, 
rămân necăsătoriți, dar contractul încheiat în lumea noastră nu s-a desființat, ci numai s-a amânat 
până la viitoarea reîntrupare, când aceeaşi propoziţie va fi pusă din nou în acţiune. Nici un contract 
individual sau social încheiat în fața Forţelor treimice - trei-una, nu se mai poate dezlega, pentru că 
el poartă pecetea: în numele Sfintei Treimi, a Tatălui, Fiului şi Sfântului Duh. Amin! Opera făcută 
în numele Sfintei Treimi este o Operă divină, desăvârşită şi de neînlăturat. 

Asemenea asistenţe trei-una, reprezentând Sfânta Treime planetară, prezidează actul naşterii 
noului prunc. Această asistenţă treimica este simbolizată prin cele trei zâne sau ursitoare, din 
tradiția poporului vostru. Tot o forță treimica se instituie şi la o schimbare socială, în sânul unui 
popor. Uneori asistentele treimice influențează chiar comiterea unei crime, opunându-se sau 
împingând cu putere la ceea ce omul desemnat a fi executor, s-a obligat să săvârşească. De 
asemenea, la moartea unui om trupesc, în afară de mesagerii destrupători asistă şi treimica 
investitură, care va primi în braţe duhul destrupat, pentru a-l duce sus la Forța spirituală treimica 
permanentă. Ele sunt sfinte pentru noi, pentru că ştim misiunea lor. 


Moartea spațială 


Uneori, în timpul unei furtuni, se întâmplă ca un om să stea într-o zonă încărcată puternic cu 
electricitate negativă terestră. In acest caz, poate să cadă trăznetul pe el şi să-l ucidă. 


Se ştie că duhul întrupat are deasupra sa două învelişuri: corpul vital şi trupul. Curentul 
electric fiind deosebit de puternic, desprinde instantaneu spiritul de trup şi de corpul vital. În acelaşi 
timp, dezagregă şi corpul său planetar în elementele sale componente, care se risipesc în spaţiu. 
Rămas liber şi dezvelit - fără corp planetar - spiritul este atras de Soare cu o viteză negrăită. Ajuns 
în Soare, spiritului i se pot întâmpla două lucruri: 1. este trimis într-un alt sistem solar, unde va fi 
repartizat pe o planetă corespunzătoare ca evoluție Pământului; 2. este îmbrăcat din nou cu o haină 
planetară şi retrimis pe Pământ, după un spaţiu de mii şi zeci de mii de ani. 

Pe pământ, când un om şi-a părăsit trupul, lumea trupească înconjurătoare consideră că a 
murit, că s-a pierdut pentru omenire. În mod asemănător se petrec lucrurile şi în lumea oamenilor 
spaţiali. 

Dezbrăcarea bruscă a corpului planetar şi plecarea spiritului de pe planeta noastră e 
considerată o moarte cerească. Ştim cu toţii că el n-a murit, dar a plecat dintre spiritele Pământului, 
nu mai face parte din grupul său spiritual; deci pentru familia sa cerească el este un pierdut. Poate fi 
retrimis pe Pământ, dar după vreme îndelungată, când s-a rupt orice legătură cu partidul său ceresc. 

Acum ştii ce se întâmplă cu cei trăsniți pe pământ şi în Cer. Încă o mică taină revelată ţie şi 
prin tine omenirii. În general, sunt fulgeraţi cei din zona a III-a, mai rar cei din zona a II-a. 

Dovedind în nenumărate reîntrupări o mare ferocitate, făcându-se deosebit de vinovat în faţa 
legilor, prin perversitatea şi orgoliul său, un spirit va fi eliminat din grupul său. Pentru aducerea la 
îndeplinire a acestei separări, el va fi condamnat la electrocutare. Iată pentru ce toate religiile 
pământului predică smerenia şi supunerea la tot ce hotărăşte Cerul, reprezentanţii Tatălui suprem. 

După cum în lumea voastră trupească, un frate sau o soră, disperaţi de starea în care îşi 
desfăşoară viaţa, se sinucid, crezând că vor scăpa de chinurile lor trupeşti sau sufleteşti, tot astfel 
există spirite nemulţumite de starea lor disperată şi neţinând seama de sfaturile mai-marilor lor, vor 
să termine cu felul de viaţă spirituală a planetei Pământ. O asemenea idee greşită le determină să se 
aşeze în câmpul marilor descărcări electrice, pentru a fi electrocutate, adică vor să se sinucidă 
spiritual, ca şi omul de pe pământ. Lovit de uriaşul curent electric, duhul va porni fulgerător spre 
Soare. Ajuns acolo, se stabileşte o telegrafie mentală între îngerii solari şi cei ai planetei noastre: 
„Ce e cu, acest musafir nepoftit, venit în Soare?” Imediat se raportează motivele sinuciderii acelui 
spirit. El este judecat în Soare de Forul suprem solar şi supus unei grele pedepse, ca urmare a 
actului său nesocotit. Nesocotind Legile Tatălui, duhul s-a nenorocit, îndepărtându-se de grupul de 
care aparținea poate de milioane de ani, şi care îl apăra şi ajuta în evoluţia sa. 

Ca puii pe lângă cloşcă, stăm lipiţi unii de alţii şi evoluăm împreună, prin ajutor reciproc. Ce 
vom păţi să păţim cu toţii. Unul pentru toți şi toți pentru unul. De la această regulă nu ne abatem. 
Cu smerenie şi sfinţenie ne supunem regulilor veşnice, căci altfel suntem expuşi de a ne pierde în 
marele univers şi a ne desfăşura evoluţia pe alte meleaguri, stingheri, alături de grupuri străine de 
noi. Evoluţia duhului eliminat din grupul său va fi mult întârziată; greu va fi sfătuit, luminat şi ferit, 
fiind un musafir nedorit. De aceea pedeapsa fulgerării e o pedeapsă îngrozitoare, iar cel pedepsit va 
fi un mare nefericit al universului. 


Gândirea 


Prin natura sa, spiritul trebuie să fie activ. Activitatea sa este de două feluri: externă şi internă. 
Spiritul exercită activitatea externă asupra mediului său ambiant, iar activitatea internă se referă 
asupra corpului- său. Acum voi lămuri activitatea internă. 

Cât va sta spiritul într-un sistem solar, corpurile sale fluidice - divin, cosmic, universic şi solar 
sau astronic - rămân, neschimbate. El îşi va păstra aceste haine până se întoarce din acest sistem la 
Centrul creațiilor, în Laborator. Dar, trăind pe o planetă, corpul său planetar se epuizează, se 
consumă, se elimină încetul cu încetul. Pentru a-şi reface şi menţine corpul planetar, spiritul 
execută, involuntar, mişcări de dilatare şi contractare - pulsaţii asemănătoare plămânilor sau inimii 
omului - absorbind în mod automat fluidul planetar din atmosfera fluidică a planetei, în cazul nostru 
fluid terrian. Acest act corespunde hrănirii cu alimente a trupului Vostru. 


După ce spiritul s-a încărcat până la saturație, urmează descărcarea. Dar pe când încărcarea cu 
fluid planetar se face automat, descărcarea se face voit. Dacă nu s-ar descărca, spiritul ar deveni mai 
greu, atracția pământului s-ar exercita, într-o oarecare măsură, asupra sa, fiind atras spre suprafața 
pământului. Dar cum se face această descărcare? Descoperim şi aici minunea şi înțelepciunea 
Creatorului: spiritul se încarcă automat şi se descarcă gândind. 

Spiritul este o scânteie, o particulă infinit de mică, dar oricât de mică ar fi - gândeşte în 
veşnicie, este o fabrică de idei. Gândind, scânteia emite o forță, o idee care se exercită asupra 
corpului său planetar. Ideea desprinde o particulă fluidică din corpul planetar, învelindu-se cu ea şi 
imprimându-i o anumită formă. Această formă fluidică porneşte prin spaţiu, sub forma unei unde. O 
înşiruire de astfel de forme fluidice constituie o gândire. 

Aşadar spiritul se descarcă, se dezumflă, emițând forme-gânduri. De la o vreme, corpul 
planetar s-a micşorat, şi prin o nouă pulsaţie, absoarbe o nouă cantitate de fluid şi aşa tot mereu. 
Astfel se petrec lucrurile cu spiritele de pe Pământ sau alte planete. 

Dar entităţile aflate în Soare nu mai au corp planetar. Ele cum gândesc? Ele gândesc ca orice 
scânteie gânditoare, numai că formele-gânduri în loc de fluid planetar, vor fi îmbrăcate cu fluid 
solar, materia corpului lor solar. Prin urmare, gândirea entităţilor solare se produce în mod identic 
cu a celor planetare, dar diferă materia fluidică învelitoare a formei lor, precum şi valoarea undei 
vibratorii. Iată pentru ce numai entităţile solare pot prinde şi descifra gândirea entităţilor solare. În 
fine, marile Lumini din Sfera uriaşă a Laboratorului creator - de la cel mai mic până la cei din vârful 
piramidei - neavând un corp planetar sau solar, gândirea lor va fi alcătuită din fluid divin, Ele fiind 
învelite numai cu fluid divin. 


Ocupațiile duhurilor întrupate 


Sfera ce cuprinde miliardele de corpuri cereşti poate fi comparată cu un uriaş ceasornic, care 
se mişcă ordonat, indicând orele, minutele şi secundele. Orele lui indică îndeplinirea marilor 
evenimente cosmice. Minutele determină, rând pe rând, evenimentele desfăşurate pe diferite sisteme 
solare. Secundele indică evenimentele ce se desfăşoară pe fiecare planetă, din sutele de miliarde de 
planete risipite prin cosmos. Orele aparţin Tatălui, minutele aparțin conducerii Fiilor, iar secundele 
vor fi ţinute în seamă de Sfintele Duhuri, conducătorii planetelor. 

După cum voi ştiţi că după atâtea secunde ceasul va arăta atâtea minute şi că după trecerea 
atâtor minute va fi ora cutare, tot astfel şi noi, duhurile superioare, cunoscând trecutul Pământului şi 
mai ales regulile după care se desfăşoară diferitele faze spirituale ale lumilor noastre şi a tuturor 
prefacerilor materiilor pământului, putem deduce ce se va întâmpla la o anumită vreme. Aşadar noi 
putem cunoaşte, în linii mari, evenimentele viitoare. Pentru noi viitorul este o cunoscută 
matematică, iar pentru voi el este o necunoscută algebrică. 

Din cele expuse, se înţelege că necunoscând vastul trecut al omenirii sau al vostru personal, 
nu cunoaşteţi decât micul vostru prezent. De asemenea, voi nu ştiţi după ce norme se desfăşoară 
viaţa pe sfera voastră. Neavând nici un punct de orientare, nu ştiţi nimic despre viitor. Dacă noi, 
praf pierdut în infinit, ne putem orienta, cât de cât, în viitorul care vine, vă închipuiţi ce cunoaştere 
vastă a acestui prezent viitor o au marile Sfinte Duhuri. Dar cât de clar este pentru Fiii de 
Dumnezeu, şi mai presus de toți, pentru Tatăl ceresc! Pentru El, trecutul şi viitorul reprezintă un 
prezent în întregimea lui. El vede capătul începutului şi capătul sfârşitului, dacă se poate vorbi 
astfel. 

Lumea voastră trupească a fost creată ca o copie fidelă a lumii noastre spirituale. 

În lumea noastră, cei de sus gândesc la metodele cele mai fericite, pentru ca omenirea de jos 
să-şi desfăşoare viața cât mai armonios şi să parcurgă cât mai repede drumul spre perfecțiune, deci 
spre fericire. Cei de la mijloc primesc ordinele şi vor căuta să le execute. Ei sunt organele executive 
ale celor ce au ordonat. În fine, cei de jos, sunt muncitorii din Cer şi de pe pământ. Ei pun în lucrare 
ceea ce s-a gândit şi hotărât sus, de cei mari. 


Aşadar lumea noastră este împărțită în trei mari categorii: 1. gânditorii - cu sediul în zona a I- 
a, albă; 2. executorii - locuitorii zonei a Ii-a, albastră; 3. muncitorii - aflați în zona a III-a, roşie, la 
suprafața pământului. Fiecare din aceste zone se împart în trei subzone sau sfere fluidice. 

Lumea noastră este organizată astfel. În subzona imediată de la suprafaţa pământului, adică în 
sfera a 3-a din zona a III-a, roşie, locuiesc duhurile cu evoluția cea mai modestă a Pământului. Sa nu 
credeți că ele sunt stupide, sau să nu le confundați cu sălbaticii pământului. Multe dintre ele au o 
judecată frumoasă - e drept, cu orizonturi mărginite, dar destul de pătrunzătoare. Aşadar au o 
oarecare inteligenţă şi chiar o mică doză de simț moral. Intrupându-se, vor fi muncitorii pământului, 
oameni modeşti, necăjiţi, neştiutori, dar cu un bun-simţ ce-i orientează în viaţa lor simplă. 

În sfera a 2-a din zona a III-a, trăiesc duhurile ceva mai ridicate pe scara evoluţiei. Când 
coboară la viaţa trupească lucrează doar în contul lor, dar vor contracta o alianţă şi vor înjgheba 
astfel o familie. Totul este pentru el şi ai lui, nimic pentru restul omenirii. Aceste duhuri vor fi 
agricultori, meseriaşi, comercianţi, deci vor avea ocupaţii personale. 

În sfera a l-a din zona a III-a, locuiesc spiritele cu experienţa vieții mai ridicată. 
Intelectualitatea lor este ceva mai accentuată, unele dintre ele au chiar un fond destul de mare de 
moralitate. Când se vor reîntrupa, vor ocupa funcții publice, având posibilitatea de a face bine 
mulțimii anonime. 

Trecem acum la zona a Il-a, albastră. Dimensiunea duhurilor albastre este mai mică decât a 
duhurilor roşii. Duhurile roşii sunt coloşii Cerului, putând lucra cu o mare forță asupra materiei 
fizice. Din această cauză, ele sunt periculoase şi uneori devin anarhiştii lumii noastre şi, când sunt 
oameni trupeşti se bizuie pe forța lor fizică. În general, intelectualitatea duhurilor albastre este mai 
ridicată şi au un fond moral mai robust. Totuşi, gradul lor evolutiv nu le permite să vadă clar lumea 
înconjurătoare şi legile după care ea îşi desfăşoară viața. Există şi în zona albastră trei categorii de 
duhuri, deosebite după gradul lor de înțelegere, dar cu toate execută ceea ce li se dictează să facă 
asupra duhurilor libere sau întrupate din zona a III-a. Ca oameni trupeşti vor avea o oarecare cultură 
şi vor ocupa situaţii sociale, care le vor da posibilitatea să servească de executanți ai ordinelor date 
de mai-marii lor. Aşa de exemplu, toate funcţiile de stat - jandarmeria, poliția, magistratura etc, care 
au sarcina de a pune în execuţie o dispoziţie oarecare, stabilită de legi sau ordonanțe ministeriale 
vor fi ocupate de duhurile din zona a II-a. 

In fine, zona a I-a, superioară, albă, cuprinde toate duhurile albe evoluate în veacurile 
îndepărate pe alte planete şi venite aici pentru a face o nouă şcoală, lucrând la obţinerea gradului de 
înger planetar. Duhurile albe au o mare intelectualitate, o puternică forță morală şi cunoştinţe vaste 
ale legilor şi fenomenelor desfăşurate în univers. Duhurile albe sunt şi ele de trei categorii. 

Sfera a 3-a, cea mai de jos a zonei a I-a, este locuită de frumoasele duhuri albe, care poartă 
numele şi rangul de preot. Unele din aceste duhuri se hotărăsc încă de sus să slujească altarului. 
Coborât în lut, câteodată, uită să îmbrăţişeze cariera căreia i s-a oferit sus. Alteori devine jos preot 
terestru, dar din cauza întunericului în care e învăluit, consideră misiunea sa ca o profesie, deci un 
mijloc de a aduna bunuri pământeşti. 

Duhurile din sfera a 2-a a zonei a I-a, sunt arhiereii Cerului, marii judecători cereşti. În fine, 
duhurile din sfera a l-a a zonei a I-a sunt cei mai evoluaţi oameni ai Cerurilor. Ele sunt sfinții 
Pământului, viitorii candidaţi la rangul de înger, după ce vor face şcoala vieții umane pe toate 
treptele de planete. 

Duhurile din planul cel mai de jos, zona a III-a, întrupate sau nu, constituie materialul spiritual 
de studiu al îngerilor. Duhurile din zona a II-a, albastră, constituie executivul planurilor angelice, iar 
cele din zona a I-a, albă, sunt apărătorii omenirii trupeşti, opunătorii voințelor îngereşti, căutând, 
din milă, să mai amâne durerile omenirii, provocate de războaie, mişcări sociale etc. Aşadar nici o 
experiență nu poate fi făcută direct de îngeri asupra oamenilor de pe pământ şi din Cer, fără 
consimțământul şi judecata lumii albe a Pământului. lată marea noastră republică cerească. 

Aplicatorii neînduplecaţi ai evoluţiei Pământului sunt îngerii. Ei lucrează în numele Tatălui 
suprem, care le-a dat această misiune. Îngerii privesc ceasul evoluţiei globului şi a tot ce este pe el, 
şi la ora, minutul şi secunda hotărâtă, determină anumite evenimente, cu scopul de-a împinge tot 
înainte, spre perfecțiune. 


In încheierea acestei prelegeri trebuie să-ți spun că în fruntea republicii noastre cereşti se află 
cei trei Guvernatori planetari, A (Alfa) şi O (Omega) planetei Pământ. Ei nu lucrează nimic, doar 
domnesc. Sub ei se află marea ceată a îngerilor, veghetorii şi aplicatorii severi ai treptelor 
evoluționiste. Sub îngeri urmează miliardele nesfârşite de duhuri-oameni, împărțiți în trei zone. 
Zona inferioară, roşie, cuprinde robii pământului. Cei din zona a II-a, albastră, execută ordinele 
primite de la duhurile albe, conducătorii omenirii Pământului, aflaţi în zona a I-a, albă. 

Din Cerurile lor îngerii transmit unda gândirii lor. Divinii oameni iau notă şi, chemând 
executivul, le dau ordine. Executorii din zona a II-a cheamă delegaţii lucrătorilor din zona a II-a, 
pentru a le face cunoscută o anumită lucrare, şi astfel roata merge mereu mai departe. 

Duhurile umane aflate în cele trei zone fluidice a I-a, a Il-a şi a III-a - nu au inițiativa 
conducerii din punct de vedere al evoluţiei terestre. Noi, albii, nu putem decât să acceptăm ori să ne 
opunem, pentru moment, hotărârii îngerilor, cerând o amânare. Nu putem desfiinţa ordinele de 
evoluţie, pe care numai îngerii au dreptul de a le face cunoscute. 

Pe scurt, lumea albă din zona a I-a formează un fel de parlament ceresc. Lumea îngerilor ar fi 
miniştri Cerului, iar cei trei Guvernatori planetari, A (Alfa) şi Q (Omega) planetei Pământ, ar fi 
suveranii Pământului, care ratifică propunerile îngerilor planetari, aprobate de oamenii divini. Dar 
îngerii planetari se conduc în propunerile lor după ordinele sosite de la Centrul divin prin Fiul, 
reprezentantul Tatălui în sistemul nostru. Propunerile îngerilor planetari, aprobate de forul lumii 
albe şi ratificate de Suveranii Pământului, se pun în lucru de lumea celor mulți de pe pământ şi Cer, 
prin forța executivă a zonei a Il-a. 


Crearea duhului 


A fost odată, în veşnicia îndepărtată, când nu exista nici un corp ceresc în spațiu. De atunci, 
Fiinţa primă, Cauza primă, a creat rând pe rând corpuri cereşti. La început ele au fost mici şi simple, 
dar pe măsură ce s-au înşirat milioane şi miliarde de ani pământeşti, Creatorul a făcut altele, din ce 
în ce mai mari, mai numeroase şi mai perfecționate. Tatăl ceresc construieşte şi acum, mereu, 
dorind să umple infinitul cu sfere plutitoare în spaţiu, ca să fie tot atâtea şcoli şi categorii de şcoli, 
pentru copiii Săi, duhuri de toate categoriile. 

Acum noi suntem elevii acestor corpuri cereşti. Voi, oamenii trupeşti, vă mişcaţi nespus de 
încet şi pe o arie foarte restrânsă pe globul nostru. Cu noul instrument de locomoţie, avionul, aţi 
ajuns să vă mişcaţi ceva mai repede şi pe o întindere mai mare, dar mişcarea noastră este 
neasemuită cu a voastră, fiind mult mai rapidă şi mai largă. Cu toate acestea, nu putem hoinări prin 
spațiile infinite, dintre planete şi sori, nu ne putem pierde vremea călătorind, pentru că vehicolul 
spiritului, corpul fluidic cu care am fost îmbrăcați când am venit pe Pământ, ne opreşte să părăsim 
planeta aceasta, până când vom termina şcoala ei. 

Toate corpurile mele sunt instrumente ale fiinţei mele reale - scânteia divină, principiul meu 
de viaţă. Pe când corpul meu exterior, corpul planetar, mă sileşte să-mi limitez aria de mişcare şi 
activitate, Eul suprem, principiul meu de viaţă, are posibilitatea să străbată infinitul în lung şi lat. 
Când zic Eu, zic viaţă, aşadar eu sunt viaţă, deoarece cuget şi exist. Atributul Eului, al vieții mele, 
este conştiinţa. Odată, la începutul existenţei mele, viaţa mea primă a fost o viaţă neviaţă. Atunci 
existam, dar nu mă puteam mişca. Eram o unitate numită Eu-sunt, adică pronumele legat de verb. 
Aşa am fost, ca primă formă de viaţă, sub starea de Eu-sunt sau viaţă fără mişcare, viaţă care exista, 
dar nu se putea orienta în timp şi spaţiu. Eram o particulă infinită, o mică scânteie cu viață, dar fără 
mişcare. Nici o deosebire nu era între mine şi El, Cauza primă a tuturor creaţiilor. Ca substanță 
eram la fel cu Creatorul meu.. 

Pe atunci, eram una cu Tatăl meu şi ne cunoşteam sub una şi aceeaşi formă. Adevărul acesta 
l-a spus şi Isusul nostru, dar cine L-a înțeles? El a spus un mare adevăr, căci primul factor în lume şi 
din eternitate este particula-viaţă şi ea este egală cu surorile ei şi este una cu Tatăl. Micuța mea 
scânteie, corpul meu plin de viaţă, principiul meu, este egal cu al Fiinţei supreme din Sfera- 
Laborator, şi cu al tuturor scânteilor divine din sfera cu miliarde de creaţii. Nu există nici o 
deosebire între substanţa scânteii mele şi cea a Tatălui meu. Compoziţia micii mele scântei şi modul 


ei de funcționare este identică cu scânteia Tatălui ceresc şi a infinitelor scântei din infinit. Scânteii 
noastre i se zice divină, pentru că e la fel cu Scânteia Divinului care a început creaţia celor văzute şi 
nevăzute. 

Iniţial, eu şi toate scânteile am fost simple vieți nemişcate. Apoi, eu, scânteia primă am 
dobândit o a doua unitate, un al doilea corp, care mi-a imprimat o mişcare, a deşteptat în mine o 
voință. Dacă prin prima scânteie eram egal cu Tatăl, acum, prin cel de-al doilea factor, nu mai eram 
egal. Iniţial eram un singular, o unitate, dar posedam în mine impulsul de a deveni o colectivitate. 
La început eram la fel cu Tatăl, azi există deosebire între mine şi Tatăl. El nu este eu şi eu nu sunt 
El, dar viaţa şi corpul meu de viață este la fel. 

Eu nu ştiam să mă mişc la început. Am fost luat din Infinit şi adus lângă Tatăl, în Sfera- 
Laborator. Laboratorul Tatălui este plin de particule-viață, care prin incomensurabila lor mulțime, 
unele lângă altele, ca şi moleculele apei oceanelor voastre, constituie un mediu mobil, un fel de apă, 
un fluid format din particule-viaţă - o apă vie. Actualmente, Creatorul - un mare fizician şi chimist- 
absoarbe câte o părticică din această apă vie şi o introduce în corpul Său. Aici, în Fiinţa Sa, în 
mediul Său intern sublim, divin, particula mea a dobândit anumite însuşiri. Apoi Tatăl m-a emis din 
corpul Său, ca şi cum m-ar fi născut. Copilul nou-născut, iar nu făcut, a început să se mişte în 
fluidul-viață al Laboratorului, cum se mişcă peştele prin apa oceanului unde s-a născut. 

În acest moment, constatăm că în Laborator există două feluri de vieţi: 1. viaţa particulelor 
inconştiente - imobile şi totuşi vii; 2. viaţa particulelor conştiente se pot mişca după propria lor 
voință. A doua categorie a provenit din prima, prin trecerea fiecărei particule prin corpul divinului 
Creator. Cea dintâi ar fi materia primă, din care, prin transformare, s-a născut cea de-a doua. Prin 
urmare, s-ar putea zice că viața Eu-nu-sunt s-a transformat în viața Eu-sunt. 

Particulele de viață au fost încorporate de Creator. Ele erau izolate, independente unele de 
altele, unități fără nici un raport unele cu altele, deci erau ca o pulbere de particule. După ce au fost 
ingerate şi au stat în corpul Creatorului câtva timp, particulele-viață au fost emise în grupuri formate 
din câte trei particule, constituind o grămăjoară microscopică. Această grămăjoară Eu-sunt sau Eu- 
exist este o mică reprezentare de viață sintetizată. Din acel moment, particula-viaţă a devenit un 
conglomerat de particule de substanță primitivă, numită viaţă, formând un tot indivizibil. A fost o 
unitate individuală, dar, prin şedereaîn corpul Tatălui, a devenit o unitate conglomerat indivizibilă. 
Dragul meu frate, ţi se pare că aceste probleme sunt desfăşurate ca la şcoala primară, dar aşa se 
procedează la noi sus şi aşa ţi le dau şi ţie. Plecăm de la simplu la complex, de la o explicație 
analitică, la una sintetică. 

Nici o lucrare în lume nu se face fără îndemnul spiritului, sau fără să fie cerută de o nevoie 
fiziologică. Tu ai acum un trup deoarece spiritul a avut nevoie de acest vehicol, pe care ți l-ai creat, 
pentru a-ți desfăşura traiul în lumea trupească. Dintr-o necesitate fiziologică, părinții tăi au înlesnit 
crearea acestui trup, lucrare la care ai contribuit şi tu. În fruntea tuturor necesităţilor fiziologice 
prezidează Fiinţa supremă, Tatăl, Guvernatorul lumilor. Orice acţiune este o Operă divină dictată de 
Voința puternică a Tatălui. O necesitate ne îndeamnă pe noi, duhurile, să întreţinem corpurile 
noastre. Tot o necesitate îndeamnă pe Creator să creeze în veşnicie, pentru că nu poate rezista 
naturii Sale creatoare. El se hrăneşte în Sfera divină, cu viață şi dă naştere la viaţă. 

După ce Tatăl ne-a născut, am fost luaţi de curenții puternici ai oceanului fluidic, oceanul de 
apă vie, şi plimbaţi în Sfera-Laborator. Prin aceste mişcări, am venit în contact cu anumite mari 
Forțe spirituale, pe care să le numim deocamdată Luminători. Aceşti mari Creatori au şi Ei, ca şi 
Fiinţa primă, necesităţile Lor, care le-au dictat să ne ingereze în corpul Lor. Apoi, am fost iarăşi 
emişi. Din acest moment licăreşte conştiinţa în noi şi începem să ne înțelegem fiinţa în raport cu 
mediul ambiant. Atunci am început să ne mişcăm în toate direcțiile, după voinţa noastră. Dintr-o 
singură particulă-viaţă, ce eram odată, am devenit o colectivitate unitară şi, din inconştienți am 
devenit fiinţe conştiente. După ce ne-a emis, această mare Forţă ne-a învăţat să ne îmbrăcăm! cu o 
haină fluidică. Din goi cum eram, ne-am acoperit. Din Adam'şi Eva goi'ne-am acoperit primele 
noastre corpuri. De acum înainte, dintr-o particulă de viață pasivă am devenit o unitate cu viață 
conştientă şi plină de voinţă şi activitate. 


În rezumat, trecutul nostru este următorul: la început am fost o particulă mică, pasivă şi 
inconştientă de ceea ce există în jurul nostru. După aceea, am fost asociaţi cu alte două surori, 
formând un glomerul de viaţă, o sfântă treime unitară şi conştientă. Astfel pregătiți, am fost 
„izgoniţi” din Raiul Tatălui, în lumile create, pentru a începe - pentru prima oară - evoluţia de 
şcolari ai vieţii de pretutideni. ' 


Rolul dreptaşului, stângaşului şi al celui-de-creştet 


Omul trupesc care primeşte cunoştinţe mai largi referitoare la lumea noastră este un inițiat. 
Adevărurile cereşti se dau potrivit gradului de evoluţie al spiritului. Iată un exemplu. Trei persoane 
- A, B, şi C - cu dragoste în studiile lor, urmăresc viaţa din univers. A ne întreabă despre o problemă 
oarecare a lumii noastre. Având în vedere gradul său'evolutiv şi dragostea de a se instrui spiritual, îi 
spunem o serie de cunoştinţe relativ la acea problemă. Acum B - superior lui A - ne întreabă aceeaşi 
problemă; potrivit gradului său evolutiv, îi dăm cunoştinţe mai profunde. În fine, dacă vom 
comunica lui C - aflat pe scara evoluţiei pe o treaptă mai sus decât B - îi revelăm cunoştinţe cu mult 
mai largi şi mai profunde privitoare la acelaşi subiect. 

Lumea voastră neagă existenţa inițiaților în vremurile actuale, dar eu vă afirm că Cerul are 
mulți iubiţi ai săi pe pământ, care alături de cultura lor pământească, posedă înalte cunoştinţe ale 
arhitecturii universului şi ale vieții din cuprinsul său. 

Iniţiatul nostru este un om ca toți oamenii. Prin nimic nu se deosebeşte de semenii săi. Din 
această cauză, nimeni dintre muritorii care îl înconjoară nu bănuieşte că el posedă o comoară 
primită de la noi. I-am dat aceste taine ale lumii spațiilor, pentru că el are un suflet de iniţiat. Nu 
orice spirit întrupat sau spaţial poate primi din tainele mari ale Cerului. Trebuie ca el să aibă un 
anumit grad în lumea noastră, şi rangul său - invizibil vouă, dar vizibil în lumea noastră - este 
indicat printr-un semn pe corpul său spiritual. Ziua, lumea trece pe lângă inițiatul nostru şi nu ştie ce 
noian de cunoştinţe posedă. Acest om nu este un nenorocit, dar este un nefericit, pentru că a plecat 
din lumea eternă a spaţiilor şi s-a coborât în lumea materiei, care îi întunecă strălucirea spiritului şi 
nu mai ştie de Cer, decât atât cât i se dă de lumea Cerului. 

Acum, îţi voi vorbi de rolul forţei treimice a dreptaşului, stângaşului şi celui-de-creştet asupra 
vieții unui om trupesc. 

Dacă omul trupesc ar cunoaşte cele ce voi spune şi ar trăi după aceste norme, ar fi ferit de 
multe erori, dezamăgiri şi suferințe morale. Dacă aţi şti ce forță are dreptaşul, v-aţi uimi. Dacă ați 
cunoaşte forța stângaşului, v-aţi înspăimânta, iar cunoscând puterea celui-de-creştet, aţi cădea în' 
genunchi, adorând Cârmuitorul lumilor, pentru infinita Sa înţelepciune, că nu l-a lăsat pe bietul om 
singur, să bâjbâie în lumea trupească. 


1 „Atunci li s-au deschis ochii la amândoi şi au cunoscut că erau goi, şi au cusut frunze de smochin şi 
şi-au făcut acoperăminte. Apoi a făcut Domnul Dumnezeu lui Adam şi femeii sale îmbrăcăminte de piele şi i- 
a îmbrăcat.” Geneza 3: 7, 21. Cuvântul ebraic or, folosit în textul de mai sus, înseamnă lumină - când se 
scrie “lik”, sau piele - când se scrie “liy”. 


Din alte expuneri ale mele, cunoşti că fiecare om are pe lângă el un spirit veghetor numit 
dreptaş. El stă în permanență lângă protejatul său. Oriunde s-ar duce omul trupesc - în casă, în voiaj, 
pe stradă, peste tot, în fiecare clipă, dreptaşul său este nedezlipit de el, ca umbra omului. De 
dimineaţă până seara, dreptaşul vede tot ce face şi gândeşte pupilul său, căci îi vede gândurile, 
întocmai cum vedeţi obiectele şi ființele lumii voastre. El este povăţuitorul, inspiratorul a tot ce 
trebuie să facă protejatul său, şi îi sugerează mental să nu facă anumite acțiuni, deoarece nu sunt 
conforme cu destinul său, ori pentru că va culege numai neplăceri sau dureri. Aşadar dreptaşul îl 
apără, îl veghează în toate acţiunile sale simple, când mănâncă, se plimbă, se culcă, se distrează etc. 
De câte ori se naşte o controversă între veghetor şi protejat, sau de câte ori va fi vorba de un act ce 
poate duce la urmări deosebit de importante, dreptaşul cheamă pe stângaş, pe calea undelor mentale. 


Acesta, oriunde ar fi şi orice ocupaţie ar avea, soseşte ca fulgerul lângă pupilul său. Urmează 
imediat o analiză a situației şi de îndată hotărăsc ce trebuie să facă. 

Exemplele lămuresc. lată că un om, plecat cu soţia să se plimbe prin oraş, se întâlneşte cu un 
amic însoțit de un prieten. Cei patru se salută şi amicul se simte obligat să-şi recomande prietenul. 
Dar acest străin are cusururile sale, neştiute de oameni. Dreptaşul, văzând situaţia şi constatând 
imediat că noua cunoştinţă este nefericită, telegrafiază imediat stângaşului, care soseşte în câteva 
secunde. I se prezintă situaţia şi imediat se hotărăsc să pună o pânză de fluide între protejat şi străin. 
În acelaşi timp, îşi învăluie protejatul cu sfatul mental de a nu încheia vreo legătură cu acest străin, 
nefiind spre binele său. Din acel moment, protejatul se simte prost impresionat de străin, şi, 
inexplicabil, simte o antipatie față de el, căutând imediat să se îndepărteze. 

Unii ar putea obiecta: „Ce se poate întâmpla dacă port o conversație oarecare cu cineva? Ce 
importanţă are cu cine vorbesc?” Are importanţă pentru că nu aveţi posibilitatea, ca şi noi duhurile, 
să analizați omul şi să prevedeți cu exactitate consecinţele relaţiilor voastre cu anumite persoane. 
Până la sosirea stângaşului, dreptaşul şi-a apărat protejatul de influenţa fluidelor emanate de străin. 
O dată sosit, stângaşul va crea un câmp magnetic izolator şi în acelaşi timp respingător al tuturor 
influențelor fluidelor şi mai ales al ideilor emise de acest necunoscut. Cuvintele necunoscutului, 
expresiile sale sunt adevărate proiectile îndreptate spre protejat, putând să-i facă un mare rău. Ei 
bine, aceste idei sunt împiedicate să ajungă până la corpul spiritual al iubitului lor. 

Noi, duhurile, când vorbim între noi, nu scoatem sunete, ci numai gânduri, adică emitem idei, 
şiruri de idei. Scânteia divină, oricât de mică ar fi, gândeşte în interiorul ei. În jurul scânteii se află 
cele trei învelişuri divine: a voinței, intelectului şi memoriei. Haina-arhivă sau a memoriei este plină 
de idei, particule vii, adevărate fiinţe, constituind comoara spiritului. Gândind în sinea sa, scânteia 
imprimă o forță asupra fluidului din haina-memorie, şi anume asupra unei idei. Particula-idee 
porneşte imediat către exteriorul învelişurilor perispirituale. Când această particulă sau scânteie 
ajunge în dreptul păturii externe - vehicolul fluidic planetar - este învelită cu o pojghiță de fluid 
planetar. Acum ideea este asemănătoare unei seminţe ce conţine în mijlocul ei un embrion. Spiritul 
imprimă acestui produs bicompus o formă oarecare; prin urmare, fiecare idee îşi are forma sa. Din 
acest moment, ideea e gata şi urmează să fie proiectată în spaţiu. După o idee, vin altele şi ele se 
înşiră ca şi undele unui lac bătut de vânt. Fiind trimise într-o anumită direcţie, aceste idei ajung la 
un om şi pătrund prin trupul său, apoi prin corpul perispiritului ajung la spirit. Aici e pericolul mare 
— pătrunderea ideilor în perispiritul unui spirit constituie fericirea sau nefericirea sa. 

Iată că intervenţia dreptaşului este, necesară pentru a preîntâmpina nefericirea ce s-ar pulra 
întâmpla iubitului său pupii. El, văzând culoarea, deci calitatea perispiritului noului sosit, şi 
constatând că e un pericol pentru bunul său protejat, cheamă pe stângaş şi până la sosirea acestuia 
îşi înconjoară pupilul cu fluidele sale, pentru a nu fi primitorul acelor idei. 

Să zicem că pupilul dreptaşului e un spirit alb şi noua cunoştinţă un spirit roşu. Ideile plecate 
din duhul roşu vor fi învelite cu fluid roşu, care intrând în perispiritul protejatului, l-ar corupe, 
fluidul duhului alb fiind superior celui roşu. Iată pericolul prieteniei dintre un duh întrupat alb şi 
unul roşu. Duhul roşu fiind mai des în contact cu duhul alb, îl va neferici, îmbibându-i perispiritul 
cu fluid de calitate inferioară. Acum cred că s-a înţeles înțelepciunea Tatălui, care a prevăzut acest 
caz şi a pus trei paznici fiecărui om trupesc. Inițiații noştri ştiu de aceste adevăruri şi de multe altele, 
punând în practică cele aflate de la noi, pentru a fi feriți de multe influenţe vătămătoare. 

Totdeauna dreptaşul este un spirit de egală evoluţie cu omul pe care îl veghează. Stângaşul îi 
este superior pupilului, de aceea nu sade mereu lângă acesta, ci vine doar când este nevoie. 

În viaţa omului trupesc există împrejurări, legate de destinul său, când e nevoie de o forță mai 
mare. În acest caz, dreptașul şi stângașul cheamă pe cel-de-creştet - o forță spirituală mai înaltă. El 
coboară din înălțimile sale cu cordonul conferit de Sfânta Treime a Pământului. Dreptaşul, 
stângaşul şi cel-de-creştet se înconjoară cu acest cordon pentru a face o lucrare binecuvântată de cei 
de sus. Din acest moment, forța lor reprezintă forța Sfintei Treimi a Pământului, lucrând în numele 
Ei. Acţiunea lor va fi pozitivă sau negativă, după cum e cazul, conform destinului protejatului lor. 

Multe taine ai aflat şi multe vei mai afla. lată încă una. 


După cum voi - trăind şi muncind - vă consumaţi trupul şi e nevoie să-l reparaţi, tot astfel e 
nevoie ca noi să ne reparăm corpul memorial slăbit prin gândire sau golit de idei. După cum voi vă 
hrăniți cu alimente ca să reparați trupul uzat prin muncă, şi noi trebuie să mâncăm, dar alimentele 
noastre sunt ideile aflate în spaţiu. 

Să nu te miri de afirmația mea. Ideile plutesc infinit de multe prin spațiu, înoată prin eterul din 
univers. Fiind golit, eu înglobez în corpul meu idei până mă satur, le absorb prin toate părțile 
corpului meu, nu printr-un orificiu - gură — ca voi oamenii trupeşti. Când va veni ocazia, emit din 
nou idei a căror inşirare formează gândirea mea. Emit întocmai cum stația de emisie radiofonică 
emite undele sale, unele după altele. Când gândesc, iau o idee din comoara mea internă, o îmbrac cu 
fluid din corpul meu planetar, şi în acelaşi timp, îi dau o formă oarecare. Acestei forme îi imprim 
apoi o mişcare de rotaţie. Graţie acestei mişcări ideea pleacă fulgerător la entitatea căreia îi este 
destinată, asemenea unui obuz prin spaţiu. Mişcarea de rotație o asigură să nu fie oprită de vreun 
spațial şi să străbată spaţiile imense, până la adresant, care se poate afla la o mare distanță de mine. 
Oriunde s-ar afla cel cu care vreau să comunic, întâi trimit unda gândirii mele vertical în sus şi în 
acelaşi timp spre răsărit. În această direcţie, ajungând în stratul domiciliului meu spiritual, unda mea 
este captată de un spirit anonim pentru mine, care este de serviciu în acest scop. Serviciul său e 
asemănător cu al telegrafistului vostru. El primeşte unda mea şi o va lansa către entitatea spirituală 
căreia i-am adresat gândul meu, care va străbate spaţiile, impresionând doar duhul căruia îi fusese 
destinat. Astfel, el ia cunoştinţă de cele dorite sau comunicate de mine. Dacă unda gândirii mele a 
mers până sus şi nu a fost prinsă de „telegrafistul de serviciu”, se întoarce la mine, la locul unde mă 
aflu, şi o voi trimite din nou, până va atrage atenţia entității ce îndeplineşte rolul de transmițător. 
Orice spirit are ideile sale. Dintr-o anumită materie vor fi construite ideile spiritelor din zona a III-a, 
din alta - a celor din zona a Ii-a, şi cu totul deosebită - a celor din zona a I-a. Bineînţeles că undele 
îngerilor planetari vor avea o altă substanţă, iar ale celor trei A (Alfa) - vor fi sublime. Fiecare duh 
îşi emite ideile, dar gradul lor de evoluţie nu permite ca ideile să se amestece între ele. O undă de 
idei emisă de un duh iroşu îmi face rău. Emisia ideilor mele umplu de fericire pe un spirit inferior, 
pentru că el primeşte în corpul său fluid alb, fapt care îi va produce o mare fericire. De aici regula 
stabilită: inferiorul nu are voie să vorbească - gândească - în fața superiorului. Duhul inferior este 
fericit când superiorul îi vorbeşte. De aceea îi ascultă cuvântul cu smerenie şi îl adoră ca pe un mic 
Dumnezeu. Nu i se poate adresa, căci această regulă a învăţat-o şi el în lumea noastră. El stă în fața 
superiorului, aşteptând, aşa cum stau puii de rândunică cu pliscurile deschise, ca să le pună mama 
hrană în gură. Inferiorul aşteaptă ce va ordona superiorul său. El se va duce să facă tot ce i se va 
spune. Dacă i se va spune să facă o faptă rea sau bună, el execută orbeşte, bineînţeles, pe 
răspunderea superiorului care i-a ordonat. El este fericit că a executat ordinul primit, prin şirul de 
idei absorbit de la superior. Oricare ar fi rezultatul acţiunii sale, el a profitat, căci ideile superiorului 
au îmbunătățit compoziţia fluidului său şi astfel a progresat cu un pas. Superiorul e conştient de 
acest fapt, aşa că emisia ideilor către un inferior se face cu mare prudenţă, nu-l îndoapă cum 
îndopaţi voi gâştele. Prin urmare, emisia de idei a unui duh superior se face cu măsură, în anumit 
snop şi la anumita epocă, având în vedere avansarea duhului inferior. 


Conducerea popoarelor 


Iti cunosc părerile rele despre politica oamenilor; totuşi, noi îţi spunem că politica este 
ştiinţa evoluției popoarelor. 

Omul de azi nu ar putea trăi dacă nu l-ar atrage mirajul viitorului şi magnetul interesului. Pe 
politicianul vostru îl interesează doar viitorul imediat apropiat, şi nu ce va fi peste două sute de ani. 
Dar pe când omul trupesc este interesat doar de ziua de mâine, spiritul se preocupă de ce va fi peste 
una sau două mii de ani. Voi ziceţi: „Ca ieri trecură anii mei!” Iar noi, spiritele, spunem: „Ce repede 
trec secolele! Parcă ieri era Evul Mediu şi alaltăieri sfârşitul Imperiului Roman”. 

Dacă pe omul întrupat îl lasă rece ce va fi peste o mie de ani, pe noi ne interesează 
evenimentele ce vor veni peste câteva secole şi conlucrăm cu toate la pregătirea lor. În memoria 
mea prezentă sunt toate evenimentele trecutului acestui glob, de când am venit pe el, iar 


evenimentele viitoare fac un lanţ neîntrerupt cu cele trecute, căci veacurile îndepărtate au pregătit 
pe cele actuale. 

Iniţiatului nostru îi dăm cheia dezlegării motivelor existenței popoarelor şi cauza dispariției 
lor de pe arena pământului. El nu priveşte către baza edificiului, ci către vârful piramidei vieţii 
umane. 

Istoricii pământului înşiră efectele vieții diferitelor popoare; noi arătăm inițiatului nostru 
cauzele ce contribuie la persistența unui popor veacuri nesfârşite şi cauzele care au determinat 
dispariția rapidă a altora. 

Omul trupesc nu vede pe pământ decât efectele, fiindu-i imposibil să ştie cauzele care le-au 
provocat şi a căror sursă este la noi în Cer. Pământul este asemenea unui teatru; pe scena lui joacă 
oamenii şi popoarele asemenea unor păpuşi mişcate după cum sunt trase de sfori nevăzute. 

Voi, oamenii trupeşti, nu puteți închega judecăți corecte, deoarece vă lipsesc toate premisele 
necesare, nu posedați cunoştinţele noastre, cei din zona a I-a. 

Gloatele lumii spirituale din zona a III-a, nu văd decât viitorul foarte apropiat al lumii de jos. 

Ceva mai larg este câmpul cunoştinţelor celor din zona a Il-a. 

Dar noi, cei din zona a I-a, privim mereu sus de tot, acolo de unde pornesc hotărârile şi unde 
sălăşluieşte Cauza cauzelor. 

Oricât de inferiori ar fi cei din zona a III-a, sunt mai conştienţi decât oamenii trupeşti. 

Noi, lumea de conducere a celorlalte zone, avem vederea cea mai clară. După noi vin cei din 
zona a li-a, care văd de parcă privesc prin ochelari fumurii. Cei de jos, din zona a III-a, sunt miopii 
lumii spirituale. 

Dar oricât de prost văd duhurile roşii, tot văd ceva din viitor, pe când voi sunteţi orbi, şi ați fi 
orbi cu desăvârşire, dacă nu aţi fi îndrumați şi conduşi de noi. 

Forma de viață se schimbă mereu pe suprafața pământului. Popoarele apar, trăiesc şi dispar ca 
actorii pe scena unui teatru. Durata lor este cu atât mai lungă cu cât organizarea şi conducerea vieții 
lor este în armonie şi conformitate cu Regulile ce domnesc în lumea Cerului. 

Cu altă ocazie, îți voi vorbi mai pe larg de condiţiile cerute ca un popor să-şi desfăşoare cât 
mai mult timp viața pe acest glob. În treacăt, îți spun: acel popor care va căuta să fie o copie cât mai 
apropiată de viaţa poporului de spirite, a Cerului, va putea să dureze zeci de mii de ani. Poporul 
alcătuit şi condus după modelul nostru din Cer, va fi stăpânul lumii. 

Modelul nostru de organizare ţi l-am revelat. Sus, în vârful piramidei, sunt preoţii, la mijloc - 
forţele executive, iar jos - mulțimea, muncind spre fericirea ei şi a celor de deasupra, care îi conduce 
după legile divine şi eterne ale Tatălui. 

Când preoții tereştri vor fi savanţi, cunoscători ai legilor cereşti, când vor fi în legătură cu 
Cerul şi vor da directive fericite, după indicaţiile primite de la noi, poporul condus de ei va prospera 
şi străluci în fruntea popoarelor pământului. Când toţi indivizii unui popor vor trăi într-o legătură 
indisolubilă, ducându-şi viaţa întrro vastă comunitate, compusă din o serie gradată şi descendentă 
de comunități, având ca scop principal Adevărul, Binele şi Frumosul - ştiinţa inițiatică, credinţa în 
Divinitate şi arta - acel popor va fi cult, bogat şi puternic, după cum a fost aproape douăsprezece mii 
de ani țara şi poporul Egiptului antic, sau trei mii de ani marea şi vechea sinarhie a lui Rama. 

Atâta vreme cât va dura forma de viață unde conducerea o au duhurile întrupate din zona a H- 
a, forța executivă, iar forța duhurilor întrupate din zona a I-a, a preoților cereşti, este secundară, nu 
va putea exista o viaţă conformă celor orânduite sus. Mai curând sau mai târziu, aceste popoare vor 
pieri. 

Egiptul antic, ţara arienilor, sau a celților, ar fi dăinuit până azi, dacă ordinea lor umană de 
guvernare, conformă celor cereşti, nu s-ar fi răsturnat. Deschideţi ochii şi priviţi, pentru că aveţi un 
mic exemplu chiar acum pe pământ, în poporul iudeu. Iată taina duratei sale de mii şi mii de ani. 
Conducerea lui fiind preoțească, rabinică. 

Vreau acum să-ți spun câte ceva despre efectele produse de idei asupra noastră şi a voastră. 
Am spus că ideea este materială, că e o mică particulă luminoasă, ce pluteşte ca o pulbere prin 
spaţiu, constituind prima materie, prima forță, din- care şi cu care s-au alcătuit toate creaţiile. 
Spiritul posedă, ca o comoară sfântă şi scumpă, mii şi mii din aceste particule-viață, sau idei. 


Astfel, pregătit, vreau să-ți fac o mică lecţie de psihologie spațială. 

Totul a fost creat de Tatăl ceresc prin idei şi din idei. Ele îşi au originea în lumea necreată, în 
Infinitul fără creaţii. Ideea este idee atâta timp cât zace în corpul spiritual, făcând parte din ființa 
duhului. De îndată ce a fost emisă, ea nu mai este o idee, ci o forță. 

În definitiv, noi, duhurile, suntem baterii de forțe, ca de altfel şi voi. Dar pe când noi suntem 
forțe conştiente, voi sunteţi forțe oarbe, neştiutori de forța de care dispuneți. Noi ştim să ne 
întrebuințăm forțele şi cunoaştem rezultatele obţinute prin ele. 

Cel mai umil om spaţial, de pe ultima treaptă - care întrupându-se va fi un canibal ce îşi va 
mânca părintele - ştie, ca spirit, ce mare importanță are o idee. Din această cauză, fiecare spaţial îşi 
impune o interdicţie în emisia ideilor. 

A emite o idee nu e totuna cu a cugeta. Cugetarea este o acțiune intimă, produsă în interiorul 
scânteii divine, despre care nu are cunoștință nimeni din jurul ei. Noi putem cugeta, fără să emitem 
idei în afara noastră. Cugetarea voastră este cu totul deosebită de a noastră, deoarece gândind, voi 
exteriorizați, emiteți ideea. 

Aşadar, cugetarea voastră este însoțită imediat de acţiunea de emitere a ideii. Eu pot gândi în 
sinea mea şi nu va şti nimeni ce gândesc. Dar acum, când îți comunic, pe lângă gândirea mea 
interioară am trecut şi la emisia ideilor. 

Tot ce gândiţi voi este emisie, văzută şi înțeleasă de noi. Când spiritul vostru gândeşte în 
interiorul său, dar ca oameni trupeşti, nu ştiţi nimic, numai atunci cugetați ca noi, spiritele 
destrupate. Din moment ce un spaţial începe să emită idei, conform naturii sale, îşi ia o răspundere, 
cu atât mai mare, cu cât consecințele acțiunii sale vor fi mai nefericite mediului său ambiant. Noi 
ştim urmările emisiilor noastre, şi nu ne putem scuza, ca voi, că nu cunoaştem urmările cuvintelor 
adresate unui om trupesc. Noi nu putem face emisii de idei fără autorizare. La noi este țara tăcerii, a 
cenzurii veşnice. Dacă în lumea noastră, ne-am permite emisii de idei care vor fi urmate de acțiuni 
răufăcătoare, am fi imediat sancționaţi cu grele suferințe spirituale. 

Ca duh poți gândi tot ce-ţi place în forul tău intern, al spiritului, dar să nu emiti idei în afară. 
De aceea, de-a lungul veacurilor, noi, cei de sus, am recomandat inițiaților tăcere şi iar tăcere. 

Cu fapta greşiţi destul de des, dar cu vorba greşiți mult mai des. Toată ziua trăncăniţi bune, şi 
rele, ştiute şi neştiute. Dar neînchipuit de mult greşiți cu gândul vostru, prin emisiile voastre de idei, 
cărora le-aţi imprimat un caracter de bârfă, blestem, critică, ură etc. Aţi risipit în spaţiu seminţe care 
- ca şi microbii - vor infecta spaţiile, îmbolnăvind duhurile întrupate şi libere. 

Cerul este lumea tăcerii. La noi, mai mult ca la voi, cine tace este înţelept. Tăcerea ne dă 
posibilitatea să medităm zile întregi la unul şi acelaşi subiect, scoțând la iveală adevărul din el. 
Tăcerea ne'dezvoltă în acelaşi timp voinţa şi puterea de analiză. De multe ori vedem prin spațiu câte 
un spirit aflat în imobilitate. El îşi examinează comoara de idei, le compară, le analizează conţinutul 
şi deduce natura şi forța de care dispune. Cunoscând urmările unei emisii de idei, la noi domneşte 
mai multă înțelepciune - tăcere - decât la voi. 

Cât timp zace o idee în interiorul meu, ea este o simplă particulă. De îndată ce i-am dat 
drumul, ea a devenit o forță producătoare de efect. Din personală, ideea a intrat în domeniul public. 
Duhul pătruns de ideea mea, cel ce a adoptat ideea mea, va deveni un supus al acestei ideii, şi - la 
rândul său - devine un transmițător de idei identice cu conţinutului ideii primite. 

Ideea are forța zero atâta timp cât se află în sânul meu, deoarece orice idee conținută în corpul 
meu sau al oricărui alt spirit, nu are prin ea însăşi nici o caracteristică. Îndată ce i-am dat o 
destinație - am hotărât să facă o anumită operă şi am emis-o - ea pleacă asemenea unui glonţ spre 
locul desemnat şi forța ei se desfăşoară conform voinţei şi dorinței mele. 

Voi, oameni trupeşti, gândiţi, vorbiţi de dimineaţa până seara şi nu ştiţi ce sămânță semănați, 
ce forţe risipiţi în spaţiu. Cât de mică este o idee pe lângă trupul vostru, dar cu toate acestea cât de 
uşor doboară această particulă infinit de mică fiinţa voastră trupească. Nimicul acesta, ce zace din 
veşnicie în Infinit, este materia primă cu care Fiinţa primă a creat totul în cosmos. 

Ideile emise de duh pot fi gloanțele mitralierei - ucigând totul în drumul lor, ori picături de 
balsam - vindecând pe cei bolnavi. 


Ceea ce e în lumea noastră este şi în a voastră. Un cuvânt necugetat al cuiva - un blestem sau 
o vrajă - va merge la destinaţie şi va distruge pe cel vizat. Un cuvânt de urare sau binecuvântare va 
umple de forță şi reuşită pe cel căruia i-a fost destinat. Ideea cutreieră prin spaţiu, intrând şi ieşind 
din fiecare entitate. Vai de cel care a aruncat în lume prima idee ticăloasă! 

În infinita Sa bunătate, Divinitatea a dat posibilitate celui ce a greşit, emițând idei ticăloase, să 
neutralizeze forţa lor. Într-adevăr, dacă cel greşit îşi recunoaşte greşeala şi se căieşte, el poate să 
emită alte idei, care vor urmări primele idei şi le va anula forța, dându-le altă polaritate, alt caracter, 
contrar celui inițial. El anulează astfel ideile care ar fi fost un factor stăvilitor al evoluţiei în general. 
Responsabil este emițătorul de idei, dar responsabil este şi primitorul care se transformă în emiţător. 
Responsabil e cel ce a îndemnat pe cineva să omoare, dar responsabili vor fi şi cei ce vor aproba 
acest omor. 

Dacă fiecare om trupesc ar cunoaşte ceea ce ştim noi, pământul ar fi un rai. Dar Domnul nu 
vrea să i se dea omului totul de-a gata, ci trebuie ca el să se călească prin greşeli şi dureri, ca din 
veac în veac să devină mai cunoscător al ordinii stabilite de Tatăl în univers - binecuvântat fie 
Numele Său, în veci. Amin. 


Adevărul îşi are gradele lui 


Când s-a făcut om, Guvernatorul nostru solar a dat cheia Adevărurilor cereşti în mâinile 
întemeietorilor bisericii creştine, dar treptat, în decursul timpului, ele s-au pierdut. Acum biserica nu 
mai posedă decât cunoştinţe exoterice. Din acest motiv, noi comunicăm unora din aceste adevăruri, 
pentru ca sămânța lor să nu se piardă cu totul din lumea trupească. Aşa a fost în toate veacurile, mai 
ales când se trece către un sfârşit de ciclu. 

Prin urmare, biserica creştină predică inexactități? Nu, dar ea este în multe probleme în 
eroare, nemaipăstrând legătura cu Cerul. 

Nu toate duhurile din lumea noastră cunosc tot adevărul. Numai oamenii zonei a l-a, 
cordonizații lumii cereşti cunosc tainele lumilor, cunoştinţe ezoterice sau secrete. Totalitatea lor 
formează ştiinţa creaţiilor, o ramură a ei este filosofia şi un capitol al filosofiei este religia. 

Există o mare deosebire între filosofia noastră şi a voastră. Filosofia voastră este sinteza 
ştiinţei voastre. Cum ştiinţa voastră se bazează pe concepții greşite, rezultă că şi filosofia voastră e 
greşită. Filosofia noastră se bazează pe cunoştinţe câştigate prin observaţiile şi experienţele sutelor 
de mii şi milioane de ani. Dar tot ştiinţa noastră ne spune că alături de adevăr există şi eroarea. În 
lumea noastră adevărul se scoate prin discuţii contradictorii. Se pune teza, se atacă cu 
contraobservaţii şi cunoştinţe, şi din controversă în controversă se ajunge la adevăr. Bâjbâind, 
ajungi odată la lumină. Să ştiţi că Adevărul are şi el gradele lui. Noi, duhurile, când destăinuim 
celor mai mici decât noi din adevărurile universului, le spunem numai atât cât este potrivit cu gradul 
lor de evoluție. Ştiinţa universală are capitolele şi gradele sale. Ea începe cu marea ştiinţă a Sferei 
centrale. Se coboară la capitolul cunoştinţelor solare şi se încheie cu al treilea capitol, referitor la 
adevărurile planetare. Fiecare din aceste trei mari capitole cuprinde o serie nesfârşită de grade 
descendente de cunoştinţe. Ca să le poţi afla de la cei ce le ştiu, şi apoi urmări şi aprofunda, trebuie 
să ajungi la un anumit grad de evoluţie. 

Dragul meu, voi măsuraţi temperatura cu termometrul. Noi urmărim viața veşnică, învățând 
gradele Adevărului. Marilor duhuri - apostoli ai Domnului li s-au dat înalte cunoştinţe, pentru că 
erau locuitorii Cerului de dincolo de zona a I-a a lumii umane. Dar chiar şi ei au primit cunoştinţe 
diferite, pentru că erau de grade diferite în lumea lor angelică. 

Am spus că există trei mari categorii de Adevăruri: 1. Adevărurile Sferei divine; 2. 
Adevărurile Globului solar; 3. Adevărurile planetare. Sfântul Duh este deținătorul complet al ştiinţei 
referitoare la viață, duhuri şi diferitele materii ale planetei pe care o guvernează. El posedă şi 
Adevărurile solare, dar nu le cunoaşte la perfecție pe cele ale Tatălui. Guvernatorii solari cunosc 
Adevărurile Tatălui. Divinitatea noastră solară, când s-a făcut om, a spus ucenicilor Săi: „Precum 
M-a învăţat Tatăl Meu, aşa fac. Dar nici pe Mine nu M-a învăţat Tatăl tot, şi Eu mai am încă multe 
de învăţat din marea carte a Adevărului sau Ştiinţa ştiinţelor”. 


Toţi din lumea noastră cred că posedă ceva din această Ştiinţă a ştiinţelor. Nici unul nu vrea 
să spună că nu ştie nimic. De aceea, apostolii Domnului au căutat să pună în gardă pe bunii creştini, 
să fie cu băgare de seamă ce fel de duh le vorbeşte, dacă este un duh luminat ori este din cele 
inferioare, care poate face chiar „minuni”, dar nu ştie nimic din Adevărurile cereşti. Creştinii 
socoteau asemenea duhuri ca fiind de la diavol. După ştiinţa noastră, diavolul este un spirit aflat în 
eroare, din punctul de vedere al Adevărului, cunoscând greşit adevărul; şi el este de la Tatăl, dar nu 
cunoaşte Adevărul. El ia eroarea drept adevăr. 

Acum am să vă spun ceea ce Domnul n-a vrut să răspundă lui Pilat: Adevărul este Ştiinţa 
ştiinţelor. Tatăl cuprinde în Sine toată ştiinţa despre opera Sa, despre universurile create. 


Evoluţia ideilor 


Cu o altă ocazie, ţi-am explicat cum comunicăm noi. Dar voi cum comunicaţi? Vorbiţi 
scoțând sunete şi suma lor învăluie o cugetare. 

Urechea voastră - ziceţi voi — captează sunetele şi cu ajutorul sistemului cerebral, aflaţi despre 
ceea ce vă vorbeşte interlocutorul vostru. În realitate, sunetele se opresc la sistemul cerebral, iar 
imaginile sau formele ideilor străbat mai departe, prin perispirit, până la scânteie, care ia cunoştinţă 
de ele. Suma imaginilor sau formelor ideii formează o frază, iar un şir de fraze alcătuiesc o cugetare 
despre un subiect oarecare. 

Oamenii trupeşti trăiesc pe pământ în grupe mai mari sau mai mici, vorbind fiecare limba lor 
proprie. Cuvântul, în orice limbă ar fi el, acoperă cu vibraţiile sale una şi aceeaşi idee. De exemplu 
cuvintele mother, mater, Mutter, mere sunt forme sonore, care acoperă una şi aceeaşi idee: mamă. 
Oamenii trupeşti vorbesc pe pământ diferite limbi. Noi, duhurile, vorbim una şi aceeaşi limbă: 
limba universală a ideilor, a formelor care corespund ideilor. 

Greu se învaţă o limbă a pământului, dar cu mult mai greu se învaţă limba formelor. Greutatea 
provine şi din faptul că, în decursul timpului, conţinutul formei, al ideii, trece printr-o evoluție, 
aflată în raport cu evoluţia planetei unde trăiesc entitățile spirituale. 

Vorbirea oamenilor spaţiali este aceeaşi pe tot întinsul atmosferei fluidice a Pământului, dar 
diferă de vorbirea îngerilor. De asemenea, vorbirea îngerilor solari e deosebită, ca vibraţie, de 
vorbirea îngerilor planetari, şi aşa, din treaptă în treaptă, undele ideilor se schimbă, ca şi concepțiile 
conținutului lor. 

Un om spaţial, de orice grad ar fi, vorbind unui medium asiatic, african sau european, va fi 
înțeles, pentru că el va „vorbi” spiritului mediumului prin graiul spaţial, care trecând prin sistemul 
cerebral al mediumului, va îmbrăca forma limbii vorbită de el ca om trupesc. Şi viceversa, 
vorbindu-se în româneşte unei entități care în ultima sa întrupare a fost siameză, ea va înţelege 
deoarece cuvântul limbii române îşi va dezbrăca sonoritatea în sistemul cerebral al mediumului, 
rămânând numai ideea, care fiind aceeaşi pentru toate duhurile Pământului, va fi înțeleasă. 

Poate omul trupesc să vorbească oarecum limba duhurilor? Da. Şi anume când nu vorbeşte, ci 
doar gândeşte. În acest caz, el emite un gând, tot în limba lui, dar ideile conținute în cuvintele 
gândirii sale sunt captate de duhul asistent, care le vede ca şi când ar avea în faţa sa un duh spaţial, 
nu un întrupat. 

Poate un duh să vorbească numai duhual unui om trupesc? Da, poate să-i transmită ideile sale. 
În acest caz, omul trupesc nu va cunoaşte ideile recepționate de spirit, dar se va pomeni gândind şi 
vorbind idei pe care le consideră personale, pe când în realitate sunt ideile trimise sau sugerate de 
un alt duh. Acesta este mecanismul fenomenului de transmitere a unor idei, numit de voi inspirație 
sau sugestie. Sugestia poate fi făcută de la duh la duh, de la duh la om întrupat, de la întrupat la 
întrupat şi de la întrupat la duh. 

Lumea invizibilă o conduce pe cea trupească pe calea sugestiilor. Ideea duhului liber, fiind o 
forță, va determina duhul întrupat la anumite acțiuni, mai ales că sărmanul nu ştie că este influenţat 
de un duh, pentru că nu-l vede. 

Spuneam cu altă ocazie că dreptaşul este egal în rang cu entitatea pe care o acoperă cu aripa 
iubirii sale. Stângaşul este o entitate mai înaltă decât duhul întrupat de care spiritualmente e legat, 


iar cel-de-creştet este şi mai înalt. În calitatea sa de egal, dreptaşul este iubitorul întrupatului. Ca 
superior, stângaşul va veni lângă pupil numai în momentele lui grele. 

Să luăm un exemplu. În destinul unui întrupat este trecut ca el să ucidă pe un semen al său. 
„Cum uciderea poate fi clauza destinului cuiva?” vă veți întreba, miraţi. Da, pentru că e un duh 
executor şi veți vedea care ucidere este pedepsită şi care nu. 

A sosit ziua când toate împrejurările l-au adus pe întrupat până la punctul executării acestui 
act al destinului său. Dreptaşul, cunoscându-i perfect programul destinului, îi spune noaptea: „A 
sosit momentul să faci ce te-ai obligat sus. Trebuie să fii instrumentul judecății lui Zed. Ca spirit, 
întrupatul Zed te cheamă, te aşteaptă, să vii şi să-i execuţi osânda acceptată sus, pentru că a greşit şi 
a ucis pe un semen, Hotărăşte-te odată. Te-ai obligat, fiind forţa executivă a Cerului. Hai, timpul a 
sosit.” Ca om trupesc, îşi aminteşte de judecată, de ocnă, de părerea lumii, de conştiinţa sa şi nu 
vrea să ucidă. Ideea sângelui vărsat îl îngrozeşte. În momentele de rezistenţă ale întrupatului, 
dreptaşul cheamă pe stângaş să-l ajute. Acesta, sosit, începe şi el cu sugestiile: „Frate, a sosit ceasul, 
de ce nu execuţi ceea ce i s-a pus în destin?” „Of - zice întrupatul - de unde îmi vin în minte 
asemenea idei, de a ucide pe Zed?” Iar sugestiile celor doi veghetori nu-l slăbesc deloc. 

Destinul cunoscut de treimea de veghetori înainte de întruparea ocrotitului, este urmărit de 
dreptaş şi stângaş, pentru ca acum, la ceasul hotărât, să fie executat. „Ce te-ai obligat să faci, fă! Ce 
te-ai obligat să ari, ară! Ce te tot codeşti?” Din zi în zi, creşte ura executorului față de Zed. Prin 
minte îi trece hotărârea de a-l suprima. Într-o zi, nemaiputând rezista, ca împins de un resort pune 
mâna pe cuţit şi-l ucide. În momentul hotărârii acţiunii, soseşte ca fulgerul entitatea-de-creştet a 
executorului, precum şi cea a victimei, ambii prezidând evenimentul executării Judecăţii divine. 
„Omor! S-a comis o crimă!” ţipă întrupaţii, ziua. Poliţia e pusă în mişcare iar făptaşul e căutat, 
prins, închis şi judecat. „Cine ar fi putut crede - spun unii - că acest om bun, milos, mielul lui 
Dumnezeu, va deveni într-o zi un ucigaş? Acum ştim că era un candidat al ocnei!” 

Dar noi, cunoscătorii adevărului, spunem: criminalul nu este nici dulcele miel, nici asasin; el 
este, în acest caz, doar un spirit întrupat, din zona a Il-a, albastră, a forţei executive de sus. Făptaşul 
a fost desemnat să execute o sentință dată de sus, acceptată de el şi de victima care a ucis şi ea 
cândva. Aşadar pentru Cer cazul acesta nu este un omor, ci îndeplinirea unei misiuni. 

Legile Cerului trebuie păzite. Când un duh coborât în trup a omorât, legea cere pedeapsa. 
Pentru a cunoaşte exact ce înseamnă să sileşti un spirit să părăsească brutal şi înainte de vreme 
trupul său, fostul criminal este condamnat să treacă prin aceeaşi suferință şi întoarcere grabnică din 
lumea trupească în cea Cerească, fără să-i mai fie lăsat răgazul de a se bucura de bunurile lumii 
terestre. Un cititor al acestor rânduri s-ar putea revolta: „Cum? duhurile propovăduiesc şi îndeamnă 
pe un biet întrupat inconştient să omoare şi deci să încalce Legea Tatălui?” 

Nu, lumea oamenilor spațiali - şi în special cei din zona a I-a - au o nespusă iubire față de 
fraţii lor mai mici, dar în acelaşi timp ştiu că păzirea legilor e garanţia ordinii şi baza progresului. 
Greşeala trebuie ispăşită şi în general plăteşti cu ce ai păcătuit. 

Prin urmare, crimele sunt de două feluri: 1. legale - din ordin; 2. ilegale - făcute din 
nesocotință. Crima legală nu este făcută din instinctul rău al omului, ci pentru că a fost împins la 
săvârşirea acestui act, dictat de judecătorii săi supremi. S-ar putea obiecta: „De ce trebuie să sufere 
executantul, dacă i s-a impus această crimă?” întrupatul pune această întrebare, deoarece nu 
cunoaşte trecutul executantului, care va intra la ocnă şi va suferi pentru a-şi plăti greşelile făcute în 
trecut. Nu întâmplător i s-a dat această misiune, pentru că este un vinovat, încălcând legile divine ca 
spirit şi întrupat. El va suferi, achitându-şi o poliţă din trecut, şi în acelaşi timp va urca o treaptă mai 
sus, pentru că a slujit Cerul la îndeplinirea Justiţiei divine. 

Dreptaşul va sta ziua la dreapta pupilului său, de la naşterea şi până la moartea sa biologică. 
El nu se va aşeza niciodată la stânga lui, şi mai ales la creştet. Dacă dreptaşul se îndepărtează la o 
distanță oarecare de ocrotitul său, ieşind din aria lui magnetică, se poate aşeza şi la stânga pupilului 
său. În cazul, acesta dreptaşul nu mai poate acţiona în nici un fel asupra iubitului său. Dreptaşul e 
îndeplinitorul destinului pupilului său, iar stângaşul e constrângătorul destinului său. Întrupatul este 
solicitat, povăţuit de dreptaş într-un fel, stângaşul poate să-l sfătuiască într-alt fel şi bietul întrupat, 
stând nedumerit între amândoi, se hotărăşte când conform celor susţinute de dreptaş, când după cele 


sugerate de stângaş, iar alteori nici după unul, nici după altul, ci conform liberului său arbitru. Când 
urmează îndemnul dreptaşului, e pe calea destinului său. Când ascultă de şoapta stângaşului, va 
acționa în afara celor prevăzute în destinul său, dar va avansa, însă, de cele mai multe ori prin 
suferință. 

Dreptaşul are responsabilitate față de Forul suprem, dacă dictează altceva pupilului său, în 
afară de destin. Stângaşul nu are această răspundere. El este superior întrupatului şi îi poate propune 
acțiuni în afara destinului său, fără să fie responsabil, întrucât intenţia i-a fost să-l împingă mai 
repede pe calea progresului, dar ca om trupesc poate să aibă neplăceri pentru acest câştig spiritual, 
în toate marile lui acte, omul trupesc va fi însoţit de treimica forță dăruită de Tatăl. Când se naşte, se 
căsătoreşte, naşte copii, îi moare părintele, trece printr-o grea durere sau încercare, va veni şi cel-de- 
creştet, preşedintele treimicei forțe, ca să asiste la aceste acte destiniale. 

O dată fixat, destinul trebuie executat cu orice preț. Există cazuri extrem de rare, când destinul 
poate fi stricat. De exemplu unele fapte omeneşti ticăloase - magie neagră - pot tăia firul depanării 
destinului cuiva. De asemenea, un om nu mai poate suporta durerile prevăzute în destinul său, şi 
dându-şi seama că şi-a luat prea mari sarcini se roagă fierbinte Cerului, ca o parte din ele să-i fie 
ridicate în această viață, şi amânate pentru altă viaţă. Conducătorii acestui individ pot cere Forului 
suprem al Pământului să aprobe cererea lui fierbinte, modificându-i destinul. 

O schimbare deosebită are loc în destinul unui individ când se schimbă destinului țării unde 
viețuieşte ca om trupesc. Da, şi destinul neamurilor şi al țărilor suferă schimbări în cazuri foarte 
rare, cerute de îngerii conducători ai acelui neam şi aprobat de Sfântul Duh al Pământului. 

Modificarea destinului unei grupări sociale aduce perturbări în destinul individului acelui 
neam. În acest caz, s-ar părea că avem de-a face cu nerespectarea obligaţiilor Tatălui, faţă de 
entitatea spirituală întrupată. Entitatea s-a jurat că îşi va îndeplini obligațiile luate față de Legile 
Tatălui, în faţa reprezentantului Său legal. Prin venerabilul Său împuternicit, Tatăl s-a obligat față 
de microscopiculfir de praf al universului să nu-i pună nici o piedică în desfăşurarea destinului său, 
care îl va duce cu un pas mai departe pe drumul nevăzut, către Izvorul de viaţă de unde a plecat, în 
cazul modificării destinului țării, întrupatul va trece prin greutăți şi situaţii neprevăzute în destinul 
său. De exemplu, din bogat va ajunge sărac, din sănătos - bolnav, din liber - puşcăriaş etc. S-ar zice 
că Cerul nu a fost drept, că prin modificarea situaţiei unei ţări s-a schimbat soarta unui om, care 
înainte de întrupare îşi făcuse în Cer un plan, şi acum tot planul său s-a spulberat. Da, este întocmai, 
dar corolarul schimbării destinului unei mari colectivități de oameni are drept consecință impunerea 
individului - pe lângă cele acceptate de el înainte de întrupare - la împrejurările voite de Forţele 
supreme, tot pe baza Justiţiei cereşti, forțându-l astfel să achite acum şi alte crestături de pe răbojul 
vieților sale anterioare. Va suferi amarnic în aceste mari prefaceri şi mişcări sociale, dar va achita 
multe din greşelile nelichidate ale trecutului. Rezultatul va fi limpezirea situaţiei sale ca spirit şi 
înălțarea sa într-o viaţă terestră, cât în şapte. 

Acum revin la cele trei forţe. Dreptaşul este mama iubitoare, dorind pupilului său cel mai 
mare bine. Împlinirea întocmai a destinului pupilului său va fi meritul dreptașului şi pe această cale 
va păşi şi el mai sus. Stângaşul este şarpele amăgitor care a nenorocit - la figurat - pe Adamul 
simbolic. El nu răspunde de rezultatul şoaptelor sale. Rolul stângaşului este ingrat: de a fi forța 
potrivnică părerii dreptaşului, dar, în fond, el este un spirit ce îşi deapănă firul evoluţiei pe cărarea 
cea dreaptă a legilor cereşti. Forţa supremă, de-creştet, denumită şi tată, dă binecuvântarea sa 
tuturor actelor făcute de întrupat, prevăzute în cartea destinului său. Astfel că sărmanul spirit, tras 
de o parte şi de alta, îşi chinuie scânteia, ca să aleagă soluţia cea mai bună. Liberul său arbitru îl 
poate duce pe cărarea cea bună ori îl poate determina să ia pe una din cărările lăturalnice. Dar 
tocmai din aceste frământări, încercări şi greşeli - de-a lungul veacurilor, din întrupare în întrupare - 
spiritul face şcoală, se iluminează, înțelege Adevărul şi învaţă legile ce guvernează universul. 


Cauza şi efectul corespunzător 


Având în vedere apropierea unui ciclu de înaltă spiritualitate, noi, duhurile lumii superioare 
ale Pământului am creat ici-colo, pe suprafața pământului, cercuri spirituale, cercuri de revelaţie şi 
inițiere, de unde, asemenea unor faruri, radiază lumina în bezna ignoranței în care trăieşte lumea. 


Noi, cei de sus, creăm, plănuim, orânduim; iar voi, cei de jos, împliniţi, executaţi cele hotărâte 
de noi. Noi suntem generatorii unor cauze; voi sunteţi instrumentele noastre şi veţi culege efectele 
celor dorite şi pornite de noi. 

Pe tine, frate, te-am ales să fii instrumentul nostru, pentru că sus la noi, ai primit cu bucurie 
misiunea de a fi vestitorul nostru. Dacă prin liberul tău arbitru, ai dezerta de la îndatorirea acceptată 
şi de Cer binecuvântată, mare şi grea răspundere ar cădea asupra ta. Ţi-ai asumat o mare răspundere 
o dată ce ai acceptat să fii promotorul cauzei noastre, lansând în lume o idee: nemurirea spiritului şi 
veşnica lui întrupare, pentru instruirea şi evoluția omului în veşnicie. 

Cine nu primește să devină propovăduitorul nostru, în lumea terestră, nu-şi asumă nici o 
răspundere. Însă tu ai scris şi ai vorbit. De acum înainte, slăveşte pe Tatăl atotereator. 

Ca să te lămuresc şi mai bine, îți voi vorbi despre cauza şi efectul său corespunzător, fie în 
bine, fie în rău. Cauza este dezlănţuirea unei acțiuni sau serii de acțiuni. Efectul este rodul acestor 
acțiuni. Cauzele sunt de două feluri: personale şi publice. Cauzele personale sunt provocate de un 
singur individ, iar cele publice sunt provocate de o colectivitate de indivizi. Efectul cauzelor 
personale va avea ecou pe o arie mai restrânsă şi în general numai asupra unui individ. Efectul 
cauzelor provocate de o colectivitate vor atrage în vâltoarea lor o sumă mai mare sau mai mică de 
indivizi. 

Cauza este totdeauna legată de efect. Nu există cauză fără un efect. Orice efect a fost provocat 
de o cauză. Aşadar cauza şi efectul se pot compara cu un circuit electric, simbolizat în antichitate de 
un şarpe - Urobolus - muşcându-şi coada. Capul şarpelui reprezintă inteligenţa, cauza, transmisă 
mediului ambiant prin trupul său simbolic; apoi, ca urmare a durerii, îşi muşcă coada, exprimând 
efectul cauzei pusă în acţiune. După ce a circulat prin lume, cauza se întoarce la capul care a 
produs-o, suferind durerea simțită în coadă, din care cauză o muşcă. 

Printre multe alte legi ale lumii noastre este şi aceasta: Orice cauză produce un efect. Această 
lege o cunoaşteţi şi voi, dar pe următoarea mai puţin: După ce circulă câtva timp prin lume, orice 
cauză se întoarce la emitentul ei. În urma celor două legi s-a născut şi a treia: Cauza va produce 
efectul, bun sau rău, pentru care a fost provocată. 

Aşadar fiți cu băgare de seamă la orice acţiune, vorbă sau gând de-al vostru. Fiţi atenți că 
dezlănţuiți cauza care nu ştiţi ce efecte va produce. 

Omul ştie să producă o cauză, dar nu ştie urmările, efectele ei. De aici rezultă încă o lege: 
Cauza este totdeauna sub voinţa emitentului, dar o dată ce a fost aruncată în lume, scapă de sub 
controlul voinței sale. 

Producătorul cauzei pierde definitiv controlul cauzei produse. O dată pusă în mişcare, cauza 
se desfăşoară automat, iar emitentul nu va mai avea nici o putere de a o mai opri în mersul ei. 
Aşadar cauza ar fi egală cu acțiunea, iar efectul stârnit corespunde cu reacţiunea. 

De multe ori, efectele desfășurându-se în lume, dau naştere la alte efecte, devin la rândul lor 
cauze. larăşi şi iarăşi vă avertizez: Fiţi atenţi în tot ce faceți, vorbiţi sau gândiţi! 

Efectul este o cauză care circulă. După cum cauza ar fi putut rămâne în capul şarpelui 
simbolic, voi credeţi că şi efectul ar putea rămâne în capul altui şarpe primitor. Eu afirm că 
niciodată un efect nu rămâne în cel ce l-a primit. Primitorul, la rândul său, îl transmite mai departe. 
Prin urmare, efectul circulă în lume. 

Se poate ca efectul să circule doar în sânul familiei tale. Se poate ca el să-şi facă drumul prin 
oraşul sau țara unde trăieşti. Există cazuri când efectele.pot urmări un continent sau tot pământul. 

După ce o cauză a circulat prin lume, acţionând şi transformând totul, ea se întoarce asupra 
emitentului, care va simţi efectele, va înghiți, va suporta vrând-nevrând consecinţele cauzei emise. 
Din acest moment, emitentul se supără pentru că nu-şi recunoaşte opera. Cauza emisă cândva a 
circulat prin lume şi s-a deformat atât de mult, încât acum când s-a întors, emitentul nu o 
recunoaşte. Se miră de exemplu că este calomniat, că este păgubit sau suferă moralmente, fără să se 
ştie vinovat. Aşa e pentru toată lumea voastră, şi uneori, şi pentru a noastră. 

Un om cuminte meditează şi analizează orice efect primit sau resimţit, să vadă dacă nu 
cumva, în trecut, a făcut, vorbit sau gândit ceva rău şi acum cauza circulând, conform ştiinţei 
Cerului, s-a întors la el, cauzatorul, iniţiatorul răului. 


În legătură cu această analiză, mai emit o lege: Orice supărare, de oriunde ti-ar veni, să ştii că 
este opera ta personală. 

Şarpele simbolic din veacuri a emis o cauză - a mâncat ceva. După ce a circulat prin 
intestinele sale, cauza - alimentul - a ieşit din trupul său sub formă de efect - fecale. Acum şarpele 
priveşte şi nu-i vine să creadă că acele fecale sunt opera lui, şi îşi zice: „Eu am mâncat un aliment 
plăcut, cum de s-a transformat în acest produs nesuferit? Eu am mâncat cu plăcere, şi acum să sufăr 
atât de mult de infecția acestui efect?” Da, îi răspundem omului, simbolicului şarpe. Cauza ta fost 
un concept plăcut, dar nu ştiinţific, ci empiric. Nu ai meditat şi judecat când ai emis cauza. Acum te 
superi şi blestemi coada, că ea face o emisie neplăcută, că tu nu ai nici o vină, că nu te ştii să fi 
greşit cu ceva, că ai avut întotdeauna intenții bune. Ba, mai invoci câteodată că ai crezut-o 
inofensivă. Da, dar acum, când îi vezi efectele întorcându-se sub alt aspect, te superi, te revolți şi 
protestezi. De ce, omule, de ce te superi? când acest efect nu este altceva decât produsul gândului, 
vorbei sau faptei tale de mai zilele sau lunile trecute. Nu te revolta, nu te plânge, mai bine 
concentrează-te, controlează-te şi reflectă înainte să porneşti la o faptă, înainte să vorbeşti sau să 
emiți gânduri. Efectul se va întoarce asupra ta când nici nu te aştepţi, după ce ai uitat cu desăvârşire 
de acțiunea ta de altădată. Nu căuta să descoperi în jurul tău pe cel ce ţi-a provocat un necaz, nu o 
atribui altora, căci tu eşti cauzatorul acestui necaz întors la tine sub o altă formă, încât nu o mai 
recunoşti. 

Omul trupesc moare, dar efectele cauzei lui nu se sfârşesc curând. Mulţi ani după moartea lui, 
societatea va mesteca efectele acțiunii sale. După aceste efecte se deduce trăinicia cauzei stârnită de 
el. 


Urmările încălcării legilor cereşti 


Lumea de jos, ca şi cea de sus are nevoie de conducere, pentru a trăi şi evolua. Conducerea 
lumii voastre este lumea noastră, iar noi suntem conduşi de Foiţele superioare, ierarhice, ale lumii 
noastre. Lumea de jos e liberă să trăiască cum îi place; totuşi, nevăzut, neştiut, lumea noastră o 
îndreaptă către anumite țeluri, pentru a căror atingere se cere timp lung, de mii şi milioane de ani. 

Cerul nu lasă omenirea să bâjbâie în întunericul vieţii trupeşti. Pentru ca aleşii săi coborâţi în 
lutul terestru, printre fraţii lor trupeşti, să-şi poată îndeplini misiunea, Cerul întreţine cu ei legături 
spirituale. Aşadar noi, duhurile comunicăm oamenilor trupeşti adevărurile lumii din care au coborât. 
Valoarea comunicărilor indică gradul ierarhic al celui ce comunică şi implicit al celui ce primeşte. 

Noi nu ne spunem numele, pentru că am avut mii şi mii de nume, în diferitele noastre 
întrupări, aici sau aiurea, pe alte planete. Noi primim ordine şi le executăm. Autorul cuvântărilor 
noastre trebuie să rămână necunoscut, deoarece cunoştinţele comunicate nu sunt personale, ci ale 
gradului ierarhic din care suntem şi noi o mică fracțiune. 

Ştiinţa supremă o posedă numai prima Fiinţă, care a creat totul. De la Ea, pe cale ierarhică, ni 
s-a transmis şi nouă; iar noi, în virtutea legii solidarităţii, comunicăm din ştiinţa noastră mici 
fragmente lumii voastre, vouă, misionarilor noştri, coborâţi în mijlocul lumii trupeşti. 

E bine cunoscut şi în lumea voastră că valoarea unui om se deduce după faptele sale, dar mai 
ales după ideile emise. În lumea voastră unii fac fapte uimitoare, ce întrec prin sălbăticie, josnicie şi 
ferocitate animalele sălbatice din savanele Africii. Alţii te uimesc prin ideile lor contrare bunului- 
simţ, codului moral şi religios. Aceştia, duhuri întrupate rătăcite, neagă existența unei Forte 
supreme, care a făcut totul şi conduce totul. Ei pretind că viața omului este rezultatul întâmplării a 
împrejurărilor vieţii trupeşti şi ale mediului social, negând existenţa unui plan prestabilit. De 
asemenea afirmă că gândirea omului emană din celulele sistemului cerebral, ca şi cum pietrele sau 
lutul potecilor ar putea emite idei omenești. 

Cei ce gândesc şi îşi conduc existența conform prescripțiilor conştiinţei lor aflată sub 
auspiciile frumosului, binelui, adevărului şi justiţiei, îşi urmează calea trasată şi dictată de Legile 
Tatălui ceresc. Cei care neagă existenţa Divinităţii, a Justiţiei divine care recompensează pe cel bun 
şi pedepseşte pe cel rău, şi cred că viaţa omului se termină cu pieirea trupului, sunt pe drumul 
rătăcirii, al ideilor, nu diavoleşti, ci false. Omul, ca unitate în marea operă a Tatălui, este deja pe o 


treaptă înaltă a unităților şi formelor de viață din univers. Prin urmare, se cuvine ca omul să 
contribuie, să lucreze în lume conform planului alcătuit de El. 

Am mai spus şi altădată: ideile sunt particule infinite materiale, fiinţe vii care există din 
eternitate. Ele umplu Infinitul, dar nu se mişcă, nu lucrează în mediul lor de origine. Tatăl le 
cheamă, le absoarbe, le preface şi apoi le emite din sânul Său. Din acel moment, ideea devine o 
forță trimisă în lume ca să producă anumite efecte, să devină instrumentul Auxiliarilor Tatălui, 
pentru a împinge totul, spirit şi materie pe calea evoluţiei. Aşadar toate ideile emană de la Tatăl, 
precum toţi oamenii, toate duhurile au purces tot de la El. Se cade ca omul să primească ideile 
Tatălui Creator şi să le execute aşa cum le-a emis El. Dar omul, în virtutea deplinei sale libertăţi, 
emite şi el idei, adică se transformă, sau vrea să devină egal cu Părintele său. Cum omul nu are 
ştiinţa Tatălui, ideile sale nu vor avea lumina ideilor Tatălui, prin urmare le va inversa. 

Multe mistere avem să vă comunicăm. Vreau să-ți dau azi înțelegerea asupra unei enigme a 
lumilor în care trăieşte omenirea. 

Odată, în noaptea miliardelor de ani, eu, tu, el, noi toţi am fost născuţi de Tatăl nostru în Sfera 
divină, unde duceam o viaţă de beatitudine. Înţelepciunea Celui dintâi, a Celui suprem, a văzut 
neputința noastră de a ne bucura pe deplin de Raiul unde ne-a aşezat. De aceea ne-a dat un ajutor, 
ne-a dat o Evă - cuvântul, ideea. La început, Tatăl m-a făcut pe mine, Iod, şi văzând că omul nu e 
bine să fie singur, că ne lipsea ceva, a născut din El şi pe Eve, pe care ne-a dăruit-o nouă oamenilor; 
deci El a împerecheat pe om cu ideea, pe Iod cu Eve. 

Ideea dată de Tatăl omului era egală cu Legea care să-i călăuzească paşii spiritului în raiul 
Sferei divine. Eve nu era o femeie ca aici pe pământ, ci era toiagul care să-i servească omului în 
existenţa sa. Veacuri nesfârşite a trăit omul în Raiul Tatălui, împreună cu Legea păstrată cu 
sfințenie. 

Omul nu poate crea nici oameni, nici idei, ca spirit, dar le poate inversa pe cele create de 
Tatăl. Mare şi puternică este Legea Tatălui, dar câteodată buturuga mică răstoarnă carul mare. Tatăl 
a creat teza, dar omul poate să i se opună, creând după mintea sa redusă o antiteză. Din acest 
moment, cu ştiinţă sau fără ştiinţă, omul spirit se face pe sine creator, dar vai lui! curând va simţi 
consecinţele neascultării sale. 

Viaţa este activitate. Activitatea trebuie să fie conformă Legilor instituite de Tatăl. De îndată 
ce tu te-ai îngâmfat şi te opui Legii Tatălui şi activităţii ce ţi s-a ordonat să faci în raiul Sferei 
divine, vei fi pedepsit pentru contralegea creată de tine. Din moment ce te constitui creator de legi, 
vei fi gonit din raiul Sferei divine. Eu, tu, cu toţii am mai fi putut trăi o veşnicie în Raiul din 
mijlocul sferei cosmice, dar am ascultat de şoaptele ademenitoare venite din afara Raiului divin. 

Tatăl ne-a născut, şi nu făcut, iar scânteia noastră a aşezat-o în sânul Său şi ne-a spus: „lată, 
fiule, bucură-te de toate ale Mele şi lucrează precum Eu îţi ordon “. 

Şi Tatăl ne vorbea în fiecare zi. Noi ne bucuram, dar nu puteam lucra fără El, şi atunci El ne-a 
dat legea, ideea - Eve. Domnul a mai zis: „Acum tu, omule, Iod ai lângă tine pe Eve; bucură-te, dar 
te opresc să guşti din pomul oprit”. Pomul oprit era încălcarea Legii Lui. Dar tu, eu, cu toţii din 
această Sferă sublimă nu am ascultat. Din sfera creată s-au înălțat până la noi idei inversate ale unor 
entităţi create, cu mult înaintea noastră; şarpele biblic ne-a spus: „Nu te teme, frate, gustă din fructul 
pomului oprit. Fă şi tu ceea ce a făcut Tatăl nostru şi tu vei deveni egal cu EI”. Ne-am amăgit, am 
încălcat ordinul şi am căzut în lumea creaţiilor, am fost izgoniți din Raiul divin, iar cei greşiți 
înaintea noastră s-au bucurat că şi noi am venit în rândul lor. Am vrut noi, nimicuri, să fim egali cu 
infinita Forţă creatoare. Tatăl şi-a întors fața de la noi şi din acel moment noi nu l-am mai auzit 
glasul sublim şi nu I-am mai simţit căldura producătoare de fericire. Mii de ani, de veacuri chiar, am 
fi petrecut acolo. Eram fericiţi, lucram şi progresam, dar când inteligenţa ni s-a înălțat până a ne 
crede pricepuţi şi creatori şi am vrut să gustăm din pomul oprit, am căzut, pentru că am inversat pe 
Eve şi ne-am însuşit-o, dând naştere la neascultare, încălcare de lege şi creare de contralege. Astfel 
am devenit elemente dezarmonice în Sfera armoniei desăvârşite, şi din acel moment am fost 
eliminați din acel Rai şi trimişi în lumea creată, pentru a cunoaşte urmarea neascultării sau a 
încălcării Legii divine. 


Aici, în sfera creată, din planetă în planetă, trecând prin suferinţe miliarde de ani, îndurând 
adversităţile vieţii trupeşti, închişi în piatra sau lutul unei planete şi apoi ca nenumărate forme 
vegetale, animale şi umane, am cunoscut urmarea groaznică de a ne fi crezut Creatori. Am plecat 
din Rai şi am ajuns în iadul vieții trupeşti, prin miile de corpuri cereşti, amarnice şcoli, care ne 
redau înțelepciunea şi strălucirea pierdută în veşnicia trecută. 

Acum, ajunşi în stadiul de om, ştim ce este supunerea şi ce urmări are neascultarea legilor 
cereşti. Acum ştim că omul care se opune legilor cade şi mai jos decât am căzut inițial. Acum ştim 
că - nevăzut şi neştiut - respectarea legilor ne înalță spre Luminile şi splendorile de care ne-am 
bucurat odată. Dar pentru că una din legile sublime ale Tatălui este solidaritatea ne străduim să 
ajutăm pe toți fraţii noştri coborâţi în lut, să le deschidem ochii spre păzirea Legilor Tatălui, care nu 
se pot încălca fără să nu guşti apoi amarul suferințelor negrăite. 

Iată înţelesul ocult al spuselor din Biblie, despre rai, Adam şi Eva, şi izgonirea lor din Eden. 


Formarea inițiatului 


Pentru grăbirea evoluţiei omenirii, este nevoie ca - din când în când - să coboare în lutul 
globului terestru şi marile Lumini ale Cerului. Se vor întrupa spirite albe, îngerii planetei noastre, de 
toate gradele, sfintele duhuri conducătoare ale lumii angelice, îngeri solari şi înşişi guvernatorii 
cetelor îngereşti din Soarele nostru. Cu toții se vor naşte printr-o mamă pământească, supunându-se 
legii firii,.stabilite de Tatăl pentru veşnicie şi pentru toată lumea. Cu toţii vor deveni astfel oameni 
trupeşti —fiul omului. 

Îmbrăcând haina lutului şi legea fiind lege, cunoştinţele acestor misionari se vor întuneca până 
a nu mai şti cine sunt, de unde au venit şi pentru ce scop. Dar tot Regulile cereşti ordonă ca unor 
asemenea trimişi să li se reveleze misiunea, pentru care au venit în lumea trupească, să li se facă 
cunoscut gradul avut în lumea cerească. 

S-ar părea că Cerul face o nedreptate, luminând pe unii şi lăsând în întuneric pe alţii. Însă 
această discriminare este dictată de nevoia evoluției Pământului. Dacă lumea trupească nu ar avea 
întrupată printre ea anumite duhuri superioare şi dacă ele, la rândul lor, nu ar mai avea legătura cu 
lumea lor de origine, nu ar fi cine să le arate adevărata lumină. Cu toții - oamenii inferiori, şi cei 
superiori - şi-ar duce viaţa după cum vor bate valurile patimilor şi grijile existenţei. Iată de ce, în 
toate veacurile, a fost nevoie ca printre milioanele de oameni trupeşti să fie şi inițiații noştri, entități 
spirituale care au atins anumite trepte evolutive. 

Iniţiatul nostru va vorbi şi va scrie, iar ideile lui - fiind forţe - se vor răspândi în mediul 
ambiant, şi pătrunzând în corpul spiritual al semenilor săi, vor lucra asupra lor, determinându-i la 
analiză şi meditații, din care vor rezulta modificarea concepţiilor despre viaţă şi natură. 

Iniţiatul fiind un om ca oricare - supus tuturor tentațiilor lumii trupeşti - pentru a nu cădea, 
pentru a fi mereu în gardă, trebuie să fie luminat, îndemnat, povăţuit, ca să fie stegarul nostru, 
propovăduitorul celor aflate de la noi. El va trăi cu piciorul pe glia globului vostai, dar va fi cu 
gândul şi sufletul înălţat mereu spre nivelul patriei sale cereşti. Lumea se va frământa, se va chinui, 
va suferi şi îşi va sfârşi existenţa fără să ştie pentru ce s-a născut şi trăit, iar iniţiatul nostru îşi va 
duce o viață împăcată în mijlocul zbuciumului sufletesc al omenirii înconjurătoare. 

Iată, pentru azi, o pagină nouă din cunoştinţele lumii noastre. 

S-a spus că entitățile spirituale trăiesc în zone şi sfere suprapuse, conform gradului lor de 
evoluţie. Nici un spirit nu va putea urca mai sus de zona sa corespunzătoare. Forţa magnetică a 
pământului îl va atrage, pironindu-l în sfera corespunzătoare fluidului din care este alcătuit însuşi 
corpul său planetar. 

Există trei mari zone în jurul pământului în care locuiesc, se mişcă şi trăiesc duhurile-oameni: 
I. zona spiritelor albe; II. zona spiritelor albastre; III. zona spiritelor roşii. Repet mereu, ca să nu se 
uite şi să se ştie. Toate planetele, toate corpurile cereşti au - asemenea Pământului - trei zone 
principale fluidice în jurul lor; dar bineînţeles din fluide diferite de cele terestre. 

Grosimea celor trei zone locuite de duhuri umane este în raport cu gradul evolutiv al 
duhurilor: zona roşie este cea mai mică, zona albastră este de nouă ori mai groasă decât cea roşie, 


iar zona albă este de nouă ori mai groasă decât cea albastră. Aceste trei zone, sfere concentrice, sunt 
separate între ele prin zone intermediare, unde nu trăieşte, permanent, nici un duh. 

Dincolo de zona a I-a, a duhurilor albe, urmează zona duhurilor îngeri. Zona duhurilor umane 
este despărțită de cea a îngerilor printr-o zonă intermediară, groasă de aproximativ cinci mii de 
kilometri. Zona îngerilor ţine până dincolo de Lună, pe o distanță aproximativ egală cu distanţa de 
la Pământ la Lună. 

Citesc gândul tău şi văd o satisfacție că-ți destăinui din tainele cereşti, pe care omul trupesc 
nu le poate vedea, cerceta şi controla, şi îţi citesc dorinţa de a afla mai multe cunoştinţe. Dar noi 
ştim că omului trupesc, nu-i aduc nici un folos asemenea cunoştinţe şi, după părerea noastră, mai 
necesare sunt pentru el normele de conducere în viața terestră decât cunoştinţele cereşti 
necontrolabile, în lumea noastră cunoştinţele sunt apreciate, pentru că ele constituie baza avansării, 
dar mai presus de cunoştinţe sunt sentimentele şi păzirea legilor stabilite pretutindeni şi din 
veşnicie. Poţi fi inteligent, dar lipsit de cultură. Poţi fi cult, dar imoral. Însă legile cereşti nu permit 
avansarea până când cel cult nu va fi şi moral. 

Codul moral se impune mai întâi omului care vrea să devină cult. Atâta vreme cât omul nu va 
păzi regulile morale, Cerul nu-i poate da nici o cunoştinţă. Aşadar moralitatea este în strânsă 
legătură cu obținerea cunoştinţelor cereşti. După cum profesorul universitar al lumii voastre nu va 
cobori în adâncul ocnelor de sare ca să comunice cunoştinţele sale criminalilor de acolo, tot astfel 
savanții lumii noastre nu se vor cobori din splendorile lor cereşti ca să reveleze cunoştinţe 
oamenilor nedemni de a primi tainele universului, strălucitoarele lor perle cereşti. 

Pentru ca misionarul nostru să devină difuzor în lumea fraților noştri întrupaţi, se cere ca mai 
întâi el să ducă o viaţă demnă şi morală. Iniţiaţilor noştri le spunem multe taine, pentru întărirea lor 
ca oameni trupeşti, dar nu tot ce le spunem este destinat să fie. răspândit. 

Există anumite taine pe care ei trebuie să le ascundă sub tăcere, deoarece omenirea încă n-a 
ajuns la punctul de a le cunoaşte. Nu se pot da taine pe care omul - neputându-le primi, pentru că mi 
concordă cu cunoştinţele sale fizice - să le desconsidere, să le nege, să-şi bată joc de noi şi de 
inițiatul nostru. Se vor da numai cunoştinţele acceptate de puterea intelectului lor, deşi încă nu le 
pot verifica. 

În stare normală, omul trupesc - fie el chiar spirit angelic - are nevoie de a fi mediumizat, 
pentru ca urechea lui să ne audă, ca ochiul lui să ne vadă; altfel el ar rămâne tot atât de neştiutor ca 
oricare alt spirit inferior lui. 

Iniţiatul nostru este chemat la o viaţă în afara vâltorii pasiunilor şi preocupărilor omenirii. 
Spiritul lui nu trebuie să fie slăbit de grijile zilei de mâine, ale lui sau familiei sale, ci să-şi îndrepte 
gândurile numai spre problemele vieții cereşti. Mintea lui trebuie să fie senină, iar fluidele 
corpurilor sale spirituale - calme și într-o vibraţie uniformă şi armonică. În asemenea condiţii, 
marile Lumini cereşti se vor putea apropia de el şi îi vor da cunoştinţele necesare. 

O vibraţie dezordonată a fluidelor sale, o preocupare pur lumească vor reduce radiaţiile lui 
spirituale, iar duhul superior, resimțind penibil aceste emanaţii, se va îndepărta de el, negăsind 
terenul prielnic pentru a sta în jurul său şi a-i revela din tainele cereşti. 


Ideile sunt forțe 


Azi revin la o problemă de importanță capitală: materia primă din care s-a făcut totul din 
veşnicie şi se va face totul în vecii vecilor ce vor veni. 

Această materie zace în Infinit. Ea umple Infinitul ca mâlul apele fluviilor, ca praful aerul de 
la suprafața pământului. Din una şi aceeaşi materie, Tatăl a făcut materiile şi spiritele, tot ce 
cuprinde sfera infinit de mare numită cosmos, sau sfera cu cele patru universuri. 

Am spus şi repet - căci aşa învaţă duhurile în spațiu, repetând la infinit toate noţiunile, toate 
cunoştinţele aflate, până se întipăresc de veşnicie în fiinţa lor: întâi a fost cuvântul sau ideea; din 
cuvânt s-a născut, prin prefaceri laborioase, omul spirit, iar, în fine, omul s-a servit de cuvânt pentru 
a servi Tatălui său Creator 

La începutul creării sale, spiritul uman a avut nevoie de mult timp ca să poată înțelege prima 
idee, prima noţiune. Încet, penibil de încet, a înţeles cuprinsul ideii a doua, a treia şi aşa mai 


departe. Forțe mari, Zeii creatori, au stat pe lângă el, l-au mişcat şi influențat pas cu pas, pentru a-l 
face primitor şi reținător de idei. 

Ideile, logos-urile au existat şi vor exista în veșnicie, deoarece Infinitul e infinit. El este plin 
de idei, de particule infinit de mici, de fiinţe vii. O dată format pe deplin, duhul a fost educat să 
absoarbă idei, să le examineze şi înțeleagă. Apoi a fost trimis din Sfera divină într-unul din cele 
patru universuri, pentru a-şi face cursul evolutiv. Aici, duhul a primit în sânul său idei şi ele fiind 
forţe, îl determină la diferite acţiuni. 

Nu există idee care să nu pătrundă în perispiritul unui spirit. Nu există cuvânt care - pronunțat 
de un întrupat - să nu intre, ca idee, în perispiritul altui întrupat şi să nu-i producă o acțiune. Se pune 
întrebarea: Poţi opri pătrunderea ideilor în tine, duh liber sau întrupat? Nu, nu se poate, dar poți 
elimina ideile din corpul tău spiritual, prin puterea voinţei cu care te-a înzestrat Creatorul. 

Christ a coborât pe Pământ semănând idei care să redeştepte omenirea la concepții noi de 
morală şi conduită. Mântuirea, iluminarea stă la îndemâna fiecăruia. Numai tu poți fi salvatorul tău, 
prin asimilarea ideilor de bunătate, speranţă şi credință. 

Azi există în lume două forțe: 1. duhul de toate gradele; 2. ideea. 

Pe mine, duh, Tatăl m-a făcut ca ființă conştientă. Am fost trimis în lume să-mi dezvolt 
puterile spirituale, iar ca ajutor mi-a dat pe fratele meu cel mai mic - ideea sau cuvântul. 

Tatăl ceresc trimite mereu idei în sfera creațiilor Sale şi ele ne îndeamnă la lucru, la supunere 
şi cunoaştere. Noi, duhurile, înotăm în oceanul de fluide cosmice, universice, solare şi planetare, dar 
pretutindeni suntem asaltați de ideile, logos-urile Tatălui ceresc. 

Fel de fel de numiri li s-au dat acestor fiinţe: particule vii, idei, cuvânt, verb, logos, davar’. 

Logos-ul, ideea, intrând totdeauna în corpul fluidic din jurul scânteii, a fost comparat cu 
alimentul necesar trupului uman. După cum întrupatul nu poate trăi fără alimente, duhul nu poate 
trăi fără idei. Aşadar ideea joacă rolul fiziologic al alimentului; şi unul, şi altul, intrate în corpurile 
respective, dau naştere la forțe. 

Dacă nu poate să împiedice pătrunderea ideilor în corpul perispiritului său, tot meşteşugul, 
toată arta duhului este ca măcar să ştie ce destinație să le dea şi apoi cum să le expulzeze, pentru ca 
totul să fie în progres. Liber eşti tu, duh, să faci ce vrei, dar dacă Tatăl a instituit deplina libertate de 
acțiune, El a pus şi zăgazuri liberului tău arbitru, şi acestea sunt legile, ordinele, logos-urile Sale. 
Cine încalcă legea va suferi! 

Am comparat ideea cu alimentul. Identitatea este perfectă, atât prin acţiunea ei fiziologică, cât 
şi prin natura ei însăşi. Într-adevăr, ideile sunt formate din particule vii, dar pe când ideile sunt în 
primul stadiu al existenţei lor, în forma lor primitivă, alimentele sunt formaţiuni de substanţe. Dar 
substanțele sunt grupări de molecule, acestea aglomerări de atomi, iar atomul e un complex de idei. 
Aceeaşi viață stă la baza lor, una fiind simplă, iar cealaltă compusă. Nici focul, nici sucurile 
digestive ale omului, nimic nu poate distruge viaţa, particulele vii ce compun alimentele. Ele se pot 
preface oricât de mult, dar în definitiv vor fi tot un complex de particule vii, de fiinţe primitive, ce 
umplu spaţiile universurilor şi Infinitul infinit. 

După cum întrupatul are nevoie zilnic să-şi refacă trupul prin alimente, perispiritul meu se 
hrăneşte în mod automat cu fluidul, logos-urile sau ideile pe care Tată le trimite mereu, în vecii 
vecilor, din Sfera divină, ca să întrețină viața, mişcarea şi echilibrul sferelor create. 

Ideile pleacă din Sfera divină, ocolesc ca un fluviu uriaş toate sferele create, inundă totul din 
interiorul lor şi apoi se întorc la Tatăl, luând cu ele materia uzată care trebuie prefăcută la Centru. 

Tatăl este cea mai mare uzină de energie din cosmos. Noi, duhurile, Văzând ceea ce voi 
întrupării nu puteți vedea şi cunoaşte, ne îngrozim de puterea Sa infinită şi judecând uriaşele forțe 
ce inundă miliarde de corpuri cereşti, spre țeluri voite de El, simțim micimea, neputinţa noastră, şi 
cu smerenie ne supunem Voinţei şi Legilor Sale. Secundă de secundă, suntem şi sunteţi scăldaţi de 
idei plecate de la Tatăl. Aceste forțe sunt active. Nu există idee, logos, trimis de Tatăl, care să fie 
neutră sau pasivă. lată de ce totul este activ în lume, totul se mişcă, fiind împins pe drumul 
perfecțiunii. 

Cu ajutorul cuvântului, Tatăl ne conduce pe noi, duhurile. Cu ajutorul cuvântului sau ideilor, 
magnetizatorul produce anumite acțiuni ale mediumului său. Cu ajutorul ideilor, voi - ca şi noi - 


puteți determina fenomene ce uimesc pe cei neştiutori. Toată puterea duhului constă în 
întrebuințarea ideilor. Toată tăria Tatălui a fost, este şi va fi Cuvântul Său. 

Ideile sosite de la Tatăl intră în corpul duhurilor şi îi servesc de hrană, de forță, pentru a 
construi forme-idei diferite de ideea din Infinit. 

Dacă prin libertatea lăsată de Părintele divin, noi, oamenii planetei Pământ, utilizăm în rău 
ideile, forţele trimise de El, ne întârziem plecarea de pe această planetă şi nu dăm posibilitate 
duhurilor de pe alte planete să vină la şcoala numită Pământ, nu le eliberăm locul, şcoala necesară 
lor acum. 


1 Davar (ebr. - cuvânt, lucru) - Este Cuvântul din Sfânta Scriptură (La început a fost Cuvântul...), 
reprezentând manifestarea Divinităţii în creaţie. Adorat ca Işvara în Vede, ca tetragrama în Cabala, este 
Logos-ul sau Verbul creator al grecilor şi Sfânta Treime - Tatăl, Fiul şi Sfântul Duh - Divinitatea în trei 
Persoane a creştinilor. 


Spațiile uriaşe din jurul pământului sunt pline de idei de ură, blestem, clevetiri etc. Voi şi noi 
suntem asaltaţi de ele. Noi, văzându-le, ne putem feri, dar voi, bieți pelerini vremelnici în carapacea 
cărnii, nu ştiţi nimic de ele. Iată de ce venim şi vă ajutăm, dându-vă sugestia, introducând în corpul 
vostru ideile noastre iubitoare, ajutătoare. Iată pentru ce aleşii Cerului, spiritele superioare, sunt 
obligate din când în când să coboare şi ele în lut, vorbind şi scriind idei ce contribuie la ridicarea 
omului. Dar, pentru că nu pot fi lăsate în întuneric, ne revelăm şi le înarmăm cu ideile noastre, ca să 
se păzească de duhurile inferioare. Iată rostul iniţierilor de toate treptele. 

Cel ce ne ştie şi cunoaşte Adevărurile cereşti, va pune stavilă gândurilor sale, pază gurii sale 
şi, cunoscând legea cauzei şi a efectului, nu va porni la fapte nesocotite. El va şti că o viață 
trupească fără greşeli valorează cât zece vieţi cu greşeli; astfel, pasul său evolutiv va fi mai grăbit. 
Să nu pierdeţi din vedere că orice idee este o forță, un excitant. Fiţi atenţi la orice gând vă trece prin 
minte, examinaţi-l bine, ca să nu greşiţi. Toate greşelile omului provin din faptul reacţionarii sale 
faţă de logos-urile cu aparenţă de nedreptate. 

Noi, duhurile superioare, suntem sfere. Nu mai avem nici un apendice, nici un instrument de 
lucru şi totuşi lucrăm, executăm, învăţăm numai prin ajutorul ideilor. În definitiv, suntem sfere 
emițătoare de idei-forţe, cu care creăm totul; cu alte cuvinte, suntem infinit de mici creatori. 

Ţin să atrag atenţia că iniţiaţii nu aparțin unei anumite religii sau unui singur popor. În 
antichitate, fiecare mare templu a avut inițiaţii săi, bineînţeles, de diferite grade. S-a procedat astfel, 
şi se procedează aşa şi în continuare, pentru a nu rămâne omenirea fără o candelă a cunoştinţelor 
cereşti; iar pe de altă parte, pentru a nu se cădea în marele păcat al tiraniei, când o singură religie, 
un singur popor consideră că deține Adevărurile veşnice. 

În toate timpurile, spiritele întrupate au avut nevoie de o religie. Religia nu dispare niciodată. 
Un om se poate îndepărta câtva timp de ea, dar la urmă se întoarce. Nu există religie fără inițiați, 
fără profeţi. Prin ei se face legătura Cerului cu pământul. 

Pentru ca majoritatea omenirii întrupate să fie fericită, nu trebuie să ştie de existența noastră. 
Un întrupat oarecare se sperie, când aude pentru prima oară de noi, când ia o carte ce descrie 
diferite întâmplări şi fenomene produse sub influenţa noastră. Dacă l-ați cerceta, v-aţi convinge că i 
s-a zbârlit pielea, i s-a ridicat părul în cap, de acum întunericul îl înspăimântă, văzând peste tot 
umbre pe lângă el. Spiritul său, închis în trup, va fi neliniștit. lată pentru ce nu trebuie să ne 
cunoască, să ne ştie orice întrupat. 

Ce fericită ar trăi omenirea dacă ne-ar şti şi ar cunoaşte Adevărurile cereşti. Ar deveni cu toții 
sfinți şi nu ar mai dori să trăiască în trap. Cum însă traiul în trup este o necesitate absolută pentru 
duh şi cum lumea duhurilor are nevoie în observaţiile sale de omul trupesc, reîntrupările s-ar face cu 
sila, ca şi recrutarea soldaților în armată. 

Întrupatul care n-a ajuns la un anumit grad evolutiv, nu trebuie să ştie de lumea cerească, nu 
trebuie să ştie că este văzut în faptele sale ascunse, că este ştiut în gândurile sale tainice, că este 
observat secundă de secundă de cei nevăzuţi. E greu, e insuportabil pentru omul aflat la şcoala 
acestei planete. Cum să asiste el la o şedinţă cu un medium şi să audă vorbindu-se de secretele şi 
greşelile sale? Nu, nu îi place, nu va îngădui, şi preferă mai degrabă să se lipsească de orice fel de 


legătură cu cei din spaţiu, decât să se afle ce a făcut, ori are de gând să facă. lată pentru ce, 
mulțimea are un moral şovăitor, ne neagă şi nu admite existența lumii noastre. 


Despre fluide 


Noi, duhurile, deşi nu avem ochi, corpul nostru fluidic vede, aude şi simte totul din jurul 
nostru. Graţie acestui văz spiritual, suntem în stare să vedem toată gama de fluide din natură. 

Electricitatea culeasă sau absorbită din spațiu de generatoarele sau dinamurile voastre conţine 
doar o singură categorie de fluid din seria de fluide electrice cu care Tatăl lucrează în cosmos. Noi 
vedem cum prin învârtirea rotorului generatorului vostru se creează un sorb, care absoarbe din gama 
de fluide electrice sosite de sus numai fluidul electric corespunzător planetei voastre. Vedem cum 
această electricitate se scurge la exteriorul conductorului, asemenea apei dintr-un canal. Aşadar 
dinamul vostru desface din smocul de fluide pe cel aflat în raport cu planeta voastră, lăsând în 
libertate pe celelalte. Fiecare fluid îşi are compoziţia, culoarea, vibrația şi puterea sa proprie. Noi 
distingem fluidele după însuşirile lor şi, la prima vedere, după culoarea lor. 

Spuneam că din Sfera divină, din centrul marii sfere a creațiilor, unde eram profunzi 
ienoranţi, aoi ajuns în adâncul adâncurilor. Aici am început să învăţăm. Ce grea şi lungă a fost 
şcoala, ce mult am suferit până am ajuns aici, la stadiul de a te putea lumina şi pe tine, frate. Ştiinţa 
nu ni s-a dat de sus de-a gata. Au trebuit dureri, sfâşieri, suferinţe atroce, muncă şi iar muncă, 
pentru a fi câştigată, verificată şi încrustată pe veci în mica noastră scânteie. 

Legea a cerut şi va cere în veşnicie: învaţă, ridică-te şi evoluează! 

Se pune întrebarea: Dacă eşti un neştiutor, un ignorant desăvârşit, cum să evoluezi? Aici e 
marele mister. 

Tatăl nu a vrut să ne trimită în lume ca savanţi, dar ne-a dat Lumina ca să ne luminăm şi, 
bâjbâind, căzând şi ridicându-ne, am văzut, am observat şi învăţat. Trimiţându-ne în lume, Tatăl ne- 
a pregătit totul ca să avem posibilitatea să învăţăm. 

Încetul cu încetul, negura neştiinţei s-a risipit din jurul nostru şi am început să aflăm realitatea 
operei Sale. 

Acum ştim că oameni se găsesc nu numai pe planeta Pământ, ci pe toate miliardele de corpuri 
cereşti din cele patru universuri, dar, au altă alcătuire fizică şi dimensiune, potrivit materiei şi 
condiţiilor planetei respective. 

Ştim că tot ce e sus este şi jos, adică tot ce există în Sfera Tatălui este şi în Cerul sorilor - a 
Fiilor, precum şi în Cerul planetelor - a Sfintelor Duhuri. 

Marii noştri profesori cereşti ne spun: „Aici, în jurul nostru, se află tot ce există în Sfera 
divină, dar fără Tatăl”. 

Savanţii noştri îngeri ne spun: „Noi am fost la Tatăl şi am văzut Imperiul Său, dar nu avem 
voie să spunem ce am văzut şi ştim de acolo”. 

La început am protestat, asemenea unor ignoranţi, ca şi voi, de ce nu ne spun şi nouă, ca să 
cunoaştem şi noi, dar apoi i-am rugat frumos să ne împărtăşească şi nouă câte ceva. 

- Dragii noştri frățiori - ne răspundeau îngerii - evoluţia nu permite primirea cunoştinţelor 
decât la treapta corespunzătoare. Voi nu aţi atins gradul care permite să cunoaşteţi Cerul Tatălui. 

- Dar care ar fi paguba să cunoaştem înainte de momentul corespunzător evoluției noastre? De 
ce nu avem voie să colindăm în lung şi în lat universul, ca să vedem şi să învăţăm? - întrebam în 
neştiința noastră. 

- Pleacă, fiule, du-te şi vezi, dacă poți. 

- Am pleca, dar nu ştim cum, învaţă-ne dumneata, căci eşti înger, deci ştiutor şi puternic. 

- Dragul meu, nu eu te-am adus aici, ci Unul cu mult mai mare şi mai ştiutor decât mine, iar 
un Altul mai mare peste toate Mărimile lumilor te-a trimis de acolo de sus. Când iubirea ta pentru 
El va creşte, El te va chema, te va atrage către El, cu ştirea sau fără ştirea ta. Tu nu-L vei iubi din 
toată puterea ființei tale decât atunci când îl vei cunoaşte. Direct nu-L vei vedea niciodată, cât vei fi 
în sfera creată. Însă îl vei cunoaşte indirect, prin splendoarea creaţiilor şi armonia Legilor Sale. Dar 
ca să înţelegi aceste minunate făpturi ale înțelepciunii Sale, trebuie să înveţi. Învață fiule, sileşte-te 


să vezi, observă, cercetează, conformează-te ordinii moralei stabilită de Stăpânul nostru solar şi vei 
fi atras în sus de Iubirea Tatălui ceresc. 

- Dumneata fiind înger, cunoşti toată fizica şi chimia fluidelor, învaţă-ne să ne dezbrăcăm 
haina fluidică terestră care ne atrage în jos şi, eliberându-ne de ea, să ne ducem sus la Tatăl nostru 
de unde am pornit. 

- Nu pot, fiule, pentru că nu-mi este permis şi chiar dacă aş face-o, Tatăl nostru aktuturor nu 
te va primi, deoarece numai iubirea faţă de El te poate chema, te poate atrage spre El. lubindu-L şi 
iubind tot ce Ei a creat, supunându-te întocmai Legilor Sale, vei fi chemat, atras către El şi sufletul 
tău se va mântui, va scăpa de robia materiei lumilor create. 

Iubirea are opusul ei - ura. Iubirea te atrage în sus către Centrul creator. Ura te îndepărtează, 
te goneşte în jos, la periferie. Iubirea e ca hidrogenul ce te înalță, iar ura - ca balastul ce te atrage 
jos. 

Iubind, păzind ordinele Tatălui devii nepotrivit cu cei de pe pământ, şi te vor goni, spre noi, 
slujitorii Tatălui. Vei suferi din cauza iubirii tale, dar vei fi un fericit al pământului. Cel ce urăşte 
nici nu-i trece prin minte să părăsească acest pământ, unde îşi poate manifesta josnicia, tradusă prin 
lăcomie, furt, crimă. etc. 

Floarea iubirii nu se întâlneşte în zona a III-a, a duhurilor roşii, ea apare foarte rar în zona a 
Il-a, a duhurilor albastre, şi numai în zona a I-a constituie cârma conduitei duhurilor albe. 

Ca să urcăm spre zona îngerilor, se cade să ne deprindem, pe pământ şi în Cer, să iubim şi iar 
să iubim, şi să ne debarasăm de pornirile ce ne târăsc spre ură. 

Dacă iubirea grăbeşte evoluţia, ura o încetineşte sau chiar o opreşte. Să aveți în fața minții 
voastre Iubirea Stăpânului nostru împărat Isus Christos, care de miliarde de secole nu mai ştie de 
ură, El iertând chiar şi pe cei ce L-au chinuit şi omorât trupeşte. Slăvit şi binecuvântat să fie numele 
Său, în vecii vecilor. Amin. 


Ştiinţa Cerului 


Cu cât duhul se ridică pe treptele cunoaşterii, supunerii şi sfințeniei, cu atât se îndepărtează de 
atracţia a tot ce aparține pământului. Singura sa preocupare va fi ştiinţa Cerului şi aplicarea ei la 
scară microcosmică, lucrând la marea operă a Creatorului. 

Pe oricare spirit din spațiu l-ai întreba cu ce se ocupă, îți va răspunde asemănător: „în afară de 
misiunile primite, studiez problemele vieţii de pretutindeni, aflând din tainele universului”. 

Spațiile sunt pline de idei. Prin urmare, putem să ne îmbogăţim cunoştinţele. Dar, nu le putem 
descifra pe toate, căci unele idei aparțin altor trepte de evoluţie. Le vedem culoarea şi forma, auzim 
muzica lor, dar nu le pricepem înţelesul. 

Iată un exemplu. Să presupunem că unui om de pe timpul Domnului nostru Isus Christos i s- 
ar fi vorbit de avion. Ei bine, oricâte vorbe s-ar fi întrebuințat, el tot n-ar fi înţeles ce este un avion, 
deoarece ideile referitoare la elice, vid, presiune, motor, electricitate etc. nu erau cunoscute pe 
timpul său. Dar totuşi, aceste idei pluteau prin spaţiul fluidic al sistemului nostru solar, pentru că 
avionul era deja construit şi funcționa pe o altă planetă a acestui sistem. Bineînţeles, acolo avea altă 
formă, dar era mişcat tot prin motor, oamenii de acolo servindu-se de avion cu mii şi mii de ani 
înaintea descoperirii lui pe pământ. Chiar şi acum mai există pe pământ oameni care nu cunosc 
principiul zborului şi alcătuirea avionului. Ideile nu pot fi primite şi asimilate decât atunci când 
omul a ajuns la gradul de a putea înțelege asemenea idei. Fiecare treaptă a evoluţiei are ideile sale. 
Noi, duhurile, trăim în lumea materiilor eterice, pe care le studiem şi cu care lucrăm, realizând din 
ele tot ce vrem. Dar cum să vă facem pe voi, fraţii noştri, întemnițați în lut, să înțelegeți chimia şi 
fizica operelor noastre făcute cu aceste materii eterice, invizibile ochiului vostru şi insesizabile 
trupului vostru grosolan? Oricât am căuta să vi le descriem, vă va fi imposibil să le înțelegeți. 

Duhurile fac o dublă şcoală: 1. În Cer - lucrând cu materiile eterice şi sub imboldul ideilor ce 
plutesc prin spaţiu, prinse şi interpretate de cei ce le pot înţelege; 2. pe pământ, ca oameni trupeşti - 
prin intermediul cărților scrise de om. 

Acum îţi picur din nou câteva idei de care nu aveți cunoştinţe. Războaiele sunt opera omului, 
dar ele sunt dictate chiar de sus, de necesităţile evolutive. Să nu vă speriați, nici să nu vă mirați. 


„Cum? - veţi zice voi - Cerul vrea cruzime, ucideri, suferință, lacrimile mamelor, copiilor şi 
văduvelor?” Da, răspundem noi. Trupul uman este o materie planetară; ea nu se distruge, ci numai 
se preface. Valoarea trupului este deci relativă. Ceea ce este mai important e spiritul. El trebuie să 
evolueze. Individul şi popoarele, ca unităţi, trebuie să treacă prin furnalul durerilor de tot felul, 
pentru a se ridica. 

Stările sociale trebuie schimbate din timp, spre o formă superioară, în care viaţa să fie mai 
dreaptă, mai uşoară, mai ales pentru cei mulţi şi umili. Da, războiul e o operă determinată de sus, 
după un plan şi anumite scopuri. El are la bază sacrificiul. Prin sacrificiul ființei sale trupeşti, 
spiritul urcă câteva trepte ale infinitei scări evolutive. Prin urmare, războiul e o pagină din marea 
carte a evoluţiei sociale. 

In alte timpuri, războiul se purta între triburi, iar mai târziu - între popoare. Acum el caută să 
se întindă, să se generalizeze, târând în ci mai multe continente. Un prim model a fost războiul 
mondial din urmă!. În decursul acestui uriaş învălmăşag de oameni şi spirite, s-au coborât din 
înălțimile lor sublime cete nesfârşite de îngeri. Scopul venirii lor la suprafața pământului a fost să 
înconjoare cu lumina lor pe cei ce îşi părăseau trupul. 

Războaiele vor fi de acum încolo tot mondiale, pentru ca evoluția socială să se facă silit şi mai 
grăbit. Ultimul război mondial a cerut sacrificii mări. Peste 20 milioane de spirite aflate în front şi 
în spatele frontului şi-au părăsit trupurile. Atât de atroce au fost suferinţele şi atât de numeroşi 
oamenii care şi-au părăsit copiii, soțiile, părinţii, încât cu toată prezenţa cetelor îngereşti, spiritele au 
protestat că s-a permis acest război, schimbându-le destinul trasat de ele şi aprobat de Forul ce a 
statuat programul vieții lor terestre. Spiritele s-au răzvrătit şi au răzvrătit pe cei de jos, determinând 
pe conducătorii lor să termine războiul, căci suferința atinsese culmi nemaivăzute pe pământ. 

Acţionând contra voinţei cetelor îngereşti, pământenii şi oamenii cereşti au contribuit la 
terminarea măcelului omenesc. Din această cauză, conducătorii popoarelor au încetat războiul care, 
în definitiv, n-a adus soluţia finală pentru care se plănuise în Cer această suferință. Războiul era 
hotărât să se termine cu o mişcare socială în toate statele beligerante ale Europei, cu o anarhizare 
momentană, care desfiinţa toate aşezările şi clasificările, pentru a se organiza lumea pe alte baze 
mai drepte, mai frumoase, cu un pas mai înainte, mai aproape de doctrina lui Christ. Acesta era 
planul urmărit de sus, ca urmare a războiului mondial. Dar războiul a fost întrerupt la mijlocul 
drumului fără atingerea scopului urmărit. De aceea voi nu veți fi liniștiți, nu veţi trăi zile senine. 
Războiul va sta fatal la graniţa fiecărui stat, pentru că edificiul european nu a fost încă aşezat pe o 
fundație durabilă, conformă gradului evolutiv atins de Pământ. 


1 Este vorba de prima conflagrație mondială, comunicările fiind primite în perioada interbelică. 


Luna. Plecarea din acest sistem 


In ultima Sa întrupare pe pământ, Solarul nostru a înființat o religie - chintesenţa tuturor 
religiilor de până atunci. Toate religiile pământului au fost întemeiate cu aprobarea Lui. Fiecare 
religie a fost dată potrivit evoluţiei omului şi a Pământului. 

O religie este valabilă doar pentru o anumită epocă şi colectivitate spirituală. Toate religiile 
încep prin a fi frumoase, sublime, dar încetul cu încetul sunt alterate, până ce dispare din ele 
frumuseţea şi înțelepciunea exprimată la început. 

Vorbesc despre religie, dar nu am dat o definiţie a ei. Religia este ştiinţa care dictează omului 
normele de conducere în viaţa terestră, conform regulilor Tatălui ceresc, adaptate la regulile Fiului 
şi ale Sfântului Duh. 

Legile Tatălui sunt prea riguroase, făcute mai mult pentru lumile angelice de toate gradele. 
Cum omenirea de pe pământ este departe de înțelegerea şi puritatea îngerilor, Legile suferă o 
adaptare potrivită gradului evolutiv al Soarelui nostru, şi apoi, al Pământului. Prin urmare, Legile 
Tatălui aplicate în Sfera divină suferă o modificare, o adaptare potrivită fiecărui sistem solar, după 
gradul său evolutiv şi, în fine, suferă a doua adaptare, după felul şi gradul evolutiv al planetei pe 
care se vor aplica. 


Lumea duhurilor, ca şi lumea trupească de pe Pământul nostru, se primeneşte mereu. Într- 
adevăr, din timp în timp, de pe globul nostru pleacă cete de spirite şi în locul lor sosesc alte stoluri 
de spirite. Unele vin de pe o planetă a sistemului nostru, altele de pe planetele altor sisteme. Când 
aceşti noi sosiți se întrupează, produc perturbări în starea socială şi mentalitatea omenirii terestre, 
pervertind ideile religioase existente. 

Datorită acestor prefaceri morale şi spirituale, Guvernatorul solar e nevoit să coboare în 
spațiul Pământului nostru, unde sute de ani predică din nou duhurilor tainele cereşti, după care 
coboară şi pe pământ, făcându-se om trupesc, după regulile firii stabilite de Tatăl ceresc, pentru tot 
ce e ființă trupească. Revenind pe pământ, printre oameni, Lumina luminilor cereşti va predica din 
nou adevărurile eterne, şi pentru ca vorbele Sale să primească toată tăria necesară şi omenirea să 
vadă în Fiinţa Sa o forță supraomenească, El face câteva demonstraţii ce trec dincolo de puterea de 
realizare şi înțelegere a marii mase de oameni. 

La începutul evoluţiei sale, omul este foarte redus mental, fiind un individualist feroce. Când 
asemenea spirite vin în stoluri şi se întrupează pe pământ, creează un focar de egoism. După veacuri 
nenumărate, ele înțeleg folosul ajutorului reciproc şi încep să se grupeze, formând mari colectivități, 
sentimentul solidarității unindu-i din ce în ce mai puternic. La început grupul e mic, dar cu timpul, 
se măreşte prin afilieri noi. 

Pământul este planeta unde individul poate avea toată înlesnirea de a înțelege avantajele vieţii 
solidare, dar nu este potrivită pentru câştigarea de adepți noi la grupul deja constituit. Asemenea 
sporiri sau alipiri la grupul existent, se fac pe alte globuri, risipite prin spaţiile universului nostru. 

Pe aceste planete nu se mai fac întrupări, nu se face şcoala materiilor planetare, ci doar şcoală 
spirituală, acolo neexistând trupuri. Un asemenea corp ceresc este Luna, satelitul Pământului, unde 
vin spiritele superioare ale Pământului pentru odihnă. 

Pe Lună lipsesc îmboldirile solare care împing duhul uman la lucru. Aici spiritul se odihneşte, 
meditând la cele învăţate pe Pământ din marea ştiinţă a Creatorului, ştiinţa creațiilor. 

Asemenea popasuri de odihnă au şi alte planete pe sateliții lor. Ele sunt ca şi stațiunile 
climaterice de pe pământul vostru, unde se retrag vremelnic cete de oameni, ca să se mai sustragă 
activităţii lor sociale. Către aceste globuri, lipsite de oameni trupeşti, pornesc de pe planetele de 
care aparțin stoluri imense de duhuri, pentru a se odihni. 

Evoluţia se face treptat, încet şi fără salturi; dar gradele evolutive dintre planetele sistemului 
nostru fiind prea distanţate, pentru anumite duhuri este de preferat să se ducă prin alte sisteme, unde 
există o planetă imediat vecină şi următoare, ca evoluție, Pământului. În vederea acestui exod, 
duhurile care vom termina şcoala planetei Pământ ne retragem pe Lună, şi după ce ne odihnim de 
greutăţile evoluţiei făcute pe Pământ, vom porni către un glob superior acestuia. Când va suna 
ceasul mântuirii noastre, când terminăm studiile Pământului, vom pleca de pe el. Dar, din nefericire, 
nu vom pleca cu toții. Marele nostru grup, asemenea celorlalte grupuri terestre, este format din 
individualități eterogene. Prin urmare, nu putem sta pe acest glob până ce toate elementele grupului 
nostru îşi termină şcoala planetară, adică să aşteptăm ca toţi să ajungă la un anumit grad de evoluţie. 
Celelalte duhuri de pe Pământ ne gonesc, alte valuri sau grupări aşteptând să ne ia locui. 

Egalitate, uniformitate nu există nicăieri în universuri, în natură, pentru că nu este îngăduită 
de Creator. Afirmația unora dintre pământeni că vor egalitate este o minciună sfruntată. 

Când termenul se va împlini, când majoritatea duhurilor umane îşi vor trece examenul 
obligatoriu al acestei planete, ne vom retrage, deocamdată, pe satelitul nostru, pe Lună. Acolo vom 
sta câteva secole şi vom face trierea marelui nostru grup. 

Pe Lună, vom face ceea ce a făcut Moise, marele duh ceresc, pentru a se conforma unei înalte 
tradiții spirituale. El a târât anume poporul evreu în deşert, pentru a-l purifica, tria şi dezbăra de 
obiceiurile josnice, contractate de acest mare trib unitar în timpul şederii sale în Egipt. În pustiu, sub 
asprimea lipsurilor, cei nărăviţi au pierit, iar celor mai tineri, dezobişnuiți de multe superstiții, 
purificați trupeşte şi sufletește, li s-au dat noi directive de conduită şi înţelegere. 

Şederea noastră pe Lună este cerută de Legile divine. Aici, în zona fluidică lunară ne vom 
revedea starea morală, vom căuta să îndreptăm pe unii şi întări pe alţii, dar nu vom mai învăţa nimic 
din punct de vedere intelectual. Pe sateliții planetelor nu se fac studii de cunoştinţe ci numai 


revizuiri de concepţii morale. Când se va isprăvi timpul şederii noastre pe satelitul Pământului, ne 
vom lua zborul spre alte sisteme solare. 

Când părăsesc o planetă pentru a se duce pe alta, fie în sistemul acela, fie aiurea, toate 
duhurile trebuie să se oprească un timp pe satelitul planetei respective. Când sosesc în preajma unei 
planete, de asemenea trebuie să se oprească un timp în vestibulul acelei planete, adică în satelitul 
său. Aşadar se face oprire pe satelitul planetei la sosire şi la plecare. 

Şederea noastră pe Lună va dura câteva sute de ani, şi totuşi de acolo vom şti la perfecție tot 
ce se petrece pe Pământ. Plecarea grupului nostru se va putea face doar după sosirea întârziaților 
noştri, când se va proceda la trierea noastră. 

Cât vom sta pe Lună vom avea ocazia să venim în contact cu multe grupuri de duhuri sosite 
acolo. Superiorii noştri vor ține predici, iar superiorii altora vor arăta şi ei scopurile ce le urmăresc. 
Din expuneri repetate se poate ca unor indivizi ai altor grupări să li se pară că ţelurile şi cunoştinţele 
grupului nostru sunt mai înalte şi se vor alipi de grupul nostru. Dar se poate ca un alt grup să fie mai 
avansat decât al nostru, şi deci să pierdem din membrii sau frații noştri. Asemenea câştiguri sau 
pierderi de membrii noi nu sunt posibile pe timpul duratei şcolii planetare. O dată ce un grup a sosit 
de pe Lună pe Pământ, nimeni nu se mai poate dezlipi de el; pe de o parte, din cauza deosebirii de 
vederi a fiecărui grup, iar pe de altă parte, din cauza neîncrederii grupului în străinul sosit. 

Să rămâi stingher încă nu e posibil, căci cine te va primi să te naşti în grupul său? Şcoala 
trupească trebuie să o faci, dar care duhuri întrupate vor vrea să te primească, să te naşti, să fii copil 
în familia lor? Aşa că, vrând-nevrând, trebuie să stai lângă grupul tău, ca puii lângă cloşca lor. 

Peste o mie de ani, grupul nostru va părăsi pentru totdeauna acest glob. Atunci căpeteniile 
noastre vor da drumul celor nemulțumiți de starea grupului nostru. Aceşti nemulțumiți se vor grupa 
în jurul unor căpetenii ale lor şi se vor duce acolo unde li se va părea mai bine. Aşadar toate 
selecțiile şi omologările se fac pe Lună. 

Când vom deveni un bloc bine organizat şi omogenizat vom pleca pe o altă planetă, aleasă de 
colectivitate prin vot, după ce vom audia pe conducătorii noştri despre câştigurile şi greutăţile 
evolutive ale unor planete noi. 

Cât stăm în preajma pământului, suntem cu toții supuşi legii reîntrupării. O dată ce am plecat 
şi am poposit în Lună, orice reîntrupare a încetat. Aici ne pregătim numai de plecare aiurea. 

Am spus că fiecare grup îşi are întârziaţii săi. Deşi marele grup a trecut pe Lună de multe 
veacuri, întârziaţii îşi continuă încă reîntrupările necesare avansării lor. O dată ce şi-au terminat şi ei 
şcoala planetară, sosesc rând pe rând pe Lună. 

După o şedere de veacuri în atmosfera eterică a Lunii, pornim apoi cu toţii în călătorii de 
studii, prin diferiți sateliți ai planetelor acestui sistem. Nu ne este îngăduit să ne apropiem prea mult 
de suprafața unei planete oarecare, căci anumite forțe cosmice şi solare ne împing la întrupare, 
furându-ne în hora evoluţiei acelei planete, chiar dacă nu avem chemarea respectivă. 

Pentru a putea pleca de pe Lună, trebuie să ne dezbrăcăm haina planetară, îmbrăcată tot pe 
Lună, când am venit pe Pământ. Acum, liberi, pornim la drum prin spațiul sistemului solar, vizitând 
sateliții planetelor pe care vrem să le studiem. 

La sosirea într-un nou satelit, suntem obligați să îmbrăcăm haina fluidică a planetei de care 
aparține acel satelit. După un studiu sumar făcut de îngerii planetei respective, coborâm în 
atmosfera ei fluidică, făcând studiile necesare asupra naturii, vegetației, faunei şi a omului ce îşi 
face şcoala pe acest corp ceresc. După ce am luat cunoştinţă de tot ce priveşte această şcoală a 
Tatălui, pornim pe altă planetă, pentru studii noi. Din planetă în planetă, vom vizita toate planetele 
sistemului nostru. Bineînţeles, la sosirea pe fiecare satelit vom îmbrăca haina fluidică a planetei 
respective, şi o vom dezbrăca tot în satelitul său, când o vom părăsi. 

In fine, veacurile vor trece, vom culege nenumărate cunoştinţe relativ la tot ce cuprinde 
sistemul acesta, şi într-o bună zi, primind binecuvântarea Guvernatorului nostru solar, vom părăsi 
pentru totdeauna acest sistem, îndreptându-ne către alte puncte ale universului, spre un alt sistem 
solar, unde vom poposi pe una din planetele sale corespunzătoare necesităților noastre evolutive. 


Prin călătoriile făcute din planetă în planetă, asemenea păsărilor călătoare ale pământului, am 
cules informaţii de la conducătorii îngeri ai planetelor, despre locul unde vom găsi cuibul evoluţiei 
noastre viitoare. 

După zeci de mii de ani de muncă, după mii de reîntrupări terestre, vom răsufla, urcându-ne în 
purgatoriul selenar şi apoi trecând în raiul deplinei libertăţi de a călători, ne vom cobori iar la munca 
iadului, a noilor forme trupeşti, potrivite cu noul corp ceresc unde ne-am cuibărit pentru cine ştie 
câte zeci de mii de ani. Vom termina un ciclu şi vom începe un nou ciclu pe o scară superioară, dar 
lungă şi plină de mari pericole şi suferinţe. Suferința e umbra existenţei spiritului. Ea ne va urmări 
în vecii vecilor şi va fi cu atât mai atroce - când greşim - cu cât ne aflăm pe o treaptă mai înaltă a 
scării evolutive. 

Doamne, sublim Fiu de Dumnezeu, ajută-ne să ne realizăm visul şi să trecem la alte şcoli mai 
înalte ale Tatălui nostru ceresc! Amin. 


Suferinta este pârghia evoluției 


Se apropie comemorarea patimilor, morţii şi eliberării Duhului din trupul Fiinţei divine, care 
în ultima Sa coborâre pe Pământ a purtat numele de Isus. Aniversarea învierii Domnului solar este 
veche de când lumea, pentru că ea pecetluieşte o nouă etapă în mersul prefacerilor continue ale 
planetei Pământ. Ea marchează un pas mai departe în mersul evoluției acestui glob. 

Coborârea Fiului divin în trup, pătimirea şi moartea Sa sublimă să fie icoană tuturor 
oamenilor, că viaţa trupească este închinată suferinţei. 

Suferinţa nu este totdeauna o pedeapsă, după cum afirmă unii oameni, ci este o pârghie prin 
intermediul căreia spiritul închis în această formă este făcut mai atent, este silit să înveţe. Pământul 
e o şcoală unde duhul se iluminează la focul durerilor repetate, urmate de rare bucurii şi mângâieri, 
etape scurte de odihnă, elixir de forţe noi, pentru zilele întunecate, pline de lacrimi, ce vor urma. 

Cei ce nu cunosc organizarea lumilor şi a regulilor ce dăinuie în ele, din veșnicie, îşi zic: 
„Pentru ce ne-a dat Tatăl creator un trup în care trebuie să suferim? Pentru ce ne-a hărăzit suferința 
ca instrument de ridicare a spiritului? Cum de nu are El milă de copiii Săi?” întrebări de felul acesta 
le pun şi duhurile din lumea noastră spațială. 

Când grupul nostru a sosit pe satelitul Pământului, printre primele informaţii cerute îngerilor 
acestui glob au fost: „Cu ce fel de instrumente vom învăţa aici? Cum ne va fi trupul, temnița 
duhului supus la torturi? Vine vreodată pe acest corp ceresc Stăpânul acestei împărății cereşti, al 
acestui sistem solar? Cât va dura aici şcoala noastră?” Şi multe alte întrebări iscoditoare. 

Într-o altă prelegere am spus că după o şedere de 26.000.de ani pe Pământ, grupul nostru se va 
retrage pe Lună, unde ne vom petrece vacanţa planetară. Când totul va fi pregătit, grupul nostru îşi 
va lua zborul spre o altă planetă, poposind în prealabil pe satelitul ei. Dar dacă acea planetă nu are 
satelit? Pe asemenea corpuri cereşti nu ne oprim, pentru că viața pe planetele lipsite de sateliți este 
inferioară vieţii actuale. Duhurile nu mai pot cobori panta evoluţiei. Ele se străduiesc să urce mereu, 
iar nu să coboare. Pe o asemenea planetă inferioară trimitem din nevoiaşii grupului nostru, cât timp 
vom sta noi pe Lună, ca să-şi facă şi ei, repede, două-trei întrupări penibile, pentru fortificarea 
voinţei lor încă slabă. 

Voința este resortul care împinge spiritul să vadă, să analizeze, să judece, să înveţe din ce în 
ce mai mult. Nicăieri şi nimeni nu este supus, contra voinţei sale la noi întrupări, la grele vieți 
trupeşti, pline de tentaţii şi primejdii. Aşadar nu vom trimite cu sila pe anumiţi frați de-ai noştri în 
aceste planete fără sateliți, unde viaţa este mai grea decât pe Pământ, ci numai după voinţa lor, 

Înţelegând şi ei folosul suferinţei pentru întărirea lor spirituală. Cât vor sta acolo noi îi 
aşteptăm pe Lună. La întoarcere voinţa lor va fi tonificată şi înțelegerea mai clară. 

Din cele expuse, reiese că spiritul însuşi, recunoscându-şi slăbiciunea, mai ales a voinţei, se 
supune reîntrupărilor pline de dureri, în scopul corectării. 

La fel se întâmplă şi în lumea voastră. Un om cu un organ afectat de o tumoare, ştiind că 
numai supunându-se unei operaţii chirurgicale se va face bine, porneşte cu toată voinţa la medicul 
chirurg. 


In lumea cerească totul e armonie. Totul se face prin convingere şi ajutor reciproc. Nicăieri nu 
se întrebuinţează forța oarbă, pentru că întrebuințarea silei în locul rațiunii şi convingerii produce 
revoltă, iar superiorul care ar întrebuinţa-o ar încălca Legea fundamentală a creaţiei: Iubirea. 

Având drept model Legea iubirii, nu putem întrebuința decât argumentul, ideea. Noi 
propagăm mereu prin idei, prin argumente, aserţiunea că progresul nu este posibil fără durere. Dar 
cum argumentul, fără dovezi, are o valoare relativă, noi, cei mai ridicaţi ai grupului nostru, coborâm 
împreună cu îngerii noştri solari în întunericul trupului, pentru a da pildă celor mai mici, că trebuie 
să sufere, că suferinţa este o necesitate absolută. În faţa acestor exemple, ei înțeleg rostul întrupării: 
învăţarea prin intermediul durerii pricinuită de trup. 

Fără aceste sublime exemple, duhurile ar accepta greu chinurile vieţii trupeşti. De multe ori s- 
a întâmplat ca un duh mai tânăr al grupului nostru să ne întrebe: „Lumină, eu văd că duh fiind, am 
destule suferinţe sufleteşti de îndurat; oare acestea nu sunt suficiente ca să progresez? Ne vorbiţi că 
Legea Tatălui cere ca prin suferință să ne ridicăm în putere şi strălucire. Dar de unde ştiţi 
dumneavoastră de această lege, de acest ordin? Cine vi l-a spus?” 

Suntem nevoiţi ca pe micul şi neştiutorul nostru duh să-l facem să înțeleagă că totul pleacă de 
la Tatăl, că această Lege ne-au prezentat-o îngerii noştri, conducătorii existenţei pe acest glob, că 
însuşi Stăpânul acestei vaste împărății coboară din Tronul Său solar pe Pământ şi ne vorbeşte ca duh 
şi ne demonstrează ca om trupesc, această Lege a Tatălui creator. Îi spunem micului duh că Fiul 
iubit al Tatălui central, ce sade pe Tronul spiritual din centrul sferei operei Sale, se face om trupesc 
din când în când, coboară pe această planetă şi ne spune: „Aşa cum am văzut Eu pe Tatăl că face, 
aşa fac şi Eu. Ceea ce Tatăl Meu M-a învăţat, aceea vă învăţ şi Eu pe voi”. Cât timp a stat în 
atmosfera fluidică a globului nostru, multe taine şi multe învățăminte ne-au rămas de la El. 

Dar duhul începător al şcolii Pământ ne întreabă din nou: „Când noi, suferim în Cer şi ca om 
trupesc pe pământ, pe îngeri nu-i doare, nu-i cuprinde mila de noi?” 

Pentru a nu rămâne sărmanul nostru frate fără răspuns, îi spunem: „Da, ei ştiu tot, suferă 
nespus pentru suferinţa omenirii, dar nu pot să o înlăture, aceasta fiind Legea Tatălui. Cel mult, din 
când în când, o mai uşurează, ori mai amână o parte din ea, pentru o nouă întrupare”. 

Îngerii ne spun şi nouă, când avem ocazia să asistăm la conferințele lor: „De câte ori n-am 
schimbat planurile noastre, văzând puterile voastre de răbdare la capătul lor! Tot progresul săvârşit 
pe Pământ se datorește sforțărilor noastre. Noi vă dăm norme noi, cerute de evoluţia voastră socială, 
religioasă şi ştiinţifică. Noi am venit din Soare pe acest glob, chiar din momentul dezlipirii 
nebuloasei planetei voastre din marea nebuloasă solară. Noi suntem A (alfa) duhurilor, pentru că am 
venit cei dintâi pe Pământ, şi suntem (omega), căci vom părăsi ultimii acest glob, după ce toată 
viaţa va pieri de pe suprafața sa şi din Cerul său.” 

În lumea noastră avem situaţii asemănătoare cu cele din lumea voastră. Câte unul din grupul 
nostru îşi permite întrebarea: „Mărime, frate-lumină, nu vi s-a urât de atâta şedere lungă de miliarde 
de ani pe Pământ?” Interpelatul nostru înger îi răspunde cu bunătate: „Nu, nu ni s-a urât, pentru că 
suntem mereu în lucru, în forme noi de activitate. Mereu se schimbă felul activității noastre şi, în 
plus, profunzimea cu care ne concentrăm şi dăruim în acțiunile noastre ne absoarbe atât de mult, 
încât nici nu ne dăm seama când au trecut o mie de ani.” 

Pentru a ne da o probă de adâncimea cunoştinţelor lor, îngerii ne fac următoarea expunere: 
„Iată un număr compus dintr-un şir kilometric de mii de miliarde de unităţi. Acest număr, înmulțit 
prin el însuşi, ne dă numărul cutare; dacă la acest produs adăugăm de şapte ori atâta, obținem 
numărul cutare, care împărţit la X, dă catul numărului Y. Acum controlaţi şi voi exactitatea 
calculului meu, iâr dacă veți găsi o greşeală, mă angajez să vă conduc într-o călătorie prin câteva 
planete, căci voi obține autorizaţia de la Stăpânul suprem.” Atunci tăbărâm cu toţii, calculăm şi iar 
calculăm, şi după un timp destul de lung constatăm că îngerul nu a greşit deloc. Calculul său de 
câteva secunde, nouă ne-a solicitat zeci de minute. Acesta e un mic exemplu din care deducem 
profunzimea cunoştinţelor cetelor îngereşti. Calculul său fiind perfect, călătoria noastră n-a avut loc, 
iar îndrăzneţul care îl întrebase se prosternă în faţa vastei ştiinţe a îngerului: „Cu adevărat mare eşti 
în cetele Tatălui ceresc! Dar cum ai ajuns să ştii atât de mult?” 


„Prin evoluţie, fiule - zise îngerul — din treaptă în treaptă şi prin necurmate suferinţe. Din om 
neştiutor ca tine, după milioane de veacuri am ajuns unde sunt. Noi suntem servitorii umili ai 

Tatălui ceresc, şi împlinim ordinele Sale, transmise rând pe rând. Ordinele plutesc prin spațiu, 
aduse de curentul cosmic; noi le captăm, le citim şi apoi căutăm să le aplicăm planetei Pământ, spre 
evoluţia ei. Aceste ordine nu le puteţi percepe deloc şi chiar dacă le-aţi auzi, nu le-aţi înțelege 
fondul. Chiar acum ele trec pe lângă tine, fără să le vezi. Universul este străbătut mereu de ideile 
Centrului, dar ele nu pot fi recepționate de orice spirit. Din o mie de idei venite de la Tatăl ceresc, 
destinate acestei planete şi al căror conținut îl cunoaştem, voi spirite umane înțelegeți doar una. 

După cum nu ştiţi de aceste idei venite de la Centru, nu ştiţi nici ce are Tatăl în cosmosul creat 
şi în Sfera divină. Acestea ne preocupă pe noi, îngerii, şi nu ne lasă să ne plictisim. Misiunile de una 
sau două mii de ani, făcute de unii dintre noi, acolo unde necesitățile evoluţiei noastre o cer, nu 
contează față de miliardele de ani cât stăm în jurul acestei planete. 

Ție, care mi-ai pus întrebarea, îţi pot spune vârsta, căci nu eşti spirit tânăr, ci ai o mare 
vechime. Tot aşa cum oamenii trupeşti pot afla vârsta unui copac secular după cercurile trunchiului 
său, privindu-te, pot deduce - după felul culorilor şi numărul vibraţiilor perispiritului tău - vârsta ta, 
de când Tatăl nostru te-a creat. Nu te mira de capacităţile noastre, căci, silindu-te le vei poseda şi 
tu.” 


Evoluţia se face în grupuri 


Spuneam într-o zi că grupul din care facem parte, fiind la sfârşitul şederii sale pe acest glob, 
se străduieşte cu tot ce-i stă în putință, să-şi ajute întârziaţii, ca să-şi termine evoluţia spirituală 
corespunzătoare acestui glob. 

De când există Pământul, cei de sus au luminat pe cei de jos, cei de sus au format 
instrumentele de legătură - mediumi - dintre Cer şi pământ. Nu capriciul îndeamnă pe cineva să facă 
studii aprofundate ani şi ani despre spirit şi univers, ci gradul său evolutiv îl împinge să studieze 
tainele aflate dincolo de viaţa trăită de el şi semenii săi. 

Dorinţa unui grup este ca membrii săi să nu mai întârzie în dobândirea forțelor spirituale, 
deoarece stagnează întreaga colectivitate, neputând părăsi această planetă. Plecarea de pe Pământ nu 
se face individual, căci individul nu ar putea trăi şi lupta singur în mijlocul condițiilor mediului noii 
planete. O singură forță spirituală nu înseamnă nimic în univers. Numai colectivităţile, prin 
mănunchiul lor, pot lupta contra diferitelor influenţe. Acest adevăr este evident chiar şi în lumea 
voastră. Numai uniți puteți ţine piept altor grupări omeneşti. 

Ca unitate, individul este o cantitate neglijabilă. El nu are însemnătate decât în concertul 
semenilor săi. Naşterea individului nu se face la întâmplare, el născându-se acolo unde e desemnat 
să trăiască, într-un anumit popor, într-o anumită familie, după cum cer necesitățile grupului din care 
face parte. Aşadar evoluţia individului depinde şi de evoluția colectivităţii sale. 

Libertate deplină există în Cer şi pe pământ. Aşa a vrut Creatorul nostru să fie, dar dacă vei 
greşi, amarnic vei plăti. De cele mai multe ori omul greşeşte, deoarece caută să-şi facă singur 
dreptate, fie prin vorbe sau gânduri, fie prin fapte. 

Omul care ştie de existența noastră, rabdă în fața samavolniciei injuriilor şi nedreptăților 
altora, şi lasă ca cei de sus din grupul său, să ceară dreptate Forului suprem. Noi nu putem opri 
samavolnicia, dar putem cere şi obține dreptate, satisfacție după injustiția comisă. Dacă am 
interveni înaintea comiterii faptei, am încălca Legea divină referitoare la liberul arbitru al omului. 
Atunci destinul omului ar fi simplu şi în lume ar domni numai binele, dar în cazul acesta nu s-ar mai 
cunoaşte valoarea binelui, deoarece nu ar fi pus în cumpănă opusul său - răul. 

Legile au în vedere apărarea colectivităţilor, iar nu protecția individului. 

Evoluţia nu se poate face decât prin colectivitate. Când individul greşeşte, gruparea din care 
face parte îi aplică legea cu toată rigoarea şi îl pedepseşte în mod regresiv, din existență în existenţă, 
până la completa anihilare a pornirilor sale spre greşeli. Nu din.ură pedepseşte colectivitatea, ci din 
interes, pentru că actele individului se răsfrâng nu atât asupra lui, cât mai mult asupra grupării din 
care face parte. De aici grija constantă a celor din spațiu să sfătuiască noaptea şi să sugereze ziua 


asociaţilor lor să nu se enerveze şi să nu greşească, deoarece greşeala unuia din colectivitate întârzie 
grupul întreg din mersul său ascendent. 

În acest scop fiecare întrupat are în preajma sa trei duhuri care îl asistă şi îi conduc paşii 
vieții- 

Există o întrecere între colectivități, privind superioritatea membrilor, indivizilor ce o compun 
Fiecare colectivitate se străduieşte să dețină indivizi superiori, dezbărați de egoism şi porniri spre 
fapte contrare legilor eterne. Colectivitățile, ca de altfel şi indivizii, au vechimi diferite, şi deci nu 
posedă aceeaşi forță spirituală. Cele mai tinere se silesc să obțină şi ele realizările colectivităților 
bătrâne. Nu toate colectivitățile au venit odată pe acest glob, şi nici de pe aceeaşi planetă. Unele au 
sosit mai recent, altele mai demult din alte sisteme, încât suprafața pământului este populată de 
oameni aparținând unor grupuri sau colectivități diferite, sosite în timpuri diferite şi de pe planete şi 
sisteme planetare diferite. Grupul nostru este destinat să plece din acest sistem pe un altul, 
aparținând altui Fiu divin, care ne va adopta şi conduce mai departe, pe cărarea nevăzută către 
Izvorul din care în noaptea miliardelor de ani am purces. 

Unele duhuri povestesc de meleagurile de unde au venit, de flora, fauna şi forma oamenilor de 
acolo. La rândul nostru, le povestim evenimentele petrecute pe Pământ în cei 26.000 de ani cât am 
stat până acum. Din povestirile duhurilor venite din diferitele planete ale universului, aflăm despre 
viața omului de acolo, de starea sa socială, culturală şi morală. Din aceste descrieri constatăm că 
multe dintre aceste planete sunt asemănătoare Pământului. Din povestirile lor primim noţiuni despre 
multe planete risipite prin spaţiile universului. Aşadar în afară de afirmaţiile repetate ale îngerilor 
noştri, aflăm şi de la duhurile recent sosite pe globul nostru, că în univers există multe sisteme 
planetare unde trăiesc oameni asemănători cu cei de aici. De asemenea, aflăm că unii oameni sunt 
lipsiți de oase şi trupul lor este gelatinos ca al meduzei. În fine, nu toţi oamenii au aceeaşi înfăţişare 
şi proporții ca şi voi. 

In încheiere, reţineţi bine că evoluția omului se face în grupuri, şi nu individual. 


Cosmosul - creația 


Când o nebuloasă porneşte din Centrul creator ca să dea naştere unui astru şi unui sistem 
solar, ea cuprinde în sine totul: materii şi spirite, de la a (alfa) la & (omega). 

O dată plecată, nebuloasa urmează o traiectorie în spirală către una din cele patru universuri 
ale sferei create? Am mai pomenit odată că Tatăl creator a făcut până acum patru universuri, care se 
rotesc în jurul Sferei divine centrale sau a marelui Laborator, de unde ies toate: materii şi spirite. 

Cele patru universuri se dilată şi contractă mereu, şi în acelaşi timp au tendința de a se mări şi 
îndepărta de Sfera centrală, de care aparţin şi din care au fost rând pe rând create. Fiecare din ele 
cuprind în interiorul lor zeci de miliarde de astre, înconjurate de una, două, trei, şapte, nouă sau 
douăsprezece corpuri cereşti, numite planete. 

Sfera centrală este fluidică, deci invizibilă ochilor şi instrumentelor omeneşti. Ea este aşezată 
în abisul Cerurilor, în mijlocul celor patru universuri şi omul nu o bănuieşte, pentru că el niciodată 
nu o va putea vedea. Sfera centrală sau Sfera divină execută o mişcare de rotaţie în jurul axei sale 
închipuite. De asemenea, cele patru universuri execută fiecare câte o mişcare de rotaţie în jurul axei 
lor şi o mişcare de translație în junii Sferei centrale. 

Cele patru universuri sunt de evoluţie şi constituţie diferită, fiind aşezate în jurul Sferei divine 
pe o linie închipuită în formă de spirală. Prin urmare, cele patru universuri nu sunt la aceeaşi 
depărtare de Sfera centrală. Privite de sus, în proiecția unui plan orizontal, cele patru universuri par 
a fi aşezate după direcţia celor patru braţe ale unei cruci. 

Fiecare planetă execută o mişcare de rotaţie în jurul axei sale şi una de translație, pe un drum 
ideal în formă de elipsă, în jurul soarelui din care a derivat odată. Dar şi sorii execută o mişcare de 
rotaţie în jurul axei lor şi alta în formă de elipsă în jurul centrului universului de care depind. 
Aşadar planetele se învârtesc în jurul sorilor lor, sorii - în jurul centrului universului lor, iar cele 
patru universuri se rotesc în jurul Sferei centrale, a Sferei divine. 


E greu să vă faceţi o idee asupra mărimii Sferei divine, a Sferei-Laborator. Este aproape 
imposibil să înțelegeți dimensiunile cuprinse în Infinit sau cosmos de cele patru universuri. Nici 
fantezia cea mai fecundă nu v-ar putea apropia de mărimea lor. 

Sfera centrală, Laboratorul, cuprinde toată gama de materii: de la cea mai fină - cu care s-a 
început iniţial toată creația, şi până la materia atomică. De asemenea, ea cuprinde toată gama de 
duhuri: de la duhul numărul unu, începătorul vieţii, şi până la duhul infinit de evoluat, vecin cu 
însuşi Creatorul său. 

Cât priveşte sferele universuri, ele cuprind tot ce cuprinde şi Centrul creator, plus fluide din 
ce în ce mai condensate, până la starea gazoasă, lichidă şi solidă. Ele cuprind de asemenea o gamă 
nesfârşită de duhuri: de la duhul animator de atom, moleculă, piatră, plantă, animal, om, înger 
planetar, înger solar şi până la duhul de Guvernator solar. 

Zi şi noapte, secundă de secundă, din Centrul divin se revarsă către cele patru universuri un 
torent de fluide dătător de viaţă. Cursul acestui torent fluidic este în formă de spirală. Din acest 
uriaş torent cosmic se desprind ramuri în interiorul fiecărui univers, la fiecare soare şi fiecare 
planetă, pentru a le da un impuls nou de viață. Graţie acestui curent de hrană cosmică, planetele 
trăiesc miliarde de ani şi sorii lor corespunzători - şi mai departe, până la zeci de miliarde de ani. 

În afară de acest curent, uriaş torent cosmic, invizibil, insesizabil pentru voi, oameni trupeşti, 
corpurile cereşti existente mai sunt vivificate, din timp în timp, de materiile fiuidice aduse în 
drumul lor vertiginos de comete - corpuri cereşti cu rolul de a distribui energii, materii fiuidice 
celorlalte corpuri cereşti, în cursul existenţei lor. Cometa vine de la Centrul creator, înconjoară sorii, 
stelele, lăsând la fiecare o parte din materia divină cu care a fost încărcată. După milioane de ani, 
când şi-a îndeplinit rolul de cărăuş, cometa se transformă într-o stea şi după aceea într-o planetă. 
Atâta timp cât un corp ceresc - planetă sau soare - are în sânul său fluide dătătoare sau întreținătoare 
de viaţă, el va trăi, continuând să existe pe firmament, în spaţiul unui univers. Când, după trecerea a 
miliarde de ani, pierde treptat din fluidele sale - fluidul magnetic în special -planeta moare; încetul 
cu încetul se sfărâmă, se pulverizează şi mai apoi se fluidizează. Sfărâmăturile vor rătăci prin spaţiu 
şi după o vreme vor fi atrase de alte corpuri cereşti, căzând sub formă de meteoriți de diferite 
mărimi. Pulberea lor va rătăci prin spațiu şi va fi atrasă de vârtejurile noilor stele sau sori, formând 
scheletul “în jurul căruia se vor concretiza fluidele, pentru a constitui gaze, lichide şi - cu vremea - 
solide. În fine, fluidele planetelor dispărute vor fi luate de marele curent cosmic centripet, care, 
după ce a luat de la fiecare din miliardele de corpuri cereşti, planete şi sori, elementele lor uzate, se 
întoarce în Sfera centrală pentru a se transforma, pentru a-şi primeni fluidele dătătoare de viaţă, 
pornind din nou spre cele patru universuri. Aşa urmează în veşnicie. Îngerii planetari şi solari au 
fost la Centru, în Sfera divină de multe ori în existenţa lor angelică şi au văzut ce este acolo, ce se 
face acolo şi ne spun şi nouă, care nu am ajuns încă la stadiul de a călători ea ei, de la o planetă la 
soare şi de la soare la Centru, pentru ca apoi, de acolo, să meargă pe un alt soare, unde să-şi 
continue evoluţia angelică. 

Noi, cei din spațiu, atât pe cât ştim, prin propriile noastre simţuri spirituale, prin propriile 
observaţii, ne socotim fericiți faţă de voi, viermi ai pământului, orbi în misterul luminii ce inundă 
spațiile siderale. Voi nu ştiţi, nu trebuie să ştiţi, decât cele cunoscute prin simţurile voastre fizice. 
Circulaţia de la o planetă la alta nu este posibilă decât trecând mai întâi prin soare, centrul 
sistemului solar. De asemenea pătrunderea din universul nostru în alt univers nu este posibilă decât 
trecând prin Centrul divin şi de acolo în universul dorit. 

La fel se întâmplă şi când se trece dintr-un sistem solar pe altul. Astfel, când un duh uman 
termină cu bine toate treptele sale evolutive umane pe o planetă, merge în Soare, centrul sistemului 
planetar şi după o şedere oarecare porneşte mai departe, către un sistem solar superior, pentru a-şi 
continua cariera de duh uman, ajungând odată la rangul de înger planetar. 

Ne fură şi pe noi gândul, ca pe voi, şi ne silim să concepem măcar cât de luminoasă şi 
puternică este Fiinţa, numită Dumnezeu, Tatăl nostru creator. Câte un înger ne scoate din reveria 
noastră, şi ne spune: „Când am fost la Centru, mi s-a spus de Cei de acolo: «Frate, ştii tu unde ai 
sosit? Ai sosit la Dumnezeu, eşti în sânul lui Dumnezeu». Stăm şi eu pe gânduri şi îmi ziceam: Cum 
să fiu eu acum în însuşi sânul lui Dumnezeu? Iar marile Lumini de acolo, savanţi de necuprins cu 


mintea noastră angelică, au repetat: «Da, eşti chiar în trupul lui Dumnezeu. Sfera divină este chiar 
trupul Său, iar Noi şi tu suntem celulele Sale, căci circulăm în însuşi trupul Său. Tu stând aici te 
hrăneşti cu substanța din trupul Său, mănânci din trupul Său fizic, care pentru tine e fluidic, dar 
pentru Dumnezeu este foarte tare, foarte solid“. 

La rândul tău, nu te mira acum şi tu, frate întrupat, socotind aceste descrieri ale mele ca 
fantezii ale unui duh ceresc; ele sunt adevăruri pure. 

Sfera divină este formată din trei sfere concentrice. Sfera din centrul Sferei divine este 
denumită pentru voi, Cap de Dumnezeu, fiind Centrul de unde pleacă gândirea lui Dumnezeu. De 
acest Centru, înconjurat de o altă sferă numită Torace, nu se pot apropia decât duhurile cu rangul 
sau titlul de Fii de Dumnezeu. Toracele este înconjurat de o altă sferă numită Abdomen, sau trupul 
lui Dumnezeu, de unde pleacă creațiile concretizate prin elaborări prelungi. Capul ar fi gânditorul, 
iar Pântecele născătorul. Capul ar fi concepătorul Tată, iar Pântecele concepătoarea Mamă, 
Mamarul Capul este emițătorul de scântei divine, iar Mamarul - creatorul a tot felul de materii 
fizice, vizibile în jurul nostru. 

Din Sfera divină pleacă totul: spirite şi materii. Materiile pleacă simple şi pe măsură ce se 
îndepărtează se îndesesc, se învârtoşează, se concentrează. De asemenea, duhul pleacă clar la minte, 
dar pe măsură ce se îndepărtează şi se afundă în materii, învelindu-se în fluide din ce în ce mai 
îndesate, cunoştinţele şi conştiinţa i se întunecă. Fluidele pornite de la Centrul creator sunt pure şi se 
îndeasă pe măsură ce se îndepărtează. În drumul lor către periferie, spre unul din cele patru 
universuri, în golul dintre Sfera centrală şi universuri, fluidele se încarcă cu materii fiuidice impure, 
provenite de la fostele corpuri cereşti, şi sunt oarecum corupte. Prin urmare, orice corp ceresc are 
fluide pure şi impure. 

Când divinul Creator vrea să creeze un nou sistem planetar, porneşte din Laboratorul Său o 
nebuloasa. Ea va călători pe un drum în spirală, prin spațiile cosmice dintre Sfera centrală şi 
univers. Prin aceste spații nebuloasa va întâlni pulberea formată din distrugerea planetelor ce şi-au 
terminat evoluţia. Dm frecarea reciprocă a particulelor, nebuloasa se electrizează şi din invizibilă 
devine vizibilă şi caldă, având o culoare lactee incandescentă. Nebuloasa îşi urmează drumul mii şi 
mu de ani, intrând într-unui din universuri, până la locul destinat de Creator, unde va începe să se 
rotească în jurul ei, pentru a da naştere unui astru, unui nou soare. 

La întoarcerea în Laborator, trecând prin spațiul cosmic dintre universuri şi Laborator, 
fluidele provenite din distrugerea astrelor se freacă de pulberea cosmică, o electrizează şi apoi o 
transformă în eter, aşa că, sosite în Sfera centrală, sunt pe deplin desfăcute, descompuse în 
elementele lor originale, în materia primă. 

Atrag atenţia că materiile cele mai concentrate dintr-un univers se află în centrul său. 
Duhurile nu pot trăi la periferia universului, căci acolo se găsesc doar materiile pregătite să dea 
naştere la corpuri cereşti, sau cele care au trăit, iar acum, ajunse acolo, şi-au pierdut viaţa şi se duc 
la Centru pentru a şi-o recăpăta. 

E ora târzie, dar totuşi vreau să-ți mai spun ceva. Din seria nesfârşită de fluide nu toate ajung 
să se facă materie fizică. Nu toate fluidele se concentrează pentru a deveni materie fizică, pentru 
voi, cei întrupațţi, căci pentru noi, duhurile umane, tot ce e fluid e materie fizică, fiind susceptibil de 
transformare. De aceea fluidul - zicem şi noi, ca voi - moare şi renaşte, pe când scânteia din mine, 
din tine şi din orice duh nu poate deveni materie fizică, nu se mai schimbă niciodată. Ca duh, acum 
sunt o scânteie divină - cum ziceți voi - învelită de un corp fizic invizibil vouă, fiind fluidic' dar 
muritor, pieritor, pentru că îl pot lepăda, desfăcându-se în părțile sale componente. 

Când va fi să termin această şcoală planetară, voi pleca pe Lună unde voi lepăda o parte din 
haina acestei planete. Când va fi să părăsesc şi Luna, voi lepăda şi restul hainei fiuidice a planetei 
Pământ. Atunci, pentru toate duhurile acestei planete, voi fi considerat ca şi cum aş fi murit, după 
cum am murit pentru oamenii trupeşti, la fiecare dezbrăcare a hainei de lut. Când va fi să plec din 
acest sistem planetar, de pe astrul nostru solar, voi lepăda şi haina mea solară, îmbrăcată la venirea 
în acest sistem solar. Atunci iarăşi voi pieri, voi muri, pentru duhurile solare, lăsându-mi pe Soare 
haina mea solară. lată că învelişurile duhului, ale spiritului, sunt pieritoare, căci ele se vor risipi, 
dizolvându-se în materia similară a mediului unde le-am dezbrăcat. Voi păstra hainele fiuidice 


divine date de Creatorii centrali, Auxiliarii Tatălui nostru. Ajuns în Sfera divină, voi putea dezbrăca 
şi hainele divine, dar scânteia mea nu va pieri, chiar dacă aş intra în Capul Tatălui meu. 

Noi suntem particule ultramicroscopice, dar suntem copiii Tatălui. O dată ce ne-a emis, o dată 
ce ne-a dat viață de duh, vom trăi în veşnicie, asemenea Lui. Scânteie am fost şi sunt, adăugându- 
mi-se o parte din trupul Tatălui nostru. Trup din trupul Tatălui este şi Pământul, cu fluidele şi 
mineralele sale. Acest trup - trup de Dumnezeire - cândva, după ce îşi va îndeplini misiunea, se va 
întoarce în Sfera-Mamă, pentru a se preface şi servi la noi creaţii. Aşadar Capul de Tată, este 
nemuritor şi netransformabil, iar Sfera-Mamă sau Pântecele este nemuritor, dar în veşnică 
transformare. 


Mişcarea şi viața soarelui 


Din momentul când te-ai pregătit să stai de vorbă cu mine, am luat cunoştinţă de la dreptaşul 
tău că eşti liber, şi am coborât ca fulgerul. 

E greu să vă faceți o idee concretă de viteza mişcării noastre. Din înălțimea sediului meu 
obişnuit, cobor la suprafaţa pământului ca un vârtej, în spirală, şi străbat aproximativ o mie de 
kilometri în câteva secunde. Pe măsură ce înaintez în materia tot mai densă spre suprafața globului, 
întâmpin o rezistență mai mare. Când revin către zona mea, fenomenul se petrece invers, deoarece 
cu cât mă îndepărtez de pământ, cu atât eterul planetei este din ce în ce mai fin, iar rezistența 
întâmpinată este din ce în ce mai mică. Vă minunaţi de viteza avionului vostru şi cu toate acestea, 
viteza lui e mică pe lângă a noastră. 

Dar, după această mică introducere, să tratez subiectul fixat pentru azi. Din noaptea 
vremurilor, omenirea s-a frământat să afle problema existenţei Forţei centrale. Nu exista pământul, 
nu exista nici soarele care vă luminează, mai înainte de a ii existat multe mii de sori pe cer. Îngerii 
şi omul - de pe alte globuri, pierite de miliarde de ani - au tot discutat şi căutat să afle ceva despre 
Forţa centrală, de unde au pornit toate creaţiile şi toate viețile. Aşadar problema aceasta este 
străveche, dar şi cea mai grea de dezlegat. 

Ca duh, sunt o forță, dar când privesc în jurul meu la tot ce a creat Forţa centrală, mi se 
întunecă mintea. Această Forţă este vie, conştientă şi posedă o memorie de necuprins cu mintea 
umană. Ea ştie tot ce a creat, cunoaşte destinul fiecărui glob şi tot ce există pe ele; dar nu numai că 
ştie cum le-a creat, când şi pentru ce anume scop, dar le conduce pe toate cu o măiestrie divină. 

Stăm şi medităm şi noi, ca unii dintre voi, cum poate Forța centrală conduce totul? Mă privesc 
şi mă văd cât sunt de mic şi nu-mi pot imagina cele ce mi s-au spus, că Sfera de unde au pornit toate 
şi totul este incomensurabilă. Aşa ne spun îngerii noştri planetari, aşa ne-au spus şi îngerii solari, şi 
Guvernatorul nostru suprem solar, dar nu numai EI, ci toţi Fii de Dumnezeu solari, de pretutindeni. 
De aceea noi îi credem, pentru că de mii şi mii de ani cu toții spun acelaşi adevăr. Ei sunt crezuţi, 
pentru că rangul lor le dă posibilitatea să se ducă la Centrul creator şi să vadă ce este şi ce se face 
acolo. Evoluţia lor le permite aceste călătorii, nu sunt reținuți ca noi, duhurile umane, de glia acestei 
planete. 

Sfera divină, de unde conduce Tatăl lumile, se dilată şi contractă, inspiră şi expiră. Când 
expiră, emite totul - materii şi duhuri, iar când inspiră - absoarbe tot ce este gata pentru prefacere. În 
Sfera divină viaţa se hrăneşte cu moarte şi o învie, dându-i din nou viaţă. 

Mormântul universului eşti Tu, Tatăl meu! în sânul Tău mă voi întoarce şi în loc de a muri, 
mă vei renaşte. Om simplu sunt acum, dar înainte de a fi om am fost Dumnezeu, corp din corpul 
Tău, pentru că Tu, Tată, m-ai născut din Fiinţa Ta. Voi adormi în Sfera Ta, şi când mă voi deştepta, 
voi constata că m-ai reorganizat, corpul meu l-ai refăcut şi din om, Tu înger m-ai făcut. Iarăşi şi 
iarăşi, venind din Sfera Ta în creaţie şi întorcându-mă în Ea, voi constata că din înger m-ai făcut 
Fiul Tău, Fiu de Dumnezeu. Atunci, fericit, voi cânta Gloria Ta eternă, împreună cu cetele îngereşti 
de pretutindeni. Miliarde de ani până când mă vei înmormânta din nou, de data aceasta ca Fiu de 
Dumnezeu, îți voi cânta recunoştinţa mea pentru că m-ai văzut vrednic şi mi-ai încredințat miliarde 
de îngeri cu care voi crea, sub supravegherea Creatorilor Tăi divini, nebuloasa şi mai apoi sferele 
împărăției mele, pe care o voi conduce multe miliarde de ani. 


Tatăl e fericit deoarece creează. Cine intră în trupul Său, intră în fericirea veşnică. Ţelul 
tuturor duhurilor este de a se întoarce în Edenul unde au fost odată. Până atunci, suntem fericiți că 
avem lângă noi reprezentanţii Tatălui, îngerii noştri planetari şi solari, care ne grăiesc de Tatăl 
ceresc. 

Deşi suntem mult mai ştiutori decât voi, totuşi stăm, ne gândim şi ne minunăm cum atâtea 
miliarde de sori, cu puii sau planetele lor, se mişcă cu toate şi nu se ciocnesc unele de altele. Am să 
vă prezint mişcarea lor, necunoscută încă de astronomii voştri. 

Să iau de exemplu soarele nostru. Astrul de care depinde globul nostru pământesc face un 
drum ideal, printre stele şi constelații, până în centrul sferei universului, iar de aici, de la centru, 
începe un al doilea drum, către periferia universului, şi aşa se continuă mereu. Drumul soarelui este 
eliptic, identic cu drumul făcut de toate stelele, toți sorii. Sfera noastră univers se poate asemăna cu 
o roată cu multe spiţe. De la centrul universului pornesc numeroase orbite eliptice către periferie, 
asemenea unor spiţe de roată. Dar pe când roata de căruţă are un singur plan, sfera sau roata 
universului nostru are miliarde de planuri de spiţe. Ele sunt ca nenumăratele raze ale unei sfere. 

La centrul universului este viață, către periferie - moarte. Cât timp astrul este tânăr sau plin de 
vigoare, va călători mereu, de la centru la periferie şi de la periferie la centru. Când va sosi ultimul 
termen al existenţei sale, ajungând la periferie, materia astrului scapă de sub atracţia sferei-univers 
şi cade în spaţiul dintre cele patru sfere-univers, intersfera cosmică. 

Există o mare analogie între om şi soare. Cât timp omul trupesc este viu, trupul său are 
căldură, pentru că procesele produse în interiorul corpului sau vital îi furnizează mereu căldură. 
Când omul moare, trupul său se răceşte, pentru că a plecat din el corpul vital, producătorul de 
căldură. 

Cu soarele se petrece acelaşi lucru. Cât timp este viu, el produce căldură în masa sa. Când îşi 
termină ciclul existenţei, se va răci, va îngheţa, pentru că şi-a pierdut magnetismul, fluidul 
întreţinător de viaţă şi mişcare. Ajuns în stadiul acesta, soarele nu se va mai putea întoarce în 
centrul sferei universului. Îngerii ne spun că şi soarele nostru va ajunge odată să se solidifice, 
devenind o planetă asemănătoare pământului. Ajuns în faza aceasta, vor apare pe el oameni, de o 
formă şi constituţie diferită de cea a noastră actuală. Durata existenţei lor, comparativ cu a noastră, 
va fi foarte scurtă. 

Planeta Soare va trăi cât va trăi, şi când va sosi ultimul său termen, se va răci, va îngheţa, 
devenind o gheaţă lichidă. În această stare va ieşi din univers, alergând prin spaţiile cosmice, spre 
Sfera centrală. În drumul său, lichidul-gheaţă se va pulveriza, şi apoi în apropierea fluidului Sferei 
centrale, se va fluidiza şi pulberea sa. Iniţial fluidul s-a făcut gaz, gazul - lichid, iar lichidul a 
devenit solid. Când roata se întoarce, solidul va da naştere lichidului, lichidul - gazului, iar gazul va 
deveni fluid. 

În momentul de față, soarele nostru este un glob incandescent format dintr-un amalgam lichid, 
plurimineral - de fier, aur, mercur, argint etc. Toate substanţele pământului există acolo în stare 
lichidă. Argila din care voi faceți oale sau cărămizi, se află în soare în stare lichidă. După cum apa 
oceanelor pământului se evaporă şi formează norii, care prin răcire cad pe suprafața pământului sub 
formă de ploaie, tot astfel din masa pluriminerală a lichidului fierbinte ce formează globul solar se 
ridică în spaţiul din jurul său vapori fierbinți, luminoşi, de diferite metale, formând nori denşi, 
metalici, de jur-împrejurul soarelui. Aceşti vapori argilo-calcaro-silico-metalici, ridicându-se la 
mari înălțimi, se răcesc şi cad pe suprafaţa soarelui, în stare lichidă, sub formă de ploaie metalică. 
Există momente când, în anumite locuri, norii se rup şi prin deschizătura lor se vede suprafața 
lichidă a soarelui, mai întunecată decât atmosfera sa luminoasă. Acestea sunt petele solare. 

În jurul soarelui există o mare de lumină, din cauză că vaporii diferitelor metale, ridicându-se 
în spaţiu, se ciocnesc între ei, se electrizează şi din reacţiile lor reciproce se nasc fulgere. În plus, 
masa topită minerală a soarelui este negativă în ansamblul ei, iar atmosfera superioară metalică, 
luată în bloc, este pozitivă, din cauza fluidului ariei universului care o polarizează pozitiv. Din 
această cauză, o dată cu ploaia de metal topit, cade către suprafața soarelui o continuă ploaie de 
fulgere electrice. Prin urmare, lumina soarelui se datoreşte temperaturii înalte a vaporilor metalici, 
dar mai ales unei continue străfulgerări electrice din atmosfera sa. 


Pe acest glob fierbinte şi arhielectric nu trăieşte nici un duh. Toate duhurile solare, în frunte 
cu Sfânta Treime solară, sunt departe de această zonă puternic electrică, pe un mic astm fluidico- 
fizic, numit Luna solară. 


Constituţia soarelui 


Am spus că, în momentul de față, soarele nostru este un glob lichid, plurimineral, foarte 
fierbinte. Căldura radiată de acest glob fierbinte se pierde în spațiile din jurul său pe o distanță 
uriaşă şi totuşi ea nu ajunge nici până la cea mai apropiată planetă a sistemului său. 

Desigur că afirmaţia mea o să vă pară ciudată, căci toată lumea ştie la voi că soarele vă dă 
lumina şi căldura. Cu toate acestea, eu afirm încă o dată: lumina şi căldura ce vi se par că vin de la 
soare nu sunt căldura şi lumina sa proprie, ci rezultatul combinațiilor undelor electro-magnetice ale 
pământului cu cele ale soarelui. Dar asupra acestui subiect vom reveni. 

De multe milioane de ani, de când se află pe pământ, omul adoră soarele, ca fiind dătătorul de 
viaţă a tot ce trăieşte pe suprafaţa terestră, datorită presupusei călduri şi lumini sosite de la soare. 

In expunerea precedentă spuneam că în jurul soarelui se află o atmosferă formată dintr-o 
lungă serie de elemente chimice, în stare de vapori metalici. Toate aceste elemente chimice, ale 
atmosferei solare, sunt în stare liberă, deoarece temperatura lor încă nu permite combinaţii între ele. 

Pe când vaporii de apă ce se ridică de pe suprafața pământului nu ating decât cel mult două 
zeci de kilometri înălțime, vaporii metalici de pe suprafața globului solar ajung la înălțimi de trei 
sute mii de kilometri, distanță aproximativ egală cu cea dintre suprafața pământului şi cea selenară. 

Orice corp, mare sau mic, conţine în masa sa electricitate de două feluri: pozitivă şi negativă. 

Există corpuri încărcate mai mult cu electricitate pozitivă şi altele - cu electricitate negativă. 
Materia fluidică a universului, în care înoată miliarde de sori şi planete, este mai mult pozitivă. Sorii 
şi planetele au în masa lor mai multă electricitate negativă. Din masa soarelui se ridică, de jur- 
împrejurul său, vapori metalici încărcaţi cu electricitate negativă. Ajunşi în părtile superioare, la 
mari distanțe de suprafaţa solară, din cauza influenţei fluidului universic în care înoată soarele, 
încetul cu încetul vaporii metalici se descarcă de electricitatea negativă şi se încarcă cu electricitatea 
pozitivă a fluidului universic. La un moment dat, vaporii de sus sunt pozitivi, iar vaporii din 
apropierea suprafeţei globului solar sunt negativi. Atunci se produc uriaşe descărcări electrice între 
norii superiori şi cei inferiori, o ploaie de fulgere căzând către suprafața globului solar. Această 
ploaie este permanentă, căci mereu se ridică nori şi procesul îşi urmează necontenit cursul. 
Fulgerarea ce continuă de miliarde de ani, menține lichidă şi fierbinte materia metalică a soarelui. 

In momentul de față, s-a realizat în soare un fel de perpetuum mobile. Oricât de numeroase şi 
strălucitoare ar fi aceste fulgerări uriaşe, lumina lor nu ajunge până la pământul nostru. Aşadar nici 
căldura oceanului de materie topită, nici lumina fulgerelor infinite ce brăzdează secundă de secundă 
atmosfera metalică a soarelui, nu luminează şi nu încălzeşte suprafaţa pământului nostru. 

Noi, duhurile, trăim în spaţiu şi suntem foarte sensibile, dar nu simţim nici o căldură ca 
venind de la soare, ci simțim cu totul altceva: undele sale electro-magnetice. 

Am arătat că soarele nostru este o uriaşă uzină de energie electro-magnetică, un izvor puternic 
de electricitate care întreține viaţa de pretutindeni, din sistemul său. O uzină mai mare de 
electricitate este Sfera divină. Graţie cantităților imense de electricitate din Sfera divină, se pot 
înfăptui toate creațiile. De asemenea, am arătat că această colosală Sferă centrală palpită mereu, se 
dilată şi se contractă, inspiră şi expiră. Când se dilată, inspiră; când se contractă, expiră. Când 
expiră, elimină fluide ce vor forma lumi sau vor hrăni pe cele existente. Când inspiră, cheamă la 
Sine, din cele patru universuri, materiile fluidice - care au servit şi hrănit universurile - pentru a le 
transforma din nou. Graţie acestor ritmuri, Creatorii centrali au posibilitatea să creeze mereu materii 
noi pentru noile lumi şi să repare şi transforme materia uzată, la care se adaugă materia nou 
pregătită cu particule absorbite din haos sau Infinit, pentru a le trimite apoi în lumile create. 

Sfera divină! se compune din trei sfere concentrice, învelind una pe alta. La centru există o 
Sferă căreia pentru înlesnirea studiului i-am zis Cap de Dumnezeu sau Tată. De jur-împrejurul 
acestei Sfere centrale se află Sfera numită Torace, Pectoral sau Respirator, plină cu o materie 
fluidică diferită de cea dintâi. În fine, învelind pe amândouă, se află a treia Sferă şi mai mare, 


numită Abdomen, Mamar sau Născător, conţinând pe lângă fluidele diferite de celelalte două Sfere 
şi milioane de mari Creatori de lumi şi duhuri. 

Din Sfera centrală, Tată, pornesc toate ideile constructoare ale lumilor. Însă aceste idei n-ar 
putea fi puse în lucru, în activitate, dacă n-ar exista mişcarea respiratorie a Pectoralului. În Mamar 
există Forţele sau Creatorii, de o evoluţie negrăit de înaltă, care creează după indicaţiile Tatălui 
central. Aceste Forțe creatoare sunt fecundatorii a tot ce există în interiorul Mamarului, Sfera- 
Mamă, nume impropriu, dar corect prin analogie cu mama, femeia-om de pe pământ. Dar pe când 
femeia-om este fecundată din exterior, în Mamar fecundarea este internă, materia ei interioară fiind 
mereu fecundată, în vederea creării noilor materii şi spirite de către Creatorii divini de acolo. 
Aşadar Mamarul concepe în interiorul său, prin Duhul creator divin. 


1 Sfera divină sau Laboratorul este o incomensurabilă Asociaţie de mari Arhitecţi şi Creatori divini, 
numiţi Elohim In Cabala sau tradiţia mistică ebraică. 


Sfera divină este organizată în trei sfere concentrice, cu caracteristici şi funcții diferite. Capul, 
Tatarul, este veşnicul emiţător de idei, aflându-se într-o linişte eternă. Toracele, Fiularul, se roteşte 
în jurul Capului, în sens levogir, efectuând totodată o mişcare de expansiune şi contracție. 
Abdomenul, Mamarul, execută o mişcare de rotaţie în jurul Toracelui şi în sens invers cu El. 

Din Mamar s-au născut stele, universuri, cosmosul întreg. El naşte fără un raport sexual, în 
sens uman. Tatăl central concepe prin intermediului Mamarului, producându-se între ei un schimb 
de elemente fluidice. Din Tatăl pleacă fluide către Mamar, iar Mamarul dă Tatălui alte fluide, prin 
intermediul Respiratorului. Din fuzionarea lor se nasc duhurile. Prin situația sa Mamarul 
corespunde unei virgine perpetue, care totuşi naşte, producând din veșnicie materiile şi duhurile 
tuturor lumilor. Imaginea actului produs în Centrul creator este tradus în lumea trupească vegetală, 
animală şi umană, prin împreunarea a doi indivizi de sex diferit, pentru a-şi uni elementele 
creatoare, din fuzionarea cărora se naşte oul, punctul de plecare al noii ființe. 

Prin urmare, fenomenele şi activităţile lumii create sunt o reproducere grosolană, potrivit 
materiei de aici, a fenomenelor tainice din Sfera divină. 

Sfera de la centrul Sferei divine este Capul de Dumnezeu sau Tatăl, gânditorul, veşnic 
emițător de idei. Ideile fiind emise în afara Lui, provoacă activitatea respiratorie a Pectoralului, 
centura Capului de Dumnezeu. Dar dilatarea şi contractarea Pectoralului determină un schimb de 
electricitate dintre Tată şi Sfera periferică sau Mamar. Graţie acestei forțe uriaşe electrice, Creatorii 
divini din sânul Mamarului fecundează ideile şi scânteile-duhuri sosite din Capul lui Dumnezeu, în 
Mamar. În ansamblul ei, Sfera divină este o uzină unde se gândeşte şi construieşte. Tatăl central 
gândeşte, emite idei care, grație Respiratorului ajung în Mamar. Aici Creatorii, Fii de Dumnezeu le 
prelucrează, şi când totul e gata, le trimit către periferia Mamarului, de unde mai târziu sunt 
expulzate în cosmos. Mamarul execută o mişcare de rotaţie înjurai axei sale închipuite. Respiratorul 
execută şi el o mişcare de rotație, dar de sens contrar Sferei periferice. Sfera centrală, Tatăl, stă pe 
loc. Centrul centrului lumii create, unde numai se gândeşte, trebuie să stea pe loc, într-o linişte 
eternă. 

Ideea născută în Capul de Dumnezeu este atrasă de Respirator, unde suferă o mişcare 
circulară provocată de fluidul întâlnit acolo. Apoi, purtată până la marginea Sferei-Respirator, ideea 
este aruncată în Mamar. Pe când în Cap, ideea era pur abstractă şi imobilă, în Respirator ea devine o 
forță activă şi, în fine, sosită în Mamar, ideea devine din abstractă - concretă, căci este învelită într- 
o materie fluidică fină. Ideea sosită în Mamar este luată în primire, după felul ei, de anumiţi Divini 
de acolo, care o citesc, îi înțeleg conținutul şi o pregătesc pentru a putea fi trimisă în lumea 
creaţiilor, ca ordine. Acelaşi procedeu se urmează şi cu scânteile divine, ce vor anima ființele din 
lumile create. Din Capul de Dumnezeu pornesc scânteile divine. În Pectoral se îmbracă cu o 
cantitate mică de fluid respirator şi, în fine, sunt desăvârşite în Mamar, de anumiţi Creatori, după 
felul şi rolul jucat de aceste scântei sau duhuri în lumile create. Din Mama veşnic fecioară, duhurile 
surit trimise în universuri. 


Primii părinții ai bisericii creştine au dat concepției umano-materialistă o explicaţie divino- 
spiritualistă, interpretând că mama umană a Domnului, născătoare de om, a conceput în sensul 
Mamarului din Sfera divină. 

În linii mari, Sfera divină se poate compara cu trupul uman. Ca şi Sfera divină, omul are trei 
părți: un cap gânditor, un piept respirator şi un pântece producător sau născător. Cele patru membre 
ale omului corespund celor patru universuri aşezate în jurul Sferei divine. 

Noi semănăm continuu, dar ne întrebăm: Oare după semănatul nostru va veni cineva să 
secere, să adune şi să hrănească cu rodul nostru pe cei flămânzi? Noi semănăm, dar dacă tu închizi 
semănătura noastră în aceste hârtii, nu vedem folosul comunicărilor. Ne străduim de atâta amar de 
vreme să-ți dăm o serie de adevăruri, dar dacă tu nu le sintetizezi ca să dai din ele fraţilor tăi, 
înseamnă că am muncit în zadar. Noi ţi le-am dat răzlețe şi uneori fără legătură una cu alta, dar am 
avut mereu în vedere progresivitatea. Această metodă he-am impus-o pentru următorul motiv: omul 
trupesc - tu sau oricare altul - având conştiinţa stării de veghe, din timpul zilei, s-a obişnuit cu ideile 
curente ale mediului vostru ambiant, ale părinţilor, cunoscuţilor şi cărților citite. Aşa fiind noi 
spațialii, trebuie să procedăm cu cea mai mare băgare de seamă când vrem să vă schimbăm credinţa, 
pentru a vă face adepţi ai ideilor noastre cereşti. Din profunda antichitate, inițiații au căutat să-şi 
facă adepţi. Fiecare iniţiat dispare odată, dar în locul său rămân elevii săi, adepţii care-i vor 
continua opera. Câtă grijă acordăm în a şti cât să dăm şi cum să-l insuflam pe inițiatul nostru, pentru 
ca tainele noastre să nu devină obiect de batjocură! 

După această paranteză voi continua cu o problemă spirituală. Toate religiile pământului sunt 
frumoase. Ele au fost pure la întemeierea lor, dar pe parcursul timpului, din anumite interese, 
oamenii le-au alterat. Treptat, concepțiile se denaturează, în textele sacre se strecoară idei străine, 
aşa că după ani şi ani, religia originală devine de nerecunoscut în scrierile şi cultul ei. Aşadar, cu 
vremea, religiile, ca şi lucrurile şi materiile pământului, se denaturează, îmbătrânesc şi vine vremea 
să moară. 

Ideile expuse într-o carte nu mai corespund ideilor lumii veacurilor ulterioare. Cartea ce 
conține idei vechi devine o pură materie şi lumea nu mai pune temei pe cele scrise în ea. Din Sfânta 
Scriptură creştină au fost scoase multe paragrafe, rânduri şi cuvinte. Iar în alte timpuri s-au introdus 
cuvinte şi capitole inexistente inițial. Din această cauză, Biblia a devenit o lucrare ce încălzeşte şi 
înalță pe omul simplu, care crede prin intuiţie în adevărurile spuse acolo, dar pe cei mai mulți, mai 
ales pe cei culți, nu-i mai satisface. 

Situaţia actuală este atât de dificilă, încât ne este aproape imposibil să înlăturăm din mentalul 
clericului prejudecățile cu care a fost îmbibat în seminar şi mai apoi în facultate. Dogmele şi 
interesul îl opreşte să iasă din ordinea impusă de concepţiile diferitelor epoci. Aşa fiind, reformarea 
ideilor spiritualiste nu se mai poate face decât prin mireni, oameni fără prejudecăţi şi care nu sunt 
obligați să mănânce pâinea de pe urma cultului practicat de slujitor. 

Adevărul e veşnic, unul şi acelaşi. Toate ființele Pământului admit o Cauză primă, un Creator, 
un Dumnezeu. Acest principiu nu-l poate respinge nimeni, în afară de cei slabi de minte. Dar în 
afară de acest adevăr, ni s-a mai spus - sus, la noi, şi jos, când a fost Domnul printre oameni: Tatăl 
central are pretutindeni miliarde de Fii, fiecare conducând un sistem planetar; în Sfera centrală se 
află cei mai mari Fii ai Unicului Dumnezeu, Creatorii de lumi, Fiinţe mai mari în grad decât 
Guvernatorii solari. Aceste Entităţi sublime, Fiinţe de iubire, poartă diferite nume în textele sacre 
brahmane, iar în Cabala, şi cărțile misticii ebraice, sunt numite Sefirot!. 

Dacă vei vorbi unui teolog creştin nu va şti să-ți răspundă nimic despre aceste cunoştinţe, 
neîntâlnite în cărţile sale de teologie. Pe când brahmanul, budhistul sau rabinul, dacă se vor 
încredința că au de-a face cu un inițiat, îți vor răspunde: „Adevăr grăieşti, căci Cerurile cântă Gloria 
unicului Dumnezeu - binecuvântat fie numele Său. În cosmos există o infinitate de trepte ierarhice, 
mii de ranguri îngereşti şi mii de trepte de urcat pentru Fiii de Dumnezeu. Îngerii se întrupează 
benevol sau în urma unei misiuni speciale, iar Fiii de Dumnezeu se întrupează obligatoriu, pentru 
stimularea evoluţiei, rând pe rând, şi de multe ori, pe fiecare planetă a împărăției sistemului lor 
solar.” 


Duhul uman trece prin mai multe feluri de întrupări 


Grea este şcoala spiritului în trup. Cât de luminos şi conştient este spiritul în spaţiu şi cât de 
întunecat - în peştera de lut unde este silit să facă şcoala vieții materiei solide! Fericirea spiritului 
întrupat este noaptea când poate să-şi părăsească trupul şi să trăiască măcar câteva ceasuri în lumina 
şi feeria materiilor eterice. 

Stai lângă trupul tău şi privindu-l vezi cum an de an se ruinează. E o carceră, şi totuşi ţi-e milă 
de el, pentru că e opera ta; tu l-ai învelit, hrănit şi apărat. Te-ai legat de el sufleteşte, deşi te 
chinuieşti în el, din cauza durității sale. 

Sunt fericit că prin tine pot aşterne pe hârtie, aceste idei ale mele, citite de unii sau alții. A 
trecut mult timp de când am avut şi eu un trup asemănător cu al tău. Nu-ţi spun cât timp a trecut de 
atunci, ca să nu te întristez, dar sunt mândru că am avut voință puternică şi nimicurile vieții 
pământeşti nu m-au amăgit, şi astfel nu m-am abătut de la legile morale înscrise în întregul univers. 
Acum nu mai am nevoie să fac întrupările cerute de şcoala acestei planete. 

In continuare am să descriu diferitele întrupări făcute de spirit, dictate de anumite cerinţe. 


1 Termenul Sefirot (ebr. - Numerele) vine de la verbul ebraic Safor - a socoti. Conform cabaliştilor, cele 
zece Sefirot reprezintă canalele prin care curge emanaţia creatoare, venind de la Ein-Sof, Infinit. Ele conţin 
fluide care le pun în mişcare şi comunicare unele cu altele, iar prin condensarea lor, aceste fluide se 
transformă în elementele materiale constitutive ale creației. Ein-Sof este infinit şi de necunoscut pentru om. 
Între Ein-Sof şi sfera creată se interpun cele zece Sefirot, prin care El a creat şi guvernează universurile. 
Cele zece Sefirot corespund atributelor morale, divine, care le conferă numele şi pe care omul este chemat 
să şi le însuşească prin conduita sa morală. Cele zece Sefirot corespund celor zece Cuvinte prin care Ein- 
Sof a creat lumea şi celor zece Cuvinte prin care El s-a revelat omului. Sefirot reprezintă esenţa Divinităţii, 
Decada primordială, Principiile divine emanate de Ein-Sof, răspândind lumina asemenea unor safire. 
Numele celor zece Sefirot sunt: 

1. Kether = Coroană - cauza cauzelor, diadema, ceea ce ochiul nu poate vedea. Inteligența ei 
se numeşte Metatron; 

Chokhmah = înțelepciune - gândirea, temelia vieții; 

Binah = Discernământ - inteligenţa inimii, înțelegere; 

Chessed = Graţie - bunătate, milă, compasiune; 

Ghevurah = Forţă - putere,, rigoare, dreptate, justiţie; 

Tiferet = Glorie - slavă; 

Netzach = Stabilitate - victorie, veşnicie; 

Hod = Splendoare - frumusețe; 

A lessod = Fundament - temelie, principiul a tot ce emană spre ființele terestre; 

10. Malkut = Regalitate - împărăție. 

Primele trei triade Sefirot-ice formează trei lumi: 1. Alzilut - lumea emanaţiei pure; 2. Beriah - lumea 
creaţiei; 3. leţirah - lumea formaţiei. Malkut formează a patra lume, numită Assiya - lumea acțiunii, universul 
vizibil, zgura lumilor superioare. 


PEPNPALYON 


Omul spaţial este un instrument al Divinităţii centrale, care îl pune sub controlul 
Guvernatorului solar, iar acesta îl încredințează Guvernatorului planetar. Am spus că duhul-om nu 
poate trăi izolat, nu-şi poate face evoluția singuratic, ci înglobat într-o vastă asociere, căreia pentru 
înțelegere să-i zicem partid spiritual. 

Aşa fiind, omul trebuie să facă mai întâi - pentru multă vreme, pe una sau pe mai multe 
planete - întrupări, pentru evoluţia sa personală. Când, prin vrednicie, a terminat această şcoală 
planetară pentru avansarea sa, va trece prin întrupări pentru ajutorarea fraţilor săi mai mici, ai 
grupării sau partidului său spiritual. După o serie de asemenea întrupări, va face câteva întrupări, ca 
un omagiu adus superiorilor asociaţiei sale. S-ar părea că astfel se achită de orice obligaţii, şi totuşi 
ordinea stabilită cere ca duhul să facă o serie de întrupări şi pentru Guvernatorul planetei sale. Când 
s-a achitat faţă de această sublimă Lumină, el se va întrupa, la anumite epoci, pentru a proslăvi ca 
om trupesc pe Divinul său Solar. În fine, va trebui să îmbrace trup pentru preamărirea unicului 
Stăpân, a Guvernatorului lumilor de pretutindeni. 

Întrupările au fost personale, pentru fraţii săi, pentru superiorii partidului său, pentru 
Guvernatorul planetar, pentru Guvernatorul solar şi pentru Guvernatorul lumilor de pretutindeni. 
Vezi, dragă frate, la ce şcoală amarnică este supus bietul duh? 


Când un duh a ajuns să se achite de aceste şase categorii de întrupări, i se poate spune cu 
adevărat fericitul fericiților. 

Să nu te mândreşti, frate, dar tu - împreună cu mine şi alţii - ai trăit în trup, pe când 
Guvernatorul nostru solar a fost pe pământ ca om. Cu toţii am sorbit înțelepciunea vorbelor Sale, cu 
toții L-am servit şi cu toții, ca oameni trupeşti şi apoi ca duhuri spaţiale, am înălţat osanale Celui ce 
străluceşte în lumina unei evoluţii ce se pierde în noaptea veşniciei. De acum ne silim să sugerăm şi 
sfătuim pe fraţii noştri, să nu-şi mai întârzie mersul evoluţiei, pentru a putea pleca cu un ceas mai 
devreme de pe această planetă pe o alta superioară. Este grea viaţa trupească pe acest glob al 
sistemului nostru, dar să slăvim pe Domnul că am ajuns şi aici, pentru că există planete, chiar în 
acest sistem, cu mult inferioare Pământului, unde omul se poate socoti ca fiind în iad. 


Sfera divină 


Revin la subiectul atât de dorit de tine: Sfera centrală sau divină, şi descrierea ei mai 
amănunțită. Incomensurabila Uzină de forțe creatoare, numită pentru urmărirea subiectului cu 
termenul de Dumnezeu, am spus că e o sferă mai mare decât oricare din cele patru universuri. Un 
termen corect pentru această Uzină ar fi Sfera centrală, Sfera divină sau Sfera-Laborator a tuturor 
creațiilor. 

Sfera divină este formată dintr-un eter de o compoziţie diferită de eterul din sferele- 
universuri, sau fluidele din jurul astrelor şi planetelor. Particulele eterului din Sfera divină sunt 
libere, iar nu combinate, ca în lumile create. În afară de acest eter - mai exact, supraeter - în Sfera- 
Laborator se află Entităţi sublime, Duhurile desăvârşite ale cosmosului. 

Entitatea spirituală capabilă să ajungă la marginea unui univers va vedea Sfera divină aşezată 
în centrul lumilor create, a sferei create. De aici, va observa că Sfera divină se învârteşte În jurul 
axei sale închipuite. Această mişcare de rotație provoacă în jurul său un sorb. 

Spuneam cu altă ocazie, că Sfera divină se compune din trei părți: Cap, Torace şi Abdomen. 
Duhurile cu rang de înger, cu anumite învoiri, pot pleca într-acolo şi pot pătrunde în masa Sferei 
divine, îndreptându-se către centrul Ei, către Tatăl nostru central. Iată cum descrie un înger solar 
Sfera-Laborator: 

„Am sosit pe suprafaţa externă a Sferei divine şi am început să intru în masa Ei. După distanţe 
uriaşe, de miliarde de kilometri, am ajuns la un loc unde se termină eterul străbătut, şi deasupra 
capului meu părea că se întinde un Cer asemenea celui de deasupra pământului. Ajuns în acest loc, 
am avut impresia că sunt în adâncul unei albii, a unei scoici, căci sfera unde am pătruns se ridica de 
jurul-împrejurul meu, spre cele patru puncte cardinale. Atunci mi-am dat seama că am ieşit din 
universul meu, am străbătut ihtersfera numită cosmos şi am ajuns în Sfera divină. Am intrat în Sfera 
divină, până la faţa internă a Abdomenului, sau a sferei numită Mamar. Aici am constatat că există 
un spațiu, un gol, umplut cu o materie mai fină decât cea din care este formată Sfera exterioară, şi 
că dincolo de acest spațiu începe a doua Sferă, botezată Torace sau Respirator. 

După ce am privit peste tot, observ un călător asemănător cu mine, sosit înaintea mea în 
Mamar. Dorind să mă instruiesc, l-am întrebat: 

- Mai este mult până la regiunea numită Cap de Dumnezeu? 

- Ei, frate, mai este cale lungă până acolo, dar te sfătuiesc să nu pleci mai departe în golul 
deasupra ta, căci până la Respirator e o distanță aproximativă cât de la soare la pământ, şi te expui 
la mari pericole. 

Pe când îmi vorbea, iată văd că Sfera de care vorbim se apropie spre noi. 

- Hai să ne retragem puţin - îmi spuse fratele - căci a doua Sferă, Pectoralul, se dilată, se 
umflă şi mărindu-se, se apropie de noi, micşorând spaţiul care o separă de Abdomen, Sfera-Mamă. 

Constat că ai uitat de acest fenomen, cunoscut odată; sunt multe miliarde de ani de când ai 
plecat În lumile create, aşa că ai uitat fenomenele petrecute pe aceste meleaguri. Fii atent! Hai să 
intrăm În Sfera-Mamă, căci s-a apropiat prea mult Respiratorul de noi. 

Pe când se apropia Respiratorul, constatăm că şi El se învârte cu o viteză neînchipuit de mare. 
Când eram afară din Sfera divină, vedeam că întreaga Sferă se roteşte. Acum, când sunt în Mamar, 


văd că stă pe loc şi numai Pectoralul se învârte. Comunic observația mea colegului de studiu, mai 
bătrân decât mine şi el îmi spuse: 

- Fiind în interiorul Mamarului, ne învârtim odată cu El, şi nu ne dăm seama de rotația Sa. Pe 
când Mamarul se învârte în sensul acelor de ceas, Pectoralul se învârte în sens contrar. 

Propun colegului meu să facem o verificare şi pornim amândoi spre exteriorul Sferei divine. 
Ajunşi aici, tot nu vedeam rotația Mamarului, căci şi aici se învârtea împreună cu noi, fenomen 
asemănător petrecut cu bietul om care stă pe suprafaţa pământului şi deşi pământul se roteşte la 
ecuator cu viteza de 1.667 kilometri pe oră, totuşi nu observă nimic, nu ştie nimic de această rotaţie, 
în schimb, am observat mişcarea cu viteză negrăită a celor patru universuri în jurul Sferei centrale, 
dând impresia că mai fac patru inele în jurul nostru. 

Ne-am întors în cele douăsprezece sfere concentrice ce compun Mamarul, învelindu-se una pe 
alta şi având fiecare o materie eterică diferită. Străbatem cele douăsprezece sfere, până la marginea 
interioară a Mamarului, în spaţiul gol ce o desparte de Respirator. Aflăm că în sfera internă, prima 
din cele douăsprezece zone ale Mamarului, vecină cu Respiratorul, se află o lume de mari şi 
strălucitori Auxiliari ai Tatălui ceresc, numiţi Creatori divini sau Fii de Dumnezeu. Unul din Ei 
observându-ne, spune: «Toată lumea de aici poartă rangul de Creator divin. Voi nefiind din ceata 
noastră, retrageți-vă, căci altfel veți fi în pericol, corpul vostru neputând rezista vibrațiilor mediului 
nostru. Fiind îngeri, aţi putut veni'până aici, totuşi şederea voastră nu poate fi decât temporară. De 
aceea coborâţi în zona a II-a.» 

Am coborât în zona a II-a, plecând de la Pectoral. Aici am dat de o infinitate de Duhuri 
strălucitoare, de un rang ceva mai mic decât cei dintâi, numiţi Creatori divini-Sfinte Duhuri. Ni s-a 
făcut cunoscut că nu putem rămâne nici aici, deoarece nu am ajuns încă la evoluţia de a avea drept 
de cetăţenie în acest nivel al Mamarului. 

Am coborât în zona a III-a. Altă lume, alt fluid. Toate Duhurile ce îşi duc traiul şi lucrează în 
această zonă se numesc Constructori de astre solare, grad ierarhic echivalent cu al Guvernatorului 
solar, Domnul nostru Isus. În zona a IV-a am dat de lumea Creatorilor de planete, corespunzători 
Domnului nostru planetar, fostul Moise. În următoarele două zone, a V-a şi a VI-a, am întâlnit 
Insuflători divini şi Creatori de forme vii. 

Să vedem ce rol îndeplinesc Entităţile din aceste şase zone sau sfere descrise din cele 
douăsprezece sfere concentrice ale Mamarului. Entităţile din primele două zone sunt analizatorii şi 
distribuitorii, ele cercetează ceea ce le soseşte din Pectoral, şi luând cunoştinţă, le distribuie celor de 
sub ele. Entităţile din următoarele patru zone primesc ideile Tatălui central, sosite de la cei din zona 
a I-a şi a II-a, le prelucrează, fâcându-le din abstracte oarecum concrete. Astfel pregătite, ideile sunt 
trimise în cosmos şi apoi în cele patru universuri unde vor circula în veşnicie. 

În zona a XI-a şi a XII-a, aflate la periferia Sferei-Mamar nu se mai lucrează, duhurile-copn 
de acolo văd, aud, simt, observă, învaţă şi fac şcoala a tot ce s-a lucrat în Mamar.” 

Creaţia se petrece astfel. 

Tatăl emite o idee, să zicem ideea om. Această idee conţine în masa sa tot viitorul acestei idei 
ce va deveni cândva un om. Ea se mai numește şi scânteie divină, dar încă nu este duh. 

Ideea de om este o particulă ultramicroscopică, plină de viaţă. leşind din Sfera-Tată, din Cap, 
ideea este trimisă în Sfera-Pectoral. Această idee era vie, dar nu avea iniţiativă, nu ştia să se mişte, 
deoarece nu avea încă voință. Ajunsă în Pectoral, fiecare idee sau particulă-viaţă este învelită cu o 
pojghiță de materie eterică a acestei sfere. 

Fluidul pectoral este atât de puternic, încât orice duh - fie el chiar Fiu de Dumnezeu divin .- 
intrând în el, va constata că nu mai are voință, i s-a redus cu totul voinţa. Curios, dar tot ce iese din 
Cap se fortifică trecând prin Pectoral; tot ce intră în Pectoral dinspre Mamar, îşi pierde voinţa şi 
devine o unitate a Capului de Tată, care, în bunătatea Sa, îi va reda voința când va veni în chiar 
Capul Său. 

Expirând, Tatăl azvârle din El idei sau particule vii, după razele Sferei Sale. Aceste particule, 
aceste sferule, cu care Tatăl bombardează trupul Mamă, au viață, voință şi inteligență, au propria lor 
cugetare. De îndată ce sosesc aceste scântei în zona a I-a a Mamarului, marile Lumini'diriguitoare 
de acolo le prind, le încorporează în perispiritul Lor sublim. Simțindu-le în corpul Lor, constată că 


nu sunt toate de acelaşi fel. Mai întâi, le cunosc după lumina lor, care nu e de aceeaşi intensitate, 
fiind vizibilă prin transparenţa peliculei cu care au fost învelite în Respirator. Înglobându-le în 
corpul lor spiritual, Entităţile din prima sferă a Mamarului le simt, le analizează şi le află destinul. 
Cunoscându-le destinaţia, Creatorii divini îmbracă particula cu o porțiune din fluidul Lor. Ei ştiu 
care scânteie este destinată să anime o piatră, o plantă, un animal ori un om, şi care va constitui 
primul eter. 

In fine, când s-a terminat operaţia primelor categorii de Fii divini, particulele vii sau scânteile 
sunt trecute în zona a I-a a Mamarului, unde sunt luate în primire de Creatorii divini-Sfinte Duhuri, 
încorporate de acești Lucrători divini, scânteile sunt îmbrăcate cu o altă peliculă de fluide. 

Scânteia primă plecată din Capul de Dumnezeu, este învelită acum în trei pelicule: 1. tatară; 
I.fiulară; 3. mamară. Îmbrăcată în aceste trei învelişuri, ideea sau scânteia divină are trei facultăți: 
voință, inteligență şi memorie. 

Trecând prin celelalte zece zone ale Sferei-Mamar, scânteia, ideea sau cuvântul va primi încă 
două învelişuri fluidice. Acum scânteia este gata pentru a pleca în lumile create de Tatăl, împreună 
cu miliarde incalculabile de semeni, formând împreună o nebuloasă ce conţine toată gama de 
materii şi duhuri necesare evoluţiei. 

Prin Auxiliarii Săi, Tatăl creează totul, din una şi aceeaşi materie primă. În rezumat creaţia se 
petrece astfel: Sfera centrală absoarbe din haos, din Infinit, particule, vietăţi, infinit de mici. Din ele, 
Tatăl central pregăteşte materia primă, primul eter trimis în lume să evolueze. După ce a parcurs 
întreaga creaţie - evoluând până la ultima fază de eter, devenind eterul sau fluidul cel mai fin - 
particula este chemată şi reabsorbită de Sfera centrală. După ce intră în Capul divin, unde suferă 
influența acestui mediu sublim, particula este din nou emisă pentru a fomia de această dată scânteia 
divină a unui duh ce va lua drumul veşniciei, evoluând şi ajutând la evoluţia fraților săi mai mici, 
particule vii ce formează ceea ce voi numiți materie. 


Plecarea duhurilor de pe planeta noastră 


Adeseori vă îndreptaţi privirile spre Lună, regina nopții, şi nu ştiţi de ce lumina ei misterioasă 
produce în ființa voastră un sentiment neliniştit. E nostalgia spiritului, dorul său de a se înălța către 
acest astru al cerului, deoarece ştie că acolo îşi au sediul strălucitele entități angelice, acolo se pun 
la cale toate evenimentele Pământului şi se iau măsurile ce vor duce omul spre o evoluție mai înaltă. 

Deşi este cuprinsă la periferia sferei albe, a primei zone fluidice terestre - numărătoarea 
făcându-se de la periferie către suprafaţa pământului - Luna are o atmosferă eterică a sa proprie. 
Dincolo de atmosfera eterică umană a planetei noastre se află zona angelică, sediul îngerilor 
planetei noastre. 

Îngerii şi duhurile albe ale Pământului îşi desfăşoară activitatea tot pe Lună. Acolo îşi are 
sediul permanent Guvernatorul planetar, Sfânta Treime a Pământului. Deşi este un astru aparte, 
Luna nu are o conducere a sa proprie, ea fiind doar o anexă a Pământului. 

Coborând din Lună sunt nevoit să îmbrac fulgerător, rând pe rând, eterurile albastre ale zonei 
a Il-a, şi apoi cele roşii ale zonei a III-a. După ce mi-am îndeplinit o misiune la suprafața 
pământului şi vreau să mă întorc în zona mea, sunt nevoit să dezbrac materia fluidică roşie a zonei a 
III-a şi apoi cea albastră a zonei a Il-a. Am fost nevoit să le îmbrac pe toate, pentru că fără ele nu 
puteam sta la suprafața pământului. A trebuit să mă îngreunez, luându-le în jurul meu, căci altfel mă 
atrăgea sfera mea albă, prima zonă fluidică a Pământului. Când mă duc la diferite conferinţe sau 
experienţe pe Lună, sunt nevoit să îmbrac rapid materia eterică lunară, pentru a putea fi complet 
liber în mişcările şi cugetările mele. 

Ţin să atrag atenţia că noi, duhurile umane ale zonei a I-a, nu putem să ne ridicăm până la 
zona periferică angelică a Pământului, pentru că acolo există vibrații diferite şi domnesc alți curenți 
electro-magnetici. În plus, globul pământesc îşi exercită acțiunea sa atractivă nu numai asupra 
materiei solide, lichide şi gazoase a ființelor şi lucrurilor de la suprafața sa, ci chiar şi asupra 
noastră, a duhurilor. Aşadar magnetismul pământului exercită forța sa atractivă şi asupra materiilor 
eterice. Materia eterică a corpului îngerilor este mai fină decât materia corpului nostru fluidic, mai 
greu decât al îngerilor. 


Luna îşi are şi ea forțele magnetice, exercitate până la suprafața pământului, influenţându-l cu 
tot ce există pe el. Ori de câte ori mă duc pe Lună, trebuie să îmbrac fluidul ei, pentru a fi reţinut de 
Lună şi curenţii fluidici ai Pământului să nu mă răpească din preajma ei. 

În Lună există un furnicar de duhuri, un turn al lui Babei, deoarece în ea poposesc duhuri 
venite din toate părțile cosmosului. Unele sunt venite numai în vizită pe Pământ, altele cu intenţia 
de a se stabili pe acest glob şi a-şi face şcoala necesară evoluţiei lor. Există apoi grupuri de duhuri 
care şi-au isprăvit şcoala Pământului şi sunt gata de plecare, făcând toate pregătirile în acest scop. În 
fine, în Lună sunt şi cete îngereşti solare sau planetare venite în vizită de prin alte meleaguri. Aici se 
fac şedinţe, conferinţe şi experienţe, care de care mai avansate, duhurile întrecându-se între ele. În 
serile senine de vară, priviţi Luna şi urechea voastră nu distinge nici o şoaptă din miliardele de 
gânduri răspândite în spaţiile din jurul ei, emanate de puzderia de duhuri ce gândesc, discută ori 
conferențiază asupra unei teze oarecare. Acolo este şi superiorul partidului nostru, mare înger, unul 
din cei trei îngeri căpetenii ai comunităţii noastre. De acolo am sosit ca fulgerul, imediat ce mi s-a 
făcut cunoscut de reprezentantul meu că eşti liber şi dispus să mă asculți. El a lansat prin spațiu 
apelul: „Ahahrum, Ahahrum, Ahahrum!” Toate spiritele de sub ordinele mele, oriunde s-ar afla în 
spaţiu, auzind acest semnal îl trimit mai departe în sus şi ajunge la mine. Eu de îndată dau semnalul 
că vin, şi mă arunc spre suprafața pământului, ajungând jos ca fulgerul. 

Aşa se comunică în spaţiu: din fiu în tată, şi acesta - ca fiu - la un alt tată, mai mare decât el. 
Mereu de la inferior la superior. Ordinele date de sfintele duhuri angelice se răspândesc către 
suprafața pământului, tot pe această scară, de astă dată pe cale descendentă, din tată în fiu, şi din fiul 
care e tată pentru un altul de sub el, şi aşa mai departe, în jos. 

Am spus că noi nu putem ajunge până la marginea externă a zonei angelice, dar chiar dacă am 
ajunge, ajutați de un înger, tot n-am putea ieşi din ea, pentru că avem pe noi învelitoarea fluidică a 
Pământului - haina planetară. Pentru că nu putem ajunge până la marginea atmosferei eterice a 
Pământului, şi nici nu putem ieşi din ea, ne rugăm de câte un înger solar să ne vorbească despre 
învelişurile fluidice sau atmosfera Soarelui nostru. Iată ce ne spune Lumina luminată de Dumnezeu: 
„Fraţilor, asemenea Pământului vostru, Soarele are trei învelişuri eterice, trei câmpuri de activitate, 
de influență magnetică. Dar pe când numărătoarea la Pământ se face de la periferie spre suprafața 
pământului, la Soare numărătoarea se face de la globul solar către periferie”. 

Prin urmare, zona a I-a solară este în jurul soarelui şi se întinde până aproape de prima sa 
planetă. Zona a II-a este la mijloc şi se întinde până dincolo de ultima sa planetă, necunoscută de 
voi. În fine, zona a III-a este la periferia atmosferei solare şi se întinde dincolo de zona a II-a. 

În zona a I-a trăiesc şi evoluează spiritele solare sau îngerii solari. În zona a Il-a se află toți 
copiii soarelui, planetele născute din el. În zona a III-a, exterioară, nu se află nici o planetă şi nici un 
locuitor stabil, în afară de călătorii veniţi în sistemul nostru, ori cetele de duhuri ce pleacă din 
sistemul nostru solar, spre alte sisteme. Zona a III-a este mai mult o barieră, o zonă despărțitoare 
între fluidele solare din zona a II-a, în care înoată planetele soarelui, şi fluidul universic, în care 
înoată miliarde de sori. 

Locuinţa permanentă a îngerilor solari fiind zona a I-a, veţi zice: „Fiind prea aproape de 
soare, nu e prea cald acolo?” Nu uitaţi că duhul nu se impresionează nici de cald, nici de frig, el 
poate sta în focul cel mai viu fără să sufere, deoarece haina sa fluidică nu suferă nici o modificare. 
Tatăl Creator, a creat duhurile ca ele să poată trăi la orice temperatură, de la cea mai scăzută până la 
cea mai ridicată. Un mic exemplu este peştele vostru, care având sânge rece, poate trăi, fără să 
sufere, în mările cele mai calde, şi în apele cele mai reci, bineînţeles ferindu-se de a fi prins la 
supiafaţa oceanului de masa de apă ce se solidifică. 

Există planete unde domneşte un frig cumplit, cu toate acestea, oamenii de pe ele nu suferă, 
deoarece Constructorii trupului lor au făcut în aşa fel ca ei să aibă sângele foarte fierbinte, aproape 
egal cu apa voastră clocotită. Arderile din trupul lor sunt atât de intense, încât le oferă posibilitatea 
să viețuiască în aceste regiuni deosebit de reci. Dacă ar fi posibilă aducerea acestor oameni pe 
pământul vostru, ei ar înlocui sobele pe timpul iernii, iar dacă ar fi aduşi vara, ar muri opăriți de 
propriul lor sânge, care s-ar evapora, fierbând în trupul lor. 


Unicul Suveran al lumilor a dat ştiinţă şi putere Constructorilor Săi de trupuri umane, să facă 
oameni trupeşti potriviţi tuturor condiţiilor de pe diferitele globuri planetare, risipite în cosmos. 
Când un duh a terminat şcoala acestei planete, anumiţi îngeri planetari îl vor dezbrăca de haina 
planetară, reapărând la suprafață haina solară, posedată de când a venit în acest sistem solar. O data 
despovărat de învelişul planetar, duhul va pleca în grup cu partidul său, călăuziți de anumiţi îngeri 
până în zona a I-a a Soarelui nostru. După o şedere oarecare ei vor pleca ori spre o altă planetă a 
acestui sistem, ori către un alt sistem solar. În acest scop, anumite entităţi solare sunt desemnate sa 
conducă această caravană cerească cu superiorul ei până la locul indicat. 

Dincolo de atmosfera solară, prin spaţiile intersiderale ale universului, nu se întâlneşte nici un 
duh.O pustietate grozavă domneşte între atmosferele fluidice ale stelelor. Numai cine a avut ocazia 
să călătorească prin aceste regiuni intersiderale va avea o idee generală de mulțimea stelelor şi de 
puterea necuprinsă a Celui ce a creat şi conduce totul. 

Ajunşi la periferia atmosferei Soarelui, îngerii solari părăsesc acest mare grup, fiind luat în 
primire de alte entităţi, care au fost anunțate şi aşteaptă să îl conducă la locul destinat. Pentru că 
spațiile interstelare sunt cutreierate de puternici curenți electrici, întreaga grupare este înconjurată 
cu o reţea deasă de fire eterice, în aşa fel încât împreună să formeze un bloc, un roi de duhuri. A 
închei această expunere amintindu-vă: universul nostru este plin cu un fluid numit universic. În el 
înoată astrele, înconjurate fiecare de fluidul lor solar, în fine, în el înoată planetele lor, înconjurate 
de fluidul lor planetar. 


Atractivul şi electrivul - magnetismul şi electricitatea 


Din materie a fost creat totul în univers. Pretutindeni există materie vie, supusă legii evoluției, 
asemenea spiritului. Din Sfera divină, din Mamarul Sferei-Laborator, pleacă mereu un curent de 
materie eterică primară - numărul unu, care circulând prin universuri, milioane de ani, şi trecând 
prin diferite stări, tinde mereu să se concentreze, devenind în cele din urmă materie solidă. 

Noi susţinem existenţa unei materii eterate într-o infinitate de categorii. Pentru voi, în stadiul 
actual al cunoştinţelor voastre umane, afirmaţia noastră este o ipoteză. Voi credeți că din nimic s-a 
făcut tot ce există în jurul vostru. Noi ştim că totul, în orice grad de involuţie sau evoluţie s-ar afla, 
a provenit dintr-o singură materie, numită eter primordial. 

Majoritatea dintre voi neagă existenţa eterului, iar o mică parte o bănuieşte, deoarece nu-l 
vedeți şi nu-l simţiţi. Noi îl vedem şi simțim, pentru că trăim în el. 

Să presupunem că materia are ochi să vadă şi gură să grăiască. În acest caz, nevăzând materia 
lichidă, mai subtilă, solidul v-ar spune că nu există decât materie solidă. Lichidul ar percepe materia 
solidă şi lichidă, în schimb nu ar avea nici o noţiune despre existența gazului. La rândul său, materia 
gazoasă ar percepe materia solidă, lichidă şi gazoasă dar nu ar bănui că există şi o materie eterică. 
Aşadar nu e de mirare că nu aveţi nici un indiciu de existenţa eterului. 

Orice materie din cosmos, oricare ar fi fineţea ei, este tot materie, şi anume materie fizică. În 
Sfânta Evanghelie se zice: „Duhul este asemenea vântului care nu ştie de unde vine şi unde se 
duce”. Fraţilor, vedeţi voi vântul? Nu. Dar îl simţiți, desigur. Voi nu cunoaşteţi rostul acestor 
comunicări ale mele. Deocamdată ele trebuie scrise, căci va veni vremea când vor fi utile unora. 
Comunicări de acest gen s-au primit şi în alte timpuri. Ele au fost scrise pentru anumite persoane? 
Nu. Şi totuşi, ce n-ar da unii să le mai aibă! Tot aşa va fi şi cu aceste cugetări ale mele. Peste ani, 
când vei părăsi trupul tău pieritor şi vei veni sus, la noi, te vei minuna tu însuți de rodul lor. Ce 
frământări sufleteşti vor produce! Fiind la noi, îţi vei aminti cum, zi de zi, adunai ca o albină 
comunicările mele şi ale altora. Arunci te vei sili să insufli plăcere şi convingere celor ce vor citi 
agoniseala ta. 

În alte timpuri, şi eu adunam cunoştinţele fraţilor mei spațiali, şi venind sus, m-am bucurat de 
răspândirea lor printre semenii mei trupeşti. Adevărul răspândit atunci era prea puțin față de cât 
primeşti tu acum. Alte timpuri erau atunci, altele sunt acum. Pe atunci instrumentele noastre erau 
rare şi lumea era mai ignorantă. Azi mediumii sunt mai numeroşi şi lumea are un câmp de 
cunoştinţe mai întins. Voi deja cunoaşteţi undele şi posedaţi mijloacele de a le utiliza. Aveţi 
mediumi auditivi ai gândurilor noastre, foarte rari în timpurile antice. 


Terminându-mi introducerea, încep tratarea subiectului rezervat pentru azi. Spuneam că 
materia aflată în cuprinsul cosmosului sau a uriaşei sfere ce cuprinde tot ce a creat Creatorul, are o 
infinitate de stări de concentrare, şi prin urmare - de vibraţie. Voi sunteţi considerați prin trupul 
vostru ca fiind cvasi-solizi, motiv pentru care organele voastre de simț nu pot înregistra prezența 
materiilor eterice. 

Pentru a evidenția acest lucru să luăm un biet om din adâncul pădurilor tropicale. Omul acesta 
s-a pomenit într-o regiune caldă, unde nimeni nu a văzut vreodată gheață, apă în stare solidă. Să 
zicem că ai făcut o călătorie prin acele regiuni şi ai luat legătura cu un băştinaş, şi din una în alta, a 
venit vorba de frig şi gheaţă. La descrierile tale referitoare la gheaţă, băştinaşul te va întreba: „Dar 
ce e aceea gheaţă, căci în limba noastră nu există aşa ceva?” Tu cauţi să-i explici, dar vorbele tale 
nu-l pot lămuri, deoarece ființa lui nu a văzut niciodată apă solidă. A văzut-o lichidă şi în stare de 
vapori, dar solidă - niciodată. El ştie că dacă va pune mâna în apă fiartă se va opări, dar că exista 
apă solidă ca o piatră nu poate înţelege deloc. 

În general, voi sunteţi față de noi în situaţia băştinaşului. Vă vorbim de eter solid, lichid şi 
gazos, şi ridicaţi din umeri, căci aşa ceva nu ați văzut sau simţit. Vă dăm dreptate, deoarece trupul 
vostru nu are, în stadiul actual de evoluţie, nici un organ de simţ în funcţiune cu care să aflaţi de 
existența acestor eteruri, în mijlocul cărora vă mişcaţi şi trăiţi. Aveţi organe eterice pentru 
înregistrarea lor, dar ele nu sunt chemate încă la viaţă, pentru că nu a sosit timpul, majoritatea dintre 
voi neavând evoluţia necesară. 

Printr-o viaţă sfințită, sau chiar sfântă, unii oameni trupeşti au redeşteptat, au pus în funcțiune 
mai devreme aceste organe decât restul omenirii. Aceştia ne văd, aud şi simt; văd curenţii eterici 
alergând prin spaţii şi au noţiunea concretă a existenței materiei eterice. 

Deocamdată nu pot decât să vă vorbesc, după cum tu ai fi vorbit băştinaşului despre gheață 
Materia globului terestru pe care trăiţi se află sub patru stări: solidă, lichidă, gazoasă şi eterică iar nu 
trei, după cum afirmă ştiinţa voastră oficială. În jurul acestui glob terestru, am spus că există o 
atmosferă eterică formată din trei categorii principale de eter. Dar în afară de aceste materii, proprii 
pământului, el mai conţine impregnat fluide solare, universice, cosmice şi chiar materia primă, din 
care Centrul-Laborator creează totul. Repet, toate felurile de materii din care sunt făcuţi sorii, 
planetele şi sateliții lor, precum şi oceanele de fluide în sânul cărora se mişcă aceste corpuri cereşti, 
sunt formate din una şi aceeaşi materie primă: materia eterică numărul unu. 

In gama nesfârşită de fluide risipite în cosmos, există două fluide speciale care determină sau 
dau naştere la două fenomene: magnetismul şi electricitatea. Prin urmare, Pământul, cu toate fiinţele 
şi duhurile, are în sânul său fluide magnetice şi electrice. 

Tot ce e solid pe pământ este impregnat cu un fluid propriu, cu densitatea cea mai mare dm 
miile de feluri de fluide. Lichidele au fluidul lor ceva mai rar, iar gazele sunt veşnic însoțite de 
fluidul lor corespunzător, mai rar şi diafan față de celelalte două precedente. Dar în afară de materia 
numită pe nedrept de ştiinţa oficială moartă sau anorganică, mai există plantele, animalele şi 
oamenii. Ei bine, şi aceste ființe au fiecare fluidul lor special, din ce în ce mai fin. Prin urmare, 
există fluide minerale, vegetale, animale şi umane. 

Repet, ca să nu se facă vreo confuzie. În jurul pământului există atmosfera fluidică a acestei 
planete, haina sa formată dintr-un eter din ce în ce mai rar, mai fin, pe măsură ce te îndepărtezi de 
pământ pe una din razele sale. Într-o comunicare precedentă am despărţit această haină fluidică în 
trei zone mari, unde îşi duc viaţa cele trei categorii de duhuri umane: roşii, albastre şi albe. În 
realitate atmosfera fluidică se divide în trei zone, zonele se divid în trei sfere, sferele - în trei inele, 
inelele - în trei spaţii. Prin urmare, avem 27 de spaţii roşii, 27 de spaţii albastre şi 27 de spaţii albe, 
în total 81 de trepte, cu 81 de densități ale aceluiaşi fluid al acestei planete. Voi, oamenii, trăiţi în 
atmosfera aeriană de la suprafața pământului, dar în acelaşi timp respiraţi şi vă mişcați în fluidul 
roşu, cel mai dens al învelişului său fluidic. 

Cele trei categorii principale de fluide ce învelesc globul pământesc au o oarecare stabilitate, 
şi nu se amestecă între ele, ci se întrepătrund. Fluidul zonei albe pătrunde prin zona albastră şi roşie, 
până în centrul pământului. Fluidul zonei a II-a, albastră, pătrunde şi el zona roşie de la suprafața 


pământului şi globul până în centrul său. Prin urmare, aceste trei feluri de fluide nu se combină între 
ele, ci se întrepătrund unele pe altele, de sus în ios. 

Din aceste fluide a derivat materia cunoscută de voi, aflată în stare solidă, lichidă şi gazoasă. 
Aşadar un fluid stă la baza solidelor, altul constituie temelia lichidelor, şi dintr-un alt fluid s-au 
făcut gazele. Numai în cazuri rare, când intervin mari forţe duhuale sau forțe electro-magnetice, 
fluidele se pot transforma sau combina. Fenomenul se petrece întocmai ca şi jos la voi, când solidul 
-.fiind supus forţei numită căldură - se lichefiază. 

Spuneam că în afară de aceste trei fluide planetare, există printre ele impregnate şi fluide 
magnetice şi mai ales electrice. Din această cauză pătura de jos, de la suprafața pământului, formată 
din fluid roşu, se comportă ca fiind negativ electrică. Pătura fluidică albă, cea superioară, este 
pozitiv electrică. Pătura fluidică albastră, de la mijloc este neutră. Din punct de vedere magnetic, 
situaţia este inversă. Zona a III-a, roşie este pozitiv atractivă sau magnetică; zona a I-a, albă este 
negativ atractivă, iar zona a II-a, albastră este indiferentă, fiind o zonă asupra căreia se lucrează cu 
mari sforțări, şi se influențează cu mare greutate. În rezumat: jos e negativ electric şi pozitiv 
magnetic, sus e pozitiv electric şi negativ magnetic, iar la mijloc - neutru sau indiferent. 

Ţin să-ți atrag atenţia că această electricitate este diferită de cea cunoscută şi întrebuințată de 
voi pe pământ. Electricitatea voastră e forma cea mai grosolană a electricității universale. ' 

Cele două fluide diferite - electric şi magnetic, sau, cu termeni mai potriviţi, electriv şi 
atractiv - sunt două forțe-instrumente ale Divinităţii, cu care conduce şi stăpâneşte totul în cosmos. 
Fluidul atractiv corespunde sentimentului puterii sau activității voastre. Tatăl creator trimite în 
lume, secundă de secundă, Iubirea care leagă totul, unul de altul, fie mare, fie mic. Iar graţie 
instrumentului său, electricitatea, sau puterea electrivului, pune totul în mişcare. Nimic şi nimeni nu 
se poate opri din lucru, deoarece e mânat mai departe de forța activităţii sau electrivă. 

Cei doi curenți fluidici pleacă din Sfera centrală, înconjoară universul, apoi se întorc la Sfera 
centrală. Cu ajutorul fluidului atractiv, Divinitatea fixează în universuri fiecare astru, la locul său 
destinat, iar cu ajutorul electrivului, poartă aceste astre pe drumurile voite de Ea. 

Graţie electrivului, circulăm prin spațiu şi putem face diferite combinări de fluide, dând 
naştere la o infinitate de corpuri fluidice necesare nouă şi vieţii de pretutindeni. 

Aceşti doi curenți vin de la Tatăl ca două fâşii paralele şi în anumite locuri, Tatăl le întretaie, 
le înnoadă unul cu altul, în vederea producerii unor efecte. 

Am spus că aceşti doi curenţi vin de la Centrul creator, ocolesc lumile şi se întorc la Centru, 
pentru a fi regenerați. Ei pornesc din zona a XII-a, periferică, a Mamarului, şi tot acolo se întorc. O 
dată cu plecarea lor, pornesc şi creațiile. Cei doi curenți, electriv şi atractiv, sunt. cărăuşii care duc 
şi readuc lumile înapoi. Fiecare din aceşti doi curenți fluidici sunt compuşi din particule vii, fiinţe 
vii, de natură diferită. Unul leagă părțile, le atrage, iar celălalt e forţa-voinţă. Unul e Iubirea 
universală, celălalt Voința universală. 

Prin Iubire şi Voinţă, Creatorul a făcut tot ce vedem şi nu vedem. Chiar şi ideile omului au în 
jurul lor aceste două materii. 

Cu altă ocazie, am arătat că noi, ca şi voi, emitem idei. Ele sunt materiale şi au o formă 
anumită, circulând prin văzduh, grație faptului că o dată ce le-am expulzat, le-am îmbrăcat cu fluid 
electriv şi atractiv. Din acest moment, ideea se va comporta ca o ființă, ca un duh, circulând prin 
spaţii. Ideile sunt creaţiile noastre, copiii noştri; de aici şi responsabilitatea noastră, în funcție de 
natura şi destinaţia ce le vom da. Prin urmare, ideea are un miez - spiritul ei, îmbrăcat cu o haină 
formată din fluid atractiv şi electriv. 

Duhurile care ne ducem existența pe acest pământ sau în jurul său, avem şi noi în corpul 
nostru cele două feluri de fluide - atractiv şi electriv. Graţie lor ne punem în armonie cu atractivul şi 
electrivul universal, şi în acelaşi timp cu atractivul şi electrivul Soarelui nostru şi al planetei unde ne 
facem şcoala. Graţie electrivului cu care suntem încărcaţi, putem circula înjurai acestei planete sau 
cobori la suprafața pământului. Ţin să-ţi fac cunoscut că zona a li-a, mijlocie, cea indiferentă sau 
neutră, constituie, tocmai prin natura sa, o pavăză pământului. De aceea străbatem foarte greu prin 
ea. Graţie ei, voi nu sunteți aruncaţi în spațiu şi nici nu sunteți arşi de combinările electrice produse 
între electricitatea universală şi cea planetară. 


Noi, duhurile zonei albe, străbatem cu mare neplăcere abisurile fluidice pentru a veni jos la 
voi; o facem cu greu deoarece suntem prea uşori. Din această cauză trebuie să ne îngreunăm, 
absorbind în noi, fulgerător, toată gama celor 81 de categorii de fluide. Trebuie să avem în noi fluid 
din zona a Il-a, dacă vrem să stăm sau să circulăm în această zonă. Trebuie să mai adăugăm şi 
fluidele zonei a III-a, de la suprafața pământului, cum am făcut acum, când am venit să-ți dictez 
această prelegere. Prin voința mea, absorb aceste fluide, şi tot prin voința mea, le elimin din corpul 
meu. Ele au fost atrase, dar nu s-au combinat cu nimic din corpul meu. 

Cu această ocazie sunt nevoit să-ţi destăinui şi o altă taină. Când lucraţi ceva, vă serviţi de 
mână. Noi, duhurile superioare, suntem sferice. Dar când doresc să vin la tine, emit o prelungire, ca 
şi cum ar fi o mână, o palmă şi apuc cu ea, prin puterea gândului şi a voinţei mele o cantitate de 
fluid din zona a II-a şi a I-a din atmosfera fluidică terestră. Această anexă poate fi temporară sau 
permanentă, pentru că mereu suntem pe dramurile activităţii noastre. 

Duhurile din zona a I-a, avem o formă sferică, dar cu un mic apendice în partea inferioară. 
Suntem ca un cap de-al vostru cu puţin gât. La duhurile din zona a Il-a, această proeminenţă este 
foarte dezvoltată, având aspectul unui bust de-al vostru. În fine, duhurile din zona a III-a, au pe 
acest bust, lateral, patra apendice, corespunzătoare membrelor voastre. Aceste duhuri schițează 
forma umană, având o-sferă corespunzătoare capului, o a doua sferă, ceva mai mare, corespunde 
trunchiului şi în fine, două apendice fluidice superioare corespunzătoare mâinilor şi două inferioare, 
corespunzătoare picioarelor voastre. 

Numai noi, cei din zona a I-a putem îmbrăca şi dezbrăca alte fluide; Cei din zona a III-a sau a 
II-a nu pot veni la noi decât sub conducerea noastră, ei neștiind să dezbrace fluidele zonei lor. 
Numai evoluţia îți permite să faci anumite operații. Cei din zona a II-a nu pot urca în zona a II-a, iar 
cei din zona a II-a nu pot veni la noi, în zona a I-a. Această lege este valabilă şi pentru noi: nu 
putem urca în zona angelică şi deci dezbrăca complet fluidul zonei noastre, fără intervenţia unei 
forțe angelice. Precum râma nu poate trăi la suprafața solului, peştele în afara apei şi omul dincolo 
de pătura de aer, duhurile pământului nu se pot înălța peste zona unde evoluţia i-a fixat să trăiască. 

Am arătat că fluidul zonei albe străbate fluidul zonei albastre şi roşii. Prin urmare, aici, printre 
oameni, se află în cea mai mare cantitate fluidul roşu al zonei a III-a, o cantitate mal mică din 
fluidul albastru al zonei a II-a şi foarte puţin fluid alb din zona a I-a. Uneori se întâmplă ca fluidul 
din zona a Il-a să se afle în cantitate prea mare în zona de jos, a III-a. Atunci, cei doi curenți fluidici 
- atractiv şi electriv - venind către suprafața pământului, provoacă perturbări atmosferice 
manifestate prin fulgere şi descărcări electrice, în urma cărora fluidul de aici, de jos, se eliberează 
de fluidul albastru, de mai sus. Calmul şi armonia există numai când se păstrează raportul dintre 
cele trei eteruri ale atmosferei fluidice ale Pământului. 

Venind de la Centru, fiecare curent aduce ceva şi la întoarcere spre Centrul creator ia ceva. De 
asemenea, din sânul pământului pornesc, ca dintr-un acumulator, doi curenţi: atractiv şi electriv. Ei 
se combină cu cei doi curenţi - atractiv şi electriv - sosiți din spaţiile siderale ale universului nostru. 
În acelaşi timp Pământul aspiră, asemenea unei pompe, anumite cantităţi de fluide sosite din spațiu. 
El deci emite şi absoarbe. Asemenea Soarelui, universurilor şi a Sferei divine, Pământul execută şi 
el o uşoară dilatare şi contractare, o inspiraţie şi expiraţie. 

Dacă Pământul n-ar avea puterea sa de atracţie şi reţinere, ar fi răpit, fiind atras de Sfera 
divină, în general, cu cât o materie se apropie de starea solidă, cu atât forţa sa atractivă este din ce în 
ce mai mare. Aşadar cu greu se poate răpi sau defluidiza de aici, de pe pământ, o piatră, un lichid 
sau un gaz, dar se poate fura uşor fluidul alb al zonei noastre, cel mai uşor dintre toate materiile 
Pământului. Noroc că fluidul alb este infiltrat în zona a II-a şi a III-a, precum şi în adâncul globului 
nostru, ţinându-se de pământ asemenea unui copac prin rădăcinile sale. 

Aici, la suprafața pământului, se produc cele mai multe combinări de fluide. Pe măsură ce ne 
ridicăm, constatăm că ele sunt mai puţine, mai rare. Din cauza acestor frământări, combinări şi 
desfaceri de fluide, staționarea noastră la suprafața pământului, este deosebit de neplăcută. Dacă nu 
mi-aş concentra atenţia şi voinţa, curenții violenți din această zonă m-ar arunca şi răsturna, 
dezbrăcându-mă de fluidele îmbrăcate pentru a putea coborî. Astfel dezbrăcat a-şi fi atras ca 
fulgerul de atractivul zonei mele albe de sus. 


Terminându-mi subiectul propus pentru azi, îmi dezbrac chiar acum, în această cameră, 
fluidul zonei a III-a şi a II-a, şi în câteva secunde voi fi sus, acasă la mine. Cu ce uşurinţă mă ridic 
în nivelul meu şi cu câtă greutate şi silă îmbrac peste mine fluide grosolane, avute în alte multe mii 
de secole, ca vehicole fluidice în jurul scânteii divine! 

Din cauza nenumăraților curenți şi perturbări electro-magnetice ale Pământului şi ale fluidelor 
din zona a III-a şi a II-a, duhurile inferioare, când vor să se ducă de aici, de exemplu la Paris, 
preferă întâi să urce la marginea zonei lor, apoi să meargă paralel cu suprafața pământului, şi să 
coboare numai când au ajuns deasupra Parisului. 

Având o construcție masivă, greoaie, trupul vostru nu simte variațiile şi mişcările eterului, 
paşii voştri fiind stabili şi siguri. Noi, fiinţe uşoare şi diafane, suntem mânate de colo-colo, ca o 
barcă pe valurile oceanului. Noroc că divinul Creator ne-a dat puterea voinţei de a învinge aceste 
forţe, ce frământă oceanul eteric al universului. 


Duhul cu cele şapte învelişuri 


Materiile din care sunt alcătuite planetele, stelele - întregul cosmos, şi corpurile duhurilor 
umane, angelice, a marilor Guvernatori solari, precum şi a celor din Centrul creator, constituie un 
mare mister, în care nu orice duh e capabil să pătrundă. 

În incomensurabila sferă a creaţiilor, distingem două feluri de materii: 

l. materia transformabilă; 

2. materia netransformabilă. 

Pe când materia transformabilă intră în sfera simţurilor şi a posibilităților noastre de cercetare, 
asupra materiei netransformabile suntem neputincioase, şi deci nu cunoaştem compoziţia ei. 

Materia transformabilă constituie cosmosul, de la materia eterică cea mai fină şi invizibilă, 
până la materia cea mai concentrată, tangibilă şi analizabilă chiar de omul trupesc. Toate au pornit 
din Sfera creatoare, din partea sa externă, numită convențional Mamă sau Mamar. 

La rândul ei, materia transformabilă este de două feluri: simplă şi compusă. 

Materia simplă este formată dintr-o singură substanță, dar se prezintă sub diferite grade de 
condensare. Materia compusă a provenit din combinarea a două, trei sau mai multe feluri de materii 
simple, pentru a forma o infinitate de materii eterice compuse. 

Noi cunoaştem multe combinări de eteruri, dar mai avem de cunoscut foarte multe. Toate au 
fost pregătite în Laboratorul-Mamar. 

Sfera divină este alcătuită din două părți importante: una centrală, numită Centrul gânditor, şi 
alta periferică, numită Centrul creator. Despre Centrul gânditor nimeni nu ştie nimic, deoarece 
nimeni nu a pătruns în El, să vadă cum este şi ce se petrece în sânul Său. Nici chiar marile şi 
strălucitele Auxiliare ale Tatălui ceresc nu ştiu cum este, din ce este făcut acest Centru gânditor. 
Emit şi Ele ca şi noi, duhuri umane, ipoteze asupra constituţiei acestui Centru. 

Din zona internă a Mamarului, Fiii de Dumnezeu văd Globul-Respirator, dar nu ştiu nimic 
despre cum e înăuntrul Său, pentru că nu pot intra în El, ba chiar nici nu se pot apropia, fiind 
separați printr-un spaţiu umplut cu o materie ce respinge orice încercare de apropiere de Sfera- 
Respirator. O văd cu toții, dar nu pot privi mult la ea, pentru că din sânul Ei emană o energie care îi 
hipnotizează. Aşadar, nici prin observare nu pot deduce nimic din conţinutul Sferei-Respirator. Cu 
această ocazie am să-ți încredințez încă o taină. Unii dintre voi puteţi adormi pe un altul, dar să ştiţi 
că şi noi, duhurile, putem hipnotiza un duh inferior nouă. Divinul Tată central emite din sânul Său o 
forță atât de puternică, încât pe orice duh, fie el chiar Fiu de Dumnezeu, îl adoarme, îl hipnotizează, 
îl copleşeşte, iar la deşteptare acesta nu-şi va aminti nimic. Iată de ce divina Sferă-Respirator nu se 
poate studia din punctul de vedere al compoziţiei sale. 

Capul Sferei centrale, sau Gânditorul, emite periodic din sânul Său particule microscopice 
numite idei, proiectate în Respirator, unde sunt învelite cu o peliculă din substanţa acestei Sfere - 
care este o materie netransformabilă. Pe când în Gânditor ideile nu aveau nici o formă regulată, în 
Respirator dobândesc o formă perfect sferică. Acestei idei sferice să-i dăm numele deformă-logos 
sau forlogos. 


Materia Respiratorului, ca şi cea a Capului, nu se consumă niciodată, pentru că Sfera divină 
absoarbe mereu din Infinit materie nouă, care prin Mamar şi Respirator ajunge în Capul central, în 
momentul contractării Sale, Sfera-Respirator aruncă din sânul Său, în Mamar, forlogosurile create. 
Sosite în prima zonă internă a Mamarului, marile Lumini divine de acolo, Fii de Dumnezeu, le 
prind şi le introduc în corpul lor perispiritual. Avându-le în interior, le simt, le analizează şi le află 
destinul, după care le scot afară şi le îmbracă cu o cantitate din materia zonei lor, ca şi cum le-ar 
înveli cu un voal, materia zonei lor fiind semitransformabilă. Aşadar forlogosul a primit o a doua 
învelitoare, de această dată semitransformabilă. 

După ce i-au vorbit de Tatăl, de iubirea, înţelepciunea şi puterea Sa de necuprins, forlogosul 
este trimis în zona a Il-a mamară, a Sfintelor Duhuri divine. Aici se petrece acelaşi proces, şi la 
urmă forlogosul este învelit cu un al doilea voal semitransfofmabil. După ce i s-a vorbit de legi şi 
creații Şi i s-a dezvoltat o puternică memorie, îl trimit în zonele următoare ale Mamarului. 

Până aici, forlogosul, cuvântul sau ideea divină emisă de Cap, a fost învelită în trei tunici: o 
peliculă de materie netransformabilă, a Respiratorului, şi două pelicule de materie 
semitransformabilă, din zona a I-a şi a Il-a a Mamarului, constituind, în ansamblu, o unitate 
spirituală numită duh, spirit sau entitate spirituală. 

Spiritul a stat mult timp în zonele Sfintelor Duhuri divine şi după ce a primit toate 
cunoştinţele necesare, este trimis în celelalte zone mamare, formate din materie transformabilă. 

Să presupunem că din Sfera divină ar cobori aici un Fiu de Dumnezeu. Dacă această Forță 
colosală luând un duh de aici, şi prin înalta Sa ştiinţă ar începe să-l dezbrace pe rând de hainele sale 
fluidice, am vedea cum ridicându-i învelişul planetar, va apare la exterior învelișul solar, ridicându-l 
şi pe acesta, va apare învelişul universic, dezbrăcând şi acest înveliş, va apare învelişul cosmic şi, în 
fine, învelişurile mamare. Când duhului i-a fost ridicată şi cea din urmă haină mamară, apare 
deodată un mic glob de foc, ce aruncă o lumină orbitoare, la care dacă am privi mai lung, am 
adormi cu toții. Să presupunem acum că Fiul de Dumnezeu i-ar da drumul din captivitatea Sa, 
imediat am vedea că această sferă strălucitoare ar porni cu o viteză fantastică, străbătând universul, 
cosmosul, Sfera divină, şi ar intra din nou în Cap sau Sfera gânditoare, unde se va alătura 
miliardelor de particule ce formează Centrul suprem. 

Logos-ul a fost creat în Centrul misterios şi inabordabil, adică s-a întrupat de la Tatăl şi din 
Mamar, Mama sa fecioară, s-a făcut duh. Religia creştină este o religie ezoterică prin natura ei. 
Trebuie să aprofundaţi cele scrise în cărţile ei sacre, şi nu să înlocuiţi o concepție fiziologică, 
normală, prin care s-a creat trupul Celui ce s-a făcut om şi s-a numit Isus Christos, cu concepţia 
creării duhului în Sfera divină. 

În lumea noastră nimeni nu poate concepe ideea că Divinul Solar a încălcat legile firii stabilite 
de Tatăl, pentru toți şi din veşnicie. El s-a născut precum se nasc toți oamenii. Cele spuse în cărțile 
voastre sfinte sunt expunerea celor petrecute în Sfera divină, transpuse pe notele lumii voastre 
terestre. 

Orbitoarea scânteie divină, corp din Corpul Tatălui, formată din materie netransformabilă, a 
fost acoperită cu materiile transformabile ale Sferei creatoare: 1. haina tatară; 2. haina fiulară; 3. 
haina duhuală; 4. haina cosmică; 5. haina universică; 6. haina solară; 7. haina planetară. 

Sumar, forlogosul a fost îmbrăcat cu şapte tunici, pentru a se forma omul duh. Am zis sumar, 
căci în realitate ele sunt nouă, după cum vom vedea cu altă ocazie. 


Există specializare şi în Cer 

Fiecare duh râvneşte să cunoască din toate ramurile cugetării omeneşti, dar îi place să se 
dedice în urmărirea şi adâncirea unui anumit domeniu. Prin urmare, există specializare şi la noi. 

Să nu crezi că specializându-se într-o anumită direcție, marile duhuri rămân neştiutoare în alte 
domenii. Ca exemplu l-aţi avut chiar pe Divinul nostru Solar. Ce inteligență! Ce cunoştinţe! Ce 
putere! Prin ordinul Său,'duhurile atomilor aerului se supuneau şi furtuna înceta. Prin ştiinţa Sa 
înaltă, inimaginabilă vouă, El lucra asupra apei şi o transforma în vin. Prin gândirea şi voinţa Sa, 
crea pâini din eterul spațiilor şi umplea sute de coşuri, hrănind mii de oameni şi rămâneau câteva 
coşuri cu firimituri. Pe toate le-a făcut cu puterea Sa divină, cu puterea Sa creatoare. Cu imensa Lui 


putere, Domnul nostru Isus Christos comanda materiei şi duhurilor. Din ordinul Său suprem, de 
neînvins, comanda duhurilor umane să se întoarcă în trupurile lor părăsite, pentru a le reda viaţa. 
Astfel a înviat pe cei morți. Cazurile de învieri au fost cu mult mai numeroase decât cele pomenite 
în Sfânta Scriptură. Pentru El nu exista nici un secret, citind gândul omului ca într-o carte. Ştiu că 
vă este greu să înțelegeți asemenea fenomene şi în sufletul celor mulți relatările din Sfânta Scriptură 
par simple poveşti. Dar noi, care vrem să vă ridicăm, să vă luminăm, nu avem nici un interes să vă 
mințim. 

Pe Tatăl central nu L-a văzut nimeni. Pe Fiul L-a văzut toată suflarea de duhuri a Pământului 
în două ipostaze: ca Om trupesc şi ca Duh. Pe Sfintele Duhuri le vedem mereu cei ajunşi la gradul 
de a sta în faţa lor. Ele sunt aici, lângă noi, şi au scaunul lor de judecată şi învățătură pe Lună. Noi 
ne plecăm şi' le executăm ordinele, căci ştim vechimea, înțelepciunea şi puterea lor. Smeriţi ne 
adresăm şi ascultăm ordinele Fiului, căci cunoaştem Gloria Sa divină. Dar nu ne închinăm nici 
Sfintelor Duhuri, nici Solarului nostru, ci numai Unicului Tată, ce domină peste toată creația Sa. 

Dragul meu frate, să mă ierți dacă prin vorbele mele zdruncin oarecum părerile tale. 
Asemenea adevăruri nu se pot spune celor plini de prejudecăţi, pentru că prejudecățile îi limitează şi 
îi țin pe oameni scufundaţi în întuneric. 

Cu câteva sute de ani în urmă, omul se ruga şi făcea mătănii crezând că fulgerul şi tunetul 
exprimă mânia lui Dumnezeu. În zadar i s-ar fi spus să nu se mai roage pentru că sunt simple 
fenomene ale cerului, a trebuit să vină ştiinţa de azi, cu demonstrațiile ei, ca omul să fie pus pe calea 
adevărului. Nici un duh din lumea Cerului n-ar cădea în naivitatea omului simplu de jos, de a se 
ruga Divinităţii să-l apere de fulgere şi tunete, ci va căuta să evite zona electrică pentru a nu se 
vedea dezbrăcat de haina sa planetară. 

Entitatea spirituală, spiritul sau duhul uman format din scânteia divină înconjurată de şapte 
învelişuri fluidice. 

Multe păreri greşite, ale oamenilor neştiutori, vor fi înlăturate de ştiinţa umană de mâine. Tot 
graţie ştiinţei, lumea va înţelege şi cunoaşte eterul, undele, sufletul şi spiritul, dorind să intre în 
legătură cu noi. Omul de ştiinţă va fi un Sfânt loan, antemergătorul, pregătind calea noastră, a 
oamenilor spaţiali, care vom lumina şi laicul, şi preotul religiei viitoare. 

Bietul vostru preot învaţă în seminar despre atâtea fenomene psihice, biologice, fizice şi 
chimice, descrise în Sfânta Evanghelie. I s-a explicat cum s-au făcut acele „minuni”? Nu, deoarece 
nici profesorii săi nu cunosc Adevărul. Va veni omul de ştiinţă, un mare spirit din ceata preoților şi 
arhiereilor cereşti, care fiind întrupat, le va da toate explicațiile, cunoştinţele primite de la noi, 
cerienii, şi comunicate lor ca oameni, cu învoirea Sfântului Duh şi a Divinului nostru Solar. 

Nu acuz pe nimeni, dar pot spune că de-a lungul veacurilor s-a strecurat şi neghină printre 
slujitorii bisericii. Prin viaţa şi faptele lor, aceştia au pierdut legătura cu Cerul şi neavând lumina de 
sus, au scris, înlocuit sau introdus idei inexistente în textul original al sfinţilor apostoli evanghelişti. 
Astfel au plăsmuit falsul referitor la învierea morţilor în trupurile lor. În care? căci duhul uman a 
îmbrăcat mii de trupuri, făcute praf şi țărână. Astfel au introdus ideea învierii şi înălțării Domnului 
la Cer, cu trupul Său. Pentru ce? Ce să facă cu un trup în Cerurile Lui? Şi astfel s-au născut foarte 
multe erori, aflate azi în evidentă contradicţie cu datele ştiinţifice umane. 

Noi citim limpede, în inimile multora, îndoială în fenomenele scrise în Sfânta Evanghelie. 
Mulţi, care n-ar mai trebui să întineze cu mâinile lor sfânta Carte, îşi zic în sinea lor: „Toate cele 
scrise aici sunt bune numai pentru popor, pentru inculții noştri. Să mulțumim domnului - dacă o mai 
fi şi el pe undeva - că mai sunt unii care să ne ceară să le citim cele ce noi, ca înţelepţi, ştim că nu 
au fost”. Vai de sufletul lor! Pentru ce au mai îmbrăcat sutana, dacă sufletul lor n-a simţit chemarea 
cea sfântă? Insă Adevărul este ca untdelemnul; de îl torni în apă, în oţet sau în spirt, el iese la 
suprafaţă. 

Adevărul Cerurilor noastre conduce lumile. Cu voia Tatălui ceresc, a Fiului şi a Sfântului Duh 
s-au întemeiat diferitele religii pe acest pământ. În templul brahmanului, al budhistului, al evreului, 
ca şi în giamia musulmană, se află adevărurile cereşti, mai mult sau mai puţin dezvăluite. Toate s-au 
făcut cu voia Solarului nostru şi tot El a permis, prin apostolii Săi, răspândirea religiei creştine. Noi, 
reprezentanții Tatălui central, propovăduim religia care domneşte în univers, una şi aceeaşi 


pretutindeni: Religia-ştiinţă, predicată în templele viitoare, unde ruga va porni din inima fiecărui 
om, înălțându-se prin mentalul său, sub formă de unde-gânduri, până la Creator; temple unde nu vor 
exista statui, icoane şi semne. 

Noi vom predica Adevărul în vecii vecilor, dar fără silnicie. Vom vorbi în sfântul Templu al 
Adevărului, iar cel ce se va face nedemn, speculând Adevărul nostru, va fi înlăturat şi altul mai 
vrednic va fi chemat. Preoții templelor noastre vor fi profeţii noştri, care fără să primească plată, vor 
fi în grija noastră, ca să aibă cele necesare vieţii lor. Aşa, treptat, toate religiile se vor hrăni din 
Adevărurile noastre şi toate se vor închina Templului universal. 

Sunt fericit că se vor răspândi aceste Adevăruri cereşti, pentru că mâine şi noi vom cobori în 
trup şi dorim să găsim casele unde vom auzi aceste Adevăruri eterne. Mă bucur de pe acum că voi 
găsi poate chiar aceste rânduri ale mele şi citindu-le, sufletul meu se va întări şi cu vrednicie voi 
străbate prin valurile vieţii trupeşti. Atunci tu, îndatoratul meu de azi, îmi vei vorbi, fiind în Cer 
duh, ca mine acum. Îmi vei spune Adevărurile cereşti, cunoscute de mine ca duh liber, dar neştiute 
ca duh întrupat, acoperit de hainele fizice. Peste 50-60 de ani voi fi iarăşi jos, om întrupat şi sper să 
mă adap cu aceste Adevăruri, aşa după cum Cerul a hotărât şi cu tine. Vrând-nevrând, lumea se 
îndreaptă către Adevărul ceresc. Adevărul va lovi încet, dar sigur, în sfera socială şi în prejudecățile 
religioase, învechite şi alterate. 


Activitatea divinului Tată central 


Omul lucrează ziua iar noaptea se odihneşte. Cine lucrează? Spiritul care comandă trupului să 
facă anumite activități. Dar în timpul nopții activitatea duhului este cu mult mai mare decât ziua. 
Noaptea duhul cutreieră spaţiile, cercetând, analizând, gândind sau ascultând. 

Toată strădania duhului e să afle Adevărul, cum a creat Divinitatea lumile. 

Voi spuneți că noaptea vă odihniţi. Da, este adevărat, vă odihniti trupul, instrumentul vostru, 
dar duhul desfăşoară o activitate bogată în acest timp. Ce de gânduri străbat prin micul său glob 
strălucitor! Ce de spații cutreieră, pentru a se duce să-şi îndeplinească anumite misiuni sau lucrări 
de ordin spiritual! 

După ani şi ani de activitate spațială sau cerească, Divinitatea acordă duhului o perioadă de 
odihnă, petrecută în timpul întrupării sale, când este sustras întrucâtva de la preocupările sale, ființa 
sa fiind o veşnică uzină frământătoare de gânduri. 

Dar să revin la prima idee: Ce este Adevărul? 

Priviţi în jurul vostru şi văzând tot felul de obiecte şi fiinţe, ziceţi că le vedeţi deoarece sunt 
luminate de o lumină oarecare: a soarelui, a lunii, a unui bec electric. Pentru voi e o percepere şi 
deci un adevăr că un obiect este mare şi altul mic, că unul e alb şi altul verde etc. Credeţi că afirmați 
un adevăr când descrieți ceea ce vedeți. 

Noi nemaiavând trup, vedem cu întreaga noastră ființă fluidică. Dar cum? Aici e misterul 
necunoscut de voi. În lumea duhurilor există un singur fel de văz, acelaşi pentru toate duhurile din 
univers. Toate lucrurile şi ființele pământului sunt făcute din materia planetei voastre, aflată sub 
cele patru stări: solidă, lichidă, gazoasă şi eterică. Fiecare din aceste materii au o lumină a lor 
proprie, o lumină „fosforescentă” ce răspândește raze fluidice din masa lor. Noi, duhurile, spunem: 
„Vedem acest obiect, pentru că el se arată prin propriile sale radiații”. Materia se arată pe sine 
pentru că emite lumină din sânul ei. Oricare i-ar fi gradul de condensare şi în orice combinaţie s-ar 
afla, materia este vie, are viaţă. Tot ce există în jurul nostru, totul a fost făcut de Creator din fiinţe 
ultramicroscopice, din particule pline de viaţă prin ele însele, chiar înainte de a fi prelucrate de 
Tatăl. Tot ce e făcut din materie emite raze în jur. 

Privind acum la tine, văd trupul tău radiind lumină, asemănătoare cu cea a Lunii noaptea pe 
cer. Lumina corpului tău pătrunde în corpul meu spiritual şi produce în mine automat o reacție, 
determinându-mă să emit raze, căci şi eu - fiind din materie - emit raze luminoase. Viaţa există 
pretutindeni în univers şi se manifestă variat, după gradul său evolutiv. Eu sunt un mecanism 
automat, care răspunde la orice acțiune printr-o contraacțiune, în urma căreia eu, scânteia, iau 
cunoştinţă de ceea ce.se află în fața mea. Eu, viaţa, trăiesc în mijlocul oceanului de viață, primesc 


influenţe şi trebuie să lupt, să mă adaptez, ca să fiinţez mai departe. Viaţa cere o veşnică adaptare la 
influenţele înconjurătoare. 

Îți mai dau o explicaţie referitoare la mecanismul văzului meu. Un obiect din fața mea emite 
raze formate din viaţă, din particule vii. Ele intră în corpul meu diafan, fluidic, unde - prin mişcarea 
lor - produc o dislocare, o dezarmonie a materiei mele fluidice. În virtutea automatismului cu care 
m-a înzestrat Creatorul, materia corpului meu reacţionează şi reface starea mea inițială. Acest 
proces se produce în mine în mod fulgerător şi scânteia vede imaginea redusă a ființelor sau 
obiectelor aflate în fața mea. 

Din cele arătate mai sus, reiese că există două feluri de percepții vizuale: 

l. văzul trupesc - realizat prin intermediul ochilor; 

2; văzul spiritual - realizat prin întregul corp duhual. 

Ştiţi deja că orice materie are viață în ea şi emite radiații. Aceste radiații nu se arată sub o 
singură culoare, pentru că şi materia este de naturi diferite. Noi, duhurile, vedem în lumea noastră - 
pe lângă culorile cunoscute de voi - o gamă de culori, provenite din combinările lor, şi nepercepute 
de ochii voştri. Materia sau viaţa se prezintă. În culori. Nu există viață fără culoare. Pământul pe 
care calcă piciorul vostru are o culoare închisă, mohorâtă, pentru voi, dar noi vedem în el o lumină 
splendidă, de o varietate de culori de nedescris. 

Cu cât vibraţiile acestor radiaţii colorate diferă de cele ale corpului meu, simt o neplăcere mai 
mare. Cu cât ele se apropie de vibrația corpului meu spiritual, simt o plăcere mai mare. 

Iată pentru ce şederea mea aici la suprafața pământului, unde există o materie inferioară, îmi 
produce o mare neplăcere, chiar o durere. Dar'departe, sus la mine, unde există o materie tluidică 
mai fină, mai evoluată, mă simt fericit. Cu cât acțiunea şi reacţiunea produse în corpul meu sunt mai 
violente, gândirea mea este mai slăbită, mai distrasă. Cu cât vibraţiile radiațiilor externe sunt mai 
apropiate sau chiar superioare corpului meu spiritual, scânteia este mai limpede şi mai liberă pentru 
a se adânci în meditații şi analize. 

Dar alături de acest automatism intervine factorul numit voință. Când vreau să mă deplasez 
ori să studiez o temă oarecare, trebuie să-mi fixez atenţia asupra scopului voit. Prin urmare, pun în 
acțiune facultatea voinţei mele. Voința este motorul vieții. 

Între mine, duh, şi'lumea înconjurătoare, se duce secundă de secundă o luptă, viaţa din mine 
luptând cu viaţa din mediul înconjurător, ca să-şi menţină unitatea şi forma. Când mai multe 
particule-viaţă s-au aglomerat şi au luat în totalitatea lor o formă, ele luptă mereu împotriva 
influențelor din afară care ar putea să strice forma. Aşadar viaţa tinde să ia forme, iar prin 
conglomerarea lor, din treaptă în treaptă, mai sus, să formeze unităţi din ce în ce mai mari. Tot ce a 
făcut Creatorul, deşi multiplicat şi variat la infinit, totul şi cu toate la un loc tind să formeze o 
unitate, un tot, formând o ființă, o existență. 

De aici rezultă o lege: Fiinţa, mare sau mică, trebuie să tindă a fi una cu creația 

O unică Fiinţă a combinat multiplele vieţi şi a format un tot, numit creaţie. Din cauza spațiului 
redus în care particulele-viață sunt aglomerate, ele vin în contact, intră în antiteză şi de aici se naşte 
între ele simţul, auzul şi văzul. 

Un schimb de materie are loc între particulele-viață, şi acestui schimb îi dau numele tot de 
viață. Cu toţii şi toate suntem viaţă, şi fiind aproape unii de alții, vrând-nevrând, suntem dependenţi 
unul de altul. Divinul Creator a făcut astfel încât cu toții, mic şi mare, să formăm un bloc. 

Dacă fiecare particulă-viaţă ar fi independentă, ar căuta să se izoleze, să se îndumnezeiască. 
Dar Unicul Tată nu permite acest lucru; de aici, existenţa a două forțe opuse în univers: 

l. forța cu tendință de conservare a formei; 

2; forța de izolare, de distrugere a formei. 

Distrugerea formei nu înseamnă distrugerea materiei, ea continuă să existe, dar dintr-un bloc, 
se desfac particulele din care era format. În acest caz, din vizibilă materia devine invizibilă. 

Zahărul vizibil, pus în apă, se desface, particulele sale se risipesc printre particulele apei şi 
devine invizibil ochiului vostru, dar este perceput prin organul gustativ; deci zahărul există în apă. 
La fel este şi în lumea noastră. Nimic nu se pierde, dar totul se transformă. O forță divide viaţa şi 
alta o recompune în unitatea avută inițial. 


Din cele spuse mai sus, doresc să rămână cristalizată următoarea idee: Nu eu văd, simt sau 
aud ceea ce există în jurul meu, ci mediul înconjurător mi se revelează prin radiaţia lui. 

Acum nu mă vezi, dar dacă aş avea autorizaţia de sus, m-aş putea face vizibil, concentrându- 
mă şi trimițându-ţi raze cu vibrații atât de încete, încât ochii tăi m-ar vedea. 

Materia scânteii divine este cea mai sublimă. Noi am fost creaţi în Sfera divină. Dar după cum 
Adam a fost gonit din rai cu iubita lui, Eva, şi de ruşine s-a acoperit, tot aşa scânteia, după ce a fost 
emisă de Capul Sferei divine, a fost acoperită cu cele trei învelişuri, formate şi ele din materii vii: 
tatară, fiulară şi duhuală. 

Logos-ul, micul fragment din Tatăl central, este” viu. Viaţa purcede din Tatăl central, unde ea 
nu se află în antiteză cu nici o unitate de genul său. În Sfera divină viața este perfect unificată, dar 
Tatăl vrea să fie risipită în tot cosmosul. Din această cauză, viața se fragmentează. 

Eu, cel care îţi comunic, sunt o particulă divină, o divinitate pe cale de-a deveni o Divinitate. 

Lumea întreagă, toate universurile, împreună cu Sfera centrală, este trupul lui Dumnezeu; iar 
Cel ce a făcut toate acestea se află în miezul central al Sferei divine, nevăzut, necunoscut de nimeni, 
nici chiar de Fiii Săi cei mai mari. Nimeni, în vecii vecilor, nu va putea spune că l-a egalat pe Tatăl 
central, dar va putea spune că a ajuns un puternic creator în lumile create, ori în Sfera-Mamar. 

Tot ce s-a creat trebuie condus. Unicul Tată a încredinţat conducerea reprezentanților Săi, 
Guvernatorilor solari şi Sfintelor Duhuri - Guvernatorii planetari. Din acest punct de vedere, Tatăl, 
Fiul şi Sfântul Duh sunt egali, deoarece trei conduc, dar una gândesc şi una fac. Aşadar, 
Guvernatorii solari şi planetari sunt Divinităţi mai mici, care prin veacuri fără număr au ajuns la 
această ştiinţă şi putere. Sunt într-adevăr Forțe uriaşe, dar fără a-şi putea vreodată egala Părintele 
central. Numai după ce Scânteile, dezbrăcând toate hainele, se vor întoarce în Sfera Cap de 
Dumnezeu, vor fi egale cu Tatăl central, pentru că vor fi una cu El. 

În totalitatea Sa, Mamarul este trupul Tatălui central, dar un trup matricial, născător de 
materii, Laboratorul unde se prepară tot ce trebuie pentru a crea o nebuloasă, din care se va forma 
un sistem planelar. Aşadar Sfera divină e un trup cugetător şi un trup matriceal. 

Adevăratul trup de Dumnezeu este trupul Divinului central, care se fragmentează pentru a se 
risipi în universuri. Acest Centru emite scânteia, trup dm trupul Tatălui, dar cu toate acestea ea nu 
deţine puterea şi facultăţile Tatălui, din care a plecat. De aceea, în Sfera-Mamar scânteia este 
învelită şi apoi educată pentru a se şti orienta în lume, când se va îndepărta de lângă Sursa din care a 
luat naştere. Scânteia este deci un mic Dumnezeu, având în ea, potenţial, toate însuşirile, facultățile 
Tatălui său. Fiind un fragment din marele Tată, scânteia nu poate cerceta, analiza şi sintetiza ca 
Divinitatea supremă, din care a purces, dar o aşteaptă un viitor strălucit. 

Deoarece este mică şi neputincioasă față de Creatorul său, noi nu i-am zis scânteii divine 
Dumnezeu, ci i-am zis Logos, candidat-la-dumnezeire sau devenire-de-Dumnezeu. 

Mister, un nesfârşit mister! Tatăl central emite mereu scântei, cu care populează spaţiile 
infinite ale celor patru universuri, dar El rămâne tot mare şi întreg! Poate într-o zi îți voi destăinui 
ceva şi din această taină. 

În orice stadiu ar fi unul din Fiii Tatălui, la orice strălucire şi putere va ajunge, tot Fiinţa 
supremă este Forţa absolută, stăpânind peste tot. Aşadar, Lui i se cuvine toată slava, cu toții, deja 
cel mai mic până la cel mai mare Creator, ne închinăm supremului Creator şi Guvernator al lumilor 
din veşnicia viitoare. 

Îngerii care ne fac cunoscute tainele lumilor ne spun că au văzut cum se face educaţia noilor- 
născuţi, a duhurilor prime, pentru a deveni, odată, în veşnicie, Auxiliari ai Tatălui central. 

Îngerii ne mai spun: „Pe Tatăl nu L-a putut şi nu-L poate vedea nimeni. Dar orice duh a 
provenit din Tatăl, iar pentru a ne face o idee despre cum ar fi El, e destul să privim la cei mai 
străluciți Copii ai Săi, la Dumnezeii secunzi, Fiii de Dumnezeu, aflaţi în Sfera-Mamar. Pe aceste 
strălucite Forțe divine, le avem ca model, ca treaptă de atins, în miliardele de miliarde de veacuri ce 
vor veni. Mai sus nu putem năzui. Ca să devenim ca Tatăl central, nu există alt mijloc decât să 
intrăm în Corpul Său central. Dar cine a intrat, nu a ieşit să ne spună şi nouă cum e acolo. Această 
năzuință o poate avea vreun mare Fiu de Dumnezeu. Noi, cei mici, nu avem acum altă aspirație, altă 
cale, decât de a învăţa şi iar învăţa, pentru a dobândi cunoştinţe şi puteri tot mai mari, şi astfel să 


devenim din ce în ce mai harnici lucrători în via Divinului suprem. Urmând astfel, odată, vom 
ajunge şi noi Fii de Dumnezeu, asemeni celor din Sfera-Mamar.” 

O, Doamne, miliarde de ani sunt de când m-ai născut! Atunci, departe, în noaptea veşniciei, 
am fost un embrion de duh, pe calea dumnezeirii. Ajută-mă, Doamne, luminează-mi calea pe care 
să mă întorc, vrednic de iubirea Ta, în trupul Tău Mamar! Amin. 

lată ce ne mai spun îngerii, profesorii noştri, puşi de Domnul pentru a ne cultiva şi educa: 
„Când iese din Tatăl său divin, logos-ul este un Dumnezeu perfect. Ca natură materială este un 
Adam desăvârşit !. Acest fiu divin trebuie să lupte în lumile create. Dar perfecțiunea nu poate lupta, 
tocmai prin calitatea ei, iar el fiind perfect nu poate lupta. Atunci Fiii de Dumnezeu, din zona a I-a a 
Mamarului, introducându-l în perispiritul lor, îl dezgolesc, îl imperfectează de perfecțiunea sa 
divină, adică din Dumnezeu îl transformă în candidat-la-dumnezeire, lăsându-i facultatea de a 
deveni iarăşi Dumnezeu. Numai în această stare logos-ul sau duhul are posibilitatea să cutreiere 
lumile create de Tatăl său. 

De aici deducem: însuşi Centrul creator nu poate lupta cu lumile de El create, dar le 
guvernează. 

Tatăl conduce totul, iar subalternii Săi execută. Tatăl emite logos-uri, instrumente din ce în ce 
j mai numeroase, prin care cucereşte Infinitul, impunându-şi Legile asupra celor din sferele create, i 
materii sau duhuri de orice grad. Cu alte cuvinte, Supremul conduce lumea prin lumea creată de El. 

Tatăl nu conduce lumea prin silnicie, ci prin iubire. El iubeşte negrăit tot ce gândul Său a 
creat. Această iubire este pusă în chiar scânteia trimisă în lume. Tatăl nu conduce lumea după păreri 
schimbătoare, ci după Ordine sau Legi făcute de El, înaintea cărora El însuşi se închină şi se supune 
pentru vecie. 

Din iubire Tatăl a creat pe al doilea şi al treilea, şi prin iubire - toţi trei - au făcut una. Înainte 
de orice creație, El a gândit şi făcut un plan, şi apoi a pornit la creațiile viitoare. Planul, norma, 
modelul creației şi mecanismul prin care va vieţui în veşnicie, le-a pecetluit printr-o Regulă sau 
Lege. Întâi a fost Legea, şi apoi creația. 

Divinul, Unul, a gândit şi şi-a asociat pe al doilea. Dar al doilea nu a venit la existență decât 
din iubirea Lui. După asocierea Divinului cu cel de-al doilea, a chemat la viaţă şi pe al treilea, şi i 
astfel s-a născut prima Treime. Azi El naşte mereu logos-uri, fiind veşnic fericit şi iubitor de copiii ; 
Săi. Creaţiile Tatălui sunt divine şi e fericit să cheme la viaţă fiinţe noi, copiii Săi. 

Tatăl întrupează în Sine gândirea şi iubirea desăvârşită. Prin gândire a făcut, face şi va face 
totul. El fiind desăvârşit, gândirea Sa este lipsită de orice greşeală. Dragostea L-a îndemnat să 
cheme la viață şi pe alţii; din această cauză, şi copiii Săi îl iubesc. 

Asemenea suveranului unei țări - care nu se amestecă în treburile ţării sale, dar dă ordine 
miniştrilor săi, spre binele țării şi al poporului său - Tatăl central observă tot ce a creat, în ce stadiu 
se află şi, potrivit evoluţiei fiecărei categorii, dă anumite ordine. Tatăl guvernează fără să acţioneze 
El însuşi, ci dând directive, pentru a se acţiona şi împinge totul spre progres, pe planete, sori şi 
universuri. 

Când logos-ul a fost emis de Tatăl central, Fiii de Dumnezeu - primul grad de Creatori, citesc 
ordinul înscris în el şi, conform acestui ordin, îl îmbracă astfel ca să joace în lume rolul înscris în el. 
Când acest rol a fost jucat până la ultima literă, logos-ul se va întoarce în Sfera-Mamar, pentru i a fi 
dezbrăcat de vechea haină şi îmbrăcat cu o altă haină, după care i se dă un rol superior, şi iarăşi este 
trimis în lume. Astfel, din perfecțiune în perfecțiune, s-a ajuns până la om, înger, Guvernator 
planetar, Guvernator solar şi Creator divin în Sfera-Mamar.” 


1 Adam Kadmon - în Cabala reprezintă Omul originar, Omul ceresc, principiul emanaţiilor divine, Omul 
făcut după chipul şi asemănarea Tatălui, imaginea sau reflectarea sublimă a Divinităţii. După unii mistici 
Christ este similar cu Adam Kadmon. 


Diferite categorii de eteruri 


Azi vom concentra studiul nostru asupra eterului, denumit de voi, impropriu, fluid. Fluidul 
este de două feluri: 1. netransformabil; 2. transformabil. Fluidul netransformabil în veşnicie 
constituie însăşi substanţa scânteii divine, a spiritului, fiind numit fluid spiritual. 

La rândul său, fluidul transformabil este de două feluri: 1. fizic; 2. psihic. Fluidul fizic se 
împarte în: 1. fluid fizic liber; 2. fluid fizic captiv. 

Eterul sau fluidul fizic liber umple cosmosul, formează oceanul în care plutesc Sfera divină şi 
cele patru universuri, umple apoi interiorul universurilor, unde plutesc miliardele de stele şi planete, 
şi îmbracă sau înveleşte sorii şi planetele. 

Din eterul fizic captiv s-a făcut totul, prin concentrări succesive, până la piatra cea mai tare, 
granitul sau bazaltul pământului. Eterul fizic captiv animă corpurile materiale - solide, lichide şi 
gazoase - ale tuturor corpurilor cereşti, fiind nedespărțit de ele. Fluidul fizic captiv însoţeşte 
corpurile materiale de pe pământ. Cum corpurile materiale terestre, sunt de trei feluri - solide, 
lichide şi gazoase - şi cum fiecare din aceste materii sunt însoţite de o anumită categorie de fluid, 
distingem trei feluri de fluide fizice captive: solide, lichide şi gazoase. Mineralul va avea fluid fizic 
captiv solid, apa - fluid fizic captiv lichid şi aerul, sau orice alt gaz - un fluid fizic captiv gazos. 
Fluidul psihic se împarte şi el în: 1. fluid psihic liber; 2. fluid psihic captiv. Fluidul psihic captiv 
formează perispiritul duhului. 

După ce spiritul a fost emis din Sfera centrală a Sferei divine, am văzut că a fost învelit în 
Sfera-Mamar cu o serie de fluide mamare. Când, mai târziu, a fost trimis în lumea creată, i s-a dat 
pe rând o haină cosmică, universică, solară şi planetară. Totalitatea lor formează perispiritul 
duhului, format din fluid psihic captiv. 

Făcându-şi şcoala în jurul unei plante, duhul trăieşte, gândeşte şi lucrează, uzându-şi hainele 
fluidice, perispiritul. Divinitatea creatoare a orânduit ca aceste haine să-i fie reparate, pe măsura 
uzării lor. În acest scop, perispiritul duhului execută o dilatare şi o contractare, asemănătoare 
toracelui omului. Când duhul se dilată, inspiră fluid din spaţiu. Când se contractă, elimină fluidul 
uzat sau viciat din perispiritul său. 

Dar oare duhul absoarbe orice fel de fluid? Nu. El absoarbe din spațiu, din mediul său, numai 
fluid psihic liber, corespunzător naturii fluidului corpului sau perispiritului său. 

Fluidul psihic liber umple universurile şi este amestecat, fără să se combine, cu fluidul fizic 
liber. Prin urmare, în spaţiul din jurul corpurilor cereşti există fluid psihic liber, iar în corpul fluidic 
sau perispiritul duhului se află fluid psihic captiv. 

Ca şi fluidele fizice, fluidele psihice sunt şi ele de trei feluri: solide, lichide şi gazoase. Fluid 
psihic captiv solid se află în jurul scânteii ce conduce viaţa unui bob de mineral. Fluidul psihic 
captiv lichid înveleşte spiritul unei plante, formând perispiritul unui duh vegetal. Fluidul psihic 
gazos formează perispiritul, partea externă a duhului animal sau uman. Aşadar avem fluid psihic 
mineral, vegetal şi animal sau uman. În LoL ce a creat Tatăl se află: 

l. fluid netransformabil — spiritual; 

2; fluid transformabil — divizat în fluid liber fizic şi psihic, şi fluid captiv fizic şi 
psihic. 

În fine, pentru obţinerea anumitor rezultate, spiritele combină unele fluide fizice cu cele 
psihice şi dau naştere la compuşi de fluide flzico-psihice. Asemenea combinaţii au loc în fenomenul 
formării fantomelor sau al materializărilor. 

Multe taine sunt în operele Tatălui nostru ceresc. Din ele vă dăm şi vouă câteva frânturi. 

E zi de sărbătoare, clopotul satului cheamă credincioşii la casa de rugăciune. Sunetul său 
acoperă satul şi se pierde în depărtare. Voi auziţi şi cunoaşteţi fenomenul fizic: limba a lovit buza 
clopotului, punându-l într-o vibraţie transmisă aerului din vecinătate. Dar ceea ee nu ştiţi este că 
acest clopot, fiind materie solidă, este însoțit de fluidul său fizic captiv solid. Când clopotul a vibrat, 
punând aerul în vibraţie, a pus în mişcare, în vibraţie, şi eterul fizic captiv solid din jurul său, care 
se propagă sub formă de unde eterice. Pe când undele aeriene se propagă peste regiunile sau satele 
vecine, undele eterice străbat spațiile depărtate de peste sute şi mii de kilometri. Aşadar unda 
eterică, fluidică, s-a produs concomitent cu unda aeriană. 


După cum un întrupat deosebeşte uşor un corp solid de unul lichid sau gazos, noi, duhurile 
distingem foarte uşor în spațiu fluidul solid de cel lichid sau gazos, sau fluidul fizic de cel psihic. 

Toată această gamă de fluide s-a creat în Sfera-Laborator, Uzina creațiilor, sediul marelui 
Gânditor, care prezidează peste divinii Creatori şi junde se fac toate felurile de materii. 

Din Capul Tatălui au plecat fluidele netransformabile - spirituale, iar din Pântecele Său au 
pornit toate fluidele transformabile - fizice şi psihice. 

Fluidul este o materie, pentru că din el s-a creat totul, dar această materie este vie, fiind 
constituită din particule vii, cu viață proprie, ele mişcându-se, vibrând, simțind şi reacţionând cu de 
la sine putere. 

Acum să facem un mic rezumat. Există trei feluri de fluide: 1. fluide libere; 2. fluide captive; 
3. fluide spirituale; fiecare din ele fiind de trei feluri: solide, lichide şi gazoase. Din punctul de 
vedere al spiritelor, există iarăşi trei categorii de fluide: 1. fluide fizice; 2. fluide psihice; 3. fluide 
fizico-psihice; din fiecare existând câte trei feluri: solide, lichide şi gazoase. Aşadar există două 
grupuri de câte nouă fluide. 

Azi puteți discuta în deplină libertate orice vă vine în minte, abordând şi tărâmuri oculte, 
spiritualiste. În vremurile antice, cei ce aveau norocul să fie iniţiaţi în tainele sfinte erau opriţi să 
vorbească în lume, sub pedeapsă de moarte. Era permisă discuţia între inițiați, dar pentru că aceştia 
erau urmăriţi de spionii templelor, ca nu cumva să divulge ceva, bietul iniţiat devenea un mut 
desăvârşit în privinţa cunoştinţelor dobândite în templu. Cunoscând semne, simboluri şi înțelesul 
numerelor, inițiatul desena un semn oarecare sau scria un număr, ca din joacă sau întâmplare. Cel 
de alături, dacă era şi el un iniţiat, văzând acel număr sau semn, ştia cu cine are de-a face şi scria 
numărul obţinut prin suma cifrelor reduse la unitate. Astfel prudent subtil şi cu mare teamă, se 
dezvăluiau că sunt inițiați. 

Iată acum sinteza numerelor fluidelor: trei fizice, trei psihice şi unul născut din combinaţia 
lor, adică fizico-psihic, suma lor formând numărul 7. Trei feluri de fluide libere, captive şi spirituale 
fac 9. Prin urmare, numerele 3, 7, 9, 27, 81 etc. sunt numere după care Divinitatea a alcătuit totul în 
creația Sa. 

Am omis să-ți pomenesc de repartizarea fluidului fizic liber în atmosfera planetei noastre. 
Atmosfera fluidică a Pământului are trei zone fluidice fizice: albă, albastră şi roşie. În fiecare din 
aceste trei zone se află fluid psihic liber, repartizat astfel: în zona a I-a, albă, găsim fluid psihic 
gazos; în zona a II-a, albastră - fluid psihic lichid, iar în zona a III-a, roşie, cea de la suprafața 
pământului, se află fluid psihic solid. În aceste fluide înoată duhurile şi cu ele îşi repară corpul 
planetar. 

În mintea vreunuia dintre voi se poate naşte întrebarea: „Oare fluidul captiv nu poate părăsi 
corpul terestru, devenind liber?” Nu, pentru că marii Creatori divini din Sfera-Mamar, au orânduit 
ca fluidul captiv să nu se poată separa de materia fizică a Pământului, orice formă ar avea ea, până 
nu se va întoarce la Centrul creator. Fiecare fel de fluid este supus unor legi speciale. 

Prin urmare, pământul este învelit de o pătură groasă formată din trei categorii de fluide fizice 
libere şi din trei categorii de fluide psihice libere. Materiile Pământului au fluide fizice captive sub 
trei stări. Duhurile libere sau întrupate fiind de trei feluri - albe, albastre şi roşii - au şi ele trei feluri 
de fluide psihice captive. 

Chimia cunoscută de voi este un biet abecedar față de vasta chimie realizată în univers prin 
combinarea fluidelor fizice. În stadiul actual al cunoştinţelor voastre, este imposibil să vă facem 
cunoscută chimia cerească, deoarece n-aţi putea clădi şi urmări prin abstracție multiplele combinaţii 
fluidice. Descrierile de mai sus vă sunt suficiente, oricum mă tem că le veţi încurca în mintea 
voastră. Vor veni descoperiri noi în raport cu electricitatea, şi atunci veți înțelege mai uşor 
abstracțiile expuse de mine azi, asupra acestor câteva categorii de eteruri. 

Când un om are case, moşii, bani, bijuterii etc, se zice că e bogat. Da, este bogat, dar numai 
cât va trăi, căci gol a venit în lumea trupească, gol se va întoarce la noi. Un om cu adevărat bogat 
este plin de idei, de cunoştinţe, dar nici acestea nu-i pot da decât o satisfacţie” efemeră şi în cea mai 
mare parte nereală, căci nu toate cunoştinţele omului trupesc sunt exacte. Însă omul care a avut 


fericirea de a acumula cunoştinţe din lumea noastră, despre operele Creatorului, este cu adevărat 
bogat şi fericit. 

Omul cu adevărat .fericit a străbătut noianul miilor şi sutelor de mii de ani de suferinţe, de 
vieţi peste vieți trupeşti, ridicându-se până la rangul de a putea primi cunoştinţe de la un misionar 
ceresc - care a primit ordin din Sferele înalte, să reveleze din tainele vieţii şi ale universului. 
Cunoştinţele primite îi deschid un vast orizont al înțelegerii vieţii. Tainele neştiute de lumea terestră 
i se fac cunoscute, şi enigmele ce frământă mintea omenirii îşi capătă dezlegarea. 

Zilele trecute ţi-am spus că în jurul pământului există o atmosferă de fluid liber împărţit în trei 
categorii: solid, lichid şi gazos. Când spun solid, lichid şi gazos, vreau să se înţeleagă stări de finețe, 
de raritate, de concentrare ale aceluiaşi eter, iar nu că ar fi solid sau lichid în sensul vostru. Aceste 
trei diviziuni sunt generale, dar în cadrul fiecăruia se pot face încă trei diviziuni de stări. 

Ca să fiu înţeles, voi lua starea de eter solid; în sânul acestuia există trei subdiviziuni de 
concentrare: solid-solid, şolid-lichid şi solid-gazos. De asemenea, în eterul lichid se disting trei 
stări: lichid-solid, lichid-lichid şi lichid-gazos. În fine, în eterul cel mai fin, eterul gazos, sunt de 
asemenea trei trepte de eter: gazos-solid, gazos-lichid şi gazos-gazos - cel mai fin dintre toate 
eterurile Pământului. Să nu se piardă din vedere că ne-am concentrat studiul doar asupra eterului din 
jurul pământului. 

Din cele expuse reiese că voi, oamenii trupeşti, vă mişcaţi în toate părțile prin eterul solid- 
solid, de la suprafața pământului. 

Într-o altă comunicare, ţi-am spus că cele trei fluide din jurul pământului au fiecare câte o 
culoare: fluidul solid este roşu, fluidul lichid este albastru şi fluidul gazos este alb. Când ne aflăm în 
zona albă, vedem eterul de sub noi - cel din zona a Ii-a, de culoare albastră. Voi vă aflaţi în zona 
roşie; când vă uitaţi în sus, vedeţi eterul din zona a Ii-a şi din această cauză cerul vi se pare albastru. 
Prin urmare, nu vezi culoarea eterului zonei unde te afli, ci pe a celei superioare sau inferioare. 
Dacă v-aţi afla în zona a doua şi v-aţi uita în sus, aţi vedea alb - culoarea zonei întâia, a eterului 
gazos, iar dacă v-aţi uita în Jos, aţi vedea roşu - culoarea zonei a III-a, a eterului solid. 

Din cele spuse mai sus cunoşti că în jurul pământului există trei sfere roşii, trei albastre şi trei 
albe, deosebindu-se fiecare după nuanțele mai deschise în sus şi mai închise în jos. Totul în natură 
este colorat: planete, stele, eteruri şi duhuri. 

Iarăşi repet: ceea ce vedeţi voi nu corespunde cu ceea ce vedem noi. Pentru ca duhul să aibă 
cunoştinţă de percepțiile omului trupesc, are nevoie să se întrupeze. Dacă nu ar cobori în trup, 
noțiunile duhului s-ar mărgini la cunoştinţe referitoare la lumea eterică, ştiinţa sa fiind incompletă. 
Câmpul cunoştinţelor obţinute prin intermediul trupului este larg, deoarece formele de om şi 
constituțiile lui sunt extrem de numeroase, pe diferitele planete ale sistemelor planetare. 

Ce de minunăţii sunt pe aiurea! Dacă le-aţi şti, aţi zice: „Doamne, fă să treacă mai repede 
timpul să plec de pe această planetă în ţara fericirii, unde voi avea la dispoziţie alte comori, alte 
instrumente, superioare celor actuale”. 

Repet mereu, ca să se întipărească în conştiinţa voastră adevărurile noastre. Totul evoluează, 
materiile şi duhurile. Spațiile sunt pline de planete şi sori, dar nici unul nu e asemenea celuilalt. 
Există planete unde trupul este rudimentar celui de pe Pământ, şi există planete unde omul are un 
trup, un instrument superior celui de aici. Pe unele planete există oameni de 2-3 centimetri, ai căror 
ochi sunt adevărate microscoape, văzând corpuri sau fiinţe vizibile vouă doar la microscop. Pe alte 
planete există uriaşi de zeci de metri, ai căror ochi văd atât de departe, încât pentru voi pot fi 
considerați adevărate telescoape. 

Aproape că nu există planetă în univers unde să lipsească viaţa trupească, sub o anumită 
formă şi constituţie. Acolo unde privesc astronomii voştri şi declară că nu există „viață”, pentru un 
motiv sau altul, eu afirm că există. Tot ce e planetă are viaţă trupească sub o formă oarecare. Numai 
sateliții lor nu au viaţă trupească, deoarece ei sunt anticamera planetei, locuri de popas, fie pentru 
duhurile sosite, fie pentru cele care părăsesc acea planetă. 

Toate planetele sistemului nostru au trupuri. Există un paralelism între evoluţia trupului şi a 
spiritului, dar treptele mari ale evoluţiei nu merg din planetă în planetă, ci din astru în astru, şi 


fiecare astru are o subdiviziune a sa, o planetă unde se continuă evoluţia de acolo de unde spiritul a 
întrerupt-o, într-un alt sistem. 

Spiritul învaţă în veşnicie, iar Natura este cartea pe care Divinitatea 1-a pus-o la îndemână, şi 
unde Creatorul a scris toată ştiinţa Sa. 

Colindând prin alte zeci de planete, duhurile evoluate au văzut cum este construit acolo ochiul 
întrupatului care vede ființele microscopice. Ele s-au întors şi când s-au întrupat au imaginat lentilă 
lângă lentilă, după slabele lor amintiri, şi astfel omul trupesc a născocit microscopul. 

Fiecare invenţie terestră este reproducerea instrumentelor întrebuințate deja pe alte planete. 
Ele au fost prezentate duhurilor albe ale Pământului de către îngerii noştri, când a “sosit momentul 
evolutiv al apariției unor asemenea instrumente sau aparate pe globul nostru, în natură există trei 
feluri de evoluții: 


l. evoluția spiritului; 
2. evoluția perispiritului; 
3. evoluția trupului. 


Evoluţia perispiritului depinde de spiritul, purtătorul acelui înveliş. Evoluția trupului depinde 
de evoluția planetei unde trăieşte trupul respectiv, alcătuit din materia planetară. Aşadar trupul îşi 
are propriile funcții şi legi, îndeplinite fără ştirea sau cunoştinţa duhului. 


Eterul magnetic 

In seria nesfârşită a diferitelor feluri de eteruri sau fluide se află şi fluidul magnetic. Azi am să 
insist asupra acestui fel de eter. 

În natură întâlnim două feluri de fluide magnetice: 1. fizice; 2. psihice. Există o deosebire 
mare între ele şi cu toate acestea, în ființa noastră, ca şi a tuturor fiinţelor de pe Pământ, găsim 
ambele feluri de fluid magnetic. Din echilibrul lor ia naştere manifestarea sau viaţa formelor 
trupeşti. 

La rândul său, fiecare fluid magnetic - fizic şi psihic - este de două feluri: 1. pozitiv; 2. 
negativ. Orice ființă trupească - plantă, animal sau om - va avea în corpul ei fluide magnetice fizice 
pozitive şi negative, şi fluide magnetice psihice pozitive şi negative. Asociaţia acestor patru feluri 
de fluide magnetice - fizic pozitiv şi negativ şi psihic pozitiv şi negativ - contribuie ca forma 
vegetală, animală sau umană să se mişte, să simtă, să trăiască, în sensul vostru trupesc, adică să se 
manifeste vădit ochilor voştri. 

Forma trupească are magnetism fizic, iar perispiritul are numai magnetism psihic. Când un 
duh are în corpul său perispiritual mai mult magnetism pozitiv, zicem că acel duh este masculinizat, 
iar când duhul are în perispiritul său mai mult fluid magnetic negativ, zicem că este feminizat. 

Duhurile nu au sex, ele sunt perfect asemănătoare la formă. Deosebirea constă numai în 
încărcătura fluidului magnetic pozitiv sau negativ. Ambele duhuri au fost create absolut la fel, dar 
Creatorul, prin Reprezentanții Săi secunzi, le-a încărcat în mod diferit, în vederea operei la care sunt 
chemate. Când se va reîntrupa, duhul masculinizat va lua de la părinţii săi o cantitate de fluid 
magnetic fizic negativ. Omul bărbat va avea în ființa sa un fluid magnetic psihic pozitiv unit cu un 
fluid magnetic fizic negativ. La duhul feminizat este invers; omul femeie va avea un fluid magnetic 
psihic negativ asociat cu fluid magnetic fizic pozitiv. La fel se întâmplă şi în regnul animal. Aşadar 
orice om sau animal este o fiinţă dublă din punct de vedere magnetic, corpul său planetar fiind 
format din fluide magnetice contrare cu ale perispiritului său. 

Într-o prelegere precedentă am pomenit de fluide fizice libere şi captive, şi de fluide psihice 
libere şi captive. Fluidul fizic liber ar fi comparabil cu corpurile voastre solide, iar fluidul psihic ar 
fi comparabil cu corpurile voastre lichide. Trăind şi plutind în sânul lor ca un balon sau aeroplan 
prin aer, duhul ar corespunde stării corpurilor voastre gazoase. 

Creatorul ne-a chemat la viaţă şi ne-a dat puterea, facultatea de a absorbi ambele fluide şi de a 
le transforma şi utiliza. Aşa fiind, putem absorbi şi reţine în corpul nostru fluid magnetic fizic şi 
psihic. De când Tatăl ne-a creat, lucrăm mereu asupra mediului înconjurător, absorbind şi prefacând 
materia eterică şi apoi eliberând-o pe o treaptă cu ceva mai înaltă decât era înainte. Noi, deci, 
suntem mici ajutători ai evoluției generale. 


Totul se naşte, trăieşte şi apoi moare, numai duhul trăieşte în veşnicie. În realitate, totul 
trăieşte, doar că se află într-o continuă prefacere spre stări mai înalte. Duhul, scânteia divină, este 
format dintr-o materie fină, în veşnicie aceeaşi. El nu se primeneşte, nu se schimbă sau preface, 
numai facultățile, însuşirile sale devin din ce în ce mai extinse. Cu alte cuvinte, duhul nu se 
compune sau descompune, nu se asociază sau disociază. Aşa cum a fost alcătuit odată, va rămâne în 
eternitate. 

Eu sunt o individualitate diferită de alt duh. Între mine şi el există o singură deosebire: gradul 
conştiinţei noastre, treapta evolutivă atinsă de fiecare dintre noi. Atât şi nimic mai mult. 

Scânteia divină a pietrei este aceeaşi ca şi a omului, a îngerului, a Fiului de Dumnezeu sau a 
Creatorului central. Aşadar materia care formează orice duh, spirit sau scânteie, este identică în 
toate universurile, în tot cosmosul. 

După ce am fixat această idee, pot să spun că materia ce compune o scânteie divină este 
identică cu materia psihică răspândită în toată sfera creaţiilor. 

Care a fost şi este minunea ca din această materie psihică să fim formaţi noi, scânteile divine, 
nu o ştim nici noi, pentru că Tatăl ceresc nu ne dă elucidate tainele Sale, ci trebuie să studiem în 
veşnicie şi să-l aflăm ştiinţa. 

Pe când eram în Capul Tatălui central, eram una cu El şi ştiam totul ca El. Pe urmă am plecat 
din sânul Său, identic am rămas cu El, dar am uitat ceea ce cunoşteam. De acum, în veșnicie, voi 
munci, învăţa şi redobândi ceea ce Tatăl ştie şi urmăreşte în veşnicie. Până atunci, fac ce pot şi 
aportul meu, oricât de mic, este un mic câştig la marea şi veşnica operă a Tatălui nostru. 

Tatăl lucrează în Laboratorul Său central la transformarea vieţii psihice libere. Duhurile 
lucrează în mic asupra vieţii fizice. Aşadar noi, duhurile, suntem în lumile create reprezentanții 
Divinităţii centrale, căci şi noi lucrăm asupra fluidului viu, a vieţii libere; 

Trăind în mijlocul naturii şi întâlnind la tot pasul fluidul fizic, duhul ia pentru nevoile sale 
fragmente din acest fluid, le combină în diferite chipuri, obținând o infinitate de compuşi fluidici. 
Alteori, descompune sau disociază fluidul fizic, în vederea scopului urmărit. 

Asemenea operaţii nu le pot face decât duhurile care posedă cunoştinţe înalte de chimie şi 
fizică fluidică, fiind făcute'mai ales cu ocazia diferitelor evenimente ale existenței omului: la 
întruparea duhului, în timpul vieţii omului trupesc şi la momentul părăsirii trupului de către duh, 
sau, incorect spus, la moartea omului. Aceşti operatori fluidici poartă numele de mesageri: 
mesagerul întrupării, mesagerul sănătăţii sau al bolii şi mesagerul destrupării. 

Nu există formă care să nu aibă fluid fizic. Aceşti mesageri, savanți cereşti lucrează mereu 
asupra fluidelor fizice ale acestor forme, fie ele minerale, vegetale, animale sau umane. Fiecare 
formă are în sânul ei un fluid fizic şi altul psihic. Asocierea acestor două fluide este într-un echilibru 
instabil, provenit din uzarea continuă a acestor fluide şi primenirea lor cu alte fluide absorbite din 
mediul înconjurător. 

De la Tatăl central sosesc doi curenţi ce conțin viață fizică şi psihică. Ei circulă prin cosmos, 
prin cele patru universuri, pe lângă toți sorii şi toate planetele, şi de aici pleacă apoi alţi doi curenți, 
care se întorc la Centrul regenerator, fot ce vine de la Centru întreține viaţa formelor. Tot ce a servit 
viaţa formelor se întoarce la Centru, pentru a fi refăcut şi apoi trimis din nou în sferele create. 

Duhurile-mesageri altoiesc cu fluid liber fluidele captive. Prima altoire au făcut-o marii 
Creatori, care coborând aici au făcut primele forme. După plecarea lor, altoirile au fost făcute de 
marile duhuri angelice, întrupate în primele forme. Ele au fost urmate de duhurile umane. De atunci, 
întrupările sunt continuate de duhuri umane, până la sfârşitul acestui glob ceresc. 

Viaţa liberă are o mişcare circulară şi în acelaşi timp în zig-zag. Ea vivifică, dar şi omoară. 
Mişcarea circulară întreţine viața captivă, iar cea în zig-zag desprinde viaţa din formă şi o pune în 
libertate. În lumea creată se face şi reface. Cu alte cuvinte, anumite duhuri de aici, din lumile create, 
fac în miniatură ceea ce marii Creatori fac la scară uriaşă în marele Laborator central. 

În lumea duhurilor se cunoaşte acest lucru. De aceea când unui duh întrupat i se iau din 
fluidele sale de vraţă trupească, nimeni nu se revoltă, deoarece se cunoaşte opera divină făcută de 
mesagerii desemnaţi de conducerea planetei noastre. 


Uneori, omul trece prin diferite forme de boală. Ele sunt fructul unor greşeli, iar boala a tost 
provocată de mesagerii ce aplică legea pedepsei, dictată de Forurile superioare. Nu te revolta frate, 
căci culegi ceea ce ai semănat. Ai greşit, plăteşti, şi apoi îţi vei continua firul vieții mai departe, cât 
ti s-a orânduit. 

Nespus de greşit este cel ce îşi suprimă viaţa trupească, deoarece, în definitiv, trupul nu e 
numai opera sa, ci şi a altor duhuri, care în numele Creatorului au conlucrat la întruparea sa. 
Intrupatul îşi deapănă viaţa fără să ştie că anumite forțe cereşti, anumiți mesageri lucrează asupra 
trupului sau, vivificându-l ca să fie un bun suport şi un minunat instrument de lucru. 


Şcoala duhului se face prin memorare 

Deviza țării voastre este: Nihil sine Deo. Cu adevărat, nimic nu se poate face în lumea 
spațiilor fără aprobarea forului Celui prea înalt, dată prin Reprezentanţii Săi autorizați. 

Comunicările noastre sunt destinate mai mult viitorului. Opera la care ne-am angajat pare 
pentru moment fără de folos şi totuşi, ea va frământa minţile celor de acum, dar mai ales a celor ce 
vor veni după voi. 

Ştiinţa va progresa, concepţiile se vor lărgi, experienţele se vor înmulți şi pe baza lor se va 
vedea că'cele afirmate de noi sunt adevăruri pure. Ți-am mai spus, altădată, că aceste adevăruri au 
fost cunoscute în antichitate, dar au fost ţinute în secret. 

Domnul nostru Isus Christos, nu a spus totul apostolilor Săi, ba chiar şi intre apostoli a tăcut 
deosebiri. Mulţimii nu-i spunea ceea ce împărtăşea ucenicilor Săi. Domnul a coborât între oameni, 
pentru a răspândi o concepție socială, iar nu cunoştinţe ştiinţifice. 

După două mii de ani, abia îndrăznim să vă facem cunoscute materiile eterice în care plutesc 
toate stelele, planetele şi duhurile, şi umplu universurile. Viitorul va dezlega multe mistere. Când 
existenta eterului sau fluidului nu va mai fi ipotetică, oamenii vor trece la aplicaţii practice ale 
acestui'eter, şi una din cele mai răspândite şi salutare întrebuințări va fi vindecarea fluidică Pana 
atunci, medicii noştri gereşti vindecă, zi de zi, pe cei a căror viaţă trebuie să continue pana la data 
înscrisă în destinul lor; Trebuie să ştiţi că omul nu e părăsit niciodată. 

De departe, din adâncul Cerului răsună periodic o voce, dând sfaturi, ordine sau cunoştinţe. 
Ele sunt percepute de marile duhuri şi explicate, din treaptă în treaptă, în mod descendent, şi 
celorlalte grade de duhuri. Totul este în raport şi armonie cu evoluţia. Nu putem intra în legătură cu 
îngerii solari, şi cu atât mai puţin cu Guvernatorul solar. Respectarea ierarhiei este mai strictă în 
lumea noastră decât în a voastră. Totul e progresiv, totul este ierarhizat. Chiar eu, în prelegerile 
mele, ţi-am dat progresiv Adevărul. Mereu am avut în vedere să nu vă produc mirare, proteste, să 
nu vă zdruncin dintr-o dată din prejudecățile în care v-aţi născut şi crescut. 

În şcolile voastre totul se predă gradat. Aceeaşi progresivitate se are în vedere şi în lumea 
noastră. Dar ce greu învăţăm, pentru a urca treptele evolutive! Studii, meditații, repetări şi iar 
repetări, pentru ca totul să se fixeze în memoria noastră spirituală. Învățătura are la bază repetarea şi 
progresivitatea. 

Iată un exemplu. La început, când ţi s-au dat primele noțiuni, au venit în jurul tău duhuri 
inferioare gradului tău. Acestea au fost urmate de altele, egale în grad cu tine, depănându-ți 
cunoştinţele lor, iar după o vreme au sosit frați spațiali superiori ţie, obținând de la ei cele mai 
tainice cunoştinţe. Aceste cunoştinţe nu ți-au fost acordate ca o favoare, ci, pentru a fi răspândite în 
lume, prin tine. 

Ideile emise de un duh, liber sau întrupat, nu vor fi niciodată reţinute, până ce conţinutul lor 
nu va fi fost asimilat, adică înţeles. Să dau un exemplu. Pentru a-şi obişnui urechea cu sunetul 
fiecărei note şi cu distanţele dintre ele, un muzician repetă cu voce tare nota do. Mintea îi este 
atentă, iar vibraţiile sunetului şi mai apoi ale eterului i-au intrat prin trup, în perispirit şi s-au fixat 
acolo. După un timp, repetă nota mi, mai târziu sol, străduindu-se să le memoreze. În final repetă de 
câteva ori do, mi, sol, şi observă distanţa vibratorie dintre ele. De îndată ce a observat bine raportul 
dintre ele, a învăţat valoarea lor muzicală, şi ori de câte ori va intona pe una din ele, şi le va reaminti 
pe celelalte două. Tot după acest principiu acordează violonistul corzile viorii sale. 


Totul e memorare, act ce necesită timp şi îndelungă răbdare. Azi omul ştie să vorbească, dar 
ce greu a fost graiul pentru primii oameni| Chiar şi copilul, născut din părinți care vorbesc perfect, 
întâmpină greutăţi în învățarea vorbirii. Începe cu gângureli, apoi cu silabe, ca peste un an să 
rostească: mama, tata. Greu a fost pentru primul om să vorbească, dar cât de greu a fost pentru 
primul duh, nou-născut, să gândească. 

Acolo departe, în abisul Cerurilor, în Sfera divină, fluidică, în Laboratorul pregătirii fluidelor 
şi a duhurilor, a învăţat duhul nou-născut să gândească. Mii de secole stă duhul în acel Eden până 
dobândeşte capacitatea de a gândi cursiv şi de a se face înţeles de vecinul său. 

Copilul de azi începe să vorbească destul de repede, deoarece în spatele veşmântului de lut se 
ascunde un duh care ştie să gândească de miliarde de ani, de când a plecat din Centrul creator şi 
colindă prin univers. Fiind un pelerin aflat într-o călătorie veşnică, duhul a tot gândit, fie că a 
animat un atom, o moleculă, o piatră, o plantă, un animal sau un om. El a gândit întru veșnicie. 

Duhul se face înţeles cu semenul său prin gândire. Gândirea sa exteriorizată este gândirea sa 
interioară avută de când era o mică particulă prin haos. 

Toţi oamenii încep cu silabisiri şi cuvinte neînţelese, pentru a ajunge la vorbirea curentă. Dar 
oare toți pot ajunge la înalții gânditori sau oratori ai pământului? Nu, pentru că talentul vorbirii şi 
înălțimea concepțiilor se află într-un raport strâns cu gradul evolutiv al duhului închis în trup. 

La treapta ajunsă cunosc multe, dar cercetând, descopăr că am multe de aflat. Ştiu ceva despre 
materia constitutivă a universurilor, cunosc constituția spiritului, dar sunt abia la cunoştinţe de 
gradul b sau c față de marile Entităţi solare sau Creatorii centrali, cunoscători până la gradul z. 

Materia primă cu care începe orice creaţie este atât de fină, încât este invizibilă şi insesizabilă 
pentru noi, duhurile, care vedem fluidele din jurul nostru, din jurul pământului, cum vedeţi voi 
pietrele, apele şi norii. Dacă nu ne-ar vorbi mai-marii noştri despre ea, nici noi nu am şti că există. 

Se petrec în jurul nostru fenomene a căror cauză este necunoscută. Ulterior aflăm că au fost 
produsele materia primă, materia supereterică sau ultrafluidul pe care - după cum am spus - nu-l 
vedem. Îi cunoaştem efectele, dar nu-i cunoaştem modalităţile de acţiune, cauzele care dau naştere 
acestor fenomene. 

Deşi nu vedem această materie, nu putem zice - ca voi - că nu există. Cum să nu existe, când 
vedem efectul ei? La noi se afirmă cu o şi mai mare convingere decât la voi: Din nimic nu se poate 
face nimic. „Nimicul” vostru nu există la noi, acest cuvânt e pământean, sau cel mult al duhurilor 
inferioare. „Nimic” sau „zero absolut” nu există nicăieri în cosmos, în Infinit. Pretutindeni există 
ceva. Pământul, Luna, Soarele, miliardele de stele, toate plutesc în ceva. De la materia cea mai fină 
şi până la o planetă oarecare, există o gamă infinită de materii. Există o serie matematică de materii 

: de la lespedea de sub piciorul vostru până la Creatorul prim, care şi El este viu şi făcut din 
ceva, din materie, substanță, esenţă, chintesență, numiţi-o cum vreţi, dar este făcut şi El din ceva 
material. 

Omul simplu din lumea voastră spune că nu există nimic, când nu vede, aude sau simte ceva. 
Dar totuşi există ceva în jurul său. În apa, alimentul şi aerul pe care le consumă trăiesc mii de 
viețuitoare microscopice. Pentru omul neştiutor, care nu a auzit de microscop, aceste viețuitoare nu 
există. Se schimbă situaţia pentru un om cult, care nu numai că ştie de existența lor, dar le cunoaşte 
forma şi efectele. La rândul său, omul cult, deoarece nu ne poate vedea, spune că noi nu existăm. 
Cu toate acestea, noi existăm, cugetăm şi vă influențăm prin prezența şi gândirea noastră. Pentru 
omul neştiutor, microbul e nimic; pentru omenire, spiritul nu există; pentru noi, duhurile, materia 
primă e ca şi cum ar fi inexistentă. 

Fericit e omul care aude glasul nostru! Fericiţi sunt cei ce ne văd forma - o mică sferă 
gânditoare, fiind pe deplin convinşi de existența noastră când ne văd luând o formă asemănătoare 
trupului avut odată! Ce fericiţi sunt cei ce ne văd şi aud în acelaşi timp! Chiar dacă s-ar pune 
pământul deasupra lor, ei vor afirma cu tărie: „Spiritul există!” Datorită stării lor sociale, cei mai 
mulți dintre aceşti fericiţi nu au posibilitatea să-şi mărturisească experiențele. Numai cei în al căror 
destin a fost înscris să fie mărturisitorii existenței noastre, vor scrie şi vorbi, afirmând: „Ştiu cu 
siguranță că există spirit şi o lume spirituală invizibilă”. 


Duhul are nevoie de multă răbdare ca să înveţe. Fiecare treaptă evolutivă cere un anumit timp. 
Treptele evolutive inferioare cer un timp mai mic, dar cu cât duhul urcă, durata şcolii devine mai 
mare. Dacă pe treptele inferioare se cer secole, pe treptele următoare se cer zeci de secole, apoi sute, 
şi tot aşa durata evoluţiei creşte din treaptă în treaptă. Pentru ca un înger planetar să se ridice cu o 
treaptă mai sus, are nevoie de câteva miliarde de ani. Misiunea Domnului nostru solar de a-Şi 
conduce împărăţia solară va dura câteva zeci de miliarde de ani, după care se va ridica cu o treaptă 
mai sus. La fel şi cu şcoala planetară. Timpul acordat unui duh uman pentru terminarea unei şcoli 
planetare diferă de la o planetă la alta. Pe unele planete“ şcoala durează 10.000 de ani, iar pe altele, 
cum e Pământul, şcoala se face timp de 25-30.000 ani. În fine, există planete unde şcoala evolutivă 
durează şi mai mult. Totul e în funcţie de stadiul evolutiv atins de planeta respectivă. 

Doamne, Tată atotputernic, Te implor, dă-mi putere să nu mă amăgesc şi să trec cu bine 
examenele necesare avansării mele! Amin. 


Legea fizică şi legea morală 

Cu altă ocazie am arătat că Fiinţa supremă, Cauza cauzelor, înainte de a crea primele ființe a 
gândit, a făcut un plan şi astfel a statornicit o Lege eternă, respectată de Ea însăşi. Creaţiile 
multiplicându-se şi perfecționându-se, legile s-au înmulțit şi specializat. 

Din noianul legilor actuale, se disting două categorii aplicate vieţii de pe acest pământ: legea 
fizică şi legea morală. 

Să dezvoltăm cazurile când se aplică aceste legi. 

Lovind pe un semen, vătămându-l pentru toată viaţa, violând o femeie, dând foc casei sau 
gospodăriei cuiva, jefuind sau ucigând - se produce un păcat fizic. Toate actele care prejudiciază 
trupul sau bunurile unui om, infracțiuni ale codului etern, vor fi plătite de autorul lor, într-una din 
viețile sale viitoare, cu trupul sau bunurile sale pământeşti. 

Dacă printr-o minciună se prilejuieşte pierderea averii sau funcţiei unui semen, sau 
condamnarea lui la închisoare, dacă prin vorba şi conduită omul mâhneşte pe cei ce l-au adus în 
lume, l-au crescut cu dragoste şi au vegheat să crească sănătos şi întreg - se produce un păcat psihic 
sau moral. Cel care pângăreşte lucrurile sfinte sau neagă necugetat Fiinţa supremă, Autorul tuturor 
celor văzute şi nevăzute, face cel mai mare păcat. În aceste cazuri şi multe altele similare, omul va 
plăti amarnic, prin suferințe sufleteşti. Astfel va învăţa să respecte legea morală, să fie smerit şi să 
nu calce cu îndrăzneală şi îngâmfare peste iubirea semenului său. 

Pentru că trupul şi bunurile materiale sunt destinate unei singure vieți pământeşti, greşeala 
fizică va fi plătită cu trupul sau bunurile materiale ale celui greşit, numai într-o singură viaţă 
terestră. Când gândeşte cu ură, cu gânduri de răzbunare, când a făcut să sufere cineva prin cuvântul 
său şi multe altele de felul acesta, omul a infectat fluidele spațiilor prin care îşi duce viaţa infinitatea 
duhurilor. În acest caz greşeala sa - cuprinzând o arie mai mare, influențând o infinitate de spirite - 
este mai gravă şi suferinţa va fi mai grea. Nefericitul care a comis asemenea greşeli le va plăti prin 
grele suferinţe sufleteşti, în două sau mai multe vieți trupeşti, după valoarea greşelii comise. 

Omule, fie că ne cunoşti, fie că nu ne cunoşti, conduita ta va fi urmată de plată sau 
recompensa. Universul este condus de legi. Materia, şi duhul sunt supuse la reguli stabilite din 
veşnicie. De la electron şi până la soare, toate merg pe cărarea îngrădită de legi. Voința Celui 
atotputernic se impune din veşnicie totului creat de El. 

Pe frontispiciul templului iudeilor se văd două table cu cele zece porunci, primite de Moise pe 
muntele Sinai. De ce zece şi nu opt sau douăsprezece porunci? Deoarece conducerea a tot ce s-a 
creat se face de către cele zece categorii de Fii de Dumnezeu, numiţi Sefirot în Zohar. 

Dar de ce au fost scrise cele zece porunci pe două table, şi nu pe una singură? Pentru că 
Moise, un mare iniţiat al templelor egiptene, ştia că totul în lume se conduce prin două forțe 
contrare: cald-rece, mare-mic, noapte-zi, vară-iarnă, urât-frumos, bun-rău etc. În viaţa sa, omul 
trebuie să fie înarmat cu două scuturi: unul în față şi altul în spate. Un scut corespunde cu păzirea 
legilor fizice şi altul cu păzirea legilor morale. Cine s-a înarmat cu aceste două pavăze este iubit, 
adorat şi servit de lumea spaţială, este ferit de orice neplăcere din lumea fizică, venită de la om, 
animal, microb sau lipsuri materiale. Cine se înfumurează, încrezându-se în propria sa inteligență şi 


în ştiinţa sa şubredă, se va vedea lovit în viața trupească, iar când va veni dincoace, va plăti greu 
mândria şi încrederea în puterile proprii. 

Liber eşti, omule, să faci ce-ţi trece prin minte, dar vei plăti dacă ai încălcat una din 
comandamentele cuprinse în codul universal. Tatăl ceresc a decretat pentru veci deplina libertate, 
dar ţi-a pus ca hotar legea. Ştii că focul arde; dacă tu - în virtutea libertăţii tale - vrei să-ți pui mâna 
în foc, o poţi face, dar legea îţi va demonstra, prin durere, că ai făcut o acțiune greşită, în virtutea 
liberei taie voințe. Milă nu există, legea este mai presus de toate. Fără lege, tot ce a clădit Tatăl s-ar 
dezorganiza, ar cădea în stare de haos. Trecând prin durere, omul învaţă o lecție. Cu cât durerea a 
fost mai mare şi mai prelungă, lecţia s-a înregistrat mai adânc în spirit. Când va mai întâlni 
împrejurări asemănătoare, omul nu va mai încerca experienţa respectivă, deoarece îşi va aminti de 
urmări. Astfel învață duhul, ani şi mii de ani, trecând din experiență în experiență şi din durere în 
durere. 

Unii dintre voi afirmă că e mai bine ca omul să nu cunoască existenţa lumii spaţiale, ba chiar 
că e periculos să intre în legătură cu ea. Sărmani orbi şi necugetaţi! lată doi oameni: unul ştie ce este 
un microb, iar altul nu a auzit nimic de această puzderie de vietăţi invizibile ochiului liber. Primul 
se păzeşte; celălalt, neştiutor, nu respectă regulile de igienă. Urmarea este că cel dintâi va fi ferit de 
durere, iar cel de-al doilea se îmbolnăveşte. Nici unul nu a văzut cu ochii săi microbul, dar unul, 
cunoscând legea, s-a păzit să nu greşească, iar celălalt, neştiutor, transgresând legea, a căzut pradă 
ignoranței sale. 

La fel este şi cu lumea noastră. Fie că ne cunoşti sau nu, dacă nu respecţi legile morale şi 
fizice, vei cunoaşte suferinţa. Însă cel ce ne-a cunoscut, cel ce a aflat de legile care ne conduc pe 
toți, întrupați şi spațiali, când va fi să gândească, să vorbească sau să facă ceva, îşi va aminti de 
explicaţiile noastre, de sfaturile noastre, de urmările rătăcirii, şi se va feri să greşească. Lumea 
duhurilor se va îngrămădi în jurul celui ce respectă legea, şi îl va ajuta în viață. 

Grea este la început păzirea legii, dar legea obişnuinței îl va face pe om foarte atent la tot ce 
vrea să facă, vorbească sau gândească. Un asemenea om se va simți fericit să ne audă sfatul sau 
explicaţiile diferitelor fenomene petrecute în jurul său. 

Omul neprotejat sufleteşte de cele două scuturi, să nu caute să ne cunoască, să nu se pună în 
legătură cu noi. Unui asemenea om îi transmitem următorul mesaj: Dacă tu, omule, nu ai credință, 
dacă sufletul tău nu e cuprins de acea evlavie care face să tremure carnea pe oasele tale, mai bine nu 
te mai duce nici la biserică. Încrezător în ştiinţa ta, prin care îţi explici totul, crezi că nu mai ai 
nevoie de nici o rugăciune, de nici un apel către Cel ce cu puterea Sa conduce infinitatea lumilor. 
Eu, fratele tău, te povăţuiesc să nu te duci la biserică pentru că nesocotinţa şi îngâmfarea ta, a făcut 
să fii înconjurat numai de duhuri inferioare, care te-au ocrotit de cele rele şi ţi-au sugerat idei ce ți- 
au întreținut încrederea numai în puterile şi cunoştinţele tale pământeşti. De îndată ce vei intra pe 
uşa bisericii, aceşti însoțitori nevăzuţi vor rămâne la intrare, neplăcându-le fumul de tămâie şi 
imnurile aduse Celui preaînalt; iar tu intrând numai de ochii lumii în casa Domnului, o profanezi cu 
îngâmfarea şi neîncrederea ta. Prin urmare, vei fi supus la pedeapsa celor ce au misiunea de a fi 
aplicatorii sentinței dictate. Dacă tu, frate, ştii că ai călcat alături de cărarea vieţii curate, îți facem 
cunoscut că te vor lovi necazuri şi amărăciuni, în cazul când vei asista la o şedinţă de comunicare cu 
noi. Mai bine deapănă-ţi firul vieţii mai departe şi nu te ocupa de aceste taine sfinte prin natura lor, 
şi care solicită o conduită corectă. Va veni vremea, în alte vieți, când vei fi mai atent la viaţa ta, şi 
atonei ne vei cunoaşte şi vei afla ideile noastre. 


Liberul arbitru 

Azi îţi voi vorbi despre liberul arbitru. Din capul locului afirm că liberul arbitru este atât de 
redus, încât aproape nici nu există. El este o jucărie, o amăgire trecută prin faţa celor mici. Duhurile 
mari ştiu că lumea se conduce după legi şi că cei ce prin ignoranța lor se abat de ia ele se pedepsesc. 

Domnul nostru Isus Christos a spus: „ Omul trebuie să se mântuiască “, adică să se silească 
să-şi trăiască viaţa conform legilor divine. 

Presupunerea unor oameni că duhul e lăsat în voia lui să facă ce vrea, este un mare neadevăr. 
Ştiu că veți spune că duhurile spaţiale au afirmat că duhul are libertatea să aleagă o faptă conformă 


sau nu legii. Eu afirm că dacă cineva din lumea noastră a făcut această afirmaţie, nu a spus 
adevărul. A vrut să vă dea iluzia că aţi putea face sau nu ceva, conform legii. 

Adevărul comunicat este o informaţie cu un conţinut cu atât mai larg, mai profund şi mai 
lămuritor, cu cât duhul ce-l primeşte este mai evoluat. Pentru unul se spune: „Nu ucide!” Pentru 
altul acest comandament este explicat: „Nu ucide, pentru că împiedici şcoala duhului închis în acel 
trup”. Pentru al treilea, un duh şi mai înalt, se spune: „Nu ucide, căci dacă nu s-ar aplica pedeapsa 
toți oamenii ar ucide şi s-ar distruge ordinea în univers. Or totalitatea creaţiilor există şi progresează 
numai în virtutea ordinii şi conducerii prin legi”. Şi aşa mai departe, din treaptă în treaptă. 

Dar omul trupesc, singur, nu ar fi ştiut niciodată asemenea cunoştinţe. Tot ce se ştie, tot ce se 
inventează, tot progresul'făcut în lumea voastră, totul vine de la noi, fie prin întrupare, fie prin 
reamintirea vagă a celor aflate noaptea de la noi. 

Eu sunt liber să lucrez, să gândesc, dar toate acţiunile mele sunt îngrădite de regulile 
comunităţii din care fac parte. Gruparea mea este liberă şi totuşi îngrădită de marele val cu care am 
venit cândva pe această planetă. Dar şi această vastă grupare este supusă regulilor stabilite de 
Guvernatorul Pământului, de legile Sfântului Duh. Noi şi El suntem cu toţii supuşi altor reguli, 
legilor Guvernatorului solar. În fine, cu toţii, mici şi mari suntem supuşi legilor Tatălui central. 
Vedeţi ce de îngrădiri, ce de reguli, ce de legi! 

Încearcă să te mişti altfel şi să faci ce ţi-o trece prin minte. Dacă prin îndrăzneala sau 
nesocotinţa ta vrei să cunoşti asprimea legilor, o poţi face, dar vei suferi amarnic şi te vei căi de 
pasul tău nebunesc. Numai Unul singur, Ființa supremă a posedat odată libertatea deplină, dar şi El 
s-a îngrădit, s-a legat pe El însuşi, prin legile de El decretate. Aşadar cosmosul este condus de 
Voința Unicului Tată. 

Dacă duhul trebuie să se supună legii Tatălui, a Fiului, a Sfântului Duh şi a tuturor 
superiorilor săi, ce s-a mai ales de liberul său arbitru? Nimic. Aşadar oricărui duh care va spune că 
el se poate duce unde vrea, că poate face oricând şi oriunde ceea ce îi dictează fantezia, să ştiţi că i 
se poate da titlul de mincinos. 

Tatăl creează, conservă şi conduce lumile create prin legea Sa morală. Dar cum El nu poate 
conduce singur puzderia de lumi, este ajutat de Copiii Săi majori, aplicatorii codului Său universal 
asupra tuturor entităților şi formelor. 

La început, spiritele tinere nu pot servi Tatălui, ele având nevoie să fie conduse. Numai 
spiritele bătrâne, de miliarde de ani, reprezintă în lume pe Tatăl central, dar ele nu fac voia lor, ci 
Voia Centrului. Ele conduc lumile create în numele Centrului. Ele sunt miei pe lângă Tatăl central, 
dar aplică legea în numele Tatălui, care le-a dat această autorizare specială. 

În creaţie nu există egalitate, ci doar supunere şi activitate armonizată cu gândirea şi 
activitatea Celui veşnic. Marile grupuri de spirite nu cuprind entităţi egale între ele. Codul moral al 
veşniciei nu cuprinde în el ideea de egalitate. În lumea terestră s-a proclamat odată: „Egalitate, 
fraternitate, libertate” - o himeră ce în veci nu se va realiza, nici în Cer, nici pe pământ. Nefiind 
egalitate, nu poate exista fraternitate de idei şi nefiind egalitate şi fraternitate de idei, nu poate exista 
nici libertate de interpretare. Nu există egalitate, deoarece Tatăl a creat, creează şi va crea mereu 
duhuri. Cum ele sunt născute în timpuri” diferite, totul este ierarhizat de Tatăl, din veşnicie până-în 
veşnicie. Nici la Tatăl, în Sfera divină nu există egalitate, ci numai ierarhie. Acolo stăpâneşte doar 
Iubirea, o fraternitate din principiu, dar nu de idei. Acolo nu se iubeşte pe X, Y şi Z ca indivizi, ci se 
iubeşte totul, în principiu, pentru că toți sunt fiii aceluiaşi Tată. 

În Sfera divină şi oriunde în creaţie nu este libertate, pentru că trebuie să te supui regulilor 
stabilite. Acest cod este ştiinţa ştiinţelor, cartea cărţilor. Acest cod a fost gândit de Creator şi gândul 
Lui s-a înscris în arhiva universului. Liber, libertate sunt cuvinte, dar duhul nu este liber niciodată. 
Orice duh este liber să citească arhiva universului, dar duhurile fiind de grade evolutive diferite, 
fiecare va interpreta după nivelul său. Aşadar nu există egalitate nici în judecată, nici în cunoaştere. 
Fiecare duh va comenta ordinele înscrise în eter după vechimea sa şi după şcoala urmată. 

Îngerii ne repetă cuvintele Tatălui: „Fiule, din iubire te-am născut şi ţi-am dat posibilitatea să 
trăieşti cu iluzia că eşti liber, dar în jug Eu te-am pus, ca să trăieşti în societate supus regulilor Mele 


şi ale societăţii. Dar acest adevăr nu-l vei afla direct de la Mine, ci te vei convinge tu însuți că 
numai o Voinţă există în lume, spre fericirea ta, a Mea şi a tuturor”. 

Din iubire a creat Tatăl tot ce există în jurul nostru. Numai iubirea a făcut posibilă creaţia. Din 
iubire, El a desprins din Fiinţa Sa particule identice cu Ea. Unul este Tatăl central, dar pentru a crea, 
El s-a divizat. Iubirea este o forță motrică, este Voința divină. Iubirea Tatălui nu este doar un 
sentiment, ca acela din lumea noastră, ci este o voinţă, o forță centrifugă. Prin această voință sau 
forță centrifugă, Tatăl a desprins din sânul Său scântei sau mici Dumnezei. Fiii de Dumnezeu, 
Ajutoarele apropiate Tatălui, le-au luat şi pregătit pentru călătoria lor cosmică. 

Când sunt trimise în univers, particulele sau scânteile divine umplu câmpul sau spațiile 
interioare ale unui univers, formând materia eterică, numită fluid fizic liber. Acest fluid se 
concentrează în anumite puncte ale universului şi dă naştere sorilor şi apoi planetelor. 

Din eterul fizic liber s-au format toate mineralele ce intră în alcătuirea planetelor. Iniţial o 
planetă e pustie, fiind lipsită de orice vietate vegetală, animală sau umană. Această stare durează o 
vreme destul de îndelungată, iar numărul foarte mare de scântei ce intră în constituția planetei face 
şcoala minerală, suferind dilataţia şi contracția sub influența temperaturii, îndurând influența 
bioxidului de carbon, a apei, electricității, magnetismului etc. Când a expirat termenul existenței 
sale, planeta sterpă se refluidizează şi fluidul fizic ce a alcătuit-o odată se întoarce la Centru, unde 
este schimbată şi pregătită pentru formarea de corpuri fizice vegetale. 

Într-adevăr, din Centru pleacă un alt val de fluide fizice libere, cu care se vor face o nouă serie 
de planete, unde vor creşte forme vegetale, alcătuite din particule ce în veacuri nenumărate au fost 
părțile constitutive ale mineralului unor planete sterpe. După sfârşirea evoluţiei acestei planete, 
materia ei se refluidizează şi se întoarce la Centrul creator. Aici toate scânteile divine suferă o nouă 
preparare, şi pleacă şi ele o dată cu o nouă nebuloasă, pentru a forma pe viitoarele planete, corpul 
fizic al unor serii întregi de animale. Animalele vor trăi, iar fluidul provenit din aceste planete se va 
întoarce din nou la Centru. 

În fine, fluidul pleacă pentru a patra oară din Laborator în univers şi planetele nou formate vor 
purta pe ele de această dată şi forme umane - în definitiv, forme superioare de animal. 

In golurile uriaşe ale universului nostru vor fi: 1. planete sterpe; 2. planete numai cu plante; 3. 
planete cu plante şi animale; 4. planete cu plante, animale şi oameni. 

Trupul tuturor acestor vieţuitoare este format din fostul fluid fizic liber, devenit acum fluid 
captiv concentrat până la deplina stare vizibilă şi tangibilă vouă. 

Prin aceste faze au trecut şi trec iniţial planetele. Azi pe o planetă mai bătrână apar plante, 
apoi animale şi la urmă oameni, adică toate etapele primitive sunt concentrate pe una şi aceeaşi 
planetă. Iniţial există fluid fizic liber, apoi acest fluid devine fluid fizic captiv. Din concentrare în 
concentrare, fluidul fizic captiv se transformă într-o planetă cu munţi, dealuri, şesuri, oceane, mări, 
fluvii populate de forme vegetale, animale şi umane. Materia planetei sau a mineralului şi a 
formelor ce alcătuiesc trupul vieţuitoarelor trece prin toată gama de materii fizice ale tuturor 
felurilor de planete şi trupuri de viețuitoare de pe ele. Refluidizată această materie revine în cele din 
urmă la Centru, unde este transformată în fluid psihic, din care Creatorii centrali vor forma 
perispiritul sau corpul eteric al tuturor felurilor de duhuri din univers. 

În fine, fluidul psihic, revenit iar la Centru la finele evoluţiei sale desăvârşite, este transformat 
în duh sau spirit, în scânteia ce va conduce mai întâi o formă de mineral pe toate gradele de planete. 
Apoi se va transforma în duhul animator al tuturor formelor de plante pe toate felurile de planete 
din lume. Când termină şi această etapă evolutivă, duhul va anima toate formele de animale de pe 
fiecare grad de planete şi, în fine, după ce a trecut prin toate formele de plante şi animale pe fiecare 
categorie de planete din univers, va anima o formă umană. La început, va fi cea mai simplă formă 
de om, dar cu timpul, această scânteie de om va evolua prin toate formele umane şi când se va 
desăvârşi prin toate, se va reîntoarce la Centru, devenind scânteia animatoare a unui corp psihic de 
înger; şi aşa din etapă în etapă, spre desăvârşirea infinită. 

În rezumat: particulele divine au format la început fluid fizic liber, apoi fluid fizic captiv; de 
aici trec în gradul de fluid psihic liber, pentru a deveni fluid psihic captiv, sfârşindu-şi cariera ca 
scânteie, duh sau spirit, ce umple universurile, sub diferite grade de evoluție. 


lată deci că eterul, aerul, apa, pământul, planetele, sorii, tot ce există în sfera creațiilor a fost 
făcut de Creatorul suprem din particule vii, plecate din sânul Său. Particula, trup din trupul Tatălui 
central, trece printr-o serie de stări, infinite vouă, devenind duh sau spirit uman. 

Particulele divine evoluează din treaptă în treaptă. Tot ce vedem şi nu vedem este trupul 
Tatălui risipit în univers, sub diferite stări; deci totul e supus Tatălui, rămas la Centru. O singură 
lege a fost stabilită de Unicul Tată, dar pe măsură ce s-au creat forme şi stări diferite de aglomerări 
de particule divine, legea s-a multiplicat, aplicându-se legi diferite mineralului, vegetalului, 
animalului şi omului. Aşadar nu există egalitate şi libertate, ci evoluţie şi veşnică supunere. 

Țelul tuturor este fericirea, iar fericirea se dobândeşte din armonia vieţii particularului cu a 
totului, a perifericului cu a Centrului creator. 


Două forţe concură la evoluţia entității spirituale 


In lumea pământului se instituie societăți ai căror membri caută să selecteze aderenţi noi. La 
fel fac şi duhurile luminoase, selecționând membri pentru grupurile de cercetători în domeniul 
spiritualist. Unora li se dau cunoştinţe de gradul a, iar unui cerc mai inițiat i se dau cunoştinţe de 
gradul a, b, c şi aşa mai departe. După valoarea morală şi spirituală a oamenilor ce alcătuiesc un 
cerc psihic, se va da mai puțin sau mai mult. 

Mulţi doresc legături cu duhurile, dar nu toţi urmăresc acelaşi țel. Unii le doresc din punct de 
vedere pur ştiinţific. Alţii, şi aceştia formează majoritatea, crezând că duhurile sunt atotştiutoare, le 
cer anumite servicii şi comunicări pur omeneşti. Aceştia uită că duhul e un om spațial care nu este 
liber pe faptele şi nici chiar pe ideile sale. Dacă lumea trupească e condusă de legi umane, împărăţia 
spatiilor e dominată de legi şi mai severe, de legile Codului divin. 

'Un duh nu coboară niciodată singur la un cerc de studii psihice. Fiecare are ghidul, superiorul 
său, care îl aude, supraveghează şi cenzurează. Cu ocazia diferitelor şedinţe de comunicări cu frați 
pământeni am afirmat: „Nu sunt singur în această cameră, în jurul meu se află mii de scântei, mii de 
duhuri venite să audă cele ce vă voi comunica”. 

Comunicările erau primite cu plăcere de fraţii mei întrupați, dar provocau nespusă mirare, 
plăcere şi fericire duhurilor aflate în spaţiul odăii, asistente la acea prelegere morală sau ştiinţifică. 
Aceste duhuri, frați mai mici, erau atrase de graiul pământenilor, prin care înțelegeau şi ele 
subiectele tratate, comunicarea mentală a duhurilor superioare nefiind înţeleasă de micile duhuri 
aflate pe primele trepte evolutive ale acestei planete. După cum în lumea trupească un chinez nu se 
poate înţelege cu un român, graiul mental diferă prin cuprinsul ideilor exprimate. 

Gândul e auzit uneori de duhurile inferioare, dar dacă nu înţelegi conținutul acelor idei este ca 
şi cum ai auzi limba chineză fără să o înţelegi. Uneori vibrația gândului este atât de înaltă, încât nici 
nu este auzită de duhul inferior. 

Graiul mental diferă prin vibrația sa la fiecare din cele trei etaje sau zone eterice ale 
Pământului. 

Un duh roşu nu va înţelege graiul mental al duhului albastru, iar acesta, la rândul său, nu va 
înţelege graiul duhurilor albe. De aceea la şedinţele de comunicări dintre lumea cerească şi cea 
terestră se aduc duhuri mici, roşii sau albastre, ca să înțeleagă ideile duhurilor albe, citite sau 
discutate într-o limbă terestră de duhurile întrupate. 

Toţi aceşti fraţi mai mici, ce au auzit comunicarea noastră, se vor întrupa în viitor. În țara 
voastră. Ei sunt atât de dornici de cunoştinţele noastre, încât indiferent în ce clasă socială se vor 
întrupa, vor deveni spiritualişti fervenți, vor cerceta şi studia cărțile spiritualiste şi vor căuta sa se 
adape cu adevărurile primite în anumite cercuri de revelație. Ei vor crede intens, pentru ca au fost 
câştigaţi scopului urmărit. 

Să nu vă mirați şi indignați auzind pe unii dintre voi: „Eu cred în existența lumii invizibile şi 
Într-un Dumnezeu' creator”, iar pe alţii negând şi râzând stupid auzindu-vă că afirmaţi existenţa 
spiritului şi a Tatălui atotfăcător. Aşa e firesc. 

Nu există două duhuri egale în pricepere şi cunoaştere. Tatăl a sortit să existe afirmaţia şi 
negația, înțelepciunea şi prostia, cumintele şi nebunul. 


Duhurile superioare văd toate aceste ciudăţenii ale lumii voastre, aşa că nu se mira de faptele 
omului. Astfel, ele au văzut duhuri frumoase întrupate, înjosindu-se s-au abătându-se de la înălțimea 
lor, şi făcând greşeli peste greşeli, asemenea unui duh inferior. S-au văzut duhuri frumoase negând 
într-o întrupare ceea ce în nenumărate întrupări precedente afirmau cu tărie: puterea credinței, 
puterea voinţei, existența spiritului nemuritor. 

Revin la frații mei spațiali. 

Acest auditoriu a mai fost aici, ca şi în alte părți şi a mai audiat şi altădată. Prin urmare, 
comunicările noastre vă folosesc vouă, dar nespus de mult folosesc acestui auditoriu nevăzut şi 
foarte numeros. De acum, nu va mai încolţi în sufletul lor sămânţa negaţiei. Intrupandu-se, vor fi 
convinşi în forțele cereşti, în existența Divinităţii şi a copiilor Săi spațiali. 

Periodic, coboară la întrupare un val de spirite foarte credincioase. Urmează un val nici cald, 
nici rece, format din cei ce cred şi nu prea, şi, în fine, vine un al treilea val, format în majoritate din 
oameni care nu vor să ştie nimic de Cer şi forțele sale. Aşa urmează mereu. 

În vremurile viitoare, nu prea îndepărtate, va veni un val de duhuri dornice să studieze natura 
şi viaţa risipită în sânul ei, sub toate formele. Aceste valuri de credincioşi şi necredincioşi sunt 
orânduite de cei din Sfera divină. Tatăl nu se supără că unii din copiii Săi Îl neagă. Întotdeauna şi în 
toate - atât în Cer, cât şi pe pământ, trebuie să existe opoziţie. Chiar şi în lumile superioare se 
discută teze pro şi contra. 

Omul trupesc este o fărâmă neînsemnată în uriaşul mecanism al vieţii; suferința sa n-are nici o 
importanță, față de marele scop: fericirea eternă. Toate duhurile au trecut, trec şi vor trece prin 
flăcările durerii. Vom suferi şi vom răbda, căci aşa este planul Tatălui; nici un duh nu e scutit de 
furnalul suferinţei. Dacă în preajma Tatălui domneşte fericirea desăvârşită, în lumile create există 
suferința sub o infinitate de forme. Pornim de la durere să ajungem la fericire, şi întotdeauna 
durerea este în faţa fericirii. 

Tatăl central nu ar şti ce este fericirea, dacă n-ar avea cunoştinţă de suferinţa îndurată de 
copiii Săi în lume. Sforțările duhului spre progres nu ar mai avea loc, dacă el nu ar simți, din etapă 
în etapă, o mulțumire mai mare şi nu ar fi conştient că la sfârşitul răbdării şi sforțărilor sale va avea 
parte de fericire. 

La şedinţele de înalte comunicări morale şi ştiinţifice se aduc duhuri tinere, să prindă curaj şi 
să înţeleagă că viaţa şi cunoaşterea se câştigă prin osteneală şi necaz. Dacă ele nu ar auzi sfaturile 
celor mai mari, ar cădea sub greutatea adversităților vieții. Dar pentru a le da Un imbold şi mai 
puternic, marile duhuri albe, îngerii planetari sau solari se întrupează, se fac oameni trupeşti şi 
trăind în mijlocul lor, suferă împreună cu ele. Noaptea, duhurile inferioare ştiind pe cine au printre 
ele şi văzând că şi aceştia, ca oameni, suferă nevoile vieţii, prind curaj şi suportă mai uşor calvarul 
întrupării. Aceste cazuri sunt de excepție. 

De cele mai multe ori, duhurile superioare coboară în cetele miliardelor de duhuri inferioare, 
roşii şi albastre, şi le țin prelegeri, le lămuresc asupra scopului vieţii şi a datoriei de a se supune în 
veşnicie, căci aşa au fost şi ele, trecând prin aceleaşi greutăți şi suferinţe. 

Când duhurile pleacă de la Tatăl, pornesc la şcoala vieţii pe un singur drum. De la o vreme, 
din nepricepere, unele aleg drumul durerii, pe când altele, mai temătoare, aleg drumul supunerii 
oarbe. Pe ambele căi vor evolua duhurile şi de la o vreme cărările lor se unesc şi ajung iar la Tatăl, 
unde se vor bucura de o fericire veşnică. 


Mecanismul gândirii 


Universul este plin de o infinitate de idei. Ele circulă în toate direcțiile, unele fiind văzute de 
duhuri, altele nu. Unele idei vizibile sunt înţelese, altele, deşi vizibile, nu sunt înţelese. 

Dacă duhurile ar vedea şi înțelege toate ideile, instrucţia - morală sau intelectuală - ar fi mai 
rapidă şi nu ar mai fi nevoite să stea sute de secole pe aceeaşi planetă. Din acest punct de vedere, 
planeta noastră este una dintre cele inferioare. Evident, pe suprafaţa ei şi în jurul ei există multe şi 
mari valori spirituale, dar nu e vorba de această minoritate, ci de majoritatea duhurilor care 
formează populaţia terestră. Ştiinţa marii mulțimi a duhurilor libere sau întrupate pe planeta noastră 
este foarte redusă, față de a celor de pe alte planete din univers. 


Pentru om, ideea în sine este ceva abstract, invizibil, inaudibil şi imperceptibil. Pentru 
duhurile superioare ideea este o realitate absolută, căci ele îi văd forma, numită simbol. Ideea se 
mişcă, vibrează, producând un sunet, o muzică specială. În fine, materia ce formează corpul unei 
idei este colorată, fiecare idee avându-și propria culoare. Voi, duhuri întrupate, vă exprimaţi gândul 
şi ideile prin unde sonore, prin cuvinte audibile. 

Când două duhuri libere se întâlnesc şi vor să „vorbească” între ele despre un anumit subiect, 
emit din fiinţa lor particule ultramicroscopice, melodioase, colorate şi cu o formă determinată. 
Celălalt duh priveşte aceste particule - văzându-le, auzindu-le şi chiar simţindu-le, căci pătrund în 
corpul său - le înţelege, iar apoi răspunde. Schimbul acesta are loc fulgerător, într-un minut 
transmițându-se fraze ce ar umple 10-15 pagini dintr-o carte. 

In principiu, duhul întrupat face acelaşi lucru, numai că gândirea, ideile emise de duh sunt 
exprimate în sunete produse prin concursul corzilor vocale ale laringelui, rezonanţa cavității bucale 
şi a sinusurilor frontale şi nazale, mişcarea limbii şi lovirea sunetelor de dinţi şi cornetele nazale. 

Între gândirea duhului întrupat şi a duhului liber există o mare deosebire. Când omul trupesc 
gândeşte, ideile ies mereu din capul său, fiind văzute şi citite de duhuri, deci ele ştiu ce gândeşte 
acel om, măcar că el nu şi le exprimă prin vorbe. Când duhul gândeşte în sinea lui, un alt duh nu 
vede nimic la el, nu-i poate citi gândurile, deoarece ele nu ies din corpul său spiritual. 

Gândind în lumea trupească ai şi emis idei. Dacă aceste idei sunt inferioare, ai infectat spațiul 
cu materie inferioară, compromiţând pe o arie întinsă conținutul ideilor acelei regiuni. Duhul 
gândind orice în sinea lui, nu face nici o emisie, nu aduce nici un prejudiciu vieții şi gândirii 
universale. 

Omule, dacă nu te poți ruga, dacă nu poți binecuvânta, dacă nu poţi lăuda pe semenul tău, mai 
bine nu mai gândi şi vorbi, căci mare păcat faci, ce va atârna greu în destinul tău! 

Să urmărim mecanismul gândirii unui duh. Gândind în sinea sa, diametrul duhului se tot 
măreşte, forma sa creşte. După cum vom vedea, această umflare nu se face la infinit, căci nimic nu a 
rămas neprevăzut de marele Creator central. De aceea El este socotit atotştiutor de infinitatea 
duhurilor din univers, pentru că în toate operele Sale se descoperă previziune şi perfecţiune. 

Perfecțiunea Creatorului nu poate fi egalată de nimeni, în tot cosmosul. Opera Creatorului 
este desăvârşită. Numai omul, suferind, îi găseşte Creatorului cusurul că a lăsat suferința să-l 
amărească. 

Neştiinţa ta, omule, fiind mare, necunoscând țelurile Tatălui, nu poţi să-ți faci o justă 
apreciere şi deci părerea ta e nedreaptă. 

Iniţial a existat lumea duhurilor, şi după aceea s-a creat lumea trupească. Gândirea lumii 
cereşti s-a transpus în lumea pământească. Graiul omului trupesc este auzit de duh. Gândul duhului 
nu este auzit de omul trupesc, şi totuşi el este pătruns de ideile fratelui său nevăzut. Iată deci 
înțelesul sugestiei. Ideea fiind eterică, pătrunde prin trup, corp vital şi perispirit, ajungând până la 
scânteie sau duh, unde este văzută şi înțeleasă. Nevăzând duhul de lângă el, care l-a săgetat cu ideile 
sale, omul trupesc este convins că el a gândit şi uneori acționează după cum i-a dictat ideea 
respectivă. Aşa că omul devine uneori un vehicol condus de un pilot nevăzut. Unul gândeşte şi altul 
execută. 

Dar să reluăm studiul fenomenului gândirii duhului. Spuneam mai sus că duhul, când începe 
să mediteze, să cugete se tot umflă. De ce această mărire a corpului său? Pentru că din mediul 
înconjurător duhul absoarbe mereu în interiorul său idei-simboluri. Dar tot hrănindu-se cu acest 
aliment eteric, duhul ar deveni o ființă pasivă, cel puţin pentru un anumit timp. Pentru a sili duhul să 
fie în veşnică mişcare, Creatorul a orânduit ca după ce s-a umflat cu idei până la o limită, duhul să 
se contracte şi să le emită în afară, şi astfel să se dezumfle. De aici rezultă o continuă pulsare, 
dilatări şi contractări, deci o continuă mişcare, asemănătoare cu cea a respirației omului, când 
inspiră oxigen şi expiră bioxid de carbon. Ca şi toracele omului, duhul se umflă şi dezumflă mereu, 
în modul acesta, duhul a devenit o ființă veşnic în mişcare, veşnic activă. 

În jurul duhului plin de idei se adună duhuri inferioare dezumflate. Ele nu au puterea să digere 
ideile mediului exterior. De aceea se adună în jurul duhului superior, ca studenții în jurul lectorului, 
aşteptând să elimine ideile absorbite de el. Duhul superior se descarcă de ideile sale iar duhurile 


inferioare le prind şi le încorporează. Vorbitorul se descarcă şi asistența se încarcă cu conținutul 
ideilor sale. 

După ce au fost văzute şi simţite, ideile intrate într-un duh îi produc o mare plăcere, ca şi 
omului un aliment delicios. De la o vreme, luând cunoştinţă de conţinutul ideilor, duhul simte o 
greutate, o apăsare şi caută să scape de ele. Duhurile care audiază, primind hrana eliminată de un 
superior, simt o marc plăcere, se simt robite de frumuseţea ideilor primite, căzând sub vraja lor. 
Ideile intrate într-un duh, după ce sunt văzute şi înţelese, pot fi deformate, pervertite şi din originare 
devin secundare, din frumoase - urâte, din înălțătoare - josnice. Cu alte cuvinte, duhul le poate 
schimba conținutul, forma cu care au venit de la Tatăl. 

Încorporate de un alt duh, asemenea idei deformate produc mari tulburări în organismul său şi 
deci o mare neplăcere, dacă nu chiar o otrăvire. Fenomenul este asemănător cu intoxicarea trupului 
prin ingerarea unor alimente perimate sau toxice, impunându-se eliminarea lor grabnică. Aşadar în 
lume există două feluri de idei: 

1. idei pure, producătoare de plăcere, venite de la Centrul creator; 

2; idei deformate, produse de duhuri nepricepute, alterând sau schimbând forma şi 
conținutul divin al ideilor pure. 

Din cele de mai sus, reiese că pentru duh ideea este un aliment absolut necesar, indispensabil 
vieții sale. Absorbirea ideilor, analiza, asocierea şi compararea lor între ele, dezvoltă facultățile 
mentale, intelectualitatea şi cunoştinţele duhului, şi mai apoi ridicarea sa morală. 

Ca să trăiască, omul trupesc are nevoie de hrană, iar duhul de respiraţie. Or respiraţia duhului 
are ca efect cugetarea. Vrând-nevrând, duhul trebuie să respire idei şi deci să gândească. El este o 
mică sferă gânditoare, a cărei ocupaţie principală este să tot gândească, fără posibilitatea de a se 
opri din palpitare, din gândirea sa. 

Noaptea, când trupul omului doarme, lumea terestră crede că el se odihneşte, deoarece trupul 
său zace în pat. Realitatea este că duhul a ieşit din trup şi lucrează, gândeşte sau conversează cu 
dreptaşul, ghidul şi stângaşul său, cu duhurile de care are nevoie şi cu care are legături. 

Divinitatea, o uzină uriaşă, se gândeşte mereu cum să creeze din substanțe tot mai perfectate, 
forme noi de stele şi planete, pentru a fi populate cu spirite evoluate. Duhul, particula plecată din 
trupul Tatălui, face la fel, gândeşte mereu. Divinitatea emite gânduri care circulă prin univers 
asemenea unui fluviu uriaş, împrospătând materia de idei din univers. Apoi cheamă la Sine acest 
fluviu, provocând un alt curent de idei, de întoarcere în Sfera divină. Duhul face la fel, primeşte şi 
emite idei, fiind obligat să gândească în veșnicie, deoarece gândirea e mişcare şi mişcarea e viaţă. 
Duhurile nu au nevoie de somn, mâncare sau adăpost, dar au o nevoie absolută de a gândi. Hrana 
lor este ideea. Duhul gândeşte, meditează în interiorul său, iar apoi îşi exteriorizează gândul. Fiind o 
particulă din marele Gânditor, duhul gândeşte mereu. Aşadar gândeşte duhul închis într-o piatră, 
gândeşte duhul care conduce viaţa unei plante, mici sau mari, gândeşte duhul unui animal, oricât de 
inferior ar fi el, toate duhurile, de orice grad, au funcția gândirii. 

La începutul creaţiei a fost ideea. Cu ideea s-a făcut tot ce s-a făcut. Din particula-idee s-au 
creat duhurile. Iată înţelesul Evangheliei lui loan: „La început a fost Cuvântul şi Dumnezeu era 
Cuvântul... şi toate s-au făcut prin Cuvânt”. 

Cuvântul, ideea, stă la originea totului, fiind viaţa şi temelia a tot ce există. Din particula-idee 
s-au creat duhurile, fluidele, sorii şi planetele. Ideea este o ființă şi în acelaşi timp o materie vie; ea 
se mişcă, se dilată şi contractă, deci trăieşte. Universurile s-au creat cu viaţă şi trăiesc pentru că au 
viață în ele. Peste tot, în orice colţ al Infinitului, se află particule-viață, particule gânditoare. Totul 
gândeşte, pentru că totul s-a creat din aceste particule gânditoare. 

Piatra gândeşte, planta gândeşte, animalul gândeşte şi aşa mai departe. Gândirea e 
pretutindeni şi mişcarea e veşnică. Se mişcă, palpită, particula de viață; se mişcă duhul, electronul, 
atomul, molecula, celula, țesutul, organul, trupul, planeta, soarele, universul, tot cosmosul. 

Noi trăim într-un ocean de viaţă. Divinitatea centrală ne-a creat în aşa fel încât trebuie să ne 
mişcăm şi .să ne hrănim cu viaţă, ca să fim mereu vii. Divinitatea a creat duhurile libere şi întrupate, 
cu necesitatea de a se hrăni cu particule-viaţă, ființe gânditoare. O foame de viață ne stăpâneşte într- 
una, iar duhul caută să-şi astâmpere foamea. De aceea duhul palpită, se dilată, absorbind particule- 


idei sau particule-viaţă. Duhul trebuie să-şi satisfacă această necesitate, după cum omul trupesc 
trebuie să respire, căci altfel moare. Duhul nu poate muri, fiind silit să se mişte, să absoarbe viaţă, 
cu sau fără voia sa. 

După ce s-a săturat, duhul e nevoit să elimine viața ce întreţine perispiritul său, mişcarea şi 
cugetarea sa. Când era gol - deci inactiv, duhul simţea foame. Acum, că e sătul de idei, simte nevoia 
imperioasă de a se descărca de ele. Acest fenomen se derulează continuu. Duhul a examinat ideile 
pătrunse în el şi s-ar părea că de acum poate să stea şi să se odihnească, dar mediul înconjurător, 
care vibrează în veşnicie, nu-i dă pace să stea inactiv şi îl sileşte să se mişte şi să se golească de 
conținutul ideilor din sânul său. Când îi era foame nu avea astâmpăr; acum, când e sătul, nu e lăsat 
în pace. Nemişcarea e moarte, dar moarte nu există nicăieri în univers, ci numai mişcare şi viață, în 
univers circulă două feluri de vieți: 1. viața universală sau divină — generală; 2. viaţa duhuală sau 
spirituală — particulară. 

Neputând înţelege totdeauna pe Tatăl, duhul îi deformează ideile şi deci, inconştient, duce o 
acţiune contra ţelurilor Tatălui. Însă de câte ori se va opune, conştient sau involuntar, va urma 
durerea. Supunerea la ordinele cuprinse în ideile Tatălui aduce fericirea, dar de câte ori duhul 
neînțelegător se va opune sau va perverti aceste idei, va suferi. 

Când duhul a fost emis din sânul Tatălui său, era o divinitate. În această stare, el era dotat cu 
inteligență şi rațiune pură, deci era fără greşeală. Dar Auxiliarele din preajma Tatălui, în virtutea 
mandatului acordat, i-au întunecat inteligenţa şi mai ales rațiunea absolută. 

Neştiutor, duhul a fost trimis în lume, numai cu o fărâmă de inteligenţă şi cu instinctul căutării 
Adevărului. Va trăi miliarde de ani, constituind toată gama de aşa-zise materii fluidice şi duhuri. În 
tot acest decurs de vreme - o veşnicie pentru voi, oameni trupeşti - duhul îşi dezvoltă inteligența, 
cunoştinţele şi puterea raţionamentului, cu ajutorul ideilor pe care le-a tot legat în fel şi chip. 

Embrionul de duh va ajunge un zeu, o mare forță spirituală a spațiilor. - Inteligența are o serie 
nesfârşită de grade. Inteligent e duhul mineral, dar cât de întunecată e inteligenţa sa față de cea a 
duhului vegetal sau animal. Mergând mai sus, ajungem la rațiune, care începe abia la om, sfârşind 
cu rațiunea absolut perfectă a Creatorului central. 

Viaţa din univers îmboldeşte duhul la mişcare, la absorbirea ideilor. Prin idei, duhul face 
şcoala infinită, dezvoltându-şi tot mai mult inteligența, cunoaşterea, moralitatea şi rațiunea pură. 

În definitiv, ideile Tatălui ajută la evoluţia fiilor Săi de pretutindeni. Duhurile se hrănesc cu 
ideile Tatălui, iar El primeşte informaţii despre gândurile copiilor Săi.. 

Plimbându-se prin grădina Tatălui, duhul culege miere din florile ei. După puterile sale, 
fiecare duh adună ce îi place, ceea ce înţelege. Din totalitatea ideilor ce trec prin fața scânteii-duh, 
nu toate sunt asimilate, adică înțelese. Duhul absoarbe idei, dar după înţelegerea lor, le asociază în 
fel şi fel de chipuri, realizând fraze sau cugetări. Aşadar el absoarbe idei separate, le asociază, după 
care le emite sub formă de frază, de judecată. 

Tatăl emite numai simboluri, din care duhul trebuie să formeze cugetări, raționamente, 
judecăți. Duhul porneşte de la simplu la complex. El aşează aceste idei izolate unele lângă altele, în 
fel şi fel de modalităţi, scoțând prin asocierea lor diferite gânduri şi raționamente. 

Aflat la începutul carierei sale, duhul este un simplu auditor. Pe măsură ce el se îmbogăţeşte 
cu idei, devine comunicator, căutând auditori cărora să le transmită cunoştinţele aflate prin judecata 
sa proprie sau audiate de la cei superiori. Analizând mereu, duhul ajunge prin el însuşi să afle 
tainele cereşti, modul cum, din veşnicie, Tatăl a creat vizibilul şi invizibilul. Procesul intim al 
elaborării judecății provine din interpretarea ideilor adunate din spațiu de duh. Din interpretare în 
interpretare vine progresul şi, treptat, duhul află Adevărul divin. 

Duhurile trăiesc în oceanul de particule de viață sau idei, a cărui curenți aleargă în toate 
părțile, fiind simţite de duhuri. Cu toate acestea duhurile nu sunt cu nimic împiedicate în mişcările 
lor. După cum curenţii de aer nu împiedică pe om în mişcările sale, tot astfel aceşti curenţi de idei 
divine, aceste fluide sau forțe electro-magnetice nu stânjenesc cu nimic viața sau activitatea 
duhurilor umane din spațiu. În acest ocean fluidic de viață, unele fluide sunt numai vizibile - 
simbolurile ideilor, altele sunt numai audibile - notele muzicale ale muzicii divine. 


Tatăl lucrează cântând, iar muzica Sa divină umple universurile. Copiii Săi, scăldându-se în 
undele muzicii Sale, se simt fericiți. Uneori această muzică divină pare a fi o voce îngerească, 
alteori - o instrumentaţie neauzită vreodată de urechea omenească, fiind produsă de cetele îngereşti. 

Muzica terestră, vocală sau instrumentală, nu se poate compara cu muzica ce răsună prin 
spaţiile intersiderale. 


Omul e un mic univers 


Nu vă puteți face idee cât de neştiutori sunteţi! Cele mai simple lucruri de lângă voi sunt de o 
complexitate de neînchipuit. Am să vă iau drept exemplu chiar pe voi. La exterior arătaţi ca o 
unitate, dar sub acoperământul general al pielii trăiesc numeroase lumi, o puzderie de vietăți. 

Ştiţi că trupul vostru este format din celule, alcătuite dintr-un complex de substanţe chimice, 
formate la rândul lor din molecule şi atomi. În ultimul timp, aţi mai aflat că atomul este format din 
particule cu putere electrică, numite electroni. Atâta ştiţi, pentru că până aici ați putut ajunge, dar de 
aici e foarte mult până la materia primă din care Creatorul a compus însuşi electronul. 

Materia primă este formată din particule ultramicroscopice, gânditoare, simţitoare şi în 
veşnică mişcare, numite, pentru înţelegere, cu termenul de viață. Aceasta în ceea ce priveşte Impui 
vostru. 

Ei bine, din aceeaşi materie de particule vii sunt formate şi corpurile fluidice din jurul 
scânteii. Ele sunt asocieri de particule vii, din ce în ce mai strânse şi mai condensate către exteriorul 
perispiritului. 

Aşadar ființa-om, atât de simplă la exterior, este un univers în miniatură, cuprinzând miliarde 
de miliarde de vietăţi ultramicroscopice, de particule vii. 

Constatăm că materia primă este o aglomerare primă de particule vii. Acestea, la rândul lor, 
au format aglomerări de un al doilea ordin, şi aşa - din aglomerări în aglomerări - s-a ajuns până la 
electron, atom, moleculă, celulă, trup. Toate sunt într-o interdependenţă de neînvins, formând un 
tot, în virtutea legii asocierii. 

Astfel, planetele se unesc şi formează sisteme planetare, stelele se unesc şi formează sisteme 
siderale, sistemele solare formează universul, iar universurile formează sfera creată sau cosmosul. 

Această sferă - ce cuprinde tot ce a creat Tatăl până azi - se arată la exterior ca fiind o unitate 
condusă de o singură Forţă, în virtutea unei singure Legi. Forța este mişcarea, iar autorul mişcării 
este Creatorul prim. 

Toate fiinţele şi lucrurile ce ne înconjoară vorbesc despre gloria şi înțelepciunea Tatălui 
ceresc. 

Materia primă din care Tatăl a făcut totul, de la începutul începutului, există şi azi în lume, 
aflându-se şi în jurul Pământului nostru. Ea se află într-o veşnică asociere şi prefacere, constituind o 
materie vie extrem de nestabilă. Fixitatea, rămânerea în aceeaşi stare, ar echivala cu moartea, or 
moarte nu există nicăieri în cosmos, în Infinit. 

Materia primă se prezintă pe o scară infinit de variată, fiecare varietate având o anumită 
vibraţie, consistență şi culoare. În lumea duhurilor angelice fiecare varietate a materiei prime are o 
anumită denumire. După cum omul trupesc, având în faţa sa o puzderie de feluri de plante, a căutat 
să le grupeze după caracterele lor comune - constituind astfel specia, genul, clasa, ordinul, 
diviziunea etc, adică a făcut o clasificare pentru a putea mai uşor determina o plantă nou descoperită 
- duhurile angelice, de la noi şi de pretutindeni, au procedat la fel, clasificând substanţele eterice 
după caracteristicile lor şi după operaţiile ce se pot efectua cu ele. 

Totul a plecat de la simplu şi s-a ajuns la complexităţi infinite. De aici tragem concluzia că 
Divinitatea mai întâi a atras la Sine particulele vii din Infinit, creând cu ele materia primă şi apoi din 
această materie a creat, treptat, seria lungă de fluide, pentru ca în cele din urmă să ajungă la forma 
de planetă. 

Divinitatea a creat întâi mediul de cultură, apoi a creat duhurile şi în cele din urmă - fiinţele 
fizice care să se dezvolte în acest mediu de cultură. Întâi s-a creat casa şi apoi, treptat, duhul 
superior, locuitorul acelui locaş. 


Când locuitorii acestui vast locaş divin au ajuns să înțeleagă, Tatăl central le-a vorbit, 
îndrumându-i la activitate. El a trimis idei prin oceanul fluidic unde înoată miliardele de corpuri 
cereşti, case locuite de duhuri de toate treptele evolutive. Primele ordine sau idei trimise au fost 
simple. Pe măsura evoluţiei duhurilor, ordinele erau pe o treaptă mai înaltă, mai ştiinţifică şi 
abstractă. Azi, ideile trimise de Tatăl au ajuns atât de subtile, încât nu mai pot fi înțelese decât de 
marii Săi Fii, Stăpâni de stele sau de cohortele de îngeri solari şi planetari. 

Ideile prime ale Tatălui central sunt oprite, ingerate şi citite de marile Duhuri guvernatoare, 
iar apoi sunt eliberate. După eliminare, ideile nu mai sunt cum au intrat. Într-adevăr, după ce ideea- 
formă, sau simbolul, a stat în fața spiritului care i-a înţeles cuprinsul, este eliminată de spirit, dar de 
data aceasta ideea are un aspect diferit de cel iniţial şi un conținut inferior. Cu alte cuvinte, ideea nu 
mai este aşa cum a trimis-o în lume Tatăl central. 

Să zicem că ideea iese dintr-un duh sub forma Al. Această idee va fi absorbită, înghițită de 
perispiritul altui duh, de pe o treaptă imediat inferioară, care şi el o va citi, o va înțelege, îi va 
memora înțelesul, şi după ce prin şederea în corpul său va suferi încă o alterare, coborând-o cu o 
treaptă mai Jos, o elimină sub forma A2. Ideea trecând astfel, din duh în duh, pe trepte din ce în ce 
mai de jos, va ajunge A3, A4, A5, până la duhul mineral, aflat pe treapta evolutivă cea mai de jos. 

De îndată ce a atins cea mai de jos treaptă a creaţiei, ideea va începe întoarcerea la Autorul 
care a emis-o, la Centrul creator. Curentul de idei a curs la început încet, pentru că ideile au fost 
oprite şi analizate în drumul lor. La întoarcere, ele fiind extrem de alterate, de imperfecte, duhurile 
nu le-au mai reţinut, nu au mai căutat să le citească, şi, ca atare, curgerea lor spre Centru se face 
mult mai rapid decât venirea lor în lume. 

Această materie-idee, o carte trimisă de Tatăl ceresc, a suferit prefaceri în cărți din ce în ce 
mai simple, mai uşoare, mai asimilabile, până a ajuns un abecedar înţeles de duhul uman începător. 

Dacă curentul de idei s-ar fi întors la Centru aşa cum a pornit, adică perfect, ar fi însemnat că 
ideile n-au fost oprite şi înţelese, cu alte cuvinte n-au servit la şcoala duhurilor, n-au contribuit la 
ridicarea, la perfectarea lor. 

Duhul simte fericire când opreşte o idee şi o introduce în corpul său, în perispiritul său. O idee 
alterată ingerată de un duh superior produce o tulburare vibratorie în perispiritul său. lată de ce, 
recunoscând valoarea ideilor, duhul superior nu va ingera decât ideile pe care le consideră că îi vor 
face plăcere, căutând ca prin ele să afle ceva de la Tatăl ceresc. 

Aceste idei constituie cea mai eterică materie dintre toate felurile de eter. Ele pătrund prin 
toate lucrurile şi ființele, pătrund de-a curmezişul soarelui, al pământului etc, au o forță vibratorie 
uriaşă, reprezentând forţa cea mai mare de care dispune Creatorul. Le-am numit idei pentru că 
servesc la gândirea şi judecata duhurilor, dar mai ales pentru faptul că sunt vietăți gânditoare. Mai 
corect ar fi să le numim simboluri sau imagini, prin faptul că au dobândit o formă, trecând prin 
prima serie de mari şi strălucite Duhuri, Creatori divini. Duhurile le denumesc forță, energie, şi de 
cele mai multe ori cu termenul de mişcare-viaţă, pentru că sunt vii şi se mişcă. 

Totul a fost făcut din aceste particule vii, în mişcare, deci totul se mişcă. În creaţie există o 
serie infinită de mişcări: de la mişcările cosmosului, ale universurilor, sorilor şi planetelor, până la 
mişcarea cea mai rapidă a particulei-viață. Omul vede şi înţelege mişcările mai mari şi mai lente, 
însă duhul vede mişcarea aglomeraţiilor de particule, adică mişcarea fluidelor. 

Cu cât duhul este mai evoluat, poate percepe cele mai mici particule ale eterului şi mişcările 
sale. Fiecare particulă-idee îşi dezvăluie destinația, revelând gândirea Creatorului. Duhurile 
inferioare nu simt nici o atracţie pentru problemele abstracte, subtile, înalte şi fără nici un folos 
practic pentru ele. Numai duhurile superioare sunt dornice să descifreze hieroglifele Creatorului, 
avide să afle tainele universului. Cu alte cuvinte, fiecare treaptă de duhuri poate citi în cartea naturii 
doar atât cât îi permit cunoştinţele acumulate. Iată de ce tainele Tatălui ceresc nu pot fi aflate decât 
de duhurile arhi-bătrâne. Adevărul este acoperit cu zeci de mii de văluri şi numai prin priceperea şi 
experienţa câştigată în miliarde de ani, ajungi să ridici văl după văl, până vei vedea şi înţelege 
Adevărul în toată strălucirea sa. 


Din cele expuse, se vede că în afara ideilor plecate de la Centru, şi răspândite în infinitatea 
spațiilor siderale, mai există şi ideile proprii duhurilor. Prin urmare spaţiile cuprind: 1. Ideile divine; 
2. ideile duhurilor, denumite cuget, pentru a le deosebi de ideile divine. 

Spiritul, asemănător Tatălui ceresc, face o emisie născută din sânul său, o creaţie proprie, dar 
tot cu materia din univers. Această emisie de cuget va circula prin spațiu, cu atât mai departe, cu cât 
duhul e mai evoluat. Cugetul este ideea divină prelucrată de analizatorul ei, de duhul care nu o 
poate reţine mult timp, pentru că trebuie să o repună în circulație. De acum înainte ideile se prefac 
în cugetări ale duhurilor infinite ce umplu spațiile universului. Din treaptă în treaptă, cugetarea 
coboară şi învățătura este redusă. 

Lumea duhurilor se aseamănă cu lumea trupească. Aceeaşi hârtie, aceleaşi litere şi cuvinte 
cuprind o carte, dar o carte de trigonometrie oferă cunoştinţe superioare, pe când o carte de citire ne 
oferă cunoştinţe simple. Totul se reduce la puterea înțelegerii, la tălmăcirea mentală a abstracțiilor 
cuprinse într-o carte. Curentul de idei curge mereu prin oceanul fluidic al universului şi fiecare duh 
opreşte şi citeşte ceea ce poate citi, pentru a afla şi el ceva din planurile Creatorului. 

Particulele vii, ideile divine, o dată absorbite sau ingerate de un duh, produc în el dorința 
puternică de a face şi el ceea ce arată ideea respectivă. Pe lângă rolul de instructori, ideile reprezintă 
imbolduri la activităţi de la care duhul nu se poate sustrage. Iată înțelesul misterului dorinţei duhului 
de a fi mereu activ, de a se instrui, de a scotoci să afle mereu adevărul, în toate direcțiile, de a studia 
întru veşnicie. 

Tatăl are în univers o gamă infinită de Duhuri divine, Guvernatorii celor douăsprezece 
categorii de sori dintre miliardele de sisteme solare şi douăsprezece categorii de Guvernatori ale 
planetelor dependente de cele douăsprezece categorii de sori. De la aceşti Guvernatori, Tatăl 
primeşte mental raportul treptei evolutive atinsă de soarele sau planeta lor. În afară de aceste misive 
mentale, Tatăl este înștiințat şi de curenţii fluidici întorși, cu ideile imperfeetate, din diferitele 
puncte ale universului. Tatăl central citeşte gradul imperfecţiunii unui curent venit de la o anumită 
planetă şi ştie la ce treaptă evolutivă se află lumea duhurilor de pe ea. Tatăl este înștiințat în mod 
direct şi indirect de mersul evoluţiei de pe toate globurile cereşti. În mod direct, prin misivele 
mentale ale Conducătorilor stelelor şi planetelor; iar indirect, prin ideile revenite la Centru, din 
circuitul lor prin univers. 

Iată două stări sau situaţii stând faţă în față: Perfectul, la Centru şi imperfectul, la periferie. 
Perfectul provoacă la activitate veşnică pe imperfect, iar imperfectul de la periferie este doritor să se 
apropie prin cunoştinţe de Perfectul de la Centru. 

Tatăl a creat totul din Iubire. E greu de conceput Iubirea Lui față de tot ce a creat, pentru că 
iubirea omului sau a duhului este departe de realitatea simțământului Iubirii divine. Tatăl doreşte să 
ridice la înţelegerea, cunoaşterea şi puterea Sa pe toți copiii Săi. Când omul va putea, cât de cât, să 
afle din splendorile creaţiilor Tatălui, îl va iubi, din adâncul sufletului şi după puterile sale, pe 
Părintele său, care l-a chemat la viaţă pe când era în haos, în întuneric şi fără mişcare. 

Cu cât, omule, te vei sili să-L iubeşti, împlinindu-l Voia, pe atât vei afla din Adevărurile Lui 
şi vei dobândi puteri din Puterile Lui. 


Cele mai bune lecţii sunt câştigate prin dureri 


Lumea trupească este o anexă a lumii spațiale, pentru că viaţa liberă conduce viaţa încătuşată 
şf deoarece totul se înlănțuie, una fiind legată de cealaltă. Forţele spaţiale îi conduc pe orbii 
pământului, Legea divină statornicind ca lumea trupească să nu ştie de existența lumii spațiale sau 
cereşti. Numai în anumite locuri s-a permis un raport oarecare între aceste două lumi, instituindu-se 
laboratoare spirituale unde se studiază şi cercetează ştiinţa spiritului, născută din comunicările 
omului pământean cu cel ceresc. 

Cea mai simplă şedinţă spiritistă, pornită dintr-o joacă sau distracţie, nu poate avea loc fără o 
aprobare superioară, ad-hoc, şi fără să fie prezidată de o entitate superioară asistenților, care să 
indice spiritului ce şi cât să comunice. 

Datorită destinului lor, majoritatea întrupaților nu trebuie să stea de vorbă cu noi, cei din 
spațiu. Comunicând cu duhurile cereşti, omul trupesc îşi va schimba concepțiile şi forma de viață, şi 


deci destinul său, modificându-şi într-o asemenea măsură conduita încât va deveni un om de 
nerecunoscut. Natura, legile cereşti nu permit salturi, nu permit cunoaşterea fără o anumită evoluţie. 
Cele mai bune lecţii sunt câştigate prin dureri şi suferinţe morale. Ele nu se uită niciodată. O vorbă 
oarecare se memorează şi durează pentru o singură întrupare. În existenţele sale viitoare duhul 
revine la faza atinsă în secolele trecute, prin propriile sale observări şi practici. 

Suferinţa nu este întotdeauna urmarea unei greşeli, ci reprezintă o pârghie cu ajutorul căreia 
spiritul face experiență şi trage din ea o concluzie pe care nu o va uita niciodată. 

Trupul omului este un instrument prin care duhul află, învaţă şi verifică valoarea legilor 
cereşti. Legea spune: Nu lovi, nu schingiui şi nu ucide! Teoretic ai învăţat, dar ca să cunoşti la 
perfecție această lege, Cerul va lăsa să fii lovit, chinuit şi ucis, pentru ca trecând şi tu prin aceste 
suferințe, prin această practică dureroasă, să cunoşti importanța reală a acestui comandament. 

Să admitem că, din dorinţa de a câştiga un aderent nou la această doctrină sublimă, un om 
invită insistent pe un prieten să ia parte la o şedinţă de comunicare cu lumea eterică. Din politeţe, 
acesta nu refuză şi asistă. În majoritatea cazurilor, invitatul va zâmbi în sinea lui şi va pleca la fel de 
sceptic şi neîncrezător cum a venit. Nu s-a prins de el nimic; totul s-a scuturat de pe el ca şi apa de 
pe gâscă. Cum a ieşit pe uşă, a şi uitat ce s-a spus acolo. De ce? Pentru că neajungând la gradul 
evolutiv necesar pentru a lua legătura cu Cerul, dreptaşul i-a sugerat ideea: „Nu e adevărat că un 
duh vorbeşte prin gura mediumului. Nu e adevărat că e adormit. Se face că doarme, vorbeşte chiar 
el; ceea ce a spus e neadevărat”. I se sugerează să se îndepărteze de la acest loc de contact cu lumea 
invizibilă, deoarece încă nu e pregătit spiritual. 

Lumea diriguitoare a Pământului se opune ca omul să avanseze numai teoretic. Scopul vieții 
este învăţarea, şi învăţarea desăvârşită se face prin experienţe proprii. Suferința este experiența 
defectelor, a împlinirii lipsurilor şi dezvoltării însuşirilor sau facultăţilor spirituale. 

Nu oricine se poate pune în legătură cu lumea invizibilă. Dacă prin bunăvoința mediumului 
ori a gazdei este introdusă o persoană neevoluată într-un cerc de revelație, duhurile nu-i vor spune 
nimic care să-i stârnească uimirea, admiraţia şi să-l câştige pentru cauza lor, căci persoana încă nu 
esteAdemnă, iar duhurile îşi asumă o mare răspundere faţă de superiorii lor. 

În lumea voastră un om se oferă să fie naşul unui prunc. Prin acest fapt el s-a obligat, în faţa 
Cerului, să urmărească creşterea acestui copil şi să caute din toate puterile sale să facă din el un bun 
creştin. După ce a trecut ziua bucuriei şi a paharului cu vin, naşul a uitat de obligație şi nu se mai 
ocupă de finul său. Rolul său era să contribuie la educarea acestui copil, să facă din el un om moral, 
corect şi temător de legile cereşti. 

În lumea cerească nu se procedează astfel. O dată ce duhul s-a angajat să-şi ridice aproapele, 
se străduieşte din toate puterile să-l convingă pe fratele său întrupat să devină, bun, milos şi înţelept, 
indiferent dacă acesta este ascultător sau nu. Duhul care a câştigat un frate rătăcit, aducându-l pe 
calea dreaptă a vieţii, i-a devenit naş ceresc. Acţiunea sa îi dă dreptul la mari recompense, dar şi la 
mari răspunderi. El trebuie să fie atent, să examineze bine trecutul şi gradul acestui frate întrupat, ca 
nu cumva să-i tulbure mersul normal al evoluţiei. 

Omul încă necopt pentru tainele cereşti trebuie sa rămână la credinţa sa, la bâjbâielile şi 
încercările sale, reuşite sau nereuşite. Atâta vreme cât duhul nu a ajuns la un grad superior, ca 
întrupat el nu trebuie să ştie că există o altă lume, nevăzută, ce zboară prin spațiu, trece pe străzi şi 
colindă prin casele oamenilor. Trecând pe lângă un stand de cărți ce tratează despre Cer şi legile 
sale, despre spirit şi evoluţia sa, acest om va fi sugestionat de dreptaşul său să privească în altă 
parte, nefiindu-i dat să vadă,-să ştie că s-a scris despre o altă formă de viață. Cel-căruia îi este 
îngăduit să ia cunoştinţă despre tainele materiei şi ale spiritului, când va trece pe lângă un asemenea 
stand de cărţi, se va opri, va citi şi primind imbold mental de la dreptaşul său, va cumpăra o anumită 
carte, curios să afle despre spirit, legi şi Tatăl. De altfel şi fără îndemnul dreptaşului său, e în natura 
acestui om să accepte ideile referitoare la nemurirea spiritului. 

Omului de pe treptele inferioare ale vieții sau şcolii, al cărui instinct îl împinge spre furt, 
minciună, crimă, înşelătorie etc, nu-i plac cuvintele preotului şi nici pragul bisericii nu-l va toci. 
Într-un asemenea om predomină instinctele animalice, şi deci, nu se va face din el, de azi pe mâine, 


un om cuminte şi înțelept. Voința sa este încă prea slabă, nu are tăria să-şi potolească patimile, 
pornirile şi acţiunile nesocotite. Un asemenea om nu se poate împăca cu ideea existenţei unei lumi 
invizibile, aflată pretutindeni. Inferioritatea lui nu admite existenta unei lumi care îl vede aude îi 
citeşte cugetul şi stă ca un martor nevăzut, urmărindu-i faptele. El nu admite ca cineva să-i vadă 
gândurile ascunse. Neagă existenţa altei lumi şi caută să convingă şi pe alţii că o asemenea lume 
aparține visurilor şi fanteziei nebunilor. Cum să vină un duh şi să tulbure din gândirea şi apucăturile 
sale pe un asemenea om, abia pornit pe urcuşul treptelor evoluției umane? 

Iată de ce, conştiente de legile cereşti, duhurile nu caută să lumineze, să desluşească pe omul 
încă necopt, despre existenţa vieții de pretutindeni. Numai când cele comunicate nu produc 
zdruncinări în mersul firesc al dezvoltării spiritului întrupat, vine duhul ceresc ca să-i întindă o 
mână de ajutor pentru luminarea conştiinţei sale, fără să-l îndemne spre o acțiune anume şi fără să-i 
suprime libertatea acţiunilor. Legile Cerului cer iubire, acordarea ajutorului, dar nu permit ca 
întrupatul să fie dus de mână, ca un orb, pe căile vieții sale. 

Omul este chemat să înveţe să umbie pe cărarea dreaptă, ca şi copilul care învață singur să 
meargă pe picioarele sale. Duhul îi va da întrupatului sfaturi generale, poveţe de viață, dar nu-i va 
spune concret ce să facă, deoarece ştie .că îşi va primi pedeapsa cuvenită. Repet: conducerea, pas cu 
pas, a întrupatului ar fi de folos numai în această viață, căci în reîntruparea viitoare, fiind acelaşi 
cârmaci nepriceput, acelaşi spirit, şi nemaiavând proptelele din viaţa trecută, omul revine la 
propriile sale puteri. Numai forța voinţei spiritului şi lumina conştiinţei îl' va îndemna la acţiuni 
conforme bunului-simţ, legilor omeneşti şi cereşti. Experienţa proprie este mama înțelepciunii. 

Lumea duhurilor nu vrea ca cei care ştiu de tainele cereşti să iasă la răspântia drumurilor şi să 
strige în cele patru puncte cardinale despre existenţa spiritului, a nenumăratelor sale întrupări şi a 
evoluţiei veşnice. Din toate veacurile, Cerul a comunicat cu aleşii săi de pe pământ şi a căutat să-i 
organizeze în grupuri identice cu marile comunităţi cereşti. Astfel, în veacurile îndepărtate, a luat 
naştere casta preoţilor sau laicilor inițiați. Cerul nu a rupt niciodată legătura dintre omul trupesc şi 
omul spațial. Ea a existat întotdeauna, dar a dictat anumite norme de conducere: să lucreze în secret 
şi comunicările cereşti să nu fie împărtășite celor nechemaţi. Întotdeauna trebuie să existe un fir de 
legătură între trecut şi prezent, pentru a pregăti calea celor din viitor. 

Când vom cobori şi noi în întunericul hainei de lut, vrem să găsim lumina cu care te-am 
luminat, şi la razele ei să înfăptuim opera pentru care ne-am coborât. Dorim să ne ridicăm - ca 
oameni trupeşti - la nivelul cunoştinţelor tale, dictate de noi. Vă vom lua locul, dar voi ne veți 
lumina de sus, cu ştiinţa cerească, şi astfel comorile Cerului vor trece din om în om, în toate 
veacurile. 

In trecut şi chiar în prezent, răspândirea unor taine constituie o profanare, atrăgând sigur 
pedeapsa. Marile şi cutremurătoarele taine cereşti sunt încă rezervate inițiaților. Mulţimii nu i se 
poate da decât religia. Religia este publică, ea fiind hrana sufletească a poporului, a mulţimii. În 
programul religiilor pământului nu intră cunoaşterea marilor enigme, acestea făcând parte din 
proiectele divine, or programul divin cere ca făclia Adevărului ceresc să treacă din mână în mână, 
prin veacuri, prin diferite popoare. 

Cerul recomandă: Organizaţi-vă, şi pe măsura dragostei şi a sfințeniei voastre, dați din 
comorile noastre celor chemaţi! 

Pentru că voi nu cunoaşteţi decât coaja, exteriorul omului, lăsaţi-ne pe noi, care vedem clar tot 
interiorul, să-i recomandăm şi aducem în calea voastră pe cei aleşi. Numai noi cunoaştem pe cel 
destinat să fie purtătorul făcliei noastre şi să ducă mai departe cunoştinţele despre viață şi formele 
ei. Numai noi ştim cine merită şi cine nu, deoarece vedem culoarea şi luminozitatea, gradul spiritual 
al fiecăruia dintre voi. Astfel s-au organizat brahmanii în India, inițiații vechilor perşi şi preoții 
egipteni, iar după ei s-au organizat şi evreii. 

Aveţi încredere în noi, în mandatul acordat de strălucitoarele Lumini care ne conduc. Vă vom 
iniția până la maximul permis de evoluţia omului şi a globului nostru. Dacă ni s-ar permite, v-am 
uimi cu ştiinţa noastră. Cel mai savant om al pământului nu ştie nici a mia parte din cunoştinţele 
noastre despre operele Creatorului prim. Voi studiați în cărțile voastre, noi citim în marea carte 
fluidică, unde se înregistrează tot ce.se petrece pe Pământ, de la crearea sa şi până în ultima clipă a 


existenței sale. Dacă ni s-ar permite să spunem totul, am revoluţiona lumea de pe glob, dar Tatăl îşi 
are înţelepciunea Sa şi ştie de ce a orânduit ca omul să păşească încet pe drumul evoluţiei. 

Avem aici, printre noi, lumea angelică, savanții Cerurilor noastre, pe care îi întrebăm la 
anumite reuniuni, iar ei ne ascultă cu blândețe, cu răbdare, şi ne răspund: 

„Tatăl doreşte ca fiecare duh să înveţe prin el însuşi. Eu atâta îţi pot spune. În problema pusă 
nu e aşa cum socoteşti tu, mai studiază şi apoi vino să-mi spui ce ai aflat. Nu pot să-ți dau învățătura 
de-a gata, ci doar normele de observat şi citit fenomenele, materiile şi viaţa de pretutindeni. lată, 
fiule, cartea fluidică e aici, citeşte-o cu puterile primite de la Tatăl şi noi îţi vom spune dacă ai văzut 
bine sau nu, dacă ai găsit sau nu adevărul. Observă, meditează, reaminteşte-ţi ceea ce ai mai aflat, 
compară şi trage concluzii. Citeşte şi învaţă, noi nu avem voie să vă dăm de-a gata. Nu te teme că 
întârzii în dezlegarea operelor Tatălui nostru, secole infinite stau înaintea noastră. Ce nu poți afla 
azi vei afla mâine, peste un secol, o sută, o mie de secole şi odată tot vei izbuti să afli cum a lucrat 
Tatăl şi la ce operă a dat naştere. Voința Tatălui este să muncim cu toții. 

Adevărul spus de mine îţi va intra pe o ureche şi va ieşi prin cealaltă, pentru că memoria ta nu 
poate reţine decât ceea ce ai aflat prin tine însuţi. Memoria oricărei făpturi reține doar ceea ce a 
înțeles. Memorarea unei idei nu este atât de grea precum înțelegerea ei. Cunoştinţele referitoare la 
operele Tatălui nostru sunt atât de numeroase, încât n-ar putea fi memorate, dacă în prealabil nu au 
fost pricepute. 

Totul trebuie făcut după chipul şi asemănarea celor făcute de Tatăl nostru central. Cine L-a 
învăţat pe Tatăl? Nimeni. Atunci şi noi trebuie să învăţăm singuri. Cum a învăţat Tatăl? 
Experimentând, creând şi observând. Observă şi tu şi află ceea ce a experimentat şi desăvârşit El. E 
drept că aceasta cere multă muncă, iar munca este soră cu suferinţa. Tatăl, muncind, cunoaşte şi El 
suferința. Noi, îngerii ştim din experienţele noastre că orice muncă, orice efort, cere durere, 
suferință. De aici tragem concluzia că Tatăl central suferă când face operele Sale creatoare. Nu 
există creaţie fără durere.” 

Citesc în mintea ta, frate, mirarea şi întrebarea: „Cum se poate explica durerea chiar la Tatăl 
central?” 

Iată răspunsul meu. La început creațiile nu sunt perfecte, pentru că totul pleacă de la simplu la 
compus, de la imperfect la perfect. Tatăl fiind perfect iar creaţia fiind imperfectă, trimisă pentru a se 
perfecționa în eternitate, Tatăl suferă tot timpul, până la expulzarea creaţiei Sale. Tatăl nu produce 
nimic care să nu reclame evoluţie. Din această cauză El suferă mereu, pentru că mereu creează. 
Desigur, dacă Tatăl ar crea perfecțiuni neevolutive nu ar mai suferi. Trebuie să suferi, ca să te 
bucuri de fericire. Mama trece prin durerile naşterii, pentru ca apoi, privind pruncul născut din ea, 
să fie cuprinsă de fericire şi dragoste nesfârşită pentru omul venit în lume prin ea. 

Divinitatea are două perioade alternante: una de durere şi alta de fericire, traduse prin actele 
Respiratorului. Când creațiile ies din Tatăl, El resimte durere, pentru că face o operă imperfectă prin 
natura ei. Urmează un repaus, până la începerea unei creaţii noi. Acest timp de stagnare este 
momentul Său de fericire, când urmăreşte cu o dragoste infinită operele Sale pornite pe drumul 
evoluției. Din toate părțile universului se ridică osanale adresate Tatălui creator. El se bucură la 
nesfârşit de recunoştinţa copiilor Săi, aceste mulțumiri umplându-L de bucurie şi fericire. Dar 
alături de aceste sentimene de recunoştinţă, îi sosesc şi glasurile celor ce suferă în lumile 
începătoare, şi Duhul Său se mâhneşte adânc de suferințele copiilor Săi; însă nu poate face nimic, 
căci nu poate opri cursul evoluţiei, nici să-şi anuleze legile stabilite. 

Aşadar durerea este şi atributul Divinităţii centrale, şi tocmai din această cauză copiii Tatălui 
nu pot fi scutiţi de durere. Nici cel mai mare duh, cel mai apropiat Fiu al Său nu va fi scutit de 
durere. Durerea este legată de viață, de existență. 

Durerile au şi ele grade. În lumile materiale, pe lângă suferinţa spirituală duhul mai trece şi 
prin dureri trupeşti, care, combinate cu cele spirituale, dau o notă de durere superlativă. Durerile 
fizice se ridică în spațiu sub formă de unde şi produc reflexe în lumile spirituale. 

În timpul marilor cataclisme, revoluţii sau războaie, durerile umane sunt atât de mari şi 
strigătul de durere al oamenilor este atât de puternic, încât străbat cele trei zone fluidice ale 
Pământului şi ajung până la îngeri. În faţa atâtor valuri de dureri sosite, îngerii sunt zguduiţi în 


simțămintele lor, reamintindu-le ceea ce uitaseră de veacuri: durerea, prin care au trecut şi ei odată. 
Tulburarea şi mâhnirea îngerilor pricinuită de atâta durere se transmite în lumile superioare, 
influenţându-le şi determinându-le să reflecte asupra încetării durerii. 

Îți traduc, dragă frate, acest ecou spiritual printr-un exemplu din lumea ta. Te-ai dus la cimitir 
să depui o floare pe mormântul părinţilor tăi. Tocmai atunci se înhuma unicul copil al unui bătrân 
gârbovit. El plângea sfâşietor pentru că îşi îngroapă copilul, iar prăpăditul de el rămâne să-şi târască 
zilele în neputinţă şi singurătate. Plânsul bătrânului era atât de zguduitor, încât lumea străină din jur, 
împreună cu tine, a început să plângă de mila lui. Durerea e transmisibilă, chiar de am fi îngeri 
durerile ne întristează. 

Bucuriile adânci şi recunoştinţa celor ce au pătruns în tainele Divinităţii îl umplu pe Tatăl de 
fericire, văzând în aleşii Săi pe viitorii colaboratori, la viitoarele Sale opere în vecii vecilor. 

Ca şi fericirea, durerea are gradele ei. Pe măsură ce te cobori pe scara evoluţiei duhurilor, 
durerea fizică este mai intensă. Cu cât o entitate spirituală este mai de jos, cu atât durerea trupului 
său este mai mare şi cu atât se va bucura de suferinţa altora. Pe măsură ce te ridici pe scara 
evolutivă, durerile psihice sau sufleteşti sunt mai puternice. Cu cât un duh este mai evoluat, cu atât 
durerile aproapelui său îi produc o suferință sau fericirea altora îi procură bucurie. 

Fiinţa supremă, Cauza tuturor cauzelor, suferă de durerile creației Sale şi se bucură de 
fericirea ei. Tatăl cuprinde în sine toată opera Sa, bucuria şi durerea tuturor. 


Visele 

Dragă frate, azi am venit să-ţi vorbesc despre modul cum acționează omenirea de pe acest 
pământ, dar tu ai dori să cunoşti taina viselor. i-am mai vorbit odată despre vise, dar iată, din 
dragoste, întrerup firul programului meu de azi, pentru a-ţi vorbi despre subiectul ce te interesează. 
La cinematograf vedeţi acţiunea şi auziţi graiul personajelor unui film. V-aţi obişnuit cu 
cinematografia şi ați pierdut din vedere problemele întâmpinate de inventatorii aparatelor ce redau 
concomitent vorbirea şi mişcarea. Staţi în fotoliu şi ascultați un discurs din Berlin sau Roma. Nu vă 
mai miraţi de fenomenul propagării undelor eterice care pătrund totul şi înconjoară pământul. Ei 
bine, visul nu este decât un cinematograf şi o radiodifuziune. Am să-ţi explic fenomenul visului, 
atât de tainic în lumea voastră. 

Trupul îşi are funcţiile sale, fiziologia sa. Corpul spiritului, sau perispiritul, având o altă 
constituție, are un alt mod de funcționare. Prin urmare, există două feluri de fiziologii. Când duhul 
se întrupează, aceste două fiziologii se suprapun. După ce s-a exteriorizat, fiind complet liber în 
spaţiu, duhul are numai funcția duhuală sau spirituală. 

Omul trupesc priveşte un arbore. Imaginea copacului ajunge în ochii săi influențându-i retina, 
iar prin nervul optic se transmite în sistemul cerebral, unde din imagine fizică se transformă în 
imagine psihică. Ea va străbate corpul vital, apoi corpul planetar, solar, universic, cosmic, prin 
învelişurile mamare sau divine, până ajunge în fața duhului. Aici imaginea, redusă la dimensiuni 
deosebit de mici, va impresiona duhul, luând cunoştinţă că are în față un pom. 

Din această descriere s-a văzut că obiectul exterior, recepționat de ochi, s-a transformat în 
perispirit, într-o percepţie internă, subiectivă, într-o imagine internă; deci imaginea obiectivă a 
devenit subiectivă. 

Să iau acum un caz spiritual. Omul a adormit, adică spiritul a ieşit din trup. Din spațiu a sosit 
fratele său destrupat, care - pentru a se face cunoscut - ia forma umană avută în viața sa 
pământească, îmbrăcat aşa cum l-a cunoscut omul adormit. Prin puterea gândului, duhul destrupat 
poate să formeze din fluidele mediului, o formă fluidică, identică trupului său din ultima viață 
pământească. Fie că duhul însuşi s-a introdus în forma “creată, fie că o prezintă independentă de 
spiritul său, această imagine va trimite unde, ce vor pătrunde în interiorul perispiritului până în fața 
scânteii omului adormit, luând cunoştinţă de ceea ce se află în faţa şa. Duhul liber va vorbi ca orice 
duh, adică va emite unde-gânduri, combinate cu imaginea sa. În fine, după voinţa sa, duhul liber 
creează în jurul acestei imagini un decor oarecare: o cameră, un câmp, o apă etc. Mişcându-se şi 
vorbind în acest decor, imaginea va reda toată intenţia duhului. Totul va fi înregistrat, 


interiorizându-se în corpul perispiritual al duhului întrupat, exteriorizat în timpul somnului trupului 
său. 

Dimineaţa, imediat după deşteptare, omul îşi aminteşte vag de părintele, fratele sau prietenul 
cu care a stat de vorbă pe malul unei ape sau într-o grădină, uitând de multe detalii. 

Constatând că toată lumea visează, savantul pământului se zbate să-şi explice acest fenomen 
prin prisma trupului. Sărman neştiutor! Când doarme, omul are ochii închişi, iar urechile sale nu 
mai aud nimic. Cum de vede peisaje, obiecte, animale şi oameni cu care stă de vorbă? Desigur -îşi 
spun unii - sistemul cerebral nu a vrut să doarmă şi a, creat fantezii, vise care nu sunt realităţi ei 
reproducerea faptelor şi imaginilor cotidiene. 

Ei bine, irealitatea presupusă de toată lumea a fost totuşi o realitate deplină. Din nefericire, 
omul îşi raportează visul la lumea fizică înconjurătoare. 

Din capul locului trebuie să spun că auzul şi văzul omului sunt de două feluri: spirituale şi 
trupeşti. Există un auz fizic şi unul psihic, un văz fizic şi unul psihic. Pe când auzul psihic pare a se 
confunda cu auzul fizic - amândouă fiind acționate de acelaşi fel de eter sau unde - văzul psihic este 
cu totul deosebit de cel fizic, fiind produse de unde diferite. 

Pe pământ, omul trupesc vede o realitate, iar spiritul, în lumea sa eterică, vede o altă realitate, 
în lumea trupească transmiterea undelor se face atât auditiv, cât şi vizual. Voi puteți cere o 
informaţie de la un semen oarecare. Dacă respectivul este de față, va răspunde prin vorbire; dacă 
este departe, va răspunde prin scris. 

La fel este şi în lumea spirituală: duhurile nepot informa despre ceva fie prin unde vizuale, fie 
prin unde auditive.. 

Dacă duhul vrea, poate transmite la distanță unui alt duh atât sunetul unei litere, cât şi 
imaginea ei vizuală - diferită de imaginea vizuală a lumii trupeşti. Dacă duhul se gândeşte la un 
peisaj, la forma fostului său chip, le poate transmite în întregime unei alte entităţi, care le va vedea 
ca şi cum ar fi într-adevăr în fața unui peisaj real pământesc sau în faţa fostului său iubit. O 
asemenea transmitere se poate face atât unui duh liber, cât şi unui duh captiv, al cărui trup doarme, 
iar în acest caz veți spune că omul visează. 

Tot ce făureşte un duh - fostul său trup, peisaje, diferite mişcări - şi tot ce vorbeşte unui duh 
captiv al cărui trup doarme, se va încadra în acelaşi decor, şi omul adormit va visa ceea ce spiritul 
înregistrează în interiorul perispiritului său. Se produce o realitate pentru duh şi o iluzie pentru omul 
trupesc. 

Duhul liber, neîntrupat, face deosebire când vede sau aude o realitate terestră şi una fluidică, 
din lumea sa eterică. Dacă duhul vede în sânul său o imagine oarecare, ştie că e o reprezentare 
fluidică venită din lumea sa. Când trece peste ape, câmpii, munți, păduri şi le vede rând pe rând, 
exterioare corpului său, ştie că acestea aparțin lumii fizice, deoarece sunt obiective. 

Noi, oamenii spaţiali, avem un văz obiectiv şi unul subiectiv, confundându-le într-una. Omul 
trupesc are numai un văz, în aparenţă obiectiv. 

Realitatea subiectivă din timpul somnului trebuie interpretată, pentru că o lege cerească nu 
permite oricărui duh să afirme ceva complet şi lămurit, ca nu cumva să tulbure cursul destinului 
unui om trupesc. De aceea duhurile nu au voie să dea sfaturi categorice întrupatului, ci doar 
reprezentări simbolice, pe care tu, om trupesc, să le interpretezi şi să le găseşti adevăratul înțeles. 
Această restricție este imperativă când este vorba de viitor. Dacă e vorba de trecutul vieţii actuale 
sau al celor trecute, se permite orice discuţie şi orice desfăşurare panoramică a evenimentelor 
trecute. Amintindu-ţi de ele la deşteptare, te miri de localităţile văzute, de costumele purtate şi de 
figurile necunoscute; şi totuşi, toate îşi au înțelesul, pentru că te-ai văzut într-o localitate unde ai 
trăit odată, într-o ţară unde se purtau acele costume şi ai avut relaţii cu persoanele prezente în vis. 
Undele care impresionează retina, pentru a forma imaginea corespunzătoare obiectului fizic din 
exterior, sunt deosebite de undele creaţiilor fluidice ale unui duh. Omul vede obiectele şi ființele din 
lumea exterioară cu ajutorul ochilor. Duhul vede lumea exterioară cu tot corpul său fluidic. În acest 
caz, undele emise de un coip sau o ființă oarecare pătrund în interiorul perispiritului duhului şi aici 
reproduc imaginea lor iar duhul ia cunoştinţă de ceea ce vede. Deosebirea dintre văzul unui întrupat 
şi al'unui duh provine din natura diferită a undelor. 


Aş putea zice că unele sunt unde materiale şi celelalte - unde spirituale. În definitiv deosebirea 
constă în lungimea de undă. Undele plecate de la materia fizică - trupul mineralului, vegetalului, 
animalului şi omului - sunt emanaţii automate sau involuntare, numite obiective. Undele plecate de 
la un duh sunt produse voluntar şi inteligent, numindu-le subiective. Să recapitulăm. 

Auzul spiritual se produce concomitent cu cel fizic. Ca natură sunt deosebite, dar amândouă 
se integrează într-unui. La fel şi pentru văz. Văzul fizic se suprapune peste văzul psihic şi omul 
vede ceea ce există în lumea înconjurătoare. Duhul mai are un văz total şi intern sau subiectiv. 

Noi, duhurile, avem auzul şi văzul dublu. Toate undele sosite de la exteriorul corpurilor, 
aparținând lumii fizice, le numim unde obiective. Toate undele venite din interiorul corpurilor le 
numim unde subiective. Numai corpurile prevăzute cu o anumită inteligență pot produce unde 
subiective. 

Un spirit poate emite şi percepe o undă subiectivă, dar în acelaşi timp poate avea şi un văz 
obiectiv. El posedă două facultăţi: 1. de a emite involuntar unde obiective; 2. de a emite unde 
voluntare sau subiective. 

O plantă - un stejar bătrân - va emite unde obiective, ale trupului său vegetal, dar va emite şi 
unde subiective, localizate în ghindă, unde vor sta în faţa duhului ei, asemenea unui program, ca 
embrionul să ştie ce trebuie să facă pentru a produce un alt stejar. 

Undele duhului vegetal diferă de undele duhului uman. Mineralele nu pot emite decât unde 
obiective, pentru că undele subiective reclamă un substrat intelectual accentuat. Plantele emit mereu 
unde obiective, şi numai când dau naştere la sămânță, emit şi unde subiective, cu scopul de a servi 
embrionului ca plan al evoluţiei sale, reproducând o plantă la fel cu planta-mamă. 

Există cazuri când duhurile pot sili planta să emită unde subiective şi în alte împrejurări decât 
cele în care dă naştere la sămânță. Atunci planta va reproduce, cinematografic, toate fazele sale: de 
la sămânță până la copacul bătrân. Duhul din faţa acestui copac asistă la prezentarea fluidică a 
planului viitor de dezvoltare al embrionului. 

La animale întâlnim tot două feluri de unde: subiective şi obiective. Undele obiective arată 
forma trupului şi a perispiritului. Undele subiective, ca şi la plante, arată cinematografic toate fazele 
dezvoltării animalului, de la naştere până la moarte. Cu cât animalul este mai evoluat, cu atât — în 
afară de undele reprezentative ale fazelor sale evolutive - poate arăta şi stările sale psihice. De 
exemplu duhul unui miel va arăta toată groaza avută în vieţile anterioare, când a fost sacrificat, iar 
această durere se va transforma într-o milă puternică în duhul uman spectator, care vă suferi în acele 
momente durerea acestui frate mai mic. Aşadar cu cât sunt pe o treaptă mai înaltă pe scara evoluţiei, 
animalele emit unde subiective mai importante, mai clare şi mai inteligente. 

Prin urmare, există: 1. unde auditive; 2. unde vizuale subiective; 3. unde vizuale obiective. 
Mineralul produce o singură categorie de unde - vizuale obiective. Vegetalul are două feluri de 
emisiuni de unde - vizuale obiective şi vizuale subiective. Spiritul animal şi uman emite trei feluri 
de unde - auditive, vizuale obiective şi vizuale subiective. 

Fiind emiţător de unde, orice corp le pare luminos duhurilor, arzând ca o candelă, lucind ca un 
fosfor în întuneric sau luminând ca un bec electric. Privind la un alt duh sau la un trup mineral, 
vegetal, animal sau uman, duhul le va vedea mereu luminoase, auzind în acelaşi timp un sunet 
spiritual. Orice corp e luminos şi sonor. Toate corpurile posedă lumină proprie. Fie că e ziuă, fie că 
e noapte, duhurile văd toate corpurile şi ființele luminoase ca soarele. Această lumină variază după 
corpul privit. Mineralele au în general culoarea unui foc albastru, plantele - a unui foc verde, iar 
animalele şi omul au culoarea unui foc galben. Unele vietăți - de exemplu păsările - au un mozaic 
de culori. Obiectele din lemn au o culoare mai stinsă decât copacii. 

Acum, în această cameră, te văd ca pe o făclie aprinsă. Plantele radiază lumină. Mobila are o 
lumină mai palidă şi culori cu tonuri şterse, deoarece o mare parte din fluidul, dublul eteric al 
copacului din care s-a făcut mobila s-a pierdut când a murit copacul; şi se va pierde aproape cu totul 
dacă lemnul va fi ars sau va putrezi. Văd lampa electrică, dar nu atât de strălucitoare pe cât o vezi 
tu, pentru că filamentul metalic din interiorul ei, fiind trecut prin foc, a pierdut o mare parte din 
fluidul său. Văd cum prin firul electric curge un fluid ca o apă aprinsă, parcă ar fi de foc, numit de 
voi curent electric. Văd cum prin pereţii sobei ies unde, sub formă de flăcări vii, provenite din 


dublul eteric al lemnelor ce ard. Toate aceste emisiuni se ridică spre tavan, străbătându-l şi 
pierzându-se prin acoperişul casei în spaţiu. Văzul nostru psihic diferă de al vostru, pentru că vedem 
cu oricare parte a corpului nostru. Rolul nervului vostru optic este îndeplinit de întregul meu corp 
spiritual, care vede prin toți porii săi, fără să avem nevoie de ochi. 

Cele trei feluri de unde intrate în noi le percepem ca realități, pentru că au forme. Visul 
pomenit mai sus e o formaţie artificială de unde vizuale subiective, produse în scop de mângâiere, 
recreație, desfătare etc. Trecutul te farmecă totdeauna, pentru că din el s-au estompat durerile şi nu- 
ți mai vin în minte decât plăcerile. 

În vise se arată ori trecutul, ori viitorul. Prezentul nu e traductibil pentru că el durează numai 
o secundă. În general, visele se referă mai mult la trecut, cu toate scenele trăite şi uitate. Numai 
trecutul poate deveni obiectiv. Un tânăr visează că stă de vorbă cu o tânără necunoscută. Avem de a 
face cu o realitate spirituală, căci este figura persoanei cunoscute foarte bine în altă viaţă, dar uitată 
în prezent, o cunoştinţă veche din alte timpuri şi țări, prezentată prin unde vizuale subiective. 
Viitorul nu se poate arăta decât cel mult prin simboluri. El nu poate fi prezentat în mod obiectiv, aşa 
cum se va petrece. Viaţa omului se desfăşoară pe două căi, după cum va decide liberul său arbitru. 
Visul vine tocmai în momentul când eşti în preajma luării deciziei de a apuca pe una din căile 
prevăzute în destinul tău. Ambele căi duc la acelaşi rezultat, dar una va fi plină de ghimpi, iar 
cealaltă - presărată cu flori. O cale te va purta prin amărăciuni şi dureri, iar prin cealaltă vei avea 
linişte, mulțumire sau chiar bucurii. 

Ți-am schițat câte ceva despre vise, dar fenomenul visului este mult mai complex şi necesită 
studii profunde. 


Asocierile spațiale 

Sunt aici de mult şi aşteptam să devii liber, ca să-ţi vorbesc. 

Prin vorbe, sugestii, conducem lumea. Când cuvântul nu convinge, aplicăm forţa asupra 
recalcitranţilor voştri şi ai noştri. Fireşte, întâi începem cu vorba bună, atrăgând atenția asupra 
urmărilor legilor scrise în univers, şi după aceea aşteptăm, lăsându-i timp să se convingă de 
imposibilitatea de a se opune legilor instituite. Bineînţeles, îngăduinţa are o limită. 

Să ştii că în afară de sugestie, dispunem de forța necesară de a impune legea. 

Instrumentul, forța care încovoaie voinţa oricărui duh este tot un fluid, iar duhul operator al 
acestor fluide este un mare cunoscător în mânuirea lor, lucrând fără să fie văzut. 

Numai ordinea permite derularea fără oprire a evoluției. În vederea evoluției normale, 
duhurile s-au constituit în partide, asocieri spirituale. Fiecare individ doreşte să ajungă fericit, dar 
constată curând că singur nu poate fi fericit, în mijlocul nefericiților. Mentalul duhului - liber sau 
întrupat - se luminează, înțelegând că numai prin asociere se poate ajunge la țelul dorit. Duhul vede 
clar că individualismul, egoismul, este o piedică în realizarea năzuințelor sale şi că numai altruismul 
îi poate asigura reuşita. În lume există două evoluţii: individuală şi socială. 

La începutul creării sale, duhul e trimis pe o planetă inferioară a unui univers, lipsită de viață 
socială, unde duhul întrupat îşi duce existența individual, el fiind de un egoism feroce. La timpul 
stabilit, aceste duhuri sunt trecute j>e alte planete de un grad mai ridicat, unde egoismul lor alunecă 
uşor spre socializare şi altruism. În fine, pe ultima treaptă a perfecțiunii umane, duhul-om devine cu 
totul iubitor de semenul său. El nu mai poate trăi decât în societate, ajutând pe cât posibil ca toți din 
partidul său să progreseze cât mai repede şi mai bine. Dar au trecut sute de mii de ani, pentru ca 
duhul să ajungă de la viața singuratică la viaţa socială. 

Evoluţia duhului este în funcție de puterea voinţei sale. Cum facultatea voinţei nu este egală la 
toate duhurile, se înțelege că şi evoluția lor va fi inegală. Unele vor fi mai avansate, altele vor 
rămâne la urmă. 

După ce i s-a îmbrobodit ştiinţa divină, particula divină a pornit în lume, ca să evolueze în 
veşnicie, fără oprire. Cât timp va călători în lume, duhul va învăţa şi va fi învăţat de mai-marii săi. 
Neştiutor a fost trimis, ştiutor se va întoarce în sânul Tatălui. Din Sfera-Mamar a plecat duhul-copil 
şi se va întoarce duh bătrân de ani şi înțelepciune, nestrămutat în voinţă şi cu un bagaj uriaş de 
cunoştinţe referitoare la tot ce a creat Tatăl său până atunci. Duhul-om pleacă în lume, învață şi, de 


la o vreme - ce poate însemna sute de mii de ani - se întoarce la Centru pentru a pleca din nou, cu o 
nouă misiune, pentru o şcoală şi mai înaltă. Împărăţia Tatălui este plină de diferite şcoli, pe care 
duhul trebuie să le cerceteze şi desăvârşească. 

Duhul circulă prin lume ca o globulă de sânge. El pleacă de la Centru, de la Inima lumilor, se 
duce până la extremitățile lumilor, a trupului divin, întorcându-se la Inimă, la Centru. Tot ce a creat 
Tatăl, până azi, sunt celulele trupului Său. Fluidele în care înoată toate stelele şi planetele ar fi 
plasma sângelui Tatălui, iar curenţii cosmici - oxigenul şi hrana trimisă din Sfera divină la toate 
celulele Sale. Duhurile corespund globulelor de sânge care întrețin viaţa celulelor divine - planete şi 
sori. Tatăl are un trup incomensurabil, compus din fragmente care, la rândul lor, în ultimă analiză 
sunt duhuri. Iniţial, în ignoranţa lor, duhurile au tendinţa de individualizare, provocând 
dezorganizarea celulelor divine. Atunci, vine legea, cu puterea Voinţei divine, impunând asocierea, 
solidaritatea, şi totul se menține aşa cum vrea unicul Suveran al lumilor. 

Domnul nostru Isus a spus: „Lubeşte-ţi aproapele cape tine însuți. lubeşte-ţi chiar şi 
duşmanul”. Această recomandare nu a fost o simplă învățătură, ci e o necesitate absolută, cerută de 
legea solidarității universale. Toate duhurile, toate particulele trebuie să fie solidare între ele, pentru 
a menţine creaţia într-un tot unitar. La început duhurile mici vor fi obligate la acest comandament 
prin constrângere. Când devin mai înțelepte, vor înțelege folosul acestei sublime solidarități. Prin 
urmare, universul este trup din trupul divin, menţinut întreg prin faptul că fragmentele plecate din 
el, deşi separate, formează un tot, printr-o conlucrare perfect solidară. 

Cu toate că soarele este departe de planetele sale, se exercită o atracție puternică între ele, 
formând blocul sistemului nostru planetar. Deşi stelele sunt la depărtări incalculabile unele de 
altele, se atrag puternic între ele, formând o unitate - sistemul sideral sau universul nostru. Cu cât o 
stea, un sistem planetar, este mai avansată pe scara evoluţiei, puterea ei de atracție este mai mare. 
Prin urmare, individualitatea este aparentă în univers, părțile lui fiind puternic legate între ele. 

Fiecare entitate evoluează pe scara ei şi pe măsura avansării, cunoaşte din ce în ce mai 
amănunțit legile cereşti. Pentru duhul-copil nu există lege. Mai târziu el ia cunoştinţă de existența 
unei singure legi - A. În decursul timpului, duhul avansând, află că legea A are anexa a. Timpul 
trece şi află şi de anexa b, curând află şi de anexa explicativă c şi aşa mai departe. După ce, prin 
practica vieţii, a aflat toate aspectele şi anexele legii A, în drumul său evolutiv va afla şi de legea B, 
prezentându-i-se, rând pe rând, sub toate aspectele şi anexele ei. Astfel, pe măsura urcării sale în 
înțelepciune şi ştiinţă, duhul află de legile C, D, E şi aşa mai departe. Să luăm un exemplu. 

Divinul Isus a zis: „lubeşte-ţi aproapele”. Omul simplu va aplica această lege iubindu-şi 
părinţii, fratele, sora, soția şi copiii. Nu înţelege că trebuie să iubească pe bubosul şi zdrențărosul 
cerşetor de la poarta bisericii. Din viaţă în viaţă, noţiunea acestei iubiri se lărgeşte. Acum îi iubeşte 
pe toţi de acelaşi neam cu el. În alte vieţi, când mila se va săpa adânc în el, pe lângă omul de acelaşi 
sânge cu el, va iubi, vă avea milă şi va ajuta pe orice om, de orice religie, rasă sau stare socială ar fi. 
Sfera iubirii sale se va tot lărgi, până va cuprinde orice om de pe acest glob. 

Dar înţelegerea iubirii trebuie să meargă şi mai departe. Omul va trebui să aibă milă de orice 
animal, pentru că şi acesta este opera aceluiaşi Creator care l-a născut şi pe el. Omul va trebui să 
iubească florile câmpului, copacii pădurilor; cu alte cuvinte, tot ce trăieşte, căci toți sunt fraţii săi 
mai mici. Toţi sunt copiii Tatălui şi prin stările lor am trecut şi noi odată, cu multe miliarde de ani în 
urmă, pe alte planete, dispărute. 

La început entitatea iubeşte din interes, apoi din obligaţie, ajungând să iubească din 
convingere, din fericirea produsă de ajutorarea celor din jurul său, înțelegând că toți fac parte din 
marele Tot. 

Sublimul Isus spunea: „Eu şi cu Tatăl una suntem”. 

Cum era să spună altfel acest strălucitor Duh, când EI a plecat din Sfera divină şi când în 
noaptea miliardelor de ani ce vor veni se va întoarce la Tatăl şi va fi una cu El. 

Treptat, entitatea spirituală se deşteaptă din somnul în care a fost adâncită de primul zeu din 
Mamar, iar prin muncă amarnică, ce pare o eternitate, îşi dobândeşte ştiinţa ce-i fusese voalată. 

Toţi îngerii afirmă: „Mi s-a luat şi mie odată ştiinţa, dar Tatăl a sădit-o în lume şi noi am citit- 
o din operele Sale şi am aflat-o de la marii Săi Slujitori”. 


Adevărul adevărat a fost, este şi va fi următorul: Duhului nu i se ia nimic, ci numai i se 
întunecă, i se adoarme memoria cunoştinţelor sale, i se produce o amnezie, şi ca urmare uită pentru 
un timp tot ce ştia de pe când era în sânul Tatălui central. 

Văzând şi studiind operele Tatălui său ceresc, ceața uitării se ridică treptat de pe memoria 
duhului, amintindu-și, rând pe rând, ştiinţa cu care s-a născut. Trebuie muncă aprigă, de o veşnicie, 
pentru ca perfecționându-se, să se simtă fericit de câte ştie şi poate, faţă de infinitatea de duhuri 
ignorante sau inferioare din jurul său. Dacă duhul era perfect, ştiutor din capul locului, ar fi fost 
tentat să divulge din secretele Tatălui. Dacă în baza cunoştinţelor sale ar fi posedat marea forță a 
divinilor Creatori, bazându-se pe ştiinţa şi atotputernicia sa, ar fi procedat la creaţii fără prealabila 
învoire a Tatălui, după cum s-a întâmplat cu marile şi strălucitoarele Forțe cereşti căzute din gloria 
lor, scufundându-se în abisul uitării, de nu mai ştiu cine au fost şi ce puteri au avut. 

Lumile au fost create pe baza misterelor. Tot cosmosul a fost organizat în tăcere de Tatăl 
central. O muţenie absolută era în jurul Tatălui central. După mult timp, treptat şi într-o foarte mică 
măsură, Tatăl destăinuie din secretul operelor Sale marilor Săi Fii, Guvernatori de sori şi planete. 
Aceatstă atitudine a Fiinţei prime, această tăcere a fost adoptată de marile Forțe conducătoare de 
stele şi -pe cale descendentă - de toate duhurile cunoscătoare a ceea ce se află prin spaţiu. 

Duhurile cunosc mai mult decât întrupaţii, dar legea tăcerii şi a prealabilei învoiri le 
împiedică, sub sancţiunea pedepsei, să vorbească întrupatului despre ce a fost, este şi va fi. O 
cenzură veşnică şi severă există în Cer. Nu poţi vorbi orice. Nu poți comunica oricând şi oricui. 
Dacă n-ar fi această regulă, totul ar fi fost discutat, criticat sau lăudat, şi forţele externe, din univers, 
poate s-ar fi opus Forţei centrale din Sfera divină. Totul trebuie să fie organizat, ierarhizat şi solidar. 
Dacă nu ar exista legea solidarităţii şi legea evoluţiei, s-ar fi putut întâmpla ca multe creaţii să se 
întoarcă la Centru, înainte de timpul terminării şcolii respective, din care cauză Centrul s-ar fi 
dezorganizat şi el. 

Dragul meu frate, noi vă iubim nu dintr-un interes personal, ci mânaţi de principiile legii 
evoluţiei prin solidaritate. Cu cât avansăm, cu atât sentimentul acestei solidarități este mai puternic. 

Unul, Supremul, conduce universurile. Unul şi-a asociat doi secunzi. Cu ei deliberează, pentru 
ca opera produsă de El să devină perfectă. Unitatea poate greşi, dar deliberarea cu al doilea şi al 
treilea desăvârşeşte orice operă. Unitatea face o operă inferioară faţă de cea la care a conlucrat o 
colectivitate, fie cât de redusă. Pentru a se face ceva perfect şi trainic, se cere înjghebarea unei 
colectivități formată din cel puțin trei individualități. Acesta e nucleul cel mai redus de asociere. 

Lumea duhurilor este organizată în nuclee, având ca bază numărul trei. Trei entități au format 
un nucleu. Fiecare din aceste trei entități poate crea alte trei nuclee, asociindu-se cu câte alte două 
entități. La rândul lor,, fiecare din cele şase entităţi noi îşi pot asocia alte două entităţi, formându-se 
şase nuclee noi. A fost un nucleu, s-au format apoi alte 3, apoi alte 6, 12, 24, 48 şi aşa mai departe. 
Astfel sunt organizate, de sus în jos, toate partidele de duhuri. 

În vârful unei asocieri sau partid nu se află o individualitate, ci întotdeauna o treime. Cei trei 
din vârful piramidei sunt entitățile cele mai evoluate din tot partidul. Ele deliberează şi la 
deliberarea lor nu mai ia parte nici un alt duh. 

Ca să înțelegeți mai bine, voi da un exemplu. 

Trei forțe-entităţi a, a, a, şi-au asociat fiecare câte două entităţi b, b. Forţele b sunt aproape 
egale în ştiinţă, inteligență şi voinţă cu cele trei a, dar cu toate acestea nu sunt admise la deliberările 
lor. Cele trei a vor delibera şi hotărî, iar hotărârea lor este decret-lege pentru întregul partid. Această 
lege va fi ratificată de toți membrii partidului, pe cale descendentă: va fi adoptată de abb, abb, abb; 
apoi de fiecare b, împreună cu alţi doi c - adică bec, bec, bec; şi aşa mai departe. 

Tribunalul suprem al partidului, conducerea supremă este formată din cei trei a. Dacă cei trei 
din fruntea partidului nu sunt de aceeaşi părere, asupra unei decizii oarecare, se constituie o 
delegație de douăsprezece entități egale în grad. Când este vorba de judecarea unei entităţi, aceşti 
doisprezece se vor pronunța asupra sentinţei date, sancționată de cei trei din vârful partidului. Pe 
această bază treimică este alcătuită toată suflarea de duhuri din univers. 


Activitatea duhului este înscrisă în el 


Toate religiile pământului conţin nuclee de adevăr, având înscrise în ele preceptele morale ale 
lumii noastre. De asemenea, toate duhurile au înscrise în ele marile precepte ale codului moral. 

Duhul este o sămânță divină, trup din trupul divin şi ca atare, Creatorul a pus în el orânduirea 
lumii Sale, şi în acelaşi timp, a înscris în duh tot programul pe care îl are de desfăşurat în lume. Nu 
are nici o importanță când şi în cât timp are să-l execute. Tatăl nu are zi şi nu are noapte, pentru El 
nu există timp, având la dispoziţie eternitatea. 

Tot ce a creat Tatăl de la început şi până azi e trupul Său. De acest trup imens nu ne putem 
face nici o idee. Duhul este o particulă infinit de mică, ultramicroscopică, o nimica toată față de 
această sferă incomensurabilă. Cu toate acestea, Tatăl creează duhul după anumite reguli. Înainte de 
a-l crea, îi stabileşte viitorul, destinul, legea, şi numai după aceea îl trimite într-unui din universuri. 
Ordinea stabilită de Creator în lume am numit-o codul moral sau codul ceresc. Înainte de a fi trimis 
în lume, în fiecare duh s-a înscris codul moral, fără de care duhul ar deveni un anarhist, un răzvrătit 
contra ordinii stabilite din veșnicie. 

Tatăl procedează la fel când creează un duh, un soare sau o planetă, punând în ele toate fazele 
prin care vor trece. Fie că face un duh ca mine, fie că face un soare mic, ca al nostru, sau unul uriaş, 
Tatăl începe cu a (alfa), adică cu legea şi programul pe care îl va urma noua creaţie. 

Să ilustrăm acest fapt cu o comparaţie, pentru a se vedea că programul este prevăzut pentru 
toate situațiile. 

Trupul femeii conține în el ordinea fiziologică a funcţionării tuturor organelor sale. Această 
femeie devenind mamă, copilul începe să se zămislească în pântecele ei. Pruncul se dezvoltă 
conform destinului său, conform planului constructiv al mesagerului întrupător şi conform 
moştenirii fiziologice a organismului mamei sale. Organele se creează, se aşează şi îşi încep 
fiziologia în trupul pruncului, conform moştenirii funcționării organelor mamei sale. Imediat după 
expulzare, copilul ştie să sugă, plămânii - să se umfle, inima - să bată, şi aşa mai departe. 

Mama a contribuit la crearea trupului noului om şi a înscris în el toată gama desfăşurărilor 
evolutive ale organelor, precum şi a funcționării lor. După creaţie, pruncul - ca şi duhul-copil - ştie 
când trebuie să ceară de mâncare, să meargă, să vorbească. De aici încolo, duhul îşi conduce 
instrumentul, fără să mai vină mama să-l înveţe să facă un anumit act fiziologic. 

Programul fiziologic este înscris în fiinţa sa, în trupul pruncului, încă de pe când se forma în 
pântecele mamei sale, şi se va desfăşura până în ziua când trupul va trebui să moară. Acest program 
fiziologic este dependent de un alt program - destinul duhului care va utiliza trupul. Trupul va fi 
slab sau puternic, brunet sau blond, armonios sau cu malformații, conform destinului duhului. 

Însă actul naşterii trupului aparține mamei, fiind în legătură cu data conceperii sale. Liberi au 
fost părinţii să „se iubească”, să conceapă. lată un liber arbitru aparent al celor doi oameni, căci 
însăşi dorința unirii lor a venit de aiurea, din lumea nevăzută, care a conlucrat la împlinirea 
ordinului ca un anumit duh să vină prin intermediul acestor doi oameni în lumea trupească. Tainele 
sunt mari şi bietul om trăieşte şi execută acte dictate de forțe necunoscute lui. 

Asemenea pruncului, duhurile s-au născut în corpul Tatălui şi vor vieţui în eternitate, în trupul 
Său, supuse în veci legii Lui. Aşa fiind, duhul trebuie să-şi dea seama unde trăieşte, să observe toate 
situațiile particulare şi din ele să extragă concluzii generale. Deşi este o infinită fărâmă, totuşi duhul 
este un mic zeu sau un embrion de zeu. 

Noi trăim şi ne mişcăm în marele trup al Tatălui. Tatăl se întinde până unde nu se mai află 
nici o creaţie. În trupul Său înotăm noi, minusculi zei. Tatăl - am mai spus altădată - este format din 
cap şi trup. Noi trăim în trupul Tatălui, deci globul nostru terestru face parte din trupul Divinităţii. 
Aparența face să se creadă că acest glob este neînsuflețit, dar nu există nimic în lume care să nu aibă 
viață, deci şi pământul e supus legii şi anexelor ei. 


Să slăvim pe unicul Tată divin 


Pe timpul Imperiului Roman, preoţii romani țineau conferințe, spunând că religia lor e 
superioară celor a popoarelor de pe atunci. Mulţi dintre voi aţi trăit pe atunci şi ați considerat 
adevărate cele afirmate de ei. Dar unde sunt templele lor? Ce s-a făcut cu religia lor? A dispărut. 
Pentru ce? Pentru că se sprijinea pe decor şi minciuni. 


La fel se întâmplă şi azi. Budhistul afirmă că religia lui revelează lumii taine mai profunde 
decât religia creştină. Musulmanul crede că religia sa e superioară religiei mozaice. Protestantul 
afirmă că religia sa este mai eliberată de dogme decât a catolicului etc. Numai noi ştim adevărul: 
Toate religiile au câte un nucleu de adevăr, dar toate sunt legate de materie şi de viața materială. 
Religia noastră, a duhurilor, domneşte în tot universul. Ea este pur spirituală, şi este cu adevărat 
ştiinţifică. Ştiinţa infinită a cosmosului ne duce la cunoaşterea legilor, şi astfel - a Tatălui ceresc, un 
Duh ca şi noi, bineînţeles, cu o putere, cunoaştere şi înțelepciune necuprinsă de noi. 

Fiecare om care se va putea descătuşa de deşertăciunea cărților, a barierelor şi prejudecăţilor 
create de om, şi va adopta ideile noastre, va putea spune că se apropie de Adevăr. 

Intrând în biserica creştină, mozaicul sau mahomedanul se minunează şi nu-şi poate explica 
pentru ce atâtea icoane sau statui de sfinţi la care se închină creştinul. Vizitând templul evreiesc şi 
văzând pereții goi şi doar câte un semn sau verset scris cu litere ebraice, creştinul va zice în sine: 
„Ce fel de biserică e aceasta? La pereţi se închină omul?” Iar noi, care vă citim gândul, înțelegem că 
mentalitatea voastră are nevoie de reprezentări, de materializări. 

Voi ați luat cunoştinţă de marea Forță spirituală numită Isus, din citite sau auzite, dar noi îl 
cunoaştem personal, pentru că L-am văzut între noi, ca duh, şi ne-a fericit cu ideile Sale, când a stat 
între noi, luminându-ne cu înalta Sa şcoală, despre mersul vieții de pretutindeni. Ne-a spus că a fost 
de multe ori pe această planetă, la oamenii existenți atunci pe Pământ şi aflaţi acum pe alte corpuri 
cereşti din univers, şi că va mai cobori pe Pământ, pentru a da un nou impuls înțelesului vieții şi 
legilor Tatălui ceresc. 

Există printre noi duhuri venite ulterior înălțării Domnului în tronul împărăției Sale. Ele nu-L 
cunosc personal, dar deduc splendoarea înțelepciunii şi gloriei Sale după cunoştinţele dobândite pe 
planeta de unde au venit, cunoscând acolo un alt Guvernator de sistem planetar. Cum duhurile 
apropiate în grad au cunoştinţe şi o strălucire asemănătoare, prin deducție, îl cunosc şi pe 
Guvernatorul sistemului nostru. 

Noi ştim că Moşe sau Moise este întruparea unui fiu de Fiu de Dumnezeu, asemenea lui loan 
Botezătorul şi loan Evanghelistul. Noi ştim multe de fostele lor vieți omeneşti pe acest pământ, căci 
s-au întrupat de multe ori printre oamenii acestui pământ. Dar putem vorbi oricui despre aceste 
taine? Putem să vă spunem tot adevărul? Nu, ci trebuie să vi-l îmbrăcăm în haina concepțiilor şi 
viziunilor voastre pământeşti. Nu ne este îngăduită revelarea adevărului pur şi simplu. De altfel voi 
nici nu aţi primi adevărurile noastre, căci nu puteți renunţa la cunoştinţele voastre asimilate de când 
v-aţi născut. Aşa fiind, trebuie să procedăm delicat şi treptat, vorbind numai celor ce prin gradul lor 
evolutiv pot primi tainele noastre. Adevărul nostru nu vi se poate da decât dezbrăcându-vă de 
prejudecățile voastre materialiste şi adoptând religia Cerurilor, a întregii creații - religia iubirii. Voi 
uitaţi că totul este în curs de evoluţie, de perfecțiune, şi ca atare biserica trebuie să evolueze. 
Credinţa se bazează pe cunoştinţe, dar planeta - cu tot ce e în jurul ei - se perfecționează, astfel încât 
şi câmpul cunoştinţelor se lărgeşte. Cât o să rămână biserica împietrită în afirmații care nu mai sunt 
în concordanță cu ştiinţa terestră, dar nici cu cea cerească? 

O singură scuză au preoţii tuturor religiilor: neputându-se ridica până la înălțimea ideilor 
ştiinţifice, mulțimea are nevoie de o religie simplă şi materialistă. Din acest punct de vedere preoții 
au dreptate, dar totuşi, nu le mai este permis să facă afirmaţii contrare cunoştinţelor generale, 
determinând pe omul cult să râdă şi să se îndepărteze de casa Domnului, transformându-l în ateu. 

Constatând această situaţie, Guvernatorii planetari au hotărât trimiterea de profeți care să 
lumineze preoții templelor. Omenirea acestui glob fiind pornită spre o mare spiritualitate, s-au creat 
numeroase verigi între Cer şi pământ, mediumi prin care Cerul îşi spune cuvântul şi cheamă 
inteligenţa şi bunul-simţ al mulțimii către ştiinţa spirituală a Eternităţii şi Infinitului. 

Din centrul creațiilor, corul miliardelor de Creatori sună din trâmbiţa lor mentală în tot 
cosmosul: ,„ Unul e Tatăl. Unul e începutul tuturor creaţiilor şi a noastră. Numai Unuia i se cuvine 
toată slava şi ruga voastră 

Toate religiile trebuie să aducă slăvire şi cântări unicului Creator al tuturor Creatorilor de 
lumi. Numai El e în măsură să facă totul şi să ne ajute în -mersul nostru. Nu e permisă închinare şi 
slăvire decât unicului Creator. Astfel se procedează întotdeauna şi față de orice duh. Nu ne 


închinăm Guvernatorului planetar, adică superiorului îngerilor acestui glob. Nu ne închinăm 
Guvernatorului solar, marelui Spirit, fost Isus, pentru că suntem frați, copiii Tatălui ceresc. Toate 
duhurile, mari şi mici, lucrăm la opera Unicului şi cu toţii îi datorăm smerenie şi supunere. Nici 
unul dintre noi, orice grad ar avea, nu poate face nimic de la el, ci numai din ordinul Tatălui şi 
pentru opera Sa. 

O religie minoră ar putea argumenta în forma ei materialistă astfel: „Pe Unul nu L-a văzut 
nimeni. Eu cunosc pe Cel care a fost concret, şi deci vizibil. Cum El nu face nimic cu de la sine 
putere, ci numai autorizat de Tatăl pe cale descendentă, înseamnă că mă pot ruga Lui.” 

Dar o religie superioară recomandă închinare numai Unului, iar nu celor ce slujesc pe Unul. 
Ruga noastră este auzită şi dată spre împlinire slujitorilor Tatălui. Din treaptă în treaptă, descendent, 
până la mine, sunt ajutat prin reprezentantul Tatălui, un superior al meu, care-mi împlineşte 
aspirațiile în numele Tatălui ceresc. 

Deşi nu te adresezi Reprezentantului Unului, totuşi El este responsabil de opera ce i-a 
încredințat-o Unicul. El conduce nebuloasa ce I s-a încredinţat, conform planului prezentat la 
plecarea din Sfera divină. Totul a fost prevăzut în acel plan, chiar şi evoluţia celui mai mic duh. 

În zadar te-ai ruga să ţi se îngăduie să faci altceva decât ceea ce e prevăzut în acel plan. Opera 
şi evoluţia ei nu poate fi oprită din mersul ei, dar poate fi întârziată sau grăbită. 

Tu, praf mic pierdut în adâncul universului, ce vrei să mai ceri? Pentru ce lucru să te mai rogi, 
când totul a fost prevăzut în evoluţia ta? Poţi totuşi să te rogi pentru grăbirea evoluției tale 
spirituale. Ruga noastră trebuie adresată Unicului, singurul în drept să primească ruga duhurilor de 
pe miliardele de corpuri cereşti. Isus şi Moise, Slujitorii Tatălui, nu au cerut să li se aducă Lor 
închinăciune, căci sunt Lumini prea strălucite şi cunoscătoare, ca să fi cerut ceea ce nu li se cuvine. 
După două veacuri de la plecarea Domnului, religia creştină a suferit o alterare care a redus-o la 
imagini şi statui, dar ceva şi mai grav: la uitarea închinării la Unicul. Aşa s-a născut pluralitatea 
rugăciunii la toate statuile şi, pe rând, la toate icoanele. Dintr-o simplă ornamentare a templului, s-a 
ajuns la ruga făcută în dreptul acestor podoabe. Din spirituală, cum a fost pe timpul apostolilor, 
religia creştină a devenit materialistă. 

Din dorința primilor creştini de a atrage păgânii, romanii şi grecii, obişnuiţi cu temple 
luxoase, s-a ajuns la starea actuală. Din această cauză, lumea cultă nu mai acordă atenție templului, 
sau o face din ipocrizie, mobilizată de curentul mulţimii, nu din convingere. De aici s-a născut 
materialismul şi ateismul de azi. 


Gradele spirituale se dau din planetă în planetă 


Metoda învăţării întrebuințată în lumea noastră este următoarea. Într-una din prelegeri se 
anunță anumite adevăruri. La întrunirea viitoare se repetă aceste adevăruri şi la ele se mai adaugă 
altele. În viitoarele prelegeri se face un rezumat din cele spuse, la care se mai adaugă alte 
cunoştinţe. Şi aşa, ca un cocoloş de zăpadă, cunoştinţele se tot adună, se repetă şi se întregesc! 

Populaţia acestui glob este formată din individualităţi de diferite vârste şi evoluții spirituale. 
Duhurile tinere întrupate nu pot intra în legătură cu noi. Duhurile adulte întrupate, auzindu-ne sau 
citind despre noi, vor crede, dar superficial. Numai duhurile bătrâne întrupate ne cred şi doresc 
legătura cu noi; numai lor le destăinuim din lumile nevăzute. 

Evident, legătura cu noi şi fenomenele produse de lumea noastră sunt rare, fiind numite de 
oameni „paranormale”. Va veni o vreme, îndepărtată, când evoluţia acestui pământ, pe de o parte, şi 
evoluţia populaţiei lui, pe de altă parte, va fi atât de avansată, încât toată lumea va şti de noi, va 
crede în cele spuse de noi, iar fenomenele „paranormale” vor deveni cât se poate de normale. 

Se vor inventa aparate prin intermediul cărora ne veţi vedea sau veți înregistra gândul nostru, 
producându-vă mirare, la fel cum predecesorii voştri s-au mirat de aparatul radio. Până atunci se 
comunică, ici-colo, câte ceva sub formă de poveşti sau legende. Cei mai ridicaţi le cred, cei necopți 
râd şi le resping ca fiind irealități; însă le vor crede în alte întrupări, când vor fi şi ei mai pregătiți. 

Vântul ia semințele pământului şi le împrăştie în toate părțile. Fii tu, dragul nostru frate, 
vântul ideilor noastre, semănându-le asemenea unor semințe, în cele patru puncte cardinale. Unele 
vor cădea pe piatră şi se vor usca, altele vor cădea printre buruienile preocupărilor omeneşti şi vor fi 


înăbuşite, iar altele vor cădea în suflete curate, pregătite, şi ca într-un pământ bun, vor încolţi şi vor 
da roade frumoase. 

Cei ce ne-au cunoscut în alte timpuri se organizau în secret, şi păstrau tainele noastre sub 
jurământ înfricoşător. Au trecut vremurile acelea de grozavă ignoranță. Acum s-a mai lărgit câmpul 
cunoscătorilor şi moartea nu mai pândeşte pe imprudentul destăinuitor. Totuşi, trebuie să se ştie că 
dacă prin pălăvrăgeală nu-ţi mai pierzi viaţa, vei suferi amarnic dacă ai răspândit neautorizat marile 
taine cereşti. 

Pe tine, care ai primit din cele mai sublime cunoştinţe ale alcătuirii lumilor invizibile, te 
rugăm să le păstrezi cu sfințenie, pentru ca împreună cu cele comunicate în viitor, să constituie un 
tot, din care să se vadă uriaşa operă a Slăvitului nostru Tată unic. 

Toate duhurile care au acelaşi grad de evoluţie formează un grup mai mic, numit fascie. 
Totalitatea fasciilor, de diferite grade constituie un partid. Fiecare fascie îşi are programul său de 
lucru. La rândul lor, şi partidele au treptele lor ierarhice. Unul e mai sus, iar altul - mai jos. 

Lumea duhurilor este alcătuită pe grade ierarhice. Un grad se obține după o vieţuire de zeci de 
mii de ani pe o planetă. Am spus că pe Pământ există patru grade de evoluţie: gradul duhurilor roşii, 
gradul duhurilor albastre, gradul duhurilor albe şi gradul îngerilor. Evoluţia dintr-un grad într-altul 
se face cu mare greutate. Poți să faci şcoala sau stagiul pe mai multe planete şi să nu poţi trece 
dintr-un grad într-altul. Fiecare grad are mai multe subgrade sau trepte. 

Noi, duhurile albe, am venit albi pe Pământ şi am urcat în decursul celor aproape 26.000 de 
ani una câte una treptele superioare ale gradului nostru de albi. Tot aşa au venit şi duhurile roşii şi 
duhurile albastre, iar cei vrednici dintre ei au urcat trepte numeroase ale gradului lor. 

Un duh roşu nu poate avansa pe nici o planetă până la gradul de duh alb. Evoluţia se face 
treptat, căci duhul asimilează greu cunoştinţele, încorporându-le şi făcându-le una cu fiinţa sa. 

Trecerea dintr-o treaptă în alta se face în urma unui examen trecut ca om întrupat şi apreciat 
de superiorii partidului din care face parte duhul. 

Studiile teoretice se fac mai mult în Cer, iar practica - pe pământ, ca om trupesc. 

Dacă un duh liber sau întrupat a greşit, îşi va plăti greşeala, dar gradul nu i se va lua, nu va fi 
retrogradat pentru nimic în lume. Nici îngerii, nici Guvernatorul planetar sau solar nu-i pot lua 
gradul, deoarece a fost dobândit prin vieţi nenumărate, pline de suferințe sau merite, petrecute pe 
multe alte planete şi a fost acordat de alţi Guvernatori solari şi planetari, de pe alte sisteme solare. 

Terminând stagiul celor 26.000 de ani ai Pământului şi făcându-şi sârguincios studiile, duhul 
va primi la plecare un grad nou, acordat de Guvernatorul nostru solar. Neîndeplinindu-şi datoria, 
duhul nu absolvă cu bine şcoala acestei planete, şi drept pedeapsă nu i se mai adaugă nici un alt 
grad peste cel avut. Aceasta e Judecata cea mare şi divină la care sunt supuse duhurile. 

Oricât aş abuza ca duh de liberul meu arbitru, acumulând greşeli peste greşeli, nu mi se poate 
lua ceea ce mi s-a dat în numele divinului meu Tată. Luarea uneia din facultățile câştigate prin 
observațiile şi practica vieţii de duh uman, în timpul peregrinărilor mele prin diferite planete, ar 
echivala cu uciderea mea. Or nici măcar Divinitatea creatoare nu şi-a rezervat dreptul de a ucide un 
duh. Tatăl şi-a rezervat numai plăcerea de a crea, decretând că nu va distruge nimic din creaţie. 

Tatăl ceresc a comunicat cândva copiilor Săi, prin creaţie: „Eu v-am creat; Eu vă iubesc, vă 
ocrotesc, deci nu vă pot ucide. Dacă Eu nu pot să vă distrug, liberi sunteţi să vă desființați voi din 
lumea duhurilor, deoarece Eu am făcut legea înainte de a vă crea pe voi”. 

Desființarea ca duh înseamnă întoarcerea noastră în Nirvana sau sânul Creatorului, fără să 
terminăm şcoala universului. 

Grele sunt legile Creatorului, dar oricât de grele ar fi, trebuie să ne supunem, căci numai 
supunerea determină ordinea şi ea, la rândul ei - progresul. Există duhuri mai leneşe, mai neatente, 
cărora îi se pare ca viaţa este prea grea şi legile sunt de fier. În disperarea lor, strigă: „Doamne, 
vreau să mă întorc la Tine, căci prea grea îmi este povara legilor Tale. Nu mă mai simt în stare să 
termin vreodată şcoala celor patru universuri!” 

Tatăl a îngăduit revenirea înainte de timp a celor învinşi de legile Sale, dar în acest caz ei îşi 
anulează tot ce au acumulat prin lungul calvar al vieților nesfârşite, trăite pe diferite corpuri cereşti. 


„Legile Mele - spune Tatăl - sunt făcute să dureze în vecii vecilor, dar nu pot împiedica 
revenirea voastră la Mine, înainte de vreme. Nu pot împiedica pe marii Mei Fii divini centrali ca, în 
interesul experienţelor atât de necesare pentru Ei, să facă transmutarea materiei de oriunde. Eu fac, 
fără să pot dizolva, deoarece legea Mea Mă opreşte să desfac ceea ce am ordonat să se facă. 
Libertate le-am dat să recheme - la vremea ei - materia pentru a o preface, perfecționa şi trimite din 
nou în lume. Eu construiesc, dar nu pot dărâma. Cei construiți de mine sunt liberi să trăiască," dar 
nu sunt liberi să încalce legile Mele. Dacă nu mai pot să se supună legilor, liberi sunt să revină în 
sânul Meu. Eu nu pot distruge nici unul din sistemele existente, pentru că nu au fost construite de 
Mine, ci de Slujitorii Mei, Fiii Mei, Constructori divini din Sfera Mea. “ 

Orice materie se poate desface pentru a construi din nou, dar nu poate nimeni distruge un duh 
individualizat. La finele existenţei acestui glob terestru, se vor destrăma mineralele pământului în 
duhurile minerale din care au fost alcătuite, dar nu se va putea distruge nici unul din duhurile 
minerale, vegetale, animale sau umane. 

Duhurile minerale conglomerate cu miliardele în mineralele pământului, nu au conştiinţa 
stării lor, şi ca atare nu pot protesta că li se strică soarta, starea în care sunt scufundate sau orânduite 
de Creatorii divini. 

Duhurile vegetale, având o doză de inteligență, înțeleg menirea lor şi arunci când sunt distruse 
trupurile lor, se pot revolta că sunt făcute să sufere, că li se strică mersul evolutiv. 

Duhul animalului, având o inteligență şi mai vie, sentimentul durerii fiind şi mai puternic 
decât la plante, protestează energic când trupul său e ucis, durerea şi protestul său fiind transmise 
din treaptă în treaptă, până la Centrul creator. 

Cu toate acestea, cu toată vitregia vieții lor, duhurilor vegetale şi animale nu le trece prin gând 
ideea sinuciderii. Nici duhul mineral, nici cel vegetal sau animal nu doresc, în Cer fiind, să revină în 
Centrul de unde au pornit la învățătură, pentru că nu au posibilitatea de a se descuraja. Numai duhul 
uman, a cărui inteligență, memorie şi voință e mai presus de a tuturor, disperă şi declară că nu mai 
poate suferi rigorile'legilor mereu încălcate de el. Duhul uman nu se sperie de dispariția 
individualității sale în Nirvana, deoarece cunoaşte axioma: Nimic nu se pierde în lume; deci ştie că 
şi acolo el va fi ceva. 

Entitatea spirituală nu mai poate ieşi din sânul Tatălui, ca să spună şi altora cum e şi ce se face 
acolo. Când îl va cuprinde dorul de a trăi iar în lume, ca duh, i se va împlini dorința, dar în acest caz 
o va lua iar de la început, de la materia primă, trecând prin starea de fluid, gaz, lichid, mineral etc. O 
serie lungă, ce necesită atâtea sute de miliarde de veacuri câte stele sunt pe cer. În acest scop, după 
ce duhul va fi emis din Capul şi Toracele Tatălui, Fiii Săi sublimi din Mamar îi vor goli tot 
conținutul memoriei, reținându-i ştiinţa aflată în timpul cât a trăit în Sfera-Cap. Din această cauză, 
Fiii divini, culegători permanenți ai conţinutului memorial al tuturor duhurilor din Sfera centrală, au 
devenit cei mai mari iniţiaţi, cei mai adânci cunoscători ai gândurilor şi planurilor Tatălui central. 

După ce duhul s-a căit de fapta sa necugetată şi doreşte să revină în sferele create, i se 
întunecă tot ce a aflat înainte, pe când fusese în lume, plus ce a văzut şi auzit în sânul Tatălui, şi 
acum, duh nou-născut, ca în primul ceas al existenţei sale de duh, o ia pe drumul fără de sfârşit al 
învăţării în veşnicie. Devine un dumnezeu fără conţinutul lui Dumnezeu, ridicându-se prin suferință 
la ştiinţa şi puterea lui Dumnezeu. 

Fiul mamar care i-a luat acestui duh tot conţinutul său memorial e un mare cunoscător. Deşi 
mare, deşi puternic, deşi atotştiutor, Fiul mamar este smerit şi supus Tatălui central. Aceşti Fii sunt 
cu miliardele, dar nici unul nu spune ceea ce se petrece în Tatăl, ce e în Tatăl. Destăinuirea celor 
aflate echivalează cu o trădare, aducând distrugerea universului. Dar evoluţia Fiilor este atât de 
înaintată, conştiinţa Lor atât de luminată de frumuseţea operelor divine, încât Ei nu îndrăznesc nici 
să gândească la o asemenea nelegiuire. 

Tatăl ceresc s-a îngrădit de toate posibilităţile şi a alcătuit astfel lucrurile, încât să afle imediat 
ce unul ar începe numai să gândească la o asemenea trădare, făcându-i cunoscut gândul. Divulgarea 
tainelor cereşti este o faptă nespus de criminală, pentru că duhurile ar afla ceea ce nu trebuie să ştie, 
tulburându-le grozav conştiinţa şi producându-le o mâhnire de moarte şi o suferință de nesuportat. 


Ele se vor îngrozi de miliardele de ani cât mai au de suferii.; disperă de cât mai au de învăţat, şi 
atunci ridică glas de protest ori blestem, către Cei ce i-au chemat la viaţă fără voia lor. 

Distruşi sufleteşte, cer revenirea în Nirvana Tatălui. Lucrul acesta este bine ştiut în lumea 
noastră albă şi angelică, şi de aceea nu trebuie să spunem nimic înainte de vreme, înainte de timpul 
hotărât de evoluţia cuiva. 

Să zicem că un duh a ajuns cu treapta sa evolutivă la numărul 20.001. Dacă eu - cunoscător, al 
unor taine aflate prin munca mea sau de la profesorii mei îngeri - îi comunic acestui duh taine 
corespunzătoare gradului evolutiv al numărului 20.002, cunoscând aceste fapte noi, duhul va deveni 
un nenorocit. El îşi va da seama că, deşi învaţă de mult, nu ştie încă nimic, o amărăciune îi cuprinde 
sufletul şi de la o vreme îi pare rău că a aflat aceste taine, ba chiar mă va blestema că i le-am 
destăinuit, mai ales că nu mi le ceruse. Din acest moment, sunt un greşit şi am datoria să repar 
această greşeală. Mi-am legat viaţa de a lui şi trebuie să fac tot posibilul, prin mai multe întrupări, 
să-l ajut şi să-l fac fericit, ca să-mi ierte greşeala şi să-şi uite nefericirea. 

Dacă eu, un duh alb, un mic duh față de uriaşii gânditori şi înfăptuitori din univers, pot 
produce atâta tulburare, destăinuirile strălucitoarelor Lumini ale Sferei-Mamar pot pricinui 
adevărate dezastre! 

O lege domneşte în univers: Mei un duh inferior nu trebuie să ştie tainele cunoscute de cel 
superior. Destăinuirea misterelor aduce, implicit, blestemul celor mici. 

În momentul de față, când îţi dictez aceste idei, casa ta e păzită de jur-împrejur de un cordon 
de mii de duhuri albe, subalterne mie, împiedicând orice duh albastru sau roşu să se apropie şi să ia 
cunoştinţă direct de la mine de cele ce-ţi comunic. Noaptea, după ce v-aţi eliberat de trupul adormit 
şi voi faceți la fel; vă îngrădiţi cu tăcerea şi nu vorbiţi decât ceea ce e permis. 

În cazul când, ca om, vei spune din marile taine ale Cerului, să ştii că e ordin dat ca oamenii 
care sunt întrupări ale unor duhuri roşii sau albastre, să râdă cu hohot de tine şi să te considere un 
om căruia i-a sărit un cerc de la doagele minții, un om care şi-a pierdut judecata. Un duh roşu sau 
albastru întrupat, citind aceste rânduri, le va considera aberaţii şi va azvârli cartea cât colo, socotind 
pierdut timpul afectat citirii acestor fantasmagorii. 

Toţi oamenii a căror treaptă evolutivă nu le îngăduie să primească şi să asimileze asemenea 
idei te vor considera ori un şarlatan, ori unul care îşi bate joc de lume, considerând-o proastă. 
Părerea lor e binevenită, căci altfel s-ar simţi nefericiți şi ai fi răspunzător de starea lor. 

Marele Fiu divin, Guvernatorul nostru solar ar chema la Tribunalul Său treimic pe duhul care 
a destăinuit taine cereşti unui duh mai mic, şi i-ar spune: ,, Tatăl nostru nu ucide. Tu ai distrus un 
spirit, căci el se va întoarce la Centru. De suferinţa lui vei avea parte. Tatăl central te condamnă prin 
Mine şi de acum toată suflarea de duhuri nu te va mai considera om. De acum eşti demon, adică 
duhul cel mai rău de pe Pământ. Oriunde te vei duce, ucigaşule de spirit, toți te vor ocoli. Să ştii că 
nu te vei mai întrupa şi de pe această planetă nu vei mai pleca, până la dizoluţia ei. “ Din acest 
moment, perispiritul demonizatului se va înnegri complet, având în dreptul ochilor două găuri ca 
para focului electric - dacă a fost un înger, sau două găuri albe - dacă a fost un duh alb. A căzut din 
gloria sa şi a fost demonizat. De acum, nici un duh - cât de umil ar fi - nu-i mai dă nici un respect, 
chiar dacă a fost odată înger sau duh alb. El nu se mai poate întrupa, nici nu poate merge oriunde. 
Această viață mărginită şi hulită, purtând stigmatul hainei negre, poate dura secole peste secole, 
până când într-o zi, disperat, demonizatul se va prezenta Guvernatorului terestru, cerându-i iertare şi 
dreptul de a se întoarce în Nirvana Tatălui central. 

Demonizarea se face numai în spațiu, în Cer. Un caz asemănător s-a întâmplat şi cu 
legendarul şarpe, care a dezvăluit lui Adam şi Evei secretul Tatălui. O poveste bună pentru copii, 
după felul cum a fost redată, nefiind permis să se spună mai mult la acea vreme neinițiaților. 

Domnul nostru Isus ne recomandă mereu: „Aveţi grijă să nu-mi stricați pe vreunul din cei 
mici ai Mei, căci rău va fi de ei, dar mai rău va fi de voi”. 

De oamenii care vor citi aceste rânduri nu mi-e frică, deoarece gardienii lor, dreptaşii lor, au 
ordin sever să vegheze, făcându-i să nu înţeleagă, să nu le placă asemenea idei, socotindu-le 
născociri neroade. Dar ne este teamă de cei de la noi, de duhurile libere din spaţiu, pentru că văzând 


cine le spune, le vor lua în serios. Ei nu vor râde precum cei întrupaţi, căci vor şti că nu sunt basme, 
ci Taine divine. 


Cele trei mari acte ale vieţii umane 


Duhul uman este o ființă cerească. El îşi va duce traiul în veşnicie numai în spațiile infinite 
ale sferei creaţiilor. Născut din voinţa Creatorului, duhul este supus legilor Sale. Or una din aceste 
legi cerc ca duhul să-şi facă şcoala vieții prin toate mediile formate de Tatăl în sfera creată. 

Una din numeroasele medii este materia numită de voi fizică, adică cercetabilă, analizabilă de 
voi în laborator. Fiind obligat să treacă şi să-şi facă şcoala şi prin aceste medii, duhul trebuie să se 
întrupeze, adică să îmbrace un trup. Oricare ar fi consistenţa, starea de concentrare a materiei unei 
planete, duhul trebuie să cunoască forma de viață umană a planetei respective. Aşa fiind, el va trece, 
rând pe rând, şi se va întrupa pe aceste categorii de planete, făcându-se om trupesc. 

Ca om trupesc, duhul va trece prin trei acte principale: 1. se naşte; 2. alcătuieşte o familie, 
adică îşi ia “un partener de viață cu care concepe copii; 3. după-îndeplinirea misiunii părăseşte viaţa 
trupească prin aşa-zisul act al morții. 

Aşadar, în timpul întrupării sale, omul trece prin trei mari acte: naşterea, căsătoria şi moartea. 

Aceste trei mari evenimente intră în planurile de conducere ale Tatălui creator. Cum însă 
Tatăl are preocupări multe şi uriaşe, aceste faze ale evoluţiei unui duh au fost încredințate unui 
subaltern al Său, mic şi totuşi - față de duhul-om - foarte evoluat: Guvernatorul planetei pe care 
duhul-om îşi va face şcoala, unde se va întrupa. 

Dar Guvernatorul planetar are şi el atribuţii multiple, motiv pentru care a încredințat 
observarea şi desfăşurarea celor trei evenimente principale din viaţa trupească a unui om, celor trei 
superiori 

Îngeri ai marii comunităţi din care face parte acel duh. Rolul lor este foarte important, pentru 
că aceste trei evenimente se înnoadă cu o mulţime de factori: țara unde se naşte duhul, familia, 
starea sa intelectuală, trupul în care va trăi, condițiile sociale şi materiale în care-şi va desfăşura 
viaţa etc. Prin urmare, marii superiori îngeri ai comunității duhului trebuie să facă un studiu foarte 
adânc, să vadă trecutul duhului, calitățile câştigate de el până atunci, defectele de care nu s-a 
dezbărat încă, legăturile de iubire şi ură, dar mai ales obligaţiile contractate. 

Superiorii comunității duhului trebuie să aibă în vedere trecutul care se cere satisfăcut şi 
viitorul care cere progres. 

Problemele puse înaintea Forului suprem al comunităţii sunt multe, nebănuit de multe. Sub ce 
sex se va întrupa duhul pe pământ - bărbat sau femeie? Să se căsătorească? Sau să rămână singur - 
aspirând toată viaţa după o vorbă, o mângâiere, după ajutorul unei soţii - ca pedeapsă a unor vieți 
nesocotite, când şi-â torturat sufleteşte partenera de viață, când a înşelat-o, a sugrumat-o etc. Dacă 
se va căsători, să aibă sau nu copii, câţi şi de ce sex? îi va vedea mari, ori îi va duce rând pe rând în 
mormânt? în fine, va veni la rând al treilea factor, moartea. Când, la ce vârstă, în ce condiţii, sub ce 
formă va fi tăiat firul existenţei sale trupeşti? 

Nici un duh nu se poate sustrage de la şcoala vieţii planetare. Toate, trebuind să se întrupeze, 
vor fi silite să treacă prin cele trei acte - naşterea, căsătoria şi moartea - ce aparţin legii Tatălui 
ceresc. Celelalte condiţii legate de ele - sănătate, avere, constituția plăpândă sau voinică a trupului, 
suferinţe morale sau trupeşti - sunt legate de trecutul duhului, fiind impuse de legile planetare 
aplicate de reprezentanţii Guvernatorului planetar, de superiorii comunității grupului căruia îi 
aparţine acel duh. În fine, alegerea partenerului de viaţă, admiterea în familia sa a altor duhuri - 
drept copii ai săi - aparțin duhului şi se fac cu consimțământul său. 

Cât de complicată este viața umană pe pământ! O sumă deosebit de mare de fapte şi condiții 
se au în vedere la alcătuirea vieții unui om. Voi nu ştiţi ce de reguli şi condiţii se au în vedere, ce de 
studii se fac până se alcătuieşte planul unei vieți trupeşti, jos pe pământ! 

Iată o decizie importantă: Sub ce sex să se întrupeze un duh? Am mai arătat că o categorie de 
mari duhuri angelice ţine o adevărată contabilitate în spaţiu - câte duhuri să vină pe pământ ca 
bărbaţi şi câte ca femei - pentru a se menţine un anumit raport între ele şi fiecare să-şi poată găsi 
partener. Aceşti mari păzitori cereşti îşi spun cuvântul când e vorba de sexul ce-l va lua un duh 


pregătit pentru o nouă viaţă trupească. Alcătuirea planului unei noi vieţi trupeşti este foarte dificil, 
în fine, la ziua hotărâtă, duhul însoțit de ghidul său se prezintă în fața Forului suprem. Juriul ia 
cunoştinţă de tot trecutul duhului şi pe baza meritelor şi a deficienţelor sale, se pronunţă: „Te vei 
naşte în anul şi luna x, te vei căsători în anul şi luna y şi vei muri în anul şi luna z”. După ce ia 
cunoştinţă de raportul mental făcut de duhul prezentator, care a studiat tot trecutul duhului, Juriul 
adaugă: „Te vei naşte în ţara, localitatea şi familia respectivă. Te vei căsători o singură dată şi vei 
avea trei copii. Vei muri, oprindu-ți-se inima, la 52 de ani.” Duhul va asculta această hotărâre şi 
dacă îi convine, va spune Amin. 

Din acel moment, duhul pleacă să-şi pregătească viitoarea viață terestră, pe baza planului 
stabilii, de juriu, adică să-şi aleagă duhurile care îi vor fi soţie, copii etc. Dacă planul indicat nu-i 
place, el spune cănu-i convine, tară a motiva. În acest caz, juriul îl concediază, rămânând în spaţiu 
încă o bucată de vreme. Mai târziu, schimbându-se situaţia jos şi sus, se prezintă din nou, iar dacă îi 
convine forma de viață prezentată, va spune Amin, adică se supune întru totul hotărârii date. 

Duhul este activ tot timpul petrecut în spaţiu. În această vreme, el contribuie la ridicarea fie a 
semenului său spaţial, fie a celor de jos, de pe pământ. Această activitate a intrat în calculul juriului, 
în vederea viitoarei sale întrupări. Dacă trecutul duhului ar fi notat cu nota 6 şi activitatea sa spaţială 
cu 10, ambele note intră în calculul marelui Sfat întrupător. În aprecierea juriului întrupător intră nu 
numai faptele făcute în timpul întrupărilor, ci şi cele făcute în spaţiu, ca duh liber. 

Toate acțiunile făcute de duhul întrupat în contra legilor, se numesc greşeli; iar toate faptele 
făcute de duhul liber contra legilor Tatălui, Fiului şi Sfântului Duh se numesc revoltă. Se plăteşte 
greu” greşeala comisă în stare de întrupat, dar mai amarnic se pedepseşte revolta duhului spațial, în 
lumea noastră spaţială nu există odihnă. Toate duhurile sunt mereu la lucru, fiecare cu specialitatea 
sa ori cu lucrul ordonat de cei mai mari. Toate au la bază instrucția şi moralitatea, adică înfăptuirea 
binelui şi reprimarea răului, oriunde s-ar produce. În lumea duhurilor lipseşte activitatea materială. 

Duhurile întrupate sunt active numai ziua, față de lumea lor terestră, dar față de lumea 
nevăzută, sunt active şi noaptea. Duhurile spațiale sunt veşnic active. Toată această activitate se 
înscrie în arhiva ce o poartă orice duh, şi se înscrie şi în arhiva planetei. 

Juriul întrupător judecă zi şi noapte, trimițând mereu jos la întrupare, sub formă de valuri, mii 
şi mii de spirite. Asemenea judecătorilor pământeşti, judecătorii cereşti au şi ei perioade de 
activitate şi perioade de repaus sau vacanţă. La anumite intervale de timp, reiau activitatea lor în 
cercetarea şi hotărârea formelor de viață trupească. După ani şi ani, când unul dintre judecători 
termină şcoala de judecător, se retrage, fiind înlocuit cu un altul, şi ia altă direcție, continuându-și 
evoluţia veşnică. 

In primele timpuri ale evoluţiei unui duh roşu, planul viitoarei sale vieţi trupeşti este stabilit 
de juriu, iar duhul nu are dreptul să intervină. El nu poate spune decât da sau nu. Duhurile 
superioare, cele albe, îşi examinează trecutul, şi pe baza lui îşi întocmesc o formă de viață 
trupească, un destin prezentat juriului, care îl poate primi integral, îl poate reduce sau încărca. 

Cunoscând acum tot planul viitoarei sale întrupări, duhul uman îşi va aranja viaţa în raport cu 
cele hotărâte de juriu, rămânând “să-şi caute un duh, cu care să convină încă din Cer să-i fie soţie pe 
pământ, când vor fi întrupaţi. În fine, ştiind numărul copiilor şi sexul lor, duhul va propune unor 
duhuri cu care a avut legături strânse în alte întrupări, să-i fie fii sau fiice, după caz. Astfel, încetul 
cu încetul, se orânduieşte totul, pentru formarea noii familii pământeşti. 

Să zicem că duhul viitor tată are evoluţia gradată cu numărul 200. Soţia lui va putea avea 
numărul de evoluţie 100. Primul copil va avea numărul 122, al doilea 199 şi al treilea 150. În 
această înjghebare tatăl e superior tuturor şi copiii sunt superiori mamei. În această privință, toate 
combinaţiile sunt posibile. De exemplu părinţii pot fi inferiori copiilor, ori soția superioară soțului 
şi copiilor ei etc. 

Din cauza acestor asocieri inegale, s-au văzut şi se văd cazuri în lumea terestră când tatăl e un 
savant şi copiii sunt nemernici, ori tatăl e un descreierat şi soţia sa o sfântă etc. Motive puternice au 
determinat juriul să combine valori spirituale atât de deosebite între ele, având ca bază ridicarea 
evoluţiei spirituale a duhului inferior în compania duhului superior. 


Totul este alcătuit drept şi sublim, astfel încât să mergem cu toţii mai departe spre țara fericirii 
şi a perfecțiunii absolute. 


Îmbrăcarea duhului cu şapte învelişuri 


Azi îţi voi vorbi despre constituţia duhului şi legătura sa cu trupul. Dar mai întâi, te rog să uiţi 
tot ce ai citit în cărțile ocultiştilor despre constituția duhului. 

La cei mai mulți oameni trupeşti, duhul este scufundat complet în trupul său. 

Duhurile evoluate nu pot rezista întunericului temniţei trupeşti, şi din această cauză, în timpul 
întrupării sale, scânteia - cu o mică parte din perispirit - stă deasupra capului. 

Te vei mira şi întreba: „Dar cum să stea o parte din perispirit înăuntrul trupului şi o altă parte 
în afară?” 

Da, dragul meu, gradul evoluţiei spiritului dictează această dispoziţie. 

Când te piepteni, te speli pe cap sau îți plimbi mâna peste părul capului, treci cu mâna sau cu 
pieptenele prin corpul dulăului tău, rămas afară. Acum, când îţi vorbesc, îndrept undele gândirii 
mele spre această parte exterioară a duhului tău. Gândurile mele pătrund prin perispiritul tău şi 
ajung până la duh. 

Invelişul-memorie din jurul scânteii constituie ceea ce ştiinţa voastră afirmă a fi 
„inconştientul”, diferit de subconştient sau corpul vital. Învelişul-memorie este arhivarul tuturor 
vieților tale anterioare, în el sunt înscrise, acumulate toate cunoştinţele şi amintirile vieților trecute, 
din care nu se poate cerne nimic în conştiinţa stării tale de veghe. La drept vorbind, această arhivă 
eternă ar trebui numită supraconştientul, căci este cu mult mai ştiutor, mai bogat în cunoştinţe decât 
aşa-zisul vostru „conştient”, ce aparţine actualei voastre vieți trupeşti. 

Partea duhului scufundată în trup înconjoară cu fluidele sale, mai ales sistemul cerebrospinal 
şi gâtul; iar prin intermediul măduvei, duhul se leagă cu restul trupului. 

Odată ţi-am spus că duhurile superioare au o formă aproape sferică, cu o prelungire în partea 
inferioară. În acest caz, partea internă a sferei înconjoară sistemul cerebral, iar prelungirea se leagă 
cu vârful său în dreptul nodului vital al corpului vital, care inundă cu fluidul său cvasi-material 
trupul. 

Noaptea, duhul iese din trupul adormit, pentru hrana fluidică şi pentru a vieţui câteva ore în 
lumea invizibilă, rămânând legat, printr-un fir fluidic, de bulbul rahidian, punctul prin care măduva 
spinării se leagă cu encefalul. În trup nu mai rămâne decât jumătate din corpul vital, care iese şi el 
câteva minute, pentru a respira, primenindu-şi materia fluidică uzată, apoi reintră în trup, conducând 
ca un logofăt moşia încredințată de stăpânul plecat în călătorie. 

Când iese din trupul său, duhul este înconjurat la exterior de cealaltă parte a corpului vital, 
graţie căreia păstrează forma trupului ce doarme. În timpul peregrinării sale prin spaţiu, duhul este 
legat de corpul vital rămas în trupul său, printr-un cordon fluidic denumit impropriu ombilical. 

Celulele trupului au viaţa lor proprie, iar totalitatea miliardelor de vieţi celulare constituie 
viaţa trupului. Viaţa celulelor este stimulată de activitatea particulelor corpului vital. Când duhul va 
părăsi definitiv trupul, corpul vital va muri, iar moartea sa va aduce moartea coloniilor de celule ale 
întregului trup. 

Îmbolnăvirea corpului vital este urmată întotdeauna de îmbolnăvirea trupului, în locul 
corespunzător îmbolnăvirii corpului vital. Medicul terestru, prin fluidele fizice care însoțesc 
medicamentele administrate, vindecă vehicolul vital care la rândul său aduce vindecarea trupului. 

Corpul vital nu aparține propriu-zis duhului. El este o învelitoare de ocazie, luată o dată cu 
întruparea. Corpul vital a fost aninat de elementele reproducătoare ale celor doi părinți. Corpul 
planetar este tiparul după care se va forma coipul vital, iar corpul vital va orândui coloniile de celule 
pentru a se forma trupul uman aşa cum este el. 

Am văzut altădată că scânteia născută de Tatăl este învelită în şapte pături fluidice, formate 
fiecare din colonii de particule vii, din ce în ce mai puţin evoluate şi mai dense spre exteriorul 
duhului. 

Reamintesc ceea ce am spus cu altă ocazie: scânteia sau duhul propriu-zis a fost emis de 
Tatăl. Când am fost emis de Tatăl, eram o sferă gânditoare, dar imobilă; nu ştiam să mă mişc, 


deoarece nu aveam voință. După ce am stat în corpul Fiului, în Sfera-Respirator, am dobândit 
facultatea de a voi. Mai târziu în Mamar am învăţat să mă mişc. Graţie acestor însuşiri am voit şi 
am ieşit singur din Sfera divină. Eram inteligent de la Tatăl, ştiam să gândesc, dar nu puteam să fac 
nimic, deoarece nu aveam voință. Din Tatăl am ieşit şi am intrat în Respirator, iar de acolo, după un 
timp, am intrat în Mamar, şi anume în zona Fiilor de Dumnezeu, prima zonă a Mamarului. 

Tatăl, Sfera centrală a Laboratorului se dilată şi contractă. Când s-a contractat, m-a eliminat, 
împreună cu miliarde de duhuri asemănătoare mie. Ieşirea din zona Divină în zona Fiului, a 
Pectoralului a fost pentru mine un fel de moarte; am murit pentru Centrul divin. Apoi Pectoralul s-a 
dilatat şi cum nu ştiam să mă mişc, un anumit curent din sânul Pectoralului m-a adus până aproape 
de suprafaţa sa externă. Când Sfera-Pectoral a început să se contracte, am fost expulzat în Mamar şi 
prins de unul din numeroşii săi Fii divini. 

Nemişcat, am stat în Sfera Tatălui şi în Pectoral, dar acum, când am intrat într-un fluid mai 
dens decât cel din Pectoral, şi fiind lipsit de voință, am rămas şi mai nemişcat. Atunci unul din Fii, 
unul din Auxiliarele prime ale Tatălui, m-a înghiţit - ca să zic aşa - şi am constatat că mă mişcă, mă 
amestecă în corpul Său fluidic, iar la urmă mă înveleşte cu o cantitate din fluidul Său - colonie de 
particule vii, pe care le-a luat la rândul Său ca hrană din mediul înconjurător al Sferei-Mamar. Din 
această hrană, prelucrată în sânul corpului Său perispiritual, mi-a dat şi mie o părticică; După ce m- 
a înfăşurat bine, am constatat că mă pot mişca, şi prin voința născută acum în mine am ieşit din 
corpul Său. Dar imediat ce am fost afară, am constatat că nu mai ştiam ceea ce cunoşteam pe când 
eram în Tatăl. Atât de mult mi-a întunecat memoria, încât nu ştiam cine sunt şi de unde am venit. 

După aceea am fost trimis în zona a Ii-a a Mamarului. Aici, unul dintre Fiii de-al doilea grad 
evolutiv, Sfintele Duhuri Divine, m-a înghiţit şi învelit cu încă o haină, apoi am fost eliminat şi de 
El. Dar s-a întâmplat cu mine o minune. Când am fost absorbit, gândeam, aveam voință, puteam să 
lucrez, dar lucrarea mea era dezordonată, deoarece nu eram educat. După ce am stat în corpul Său 
am fost atât de transformat, încât am devenit pasiv, supus şi deci disciplinat. El era mai dens decât 
Fiul dintâi, iar eu fiind făcut pasiv, n-am mai putut ieşi prin propria mea voință din El, ci El - prin 
voința Sa - m-a expulzat în afară. Atunci am constatat că ştiam să gândesc, că puteam să voiesc şi să 
lucrez disciplinat, adică devenisem înţelept. 

Pe când eram în Pectoralul Tatălui, eram numai gândire interioară, închisă, inactivă, pentru că 
nu-mi puteam exprima gândirea. În primul Fiu din Mamar, am devenit gândire activă, emițătoare de 
unde, dar nu puteam primi, deoarece nu cunoşteam pasivitatea. Abia al doilea Fiu din Mamar, 
Sfântul Duh Divin, m-a învăţat să prind undele şi deci să înțeleg gândul emis de semenii mei. 
Aşadar întâia oară, pe când eram în sânul Tatălui, deşi vedeam şi ştiam ce e acolo, nu puteam spune 
şi nu ştiam ce există în afara Tatălui meu. Pe urmă m-am pomenit cu facultatea de a^-mi emite 
gândurile. Acum aş fi putut spune ce e la Tatăl, dar nu mai ştiam nimic, uitasem totul. În fine, în al 
doilea Fiu am învăţat să aud ce-mi vorbeşte unul şi altul. De acum am devenit un duh pe deplin 
format, deoarece gândeam, comunicam şi auzeam. 

Multă vreme am petrecut în sânul Sferei-Mamar, în acest Rai ceresc. Acolo am primit o mare 
învățătură, dar n-am putut înţelege ce făceau marii Fii din Mamar. Auzeam conversațiile lor, 
studiile lor savante, dar eu - biet duh-copil, abia născut de câteva mii de ani - nu puteam pricepe 
nimic. 

În Sfera-Mamar se pregăteau toate materiile care constituiau noua nebuloasă pe cale de a fi 
trimisă într-unui din cele patru universuri. Am cerut să fac şi eu ceva, dar am fost refuzat, marii 
Creatori de acolo spunându-mi: „Fiule, eşti prea neştiutor. Tu aici nu poți lucra ceea ce ştim noi să 
facem. Uită-te, ascultă şi vorbeşte cu cei de seama ta. Pe noi nu ne descoase, că nu putem să te 
facem să înţelegi. Du-te în lumile create şi acolo ai să înveți tot ceea ce facem noi aici”. 

- Tată - am răspuns eu - vreau să mă duc, ajută-mă să plec. 

- Bine, mi-a răspuns El şi m-a condus până în zona a III-a a Mamarului, unde am fost luat în 
primire de Fiii divini ai acestei mari zone, care m-au îmbrăcat cu a patra haină fluidică, haina de 
drum sau haina cosmică. 

O dată îmbrăcat, am fost condus până în zona a IV-a a Sferei-Mamar, unde alte strălucitoare 
Lumini m-au îmbrăcat cu a cincea haină fluidică, haina universică. Gătit cu aceste învelişuri, ca un 


fulger am străbătut celelalte zone ale Mamarului, din care cauză n-am putut să aflu ce se făcea şi 
cum era pe acolo.. Am aflat eu mai târziu că operațiile cele mai însemnate ale creației se fac mai 
ales în zonele periferice ale Mamarului sau matricei Tatălui. 

De aici încolo, am alergat prin spaţiile imense ale cosmosului şi am văzut, în depărtare, mici 
lumini. Am întrebat pe însoțitorii mei ce sunt acele frumoase lumini şi mi-au spus că sunt stelele sau 
sorii din univers. 

După o vreme îngerul central, care ne însoțea, ne spuse: „lată, am străbătut vreme îndelungată 
cosmosul şi acum intrăm într-unui din universuri”. 

Am străbătut vertiginos prin oceanul fluidic al universului şi de la o vreme am constatat că 
mersul nostru s-a mai încetinit. Ni s-a spus atunci că am intrat în atmosfera fluidică a unui soare. 

O, Doamne, cum l-am admirat! Ce mare era şi ce frumos strălucea! Am văzut aici îngeri 
asemănători celor din Mamar, dar le lipsea ceva, căci nu erau întocmai ca Ei. Dar printre ei am zărit 
pe Unul care era aidoma cu Fiul mamar din zona a III-a. Ni s-a spus că e Stăpânul acestui soare. 

Ne-am plecat cu toții Lui. El ne-a botezat fluidic cu botezul Său cel sfânt. Apoi au venit 
slujitorii Săi şi ne-au învăluit pe fiecare cu o pânză fluidică, a şasea haină fluidică, şi deodată nu L- 
am mai văzut pe Suveranul acelui soare. 

Un glas ne spunea: „De acum nu-L veţi mai vedea pe acest împărat, până nu veți termina 
şcoala planetei pe care veți merge”. Ne-am întristat şi am început să plângem. Un înger solar ne-a 
spus să avem răbdare, că vom avea fericirea să-L mai vedem. Apoi am fost luaţi de un înger solar şi 
conduşi până la planeta pe care ne-am făcut prima şcoală planetară şi unde am îmbrăcat a şaptea 
haină fluidică. 

Din înălțimea atmosferei fluidice a acestei planete ne-am coborât către suprafaţa ei şi ne-am 
îngrozit de ceea ce am văzut. Am plâns, căci aici am cunoscut durerea. Am văzut tot felul de fiinţe. 
Am văzut pe omul trupesc lovind şi omorându-şi fratele. „O, Tată, sfânt Tată - am strigat din toate 
puterile sufletului meu - nu mai vreau să-i văd, nu mai vreau să stau aici, cheamă-mă la Tine, Tată, 
nu mai pot suporta aceste grozăvii!” 

De atunci au trecut miliarde de ani! Ca un pelerin am străbătut din sistem în sistem şi din 
planetă în planetă. Acum ştiu şi înțeleg rostul tuturor treptelor prin care El ne poartă. Acum fac voia 
Tatălui şi II iubesc pe ocrotitorul nostm direct, pe sfântul nostru Stăpân de aici, care ne îndrumă cu 
dumnezeiasca Sa înțelepciune, ca să ne mântuim, pentru a ne întoarce din nou la Tatăl. 


Civilizație de altădată - Potopul 


Înainte de a comunica ceva unui întrupat, entitatea spirituală trebuie să-l examineze şi să vadă 
dacă adevărul intenționat spre a fi comunicat corespunde gradului evolutiv al duhului respectiv. 
Dacă întrupatul merită răspunsul la o problemă necunoscută de entitatea spirituală, ea apelează la o 
altă entitate, cunoscătoare a subiectului respectiv, care va veni şi îl va face cunoscut întrupatului. 

În timpul somnului trupului său, duhul uman își face în spaţiu analiza cunoştinţelor conştiinţei 
stării sale de veghe, şi constatând cât de puţin ştie ca om trupesc, roagă o entitate subalternă, sau un 
prieten spaţial, să-i comunice, când va fi în trup, o anumită problemă - cunoscută de el ca spirit, dar 
necunoscută ca întrupat. 

Cunoştinţele omului dintr-o viaţă oarecare sunt în continuarea celor cunoscute în trecutul 
îndepărtat. Din viață în viaţă omul ştie tot mai mult, urcând mereu scara evoluţiei. Evoluţia sa e în 
legătură cu evoluția Pământului. Există o strânsă dependenţă între dezvoltarea omului şi evoluția 
Pământului, între evoluţia individului şi evoluţia planetei. La rândul ei, evoluția planetei este într-un 
raport intim cu evoluţia astrului de care aparține. După cum există o legătură strânsă între individ, 
planetă şi soare, tot astfel există o legătură între evoluția colectivități şi a guvernatorului ei. 

Omul se naşte, trăieşte pe pământ, lucrează la o operă oarecare şi apoi moare. Omul neştiutor 
crede că aici s-au încheiat opera şi cariera sa. Adevărul este că el va renaşte şi îşi va continua opera 
anterioară, ducând-o mai departe, desăvârşind-o. De regulă, dacă într-o viaţă ţi-a plăcut mult o 
carieră - de exemplu, medic - reiei şi în alte vieţi aceeaşi carieră, pentru a o duce pe o treaptă 
superioară de cunoştinţe. Aşadar s-ar putea ca medicul de azi să fie cel de ieri. 


Desăvârşirea într-o carieră nu se face propriu-zis pe pământ, ci în spaţiu, unde găseşti metode 
noi, cunoştinţe noi, şi când te reîntrupezi, gândind la ele, vin ca intuitii în mintea ta de om trupesc. 
Ele sunt o regăsire, o reamintire a ideilor câştigate în spațiu înainte de întrupare. 

Chiar dacă ai ajuns la punctul de a avea legături de prietenie cu cei din spaţiu, ei nu pot să-ți 
comunice cunoştinţe ce trec de gradul tău evolutiv şi, de regulă, nici chiar cele ale gradului tău. De 
exemplu, un duh întrupat a ajuns la gradul de a cunoaşte toate problemele până la litera M. Oricare 
ar fi entitatea ce comunică, ea trebuie să țină seama de regula stabilită în Cer: Să comunice acestui 
spirit întrupat doar cunoştinţe până la litera L, ba chiar până la K. Gama cunoştinţelor de la L la Ma 
necesitat mii şi mii de ani, în termen mediu, aproximativ 10.000 de ani. De aici se vede cât de greu 
se acumulează cunoştinţele în memoria unui spirit. lată de ce este necesară repetarea continuă, ani şi 
ani, a aceloraşi idei, pentru ca ele să se întipărească pentru totdeauna în spirit. 

Această durată lungă de timp este cerută şi de faptul că marii cunoscători predau cunoştinţele 
noi la un anumit termen. Nu se pune nici o grabă în expunerea lor, dar nici entitățile spirituale nu se 
prea grăbesc să le memoreze. 

Învățătura are două părți: una teoretică sau abstractă - obținută în spaţiu, şi alta practică - 
aplicată pe pământ. Rezultă că fiecare planetă e un fel de laborator. În Cerul sau spaţiul ei, se 
concepe; iar pe pământ se aplică cele concepute. După cum pe pământ tot naşul are un nag, tot astfel 
şi în spațiu orice maestru are un superior, un maestru mai ştiutor. 

Cunoştinţele date trebuie învăţate, pentru că vei da examen. După cum există un Tribunal 
moral, există şi un Tribunal ştiinţific. După mari perioade de timp eşti chemat în fața Tribunalului 
ştiinţific, şi dacă ai trecut cu bine examenul, ți se atribuie un grad nou. Treci de la litera M la N. Pe 
pământ, un elev are nevoie de un an de zile să treacă dintr-o clasă într-alta. În Cer, ca să promovezi 
de la un grad la altul, în cunoştinţe, ai nevoie de 10-15 mii de ani. După cum un elev nu poate 
memora un material ce trece de puterile sale intelectuale, tot aşa duhul întrupat auzind de cunoştinţe 
ce depăşesc nivelul său evolutiv, nu simte nici un impuls pentru a le cunoaşte. El refuză să se ocupe 
cu probleme care nu-i fac plăcere şi nu-l interesează deloc. 

Ne-am luat angajamentul să-ţi îmbogățim cunoştinţele de om trupesc. Dar o facem treptat, 
pentru că deşi conţinutul memoriei tale spirituale este foarte mare, dacă am căuta să-l transpunem în 
memoria ta trupească, în conştiinţa stării tale de veghe, ar fi ca şi cum am pune o bucată de gheață 
pe un bec încins - ar plesni. Dacă ţi s-ar da cunoştinţe dintr-o dată, te-ai simţi entuziasmat, fericit, şi 
în exuberanţa sufletului tău, ai comunica apoi şi altora. Însă ei nu te-ar mai putea înţelege şi ar crede 
că ţi-ai pierdut minţile, că ai înnebunit. În marea ta bucurie, ţi-ai pierde echilibrul, şi cei nepregătiți 
să primească acele cunoştinţe te vor scoate din rândul celor „normali” şi te vor trece în rândul celor 
ce şi-au pierdut minţile. 

Cunoştinţele tale sunt în scânteia de deasupra capului tău. Din ea noi luăm şi le transpunem 
ceva mai jos. Primeşti treptat, te obişnuieşti cu ele şi nemaifiind aprins, le acorzi toată importanța 
cuvenită, asemenea savantului care nu stă de vorbă despre cunoştinţele sale cu soţia sau cei din jurul 
său, ci numai cu cei de specialitatea sa. 

Să nu credeţi că ținem ca lumea noastră să fie descoperită primului venit sau ca tainele 
lumilor noastre să tulbure minţile nepregătite. Aşadar, ştiindu-te trecut de faza înflăcărării, devenind 
mai înțelept, putem să-ți spunem cu curaj din adevărurile cunoscute deja de spiritul tău, ca duh 
liber. 

Voi consideraţi că lumea veche a fost scufundată în întuneric şi omenirea actuală se află în 
culmea civilizaţiei, adică vi se pare că o civilizație ca cea actuală nu a mai existat niciodată. Noi, 
având la dispoziție alte hrisoave, cunoaştem altfel decât cum credeţi voi, ca oameni trupeşti. Ştim că 
ceea ce se vede azi pe pământ a mai fost altădată, că după cum au pierit civilizaţii vechi, va pieri şi 
civilizația actuală. 

Existenţa omenirii pe acest pământ se înşiră sub formă de valuri. După o vreme lungă de zeci 
de mii de ani, civilizația piere şi se întronează barbaria. Această lume se ridică treptat în cunoaştere 
şi moralitate, ajungând din nou pe vârful valului civilizației. 

Explicaţia acestui fapt, neştiut de voi, este următorul. Când un grup de duhuri şi-a terminat 
şcoala planetară, ele părăsesc această planetă şi în locul lor vin alte duhuri, de pe o planetă 


inferioară. Ele vor găsi aici case, maşini, obiecte - cu mult mai ingenioase decât ale voastre - rămase 
de la valul de duhuri plecate, dar, neştiind ce să facă cu ele, le lasă în paragină, dărăpănându-se, 
ruginind şi pierind. Astfel zac sub pământ palate şi oraşe ale valului plecat. 

Omul-duh întrupat o va lua de la finele vieţii sale, din planeta de unde a venit, cu ştiinţa sa, jar 
tot ce a găsit se va ruina, fiind părăsit, deoarece nu ştie să le folosească. 

Îngerii tereştri ne spun că Pământul evoluează pe cicluri. După o civilizație urmează o 
barbarie şi după ea vine iar o civilizație şi aşa mereu mai departe. De la apariția sa, pământul vostru 
are mai multe miliarde de ani, iar de la apariţia omului pe pământ au trecut milioane de ani. Câte 
civilizaţii s-au înşirat în existenţa lui! Câte civilizaţii zac în adâncul oceanelor ce au înghiţit vechile 
continente, unde presiunile, mişcările, umiditatea, noianul întreg de forțe au schimbat şi distrus 
totul! Tot îngerii ne mai spun că civilizaţia precedentă a fost în unele privințe mai înaltă decât cea 
prezentă, posedând diferite „maşini” mai ingenioase. Ea zace azi în adâncul oceanului Atlantic. 
Europa exista în timpul acela, dar suprafața ei era mai plană, mai joasă, acoperită de mlaştini şi avea 
o climă nesănătoasă, motiv pentru care era nelocuită. Uscatul numit Atlantida, unde a înflorit o 
civilizaţie strălucită, se întindea aproximativ din dreptul ecuatorului până în dreptul Norvegiei. 
Avea un pământ fertil şi o climă sănătoasă. O dată cu scufundarea ei, duhurile au plecat şi civilizația 
ei doarme şi azi somnul de veci. 

Noi, duhurile, venim şi plecăm, sub formă de valuri, asemănător berzelor voastre, care vin 
primăvara şi pleacă toamna. Există un supra-val, cel al iudeilor, al cărui durată de şedere pe Pământ 
este mai mare decât a noastră. Dar şi ei pleacă val după val, de pe această planetă. 

Pieirea unei civilizații se datorează unor cataclisme. Or aceste cataclisme se produc cu o 
oarecare regularitate, fiind datorate unor fenomene cosmice ce au loc la anumite epoci. 
Cataclismele se produc datorită dilatării şi contractării globului terestru. Pământul se comportă ca o 
ființă, adică respiră, inspirând şi expirând. Cauza acestei umflări şi dezumflări se află în Sfera 
divină, Tronul Fiinţei supreme. 

La anumite perioade mari de timp Sfera divină se dilată şi se contractă. Dilatarea Ei are 
repercusiuni asupra tuturor corpurilor şi mediilor din interiorul sferei-cosmos. Sfera centrală are o 
dimensiune incomensurabilă pentru noțiunile voastre. Când Ea se dilată, presează fluidul cosmic, 
care la rândul său presează fluidul din sferele-univers. Sub acţiunea presiunii, sferele-univers devin 
mai mici şi mediul lor intern mai comprimat, exercitând o presiune asupra stelelor şi planetelor din 
interiorul lor. Prin urmare, fluidul din jurul pământului, oricât de fin ar fi, dacă e silit să se 
îndesească, exercită o presiune asupra globului trestru. Cum apa de pe suprafața pământului este o 
materie mobilă, fiind presată, se revarsă peste continente, care şi ele se lasă în jos întrucâtva. 
Adâncul oceanelor, fiind uşurat pentru un moment de apa de deasupra, se ridică, fiind silit de 
uscatul îngreunat de revărsarea şi presiunea apei. Prin urmare, cataclismele de pe suprafaţa planetei 
noastre au fost provocate de presiunea fluidului din jurul pământului. 

Aerul este invizibil, ca şi fluidul. Dacă introduci într-un tub de sticlă aer şi îl presezi printr-un 
piston, se va vedea că el se strânge, dar de la o vreme nu mai cedează, şi atunci ori respinge 
pistonul, ori sparge pereţii vasului. Fluidul se comportă asemenea aerului: se comprimă, dar nu până 
la infinit. 

Când Sfera centrală va începe să se contracte, fluidul cosmic se va destinde, sferele-univers 
vor fi uşurate din presiune, iar fluidul lor devenind mai rar, planetele şi sorii vor căuta să se dilate. 

Această dilatare are ca urmare o nouă perturbare în relieful planete. Aşadar dilatarea şi 
contractarea planetei are ca urmare naşterea de noi continente, mări şi oceane. În general când se 
contractă sfera terestră continentele coboară sub nivelul apei. Când se dilată, ridică pământurile 
acoperite de apă şi mai puţin consistente. 

Calculul anilor dintr-o dilatare şi o contractare nu se poate exprima decât prin ani solari. 
Îngerii Pământului spun că anul solar este timpul cât face soarele nostru un drum complet în jurul 
punctului central al sferei universului nostru. 

Ştim că soarele face un drum în formă de elipsă, plecând de la periferia universului către 
centrul său, pe care îl ocoleşte şi revine iar la periferie. Cataclismul se produce când soarele 
porneşte de la periferie spre centrul universului. Începutul anului solar este momentul când el a 


ajuns la centru şi se termină când revine aici. Durata anului nostru solar ţine aproximativ 75.000 de 
ani tereştri Noi, actualele duhuri, nu o să mai apucăm un alt cataclism, deoarece şcoala noastră e 
mai scurtă de 75.000 de ani şi nu suntem aproape de acel moment. La acea vreme, vom fi instalaţi 
deja pe o altă planetă. Dar unii dintre evreii care au o şcoală mai lungă, mai amarnică, pe această 
planetă, vor prinde acele vremuri, unii dintre ei vor avea un nou potop, adică o nouă scufundare a 
uscatului. 


Pregătirea pentru plecare 


ŢI s-au dictat fel de fel de cunoştinţe din lumea noastră. Ţi se par noi, dar, ca spirit, le cunoşti 
de pe când ai trăit întrupat prin India, Asiria şi Egipt. La vremea aceea cunoştinţele ti-au fost date 
tot de misionarii Cerului, dar în decursul vremurilor, mişcările sociale şi războaiele au distrus 
templele şi tot ce se afla în ele. Papirusurile tale şi ale multora s-au distrus, şi astfel omenirea a 
rămas iar în întuneric. 

In unele locuri a mai scăpat ceva din aceste cunoştinţe, perpetuate prin viu grai până în zilele 
voastre, sub formă de tradiţii, însă forțele contrare au contribuit la pierderea lor. 

Cei mai mulți din inițiații de atunci nu mai sunt azi în jurul acestei planete, părăsind-o de 
multe veacuri. Unii din ei au rămas, pentru că încă nu au atins evoluția completă, corespunzătoare 
acestei planete. Posesorii acestor taine profunde îşi păstrau cunoştinţele asemenea unor comori şi nu 
le comunicau altora. Dintre ei, au fost şi unii evrei. Cunoştinţele s-au transmis celor aleşi din 
neamul lor, celor ce au dreptul la această înaltă inițiere, dar pentru nimic în lume nu le comunicau 
vulgului şi nici vorbă să fie spuse unui neevreu. 

Din această cauză, Guvernatorul sistemului nostru a coborât din nou pe Pământ şi a răspândit 
în lumea întrupată Adevărul, care a luminat din veacuri lumea egipteană. Dar după cum lumina 
egipteană s-a stins treptat, tot astfel şi învățătura răspândită prin ucenicii Săi a fost pierdută de 
reprezentanții bisericii. Văzând în ce întuneric se scufundă omenirea, Domnul a îngăduit să fie 
reaprinsă candela luminării minților şi înălțării inimilor. Astfel, ştiinţa revelată, ştiinţa inițiatică, se 
răspândeşte, iar voi, inițiaţii din alte veacuri, ați primit misiunea de a răspândi din nou, în lumea 
voastră, cunoştinţele Cerului. 

Voi aţi cerut, sus la noi, această misiune întrucât v-a fost frică de faptul că, revenind jos ca 
întrupați, veţi zace în întuneric şi veți cădea în greşelile omului trupesc, şi nu veţi termina evoluția 
acestui glob nici peste mii de ani. Domnul s-a îndurat de cererea voastră şi, în interesul umanităţii 
de jos, pentru ridicarea cunoştinţelor ei, v-a acordat fericirea, ca oameni trupeşti, să luaţi cunoştinţă 
de ştiinţa sfântă a lumilor spațiale superioare. 

Ceea ce fac acum este manifestarea îndurării ce ţi s-a acordat, de a te lumina ca întrupat şi de 
a strânge materialul ştiinţific care va servi ţie şi mai ales celor ce vor veni după tine. Unul dintre ei 
are misiunea de a revela taina nemuririi, într-o măsură mai mare decât tine, străduindu-se să 
lumineze sufletele fraţilor săi, pentru ca devenind morali şi făcători de fapte frumoase, să-şi 
grăbească ora plecării de pe această planetă. 

Fără răspândirea acestor adevăruri, omenirea ar bâjbâi iarăşi veacuri fără număr în întuneric, 
în spaţiu, duhurile făgăduiesc că atunci când vor fi jos, pe pământ, vor păşi pe calea vieţii drepte şi 
iubitoare. Dar când sunt în trup, fiind neştiutoare de adevărurile cunoscute sus ca spirite, iar vocea 
trupului auzind-o mai uşor decât pe cea a spiritului, comit greşeli peste greşeli. 

Ce se vor face când se va termina ciclul planetar? Nepriceperea, stagnarea din mersul 
progresiv vor aduce fatal întârzierea plecării. Dar până când să fie aşteptaţi? Din nou să se rupă 
valul în două? în cei pregătiți - având posibilitatea să plece, şi întârziaţi - care rămân pe această 
planetă, sau pe una similară ca să-şi termine şcoala. 

Iată înţelesul străduinţelor noastre. Cu ajutorul ideilor noastre, omenirea se va ilumina şi peste 
una sau două mii de ani vom pleca toţi cei din grupul nostru, de pe acest glob. Ei, mult a fost, puţin 
a rămas. După ce valul nostru şi-a trăit etapa de 26.000 de ani pe această planetă, ce mai înseamnă 
câteva veacuri? 

Dragostea noastră ne îndeamnă să-i salvăm pe toţi, dar din cauza liberului arbitru dat de Tatăl 
ceresc tuturor ființelor din sfera creațiilor Sale, nu-i vorri putea salva acum pe toţi. Preocuparea 


noastră principală este de a ilumina şi pregăti de plecare cel puţin pe cei de pe treptele superioare 
ale evoluţiei, pe avansaţii noştri pe calea intelectuală, dar mai ales pe cea morală. Domnul să le 
lumineze calea, să nu se mai poticnească în drumul lor, astfel încât la ziua cea mare a examenului 
general, a examenului Celui Sfânt, să nu se ruşineze că nu şi-au acumulat cunoştinţe sau că au 
atârnat de fiinţa lor prea multe greşeli. 

Cu cât viaţa voastră este mai cinstită, mai sfințită, cu atât vă faceți mai demni de a primi 
cunoştinţele de la o entitate mai strălucitoare. Cunoştinţele date de aceste înalte somități ale spațiilor 
vor stârni uimirea şi vor provoca umilinţa celor mai mari savanţi ai lumii voastre trupeşti. 

Dacă nu e posibil să vă facem sfinți pe pământ, cel puţin vrem ca pe mulţi să-i facem să 
înțeleagă pentru ce au venit în lume, scopul pentru care s-a creat tot ce se vede în jurul lor, să 


înțeleagă că Tatăl ceresc are nevoie de cât mai multe ajutoare pentru cucerirea Infinitului, 
umplându-l mereu în eternitate cu sfere noi, cu universuri noi, pline de stele, sori şi planete. 


Progresul e continuu, dar în valuri 


Nu se poate contesta că omenirea merge din progres în progres. Dar dacă ea a făcut paşi uriaşi 
în ceea ce priveşte studiul materiei, a dat înapoi în privința cunoaşterii Principiilor creației şi a 
Cauzelor prime. 

Motivele sunt două. Pe de o parte, prin viața ei din ce în ce mai îndepărtată de principiile 
morale, omenirea a pierdut contactul, cu noi - lumea spațială. Pe de altă parte, cunoscătorii 
Principiilor creației şi ale Cauzelor prime, instructorii de altădată ai lumii cereşti şi trupeşti, nu se 
mai ocupă cu destăinuirea acestor taine, având acum preocupări mai înalte. 

În alte timpuri, oamenii erau conduşi de preoţi - profeţi sau mediumi aflaţi în strânsă legătură 
cu Cerul. Ei primeau de la noi cunoştinţe şi recomandări, cum să conducă pe cei de sub ei. Religia 
difuzată printre cei din jurul lor îşi avea temeiul la noi şi în ea erau explicate toate fenomenele 
observate de oameni pe pământ. 

De la o vreme, aceşti preoți au fost atraşi de bunurile pământului, au alunecat treptat în braţele 
plăcerilor de tot felul, devenind oameni egali cu oricare dintre supuşii lor. Din acest moment, 
mediumitatea lor s-a pierdut, prestigiul lor a scăzut şi o dată cu ele şi puterea de impunere. 

În curând, conducerea omenirii a căzut în mâna regilor neiniţiaţi, a potentaţilor din acele 
vremuri, iar preoții au rămas numai cu forma, practicând cultul exterior aj religiei. 

Din cele expuse s-ar părea că numai omul trupesc a fost de vină. În realitate, regresul se 
datorează şi faptului că, la vremea lor, spiritele mult evoluate au părăsit planeta noastră, iar pe de 
altă parte a intervenit şi legea ciclurilor. 

Legea ciclurilor constă în faptul că după o civilizaţie urmează o decădere, urmată de un 
progres treptat, pentru a se atinge din nou culmea unei civilizații. Atunci, nu mai există progres? Ba 
da, pentru că deşi există ridicări şi căderi, totuşi, fiecare urcuş se găseşte pe un nivel superior celui 
precedent. Constatăm că linia trecută prin culmile tuturor civilizațiilor este ascendentă, în decursul 
milioanelor de ani ea urcă mereu. Acest fenomen se urmează mai riguros în Cer, în lumea spiritelor, 
şi mai puțin în lumea trupească. Cred că e necesar să mă explic. 

Ascensiunea este continuă în lumea spiritelor. Când au atins maximul evoluţiei unei planete, 
spiritele pleacă pe o altă planetă şi în locul lor vine un val de spirite care, fiind începătoare pe 
această planetă, vor duce o existență mai simplă, mai nepricepută, când se vor întrupa pe suprafaţa 
pământului. 

Prin urmare, jos, pe pământ, vor exista valuri-valuri de forme de viaţă, iar în spaţiu - un 
veşnic urcuş. Cum atinge culmea, cum a terminat şcoala unei planete, grupul de spirite o părăseşte. 

Iată un mic exemplu. Sfântul sfinţilor, Domnul nostru solar, coborât pe Pământ şi numit Isus 
Christos, a răspândit din nou cunoştinţele cereşti, pierdute de omenire sau ştiute de prea puţini 
oameni. S-a întemeiat astfel biserica creştină. Urmaşii Lui, oameni înţelepţi, sfinții Pământului, au 
dus învățătura mai departe şi biserica se întărea şi învățătura se răspândea. Dar treptat, din sfânt, 
preotul a devenit un om simplu, iubitor de onoruri şi plăceri pământeşti. Din acest moment, a 
pierdut legătura cu Ceml, nu a mai primit nimic de la oamenii spaţiali şi astfel învățătura a devenit 
literă moartă, învățătura exoterică a înlocuit-o pe cea ezoterică, profundă, ocultă. 


Văzând această situaţie, Guvernatorul solar a hotărât formarea de mediumi pe tot întinsul 
pământului, pentru ca anumite spirite să propage prin ei adevărurile cereşti Tală înțelesul apariției 
ştiinţei revelate, marea şi fulgerătoarea ei răspândire printre oamenii pământului. 

Din cele expuse rezultă o urcare, o coborâre şi iar o urcare; mai exact: după o activitate 
urmează o fază ceva mai scăzută, apoi una şi mai scăzută, după care începe urcușşul, la început mai 
domol, pentru a termina cu o fază de înaltă activitate spirituală. În rezumat, drumul acestei 
traiectorii trece prin: activ, neutru, pasiv, neutru şi iar activ. 

La noi în Cer, mersul acesta se exprimă printr-o axiomă: După spiritele foarte active, se trimit 
Jos la reîntrupare spirite mai moderate — spirite neutre, cărora le urmează altele şi mai puţin 
stăruitoare - cele pasive. Când lucrurile par că s-au oprit din mersul lor, se trimit la reîntrupare, 
spirite ceva mai ştiutoare, după care vor veni cele ce cunosc şi pot mai mult decât cele trei 
precedente. Să nu crezi că acelaşi spirit trebuie să joace pe arena terestră acelaşi rol în eternitate - de 
pasiv, neutru sau activ. Fiecare spirit va fi, rând pe rând, activ, pasiv şi neutru. 

Această axiomă se urmează nu numai de individ, ci şi de națiuni, biserici etc. 

După regulile din Cer, în fruntea tuturor e biserica. Sub ea urmează națiunea. În fruntea 
bisericii sunt cei ce au cerut şi jurat în Cer că vor aplica jos principiile cereşti. În fruntea naţiunilor 
sunt conducătorii lor sociali. În existenţele lor, bisericile şi naţiunile trec şi ele prin fazele de mai 
sus. După o fază de activitate, urmează o fază de pauză, şi tot aşa mereu. 

Eu, care îţi dictez acum, voi veni la o nouă întrupare. Am destăinuit aceste taine pentru tine, 
să le cunoşti, dar şi pentru mine, să le cunosc şi eu când voi fi întrupat. S-ar putea să-mi minez 
tinerețea de timpuriu, iar mai târziu, la vârsta matură, să mă fure gustul mâncărurilor delicioase sau 
mirajul atracţiilor de tot felul. Insă pregătit de tânăr, voi putea înfrunta toate furtunile vieţii trupeşti. 
Ți-am pomenit destinul meu ca să-mi citesc propriile gânduri şi, aflându-le, să prind curaj şi să 
înfrunt toate adversitățile venite de la cei nepregătiți şi neştiutori ai pământului. 

Destinul fiecărui om se orânduieşte în Cer, cu mult înaintea întrupării. Fericiții Cerurilor şi ai 
pământului îşi croiesc destinul, ca duh, chiar fiind în trup. Ce fericit voi fi ştiindu-mă, ca întrupat, că 
am coborât să realizez o operă deosebită! Mă rog ca Tatăl să mă întărească, să lucrez cu râvnă şi să 
nu cad. Dacă voi fi dârz şi-mi voi urma destinul întocmai, voi fi unul din luminătorii neamului meu. 
Voi fi un fericit, dar fericit vei fi şi tu, tată mare, în Cer, de calea vieții mele. 

Multe din tainele Cerurilor sunt scrise prin cărțile voastre, dar nu destul de clar. Obscuritatea 
lor a fost voită, căci există o regulă în Cer care trebuie aplicată şi pe pământ: Cu cât este mai înalt 
un adevăr, cu atât el trebuie ascuns gândurilor celor nepricepuți. 

Cei inferiori nu trebuie să-şi facă o idee concretă, clară despre Divinitate, tocmai ca să-şi 
urmeze în tihnă evoluţia de inferiori. Ei nu trebuie să se conducă după rațiune. Rațiunea aparține 
duhurilor albe, sentimentul aparține mai mult duhurilor albastre, iar instinctul este busola duhurilor 
roşii. Cine se conduce după instinct nu trebuie să ştie de tainele Cerului. Cel ce se conduce după 
sentiment poate afla ceva din ele. Numai cine se conduce după credința luminată de rațiune le poate 
aprofunda. 

Din cauza inferiorităţii sale, vulgul e dispus să batjocorească Divinitatea. Dacă i s-au făcut 
cunoscute taine pe care nu se cădea să le cunoască şi insultă Divinitatea, el va face un mare păcat, şi 
va suferi, dar pe lângă el va suferi şi cel ce i-a revelat acele taine. 

Pentru a nu se batjocori cele cereşti şi pentru a se evita greşeala şi rezultatul ei - pedeapsa, în 
cazul duhurilor roşii se recurge la parabole. Duhurilor albastre, fiind ceva mai avansate, li se vor da 
sinteze cabalistice. Numai duhurilor albe li se dă ocazia să cunoască tainele Cerurilor, deoarece ele, 
fiind pe trepte superioare în Ceruri, le vor acorda toată atenţia şi înțelegerea cuvenită. 

Evreilor li s-a spus de mult şi le-a intrat adânc în inimă faptul că vorbirea neatentă la adresa 
Divinităţii este o blasfemie. Moise le-a făcut cunoscut că pronunțarea incorectă a numelui Celui 
Sfânt, al Tatălui ceresc, e o gravă profanare, şi constituie un mare păcat. Ba chiar a hotărât ca acest 
nume să nu fie pronunţat de poporul evreu, ci numai de marele preot, în fața sfântului Altar 

De aceea îți recomand şi ţie, frate drag, ca tainele sfinte ce ţi-au fost dictate să nu le comunici 
altora, ca nu cumva să fie negate sau hulite, şi ca urmare, în mod indirect, să se aducă o mare ofensă 
Sfinților între sfinţii sferelor create şi ale Laboratorului. 


Cele trei categorii de duhuri 


Cu cât e mai bătrân spiritul, bagajul său de cunoştinţe este mai mare, având putinţa să 
reveleze mai multe cunoştinţe unui pământean. 

Orice spirit poate vorbi despre probleme simple: modul cum moare un om, impresiile avute 
când a sosit în lumea noastră, felul cum îşi petrece ani şi veacuri existența sa în spațiu. 

Pentru a nu fi induşi în eroare asupra unor probleme mai dificile, v-am recomandat să 
cercetaţi aceeaşi idee în mai multe cercuri de revelaţie.— unde vi se îngăduie - şi să cereți explicaţii 
asupra lor. Dacă răspunsurile date în mai multe locuri sunt identice, concluzia firească este să le 
credeți ca adevărate. 


1 Havayah - reprezintă numele sacru rostit de marele preot o singură dată pe an. Când este întâlnit 
într-un text sacru, se înlocuieşte cu Adonai sau cu diferite nume ce exprimă atributele Divinităţii. Cabaliştii 
consideră că descoperind adevărata pronunție a acestui cuvânt sacru, muritorul de rând dobândeşte cheia 
tuturor ştiinţelor divine şi umane. Tetragrama semnifică Fiinţa care este, a fost şi va fi. 


Se înţelege că în fiecare cerc de revelaţie vor comunica entităţi diferite. Însă trebuie să ştiţi că 
duhurile vorbesc când vor, cui vor şi cât vor. Ele nu sunt instrumente oarbe, la dispoziția 
pământenilor. Fiecare cerc îşi are iubiții săi cereşti şi fiecare entitate îşi are felul său. de a se 
exprima şi câmpul său de cunoştinţe. Rămâne ca judecata voastră să cearnă cele comunicate, să 
aleagă cele ce sentimentul, logica, bunul-simţ vă vor dicta că ar putea corespunde Adevărului. În 
orice caz, să nu lepădaţi comunicările cereşti, ci să căutaţi să le controlați şi în alte cercuri. 
Fenomenul este asemănător cu ceea ce se întâmplă când te duci într-o vizită şi unul dintre musafirii 
gazdei expune anumite idei ce ţi se par noi, necorespunzând analizei, criticii tale. Delicateţea cere să 
nu le combaţi, să nu le negi, ci să cauţi să te informezi şi în altă parte, dacă ele sunt sau nu 
adevărate. 

Există noţiuni şi acțiuni cunoscute de toată lumea duhurilor. lată, de exemplu, toată lumea 
spațială ştie că fenomenul naşterii este mai greu de pătruns decât cel al morții. Despre asemenea 
adevăruri nu mai încap discuţii. Însă, de îndată ce se trece într-un domeniu ieşit din comun, 
subiectul intră în domeniul ipotezelor. 

Cu cât un spirit - liber sau întrupat - este mai evoluat, câmpul ipotezelor devine mai restrâns 
pentru el. 

Exemplele lămuresc cel mai bine. Iată două ipoteze: existenţa Tatălui şi a Fiului Său. Pentru 
omenirea trupească, ambele sunt ipoteze. Pentru mulți dintre noi, numai existența Tatălui este o 
ipoteză, pentru că nu e lângă noi ca să-L vedem. Dar existența Fiului nu mai este o ipoteză, pentru 
că El a fost printre noi şi l-au văzut toate duhurile la vremea când a părăsit Tronul Său solar şi a 
venit în misiune pe planeta noastră. 

Nu se poate spune că duhurile nu au nici un sentiment față de existența Tatălui, pentru că 
există în noi toţi, ca de altfel şi în voi, o vagă amintire despre Tatăl nostru, de pe când eram în Sfera 
divină. Dar ce de ani s-au scurs de atunci! în plus, noi, superiorii Pământului, îi auzim glasul. 

Dar acum să intru în subiectul meu de azi. Evreii au trăit şi evoluat ca noi, pe o altă planetă. 
La terminarea ciclului lor pe acea planetă, au fost supuşi unui examen pe care nu l-au trecut. Pentru 
a întări oarecum spiritul lor, au fost readuşi în Sfera divină, unde mediul şi cuvântul Celor de acolo 
le-au reamintit de Tatăl şi de ordinele Lui, după care - o parte din ei - au fost trimişi pe Pământ, în 
veacurile îndepărtate au purtat diferite nume, iar acum sunt cunoscuţi sub numele de evrei, iudei sau 
israeliți. În veacuri, evreii au trăit prin diferite țări şi în vremurile existenţei marii civilizaţii egiptene 
s-au reîntrupat şi în Egipt, unii dintre ei fiind chiar preoţi egipteni. Îngerii Pământului s-au întrupat 
şi ei în sânul poporului egiptean, ca mari preoți. Unul dintre cei mai străluciți dintre ei a fost 
Guvernatorul planetei noastre, întrupat sub numele de Moise, care s-a mai întrupat în Egipt, în alte 
epoci şi sub diferite nume: Hermes, Osimandias şi altele. 

Istoria ne prezintă poporul iudeu ca fiind format din oameni îndărătnici, neştiutori, siliţi să 
muncească sub loviturile biciului, ca robi. Adevărul este că evreii n-au fost mereu robi în Egipt. Ei 


au venit în grupuri din Orient, au trăit o vreme independenţi de egipteni, formând elemente aparte şi 
reîntrupându-se chiar printre conducătorii egipteni. Atâta timp cât ţara Egiptului a fost condusă de 
preoți, viața socială era cuminte, bogată şi armonioasă, evreii au trăit foarte liniștiți în sânul 
poporului egiptean. Ei aveau dreptul să trăiască unde voiau şi să-şi exercite orice ocupaţie. Dar 
spiritele superioare, care conduceau ca preoţi poporul egiptean, au părăsit planeta. Întrupându-se 
spirite inferioare celor plecate, puterea a căzut în mâna oamenilor profani, a faraonilor neinițiați. 
Din acel moment, începe silnicia şi viaţa grea a evreilor, evoluţia cerând ca poporul evreu să se 
separe de noile spirite întrupate în poporul egiptean. 

Duhurile vin rând pe rând, în grupuri foarte mari, la reîntrupări pe această planetă. În timp ce 
grupul îşi face evoluţia, sosesc şi semigrupele. Grupul este o mare ceată de duhuri venite din alt 
sistem solar. Semigrupele sunt asociații de duhuri venite de pe altă planetă a acestui sistem solar, în 
afară de aceste două categorii, există în sistemul nostru solar o grupare sosită direct de la Tatăl, dm 
Sfera divină. Ei vin direct pe planeta inferioară a sistemului nostru, deci niciodată direct pe Pământ. 
Prin urmare, există un grup de duhuri sosite direct de la Centru - începătorii evoluţiei planetare în 
sistemul nostru solar, există grupul de duhuri care evoluează din planetă în planetă şi grupul celor 
veniţi din alte sisteme. Selecționarea lor se face de îngerii solari, în numele Guvernatorului solar. 

Sosind din alt sistem planetar, noi, albii am fost repartizați pe Pământ de îngerii solari. 
Duhurile albastre trebuie să-şi facă şcoala rând pe rând pe toate planetele acestui sistem solar. 
Duhurile roşii îşi fac şcoala numai .pe anumite planete ale sistemului nostru. 

Aşadar trei categorii de duhuri vin să evolueze în acest sistem solar: virginii, planetarii şi 
solarii. Albii sunt de evoluţie solară, albaştrii - de evoluţie planetară, iar duhurile roşii - de evoluţie 
subplanetară, întrupându-se pe planete tinere. 

Evoluţia noastră, a duhurilor albe, se face din sistem în sistem. Evoluţia albaştrilor se face 
rând pe rând, prin toate planetele unui sistem, exceptând pe cele ale virginilor, iar duhurile roşii, 
după ce vor face şcoala pe anumite planete ale acestui sistem, trebuie să se întoarcă la Centru, de 
unde vor veni ca albaştri, pentru a-şi continua şcoala planetară. Numai terminând toată gama de 
planete a unui sistem vor trece şi duhurile albastre la Centru, de unde vor trece pe un alt sistem. Noi, 
albii, după ce vom termina studiile pe această planetă, ne vom duce pe o altă planetă a unui alt 
sistem planetar. Prin urmare, evoluția noastră, a albilor, se face din planeta unui sistem solar în 
planeta unui alt sistem solar, iar nu din planetă în planetă, în cadrul aceluiaşi sistem solar. 

Îngerii planetari conduc lumile întrupate pe fiecare planetă. Ei evoluează din planetă în 
planetă, ca oricare duh planetar. 

Grupuri mari de duhuri albe au sosit pe această planetă. Înainte de naşterea lui Moise, o mare 
parte din ei a părăsit acest sistem solar. Înainte de plecarea lor, poporul evreu a ajuns să se confunde 
cu cel egiptean. La o vreme, aceste duhuri albe se concentraseră, reîntrupându-se în ţara Egiptului. 
Cât timp au durat întrupările lor în Egipt, evreii trăiau fericiți şi se întreceau cu egiptenii în credință 
şi ştiinţă. După terminarea ciclului şederii lor, acest grup a părăsit planeta noastră, reîntrupându-se 
duhuri albe începătoare şi duhuri albastre, care au preluat conducerea poporului egiptean. Din acest 
moment, evreii încep să fie înlăturați, boicotaţi, asupriți, încep amarurile vieții lor. 

Tu te-ai întrupat de multe ori în ţara Egiptului, atât în timpul primului grup, cât şi în ceata 
celor rămaşi. Templele de la Theba şi Memfis au răsunat de glasul multora dintre voi. O dată 
întronată domnia faraonilor neinițiați şi slăbind conducerea preoților, s-a produs o separare între 
evrei ŞI egipteni. Atunci s-a hotărât asuprirea evreilor. Primele semne ale tendinței egiptenilor de a 
subjuga evreii s-au remarcat cu o mie de ani înainte de nașterea lui Moise. Cu cât numărul 
reîntrupărilor din primul grup, al duhurilor albe evoluate, se împuţina, şi evreii se întăreau în 
credinţa lor, egiptenii au început să-i persecute până la supunerea la munci grele. Cu mii de ani 
înaintea acelor evenimente, evreii au fost desconsideraţi şi de albii primului grup întrupat în ţara 
Egiptului. Dar o dată cu trecerea veacurilor, aflând taine de sus, au început să le respecte viața, 
avutul, credința şi treptat i-au făcut amicii lor. 

Când persecuțiile ajung la culme, spiritele albe fac apel la conducerea planetei, la 
Guvernatorul planetar. El se întrupează sub numele de Moise, coboară, se sacrifică, fâcându-se om 
şi se inițiază în templele egiptene. Apoi îi scoate pe evrei din Egipt şi îi aşează în ţara Canaanului. 


De atunci evreul a fost separat de restul lumii şi o nouă grupare de albi îşi face apariția pe această 
planetă, iar evoluţia - față de evrei - se reia de la început. Vor trece din nou aproximativ treizeci de 
mii de ani până când se va stabili din nou o armonie între evrei şi celelalte popoare. 

Ciclul evoluţiei raporturilor dintre evrei şi celelalte neamuri este următorul: la început - un 
antagonism puternic; apoi - separarea evreilor de restul populaţiei globului; specularea şi înşelarea 
de către evrei a tot ce e neevreu, ca un resentiment născut în urma neîncrederii şi urii cu care evreii 
sunt trataţi. Atunci coboară divinul Solar, restabilind armonia, prin noua credinţă a iubirii de semen. 
Acum tu trăieşti epoca de luptă dintre duhurile albe nou sosite şi grupul duhurilor albe ale evreilor. 
Această epocă este antemergătoare armonizării. Va veni vremea încetării acţiunii lor contrarii şi 
înlăturarea sentimentelor voastre contra evreilor, ca autori ale unor fapte nesocotite. O armonie 
frățească se va instaura între aceste două grupări. Atunci, duhurile albe ale Pământului, terminându- 
şi şcoala acestei planete, vor pleca şi ciclul se va relua. 

Soarta duhurilor albe depinde într-o oarecare măsură de a duhurilor albastre şi în foarte mică 
măsură de a duhurilor roşii. Duhurile roşii formează vulgul, iubit de evreu. Evreul vede cu un ochi 
mai blajin pe muncitor şi țăran, şi din instinct nu este contra, lor, fiindu-le duşman numai din interes 
şi pentru moment. De aceea evreul se arată ca apărător al ţăranilor şi muncitorilor. Conflictul începe 
într-o oarecare măsură cu duhurile albastre. Dar duşmanii declarați ai evreilor sunt duhurile albe şi 
viceversa. Cu toate acestea, la sfârşitul ciclului, când se apropie timpul plecării, duhul alb nu mai 
are nici un resentiment, evreul bucurându-se de prietenia albului şi astfel se împacă cei doi adversari 
seculari. Apoi ciclul începe de la cap. 

Aceasta este misiunea evreului - să fie ghimpele, imboldul celorlalte neamuri - să mintă, să 
înşele, să trădeze, dar să fie model de solidaritate şi credință adâncă. 


Soarele - Razele cosmice 


Cu câtă dragoste ne silim să vă facem atenţi, să vă pătrundeţi de vremelnicia vieţii voastre 
trupeşti! Toate puterile noastre spirituale le punem în joc, să înțelegeţi veşnicia vieţii spirituale. 

In comunicările noastre vă oferim toate genurile de cunoştinţe şi descrierea diferitelor forme 
ale vieţii spaţiale. Când avem un medium bun, vă aducem un om simplu să vă vorbească. De multe 
ori am făcut apel şi la forțele sublime ale lumii noastre, rugându-le să vă spună cuvântul lor de 
înaltă înțelepciune. Din compararea acestor comunicări, dobândiţi o noţiune concretă, despre ceea 
ce poate face răbdarea şi silința omului, dacă urmează în viaţa lui terestră linia dreaptă a unei 
conduite ireproşabile. De la ignoranță te ridici la cunoştinţe uimitoare şi de la o slabă iradiere - la 
străluciri orbitoare. 

Voi vreți să aflați Adevărul într-o viaţă terestră, care este o clipă faţă de eternitatea timpurilor. 
Noi alergăm de milenii să-l aflăm. Noi cunoaştem starea sistemului nostru solar. Voi bănuiţi ceva, 
dar nu ştiţi şi doriți să aflaţi cum îşi duc existenţa planetele acestui sistem. 

Există planete - unele inferioare iar altele superioare - locuite de oameni trupeşti. Pe unele 
trăiesc oameni înzestrați cu daruri spirituale, astfel, ei aud, văd şi simt spiritele din jurul lor. Există 
planete populate numai de duhuri, fiind lipsite de oameni trupeşti. Au avut şi ele cândva viață 
trupească, dar acum sunt pustii, iar în jurul lor există numai spirite ca pe Luna voastră. 

Trupul este materializarea corpului fluidic. Pământul pe care umblaţi este materia noastră 
fluidică - transformată şi ajunsă ia ultimul grad de concentrare. Noi nu-i zicem materie fizică, 
pentru că în starea ei materializată conține şi fluid psihic, invizibil vouă, dar vizibil simțului nostru 
general. 

Voi vedeți corpurile, numai dacă sunt luminate, noi vedem radiațiile emise de corpuri. Aceste 
radiații străbat pereții tuturor corpurilor, oricât de opace ar fi, şi astfel le vedem oriunde ar fi puse. 

Din seria nesfârşită de radiații distingem două mari categorii: 

l. radiații cosmice - emanații fluidice plecate din Sfera divină, inundând întregul 
cosmos; 

2: radiații astrale - emanații emise de orice planetă sau soare. 


Lumea terestră crede că lumina solară pleacă din soare, călătoreşte prin spaţiu sub formă de 
lumină şi, ajungând.pe pământ, face ca voi să aveți lumină şi deci posibilitatea de a vedea tot ce 
există în jurul vostru. 

Realitatea este că lumina voastră din timpul zilei nu vine ca atare de la soare. 

Ca probă de acest fapt este că dacă v-aţi urca în spațiu, aşa cum putem noi să ne urcăm, aţi 
vedea soarele ca orice stea - bineînţeles, mai mare, fiind mai aproape, iar în jurul vostru aţi constata 
o beznă completă. Privind în jos, către pământ, l-aţi vedea luminat din toate părţile de o lumină 
specială, numită de noi lumină fluidică. 

Între pământ şi soare văd unde vibratorii, fascicule ondulatorii, sosind de la soare. Observ în 
jurul soarelui lumina sa proprie. O asemenea lumină are şi pământul. Lumina ce înconjoară soarele 
se prezintă ca o aureolă de jur împrejur, identică cu ea însăşi. Când privesc pământul, văd în jurul 
său lumina sa fluidică, dar în partea pământului îndreptată spre soare, cu toate că şi pământul şi 
soarele se învârt în jurul axei lor proprii, observ mereu o coadă de lumină, ce dă impresia că este 
atrasă de soare. În călătoria sa în jurul soarelui, pământul prezintă mereu în partea dinspre soare o 
coadă, ca o cometă. La toate planetele sistemului nostru întâlnim acest fenomen. 

M-aş duce mai departe, dar nu pot; nu avem dreptul şi nici putinţa să hoinărim prin sistemul 
nostru planetar, decât în anumite misiuni şi cu aprobări speciale. Nici vorbă să colindăm dincolo de 
sistemul nostru planetar. Slavă Celui veşnic, că avem libertatea să călătorim în jurul planetei 
noastre. Pentru noi e un dar divin că putem să mergem să ne îmbăiem în oceanul fluidic ce 
înconjoară planeta noastră. 

Din globul terestru văd ieşind o lumină ce se îndreaptă ca o coadă către soare. În această 
situaţie, pământul se poate compara cu o minge pusă într-o plasă şi ținută de soare. Graţie acestei 
cozi, pământul pare luminos pe partea îndreptată către soare. Dar pentru mine şi partea opusă este 
luminată, dar nu atât de puternic ca cea dinspre soare. 

Privind mai cu atenţie spre pământ, spre partea sa opusă soarelui, vedem un evantai de 
lumină. Acest evantai nu este nici al pământului, nici al soarelui. El vine din depărtări, din Sfera 
divină şi se vede cum este atras de pământ, de partea sa opusă soarelui. Această lumină cosmică 
este hrana, viaţa duhurilor din jurul acestei planete şi a tuturor, de pretutindeni. Ea este laptele cu 
care ne hrăneşte Mama noastră - Sfera divină. 

Ajungând în dreptul pământului, această lumină invizibilă este suptă de pământ tot aşa cum 
un copil suge laptele mamei sale; 

Dar observăm un lucru deosebit: în emisfera terestră îndreptată spre soare, lumina cosmică 
este respinsă. Soarele trimite spre pământ raze fluidice. Forţa de emisie a razelor fluidice solare 
fiind foarte mare, resping oarecum razele cosmice ale Sferei divine din dreptul emisferei terestre 
îndreptate spre soare. 

Numai în dreptul spaţiilor dintre planete, razele cosmice ale Sferei divine merg direct spre 
soare şi îl învăluie tot aşa cum învăluie pământul şi celelalte planete. Dacă am presupune că soarele 
nostru n-ar avea nici o planetă, razele cosmice ar sosi de jur-împrejurul soarelui şi l-ar pătrunde. 

Razele fluidice solare resping lumina cosmică datorită atracției exercitate de planeta noastră 
asupra razelor solare. 

Razele solare au o anumită electricitate, iar razele cosmice sosite din Sfera divină au o altfel 
de electricitate. Electricitatea Mamarului este alternativă - când pozitivă, când negativă. 

Electricitatea soarelui este constant pozitivă. Din această cauză, soarele primind razele 
cosmice, uneori le va atrage, iar alteori le va respinge. Acest echilibru se va menţine miliarde de 
ani, până când soarele va deveni o planetă. 

Schimbul acesta între Sfera divină şi soare nu este atât de simplu pe cât s-ar crede, fiind 
tulburat de influenţa tuturor planetelor din sistemul nostru. Într-adevăr, toate planetele, primind 
radiaţii electrice, devin adevăraţi acumulatori electrici. Soarele este asemănător unui dinam uriaş, 
unui generator care prin învârtirea în jurul axei sale, dezvoltă mereu forța electrică iradiată în jur. 
Acest dinam este pus în mişcare de razele cosmice sosite din Sfera divină. Viaţa acestui astru 
depinde, deci, numai de aceste raze cosmice, fără ele, s-ar stinge, ar pieri. Aceleaşi raze cosmice 
întrețin şi viața planetelor. 


Razele cosmice sunt respinse între pământ şi soare. Aparent, razele solare par a fi mai 
puternice decât cele cosmice. În realitate, razele cosmice sunt infinit mai puternice, ele inundând tot 
cosmosul, pe când razele solare depăşesc cu puțin împărăţia Soarelui. Soarele trimite planetelor 
razele sale, dar şi ele îi trimit pe ale lor, şi astfel intervine al treilea factor fluidic, pe care îl vom 
numi raze astrale. Prin urmare, avem trei feluri de raze electrice: cosmice, solare şi planetare. 

De îndată ce sosesc la suprafață pământului, razele astrale sunt transformate, oricum ar fi ele, 
în raze electrice neutre. 

Soarele este un dinam emiţător de electricitate pozitivă. Pământul şi Luna sunt acumulatori de 
electricitate negativă. Razele solare şi cosmice sunt raze de energie. Razele astrale sunt numai 
regulatorii de energie, contrabalansând electricitatea pozitivă a soarelui cu cea negativă a 
pământului, deci razele astrale echilibrează energia din jurul pământului şi a vieţii de pe suprafața 
sa. Am vorbit despre energie şi viaţă. Dar ce este energia şi viața? 

Ca să existe, spiritul are în el viață. Puterea pe care o emit din mine ca să fac ceva sau să 
gândesc se numeşte energie. Vrând-nevrând am viaţă, iar forţa emisă ca să produc o lucrare 
oarecare este energia. 

Să nu se confunde energia cu voința spiritului. Voința este starea automată a spiritului care dă 
o directivă energiei. Voința este a mea proprie, pe când energia îmi vine din afară, de la Mamar şi 
Soare. 

Ce departe este Mamarul de mine! Şi totuşi, cât de aproape! E chiar lângă mine. Divinitatea 
este aici, lângă mine şi în mine, reprezentată prin raza cosmică, corp din corpul Tatălui, prin care, 
fără ştirea mea, El îmi trimite energie. 

Dar nici Fiul nu mă uită. Aceste două raze pătrund în mine şi mă polarizează, adică fac din 
mine o maşină electrică având doi poli. 

Pământul, Soarele şi chiar Mamarul au doi poli - unul pozitiv şi altul negativ. Aşadar 
Mamarul este trupul Divinităţii, apoi Soarele este trup din trupul Divinităţii, iar Pământul - trup rupt 
din Soare. La rândul meu şi eu, duh, sunt reprezentantul Divinităţii. 

La naşterea sa, copilul este întâmpinat şi scăldat de diferite raze. Astrul sau planeta aflată în 
dreptul meridianului său, are forţa cea mai mare față de toate celelalte astre. Raza emisă de acest 
astru vine şi produce anumite tulburări ale razelor solaro-cosmice. Din acțiunea lor reciprocă se 
naşte o rezultantă, care va intra ca o componentă permanentă a întregului corp eteric al spiritului 
întrupat. Cu această ştampilă va trăi spiritul întrupat tot timpul vieții sale terestre. 

Prin urmare, aceste raze astrale vor avea consecinţe pentru toată viaţa întrupatului. Această 
rază astrală a stabilit o anumită legătură şi un anumit raport între corpul duhului şi corpul vital al 
trupului său. 

Astrologia celor vechi avea un fond de adevăr. Ea este o ştiinţă necunoscută de cei ce azi se 
pretind astrologi. 

Numai inițiaţii noştri cunosc datele astrologiei, numai ei cunosc ce reacții şi combinaţii eterice 
au avut loc la întâlnirea razelor cosmice, solare şi astrale, cu ocazia venirii duhului în lumea 
terestră. 

Din cele de sus s-a văzut că atât corpurile cereşti, cât şi duhurile de toate categoriile sunt 

polarizate. Omul trupesc are în fiinţa sa energie pozitivă şi negativă, la fel şi corpul vital, 
planetar, solar, universic, cosmic, duhual, fiular şi tatar. 

Razele cosmice, solare şi astrale pătrund prin masa pământului către centrul său, unde suferă 
prefaceri. Astfel, razele solare pătrunse în interiorul pământului sunt transformate din pozitive în 
negative şi apoi eliminate şi trimise soarelui. Raza astrală încarcă pământul cu energie neutră. Sub 
influenţa acestei forțe, pământul absoarbe din exteriorul său razele cosmice. Prin urmare, se produc 
absorbiri de raze la suprafața pământului şi prefaceri în centrul său. 

Aceste energii lucrează unele asupra altora, producând o frământare de curenți în miezul 
pământului şi apoi sunt emise sub alte aspecte sau tipuri de energii. Din reacțiile acestor energii, 
pământul se comportă ca un corp viu, electrizat. 


Lumina şi căldura de la suprafaţa pământului 


Se ştie că la suprafața pământului aerul este cald. Cu cât te înalţi, cu cât te îndepărtezi de 
suprafața pământului, aerul devine din ce în ce mai rece. 

Se pune întrebarea: De ce la suprafața pământului, aerul este cald şi luminos, pentru voi, 
oamenii trupeşti? 

La suprafața pământului - pe partea îndreptată spre soare - se întâlnesc razele solare invizibile, 
de natură electrică pozitivă, cu razele electrice negative ale pământului. Din unirea lor, secundă de 
secundă, se produc miliarde de scântei electrice microscopice, care în totalitatea lor permanentă 
formează lumina şi căldura terestră. 

Prin urmare, lumina şi căldura fizică nu se produc decât aici, în preajma globului terestru. Mai 
departe de pământ e frig şi întuneric pentru voi, dar pentru noi, duhurile, e lumină, pentru că înotăm 
asemenea astrelor într-un fluid universic luminos prin el însuşi. 

Lumina şi căldura percepută de voi nu vine de la soare, ci se produce aici, în jurul pământului, 
prin combinarea razelor electrice pozitive solare cu razele electrice negative terestre. 

Voi numiţi căldură şi lumină combinaţia electrică pe care o simţiți, dar nu o vedeţi. Noi 
numim lumina şi căldura pur şi simplu energie, energie de gradul a şi energie de gradul b. Noi avem 
facultatea de a aduna în jurul nostru aceste energii, până putem zice că ne-am copt sub ele. Dar 
deţinem şi ştiinţa de a ne răci, sau descărca de aceste energii. 

Materia eterică a cosmosului este formată din particule eterice, iar ele fiind corpuri electrice şi 
în acelaşi timp în vibrație, sunt luminoase. Totalitatea particulelor eterice formează lumina cosmică, 
denumită pe vremuri lumina astrală. 

Spațiile siderale ale întregului cosmos sunt pline de lumină invizibă ochilor omului întrupat. 

Am spus că pe partea sa opusă soarelui, pământul absoarbe raze cosmice, care dau viaţă 
planetei noastre. Dar pe partea îndreptată spre soare, pământul primeşte razele solare, contribuind şi 
ele la viaţa a tot ce există pe pământ. 

Raza cosmică, suptă de partea pământului opusă soarelui, nu se îndreaptă direct, după raza 
pământului, spre centrul său, ci pământul rotindu-se în jurul axei sale, o deviază şi astfel raza 
cosmică face un circuit într-o singură direcție, în scoarța terestră. 

Raza solară, pătrunzând şi ea prin coaja pământului, se întâlneşte în adâncul pământului cu 
raza cosmică, producând o reacție în urma căreia razele pozitive, ale soarelui sunt transformate în 
raze negative şi apoi sunt respinse înapoi, spre soare. 

Pământul e un acumulator şi în același timp un transformator. Între pământ şi soare se 
produce mereu un schimb de raze. Un asemenea schimb permanent de raze eterice are loc între toți 
sorii şi Sfera-Mamar. 

Noi, duhurile, ne hrănim cu raza mamară dar acumulăm şi raze solare. 

Voi faceți acelaşi lucru, dar invers, şi în plus, în momentul naşterii voastre, acumulaţi şi raze 
astrale sau planetare neutre. 

Iată, printre alte cauze, pentru ce ziua, când sunteţi scufundaţi în trup, nu mai puteţi comunica 
cu noi. Raza neutră astrală acumulată în momentul naşterii voastre a produs un câmp electric, 
asemănător unui voal impermeabil, împiedicând văzul, auzul şi simţul spiritului vostru să ia 
cunoştinţă de lumea spirituală a spațiilor. 

După ce au făcut înconjurul lumilor şi au acționat asupra tuturor corpurilor cereşti mari şi 
mici, razele cosmice se întorc în Mamar. Ele sosesc la fiecare soare, intră în masa lor şi aici sunt 
utilizate şi transformate. Au intrat pure şi ies impure. 

Fiecare soare se dilată şi inspiră raze cosmice. Intrate în interiorul unui soare, razele eterice 
mamare întrețin viaţa, activitatea astrului respectiv, după care devin impure, fiind eliminate din 
soare printr-un fel de expiraţie, pentru a se întoarce în Mamar,.de unde au venit. 

Raza cosmică sosită din Sfera-Mamar şi inspirată de un soare ar putea fi numită viață, iar raza 
cosmică respinsă sau expirată de soare ar putea fi numită neviaţă sau rază lipsită de energie. 

Razele soarelui venite la suprafaţa pământului - fiind o emanaţie - sunt oarecum, impure. Prin 
natura lor razele solare sunt distructive, dătătoare de moarte, dacă ar lucra singure. 

Să nu vi se pară curioasă afirmaţia mea; acesta este purul adevăr. Razele cosmice sunt 
întreținătoare de viaţă, iar razele solare sunt aducătoare de moarte. 


Cât priveşte puzderia de astre de pe firmament, ele nu pot întreţine viaţa de pe pământ, fiind 
prea departe. Rolul lor este redus la neutralitate. 

Sorii expiră din corpul lor raze cosmice impure, care trebuie să se întoarcă la Centrul 
creaţiilor, pentru a se purifica şi a fi trimise din nou în lume, să întreţină viaţa de pretutindeni. 

Luna, satelitul Pământului, este şi ea un acumulator ce absoarbe raze cosmice, care însă îi sunt 
absorbite de pământ. Din această cauză Luna nu poate avea viaţă fizică pe suprafaţa sa. Totuşi noi, 
duhurile, putem trăi în jurul Lunii, căci deşi, datorită slabei sale absorbții, primeşte o cantitate mai 
mică de raze cosmice, aceasta ne este suficientă să putem vieţui pe ea. 

Pământul îi absoarbe Lunii viaţa sosită de la Centru, din Sfera-Mamar. Iată de ce nu orice duh 
poate trăi pe Lună. Traiul pe Lună nu este posibil decât spiritelor conducătoare ale Pământului. 
Acolo nu pot trăi spirite albastre şi roşii, ele s-ar sufoca din cauza cantităţii mici de energie cosmică. 
Noi, albii, putem trăi pe Lună, pentru că deţinem ştiinţa de a absorbi, de a ne hrăni rațional cu 
această materie. Noi ştim cum să respirăm şi să combinăm raza solară cu cea cosmică. 

Dacă Luna are o cantitate mică de raze cosmice în jurul ei, din cauză că în mare parte câmpul 
său electric, solaro-mamar, îi este atras de pământ, în schimb soarele are în jurul său o atmosferă de 
raze cosmice la o mare presiune. Câmpul electro-magnetic din jurul soarelui nu poate îngădui traiul 
decât îngerilor solari. Pentru duhurile Pământului acest câmp electric ar fi periculos, neştiind cum să 
se apere de influența acestei uriaşe uzine electrice. Numai sub protecția îngerilor solari, un duh 
terestrian ar putea sta temporar în Soare. 

Ce iad, ce foc, ce căldură trebuie să fie în soare - ați zice voi - şi cum de pot trăi duhurile într- 
un asemenea mediu supus la mari forțe electrice. Da, e căldură şi lumină pe soare, ca şi pe pământ, 
ca rezultat al reacţiilor electrice produse în jurul lui, dar şi entitățile angelice de acolo au ştiinţa să 
producă reacții cu care să se apere de aceste acţiuni. Acolo unde vă închipuiți că nu există condiții 
de viaţă, îngerii duc o viaţă negrăit de fericită. 

Focul luminează, dar nu este lumină, el încălzeşte, dar nu este căldură. Lumina este de natură 
electrică, iar căldura este rezultanta combinațiilor electrice de sens contrar. 

Iarăşi repet ceea ce am mai afirmat. În Ceruri nu există nicăieri noapte, ci numai zi. În spaţiile 
cosmice nu există căldură, ci numai frig, simțit de noi, dar fără să aibă o influență asupra noastră. 
Noi binecuvântăm pe Creatorul nostru pentru marea Sa binefacere de a nu fi făcut noapte şi pentru 
noi, care nu dormim şi nu ne odihnim. 

„Cum, voi nu dormiţi niciodată?” ne-aţi putea întreba. Nu, nu dormim în sensul dormitului 
vostru. Dar un duh, tot meditând, tot lucrând, se descarcă de energia electrică acumulată în corpul 
său spiritual, şi atunci are nevoie de un moment de oprire, pentru a se încărca cu energie venită de la 
Mamar. 

Trupul, vehicolul duhului întrupat are nevoie de somn pentru că spiritul, tot lucrând ziua, 
pierde din energia sa şi e nevoie ca în timpul nopţii să iasă din trup, pentru a se reîncărca cu energie 
cosmică. Laboratorul, Tatăl central care îi încarcă acumulatorul nu doarme, ci este veşnic treaz şi 
activ, trimițându-i mereu energia Sa. 

Materia planetei noastre este mereu distrusă de razele solare şi prefăcută de marele 
transformator - razele invizibile cosmice. Razele soarelui distrug mereu materia trupului omenesc. 
Credinţa voastră este că soarele este dătător de sănătate şi viață, dar realitatea este altfel de cum 
credeţi voi. Mamarul ne trimite viață. Dimineaţa, omul se deşteaptă şi începe activitatea sa. El cade 
sub influenţa razelor solare. De dimineaţă până seara razele soarelui îi distrag celulele trupului. 
Noaptea, sufletul absoarbe razele cosmice şi reface, prin materializare, celulele trupului. Razele 
cosmice sunt constructoare, iar razele solare - distructive. 

Ziua, razele solare distrug trupul uman, dar nu au nici o influență asupra duhului, el nefiind 
sub legile materiei tangibile, sub influența distructivă a soarelui. Asemenea corpului spiritual şi 
trupul se hrăneşte noaptea, din ceea ce a consumat şi asimilat ziua. 

Dintr-un anumit punct de vedere şi soarele întreține viaţa pe pământ. Într-adevăr, dacă ziua 
soarele aduce moarte, noaptea razele sale acumulate contribuie la viaţa celulelor. 

Spiritul este unitar, pentru că el se serveşte pentru întreţinerea sa numai de razele cosmice din 
Sfera-Mamar. Corpul vital este un dualist, deoarece se hrăneşte şi cu raze solare şi cu cele venite 


din Mamar. Ziua, corpul vital absoarbe raze solare, pe care, noaptea, le combină cu razele cosmice 
mamare şi astfel se întreţine viaţa celulelor sale vitale. În fine, trupul este trinitar, fiind hrănit cu trei 
elemente. La menţinerea energiei trupului, concură trei forțe: pământul - cu componentele sale, 
soarele - cu razele sale şi Sfera divină - cu razele cosmice mamare. 

Aşadar omule, trebuie să consumi alimente, ca să ai forță planetară în tine. Trebuie să te mişti 
sub soare, ca să acumulezi razele sale, care vor reacționa la noapte asupra razelor cosmice. Nu 
mănânci - mori. Nu te vede soarele - trupul ţi se reduce. Nu dormi noaptea - în curând vei muri. 
Dacă nu dormi noaptea, mii de globule roşii din sângele tău vor muri, deoarece nu are loc reacţia 
produsă prin combinarea razelor cosmice cu razele solare acumulate în timpul zilei. Astfel raza 
solară intrată în timpul zilei în globula roşie, nu întâlneşte energia cosmică, şi rămânând singură, 
distruge globula roşie. 


Spatiile sunt pline de unde-gânduri 


Când omul a trecut pragul vieţii trupeşti constată că a plecat din lumea iluziilor şi a intrat în 
lumea realităților. Cât a trăit pe pământ i-au fost ascunse tot trecutul său şi toate cunoştinţele sale 
anterioare. Revenind în lumea noastră duhul îşi reia firul amintirilor, al nesfârşitului său trecut şi 
intră în deplina posesie a cunoştinţelor sale. Micile etape ale vieţii trupeşti se estompează şi îşi vede 
şirul lung al experienţelor culese aici sau pe alte planete. 

Spiritul vieţuieşte adevărata şi nesfârşita sa viaţă numai în spațiu. Dascălul urmăreşte cu 
răbdare pe elevul din clasa a I-a primară, care învaţă să scrie. Cu răbdare îngerească, îngerii ne 
instruiesc pe noi, nepriceputele duhuri umane. Lumea angelică a Pământului este o lume de savanți, 
faţă de duhurile umane. Erudiţia lor este atât de vastă, încât dacă ar fi posibil să fie comunicată 
direct vreunui savant de-al vostru, acesta n-ar pricepe o iotă şi ar rămâne cu gura căscată. 

La anumite epoci şi în anumite locuri, îngerii adună grupuri de duhuri albe şi le comunică din 
cunoştinţele lor. Duhurile audiază, dar n-au dreptul să întrebe de ce e aşa şi nu altfel. Ascultă şi 
atâta tot. 

Dar şi memoria noastră, a duhurilor albe, are o limită. Nu putem învăţa dintr-o dată totul. Nu 
ne rămâne decât să ne întrebăm unii pe alţii, cei ce au audiat acele cursuri. Unul afirmă, altul 
combate, dacă i s-a părut că a reținut mai bine, învățând din aceste comentarii şi contradicții. 

La discuţiile noastre asistă câteodată şi câte un înger, care se „amuză” de neînțelegerile 
noastre. 

La timpul fixat îngerul va repeta din nou aceeaşi lecţie. Repetarea se face în Cer, ca şi pe 
pământ, căci ea este mama învăţăturii. 

De multe ori suntem chemaţi să ascultăm teze şi antiteze, susținute în mod contradictoriu de 
doi îngeri. Aceeaşi problemă este văzută şi susținută contradictoriu ca şi în tribunalele voastre. 
Ştiinţa este una şi aceeaşi, dar predarea ei se face sub două aspecte. 

Comunicarea Tatălui ceresc nu este propriu-zis o poruncă sau o pedeapsă - pentru că El a dat 
copiilor săr libertate, liber arbitru, din primul ceas al creării lor - ci este o problemă nouă, pe care să 
o studieze şi să o aplice după înţelepciunea lor. Problema se referă la ceea ce trebuie făcut pentru ca 
o planetă sau soare să progreseze împreună cu făpturile ce îşi duc traiul pe ele. Studiile şi punerea în 
practică a acestor noi probleme solicită mii de ani, iar rezultatele aplicării ei vor fi aduse apoi la 
cunoştinţa Tatălui. 

În afară de lumea supremă a îngerilor de pe planeta noastră, nici un duh uman nu aude, 
frecvenţa undei-gândire a Tatălui ceresc. Câte convorbiri, câte cântece sau expuneri ştiinţifice au 
loc în momentul acesta pe suprafața pământului vostru! Toate umplu spaţiile pământului, trec pe 
lângă voi, dar nu le auziti. 

Numai dacă reglezi aparatul de radio la frecvenţa lungimii de undă a unui anumit post 
radiofonic, vei auzi din noianul de emisiuni radio, pe cea de pe frecvenţa aleasă. 

La fel se întâmplă şi cu unda-gândire a Tatălui ceresc. Ea circulă prin univers, dar toate 
spiritele umane sunt surde pentru această undă. Numai duhurile angelice şi Guvernatorii de planete 
sau sori o aud şi îi înțeleg sensul. 


Tatăl central a dat o nouă problemă-evoluţie. Ordinul a sosit. Guvernatorii solari şi planetari 
iau cunoştinţă şi comunică lumii angelice de sub ei noua problemă-evoluţie, Lumea îngerilor o 
studiază contradictoriu ani şi ani. La discuţia îngerilor nu pot asista alte duhuri, deoarece frecvența 
undelor de gândire a îngerilor este superioară celei a duhurilor albe şi aceştia n-ar înţelege nimic, 
sau mai exact nu ar auzi nimic. Duhurile albe ar avea sentimentul că îngerii discută, dar nu vor 
percepe nici o undă-gând. 

Când problema de pus în acțiune a fost pe deplin înțeleasă şi găsite mijloacele de aplicare, 
îngerii adună spiritele albe în Lună, făcându-le cunoscută şi lor noua etapă evolutivă, ce trebuie 
pusă în practică în lumea trupească. 

În lumea spaţială există o regulă: Ce aude un duh roşu este auzit şi de superiorii săi - albaştri, 
albi şi îngeri, dar ceea ce aude un înger nu aude duhul alb şi subalternii săi. 

Prin urmare, spaţiile universului nostru răsună de convorbirea Guvernatorilor solari, de glasul 
îngerilor solari de pretutindeni, sau de ordinele îngerilor planetari, date duhurilor umane de pe 
miliardele de planete. Aceste unde-gânduri trec pe lângă urechile pământenilor, dar trupul lor 
neputând prinde undele vibratorii înalte, nu au nici o cunoştinţă de ele. 

Regula generală este: Cel mic nu aude niciodată pe superiorii săi. Duhul inferior înțelege 
numai când superiorul coboară unda gândirii sale la vibrația corpului duhului inferior. 

Să presupunem că duhurile albe ar fi în putinţă să audă unda-gândire a îngerilor. Evoluţia 
albilor nu le-ar permite să înţeleagă problema-ordin dată. 

Să dau un exemplu. Un profesor se duce la ţară să predea algebra unor oameni care nu ştiu 
carte şi apoi pleacă. Ce au înțeles acei oameni? Nimic. Acelaşi lucru s-ar petrece dacă un înger ar da 
duhurilor albe ordinul, noua problemă de evoluţie, aşa cum a sosit ea; ei n-ar pricepe nimic. Ordinul 
trebuie tradus, coborât la înțelegerea duhurilor albe, până la gradul evoluţiei lor. Aici, se cuvine o 
paranteză: predarea învăţăturii jos, pe pământ, de către dascălii voştri, este pe treapta cea mai de jos 
la şcoala primară. Este ceva mai ridicată în liceu şi cu mult mai înaltă în universitate. Trebuie să ştiţi 
că alături de cei 40-50 de elevi din clasa primară sau secundară, stau ciucuri mii şi mii de duhuri 
roşii, care caută să audieze şi să memoreze învăţătura dată duhurilor întrupate, cunoştinţe pe care nu 
au avut până atunci ocazia să le înveţe. Pe lângă elevii trupeşti, văzuți de voi, ascultă o puzderie de 
duhuri-elevi nevăzuţi. Ce de duhuri albastre audiază cursurile universitare, iar la conferințele 
marilor savanți ai pământului asistă mii şi mii de spirite albe, nu ca să înveţe, ci să controleze 
cunoştinţele acestor savanţi - duhuri albe întrupate. Acum închei paranteza. Una auzim noi pe Lună, 
alta auziţi voi pe pământ. O, ce întunecat este bietul nostru frate, când îmbracă haina de lut! 

Şi iarăşi repet. Când un spirit superior se află în preajma unui spirit inferior, acesta nu vede şi 
nu aude glasul gândirii spiritului superior. Nu-l simte deloc, chiar de l-ar atinge, nu-l vede şi nu-l 
aude, pentru că vibraţiile spiritului superior nu pot fi primite şi înţelese de cel inferior. Numai dacă 
spiritul superior vrea să se facă văzut, auzit şi simțit, coborând frecvența, numărul vibraţiilor sale 
până la gradul celui inferior, vibraţiile lor fiind egalate, duhul inferior îl va vedea, auzi şi simți pe 
cel superior. Aşadar trec spirite pe lângă spirite şi nu se văd. Duhul roşu nu va vedea niciodată pe 
cel albastru. Duhul albastru nu va vedea entitățile spirituale albe, iar acestea, la rândul lor, nu vor şti 
de prezența unui înger. Şi aşa mai departe. 

Pe acelaşi principiu - Tatăl ceresc, Fiinţa supremă nu va fi văzut de nici un spirit. Numai când 
El vrea poate fi auzit şi simţit de strălucitele Forțe divine, aflate în slujba Sa, în jurul Său. 

Cât de fin e duhul spaţial față de omul trupesc! Când vorbeşte un întrupat, duhul roşu de lângă 
el spune: „O, ce tare vorbeşte omul ăsta!” Duhul albastru compară vorbirea întrupatului cu strigătul, 
iar pentru duhul alb, vorbirea întrupatului pare o adevărată detunătură de puşcă. Ce să mai vorbim 
de impresia făcută de vorbirea umană asupra unui înger! Este insuportabilă, corpul diafan al 
îngerului suferind de grosolănia vibraţiilor vorbirii umane. Iată de ce spiritele superioare se 
îndepărtează de zgomotul infernal de la suprafaţa pământului. 

Coborârea entităților superioare în sferele roşii de la suprafața pământului este un adevărat 
calvar, un mare sacrificiu, la care se supun din dragoste, pentru a-şi ajuta frații în existenţa lor 
pământească. 


Îngerii nu aud toate ordinele centrale, de pe toate planetele sau stelele. Există o gamă lungă de 
vibraţii-ordin. Ei vor auzi numai vibraţiile-ordin referitoare la planeta, soarele sau universul lor. În 
primul rând, ordinele sunt auzite de Guvernatorii solari sau Stăpânii sistemelor. Cum sorii sunt de 
diferite grade de evoluţie, se înţelege că anumite ordine vor fi recepționate de Guvernatorii de pe 
anumiţi sori. 

Guvernatorul sistemului respectiv va lua cunoştinţă şi va înţelege perfect sensul ordinului. 
Apoi, El îl va face cunoscut îngerilor solari de sub El, şi Guvernatorului planetei la care se referă 
acea problemă-evoluţie. Guvernatorul planetar îl aduce la cunoştinţa subalternilor, a îngerilor 
planetari şi numai după aflarea înţelesului său, ordinul va fi comunicat spiritelor albe ale acelei 
planete, pentru a fi pus în practică, pe spinarea duhurilor albastre şi roşii din Cer şi de pe pământ. 

După mii şi mii de ani, acest ordin-problemă de evoluţie se schimbă cu altul. Schimbarea 
ordinului-evoluţie este în raport cu progresul materiei ce compune planeta sau soarele respectiv. 
Schimbarea materiei planetare şi solare este în funcţie de puritatea şi evoluţia fluidului ce însoţeşte 
ordinul-evoluţie. 

Cine a contribuit la preschimbare în mai fin a acestor fluide? Tatăl central - prin curentul Său 
electro-magnetic, şi Fiul Său, Guvernatorul solar - prin razele globului Său solar. 

Fluidele unei planete evoluează de la roşu la albastru, şi de la albastru la alb. Planeta noastră 
are momentan toate cele trei categorii de fluide. Există planete care au un fluid cenuşiu, inferior 
fluidului roşu al nostru, dar sunt altele cu un fluid violet, trandafiriu, verde etc, superior albului 
nostru. 

Pe măsura evoluției fluidului atmosferei Soarelui nostru, vor fi auzite ordine tot mai înalte de 
cei de acolo. Când fluidul Pământului se va purifica şi mai mult, oamenii trupeşti vor auzi glasul 
nostru, ne vor vedea şi simţi, captând cu toţii vibraţiile noastre. 

La anumite epoci, numai în mod excepţional şi pentru anumite interese cereşti, fluidul fin al 
planetei noastre şi mai ales cel solar se pot combina cu fluidul corpului vostru vital, făcându-vă 
mediumi văzători sau auditivi. 


Intuiţia 


Toate adevărurile cunoscute de voi până acum, le-aţi aflat de la noi. De multe ori, prin 
compararea celor ştiute, prin inducţie şi deducție, prin puterea intuitiei, duhul ajunge să descopere 
un adevăr. 

Dar ce este intuiţia? Intuiţia este puterea omului de a ghici adevărul, prin datele cunoscute de 
duhul său, şi scoase la iveală prin raţionament şi pe calea analogiei. 

Din adevărurile aflate de la îngerii noştri, şi care zac în adâncul nostru, ştim că în univers 
există patru feluri de planete: 1. planete solide, minerale - ca şi pământul vostru; 2. planete moi, 
lichide - ca şi carnea sau gelatina voastră; 3. planete aeriene, gazoase - având pe suprafaţa lor 
plante, animale şi oameni cu trup de natură gazoasă; 4. planete cu o consistență eterică sau fluidică. 

Fiecare fel de planetă constituie pentru viețuitoarele ce trăiesc pe suprafața ei un mediu de 
cultură conform legii: Fiecare planetă îşi va avea vieţuitoarele ei, de aceeaşi tărie şi făcute din 
materia planetei pe care trăiesc. 

Aşa fiind, deducem - şi îngerii noştri ne-au confirmat - că în univers există patru feluri de 
umanități, corespunzătoare celor patru feluri de medii de cultură, sau de planete: 


l. umanitate solidă - cum sunteți voi, socotiți solizi după prezența oaselor voastre 
formate din substanțe minerale solide; 

2, umanitate lichidă - formată din substanţe planetare moi ca şi carnea unei râme; 

3, umanitate gazoasă sau aeriană - având trupul de consistenţa fumului ce iese pe coşul 
vostru; 

4. umanitate fluidică - cu un corp format din eter, asemănător duhului de curând 


destrupat, de aici, de pe Pământ, dar bineînțeles, de o densitate ceva mai mare decât corpul meu 
planetar, care e tot un eter, dar cu mult mai rarefiat. 

Oricare ar fi consistenţa unui om, de pe oricare dintre aceste patru feluri de planete, el trebuie 
să lucreze ceva, să nu stea, spiritul lui să fie mereu preocupat, pentru că din activitate decurge 


atenţia şi observaţia. Din ele duhul va deduce învăţăminte şi se alege la capătul unei serii de vieţuiri 
cu o sumă mare de cunoştinţe ce vor mări capitalul, adunat în seria nesfârşită a secolelor. 

Nimic nu stă pe loc în lume. Totul se mişcă, totul este în activitate, după care urmează un 
progres, o ascensiunejpe scara cunoaşterii şi mai apoi a puterii. Repaus, şedere, oprire nu există 
nicăieri şi niciodată. În lumea fluidică nu există decât muncă şi viață veşnică. Acelaşi lucru în 
lumile gazoase. În lumile lichide există o activitate mai redusă, dar nu există moarte. Numai în 
lumile solide există fenomenul morții şi repausul aparent al trupului - somnul. 

Dacă cineva ar întreba un duh: „Cine te-a făcut?”, el va răspunde: „Tatăl meu din Centrul 
creațiilor m-a emanat. Nu-mi mai amintesc altceva, deci nu pot argumenta şi mai cu seamă nu pot 
aduce dovezi, dar nu-L pot nega. Rațiunea care funcționează în mine îmi revelează că sunt fiu de 
Dumnezeu, dar nu sunt Dumnezeu. Văd ce există în jurul meu şi-mi dau seama că funcționez şi 
judec. Constat că duhul întrupat într-un animal are inteligență şi posedă un fragment de rațiune, dar 
nu are intuiţia mea de om, nu este ca mine. Duhul animal este tot o emanaţie divină, dar este un om 
incomplet. Duhul vegetal posedă ca şi mine inteligenţă, dar nu are nici intuiție, nici rațiune.” 

In rezumat: duhul mineral dormitează, duhul vegetal are inteligență, duhul animal are 
inteligență şi puţină rațiune, iar omul are inteligență, rațiune şi intuiție. 

Spuneam că Fiii divini ne-au redus din facultățile memoriei noastre divine, dar nu ne-au luat- 
o cu totul. Cunoştinţele şi memoria ne-au fost întunecate, dar memoria, ca facultate, ne-a fost lăsată, 
şi cu ajutorul ei vom învăţa în veşnicie. Prin minare, noi, duhurile, posedăm inteligentă, voință şi 
memorie. Cu ajutorul acestor facultăţi trebuie să lucrăm, să conducem şi să guvernăm, în viitor, tot 
ce va veni din infinit. 

Infinitul este inactiv, noi trebuie să-l activăm. Divinitatea n-a cuprins tot infinitul. S-a dilatat 
şi crescut într-una, dar nu a putut cuprinde decât o mică parte din infinit. Rămâne ca noi, părți din 
EI, să ne străduim şi cu puterea noastră să lucrăm asupra materiei din infinit, pentru a o pregăti. lată 
pentru ce Tatăl absoarbe mereu particule din infinit, şi le emite ca să umple creaţiile Sale cu globuri 
cereşti şi ființe de tot felul. 

Toate purced din Tatăl. Condiţia de viaţă a corpului divin nu este identică cu condiția de viață 
din infinit. Corpul divin trăieşte în mijlocul corpului Mamar, iar Mamarul este scăldat la periferia 
Sa de materia venită din infinit. 

Dacă particula emanată din Divin este corp din corpul Său, Divinul fiind perfect, emisul este 
şi el divin perfect. Particula divină venind în lume ar avea puteri depline - ca Tatăl, de unde a 
emanat - dar pentru ca nu cumva să strice armonia, ordinea divină din sfera creațiilor, i s-au redus 
puterile. Dacă ar fi rămas egală cu Divinitatea, particula divină s-ar fi crezut un al doilea Divin, şi 
atunci în univers ar fi existat doi Divini. Or, cum Tatăl emană puzderii de miliarde de particule- 
duhuri, ar exista miliarde de capi divini în univers, care nemaifiind supuşi unei singure voințe, 
imediat s-ar fi dezorganizat totul. 

Divinul central conduce, dar nu-şi impune Voința. El a făcut legea şi apoi a lăsat liber arbitru 
particulelor emanate din El. Slujitorii Săi au grijă ca legea să nu fie încălcată. Iată printre alte 
motive pentru ce particula divină, întru totul la fel cu Tatăl, a fost deperfectată, lăsându-i-se numai 
atributul numit intuiţie. Procedându-se astfel, particula divină, duhul nu-şi va mai aminti originea 
glorioasă: că este o parte din Creator. I s-a lăsat doar o amintire vagă, o intuiţie, care îl face să nu-şi 
uite cu totul Tatăl, să nu-L nege pe Cel ce l-a născut. 

Dar, în afară de facultatea intuiţiei, duhul mai are şi facultatea de a raționa. Particulei divine 
nu i s-a extras decât vasta sa memorie divină. Acum, după ce particulei divine i s-a ridicat memoria 
divină, este trimisă să lucreze, fără nici un pericol, în lumile create. Ea va lucra pe baza facultății 
sale de a raționa, concentrându-şi raționamentele asupra activităţii sale. Particula divină va zice: 
„Eu nu sunt Dumnezeu, dar există un Dumnezeu. Eu nu sunt Dumnezeu, dar Dumnezeu este ca 
mine. Eu sunt făcut de Dumnezeu după chipul şi asemănarea Sa şi funcționez la fel cu EI”. 

Tatăl ceresc este o unitate, dar unitatea Lui este compusă dintr-o infinitate de particule 
omogene şi perfect armonice între ele, lucrând ca fiind o singură gândire, simţire şi voință. Corpul 
Tatălui este o asociaţie multiplă. Ştiu că vă este greu să pricepeţi că Tatăl este o unitate imensă, 


compusă dintr-o multitudine infinită de elemente omogene. Din aceste particule ale Lui va emite, 
formând corpurile cereşti şi duhurile de pe ele. 

Toate aceste elemente erau supuse unei singure voințe, când erau în corpul Tatălui, şi supuse 
vor fi şi când vor fi trimise afară din corpul Său. Ele vor lucra în lume, în veşnicie, ca vrăjite, 
supuse unei singure voințe şi, în acelaşi timp, lucrând unite în lumile create, cum au fost unite şi în 
corpul Tatălui lor. Fiecare particulă emanată din Tatăl va fi pregătită de divinii Săi Auxiliari, pentru 
o anumită misiune în lumea creaţiilor. 

Tatăl conduce lumile în mod direct - prin voinţa Sa constantă, uniformă, şi în mod indirect - 
prin Copiii Săi superiori, de toate gradele, duhuri emanate şi ele cândva din corpul Său divin, dar 
ajunse prin evoluție la mari glorii şi puteri. Voința Tatălui, care ţine ca într-un cerc de fier totul în 
lume, se numeşte Lege. 

Duhurile emanate din Tatăl pleacă în lume, văd, lucrează, prefac, ajută la evoluţia materiei şi 
apoi, la un timp determinat, se întorc în Sfera-Mamar cu rezultatul obţinut, cu experienţele 
câştigate, din care Tatăl scoate anumite concluzii ce-i vor servi în noile Sale creaţii. Tatăl îşi trimite 
copiii în regiunile universului unde se află corpuri cereşti solide şi după miliarde de ani se întorc cu 
toţii la El. A doua oară îi trimite în corpurile planetare aflate în stare lichidă, unde trăiesc miliarde 
de ani şi apoi iar se întorc. Din nou îi trimite - de astă dată în corpurile de stare gazoasă sau aeriană, 
unde învaţă o nouă formă de existență, şi acumulează cunoştinţe şi legi noi şi iarăşi vin să raporteze 
rezultatul muncii lor. A patra oară Tatăl îşi trimite copiii în sfere aflate în stare fluidică, după care 
revin în sânul Său. 

Cu cât copiii se ridică pe trepte mai înalte, acţiunea Tatălui se reduce. Îngerii şi Fiii de 
Dumnezeu vor fi destinaţi să rămână în lume ca guvernatori a tot ce se va crea în viitor. Ei vor 
rămâne Colaboratorii Tatălui, în aparenţă - exteriori Tatălui, dar în realitate - interiori Lui; 
contribuind la cucerirea haosului şi urcând şi ci mereu scara puterii, cunoaşterii şi evoluției 
nesfârşite. 

Când îngerii au atins ultima treaptă a evoluţiei angelice vor rămâne în Sfera-Mamar, unde - 
fiind entități mult cunoscătoare ale legilor Tatălui şi a modului Său de lucru - vor deveni 
Colaboratori divini ai Tatălui lor, pentru crearea noilor materii şi duhuri. Tot ce vedeți în jurul 
vostru, tot ce vedem şi noi în mediul nostru eterat, se datoreşte preparărilor şi transformărilor 
continue ale acestor divini Auxiliari ai Tatălui central, El având nevoie de Fiii Săi în opera Sa 
grandioasă. 

Fiul-Mamar este aproape egal cu Capul, dar această egalitate nu-l tentează să devină un alt 
Dumnezeu. El este atât de evoluat şi conştient de pericolul întronării unei asemenea concepții, care 
ar distruge într-o clipă întregul edificiu construit de Tatăl în miliarde nesfârşite de ani, încât se 
abţine chiar să gândească aşa ceva. 

Dintr-un început până azi infinitul a fost cucerit şi concretizat în patru mari unități sau 
universuri. Corpul divin s-a răstignit în infinit, pe o! cruce formată din patru sfere, infinit de mari, 
cele patru universuri unde evoluează nebuloasele în formare şi sorii cu tot cortegiul lor. Între cele 
patru sfere-univers se află materia infinitului, căreia, pentru a o deosebi de materia din interiorul 
celor patru universuri, să-i zicem materie cosmică. Această materie este oarecum circumscrisă, 
separată de restul materiei din infinit sau nonmaterie. 

Noi suntem departe de Tatar şi Mamar, dar avem răbdare şi învăţăm mereu, grație intuiției 
noastre, care ne confirmă că cele învăţate de la savanții lumii noastre angelice nu sunt erori, nu sunt 
minciuni, ci adevăruri pure. Prin intuiţia noastră puternică verificăm afirmaţiile lor. 

Câteodată ridicăm şi noi o obiecţie. Îngerul nu se supără, ci ne răspunde blajin: „Fiule, dacă 
acum m-ai întrebat despre acest subiect, este pentru că ai ajuns la gradul când intuiţia ţi-a permis să 
se nască în gândirea ta o asemenea întrebare. Încă nu eşti în raport direct cu ipoteza emisă de mine 
pentru că nu posezi evoluția necesară cuprinderii ideilor mele. Răbdare, căci şi eu am avut răbdare 
până am ajuns la concluzia afirmată. Priveşte la duhurile roşii ale Pământului, care, auzind de aceste 
înalte cunoştinţe, vor spune: «Ce ne interesează pe noi de aceste idei? Ele nu sunt de nici un folos. 
Vorbiţi-ne mai bine cum se va putea vindeca lepra. Căutaţi să aflați cum se poate tămădui cancerul, 
ca să fim mai fericiți când ne vom lua iar un trup. Acestea ne interesează pe noi. Ce să facem cu 


ideile dumneavoastră abstracte? Dacă dumneavoastră vă plac asemenea probleme, pentru că vi s-a 
albit pielea de albi ce sunteți, culoarea noastră roşie cere să ştim cât mai mult despre sângele roşu al 
viitorului nostru trup. El mi-e drag şi producător de sănătate şi dulci senzaţii omeneşti. 
Dumneavoastră, dragii noştri albi, ați uitat de binefacerile trupului vostru uman şi acum gândul 
vostru se îndreaptă spre sfere înalte şi viața noilor planete, unde veţi trăi. Gândul vostru zboară tot 
spre Divinul central, departe de aici nu ştiu câte miliarde de miliarde de kilometri. Să vă ajute 
Dumnezeu să vă vedeţi visurile împlinite cât mai curând, dar să nu ne uitaţi nici pe noi. Ajutaţi-ne 
să ne ridicăm, să ajungem cândva să albim şi noi ca voi.» Amin.” 


Trecerea materiei prime prin starea fluidică, gazoasă, lichidă şi solidă 


Am spus altădată că dacă un om ar privi prin ochelari colorați, ar vedea cerul, soarele, 
plantele etc. ca având culoarea lentilei ochelarilor săi, deci le-ar vedea altfel colorate decât cum sunt 
ele în realitate. Din cauza trupului vostru vedeți lucrurile ca şi cum ați avea ochelari colorați, nu aşa 
cum sunt ele în realitate. 

În lume -există o singură realitate, o realitate a tuturor realităților, realitatea divină. Această 
realitate nu o percepe decât Unicul, unul Dumnezeu. Urmează apoi alte patru realități sau stări ale 
materiei: realitatea fluidică, aeriană, lichidă şi solidă - patru medii de cultură prin care va peregrina 
spiritul uman. 

Stările acestea se transformă unele în altele. Luată în parte, fiecare constituie o lume de iluzii, 
dar tocmai însuşirea lor ne dă ocazia să facem studii şi să progresăm. De aici rezultă că mediul de 
cultură al unui duh uman este cvadruplu. Tot ce se vede, tot ce există în jurul vostru şi în spaţiile 
siderale a fost făcut cu o substanţă, cu un eter emanat din Tatăl creator. Acestei substanţe prime îi 
voi da numele de pasivă sau negativă, deoarece nu am un termen mai potrivit, cunoscut de voi. 

Marii şi străluciții Auxiliari divini din Mamar au. lucrat această emanaţie sau substanță primă 
astfel ca ea să treacă prin patru stări - fluidică, gazoasă, lichidă şi solidă - când va fi trimisă afară, 
din Sfera-Laborator în sfera cu creaţii. Reţineţi bine: nu există patru materii deosebite, ci aceeaşi 
materie trecută prin patru stări. 

Divinul emite din sânul Său o materie sau emanaţie pasivă, care se va transforma, printr-o 
serie nenumărată de stări de tranziţie, până va ajunge la starea solidă. De la această ultimă etapă, 
evoluția materiei divine cere dezagregarea şi retransformarea ei în materia primă, fluidică, din care 
a purces cândva. 

Aş vrea să fac o precizare asupra celor patru stări ale materiei. Solid este tot ce e tare. Lichid 
este tot ce e moale, fie curgător ca apa, fie gelatinos ca piftia sau carnea de pe oasele voastre. Pentru 
noi, trupul unei meduze este în stare lichidă. Gazos este tot ce tinde să se întindă, să se 
răspândească. Materia gazoasă este ceva diafan pentru voi, dar pentru noi este atât de consistentă, 
încât de exemplu din fumul ce iese pe coşul vostru noi putem face o statuie, sculptând-o aşa cum 
sculptorii voştri prelucrează piatra sau o bucată de ceară. Există planete locuite de trupuri diafane, 
zise gazoase, care nu posedă decât tăria fumului vostru. Oamenii de pe planetele care au această a 
treia stare, spirite umane întrupate în trupuri gazoase, au în jurul lor plante şi animale cu o 
constituție asemănătoare trupului lor. 

În afară de această materie pasivă, Tatăl mai emite ulterior şi o a doua categorie de particule, 
o substanță indivizibilă numită pozitivă sau activă, materie destinată să fecundeze prima materie. 
Din această materie pozitivă sau activă s-au făcut duhurile. Nouă, duhurilor, ni se dă câte o soție 
numită prima emanație, materia pasivă sau negativă. Tatăl face întâi soția şi pe urmă mă face pe 
mine, soţul ei. 

În migrațiile mele îmi voi găsi soţia transformată în patru stări: fluidică, gazoasă, lichidă şi 
solidă, trepte care constituie ceea ce se numeşte involuţie: 

Eu sunt unul, indivizibil. Soţiile mele viitoare, pe care le voi fecunda cu inteligența mea 
activă, vor fi în număr de patru. Ştiţi bine că noi, entitățile spirituale, nu suntem nici masculine, nici 
feminine. De aceea nu ne putem împerechea între noi şi nici naşte copii. Numai lumea sau mediul 
trupesc unde trăiţi cere ca voi să fiți femei şi bărbaţi. 


Fiecare entitate, de la naşterea sa, va anima aceeaşi materie sau emanaţie a Tatălui, aflată sub 
patru stări. Prin urmare, trăind prin cele patru stări ale materiei, vom avea, pe rând, patru feluri de 
percepții cosmice şi una divină. Când vom ajunge - Doamne, când? - auxiliari ai Tatălui central, 
vom cunoaşte realitatea adevărată, realitatea divină. Voi, oamenii trupeşti, aveţi numai trei 
percepții: a solidului, lichidului şi gazului. Noi, duhurile, avem în plus şi percepția fluidului. 

Aşadar, din centrul Tatar se naşte materia pasivă. Din această unică materie se pregăteşte în 
Mamar, de către Fiii divini, toată gama de fluide. După aceea am fost născute noi, duhurile, formate 
din materia divină, activă, indivizibilă. Noi vom fecunda, vreme infinit de lungă, cele patru stări ale 
aceleaşi materii pasive. Prin prezenţa noastră, prin influența şi întruparea noastră în cele patru feluri 
de forme de trupuri umane, contribuim la evoluţia însăşi a acestei prime emanații divine. 

Noi, fluidicii, vedem semenele noastre, duhuri întrupate în materia solidă, în plante, animale 
şi în fraţii noştri trupeşti. Toate aceste categorii de duhuri au rolul ca la timpul lor să fecundeze, 
rând pe rând, una câte una din stările materiei prime. 

Eu sunt entitate spirituală. Soția mea este trupul îmbrăcat la reîntruparea mea. Soţia mea nu 
este o femeie, ci un trup uman, fie că el se va numi doamnă sau domn. Duhul animal şi vegetal îşi 
are şi el soția - trupul în care s-a reîntrupat; iar duhul mineral are şi el o soţie, pe care o va iubi 
miliarde de ani şi nu se va despărţi de ea decât la dizolvarea planetei. Întruparea duhului mineral 
durează de la începutul nebuloasei până la revenirea ei în sânul Sferei-Mamar. 

Vedeţi ce deosebire mare există între concepțiile voastre şi ideologia noastră? Iată pentru ce, 
pentru majoritatea oamenilor, ideologia noastră a trebuit să fie ocultă sau ascunsă, şi nu o putem 
dezvălui nici azi oricărui nechemat. 

Termenul de soţie are un anumit înţeles în lumea noastră şi un înţeles diferit în lumea voastră. 
La noi soţia reprezintă prima emanaţie a Tatălui. Voi ziceți că se cunună robul lui Dumnezeu, 
Vasile cu roaba lui Dumnezeu, Elena. Aceasta e ideologia voastră, aşa vedeţi şi aşa înţelegeți voi. 
Noi spunem la reîntruparea noastră că ne-am luat o soție care nu e nici femeie, nici bărbat, ci a patra 
stare a materiei cosmice. Noi spunem: Cunună-se robul lui Dumnezeu, spiritul X, cu materia 
lumească de pe planeta aceasta, cu trupul uman plămădit în pântecele unei mame. Va veni o vreme, 
când el va trebui să divorțeze de această soție. Divorțul acesta voi îl plângeți şi îi ziceţi moarte. Voi 
plângeţi pe cel divorţat şi câteodată îşi plânge şi el trupul de care s-a despărțit. 

Două vieți, două concepții. A voastră: Ce fericit sunt că am să mă însor cu fata cutare. lar 
duhul, conştient de misiunea lui, zice: Trebuie să mă duc să mă unesc cu trupul meu, cu ego-ul 
cutare, cu care voi petrece, pe pământ, o viață plină de suferință, petrecută în necunoaşterea 
existenţei vieții eterne a spaţiilor. Două lumi, două tendinţe; una are ca scop procrearea iar cealaltă 
şcoala vieţii. Fiii divini din Sfera-Mamar percep realitatea divină deoarece sunt hrăniți cu 
explicațiile date de Stăpânul lor suprem, Tatăl nostru ceresc. Eu, iubite frate, te hrănesc cu ideile 
mele, cu mentalitatea noastră, ca rezultat al experienţelor acumulate în decurs de mii şi milioane de 
ani, în lumile pe unde am trăit. Adevărurile comunicate constituie hrana sufletului tău, adevăruri pe 
care nu aveți putinţa să le aflaţi direct, prin simţurile voastre. 

Nebuloasa pleacă în stare fluidică din Sfera-Mamar şi în final ajunge în stare solidă sau 
minerală. Planeta voastră a ajuns acum în starea solidă, mai având materii gazoase şi lichide. Există 
în sistemul acesta o singură planetă lichidă, veşnic acoperită de nori. Ea conține pe suprafaţa ei 
entităţi întrupate în trupuri moi, aflate în stare lichidă. Trupurile lor nu au părți solide, oase ca ale 
voastre, în prezent, nu mai există în sistemul nostru nici o planetă constituită din materie aflată în 
starea a doua, gazoasă. Planeta cea mai apropiată de soare a fost odată în stare gazoasă, dar s-a 
transformat şi de atunci au dispărut de acolo trupurile umane aeriforme. 

Pământul, planeta voastră, a fost la începutul său în stare fluidică, apoi a trecut prin faza 
gazoasă, lichidă, şi - în fine —a ajuns în stare solidă. Paralel cu aceste stări ale pământului au fost 
pe el, rând pe rând, întâi trupuri fluidice, asemănătoare cu cele aflate acum în Soare. Pe urmă, 
continuându-se involuția, s-au format trupuri gazoase, lichide şi, azi, solide, trupuri vizibile vouă, 
având părți tari sau minerale. Datorită oaselor voastre minerale spunem că sunteți solizi, şi nu după 
trupul vostru cărnos, considerat de noi lichid. 


Noi numim lichid, un trup îmbrăcat de un duh uman, căruia, deşi fără oase, magnetismul 
planetei îi permite să stea vertical şi să se mişte într-o poziţie verticală. Nu oasele tale, frate, te țin 
vertical, ci altceva. Nu oasele îți dau posibilitatea să te mişti în poziţie verticală, ci forțele electro- 
magnetice ale pământului şi Cerului. Mortul are şi el oase, şi totuşi dacă îl pui vertical în picioare el 
nu se poate ține drept şi cade. Omul este ţinut vertical de o mică scânteie, asemănătoare cu cea care 
îți dictează acum. Dar la această forță se mai adaugă şi forța aflată în păturile superioare ale 
atmosferei fluidice terestre. Sus, departe de suprafaţa pământului', deasupra aerului atmosferei 
voastre, se află o zonă de materie fluidică de natură electrică. Aceasta înconjoară ca o sferă globul 
vostru şi exercită o atracție puternică asupra spiritului întrupat. Pământul pe care se sprijină 
picioarele tale are şi el puterea sa atractivă. Astfel, zona fluidică electrică atrage spiritul în sus, iar 
pământul atrage trupul în jos. Din combinarea acestor două forțe rezultă verticalitatea trupului 
omenesc. 


Ierarhia duhurilor planetei noastre 


Două lumi stau faţă în față: lumea spațială şi lumea trupească, fiecare având cunoştinţele sale. 
Noi vrem să ne ridicăm, dar nu putem fără să vă ridicăm şi pe voi. Ridicându-vă pe voi, ne pregătim 
terenul pentru când vom fi ca voi. 

După cum în lumea voastră când eşti bolnav te duci la medic, iar când vrei să-ţi faci o casă te 
duci la un arhitect, tot astfel, lumea noastră are specialiştii ei. 

Când vreți să aflaţi o anumită problemă, de orice gen ar fi ea, nu vă adresați oricărei entități, 
ci chemaţi o entitate despre care ştiţi că, pe când trăia pe pământ, a posedat cunoştinţele respective, 
în general, mtrupatul ajuns la gradul de a primi cuvântul nostru trebuie să se servească de un 
medium, dacă nu este el însuşi iriedmm. Mediumul este un instrument al lumii spaţiilor, şi ca orice 
instrument, trebuie acordat cu entitatea care vrea să comunice prin el. În acest scop duhul 
mediumului trebuie să-i câştige bunăvoința, mai întâi ca spirit în spaţiu, şi apoi jos, ca om trupesc. 
Mediumul în stare de veghe este superior mediumului în stare de transă. Spiritul mediumului de 
transă vede spiritul comunicant şi îi aude vorbirea pe care o redă prin graiul său, dar la deşteptare 
uită tot. Pentru a fi un medium desăvârşit, omul trebuie să aibă, în starea conştiinţei de veghe, o 
mare dorință de a servi şi afla Adevărul. 

Cele mai de seamă opere umane făcute pe pământ au pornit din intuiţie, inspirație sau au fost 
dictate omului trupesc printr-un medium. Mai rar au fost dictate direct omului trupesc, doar dacă el 
însuşi era medium scriitor, auditiv. În limbajul ceresc asemenea oameni se numesc genii - nu în sens 
uman, ci în sens spiritual. 

Geniul se izolează de lumea trupească şi îi place să fie în permanentă legătură cu lumea 
spirituală. El nu este un obsedat, ci un fermecat al lumii de unde îşi primeşte ideile geniale. E drept 
că faţă de restul omenirii geniul nu este un om obişnuit, trupul său fiind îmbrăcat de o mare entitate 
a spaţiului. El va emite idei, va face o lucrare genială, pe care ca om simplu n-ar fi putut să o facă. 
Pe când era în Cer, această entitate a studiat şi cunoscut perfect ideile şi opera pe care s-a angajat să 
o realizeze ca om întrupat. Dar o dată ce s-a întrupat, i s-au întunecat cunoştinţele savante. De 
aceea, pe când se întrupa în vederea misiunii sale, anumiţi medici cereşti i-au pregătit corpul astfel 
încât să fie capabil să primească ideile cuibărite în mental de cei ce vor fi legaţi de el. Dacă nu le va 
primi direct, ca medium, cel puţin să fie uşor sugestionabil. 

Orice se face pe suprafaţa globului vostru nu este original. Totul se reproduce după ceea ce 
există deja pe planete mai avansate. Pe planeta voastră, geniile Vor reproduce, vor imita, dar pentru 
voi, oameni trupeşti, opera lor va părea originală, deoarece ca se arată pentru prima oară pe globul 
vostru. Voi nu ştiţi că opera respectivă a fost realizată de mii de veacuri şi milioane de ani pe alte 
globuri planetare, risipite în oceanul fluidic al universului nostru. 

Numai Unul Dumnezeu creează originalul. El este arhitectul care a creat şi creează în veşnicie 
original. Ceea ce creează El nu mai are asemănare în întregul cosmos. 

Există o mare distanță evolutivă între un geniu şi un om de talent. Omul talentat nu poate crea 
nimic care să pară original omului terestru, ci imită doar, chiar dacă reproduce admirabil ceea ce a 
creat un geniu. Omul obişnuit nu e capabil nici măcar să facă o imitație de admirat. După” cum 


există o deosebire între un om de talent şi un om obişnuit, tot aşa există o deosebire între un talentat 
şi un geniu. 

Geniul se naşte pe suprafața pământului nostru la anumite epoci. Timpul guvernează evoluția 
acestei planete, dar nu timpul vostru; ci timpul soarelui care vă luminează. Mişcarea soarelui pe 
traiectoria sa este ceasornicul după care entitățile angelice ale Pământului citesc şi aplică pe pământ 
ideile lor evolutive. Pământenii numără anii de la un eveniment oarecare, până când acel eveniment 
este uitat, se poticnesc şi reîncep numărătoarea de la un alt eveniment, pe care cu timpul îl părăsesc, 
pentru a relua un altul; şi tot aşa mereu. Îngerii noştri nu pot să numere ca voi, cu ani tereștri, ci au 
nevoie de un instrument precis şi perfect - soarele, iar anii lor sunt ani solari. Când soarele ajunge la 
un anumit punct al spațiului, trebuie împinsă evoluţia pământului cu un pas mai departe. La acest 
moment, coboară din lumea noastră un spirit care cunoaşte în spațiu toată ştiinţa operei ce o va face 
ca om trupesc. 

Cunoaşteţi, din alte comunicări ale noastre, că spiritele din spațiile Pământului se împart în 
grupe numite partide - ca şi la voi pe pământ. Ei bine, fiecare partid are geniile sale. 

Geniile şi-au terminat evoluţia personală. Când coboară pe pământ, ele fac opere sociale, 
contribuind la ridicarea umanității. Nemaiavând nevoie să facă şcoala acestei planete, reîntrupările 
geniilor sunt cu mult mai rare decât ale celorlalte entități spirituale. 

Omul comun trăieşte pe pământ, îşi face şcoala şi apoi moare. După un timp numele său se 
şterge chiar din amintirea celor din jurul său. El este o simplă unitate, catalogat în marele grup al 
partidului din care face parte, este o oiță a partidului său. Toate oiţele partidului vor veni supuse pe 
pământ, vor lua un trup, ducându-şi traiul până la momentul indicat şi aprobat de înaltul For al 
partidului. Oiţa va muri, trupul său va fi uitat, iar rezultatul muncii sale - bani, unelte, casă etc. -se 
va risipi în mâinile celor rămaşi. Urcând la noi, va vedea cu amărăciune că bunurile i s-au vândut, 
iar după şapte ani şi oasele i-au fost dezgropate şi apoi totul s-a uitat, totul a pierit. Peste cincizeci 
de ani lumea abia îşi mai aminteşte de numele său. S-a dus tot aşa de necunoscut cum a trăit. 

Deasupra oamenilor comuni, avem în partidul nostru treapta talentaților umani. Talentatul 
face două evoluţii: una personală, şi alta pentru cei din jurul său. După moartea trupului său, se 
găsesc uneori urmaşi care să-i ridice o statuie şi lucrările îi sunt pomenite în istoria țării sale. Omul 
talentat a creat o operă semidurabilă. Noi îi numim pe aceştia secolişti, deoarece numelelor va fi 
pomenit mai multe secole. 

Deasupra talentaţilor vine a treia categorie de spirite, entitățile denumite geniile partidului 
nostru. Ele mai poartă numele de milenişti, deoarece numele lor va fi păstrat de umanitate mii de 
ani. Opera lor va dura cel puţin una sau două milenii. 

Deasupra geniilor sunt sfinții părinţi ai partidului nostru. Operele lor durează mai mult decât 
ale geniilor, dar totuşi, menite ca odată să se piardă şi ele din amintirea omenirii. Fiecare partid are 
sfinții săi. Ei se reîntrupează mai rar decât geniile aflate sub ordinele lor. Trec câteodată una sau 
două mii de ani până când sfinții părinți coboară la întrupare, în afară de misiuni speciale, când se 
pot întrupa mai curând. 

In fine, deasupra sfinţilor părinţi stau superiorii întregului partid. Când nevoile partidului o 
cer, se coboară şi ei la întrupări, pentru a stimula şi lumina pe cei de sub ei, deveniți oameni trupeşti 
pe pământ. 

Vă voi vorbi despre unul din superiorii unui partid - partidul francezilor. El s-a întrupat sub 
numele de Jeanne d'Arc, şi este patronul Franţei de azi. Ca întrupat a făcut o operă ce nu se va uita 
multe milenii. Numai când va dispare poporul francez se va uita opera lui. Ca entitate, Jeanne d'Arc 
era activă, masculină, iar nu pasivă, feminină. Deşi trupul ales pentru întrupare a fost feminin, a 
desfăşurat o viaţă masculină. Şi-a ales un trup feminin pentru ca opera ei să fie cât mai durabilă. Pe 
vremea când Inchiziția era la putere, nu era mare lucru să ucizi un bărbat pentru ideile sale. Însă 
arderea pe rug a unei biete fecioare, care a făcut fapte nemaivăzute în lume, a înduioşat şi 
cutremurat sufletele oamenilor din acele vremuri, transmițând cu evlavie, mai departe, opera şi 
numele ei. Ca om, a fost o biată păstoriţă, dar când a sosit vremea, glasul nostru i-a răsunat în 
mental şi a pornit să-şi împlinească misiunea. Soarta Franţei a fost schimbată prin intervenţia ci, 
apărându-şi neamul format din subalternii săi. 


Conducătorii de partide cereşti sunt îndrumătorii fraţilor lor umano-spaţiali. În fiecare partid 
ceresc există aceste trei subdiviziuni ierarhice: gloatele, talentaţi, şi geniile, deasupra lor, având pe 
conducătorii numiţi sfintele duhuri ale partidului. 

Trei mari categorii de duhuri vă stau la dispoziţie să le provocaţi să vă explice dacă ideile ce 
vă stăpânesc - aflate de voi din auzite, intuitiv sau transcendental - sunt minciuni sau adevăruri. 

Cât trăieşte în coaja sa de lut, omul comun are o singură cale - indirectă - de a cunoaşte: 
auzind sau citind. Adevărurile transcendentale nu-i sunt cunoscute, iar dacă aude fugitiv fragmente 
din ele, nu poate să şi le însuşească, şi nici nu se poate încrede în ele. 

Omul de talent, în afară de calea auzului şi văzului - a citirii, posedă darul intuitiei şi al 
inspirației. Talentatul este inspirat, din când în când, de noi, cei de sus. 

Geniul posedă intuiţia dezvoltată la culme, şi inspiraţiile îi vin continuu de sus. În afară de 
auzul şi văzul trupesc, geniul aude şi glasul nostru. Dându-și seama că este o ființă deosebită de 
ceilalți, geniul simte nevoia să tacă. Când a avut curajul să spună câte ceva, a suferit imediat ironiile 
şi epitetele batjocoritoare ale oamenilor comuni. De aceea geniile se servesc de mijloacele lor de 
informare - considerate „paranormale” de omul comun - îşi fac opera cerească şi tac. 

Omul comun trăieşte şi munceşte cum crede că e. mai bine pentru el şi familia sa. El nu-şi 
găseşte fericirea decât în materia fizică, şi nu poate pătrunde în fericirea procurată de ideile lumii 
noastre. Omul de geniu trăieşte în raport cu lumea psihică pe care o cunoaşte. Unii din ei o aud, unii 
o văd şi, în fine, alţii o văd şi o aud, aşa cum auziţi şi vedeţi voi, oamenii trupeşti. În lumea geniilor 
există o mare varietate, de la cei mai de jos, până la cei mai uimitori. Însă cu toţii tac, pentru că au 
trecut prin experiența amară de a fi considerați anormali, ba chiar nebuni de oamenii comuni. E 
drept că ei înşişi, observând lumea din jur, constată că sunt diferiți de majoritatea oamenilor şi de 
teamă ca opera lor să nu fie compromisă prin destăinuirile lor, preferă tăcerea. 

Geniul este o mare entitate în lumea cerească, dar o dată ce se întrupează, nu-i: place să facă 
studiile pământului care ar putea să-l rătăcească. Astfel, un Edison, un Marconi şi alții nu au vrut să 
înveţe la şcoala pământului. Geniile devin autodidacți, se conduc prin inspirația lor personală, citind 
doar cărțile inspirate de noi, care nu-i vor împiedica de la opera ce trebuie să o realizeze. 

Pentru a nu-şi demasca firea, geniile se izolează. Marile genii trec prin faze grele în copilăria 
şi tinereţea lor. Din copilărie ei devin mediumi auditivi, dar nimeni nu-i ia în seamă. Mai târziu pot 
dobândi şi clarvederea sau mediumitatea vizuală. La început aceste capacități îi înspăimântă, iar cei 
apropiaţi îi batjocoresc şi dojenesc. Dar mai târziu, la maturitate, țin pentru ei ceea ce aud şi văd, 
păstrând sub tăcere aceste experienţe, deoarece îi umplu de fericire şi pornesc cu patimă la 
realizarea operei pe care le-o reamintim că s-au angajat să o finalizeze jos printre, oameni. 

Toate marile genii ale Pământului au fost mediumi - Edison, Marconi, Kepler etc. lată lumea 
noastră; cu noi puteți comunica, la fel cum vorbiţi între voi. 

După cum medicul nu poate dezvălui oricui misterul cunoştinţelor sale, după cum inginerul 
nu poate face pe oricine să înțeleagă ştiinţa sa, nici noi nu putem spune oricui din tainele lumii 
noastre. Nu trebuie să tulburăm cursul vieții omului simplu. Dacă un om de rând - a cărui evoluţie 
nu permite cunoaşterea lumii noastre - participă la o şedinţă de comunicări, şedinţa voastră nu mai 
reuşeşte să fie rodnică, din cauza celui nechemat sau rău chemat. Trebuie să fim atenți şi să 
examinăm în-mâinile şi mintea cui vor cădea adevărurile noastre. Nu ne e frică de geniile noastre, 
pentru că ele lucrează la opera cerească la care s-au angajat. Tot fructul; cade din pom la vremea 
coacerii lui. Noi nu vrem să luminăm decât pe cei ajunşi la punctul să ştie că există lumea noastră. 


Ideea este o fiinţă 


Tatăl ceresc a creat numai cu puterea gândului, tot ce vedeţi şi tot ce nu vedeți. La început a 
fost cuvântul sau ideea şi Dumnezeu era cuvânt şi cuvântul sau gândirea era la Dumnezeu. La 
începutul creaţiilor nu a fost decât Dumnezeu, o sferă gânditoare. Prin gândirea Sa, prin imaginația 
gândirii Sale, a făcut treptat lumile, sferele cereşti cu toate podoabele şi frumuseţile lor. 

Cum duhul este copilul lui Dumnezeu, având în stare potenţială, de devenire, toate atributele 
Divinităţii, se înţelege că, în mic, şi omul poate emite idei creatoare de forme fluidice. 


Deşi invizibile ochiului vostru, ideile sunt totuşi materiale, fiind cele mai mari forțe din 
univers, pentru faptul că nici o altă forță nu poate crea forma ca ele. Iată pentiu ce noi, duhurile, 
conştiente de valoarea ideilor, nu le putem răspândi oriunde şi oricând, fără să nu ne expunem la 
asprimea legilor universale. 

Ideile noastre nu trebuie să cadă pe orice teren, ci numai în oamenii cu sufletul ridicat din 
punct de vedere intelectual, dar mai ales moral. Ideea este o ființă vie, pentru că se manifestă şi 
produce efecte. Deşi sunt inteligente, totuşi inteligența ideilor este extrem de redusă, iar voinţa lor 
aproape nulă. Din această cauză, ideea ia forma voită de emițător, şi străbate spații imense către o 
anumită țintă, pentru a produce un anumit efect. Dacă ţinta este un om trupesc, ideea îl va influenţa, 
se va anina de spiritul omului şi va lucra ca o forță, făcându-l să execute ceea ce a dorit emițătorul. 
Vom dezvolta cu altă ocazie această teză. 

Se pare că au început să-şi facă drum şi în lumea voastră cunoştinţele referitoare la puterea 
gândului. Guvernele unor ţări instituie cenzura presei, temându-se de lansarea unor idei de către 
cunoscătorii puterii gândului, politicieni fără scrupule, care prin puterea cuvântului lor pot ridica 
masele omenești şi tulbura ordinea stabilită. Presa fiind cenzurată, ei nu vor mai putea semăna idei 
producătoare de anumite mişcări sociale. Dar cenzură există şi la noi, în plus, ea este veşnică. Dacă 
duhul îşi permite să spună anumite taine, fără autorizarea prealabilă a superiorilor săi, va fi aspru 
pedepsit. Pe lângă fiecare duh care comunică cu lumea terestră stă un altul - cenzorul său, un duh 
superior şi mai experimentat. Cum încearcă să spună ce nu trebuie, cenzorul îl opreşte. 

Ideea este o ființă-cauză, producătoare de efecte sigure, dacă e trimisă într-un mediu de 
cultură unde poate să germineze. Ea poate dura multă vreme, plutind prin spațiu, fără să moară, doar 
vegetând. Noi, entitățile care venim în contact cu voi, producem idei şi cunoaştem perfect puterea 
lor. Ideile au anumite forme şi culori, iar prin traiectoria lor, prin propagarea lor sub formă de unde, 
produc sunete auzite numai de noi. Prin urmare, ideile sunt sonore, colorate, au formă şi se propagă 
prin spaţiu sub formă de unde. 

Fiecare idee este o unitate hieroglifică, un simbol care cere mult timp pentru a fi descifrat şi a 
i se înțelege conţinutul. Duhul-copil a învăţat greu ideile şi mai ales înţelesul lor. Voi sunteți fericiți 
acum, pentru că cele mai multe idei au forma lor realizată într-un trup sau ființă concretă pe 
suprafața pământului. Ziceţi casă, masă, pom etc. şi imediat ştiţi despre ce e vorba, deoarece le-aţi 
văzut din copilărie. Dar ce greu e să înveți ideile în mod abstract! Târziu, duhului-copil i s-au creat 
din eter formele corespunzătoare ideilor, ca să lege noțiunea memorată de forma lor. 

De câte ori s-a născut din pântecele mamei sale, omul a trecut - foarte pe scurt - prin fazele 
copilăriei duhuale. De la naştere şi până pe la trei-patru ani, copilul aude mereu vorbe, idei. Mama i 
le repetă şi ideile se prind de spiritul său întunecat de peştera în care s-a coborât. Cu ce greutate 
spune el cele două-trei cuvinte auzite mereu: ma-ma, ta-ta, pa-pa etc. Zi de zi, asimilează idei şi 
cuprinsul lor intrinsec. 

Ideile circulă prin spaţiu. În jurul fiecărei planete circulă ideile omenirii şi ale cetelor îngerești 
de pe acea planetă, precum şi ideile-ordin venite de la centrul sistemului respectiv, ori de la Centrul 
divin. Fiecare planetă îşi are păienjenişul său de idei, potrivit evoluţiei sale şi a entităților din jurul 
ei. Fiecare soare are o altă gamă de idei, în raport cu gradul său evolutiv. Există acum în preajma 
planetei noastre multe idei, de al căror conținut omenirea de jos nu are cunoştinţă. Dacă toate ideile 
ar fi cantonate la fel, pe un singur sistem ori pe o singură planetă, n-ar mai fi nevoie să hoinărim din 
planetă în planetă şi din sistem în sistem, în lungul şi în latul acestui univers. 

Ideile care umplu spaţiile interplanetare, interstelare şi interuniversuri au o singură origine, 
sunt emanaţii ale Tatălui ceresc, întocmai cum am fost emanaţi noi, duhurile de toate categoriile. Cu 
alte cuvinte, ideea divină este şi ea o creaţie identică cu mine, duhul. 

In afară de aceste idei de origine divină, există şi ideile produse de noi, duhurile de 
pretutindeni. Ideile noastre sunt imitații ale ideilor emise de Tatăl. Ideile, vorbirea Tatălui brăzdează 
spațiile infinite ale sferelor create, trec pe lângă voi, dar nu le auziţi. Nu e de mirare, pentru că nici 
noi nu le percepem. Ideea divină are o existență infinită şi după ce circulă ani şi mii de ani prin toate 
sferele, se întoarce la divinul ei Emiţător, ca atrasă de un magnet. Ideile duhurilor circulă numai în 
jurul planetei ori a soarelui unde trăiesc şi durata lor de existență este cu mult mai mică. 


Rolul ideilor emanate de anumite Forțe divine este de a stimula şi dezvolta inteligența 
duhurilor aflate sub guvernarea acestor Forțe divine. Prin urmare, ideea are puterea de a fecunda 
materia spiritului unei entități libere sau întrupate. Ideile divine fecundează inteligențele tuturor 
copiilor Săi. Noi, duhurile, fecundăm - cu corpul nostru duhual - trupul şi corpul vital în care ne 
întrupăm, iar la rândul nostru, primim anumite idei-forță de origine divină, tatară, care ne dezvoltă 
inteligenţa. Din Centru a pornit nebuloasa. Din Centrul creaţiilor pleacă mereu fluidul necesar să 
țină în continuă activitate nebuloasa şi să fecundeze mereu materia ei. Dar alături de materia de 
toate gradele a nebuloasei, sunt fecundate necontenit şi inteligențele duhurilor aflate în sânul 
nebuloasei. Fluidul divin care activează totul din sistemul şi universul nostru este de trei feluri. 
Primul din ele fecundează globurile de toate mărimile şi evoluțiile. Al doilea fecundează mediul 
fluidic dintre ele. Al treilea fecundează inteligenţele tuturor entităţilor din jurul şi de pe fiecare corp 
ceresc. 

Toată materia pornită din Centrul creator trebuie stimulată în permanenţă de Tatăl central. 
Bătrânele voastre rostesc un mare adevăr, când spun unei tinere fete: „Să-ţi dea Dumnezeu, 
măiculiță, şi ţie un copil”. Fără sosirea unui anumit fluid femeia nu poate concepe. Degeaba se vor 
„Iubi” cei doi soţi, căci nu vor avea bucuria de a strânge în brațele lor un copilaş, dacă nu le-a sosit 
o anumită rază fluidică. 

Din Centrul centrurilor nu pleacă un singur fluid fecundator, ci o serie de fluide, fiecare 
fecundând un anumit corp material sau duh. Fiecare corp sau duh are o anumită forță de selecție, 
extrăgând ce-i trebuie din multitudinea de fluide ce trec pe lângă el. Fecundarea se face special 
pentru fiecare fel de materie - fizică, fizico-psihică sau psihică - fără nici o greşeală. Materia şi 
duhul pare că au un instinct de a atrage şi reţine o anumită categorie de fluide necesare lor din 
marele curent venit de la Centrul divin. Oricare ar fi natura acestui fluid fecundator, scopul, natura 
lui esențială este de a pune mereu în acțiune tot ce există în natură. 

Pasivitate, inactivitate nu există nicăieri în cosmos. Prin acest curent, Tatăl împinge la 
activitate pe toţi copiii Săi, de pretutindeni. Prin ideile trimise, Tatăl ne spune: „Eu, Creatorul vostru 
nu stau niciodată şi voi trebuie să lucraţi ca Mine, necontenit. Dacă v-aş fi dat facultatea 
inactivităţii, nu ați mai fi desfăşurat niciodată progresul evolutiv”. Activitatea ne este impusă, şi din 
această cauză, totul în natură se află într-o continuă prefacere şi evoluţie. Progresul se face din clipă 
în clipă, în eternitatea pe care mintea noastră nu o poate cuprinde. Acesta este misterul ce domneşte 
în veşnicie. 

Geniul nostru coborât pe pământ nu este ceea ce se vede - un biet copilaş, ci un duh asistat de 
noi la zămislire, la dezvoltarea în pântecele mamei sale şi la naşterea sa. Noi avem grijă să-i 
mediumizăm corpul, potrivit gradului său şi a misiunii sale. Mediumizarea începe cu simpla intuiţie 
trupească, apoi cu intuiţia spirituală, după care urmează auzul şi, în fine, văzul spiritual. 

Marilor noastre genii li se acordă şi coroana mediumităţii - puterea fascinatoare şi 
vindecătoare. Un asemenea om va vedea lumea fizică, cu ochii săi, dar va vedea şi cu spiritul în 
lumea spirituală. Va auzi cu urechile sale vorbele semenilor săi, dar imediat va răsuna în interiorul 
capului său şi vocea spiritelor din jurul său. Privirea, ființa sa întreagă va fermeca pe oricine va veni 
în atingere cu el. Toţi se vor simţi ca vrăjiți, atraşi cu o putere de neînvins către el, iubindu-l şi 
admirându-l. 

Când Cerul îi va şopti, el poate să vindece anumiţi oameni. Orbul va vedea, mutul va vorbi, 
surdul va auzi, lepra, cancerul se vor scutura de pe trupul lor etc. Din gura lui cuvintele vor curge 
dulci ca mierea, blânde şi înțelepte. 


Adevărul deplin şi adevărul redus 


După cum învățământul terestru îşi are gradele sale progresive, de la clasa a I-a primară, până 
la cea universitară, tot astfel cunoaşterea Adevărului are gradele sale. Adevărul cuprinde în sine o 
sumă de noțiuni sau cunoştinţe cu atât mai înalte, cu cât înaintezi în lumea spirituală. Acelaşi adevăr 
poţi să-l dezvolţi cuiva diluat sau concentrat, dezvoltat sau restrâns. 

Cine se roagă în Tatăl nostru: „Și ne iartă nouă greşelile noastre, precum şi noi iertăm 
greşiților noştri”, spune un adevăr, dar un adevăr restrâns, potrivit omului simplu. Dacă ai urcat 


multe trepte ale vieții spirituale, faci cunoştinţă cu legile de neînfrânt ale Tatălui ceresc şi din ele 
vezi că o greşeală comisă nu se poate ierta, oricâte rugăciuni ai face; ea trebuie ispăşită. Atunci afli 
acelaşi adevăr asupra greşelii în mod mai dezvoltat, mai amplificat. Din această cauză trebuie să 
studiem fiecare idee. Studiind, constatăm că fiecare idee are o evoluție, adică un conţinut numit 
cunoştinţă. Or tocmai acest conținut evoluează. 

Am spus că totul evoluează în univers - deci şi ideile, Bineînţeles, unele mai încet, altele mai 
repede; evoluţia nu este uniformă. Spiritul mineral, vegetal, animal şi uman evoluează, dar fiecare 
într-un ritm diferit, unul față de altul. De asemenea, şi suportul spiritului sau trupul mineralului, 
plantei, animalului sau omului evoluează în timp inegal. Chiar entitățile umane evoluează în 
perioade de timp diferite. Duhurile roşii necesită un timp de evoluţie diferit de cele albastre şi aşa 
mai departe. Evoluția valului nostru ține aproximativ 25-30.0,00 de ani. Evoluţia sistemului nostru 
planetar va dura peste zece miliarde de ani. Fiecare corp - mare sau mic - îşi are termenul său de 
evoluţie. Spiritul mineral va fi încătuşat în corpul mineralului atâtea miliarde de ani cât va dura 
această planetă. Durata evoluției plantelor este cu mult mai scurtă; unele şi-au terminat evoluţia pe 
această planetă, dispărând ca forme. Terminându-şi traiul pe această planetă, unele animale au 
plecat, lăsând tiparul formei lor în straturile pământului sub formă de fosile. Aşadar fiecare regn îşi 
are durata de evoluţie. 

În afară de ce este viu pentru voi - impropriu spus, căci totul este viu - în spaţiu circulă vietăţi 
numite idei. Am spus că ideea are o formă şi un conținut, iar conținutul ei se numeşte cunoştinţă. 
Dacă m-ai întreba ce este o idee, ţi-aş răspunde: o formă vie. Ce conține forma? O cunoştinţă. Ideile 
sunt la fel? îți voi răspunde că nu. Fiecare idee îşi are forma sa. Duhul va interpreta conţinutul unei 
idei după gradul său de evoluție. Să mă explic. 

Iau ideea casă. Toate ideile de casă sunt identice ca formă, dar conţinutul lor va diferi, după 
gradul de evoluţie al entității spirituale şi, în general, al mediului său înconjurător. Casa este o 
construcție în care omul se adăposteşte de intemperii. Bordeiul ţiganului e tot o casă; locuința 
gospodarului de la oraş e o casă mai confortabilă, mai civilizată; palatul marilor milionari e tot o 
casă. Dacă ar veni un om de pe o planetă inferioară Pământului şi l-ai întreba ce este o casă, el îţi va 
descrie o construcţie asemănătoare unui bordei. O entitate de pe planeta noastră, întrebată de ideea 
casă, îți va descrie construcţiile frumoase din marile oraşe. Însă există planete unde casa este o 
construcție cu mult mai artistică, cu dispozitive ce asigură un confort necunoscut încă aici. Întrebată 
ce înțelege prin ideea casă, entitatea de pe planeta respectivă ar descrie o locuinţă prin idei al căror 
conţinut noi, cei de aici, nu l-am cuprinde, deoarece nu am ajuns încă la gradul cunoaşterii unei 
asemenea case. Supuse unui examen referitor la ideea casă, trei entități de evoluţii diferite emit idei 
cu conținut deosebit. Entitatea de pe o planetă inferioară nu a văzut şi auzit decât de o casă 
asemănătoare unui bordei. Entitatea de pe planeta noastră va descrie casa expunând înfăţişarea ei 
exterioară şi interiorul său; descriere pe care entitatea inferioară, venită de pe o altă planetă, unde nu 
a văzut aşa ceva, nu o va înţelege nu va putea pricepe conţinutul acelei idei. Ce să mai spunem de 
ideea construcțiilor fantastice de pe alte planete, mai avansate decât a noastră? Ideea e un fel de 
germene, care se dezvoltă treptat, paralel cu evoluţia ei şi a individualității umano-duhuală. 

Acum mă întorc la adevărul propovăduit de Domnul nostru Isus Christos. El a comunicat 
ucenicilor Săi rugăciunea dominicală Tatăl nostru. Dar să vedem cum au fost predicate învățăturile 
SaleA cum le-au propovăduit apostolii şi cum au fost ele scrise. 

Învățăturile Mântuitorului nostru au fost date apostolilor potrivit gradului lor de evoluţie. Nici 
apostolii n-au fost de aceeaşi evoluţie. Mântuitorul a vorbit cu fiecare în parte şi mereu le-a spus 
unora un adevăr mai dezvoltat, şi altora un adevăr mai restrâns. Misterul acesta l-au cunoscut şi 
evangheliştii, şi ei au scris evangheliile potrivit gradului de evoluţie al omenirii de pe atunci, ca să 
se poată creştina sau boteza în ideile Domnului nostru, preamărita Lumină a sistemului nostru. Tot 
ce s-a spus a fost conform mentalităţii de atunci. Celor de azi - şi, mai ales, celor cu o evoluţie 
personală mai avansată - li se poate spune conținutul superior al ideilor, deoarece evoluţia lor le 
permite să afle fără nici un pericol de a se tulbura şi fără nici o responsabilitate, pentru entitatea care 
le-a prezentat conținutul respectiv. 


Adevăr grăiesc, când vă spun că greşeala nu se iartă. Dar de acest adevăr nu trebuie să afle 
omul de rând. Nu există iertare când s-a făcut o greşeală. Legea e lege, e dreaptă şi veşnică, nici 
Tatăl ceresc neputând-o încălca. Autorul legii nu poate încălca propria Sa lege. Cine a făcut o 
greşeală trebuie să plătească, până la ultima centimă. 

Dar cui poţi să-i spui mai pe larg acest adevăr? Negreşit, celui care nu mai are înclinare de a 
mai greşi. Cel ce nu mai poate greşi poate să afle că greşeala nu există şi deci Dumnezeu n-are ce 
ierta. Acest adevăr este cunoscut de noi, dar nu îndrăznim să-l afirmăm în orice cerc şi oricărei 
persoane venită acolo, deoarece nu ne permite evoluţia lor. 

Voi generați suferinţe şi dureri aproapelui vostru. Creatorul nu e vinovat de acţiunea voastră. 
EI, ştiind cât de reduşi sunteți, vă iartă, prin infinita Sa bunătate, dar de suferința produsă cum vreți 
să vă dezlege? 

Cineva a ucis. Creatorul îl iartă, pentru că îi ştie nepriceperea. Să presupunem că, venind sus 
la noi, victima iartă şi ea, dar cu suferința produsă victimei cum rămâne? Se poate ierta? Da, ar fi 
posibil, dacă s-ar distruge efectul greşelii, dar nu s-a făcut o greşeală, ei o acţiune ce are un efect. 
Acţiunea - în chip de cauză - poate fi iertată, dar cum rămâne cu efectul acestei acțiuni? Tatăl şi 
victima iartă pe ucigaş, dar trupul ucis se mai poate reface? Nu. Dacă ucigaşul nu poate învia trupul 
distrus, efectul aşa-zisei greşeli nu mai poate fi anulat. 

Atâta vreme cât efectul acțiunii nu poate fi distrus, prin nici o forță din lume, iertarea Tatălui, 
a Fiului şi a Sfântului Duh nu poate produce nici un efect, pentru că între victimă şi autorul crimei 
s-a interpus efectul, care nu poate fi distrus în vecii vecilor. Efectul trupului ucis a rămas întipărit în 
memoria autorului. Nu va fi uitată, ştearsă din memoria sa spirituală decât în cazul când autorul ar fi 
distrus ca spirit, ceea ce nu o poate face nimeni în lume. Aşadar, efectul neputându-se distruge dm 
memoria entității care a produs suferința, rezultă că ea trebuie să repare - prin iubire - suferința 
aplicată semenului său. 

Să presupunem că Tatăl şterge din memoria autorului efectul acțiunii comise de ei. Ca urmare 
ucigaşul comite crime la infinit şi nu va mai evolua niciodată. 

Omul care a greşit - producând aproapelui său o pagubă, insultă, durere, crimă - trebuie să 
repare greşeala sa. Între victimă şi autor s-a stabilit din acel moment un raport, o legătură spirituală. 
Nici autorul, nici victima nu se pot dezlega de legătura nevăzută, fluidică stabilită între ei. 

Domnul nostru Isus Christos a recomandat să ierți mereu, de şapte zeci de ori câte şapte. 
Pentru ce? Pentru că tu, victimă, iertând pe cel ce ţi-a greşit, prin însăşi acest fapt ai rupt legătura 
stabilită între tine şi autorul greşelii. Nu mai eşti nevoit să vii, în altă viață, în preajma autorului, 
pentru a-i da ocazia să repare paguba, durerea, acţiunea produsă asupra ta. Destinul tău e liber de 
acest raport. Se schimbă situția în ceea ce-l priveşte pe autor. El va căuta mereu să urmărească 
reîntruparea victimei sale, pentru ca într-o altă viaţă să repare acțiunea sa. El trebuie să repare, ca să 
şteargă din arhiva sa scrisul faptei sale. Reparând greşeala comisă, el se eliberează de înregistrarea 
în memorie a imaginii acțiunii sale, care, altfel, îl va apăsa în veşnicie. O dată ce va face un act 
oarecare de iubire, se va şterge din arhiva lui fluidică orice urmă a faptei sale şi de acum înainte 
destinul său îşi va urma calea. Legea Tatălui a fost satisfăcută. Ura, paguba, durerea s-au 
transformat în iubire - temelia existenţei tuturor lumilor. 


Crearea plantelor, animalelor şi omului 


Zilele acestea te-ai întrebat dacă e permis unui spirit să se materializeze, să ia o formă 
trupească şi să se înfăţişeze cuiva. 

Trupul oricărei fiinţe ce trăieşte pe suprafaţa acestei planete, nu este altceva decât materia 
acestei planete, transformată până la gradul de a nu mai putea bănui că a fost pământ. 

Biblia spune: „Dumnezeu a luat țărână şi a făcut pe om”. Da, ea spune un mare adevăr, dar 
voalat, atât de acoperit, încât bietul om crede că e o simplă poveste. Dar Biblia spune mai departe: 
„După ce i-a dat forma de om, a suflat Duh divin asupra lui şi l-a făcut viu”. 

Primul om este materie planetară, transformată şi pe urmă vivificată de Divinitatea centrală, 
punând în el un duh. Dar Biblia de unde a luat acest adevăr? De la noi, cei din spațiu. 


Ceea ce a făcut Divinitatea atunci, azi ar fi o încălcare de lege? Da şi nu. Da, pentru că ceea 
ce s-a făcut cu milioane de ani în urmă nu trebuie să se mai facă azi. Nu pentru că o materializare, 
este un act experimental, permis uneori şi în anumite locuri de pe suprafața pământului, de către 
marile Lumini ale Cerurilor. 

La începutul activităţii sale, planeta noastră nu era locuită de oameni. Ea avea în eterul din 
jurul ei lumea îngerilor planetari şi printre ei erau şi îngerii solari, veniți din Soare să creeze trupul 
uman. Să ne întoarcem, cu gândul, la epoca de atunci - a creaţiilor sau a materializărilor. În urmă cu 
miliarde de ani, materia acestei planete trecea printr-o perioadă de transformări chimice şi fizice. 
Această materie nu putea de la sine să producă ceva. De aceea au venit entități spirituale, îngeri 
solari, care să creeze cu materia pământului forme de plante, animale şi oameni. O dată cu 
dezlipirea globului eteric din nebuloasa solară - care, prin răcire, va da naştere Terrei - o lume 
desemnată de Guvernatorul solar a plecat din Soare. O dată cu despărțirea Pământului din nebuloasa 
solară, această lume vine să-şi ducă traiul în atmosfera fluidică a Pământului, identică la început cu 
cea solară. Lumea de pe cea mai îndepărtată planetă a acestui sistem vedea pe cer, în afară de 
Soărele-Tată, pe un altul mai mic, copilul său, fiu care nu se deosebea întru nimic, din punct de 
vedere fizico-chimic, de tatăl său, Soarele. Anii se scurg cu milioanele şi copilul începe să ia alt 
aspect. Planeta începe să-şi concentreze materia cea mai densă către centrul său, astfel că 
solidificarea a început de la centru, iar nu de la suprafață, cum se crede în lumea voastră, zisă 
savantă. Întreaga serie de materii s-a ordonat de la centru către periferie. Astfel, la centru s-a 
constituit solidul, în jurul lui - lichidul învelit de gaze, şi, în fine, la periferie s-a format pătura 
generală de eter planetar. După apariţia uscatului şi a apei oceanelor, încep să apară toate 
fenomenele de prefacere ale materiei zise inertă, a vieţii mineralului, în vieți cu forme superioare. 

Azi, oamenii fac pe Pământ şcoală. Pe vremea aceea, îngerii îşi făceau aici şcoala creațiilor, 
îngerii nu vor uita niciodată ceea ce au făcut atunci, pentru că operaţiile de creație, de materializare 
le-au făcut milioane de ani, repetând mereu aceeaşi operaţie şi perfecționând-o din ce în ce mai 
mult. După ce au trecut faza combinațiilor fizice şi chimice, faza de laborator, îngerii au început 
operaţiile lor de creare, pornind de la vietăţile cele mai mici şi mai simple, şi anume cu plantele. 
Când pe pământ un elev descompune apa în oxigen şi hidrogen şi apoi le recombină, făcând apa la 
loc, el nu va uita în vecii vecilor că apa este compusă din două elemente chimice, pe care va şti cum 
să le descompună şi recompună. 

Au trecut miliarde de ani de când îngerii nu mai fac experienţe de materializare pe această 
planetă şi cu toate acestea, ei le pot face oricând. Dar să nu se creadă că ceea ce s-a realizat în sute 
de milioane de ani se poate reface acum într-o clipă. Dacă, de exemplu, s-ar cere să se facă, acum, 
un mamut, îngerii l-ar putea face, dar pentru aceasta le-ar trebui timp şi multă muncă. Apoi, ca el să 
devină viu, ar mai tțebui să aducă de aiurea un duh de mamut şi să-l introducă în forma mamut, 
îngerii alcătuiesc forma materială din materia zisă inertă a acestei planete. Dar ce este rnateria 
inertă? Materia inertă este mineralul, iar mineralul este o sumă enormă de duhuri minerale, alipite 
unele de altele, fiecare ayănd în jurul lor un grup de particule-viaţă, ce formează fluidul mineral. Să 
mă explic mai bine. Pui pe o masă un bolovan. Piatra, ca orice în lume, “este înconjurată de fluidul 
său mineral. Dacă eu, cu puterea mea, defluidizez corpul pietrei, imediat întrupaţii de lângă tine nu 
vor mai vedea nimic pe masă. Piatra a dispărut deoarece i-am scos dublul său, care ţinea duhurile 
minerale alipite şi care acum, depărtându-se unele de altele, piatra, ca şi corp solid, s-a descompus 
în elementele componente risipite. Dacă iei un asemenea bulgăre de piatră şi-l sfărâmi, faci din el o 
făină. Pisezi această făină, până o faci de o fineţe deosebită. Bobul abia vizibil este tot mineral, tot 
piatră, pentru că el are nenumărate forvispii de minerale, alipite unele de altele prin puterea de 
coeziune a fluidului mineral ce îl înconjoară. Pe baza acestei vaste ştiinţe fizico-chimice, îngerii pot 
crea orice piatră. În analele voastre spiritiste sunt amintite creaţii de pietre preţioase. 

Îngerii au învăţat, teoretic, în Soare modul de a crea din minerale forme superioare, pe care 
apoi să le vivifice un duh. După ce au învăţat teoria, îngerii ştiu să o pună în practică. Oamenii pot 
afla de această ştiinţă, dar nu o vor putea pune în practică. În această direcţie oamenii pot învăţa 
teoretic de la lumea angelică, dar nu pot face ceea ce ei au creat pe Terra la începutul vieții 
omenești. 


La început, planeta noastră a fost populată numai de lumea angelică venită din Soare. Alături 
de îngerii solari au sosit şi subalternii lor - îngerii planetari. Sosiți pe această planetă, ei au pus în 
practică teoriile lor asupra materiei minerale prime a pământului. 

Nebuloasa acestui sistem planetar a pornit din Sfera divină, din Mamar, cu toată materia 
fluidică, ce a dat naştere prin concentrare mineralelor de tot felul, constituind şi globul nostru 
pământesc. O dată cu nebuloasa, a sosit aici şi toată gama de spirite: minerale, vegetale, animale, 
umane, angelico-planetare şi angelico-solare. Iniţial se rup din Soare, rând pe rând, planetele. Ele au 
trecut treptat prin starea fluidică, gazoasă, lichidă şi, în fine, solidă-minerală. Chiar din primul 
moment al dezlipirii nebuloasei globului nostru din nebuloasa solară, lumea angelică solară a trecut 
pe mica noastră nebuloasă terestră şi a început opera lor constructoare, adunând particule fluidice, 
pentru a transforma nebuloasa din fluidică într-un glob gazos. Îngerii şi-au continuat opera și din 
starea gazoasă, au transformat materia globului nostru într-o materie incandescentă, pluriminerală, 
în stare lichidă. În fine, procesul a continuat şi au alipit şi mai strâns forvispiile minerale între ele 
formând astfel mineralele pământului, adică au transformat pământul, dintr-un glob lichid 
incandescent, într-un glob rece mineral. 

O dată ce suprafața pământului s-a consolidat într-un amalgam de minerale solide, o altă 
categorie de îngeri constructori încep crearea, materializarea/brme/or vegetale din materia minerală 
a pământului. Rând pe rând, anumite categorii de constructori fac forme animale, până se ajunge 
Informa om. Arhitecţii, constructorii care au făcut totul pe această planetă, au încetat de atunci orice 
creație, rămânându-le doar să perfecționeze formele create, mai ales să le conducă viaţa. 

Milioane de ani îngerii sosiți pe plaiurile noastre au făcut studii de materializări. Ei ne fac 
nouă, spiritelor albe, descrierea operaţiilor lor, dar termenii şi cunoştinţele expuse sunt pentru noi 
adevărate hieroglife. 

„Noi - spun îngerii - facem încercări peste încercări şi când practica noastră a dat cele mai 
strălucite rezultate, elaborăm Legea operațiilor noastre. Aşa am lucrat noi. Vouă, duhuri albe, vă 
spunem întâi teoria, pentru ca atunci când va veni vremea, să o scoateţi din arhiva memoriei voastre 
şi să o realizaţi în practică. Încercând, veţi constata că himera teoriei noastre ia viaţă şi se 
transformă într-o ființă identică cu omul trupesc. Pentru voi, această experiență va fi verificarea 
teoriei învăţate. Materia pământului a fost transformată, combinată şi condensată, iar din anorganică 
a fost făcută organică. Greu a fost până am transformat materia până la punctul când a început să 
activeze singură, deci până am făcut prima sămânță. Bineînţeles, nu sămânţa unei plante superioare 
- ca de exemplu grâu - căci aceasta este prea complicată, ci sămânţa, sporul celei mai simple plante. 
O dată sămânţa făcută, am pus-o în pământ, pentru a da naştere celei mai simple plante ce există sau 
a existat pe pământ. Prin urmare, nu s-a adus nici o sămânță de aiurea. Noi, îngerii, am adus numai 
amintirea noastră din lumile pe unde am peregrinat şi pe unde au existat aceste forme vegetale. Am 
lucrat milioane de ani cu puterea gândului şi am prefăcut materia. Am făcut sămânță şi pământul a 
acoperit-o, dar nu a germinat. Atunci ne-am adus aminte că-i lipseşte materia dătătoare de viaţă - 
spiritul. Cu aceeaşi putere cu care am orânduit materia în forma seminţei, am chemat şi spiritul 
vegetal şi l-am introdus în sânul seminţei.. Atunci, sub razele electrice ale soarelui, sub acţiunea 
nutritivă a mineralului - fraţii mai iniei ai spiritului vegetal, şi sub impulsul eleelro-inagnelie al 
duhului, sămânţa s-a dezvoltat într-o plantă, pe care o urmăream în dezvoltarea ei şi o modelam 
după memoria noastră acumulată pe alte planete. Aşa am făcut prima plantă. De acum înainte, ea 
este o vietate care trăieşte, suferă, absoarbe hrană şi se reproduce. Planta are grijă de acum să-şi facă 
urmaşi, căci spiritul din ea conduce mersul vieţii formei în care a fost încorporat. 

Ce pustiu era pământul când am venit noi! Nici o vietate nu-şi înălța capul spre cer, pentru a-i 
mulțumi Tatălui că i-a dăruit un glob unde să-şi desfăşoare o parte din viaţa veşnică. Pământul era 
un glob lipsit de o vegetaţie, care să-l împodobească aşa cum îl îmbracă azi. Dacă noi n-am găsit 
aici nici copaci măreți, nici flori cu splendide culori, nici fluturi încântători, nici femei frumoase, 
aveam bucuria de a crea tot ce exista pe planetele unde am yiețuit miliarde de veacuri anterioare. 
Eram nerăbdători să punem în practică ceea ce învățaserăm de la marile şi glorioasele Lumini - 
spiritele solare. 


Auziserăm noi adevăruri mari şi adânci de la Domnii solari, cunoştinţe ce ni se păreau minuni 
de neînțeles, aşa după cum aţi explica voi unui om simplu că trupul uman este alcătuit din milioane 
de celule, molecule, atomi şi aşa mai departe. Te ascultă bietul om dar nu pricepe nimic. Un spirit 
naiv vine înaintea noastră şi cu smerenie mă întreabă: 

- Sfinte stăpâne, ai spus că acest Pământ, laborator divin, v-a fost dat de sfântul Guvernator 
solar, cu aprobarea Tatălui ceresc. Spune-mi, te rog, stăpâne, pentru ca să faci sămânţa cea mică a 
primei plante ţi-a trebuit un instrument, o lingură sau o bucată de lemn, în fine, ceva cu care tu ai 
lucrat. Cu ce ai făcut mai târziu animalele şi pe om, cu găurile ochilor, cu gura lui frumoasă? 

- Dragul meu, noi suntem fiinţe ca tine, fluidice şi de formă sferică, după cum vezi. Nu avem 
mâini şi nici un fel de instrument cu care să lucrăm. E drept că faţă de noi, materia minerală a 
pământului e tare, ca oţelul pentru un întrupat, dar am avut cu noi fluidul solar, un instrument mai 
puternic ca orice pe acest pământ. Alături de el dispuneam de fluidul acestei planete — fluidul 
planetar, şi mai presus de acestea două, aveam fluidul central divin, sosit mereu de la Tatăl central. 
Cu aceste trei forţe negrăite am făcut ceea ce vezi pe acest pământ, prin voinţa şi gândul nostru 
având în memorie modelul văzut cândva şi ştiinţa învățată în mii şi mii de ani de la îngerii solari! 

Văd că ai un aer nelămurit. Îţi mai explic, să înţelegi. Să presupunem că eşti duh întrupat şi ai 
o bucată mare de fier de 10-20 de tone şi vrei să o aşezi pe un vapor. Ce vei face? 

- Stăpâne, pentru acest lucru voi aduce o sută de oameni, o urnesc din loc şi o urc pe vapor. 

- Nu aşa. Uită-te la acest mare electromagnet. Uite cum acest metal magnetizat şi mişcat prin 
electricitate se apropie de bucata de fier, o lipește de el, o transportă şi apoi fiind demagnetizat o 
lasă pe vapor. Nu a mai fost necesară nici o forță umană, electricitatea l-a mutat. 

Electricitatea, dragul meu, este o forță fluidică sosită de la Tatăl central şi bifurcată în două: 
ramura pozitivă merge în soare, iar cea negativă în pământ. Noi, îngerii, şi dumneavoastră, oamenii 
spaţiali, posedați această electricitate, ca de altfel orice ființă sau lucru din univers. 

Tot ce vezi pe pământ, toate au fost făcute de noi, îngerii constructori, cu puterea procurată de 
aceste două fluide: solar şi planetar. Cu ajutorul cunoştinţelor noastre câştigate prin existența de 
miliarde de ani, posedăm secretul de a transforma mineralele acestui pământ în sămânță sau formă 
corporală a oricărei vietăţi, având la dispoziţie puterea fluidică solară şi planetară. Electricitatea 
captată de om prin dinamuri sau generatoare - aplicată şi în cazul electromagnetului - este fluidul 
nostru solar şi planetar. Puterea electromagnetului care atrage fierul este gândul sau cugetarea mea.” 
Revin la întrebarea pusă la începutul acestui capitol. Azi, materializările de plante, animale şi 
oameni sunt un păcat? Se încalcă vreo lege? Acum pot să vă spun: Nu, nu se încalcă nici o lege, 
pentru că ele sunt sporadice şi existenţa lor este efemeră; ca atare, nu împiedică cu nimic mersul 
progresiv al Pământului. Dacă materializările se fac rar şi cu foarte mari greutăți, sub preşedinţia 
unor mari spirite, este pentru că se opune evoluția socială a oamenilor, care cere ca ceea ce s-a făcut 
odată să nu se mai facă acum, diferitele forme de plante, animale şi oameni reproducându-se acum 
pe calea firească, sexuală. 

Azi nu se mai pot face materializări decât cu ajutorul unui întrupat numit medium de 
materializare. Să ştiţi însă că mediumul nostru, cu care se mai fac asemenea mari experienţe, nu este 
un om obişnuit, deoarece spiritul său are un grad înalt în Cer, şi apoi se deosebeşte de ceilalți 
oameni prin faptul că deține o cantitate mare de fluid solar. 

Îngerul continuă: „Când am reuşit să facem prima plantă, au răsunat spaţiile sistemului nostru 
planetar de bucuria noastră, a tuturor îngerilor. Să vezi că din pământ ai creat o formă vie, care se 
mişcă, palpită, îşi păstrează forma şi trăieşte prin ea însăşi - este culmea fericirii. O, Doamne - am 
exclamat cu smerenie - mari sunt puterile Tale! Am văzut realizându-se cuvintele îngerilor solari. 
Rând pe rând, mii şi mii de ani, toți îngerii ne întreceam să facem plante mai frumoase, mai 
complicate, mai viguroase şi aşa, încetul cu încetul - fiul meu - am îmbrăcat uscatul şi am umplut 
mările cu tot felul de vietăți vegetale. Milioane de ani am urmărit creşterea plantelor şi, cu puterile 
noastre de atracţie şi respingere, conduceam viața plantei şi o influenţam mereu, ca să o perfectăm. 
Le ajutam în creşterea lor şi mai ales supravegheam înmulţirea lor, calea lor generatoare. 

Când a sosit timpul, alături de plante, cei mai înaintați dintre noi au creat forme animale. Şi de 
această dată s-a pornit de la cele mai mici, animale microscopice, de la cele mai simple, spre cele 


mai complicate. Am creat şi de această dată cele mai simple animale acvatice şi numai după aceea 
pe cele terestre, divizate cu vremea în zburătoare şi nezburătoare. O, câte milioane de ani ne-au 
trebuit să facem animalele! Azi aveţi forme nenumărate de animale pe suprafața globului vostru. 
Toate au fost opera noastră. 

A venit timpul să creăm forma umană, un mare eveniment de creație pe Pământ. Din acelaşi 
pământ din care fâcuserăm plantele şi animalele, am făcut şi forma om. Când am izbutit să 
modelăm forma umană, Stăpânul nostru, Guvernatorul solar, a coborât pe Pământ şi El a întrupat 
pentru prima oară în acea formă umană un spirit cu rang de înger. Tată acum omul trupesc pe deplin 
format. 

Biblia spune adevărul în înşiruirea cronologică a creaţiei vietăților de pe pământ şi când spune 
de om: “Dumnezeu a suflat peste om duh divin, dându-i viață». Da, pentru că s-a introdus un duh în 
acea formă.” 


Ierarhia în lumea duhurilor albe 


Observaţi viata semenilor voştri şi luaţi în considerare şi respectați pe cei ce cred în Divinitate 
şi au o conduită morală ireproşabilă. Nu vă'impresionaţi de averea unora, de rangul social al altora. 
Cel ce va crede în Divinitate, în lumea sfinților, în existenţa lumii noastre, va fi împodobit cu 
fericirea cerească. 

Pe frontispiciul cimitirelor voastre scrie: „Gloria pământească, fericirea cereasca . E un mare 
adevăr, neînțeles nici de cel ce l-a scris acolo. Gloria pământească este una, fericirea cerească este 
alta. Una se dobândeşte pe pământ şi este efemeră, iar cealaltă - în Cer şi este veşnică. 

Cei mici doresc gloria pământească, cei evoluaţi - fericirea cerească. Cele mai multe entități 
spațiale doresc ca atunci când se vor reîntrupa, să se bucure de toate bunurile pământului şi de 
gloria omenească, căci, deocamdată, pentru ele este foarte greu de dobândit fericirea cerească. Cine 
se poate bucura, chiar întrupat fiind, de fericirea cerească? Numai cel ce a atins rangul de sfânt. 

La exterior, sfântul e un om ca toţi oamenii, dar toate gesturile, vorbele, dorinţele, întreaga lui 
conduită dovedesc că e din ceata marilor Lumini ale spaţiilor. El va trăi modest şi retras, pentru că 
rangul său nu se poate împăca cu agitația şi goana după averi, onoruri, plăceri materiale. 

Să nu faceţi confuzie între situaţia unui sfânt, şi noțiunea ce o aveţi voi despre sfinți. Prin 
sfânt, noi înțelegem un spirit care a urcat trepte peste trepte în existența lui plurimilenară pe această 
planetă sau pe alta. El a atins sau obţinut de la Stăpânul sistemului - după recomandarea 
Guvernatorului planetar - rangul de sfânt. 

Rangul de sfânt este un titlu care conferă în Cerul acestei planete dreptul la anumite atribute. 
Dar acest rang nu înseamnă că el a devenit infailibil. Nicidecum. E posibil ca într-o întrupare, să-l 
prindă mrejele vieții pământeşti, şi într-un moment de slăbiciune, de întunecare a conştiinţei sale, să 
greşească. Dar, într-o altă întrupare, îşi va plăti amarnic greşeala, pentru că el nu este un spirit 
oarecare din lumea acestei planete, ci este o entitate care posedă unul din titlurile supreme ale 
ierarhiei umane. 

Lumea spiritelor albe se împarte în: preoți, călugări şi sfinți. 

Primul grad este preotul ceresc, dar el nu trebuie confundat cu preotul pământesc. Poți fi preot 
în Cer şi să nu fii niciodată preot pe pământ. Urmează călugărul spațial, un spirit ce nu are nimic 
comun cu călugărul de prin mănăstirile voastre. Deasupra rangului de călugăr urmează diferitele 
grade de sfinţi părinți. Fiecare din aceste trei trepte are o mulțime de subtrepte. Noi căutăm să 
influențăm pe fratele nostru sfânt în Cer, îl supraveghem când este pe pământ, ca nu cumva să cadă. 
Nu-l părăsim un minut, deoarece o greşeală a lui atrage automat o stare sufletească deplorabilă 
pentru întregul grup de sfinți. Ne silim ca viaţa lui să fie un model de viața. Interesul şi solidaritatea 
ne împing să apărăm pe fratele din grupul nostru. 

Viaţa noastră e urmărită de mai-marii noştri, atât în Cer, cât mai ales când suntem întrupați. 
De dimineață până seara un membru al ordinului nostru stă de gardă pe lângă întrupat, mspirându-l 
spre bine şi oprindu-l de la greşeală. Când, prin neatenție, cade un membru de-al nostru, o jale 
nemaipomenită îi cuprinde pe toți din gruparea noastră. 


Sfântul nostru a renunţat de mult la fericirea materială. Când ne întrupăm, nu ne mai 
preocupam de fericirea asigurării unui trai în mare belşug. Dar demnitatea ordinului nostru cere ca 
unul dintre ai noştri, când se află jos printre întrupaţi, să nu ducă o viață mizerabilă, neavând nici 
măcar strictul necesar. El va avea ce-i trebuie, fără să fie bogat. Numai când i se dă o misiune 
importantă, i se impune o sărăcie completă, dar va fi pe deplin sănătos. 


Mânuirea fluidelor 


Mi se pare că prin anul 1929, în casa unei familii onorabile şi culte din Bucureşti, într-un cerc 
intim, se ţineau şedinţe spiritiste. Una din persoanele asistente era medium de materializare. 

Într-o seară, ghidul şedinţelor anunță cercului că le va prezenta un fenomen frumos şi le-a 
cerut să stingă lampa, dar imediat îi opri, spunându-le: «Lăsaţi că sting eu lampa electrică». Se făcu 
întuneric, fără ca cineva să se ridice din locul său. După un minut de aşteptare, s-a auzit căzând 
ceva, cu un sunet surd, pe masă, de unde se rostogoli pe podea. Lumina se aprinse de la sine. 
Asistenta observă, cu mirare, o mandarină pe covor. Au luat-o de jos şi au examinat-o cu toţii şi nu 
puteau să-şi explice proveniența şi înțelesul prezenţei ei. Prin mediumul aflat în transă, ghidul 
şedinţei le spuse: «Desfaceţi mandarina şi mâncaţi-o». Cu o oarecare ezitare, au executat îndemnul 
entității. Rupând coaja şi desfăcând feliile, au observat - cu o mirare şi mai mare - un sul mic de 
hârtie. Au luat hârtia şi, desfăşurând-o, au constatat că pe ea se află desenată o cruce şi cuvântul 
«credeți». Pe când examinau bucăţica de hârtie şi cuvântul scris, întrebându-se cum a ajuns acest 
bileţel în mijlocul mandarinei, mediumul a început să vorbească: «lubiţii mei, aflați acum ce 
operație s-a făcut. Stăpâna casei a cumpărat azi dimineaţa douăsprezece mandarine şi le-a pus în 
bufetul cel mare. Eu am prefăcut una din aceste mandarine în fluid. În acelaşi timp, m-am dus în 
biroul soțului - el nu era de faţă - şi am rupt un colț de hârtie dintr-o coală aflată pe birou şi apoi am 
proiectat pe ea plombagină, creată din fluidul ce era în cameră, şi cu el am scris cuvântul avut în 
mental. O dată scris bileţelul, l-am răsucit şi apoi l-am dematerializat. Acum, cu bileţelul fluidizat, 
am venit, aşa strâns cum era, şi l-am introdus în mijlocul mandarinei fluidice. După ce am făcut 
aceste două operaţii, am trecut mandarina prin pereţi şi uşile camerelor, până la voi. Aici am 
rematerializat mandarina fluidică, făcând-o iarăşi cum a fost la început în bufet, plus bileţelul din 
interiorul său, materializat şi el. Dragii mei, noi, duhurile, putem transforma materia voastră 
pământească, corpurile voastre solide în corpuri fluidice şi viceversa. Am vrut să vedeți în această 
seară un fenomen ce pare supranormal pe pământul vostru şi să vă țin o mică lecţie de fizică şi 
chimie cerească. Acum verificați cele ce v-am spus.» 

După ridicarea şedinţei, s-au dus în sufragerie şi, descuind bufetul, au găsit numai unsprezece 
mandarine. Una lipsea - cea care le-a fost adusă în camera de şedinţă. În birou au găsit o coală de 
hârtie cu un colț rupt, unde se potrivea hârtia găsită în mandarină. A fost o demonstrație frumoasă şi 
interesantă a celor din spațiu. 

Întrebându-i despre acest experiment, amicii spaţiali mi-au comunicat următoarele:” Iubite 
frate, cu alte ocazii ai aflat că, din când în când, din Sfera-Laborator coboară materia primă, care - 
pe măsură ce se depărtează de Centrul creator - se tot concentrează, formând în locul unde se va 
naşte un nou sistem planetar, o gamă aproape infinită de fluide, gaze, lichide şi solide. Toate aceste 
prefaceri şi diversificări ale uneia şi aceleiaşi materii prime au fost făcute de Forţele spirituale de 
diferite grade, marile Spirite, Creatori divini. Ți s-a mai spus că există globuri în diferite stări ale 
materiei: fluidice, gazoase, lichide şi solide, cum e globul vostru terestru. Pământul are starea de 
echilibru permanent solidă, fiind lipsită de stările gazoase ale multor corpuri cereşti. Pe globul 
vostru nu se mai văd nori de aur, argint sau platină. În jurul globului vostru se văd pe cer numai nori 
de vapori de apă, formaţi din două elemente: hidrogen şi oxigen. În soare, în atmosfera solară, 
există nori formaţi din multe metale întâlnite pe pământ. 

În laboratoarele pământului se poate topi aurul şi face lichid, dar imediat ce ai ridicat vasul de 
pe foc, aurul îşi reia starea solidă, o stare normală azi pe pământ. Aur, platină, argint, toate metalele 
de pe pământul vostru se găsesc topite în masa soarelui în stare de echilibru natural. Nu orice om a 
văzut aurul lichefiat. Mor milioane de oameni şi ei n-au văzut decât aurul în stare solidă. În ştiinţa 
voastră s-a stabilit, teoretic, că orice corp din solid se poate face lichid şi din lichid în gazos. Acum 


aveţi până şi aer lichid şi se tinde să se obțină aer solid. Omul simplu ştie şi el că gheaţa, prin 
căldura soarelui, se topeşte în apă, iar apa se transformă în aburi. Elevii din primele clase ştiu că 
prin răcire norii se prefac în picături de apă, dând naştere la bălți, lacuri, râuri etc, iar apa lor, prin 
frigul iernii, se transformă în apă solidă sau gheață. 

Fenomenele fizico-ehimice din soare dau naştere unei temperaturi foarte ridicate. Din această 
cauză, din masa pluriminerală a soarelui se ridică aburi, formând nori metalici în atmosfera lui. La 
oarecare depărtare de soare, vaporii de diferite metale se răcesc şi, condensându-se, cad pe suprafața 
globului solar, sub formă de ploaie sau picături lichide de aur, argint, platină, fier etc. Picăturile lor 
sunt grele şi cad cu viteza gloanțelor voastre. Asemenea fenomene s-au petrecut odată şi pe pământ, 
dar globul nostru fiind foarte mic, durata şi intensitatea lor a fost de scurtă durată. 

Noi, micile albine ale Tatălui, avem posibilitatea să realizăm chiar acum pe pământ toate 
fenomenele petrecute în mod firesc pe soare. Noi putem să desolidificăm o portocală şi să o aducem 
la starea fluidică, sau putem crea un obiect oarecare din fluid. Se înţelege că numai spiritele albe pot 
realiza, în deplină cunoştinţă, asemenea fenomene de înaltă fizică. Prin urmare, oricât de complicată 
va fi materia organizată, ca şi cea minerală sau neorganizată, putem să o dezagregăm şi să o 
transformăm într-una din cele patru stări ale materiei: solidă, lichidă, gazoasă sau fluidică. Ne vine 
mai uşor să mutăm un obiect, ridicându-l şi transportându-l prin puterile noastre fluidico-electrice, 
decât să materializăm sau să solidificăm un fluid şi cu mult mai greu ne este să dematerializăm un 
obiect în fluid şi apoi să-l rematerializăm la loc. Dar, în fine, greu, uşor - totul ne este posibil. 

Manifestările de materializare sunt rare pe pământ şi când le producem, avem în vedere un 
anumit scop: Să facem şcoala unor anumite spirite din spaţiu, ca să afle şi ele cum se pot preface 
materiile şi cum s-a creat odată - de forţele angelice - tot ce există pe pământ. Aşadar, fenomenele 
produse în mediul material solar nu se mai produc aici, după cum nici cele produse pe Lună nu se 
pot realiza uşor aici pe pământ. 

Noi, duhurile, cunoaştem multe taine, pentru că le-am aflat, studiat şi practicat pe alte planete, 
pe unde am petrecut şcoala noastră nesfârşită. Dar să revin la subiectul nostru. 

Putem să dematerializăm o floare din Asia, de exemplu, şi să o aducem pe masa voastră, până 
şi cu rouă pe ea. Cu puterea gândului meu şi a corpului meu spiritual, care e un puternic 
electromagnet, am dematerializat-o în fluid şi o aduc aici în camera ta. Apoi, tot cu puterea voinței 
şi a imaginației mele, prefac fluidul în floare solidă. Un asemenea aport se poate păstra până se va 
veşteji planta respectivă. Deşi mai greu, avem facultatea ca prin puterea imaginației şi memoriei 
noastre, să vă creăm o plantă sau piatră oarecare, din materia fluidică a pământului, pe care 
concentrând-o, o transformăm în plantă sau piatră solidă. 

Ramura sau floarea ruptă dintr-o plantă oarecare, va trăi prin inerția vieții celulelor ce o 
compun, dar după câteva zile va muri. Se schimbă situaţia când aduc o plantă întreagă. În cazul 
acesta, aduc trupul fluidizat al plantei şi, în acelaşi timp, atrag după mine scânteia divină a plantei, 
cu învelişurile sale. O duc la locul dorit, unde refac planta fluidică în plantă solidă şi, în acelaşi 
timp, introduc duhul plantei în trupul ei. La fel fac cu o pasăre, vierme, rac sau orice animal. 

Când creăm o ramură cu flori, ea nu poate dura decât o perioadă scurtă de timp, câteva ore sau 
zile, şi apoi piere, pentru că nu ne mai este permis să creăm permanent, ceea ce s-a făcut odată. Cu 
înaltă autorizare putem să facem câte o piatră prețioasă care să persiste ani de zile şi să o poarte 
cineva la un inel, ca amintire de la noi. Asemenea materializări sunt foarte rare. 

In general, facem materializări mult mai uşoare: concentrăm şi transformăm fluidul până 
constituim din el o mână plastică, uneori vizibilă, iar alteori perceptibilă, dar invizibilă. Adică 
putem materializa o mână solidă, vizibilă, dar care nu este mână trupească. Dacă o asemenea mână 
s-ar putea tăia, am vedea că nu curge nici o picătură de sânge din ea. Putem crea un organ, ba chiar 
un trup întreg, care va avea moliciunea pielii, tăria oaselor şi căldura animală; va fi solid, dar nu 
fiziologic, ci numai o materie fluidică solidificată. 

De ce sunt rare materializările - fie parţiale, fie totale? Pentru că nu ne este permis să speriem 
lumea. Le producem cu scop ştiinţific, în faţa cunoscătorilor. Nu producem des asemenea 
fenomene, ca nu cumva să vadă şi să înveţe de la noi entităţile inferioare, care - în ignoranţa sau 
răutatea lor - ar face materializări pentru a speria şi persecuta pe cei întrupați. Numai înaltele entităţi 


posedă această ştiinţă. Când se execută asemenea operaţii, se iau toate măsurile să nu asiste la ele 
nici o entitate căreia nu-i este dat să afle asemenea taine. Materializările se fac în faţa oamenilor 
cărora le este permis să vadă asemenea prefaceri ale materiei. Numai noi, entităţile superioare, am 
ajuns să mânuim fluidele şi să lucrăm cu ele tot ce vrem. Luna este laboratorul unde ni se pune la 
îndemână, din abundență, materie fluidică, şi unde putem lucra nestingheriți de nimeni. 

Ceea ce ne este interzis să facem des pe Pământ putem face cu uşurinţă şi oricând în Lună, 
unde nu suntem stânjeniți de entitățile inferioare, pentru că ele nu se pot sui până acolo. Cât despre 
spiritele sosite să-şi facă şcoala pe Pământ, ori cele pregătite să emigreze pe alte corpuri planetare, 
ele sunt cantonate în anumite regiuni ale Lunii, aşa că nu asistă la operaţiile şi studiile noastre făcute 
în prezenţa marilor forțe angelice. 

Luna e sediul lumii angelice şi a spiritelor albe. Pământul c şcoala lumii entităților inferioare 
Ele nu pot fi excluse de pretutindeni, fără a produce în sufletul lor mâhnire. 

Raritatea acestor fenomene este explicabilă, Pământul nefiind locul ideal pentru asemenea 
experimentări. În Lună, fiind un mediu prielnic, putem face tot felul de materializări şi 
dematerializări, creaţii de forme anorganice şi organice. În Lună încercăm şi reuşim să creăm tot 
felul de vietăți, plante şi animale de tot felul, şi diferite modele de oameni. Bineînţeles, toate sunt 
creaţii fluidice. Viaţa trupească, asemănătoare cu cea terestră, nu este posibilă pe Lună, nefiind aer 
şi apă. 

Pe când în jurul pământului există o atmosferă gazoasă, în jurul globului selenar nu este decât 
o atmosferă fluidică, la fel ca în Soare, exceptând căldura lui. Soarele, Luna şi Pământul sunt 
corpuri sau laboratoare cereşti, unde entităţile fac studiile cerute de Tatăl central. Desigur că studiile 
făcute pe Soare sunt superioare celor făcute pe Lună şi Pământ. Studiile făcute pe Pământ sunt 
omeneşti, iar cele de pe Lună sunt studii angelice. 

Medicul lunar trebuie să cunoască mult mai bine anatomia omului decât medicul uman. Aşa 
de exemplu, i se ordonă medicului lunar să construiască, prin puterea gândului său, un om din 
fluidul selenar. Dacă nu este savant cunoscător al anatomiei trupului uman nu va putea crea o ființă 
umană corectă; va ieşi o caricatură de om. Astfel, îngerii de pe Lună cer: „Fă-mi un om fără piele, 
ca să văd dispunerea venelor şi arterelor trupului uman de pe pământ”. Numai cel ce cunoaşte 
admirabil dispunerea acestor vase va putea realiza rețeaua cerută de profesorul angelic. 

Dragul meu frate, trebuie să studiem şi cercetăm întreaga creație de pe pământ, de la cel mai 
microscopic vieţuitor, până la om; de la cel mai fără valoare mineral, până la cele mai dorite pietre 
prețioase: safire, smaralde, diamante. Cine ştie câte milioane de ani ne vor mai trebui aici şi pe alte 
planete ca să ştim ceea ce ştiu prea sfinții îngeri ai noştri. 

Din când în când, coboară pe pământ câte unul din ceata îngerilor, cu autorizația de a face o 
mică demonstrație, anormală pentru mediul de aici. Când materializarea este finalizată, la vederea 
ei, cei din spațiu - duhuri roşii şi albastre - se minunează de înalta operă şi devin dornici de a-şi 
ridica nivelul moral şi intelectual şi a-şi grăbi astfel ascensiunea spirituală. Voi, oameni trupeşti, 
când le vedeţi, rămâneți cu ochii mari şi gura căscată. Priviţi şi nu vă vine să credeți, şi cu cât veți 
lua mai multe măsuri de control, cu cât veţi fi mai riguroşi, entitatea operatoare, de înaltă vechime şi 
rang, va fi mai fericită de a vedea pe alţii admirând opera ei, impusă de un înger planetar. 

Acum, frate iubit, termin comunicarea de azi, spunându-ţi: Mâine pleci de aici, dar vrem ca 
adevărurile comunicate de noi să poarte pecetea ştiinţei. Nu vrem să cădeţi pe panta religiei sau 
filosofiei. Religia este foarte bună şi absolut necesară, păcat însă că ea, aşa cum e predicată azi, 
încătuşată în dogme, închide calea cercetătorului. Filosofia e frumoasă, dar ea te poartă din ipoteză 
în ipoteză şi deci nu dovedeşte nimic. Noi vrem ştiinţă şi iar ştiinţă, care să lărgească orizontul 
cunoştinţelor pământeşti, prin probele văzute şi produse de lumea noastră. 


Intâi a fost creația fluidică, apoi cea solidă 


Ştiinţa pământului susţine că celulele trupului vostru sunt dependente unele de altele. 
Eu afirm că nici o celulă nu ascultă de ordinul celeilalte celule, fiecare ducându-şi viața şi 
munca independentă una de alta. Este altceva că prin munca lor, celulele duc la un rezultat unic. 


Prin ştiinţa noastră şi urmând planurile celor mai mari ai noştri, modificăm mereu mediul 
înconjurător al planetei, şi ca urmare formele se modifică şi se perfecționează. Dar oricât de 
numeroase şi diversificate vor fi formele, prima formă - celula - se menţine aceeaşi. 

O celulă oarecare îşi poate duce singură viața. Dar dacă vrea, un Duh creator poate asocia sau 
comuniza sub o singură direcţie două celule. Instrumentul cu care Duhul creator poate face această 
lucrare este fluidul electric. 

Spiritul a luat două celule şi, lucrând asupra lor, le-a pus în imposibilitatea de a mai putea trăi 
singure. 

Iată înţelesul acestui fapt. 

Se ştie că fiecare celulă este încărcată cu două feluri de electricităţi: pozitivă şi negativă. 
Spiritul, cu puterea evoluției sale, va modifica distribuţia acestei electricități în cele două celule. El 
va face astfel ca o celulă să aibă mai multă electricitate pozitivă decât negativă, iar în a doua celulă, 
vecină cu ea, să fie mai multă electricitate negativă decât pozitivă. De acum cele două celule sunt 
robite una alteia, pentru că ele se atrag una către alta. Pe când celulele erau libere, fiecare avea în 
interiorul ei cele două electricități, separate printr-un perete ideal de electricitate neutră. Acum 
această forță neutră s-a exteriorizat şi s-a aşezat între cele două celule. Din acest moment, cele două 
celule sunt'ținute în echilibru de forţa mediană externă neutră şi se atrag una către alta prin atracția 
celor două electricităţi preponderente din interiorul lor. Din această cauză, celulele au fost silite să 
se asocieze, să se comunizeze. Pe acest principiu s-a clădit întreaga viață armonică din universuri. 

Cu altă ocazie, am spus că în Sfera divină există corpuri, ființe vii infinit de mici. Dar oricât 
de mică este această vietate, totuşi are un conținut, şi materia din interiorul acestui conținut este 
împărțită în trei. O parte este încărcată cu energie sau facultate pozitivă, o altă parte are însuşire 
negativă,-şi între ele se află o cantitate de substanţă electrică neutră. Cu această particulă, infinit de 
mică, cu această vietate, Creatorul a creat totul, deci şi materia în starea a patra, numită solidă. 

Însuşi Creatorul este organizat după modelul acesta, infinit de mic, dar plin de viaţă. Celula- 
viață este cel mai simplu corp din veşnicie şi în tot Infinitul. 

După ce a fost creată prima celulă, primul vieţuitor pe pământ, s-au luat două asemenea celule 
şi au fost asociate, comunizate. Cât timp celulele erau libere, moartea uneia nu influenţa deloc 
existenţa celei vecine. Din momentul când au fost asociate, moartea uneia dintre ele va provoca şi 
moartea celei de a doua. Prin moartea celulelor, vieţile fluidice, particulele vii robite se vor separa, 
fiind puse fiecare în libertate. 

Cât au fost împreună, cele două celule s-au hrănit şi au crescut. De la un timp, ele au început 
să se dividă şi au format astfel patru celule. După un timp, cele patru celule crescute s-au divizat în 
câte două şi au format opt celule, şi aşa s-a urmat mereu, în progresie geometrică. Astfel s-au format 
marile şi complicatele viețuitoare. În felul acesta se înmulțește totul în cosmos. 

Prin asocieri continue s-a format o celulă care e o colonie de vieți, particule, celule fluidice. 
Noi avem corpul spiritual format tot dintr-o imensitate de asemenea asocieri. După modelul lumii 
spirituale, duhul a creat celule vegetale, animale şi umane, aici, jos, în a patra stare a materiei. 

Tatăl creează numai cu materia aflată în prima stare. Aici, jos, se lucrează totul cu aceeaşi 
materie, dar aflată în starea a patra. Omul coborât pe pământ, are posibilitate să găsească toate 
felurile de materii, dezvoltate din treaptă în treaptă, de la simplă până la asocieri de câte două, patru, 
opt şi aşa mai departe. 

Cele două feluri de electricităţi pomenite au nu numai anumite proprietăţi, dar şi anumite 
culori, cea pozitivă fiind albastră, iar cea negativă - roşie-gălbuie. Toate fluidele din univers sunt 
colorate, au culori diferite, după rolul jucat în univers. 

Celula fluidică unică, particula-viaţă venită din Infinit, este colorată şi ea, jumătățile sale 
având culori diferite, separate printr-o bandă infinit de subţire de o materie colorată violaceu. Noi 
putem atrage aceste particule, deoarece nu ne pot rezista. Le putem absorbi în corpul nostru, unde 
imediat sunt silite să se asocieze în câte trei, deoarece corpul nostru nu e compus din celule simple, 
ci din grupe treimice. Din aceste celule simple s-a făcut şi se face totul, prin comunizarea lor la 
infinit, însuşi Tatăl le absoarbe şi le comunizează în trupul Său la infinit. 


Existenţa acestei celule prime este o raritate aici pe Pământ şi constituie pentru noi mai mult 
un obiect de studiu. Existenţa ei liberă nu este posibilă decât temporar. Aici, totul este comunizat. 
Cum fiecare corp îşi are culoarea sa, noi suntem ajutați, în studiile noastre, de culorile lor. 

Celula primă sau particula-viață ultramicroscopică am spus că este o ființă. Oricât de mică 
este, noi, spiritele superioare, trebuie să-i studiem viaţa şi manifestările. Cum nu avem posibilitatea 
să o studiem individual, suntem nevoiţi să facem studii asupra asociațiilor ei. Celula fluidică, 
particula-viaţă o găsim asociată cu multe alte particule vii, chiar în corpul celui mai mic microb, 
care, deci, este o colonie de particule-viaţă. Fiecare celulă din trupul vostru este o vastă colonie de 
celule fluidice, particule-viață, din lumea noastră spirituală. O globulă roşie din sângele vostru este 
o mare colonie de celule fluidice, particule-viaţă sau fiinţe vii. 

În ultimă analiză, trupul vostru este o vastă colonie de celule trupeşti, care, la rândul lor, sunt 
asociaţii de mari colonii de fiinţe vii, celule fluidice. Cu alte cuvinte, trupul vostru este format din 
miliarde de individualităţi, de ființe vii infinit de mici. Celula fluidică, particula vie, constitutivă a 
tot ce există în univers este atât de mică, încât cel mai mic vieţuitor de pe pământ, vizibil doar cu 
microscopul, e un elefant pe lângă ea. 

Totalitatea celulelor fluidice, diversele lor asocieri formează fluidul. Fluidul e o materie, şi 
anume o materie divină formată din asocieri de particule vii. Cel mai pur fluid dintre toate fluidele 
umple Mamarul Sferei divine. El este întreținătorul vieții din univers. 

Rând pe rând, printr-o evoluţie lungă, de-o veşnicie, aceste celule simple, divine, au ajuns să 
aibă diferite însuşiri. Ele ne păstrează cunoştinţele agonisite în decursul nenumăratelor existente, 
constituind corpul nostru memorie. Tot o celulă divină constituie forţa energetică ce ne permite 
cugetarea. Bineînţeles, în scânteia sau corpul nostru divin ele se află tot treimizate, căci libere, 
simple, nu se află decât în Laboratorul divin. 

Reţineți: Orice ființă, orice lucru, tot ce vedeți în jurul vostru a pornit de la această mică 
făptură, particulă vie, cea mai simplă viață din tot cosmosul. 

De la simplu urcăm, chiar şi noi, pe scara progresivă a construcţiilor fluidice sau divine. 
Aceste ființe, infinit de mici, progresează, dar şcoala lor, la fel cu cea a duhurilor, se face prin 
asociere. Unirea face tăria. Cu cât o colonie este mai numeroasă, cu atât va atinge grade mai înalte 
de evoluţie. Timpul necesar pentru a se ajunge la trepte superioare - e o altă problemă. 

Una din marile colonii de astfel de vietăţi ultramicroscopice este trupul îmbrăcat de spiritul 
uman. Fiecare din celulele acestui trup e o colonie de ființe simple divine. Cât timp celula trăieşte, 
colonia divină observă, învață şi progresează. Când celula trupească moare, colonia se destramă 
pentru un moment, şi apoi se regrupează şi reîntrupează într-o altă celulă trupească, pentru a-şi 
continua evoluţia. 

Graţie absorbirii şi regrupării de particule vii, trupul uman creşte mereu, de la ou până la 
maturitate, prin diviziunea şi, deci, înmulţirea şi creşterea celulelor trupeşti. Celulele trupului uman 
sunt colonii mereu reînnoite de particule vii, care, fiind avide de şcoala vieţii, vin să-şi trăiască viaţa 
în trupul uman. Când trupul omului moare, coloniile, infinit de numeroase, se pun în libertate, dar 
aşteaptă în spaţiu ocazia să formeze trupuri noi, unde vor căuta să se reîntrupeze şi ele, rând pe 
rând. Prin urmare, şi celulele fluidice, particulele-viaţă trec printr-o continuă reîntrupare, în vederea 
studiului, al progresului, asemenea spiritului întrupat în mijlocul coloniei de celule trupești. 

Fiecare celulă trupească are viaţa sa proprie; totuşi, e robită întregului. 

După cum ştiţi, omul este o trinitate formată din spirit, perispirit şi trup. Perispiritul - denumit 
inexact de voi dublul sau tiparul - este format şi el tot din particule-viaţă, fiind o colonie de celule 
fluidice, ființe divine. Dar materia lui nu e simplă, ci compusă. La Centrul creator aceste celule 
fluidice, fiinţe vii, sunt simple, deci separate. Din Sfera divină se tot asociază în diverse feluri şi 
apoi sunt trimise în lume, pentru a constitui creaţia. Ceea ce face Tatăl în Sfera divină, facem noi 
aici, cu singura deosebire că El lucrează cu materia divină simplă, iar noi lucrăm cu materia divină 
asociată şi transformată prin evoluție. 

Una din cele mai importante celule ale trupului uman este spermatozoidul. De asemenea, el 
este format dintr-o mare colonie de celule divine. Cunoscând ce face şi pe unde merge, 
spermatozoidul este cea mai inteligentă celulă a trupului uman. O forță irezistibilă îl atrage către 


sora sa - celula umană numită ovul. De ce? Pentru că el este încărcat cu electricitate pozitivă, iar 
ovulul - cu electricitate negativă. Celulele divine care formează spermatozoidul sunt preponderent 
cu forță pozitivă, iar cele ale ovulului au mai mult o forță negativă. 

Prin unirea celor două ființe umane - bărbatul şi femeia - se formează în corpurile lor un câmp 
magnetic. Înotând în acest câmp de forță energetică, cele două celule creatoare se doresc şi caută să 
se unească. Acest câmp magnetic s-a născut datorită unui vârtej de particule sau celule divine. 
Graţie acestui curent, spermatozoidul;este atras către centrul spiralei în mijlocul căreia se află 
ovulul. O dată ce spermatozoidul s-a atins de ovul, se confundă în masa lui, se sacrifică, în folosul 
comunității de celule divine. Rezultatul fuzionării acestor două celule umane se numeşte ou. 

Ca orice în univers, celula-ou va începe şi ea să se dividă pe cale geometrică. 

Cine a făcut pruncul? Ştiinţa spune că tatăl şi mama lui. În realitate, l-a făcut Creatorul, căci 
dacă El nu pregătea celulele divine sau fluidice, spermatozoidul şi ovulul nu mai existau. 

Voi ştiţi atâta cât vedeți. Noi vedem dincolo de vederea voastră, cunoaştem realitatea 
profundă a fenomenelor. Când cei doi oameni se strâng în braţe şi „se iubesc”, veghetorii lor nu stau 
cu braţele încrucişate. Dacă din anumite motive în destinul lor e prevăzut să nu aibă copii, 
veghetorii anulează, distrug câmpul magnetic şi defluidizează fiecare din elementele sexuale. 
Lipsite de forțele de atracţie, cele două celule sexuale rămân depărtate una de alta şi după un timp 
mor. Examinând cuplul, medicul uman constată că cei doi soți sunt sănătoşi, şi nu ştie nici el de ce 
nu fac copii. Insă veghetorii lor ştiu, pentru că ei au contribuit la sterilitatea elementelor sexuale. 

Dacă în destinul soţilor e înscris ca ei să aibă copii, cursul fenomenelor normale are loc, şi de 
acum începe marea operă a creării unui nou om. Spiritul orânduit să vină în sânul acestei familii a şi 
sosit la noua existență trupească. Depinde de trecutul său, dacă a venit la o viaţă de bucurii şi 
mulțumiri, sau la chinurile iadului vieții terestre. 


Propagarea Adevărului 


Noi am avut mediumi superiori de când există lumea, numai că activitatea noastră a fost cu 
intermitență. Astfel, au fost epoci când am avut un raport foarte bogat cu lumea trupească, şi au fost 
alte timpuri când lumea trupească a rămas aproape în întuneric. Totul a decurs după felul spiritelor 
întrupate jos pe pământ. Azi ne vine în ajutor ştiinţa oficială, care, făcând descoperiri în domeniul 
undelor, vibrațiilor, oferă lumii întrupate posibilitatea să înțeleagă mai uşor natura noastră 
constitutivă. Sperăm că în timpurile ce vor veni nu vor mai fi îndoieli în ceea ce priveşte existența 
noastră. 

Unii dintre noi spun; „E mai bine ca fraţii noştri trupeşti să nu ne cunoască deloc”. 

Da, aşa este, din unele puncte de vedere, dar ne este milă de durerea voastră, cauzată de 
ignoranta în care plutiți, de necunoaşterea legilor morale, care conduc universurile. Mila față de voi 
ne îndeamnă să ne rugăm Tatălui ceresc, să ne îngăduie să ne revelăm şi să vă încurajăm în drumul 
vieţii voastre plin de dureri. E drept că din alte puncte de vedere este mai bine ca omul trupesc să nu 
ştie de existența noastră. Aşa, de exemplu, de ce să ştie el că este vegheat în fiecare clipă a vieții 
sale, că nu poate săvârşi nici o acţiune, oricât de tainică, fără să nu o ştie martorul nelipsit, alipit de 
ființa sa, chiar în momentul conceperii sale. 

Cu această ocazie, din nou, se va ridica obiecţia: „Dar atunci omul nu mai este liber”. Ba da, 
el este liber, dar are o libertate relativă. E liber să facă ce vrea, dar să nu spună la Judecată că nu a 
fost sfătuit, că nu i s-a arătat calea dreaptă. Omul primeşte o simplă sugestie, atât şi nimic mai mult, 
apoi e liber să facă ce va dori, cum va socoti el; este liber, pentru că, în definitiv, nu-l vede pe 
veghetorul său; e liber să facă ce vrea, crezând că nu este văzut de nimeni. Dacă s-ar şti văzut, şi-ar 
ascunde pornirile. Care hoț ar mai fura, dacă ar vedea pe comisar alături de el? 

Legea divină spune: Omule, să nu ucizi. De ce să sfărâmi o viaţă pe care nu eşti în stare să o 
creezi? Aşa a spus Tatăl, dar omul, nevăzând pe Tatăl, cade în păcat şi comite uciderea. Actul său s- 
a înscris în perispiritul său, în arhiva planetei şi în plus este ştiut de veghetorul său. Acum mai este 
posibilă negarea? Urmarea este ispăşirea prin suferinţe crude. 


Spiritul liber, neîntrupat, nu poate comite asemenea ilegalităţi, deoarece deşi el nu vede pe 
Tatăl central, totul din jurul său îi demonstrează existența Sa. Aşadar spiritul greşeşte foarte rar, pe 
când întrupatul greşeşte mereu şi adesea încalcă legile cele mai importante. 

Viaţa trupească e un examen, prin care conştiinţa spiritului este pusă la încercare. Ea este 
termometrul care arată gradul de înțelegere al spiritului, tăria sufletului său şi supunerea sa față de 
Forţa Primă de unde a pornit odată. Reîntruparea este un act dureros, dar inevitabil, deoarece fără ea 
nu se poate face nici un progres. 

Cu cât cineva este mai apropiat de perfecțiune, mai avansat din punct de vedere moral, 
tendințele sale de a cădea sunt mai rare. Pe măsură ce Forul superior vede că duhul întrupat are 
tendința de a nu mai greşi, i se permite ca în starea sa de veghe să ne cunoască, să poată 
experimenta direct cu noi, prin intermediul unui medium. Astfel, duhul va obţine rezultate atât de 
bune, încât deşi este încă în haina de lut, înainte de a o fi lepădat, el a şi intrat în lumea de unde a 
plecat, prin ideile şi facultăţile sale spirituale. 

Una din condiţiile principale ca un întrupat să afle de lumea noastră şi să se întreţină cu noi 
este curăţenia perfectă, sfințenia vieții sale. Nu e suficient ca cineva să citească ceva despre noi, sau 
să asiste şi să audieze cuvântările noastre, prin intermediul unor mediumi. Nu e deajuns să fie 
convins de existența noastră, ci trebuie să ducă o viaţa curată, din punct de vedere moral. 

Noi existăm. Majoritatea ne neagă, iar o minoritate ne bănuieşte. O infimă parte de suflete 
curate ne cunoaşte perfect, ne cunoaşte puterea şi câmpul vast al cunoştinţelor. Chiar dacă aţi avea 
zeci de mediumi auditori-scriitori, v-am putea dicta cunoştinţele noastre din domeniul spațiilor, zi şi 
noapte, până la infinit. Dar evoluția umană terestră ne împiedică să le desfăşurăm, rămânând să dăm 
numai spicuiri, câte ceva din ele. 


Forma corpurilor cereşti 


Sunteţi fericiți când auziţi comunicările noastre, dar nespus de fericiți suntem noi, că ni se 
permite să vă inițiem în tainele noastre, în alcătuirea noastră socială. 

Vedeţi în jurul vostru că miliardele de stele şi planete au forma sferică. Atomul vostru e 
sferic, picătura de rouă de pe frunză tinde să ia tot forma sferică. Ei bine, dragul meu, forma sferică 
este forma de bază a tot ce există în lume. Forma sferică, asemănătoare cu o portocală, o iau şi 
spiritele superioare. Sferică e şi forma Tatălui ceresc. În junii Sferei Tatălui ceresc se rotesc cele 
patrii universuri, sferice şi ele. 

Asemănător - sau, mai exact, spre asemănarea Tatălui central - este şi trupul omului şi al 
animalelor superioare. Capul vostru este rotund şi aşezat alături de trupul oarecum oval. Ca şi Sfera 
divină, şi trupul vostru are patru anexe, sau apendice - cele patru membre - corespunzătoare celor 
patru universuri, aflate în legătură fluidică cu Centrul. Deşi omul are forma trupească cea mai 
evoluată de pe această planetă, totuşi forma sa nu este perfectă. 

Să reamintim în fugă cum e construit corpul Tatălui. Tatăl este o sferă mare denumită Sfera 
divină. În centrul acestei sfere se află o sferă mai mică, numită Capul Tatălui. În jurul ei se află o 
sferă mai mare, numită Toracele, Pectoralul Tatălui şi, în fine, în jurul acesteia se află o altă sferă, 
concentrică cu primele două, numită Mamarul, Pântecele sau Laboratorul Tatălui. 

Pentru ca trupul uman să fie asemănător cu forma corpului Tatălui, ar trebui ca sfera capului 
omului să se afunde în mijlocul pieptului, iar sfera pieptului să se afunde în mijlocul abdomenului. 
Atunci capul va fi central, în jurul său va fi pieptul sau toracele, iar în jurul amândurora va fi 
pântecele sau abdomenul. La patru puncte ale pântecelui ar rămâne cele patru apendice, mâinile şi 
picioarele actuale, corespunzătoare celor patru universuri din jurul Sferei divine. 

Azi, cele trei părți ale trupului uman şi ale animalelor superioare, sunt desfăşurate liniar, ca şi 
segmentele unei lunete deschise: capul - la extremitatea pieptului, iar pieptul - la extremitatea 
pântecelui. În viitor, capul se va apropia cât mai mult de piept, prin reducerea gâtului. Cu cât se va 
apropia capul de centrul pieptului, omul va deveni mai inteligent. Ca probă de acest fapt, sunt frații 
voştri cu şira spinării scurtată, prin apariţia cocoaşei dorsale, având centrul capului mai apropiat de 
centrul pieptului. Din această cauză aceşti oameni sunt, în general, foarte inteligenţi. Vor trece 
multe mii, zeci de mii de ani, şi capul omului va tinde să se apropie de centrul pieptului. 


Dacă ar mai trăi omul din miile de veacuri trecute, aţi spune că este un monstru. Dacă aţi trăi 
aici, peste sute de mii de ani, oamenii acelor vremuri, v-ar socoti monştri. Spiritul evoluează în 
veşnicie, apropiindu-se de Gloria Tatălui. Dar alături de evoluţia spiritului, există şi evoluţia 
formelor trupurilor în care se întrupează spiritele, pentru a face şcolile planetare. Îngerii pământului, 
creatorii formelor de plante, animale şi oameni, lucrează chiar şi azi la perfecţionarea trupurilor 
acestor fiinţe, potrivit gradului la care păşeşte mereu globul acesta pământesc. 

Prin urmare, să nu credeți că tot ce vedeţi azi pe pământ a atins perfecțiunea, finalul evoluției. 
Să nu credeţi că s-a terminat şcoala evoluţiei pentru formele trupurilor tuturor vieţuitoarelor. Ele 
sunt forme de tranziţie spre forme mai apropiate de perfecțiune, căutând mereu să se apropie de 
forma sferică a Tatălui central. 


Duhul pleacă neştiutor de la Centru şi se înapoiază în glorie spirituală 


Cunoştinţele noastre sunt vaste în toate domeniile, atât din cele cunoscute de ştiinţa voastră, 
cât, mai ales, în multe domenii neajunse la cunoştinţa voastră. Greutăţi insurmontabile şi, mai ales, 
ordine ne îngrădesc, să vă comunicăm chiar şi atât cât posedaţi ca spirite libere. 

În memoria ta de spirit sunt acumulate multe taine. Dar nici măcar din aceste cunoştinţe ale 
tale nu-ţi putem revela totul acum, în existenţa ta de om trupesc. 

În afară de cunoştinţele obținute prin observaţiile şi studiile noastre proprii, primim multe 
cunoştinţe de la lumea angelică. Ei nu pot să ne mintă. Minciuna este cea mai mare decădere morală 
pentru un înger, preferând să-şi arate neştiinţa în ceea ce priveşte un subiect oarecare, decât să ne 
spună o minciună. Să mintă pe un duh roşu este nedemn, condamnabil. Să mintă pe un duh alb este 
imposibil, pentru că noi putem întreba alți îngeri şi se va dovedi minciuna. 

Minciuna este afirmarea unui neadevăr. De multe ori, micii noştri frați roşii vă toarnă 
neadevărul. Spiritele albe nu vă pot minți, fiind conştiente că vor fi pedepsite. 

Divinitatea, o ființă ca şi noi, stă în centrul lumilor create de Ea şi de acolo conduce totul. La 
naşterea noastră, divinii Creatori ne-au voalat memoria divină şi astfel am rămas numai cu o fărâmă 
de memorie. La întruparea duhului, facem cu el la fel. De câte ori se întrupează duhul, legea cere să- 
l acoperim, să-i întunecăm toată ştiinţa de duh, toate cunoştinţele sale despre tainele lumilor, aşa că, 
devenind om trupesc nu mai ştie absolut nimic - cine este, de unde vine, pentru ce s-a născut, îşi 
deapănă viaţa terestră ca şi cum s-a născut pentru prima oară şi va trăi pentru ultima oară. 

Trăiţi şi suferiți influența mediului vostru, al naturii şi al societăţii, dar urmărim şi înregistrăm 
simţurile şi gândurile voastre, şi ne dăm seama de felul, de gradul gândirii şi evoluţiei voastre. Noi, 
spiritele diriguitoare, ne facem şcoala pe pielea voastră. Prin noi Tatăl ceresc este informat, neştiut 
de noi, iar noi ne informăm despre viaţa terestră prin voi. 

Am să revin asupra duhului-copil, părticica divină din Tatăl divin. 

Scânteia divină este expulzată din Capul divin şi aruncată în Sfera-Mamar. Aici este luată în 
primire de o primă categorie de mari Duhuri, care odată au fost şi ele duhuri mici, ca mine. Aceşti 
mari Auxiliari divini imperfecţionează copilul divin, îi voalează memoria divină. Această operaţie 
este absolut necesară, deoarece particula divină - dumnezeu adevărat, născut din Dumnezeul unic - 
dacă ar fi fost trimisă în lume perfectă, aşa cum a fost născută, nu s-ar fi putut menţine în sfera 
creațiilor, fiind atrasă de marele Tot perfect - Dumnezeu. Ca urmare, toate sferele, toate creaţiile s- 
ar fi dizolvat imediat, tot ce a fost creat s-ar fi întors la marele Creator. 

Pentru a se menţine totul în echilibru, a trebuit ca Totul să se divizeze în două părți: 1. o parte 
a rămas pe loc, ca Perfect absolut; 2. a doua parte a fost trimisă în lume ca imperfect absolut. 

Aceste cunoştinţe ale lumii noastre au fost dictate în toate veacurile marilor inițiați ai noştri, 
fie în vechea Indie, Persie, ori în templele egiptene, pe timpul lui Rama, Krişna şi Hermes. 

Tatăl nostru planetar, întrupat în Moise, a dat poporului evreu din tainele vieţii şi ale creaţiei, 
sub formă de basm, potrivit mentalității omului de atunci. Astfel, le-a vorbit de naşterea lui Adam în 
rai, de viaţa sa fericită, de neascultarea sa - gustând din pomul binelui şi răului, şi apoi gonirea sa 
din rai. Raiul este sânul Tatălui, Sfera-Mamar de unde a plecat duhul în lumile create, ca să vadă ce 
a făcut Tatăl, cum le-a făcut şi pentru ce le-a făcut. Aici, prin vieți infinit repetate, duhul a învăţat, 
îndurând tot felul de suferinţe. Aşadar, duhul e tot Dumnezeu, pentru că e corp din corpul lui 


Dumnezeu. În jurul scânteii divine, Fiii Săi divini i-au alăturat fluide necesare formării unui corp 
sau vehicol duhual, prin ajutorul căruia să poată călători prin lumile create, în vecii vecilor, până se 
va întoarce la Centrul creator, în plină glorie de Dumnezeu Creator. 

Duhul plecat în lume are cunoştinţa că e liber, pentru că libertatea este o forță înnăscută în 
duh, ca şi iubirea. Duhul ştie că e fiul lui Dumnezeu, dar în lume, în creaţie, el nu trebuie să se 
considere Dumnezeu. Fiii creatori divini din Mamar îl întreabă pe noul-născut, duhul-copil 
imperfectat: „Eşti Dumnezeu?” Iar el răspunde: „Nu. Numai unul e Dumnezeu.” Din acest răspuns, 
Ei trag concluzia că memoria duhului este bine învăluită, a fost bine imperfectată. 

Prin Slujitorii Săi, Tatăl atotştiutor a transformat pe fiul Său în duh neştiutor, şi l-a trimis la 
şcoala lumilor ca să înveţe şi să redevină, prin el însuşi, atotştiutor. 

A sosit timpul să-ți dezvălui şi un alt adevăr. 

Divinul e unu, dar indivizibil; El nu se poate diviza. Ceea ce ţi-am spus până acum a fost 
numai să înţelegi alte taine, pe care ți le voi spune într-o altă comunicare. Cine şi le însuşeşte pe 
toate planurile - fizic, psihic, intelectual şi moral - are tendința de a redeveni Dumnezeu. 

Fiul de aici, Guvernatorul nostru solar, aşteaptă de miliarde de ani tereştri rangul de Fiu divin 
mamar, dar încă nu a atins apogeul reîntoarcerii împreună cu nebuloasa Sa în Mamar. Când va 
ajunge în Sfera divină, iubitul nostru Guvernator solar, va porni iarăşi cu o altă nebuloasă, spre o 
nouă evoluţie, pentru ca după aproape o veşnicie, conducând sisteme din ce în ce mai înalte, să fie 
ridicat la rangul de Fiu mamar. Când va termina ultimele trepte de Divin mamar, va reintra în trupul 
Tatar, devenind una cu El. Aşadar, materia divină sau trupul divin se reintegrează din nou cu 
materia Sa, care a făcut înconjorul lumilor de El create şi s-a reîntors definitiv la Sursă. 

Să nu crezi că cele spuse sunt cunoştinţele noastre; ele sunt studiile şi cunoştinţele lumii 
angelice de la noi şi de pretutindeni. Aceste taine au fost ştiute de apostoli, deoarece le-au fost date 
de marea noastră Lumină - Solarul nostru întrupat şi cunoscut de voi sub numele de Isus Christos. 
Tainele acestea nu au fost scrise în Evanghelii, însă ne-au fost predicate nouă, spiritelor albe, de 
Guvernatorul solar, în timpul cât, după destruparea Sa, a stat în preajma şi atmosfera fluidică a 
Pământului, întărind adevărurile spuse de lumea angelică. Marile taine nu au fost scrise, dar va veni 
odată timpul când lumea trupească să ştie că divinul nostru Creator nu este un Dumnezeu 
pedepsitor, ci un Dumnezeu plin de infinită Iubire. Când oamenii pământeni vor cunoaşte aceste 
sfinte taine, . noi vom fi deja plecaţi pe alte globuri plutitoare în univers, pentru aflarea altor 
adevăruri cereşti, şi mai tainice. 


Ştiinţa revelată va lumina lumea 


Viitorul va aduce multe prefaceri. Eu mă voi reîntrupa în această ţară şi voi găsi o mentalitate 
diferită de cea actuală. Avem posibilitatea să vedem tot trecutul unui neam şi, din examinarea lui, 
ştim ce fel de entități se vor reîntrupa în el şi ce formă de viaţă va avea, în general. Când voi reveni 
aici, jos, voi citi aceste rânduri dictate de mine. Vreau ca, venind în lumea trupului, să nu fiu un om 
de rând şi nici neştiutor în misterele naturii. Scopul vieţii mele viitoare este să desfăşor o activitate 
intens spirituală, să primesc de la frații mei de sus o inițiere integrală. O asemenea iniţiere nu o 
posedă pe pământ decât foarte puţini oameni şi râvnesc să mă număr printre ei. 

Cred că la vremea când mă voi reîntrupa, biserica creştină ortodoxă nu va mai fi dependentă 
de stat. Atunci ea va ieşi din letargia actuală şi din exoterismul simplist de azi. Noi, mirenii, vom 
desfăşura mai cu spor ştiinţa revelată, inițiatică, ajutând la ridicarea bisericii ortodoxe şi străduindu- 
ne să inițiem pe frații noştri preoți în adevăratele taine - învățături ezoterice sau secrete ale lumii 
spaţiilor şi a vieții de pretutindeni. La lumina acestor adevăruri, preotul şi biserica vor redobândi 
prestigiul avut în veacurile apuse ale vechii Indii, Asiriei şi Egiptului. 

Tu ştii, frate, că Tatăl ceresc guvernează în centrul sferei cu creaţii, divinul nostru Solar îşi are 
tronul conducerii în Soare, iar tronul Guvernatorului suprem al Pământului este în Lună. 

Azi, biserica ortodoxă nu mai posedă asemenea cunoştinţe, cu toate că ele erau deținute de 
preoții egipteni timp de aproape douăsprezece mii de ani. Conştiinţa stării de veghe a omului e de o 
miopie de necrezut. El nu vrea să ştie decât ceea ce cunoaşte sau a citit în lucrările religioase. 


Luminarea acestui întuneric al omului şi, în special, al preoţimii mă interesează pe mine. 
Acesta va fi programul meu de activitate. Noi, duhurile, vedem marea lipsă a bisericii creştine. Ea 
nu posedă cunoştinţele inițiaților altor neamuri. Din diferite motive şi interese, vechile sinoade au 
înlăturat partea ezoterică a învățăturilor creştine. E drept că înlăturarea părților secrete ale 
creştinismului a atras preoţimii o mai mare libertate de acţiune omenească, dar acest fapt s-a întors 
în contra ei, azi nemaicunoscând nimic. 

De la Constantin cel Mare, preoția a devenit o carieră, pe când în veacurile îndepărtate preotul 
era un învăţător, un luminător, care trăia din munca sa, dintr-o meserie oarecare, iar nu din capitalul 
de taine dobândite prin revelații, din Cer. 

Lipsa legăturii bisericii creştine de azi cu lumea duhurilor, cunoaşterea numai a cultului şi 
literelor celor câtorva cărţi religioase au contribuit ca religia să rămână în urma datelor ştiinţifice, 
asupra cărora se îndreaptă atenția întregii omeniri. Omul trupesc are nevoie de templu, de biserică. 
Ce s-ar face bietul om fără această mângâiere şi speranță? Ce ne-am face dacă întrupându-ne, am fi 
lipsiţi de căldura sfintelor învățături ale Solarului nostru? 

In spațiu, unde am rangul de arhiereu ceresc, sunt în ceata celor ce posedă multe taine. Când 
voi fi jos, pentru toate comorile pământului nu voi abjura de la ceea ce am făgăduit sus: Să 
propovăduiesc cunoştinţele ezoterice în lumea slujitorilor altarului. Ca să am un îndreptar al acţiunii 
mele, am dictat aceste rânduri pe care, citindu-le, să am tăria de a forma şi în lumea creştină 
asociaţii de inițiere, după modelul preoţilor egipteni, asirieni şi indieni - pe unde am trăit odată -şi 
aşa cum au evreii în zilele de azi. Cunoaşterea lumilor superioare, această activitate producătoare de 
fericire, nu o voi pierde din vedere cât voi trăi. Evoluția mea cere această activitate, spre fericirea 
mea, a fraţilor mei creştini şi chiar necreştini. A venit vremea ca după 1.800 de ani de întuneric, 
biserica creştină să cunoască adevărurile înalte pe care le-a pierdut. 

De acum înainte, față de progresul ştiinţific, de prefacerile naționale şi sociale aflate în 
perspectivă, şi acest colț al pământului, țara aceasta, va deveni un loc prielnic pentru întruparea 
entităților spirituale superioare, putând să se hrănească cu mana Cerului, cu tainele mărturisite de 
lumea invizibilă. 


Totul evoluează 


Regret, iubitul meu frate, că nu pot - precum doreşti - să-ți spun despre toate tainele lumilor 
create, şi în special despre tainele Centrului de unde am plecat. Îmi ceri să-ţi explic cum se poate ca 
din trupul Tatălui să plece încontinuu creaţii noi şi El să nu se micşoreze sau chiar să dispară la un 
moment dat. 

Noi existăm, dar voi nu ştiţi nimic de noi. În toate veacurile, ne-am dezvăluit numai florii 
noastre spirituale: yoghinilor indieni, preoţilor egipteni, profeților iudei şi primilor creştini. 

De la Centru vin ideile divine, precum ţi s-a spus. De acolo întreaga creație îşi extrage 
cunoştinţele. Tot ce vine de la Centru este deci Adevăr. Centrul emite lumina necesară entităților 
spirituale răspândite în diferitele creaţii ale Sale. Centrul spune mereu cele ce trebuie să se facă 
pentru ca totul să progreseze, şi nu spune niciodată cum este El. 

Întrebarea pusă de tine, frate, o punem şi noi lumii angelice, şi doar ea poate răspunde, dacă 
crede de cuviinţă. În afară de executarea ordinelor primite de la Centru, care contribuie la evoluţia 
duhurilor şi a pământului, aparținând ştiinţei şi religiei Cerului, noi, duhurile, ne mai ocupăm şi de 
ştiinţa presupunerilor şi comparațiilor celor văzute şi cunoscute, adică facem şi puţină filosofie. 

Divinul este Adevăr, dar ne este imposibil să spunem cum este acest Adevăr, din ce se 
compune şi cum lucrează El, cu exactitatea Sa matematică. Noi nu putem face religie. Nouă ne este 
rezervat doar să aplicăm Codul ceresc. Nu cel ce se roagă Divinităţii, cel ce proslăveşte pe Creator 
şi Il recunoaşte ca pe Tatăl său Creator este credincios, ci cel care se pune cu trup şi suflet în 
serviciul Tatălui central, al Fiului şi al Sfântului Duh. E frumos să proslăveşti pe Tatăl, dar 
proslăvire fără împlinirea celor spuse în Codul ceresc nu i are nici o valoare. 

De la Centru ne vin ordinele. Ele ne dau o nouă însufleţire în acțiunile noastre. Putem spune şi 
noi, ca şi Domnul şi Preamăritul, în vecii vecilor, fostul Isus, în ultima Sa întrupare pe Pământ: „Eu 
nu voi face voia Mea, ci a Tatălui Meu din Ceruri”. 


Pentru că, slavă Domnului, ne mai rămâne destul timp după ce îndeplinim activitatea noastră 
divină, ne punem diferite probleme spre cercetare şi trebuie să ajungem la o oarecare concluzie. 
Aceste concluzii nu sunt decât idei filosofice, iar nu ordine de executat. Aşadar, afirmațiile mele de 
mai jos sunt sinteza celor expuse nouă de lumea îngerilor, care, grație evoluţiei ei foarte înalte, este 
în măsură să ştie şi să ne dea o idee cât mai apropiată de Adevărul absolut. 

Iată o problemă ce ne frământă pe noi, spiritele albe, dar preocupă şi lumea îngerilor: De unde 
a luat naştere Primul Creator, sau Prima Fiinţă inteligentă? De unde a luat naştere prima materie? 
De unde a luat naştere Animatorul materiei? Cine L-a făcut? Cum s-a făcut pe Sine Creatorul 
tuturor celor văzute şi nevăzute? Probleme înfricoşător de tainice, pentru care nu primim răspuns de 
la Centru. Atunci, ne frământăm mintea şi mai întrebăm pe îngeri, savanții Cerurilor noastre. 

Tatăl ne trimite ordine, dar El nu ne spune unde se află, înconjurându-se de un adânc mister. 
Iepurele aude un zgomot, ciuleşte urechile şi ştie de unde vine. Noi, duhurile, auzim unda divină, 
dar nu ştim de unde vine. Ea vine de undeva, dar nu ştim de unde, precum nu ştim nici de unde vine 
unda-gând sau apelul amicului care ne cheamă, dacă nu ne indică locul unde se află. După cum voi 
ştiţi să faceți deosebire între vocea unui copil, a unui bărbat sau a unei femei, tot astfel şi noi putem 
şti, după felul şi lungimea vibraţiei sale, că o undă vine de la Centru, de la Fiul sau de la Sfântul 
Duh. 

Suntem în măsură să citim unda-gând a duhului întrupat într-un animal sau o plantă oarecare. 
Există o gamă foarte mare de unde, pe care le putem distinge foarte bine. În lunga noastră şcoală, un 
capitol special care trebuie învăţat este cunoaşterea undelor. Toată învăţătura noastră pluteşte în 
spațiu. Din spaţiu o luăm, în spaţiu o trimitem. Noi suntem deci un post permanent, transmițător de 
ştiri şi cunoştinţe. 

Nu poţi face apel la Tatăl, Fiul sau Sfântul Duh, ca să te lămurească asupra unei probleme 
oarecare. Chiar dacă am face apel la aceste înalte Forțe divine, Ele nu ne-ar răspunde; atunci nu ne 
rămâne decât bunăvoința lumii angelice. Numai lumea îngerilor ne satisface marea dorinţă de a afla 
tainele lumilor. Îngerii ne dau numai noțiuni potrivite înțelegerii noastre, mărturisindu-ne: 
„Capacitatea voastră de percepere nu vă permite să le transformați în dogme, ci să aveți doar idei- 
nuclee, cu care să filosofaţi”. 

Prin urmare, şi filosofia este o necesitate, pentru că dacă nu te poate lumina pe deplin, cel 
puţin îţi dă o satisfacție producătoare de o linişte - durabilă sau trecătoare - a preocupărilor tale 
sufleteşti. Fel de fel de probleme ne vin în minte şi n-avem odihnă până nu primim o explicaţie. 
Aşa, de pildă, ştim că trăim de milioane nenumărate de ani, şi totuşi ne punem întrebarea: Oare 
Sfântul Duh, de aici de la noi, nu va muri el vreodată? Oare cândva, în veşnicie, nu va pieri şi Fiul 
lui Dumnezeu? Şi, prin deducere, mergem mai departe: Oare niciodată nu va sfârşi Tatăl ceresc? 

Îngerii noştri ne aud şi „se amuză” de asemenea întrebări copilăreşti. „Nu, fiilor - ne răspund 
ei - duhul nu moare niciodată, iar materia este veşnic în transformare. Duhul e veşnic în ascensiune, 
iar materia e în veşnică prefacere spre mai bine”. 

Ca să cunoşti legea circulației materiei, îți trebuie multe miliarde de ani, pentru că nu o poți 
înţelege pe deplin decât văzându-i măcar un ciclu de la Centru spre periferie şi de la periferie la 
Centru. Totul circulă. Cosmosul se mişcă într-una. Totul se mişcă după două mişcări: una de rotaţie, 
dublată de a doua, în spirală. Sfera universului se învârte în jurul axei sale şi, în acelaşi timp, are o 
traiectorie spiralată. Totul pleacă de undeva şi revine de unde a plecat. Totul pleacă de la Centrul 
creaţiilor, se roteşte în formă de spirală, ajunge la marginea extremă a creațiilor şi apoi revine pe un 
alt drum la Centru, tot într-o mişcare de rotaţie şi pe o traiectorie în spirală. 

Din acest punct de vedere universul este interminabil sau indesființabil. Materiile universului, 
globurile lui apar, Uăicsc şi dispar, dar în definitiv ele există în veşnicie, pentru că pe când unele 
dispar, altele apar sau sunt în cursul existenței lor. Aceasta este încă una din legile veşnice ale 
Tatălui. 

Dacă universurile nu pier niciodată, dacă creația nu piere niciodată, nici Creatorul ei nu va 
pieri în vecii vecilor. Totul se preface, totul circulă, şi cel mic, ca şi cel mare. Această lege a 
circulaţiei se aplică nu numai materiei, ci şi duhurilor, nu numai materiei fizice, ci şi celei psihice. 


Duhurile sosesc mereu din Centru în lumile create şi se întorc la Centru, pentru a pleca iarăşi şi 
iarăşi în lume, spre o ascensiune în veşnicie. 

Am spus că materia circulă, având o mişcare de rotaţie şi una de revoluție, în spirală. 
Mişcarea stelelor, planetelor, precum şi a nebuloaselor este tot de rotație şi revoluție, având o 
traiectorie spiralată. Pe această lege se bazează lumea îngerilor când ne vorbeşte de Divinitatea 
centrală. 

La plecarea ei de la Centru, materia are o forță centrifugă; ea scade pe măsură ce se 
depărtează. După un timp, această forță se anulează şi ia naştere în materie o nouă forță care, de 
această dată, o readuce către Centrul de unde a plecat. Rotindu-se a făcut acest drum, dar nu după o 
traiectorie circulară, ci în spirală. Această mişcare nu există pentru voi, deoarece nu o vedeți, iar 
observarea ei necesită miliarde de ani. Trebuie să pleci o dată cu nebuloasa de la Centru, să ajungi 
la periferia creaţiilor, la centrul uneia din cele patru sfere-univers, şi după un drum egal cu o 
veşnicie să te întorci la Centrul creator cu materiile ei refăcute, sub formă de nebuloasă, pentru a 
avea o idee completă despre legea circulaţiei materiei, a prefacerilor ei şi a drumului parcurs. 

Materia şi duhurile fac drumul de la Centru la periferie şi de la periferie la Centru, în formă de 
spirală. Omul trupesc este supus şi el aceleiaşi legi a circulației materiei şi a veşnicei ascensiuni. Cu 
pământ se dezvoltă trupul său, şi în pământ revine, dar cu alte calități decât la început. 

Dacă nebuloasa revine la Centrul de unde a luat naştere, la fel trebuie trasă concluzia şi în 
ceea ce priveşte Centrul centrului. Din concluzie în concluzie, se poate afla ceva. Însă totul se 
bazează pe ipoteze construite din noţiunile primite de la lumea îngerilor, la fel cum savantul 
pământului ar da anumite noţiuni copiilor din clasele primare, numai pentru a le satisface 
curiozitatea. Ei înțeleg rostul întrebării noastre şi ne răspund, spunându-ne unele adevăruri ca nu 
cumva să credem că odată şi odată, duhul ar putea pieri. 

Îngerii ne spun mereu: „Nimic nu moare în univers, totul se preface în mai bine, apropiindu- 
se de perfect. Nu ai fost cândva duh roşu? Nu ai fost în alte planete duh albastru? Iată-te acum, pe 
această planetă, duh alb. Mai semeni cu starea când ai început viața de duh? Când ai fost mic, când 
erai duh roşu, aveai anumite idei închistate în ființa ta. Rând pe rând, ai dobândit altele, iar pe cele 
simple, ale stagiului de roşu, le-ai părăsit, le-ai eliminat. Treptat, memoria ţi s-a încărcat cu idei şi 
cunoştinţe mai înalte, şi în stadiul actual de duh alb, posezi o vastă comoară, aruncând toate ideile 
inutile stării tale trecute. Ai făcut şi tu ceea ce face elevul de liceu, care nemaiavând nevoie de 
abecedar, îl dăruieşte, ca să nu mai ocupe loc în biblioteca sa.” 

Voi - duhuri întrupate, şi noi - duhuri libere, suntem instrumente divine, fermenţi divini care 
fecundează, prefac materia, fie ea fizică, psihică sau fluidică. 

Concluzia generală este: Materia e transformabilă, duhul e transformabil, deci şi Tatăl - care e 
duh - este transformabil ca trup. 

Pe măsură ce avansăm, lepădăm din ideile noastre, pentru că schimbăm mereu mediul sau 
şcoala evoluţiei noastre, pe când Tatăl, fiind pururea în mijlocul creației Sale, nu poate lepăda nici o 
idee din Memoria Sa divină, infinită, fiindu-i mereu necesară. 

Noi prindem din spaţiu o idee venită de la Centru, o examinăm şi după o vreme o eliberăm în 
spaţiu, pentru-a fi prinsă de fraţii noştri mai mici, şi prin intermediul ei, să se ridice şi ei în 
cunoaştere. Prin urmare, memoria noastră este transformabilă. 

Existând legea circulaţiei şi a veşnicei transformări, existând viaţa veşnică a duhurilor şi a 
materiei, deducem că şi Centrul este nemuritor. Deşi nu se mai comunică nimic de la Centru în 
această privinţă, totuşi, bazându-ne pe legile universale, dezlegăm multe probleme şi concepem 
Divinitatea centrală. Dacă totul pleacă de la Centru, se preface, se perfecționează şi se întoarce la 
Centru, pentru a pleca iarăşi şi iarăşi, deducem că şi Centrul divin este într-o continuă prefacere. 

Dar, deoarece nu avem o lege după care să ne orientăm, problema insolubilă pentru noi este 
cea a originii materiei prime. De unde a luat naştere materia primă, fie cea fizică sau psihică? Nu 
putem dezlega acest mister, pentru că nu există o lege referitoare la ea. 

Divinitatea se descoperă numai prin Legile Sale. Ordinele sosite de undeva, glasul Cuiva care 
ne ordonă, ne arată că există un Dumnezeu. Tot ordinele Sale, care se schimbă din epocă în epocă, 


ne arată cum evoluează materia din Mamarul Creatorului. Legea este izvorul după care noi putem 
ajunge la concluzii asupra celor aflate în Centrul cosmosului. 

A trage concluzii în afară de ceea ce experimentăm şi în afară de seria de legi care domnesc în 
lume, ar fi să visăm, să ne lăsăm conduşi de iluzii. Multe taine, multe adevăruri am dedus, am scos 
la iveală numai după felul cum conduce Tatăl universurile, în baza Legilor Sale. 

- Eu sunt Ordinul auzit de tine. Eu sunt Dumnezeul tău. De Mine tu să asculti. 

- Cum eşti Tu, Doamne, Dumnezeul meu? - am întrebat. 

- Eu sunt precum tu Mă poţi concepe, după felul cum funcționez, în baza unor legi orânduite 
de Mine. Eu sunt Cel ce te-am născut şi trimis în lume. 

Duhul, gândind că Tatăl nu l-a putut face altfel pe copilul Său, şi ştiind ce formă şi constituție 
are el, şi-a zis: Tatăl e sferic şi strălucitor, este o lumină ca mine, căci El m-a făcut după chipul şi 
asemănarea Sa. Eu sunt sferic, sorii sunt sferici, planetele sunt sferice, sfera este forma geometrică 
desăvârşită, atunci şi Tatăl este sferic. Cum ar putea Divinitatea să facă excepţie şi să nu semene cu 
creațiile Sale? 

Din concluzii în concluzii, ajungem să aflăm adevărul cuprins în noţiunea numită Dumnezeu. 

Ne frământăm mintea să aflăm cât mai multe răspunsuri la întrebările ce ne preocupă. Sunt 
aici lângă noi Fiul de Dumnezeu şi Sfântul Duh, dar în van îi întrebăm. Nici îngerii de lângă noi nu 
ne spun totul; de aceea apelăm la superiorii noştri, de la care mai aflăm ceea ce cred ei de cuviință 
să ne spună. 

Concluzia este că Dumnezeu este etern. Materia pleacă rând pe rând din Mamar şi treptat se 
întoarce în Mamar, dar sub un aspect diferit decât cum a plecat. După fiecare evoluţie, nebuloasa se 
întoarce perfecționată. Materia pleacă şi se desăvârşeşte într-una. Pleacă spiritele, se întorc şi pleacă 
din nou pentru a se perfecționa, tot mai sus, în veșnicie. Divinitatea este o ființă care îşi 
desăvârşeşte într-una copiii, formează corpurile cereşti, şcoli tot mai perfecţionate, unde duhurile, 
trup din trupul Său, evoluează şi devin din ce în ce mai sublime. Totul e o şcoală din ce în ce mai 
înaltă, în care lumile, duhurile şi Creatorul se ridică din ce în ce mai sus, spre perfecțiune. 

Dacă există o lege a evoluției aplicată atât atomului cât şi nebuloaselor, aplicată atât spiritului 
mineral cât şi arhanghelilor, atunci însuşi Autorul legii trebuie să se supună ei. Prin urmare, Legea 
evoluției este aplicabilă şi Tatălui ceresc. 

Te uimeşti când stai şi meditezi asupra concluziilor îngerilor de aici. Ei spun: „Am trăit 
miliarde de miliarde de ani de-ai voştri, de am ajuns gradul înalt de înger, şi deşi ştiu multe, declar 
că infinit de multe mai am de învăţat. Aş putea spune că ştiu prea puțin”. 

Nici Sfântul Duh, nici Fiul de Dumnezeu nu se pot lăuda cu ştiinţa Lor divină; şi Ei 
mărturisesc: „Multe ne-a spus Tatăl, dar nu ştim totul, mai avem încă de învăţat”. 

Sfântul Duh evoluează, Fiul de Dumnezeu evoluează, deci toţi şi totul evoluează, fără de 
sfârşit. Legea evoluţiei nu permite nimănui şi la nimic să stagneze. Invredniceşte-ne, Tată, să ne 
întoarcem în lumina Ta, ca să proslăvim în vecii vecilor înțelepciunea şi Iubirea Ta nesfârşită! 
Amin. 


Formarea Sferei divine 


Din când în când, câte o mare Lumină a spaţiilor coboară şi se face om trupesc. Ea aduce cu 
sine o vagă amintire a ceea ce a studiat în spaţiu, cunoştinţe ştiute perfect ca duh. Muncind, 
trudindu-şi mintea şi fiind ajutat de frații săi de sus, prin sugestii, dă la iveală ceea ce poseda în Cer 
- idei, teorii şi descoperiri noi. Aşa s-a întâmplat şi cu ultimele cunoştinţe referitoare la atom. 
Nimeni n-a văzut atomul. El este o ipoteză dusă şi mai departe, spunându-se că atomul este 
constituit din două elemente, numite electron şi proton. Ce intuiţie genială a avut Bohr, primul care 
a descris constituţia atomului, ca fiind format din aceste două feluri de materii. 

Ce sunt electronii şi protonii? Sunt mici sfere de materie, asemănătoare cu materia 
perispiritului meu. Am spus şi repet mereu: Tot ce există - ştiut şi neştiut, văzut şi nevăzut - a 
provenit dintr-una şi aceeaşi materie. Creatorul emite mereu această materie. Dar reţineţi bine: 
Creatorul nu a creat-o. Din acest punct de vedere, termenul de Creator nu corespunde realităţii. Un 
termen mai just ar fi Emiţătorul, căci El numai o emite, şi nu o creează. Această materie a existat şi 


există din veşnicie. Cum spiritul nu a avut şi nu are odihnă, scotoceşte şi caută să afle mereu mai 
mult. Este greu de spus ce cuprinde în interiorul ei, acest Unul, această materie primordială, pentru 
că nu putem analiza natura acestei materii-unu. Atâta ştim, că acest unul este o ființă vie. Unul e 
emis de Tatăl, dar nu e Tatăl în persoană. Constatăm însă că acest unu are aceleaşi proprietăţi ca 
mine, duh, copilul Tatălui, şi deci - prin deducție - el este la fel cu Tatăl. Unul nu este chiar Tatăl, 
dar e asemănător cu El. 

Bine spun Scripturile că Dumnezeu a făcut pe om după chipul şi asemănarea Sa. Primul 
Adam creat nu a fost pe Pământ, ci în Sfera-Mamar. Acolo, departe, în abisul Cerurilor, în Sfera 
divină a fost creat primul duh, primul Adam. 

Lumea angelică ne spune că particula-unu - aşa simplă cum e ea - are trei atribute, sau 
proprietăți, pe care le vom studia mai târziu. Am spus că această materie este vie, deoarece a fost 
fecundată, vivificată de Capul Tatar. Nu toată materia primă, Unul din Mamar este fecundată. 

În Mamar, există două feluri de materii-unu: 1. materia-unu fecundată; 2. materia-unu 
nefecundată de Tatăl central. Materia nefecundată este țărâna din Biblie, cu care a făcut Dumnezeu 
pe om, iar materia fecundată este cea cu care Creatorul a făcut duhul mineralului, vegetalului, 
animalului, omului, îngerului sau al Fiilor Săi Creatori. 

Materia-unu e vie, are viaţă, pentru că se mişcă. Această mişcare este voită şi rațională, deci 
inteligentă. Ea posedă voinţa sa proprie, independentă de Emiţător. Materia-unu a fost emisă astfel, 
întâi, Capul - Sfera centrală a Sferei divine - s-a umflat, s-a dilatat. Materia Sferei a doua, 
concentrică, numită Pectoral, s-a strâns în unele regiuni, confundându-se oarecum cu Capul. În 
acele regiuni Sfera centrală, Capul s-a alipit de Sfera a treia, concentrică, cea exterioară, numită 
Mamar. După aceea, din loc în loc, au apărut în Sfera centrală o serie de proeminențe care au 
pătruns în adânciturile Sferei-Mamar. Prin aceste protuberante, Sfera-Cap a emis o ploaie de 
miliarde de particule, sau scântei de materie-unu, în materia Sferei-Mamar, iar din Sfera-Mamar au 
intrat o altă serie de miliarde de particule-mamare în Capul central. Prin urmare, s-a făcut un schimb 
de particule-unu. În a doua perioadă, Sfera-Cap se concentrează, îşi reia forma inițială şi astfel 
materia Pectoralului desparte din nou Capul de Sfera periferică, pe Tată de Mamă. Apoi o nouă 
emisie are loc, şi aşa s-a repetat şi se repetă fenomenul până azi. 

S-ar părea că în Sfera divină au avut loc două acte: o dilatare şi o contractare. În realitate, au 
fost patru acte: o dilatare, o pauză, o contractare şi s-a terminat cu o altă pauză. Aşadar, două 
activități şi două pauze, sau mai scurt, o activitate şi o pauză. Durata acestei activităţi a ținut şase 
timpi, iar durata repausului un timp. Iată înțelesul vorbelor din Biblie: „Dumnezeu a făcut creația în 
şase zile şi în a şaptea s-a odihnit”. 

Prin urmare, cele două Sfere cu potenţial electric diferit - Tatar şi Mamar - s-au unit şi au 
făcut un trup, ocazie cu care a avut loc un schimb de materii haotice între ele. Iată corespondentul în 
Ceruri a tainei unirii celor doi soți pe pământ. 

Materia din Tatar fără materia din Mamar nu este perfectă. Nici Capul, nici Mamarul nu sunt 
Dumnezei perfecţi, ci numai împreună formează un Dumnezeu perfect. Capul nu este Dumnezeu 
perfect, decât în stare activă, iar Mamarul nu e Dumnezeu perfect, decât în stare pasivă. În 
momentul alipirii celor două Sfere - Tatar şi Mamar - se formează Dumnezeul perfect. Numai din 
unirea lor perpetuă Dumnezeu va putea face tot ce vedem şi nu vedem. 

Ajungând în Mamar, scânteia emisă de Tatăl central este îmbrăcată cu o materie din interiorul 
Sferei-Mamar. Această scânteie este luată în primire de glorioasele Spirite din Mamar, numite Fii 
divini, care - cum am mai spus - îi întunecă memoria divină. De acum s-a născut un duh. Trei 
factori au contribuit la naşterea unui duh: Tata, Mama şi Fiul. Există miliarde de Fii divini în Sfera- 
Mamar, Lucrători sublimi ai Tatălui ceresc. Când iese din Capul central, scânteia este o materie 
perfect asemănătoare cu materia Capului. Intrând în Mamar, scânteia este luată de Fiii divini, care îi 
adaugă ceva, o prepară şi o formează duh. În definitiv, s-ar putea spune că Fiii divini au creat duhul. 
Sfera divină - Macrocosmul - a creat duhul, iar duhul - în veşnicia ce va veni - va face şi el ceea ce 
s-a făcut cu el în Sfera divină. Sfera-Mamar se alimentează mereu cu particulele vii de la exteriorul 
ei, cu materia haotică aflată în afara Cosmosului, în Infinitul care înconjoară Sfera-Cosmos. Dar 


cum a ajuns această materie în Sfera-Divină? Ea a fost absorbită din haos prin învârtirea Sferei- 
Cosmos în jurul axei sale închipuite. 

Particula din Infinit, intrată în Sfera-Mamar, este apoi absorbită de Sfera-Cap, unde se 
asociază cu cele aflate acolo. Aici, aceste particule suferă o prefacere, o influenţă a mediului divin, 
şi când au devenit apte pentru viitoarea lor misiune, sunt expulzate din Sfera-Cap în Mamar. 
Particulele haotice suferă o primă prefacere la Centru, în Sfera-Tatar, şi. apoi în Sfera-Mamar - 
Laboratorul unde se prepară toată gama de fluide şi mai apoi duhurile. 

Din cele expuse mai sus, se vede că Dumnezeu este o unitate, o individualitate, şi totuşi este 
compus dintr-o masă de individualităţi simple, a căror autonomie personală a dispărut. Dumnezeu 
este o colectivitate perfect unitară, care se arată la exterior ca un Tot unitar. 

Dumnezeu este Nirvana indienilor, în sânul căreia domneşte fericirea desăvârşită. El este 
format dintr-o infinitate de individualități, Spirite divine, ajunse la o treaptă superioară a evoluţiei 
lor. Deşi fiecare Divin îşi păstrează conştiinţa individualităţii Sale, atât de înaltă este înţelegerea 
rolului fiecăruia dintre Ei, încât acolo domneşte o singură voinţă şi un singur gând. 

Fiul divin mamar este o treaptă superioară a scării infinitei evoluţii parcurse de duh. După ce 
vei atinge acest grad de evoluţie, poţi spera să reintri în Personalitatea-Tatară, compusă din miliarde 
infinite de individualităţi, cu o libertate perfectă şi egală, de care însă nu abuzează nimeni, pentru că 
Ei sunt Zei perfecţi, cunoscători ai tuturor legilor. Ajunşi acolo, Ei nu mai pot greşi, pentru că se 
simt foarte fericiţi, tocmai prin această asociere şi muncă în comun. 

S-a sfârşit aici cariera duhului? Grozavă problemă! Oare când Tatăl revarsă miliarde de 
scântei în Mamar, n-o fi revărsând El şi vreun Fiu divin, absorbit din ciclul său anterior? Ba da - ne 
spun îngerii solari - acest fenomen a avut loc şi are loc şi azi. 

Acum ştim că în interiorul Sferei-unitare-Tatare viețuiesc miliarde de individualități sublime, 
numite celule divine, toate absolut perfecte. Aceste perfecțiuni, fiind legate prin legea iubirii de alte 
particule-viaţă, fraţi începători, vor părăsi de bună voie Sfera-Cap şi vor intra din nou în Sfera- 
Mamar. Aici se sacrifică pentru mântuirea celor trimişi în sfera creată, şi se lasă răstigniți, răpindu- 
li-se sublima ştiinţă şi memorie. Întunecarea este făcută de Fiii divini, care îi transformă în 
Dumnezei imperfecți, pentru ca apoi să plece, în roiuri, în lumile create cu puzderia de frați mai 
mici. 

Oare Dumnezeu este format dintr-o materie fixă, stabilă? Nu. Şi El este format dintr-o materie 
instabilă, într-un veşnic progres. Materia ce formează Sfera-Cap are însuşirea electricităţii pozitive. 
Materia din Sfera-Mamar se comportă ca o materie electrică negativă. Între” aceste două se află 
Sfera-Respirator, formată dintr-o materie neutră din punct de vedere electric. Întreaga Sferă divină 
este formată din trei feluri de materii: tatară, respiratorie şi mamară, sau activă, neutră şi pasivă. 

Electronul din atom este de natură mamară, protonul de natură tatară, iar între ei şi în jurul 
fiecăruia se află materia neutronică. Electronul se învârte în jurul protonului, după cum Sfera- 
Mamar se învârte în jurul Sferei-Tatar. 

Capul de Tată conţine numai materie psihică de natură activă, electric pozitivă. Mamarul are 
în el mai abundent materie electrică pasivă sau negativă. În fine, pe acestea le separă materia 
respiratorie neutră. După cum Sfera-Tatar şi Sfera-Mamar se află într-o veşnică activitate, protonul 
pozitiv şi electronul negativ sunt într-o veşnică activitate. Electronii sunt într-o cursă nebună după 
protoni, însă, nu se pot alipi sau contopi, fiind separați sau scufundaţi într-o materie neutră, 
asemănătoare cu materia Pectoralului, aflată între Tatar şi Mamar. 

Strălucită minte a avut Cel ce a conceput atomul - infinit de mic, aidoma cu Sfera divină - 
infinit de mare. Atomul este cea mai mică şi simplă reprezentare a Sferei divine. După cum Capul 
de Tată şi Mamarul sunt pluralităţi, tot astfel şi protonul şi electronul sunt pluralităţi de particule vii, 
fost haotice. Prin urmare, atomii nu sunt particule simple, nu sunt ultimii reprezentanți ai formei şi 
materiei. 

Tatăl există din veşnicie, fără de început prin esenţa sa. La început, El era o entitate neutră, o 
particulă haotică, fără mişcare; era mic, ultramicroscopic, şi atributul său esenţial era gândirea. 
Acestei entități microscopice îi dăm numele de idee. Ideea există din eternitate şi va exista în vecii 
vecilor. La început, Tatăl a fost o idee, un cuvânt, o gândire. Această mică particulă divină, văzând 


materia primă în care se scaldă, văzând liniştea şi tăcerea ce domnea din veşnicie în haos, s-a 
întristat, căci totul părea mort în jurul său, şi a plâns amarnic din cauza acestei inactivităţi, acestei 
înfiorătoare nemişcări şi tăceri. Din acel moment, particula divină, din inactivă, începe să se mişte, 
formând prin însăşi această mişcare un fel de curent, de electricitate. Urmarea activităţii, a gândirii 
particulei divine, provoacă pe vecinele sale la asociere, şi mai târziu la organizare. Încetul cu încetul 
se naşte o nouă idee: solidaritatea. Particulele s-au apropiat între ele, s-au sfătuit, căci erau ființe vii, 
inteligente şi cu voință, şi decid să se solidarizeze. Ele fac apel, cu gândirea lor, şi un glas mental 
răsună ca o trâmbiţă prin întinsul haosului, chemându-le pe toate la mişcare, la o viaţă activă. 
Iubirea le cheamă, şi de la o vreme încep să se aglutineze între ele, formând o masă de particule vii, 
egale în mărime, înțelegere şi voinţă, alcătuind astfel prima colectivitate socială de particule-viaţă, 
constituind prima Sferă: Capul de Dumnezeu. lată ziua întâia a creaţiei! 

Ceea ce numim noi Dumnezeu a luat naştere din asocierea ideilor din haos la chemarea primei 
idei. Dacă Dumnezeu m-a făcut pe mine, acum ştiţi cine l-a făcut pe Dumnezeu: Ideile răspândite în 
haos. Ele umpleau Infinitul asemenea particulelor de praf ce înoată prin aer, sau a particulelor de 
nămol ce plutesc prin apa mării. Haosul e plin şi azi de infinitatea de idei, particule vii, simple şi 
fixate locului. În haos există şi azi idei simple, indivizibile, neasociate, neorganizate, precum şi o 
infinitate de idei pe cale de organizare. 

S-a format primul nucleu, prima sferă, prima colectivitate de fiinţe vii, active. Prin forța lor 
atractivă, prin mila născută în ele de starea surioarelor ce dormeau somnul morții din veşnicie, ele 
au atras cu putere şi alte particule vii, mai puţin active, organizându-le în jurul primului nucleu al 
Capului divin, formând astfel Sfera înconjurătoare, sau Mamarul. În fine, între Cap şi Mamar au 
fost aşezate ideile haotice originare, simple şi neutre, care au constituit Sfera-Pectoral. Acesta a fost 
începutul modest ai Sferei divine. 

Din acel moment, Sfera divină a absorbit mereu din haos materia haotică, formând din ea apoi 
toată gama de fluide şi mai târziu de duhuri, care au constituit sfera creată. 

Azi ideile trecute prin Mamar şi apoi prelucrate de Fiii divini devin materia eterică, prelucrată 
prin evoluţie în duhuri; în definitiv, acestea vor fi întru totul la fel cu Tatara şi Mamara 
Personalitate, adică o mică icoană a marii Sfere divine. Duhul este o mică reproducere a Sferei 
divine, din care cauză a fost denumit Microcosm. 

În Infinit, ideile sunt libere, independente unele de altele, şi ca atare trebuie convinse să se 
asocieze, pentru a deveni puternice şi atotştiutoare. Urmând aşa, în veşnicie, Sfera cosmică se va 
mări din ce în ce mai mult, în dauna materiei-viaţă din haos. 

Dar de unde, când şi de Cine au fost produse aceste particule, sau celule vii? Mister şi iar 
mister! îngerii ne spun că numai în veşnicia viitoare, când vom ajunge în sânul Tatălui, vom elucida 
acest mister profund. 

S-a întrebuințat termenul de idee pentru aceste mici vietăţi, particule vii, aflate în haos. Însă 
ele nu trebuie confundate cu ideile emise de om când gândeşte, sau cu ordinele-gânduri ale Tatălui 
ceresc. Aceste idei sau gânduri sunt altceva, şi ne vom ocupa de ele cu altă ocazie. 

Divinitatea munceşte să cucerească, prin iubire, prin legea solidarităţii, miliardele de miliarde 
de particule vii, risipite pe întinsul Infinitului; să le atragă, lămurească şi supună supremaţiei Sale. 
Tatăl este Templul sfânt care caută să adune oiţele din haos, pentru a le pune în circuitul marelui 
curent al evoluţiei veşnice. 

În concluzie, Infinitul e plin de particule vii şi inteligente. Ele nu circulă, ci sunt staționare. 
Din acest punct de vedere, aceste particule - numite idei - se deosebesc de ideile ce formează 
gândirea duhurilor - libere sau întrupate - pentru că acestea din urmă călătoresc prin spațiu, pătrund 
şi ies din duhuri, călătoresc veşnic prin univers, străbat prin tot şi toate, producând efecte 
incalculabile. Am adoptat cuvântul idee doar pentru înţelegerea problemei Sferei divine. În realitate, 
ele sunt fiinţe care au existat înainte de a fi luat naştere trupul lui Dumnezeu, existând şi azi în haos, 
în starea primitivă în care au fost din veşnicia fără de început. 

Duhurile umane nu văd aceste fiinţe prime ce umplu Infinitul. Numai uriaşele Forțe ce 
constituie Sfera divină au facultatea de a le vedea. Mintea omului nu-şi poate face nici o idee de 
micimea lor. Atomul este atât de mic încât nu-l puteți vedea cu nici un instrument creat până azi! 


închipuiţi-vă aceste vietăți, aceste particule haotice, materie vie cu care începe orice creaţie, cât de 
mici trebuie să fie, dacă într-un atom intră mii şi mii de particule ale haosului. 

Toate aceste particule au fost în veşnicia infinită de un singur fel, toate au fost vii, vibrante, 
dar erau neutre sau inactive, fixate locului din vecii vecilor. Azi, din cauza influenţei Sferei divine 
şi a întregului cosmos, adică a sferei ce cuprinde tot ce s-a creat până acum, unele din aceste 
particule - cele din preajma cosmosului - s-au desţelenit din nemişcarea lor, a început să licărească 
în ele un strop de activitate, trecând din starea neutră în starea denumită de noi pasivă. În fine, unele 
din ele au ajuns la o conştiinţă mai vie, la o activitate internă şi externă mai dezvoltată. Pe aceste 
particule le numim active. 

Particulele în care a început a miji o mică activitate, s-au asociat într-un mic glob strălucitor. 
Acesta e începutul, care va deveni uriaşa sferă de mai târziu: Sfera divină, Laboratorul creator a tot 
ce se ştie şi nu se ştie. 

Primele creații sunt modeste şi oarecum imperfecte. Dar observându-se mereu rezultatele, s-a 
ajuns la forme superioare. Din analiza vieţii primelor creaţii, s-au elaborat regulile, s-au statornicit 
legile, pentru veşnicie. De atunci, totul se conduce după aceste legi. Cu cât vor trece mai multe 
miliarde de veacuri, cu atât Centrul va crea un grad mai înalt de perfecţiune, şi deci legile prime, 
legile de bază, vor avea anexe din ce în ce mai complexe. Tot aşa ca în lumea umană, Legile prime 
constituie Constituţia creaţiilor. 

La început, o singură particulă a sunat din trâmbiţa ei mentală peste oceanul infinit, chemând 
la viaţă şi activitate pe surorile sale. După veacuri, o a doua a răspuns la această chemare plină de 
iubire. În fine, după-o vreme s-a alipit la cele două şi a treia. Prima asociere a fost o treime, 
alcătuită prin dragoste, milă şi înţelegere. Din acest moment s-a instituit Legea iubirii şi Legea 
asocierii. Iniţial, fiecare particulă era liberă. Prin asociere, ele au pierdut libertatea, dar, în schimb, 
au simţit o mare mulțumire prin faptul muncii lor în comun. 

Dar, ce este iubirea? Iubirea este un schimb de substanţe între două individualități. Alpirea şi 
schimbarea reciprocă a unei anumite cantități de substanţă din corpul lor se numeşte iubire. 

Materia haotică, redusă la prima ei stare, a fost şi este o materie neutră. Când soarele nostru 
ajunge de la centru la periferia universului, atrage către sine din spațiul mleruniveisic particule 
haotice,, în anumite stări de asociere. Ele se găsesc în atmosfera solară, şi deci şi în jurul 
pământului. Soarele şi, indirect, pământul, absorb din haos puzderie de fiinţe haotice, particule 
divine, care în eternitatea viitoare vor deveni divinități. În timpul călătoriei soarelui către centrul 
sferei-univers, izolăm aceste particule haotice după care le absorbim în corpul nostru perispiritual şi 
căutăm să le deprindem să se asocieze câte trei într-una. După mii de ani de răbdare şi muncă, 
reuşim să facem din ele unităţi treimice. Corpul meu angelic! este astfel organizat, încât iau 
cunoştinţă imediat că a intrat în mine o asemenea particulă haotică, pentru că prezența ei mă 
întristează. Această particulă haotică liberă vede şi simte, după puterile ei. Imediat ce a intrat în 
mine, particula haotică vine în contact cu particulele corpului meu spiritual, care sunt de aceeaşi 
origine cu ea, dar în mine sunt organizate, adică grupate pe baza formulei trei într-una, unindu-se 
printr-o iubire continuă. Particulele mele simt particula haotică şi mă întristez. Tristeţea mea este 
trecătoare, deoarece îmi dau seama de contribuţia adusă, prin iubirea mea, la educarea fraţilor mei 
începători în viaţa creației. Contactul lor cu corpul şi gândul meu plin de iubire pentru ele le 
determină, după o oarecare vreme, să se treimizeze, după chipul şi asemănarea Tatălui, Fiului şi 
Sfântului Duh. 


1 Comunicarea provine de la o entitatea spirituală ce are rangul de înger. 


Prin urmare, noi, îngerii, şi voi, duhurile umane albe, educăm mereu materia haotică. Până la 
întoarcerea soarelui la centrul universului, noi am şi treimizat aceste particule vii active. Ele învață 
să se iubească şi să se asocieze câte trei la un loc. 

Materia haotică numărul-doi, cea care va deveni materia duhuală, formând scânteia sau duhul, 
nu o pot asimila sau organiza, nici dacă aş fi Fiu de Dumnezeu. Ea urmează să evolueze până la 
forma de particulă activă, când va fi transformată sau întrebuințată pentru constituirea unui duh. 


Cele trei particule vii, treimizate, formează acum o nouă ființă care, servindu-ne ca hrană, 
contribuie la repararea corpului nostru duhual. 

Asocierea acestor trei particule a dat naştere la începutul începutului Personalităţii-Cap. Ele 
au absorbit mai apoi din haosul înconjurător alte particule, pe care le-au organizat, aşa cum le 
absorbim şi le organizăm şi noi, pentru a ne putea hrăni corpul spiritual şi a-l face nemuritor în vecii 
vecilor. 

Acum să facem o sinteză a celor spuse. În Cap predomină materia activă, numărul-unu. În 
Mamar predomină materia pasivă, numărul-doi. Desigur că expresia predomină a stabilit deja în 
mintea ta că şi în Cap se află materie numărul-doi, precum că şi în Mamar se află materie numărul- 
unu, adică fiecare are câte ceva de la cealaltă Personalitate. Toate celulele din Mamar sunt 
organizate, pentru că imediat ce sunt absorbite, Mamarul le organizează pe baza formulei treimice. 
Operația aceasta se face spontan, de la sine, fără nici o intervenţie sau forță. Celulele din Mamar 
constituie pentru Sfera divină un fel de hrană sau mană divină. În fine, Personalitatea neutră, 
Pectoralul, a chemat şi cheamă mereu din haos materie neutră pe care o organizează tot treimic. 
Această materie neutră hrăneşte şi măreşte Sfera Pectoralului, şi îmbracă cele două elemente 
constitutive ale atomului - protonul şi electronul. 

Atât corpul duhului uman, cât şi cel angelic se hrănesc cu această mană divină din Infinit, care 
o dată intrată în duh se organizează. 

Prin activitatea, prin gândirea mea, din această clipă am eliminat, alături de gândurile mele 
proprii, şi o parte importantă din corpul meu. Cu toate acestea nu slăbesc, nu pier niciodată, pentru 
că în momentul când elimin această mană, care însoţeşte cugetarea mea şi formează „cuvintele” 
mele, absorb şi asimilez altele de aici, din această atmosferă; cu alte cuvinte, din spațiu. 


Reîntruparea este un examen necesar colectivității 


De la o vreme constatăm că şi pământenii au ajuns să dibuiască, pe ici-colo, din cunoştinţele 
duhurilor. E firesc să fie aşa, pentru că evoluţia acestui glob permite omului trupesc să ştie cu mult 
mai mult decât acum 25.000 de ani. 

Un anumit val de duhuri întrupate şi destrupate va atinge peste câteva veacuri, în ciclul 
prezent, apogeul său, din punct de vedere ştiinţific şi moral. Când aceste duhuri - ce populează în 
diferite locuri suprafaţa pământului şi atmosfera lui fluidică - vor termina cei 26-30.000 de ani de 
şcoală planetară, vor'emigra şi în locul lor vor veni duhuri inferioare, de pe o altă planetă. Atunci, 
viața simplă şi primitivă se va înscăuna din nou pe această planetă. 

Cunoscând evoluţia ciclică şi în spirală a civilizaţiilor, noi afirmăm: pe acest glob au mai fost 
multe civilizații, prăbuşite rând pe rând. 

Evoluţia duhului se traduce printr-o voinţă dârză de a înainta prin învăţare. Pentru că 
Divinitatea nu poate conduce pe fiecare duh în parte, s-au constituit grupări, colectivităţi sau 
partide, de la cele mai mici, până la cele mai mari. 

Colectivitatea aduce după sine fericire, iar individualismul - nefericire. 

Făcând parte dintr-o grupare sau asociaţie duhuală, fiecare individ constituie o celulă a acelui 
grup. Grupul este interesat ca individul să progreseze. De aceea îl supraveghează şi-l ajută pe cât îi 
este posibil. 

O dată ce duhul s-a asociat unui grup, conducătorii lui, dar mai ales voxpopuli, care reprezintă 
mulțimea, stau cu ochii pe duh, să vadă cum are să-şi ducă viaţa trupească - o probă a voinţei şi 
tăriei conştiinţei sale. Dacă duhul are un grad mai înalt în partid, este urmărit cu o atenție deosebită, 
văzându-se dacă mai merită treapta sau poziţia ocupată în grupul lor. 

Poziţia unui duh-în sânul partidului nu durează la infinit. Ea se poate pierde, prin căderea la 
examenul întrupării. Duhul căzut la un examen, nu este încă retrogradat, ci este supus la o întrupare 
şi mai grea. După câteva reîntrupări nefericite şi nefinalizate cu succes, poziția sa e pierdută. 

Întrupările au în vedere mai ales evoluţia morală. Nu se fac reîntrupări pentru avansarea 
intelectuală. Când e vorba de adunat cunoştinţe, ele se pot obţine mai bogat şi mai clar în spațiu. 

Toate cunoştinţele lumii trupeşti provin din lumea noastră. Ştiinţa noastră este cu mult 
superioară celei mai înalte ştiinţe de pe pământ. 


Prin urmare, ceea ce foloseşte partidului este avansarea celulelor sale, din punct de vedere 
moral şi spiritual. Abnegaţia, moralitatea, iubirea de semen sunt pârghiile avansării fiecărui spirit. 
Toate aceste însuşiri se obţin prin lupte şi suferinţe grele, în mediul social unde duhul s-a întrupat. 

Moralitatea nu se poate obţine decât pe pământ. În Cer neexistând tentaţii, spiritul nu are 
condițiile care să-i pună la încercare tăria sufletului. Meritul spiritului este când, fiind întrupat, deci 
neştiutor de existența Tatălui şi a lumii spațiale, neştiutor că e supravegheat de veghetorul său şi de 
o ceată nesfârşită de duhuri, de membri partidului său, duce o viaţă morală, demnă, conştientă de 
rostul său în lume. 

Osândit în ocna cărnii, ştiindu-se singur, duhul îşi dă drumul pornirilor şi gândurilor sale. În 
spaţiu duhul e cuminte şi îşi ascunde gândurile. 

„Intrupează-te, frate - îi spun cei din partidul său - să te vedem ce faci, şi mai ales să-ți citim 
gândurile ascunse cu grijă în forul tău intern spiritual. Întrupează-te, şi când vei gândi în urma celor 
văzute şi auzite, noi îţi vom citi gândurile, şi vom şti până la ce grad de evoluţie a ajuns voinţa şi 
conştiinţa ta şi dacă mai meriţi gradul de sfânt obţinut până acum. În spaţiu, unde ne cunoaştem, e 
uşor de înţeles iubirea şi ajutorul reciproc. Mergi, frate, jos, să te vedem'atunci când fiind şi noi 
oameni trupeşti şi necunoscuţi, cum te porți cu noi, cât iubeşti tu pe om, care e gradul milei tale.” 

Reîntruparea este un examen necesar pentru ridicarea individului spre spiritualizare. 


Construirea mineralelor, vegetalelor, animalelor şi a omului 


In general, după vârsta de optsprezece ani omul începe să se ocupe de idei pragmatice, de 
problemele pământeşti. Aproximativ după vârsta de patruzeci de ani, iar alții chiar după cincizeci, 
omul începe să se ocupe şi de problemele sau ideile spirituale. 

Duhurile mari întrupate sunt preocupate chiar de la vârsta de optsprezece ani de problemele 
spirituale; citesc, se interesează de ezoterism, ocultism, magnetism, religie etc. 

Această preocupare timpurie pentru subiectele de dincolo de viaţa trupească denotă o înaltă 
evoluţie. Noi, lumea superioară, îi urmărim în existenţa lor pe aceşti întrupați şi îi menţinem sub 
focul sacru al ideilor noastre spirituale. 

În lumea noastră, ca în a voastră, ideile sunt de două feluri: 

l. abstracte - nu le putem experimenta, primindu-le de sus; 

2, concrete - avem posibilitatea să le punem în practică, de exemplu: mânuirea, analiza, 
sinteza şi diferitele combinări ale fluidelor. 

Ceea ce e concret la noi pentru voi e abstract. Noi, spiritele, ne vedem, simțim şi auzim. Ştiţi 
voi ceva de prezența şi convorbirile noastre, de cele ce facem în jurul vostru? Nu ştiţi. Totul de la 
noi e ca inexistent pentru voi. Fenomenele lumii noastre sunt pentru voi probleme abstracte. 

În decursul vieţii sale, treptat, duhul întrupat se luminează asupra multor probleme, în funcţie 
de vechimea sa şi de mediul său uman, iar noaptea când trupul său doarme - în funcție de mediul 
ceresc unde se scaldă. 

Să cităm un pasaj din Biblie: „Dumnezeu a făcut pe om din țărână”. Aşa învaţă omul care nu 
trebuie să ştie mai mult. Omul simplu râde de aceste cunoştinţe, căci anatomia, biologia, geologia îi 
arată altfel, întrupatul aflat în legătură cu noi, cunoaşte adevărul referitor la crearea trupului uman, 
fenomen petrecut şi acum în alte părţi ale universului, pe alte planete. 

Evoluţia noastră spre Divinitate cere să cercetăm şi studiem mereu. În lumea noastră nu e ca 
în a voastră, ca să credem fără să cercetăm ceea ce auzim. Noi trebuie să experimentăm cele aflate. 

Tatăl meu ceresc de aici, Guvernatorul planetei noastre, ne spune: „Tu cunoşti tot ce ai văzut, 
auzit, simţit până acum, rămâne ca prin proba experienţei tale să păstrezi pe veci ceea ce ai învăţat”. 

Luminile noastre, mai-marii noştri, ne spun: „înainte de a fi fost creat primul om - nu ca al 
vostru, ci mult mai primitiv - au existat pe Pământ anumite entități care au plecat, nemaiputând 
evolua aici, nemaigăsind aici condiţii de evoluție”. 

În Mamar se face corpul spiritual perfect, aidoma cu trupul divinului Tată. După ce corpul 
spiritual a fost făcut perfect, rămâne să i se facă aici, pe pământ, şi trupul pământesc. Dar cât timp 
se cere până se face o ființă vie - omul trupesc! Există planete risipite în universul nostru unde acum 


se face pentru prima oară un trup de om; i se fac mai întâi, din fluidul acelei planete, corpul vital, şi 
apoi - cu pământul, cu mineralele acelei planete - i se face şi trupul. 

Reuşind să facă o asemenea construcție umană, oricât de pocită ar fi, îngerul este pe deplin 
fericit când vede că după ce a introdus spiritul uman în acea formă, ea începe să se mişte, să 
trăiască, să înțeleagă, pentru că această construcție este o operă grandioasă. Până a ajuns să facă 
acest trup de om, îngerului i-au trebuit miliarde de ani, învățând să facă mai întâi o formă de plantă, 
apoi peste alte milioane de ani - un tipar sau trup de animal şi, în fine - trupul uman. 

Darwin a crezut că omul se trage din maimuţă. El a întrevăzut filiera evoluţiei, dar n-a 
cunoscut adevărul. Adevărul este că omul a fost construit de îngeri superiori, îngeri constructori, la 
fel ca pe planetele unde acum se înscăunează pentru prima oară primii oameni. Lumea angelică a 
construit trupul, unde îşi va face şcoala spiritul uman. Această ființă umană va evolua pe diferite 
globuri, în diferite sisteme, şi duhul său va urca treaptă cu treaptă gradul de om, supraom, înger, Fiu 
de Dumnezeu şi aşa mai departe. Va urca grade, dar el tot om va rămâne. Fiul de Dumnezeu este tot 
om, nu este Dumnezeu în persoană, ci este un om divinizat sau îndumnezeit. 

Există planete unde chiar acum îngerii construiesc din materia ei fluidică fel de fel de 
minerale. Acele planete sunt în prima lor fază de solidificare, iar îngerii constructori de acolo sunt 
cei mai de jos din seria constructorilor de forme de viață. Pe alte planete, aflate pe o treaptă 
superioară, îngerii constructori încep construirea seriilor de forme vegetale. În fine, există planete 
unde, pentru prima oară, se construiesc forme animale. A face o formă în care să sălăşluiască un 
spirit animal e o operă mai grea, mai complexă decât a face o formă de plantă. Aceste forme 
animale nu pot fi făcute decât de îngeri savanţi, maeştri în pregătirea din materia acelei planete a 
țesuturilor, aparatelor trupului animal. În fine, există planete unde o categorie şi mai înaltă de îngeri 
constructori creează forme trupeşti de om. 

În afară de aceste patru trepte de creaţii angelice - minerale, vegetale, animale şi umane - 
există planete superioare unde omul este într-atât de perfectat, încât el vede, simte, aude îngerii din 
spaţiu, din atmosfera fluidică ce înconjoară planeta respectivă. El este un înger întrupat, care stă de 
vorbă cu îngerul destrupat. Forma şi materia trupului său sunt cu mult mai evoluate, mai fine, decât 
cele întâlnite pe pământul nostru. 

Toate sistemele solare, toate planetele sale trec prin următoarele faze. Nebuloasa primitivă, 
marea nebuloasă se va divide, rând pe rând, pentru a da naştere la nebuloase mai mici, la sori 
mărunți. Materia fluidică trece în stare solidă, prin opera de prelucrare a îngerilor constructori de 
minerale. Când opera lor a fost terminată, intră în acţiune a doua serie de îngeri, care ştiu să facă 
trupuri de plante. Planeta avansează, şi cu ea - întregul sistem. Urmează ca îngerii cunoscători în 
construirea formelor animale, să facă întregul regn animal, timp de sute de milioane de ani. În fine, 
când timpul a sosit, îşi încep opera îngerii constructori de trupuri umane; bineînţeles, nu ca ale 
voastre de acum, ci cu mult mai primitive. 

Toate au pornit de la eterul provenit din fluidele plecate de la Tatăl. Materia pregătită de Tatăl 
pleacă într-unui din universuri şi îngerii o prelucrează, făcând din ea toată gama de vieţuitoare 
întrupate. 

Îngerii au aflat ştiinţa construcțiilor de tot felul de la Tatăl. El ştie să facă orice lucrare de 
pretutindeni, în cele patru universuri ale Sale. Tatăl a creat odată în veşnicia ce a trecut, acum El nu 
mai face nimic, construind totul numai prin Copiii Săi majori. 

Tot ce există pe Pământ a venit de la Tatăl. Cel ce examinează pe om, examinează pe Tatăl, 
care nu are forma de om, dar are tot ce exislă în om. Tot ce e într-o râmă se află în Tatăl. Râma este 
o parte din Tatăl, dar nu este la fel cu fatal prin forma sa. Râma e o viciate a pământului, o formă 
imperfectă încă, făcută de o anumită categorie de îngeri - fericiţi când au reuşit să o facă, să o vadă 
trăind şi reproducându-se. 

Spiritul de orice grad vine din Tatăl. Materia care va servi de pârghie sau formă spiritului a 
fost trimisă din Mamar. Din Mamar pleacă fluidul, din Tatar pleacă scânteia sau superfluidul. 
Materia trebuie să evolueze, dar singură nu este capabilă. Duhul trebuie să evolueze, dar nici el nu 
poate să stea prin diferitele planete, sisteme sau universuri fără învelitori materiale, fără materie. 
Unul ajută la evoluţia celuilalt. 


Omul este ultima treaptă de perfecţiune a formei animale. Treptat, devenind tot mai apropiat 
de perfect, duhul părăseşte gradul uman, pentru a se urca pe treapta sau la rangul de înger. Ce mult 
ne mai trebuie nouă, oamenii Pământului din faza actuală, până să devenim oameni perfecţi! Dar ce 
lungă este calea până să devenim îngeri! 

Îngerii lucrează mereu asupra formei voastre, pentru a vă desăvârşi. În vederea acestei 
perfecţiuni, îngerii îmbunătăţesc condițiile de existenţă ale planetei: aerul, apa, pământul, mediul 
înconjurător, pentru ca opera de modificare asupra trupului să le fie mai uşoară. 

Nu tot ce construiesc îngerii, în decursul sutelor de milioane de ani, este perfect. Câte dibuiri, 
câte imperfecțiuni, câte greşeli au făcut şi ei! Dar observând că un spirit silit să se întrupeze într-o 
formă incorectă nu poate evolua, cercetând defectele formei, caută să facă o altă formă în care 
spiritul corespunzător să se simtă mai bine şi să poată progresa. 

Fiecare mineral, fiecare element chimic a avut un anumit autor. Există serii de îngeri creatori 
de minerale. Fiecare fel de plantă este făcută de o altă treaptă de înger creator de plante. Formele de 
plante nu sunt nici ele făcute de acelaşi înger constructor, ci rând pe rând, de îngeri din ce în ce mai 
îndemânatici, mai ştiutori. Acelaşi lucru e valabil şi cu seria de animale. 

Când pe o planetă s-a terminat toată gama de minerale, îngerii constructori de minerale 
părăsesc planeta respectivă. De asemenea, când pe o planetă s-a terminat toată seria de plante şi 
altele nu se mai pot face, îngerii constructori de plante părăsesc şi ei acea planetă, pentru a se duce 
aiurea, unde au posibilitatea de a construi plante superioare. La fel procedează, rând pe rând, îngerii 
constructori de animale şi oameni. 

Ceea ce se petrece cu îngerii se petrece şi cu duhurile. Nemaiavând forme mai evoluate în 
care să-şi facă şcoala planetară, duhurile pornesc pe alte meleaguri, iar planeta rămânând fără 
duhuri, dispar şi formele. Astfel planeta părăsită se reduce la faza primă, când era lipsită de 
vegetaţie, viață animală şi forme umane, rămânând numai duhurile minerale. La o vreme, planeta îşi 
va pierde magnetismul, şi din acel moment mineralele se vor dezorganiza, spiritele minerale, 
forvispiile fiind puse şi ele în libertate. Fosta planetă se va transforma într-o pulbere, din care o 
parte va fi atrasă de alţi sori, iar o altă parte se va fluidiza şi întoarce la Centru, de unde a pornit 
cândva. 

Nebuloasă a venit din Sfera divină, şi nebuloasă se întoarce. Ea a trecut printr-o serie 
nesfârşită de faze, care au constituit tot atâtea şcoli pentru toată gama de duhuri: minerale, vegetale, 
animale, umane şi angelice, de toate felurile. Cu cât soarele şi planetele derivate din ea îmbătrânesc, 
cu atât devin o şcoală de o treaptă inferioară. 

Duhul evoluează, urcă din ce în ce mai sus, iar materia planetei unde a viețuit devine, de la o 
vreme, tot mai neprielnică stadiului ajuns de spiritele ce o populează. Duhul avansează, materia se 
retrogradează, iar planeta - terminându-şi misiunea sa de şcoală - se va dizolva, întorcându-se la 
Centrul creator. 


Creaţia Centrului 


Intr-o altă prelegere, am spus că Sfera-Tatar se dilată şi se atinge, din loc în loc, de fața 
internă a Sferei-Mamar. Sfera-Tatar face în aceste puncte de contact protuberante pe suprafaţa sa şi, 
corespunzător lor, se creează adâncituri pe suprafaţa internă a Sferei-Mamar. Această dispoziție 
fiind îndeplinită, din dreptul protuberantelor Sferei-Tatar sunt aruncate scântei, absorbite de Mamar. 

Când trece din Tatar în Sfera-Mamar, scânteia îmbracă materia neutră a Respiratorului. Prin 
acest fapt scânteia, parte din Dumnezeu, cu toate calităţile şi puterile Tatălui, devine o 
individualitate, un Dumnezeu în miniatură. leşind din Sfera-Tatar, particula devine o entitate 
separată de Tatăl. 

În Sfera-Tatar scânteia era o celulă a Tatălui. De îndată ce a ieşit din Colectivitatea- 
Dumnezeu şi s-a îmbrăcat cu haina substanţei din Respirator, scânteia a devenit un candidat de duh. 
Ajunsă în Mamar, scânteia este îmbrăcată cu materia mamară şi, în acelaşi timp, este dememorizată. 

Sfera divină, denumită şi Dumnezeu, este compusă — după cum am mai spus - din trei 
corpuri sferice, care se învelesc unele pe altele, fiecare fiind formată dintr-o anumită materie: 
materia tatarului, materia respiratorului şi materia mamarului. 


În ansamblul ei, Sfera divină se comportă ca o ființă supraeterică, formată din două părţi: una 
fecundatoare - pozitivă şi masculină; şi alta fecundată - feminină şi negativă. Adică această Fiinţă - 
uriaşă ca dimensiune, mai mare decât oricare din cele patru universuri - se auto fecundează, 
corespunzând din acest punct de vedere unei fiinţe hermafrodite de pe pământ. Sfera-Tatar 
fecundează Sfera-Mamar, iar după mii şi mii de ani petrecuţi în Sfera-Mamar, scânteile primite şi 
preparate de Fiii divini sunt trimise în unul din cele patru universuri. 

Aceste celule divine, aceste scântei-dumnezei, nu au nume, pentru că sunt miliarde nesfârşite. 
Să luăm un exemplu, pentru a face înţeles acest anonimat. Regele vostru priveşte poporul. El nu 
cunoaşte numele fiecărui cetățean în parte. El înţelege şi vede în faţa sa o colectivitate de indivizi: 
poporul român. Poporul este un termen, fără a spune un nume propriu de individ. La fel şi cu 
duhurile. Ele sunt asemenea nisipului oceanelor, fără număr. Nu au nume, dar se disting între ele 
după culoarea lor. 

Culoarea unui duh este în legătură cu evoluţia sa. Astfel, duhurile Pământului - s-a mai spus - 

se împart în trei categorii mari: roşii, albastre şi albe. Îngerii Pământului au culoarea albă 
aurie, iar sfintele duhuri au, pe lângă culoarea îngerilor, anumite decorări sau semne, care le indică 
rangul în ceata îngerilor. Există planete unde duhurile-oameni au culori verzi, albastre, violacee etc. 
Entităţile de pe fiecare planetă sau soare au culorile lor şi semnele aplicate pe culorile lor, indicând 
tot atâtea trepte, chiar în sânul aceleiaşi categorii de spirite. 

Nu poţi da un nume unui duh, ci ştii că este dintr-o anumită categorie. Când priveşti o ceată 
de vrăbii, ştii că sunt vrăbii, dar cum să le spui pe nume la fiecare? Nu li se poate da decât numele 
grupului din care fac parte. Jos, la suprafaţa pământului, fiecărui duh întrupat i se dă un nume. În 
spatiile infinite nu mai este posibil să se dea fiecărui duh un nume, ci cel mult numele grupului 
omogen format de acele duhuri: îngeri, arhangheli, serafimi, ofanimi etc. Prin urmare, Rafael, 
Mihael, Gabriel etc. nu este numele unei entităţi, ci numele gradului unei serii de îngeri. 

Tatăl nu se mai ocupă de evenimentele ce se vor petrece într-un sistem solar oarecare. El dă 
delegație Guvernatorilor solari şi planetari ca în numele Său şi după legile Sale, să conducă evoluţia 
acelui sistem planetar. 

Venind într-una din sferele create, pentru a îndeplini opera la care au fost trimise, duhurile 
superioare sunt silite să se asocieze câte trei la un loc, pentru a forma o forță treimică. 

Trei entităţi conduc pe fiecare din miliardele de sori. Trei entități conduc miile de miliarde de 
planete de pretutindeni. Veşnic, o trinitate conduce totul. Această trinitate este înconjurată de un 
cordon fluidic, care, virtual, le obligă să lucreze totdeauna împreună, dând o singură directivă. 

Pe când erau răspândite în veşnicia anterioară, libere prin haos, celulele divine erau 
individualități cu aparență de corpuri moarte, fără viaţă. Când au auzit chemarea primelor trei 
celule, care au format primul Nucleu divin, au început să se miște şi să se asocieze şi ele câte trei, 
înconjurându-se cu un fel de substanţă lipicioasă, emanată de prima treime. Înconjurate cu această 
substanță, au fost atrase de iubirea nucleului Tată-Dumnezeu, şi astfel diametrul acestui nucleu a 
crescut prin creşterea numărului celulelor sale. Această creştere se continuă mereu. 

Azi, Sfera-Tatar este incomensurabilă. Ea absoarbe şi emite mereu celulele divine. Unele dm 
aceste celule au misiunea să contribuie la perfectarea sferei cu creaţii; altele sunt trimise ca 
misionari la marginea cosmosului, ca să atragă - prin convingere - din haos particule haotice noi. 

Scânteile ieşite din Tatar au două roluri de îndeplinit: ori pornesc în lumea creată, ori vor 
chema pe surorile lor din haos. 

Cât timp celula divină este în interiorul Sferei-Cap, lucrează în armonie cu celelalte miliarde 
de celule divine, la marea operă a evoluţiei, a tot ce Tatăl creează. De îndată ce a ieşit din Sfera- 
Tatar şi s-a sustras legii colectivități, ea devine o forță liberă, activând cum i se va părea mai bine. 

Odată, la începutul începutului oricărei creaţii, trei celule sau particule din haos s-au unit, 
pentru prima oară, prin dragostea ce au simţit-o una faţă de alta. Aşa a fost la început. De atunci a 
trecut o veşnicie. Azi condiţiile s-au schimbat, prin infinita evoluţie. Când o celulă divină supusă şi 
înțelegătoare iese din Sfera-Tată, este îmbrăcată cu o anumită haină în Mamar - dacă e destinată să 
prelucreze materiile din universuri, şi este îmbrăcată cu altă haină - dacă va pleca să lucreze direct 
asupra particulelor din haos. 


În al doilea caz, i se lasă scânteii toată puterea şi înțelegerea că este Dumnezeu. 

Câtă dragoste, câtă înţelegere şi cunoştinţă despre opera grandioasă a creațiilor trebuie să aibă 
acest mic Dumnezeu, liber şi individualizat - parte din Totul - pentru ca el să nu devieze, să nu se 
înfumureze, să nu lucreze în afara Voinţei centrale, a colectivității Capului de Dumnezeu. Numai 
această dragoste şi înțelegere poate aduce rezultate sublime. O răzvrătire a celulei divine destinată 
să lucreze asupra particulelor din haos poate produce rezultate incalculabile, distrugând într-o clipă 
toate universurile, totul dezintegrându-se şi particulele întorcându-se în haos, în starea lor primitivă. 

Această nenorocire s-a întâmplat odată, în veşnicia ce a trecut. Din această cauza, Tatăl - cât e 
El de înţelept şi bun - se teme de nechibzuinţa vreuneia dintre celulele Sale. 

Prin asocierea particulelor haotice s-a format Tatăl, şi EI - prin chemarea particulelor haotice 
şi organizarea lor - a creat universurile de până azi. 

O anarhie, în masă, a duhurilor din cosmos poate face să piară universuri, spunând în pericol 
Divinitatea centrală. Armonia tuturor contribuie la progresul totului. Azi legea le ţine pe toate ca 
într-un cerc de fier. Cine se abate de la legile care contribuie la progres, cade imediat sub sancţiunea 
suferinței. Cea mai mică încălcare a codului ceresc se poate transforma, prin repetare, în anarhie sau 
răzvrătire. De aceea cea mai mică greşeală este prompt urmată de pedeapsă, pentru a se imprima 
adânc şi pentru veşnicie în conştiinţa fiecăruia că orice abatere atrage după sine suferinţa, conform 
legilor stabilite. 


Evoluţia se face individual, dar şi în colectiv 


Verbul este Mântuitorul nostru, Stăpânul sosit în acest punct al universului cu nebuloasa Sa 
primită în Mamar, pentru a o prelucra şi perfecționa. Nebuloasa i-a fost dată spre a servi şi propriei 
Sale perfecţionări. Materia Pământului, desprinsă de miliarde de ani din nebuloasa solară, este a 
Lui. Când ne întrupăm, ne facem una cu Verbul, deoarece trupul în care ne afundăm este materia 
condusă de El, de miliarde de ani. Materia e pusă în slujba Lui, dar şi pentru evoluţia noastră. El 
este Mântuitorul nostru, în materia Sa ne întrupăm ca să facem şcoală. 

Iată înţelesul cuvintelor Domnului: „Luaţi, mâncaţi din această pâine — acesta este trupul 
Meu; luaţi, beți din acest vin - acesta este sângele Meu “. Într-adevăr, ele au derivat din materia 
Pământului, sunt duhuri ce fac parte din materia pusă sub conducerea Lui. 

Prin liberul nostru arbitru am ales acest sistem solar. Sosiţi aici dintr-un alt sistem solar, ni s-a 
indicat planeta unde să ne întrupăm, ca fiind cea mai potrivită gradului nostru evolutiv. 

Pe Solar ni s-au dat toate indicațiile. Am zis Solar, şi nu soare, pentru că una e soarele, şi alta 
e Solarul. Soarele este astrul vizibil ochilor voştri, iar Solarul este globul fluidic, unde tronează 
Verbul solar, Guvernatorul acestui sistem planetar. Solarul, fiind fluidic, este invizibil pentru voi. 

Pe Pământ ne facem evoluţia spirituală şi materială, ca spirit liber şi întrupat. Pământul este 
pentru noi un laborator, unde studiem şi facem experienţe cu materiile sale fiuidice, gazoase, lichide 
şi solide. Când se întrupează, duhul se supune evoluţiei acestei materii. Ce de ani pierde duhul la 
începutul întrupării sale, până îşi construieşte casa-trup, prin care va trăi ani de zile pe pământ! 
Spiritul, trăind în sânul trupului său, îl îmbibă, purifică şi influenţează cu fluidele sale. Întrupându- 
se miliarde de duhuri, ele prefac materia acestui glob, îl perfectează. 

Prin urmare, duhul e colaboratorul Guvernatorului solar şi al Tatălui ceresc. 

Ştii că duhul îşi face evoluţia, întrupându-se mereu, veacuri necurmate. Află acum că evoluţia 
se face numai în stare de duh liber şi numai în Cer. Aceasta nu este o regulă, ci o axiomă. 

Duhul întrupat nu-şi face evoluţia, ci conlucrează doar cu cei din spațiu, lucrează la o operă 
comună împreună cu cei din mediul fluidic. Cei din spaţiu fac şcoală, iar întrupatul e un colaborator 
coborât în sânul materiei, o sondă prin care spațialii studiază şi prefac materia. 

Precum Mamarul îşi pune materia la dispoziția marilor Entităţi, pentru ca aceştia să-şi facă 
evoluția, la dispoziția duhurilor se pune materia sau laboratorul numit planetă. O entitate se 
întrupează în acest laborator şi alte trei entităţi spațiale - dreptaşul, stângaşul şi cel-de-creştet - 
conlucrează cu ea. Cele trei entități protectoare nu prea interyin cât timp omul e sugar, pentru că 
mama îl ţine în preajma ei, iar dreptaşul şi stângaşul mamei pot face oficiul dreptaşului şi 
stângaşului copilului. 


Când copilul a început să se îndepărteze de mama lui, când el a început să ia oarecum 
inițiativa, trebuie condus, şi intervin protectorii săi spaţiali. Pe măsură ce creşte copilul, acțiunea 
dreptaşului, a stângaşului şi a celui-de-creştet este mai activă. Cu cât materia trupului se preface mai 
mult, activitatea asistenților spaţiali este mai încordată, mai ştiinţifică. 

Din acest motiv, asistenții proiector! se schimbă la fiecare din etapele vieții trupeşti. Adică cei 
trei asistenţi din tinereţe au înlocuit pe cei din copilărie, iar la rândul lor vor fi înlocuiţi cu alți trei, 
când tânărul va fi bărbat, şi aşa mereu, până la destrupare. 

Sugarul trece în faza de copil, apoi de elev, adolescent, tânăr, bărbat şi bătrân. Mereu alte 
gânduri şi simţuri, mereu alt material corporal, mereu alte modalități de funcționare ale diferitelor 
sale organe. Din copilărie până la bătrâneţe se înşiră o serie de fenomene fizice, fiziologice, psihice 
etc, constituind material de studiu şi conlucrare. 

Cei trei protectori şi îndrumători spaţiali nu sunt numai aşa alăturaţi de un întrupat, ci sunt 
legaţi de el printr-un cordon, fluidic, stabilit de superiorul grupului sau colectivității din care fac 
parte aceste patru duhuri. Din această cauză ceea ce simte întrupatul simt şi ceilalți trei din spațiu 
legaţi de el. De o plăcere şe bucură şi ei, de o durere suferă şi ei. Când se face o operaţie 
chirurgicală întrupatului, toata durerea lui o va împărtăşi, vrând-nevrând, şi celorlalți trei spațiali. 

Teoretic, s-a spus că există trei colaboratori spaţiali, care concură la studiul terestru al 
întrupatului. În realitate, nu este numai o treime - un dreptaş, un stângaş şi unul-de-creştet - ci o 
asociație din fiecare. Vor fi mai multe entități de-dreapta, de-stânga şi de-creştet. 

Am mai vorbit despre rolul celor trei îndrumători şi colaboratori. Dreptaşul spune: „Aşa e 
bine”. Stângaşul nu impune, ci arată că mai există şi o altă cale. Tras de o parte, împins de alta, 
bietul întrupat rămâne să aleagă în virtutea deplinei sale chibzuinți. După o zi întreagă de 
conlucrare, vine examenul a tot ce s-a făcut peste zi. Examenul se dă în faţa celui-de-creştet. El va 
judeca faptele executate, iar nu intențiile sau ideile ce au frământat spiritul în timpul zilei. 

Ideea, ca idee statică, nu are nici o forță în lumea trupească. Fiind pusă în acţiune, ea se 
transformă în forță dinamică. Cât timp trăim în spaţiu, căutăm să punem în practică ideile Tatălui şi 
ale Verbului. După ce ne-am întrupat, căutăm să fim în acord cu ideile Tatălui, sau ideile spirituale, 
dar în aceiaşi timp şi cu ideile referitoare la materia Verbului, ale Purtătorului de cuvânt al Tatălui. 

Întrupatul a venit cu ideile sale teoretice din spaţiu şi caută să le pună în practică aici jos, 
deoarece se referă la materia de aici. Am spus că evoluţia se face în spaţiu, dar acolo ea nu este 
completă, deoarece se face asupra substanței tatare şi mamare, aflată în stare fluidică. 

Toate ideile referitoare la spirit, se numesc idei spirituale sau masculine. Toate ideile 
referitoare la materie, de orice grad, se numesc idei materiale sau feminine. 

Analiza ideii, cercetarea şi urmărirea acţiunii ei se face de spirit, care o fecundează. Spiritul 
combină ideile masculine cu cele feminine, ca să vadă urmările acestei combinări. Spiritul vine din 
spațiu cu idei cereşti spirituale, dar se întrupează să vadă ce se va petrece când, coborât în trup, în 
materia planetară, va căuta să aplice ideile spirituale sau cereşti asupra materiei. Adică ce urmări 
vor fi când va împreuna ideile masculine cu cele feminine. 

Rolul întrupării este să ofere spiritului posibilitatea de a pune în practică ideile cereşti, 
aplicându-le asupra materiei globului pământesc. Întrupatul este un sacrificat, scufundat în sânul 
materiei globului terestru, în folosul fraţilor din colectivitatea sa, pentru ca cei din Cer să-şi facă 
studiile prin el. 

Sacrificiul acesta nu poate fi etern. De aceea s-a pus un termen duratei sale, dându-i-se 
libertate duhului întrupat prin actul numit moarte. Moartea înseamnă terminarea calvarului, a 
sacrificiului făcut de duh față de colectivitatea din care face parte. Dar în loc ca fraţii săi de 
sacrificiu să se bucure că unul dintre ai lor s-a eliberat din materie, ei îl plâng. Sărmanii, cât de 
neştiutori sunt de tainele cereşti! 

Dacă sacrificiul a fost pe deplin îndeplinit, duhul va culege la finele vieţii trupeşti roade 
frumoase, de care se vor împărtăşi şi ceilalți colaboratori ai săi. Evoluţia se face în mod colectiv, 
întrupatul s-a sacrificat benevol în folosul colectivităţii spirituale din care face parte, pentru că ştie 
că altul va face mâine la fel. 


Uneori dreptaşul şi stângaşul se schimbă între ei, făcând ambele şcoli, adică a aplicării ideilor 
de dreapta şi de stânga. 

O idee este considerată de dreapta când e în sensul legilor universale, şi o idee este 
considerată de stânga când e contrară legilor cereşti. Întrupatul, dreptaşul şi stângaşul fac o treime: 
unul propune, altul contrapropune şi întrupatul dispune, dar în urma deciziei întrupatului toți trei vor 
ajunge la suferinţă sau fericire. 

În concluzie, nici un duh nu evoluează individual, ci numai în colectivitate, ca şi Tatăl ceresc 
împreună cu miliardele Sale celule divine, infiniți Dumnezei. 

După ce întrupatul şi-a terminat sacrificiul, este lăsat câtva timp liber, să se întremeze, să se 
odihnească şi să mângâie pe cei lăsaţi jos. De la o vreme, superiorii, găsind că a stat destul, îi 
ordonă să reintre în activitatea cerească, să fecundeze ideile cereşti. 

În Cer, ca şi pe pământ, unii aleargă după o plăcere trecătoare, urmată de multă şi îndelungată 
suferință, pe când alții se angajează la o durere temporară, ca să se bucure de o fericire prelungită. 


Ciclurile evolutive 


In universurile sferei create, există trei mari grade de sisteme planetare, care sunt 
corespunzătoare: 1. Sfântului Duh; 2. Fiului-solar; 3. Tatălui central. 

Evoluţia cere trecerea de la planetar la solar şi de la solar la divin. 

La începutul creației sistemului s-a trecut invers, de la starea nebuloasă sau divină, la cea 
solară şi de aici la cea planetară. După ce, prin involuţie, planeta a atins starea fizică cea mai solidă, 
începe urcuşul, evoluţia, ascensiunea spre divin. 

In prima perioadă, pentru transformarea nebuloasei într-un glob solar, au lucrat Divinii. După 
ce şi-au terminat opera au plecat la Centru. Au urmat îngerii solari, lucrândja construirea planetelor. 
Când şi-au terminat opera, au părăsit planeta şi s-au întors în soarele lor. În fine, aceste planete au 
fost luate în stăpânire de îngerii planetari. Prin urmare, Constructorul divin a fost înlocuit cu 
constructorul solar, iar el a fost mlocuit cu constructorul planetar, sau mai bine zis lunar. 

Din divină, nebuloasa a coborât mereu, miliarde de ani, până la starea planetară. Apoi planeta 
a început urcuşul spre divinizare, şi viața de pe ea va progresa într-una, pentru a deveni şi ea divină. 
Din Tatăl a pornit nebuloasa. Ea era la început casă divină, unde lucrau îngerii divini, Constructorii 
centrali. După trecerea a multe milioane de ani, nebuloasa ajunge la gradul de a se preface în soare. 
Din moment ce nebuloasa a luat consistenţa de soare sau astru, Constructorii centrali s-au retras, 
opera lor fiind terminată. Sub conducerea Fiului a rămas aici lumea constructorilor solari. Ei au 
început opera creării şi evoluţiei solare. 

De la o vreme, s-au desprins din soare, rând pe rând, planetele. Pe fiecare planetă s-au stabilit 
constructorii planetari. Când o planetă a fost gata, constructorii solari s-au retras pe soare, pentru a 
continua opera lor solară, până la- terminarea sau disoluția întregului sistem. 

Prima planetă desprinsă din soarele nostru este acum la o distanță foarte mare de el şi este 
invizibilă vouă. Depărtându-se mereu, va ieşi din sfera de atracţie a soarelui. Efluviile solare 
nemaiputând lucra asupra ei, materia sa minerală se va dezagrega şi preface în pulbere cosmică. 
Aceasta va fi soarta, rând pe rând, a planetelor din sistemul nostru planetar. O parte din pulberea lor 
va cădea pe alte corpuri planetare, pentru a-şi termina evoluţia minerală neterminată încă, iar o altă 
parte se va fluidifica şi întoarce în Centru, pentru a fi întrebuințată, după o prealabilă prelucrare, la 
crearea de nebuloase noi, sisteme siderale, sori sau sisteme planetare. Toţi sorii şi planetele sunt 
muritori, creându-se în locul lor alţii, superiori, îngerii solari au prezidat la despărțirea Lunii de 
Pământ. În sistemul nostru Luna este o formaţiune de gradul al treilea, Pământul - de gradul al 
doilea, iar Soarele - de primul grad. 

Toate formațiile de gradul al treilea din întregul univers n-au posedat şi nu vor poseda 
niciodată viaţă trupească, ci numai duhuală. Ele se vor dezagrega înaintea corpului din care s-au 
dezlipit. De la dezlipirea Lunii din pământul pe care călcaţi, au trecut multe milioane de secole. 
După ce planeta a fost terminată, a venit să-şi facă şcoala pe ea lumea angelică planetară. Ceva mai 
târziu au început să vină pâlcuri de duhuri, de toate categoriile, ca să-şi facă evoluţia. De la 


începutul sosirii lor, viaţa acestor duhuri a fost mereu îndrumată de lumea angelică planetară, cu 
sediul pe Lună. 

După dezlipirea Lunii, Pământul a devenit sediul duhurilor sosite din toate părţile universului, 
ajunse la gradul acestei planete. Primele duhuri umane au fost din cele inferioare. Treptat, în 
decursul miliardelor de ani, ele s-au ridicat până au ajuns spirite superioare, în definitiv, trei mari 
categorii de duhuri umane au venit pe Pământ: 1. diavoliştii;.2. fiuliştii, 3. diviniştii. 

Diavoliştii sunt spirite inferioare. Negrii din Africa, Asia, Australia etc. ar corespunde azi 
acestor feluri de spirite. Fiuliştii sunt spirite mai evoluate, având, ca oameni, o religie şi o credință 
în forțele Cerului, crezând într-un Dumnezeu. Diviniştii sunt spirite întrupate, posedând cunoştinţe 
profunde despre alcătuirea universului, viața de pretutindeni şi legile din natură. Diviniştii sunt 
iluminați şi mulţi dintre ei au legături directe cu cei din spațiu. 

Viaţa omenirii pe Pământ şi a tuturor planetelor din univers nu se continuă într-un veşnic 
urcuş, ci se desfăşoară sub formă de cicluri. După ce s-au perindat pe suprafaţa planetei cele trei 
categorii de duhuri întrupate, terminându-se ciclul divinist, un cataclism mătură, distruge toată 
civilizația omenirii diviniste, şi în locul ei vine un val de diavolişti. De acum seriile se urmează mai 
departe, trecând prin fiulişti, şi se termină cu divinişti, după care un nou cataclism şterge orice urmă 
de înaltă civilizaţie a diviniştilor. 

Să nu se creadă că la un moment oarecare al vieții pământului se găsesc pe ci numai divinişti 
ori fiulişti. Pe lângă duhurile majoritare se află, în minoritate, şi din celelalte categorii. De exemplu, 
în vremea diviniştilor majoritatea oamenilor o formează cei adânc credincioşi şi în permanentă 
legătură cu Cerul, cei mai mulți fiind chiar mediumi auditivi. Dar printre ei se află, în minoritate, 
diavoliştii şi, ceva mai mulţi, fiuliştii. La fel se întâmplă şi în epoca fiuliştilor şi a diavoliştilor. 
Legenda lui Noe nu e o poveste goală, lipsită de adevăr. Noe a fost o realitate, un om divinist. Se 
înțelege că nu piere toată viața animală, vegetală şi umană cu ocazia unui astfel de cataclism. lată 
înțelesul real al ființelor salvate de Noe prin corabia sa. 

Cataclismul s-a dezlănţuit prin forţele venite din Sfera divină. Apele oceanelor au inundat în 
câteva clipe continentul, măturând aproape totul din calea lor. După câteva zile, apele au intrat în 
matca lor şi liniştea morţii domneşte pe suprafaţa pământului. În urma cataclismului aproape toţi 
oamenii s-au destrupat. Spiritele diviniştilor au pornit spre Lună, şi de acolo către Soare. După ce au 
dezbrăcat haina planetară şi solară, s-au îndreptat spre alte meleaguri, către alți sori ai universului. 
Noe împreună cu alți divinişti au scăpat de cataclism, deoarece i-am avertizat noi, cei de sus. 
Celorlalți divinişti, deşi erau în legături cu noi, nu li s-a spus nimic despre potop, pentru că aşa era 
orânduit să se întâmple, ca să înceapă un alt ciclu. 

Cel din urmă ciclu divinist a fost descris în legenda lui Noe. Atunci a început ciclul diavolist, 
aflat acum pe sfârşite şi va începe un nou ciclu - ciclul fiulist. El va dura aproximativ 360.000 de 
ani, după care va urma un nou ciclu divinist. Astfel, ciclurile se vor urma mereu, până la moartea 
acestei planete. După Biblie, s-ar crede că potopul lui Noe s-a produs acum câteva mii de ani. 
Adevărul e că de la cel din urmă cataclism până azi a trecut cu mult mai mult timp decât cum 
înţelege omul din Biblie. Ultimul potop s-a petrecut într-un timp foarte îndepărtat. 

Din cele de mai sus, se deduce că majoritatea oamenirii actuale aparţine ciclului diavolist. 
Fiuliştii formează o mică masă, iar diviniştii sunt extrem de puţini. 

Divinistul nu se preocupă de deşertăciunile vieţii trupeşti. El este idealistul pământului, 
căutând să se adape din izvoarele nesecate ale ştiinţei cereşti şi oferind, întrucâtva, norme de 
conducere celor din jurul său. Fiulistul ţine calea de mijloc dintre spirit şi materie, iar diavolistul 
este un materialist feroce, un egoist fără seamăn. 

Către sfârşitul ciclului diavolist, aproape toţi conducătorii mari şi mici ai popoarelor sunt 
fimlişti. În ciclul prezent al diavoliştilor sunt puţini divinişti - mediumi de toate categoriile, inspirați, 
mari gânditori şi mistici - fiind pierduţi în marea masă a diavoliştilor atei sau ignoranți. 

Treapta cea mai de jos a diavoliştilor formează triburile negrilor din Africa, Brazilia, 
Australia. Cu toate acestea, fiecare trib are un divinist, superiorul socotit învăţat, medic şi vrăjitor. 


În întreg universul se lucrează la fel. Oricare ar fi rangul spiritual al duhului, când se 
întrupează, trebuie să înceapă cu abecedarul. Omul nu poate să reia învățătura de unde şi-a 
întrerupt-o în viaţa trupească precedentă. 

Acum pot exclama: Iubite frate, ciclul diavolist e pe sfârşite şi va începe cel fiulist! Noi nu 
mai apucăm ciclul divinist care va urma, căci până atunci vom fi plecaţi pe altă planetă a unui alt 
sistem solar, unde vom găsi ciclul divinist, pentru a ne continua studiile. Nu vom mai şedea aici, 
deoarece nu mai putem aştepta câteva sute de mii de ani, cât va dura ciclul fiulist, până abia să se 
arate la orizont perioada divinismului, necesară evoluţiei noastre. 

Din cele expuse mai sus, s-ar părea că viaţa pe Pământ şi pe alte planete asemănătoare ei, se 
face pe perioade sau cicluri, care urcă şi coboară şi că, în definitiv, nu există nici un progres, că 
totul stă pe loc. În realitate, ciclurile evolutive urmează în așa fel încât nici un ciclu nu începe de la 
aceeaşi treaptă ca şi cea precedentă, ci ea revine cu ceva mai sus. În definitiv, toate ciclurile devin 
din ce în ce mai evoluate, aşa încât forma de viață a trupului şi a tuturor fiinţelor se va manifesta 
sub un alt aspect, mereu superior, mereu în progres. Totul este împins înainte de legea evoluţiei. 
Pământul nostru - ca şi miliardele de corpuri cereşti - se află mereu pe drumul veşnicei perfecțiuni. 


Totul s-a născut din particule haotice 


Fericit omul care lucrează din toate puterile sufletului său, pentru avansarea colectivității din 
care face parte. 

Eu sunt unul, sunt o celulă divină îmbrăcată cu o haină nealterabilă dăruită de Cei din 
Respirator. Peste această haină mi s-au pus două învelişuri, făcute din materia mamară. Prin urmare, 
am plecat din Sfera divină învelit în trei haine divine. 

Pe când eram în haos aveam libertate deplină. Pe baza acestei libertăţi, şi azi aş putea să-mi 
duc singur viața. Însă, experienţa ne-a dovedit că e de preferat viaţa în colectivitate, căci în sânul ei 
poţi avea ajutorul, tăria şi fericirea, pe când stingher nu poți nimic, deci nu ai parte de nici un spor. 
Am fost liber să aleg singurătatea sau să intru în asociere cu alţii. Graţie acestei libertăți, am 
examinat ideile care circulă în lume şi am făcut, într-un fel sau altul, după cum mi-a dictat 
conştiinţa. 

Entităţile spirituale au avut, au şi vor avea întotdeauna două idei, relativ la orice problemă: 
ideea A şi opusul ei, ideea B. Teologic vorbind, ideii A i s-a dat numele de rău şi ideii B i s-a dat 
numele de bine. Nu există bine şi rău, ci două idei egale, dar opuse. Aceste două idei opuse au fost 
şi sunt necesare, pentru că din ele iese lumină în spiritul oricărei entități. Trebuie să te arzi, ca altă 
dată să ştii să te păzeşti de foc. Trebuie să fi fost cândva bolnav ca să prețuieşti sănătatea. 

Datorită acestei libertăți şi a veşnicei experimentări, urcăm scara spre Divinitate. 

Doamne, ce de experienţe trebuie să facem, ca să ajungem la înţelepciune! Chiar Divinitatea 
primă a trecut prin această lungă, veşnică experiență, ajungând să-şi stabilească seriile de legi, care 
acum conduc lumile create. Divinitatea nu cere de la copiii Săi nici o grabă în studierea ideilor 
contrare. Spaţiul este infinit şi durata o veşnicie. Duhul are timp destul să tot studieze, pentru a se 
lămuri într-o problemă oarecare, cum e mai bine: să aleagă şi să execute ideea A sau ideea B. 

Toate experienţele le facem pe rând, miliarde de ani, pe diferite planete şi sisteme planetare, 
asupra tuturor formelor de viaţă şi felurilor de materii, dar nu putem avea o ştiinţă completă, până 
nu coborâm la starea materiei celei mai dense, a materiei planetare. Iată necesitatea întrupării. 
Numai având un instrument terestru, putem lucra asupra materiei terestre. 

Însăşi Divinitatea studiază Adevărul. Ea are mereu în faţa Sa noi probleme, metode şi stări de 
progres, dar vrea să-şi verifice concluziile prin particulele emanate din Ea, prin copiii Săi plecaţi în 
lume. Rezultatul experienţei miliardelor de copii plecați în creație, oferă Divinităţii posibilitatea de 
a se încredința de justeţea vederilor Sale. Astfel Divinitatea îşi controlează observaţiile şi hotărârile. 
Din haosul infinit s-a format Divinitatea. Miliarde nesfârşite de secole solare i-au trebuit Divinităţii 
să evolueze până a ajuns la stadiul actual, aflat în veşnică prefacere, pentru că evoluţia nu are 
sfârşit, în mod direct, dar mai ales prin celulele divine plecate din Cap, Tatăl cheamă mereu 
particule haotice, cu care creează globuri cereşti şi umple infinitul cu creaţii. Spațiile sunt pline de 
apeluri, de idei al căror conținut creşte mereu, prin aplicarea lor în existenţe din ce în ce mai 


evoluate. Tot ce e spirit şi materie a provenit din Tatăl şi, la urma urmei, totul s-a născut din haos. 
Haosul e originea a tot şi toate. Particulele haotice stau nemişcate din veșnicie. Gândul lor se 
împacă cu starea lor de inerție, pentru că nu cunosc starea de fericire trăită într-o colectivitate. E rău 
- zicem noi acum - dar pentru ele e bine. Binele stării noastre de acum corespunde binelui stării 
noastre de atunci şi de acolo. Ambele cuprind aceeaşi noţiune. Numai prin compararea uneia cu 
cealaltă se poate vedea deosebirea. Datorită necunoaşterii unei alte stări, am stat locului o veşnicie 
în haos. În acele vremuri era bine acolo pentru noi. Așadar binele e relativ şi nu are o limită 
superioară. 

Intr-o bună zi, a apărut, a ţâşnit alături de ideea A şi ideea B. Din acel moment, s-a născut 
dorința de a încerca, de a experimenta şi această nouă idee. Aşa s-a născut prima asociere. Acesta e 
începutul creaţiei. 

Voi credeți că întâi a fost binele şi apoi a venit răul. Adevărul e altul: întâi a fost răul, şi apoi a 
venit binele. Întâi a fost ideea A - ideea izolării, a independenței, şi apoi a venit ideea B - ideea 
asocierii, a muncii colective. Două idei, două stări, bună şi una, bună şi cealaltă, dar opuse, una 
fiind superioară celeilalte. 

Multe miliarde de ani i-au trebuit particulei haotice până să înțeleagă că ideea B e de preferat 
ideii A. Aţi putea râde de afirmația mea: „Cum, pentru o idee atât de simplă i-a trebuit particulei 
haotice o veşnicie?” întocmai. Lumea a râs de Columb când printr-o mişcare a pus oul în poziție 
verticală, zicând că aşa ceva oricine poate face. 

Acum vi se pare un lucru neînsemnat, dar când te gândeşti că particula haotică vieţuia de o 
eternitate într-o anumită stare, se înţelege că i-a trebuit un timp foarte mare ca să se nască în ea alt 
gând, relativ la o altă formă de existență. Azi lucrurile merg mai uşor, pentru că asupra particulelor 
haotice se exercită o chemare, argumentându-li-se fericirea vieții în comun. Colectivitatea propagă 
mereu respectul libertăţii, avută de particula haotică în Infinit. Viaţa în comun nu e o constrângere, 
ci o necesitate născută dintr-o convingere. Niciodată un duh nu poate fi constrâns, ci numai convins; 
altfel, el ar putea reclama libertatea avută în haos, cerând întoarcerea în el. 

Viaţa spaţială ne-o trăim în grupuri, iar în viaţa trupească suntem oarecum înclinați spre o 
viață mai mult individuală. Dar totuşi cât de cât, suntem porniţi spre colectivitate, căci familia ce 
este? neamul ce este? rasa ce este? Tot colectivități. Şi apoi întrupatul nu se află mereu în compania 
celor trei colaboratori din spațiu? Asocierea, cât de mică, aduce posibilitatea de progres. lată 
înțelesul cuvintelor Domnului nostru: „lubeşte pe aproapele tău, iubeşte pe duşmanul tău, căci cu 
toții sunteți frați, plecați din acelaşi Izvor de viaţă”. 

Viaţa izolată, solitară, are ca urmare multe neajunsuri, dibuiri prin întunericul vieții 
pământeşti, urmate de multe suferinţe. Din suferințele oamenilor, noi, duhurile libere, 
extragem'lecţii şi toate spiritele se conving de necesitatea vieţii în comun. lată de ce vă iubim şi, pe 
cât putem, venim în ajutorul vostru, pentru că avem conştiinţa solidarităţii, care ne ajută în 
progresul nostru infinit. 


Apariția omului pe pământ 


In vremurile îndepărtate ale existenţei acestui glob, după ce a apărut toată seria de plante şi 
animale, îşi făcu apariţia şi omul. Înfăţişarea lui era mult deosebită de a omului de azi. 

Ce uşor e de gândit şi zis: A apărut omul. 

Dar cine îşi poate închipui ce operă grandioasă a fost crearea trupurilor primilor oameni. La 
timpul oportun, au coborât din Soare strălucite duhuri îngeri constructori, care, prin cunoştinţele lor 
savante, au materializat din materia Pământului mai multe trupuri umane, şi după ce le-au desăvârşit 
trupeşte, s-au întrupat chiar ele în aceste forme umane. S-au creat astfel mai mulți indivizi, care au 
trăit ca oameni, ducându-şi existenţa până la adânci bătrâneți, fiind supuşi tuturor legilor omeneşti, 
deci şi procreării. 

Pe când primele forme umane au fost creaţii - sau, mai exact, adevărate materializări - 
spiritele solare următoare s-au întrupat în trupurile produse de precedenții generatori umani. După o 
serie de generaţii, constructorii solari au părăsit Pământul, după moartea trupului lor, întorcându-se 
la centrul solar, de unde au coborât. 


Ca descendenți ai lor, au urmat la întrupări îngerii planetari, constituind pe pământ o lume 
divină, pentru că deşi erau oameni, totuşi se bucurau de facultatea mediumică de a vedea şi auzi 
lumea duhurilor. Oameni trupești erau, şi totuşi aveau puterea duhurilor. 

În fine, a sosit timpul retragerii îngerilor tereștri şi au urmat la întrupare, în trupul noului 
prunc, duhurile umane. Astfel s-a născut omul veritabil, trup animat de un duh uman. Dar ce 
simplu, ce neştiutor era acest om! Era un cvasi-animal. Înţelepciunea marilor duhuri constructoare 
ale centrului solar a hotărât ca, mii şi mii de ani, să trăiască încă printre aceşti sălbatici un mare 
număr din lumea duhurilor angelice. Întrupându-se ca oamenii, îngerii îşi conduceau şi instruiau 
nefericiții lor frați ignoranți. 

Prin urmare, la acea vreme lumea terestră era formată, în majoritate, din duhuri umane, iar 
printre ele se aflau întrupaţi şi îngerii. 

Azi, lumea întrupată, în majoritate, este animată de duhuri umane. 

Pe măsură ce omul progresa mental şi era în stare să se conducă singur, lumea angelică solară 
se retrăgea, până n-a mai rămas întrupat pe pământ nici un înger solar. Azi îngerii solari mai vin la 
întrupare, în misiuni, când au de îndeplinit crearea unor curente noi de idei, care să ducă omenirea 
cu un pas mai departe pe drumul evoluţiei. 

Au trecut mii de veacuri, iar trupul omului s-a micşorat, dar a devenit mai complex şi mai fin, 
mai ales sistemul său cerebral. Graţie acestui minunat instrument, duhul poate face descoperiri noi, 
lărgindu-şi mereu câmpul cunoştinţelor umane. Pe când înainte îşi ducea o viață cvasi-animală, 
muncind şi folosindu-şi mintea numai pentru împlinirea năzuinţelor animale, acum mintea omului 
scotoceşte adâncul mărilor şi al cerurilor, asociază ideile, le combină în fel şi fel şi deduce adevăruri 
noi. Un număr foarte redus de oameni, îndrăznesc să se înalțe de la preocupările pur materiale în 
speculații metafizice şi metapsihice, deci în sferele spiritualității. 

Veacurile se scurg, trupul se va perfecționa, duhul dispunând de instrumente din ce în ce mai 
bune. Dar vine şi vremea declinului, când urmează o uşoară degenerare, accentuată în decursul 
timpului. Ca urmare, duhul va suferi, căci îşi va exercita mai greu facultățile înalte, având un 
instrument din ce în ce mai imperfect. Totul se naşte, evoluează şi moare, pentru a se desăvârși. 


În esenţa sa, duhul este format din trei particule 


Pământul este o masă de duhuri, asemenea miliardelor de planete, sori, stele şi comete, din 
întreaga sferă a creaţiilor. Aerul, apa şi mineralul sunt aglomerări infinite de candidaţi de duhuri. 
Totul în univers este făcut din duhuri. 

Acum să vedem cum a luat naştere un duh. În esenţa sa, orice duh se compune din trei părți, 
din trei particule vii, ce formează un tot. Ele au fost alcătuite sau asociate de Creator din particule 
vii, absorbite din cosmos. Creatorul primeşte continuu aceste particule ce au evoluat miliarde de 
ani, şi din ele creează mereu duhuri. Ele îi sosesc din sfera cosmică unde şi-au făcut şcoala, 
evoluția. 

Se pune întrebarea: Cum au luat naştere odată şi odată aceste particule materiale infinit de 
mici, şi totuşi vii? 

Toate marile lumini angelice răspund: Particulele vii au provenit din Infinitul ce înconjoară 
sfera cu creaţii sau cosmosul, dar Cine le-a făcut, e un mister. 

Să insistăm puţin asupra acestei taine a tainelor. 

Toate stelele şi planetele din cele patru universuri, văzute şi nevăzute, şi toate felurile de 
eteruri formează, împreună cu Sfera divină sau Laboratorul lumilor, o sferă uriaşă, denumită 
cosmos. Această sferă, cosmosul, pluteşte ca un balon în Infinit sau Haos. Acest Infinit nu este gol, 
ci, la rândul său, e plin de o pulbere neînchipuit de densă, formată din particule infinit de mici. 

Sfera-cosmos este inimaginabil de mare, dar față de Infinit, e cât un atom faţă de universul 
nostru, şi poate comparaţia e insuficientă. Prin urmare, de o parte se află Infinitul, şi de alta Finitul, 
alcătuit odată din materia Infinitului. Însăşi prima Divinitate creatoare a luat naştere din una din 
aceste particule ale Infinitului. 

Nu vă tulburaţi la citirea acestei afirmații, ci puneţi răbdare şi citiți mai departe. Particulele 
din Infinit sunt vii, pentru că se mişcă, sunt inteligente şi gândesc în interiorul lor. Dar vibrația lor e 


dezordonată, neputându-şi exterioriza gândirea, pentru a produce un lucru oarecare. Din această 
cauză, particulele vii din Infinit nu au o ţintă, un scop, nu urmăresc un drum, pentru a progresa. Ele 
par a fi veşnic staţionare, rămânând în aceeaşi stare în vecii vecilor. 

Întrevăd în mintea cititorului gândul că expunerea mea este o speculație filosofică. Nu, frate, 
noi nu filosofăm, noi experimentăm cu aceste particule vii, cu această materie vie, şi scoatem din ea 
învăţăminte. Ca atare, noi facem experienţe, parcurgem şcoala vieţii sau a naturii. Vouă, neavând 
posibilitatea să prindeți eterul şi să experimentați cu el, nu vă rămâne decât să credeți în cele spuse 
de noi. Nouă nu ne este permisă recomandarea din religiile voastre: „Crede şi nu cerceta”. Ori de 
câte ori avem posibilitate, noi trebuie să cercetăm. Dacă am putea, am cerceta însăşi Fiinţa creatoare 
şi conducătoare a cosmosului. Dar ştim că această Fiinţă supremă, adorată de toți, pentru că ne-a 
chemat la viață şi conştiinţă, este formată din aceleaşi esențe de particule vii, haotice ca şi noi. 

Neputându-ne duce până la Sfera centrală a Laboratorului - ca să vedem din ce fel de materie 
e constituit Creatorul - şi pe de altă parte neputându-ne duce până în adâncul Infinitului - ca să 
analizăm însăşi particula vie, aşa cum este în starea ei primordială - ne mulţumim să studiem toată 
gama de materii concentrate şi eteruri de tot felul, ce formează planetele, sorii, fiinţele şi duhurile. 
Din analizele mereu repetate de mine şi de miliardele de duhuri, analize duse până la ultima 
expresie, am constatat, în mod constant, că ne întâlnim mereu cu aceeași particulă vie, cu acelaşi 
element-numărul-unu, care umple din eternitate Infinitul. De aici concluzia: Viaţa este pretutindeni, 
Pământul este viu, Soarele este o unitate compusă din elemente vii, universul formează o unitate 
vie, întregul cosmos este format din Tatăl cu copiii Săi, de toate vârstele. 

Greu, foarte greu cuprinde mintea omului ideea că o particulă infinit de mică este dotată cu 
anumite însuşiri şi cu viață. Din acest motiv asemenea taine nu pot fi comunicate oricui, deoarece 
omul nu a” fost pregătit prin nici o idee asemănătoare, pentru a înțelege asemenea adevăruri. 

Parcă văd în mintea voastră întrebarea: „Cum e cu putință ca o infimă particulă materială să 
aibă inteligență?” 

Ca întrupați, aveți dreptate, pentru că nu cunoaşteţi nimic dincolo de materia vizibilă. Dar 
marile Lumini ale Cerurilor afirmă cu desăvârşită hotărâre şi certitudine că particulele vii ce umplu 
Infinitul sunt vietăți cu facultăți în stare latentă, inteligente şi gânditoare, că viaţa e pretutindeni; 
corp lipsit de viață nu există nicăieri în lume, nici în Infinit nici în Finit sau cosmos. 

Din această materie-unu, prin concentrări multiple, se vor constitui, în eternitate, particule mai 
mari, numite duhuri, care vor gândi ordonat şi vor produce efecte, manifestând o energie cinetică. 
Voi înotați într-un noian de mistere. Cu timpul veţi evolua, ştiinţa noastră va pătrunde tot mai mult 
în ştiinţa terestră şi veți ajunge să vă minunaţi de fenomenele de la noi. Voi sunteţi instrumentele 
noastre, pentru că prin voi, prin trupul vostru ce se compune şi descompune, noi urmărim procesul 
materiei-unu în lumea voastră terestră. 

Am spus că viaţa este pretutindeni şi moarte nu există. lată un exemplu din care se va vedea 
că aparenţa înşeală întotdeauna. Aerul, când este liniştit, nu se vede şi nu se simte. Din această 
cauză s-ar putea spune că aerul e o materie moartă. Omul simplu nici nu are o noţiune despre 
existenţa lui. Numai când aerul va trece din starea statică în stare dinamică, producând ceea ce se 
numeşte vânt, va impresiona simţul „tactil al omului, iar acesta va spune că aerul e viu pentru că se 
mişcă şi produce efecte. Aerul mort a dat naştere vântului viu. Cu alte cuvinte, o dată cu gradul de 
dezvoltare al inteligenţei omeneşti, se schimbă şi părerile sale asupra tot ce există în jurul său. 

În concluzie, materia din jurul nostru e$te un agregat de particule vii, de inteligenţe 
producătoare de idei sau gânduri, şi care determină efecte. 

Particula din Infinit are prin ea însăşi o energie potențială, care - trecând în lumile create 
devine o energie dinamică, devine cauza a diferite efecte. Din aceste particule-unu, Tatăl creator 
formează mereu unități treimice, care încep să vibreze din ce în ce mai accentuat, mai rapid, pe 
măsură ce ele progresează. Prin concentrări multiple, aceste particule treimizate vor da naştere la 
toate corpurile din natură. 

Infinitul este cariera sau comoara din care Divinitatea ia mereu materie primă, pentru a crea 
duhuri, atomi, molecule, planete, stele, universuri. 


Învârtindu-se în junii axei sale, ca şi Pământul, sfera-cosmos produce o absorbție, 
asemănătoare unui dinam. Din această cauză, particulele din Infinit sunt atrase în interiorul sferei 
cosmice. Cum universurile se învârtesc în jurul axei lor, fiecare univers absoarbe, la rândul său, 
particule haotice din câmpul cosmosului. În fine, Sfera divină sau Laboratorul, având şi ea o 
mişcare de rotaţie, cu o viteză enormă, absoarbe particulele haotice din interiorul universurilor. 
Şederea particulelor haotice prin aceste patru sfere - Infinit, cosmos, universuri şi Laborator - 
durează o infinitate de miliarde de ani, ele progresând din treaptă în treaptă. După terminarea unei 
game infinite de forme de viaţă, particulele haotice ajung - în fine - în pragul de a se face din ele un 
duh. Astfel, particulele haotice au trecut din Infinit în cosmos, din cosmos în univers, şi din univers 
în Sfera divină. 

De acurn particula vie începe o nouă carieră. Ea va deveni o unitate conştientă şi doritoare de 
perfecţiune. În acest scop, particula ajunsă cu evoluţia până în pragul devenirii de spirit sau duh, 
este absorbită de Sfera-Mamar, de unde este atrasă de Pectoral şi apoi de Sfera centrală a 
Laboratorului, adică de Tatăl. Tatăl adună trei particule din această pulbere vie, evoluată în miliarde 
de ani, şi prin puterea Sa le alipeşte una de alta, formând un tot, numit spirit sau duh. 

Ca să cunoaştem ce este în jurul nostru, trebuie mai întâi să ne cunoaştem pe noi înşine. 
Această unitate treimică, făcută de Tatăl meu ceresc, este esența din care sunt format eu, duh. Ce 
putere, ce gândire, ce înțelepciune are Tatăl ca din trei unităţi, particule vii, să facă o unitate tot 
infinit de mică, dar perfectă, mai înţeleaptă şi mai puternică decât fiecare din ele, putând acum lucra 
asupra materiilor din jurul ei, ba chiar şi asupra semenilor ei. Divinitatea a luat o unitate din Infinit 
şi a combinat-o cu o altă unitate din Fiinţa Sa, provenită cândva tot din Infinit, şi la aceste două a 
adăugat încă o unitate, a treia, absorbită din Mamar, formând din toate trei o unitate treimică, 
numită duh. 

La unul, particulă-energie din Infinit, s-au adăugat două particule, tot din Infinit, dar 
prelucrate de divinul Creator. La unul, energie haotică neutră, Tatăl a adăugat pe unul - particulă 
activă provenită din Sfera-Tatar şi pe unul - particulă pasivă provenită din Sfera-Mamar. Unul din 
Infinit a dat naştere unui Unu finit, unei fiinţe vii, care s-a unit cu unul activ de la Tatăl şi cu unul 
pasiv de la Mamă, formând un tot, o unitate, ceva mai mare şi de o inteligență perfectă. 

Pe când inteligenţa neutră a haosului producea la locul ei de origine, în Infinit, o mişcare 
lipsită de țel, ajunsă în câmpul cosmosului, într-un nou mediu, ea vibrează ordonat, ritmic, cu unde 
egale, în timp egal. Graţie acestor particule-unu — simple, microscopice şi independente unele de 
altele, ce vor evolua şi deveni puzderie - întreg cosmosul vibrează uniform. Cu forța produsă de 
această infinită totalitate de vibrații, Creatorul a creat, creează şi va crea în vecii vecilor totul în 
lume. Duhul trăieşte într-o apă vie, ce umple universurile. 

Particulele din Infinit având o gândire” interioară şi o mişcare dezordonată, activitatea lor nu 
se putea traduce prin nimic în exteriorul lor. În schimb gândirea unului treimizat, adică a duhului, 
este o gândire ordonată, producând efecte voite. Noi, duhurile, putem produce orice acţiune, bazați 
pe inteligenţa, voința şi puterea noastră, numită energie cinetică. 

Noi suntem mereu sub puterea infinită a Tatălui nostru, iar materia-unu, sub toate stările ei, 
este sub puterea inteligenţei şi voinţei noastre. Pentru a progresa, Tatăl ne provoacă la muncă, prin 
fluidele Sale electrice şi magnetice, iar noi punem în mişcare ordonată inteligențaparticulelor-unu, 
venite din Infinit. Totul se înlănțuie, toate acționează pe scară descendentă, unele asupra celorlalte, 
cele superioare asupra celor inferioare. 

Spiritele de curând născute abia se mişcă, deoarece n-au cunoaştere, n-au siguranță, deci 
vrând-nevrând au tendinţe de oprire, de ezitare, de pasivitate. Cu cât un duh este mai bătrân, cu atât 
este mai luminat, mai ştiutor, mai sigur, mai tare pe voinţa sa şi mai activ. 

Spiritele tinere, pasive, sunt atrase de materie şi în special de materia solidă. După evoluţii 
milenare, duhul tânăr trăind, suferind, studiind materia de toate treptele - de la solid până la eterul 
cel mai diafan - învaţă, se spiritualizează, şi nu-l mai atrage materia inferioară. 

Particula sosită din Infinit a fost atrasă mai întâi în cosmos, de aici în univers, până la 
globurile solide. După ce a devenit din unu trei şi din trei nouă - adică s-a asociat în unităţi din ce în 


ce mai mari, pentru a forma gama nesfârşitelor materii eterice - a dat naştere duhurilor, unități 
treimice. 

Puteţi să vă faceți o idee câte unități treimizate se află în piatra unui diamant ce împodobeşte 
un inel? Nu! Sunt miliarde! 

Toate unităţile din univers au provenit din unul - sosit din Infinit - pe cale de concentrări şi 
apoi prelucrate în unităţi organizate. 

Cei de jos, de sub noi, instrumentele noastre, coordonează activitatea noastră cu a lor şi noi 
urmărim, în veşnicie, procesul compunerii şi descompunerii materici-unu, nemuritoare şi în veşnică 
prefacere. În Centrul divin se petrec toate desfacerile şi asocierile, în vederea noilor creaţii, tot mai 
perfecționate. Minunile petrecute acolo nu pot fi cuprinse de noi, darmite de mintea voastră, bieţi 
întrupaţi. Unul, particula din Infinit, se combină într-un anumit mod cu celelalte două - pentru a 
forma un duh mineral, şi într-un alt mod - pentru a forma un duh vegetal, animal, uman, angelic etc. 
Tot unu-treimic e în toate cazurile, dar asocierea celor trei particule este făcută în diferite moduri. 
La exterior nu există nici o deosebire între un duh de piatră sau de înger, ceea ce le deosebeşte este 
numai orânduirea lor interioară. 

Organizatorii centrali - Tatarul şi Mamarul, cele două colectivităţi de mari Duhuri - aşează în 
interiorul duhului cele trei particule, într-un anumit mod, după intenția de a forma un duh oarecare, 
trimis să activeze într-un anumit mediu al sferei create. De aici marea gamă de duhuri minerale, 
vegetale, animale, umane, angelice, Fii de Dumnezeu etc. 

Duhul inferior este dominat de lene intelectuală, dar această lene de gândire îi dă în schimb 
posibilitatea unor mari activități materiale. Pasivitatea intelectuală canalizează energia virtuală a 
treimicei forțe spre materie. Cu cât duhul este mai bătrân, mai evoluat, activitatea sa intelectuală 
este mai intensă, îl atrage spre spiritualitate şi îl îndepărtează de materie. Duhul inferior va fi fericit 
simțind efectele materiei, iar duhul superior caută să domine materia. Duhul inferior mai întâi pune 
în mişcare energia sa asupra materiei înconjurătoare şi pe urmă vede ce efecte s-au născut, iar duhul 
superior ştie că stârnind o anumită cauză, va obţine efectul corespunzător. Punând în joc mai întâi 
ştiinţa, şi pe urmă energia sa, duhul superior comandă materiei, de la cea fină până la cea mai dură. 
Duhul inferior este robul materiei, duhul superior creează anumite forme de materii. Omul inferior 
reuşeşte la întâmplare să finalizeze o lucrare. Omul superior reuşeşte prin cunoaşterea cauzelor care 
duc la reuşită. 

De aici concluzia că există două feluri de oameni: 1. pasivi; 2. activi. 

Pasivul, duh întrupat, puțin evoluat, îl cunoşti pentru că îl atrag plăcerile produse de materie. 

Activului, duh evoluat întrupat, dacă Divinitatea îi oferă în calea vieții materie din belşug, el o 
pune şi la dispoziţia semenilor săi; el trăieşte şi pentru alții. 

Omul inferior poate face avere, pentru că îi place, o iubeşte din toate puterile sufletului său, 
dar în această acumulare de avere este ajutat de duhurile inferioare. Dacă în destinul omului 
superior e prevăzut să aibă avere, pentru a putea realiza opere sociale, această avere i-o punem la 
dispoziţie noi, duhurile superioare. 

Pasivii din lumea voastră, sunt pasivi şi în lumea noastră, oricât de inteligenți ar fi, căci 
inteligenţa nu înseamnă neapărat şi un grad înalt de evoluţie. Se poate ca un salahor, un hoţ, un 
şarlatan să fie foarte inteligent, foarte iscusit; cu toate acestea, puterea de gândire, de concepţii 
înalte, abstracte, îi este foarte redusă. 

Duhurile superioare se întrupează des numai în cazuri de misiuni speciale; în general ele, fug 
de viaţa din mijlocul materiei dure şi a amăgirilor ei. Duhul inferior e doritor să vină cât mai curând 
la reîntrupare, ca să aibă parte din nou de case, bani, onoruri, plăceri, frământări politice. Omul 
superior aleargă după hrană spirituală, cumpără o carte, participă la conferințe, urmăreşte emisiuni 
cu conținut ezoteric, caută să afle, să înveţe mereu. El nu are nevoie să facă şcoală pe pielea lui, ci 
culege învățăminte din suferințele celor nepricepuţi. 

Pasivul învață suferind, activul învaţă cugetând şi studiind suferința pasivului. 


Lumile se conduc prin puterea sugestiei 


Cunoştinţele lumii cerurilor sunt ca o comoară încuiată cu multe lacăte. Dacă nu posezi cheia 
nu vei afla aceste cunoştinţe; iar această cheie se găseşte numai în lumea noastră superioară. 

Materia există pretutindeni. Ea se arată pe o scară infinită de condensări şi poate fi numită în 
fel şi fel de chipuri. Voi, întrupaţii, analizați cu simţurile voastre materia terestră din jurul vostru. 
Noi vedem, simţim şi analizăm materia din jurul nostru. Dar duhul care face aceste două analize 
este unul şi acelaşi. 

Coborând din Sfera centrală, duhul îmbracă haină după haină, din ce în ce mai groasă, mai 
densă. Din cauza ultimelor sale haine terestre - cea vitală şi minerală - duhul nu mai are posibilitatea 
să-şi vadă corpul spiritual. El nu-şi va vedea decât trupul, haina periferică. 

După cum întrupatul nu-şi vede corpul spiritual, tot aşa duhul nu vede un spirit superior, mai 
fin decât el. După cum omul, nevăzând duhurile, spune că ele nu există, tot aşa un duh inferior, 
nevăzând duhul superior şi neauzindu-i vorbirea, va spune că deasupra sa nu mai există alte grade 
de duhuri. De ce? Pentru că el nu poate-percepe o materie superioară. Din această cauză, duhul 
superior conduce duhurile inferioare, care nu i se pot opune, pentru că nu ştiu de prezența lui, 
nevăzându-l, nesimţindu-l, neauzindu-i vorbirea spirituală. 

Dar cum conduce un duh superior pe unul inferior? Prin sugestie. Sugestia nu este un ordin, ci 
un îndemn, un imbold, tradus în duhul inferior sub formă de idei sau cugetări. 

Un duh oarecare şopteşte unui frate mai mic idei inaudibile. Aceste idei răsar în fiinţa duhului 
inferior şi el crede că e propria sa gândire. În lumea pământului asemenea idei născute în sânul 
duhului se numesc sugestii sau porniri. Sugestia este ideea unui duh superior - deci invizibil - 
transmisă unui duh inferior. Sub impulsul acestui imbold, inferiorul pune în lucrare gândirea 
respectivă, crezând că e propria sa cugetare. 

De multe ori s-a întâmplat unui om din lumea trupească să simtă imboldul de a face o acțiune, 
şi după ce a făcut-o, îi pare ciudat că a putut să facă un lucru contrar naturii sale. 

Aşa este organizat universul: superiorul îl conduce pe inferior. A execută sugestia lui B, fără 
să bănuiască influenţa lui B. La rândul său, B execută imboldul gândirii lui C, iară să ştie că este 
manevrat prin jocul ideilor, tot aşa cum şi el sugerează duhurilor de sub el. Şi aşa se procedează 
descendent, din treaptă în treaptă. 

Ierarhia spirituală se poate compara cu o scară. Cel din vârful scării vede toate duhurile de pe 
toate treptele de sub el. Cel de pe ultima treaptă nu vede nici un duh aflat pe treapta superioară, 
decât pe cei aşezaţi pe aceeaşi treaptă cu el. La rândul lor, cei de pe penultima treaptă văd pe cei de 
pe ultima treaptă, dar nu văd pe cei de pe treapta superioară. Fiecare duh, de pe una din treptele 
mijlocii, va constata că cel de sub el este surd şi orb faţă de toate duhurile de pe treptele mai înalte. 
La capătul inferior, pe ultima treaptă a acestei scări se află omul trupesc. 

Duhul întrupat trăieşte, gândeşte şi lucrează. EI crede că lucrează după propriul său imbold 
sau reflectare. În realitate, lucrurile sunt în aşa fel stabilite de Divinitate ca omul să se conducă în 
viață şi după sugestiile transmise de cei doi veghetori ai săi - cel de dreapta şi de stânga - idei pe 
care, frământându-le în sinea lui, să scoată din ele o concluzie tradusă printr-o acțiune. Gândirea 
omului este rezultatul frământării a trei idei, iar concluzia extrasă din cele trei idei şi voința aplicării 
ei sunt proprii omului. 

Dacă omul ar fi un simplu instrument şi ar executa numai ceea ce i se sugerează, el nu ar mai 
fi responsabil de actele sale. Dar el primeşte numai îndemnuri, rămânând să le analizeze prin 
judecata sa, şi dacă i se vor părea rele, să le respingă şi să facă numai ceea ce îi dictează conştiinţa. 

Prin urmare, hotărârea şi voința omului îi determină responsabilitatea. 

Întrupatul, asemenea duhurilor libere din spaţiu, nevăzând pe nimeni în jurul său şi primind 
sugestii, crede că ceea ce îi trece prin minte este propria sa gândire. 

Inferiorul vede pe superior numai când acesta va îmbrăca fluide inferioare, şi îi va auzi glasul 
când superiorul îşi va cobori vibraţiile gândirii la vibraţiile gândirii inferiorului. 

Pentru înţelegerea acestui fapt voi lua un exemplu din lumea voastră pământească. Peştele nu 
vede bine decât în apă. Dacă se află în adâncul apei, peştele nu va vedea bine pe omul care se scaldă 
sau se plimbă cu barca pe suprafața acelei ape. lar dacă va scoate capul din apă, peştele va vedea şi 
mai rău pe omul ce se plimbă pe malul apei. 


Toate categoriile de duhuri sunt orânduite în zone sau sfere concentrice în jurul pământului. 
În atmosfera aeriană şi eterică de la suprafața solului, trăiesc duhurile plantelor şi animalelor. Ceva 
mai sus, trăiesc duhurile oamenilor sălbatici şi treptat, mai sus, spiritele umane evoluate prin 
sentimente şi intelect. Cele din vârful piramidei vieţii terestre conduc torul de sub ele, prin puterea 
sugestiei, împingând duhurile spre progres. 

Unul este Tatăl ceresc. Unul este Fiul Său, Guvernatorul şi Stăpânul acestui sistem planetar. 
Unul este Sfântul Duh al Pământului. Câte trei conduc în sferele lor de activitate, dar Sfântul Duh 
conduce în trei feluri, ca: 1. Sfânt Duh pozitiv; 2. Sfânt Duh negativ; 3. Sfânt Duh neutru. 

Sfântul Duh pozitiv cere supunere, prin puterea sugestiei, conducând spre fericire. Sfântul 
Duh negativ conduce tot spre evoluţie, dar pe calea durerii. Sfântul Duh neutru aprobă şi calea 
fericirii şi calea suferinţei, conducând pe ambele căi ce duc spre progres. 

Ideea conduce totul. Din gândire s-au format lumile. Cu ideile prime - primele particule vii -a 
început creația. Prin idee sau sugestie se conduce ceea ce s-a creat. 

Nu numai omul e condus prin sugestii, dar şi duhul mineral, vegetal şi animal. Nimic şi 
nimeni nu poate fi condus prin forță, deoarece, cu cât vietăţile sunt mai de jos pe scara evoluţiei, cu 
atât sunt mai îndărătnice, mai puternic ancorate în inerția lor, deci au putere de opunere. 

Ne rămâne atunci lucrarea pe calea nevăzutului, a sugestiei, a ideilor emise de duhurile 
superioare, invizibile şi insesizabile. 

Divinitatea nu vrea, nu poate ordona prin reprezentanţii săi, pentru că a stabilit legea deplinei 
libertăţi. Dacă ar fi să se ordone, ordinul ar fi comentat şi mai la urmă poate chiar respins. Şi apoi, 
când vrei să le dai ordin, cum să o faci, dacă nu te văd? Iar dacă te faci văzut, te consideră egal cu ei 
şi nu se supun ordinului. 

Divinitatea a considerat că e mai bine ca duhul inferior să nu ştie de existența unei lumi 
superioare, dar să primească de la duhul superior sămânța gândirii, crezând că ceea ce s-a născut în 
mentalul său e propria sa idee, şi să zică: „lată, mi-a venit o idee; ia să o pun în lucrare, căci e 
minunată.” El crede că e ideea sa, dar în realitate execută o idee, o gândire furişată în duhul său de 
un duh superior, nevăzut. 

În lumea duhurilor se sugerează, şi nu se comandă ca în lumea voastră trupească, unde, în 
urma ordinelor, se culege opunere şi revoltă. În Cer nu se ordonă, ci numai se sugerează. 


Particulele vii alfa, beta şi gama 


Infinitul e plin de pulbere haotică. Pe tot cuprinsul Infinitului stăpâneşte o tăcere înfiorătoare 
şi un întuneric desăvârşit. Fiecare particulă stă ca pironită locului, dând impresia că e o materie 
moartă. Aceasta e numai aparenţa. În realitate, toate particulele sunt vii, pentru că au o palpitare, o 
uşoară mărire şi micşorare a volumului lor sferic. Toate sunt inteligente, deoarece gândesc în sinea 
lor, şi totuşi nu ştiu ce există în afara lor, de jur-împrejurul lor. 

De unde au viață aceste particule infinit de mici? Dar mai presus de toate, Cine a făcut această 
materie vie a Infinitului? Noi nu ştim. Poate marii Zei Creatori din Sfera-Laborator să ştie. Poate că 
numai Tatăl ceresc ştie cum s-a făcut Infinitul, nemărginirea sa fără de sfârşit şi veşnicia sa fără de 
oprire. Noi atâta ştim: Particulele din Infinit sunt vii şi nu fac decât să se umfle şi dezumfle. Noi nu 
putem să ne ducem până în mijlocul Infinitului, pentru a studia particulele vii la locul lor de origine, 
dar deducem însuşirile lor după studiile făcute asupra particulelor nou sosite, proaspăt absorbite de 
universul nostru. Luăm o particulă vie, o privim, şi orice am gândi sau face, ea rămâne nesimţitoare. 
Dacă n-am vedea-o că se dilată şi se contractă, adică se mişcă, am zice că e ceva mort. Această 
particulă vie şi gânditoare, care se mişcă, palpitând ca inima omului, s-a zis că e în stare neutră sau 
în stare potențială, faţă de mine, o inteligență în mişcare. Eu mă deplasez şi acţionez asupra a tot ce 
există în jurul meu, deci sunt în stare cinetică. 

Dacă cercetăm mai amănunţit, descoperim alte particule vii, care - față de acţiunile şi gândirea 
noastră - par să aibă o oarecare reacţie, par să înțeleagă ideile ce i le adresăm. Pe când particulele 
neutre nu voiau să se supună voinţei mele, acestea par mai docile. Într-adevăr, dacă iau o particulă 
neutră şi o aşez într-ălt loc decât unde se afla, văd că de îndată ce am slăbit-o de sub puterea voinței 
mele, ea revine imediat la locul ei inițial. De aici concluzia că are o voinţă a sa proprie, în felul său. 


Dacă ne adresăm acestei a doua categorii de particule, mai sus amintite, constatăm că sunt mai 
supuse, căci unde le aşezăm, acolo rămân. De aceea, acestor particule le-am dat numele de 
ascultătoare sau particule pasive. 

In fine, printre particulele vii se găseşte o a treia categorie de particule, care par nu numai că 
simt, aud şi înțeleg tot ce există în afara lor, dar caută să producă anumite manifestări. Acestor 
particule rare li s-a dat numele de particule active. 

Din cele sosite în universul nostru, deducem că în marele Infinit ce înconjoară sfera-cosmos, 
cel puţin în vecinătatea lui, se află trei feluri de particule: 1. particule neutre - reprezentând 
majoritatea; 2. particule pasive - o minoritate; 3. particule active - foarte rare. 

Oricare ar fi stadiul lor, toate particulele se mişcă, toate se dilată şi contractă, deci sunt într-o 
veşnică vibraţie. Cine determină această vibrație? Această vibraţie se naşte din faptul că particula 
gândeşte, concluzie dedusă din însăşi fenomenul petrecut în noi, duhurile. În momentul când nu 
gândesc deloc, volumul meu spiritual rămâne acelaşi. Când gândesc, constat că încep să mă dilat. 
De îndată ce am început să concep o idee, volumul corpului spiritului meu se măreşte, până atinge 
un maximum. De la o vreme, surit gata cu gândirea mea şi deodată mă destind, în mod brusc. Prin 
acest fapt, am emis din corpul meu ideea concepută. 

Pentru fiecare fel de idee, trebuie să mă dilat într-o anumită măsură: Ceea ce fac eu când 
gândesc, faceți şi voi, întrupării, când cântaţi. Într-adevăr, când aveţi de gând să daţi o notă mai 
prelungită, absorbiți o mai mare cantitate de aer în plămâni, umflându-vă pieptul. Când vreţi să 
emiteţi o notă mai scurtă, inspirați o cantitate mai mică de aer, şi deci pieptul se umflă mai puţin, în 
mişcarea mea de destindere bruscă pot să penetrez o altă entitate spirituală aflată în acelaşi mediu cu 
mine. Dacă această-entitate este sincronizată cu mine, va şti ce arii gândit şi va înţelege comoţia 
mea, pe care, involuntar, o va repeta şi prin aceasta o va transmite mai departe. Eu voi mişca pe a, a 
va mişca pe b, b va mişca pe c şi aşa mai departe, vibraţiile se vor transmite până la marginea 
universului, până la materia haotică; iar aceasta nu va mai răspunde la vibrația sosită. Mişcarea 
vibratorie a particulelor vii din haos se datoreşte faptului că aceste particule gândesc. Gândind, 
materia din interiorul particulelor se mişcă, mişcare exprimată la exterior prin mărire şi micşorare 
de volum; desigur, fără nici un fel de emisie. Numai particulele ajunse în stadiul de a fi active pot 
emite din interiorul ler o porțiune din materia corpului lor, porțiuni-idei corespunzătoare ideilor 
noastre şi care pot fi primite şi înțelese de particulele pasive. Prin acest act, volumul corpului 
acestor particule vii se va micşora şi mai mult. Această reducere de volum se remediază prin faptul 
că particulele active absorb ideile emise de alte surori gânditoare. Substanţa ce compune particulele 
este aceeaşi. Ideile emise au aceeaşi compoziţie cu substanţa emitentului şi, ca atare, ideile fiind 
reabsorbite, se va reface echilibrul primordial. 

Din cele expuse până acum, rezultă că există două sfere incomensurabile chiar şi pentru noi: 
1. sfera-cosmos -finitul, format din Sfera divină şi cele patru sfere-univers; 2. Sfera-Infinit. Sfera- 
cosmos este cuprinsă în Sfera-Infinit, plutind în mijlocul ei. 

Cu altă ocazie am făcut o comparaţie spunând că sfera-cosmos este inimaginabil de mare, dar 
faţă de Infinit, e cât un atom faţă de universul nostru. Lumina străbate spaţiile cu o viteză de 
300.000 kilometri pe secundă şi totuşi razele fluidice ale luminii unei stele au nevoie de un milion 
de ani pentru a călători de la marginea universului până la Pământ. Cosmosul sau finitul este mic 
faţă de Infinit, cu toate acestea finitul, prin dimensiunea lui, este un adevărat infinit, chiar şi pentru 
noi, duhurile. Cosmosul e relativ mic, dar străluceşte de lumină în bezna Infinitului haotic. 

Cu cât un duh este mai tânăr, are o talie mai mare, în schimb lumina sa e redusă, iar vibraţiile 
sale sunt rare şi brutale. Cu cât un duh este mai evoluat, corpul său este mai mic, dar mai strălucitor, 
vibrând cu o undă foarte scurtă, abia simțită, dar propagată cu mult mai departe decât vibrația 
duhului inferior. 

Revin la poblema emiterii ideilor. Ce proces adânc se înfăptuieşte când gândeşte un duh! Dar 
minunea se produce când ceea ce gândeşte duhul, în forul său interior, este emis în afară şi această 
emisie este înțeleasă de un alt duh. 

Când a fost creat micul duh, începătorul vieţii de duh, a fost luat de anumiţi Fii divini din 
Mamar şi învățat cum să se umfle şi dezumfle, cum să inspire şi expire idei. De pe când era în haos, 


duhul avea posibilitatea să gândească în interiorul micului său corp, dar nu ştia cum să-şi 
exteriorizeze, să-şi comunice altora gândurile. Duhul treimizat - născut prin asocierea unei particule 
din Infinit cu una din Tatar şi una din Mamar - a stat în Mamar, întâi să înveţe să se umfle - acum 
fiind o treime - şi abia după mii de ani de umflări şi dezumflări, ceea ce făcuse o veşnicie şi în haos, 
a ajuns să ştie să emită o idee. Au urmat alți mii de ani ca să înveţe nu numai să emită idei, ci să fie 
capabil să le şi primească. Gândirea e o artă desăvârşită, o adevărată minune a Divinităţii. 

Toate particulele din haos palpită, se umflă. Dar cum ele sunt foarte dese, apropiate între ele, 
toate dorind să se dilate, rezultă că atunci când unele se umflă, silesc pe vecinele lor să se dezumfle. 
Cum dezumflarea atrage nevoia dilatării, înseamnă că în haos, această pulsație se face cu mare 
greutate, cu mari piedici şi deci cu suferință. Iată că suferința există de la începutul începuturilor, şi 
este legată chiar de existenţa ființei. 

Aceasta e viaţa particulelor haotice: una trage într-o parte, alta într-alta - o mişcare 
dezordonată, căci una se umflă ridicându-se, pentru că acolo e ceva mai liber, alta în timp ce se 
umflă coboară; una către dreapta, alta către stânga; una înainte şi alta înapoi. Prin urmare, în haos e 
o viață de mare strâmtoare, înghesuială. Cât e Infinitul de infinit şi totuşi particulele haosului nu au 
loc suficient pentru mişcarea lor, nu au libertate deplină. 

Din această cauză, s-a produs şi se produce şi azi următorul fapt: dacă în această mişcare de 
umflare două particule se ating mai pronunţat, se produce fenomenul aglutinării sau alipirii lor. Se 
unesc două particule între ele şi apoi de ambele se alipeşte o a treia. S-a format astfel un corp 
asemănător cu o mură, un golomoz de trei particule haotice. Particula-mură, ajunsă acum ceva mai 
mare decât particula liberă, unică, începe să fie atrasă de sfera creaţiilor, de cosmos. Particula-mură 
se va strecura printre particulele haotice, alergând către locul care o cheamă, o atrage. 

Din trei particule haotice libere, din trei A (alfa), s-a făcut o particulă-mură, o B (beta) 
treimică. Din trei A s-a născut un B. Beta treimică merge către spațiul dintre cele patru universuri, 
sau spațiul cosmic, căruia să-i zicem acum spațiu B (beta). Sosit în spațiul B, particula B constată că 
spațiul cosmic, spaţiul B este tot atât de plin ca haosul, şi aici particulele B sunt foarte numeroase, 
foarte dese. Cum necesitatea de a se umfla e moştenită, fiind necesară gândirii lor, ele continuă şi 
aici să se dilate şi contracte. , 

În spaţiul B se găseşte o materie aflată într-o continuă vibraţie. Din cauza necesităţii de 
umflare şi a lipsei de spaţiu, se întâmplă şi s-a întâmplat şi aici ca trei particule B să se atingă, şi 
iată-le şi pe ele că se aglutinează, formând un corp mai mare, botezat, pentru înțelegerea 
fenomenului, cu numele de G (gama). Aici intervine acelaşi fapt ca şi în Infinit. Particula G este 
absorbită de sferele-universuri şi introdusă în interiorul lor, numit spațiu G (gama). O dată formată, 
particula G se strecoară printre particulele B şi intră în câmpul unui univers. Universurile cuprind, 
în interiorul lor, o infinitate de mici corpuri G, care în realitate nu sunt decât aglutinări de nouă 
particule A haotice. În interiorul universului, particulele gama suferă o anumită preparare, ce le face 
susceptibile de a fi absorbite de Sfera divină sau centrală. 

Drumul urmat din Infinit a fost următorul. Particulele A devenite B au intrat în sfera B - 
cosmos. Aici particulele B, devenind particule G, au intrat în sfera G - una din sferele celor patru 
universuri. În interiorul acestor sfere-univers, duhurile din jurul sorilor şi planetelor au luat în 
primire particulele şi au exercitat asupra lor o anumită influență, pregătindu-le plecarea spre Tatăl 
ceresc. Când totul a fost gata, particulele G au fost atrase din nou, în sfera B - cosmos, şi de aici în 
Sfera-Laborator, pentru a fi perfectate şi transformate în materii eterice. În veşnicia viitoare, aceste 
materii eterice vor da naştere la duhuri, începătorii vieții spirituale în sfera creaţiilor. 

Particulele A, haotice, aveau mişcarea lor. Particulele B, cosmice, execută aceleaşi mişcări de 
umflare şi dezumflare, dar din cauza diametrului lor mai mare, au un alt ritm. În fine, particulele G, 
universice, sunt supuse aceleiaşi nevoi de dilatare şi contractare, dar datorită diametrului lor şi mai 
mare, pulsaţia lor este mai rară, mai înceată decât a particulelor A şi B. 

Ajunse în Sfera-Mamar, particulele G sunt oprite din vibrația lor, despărțite unele de altele şi 
pregătite fiecare pentru o nouă formă de viață. Din ele se va face prima materie a creaţiei, prima 
treaptă a seriilor nesfârşite de eteruri. După ce vor evolua şi urca toată gama de eteruri, vor fi atrase 


către centrul Tatar, unde sunt deprinse să judece, să raționeze, să concluzioneze. Când vor fi pe 
deplin formate, capabile ca din două premise să extragă o concluzie, Centrul le va elimina. 

Prin suflul Său divin, Tatăl le-a învăţat să judece, dar deoarece gândirea lor este tot internă, 
Zeii din Mamar le vor învăţa să exteriorizeze această gândire, să fie auzită de cei din mediul 
ambiant, să fie înţeleasă de toţi cei din jur. Astfel, fosta particulă A din haos, după ce a colindat 
lumile o eternitate şi a atins ultimul grad al materiei eterice, va fi transformată prin treimizare în 
Sfera Tatălui, într-un duh gânditor, un pui de duh, pe care îl aşteaptă o carieră fără de sfârşit, 
devenind în eternitatea viitoare, dintr-o particulă A, întunecată şi neştiutoare, un duh strălucitor de o 
lumină necuprinsă de mintea omului; de la ignorantul desăvârşit, cum era în haos, evoluând până la 
savantul Creator de fiinţe şi materii. 

Aparent sunt lucrări simple, dar taine adânci se ascund în toată această operă divină. Toate 
fenomenele divine au pornit de la Unul, începutul începuturilor. Unul Dumnezeu a dat naştere 
lumilor pe care le conduce, iar noi le admirăm. El este O (Omega) tuturor celor care vor lucra în 
veşnicie, pentru a cuceri Infinitul şi a-l umple cu noi creaţii. 


In Cer se face teorie, iar pe pământ - aplicarea teoriei cereşti 


Omule, nu poţi să faci şcoala pe acest glob pământesc, fără să nu te supui reîntrupărilor şi fără 
să nu suferi prin ele. În traiul tău vei întâmpina nenumărate piedici, greutăţi şi adversităţi. Nu e 
posibil să lupţi singur contra lor şi să le învingi, decât asociindu-te cu alţii, făcând o comunitate 
puternică. De aici, împărţirea oamenilor în popoare şi națiuni. Fiecare colectivitate are destinul său, 
linia sa de evoluţie, trasată de la Centru. Fiecare individ dintr-o colectivitate este ca rotiţa unui 
mecanism de ceas. Defectarea unei rotițe va dăuna întregului mecanism. 

Conducătorii marii asociaţii urmăresc şi notează toată activitatea şi pasivitatea unui individ. 
Activitatea unui factor al colectivității poate fi pozitivă ori negativă. Se zice că o activitate este 
pozitivă, când acțiunea desfăşurată de un individ a avut un rezultat bun. Când o experienţă sau 
acțiune nu a dat nici un rezultat bun, se zice că a fost o activitate negativă. De asemenea, se notează 
timpul când duhul nu a întreprins nici o lucrare, adică a fost inactiv sau pasiv. Când individul sau 
unul din elementele colectivităţii lucrează, el are în faţa sa tot ce s-a experimentat de către toți 
factorii componenți ai acelei colectivităţi, fie cu rezultate pozitive, fie negative. Fiecare colectivitate 
are un dosar al activităţii sale. Acesta este codul existenţei sau cartea învățăturilor colectivității. 

În Cer, fiecare colectivitate are învățăturile sale. Fiecare membru al colectivităţii va cerceta 
această carte a învățăturilor colective şi pe baza ei se va orienta în activitatea sa. Cartea aceasta 
cuprinde toată experienţa făcută de fiecare membru al colectivității, oglindindu-se în ea toată 
înțelepciunea ce se desprinde din suma acestor experienţe. 

A pleca dintr-o colectivitate şi a intra într-alta, ar fi o nebunie, pentru că, în primul rând, 
duhul va fi considerat un dezertor, fiind disprețuit. În al doilea rând, fiecare colectivitate îşi are 
învățăturile şi legile sale, extrase din activitatea milenară a individualităților ei, pe care duhul fugar 
nu le cunoaşte şi nici nu va şti să le interpreteze. Iar în al treilea rând, pentru că fiecare colectivitate 
îşi are ierarhia ei proprie, iar duhul nou venit, va fi bănuit şi considerat un trădător, ca atare, orice 
grad ar fi avut în comunitatea sa, nu se va ține seama şi va fi aşezat pe ultima ei treaptă. 

După cum există deosebiri între oameni, tot aşa sunt deosebiri şi grade ierarhice între 
colectivităţi. Fiecare colectivitate este aşezată pe o anumită treaptă a evoluţiei. Aşa au luat naştere 
națiunile. Aşa a luat naştere şi poporul român. 

Două sau mai multe colectivităţi se asociază între ele pentru ajutor reciproc şi formează o 
colectivitate mai mare, numită familia comunităților respective. O asemenea familie este familia 
latină, formată din francezi, belgieni, italieni, spanioli, portughezi, români şi romanşii din Elveţia. 
Superiorii acestor mari familii sunt într-o continuă înţelegere cu îngerii Pământului. Fiecare mare 
colectivitate îşi are cartea experienței sale şi o lege divină opreşte ca o colectivitate sau un individ 
dintr-o colectivitate să aibă acces la cartea altei colectivităţi. Fiecare colectivitate îşi are experiența 
sa, dobândită prin dureri şi sacrificii. Divinitatea impune ca fiecare comunitate să-şi facă studiile pe 
experiențele proprii, fără să se orienteze după experiențele făcute de alte colectivități, pentru că 
Tatăl vrea să compare şi să vadă la ce soluţie a ajuns fiecare, referitor la o teză elaborată de Centru. 


După cum la şcoală nu se permite elevilor să copieze unul după altul, nici colectivitatea nu 
permite membrilor ei să comunice altei comunităţi rezultatul experienţelor sale. În acest scop s-a 
sădit în fiecare colectivitate sentimentul îndoielii de ceea ce ştie cealaltă, un sentiment de răceală 
despărțind comunităţile între ele. Astfel se explică faptul că evreii au Talmudul, cu adevărurile şi 
superstițiile lor, pe care îl ascund cât pot, ca să nu ia cunoştinţă de el şi alte neamuri. 

Fiecare individ al colectivității contribuie cu un mic aport de cunoştinţe şi experienţe, făcute 
în timpul întrupării sale. Duhul întrupat repetă mereu această muncă de Sisif, pentru că atunci când 
va fi sus, să verifice faptele sale la lumina cunoştinţelor cereşti. 

Uneori duhul sau spiritul îşi însuşeşte anumite idei, care se închistează atât de tare în el, încât 
nu se mai poate scutura de ele, constituind o piedică în evoluţia sa ulterioară. Pentru a se dezbăra de 
aceste idei fixe, duhul trebuie să se întrupeze, să vină în lumea vieţii practice şi să constate, prin 
propria sa experiență, că ideea respectivă are un alt înțeles, iar nu cel cu care s-a obişnuit. Rutina 
este duşmanul progresului. 

Duhul a făcut odată o experiență, fericită sau nefericită, pozitivă sau negativă, şi se 
încăpăţânează să spună că acela este adevărul. I s-a demonstrat că e în eroare, dar el rămâne mereu 
la aceeaşi părere. Atunci e silit să se întrupeze şi să treacă prin aceeaşi experiență, ca să vadă mai 
bine adevărul referitor la problema respectivă. Numai acum are ocazia să vadă acel adevăr sub un 
alt aspect, pentru că acum nu va mai fi o deducție mentală, interioară, ci rezultatul analizelor tuturor 
factorilor care pun în evidenţă acest adevăr. Duhul, ca duh, se poate înşela în părerea lui, dar 
experienţa făcută ca întrupat îi luminează mentalul, în ceea ce priveşte o anumită problemă. Trupul 
este un instrument admirabil în mâna duhului, căci cu el află, treptat, adevărurile eterne ale 
universului, întrupându-se, duhul pune în practică toate conceptele sale spirituale asupra lumilor. 
Noaptea va concepe planuri, iar ziua va căuta să le traducă în opere concrete. Punând în practică 
ideile sale, duhul va culege o experienţă relativă la o cunoştinţă a sa. Conducătorii supremi, bătrânii 
colectivităţii, cunosc adevărurile prin experienţa lor personală, dar copiii de sub ei nu pot cunoaşte 
tot adevărul. Adevărul nu se poate învăţa din teorie, ci numai prin practica lui. 

Ideea vine de sus, de la Centru, dar ea trebuie să fie interpretată. Dacă tot ce e sus este şi jos, 
nu înseamnă că tot ce e jos este şi sus. Principiul este la fel, dar forma e organizată în mii de feluri. 
Cum ai să descifrezi principiul din forma necunoscută? Principul e simplu şi limpede ca apa de 
izvor, dar forma e tulbure, ca torentul munţilor. 

Tu ştii că în Dunăre trăiesc peşti. Iată un principiu. Dar cum sunt acei peşti? Fratele spaţial 
cunoaşte peştele ca idee. După cunoştinţele sale, va face un peşte şi îl va pune în apa Dunării, dar 
nevăzând niciodată un peşte, nu i-a ştiut aşeza unde trebuie aripioara codală sau cele pectorale şi 
abdominale. Peştele va trăi un timp în apă, dar nu va şti să se mişte, pentru că nu a fost construit 
cum trebuie. Principiul, ideea teoretică, a fost tradus în practică, dar nu a reuşit la prima încercare, îi 
vor trebui duhului vieţi peste vieți trupeşti, ca să pună un număr corespunzător de aripioare şi acolo 
unde trebuie, realizând un anumit fel de peşte ce trăieşte în apa Dunării. 

Omul află mai întâi principiul, ideile teoretice, în spaţiu, şi apoi are nevoie de vieţi de 
suferinţă, pentru ca văzând, experimentând în această lume, ideea să i se fixeze adânc şi pentru 
veşnicie în mica sa sferă spirituală. Bătrânii comunităţii supun pe cei de sub ei la întrupări, pentru 
ca prin propriile lor suferinţe să câştige cunoştinţe, adevăruri pure, prin îmbinarea teoriilor cereşti 
cu practicile pământești. 

„Nu e destul, fiule, să înveţi cele predate de mine - spune un mare duh unui duh mai tânăr. 
Purul adevăr auzit de la mine, nu poate să-ți ţină nici cald, nici rece, pentru că tot ce ştiu, am învăţat 
prin mine însumi. Ştiu că nu te îndoieşti de cele ce-ţi spun, deoarece îmi cunoşti gradul şi 
cunoştinţele vaste” dobândite prin experienţe. După ce am pus în aplicare o anumită idee şi am 
constatat că adevărul ce mi s-a spus este aidoma cu cel aflat de mine, nu am mai uitat acel adevăr, şi 
nu-l voi uita în vecii vecilor.” 

Orice idee, oricât de mică ar fi ea, trebuie să treacă prin alambicul suferinței, altminteri ea nu 
are nici o valoare, rămânând o idee rece, teoretică. Divinităţile centrale cer pentru toate duhurile 
examenul greu al învierii din moartea neştiinţei. Nu examenul teoretic, nu colecţia de idei născute şi 
închistate în mintea ta de duh, ci examenul obținut prin sacrificiul repetat al vieţii trupeşti; deci se 


cere reîntrupare. Nu se cere ştiinţă culeasă de prin foile cărților, ci ştiinţa culeasă prin firele de carne 
ce au tremurat pe tine, tot timpul vieţii tale trupeşti. 

Numai mâncând o bătaie ai o idee justă despre ce este bătaia. 

Ce frică de om au, de pildă, gândacii de bucătărie, cum fug ei în toate părțile când îl văd. Fug, 
pentru că de mii de ani omul îi tot ucide şi spiritul lor ţine minte această atitudine. Aşa se 
dobândeşte experienţă: prin durere, prin moarte. 

„Nu vei fi un bun medic - spun bătrânii cerieni - dacă tu, ca medic, nu simți mila, durerea 
bolnavului tău. Nu eşti bun medic, dacă pe bolnav îl doare şi pe tine te lasă rece. Nu eşti sfânt în 
Cer, dacă trecând pe lângă un orb, nu ți se topeşte inima de mila suferinţei sale.” 

Dacă nu te întristezi şi nu suferi o dată cu durerea altuia, înseamnă că nu cunoşti bine ideea 
durerii, sau o cunoşti numai teoretic, şi va trebui să cobori în valea plângerii, să devii om trupesc şi 
să suferi pentru a şti ce este durerea. 

Domnul nostru Isus Christos nu putea să vadă durere fără să nu-i cadă lacrimi din ochi de 
mila celui suferind, rugându-se Tatălui central pentru vindecarea lui. 

Dacă nu poți să te bucuri de bucuria altuia, dacă nu poți să plângi, să suferi de suferinţa altuia 
ca de propria ta suferință, înseamnă că nu cunoşti bine aceste idei, sau le cunoşti doar teoretic şi mai 
ai nevoie de multe întrupări, ca să treci prin ele, astfel ca învățătura ta să fie desăvârşită. Tot aşa, pe 
rând, va fi cu toate ideile şi problemele vieții veşnice. 


Orice duh transmite şi recepționează idei 


Trupul omului se poate compara cu o sămânță, iar spiritul corespunde germenului sau 
embrionului din el. Sămânţa evoluează pentru a da posibilitate germenului să se dezvolte într-o 
viitoare plantă. Materia seminţei s-a prefăcut sub influența mediului înconjurător şi a efluviilor 
plecate din embrion, iar embrionul s-a dezvoltat sub acțiunea nutritivă a miezului seminței. Unul a 
ajutat pe celălalt. Acelaşi raport există între trup şi spirit. Spiritul evoluează şi contribuie la evoluţia 
materiei trupului său. Evoluţia unui spirit depinde de trupul său. 

Uneori trupul este inferior valorii sau puterii spiritului, şi bietul duh este nevoit să-şi ducă 
traiul într-o casă inferioară. În aceeaşi situaţie se află melcul. Ar vrea el să se deplaseze mai repede, 
dar nu poate, fiind nevoit să-şi ducă în spinare casa. Dacă trupul este greoi şi de proastă calitate - ca 
pedeapsă a destinului - bietul duh e nevoit să se supună imperfecțiunii instrumentului său. 

La evoluţia spiritului nu intervine numai calitatea trupului său, ci şi influența mediului 
familiar, şi, într-o oarecare măsură, influența mediului național. În fine, nu se poate trece cu vederea 
nici influența neamurilor sau a ţărilor ce înconjoară neamul său. 

Iată câte împrejurări, stau ca bariere în calea bietului duh. În această stare, în această 
închistare, programul duhului ar fi foarte lent, dacă n-ar interveni lumea noastră, dacă nu v-am 
lumina, nu v-am revela tainele lumii ce vă înconjoară. 

În vremurile ce vor sosi lumea va fi uimită de progresele realizate în medicină, fizică şi 
astronomie. Nu va trece mult timp şi fizicienii vor inventa un aparat capabil să perceapă undele 
gândirii duhului, revoluţionând lumea, prin consecințele spirituale şi ştiinţifice. Mare „minune” a 
fost captarea undelor radio, redarea imaginilor şi sunetelor înregistrate pe un film etc. Dar să 
recepționezi printr-un aparat gândurile unui duh liber sau întrupat întrece orice imaginaţie. Totul se 
reduce la orânduirea unor componente electronice şi dispozitive, care să capteze vibraţiile rapide şi 
scurte ale undelor gândirii omeneşti. 

Înţelegeţi greu mecanismul emiterii cugetărilor, dar şi mai greu înţelegeți că aceste forme- 
gând, aceste hieroglife, pătrund într-un alt duh, care le vede, le interpretează şi le înțelege. 

Cel ce gândeşte este emițătorul, cel ce primeşte este receptorul. Eu, emițător, am posibilitatea 
să ştiu dacă m-a înţeles sau nu receptorul meu, pentru că dacă el a înţeles vorbirea mea, va gândi 
aceeaşi cugetare şi mi-o va transmite, ca un fel de ecou al gândirii mele. Ecoul sosit îmi dă ştirea că 
interlocutorul m-a înţeles. Dacă nu-mi va sosi acest ecou, voi şti că cel căruia m-am adresat nu m-a 
înţeles, deoarece fiind de o evoluție inferioară cu a mea, nu a înţeles conținutul ideilor ce le-am 
trimis, nu a ştiut să citească semnele, neputând reflecta instantaneu şi automat gândirea comunicată. 


Pentru mine, acel duh este ca un surd pentru voi. Poate în viaţa voastră s-a întâmplat să 
întâlniți un om surd. Nu cunoşti defectul său şi i te adresezi, îi vorbeşti, iar el rămâne nesimțţitor, nu- 
ți răspunde nimic, pentru că nu a auzit cuvintele tale. La fel se petrece şi când un duh superior se 
adresează unui duh inferior. Duhul inferior nu va vedea nici o formă şi nu va auzi nici o vibraţie 
eterică, fiindu-i invizibilă şi inaudibilă. Din cele expuse, se înțelege că fiecare duh transmite idei şi, 
în acelaşi timp, le recepționează. 

La voi învaţă cine vrea şi cine poate. La noi se învaţă încet, dar se învaţă totul şi pentru o 
veşnicie. La voi! se învaţă din cărți, iar noi învăţăm numai din memorie. Fiecare superior este un 
profesor pentru un inferior, iar elevii săi devin profesori pentru cei inferiori lor, şi aşa, din treaptă în 
treaptă, până la cel mai simplu duh. Legea progresului impune ca entitatea superioară să lupte din 
toate puterile sale la ridicarea entității inferioare. Dacă în univers nu poate exista egalitate, se cere 
muncă de la toată lumea, pentru ca evoluţia întregului spre perfecțiune să se facă mai rapid. 

În lumea duhurilor nu există egalitate, dar la muncă suntem cu toţii egali, fiecare muncind 
după puterile sale la opera de creaţie a unicului Tată. Noi lucrăm la opera Părintelui nostru, relativ 
la ceea ce ştim, dar, la fel ca voi, dorim să cunoaştem cât mai mult din tainele operei Sale. 

Luăm un subiect şi îl analizăm, îl întoarcem pe toate feţele şi din toate supozițiile şi premisele 
ipotetice şi prin analogia existentă în toată creaţia, extragem concluzii apropiate de adevăr. 

Omul trupesc ne este mereu punctul de reper în studierea universului, pentru că el este o 
copie, în mic, a ceea ce în mare, există în univers. Dacă în unele privinţe două sau mai multe păreri 
nu se potrivesc, aceasta nu provine din neştiință, ci din eroarea de a interpreta faptele prezentate de 
natura înconjurătoare. 

Noi muncim şi studiem. Deşi avem la dispoziţie eternitatea, nu ne este permis să ne pierdem 
timpul. Prima şi ultima noastră preocupare este învățarea. Ni se spun, ni se propun de îngerii noştri 
diferite cunoştinţe, dar de cele mai multe ori suntem lăsaţi să ne chinuim singuri, să aflăm adevărul 
prin inducție şi deducție, prin comparări şi analogie. La noi e ca şi cum cineva de la voi ar vrea să 
înveţe latina fără dicţionar. Pentru a cunoaşte sensul unui cuvânt, duhul trebuie să-l descopere prin 
intermediul cuvintelor deja cunoscute şi aflate tot prin cercetări. De multe ori trebuie să descifrăm 
gândirea unui superior, căci gândirea sa nu are totdeauna echivalent în catalogul cunoştinţelor 
noastre. Greutatea cea mare constă în faptul că pe când la voi cunoştinţele se referă la lucruri 
concrete, la noi toate ideile sunt abstracte; în plus, de multe ori conţinutul noţiunilor nu prea ne este 
cunoscut. lată de ce studiile se fac cu greu şi în decurs de mii de ani. 

Ce uşor e la voi. În câţiva ani obţii bacalaureatul, iar după alţi câţiva ani obţii licenţa sau 
doctoratul. Examenele voastre se trec mai uşor decât ale noastre, pentru că sunteți cei ce s-au 
chinuit mii şi sute de mii de ani cu învăţarea în spaţiu, aşa că atunci când duhul coboară la viața 
trupească, are în desaga lui spirituală o mare cantitate de noţiuni, cu care se ajută la înțelegerea a 
ceea ce învaţă în lumea voastră. 

Particulele a de la începutul începuturilor, primele particule vii, haotice, devenite duhuri, au 
ajuns foarte departe, au un capital infinit de cunoştinţe, dar sunt înțelepte şi nu se laudă cu 
imensitatea ştiinţei Lor. De la Ele ne sosesc legile. Centrul formulează legea şi periferia o 
analizează, o verifică şi apoi transmite Centrului comentarii referitoare la aplicarea ei. Centrul 
primeşte aceste păreri şi, pe baza majorităţii tuturor părerilor, modifică legea. Aceasta în teorie, căci 
în practică legea este absolut justă, micul duh neavând toate elementele de judecată ale Divinităţii. 
Legea s-a născut din cele observate şi verificate mai întâi pe însăşi Fiinţa Ei, pe propria Ei 
substanță, aşa că îi cunoaşte perfect puterea şi influența. Din această cauză, legea, o dată stabilită, 
nu se mai modifică niciodată, cel mult primeşte aplicaţii noi. Pentru a înțelege scopul şi folosul unei 
legi, trebuie să studiem ani şi ani. Legea e fixă, dar studiile sunt variate, pentru că ştiinţa e în raport 
cu gradul de evoluţie al entităților spirituale. Legea e generală pentru tot universul, ştiinţa este 
personală şi în raport cu cunoştinţele fiecăruia. Adevărul absolut îl cunosc numai Cei din capul 
existenţei şi al creaţiei. 

Legile Centrului sunt cunoscute în întreg cosmosul. Legea este una şi universală Ştiinţa este 
multipla şi locală. Din ştiinţă extragem sinteza ei -filozofia creațiilor, care în definitiv nu este nici 
lege, nici ştiinţă, ci cunoştinţe elaborate prin analogie. 


Spre exemplu, datorită înclinării axei pământului față de orbita sa, deci fată de soarele de care 
depinde, în zonele temperate ale pământului există anotimpuri. Concluzia este că în tot universul pe 
toate planetele cu axa înclinată pe orbitele lor şi față de soarele lor, vor exista patru anotimpuri: 
primăvară, vară, toamnă şi iarnă. Procedând astfel mereu pătrundem misterul în care s-a înconjurat 
Tatăl nostru din Ceruri. Aşa am aflat ce este materia, de câte feluri e, cum a luat naştere etc. 

Oricât am scotoci tainele Naturii, nu am avansa prea mult fără ajutorul înaltelor somități 
angelice ale spațiului nostru. Astfel am ajuns să posedăm cunoştinţe profunde despre tot ce există în 
univers, şi pe care nu le putem dezvălui oricui. 

Savantul vorbeşte cu familia, cu servitoarea şi cu studenţii săi, dar fiecăruia i se va adresa în 
mod cu totul diferit. Natura vorbirii sale este potrivită cu persoana căreia i se adresează. Aceeaşi 
atitudine o avem şi în spaţiu. Într-un fel vorbim cu duhul mineral, ceva mai sus cu duhul vegetal şi 
pe o notă mai ridicată duhului animal. Pentru ca duhul mineralului să mă înţeleagă, cobor vibraţiile 
gândirii mele până la nivelul său, cobor noţiunile până la nivelul înţelegerii sale. Dacă el îmi va 
reproduce gândirea ce i-am trimis-o, înseamnă că m-a înţeles. 

Să nu vă miraţi că mă înţeleg şi cu duhul din piatră. E firesc să gândească şi el, pentru că orice 
duh gândeşte, fiind alcătuit din cele trei particule ale Infinitului, care erau ființe gânditoare. Duhul 
are înţelegerea, gândirea şi voinţa sa. Acest lucru se poate deduce şi de voi, duhuri întrupate, căci 
dacă duhul mineral nu ar avea voință şi cuget, cum şi-ar fi putut organiza materia într-o formă de 
cristal? 

Luaţi o sare chimică oarecare, o puneţi într-un vas cu apă şi ea se topeşte. A dispărut din ochii 
voştri, şi totuşi particulele ei sunt acolo, în vas, şi cu anumite mijloace le puteţi constata ca fiind 
aceleaşi ca înaintea dizolvării. Noi, pe lângă fenomenul dizolvării sesizat de voi, am simțit în fiinţa 
noastră o anumită senzaţie de plăcere sau durere, suferită de duhul mineral când s-a dizolvat 
substanţa ei. 

Voi luaţi găina şi îi tăiaţi capul, pentru a face din ea mâncare. În momentul morţii, ea încearcă 
o spaimă şi o durere neînchipuită, însoţită de o emisie de gânduri, o chemare de ajutor şi cerere de 
îndurare, de milă. Fluidul corpului ei spiritual a vibrat puternic. Aceste vibrații s-au propagat prin 
spaţiu şi mi-au impresionat fluidul corpului duhual. Am simţit toată durerea ei, şi am citit în duhul 
meu tot apelul de ajutor, milă şi iertare. Din cauza trupului vostru, al materiei sale grosolane - nu 
simțiți, nu primiți gândirea ei din acele momente. Noi, fiind duhuri libere, simțim toată durerea, de 
oriunde ar veni. Din acest punct de vedere, suntem nefericite față de voi, pentru că ne impresionăm 
de toate suferințele voastre, ale animalelor, plantelor şi mineralelor. 

Cu cât entitatea are un grad mai înalt de evoluţie, cu atât e mai cunoscătoare, dar este mai 
sensibilă la valurile de durere ce se ridică de pe suprafaţa globului unde îşi face şcoala vieţii. 


Sfera divină şi familia umană 


Materia din Infinit, particula a, absorbită de sfera-cosmos va ajunge cu timpul la Central 
transformator, în Laborator. În drumul ei spre Centru, am spus că particula haotică este absorbită de 
universurile fizice, iar aici este întrebuințată de marile duhuri, pentru diferitele lor operații. 

Uriaşa forță de atracție a Sferei centrale cheamă la ea mereu particule haotice, care în prima 
etapă se adună în sânul Sferei-Mamar, de unde trec în Pectoral şi Tatar, unde vor suferi anumite 
prefaceri. De la o vreme, preaplinul conţinut al Sferei-Tatar goneşte materia pregătită înapoi în 
Mamar, şi de aici, va peregrina spre unul din cele patru universuri, sub formă de mase mari de 
materii şi duhuri, formând ceea ce numiţi nebuloasă. 

Din expunerile făcute până acum s-a înţeles că Dumnezeu nu este un moş cu barbă albă, ci o 
Asociaţie infinită de Duhuri divine. De asemenea, Mama sau Mamarul nu este o personalitate 
feminină, ci tot o Asociaţie de Entităţi divine. Ambele Asociaţii divine urmăresc un scop comun, 
împărțindu-şi rolurile şi munca, una lucrând ca o Forţă activă, şi cealaltă ca o Forţă pasivă. 

Intre aceste două mari Asociaţii, am spus altădată, se află o a treia Asociaţie, numită 
Respirator, pentru că prin mişcările ei, materia primă pregătită în Mamar şi prelucrată de Tată e 
trecută înapoi în Mamar, pentru ca mai apoi de aici să fie trimisă în unul din cele patru universuri. 
Prin urmare, Respiratorul este o Asociaţie de Divinităţi care fac legătura între cele două Asociaţii 


mari — Tatar şi Mamar. Dacă Tatarul, are rol de asociaţie activă, iar Mamarul - de asociație pasivă, 
Respiratorul joaca rolul de neutru. 

În definitiv, Sfera-Laborator este formată din trei sfere concentrice. Când Sfera centrală, 
Tatarul este activ, Respiratorul este neutru, iar Sfera periferică, Mamarul este pasiv sau primitor. 
După aceea Mamarul devine activ-negativ, Respiratorul rămâne tot neutru, iar Tatarul lucrează ca o 
forță pasiv-pozitivă, adică El primeşte. Activitatea Tatarului şi a Mamarului alternează, iar 
Respiratorul rămâne centru de suspensie al pârghiei unei balanţe, dând ajutor atât Tatarului, cât şi 
Mamarului, după trebuință, pentru a se putea face schimbul de materii necesare, în vederea noilor 
creații şi chiar a propriei lor evoluţii. Respiratorul o dată ajută la trecerea materiei prime din Mamar 
la Tatar, şi apoi ajută la trecerea înapoi în Mamar, a materiei prime prelucrate de Tatar. 

Acestei Sfere uriaşe, compusă din trei Asociaţii într-una, i s-a dat numele de Dumnezeu. Ea 
este Dumnezeul tuturor religiilor de pe pământul nostru. Acestui Laborator infinit, acestei uzine 
uriaşe a creațiilor, ne închinăm noi, duhurile. Acestei Forțe vaste şi neînchipuite ridicăm osanalele 
noastre. Duhurile de pe miliardele de planete şi sori se pleacă cu smerenie acestui Centru creator, 
pentru iubirea ce o poartă întregii Sale creaţii, operei Sale. Acolo este ştiinţa ştiinţelor, acumulată 
din eternitate. De acolo porneşte puterea infinită ce ţine cosmosul închegat într-un tot. De acolo 
pleacă, din timp în timp, materia ce va da naştere unei nebuloase, cu tot ce-i trebuie pentru ca într-o 
perioadă de zeci de miliarde de ani să dea naştere la tot ce există, de la fluidul număru-unu până la 
piatră, şi de la plantă până la om. Acolo e Lumina ce luminează lumile. De acolo am luat şi eu 
naştere cândva, în noaptea veşniciei trecute, pentru ca după ce voi face lunga mea şcoală, să devin 
unul din cei mai modeşti colaboratori din ceata fără număr a divinilor Creatori ce alcătuiesc acest 
Centru atotputernic. 

Acesta e purul adevăr cunoscut numai de duhurile superioare. Orice altă concepţie referitoare 
la Dumnezeu este omenească, nereală, potrivită ignoranței omului trupesc. 

Dar acest Adevăr nu trebuie făcut cunoscut omului simplu. El trebuie lăsat să creadă că există 
o singură ființă, mare cât infinitul creat, care conduce cu puterea lui infinită miliardele de corpuri 
cereşti. Dacă vei îndrăzni să spui omului simplu adevărul, dacă vei distruge din inima sa divinitatea 
cu chip de om bătrân şi adânc înţelept, îi vei tulbura mintea şi concepția despre dumnezeul 
atotereator, şi nu-şi va mai găsi un sprijin în existenţa sa terestră. 

Omul simplu cere Tatălui ceresc să-i dea ceea ce crede că îi lipseşte. Iniţiatul ştie că Centrul 
creator nu a pierdut din vedere absolut nimic şi că totul a fost prevăzut şi acordat, pentru ca duhul 
să-şi facă şcoala perfecțiunii în eternitate. Noi ştim că nu ne este permis să cerem, căci totul ni s-a 
dat. Ruga noastră este numai de mulțumire şi slăvire a infinitei Forțe creatoare, a uriaşei Asociaţii 
de trei-una, ajunsă la cele mai înalte cunoştinţe şi la o desăvârşită forță creatoare şi conducătoare a 
tot ceea ce vedem şi nu vedem, a tot ceea ce ştim şi nu ştim. 

S-a repetat de veacuri că omul a fost zidit după chipul şi asemănarea Divinităţii. Mare adevăr 
s-a spus, dar nu s-a ştiut adevăratul său înţeles decât de inițiați. Asemănare există, dar nu în sensul 
aparenţei exterioare, a trupului, ci în sensul constituţiei intime a omului. Într-adevăr, trupul omului 
este format din organe, organele din ţesuturi, țesuturile din celule, iar celulele din molecule, 
respectiv atomi. Atomul este cea mai mică formă din lumea fizică. El este animat de un duh, numit 
duh atomic. Doi sau mai mulți atomi formează o moleculă. Molecula este condusă şi ea de un duh, 
numit duh molecular. Duhul molecular are sub sine o mulțime de duhuri atomice. Două sau mai 
multe molecule, reunite la un loc, formează o substanță sau un mineral condus de un duh şi mai 
evoluat decât duhul molecular, numit duh mineral. O asociație de mai multe substanţe chimice dă 
naştere unei entităţi organice numită celulă. Celula este condusă şi ea de un duh, numit duh celular, 
ce ocupă o treaptă superioară duhului mineral. În definitiv, celula este o sumă de duhuri atomice, 
moleculare şi minerale. O sumă de celule formează un organ, iar totalitatea organelor formează 
trupul omenesc. Trupul omului este o sumă uriaşă de duhuri atomice, moleculare, minerale şi 
celulare. Peste această infinitate de duhuri se află duhul uman. De aici rezultă că trupul uman este o 
asociaţie de diferite grade de duhuri. Prin urmare, omul reproduce în mic Asociaţia de Duhuri ce 
constituie Sfera-Laborator, divinul Creator. 


Omul terestru este azi împărțit în două sexe: masculin şi feminin. Ambii îşi duc traiul unul 
lângă altul, întregindu-se şi ajutându-se reciproc. Unul e mai mult cu gândirea, cu voinţa, deci cu 
inițiativa. Celălalt - cu gospodăria, cu prepararea a tot ce necesită viaţa. Din viaţa lor în coihun se 
nasc copii, câte trei constituind o unitate socială, numită familie. Tata este factorul activ, mama - 
factorul supus, pasiv, iar copilul - elementul neutru, iubind şi pe tata, şi pe mama. 

În această trinitate copilul constituie factorul de legătură al tatălui cu mama, făcând unirea lor 
şi mai puternică. Ca om, tatăl este o asociație de duhuri, mama - o altă asociaţie de duhuri. În fine, 
fiul, fiind şi el om, este o altă asociaţie duhuală. Aceste trei asociaţii constituie familia. 

Ei bine, Sfera divină sau Laboratorul corespunde, în totalitatea ei, familiei umane. Sfera 
exterioară corespunde mamei, Sfera centrală - tatălui, iar Sfera intermediară - copilului. 

Sfinxul e un personaj enigmatic. El a interesat totdeauna omenirea şi o va mai interesa şi în 
viitor, pentru că arată ceva şi totuşi nu spune nimic, te pune pe gânduri şi nu-ti revelează taina 
formei sale. Tot ce e sfinx atrage. Se ştie că enigmaticul fascinează, necunoscutul preocupă. Iată de 
ce omenirea doreşte să cunoască misterele operelor Tatălui ceresc. Acum, când datorită ştiinţei 
omenirea a înțeles tainele Naturii, Cerul încuviințează să i se reveleze câteva din misterele ce o 
înconjoară, să se ridice puţin vălul ce acoperă opera Tatălui creator. Se revelează puțin, pentru a nu 
se tulbura prea mult mintea omului, care altfel ştia şi credea. Se dă puțină lumină acum, pentru ca 
lumina prea puternică a profundelor taine să nu orbească bietul neştiutor şi, în loc să-i lumineze 
mintea, să i-o rătăcească, râzând în rătăcirea sa de alcătuirea sublimă stabilită de Creator. Dar noi, 
duhurile conducătoare ale planetei Pământ, mulțumim şi pentru puţinul permis. 

Slavă Ţie, Doamne, slavă Celui dintru înălțimi pentru că ai permis să luminăm spiritul închis 
în trup al fraţilor noştri! Amin. 


Boala duhului 


Ca duh, ființa mea a fost făcută de Creator din materia avută la dispoziție şi venită din Infinit. 
Cunoscând materia din care sunt constituit, voi şti din ce a fost constituit universul, pentru că din 
aceeaşi materie am fost făcut şi unul şi altul. 

Duhurile superioare sunt datoare - tocmai prin rangul sau treapta atinsă - să cunoască 
aprofundat chimia, fizica, anatomia şi fiziologia corpului unui duh. Întocmai cum în lumea 
trupească, pentru a vindeca pe omul bolnav, medicina trebuie să cunoască anatomia, fiziologia şi 
patologia trupului uman, duhurile superioare sunt obligate de evoluţia lor să ştie totul în ceea ce 
priveşte buna funcționare a corpului duhual. 

A nu cunoaşte acest capitol din marea ştiinţă a vieții înseamnă a rămâne în urmă cu evoluţia. 
Trebuie să ne străduim, să observăm, să examinăm structura corpului nostru, pentru a putea scoate 
concluziile ce ne duc la cunoaşterea adevărului constituției noastre. 

Dar pentru că eu, duh, nu mă pot studia pe mine însumi, voi căuta să examinez un semen al 
meu, şi cum toate duhurile suntem alcătuite după acelaşi plan, voi şti în mod indirect din ce sunt 
format. 

După cum în lumea trupească un om se poate îmbolnăvi de o boală oarecare, tot astfel se 
poate îmbolnăvi şi un duh, din care cauză el nu mai poate să-şi urmeze studiile evolutive. În virtutea 
legii solidarităţii, noi trebuie să facem tot posibilul să-l vindecăm, pentru ca el să nu devină o 
povară pentru întreaga noastră asociaţie. 

Lenea este una din bolile ce afectează unele duhuri. Voi consideraţi lenea ca fiind de natură 
trupească, provenind dintr-o proastă alcătuire a sistemului cerebral, a trupului uman. În realitate, 
lenea îşi are originea în corpul spiritual, fiind o deficiență a duhului. Cu alte cuvinte, lenea este de 
natură spirituală, iar nu trupească. A fi leneş înseamnă a fi lipsit de voinţă, a nu poseda pe deplin 
această facultate principală a spiritului. 

In lumea spațiilor nu există repaus, toată lumea studiază şi lucrează. Dar în această activitate 
generală constatăm că unele duhuri progresează, şi altele nu. De aici rezultă două feluri de activități: 
pozitive şi negative. Alături de aceste două stări normale, mai există o stare, anormală, şi anume de 
inactivitate sau stare neutră. 


Fireşte, ne-am pus întrebarea: De unde această lene, această lipsă de voință? căci la noi lenea 
nu e „congenitală”, ca la voi. Neutrul nostru e un duh ce gândeşte, dar gândirea sa nu e tradusă în 
afară prin nici o acţiune. El nu este un activ şi nici chiar un pasiv. Nu este activ, pentru că nu emite 
nimic; nu este pasiv sau negativ, pentru că nu primeşte nimic din exterior. Or un asemenea element 
- care nici nu emite, nici nu primeşte - este un element stagnant în mediul nostru duhual. 

Dar legea solidarităţii ne obligă să-i ducem şi pe el în cârcă; din această cauză, îl considerăm 
o nenorocire pentru gruparea noastră şi de aici toate sforțările pentru a-l însănătoşi. 

Noi, căpeteniile marii noastre asociaţii, căutăm să descoperim problema stagnaţilor noştri, să 
vedem cauza pentru care nu mai funcționează normal, ca toate duhurile. În acest scop, îi trimitem la 
reîntrupare şi constatăm că rămân în acelaşi stadiu ca în spaţiu. Chinuiţi de ideea de a-i vindeca, 
suntem nevoiţi să le cunoaştem structura, alcătuirea corpului lor, care vrând-nevrând, ne va duce la 
cunoaşterea particulei a din Infinit. 

M-ai întrebat, frate, dacă începutul creației - deci şi al duhului - a pornit de la materia sau 
particula neutră din Infinit. Ei bine, îți răspund că ai întrevăzut bine această ipoteză: Particula neutră 
este începutul oricărui început. Neutrul a devenit pasiv sau negativ şi negativul a devenit activ sau 
pozitiv. Pentru voi e greu să faceţi o deosebire între pozitiv şi negativ, din punct de vedere al 
activităţii. Om activ şi om pasiv sau negativ este tot om, tot duh, dar cu manifestări deosebite. 
Există împrejurări când omul poate trece de la o stare la alta, într-un moment cât o străfulgerare, în 
urma examinării acestor trei stări din lumea voastră şi a noastră, ne-a fugit gândul la alcătuirea 
materiei din Infinit şi ştiind ce s-a petrecut şi se petrece şi acum acolo, am ajuns la concluzii care ne 
duc la cunoaşterea modului de a face dintr-un duh neutru unul activ, spre binele asociației noastre. 

Ajutorul acordat unui om în lumea voastră - fie el orfan, bolnav sau neputincios - are la bază 
un interes. În lumea noastră ajutorul este obligatoriu, fiind dictat de legea iubirii şi a solidarităţii. 
Superioritatea unui duh liber sau întrupat se arată prin gradul de iubire manifestat față de celelalte 
duhuri libere sau întrupate. 

Studiile noastre cuprind orizonturi infinite. Voi credeţi că suntem preocupaţi numai de latura 
morală şi ştiinţifică a duhului, pentru ca el să evolueze. Aflaţi că suntem preocupaţi şi de îngrijirile 
medicale ce trebuie să le dăm bolnavilor noştri cereşti. Psihiatria abia este cunoscută şi practicată la 
voi, dar la noi are aplicații multiple. Voi credeți că numai trupul uman este supus bolii; aflați acum 
că şi duhul este supus cauzelor externe, care îi tulbură funcționarea normală. După cum vă duceți la 
medic ca să vadă ce aveţi şi să vă prescrie un anumit tratament, duhurile bolnave vin la noi - 
superiorii lor, pentru a-i trata şi scoate din starea morbidă în care se află. 

Printre alte boli, la voi există şi „nebunia”. Sărmanii „nebuni”! Medicii voştri, necunoscând 
cauza bolii, îi chinuie în diferite chipuri, şi de nu îi trimit în lumea noastră, rămân în aceeaşi stare 
dementă. lar dacă are loc vindecarea, nu au determinat-o ei, ci noi, cei de sus. Când vin în lumea 
noastră, „nebunii” devin neutrii noştri. Ca şi particula neutră din Infinit, nici ei nu vor primi nimic 
din afară, nu vor emite nimic din interiorul lor duhual, ci vor fi jucăria celor din jurul lor. 

Mă aflu într-o situaţie dificilă, pentru că din lipsă de termeni potriviţi, sunt nevoit să revin. 
Activul emite, este un fel de post emițător. Pasivul primeşte, este un fel de post receptor. Neutrul 
este bolnavul care nici nu emite, nici nu primeşte. A fi activ înseamnă a fi superior. A fi pasiv 
înseamnă a fi într-o stare de inferioritate. Neutru înseamnă a nu fi nici una, nici alta. La începutul 
începuturilor materia din Infinit era neutră, adică într-o stare de inferioritate. Pe atunci nu exista nici 
activitate emițătoare, nici activitate receptoare, ci domnea o linişte eternă. Din această linişte 
înfiorătoare s-au născut lumile, cu muzica lor divină. Mă refer mereu când la Infinit, când la duh, ca 
pe unul să-l explic prin celălalt. Un duh neutru nu este lipsit de inteligență, dar, deşi vrea să-şi pună 
inteligenţa în funcțiune, nu poate, nu ştie să o exprime corect. Este întocmai ca şi cum ai vrea să 
scrii pe a, dar mâna scrie b. Materia a a Infinitului, fiind neutră, nu putea funcţiona, pentru că nu 
ştia. Deşi era vie, nu putea da semne de viaţă, de inteligenţa ei. 

În lumea voastră, dacă muţi un obiect - o piatră, un scaun - va rămâne acolo în veşnicie, până 
când o nouă forță îl va muta şi din acel loc. Din acest fapt voi deducețţi că el nu are viaţă, că nu e 
viu. În lumea noastră, constatăm că dacă iau o particulă activă sau pasivă, o pot urni din locul ei 
pentru că ea se supune voinţei mele. În schimb, particula neutră o pot muta din locul ei, dar îndată 


ce o las, revine la locul de origine. Aşadar neutrul - ar zice unul de la voi - are instinctul de a reveni 
la poziţia iniţială, de unde a fost sustras. Din acest punct de vedere, neutrul este un element ce nu 
poate evolua, pentm că nu poate fi sustras din mediul său ambiant. Dacă de pildă aş avea puterea de 
a aduce aici o particulă neutră, din Infinit, aş constata că imediat ce ea ar fi slăbită de sub puterea 
mea de reţinere, se va întoarce fulgerător în Infinit. De aici concluzia că neutrul este o ființă 
inevoluționistă, sau - în tot cazul - greu de urnit, de a i se schimba starea. 

Pe când în Infinit există o linişte desăvârşită, în finitul cosmic este o mişcare fără oprire. Totul 
din interiorul finitului se mişcă. Fiecare element din interiorul cosmosului are două feluri de 
activităţi: pozitivă ori negativă, între care, în anumite locuri şi momente, se interpune materia 
psihică stagnantă, fie ea umană sau animală. Opera începută de Creator la Centru o continuăm noi 
în universurile create. Noi suntem colaboratorii Creatorului. Nu toate duhurile sunt colaboratorii 
Tatălui central, ci numai cele active. Cele pasive sunt colaboratorii noştri, în calitate de receptori ai 
cunoştinţelor noastre, iar stagnanții formează nefericitul balast, care ne împiedică ascensiunea. Noi 
tragem de ei, ei trag de noi şi avansarea se face cu greu. lată de ce trebuie să-i vindecăm neapărat. 

Ceea ce se petrece în Infinit se petrece azi în finit. Precum Tatăl central nu poate activa fără 
materia primă din Infinit, noi nu putem avansa părăsind pe cei ce ne-au fost dați să-i vindecăm. 
Povara aceasta ne-a fost dată de Tatăl ceresc pentru a cunoaşte legile Sale fundamentale. 
Guvernatorul central ne pune la îndemână tot materialul didactic necesar studiilor noastre. Nu 
putem să ne plângem că n-am putut învăţa, pentru că n-am avut condiţiile necesare învățării. Nu 
putem invoca scuza că nu putem să ne ducem în Infinit, ca să studiem materia de acolo. Nu putem 
zice: Cum să învăţăm, Doamne? Cum să evoluăm, dacă nu avem la îndemână materia de studiu?” 

Pentru înlăturarea acestei posibilităţi de obiecţie, Tatăl ne-a dat materia gata preparată, până la 
faza de O (omega), dar acesta nu funcționează normal. Curios, dar aşa este. Cea mai perfecționată 
materie pe scara evoluției este duhul, dar acesta poate să ajungă să funcţioneze anormal. Această 
împrejurare ne-a dat ocazia să facem studii, şi dintr-un duh anormal să facem un duh normal; dintr- 
un neutru, care activa numai în sinea lui, să facem un activ sau cel puţin un pasiv. Această operă a 
noastră este o reproducere - desigur, pe o altă treaptă - a ceea ce s-a făcut odată şi se face şi azi, ca 
particula neutră să fie scoasă din starea ei, trecută mai întâi în stare pasivă şi mai apoi în stare 
activă. Tot ce se face la periferia cosmosului şi de Tatăl, în Laboratorul Său, facem şi noi aici, în 
lumea noastră, dar pe când acolo se lucrează cu o materie simplă, aflată în fază primară, noi lucrăm 
asupra unei materii avansate, perfecționate. 

Am spus că nu toată materia din Infinit este azi neutră. Unele din particulele ei sunt pasive şi 
altele active. Prin urmare, şi materia Infinitului a suferit în decursul eternității o evoluţie, căci se 
găsesc acolo trei forme de particule: neutre, pasive şi active. 

Legile Tatălui central, aplicate în tot finitul, nu au nici o putere sau aplicaţie în Infinit. 
Particula Infinitului nu se supune legilor Tatălui, pentru că, după cum am spus, dacă o iau dintr-un 
loc şi o duc în altul, îşi reia locul iniţial imediat ce încetează puterea care a mutat-o. Particulele din 
Infinit au tendința de a se eterniza în poziţia inițială, dar această tendință nu s-a putut menţine în 
vecii vecilor. Dacă ar fi fost aşa, lumile şi noi, duhurile, nu ne-am fi născut niciodată. 

Pentru ca un duh neutru să poată să-şi schimbe starea, trebuie să intervină o împrejurare ori o 
forță exterioară care să-l silească să-şi dea seama, să simtă ce e în afară de el, şi să treacă din starea 
de indiferenţă în care se află, într-o stare de înțelegere a ceea ce se petrece în jurul său. Ei bine, tot 
astfel trebuie să se fi petrecut şi în trecut - şi se petrece şi azi - pentru ca o particulă neutră să devină 
activă. 

Într-adevăr, tot Infinitul e plin de o pulbere de particule vii. Ele sunt atât de dese, încât spaţiile 
dintre ele sunt extrem de reduse. Din cauza densităţii lor şi a unor curenți ce există acolo, particulele 
sunt împinse, mânate de aceşti curenţi, care, în definitiv, provoacă o frecare între ele. Particula 
neutră conţine în interiorul ei, ca germen, facultatea de a deveni activă. Azi împinsă, mâine 
alunecând şi frecarea repetându-se la infinit, ajunge o vreme când germenul facultăţilor sale se pune 
în funcțiune şi particula neutră începe să-şi dea seama de starea în care se află. Dacă particula neutră 
trăia din veşnicie, dar nu înţelegea ce se petrece în jurul ei, acum începe să se orienteze, să priceapă 


că există şi alte vietăţi, identice cu ea. Din acel moment se naşte ideea sau legea solidarităţii, 
înscrisă în ea, ca germen în conținutul său. Aşadar frecarea este cauza deşteptării ei. 

Azi, în afară de curenţii veniţi de undeva de la periferia Infinitului, dacă se poate spune astfel, 
mai există o presiune exercitată asupra materiei Infinitului de către însăşi sfera cosmică. Materia 
finitului sau sfera creațiilor se dilată, se măreşte mereu. De câte ori se dilată, de atâtea ori presează 
materia Infinitului. Această presiune creşte din ce în ce mai mult, pentru că sfera finitului se tot 
măreşte ca volum, prin materia absorbită din Infinit. Sfera creaţiilor tinde să cucerească Infinitul, să 
ajungă la marginile Infinitului. Particulele din Infinit opun rezistență împotriva acestei presiuni. La 
fel se petrece şi cu un duh bolnav de neulrită. Într-adevăr, duhul neutru se opune din toate puterile 
sale de a fi scos din beatitudinea lui. 

- Ce fericit sunt în această stare - spune duhul neutru întrupat. 

- Frate, iată, acum eşti întrupat şi lumea te consideră nebun şi trupul tău a devenit obiect de 
studiu al fraţilor tăi medici - îi spunem noi. 

- Facă ce vor cu trupul meu, dar să mă lase să cuget în interiorul meu, căci aşa îmi place. 

Nu-l putem lăsa, pentru că evoluția ne impune să-l salvăm. Dar nici nu-l putem scoate rapid 
din toropeala sa, căzând în starea neutră a materiei din Infinit. 

La început - deducem noi - materia din Infinit a fost toată neutră, dar conținea în ea, potenţial, 
facultatea de a intra în activitate, fie ca receptoare, fie ca emițătoare. Ea nu a fost scoasă din starea 
ei primitivă decât forţată de o împrejurare exterioară corpului ei, împrejurare sau cauză ce 
funcționează acum normal şi este reglată de cronometrul central - sfera finitului, care, prin 
mişcările, ei provoacă materia Infinitului la o reacţie. Fenomenul repetându-se o veşnicie, în fine, a 
deşteptat în interiorul particulei haotice o mişcare, o activitate. 

Acest fenomen se petrece azi. Dar cum a luat naştere, la început, prima activitate? 

Iniţial, prima activitate a luat naştere din chiar modul cum este constituită materia din 
interiorul particulei vii. Cine a creat aceste particule vii? Acesta este misterul misterelor. Eu, duh, 
sunt foarte mic pe lângă voi, întrupaţii, dar cât de mică este particula vie din Infinit! Eu sunt o 
minune a Creatorului meu, dar ce minune este particula din Infinit! Ca duh, corpul meu perispiritual 
posedă un număr de miliarde de particule vii. Din această afirmație a mea, aţi înțeles cât de mică 
este o particulă vie din Infinit. Ce minune se-află în interiorul lor, cât de minunat este alcătuită 
materia acestei infinit de mici vietăţi, dacă se mişcă în interiorul său, gândeşte, simte şi voiește. 

Dacă ele sunt atât de mici, cât de mic trebuie să fie spaţiul dintre ele. În acest spaţiu ultramic 
circulă un alt fluid, şi mai mic. Acest fluid formează curenții pomeniţi mai sus. În această 
neînchipuită lipsă de spaţiu, se pare că materia haotică a Infinitului se sufocă. Cât de fericiţi sunteți 
voi că aveţi atâta spaţiu între voi. Cu cât materia e mai fină, cu cât e mai mică, cu atât e mai deasă. 
De aceea ea se sufocă. Dacă materia din haos nu era atât de deasă, nu lua naştere creaţia. 

În ziua când particulele din Infinit s-au unit între ele, în grupuri, şi au dat naştere creaţiei 
numărul-unu - A' (Alfa prim), s-a creat spaţiu mai mare. Unirea a creat spații mai mari între 
particulele unite. Unu s-a unit cu unu şi cu unu, şi au format o unitate. Prin unirea lor, s-a creat în 
jurul lor un spaţiu mai mare decât înainte. Activitatea lor a devenit colectivă, s-a confundat, deci 
uniformizat, încât la exterior au dat impresia unui singur individ. 

Lipsa de spaţiu a dat naştere colectivităţi. Individul nu s-a desființat, dar a renunțat la 
prerogativa de a avea fiecare un spaţiu cât de mic în jurul său; în schimb, comunitatea a dobândit în 
jurul ei un loc mai mare de acțiune. Cât timp particulele au fost libere, exista o anumită forță 
magnetică între ele, între substanțele lor interioare. Din moment ce s-au aglutinat, raportul de forțe 
dintre glomerulele create s-a schimbat, a devenit mai mare. 

Voi puneţi în seama Creatorului toate legile care domnesc în cosmos. Evoluţia voastră de 
până acum a cerut să credeţi astfel. În realitate, Legile cereşti nu sunt ca legile pământeşti. Legea a 
luat naştere din nevoia de viață, din cauza condițiilor de viaţă ale colectivităţilor. Colectivităţile nu 
au putut trăi - şi nu trăiesc nici în prezent - decât sub anumite condiţii, sub anumite forme de viață. 
Să dau un exemplu. Dacă spre binele meu am executat o anumită mişcare, individul b, de lângă 
mine, va face şi el aceeaşi mişcare, pentru că şi lui îi va face bine. Individul b va provoca pe c, c pe 
d, şi aşa la infinit. Prin urmare, cu toţii ne mişcăm la fel, involuntar, uniform, în aceeaşi cadență, 


pentru că tuturor ne place. Dacă această mişcare este necesară, imperioasă, o vom executa cu toții 
mereu. Din acest moment, ea a devenit o lege şi nu mai putem trăi fără ea. Legea s-a născut dintr-o 
nevoie a vieții. 

Tatăl, împreună cu Colaboratorii Săi, a studiat toate formele de activitate ale creației Lor şi 
din studiul făcut, pe cale de interpretare, au emis Legea. Aşa a constatat Tatăl, şi Colaboratorii Săi, 
că e rău să ucizi, să furi etc, pentru că dai naştere la reacții rele care te vor împiedica în evoluție. 
Evoluţia ta este legată de a colectivului; deci prin actul tău, vei împiedica avansarea colectivului. 
Vedeţi că legea nu a fost decretată pur şi simplu, ci scoasă din experiența colectivului. O dată legea 
făcută, ea va servi de normă duhurilor inferioare, pentru ca ele să fie scutite de nefericiri, de 
încercările făcute odată de marile Duhuri creatoare - Tatăl şi Colaboratorii Săi. Legea e aspră, dar 
garantează ordinea şi progresul în viața creaţiei. 

De câte ori se plânge neevoluatul că superiorii îl pedepsesc prea aspru. El uită de actele sale şi 
nu înţelege că suferinţa sa a luat naştere automat, ca un efect sau reacţie a încălcării legii, a ordinii 
stabilite. Însă prin suferință se ajunge la bine, la perfect, la înţelepciune. Dacă nu era neplăcerea, 
suferinţa neutrilor din Infinit datorită lipsei de spațiu, nici azi n-ar fi luat naştere finitul sau sfera- 
cosmos.. Nefericirea din Infinit a dat naştere finitului. 

Particula neutră are un anumit diametru, să zicem a. Particula pasivă, din cauza activităţii sale 
interne, mai accentuată decât la cea neutră, se măreşte ca volum şi ajunge cu diametrul său până la 
mărimea b. În fine, particula ajunsă în faza de activitate pozitivă şi-a mărit volumul şi mai mult, 
ajungând până la diametrul c. Activitatea crescândă a determinat mărirea particulei. 

Când particula era în repaus etern, avea dimensiunea cea mai mică - mărimea a. Când a 
devenit receptoare, a dobândit mărimea b, iar când din receptoare a devenit emițătoare, a ajuns până 
la mărimea c. Mărimea c este dublul mărimii a. Prin urmare, activitatea cere o dilatare interioară. 

Activitatea interioară şi curenții extrafluizi haotici au determinat, la început, fricțiunile 
particulelor haotice, care au sfârşit prin crearea începutului de creație. Cele mai mici forme de 
vietăți libere unele de altele există numai în Infinit. În sfera celor patru universuri totul este asociat. 
Aici, chiar cea mai mică creaţie este o asociere de particule haotice. Particulele sosite în univers 
sunt asocieri, spațiile dintre ele sunt mai mari, fie că vin din Infinit, fie că vin pregătite din Centrul 
creator. 

Noi, duhurile, avem spaţii suficiente între noi, dar suferim în mişcările noastre pentru că ne 
frecăm de materia eterică ce umple interiorul universului. Voi credeţi că noi trăim în Nirvana. Nu, 
nici noi nu suntem fericiți pe deplin. Numai grație ştiinţei noastre putem evita multe din neplăcerile 
mediului în care înotăm şi ne mişcăm. Învățătura e mama fericirii de pretutindeni. 

Vai de cel neştiutor, dar mai nenorocit este cel ce nu poate învăţa, fiind bolnav de neutrită. 

Fricțiunile produse între particule sau celulele Infinitului dau naştere unui curent electric 
neînchipuit mai fin decât electricitatea grosolană născută în univers. 

Orice ființă se mişcă, întrucât are viaţă, trăieşte. Mişcarea este de două feluri: fizică şi psihică. 
Când eu mă mişc de la Bucureşti la Paris, am făcut o mişcare fizică, dar când cuget ceva, fac în 
interiorul meu o mişcare psihică. 

Oricare ar fi felul de mişcare, exterioară sau interioară, fizică sau psihică, se produce 
electricitate. Când citiți sau meditaţi la ceva, puneţi în vibraţie celulele sistemului vostru cerebral. 
Mişcarea lor interioară şi exterioară dă naştere la electricitate, care se. exteriorizează şi o puteţi 
constata şi măsura cu anumite aparate înregistratoare. Din activitatea unei ființe se naşte ceva în 
interiorul său, şi acel ceva - rupt din interior şi eliminat în afară - este viu, pentru că produce 
anumite reacții în vecinul de alături, sau mai îndepărtat. 

Foarte încet am înaintat în această expunere, pentru că e greu să zideşti ceva ce nu se sprijină 
pe cunoştinţele voastre. Toată greutatea provine din faptul că voi nu vedeți şi nu simțiți ceea ce 
vedem şi simțim noi. Să ştiţi că există materii invizibile nouă, şi pe care cel mult le simțim. De 
multe ori această materie invizibilă ne supără. Atunci trebuie să o studiem, să găsim un mijloc ca să 
nu ne mai supere. 

Când vă doare capul, luaţi un piramidon sau un alt preparat. Noi ne vindecăm de o suferință 
oarecare cu ajutorul inteligenţei şi ştiinţei noastre, ori făcând apel la superiorii noştri îngeri. Când 


am greşit ceva, superiorii ne pedepsesc, aplicând asupra noastră anumite materii invizibile chiar 
nouă. Durerile voastre trupeşti sunt cumplite, dar suferințele noastre psihice sunt negrăit de atroce. 
De multe ori ne ducem la mai-marii noştri, le spunem că suferim în anumite medii şi întrebăm cum 
să facem ca să nu mai suferim. 

Ei ne răspund: „Studiaţi cauzele care vă produc aceste efecte. Nu vă putem da leacul de-a 
gata; puneți-vă inteligenţa la lucru, nu o lăsaţi să cadă în neutrită, şi astfel veţi scăpa de suferință”. 

In încheiere, vă spun: Un curent circulă mereu prin materia interioară a unei particule haotice. 
Graţie mişcării acestui curent interior, particula e vie, are viață prin sine însăşi. Datorită acestei 
mişcări, se naşte în interiorul particulei haotice electricitate, pe care o va elimina. 

Circuitul electric poate fi numai la interior sau poate fi şi exterior. El poate fi pozitiv sau 
negativ. Oricum ar fi, viaţa sau mişcarea interioară va da naştere la electricitate emisă în afară. 
Această emisie sau excreţie constituie materia curentului de care am pomenit că circulă printre 
particule. Celula haotică absoarbe această excreţie vie, se hrăneşte cu ea şi, la rândul ei, emite şi ea 
o altă excreţie. Particula vie se hrăneşte şi hrana sa este excreția vecinelor sale. Cum materia ce 
compune orice particulă haotică este aceeaşi, se înțelege că particulele emise au şi ele aceeaşi 
compoziţie, deci pot hrăni orice altă particulă. Schimburile se fac continuu, pentru că materia lor 
este omogenă. Prin urmare, particulele gândesc, activează, dar nu se epuizează, nu mor, pentru că 
dau şi primesc mereu, fiind nemuritoare. 

Din cauza curenților intracelulari ai particulei a, a lipsei de spaţiu şi a presiunilor exercitate de 
sfera finitului, s-a născut în sânul particulelor haotice o conştiinţă a suferinței, a nefericirii, şi de aici 
dorinţa de a trece în sfera creațiilor, unde cred că vor avea parte de un spațiu mai mare. De aici s-au 
născut asocierile. Pe măsură ce asocierile vor creşte, spaţiile se vor mări şi deci starea de fericire şi 
progres va fi mai mare. 

Tatăl central a asociat scânteii mele - aceeaşi din veşnicia de când m-am născut - miliarde de 
grupuri de particule, fost haotice, pentru a mă servi, iar eu, la rândul meu, să le educ. Ele constituie 
perispiritul meu. Ceea ce fac eu în mic face Tatăl cu noi toţi, copiii Săi, formând cu noi toți un bloc 
- El şi trupul Său. 


Creatorii centrali 


Mă întrebi dacă cele douăsprezece sfere concentrice sau zone ale Mamarului sunt despărțite 
prin bariere formate din anumite substanţe. Îţi răspund că nu există nici o delimitare între cele : 
douăsprezece sfere ale Mamarului, doar că, pe măsură ce înaintezi de la periferie spre centru, 
mediul fluidic este din ce în ce mai fin. Însă există o delimitare reală la exteriorul Sferei divine, 
despărțind-o de materia cosmosului. 

Dacă între zonele din Mamar nu se găsesc frontiere, în schimb, în fiecare zonă se află anumite 
; categorii de mari Duhuri, denumiți în termeni generali Fii de Dumnezeu, Creatori. Se înțelege că 
nu toţi au acelaşi rol spiritual. Cu cât aceşti Fii de Divinitate sunt mai mici în grad, se află mai la 
periferie, unde fac o lucrare mai simplă. Cu cât sunt mai către centrul Sferei-Mamar, au ranguri mai 
mari şi ca urmare fac lucrări mai complexe. 

În Sfera divină există o ierarhie de Fii de Dumnezeu. În seria lungă a acestei ierarhii se disting 
trei mari grupe: 


l. în regiunea botezată arbitrar Cap de Tată, se află cele mai mari Divinități din Sfera 
divină; 

2, în Sfera-Respirator se află a doua mare grupă; 

3. în Mamar se află a treia grupă. 


Prin urmare, în Sfera divină mărimile sunt la centru, iar cei mai mici stau către periferie. 

Trei grupe formează Sfera divină şi totuşi nu există în nici una un stăpân suprem, după cum în 
lumile create nimeni nu poate afirma că există un stăpân peste toate Sfintele Duhuri. 

Deşi sunt plurale, lumile conducătoare sunt astfel organizate încât formează o unitate prin 
gândire şi voință. Aşa de exemplu, dacă vei întreba pe unul, zece sau o sută de divini Creatori din 
regiunea Capului, asupra unui anumit subiect, toți vor răspunde absolut la fel. Tot aşa şi cu Fiii din 
lumile create. Toate Sfintele Duhuri vor simţi şi vor lucra la fel, pentru că planul le este cunoscut şi 


evoluţia.personală le dictează acelaşi fel de gândire, având aceleaşi cunoştinţe şi supunându-se 
aceloraşi legi. 

Unitatea nu constă în existenţa unei singure ființe, ci în acţiunea lor unitară. O unitate 
cerească este o reuniune de miliarde de duhuri supuse aceloraşi legi, lucrând în acelaşi fel şi pentru 
acelaşi scop, deoarece planul cunoscut, evoluţia şi cunoştinţele lor, le dictează acelaşi fel de 
gândire. Unitatea spirituală este o reuniune de unități individuale, identice din toate punctele de 
vedere. 

Aş dori să întăresc această afirmaţie printr-un exemplu. Oceanul Atlantic scaldă la apus cele 
două Americi, iar către răsărit - Europa şi Africa. Umplu o sută de sticle cu apa oceanului de pe 
coasta americană şi alte o sută de sticle cu apa de pe coasta europeană. Le examinez şi văd că din 
punct de vedere chimic, este apă în toate sticlele. Cele două sute de sticle conţin una şi aceeaşi 
substanţă - apa Oceanului Atlantic. Ceva mai mult, apa tuturor oceanelor, lacurilor şi râurilor, cea 
de la suprafață pământului, ca şi cea de sub straturile pământului, toate fac o singură unitate - apa. 

În Sfera divină se desfăşoară o muncă foarte complexă. Cei de la Centru prepară duhurile, iar 
cei de la periferie prepară fluidele, care prin concentrări şi combinări vor forma materia sorilor şi a 
viitoarelor planete. Când toate fluidele au fost adunate, când s-au terminat toate combinările lor, 
pregătindu-se toată lumea duhuală, de la mic la mare, cu toţii sunt expulzați din Sfera divină, 
formând ceea ce ştiinţa oficială numeşte o nebuloasă. La început nebuloasa se prezintă sub aspectul 
unui nor fără formă, fiind înconjurată de sfintele Duhuri solare şi planetare care au asistat la 
pregătirea ei în Sfera divină. 

Uneori se întâmplă ca materia nebuloasei, a noului astru-copil, să se disocieze şi să se întoarcă 
la Centru, ca atrasă de un uriaş magnet. Acest fenomen provine din faptul că Guvernatorii acestei 
corăbii a lui Noe au fost slabi în cunoştinţele Lor teoretice şi în puterile Lor. Au învăţat Ei la 
Centru, şi-au încercat puterile în Mamar, dar când au plecat la drum cu nebuloasa, nu au mai putut-o 
ține sub forța Lor ca la Centru, şi s-a sustras stăpânirii Lor. În acest caz, nebuloasa - fiind în 
totalitatea ei o ființă vie, compusă dintr-o infinitate de vietăţi - revine la Matcă, unde este pusă sub o 
conducere mai experimentată, şi expulzată din nou în lumile create. 


Tatăl periferic 


Din cele descrise am văzut că marile Forțe cereşti nu pot destăinui unui om din tainele Cerului 
decât atât cât permite Cerul, evoluţia omului şi a mediului său înconjurător. Dacă trec peste acest . 
comandament sunt pedepsite de mai-marii lor. Dar chiar unui fericit muritor nu i se poate da ştiinţa 
Cerului decât treptat, pentru că altele sunt cunoştinţele cereşti şi altele cele pământeşti. 

Trăind în lumea trupească, omul ia cunoştinţă de lumea din jurul său prin intermediul 
simţurilor sale. Cum aceste simţuri sunt făcute să înregistreze numai materia terestră şi fenomenele 
din sânul ei, se înțelege că omul nu va putea şti nimic de materiile eterice mai fine. La aceasta se 
adaugă şi faptul că materiile solide, lichide şi gazoase sunt conduse sau supuse influenței materiilor 
eterice. Din această cauză, înregistrarea şi analiza fenomenelor fizice şi chimice sunt greşit 
interpretate. Prin urmare, ştiinţa umană, fiind bazată pe concepții greşite, nu poate fi exactă. 

Să zicem că a fost elaborată o nouă teorie umană. Toată lumea o examinează şi o găseşte 
bună, ingenioasă. Trec anii şi un alt savant, în urma mai multor experienţe, constată că prima 
concepţie a fost greşită. Din acel moment, toată lumea părăseşte vechea concepţie şi adoptă noua 
interpretare, noile date ştiinţifice. Dar un alt savant va veni mai târziu şi o va dărâma şi pe aceasta. 
E firesc să fie aşa, întrucât a aflat de factori noi care intră în constituția materiei şi o ţin sub 
influenta lor. Astfel, stau față în față două ştiinţe: 

l. ştiinţa duhului întrupat, a omului trupesc - redusă şi în parte eronată; 

2, ştiinţa marilor Forțe cereşti - cuprinzând întreaga creaţie şi exprimând purul Adevăr. 
Adevărul se dă treptat. Având în vedere acest precept, s-a spus până acum că Cel ce a făcut totul - 
văzut şi nevăzut - este Tatăl ceresc, avându-și Tronul împărătesc în mijlocul Sferei divine. 

Azi păşim ceva mai departe spunându-vă: Divinul Creator, Fiinţa supremă, care a făcut însăşi 
Sfera centrală cu toate miliardele de Creatori de acolo, se află în Infinit, în afara uriaşei sfere a 


tuturor creaţiilor. De acolo El ordonă cele ce trebuie să facă marii Creatori din Sfera centrală. De 
acolo pleacă ordinele care umplu câmpul cosmosului şi al celor patru universuri. 

Odată, în eternitatea dinaintea timpurilor actuale, la începutul începuturilor, n-a existat decât 
Infinitul şi materia ei haotică. Din sânul acestui Infinit şi din această materie haotică s-a ivit 
Dumnezeu. El şi-a ales un punct matematic în sânul Infinitului unde a început prima Sa operă. 

Toate religiile pământului vorbesc de existenţa lui Dumnezeu, dar nici una nu dă cel mai mic 
indiciu de natura, atributele şi sediul Său. Ca să poată deveni Auxiliarele Părintelui lor, marile 
Duhuri trebuie să ştie cât mai mult despre El. Duhurilor li se spune mereu de către marile Lumini 
cereşti - îngeri, Guvernatori planetari şi Guvernatori solari - cum a fost odinioară, cum este acum, 
Cine a făcut totul, cum s-a făcut lumea, unde este Fiinţa care a conceput, concepe şi conduce totul. 
Dar asemenea taine nu se pot aşterne azi şi aici, în paginile acestei cărți. Ele sunt prea sfinte pentru 
a fi citite, discutate şi comentate de cei nepregătiți. 

Din cele descrise până acum, ai înţeles că fiecare din cele patru universuri, ca şi Sfera- 
Laborator, au la periferia lor o pătură de materie eterică, fiind delimitate de restul Sferei cosmice. 
De asemenea, Sfera cosmică are la periferia sa un hotar, o barieră de o anumită materie eterică, ce o 
delimitează de restul materiei haotice a Infinitului. 

Atât de sublim le-a orânduit divinul Tată, încât nici unul din sorii sau planetele, care plutesc 
în sânul universului nu poate ieşi din interiorul sferei-univers. De asemenea în aşa fel sunt ţintuite şi 
conduse cele patru universuri, încât nici unul nu poate părăsi sfera cosmică şi să peregrineze prin 
Infinit. De la mic până la mare, toate corpurile cereşti sunt fixate în poziţiile lor, mişcându-se pe 
traiectorii desăvârşit orânduite. lată pentru ce nu orice duh poate părăsi zona sa de evoluţie. Iată 
pentru ce numai noi, duhurile albe ale Pământului, putem să ne ridicăm până la Lună, unde asistăm 
la înaltele studii şi prelegeri angelice. 

Nu se poate îngădui, oricum şi oricând, unui duh să vagabondeze din planetă în planetă şi din 
soare în soare. Când, cu ocazia unor prelegeri, ne ducem în Lună, trebuie să dezbrăcăm - după cum 
am mai spus - o parte din haina noastră fluidică planetară. Când va sosi vremea, vom dezbrăca de 
tot acest înveliş planetar şi ne vom duce în Soare. Şi aşa mai departe, dezbrăcând pe rând toate 
învelişurile universice şi cosmice, ne vom întoarce de unde am plecat, în Sfera divină. 

Din Infinitul ce înconjoară sfera cosmică, vin ordinele care circulă prin Sfera-Laborator şi 
cele patru universuri. Noi, duhurile, cugetăm, dar cugetarea noastră nu ne aparține; ea este a Tatălui 
ceresc. Cugetarea noastră este transcendentală, apriorică, iar nu aposteriorică, deoarece ideile nu 
sunt creaţia noastră. Noi nu facem decât să atragem ideile din spațiu, să le citim şi să le înțelegem, 
să le „fotografiem” şi apoi să le dăm drumul. Ideile nu au fost create din experienţa noastră, ci din 
experiența unei Fiinţe uriaşe, colective, căreia voi îi ziceți Dumnezeu. 

De acolo, din Infinit, ne vin mereu valuri de idei, care circulă la anumite timpuri şi pe o undă 
a cărui conținut este vizibil, audibil şi inteligibil numai de marile Lumini. Cei ce le aud, sunt răpiți 
de farmecul resimțit la ascultarea lor. Această vorbire divină este uneori emisă şi pe o gamă de unde 
inferioare, pentru a fi auzită şi de îngerii solari şi planetari. 

Odată am îndeplinit şi eu, cu smerenie şi dragoste, o misiune, întocmai cum mi s-a poruncit. 
Pentru râvna depusă în lucrarea încredinţată, slăvitul nostru Guvernator solar m-a binecuvântat, X 
ordonând unui înger să-mi ridice haina planetară. Rămas la exterior numai cu haina solară, am avut 
negrăita fericire de a percepe şi eu unda Tatălui divin, destinată numai îngerilor solari şi planetari, - 
îmi lipsesc cuvintele pentru a vă face să înţelegeți sentimentul încercat atunci, auzind glasul Celui 
nevăzut. Atunci am înțeles dragostea nesfârşită şi supunerea oarbă a miliardelor de Creatori divini 
din Sfera-Laborator, pentru Cel aflat în Infinit şi invizibil chiar şi pentru Ei. În acele momente, îmi 
părea că sunt chiar în fața Celui atotputernic. 

Cum să vă fac să înțelegeţi această senzaţie de fericire? Am să încerc să fac o comparaţie. 
Inchipuiţi-vă că aveţi în față un aparat de televiziune adaptat unui aparat de radio. Dacă pe iubitul 
vostru frate de la Berlin îl vedeți pe ecranul din față şi îi auziţi vorbirea, aveți impresia că sunteți 
chiar în faţa lui, la Berlin. 

Ei bine, minunea aceasta omenească, venită din ştiinţa Cerului, vă va umple de mirare şi 
plăcere. 


Cel ce a auzit şi văzut ideile Celui infinit şi nevăzut va simţi cea mai negrăită fericire şi va fi, 
în vecii vecilor, robul smerit şi iubitor al Celui ce conduce totul cu iubire, al Celui ce este atât de 
înţelept, încât prevede totul, şi iubeşte atât de mult, încât suferă de suferinţa celui mai mic fiu al 
Său, pierdut în imensitatea creației Sale. 

Am început să-ți vorbesc despre Tatăl suprem. Spuneam că El este nevăzut. De aici ideea 
celor mai mici ai noştri, că dacă nu L-a văzut niciodată nimeni, poate că nici nu există. 

Noi căutăm să le înlăturăm această presupunere, spunându-le: „Fiule, noi auzim vorba Tatălui 
suprem, şi dacă ne vorbeşte, înseamnă că El există. Unde este, vei afla la timpul tău”. 

Dar tot neştiinţa lor îi face să le treacă prin minte că Tatăl suprem, nefiind văzut de nimeni, 
poate că nu e făcut din materie; numească-se cum vreți: substanță, esență, chintesenţă etc. 

Noi le spunem: „Tatăl suprem a făcut tot ce vedeţi în jurul vostru, iar nimicul nu poate face 
ceea ce există; deci El este făcut din ceva, pentru că nimicul nu poate funcționa, activa. Oamenii 
trupeşti nu ne văd pe noi, duhurile; de aici - credinţa lor greşită că nu existăm. Cu toate acestea, vezi 
şi tu că trăim şi evoluăm. Oamenii întrupaţi care cred în existența noastră, nevăzându-ne, bănuiesc 
că suntem imateriali, şi tu vezi bine, fiule, că suntem făcuţi din ceva: din eter, din particule vii 
treimizate. Vezi tu îngerii? Nu-i vezi, pentru că materia lor e mai fină decât a ta; de aici, eşti înclinat 
să spui că ei nu există, şi totuşi noi stăm de vorbă cu ei şi după cum te văd acum, aşa îi văd şi pe 
îngeri; aşadar, şi ei sunt făcuți din materie. Din materie este făcut şi Guvernatorul nostru solar, din 
materie sunt alcătuiți şi Cei din Sfera divină. Concluzia firească este că şi Cel ce ne-a chemat pe toţi 
la viaţa şi conştiinţa deplină este făcut din materie.” 

Nicăieri în lume nu am întâlnit imaterie care să funcționeze ca materie. Totul din lume fiind 
făcut din materie, nu se poate concepe ca Cel mai mare peste toți să nu fie făcut din ceva, cât de fin, 
dar din ceva concret. În faţa acestei argumentări nimeni nu mai poate spune nimic. 

Spațiile prin care plutesc miliardele de corpuri cereşti răsună de cuvintele Lui: „Eu am creat 
duhul şi i-am dat posibilitatea să evolueze. Cu ajutorul Meu, voi toți — de la mic la mare — trăiţi, 
dar trebuie să vă iubiţi şi să progresaţi”. 

La început, finitul era mic, avea un volum mic. Eternitatea se scurgea, iar finitul absorbind 
mereu materie din Infinit a crescut, luând proporţii din ce în ce mai mari, şi va creşte în veşnicie. 
Centrul finitului se organiza şi din el porneau creaţii ce înconjurau Centrul organizator. Dar Cei 
organizați de Tatăl la Centru, când au ajuns la perfecțiune cu atotştiinţa Lor, au trecut în jurul sferei 
finitului. Încetul cu încetul, Creatorii finitului, Cei care l-au organizat şi mărit, au trecut afară, 
departe de sfera finitului, şi au cuprins astfel o arie infinită, din Infinitul înconjurător, constituind cu 
toții o formă sferică şi înconjurând finitul. 

Primul Tată ceresc, Creatorul Prim, este azi o uriaşă Sferă, ce cuprinde în sânul Său „mica” 
sferă a creaţiei. Trupul Tatălui este deci un Infinit, iar în acest Infinit pluteşte cosmosul cu cele cinci 
sfere ale creaţiei Sale. 

Sferică este particula din Infinit, sferic sunt şi eu, duh, sferice sunt miliardele de planete şi 
sori, sferice sunt cele patru universuri şi Laboratorul central, sferic este Cosmosul întreg. Trupul 
infinit al Primului Tată ceresc este şi El tot sferic, de o mărime de neconceput pentru mintea 
omenească. Este infinit de mare! Un Infinit intern, plutind într-un Infinit extern, periferic. 

Sfera infinitului Tată absoarbe din Infinitul periferic materia haotică, îndreptând-o către Sfera 
centrală sau Laboratorul creaţiilor. Acest Trup divin se dilată, se măreşte mereu, mărind spațiul 
interior din sânul Său. Din această cauză, materia îndesată a Infinitului periferic se îndreaptă din 
toate părţile spre Sfera Infinitului intern. 

„Copii - ne spun îngerii planetari şi solari - ceea ce auziți acum de la noi, vă par basme sau 
idei filosofice, dar nu suntem puşi să ne pierdem timpul încurcându-vă mințile, ci grăim adevăr. 
Tatăl periferic gândeşte şi ordonă, Fiii de Tată de la Centrul creator pun în lucrare, iar Sfintele 
Duhuri, Guvernatorii stelelor şi planetelor, conduc mai departe corabia Lor, cu tot ce se află în ele, 
către perfecțiune. Externul, unul Dumnezeu ordonă, Centrul se supune şi lumile iau naştere.” 

Pe planeta noastră există trei Forțe conducătoare. Pe Soare sunt de asemenea trei Forțe 
conducătoare. În Sfera centrală trei mari Duhuri conduc veşnic. O treime conduce marele şi micul. 


Până acum v-am spus că Centrul este Tatăl, pe Soare se află Fiul şi pe planete - Sfântul Duh. 
Sfânta Treime a Tatălui, Fiului şi Sfântului Duh conduce şi una sunt în conducere şi supunere față 
de Lege. Acum, cercul înţelegerii voastre lărgindu-se, pot să vă spun că Tatăl este Perifericul din 
Infinit, Fiul este tot ce cuprinde Centrul sau Sfera divină, iar Sfintele Duhuri sunt toți Guvernatorii 
corpurilor cereşti, dar Una sunt - trei într-una - prin scop, voință şi supunere faţă de Lege. 

Gândeşte adânc, cititorule, şi vezi profunzimea alcătuirii sublimului nostru fată. El, Puterea 
puterilor, Infinit născut din infinit, punând mai presus de toți şi de Sine ascultarea, Legea. la aminte 
şi te smereşte omule, căci El este totul şi tu trăieşti în El, care e supus Legii statornicită de El. 

Departe de sfera cosmosului, în adâncul Infinitului, la periferia finitului - se află Gloria 
duhurilor de pretutindeni. De acolo porneşte cugetarea, forța creatoare, atributul gloriosului Tată, 
Logos-ul Său. Fără această cugetare] nimic nu s-ar fi putut crea. Prin forța cugetării Sale toate 
astrele îşi urmează drumul. Prin puterea gândului Tatălui glorios, toate corpurile cereşti se țin în 
echilibru. Fără această gândire, noi am fi ca pământul fără lumină. Cugetarea gloriosului Tată este 
motorul care mişcă totul: universurile, stelele, planetele etc. Datorită acestui Izvor nesecat de 
gândire, ia naştere orice fenomen. Din eternitate, gândirea, această energie uriaşă, pleacă mereu din 
Fiinţa Tatălui şi se revarsă în imensul ocean fluidic în care înoată toate creațiile, asemenea unor 
insule. 

Cu învoirea Sfintei noastre Treimi, marile duhuri ale Pământului stau în Lună, ascultând 
cuvântările venite de la periferia finitului. Au existat şi există mari şi sfinte duhuri - chiar întrupate 
fiind, ca oricare om trupesc - cărora li s-a acordat de către Sfântul Duh al Pământului privilegiul să 
audă, la anumite timpuri, vorbirea Primului Tată, de la periferia finitului. 

Din timp în timp, răsună imensele spaţii ale cosmosului de vorbirea Celui nevăzut. Ferice de 
cel ce s-a făcut demn de a fi dăruit cu harul auzirii cuvântului gloriosului Tată periferic. 


1 Prin actul gândirii Sale, Ein-Sof, Infinitul, iese din Menuha, din repaus, din starea Sa ascunsă, şi 
creează. Prin canale numite Sefirot, Ein-Sof revarsă Orot - luminile forței Sale. Pe măsură ce se 
îndepărtează de Sursa lor, strălucirea acestor lumini se atenuează, dând naştere la my orot - coji, lumea 
materială percepută de omul trupesc. 

Deoarece Tatăl periferic este dincolo de orice percepţie, gândire, sentiment şi inteligență, nu există 
nici un nume pentru El. Cabaliştii îndrăznesc să-L numească Ein-Sof - Infinit. 

Sfânta Treime a Tatălui, Fiului şi Sfântului Duh este formată din Ein-Sof, Tatăl, Gloriosul periferic, care 
cuprinde în Sine pe Fiul aflat în Sfera centrală sau Laborator. În jurul Sferei centrale se rotesc cele patru 
sfere-univers cu nenumărate sisteme solare conduse de Guvernatorii solari şi planetari - Sfinte Duhuri. 

In Sfânta Scriptură, Divinitatea creatoare poartă numele de Elohim, în traducere însemnând Entităţi 
superioare, Creatori divini - Arhitecţii Cerului şi pământului. 

Datorită mărimii sale incomensurabile, infinite pentru conştiinţa umană, sfera cosmos, finitul sau sfera 
creată este numită infinit. 


Enunţurile Tatălui, Fiului şi Sfântului Duh 


La marginea finitului se află Părintele veşniciei. Noi trăim în trupul Său, ca puiul în găoacea 
lui. Totul se mişcă şi evoluează în sânul Lui. Nu putem merge la El, dar El ne vorbeşte despre Sine 
şi opera Sa. Prin difuzarea gândirii Sale, aflăm de operele Sale. 

Micul duh de pe treptele inferioare ale evoluției trebuie înștiințat că Cineva l-a creat, trebuie 
să-l audă glasul, ca să înțeleagă că Cineva a făcut Legea, şi el trebuie să muncească în virtutea ei, 
pentru ca din slab să devină tare şi de la lumina unui opaiţ să ajungă la strălucirea orbitoare. 

După cum Tatăl extern difuzează pe cale de unde gândirea Sa, tot astfel şi Tatăl intern 
comunică tuturor din creaţia Sa. La fel Guvernatorii solari şi planetari glăsuiesc lumilor 
aparținătoare lor, cele ce s-au făcut şi se vor mai face. Aceste comunicări sunt imbolduri, îndemnuri 
ca să vadă micul duh că divinii săi Superiori lucrează în veci la ridicarea, mărirea şi perfecţionarea 
operei Tatălui ceresc. Perifericul Tată difuzează lumilor: „Eu absorb din Infinitul extern particulele 
vii şi le îndrept către Centrul creator, către Creatorii Mei”. La auzul acestor cuvinte, cădem pe 
gânduri, şi din gândire ajungem la supoziţii ce aproape ne întunecă mintea. 


Meditaţiile noastre sunt întrerupte de valuri noi de unde-gând: „Eu sunt Cel ce sunt, Eu sunt 
Cel de la periferia operelor Mele”. 

După care auzim Logos-ul Autorului a tot ce s-a creat până azi: „Eu sunt unicul vostru 
Dumnezeu. De ce?” 

Trece o bucată de „vreme” şi din nou imensitatea spaţiilor e străfulgerată de o nouă undă- 
gând: „Eu sunt unul Dumnezeu”, şi iar se aude întrebarea: „De ce?” 

Aceste cuvinte se repetă într-una, toate duhurile evoluate le aud. Din sfert în sfert de oră duhul 
aude mereu, de ani şi mii de ani, în eternitate, acelaşi enunt: „Eu sunt unicul vostru Dumnezeu”. În 
asemenea condiţii, pentru aceste duhuri nu se mai pune niciodată întrebarea dacă mai există sau nu 
un Creator, căci El se afirmă însuşi, în vecii vecilor. Iar întrebarea mereu repetată: „De ce? “ se 
adaugă, ca să rămână în mintea duhului şi să analizeze de ce Tatăl este unicul Dumnezeu din cele ce 
vede şi a aflat până atunci, de ce există şi trebuie să existe un unic Dumnezeu. 

În afară de unda plecată de la periferia finitului, se mai aude, din oră în oră, o altă undă-gând, 
plecată din Centrul Sferei divine: „Eu sunt Fiul Tatălui. Din Sfera Mea pornesc toate creațiile. Mie 
îmi sosesc toate Unurile trimise de Tatăl Meu, care sunt treimizate şi transformate astfel în a (alfa) 
tuturor creațiilor”. 

Din zi în zi se aude o a treia undă-gând: „Eu sunt Stăpânul acestui sistem. Eu sunt A (Alfa) şi 
O (Omega) şi locuiesc pe Soare “. 

În fine, din lună în lună, porneşte de pe Lună o altă undă-gând: „Eu sunt Stăpânul acestui 
Pământ şi mă aflu pe satelitul său “. 

Vouă ceasul vă indică ora, iar lumina şi întunericul vă determină ziua şi noaptea. Calendarul 
nostru ne spune ora, ziua şi luna cerească, indicate prin undele-gânduri ce străbat spațiile pe arii din 
ce în ce mai mari. Acestea sunt dovezile indiscutabile ale guvernării de toate gradele, orânduite de 
unicul Dumnezeu. 

Spațiile răsună de unde-gând, pe frecvenţe din ce în ce mai ridicate şi, în aceeaşi măsură, pe 
game din ce în ce mai complexe, mai bogate. Ele simt normele de conducere date de unicul 
Dumnezeu Guvernatorilor planetari, normele mai înalte date Guvernatorilor solari, şi - în fine - 
norme şi mai sublime, necesare Celor din Sfera centrală. 

Cuvântările Tatălui pornesc de la simplu la complex, adresate pentru toată creaţia, de la cele 
mai joase entităţi până la cele mai înalte. Ele pornesc de la 3 cuvinte: „Eu unul Dumnezeu !“. Apoi 
se exprimă prin 6 cuvinte: „Eu sunt unicul vostru Dumnezeu periferic”. Într-un grad superior, 
cuvântul Tatălui este şi mai bogat exprimat, prin 12 cuvinte, apoi prin 48 şi aşa mai departe, până la 
cursuri întregi. 

De când există Pământul nostru, de peste trei miliarde de ani, se aude mereu, în zona lui 
fluidică, cuvântul Tatălui unic, atenţionând duhul de existenţa şi legea Sa. 

Mari şi fericiți sunt Conducătorii de planete, stele şi Cei din Sfera centrală, dar au o mare 
responsabilitate şi cu o mare atenţie trebuie să-şi desfăşoare activitatea. 

Tatăl trimite o primă undă-gând Fiilor Săi din Sfera-Laborator a lumilor. A doua o adresează 
Guvernatorilor solari şi a treia este destinată Guvernatorilor planetari. 


1 Se subiînţelege sunt. 


Toate aceste ordine şi învățături trebuie învăţate pe din afară, memorate, în spaţiu neexistând 
cărți. Diviziunea muncii există pretutindeni în Ceruri, ca şi pe pământ. Atunci, unul auzind, al 
doilea ordonând punerea în execuţie şi al treilea primind raportul punerii în execuţie, ar urma ca 
unul să nu ştie de activitatea celuilalt. Dar nu se întâmplă aşa, pentru că cele trei Forțe sunt legate 
între ele printr-un cordon ce face din ele o forță unică. Rezultă că cel ce a auzit ştie ce a ordonat al 
doilea, iar al treilea cunoaşte cele auzite de cel dintâi şi ordonate celui de-al doilea. 

Sfânta Treime solară comunică îngerilor solari, pe înţelesul lor, cele sosite de la Tatăl 
periferic. Cum majoritatea îngerilor au şi ei diferite misiuni de îndeplinit, nu toţi au luat cunoştinţă 
de cele comunicate de Guvernatorul solar, şi atunci urmează ca cei care au auzit direct de la 


Guvernatorul solar să comunice şi celorlalți fraţi îngeri solari. La fel se petrece şi cu îngerii 
planetari. 

Pe pământ omul îşi are plăcerile şi bucuriile produse de mediul său ambiant: câmpul cu florile 
sale, muntele cu pădurile sale, marea cu valurile ei etc. În spaţiu, duhurile superioare se bucură de 
muzica sferelor cereşti, produsă de mişcarea lor prin sânul oceanelor fluidice, de feeria culorilor 
fluidelor şi, mai presus de toate, de Cuvântul unicului Dumnezeu, precum şi de tainele Lui. 

În decursul veacurilor mereu se ridică, unul câte unul, vălurile ce acopereau misterele 
operelor unicului Dumnezeu. Duhurile superioare nu mai sunt atrase de nimicurile lumilor 
planetare. Ele sunt fericite să tot afle şi să lucreze la opera de creaţie a Tatălui, fiind conştiente că 
prin muncă vor ajunge la fericiri şi mai mari. 

Elanul lor sporeşte când aud pe Superiorul îngerilor acestei planete spunând: „Aştept să se 
termine evoluţia acestui glob, ca să mă duc lângă Domnul şi Stăpânul meu solar”. 

La rândul Său, Fiul Treimic solar spune îngerilor Săi: „Aştept fluidizarea acestui sistem, trup 
din trupul Meu, pentru a-l preda Fiului divin din centrul Sferei divine şi apoi Mă voi prezenta 
eternului Meu Tată, pentru a-i expune tot ce am făcut pentru El. Dacă voi trece cu vrednicie acest 
examen, voi fi trecut în ceata Fiilor Săi din Sfera-Laborator. Dacă nu voi fi fost întru totul conform 
instrucțiunilor Sale -primite în cei aproape douăzeci de miliarde de ani, cât va dura sistemul Meu — 
Mă va trimite din nou cu altă nebuloasă în univers, pentru alte multe miliarde de ani, ca un semn că 
îmi măi lipseşte ceva din ştiinţa conducerii unei mari împărății cereşti. 

Ştiu că sunteți fericiți că staţi în preajma Mea, dar fericirea ce o voi resimți când voi fi între 
Fiii Tatălui, în Sfera centrală, va fi cu mult mai mare decât a voastră. O iubire necuprinsă de mintea 
voastră Mă atrage cu putere către Cel ce este Tatăl Meu şi al vostru. 

In decursul miliardelor de ani de când conduc acest sistem, am fost de multe ori la Tatăl Meu 
şi acelaşi l-am găsit întotdeauna. Cum este Tatăl Meu nu vă pot grăi, vă pot spune doar că El nu 
seamănă cu Mine sau cu voi, pentru că este Unul. Unul este Dumnezeu, dar ca formă El nu seamănă 
cu Fiul sau cu Sfântul Duh. Rugaţi-vă şi lucraţi pentru El, ca să ajungeţi să-L vedeţi şi voi cândva. 

Din El a purces Fiul şi prin Fiul a purces Sfântul Duh. Din El a purces micul duh mineral, prin 
Fiul s-a format şi prin Sfântul Duh, din nebuloasă, s-a închegat piatra acestui glob. Fiţi fericiți că 
sunteți veşnici ca Tatăl şi veți ajunge cândva să staţi la dreapta Lui”. 

Referitor la cunoştinţele predate de îngeri, ei nu pot aduce nici o dovadă spre încredințare, dar 
ne spun: „Frate, întreabă pe cel mai mic duh al acestui pământ dacă a auzit şi el ceva ca venind de 
undeva, din spaţiu, şi vezi că el îţi va spune: «Eu am auzit unda a, b şi c. Ara auzit unda-gând din 
Lună, unda-gând din Soare şi unda-gând din Centrul creator». Tu, care auzi o serie de unde-gânduri 
mai mare decât el: a, b, c, d, e, f, g, crezi ceea îi spun lui, pentru că tu ai auzit şi undele neauzite de 
el: d, e, f, g. Eu, conform gradului meu de înger, am auzit undele-gând a, b, c, d, e, f, g, h, i, j, K, 1, 
m, n, 0. Tu întrebând duhurile inferioare ție, vei constata că undele auzite de ele - a, b, c - sunt un 
fragment din undele auzite de tine - a, b, c, d, e, f, g. Dacă aceste verificări au confirmat că undele 
sunt recepționate în funcție de gradul evolutiv al duhului, de ce să nu crezi în exactitatea undelor 
auzite de mine, dar încă neauzite de tine? Iar dacă ai îndoieli, mai întreabă referitor la cele ce ţi-am 
spus şi pe alți frați îngeri şi vezice-ți vor spune ei”. 

Neîncrezător, dar cu răbdare, am întrebat în stânga, în dreapta şi toți mi-au spus la fel; deci 
cele comunicate de înger sunt purul adevăr. 

Acum îmi continui expunerea. 

Printre alte comunicări, gloriosul Părinte de la marginea finitului spune: „Plutesc în materia 
Infinitului extern. Sunt scăldat la fața Mea internă de materia finitului. Nici o altă creatură nu are 
forma Mea. Eu sunt Dumnezeul vostru, dar nu există un al doilea ca Mine, căci pe când voi sunteţi 
aceeaşi şi plini, în sânul Meu înoată creaţiile Mele “. 

Divinul Tată periferic este sferic, mijlocul său fiind umplut cu o materie haotică ce a suferit o 
primă transformare şi în care înoată Sfera centrală şi cele patru universuri. 

Biserica creştină afirmă că unul este Dumnezeu, dar în trei persoane. Ea a înţeles greşit 
adevărurile revelate în alte timpuri. Tatăl este numai Unul, şi iudeii afirmă acelaşi lucru. 


Într-adevăr, însuşi Tatăl difuzează în lume: „Eu am creat în lume pe Fiul şi pe Sfântul Duh, 
dar Ei ca Mine nu sunt”. 

De aici rezultă că omul nu este făcut după chipul şi asemănarea Tatălui, ci este la fel numai cu 
Fiul din Sfera-Laborator, despre care ştim că e compus din trei părți, ca şi omul, din trei particule ce 
formează o unitate: spiritul. 

Am spus că trupul Tatălui este permeabil, permițând materiei Infinitului extern să intre în 
finit, dar nici o creaţie din sânul Tatălui nu va putea ieşi din Tatăl, pentru a se pierde în Infinitul 
extern. Asemenea forţe există în sânul Tatălui, încât El absoarbe materia haotică a Infinitului extern 
şi o trimite spre Sfera divină sau Sfera-Laborator, care o absoarbe în interiorul ei. Aici, Fiul 
transformă materia haotică, pregătind-o pentru crearea unei nebuloase, pe care apoi o va expulza din 
sânul Său, întocmai cum mama îşi naşte copilul. Pe măsură ce se îndepărtează de Sfera divină, 
nebuloasa se învârtoşează. La o vreme, a ajuns atât de densă, încât se anulează forța de respingere a 
Centrului şi se echilibrează cu forţa de atracţie. Din acest moment, nebuloasa rămâne ţintuită într-o 
regiune a spaţiilor unde îşi va duce traiul şi îşi va desfăşura evoluţia. Punctul unde a ajuns a fost 
determinat de calitatea materiei ce formează nebuloasa. După o vreme nebuloasa se transformă într- 
un sistem solar. După miliarde de ani, sistemul va începe să se dematerializeze şi din acest moment 
va începe călătoria sa, tot pe un drum spiralat, materia sa fluidică fiind atrasă de Sfera centrală. 

Newton a constatat forţa de atracție a pământului, şi a denumit-o gravitație, dar nici el nu a 
ştiut din ce cauză exercită pământul această forță. Nu i-a trecut prin minte că forţa magnetică a 
pământului se datorește faptului că el este înfăşurat de un uriaş circuit eteric, de natură electrică, 
transformându-l într-un uriaş magnet. Tot graţie acestui circuit se produce şi învârtirea pământului 
în jurul axei sale. Devenind astfel un uriaş magnet, pământul atrage la sine tot ce este pe suprafața 
sa şi în jurul său, proporţional cu densitatea materiei respective. 

Sfera Tatălui periferic se roteşte şi Ea în jurul axei sale închipuite, creându-se un sorb, ca la 
orice dinam. Graţie acestui fapt, Ea absoarbe din Infinitul extern materia haotică ce trece prin pereţii 
corpului Său şi o împinge mai departe spre centrul Său. 

A fost odată, când gloriosul Tată era mic şi plin la interior. El şi cu alte Entităţi glorioase de 
mai apoi au hotărât să facă un gol în mijlocul Lui şi golul s-a făcut. Greându-se acest gol, materia 
din Infinitul extern a început să exercite o presiune asupra acestui Corp sferic, gol la mijloc. Pentru 
a face față acestei presiuni din afară, Sfera gloriosului Tată a început să se rotească. Prin această 
mişcare, pe de o parte s-a înlăturat presiunea din afară, iar pe de alta se absoarbe materie haotică, 
însă, trebuia să existe ceva la centrul Sferei care să contrabalanseze presiunea venită din Infinitul 
extern. Prin urmare, Tatăl a ales un punct material central al Sferei Sale şi în acel punct a început să 
îngrămădească o materie, o combinaţie din materia Fiinţei Sale şi o parte din materia din afara Sa, 
din Infinitul extern. Pentru ca rezultatul să fie şi mai mare, a dat acestei mase centrale o mişcare de 
rotaţie. De acum, Tatăl absoarbe materie din Infinitul extern şi o trimite Sferei centrale. Din 
această'cauză, Sfera centrală creşte şi tinde să se apropie de faţa internă a Sferei gloriosului său 
Părinte, asemenea copilului în pântecele mamei sale. Sfera internă deveni Gloriosul intern, sau Fiul 
Său. 

Când nu exista Sfera internă, gloriosul Tată gândea, plănuia, dar cugetarea Sa era internă, nu 
se putea verifica şi realiza în afara Lui. De îndată ce a creat Sfera centrală - compusă din materia 
trupului Său combinată cu materie din Infinit - Gloriosul Tată gândea, iar planurile Sale se realizau 
de cei din Sfera centrală, de Fiul Său. 

Dar pentru că Centrul primea mereu materie trimisă de Tatăl, Sfera Fiului se tot mărea şi ar fi 
ajuns să se contopească cu faţa internă a Sferei Paterne. Pentru a se înlătura această împrejurare, 
Tatăl a îngrămădit materia haotică ţinută într-o anumită fază, formând o zonă izolatoare, separatoare 
între Tatăl şi Fiul, între Sfera Gloriosului extern şi Sfera Gloriosului său Fiu intern. 

La o vreme, Fiul s-a dezvoltat şi perfecţionat atât de mult, încât a început să pregătească în 
sânul Său prima nebuloasă. Când a fost pe deplin alcătuită, a eliminat-o în spaţiul dintre Tată şi Fiu, 
şi astfel a luat naştere prima stea, bineînţeles imperfectă, ca orice început, şi inexistentă azi, 
deoarece de atunci a trecut o veşnicie. A urmat a doua, a treia nebuloasă şi aşa mai departe. 


O dată sistemul solar creat, Fiii de la Centru au desemnat pe Unul dintre Ei, pe cel mai tânăr, 
să conducă acest sistem planetar, şi astfel s-a instituit pe ele a treia persoană, Sfântul Duh. 

Întâi a fost unul, apoi doi şi, în fine, au devenit trei: Tatăl, Fiul şi Sfântul Duh. De atunci sorii 
s-au înmulțit, Sfera centrală s-a mărit şi Tatăl a ajuns o Infinitate. 

Dacă materia absorbită din cosmos are aparența că este moartă - deoarece nu se mişcă de la 
sine, dintr-un loc în altul - materia din afara Sferei gloriosului Tată, din Infinitul extern, este, într- 
adevăr, mai degrabă moartă decât vie, căci aşa mărturiseşte El în unele din difuzările Sale: „Eu 
plutesc într-o materie lipsită de mişcare şi voință, pe care o absorb în sânul Meu şi o vivific, şi din 
acest moment devine materia vie a finitului”. 

Din această materie vie, Fiul confecţionează toate vietăţile de pe toate globurile cereşti, de la 
fluidul fizic până la mineral şi de la duhul mineral până la arhangheli. 

Din cele spuse vi s-ar părea că acum ştiţi totul. Nu, frate, există multe taine pe care nici noi nu 
le ştim. Aici am făcut doar o sinteză foarte sumară a cunoştinţelor noastre, căci încă omenirea 
terestră nu a ajuns la punctul de a lua cunoştinţă de tainele mai profunde. Când timpul va veni, se 
vor da lumii cunoştinţe mai înalte. Am dorit, frate, ca la lumina acestor adevăruri omul să vadă 
calea, să nu mai rătăcească şi să nu mai întârzie în călătoria sa spre fericirea cerească. 

Nu ştim multe despre gloriosul nostru Tată, pentru că nu l-am văzut, dar îi auzim poruncile ce 
răsună prin Ceruri, din vecii vecilor. Poruncile Lui nu sunt ordine pe care dacă nu le îndeplineşti 
imediat, vei fi pedepsit. El vorbeşte Fiilor Săi de la Centrul creator, iar Fiii Săi de acolo comunică 
ordinul primit, Sfântului Duh, căruia i s-a dat dreptul şi puterea de a pedepsi. 

Tatăl vorbeşte înţelepților, iar Sfântul Duh - nerozilor, care neascultând de legile Tatălui, 
Sfântul Duh va da ordin să fie pedepsiţi. Sfântul Duh controlează cohortele de îngeri de sub EI, iar 
El este sub controlul Fiului, care raportează Tatălui de punerea în lucrare a ordinelor Sale. 

După cum am spus, ordinele gloriosului Tată fiind prea abstracte, prea concise, trebuie 
interpretate de Fiul, iar acesta le comunică Sfântului Duh. La rândul Său, Sfântul Duh trebuie să le 
comunice pe înţelesul îngerilor, care le vor pune în execuţie. 

Ordinele Tatălui constau în învățături, în norme pentru noile etape ale evoluției fiecărui sistem 
solar sau ale fiecărei planete. Tatăl ştie în ce moment, la ce etapă a evoluţiei a ajuns orice corp 
ceresc, pentru că e înştiințat de miliardele de Colaboratori care urmăresc mersul vieții lor. 

El ştie absolut tot ce se petrece pe fiecare planetă, întrucât pentru fiecare sunt mii şi milioane 
de ochi divini care îl informează. 

Cu ajutorul miliardelor de miliarde de Colaboratori, Tatăl ştie în orice secundă tot ce se 
petrece în sfera creațiilor. Aşa se explică faptul că divinul Tată vede şi ştie tot. 

El nu ştie ce se petrece în Infinitul extern, din afara Lui, pentru că nu are nevoie să ştie şi 
pentru că această împărăție mută nu este sub dependenţa Legilor Sale. 

Tatăl este Lumina ce radiază ştiinţa ştiinţelor. De la El pleacă viața şi El o îndrumă pe cărările 
legilor Sale. Cu drept cuvânt, El este Calea, Adevărul şi Viaţa. 

Oricât de infinit de mare este Tatăl, El ține seama chiar şi de suferința unui fir de iarbă, a unui 
bob de nisip, pentru că e opera Lui, pentru că au fost pregătite cu o parte din Fiinţa Sa. 

Particula moartă şi întunecată a Infinitului extern, a Infinitului fără lumină, trecând prin trupul 
Tatălui, a primit ceva de la El, şi din acel moment din întunecată a devenit luminoasă. Aceste 
particule durau în Infinit, izolate, separate unele de altele. De îndată ce au trecut în Infinitul intern al 
Tatălui, ele au fost luate şi unite la un loc, câte trei, printr-o substanţă a trupului gloriosului Tată. 

Astfel, din trei individualități libere a făcut un glomerul de trei particule, o unitate treimică. 

Înainte de a fi unite, treimizate, Tatăl le-a pregătit în vederea scopului urmărit: uneia din ele i- 
a dat puterea de a lucra ca o forță pozitivă, pe cea de a doua a influenţat-o să activeze ca o forță 
negativă şi, în fine, pe cea de a treia a lăsat-o aşa cum a venit din Infinitul întunecat, adică neutră. 

Desigur, în mintea cititorului se va naşte întrebarea pusă şi de noi: „De ce o fi procedând 
astfel Tatăl, părtinind pe primele două - oarecum îndumnezeite, iar pe a treia nu?” 

Ne-am întrebat pentru că nu ştim profunzimea înţelepciunii Sale divine. Procedând astfel, 
Tatăl a vrut să dea naştere unei-vietăți perfect capabile de evoluţie, şi în acelaşi timp să-L înştiinţeze 
automat de părerea ei, unică şi totuşi pornind de la trei păreri. 


Dacă pe toate le-ar fi făcut de un fel, n-ar mai fi avut o părere deplină, o judecată completă, 
pentru că ar fi lipsit comparația, nu ar mai fi fost o afirmaţie, o negaţie şi deci o controversă. 
Divinitatea a vrut să-şi facă un instrument perfect, o unitate divină, care să rezolve orice problemă 
prin trei judecăţi. 

Dar Tatăl este trinitar? Nu, El este numai Unul, ca şi particulele din Infinit. Prin acest fapt, 
Tatăl se deosebeşte de toate făpturile Sale din sfera cosmică, entităţi care toate sunt treimi, treiuna. 

Din cele expuse până acum, s-a văzut că Infinitul extern este întunecat, nemişcat şi compus 
din particule separate, ce au aparența de a fi lipsite cu totul de viaţă, pe câtă vreme Infinitul intern 
este luminos, plin de mişcare, deci şi de viață, şi compus din particule treimice. 

Infinitul extern, unicitar nu simte nevoia divinului Tată, dar El simte o mare iubire pentru 
Infinitul extern, din care s-a născut cândva. Gloriosul Tată, forță vie, iubeşte această materie ce pare 
moartă şi doreşte să o cheme pe toată la o viață deplină şi activă, să o facă şi pe ea luminoasă şi 
fericită. 

Ajunsă în Infinitul intern, particula haotică sau unitatea treimică formată din trei particule ale 
Infinitului extern, se exprimă astfel în noul mediu. Particula pozitivă a acestui glomerul treimizat 
spune: „Sunt sigură că acum am ajuns în trupul Tatălui”. Particula a doua, cea negativă, spune: 
„inclin a crede că am ajuns în trupul Tatălui, dar poate sunt în altă parte”. Iar cea de a treia, 
particula neutră, îşi spune şi ea părerea: „Nu cred că am ajuns în trupul Tatălui. Eu cred că sunt tot 
în Infinitul meu extern, de unde am venit, pentru că în întuneric eram acolo şi în întuneric sunt şi 
aici”. 

Din spusele acestei mici vietăți, rezultă că periferia externă a Infinitului intern e tot atât de 
întunecată ca Infinitul extern. 

Gloriosul Tată e fericit la auzul acestor trei păreri, deoarece constată că a făcut o vietate 
corespunzătoare principiului sau comandamentului Său divin: Chiar dacă este în sânul Tatălui, 
glomerula treimică să nu vadă pe Autorul, pe Tatăl ei. 

Una din marile principii ale Tatălui este ca nici o creatură a Sa să nu-L vadă. El doreşte ca 
orice duh, orice creație a Sa, să-L iubească și să-L dorească, dar să nu-L vadă. El vrea să fie ca 
mirele, în veci aşteptat şi nevăzut, pentru că mireasa, dacă îl va găsi şi îl va vedea, îşi va pierde 
iubirea ce şi-o făurise față de cel mult aşteptat. Tatăl se ascunde, vrea să fie nevăzut de lumea creată 
de EI, dar vrea să I se audă glasul, astfel ca să fie fermecat cel ce va auzi vorbirea Sa. Tatăl vesteşte 
lumii create: „Eu sunt cel ce am fost, sunt şi voi fi”. 

Tatăl este o ființă dorită şi căutată în veşnicie, pentru că fericirea nu mai produce fericire 
decât cu condiţia să n-o atingi niciodată. Femeia cea mai frumoasă din lume este cea născută doar în 
imaginaţia ta, fără s-o vezi şi s-o atingi vreodată. Cea mai iubită Fiinţă din toată Sfera creațiilor este 
Tatăl, pentru că nimeni nu poate să-L vadă. 

Tatăl este iubit pentru că El nu face decât bine şi nu urăşte nici un duh. Oricât de nenorocit ai 
fi, orice ți s-ar întâmpla, nu poţi să-l atribui nefericirea ta, pentru că El nu are nici un raport direct 
cu copiii Săi. El spune în veci: „Eu fac aşa şi sunt fericit. Faceţi şi voi la fel şi veți fi fericiți”. Iar 
noi, copiii Săi, răspundem în cor: „Vom face aşa, Tată, dar unde eşti Tu acum?” El răspunde: „Aici, 
sunt lângă voi”. Iar noi nu ştim ce să mai credem, de nelămuriți ce rămânem. 

Tatăl nu pedepseşte pe nimeni pentru încălcarea Legilor Sale. El dă numai sfaturi: „Să fie aşa, 
să faceți aşa “. Sfintele Duhuri observă păstrarea ordinii şi încălcarea legilor, şi numai Ele 
pedepsesc. Acum, iubite frate, îţi voi destăinui una din tainele de care nu s-a mai scris nicăieri până 
acum. Această taină ţi-o împărtăşesc cu învoirea Tatălui, a Fiului şi a Sfântului Duh. 

O dată pe an, lumea duhurilor albe este convocată de Sfânta Treime a Pământului la o sfântă 
liturghie ce are loc pe Lună. Acolo, toate duhurile cuvioase sunt înconjurate de anumiţi îngeri cu un 
fir fluidic, făcând din toţi un mănunchi de duhuri. Reprezentantul Tatălui, din Sfânta Treime a 
Pământului, începe liturghia divină, aducând prinos de dragoste şi smerenie Unicului Dumnezeu. În 
fine, se proslăveşte Fiul central şi Sfântul Duh de pretutindeni. Rugăciunea mentală o urmărim şi 
noi în gând, fiind legaţi de îngeri, iar îngerii - de Sfânta Treime a Pământului. După terminarea 
sfintei liturghii, îngerii cântă în cor cântece de adorare Celui nevăzut. În fine, Sfântul Duh 
binecuvântează toată asistența, în numele Tatălui, Fiului şi Sfântului Duh, din care şi El este unul. 


La această sfântă liturghie asistă şi duhul fostului iudeu, chinez, român etc., toți câți au dreptul să 
asiste în această sfântă biserică din atmosfera fluidică a Lunii. 

Apoi toată suflarea de duhuri stă în tăcere şi deodată se aude un glas divin: „ Vă iubesc, vă 
iubesc, vă iubesc, căci voi sunteţi copiii Mei”. Urmează comunicarea Tatălui, auzită de toţi cei 
prezenţi, pentru că suntem una cu îngerii şi Sfânta Treime fiind legaţi prin cordonul fluidic. Corul 
cântă din nou şi acum se aude şi glasul Fiului de la Centru. În fine, corul cântă a treia oară şi sfânta 
slujbă se termină, iar noi suntem descordonizaţi, fiecare mergând la treburile noastre, plini de 
fericire că am auzit grăind pe Tatăl, Fiul şi Sfântul Duh. Lucrează şi iubeşte şi tu, frate, ca venind 
aici să fii între noi, să auzi şi tu cuvântul Celui de la periferia finitului. 

Momentul acestei sfinte slujbe este calculat cu mare precizie de savanții noştri îngeri, pentru 
că datorită unei erori s-ar putea întâmpla ca Sfântul Duh să facă slujba şi răspunsul Tatălui şi al 
Fiului să nu se audă, ele având loc la un anumit termen fix. 

Sfânta liturghie e în legătură cu vorbirea Tatălui. O asemenea slujbă face şi Fiul în Sfera 
centrală, în asistenta divinilor Creatori de acolo. Cu toţii, înaltă osanale Unicului Tată nevăzut. 

După ce termină ei, Sfântul Duh solar, împreună cu îngerii Săi, face slujba de închinăciune 
gloriosului Tată. În fine, numai după terminarea slujbei lor încep Sfintele Duhuri planetare slujba 
lor. O dată pe an se face această sfântă slujbă în tot cosmosul şi succesiv se aude cuvântul Tatălui al 
Fiului şi al Sfântului Duh, fie El solar sau planetar. 

Cei mai puțin stăruitori, neavând dreptul să participe la această sfântă liturghie, vin la noi, taţii 
lor, se spovedesc şi se roagă: „Sfinte părinte, spune-ne şi nouă cuvintele sfinte ale Tatălui, Fiului şi 
Sfântului Duh, ca să fim şi noi părtaşi fericirii voastre”. 

Frate, sileşte-te din toate puterile sufletului tău să nu greşeşti, iubeşte pe toți şi iartă tuturor 
care îți vor greşi, ca să fii demn să te urci în Lună şi să auzi cuvântul Tatălui nostru din Ceruri. 
Propovăduieşte tuturor să nu mai facă groaznicul păcat de a blestema pe cineva. Dacă ați avea zece 
obraji, oferiţi-i pe toţi să fie pălmuiți şi scuipaţi de cel rău, şi totuşi să-l iertaţi pentru fapta lui, 
deoarece nu ştie ce face. Dacă îţi va greşi cineva, spune-i în gând, în casa ta, deci fără ştirea lui: 
„Frate, eu te-am iertat, Domnul să judece fapta ta”. Cel ce blestemă, cel ce răspunde cu rău, se face 
pe sine judecător şi judecata omului este nedreaptă. De aceea iertați şi iar iertați, ca să nu vă căiți 
mai târziu, văzând suferința aproapelui vostru, din cauza neiertării voastre. Mai bine să vă căiți că 
ați greşit de l-ați iertat, decât să vă pară rău mai târziu că nu l-aţi iertat. Pentru fapta lui să-l judece 
cei din Cer, căci judecata lor e dreaptă. Dar mai ales nu blestemaţi, căci de blestem va suferi cel 
blestemat, iar blestemul se întoarce şi asupra celui ce a blestemat. Vinovatul va şti că ai fost fără 
milă şi te va urmări cu ura lui, pentru că te-ai instituit în judecător nemilos. 

De câte ori îți greşeşte semenul, aminteşte-ţi rugăciunea Domnului: „Şi-mi iartă, Doamne, 
greşelile, căci şi eu am iertat pe ale fratelui meu”. Zi aceasta de trei ori, pomenind pe cei ce ți-au 
greşit, şi se va lua notă în Cer de declaraţia ta. În zilele viitoare, vei trece pe lângă cel ce ţi-a greşit 
şi vei vedea minunea Legilor divine: el îţi va ieşi în cale, îţi va zâmbi şi poate chiar îţi va cere scuze 
sau iertare pentru fapta sa. Faceţi aşa, fraţilor, şi va fi bine de sufletul vostru în Ceruri. 

Am spus că Tatăl este periferic. El trimite către centrul finitului o ființă treimică formată din 
trei particule haotice. În drumul său, acest glomerul treimic s-a asociat cu alte două glomerule, 
formând o unitate şi mai mare, compusă din de trei ori trei particule haotice. Această nouă particulă 
este absorbită de Sfera centrală a Fiului, pentru a pregăti din ea materia diferitelor creații. 

După moartea unui sistem planetar, Conducătorul lui se întoarce la Centrul creator cu toate 
cetele de duhuri avute sub ordinele Sale, de la cel mai mic duh - duhul mineral, până la îngerii 
solari. Fiul central examinează evoluţia duhurilor aflate sub ocrotirea Solarului şi dacă va fi găsit că 
şi-a îndeplinit cu vrednicie misiunea, se va comunica gloriosului Tată periferic. 

Guvernatorul solar va pleca la Tatăl periferic, unde va primi binecuvântarea şi va fi înaintat ca 
Fiu divin mamar, bineînţeles, cel mai mic în grad. După miliarde de ani, Fiul mamar va urca, treaptă 
cu treaptă, până în preajma Capului divin. Când a terminat cu bine şi această etapă, va intra în 
Capul divin al Fiului. 


Termenul de cap nu e just, întrucât nu este propriu-zis un cap, ci o conducere. În realitate, 
această Sferă din Centrul Sferei-Laborator este o reuniune de capete, de duhuri, de Fii de 
Dumnezeu, cei mai evoluați Fii din Sfera-Laborator. 

Sosit în Cap, Fiul va înainta prin toată filiera Fiilor centrali de Divinitate şi când a atins şi aici 
ultima etapă, va ieşi din Capul divin şi se va îndrepta către periferia finitului, unde va depune un 
examen. Dacă îl va trece cu vrednicie, se va alătura celorlalți Frați glorioşi, ce formează trupul 
gloriosului Tată, devenind de acum un Colaborator în uriaşa Sa operă de conducere a tot ce s-a creat 
până în acel moment. 

În rezumat, Fiul solar devine Fiu mamar, acesta - Fiu tatar sau Divinitate centrală, în fine, 
acesta se înalță în grad şi devine Colaborator al Tatălui periferic. 

Din trupul gloriosului Tată a plecat cândva, în noaptea eternității trecute, revenind în chip de 
Celulă, în trupul Tatălui periferic. A devenit Colaboratorul Tatălui; primind de acum înainte 
particule-unu, particule neutre sosite din Infinitul negru sau întunecat, pregătindu-le şi apoi 
treimizându-le pentru a face din ele materia Infinitului luminos. 

Din această expunere seva înţelege că nici incomensurabila Sferă a Tatălui glorios nu este 
formată dintr-o singură personalitate, dintr-o singură ființă - căci ce ființă ar cuprinde infinita Sferă 
a Infinitului intern? - ci dintr-o infinitate de Divinităţi, care prin strălucirea Lor, prin nesfârşita Lor 
înțelepciune şi putere, fac Una cu Toatele, constituind Una prin acțiunea, voinţa şi simţirea lor. O 
unitate perfect armonică şi indisolubilă, o unitate în care în vecii vecilor sunt robiți unul altuia. 
Această totalitate formează Fiinţa gloriosului Tată extern. 

Unul a fost la început, apoi doi şi, în fine, trei. Aceasta este prima treime. Din acest modest 
început, prin evoluţia fraților veniţi mereu din Infinitul mort, s-a format o Sferă vie, luminoasă, care 
a tot crescut, încât a ajuns un Infinit. Ea creşte mereu şi azi. Rând pe rând, după o evoluţie egală cu 
veşnicia şi după ce devin perfecţi, foştii copii ai Tatălui vin să se alăture primului lor Tată, fiind 
egali în mărime şi constituţie cu El, contribuind la cucerirea Infinitului extern. 

Azi, această infinită reuniune de strălucite Duhuri este atât de savant organizată, încât Fiecare 
are o atribuție, Fiecare conduce un anumit departament al cosmosului. Totul e prevăzut şi ştiut. 

Unii prepară materia venită din haosul extern. Alţii împânzesc spaţiile celor patru universuri 
cu anumiţi curenți nutritivi. Alţii peregrinează prin sferele create şi controlează cele ordonate. 
Aceştia sunt ochii Tatălui periferic, care - după cum se afirmă - este aici şi în tot locul, şi vede totul. 
Prin Ei, Tatăl periferic ştie tot ce se petrece în fiecare colț al creaţiei Sale. 

În fine, alţii comunică în cor, pe o aceeaşi gamă, cuvântările-ordine răspândite - după cum am 
văzut - în Sfera centrală şi la Guvernatorii solari şi planetari. 

Aşadar, Forţa conducătoare solară împreună cu cea planetară, fac una. Centrul e considerat 
numărul doi; departe, la exteriorul sferei cosmice, a finitului, se află numărul trei, şi toți trei - Tatăl, 
Fiul şi Sfântul Duh - fac împreună Forţa treimică de lucru, ca trei într-unui. 

Din cele expuse se vede ce departe este un Guvernator solar de Tatăl Său, El fiind încă un duh 
mic în grad, pe lângă Fiii de Dumnezeu din Capul central al Sferei divine. Fiii de Dumnezeu din 
Tatar, sau Capul Sferei centrale, sunt Fiinţe desăvârşite, asemenea Tatălui glorios, ce i-a chemat 
odată la viaţă din Infinitul întunecat, şi locuiesc acum lângă Tatăl Lor şi fac una cu EI, din toate 
punctele de vedere. Iată, frate, ce perspective ne aşteaptă. Dar când vom ajunge şi noi acolo? În 
veşnicia viitoare. Doamne, Tată, ajută-ne să devenim şi noi cândva Colaboratorii Tăi. Amin! 

Două abisuri stau faţă în față: unul sferic, luminos şi plin de viaţă, şi altul infinit, întunecat şi 
liniştit ca moartea. Între ele se află Fiinţa gloriosului Tată, formată din două feluri de celule, unele 
permanente şi altele temporare, în trecere ca orice călător. 

La dreapta Tatălui, sau către interiorul Său, stau glorioşii Săi Fii, cei mai evoluaţi Taţi ai 
lumilor create; la stânga Sa, sau în afara Lui, stă lumea nemişcată, aparent moartă. Tatăl sau 
glorioşii Săi Fii conduc cosmosul. Ei dirijează Sfera centrală. Cu adevărat, aceşti mari înţelepţi, 
bătrâni încărcați de ani cât nisipul mărilor, au ajuns în Nirvana indienilor şi acum fac una cu Tatăl 
lor şi al nostru. 

Ei trimit nesfârşitele lor unde-gânduri prin interiorul întregului cosmos. Acolo domneşte 
împărăția ideilor abstracte şi fericirea veşnică. Acolo nu se desfăşoară nici o altă activitate, decât 


gândire. Acolo este Excelsior după care oftează toți Fiii de Dumnezeu din Sfera centrală şi toate 
Sfintele Duhuri din cele patru universuri. Acolo mă voi întoarce şi eu odată; când - nu are 
importanță, dar ştiu sigur că acolo voi ajunge. 

În afara trupului Gloriosului se întinde în toate părţile lumea nemişcării eterne a întunericului 
şi a morţii. Hrănindu-se cu această materie, cu această lume moartă, Gloriosul o învie. Divinul 
mănâncă lume moartă şi prin acest act o trezeşte la viață. El este Creatorul a toate, El este dătătorul 
de viaţă. În interiorul Său e viață şi numai viață. Moarte nu există nicăieri. Piatra, lemnul, sticla, 
pielea - totul cuprinde viața. Apa, aerul, pământul - toate sunt făcute din particule ce au viață 
veşnică. Tatăl dă viață din veşnicie, iar ceea ce a înviat odată nu a mai dezviat niciodată. 

Iată de ce trebuie să slăvim în veci pe Tatăl nostru din Ceruri. 

Am spus că dincolo de Fiinţa gloriosului nostru Tată se află, în Infinitul extern, ceva, pe care - 
din lipsă de alt termen potrivit vorbirii voastre - l-am numit materie; dar pentru voi nu e materie, 
deoarece ideea voastră de materie se leagă de noţiunea lipsei complete de viață. Or acolo, în Infinit, 
se află acel ceva care deşi are aparenţă de moarte, totuşi în sinea ei are viaţă. 

Unii, mai puţin cunoscători din lumea noastră, au spus că în afară de gloriosul Tată nu mai 
există nimic; cu alte cuvinte, spațiile infinite ale Infinitului extern ar fi goale. Aceasta nu se poate 
admite, deoarece cu acel ceva şi din acel ceva gloriosul Creator a făcut totul. Din nimic, chiar Tatăl 
- binecuvântat fie numele Său - nu ar fi putut face ceva. Prin urmare, în afara Sferei trupului 
gloriosului Tată se află Infinitul extern, plin de ceva - lipsit de lumină şi mişcare, ceea ce i-a 
determinat pe unii să afirme că e mort. De aici ideea că lumina e viață şi întunericul - moarte. 

Acestea sunt cunoştinţele sorbite în Lună de la marile lumini angelice lunare şi solare. Tu ai 
ajuns să înţelegi până unde te-am luminat eu. Ştiinţa mea. a ajuns până acolo unde pot să pricep de 
la un înger lunar, iar cunoştinţele sale până acolo unde a putut să înțeleagă de la un înger solar. 

Pe lângă îngerul solar trec aceleaşi unde-gânduri ca şi pe lângă mine, dar el le vede şi le 
pricepe. Eu nu le aud, iar când le aud, nu le înţeleg, fiind pentru mine un fel de algebră abstractă. Le 
privesc, le analizez, dar nu le pricep, nu le pot concretiza, pentru că ele nu răscolesc în mine nici o 
cunoştinţă, nici un sentiment. Ca să pricepi o idee, trebuie să o poți transforma în ceva concret, pe 
care ființa ta să o simtă şi, simţind-o, să o poți analiza, defini; ca urmare, să o poți înțelege. 

Ideea trebuie să aibă un ecou în ființa ta, să-ți producă un sentiment. Din cauza acestei simțiri 
deosebite, şi fericirea oamenilor este de diferite nuanţe sau intensități. Unul se va simţi fericit 
auzind cele comunicate acum de mine, iar altul, ascultându-le sau citindu-le, le va arunca cât colo, 
pentru că nu-i vor face nici o plăcere, ba chiar îl vor plictisi. Nu poţi pricepe ceea ce nu poţi simți. 
Nu oricine poate înțelege o idee. Autorul care a emis-o în lume urmăreşte un anumit efect şi a 
trimis-o către un anumit punct al spaţiului, cu o anumită destinaţie. Numai aceia sau numai acela 
căruia i-au fost destinate aceste idei le va prinde şi înțelege. Iată de ce pentru toţi ceilalți aceste 
unde-idei rămân hieroglife. 

Am spus că în trupul Tatălui periferic există miliarde infinite de duhuri, de glorioşi Dumnezei. 
Din acest trup de Tată pornesc curenţi de idei, .împânzind spaţiile cosmosului. Unele duhuri divine, 
celulele Tatălui, emit idei mai simple, altele emit idei mai complexe, care par unora dintre noi 
imposibil de înţeles. Deşi toate ideile sunt transmise pe una şi aceeaşi limbă universală, totuşi unele 
dintre ele cuprind o asemenea asociaţie de idei, încât nu produc efecte, simțiri, sentimente, decât în 
anumite duhuri din imensitatea creației. 

Nu poți înțelege ceea ce nu simţi. Sentimentul, simţirea precede cugetarea, înțelegerea. Duhul 
de piatră ce animă elementul cel mai solid nu simte orice, dar înțelege ceea ce simte că se petrece în 
jurul său şi cu ființa sa. El înțelege numai ceea ce a simțit. Dacă se întâmplă la fel cu toate duhurile 
din cosmos, tragem concluzia că prima operaţie făcută de Tatăl când absoarbe particulele din 
Infinitul extern e că le vivifică, le dă viață, adică din nesimţitoare le face sensibile, în bezna 
Infinitului extern se află o materie vie, dar aparent moartă. E vie, dar nu simte nimic din afara ei, 
nici cât simte duhul mineral când sfărâmi piatra, când o pui la foc sau o dizolvi. 

Cu alte cuvinte, în Infinitul întunecat, în Infinitul- Nu sau Ayin, cum i se spune în Zohar - se 
află o materie, o substanță, un ceva, care - în definitiv - nu e mort, pentru că poate fi făcut să simtă, 
să devină simţitor. 


De aici concluzia că Infinitul extern este plin cu un fluid neorganizat pe care gloriosul Tată îl 
transformă sub radiațiile Fiinţei Sale infinite şi îi dă facultatea de a simți. 

Gloriosul Tată absoarbe din Infinitul extern fluidul întunecat, sau - mai corect - fluidul-nu, pe 
care îl face un fluid-da, sau fluid luminos. Acel ceva ce există în Infinitul extern este întunecat, un 
întuneric viu, transformat prin puterea Tatălui într-o particulă luminoasă, vie şi simţitoare. 

Cu aceste particule vii, simţitoare şi făcute glomerule, Tatăl a umplut cosmosul. Nicăieri în 
cosmos nu este întuneric. Peste tot, până la marginea externă a finitului, există o mare de lumină, 
lumea duhurilor scăldându-se într-un ocean de materie luminoasă. 

Dar totuşi, şi noi, duhurile, avem noţiunea de întuneric. De unde avem această noţiune, când 
peste tot vedem că există lumină? De la voi, duhuri întrupate. 

Voi spuneți că e zi sau noapte, aveți această noţiune de întuneric, care e un fenomen astral. 
Trupul vostru, aşa cum este el constituit, vă face să vedeţi fenomenele solare de zi şi de noapte. 
Acum nu vezi, deoarece - zici tu - e întuneric, e noapte. Când îţi va adormi trupul, vei veni iar sus 
printre noi şi vei vedea lumina veşnică. 

Lumina cea mai splendidă o vedem când ne depărtăm de pământ. Departe, unde fluidul e pur, 
pământul se arată în toată strălucirea sa. Din aceste depărtări, privind la pământ, îl vedem luminos, 
după cum vedeți voi noaptea Luna pe cer. Toate corpurile mari sau mici au lumina lor, sunt prin ele 
însele luminoase, iar graţie acestui fapt, noi, duhurile, le vedem. 

Noi înotăm într-un ocean de materie luminoasă mai subtilă decât materia corpului nostru şi 
mai puţin luminoasă decât lumina corpului nostru duhual. Acest fluid luminos îmi dă posibilitatea 
să văd tot ce există în spaţiu şi să văd la mari distanţe, dacă mă izolez. 

Noapte sau întuneric nu există în spaţiu, ci doar lumină veşnică. Întuneric există numai pentru 
voi, datorită trupului vostru ce împiedică duhul din interiorul său, să vadă lumina fluidului 
universic. O dată ce îţi vei părăsi trupul, nu vei mai spune că e zi sau noapte, pentru că nil vei mai 
avea ochi care să-ţi dea percepția fenomenelor electrice produse între soare şi pământ. Aici vei 
vedea cu tot corpul tău duhual materiile şi duhurile, dar nu pentru că ar fi luminate de ceva, ci 
pentru că ele însele sunt luminoase. 

Când cobor la voi, văd mai bine noaptea decât ziua, pentru că ziua lumina electrică născută la 
suprafața pământului, din combinarea razelor eterice ale soarelui şi pământului, îmi ascunde lumina 
voastră proprie. Acum, când lumina becului electric îţi luminează camera, te văd mai puțin clar 
decât dacă ar fi întuneric. Te văd luminos nu numai pe tine, ci şi hainele de pe tine. Fiecare corp îşi 
are lumina şi culoarea sa deosebită. 

Dacă se aşează în fața mea duh lângă duh, nu mai văd nimic dincolo de ei, corpul lor duhual 
constituind o barieră opacă. Printr-un orificiu rămas pe lângă sau printre ei, pot vedea tot ce e 
dincolo de ei. Prin urmare, există şi la noi opacitate. Dar dacă nu pot vedea când sunt înconjurat de 
duhuri, în schimb aud perfect, chiar dacă sunt împresurat de o sferă de duhuri; aud undele gândirii, 
de oriunde ar veni, ceea ce înseamnă că ele trec prin corpul duhurilor. 

Dintre auz şi văz, deducem că văzul ne aparţine, pe când auzul, percepţia vorbirii, a cugetării 
sosite de undeva, nu ne aparţine; adică vorbirea, cugetarea, soseşte sub formă de unde-gânduri, intră 
în mine şi o simt. Cu cât această simţire este mai puternică, cu atât suntem încredințați că ne-a fost 
trimisă de un duh mai evoluat, de o forță spirituală mai mare. 

Tot ce este viu e luminos şi este cu atât mai luminos, cu cât e mai evoluat. 

Lumina poate deveni instrument de pedepsire a duhurilor rebele, a celor nesupuse ordinelor ce 
li se dau. Duhul recalcitrant este înconjurat de o ceată de duhuri puternice şi orbitoare. Lumina, 
energia emisă din corpul lor, produce o anumită transformare - o stare anormală - în corpul celui 
vinovat. Din acest moment, duhul recalcitrant nu mai vede nimic; a orbit spiritual. Nemaivăzând 
nimic în jurul său, este cuprins de o adâncă disperare şi supliciul acesta se prelungeşte până ce 
duhul greşit cere iertare şi făgăduieşte supunere desăvârşită legilor şi mai-marilor săi. Numai la 
perspectiva acestui chin, oricât de rebel ar fi un duh, îşi revine şi se supune ca un miel. Aşadar, 
există şi în lumea noastră orbire. 

Iar acum, după un ocol atât de mare, termin acest capitol, spunându-ți: O dată ce particulele 
haotice intră în trupul gloriosului Tată, venind în contact cu Zeii de acolo, sunt prefăcute, devin 


luminoase şi sunt reunite în glomerule de câte trei, începând să se mişte. În mişcările lor se ating, se 
freacă unele de altele, şi din mişcarea lor internă şi externă s-a născut viaţa şi lumina lor. Mişcarea 
lor este cauza luminii şi a vieţii lumilor, a tot ce există în sfera creată. 


Cele trei zone ale Gloriosului periferic 


La exteriorul lumilor se află prima Forță, despre care ţi-am vorbit de atâtea ori. 

Nu prea ştim cum e Centrul creator, dar despre Sfera periferică cunoaştem şi mai puţin. 

Despre această infinită Forţă ni se spune prea puţin, şi neputând verifica, le considerăm 
ipoteze. Eu ţi le spun ție şi voi desigur le veţi considera paraipoteze. Însă, un lucru e cert: în Sfera 
periferică materia este cea mai simplă, iar către interior devine din ce în ce mai complexă şi mai 
densă. 

Ni se mai spune că, din punctul de vedere al consistenţei, Centrul sau Sfera centrală este față 
de Periferie ca piatra faţă de eterul corpului meu. Cugetul admite, şi realitatea este că materia merge 
din concentrare în concentrare, de la materia cea mai fină până la piatra călcată cu piciorul de câte 
ori am fost întrupat. 

Omul simplu nu admite decât existenţa a ceea ce vede şi simte. Un om superior constată că, 
pe lângă el şi în el, există ființe invizibile şi insesizabile - noi, duhurile. La rândul nostru, nu vedem 
şi nu simţim materia primă, şi cu toate acestea am fost făcuți din ea; Tatăl a creat din ea tot ce se 
vede şi nu se vede. 

Noi cunoaştem multe, dar cum să vi le facem cunoscute, când nu le-aţi văzut niciodată? Multe 
ni s-au afirmat de îngeri, dar le-am asimilat greu, deoarece nu le-am văzut niciodată. Ce greu îmi 
este în momentul de față să-ți vorbesc de Tatăl nostru periferic, de substanţa din care e alcătuit şi 
modul cum e organizat, când eu însumi nu L-am văzut, ci numai L-am auzit şi mi s-a vorbit de El. 

Din cele descrise mai înainte, admitem logic că materia cea mai simplă din eternitate este 
materia a (alfa), ce umple Infinitul întunecat sau extern. Ea este atât de mică şi fină, încât îngerii 
noştri ne spun: „Particula a este atât de mică, încât nu reprezintă nimic pentru voi”. Din acest motiv 
cabaliştii descriind Infinitul extern, spun că acolo nu există nimic, Ayin sau Nu. 

Totuşi, pe baza celor relatate de îngerii noştri, de Sfânta noastră Treime, de îngerii solari şi de 
Guvernatorul nostru solar, eu afirm că acel nimic de acolo este un ceva, invizibil chiar şi duhului ce 
percepe eterurile cele mai fine. Dar dacă nu e perceptibilă nouă, duhurilor albe, desigur că materia a 
este văzută şi simțită de marile Forțe cereşti aflate în centrul Creator, şi mai ales de Luminile 
orbitoare ce compun trupul Tatălui periferic. 

Din această realitate, din aceste particule vii unicul Tată a creat materia B (beta), din care au 
derivat apoi rând pe rând toate materiile cosmosului. 

Despre materia a s-a zis că e moartă, pentru că e nesimţitoare şi nu se mişcă. O primă condiţie 
a vieţii este mişcarea. Or aceste particule ale Infinitului întunecat nu se mişcă. Numai când materia 
a a Infinitului întunecat a trecut dincoace, în interiorul Sferei perifericului Tată, a început să se 
mişte, să învie, devenind luminoasă. Mişcarea a dat naştere vieţii şi ca efect al vieţii, a urmat 
lumina. 

De aici, inversând judecata, s-a zis: în Infinitul întunecat nefiind mişcare, nu există viață. 
Această materie fără viaţă a fost absorbită, vivificată şi apoi trimisă Centrului, pentru a fi pregătită, 
iar de acolo - trimisă în lume pentru a constitui creația. 

Viaţa se bucură de mişcare, iar spiritualitatea - de gândire. Să nu se uite că gândirea nu este 
totuna cu judecata. Cristalul este făcut din milioane de duhuri, care toate gândesc, dar nu pot încă 
judeca. Gândirea lor se traduce pe înţelesul vostru prin ceea ce voi numiţi instinct. Gândirea simplă 
a duhului inferior îl îndeamnă să facă aşa şi nu altfel, fără a produce în forul său interior un proces 
complex de gânduri care să ducă la o judecată. 

Sfera infinită de la periferia finitului luminos este formată de un infinit număr de Glorioşi. Ei 
transformă materia întunecată a Infinitului extern în materie luminoasă. Din a fac pe B, care umple 
tot interiorul finitului. S-ar părea că această lucrare este foarte uşoară, dar de fapt este o operă 
uriaşă, necuprinsă de mintea noastră, deoarece din ceva mort trebuie făcut ceva care să palpite, să 
fie plin de viaţă. Din ceva nemişcat, trebuie făcut ceva care să se miște de la sine putere, din ceva 


neştiutor - o ființă care să vadă, să audă şi să simtă tot ce există în jurul său. Minunea aceasta - 
minune şi pentru noi - constă într-o operaţie savantă, dar naturală a Glorioşilor, prin care pun ceva 
din Fiinţa lor în particula a din Infinitul extern, ceva care să o cheme la viaţă, şi astfel, din 
nemişcată şi nesimţitoare, să fie vie, să simtă şi să se miște. 

Trecând momentele grele ale naşterii, mama e fericită când strânge în braţe copilul adus în 
lume. Dar cât de fericiţi sunt glorioşii Colaboratori ai Tatălui, când dintr-un nimic, din ceva mort, 
fac ceva viu. Îngerii noştri ne spun: „Fraţilor, nu vă puteţi imagina ce bucurie simte Divinitatea când 
vede această trecere de la moarte la viață. Ce preocupări minuscule avem noi şi ce opere grandioase 
săvârşesc Ei.” 

La gradul ajuns, evoluţia cere să ni se dea cunoştinţe despre tot ce a creat Tatăl, dar ele nu 
sunt decât sinteze “concentrate, socotindu-se că încă nu avem nevoie nici noi să cunoaştem mai 
amănunţit tainele cereşti. Am fi fericiți să ştim şi noi cât ştiu îngerii, deşi nici ei nu posedă pe deplin 
cunoştinţele referitoare la tot ce a făcut Părintele veşniciei. Numai Sfânta Treime solară este 
posesoarea marilor taine, în toată splendoarea lor. Dar Ea nu are timp să stea cu noi de vorbă şi să 
ne țină mereu la curent cu cele ce sufletul nostru avid doreşte să cunoască. 

Savanţii noştri profesori ne-au mai spus: „Acest mare sublim şi sfânt Periferic este format la 
rândul Său din trei Sfere concentrice şi suprapuse. Prima Sferă, cea externă, are misiunea de a 
absorbi materia a din Infinitul extern. A doua Sferă este sediul unde Glorioşii prefac materia moartă 
în materie vie. Urmează Sfera vecină cu finitul luminos, Sfera a treia, unde materia vivificată, 
îmbrăcată în haina vieţii, este educată să se mişte într-un anumit fel. Pe când la început mişcarea era 
condusă, ulterior, particula - ca şi copilul care învaţă să umble - este lăsată să se mişte singură. 
Astfel, din neviaţă a trecut în viaţă şi constituie de acum materia luminoasă a finitului. 

De acum, materia prefăcută şi concentrată se îndreaptă către Centrul creator, trecând prin stări 
din ce în ce mai dense. Plecarea de la Periferie la Centru dă particulei vii impresia pe care o avem 
când coborâm din zonele noastre diafane şi trecem prin straturile din ce în ce mai dense ale eterului 
din jurul pământului nostru. 

Ajunsă în inimu Sferei centrale, în regiunea numită de noi Cap de Tată central, pe lângă viața 
ce o primise, particula primeşte şi spiritualitate, adică facultatea de a gândi, sub forma cea mai 
simplă. Odată dobândită această facultate, particula vie simte un puternic impuls să se întoarcă la 
Cei ce i-au dat viață. De aceea reia drumul către Periferie, străbate finitul luminos, trece, ca printr-o 
sită, prin cele două Sfere interioare şi ajunge în Sfera externă, unde primeşte binecuvântarea. I se dă 
o anumită destinaţie, înscriindu-se în ea un anumit destin pentru a constitui materia numărul-unu a 
viitoarei nebuloase. 

De acum particula face din nou drumul către Centru, iar în Mamar este asociată cu alte 
infinite duhuri de toate treptele, cohorte de frați mai mari, având în frunte cele trei uriaşe Forțe, 
Sfânta Treime solară. Apoi pornesc cu toate în unul din cele patru universuri, pentru a constitui o 
nouă creaţie, pe lângă sutele de miliarde de sisteme solare.” 

În interiorul universului, stelele sunt ca nisipul mării. Ceea ce au descoperit astronomii 
pământului este nimic pe lângă ceea ce vor mai afla. 

Lumea noastră superioară ne spune: „Ai să trăieşti şi ai să vezi multe pe lângă cele ce ai 
văzut, căci puterea creatoare a Tatălui - binecuvântat fie Numele Său - este infinită. Degeaba îți mai 
frămânți mintea, există forme pe care nici nu poţi să ți le închipui şi există legi ce ți s-ar părea 
absurde, şi totuşi, totul e sublim, căci a pornit din gândirea lui Excelsior.” 

Tot ce auzim despre alte lumi vă comunicăm şi vouă, iar vorbele noastre se transformă în 
legende, prin intermediul conştiinţei voastre. La noi e lumea „visurilor frumoase”, la voi - lumea 
„realităţilor triste”, dar ceea ce e vis şi poveste în lumea noastră e o realitate în împărăţia gloriosului 
Tată ceresc. 


Totul trăieşte în sânul Tatălui 


Iar acum, frate, o mică recapitulare. 
Priveşti în dreapta, în stânga, în sus, în jos, înainte şi în urma ta, şi vezi materii şi fiinţe care, 
în definitiv, sunt compuse toate din particule pline de viaţă. Totul e viu. 


Spiritul - întrupat sau neîntrupat - ar vrea să vadă pe dragul nostru Tată, aşa cum tu vezi omul 
întrupat, adică tu fiind de o parte şi El de altă parte. Dragul meu, acest lucru nu va fi posibil 
niciodată, în vecii vecilor. 

Odată globula roşie din sângele trupului uman a auzit de o fiinţă numită om. În dorinţa de a şti 
unde se află omul, ca să-l vadă, a întrebat pe surorile sale şi pe globulele albe unde o fi locuind acest 
om, ca să se ducă acolo, să vadă ce fel de fiinţă este. 

Alături de globula roşie şi albă, în sânge se afla şi microbul. Acesta, auzind conversaţia 
globulelor sanguine, s-a amestecat în vorbă şi le-a spus: „Nu mai căutaţi nici un om de care spuneţi 
că e bun şi iubitor. Nu cred să existe nicăieri în lume acest om”. 

Atunci toate globulele au răspuns în cor: „Există un dumnezeu, acesta este tatăl nostru şi el, în 
lumea sa, se numeşte om”. 

Dar microbul răspunse: „Dacă ar exista acest dumnezeu, despre care voi aţi aflat că se 
numeşte om, de ce nu are el milă de mine şi vă lasă pe voi să mă mâncaţi?” 

Într-o zi, un om a fost cuprins de somnul morții şi a înghețat. După o vreme, microbii s-au 
văzut afară din trupul său şi acum au zărit omul, dar o dată cu el au observat mai mulți oameni. 
Atunci şi-au zis: „Câtă vreme eram în om, căutam pe om şi nu-l găseam, acum uite că în loc de un 
singur om, vedem o mulțime de oameni”. 

Din toate vremurile duhul se întreabă şi descoase şi pe alții de lângă el: „Unde o fi Dumnezeul 
nostru, Părintele creator?” El nu ştie că se află chiar în trupul lui Dumnezeu. 

Frate, îţi afirm că noi trăim în acest Infinit, trupul lui Dumnezeu, trăim cu toţii în chiar Fiinţa 
lui Dumnezeu. Despre cât de mare este El nu ne putem face nici măcar o idee palidă. Eu, tu, noi 
toți, suntem nimicuri față de planeta unde trăim. Dar pământul, față de soarele în jurul căruia se 
roteşte, este ca o sămânță de mac faţă de un pepene verde. Faţă de steaua Antares, măreţul nostru 
Soare este ca o sămânță de mei față de un dovleac. Ei bine, universul e plin de miliarde nesfârşite de 
asemenea uriaşi ai cerurilor, ca Soarele nostru şi ca Antares. Dar Sfera centrală, unde se află 
împărăția Fiilor de Dumnezeu, mai mare decât oricare din cele patru universuri, cât de mareea fie? 
Dar finitul luminos ce cuprinde întregul cosmos? Şi, în fine, Sfera gloriosului Tată, pare înconjoară 
la periferie acest finit luminos, la rândul ei cât de mare o fi? Mintea îţi stă în Ioc şi nu poate 
cuprinde, nu poate să-şi imagineze cât de mare este această Sferă, acest Trup a lui Dumnezeu, în 
care plutesc celulele Sale, miliarde de corpuri cereşti. 

Doamne, Părinte, mari au fost faptele Tale, sublime au fost concepțiile Tale. Iartă-ne că noi, 
fire de praf pierdute în Infinitul Tău, Te căutăm să te proslăvim. 

Din cele spuse, ai înțeles, frate, că totul este spirit, totul este format numai din duhuri. 
Totalitatea celor mai savante şi mai puternice Duhuri, a celor mai iubitoare Fiinţe, formează Sfera 
periferică, ce ne înveleşte pe toți şi căreia voi îi ziceți Dumnezeu Tatăl. 

Unul a fost la început, Unul s-a născut din pulberea haosului infinit. Nici o putere mentală nu 
va putea imagina un număr de unităţi de ani-lumină care să ne apropie de acea eternitate, când Unul 
s-a ridicat din lumea tăcerii de mormânt şi a frigului morţii şi a devenit viu. Acestui Unu, acestui 
Prim între primii veşniciei, ne închinăm şi îl slăvim, căci prin dragostea Sa, prin puterea Sa ne-a 
chemat pe toți la viaţă şi azi formăm cu toții Sfera tuturor creaţiilor. Azi, acel Unu Prim este pierdut 
în infinitatea Unurilor Colaboratori, aflaţi în jurul Său, şi cu toții formează Sfera gloriosului Tată de 
la periferie. 

Toate duhurile - de la mic la mare, de la duhul pietrei până la Sfintele Duhuri ale miliardelor 
de planete şi stele, de la Fiii centrali şi până la glorioşii Taţi periferici - toți cântăm şi aducem slavă 
Celui ce s-a născut şi nu a avut martor pe nimeni în Infinit. Acest Unu a făcut apoi pe Fiii Săi, iar 
Fiii au făcut Sfântul Duh. Glorioşii Taţi sunt la periferie, Fiii de Dumnezeu sunt în Sfera creatoare 
de la centru, iar Sfintele Duhuri conduc viaţa de pe sori şi planete, şi cu toții împreună - Tatăl, Fiul 
şi Sfântul Duh - formează Una, în ceea ce priveşte aplicarea Legii, care este mai presus de toţi şi 
toate. 


Gloriile spirituale ale unicului Tată divin 


E timpul să încheiem comunicările noastre. Este suficient pentru vremurile pe care le trăiţi. În 
esenţă, s-a dat explicație multor fenomene şi situaţii în care se găseşte Creaţia în stadiul actual. 
Despre tainele Unicului s-ar putea scrie mii de cărți şi tot nu se va putea reda seria de fenomene 
petrecute secundă de secundă în jurul vostru, în întreaga sferă creată, în esenţă, starea de fapt este 
următoarea. 

La periferia a tot ce s-a făcut de către Unicul, din primul moment al creaţiei Sale şi până în 
zilele acestea, se află cele mai strălucite Duhuri, cele mai glorioase Creaţii. Ele există de o infinitate 
de veacuri - necuprinse de vreo minte omenească, şi nici chiar angelică - evoluând într-o durată de 
timp inimaginabilă, de o veşnicie, din eternitate. 

La rândul lor, nu toate Entităţile glorioase au aceeaşi vechime şi deci nici aceleaşi forțe. Din 
această cauză, am distins trei categorii de Glorioşi, de Duhuri supreme. Unii sunt la periferie, 
formând zona externă a infinitei Sfere a glorioşilor Creatori. Ei sunt vecini cu Infinitul întunecat, cu 
Infinitul unde nu se vede nimic, cu Infinitul unde se pare că nu mai există nimic. Acestora le vom 
da numărul zece, ca fiind Coroana Creaţiei Unicului fără nume, sau cu nume Sfânt, necunoscut 
mulțimii. Spre interior urmează a doua Sferă, a doua zonă de Glorioşi, mai mici în grad decât Cei 
dintâi, care îndeplinesc o altă categorie de acțiuni, Glorioşi desemnaţi în anumite texte sacre cu 
numărul nouă. În fine, în interior urmează o a treia Sferă concentrică, mărginindu-se sau 
învecinându-se cu finitul luminos. Infinitatea de duhuri care compun această a treia zonă de 
strălucite Forțe divine execută o altă serie de lucrări, de un ordin şi mai scăzut decât primele două. 
Acestora li s-ar putea pune numărul de ordine opt. 

Periferia creației Unicului cuprinde trei mari categorii de duhuri, cele mai mari, mai sublime, 
mai puternice Forțe spirituale din tot ce există azi. Aceste trei categorii formează Prima Treime, 
Prima Forţă, Primul Triunghi, ce conduce lumile existente şi creează pe cele viitoare. 

A doua Treime, a doua mare categorie de Duhuri, sunt Cei ce formează, în bloc, Sfera divină. 
Există şi aici o infinitate de Duhuri creatoare. S-a aplicat şi în Sfera divină principiul diviziunii 
muncii, şi aici există o ierarhie în sânul căreia distingem trei mari trepte: Cei de la centrul Sferei 
divine, denumiți, în bloc, Capul divin sau Tatarul; Cei din jurul Lor au constituit ceea ce am numit 
Pectoralul; în fine, Cei din afara Lor, Cei ce la un loc au constituit a treia parte a Sferei-Laborator şi 
căreia i-am dat numele de Mamar sau Abdomen. 

Pe când în Treimea Glorioşilor periferici Cei superiori erau în afară, în a doua Treime de 
Duhuri creatoare, Cei superiori sunt la centrul Sferei creatoare, iar Cei mai mici în grad sunt la 
periferie, fiind aşezaţi invers decât în Sfera primei Treimi. 

Dacă am pune numărul de ordine ierarhic şi aici, am da nota şapte Celor din Cap, şase - Celor 
din Pectoral şi cinci - Celor din Mamar. În numărul sau nota ierarhică cinci nu intră decât cele două 
prime categorii de Duhuri mamare, adică Cei ce desperfectau sau făceau imperfecte spiritele-copii 
şi Cei ce le dezvoltau puterea de a fi supuşi şi înțelegători a ceea ce vor auzi şi vedea în lumile 
create. 

Următoarele trei trepte de Duhuri Fii de Dumnezeu sau Creatori ai Sferei-Laborator constituie 
a treia Treime de strălucite Duhuri divine. Ele vor fi notate cu numerele patru, trei şi doi. 

În fine, în categoria numărul unu, sunt Cele ce creează nebuloasele. 

Aşadar există trei Treimi, care fac nouă ranguri de Forțe creatoare, iar a zecea, cea mai de jos, 
lucrează la concentrarea materiei prime, pentru a forma dîn ea începutul noilor lumi materiale. 

Prima Treime este Sfera Glorioşilor, Sfera gândirii celei mai sublime, Sfera bătrânilor Taţi 
spirituali. Sfera centrală este lumea Fiilor de Dumnezeu, Sfera creaţiilor fluidice şi a duhurilor. În 
fine, cele patru universuri constituie lumea creațiilor materiale - a sorilor, cometelor, planetelor etc. 
- lumea Sfintelor Duhuri. În lumea aceasta nu locuieşte nici un Fiu de Dumnezeu, Conducătorii 
sorilor şi planetelor fiind toți Sfinte Duhuri, cu grade diferite, după vechimea lor. 

Dacă în decursul acestor comunicări Guvernatorii solari au fost denumiți Fii de Dumnezeu, 
am făcut-o pentru a învedera gradul Lor superior față de Guvernatorii planetari, care, în definitiv, 
tot Sfinte Duhuri sunt, dar pe o treaptă evolutivă inferioară. 


Ultimul meu cuvânt 


Iubite cititor, mă voi sili să fac un rezumat chintesențial al celor expuse în acest tratat. Te rog 
să mă ierți dacă nu voi putea să înşir în mod neîntrerupt fenomenele cereşti petrecute în veşnicia 
trecută şi prin care s-a ajuns până la creaţia actuală. 

Din cele expuse, s-a văzut că totul a provenit din Infinit, din haosul plin de particule vii, 
particule de viaţă. De acolo au pornit şi pornesc şi azi pe drumul evoluţiei veşnice aceste vietăți 
inimaginabil de mici, sfere-gânduri numite idei sau cuvânt. 

Odată, cândva, în eternitatea trecută, Infinitul era plin de particule numai de un singur fel. 
Veşnicii peste veşnicii au trecut, şi din cauza desimii lor s-au produs atingeri şi frecări între ele. Din 
această cauză s-a născut în sânul lor o mişcare ce a adus cu sine o conştiinţă, o viaţă a lor proprie, 
de natură electrică. 

Ajunsă în acest stadiu, particula s-a bucurat de alte forțe şi a avut o altă situaţie față de 
semenele ei. Ea trecu din prima stare - neutră, în cea de a doua - pasivă. 

După o viețuire egală iar cu o veşnicie, procesul petrecut în prima categorie de particule, cele 
neutre, s-a derulat mai departe, iar energia născută în interiorul particulei s-a exteriorizat de această 
dată sub forma unei porţiuni infinit de mici, din însăşi substanţa ce o forma. Această particulă avea 
şi ea viaţă şi forță electrică în ea. Totalitatea acestor particule a constituit un fluid, o esență, o 
chintesenţă, care circula printre particulele neutre din care s-au născut. 

Din acest moment, particula haotică a trecut într-un nou stadiu, a devenit activă. La o vreme, 
în haos se găseau - şi se găsesc şi azi - trei categorii de particule: neutre, pasive şi active. 

Ele se deosebeau şi se deosebesc între ele după activitatea lor, după gradul lor de sensibilitate 
şi mai ales -după puterea lor energetică. Pe când particula neutră e o fiinţă care trăieşte şi cugetă în 
forul ei interior, dar nu simte şi nu ştie nimic de existenţa lumii din preajma ei, particula pasivă a 
devenit o vietate care, pe lângă atributul vieţii, are conştiinţa că mai există şi o altă lume în 
vecinătatea ei. 

În fine, particula activă nu numai că simte, cugetă, aude şi vede lumea înconjurătoare, dar a 
ajuns la gradul de a-şi exterioriza gândul, recepționat şi înțeles de particulele pasive. 

La începutul începutului, o particulă activă a devenit conştientă de noaptea adâncă şi tăcerea 
de mormânt ce domnea în infinitatea Infinitului, şi se născu în sânul ei dorința de a chema la 
conştiinţă şi la viață activă şi pe semenele ei. Mii şi milioane de ani, ea strigă cu glasul gândului 
către abisurile Infinitului. 

După o „vreme”, încă o particulă îşi reveni din somnul cel de veci, şi auzind glasul chemător 
al primei sale surori, porni către ea şi i se alătură. Astfel, dintr-o unitate s-a născut o dualitate. 

De acum, într-un cor, amândouă îşi cheamă iarăşi surorile, mii şi mii de secole, cât nisipul 
mării. 

În fine, o a treia particulă a devenit conştientă de chemarea ce se făcea peste adâncul întunecat 
şi rece al abisurilor, şi veni şi ea să se alipească celor două surori, formând astfel prima trinitate. 
Aceasta a fost prima zi a creației. 

Iarăşi se înşiră miile şi milioanele de secole, şi iarăşi una câte una dintre particulele active vin 
să se alipească de prima Trinitate, în vederea unui scop comun şi activităţii cu spor pentru 
redeşteptarea surorilor din adâncul haosului, ce păreau că duc o viață moartă. În felul acesta se 
formează cu timpul o sferulă de fiinţe haotice, o vastă asociaţie de particule vii. Acesta a fost 
începutul formării Sferei Glorioşilor divini. 

Aceasta a fost ziua a doua a creației. 

Mereu soseau particule vii, şi de cum veneau, se şi alipeau celor preexistente. Gu timpul, 
unele particule - cele dintâi - au trecut de la periferie la centrul sferei. Aici, spaţiul fiind mai larg, au 
putut să se mişte, să vibreze mai în voie şi din această cauză s-au simţit mai fericite. Auzind de 
acest lucru, particulele de la periferie au venit pe rând la centru, pentru a verifica şi simţi şi ele 
această senzaţie, iar în locul lor se aliniau cele ce soseau mereu din Infinit. 

Particulele adunate la centru s-au aglutinat într-o sferă centrală, constituind începutul modest 
al sferei denumite impropriu, Sfera-Cap divin. 

Pe măsură ce se mărea Sfera centrală, chiar de la începutul formării sale, a început să se 
rotească în jurul propriului său centru. Din această cauză s-a născut o forță de absorbţie, care a făcut 


ca alături de particulele active - sosite mereu să constituie cele două grupări - să fie absorbite şi 
particule ce se lăsau convinse să fie chemate, atrase, adică soseau şi particule pasive. Ele treceau 
printre particulele Sferei periferice şi se adunau în jurul Sferei denumită Cap divin, formând cu 
vremea o a doua sferă - concentrică cu cea dintâi - denumită Mamar. 

Din cauza felului de activitate internă a fiecăreia din particulele ce formau Capul divin, el se 
comportă în totalitatea sa ca o forță electric pozitivă, iar totalitatea particulelor ce formau Mamarul 
se manifestau, în bloc, electric negativ. 

De la o vreme, Sfera periferică, a Glorioşilor, pe lângă particulele active şi pasive, a început 
să atragă din Infinit şi particule neutre, trimițându-le la centru, unde au fost orânduite între Cap şi 
Mamar, formând o a treia sferă, denumită Pectoral. Această a treia sferă se manifestă din punct de 
vedere electric ca fiind neutră. 

În acest stadiu se găsea o sferă mare la exterior - Sfera primilor Glorioşi, în mijlocul căreia se 
afla o sferă mai mică, formată din trei părți: Capul divin, Toracele şi Abdomenul, Născătorul sau 
Mamarul. În ansamblu, acestei sfere interne i s-a dat numele de Sferă divină, Centru divin sau 
Sferă-Laborator. 

Aceasta a fost ziua a treia a creaţiei. 

Într-o fază ulterioară, după mii şi mii de veacuri, Forţele vii ale Laboratorului au format din 
particulele vii sosite mereu din Infinit o materie vie, care a fost eliminată în spațiul dintre Sfera 
centrală şi Sfera periferică. Ea a constituit primul fluid, primul eter, prima materie, cu care în 
veşnicia viitoare se vor face toate, de la care vor porni toate creaţiile. Ea a fost şi este şi azi baza 
tuturor materiilor şi duhurilor. 

Acest eter a evoluat în decurs de o infinitate de ani, şi din eter a devenit un supraeter, sau din 
eter fizic a devenit un eter psihic. În fine, particulele acestui eter au vibrat din ce în ce mai repede, 
au evoluat din ce în ce mai sus, până la ultimul termen al evoluţiei lor. Din acest supraeter 
ultraperfecționat, Centrul creator a făcut mica treime numită duh sau spirit. Acesta a fost primul 
duh, prima formă spirituală ce va deveni în veacuri duhul desăvârşit, dar, totuşi, învelit sau 
îmbrobodit în cămăşi fluidice. Acesta a fost duhul mineral. 

Din asocierea duhurilor minerale şi din condensări din ce în ce mai puternice, s-a ajuns la 
formarea mineralului. Mineralul este o materie vie, formată dintr-o asociere deosebit de mare de 
duhuri minerale. Piatra, oricare ar fi ea, deşi pare nemişcată şi nesimțţitoare, în realitate este o 
materie vie, o sumă infinită de vietăți-duhuri, constituite, în ultimă analiză, din particule vii venite 
din haos şi pornite pe drumul veşnicei evoluţii. La început a fost o asociaţie de duhuri mai rarefiate, 
formând un glob fluidic, o planetă eterică. Aceasta a fost ziua a patra a creaţiei. 

Această planetă a trăit, a evoluat şi s-a întors la Centrul care o crease. Aici materia ei a fost 
pregătită pentru a forma din ea o altă planetă, mai compactă, cu duhurile, eterurile şi supraeterurile 
mai condensate, mai consistente — planeta gazoasă. În fine, din treaptă în treaptă s-a trecut la 
planeta lichidă şi apoi solidă. 

După ce aceste planete solide şi-au terminat evoluţia - care, în esență, este reproducerea 
tuturor faptelor anterioare, plus o fază nouă - începe procesul invers, adică solidul devine lichid, 
acesta -gaz şi, în fine, gazul se preface în eter, întorcându-se la Centrul creator. 

Opera se continuă mai departe. Din nou pleacă din Sfera creatoare duhuri, eteruri psihice şi 
fizice, pentru a forma de această dată planete unde să apară şi ființe vegetale. Pe când primele 
planete solide erau pustii, lipsite de orice vegetaţie, pe acestea începe forma de viaţă vegetală, care 
le îmbracă cu o haină de verdeață, cu tot felul de plante. Duhurile vegetale care animă aceste plante 
sunt fostele duhuri minerale, promovate pe o treaptă evolutivă mai ridicată. 

Când traiul acestei planete s-a terminat, ea pleacă la Centru, de unde, cu materia sa prefăcută 
şi pregătită pentru o nouă formă de viaţă este trimisă în spaţiu, pentru a da naştere unei planete 
acoperite cu vegetaţie, dar adăpostind pe suprafaţa sa şi regnul animal. În fine, în continuarea 
acestor trei feluri de planete - după întoarcerea în Sfera-Laborator - a venit rândul creării planetelor 
care, pe lângă plante şi animale, să fie populate şi cu forme umane. 

Duhul a trecut prin minerale, vegetale şi animale, obţinând rangul de duh uman. Acum se 
încheie a cincea zi a creaţiei. 


De atunci, Sfera Glorioşilor cheamă mereu particule vii din Infinit şi le dirijează pe drumul 
creațiilor. Numărul creaţiilor a crescut, fiind create miliarde, sute de mii de miliarde de sori, planete 
şi sateliți ai lor. Totalitatea lor constituie universul. Naşterea universului încheie a şasea zi a 
creaţiei. 

Azi, în jurul Sferei divine există patru universuri, a căror totalitate formează un tot numit 
cosmos. 

De acum încolo se continuă în veci evoluția sau a şaptea zi a creației. 


Din descrierea mea, s-ar părea că unele particule haotice au evoluat, cutreierând prin gama 
nesfârşită a stărilor de eteruri şi duhuri, iar altele au stat numai la Periferie sau la Centrul creator, în 
realitate, toate particulele ce au constituit Sfera Glorioşilor şi Sfera Divină, rând pe rând, au pornit 
din Sfera lor respectivă şi au intrat, pe rând, în ciclul evoluției nesfârşite. 

Azi, Sfera Glorioşilor cuprinde tot ce poate fi mai sublim, ca o ultimă fază de prezent, cel mai 
înalt stadiu actual al evoluţiei fără de sfârşit. Pentru a înţelege şi mai bine acest final sublim, voi 
spune că duhul-om a evoluat o veşnicie şi a ajuns - după ce a peregrinat printr-o serie de planete de 
diferite grade de evoluţie - la gradul de înger planetar. 

Cu acest grad, el a trecut din planetă în planetă, prin toate gradele principale de planete, şi a 
ajuns Guvernator planetar. 

Când a terminat şcoala conducerii unei planete, a fost promovat la rangul de înger solar, şi, 
trecând din soare în soare, a ajuns Guvernator solar. 

Drumul evoluției se continuă în veşnicie. Guvernatorul solar va conduce o serie de sori, 
trecând prin toate gradele principale de sori ale celor patru universuri, când va fi trecut ca factor 
Creator în Sfera divină. Aici, El va fi un modest Lucrător divin, creator de fluide fizice. Apoi, 
Constructor de fluide psihice, va trece prin etapele de Creator de forvii, Divinitate creatoare de 
forvispii şi, în fine, Creator de duhuri, după care va intra în Capul divin. 

După milioane de ani de evoluţie, va trece de aici în Sfera Glorioşilor periferici, de unde va 
conduce tot ce s-a creat până azi. 

Nu ne putem face nici o idee despre cât timp a trebuit de la prima Idee din haos, de la primul 
Cuvânt, de la primul Dumnezeu, până azi. E o veşnicie necuprinsă nu numai de mintea omului, dar 
nici chiar de marile Forțe angelice. 

Totul a provenit din particulele vii din Infinit, totul este creat şi va fi construit şi în viitor din 
aceste ființe vii, ultramicroscopice. 

Totul a fost organizat de primul Nucleu de asociaţie divină, de modesta sferă de la început. Cu 
vremea, globul acesta a devenit o sferă infinit de mare, un adevărat Infinit. Ea este Sfera Glorioşilor 
de la marginea exterioară a finitului luminos. Azi, există un finit ce pluteşte în sânul unui Infinit. 

Sfera Glorioşilor divini şi întreaga Sferă a creației, formată din Sfera centrală cu cele patru 
universuri, este condusă după norme fixe, numite Legi. 

În fruntea noianului de legi se află Legea asociaţiei sau a Iubirii, iar anexa ei este Legea 
evoluţiei, care duce totul - Centrul creator şi sferele create - din ce în ce mai sus, spre perfecțiunea 
fără de sfârşit, spre desăvârşirea în veşnicie. 


Iubite cititor, dacă am putut face puțină lumină în sufletul tău, mă voi simţi fericit când voi fi 
sus. Dar dacă cele scrise aici ți s-au părut visări sau fantezii, îți cer iertare că ţi-am tulburat ideile şi 
ţi-ai pierdut timpul cu citirea acestei cărți. 

Însă, îţi afirm, în faţa lui Dumnezeu, că tot ce am scris nu e de la mine - căci şi eu sunt un om. 
ca orice om - ci sunt ideile, gândirea celor din lumea tăcerii, din lumea luminii eterice. 

Vor veni după mine alții, care vor semăna idei şi mai înalte, profunde şi sublime. Ceea ce n- 
am putut face eu vor face urmaşii mei, căci aşa e legea firii, legea evoluției. 

Îți mulțumesc Părinte că m-ai învrednicit să mă achit de ceea ce duhul meu a promis înainte 
de a veni în lumea trupească. Amin. 

Ciclurile evolutive 

Totul s-a născut din particule haotice 

Apariţia omului pe pământ 

în esenţa sa, duhul este format din trei particule 
Lumile se conduc prin puterea sugestiei 


361 Particule vii a - alfa, p- beta şi y - gama 
363 în Cer se face teorie, iar pe pământ - aplicarea teoriei cereşti 
365 Orice duh transmite şi recepționează idei 
367 Sfera divină şi familia umană 

369 Boala duhului 

373 Creatorii centrali 

374 Tatăl periferic 

378  Enunţurile Tatălui, Fiului şi Sfântului Duh 
386 Cele trei zone ale Gloriosului periferic 
388 Totul trăieşte în sânul Tatălui 

389  Gloriile spirituale ale unicului Tată divin 
391 Ultimul meu cuvânt 


Scarlat Demetrescu s-a născut în Bucureşti, la 26 iulie 1871. 

A absolvit Liceul Matei Basarab şi Facultatea de Ştiinţe din Bucureşti. 

Licenţiat în ştiinţele naturii şi geografie, a fost dascăl la liceele Sf. Sava şi Gheorghe 
Lazăr. 

Simultan cu o intensă activitate de profesor şi publicist, a fost geolog la Institutul 
Geografic al României, revizor stenograf la Senat, şi a condus revista metapsihică B. P. 
Hasdeu. 

A murit în Bucureşti la 11 octombrie 1945. 

Pe lângă numeroase manuale de ştiinţe naturale, apărute între anii 1913 şi 1929, a 
publicat lucrările: 

- Viaţa dincolo de mormânt (1928); 

- Greşeli din alte vieți (1932); 

- Cercetări în domeniul metapsihic şi spiritist (1933); 
- Din tainele vieţii şi ale universului (1939). 


